
LEGENDA 
O CRKVI SV. MARIJE U KASTVU 


Starog Kastva goso novi 

Na svoje se ljuti kmete, 

Što na mise ne će svete, 
Kad ih Latin koji slovi. 
Dodju | opet glagoljaši, 
Svak se svoga čisla maši — 
Toliko se svieta zgrne, 

Da ti s mnoštva srce trne. 


I ko biesan viče goso: 
Slavski kmeti, ajd na poso | 
Hoću, da se milog vida 
Majci božjoj crkva zida. 

Ali znajte: u njoj misu 
Viek će Latin čitat samo ; 
Glagoljaši za to nisu — 
To svi davno dobro znamo. 


Zapovjed nam gospodara 
Uviek sveta — odgovara 
Sieda žena, gle, iz puka — 
Samo nek na dobro sluti, 
Pokoj duše nek ne muti — 
Kao ova tvoja bruka! 


Znam, kud šibaš, kuge seko — 
Rikne goso na nju lavski — 
Ali bit će, kako rekoh — 
Majka božja ne zna slavski. 


Nemoj griešit — vrne žena — 
Spram svetih si i ti sjena; 

Nebesnici tamo gore 
Sve jezike stalno zbore. 


Što? — zagrmi pun bjesnoće 
Goso mrk — ta neman hoće, 
Da mi kmeti se pobune? 
Prikujte ju tik do ove 

Uza stupac crkve nove — 

Tu do smrti neka trune! 


* 


I kamen se, gradja vuče 

| sina se voda nosi... 
Dan se na dan kmeti muče, 
Da ti dušu tuga kosi. 

Ali se i crkva diže, 

Dnevice je nebu bliže — 
Po obliku rajsko milje! 

Sad s visoka gleda gore 

Na taj puk i na to more — 
Kao da ih blagosilje. 


* 


I sam goso dodje eto, 

Da razgleda djelo sveto — 
Kastavskoga roblja muku ; 
Oko njega sve se sleti, 

Al najmladji će mu rjeti, 
Ljubeć ga u tvrdu ruku: 
Gotovi smo, gospodaru, 
A sad pust i ženu staru 
Uza stupac prikovanu. . . 
Evo već je puka sjena — 
Bljedja nego ova stiena — 
Svi smo blizu sudnjem danu. * 


Mani me se! — nasmija se 
Kruti goso pakla smješkom — 
Medju vama neka zna se, 
Kako plaćam kaznom teškom 
Oporicam svima svojim 

A sudnjeg se dne ne bojim! 

U crkvu pak ne bi otu 

Ni na molbe zašla vaše — 

Ona voli u životu 
Slušat samo glagoljaše! 


Ne rugaj se — sa svog stupa 
Starica se suha ozva — 

Onaj već me davno pozva, 

Al i tebe, zmijo glupa. 

Ni na prag da nisi metno 
Ove crkve nogu kletu: 

I na ovom ima svietu 

Pravde — koja gadja sretno! 


Al goso se samo prietnji 
Prikovane žene smije... 
On će sada na u šetnji 

Sve da čare okom pije... 
I u crkvu udje s tija 

| bez druga i bez kmeta — 
Svakomu se ko da svija 
Oko srca groza sveta... 


Ne zatutnji 1 sada muklo? 

Nije | nešto strašno puklo? 
Lrkva — gledaj — sva se ljulja 
Kmet se dalje biegom šulja... 
I sa zebnjom iz daleka 

Gleda, strepi i pogadja — 

Uz kakav ga trud do vieka 

Bog tirana oslobadja. 


* 


Danas toranj samo stoji 
| Kastavce puti naše: 
Nek miluju, dok su svoji, 
Stare svoje glagoljaše. 


GJURO ARNOLD 


.PROSVJETOM K SLOBODI“ 


Nema možda nigdje na svietu iole naprednije zemlje. u kojoj bogat i 
dobro stojeća inteligencija za udes savremene književnosti naroda svoga dan 
danas tako slabo mari i pita, ko u nas u Hrvatskoj. 

Čitajući ove rećke primietit će mi možda tkogod, da sam pesimista, te 
da pretjeravam. Nu pročitavši ih do kraja, priznat će mi za stalno svaki 
svjestan i pravedan rodoljub, da sam gornjim riečima žalostnu, ali žalibože 
nepobitnu istinu izrekao. 

Prije svega mi je iztaknuti, da medju predstavnike naše bogate i dobro 
stojeće inteligencije ubrajam sve one u hrvatskim ili u stranim zemljama živuće 
Hrvate, koji, budi od svog imetka, budi pak od svog zvanja ili zanimanja 
najmanje 10.000 kruna godišnjeg prihoda uživaju, te koje bi prema tomu, 
ako ne baš rodoljublje, a ono bar ona francezka rečenica : ,Noblesse oblige“ 
— morala na to nukati i poticati, da i oni kadkada koju hrvatsku knjigu 
kupe, pak da time zasvjedoče, da i oni za promicanje domaće svoje knji- 
ževnosti znadu po koji obol na oltar domovine svoje položiti. 

Po pojedinim stališima pak računam ja medju takove predstavnike 
naše inteligencije uz predpostavu gornjeg minimalnog prihoda, u prvom redu 
cjelokupno naše visoko plemstvo, zatim naš visoki i viši kler, dakle sve 
nadbiskupe, biskupe, opate i kanonike, a isto tako i prebendare i na boga- 
tim župama namještene župnike; nadalje, sve visoke aktivne i umirovljene, 
javne i privatne činovnike, sve aktivne i umirovljene generale hrvatskoga po- 
riekla, sve sveučilištne profesore, odvjetnike i kr. javne bilježnike, onda sve 
liečnike i ljekarnike, sve vlastele i veleposjednike, bogate industrijalce, kuće- 
vlastnike i trgovce, napokon sve poduzetnike i glavničare sa gornjim mini- 
malnim godišnjim prihodom, te sve narodne zastupnike i delegate. 

Kad bi se svi ti predstavnici naše bogate i dobro stojeće inteligencije u 
cleloj Hrvatskoj i Slavoniji, zatim u Istri, Dalmaciji, Bosni i Hercegovini po- 
pisali i kad bi im se još i u stranim zemljama živući hrvatski bogataši i 
Imućnici pribrojili, dobila bi se za stalno liepa svota od najmanje 20.000 
takovih Hrvata, koji bi bez ikakvog uštrba k procvatu naše savremene knji- 
ževnosti i te koliko doprinieti mogli, kad bi za valjane i koristne hrvatske 
knjige bar kadkada nešto žrtvovati htjeli. No uzmimo, da sebi samo jedna 
pelina,  - dakle njih 4000 kadkada po koju hrvatsku knjigu nabavi, mogli 

bi naši književnici svoja djela bez ikakvog rizika u nakladama od najmanje 
3000 primjeraka izdavati, obzirom na to, što predstavnici naše manje imućne, 
i dapače siromašne inteligencije, odkidajući sebi od usta sve groš po groš, 
razmjerno više za hrvatske knjige žrtvuju, nego li svi hrvatski bogataši 
zajedno. 

Da je ovo potonje istina, znadu najbolje naši prodavači hrvatskih knjiga, 
i da oni bilježe sve one, koji te knjige kupuju, pak da se onda samo za 
jednu godinu na temelju njihovih bilježaka sastavi glavni popis našlo bi se 
puno svakojake sirotinje: širomašnih književnika, djaka, preparandica, licejka, 
učitelja i učiteljica, kapelana, obćinskih i drugih malih činovnika i t. d., dočim 
bi predstavnici naše bogate i imućne inteligencije u tom popisu u razmjerju 
prama sirotinji upravo izčezavali. | 

Kraj tako velike ,štedljivosti“ naše bogate i imućne inteligencije u po- 
dupiranju i promicanju naše savremene književnosti, nije onda nikakovo čudo, 
ako se i najbolji naši pisci kadkada žacaju izdavati svoja djela, jer se boje 
da ne bi materijalno nastradali, pošto se u nas žalibože prečesto dogadja, 
da i najbolje djelo, tiskano u nakladi od samo 1000-—2000 primjeraka po 
5—6 godina, a kadkada još i dulje treba, dok se posve razpača. 

Je li onda čudo, da smo naprama drugim kulturnim narodima još uviek 
tako veliki bogci, da nam ubogi narod hrpimice bježi u Ameriku, da ne 
skapa od gladi na rodjenoj grudi svojoj, te da drugi sve to većom bezob- 
zirnošću i drzovitošću od nas rade, što hoće? 

Nije nikakvo čudo, nego je nasuprot čudo, da nismo dosada na još 
niže grane spali, jer da nije Bog na svu sreću naš narod tako žilavom od- 
pornom snagom proti svakom agresivnom utjecaju tudjinštine obdario, bili bi nas 
kraj tolikog nehaja već odavno progutali okolištni kulturni narodi, koji znadu 
malo bolje cieniti i podupirati svoje, nego li mi Hrvati, i koji za to u sva- 
čem malo bolje stoje, nego li mi, — mi žalostni potomci slavnih onih Hr- 
vata, koji su nekoć bili živim i nepredobivim grudobranom na spas i sreću 
svih ostalih kulturnih naroda Evrope! 

Književnost je od vajkada bila, — i biti će dok je svieta i vieka jednim 
od glavnih faktora u životu naroda, jer je prosvjeta, što ju književnici 
djelima uma svoga i pera svoga u narodu šire, — upravo Bogom blago- 
slovljeno sjeme, iz kog niču za narod kulturni i materijalni napredak, blago- 
stanje, sreća, samosviest i sloboda, — a za državu sve većma rastuća po- 
rezna i obranbena snaga, a odtuda sve veći velevlastni ugled i sve čvršći 
položaj u kolu ostalih država. 

»Prosvjetom k slobodi“ — kaže neka naša rečenica, koja bi po mom 
mnienju još podpunija bila, kad bi glasila: ,Prosvjetom k blagostanju i k slo- 
bodi“, — pošto nas povjest uči, da se pod uticajem prosvjete radja najprije 
materijalno blagostanje, a onda tekar sloboda, jer je siromaštvo već samo 
po sebi gotovo robstvo. O siromaka se svako zlo najprije i najosjetljivije 
očeše, čineći ga plahim, bojazljivim i naprama svakomu onomu podložnim, 
od kog se nada, da bi mu u biedi i nevolji makar _koricom suha hljeba po: 

moći htio. I istom onda, kad mu se materijalno stanje popravi, počme i on 
o tom razmišljati, ne bi li i on poput drugih nešto udobnije i slobodnije ži- 
vjeti mogao. — To se opaža ne samo kod pojedinaca, nego i kod čitavih 
naroda, pošto svaki siromašan narod na slobodu u obće ni ne misli, nego 
vazda samo o tom snuje, kako da tužan svoj viek makar i kukavno i pod 
tudjim gospodstvom prokuburiti može. 


Kada pako u takovom narodu bieda i nevolja toliki mah preotmu, da 
na rodjenoj grudi svojoj više ni najkukavnije živjeti ne može, tada on bježi 
hrpimice u tudjinu, samo da se od gladi spasiti može, kako evo naš biedni 
hrvatski narod, kog će za nekoliko decenija u stranim zemljama biti više, 
nego li u rodjenoj hrvatskoj domovini njegovoj, ako ga domaća njegova 
inteligencija još u pravo vrieme od posvemašnjeg izčeznuća prosvjetom ne 
spasi. 

O čudotvornom uplivu prosvjete na kulturni i materijatni razvitak i na- 
predak naroda bili su vlastodržci, mogućnici i rodoljubi svih kulturnih na- 
roda od vajkada uvjereni, te se na to samo u nas, u Hrvatskoj, u krugo- 
vima bogate naše i imućne inteligencije u novije doba na štetu književnosti, 
na uštrb prosvjete i na propast naroda našega sve više i više zaboravlja. 


Bogati rimski velikaš Gajus Cilnius Maecenas ne bijaše prvi darežljivi 
pokrovitelj i promicatelj književnosti i umjetnosti, akoprem se i dan danas 
po njemu svaki onaj mogućnik mecenom nazivlje, koji savremenu književnost 
i umjetnost naroda svoga darežljivom rukom podupire i promiče. 

Već davno prije njega uživali su književnici i umjetnici posvuda velik 
ugled i bili miljenici naroda svojih, i vladara i mogućnika svojih, i čim je 
koji narod više ovakovih mecena imao, tim je kulturno i materijalno bolje 
i brže napredovao, kako nam to povjest starih i novih kulturnih država 
jasno predočuje. | dan danas vidimo, da oni narodi u svakom pogledu naj- 
bolje stoje i napreduju, u kojima imade najviše velikih, srednjih i malih 
mecena, to jest takovih rodoljuba, koji savremenu književnost naroda svoga 
prema svojim materijalnim sredstvima rado i trajno podupiru i promiču. 


I u nas je znalo biti takovih mecena, osobito u doba hrvatskoga prepo- 
roda, a i kasnije, a medju njima je znalo biti i generala hrvatskoga poriekla, 
koji su, kadgod bi koje valjano novo hrvatsko djelo izašlo, odmah po 20, 
30 i više primjeraka kupili, te ih medju siromašne djake i medju drugu 
inteligentnu sirotinju razdieliti znali, kao n. pr. pokojni c. kr. general topničtva 
i hrvatski ban Josip grof Jelačić Bužimski, njegov pokojni brat c. kr. pod- 
maršal Gjuro, pokojni generali Petar Preradović, hrvatski pjesnik, Zastavni- 
ković, Grivičić, Filipović i drugi. Danas imamo samo gdjegdje po kojeg 
malog mecenu, dočim su veliki i srednji u nas posve izumrli. Blagopokojni 
biskup Strossmayer bio je zadnji naš mecena. Hoće li ga koji drugi izmedju 
naših bogataša i mogućnika u mecenatstvu doskora nasliediti, o tom se 
mora, obzirom na njihovo nepovoljno razpoloženje naprama našoj književ- 
nosti, žalibože posumnjati. 

Kakvi li smo _mi u tom pogledu još veliki bogci, možemo tekar onda 
U pravom svjetlu razabrati, kada pogledamo, što bogataši i imućnici drugih 
kulturnih naroda rade, da im domaća književnost što ljepše napreduje i što 
šire slojeve naroda prosvjećuje. Ne trebamo daleko posezati, nego zavirimo 
samo malo u Njemačku, koja nam je svojim geografskim položajem i 
svojom književnošću najbliža i najpoznatija strana država, pak ćemo vidjeti, 
da ondje svaka iole bolje stojeća obitelj osobiti ponos ulaže u to, da imade 
svoju, makar i malu obiteljsku knjižnicu, u kojoj su osim starijih njemačkih 
klasika i djela najznamenitijih novijih domaćih pisaca zastupana. 

Njemački bogataši pak, a na čelu im predstavnici bogatog plemstva, 
upravo se natječu u tom, tko li će godimice više valjanih i koristnih knjiga 
medju pučke i školske knjižnice, medju družtva za širenje pučke prosvjete i 
za širenje gospodarskog znanja, kao i medju ine kulurne institucije poraz- 
dieliti te za promicanje književnosti i širenje prosvjete u obće što više ma- 
terijalnih žrtava doprinieti. Nije onda čudo, da ondje kraj tako povoljnih 
književnih prilika svako iole valjano djelo u kratko vrieme po nekoliko na- 
klada doživi, te da se književnici cieli svoj viek lih književnim radom baviti 
mogu, pošto im taj rad toliko daje, da od svoje literarne privrede ne samo 
udobno živjeti, nego se još i obogatiti mogu. 

Još mnogo obilnije podupire bogata i imućna inteligencija domaću svoju 
imade bogata Amerika, gdje je eno sam Andrew Carnegie, taj po cielom 
svietu sa svog čovjekoljublja i sa svoje neograničene darežljivosti poznati 
milijarder, samo za knjižnice dosada već oko sto milijuna dolara poklonio. 

A šta rade naši bogataši za procvat hrvatske književnosti, da nam se 
ubogi narod prosvjetom do blagostanja i slobode dovinuti može? 

Oni uz malo iznimaka misle: ,Mi imamo svoj“, — kako Niemci 
kažu — ,Gerstl im Trockenen, pak šta nas za druge brigal“ — ,Aprčs 
nous le deluge|!“ 

Kao" obrazovani ljudi ne mogu naravno ni oni biti bez zabavnog 
i poučnog štiva, nu pošto im je hrvatska književnost valjda još pre- 
neznatna, to oni radije književnost stranih naroda podupiru, izdavajući godi- 
mice“na stotine kruna za strane, najviše njemačke knjige i časopise, dočim 
za; hrvatske*razmjerno veoma malo koji njih oveće svote običaje žrtvovati. 
Da se baremj svi ili makar samo veći dio njih medju utemeljitelje ,Matice 
Hrvatske“ i-,,Svetojeronimskog družtva“ upisati hoće, mogle bi barem te dvie 
velekoristne kulturne institucije na korist naroda našega kud i kamo obsež- 
nije i uspješnije djelovati na polju narodne prosvjete. Nu i tu ih razmjerno 
vrlo malo imade, jer bi inače broj utemeljitelja tih dvaju družtava mnogo 
znatniji biti morao. 

(Nastavak sliedi.) 


FERDO BECIĆ 

Najviše se Starčevićancima spočitava instrasigentno držanje prema 
»Srbima“ u Hrvatskoj. ,Srba“ t. j. grčko-iztočnjaka ima u Hrvatskoj do 
700.000 (četvrtina pučanstva), u Dalmaciji 100.000 (petina), u Herceg-Bosni 
do 800.000 (tri sedmine), u hrvatskim dakle zemljama do 1,600.000 (trećina 
u razmjeru prema Hrvatima). — Hrvata katolika i muslimana: u Hrvatskoj 
s Medjumurjem do 1,700.000 (dvie trećine) u Dalmaciji 500.000 (četiri pe- 
tine), u Herceg-Bosni do 1,000.000 (četiri sedmine), u Istri preko 150.000, 
— ukupno dakle preko 3,300.000 (dvie trećine u razmjeru prema ,Srbima“). 
Misle s toga mnogi, da Hrvati moraju po što po to da nadju neki modus 
vivendi s tako znatnim dielom pučanstva u svojoj zemlji, da ga ne smiju 
učiniti neprijateljem sebi i svojim težnjama, — da se ne mogu ogledati 
s ostalim neprijateljima, dok se ne izmire sa podrug milijuna svojih držav- 
ljana i da je zato sasma nevaljana i naopaka politika Starčevićeve stranke, 
koja hoće da iztriebi ,Srbe“, a podjedno da se bori prot Niemcima, Ma- 
gjarima i Talijanima. Starčevićanci da hoće i traže nemoguće. 

Prije nego ogledamo vriednost tih prigovora, izniet ćemo neka obća 
razmatranja o pravu i borbi za pravo, primienit ćemo ih našim prilikama i 
onda stvoriti zaključak s obzirom na te prigovore. 

Jer čovjek sastoji od tiela i duše, postoji borba med silom i pravom. 
Prva je izliev ljudske materije, druga duševnosti. Da je čovjek sam i dok 
je sam, ima toliko prava, koliko ima sile. Opreke izmedju sile i prava 
nema. Ali ljudi je mnogo, a svatko hoće da živi, da podmiruje svoje potrebe. 
Kad bi svatko živio o sebi, odieljen od drugih, opet ne bi bilo spomenute 
opreke. Nu čovjek ne može da živi o sebi, jedan je upućen na drugoga. 
Ljudi ulaze u medjusobne odnošaje. Ovi su često izvori sukobima, jer često 
hoće ill trebaju dvojica isto. Treba ih dakle urediti. Tu sila čovjekova ne 
dotječe. | drugi, treći čovjek ima svoju silu. Isto i narod. Nastat će sukob 
sila. "Pobledit će jači, ovoga još jači itd. Taj bi princip vodio do medju- 
sobnog uništavanja, do rata sviju proti svima, do vječne borbe. 

Princip grube sile ne može dakle da se održi. Treba nešto bolje, da se 
urede odnošaji medju ljudima i narodima. To je pak ljudima prirodjeno 
uvidjanje | osjećanje, da svi ljudi i narodi imadu jednako pravo na život, 
na slobodni razvitak i upotrebu tjelesnih i duševnih sila kao i na uporabu 

materijalnih sredstava; to svačije pravo stegnuto je jednakim pravom svih 
drugih; ne može se jednomu dati sve, drugomu ništa; ne smije jedan da 
čini drugomu, što ne bi rado da drugi njemu čini. Tako dolazimo do pravne 
ideje, do ideje prava i morala. Ona je čovieka kao duševnog razumnog bića 
i dostojnija. Ona ga uzvisuje i oplemenjuje. Ona nagoni ljude i narode, da 
čine pravo i prieče nepravdu, pa makar žrtvovali i svoj interes i svoj život. 
Dok sila dieli, pravna ideja približuje ljude i narode, te omogućuje skladni, 
mirnije uredjeni život, usavršivanje i napredak ljudstva. Nu pravna ideja 
ujedno je i neukloniva potreba za obstanak ljudstva, koje bez nje ne može 
da bude. Može časovito zalutati čovjek i narod, te nametnuti svoju silu. pak 
će uviek na koncu prevladati pravo, sve će se prilagoditi pravnoj ideji i 
njezinim principima. Svaku i najveću silu ublažuje i uklanja pravo. ,Svaka 
sila za vremena“. | oni, koji čine nasilje i nepravo, pozivat će se na pravo, 
i oni će nastojati njime da svoje čine opravdaju. Tako ona sama biva 
ogromna neodoljiva sila, veća i moćnija od fizične, surove sile. Njoj mora 
sve da se prije ili poslie pokloni. — Da svoju misiju laglje uzmogne vršiti, 
pravna ideja stvorila je države i zakone na moralnoj i etičnoj podlozi. Po 
njoj imadu da se riešavaju sukobi i napadaji. 

Nu i kraj pravne ideje i unatoč njoj, zadržava sila svoju važnost i moć. 
Ljudi nisu angjeli. Čovjek ima tielo, a ovo je često izvor egoizma, strasti i 
nizkih nagona. | pojedinac i narod hoće često, — da mu bude ljepše i 
ugodnije, — da se proširi na račun drugoga, da si ga podvrgne, da sebi uzme 
njegovo ; vriedja prava drugih, napada. Razvija se borba, jer napadnuti hoće 
i mora da se brani. Ali i ljudsko će družtvo odbijati napadaje. Pravna sviest 
ne da mu, da trpi protupravne napadaje ili nepravo, a ne da mu ni vlastiti 
interes. Braneći drugoga, čovjek brani i sebe ; ne obraniš li danas bližnjega, 
napast će tebe sutra napadač. Tako dolazimo do obrane tudjih prava, do- 
movine, naroda, prava, do borbe za pravo. To je najljepša strana čovje- 
kova, najuzvišeniji posljedak pravne ideje. Tu čovjek zaboravlja na onu 
materijalističku i oportunističku stranu pravne ideje, zaboravlja, da se je 
drži zato, što mu je potrebna; protivno, u konkretnom slučaju čovjek sebe 
žrtvuje, da drugoga spasi. Pobjedjuje abstraktna ideja. Za vlastite interese 
postaje obrana pravo, za interese bližnjega, domovine, prava, — dužnost. 
U takovoj borbi jača pravna ideja ljudske i narodne sile do najveće mo- 
guće snage. 

Ove elemente borbe valja da imademo pred očima, hoćemo li da ocie- 
nimo čiju borbu, njezinu potrebu, opravdanost i obseg. Ne ćemo zaboraviti, 
da je izvor napadaju u sili, da je napadaj nepravo, nemoral, — a opet da 
je obrana izliev prava i pravne ideje. Ne ćemo zaboraviti, da iznad borbe 
stoji pravna ideja i da joj se svi ljudski čini i borbe moraju prilagoditi, da 
svaka borba mora konačno svršiti s pobjedom prava. Ne ćemo zaboraviti, 
da kao što pravo slabi silu napadača, tako daje napadnutomu neslućenu 
snagu proti napadaču. Ne ćemo zaboraviti, da je obrana tudjih prava dužnost, 
a ne samo pravo, 

Držimo li se ovih principa, naša borba i način, kako da ju vodimo, 
upravo je na dlanu. 


Napadati ne ćemo. Pošten čovjek i narod ne će napadati. Za sve ljude 
i narode imade mjesta na zemlji. Neprirodna je i nemoralna težnja, podvrgnuti 
sebi drugoga. Takove težnje osudjuju bolji elementi i samoga onoga naroda, 
koji napada. U toj nemoralnosti granica je jakosti i važnosti napadaja, te 
početak propasti takove težnje i takove borbe. Uočivši to, ne marimo se 
bojati napadati. Kako dodju, tako prodju. Čitava je Evropa navaljivala na 
Franceze, stoljeća i stoljeća udarahu Turci na Hrvate i Magjare, ali uzalud. 
Izdržasmo navale Beča, izdržat ćemo i navale Pešte. 


Braniti se moramo. Dok se borimo za svoje pravo, jaki smo proti 
svakomu. Ma kakav neprijatelj navalio, navalio s jedne ili s više strana, 
valja“da branimo svoje pravo. Čovjek ne može da si odmjeri broj napadača 
i navala. Koliko ih navali, protiv toliko njih ću se braniti. Borit ću se za 
svoje pravo bez obzira na lievo ili desno, i protiv više njih istodobno i 
proti svim, ostao — propao. Bolje častno umrieti, nego li nečastno umirati. 
Ne stoji. da je nemoguće obraniti se protiv više njih. U obrani svoga doma, 
kod kuće, čovjek je jači. Gornji i ini primjeri pokazuju, da se i čovjek i 
narod može obraniti, kad se uzda u svoje pravo i proti jačemu i protiv 
više njih. 

Uviek valja da se borimo s nadom i pouzdanjem, da će pobiediti pravo, 
pravna ideja. 


I pobiedit će konačno pravo. Ali je za taj konačni uspjeh potreban još 
jedan"preduvjet, a točje nutarnja moralna snaga čovjeka i naroda, snaga da 
se održi, da ne propadne. Ljudi i narodi vrlo su različni, ima ih malih i 
velikih, moralno i intelektualno slabih i jakih. I ako se drži čovjek prava i 
zakona i,ako ne vriedja drugoga, može si ipak steći neku naravnu nadmoć 
nad drugim i razumom i bogatstvom i znanjem itd. Slabiji će čovjek često 
biti zavisan+ od jačega. Moralno jači narod, ne vriedjajući prava susjeda 
slobodnog i nezavisriog, raztače ga nekim naravnim procesom, naseljujući 
se po malo “medju njim i podvrgavajući si ga obrtom, trgovinom, gospo- 
darstvom, asocijacijom, slobodnim naprednim institucijama itd. Slabiji narod 
bez nutarnje-snage|sam od sebe propane. Jakost ne zavisi dakako o veličini 
i brojnosti. Propali su razmjerno brzo veliki narodi. održali su se i drže se 
kraj velikih naroda mali narodi. 

Borba :dakle“i/uspjeh u borbi predpostavlja jake borce. 

Slabići ne" pojmežborbu:za pravo ; oni ju svadjaju na borbu za osobnosti. 
I u ovoj podliežu, jer nemaju pouzdanja u sebe, u narod, u pravnu ideju, 
njenu snagu+i njenešnepromjenljive principe, nemaju u obće principa. U 
svojoj nemoći udaraju iz zasjede, kleveću. Podlažu sebe i narod jednomu, 
da odole drugomu! Da ih zavede, neprijatelj im kadšto daje časoviti ,uspjeh“, 
za kojim sliedi još gori nazadak. Nesreća su za narod. Zaboravljaju, da 
pokazati slabost, znači izručiti se neprijatelju. 

Borbu valja da vode jaki, — koji imadu nepokolebivu vjeru u svoje 
pravo, u svoju snagu, u uspjeh. Već je to samo poć uspjeha. Nije li čovjek 
i narod čvrst, moralan, proniknut pravnom sviesti, ne teži li za materijalnom 
i duševnom slobodom, nezavisnošću i prosvjetom, poginut će i od jedne 
navale; u protivnom mu slučaju ne će nahuditi ni više napadaja. 

Po gotovo vriede u borbi značaji. Bori li se čovjek za pravo do skraj- 
nosti, makar i propao, značaj je. Značaj je viši stepen poštenja. Značaji su 
apostoli pravne ideje. Značaj očeličuje u borbi i daje neodoljivu moć i 
snagu. Značaj ne pozna straha radi neuspieha, već ide ravno i stalno za 
svojim ciljem. On jedini daje jamstvo za uspjeh u borbi, ako je u obće 
uspjeh moguć. Ne možemo li značajnom borbom polučiti uspjeh, ne možemo 
u obće i uz sto rezolucija i deklaracija. 

To su obće poznati principi. Ne iznesosmo ništa novo. Ali je trebalo to 
spomenuti, da se shvati borba Starčevićanstva, a napose Starčevićanstva 
proti ,Srbima“ u Hrvatskoj. 

Starčevićanstvo je — borba za prava hrvatskoga naroda. Po principima 
prava ima i hrvatski narod nesumnjivo pravo na život, na slobodni razvitak, 
na sjedinjenje svojih udova, na nezavisnost. Težnja za oživotvorenjem toga 
prava označuje se riečju hrvatska državna misao ili ideja. Zapreka toj misli 
je misao magjarska, njemačka, talijanska i — srbska. Starčevićanstvo je 
dakle težnja i borba Hrvata, da očuvaju svoju državnu misao proti spome- 
nutima. U toj borbi valja dakako držati se iztaknutih principa prava. Star- 
čevićanstvo traži pravo, valja dakle i da ga vrši prema drugima, pa i prema 
»srbima“. Ono ne navaljuje. Ono brani. Borbu hoće odlučnu i značajnu, 
do skrajnosti, bez obzira na lievo i desno i na broj neprijatelja, borbu bez 
napuštanja ikojeg prava, borbu dotle, dok se cilj ne postigne. Za borbu 
hoće stvoriti jake borce, odstraniti slabiće. Svoj rad i svoju borbu temelji 
na pravnoj ideji, za to i jest ,,stranka prava“. 

Hrvatski dakle narod ima pravo na život. Nu taj ne stoji samo kod 
čovjeka i naroda u izvršivanju tjelesnih funkcija. Tako živi pas, a i rob. 
Čovjek i narod ima pravo na slobodu i samoupravu, na nezavisnost, na 
pravo, da razpolaže sam svojim tielom, dušom i imetkom. On ima pravo 
i na stanoviti prostor, na kom živi; kod naroda zovemo to cjelokupnost. 
Vlastničtvo pojedinca mora da bude netaknuto. Samo velika potreba dopušta 
izvlastbu. Kod naroda možemo sebi pomisliti neku vrst ,izvlastbe“, ma i silom 
u slučaju prieke potrebe, ako jedan narod imade daleko više zemlje nego je 
treba, te ju ne može da napuči, a drugomu manjka. Nu napučeni dio zemlje 
uzeti"narodu, otimačina je. Ti svi atributi: sloboda, nezavisnost, cjelokupnost, 
čine slobodnu državu. Svaki narod ima pravo na nju. | hrvatski.  (Sliedi.) 


DR AVELIN STAHULJAK 


CRTE, POTEZI | STRUJE ČESKE KNJIŽEVNOSTI 


Česka je književnost uz hrvatsku najdrevnija slavenska literatura, te ima 
drevne _ svoje spomenike pisane pučkim jezikom. U tim drevninama ima i 
dialektičkih elemenata, nu nigdje nije ni glasa ni traga nekom theoretičkom, 
nenaravnom jeziku, kako to biva kod južnoiztočnih Slavena. 


Uplivanje svete braće Ćirila i Metoda na česki jezik vidi se u starim 
molitvama i pojedinim formulama, ali čisti, staroslavenski spisi, kao što su 
Kijevski i Pražki spomenici, imaju puno čehisizma (ako volite: bohemizma.) 


Nekoje staroslavenske legende o českim svetcima — Vaclav. Ludmila 
— čini se, da su nikle gotovo u Českoj. Ovu literaturu njegovahu Sv. Ivan! 
pod Sk4lou, a kasnije sv. Prokop (tf 1055), a ponajglavnije ,Samostan na 
S4zavi“, u kojem je slavenska liturgija našla pribježište.  Razumieva se, da 
se je ova morala silno boriti sa onda velemožnom (mogućnom) latinskom 
takmicom, što se je najbolje pokazalo kod izbora prvoga pražkoga biskupa 
g. 973., pri kojoj su svetčanosti pjevali svećenici latinski i njemački, puk im 
je pak odvraćao sa velebnim choralom: ,Gospode, pomiluj ny!“, koji je 
već onda duboko bio uvriežen u puku. 


Akoprem crkveno slavenska literatura nije u Českoj nikada bujno 
procvala, ipak je postojala, a dugo je tamo životarila. Kad je g. 1080. kralj 
Vladislav II. tražio od pape dozvolu za slavensku liturgiju u Českoj, nije 
ju dobio. 

Proteklo je puno vremena medju crkveno-slavenskom literaturom u 
českim zemljama i sasma čistom pučko-českom književnošću, jer početci 
joj sežu u XIII. viek. 

Kao neku vrst prelazne periode naznačuje Dr. Kardsek Gregorianske 
glosse, a nedavno izdane Bečke glosse, koje u pojedinim čestima pokazuju 


! Sv. Ivan, o kojem pučka tradicija u Českoj veli, da je bio sin hrvatskog kralja, 
utekao se amo u špilju, proti volji otčevoj, ne htijući biti vladarom, već sprovoditi | 


bogoljubni život pustinjački. Ta se špilja nalazi pod Karlotyem na obali Berounke, sjedištem 
aa kraljeva 1 Karla IV. Utvrdjeni taj grad bio je vazda shraništem insignija českih 
raljeva. : ' 
Sv. Ivanu pod Skdlou (pećinom) svake godine hodočasti — sad je uz pećinu velika 
crkva na tisuće hodočastnika. 

hrvatsko porieklo, odkazujući time na česko-hrvatske odnošaje, koji su opet 
oživili za Karla IV. 

| najstarija česka književnost niknula je u pravim potrebama puka, te 
Služila ponajviše crkvi. 

U 14. vieku počeli se pisati životopisi svetaca po uzoru latinske 
književnosti 13. vieka. Najvažnija bila je obsežna legenda o sv. Katarini, 
razširena i po drugim zemljama. Medju českim svetcima i zaštitnicima osobito 
su štovali Česi sv. Prokopa, opata onoga samostana na Sdzavi, u kojem 
njegovahu slavensku liturgiju. 

Karlo IV. u velike je cienio ovu literaturu, koja se jako razvriežila u 
Českoj i u Rusiji, te u srednjem vieku nadomještala novelu i pripoviedku. 

Česka je kultura prionula uz romansko-njemačku, čime se sasma razlikuje 
od svemirskog naziranja onih slavenskih literatura, kojima je Byzant bio 
izhodištem. U prvoj periodi česka književnost visi o latinskoj, osobito o 
crkvenoj literaturi 13. vieka. 

Uplivanje njemačke literature na česku bilo je više neupravno, slabije, 
nego latinsko. 

Akoprem se je česka književnost vijugala istim stazama kao latinska, 
to se početkom 14. vieka javlja u njoj samostalan, svojski duh, naročito u 
onoj struci, gdje se suzbijalo česko mišljenje i česko uredjenje (ustrojstvo) 
s uzbujalim tudjinstvom (razumij: sa njemačkim prednjačtvom).! 

Najbolji dokaz za to podaje Chronika Dalimila, dovršena g. 1314. Njezin 
autor, rodoljubni česki plemić, kanio je podati u njoj sliku prošlosti. 
Mckanim ali jezgrovitim jezikom podaje još iz mythologičke dobe poučne 
priče, a tečajem te dobe navodi takove historičke momente, kojima bi se 
imali koristiti njegovi zemljaci, pa ne mariti za tudjinstvom, ne prianjati 
k njemu, već pridržavati običaje pradjedova. Kako su stanovnici gradova 
većinom bili Niemci, to nisu u Dalimilu imali velikoga prijatelja. Niemci 
su dvaputa preveli Dalimilovu Chroniku, a u osamnaestom ju vieku prenieli 
na latinski i revno su ju proučavali. Hankovo izdanje Chronike moralo je 
tražiti pribježište ća u Lipskom (Leipzig, jer se česki povjestničar činio 
bečkoj cenzuri pogibeljnim još i u 19. vieku! 

Inače su česki povjestničari pisali latinski, a tek na inicijativu cara Karla 
IV. preveo je Pulkava pl. Radenin svoju Chroniku na česki. Prevedena je i 
na njemački. Latinski Codex kaošto i ,Codex giganteus“ od Židka, pravim 
su uresom krakovske sveučilištne knjižnice. 

Bogatu povjestničku literaturu ima 15. viek, čemu su povod dali Husitski 
ratovi i vjerske prepirke i pravde. 

Uz povjestničku procvala je i literatura pravna, koje najdrevniji spomenici 
svjedoče o originalnom u toj struci českom duhu i zdravim nazorima. U 
nekim su krajevima bile njemačke naselbine s osobitim povlasticama, a tu 
je izbijala silna razlika medju tudjim i domaćim slavenskim pravom. Još 


. | Posljednji Pržemislovići i Jan Luksenburžki silno su podpomagali doseljivanje 
Niemaca u Česku, da budu imali u njima podporu proti domaćem plemstvu. 

koncem 14. vieka spomenuti je Tomu pl. Štitny, koji je bio temeljiti požna: 
valac Sv. Pisma i dočasne filozofije, koji je pokazao u poučnom moralnom 
djelu za djecu, na kojem se duševnom niveau-u nalazio svaki gospodin za 
dobe Karla IV. i Vacslava IV. T. Štitny pisao je česki a spada medju one 
muževe, koji su pripravljali tlo za dogadjaje buduće dobe. 


Jedna od najznamenitijih sredstava uzajamnosti slavenskih literatura je 
Biblija. Sklonost Čeha za vjerozakonska mudrovanja, koja su davala povoda 
te su buknuli Husitski ratovi, vidi se i u tom, što su još prije izuma 
tiskarstva prema svršetku XIV., a početkom XV. vieka imali do 40 pisanih 
Biblija, čime se ne _ može tako skoro podičiti koji drugi narod. Temeljito 
poznavanje Sv. Pisma u Husitskoj dobi bilo je nešto divno, a pisci u svojim 
tvvrdnjama (izvodima) uviek bi se pozivali na Sv. Pismo, uzajamno bi se 
pak nadmudrivali. Poznavanje Biblije razvriežilo se je u najšire slojeve 
pučanstva, čemu je dokaz klasička izjava pape Pia II., koji podnipošto nije 
spadao medju pristaše Čeha ni Poljaka: ,Talijanski bi se popovi imali stiditi, 
što Bibliju znadu jedva čitati, što medjutim u Českoj i gospoje umiju Sv. 
Pismo na pamet, a znadu ga i tumačiti.“ 

Pojedine česti Biblije, kao i Psaltir i Novi zakon, Česi su već davno 
preveli, a liepi je bio znak nabožnosti Karla IV., što je svojoj kćeri, udanoj 
u Englezku, dao u miraz i česki ,Novi Zakon“. U drugoj polovici XIV. vieka, 
za stalno na poticanje ovog mudrog vladara, posakupile su se sve česti Biblije 
u jednu cjelinu. 

Česku Bibliju prevelo je iz latinskoga, što je trajalo dobrahne tri godine, 
što se vidi iz Bečke Taboritske Biblije. Rukopisi česke Biblije razštrkani su 
cielom Europom, a najstariji je rukopis draždjanski, iz konca XIV. vieka. 

To doba živio je česki plemić Toma pl. Štitny, vrli poznavalac Sv. Pisma. 
U moralizujućem poučnom djelu za djecu, naznačio je duševni niveau, kojega 
se morao dočepati svaki gospodin (gazda) za dobe Karla IV. i Vacslava IV. 
Štitny je napisao mnogobrojne traktate veoma živahnim slogom, a bio je 
pred Husom najbolji česki prozaista. U prve tiskanice u Českoj spadala je 
Biblija i Novi Zakon, a za pravi prevod iz grčkoga i hebrejskoga brinula 
se ,Česko-moravska braća“. 

Biblija bila je svoje doba utjehom českih eseesculanta, koji su pri svojem 
biegu iz Česke sa sobom ponieli ,Kr4lickou Bibliju“ i ,Labyrinth“ od Ko- 
menskoga. Za preporodjenja, ili bolje rečeno, za uskrsnuća českoga puka, 
Biblija je vršila veliki zadatak. Tekst katoličke Sv. Vacslavske Biblije izradjen 
je po Kralickoj Bibliji, što su ju koncem XVIII. vieka iznovice izdali učeni 
Česi, buditelji narodne česke sviesti: Durich i Dobrovsky, koji su studirali 
staroslovenski, česki i hebrejski tekst Biblije. Tako se je Sveto Pismo poput 
zlatne niti vijugalo cielom českom literaturom i za dobe njezine propasti. 

Osim toga Biblija spaja Čehe literarno sa drugim Slavenima. 

ll. 
Jan Hus (1369.—1415.) 


U tiesnom savezu sa českom literaturom, nalazi se ime mučenika, koji 
radi svog osvjedočenja podnio s velikim junačivom u Konstanci smrt u 
plamenima. Hus tvori temeljni kamen česke književnosti. Treba nam se 
sjetiti omnodobnog razrovanja crkve pa odnošaje u Pragu, gdje je stolovao 
carski dvor. Na pražko sveučilište hrlili su djaci iz ciele srednje Europe. 
Svi naobraženi ljudi svraćali su pozornost na razdore u crkvi i na vladajuću 
u njoj simoniju, a sa sviju se strana uvidjala preka potreba reforme. 


Pojedinci, Niemci, Česi i Poljaci složno bijahu za reformu crkve in capite 
et in membris. A tako se pripravljaše tlo za djelovanje učenoga profesora i 
rektora pražkog sveučilišta, Jana Husa, kojega su, radi propovjedi mu u 
Betlemskoj kapeli, njegovi zemljaci i onako već obožavali. Kao takav i kao 
profesor bio je prinužden dotaknuti se i raznih nepristojnosti, što su se 
sbivale u crkvi, čime je probudio mržnju u svojih neprijatelja te izazvao njihovu 
polemiku. 


Neprijateljstvo je još silnije uzbujalo, kad je magister Hus k duhovnoj 
djelatnosti pridružio i momenat narodnji. On je naime kao rektor prodro 
time, da su Česi imali na universitetu tri glasa, a tudjinci jedan, što je pro- 
uzročilo gotovu selitbu njemačkih profesora i djaka. A tako je procvalo 
sveučilište u Lipskom. 


Malo po malo zapleo se Hus u prepor sa nadbiskupom, osobito radi 
spisa Wycliffa, što ih jako dobro poznavao Jeronim, prijatelj Husov. U 
ćudorednim pitanjima Hus je stajao na tlu katoličke crkve; kasnije samo 
neznatno se je od njezinih dogma odklonio, osobito što se tiče transubstan- 
cijalnosti. 1 Hus je bio učenjak svoje dobe, koja nije imala puno smisla za 
originalnost, s toga nailazimo često na puki prenos nauke Wycliffove. Ali 
Hus se je svojski borio za pravo i ćudorednost. 


Veličajnost Husova sastoji u njegovoj ćudorednosti i u iskrenosti nje- 
govog uvjerenja, radi kojih je pretrpio mučeničku smrt u plamenima. 

Za česku književnost Hus je zato znamenit, što je bio većim reforma- 
torom u toj struci, nego na polju religiosnom. 


Hus je bio revan, neumoran spisatelj u latinskom i u českom jeziku. 
Njegovi spisi, izdani u Nirnbergu, omogućili su i njemačkim učenjacima, da 
su se mogli zanimati njegovom veličajnom ličnošću. 

Latinskim je jezikom Hus branio svoju nauku pred učenjacima, českim 
pak jezikom širio ju je u puku, osobito, kada mu je zapriečilo propoviedati 
u Pragu. 

Nu Husova se zasluga za literaturu česku temelji upravo na tom, što 
je on pučki jezik uzdigao na jezik književni, čemu su se tada protivila učena 
gospoda. Česka terminologija za filosofsko skolastičke pojmove, dakako da 
s početka nije pružala dovoljno utanačenih, prianjajućih izraza, nu u malo 

je godina Hus već uspio, da je sve potankosti vjerno izražavao českim 
jezikom. 

I na polju je filoložkom bio Hus reformator književnosti. Nije bez po- 
voda spočitavao Hus germaniziranim Pražanima, da kvare česki jezik uva- 
djanjem tudjih likova; tako je bio i reformator čistoće českog jezika, 
obogativši ga novim pojmovima i učvrstivši književni jezik, koji je sliedećim 
pokolenjima bio normom. Razumieva se, da je poboljšao i pravopis. 

Početkom devetnaestoga vieka postalo je pravopisno načelo Husovo 
mjerodavno novom českom pravopisu. 

Novi način pisanja uzet je za znanstveno sravnjivanje jezika a služi za 
transkripciju iz Sanskrita za afrikanske jezike, a u najnovije doba takodjer 
za sastav prikladnog albanskog alfabeta. 

Nesumnjivo je, da je Hus djelovao kod kritičkoga pregledanja i prepi- 
sivanja pojedinih biblija, jer n. p. Schaffhausenska biblija pisana je njegovim 
pravopisom. 

U godinama 1402.—1409. Hus je pisao ponajviše učena djela ; onda na- 
stade doba pismenog pravdanja (1409.—1412.). Kasnije je pisao ponajglavnije 
česki, tumačeći svoja načela. 

Osobito znameniti i zanimivi su njegovi listovi iz tamnice (g. 1414.—1415.,, 
koji su pisani latinski i česki, te najjasnije pokazuju samosvojnost Husova 
duha. 

Htijući uvažiti znamenovanje magistra Husa, neprestane nam je svra- 
ćati pozornost na njegove obovrstne listove česke i latinske, budući da se 
medjusobno nadopunjuju. 

Najznamenitija su mu djela dugi traktati: ,Tumačenje vjere“, ,Postille“ 
i o ,Simoniji“, u kojima su nazori Husovi najočitije iztumačeni. 

Slog latinskih mu spisa je gladak, česka njegova djela pokazuju teme- 
ljito proučavanje, marljivost i čistoću jezika. 

Ali Hus ne bijaše samo radi mnogobrojnih svojih spisa najznamenitijim 
spisateljem na početku 15. vieka, već mu veličina bivala sve to veća radi 
znamenovanja, do kojega je dopro u sliedećim veoma burnim vremenima. 

(Nastavit će se) 


MARA FABKOVIĆ 


TALIJANSKA POEZIJA PRED CARDUCCIEM 


(Ulomak iz studije ,Giosuč Carducci“.) 


Kada god. 1848. i 1849. pod vladom Karla Alberta u Sardiniji i Piemontu, 
Italija bijaše čitava ustala protiv stranaca, a Garibaldi branijaše Rim protiv 
Franceza, jato pjesnika, kojih većina bijaše pograbila oružje za slobodu do- 
movine, pozivaše pjesmama narod na ustanak. Francesco dall' Ongaro bi- 
jaše prvi pjesnik političkih pjesama one dobi. Giulio Uberti opjeva Mazzinia 
i Garibaldia. Kažu, da je pjesma Domenica Carbone ,,l| Re tentenna“, kojom 
ismjehivaše neodlučnost Karla Alberta, u istinu uplivala na istoga, da dade 
zemlji liberalnu konstituciju. Aleksandar Poerio, izgovarajući stroie svoje 
pjesme Risorgimento (Ustanak), navali na neprijatelja i pade smrtno ranjen 
(1848.). A nada sve druge iztaknu se Goffredo Mameli, koji u 21 godini 
života pogibe za slobodu otačbine. Njegova oda ,Venezia e Milano“ (1848.), 
pa onda himna Frafelli d' Italia postadoše pučkim pjesmama; a ova zadnja, 
uglazbljena od Novara, postala narodnom himnom. Svi ovi bijahu junaci na 
djelu, ali žalibože njihov književni rad bijaše od nikakve umjetničke vri- 
jednosti, bilo što bijahu većinom epigoni izrodjenoga romanticizma Man- 
zonieve škole. 

Godine 1859. i 1860., doba je čisto Garibaldinske lirike. U težnji i na- 
stojanju, da se podigne narodno jedinstvo, književnici ne imadjahu vremena, 
da se bave drugim, nego li narodnim aspiracijama. Garibaldi bijaše ideal 
svih pisaca. 

Luigi Mercantini posta pučkim pjesnikom s himnom ,L' inno di Gari- 
baldi (1860.). Ippolito Nievo steče slavu političkim pjesmama ,Amori Gari- 
baldini“. Njegov roman Le Confessioni di un Ottagenario obećavaše mnogo, 
on imadjaše ko romancier sve uslove da postane dostojnim učenikom Man- 
zonia. Ali jer već od 18este godine ne presta sudjelovati u narodnim ustan- 
cima i boraše se više puta na bojnom polju, poginu mlad u brodolomu 
Ercolea, vraćajući se iz rata u Siciliji (1860.). 

Dvojica, koja kroz ovo razdoblje pjevahu redovito i digoše se visoko 
nad drugima, jesu Giovanni Prati (1815.—1884.) i Aleardo Aleardi (1812.—1877.) 
Romanticizam Manzonievih epigona bijaše reakcija proti klasicizmu, dogma- 
tičnom racijonalizmu i bezvjerstvu franceske revolucije, protiv sensualnosti i 

klasičke ukočenosti dvorske poezije. To je tako zvana prva perioda roman- 
ticizma. Druga perioda romanticizma u Italiji, uslijed razdora medju crkovnim 
i svjetovnim elementom, (jer ih prilike nakon g. 1848. dovedoše u nesu- 
glasje) bijaše svojim smjerom više dekadenca k manirizmu. 

Uprav se ta druga perijoda romanticizma najbolje ogledava u pjesničkim 
djelima Pratia i Aleardia. Nema više one iskrenosti ni efektnosti, kakvu 
imadijaše u prvoj perijodi. Revolucija ne pruža više predmeta; daju se voditi 
od slučaja do slučaja, i počinju gledati, da bi našli inspiraciju u socijalnim 
prilikama, ali ne uspijevaju. 

| Prati i Aleardi, premda toliko inokosni jedan drugome svojom ćudi, 
svojim umjetničkim temperamentom i umom, ipak naliče u mnogočemu : 
Slični su im motivi, slični osjećaji, slične mlohavštine, slična srdžba, slično 
jadikovanje za uminule mladosti. 

Obojica se nadjoše kao zamršeni izmedju klasicizma i romanticizma, 
ne misleći slijediti ni jednu ni drugu školu. Odmah u početku svojega knji- 
ževnikovanja izjavljuju, da se ne će obazirati ni na čija pravila, ni i će slijediti 
ičije stope, izim ono što im srce bude nalagalo. Ipak, jer ne bjehu kadri 
sami udariti novim putem, utekoše se pod okrilje jedne i druge struje, ili 
bolje pomiješaše uplive obih struja, a da nije ispalo nešto treće. Nekako 
prisilno spojiše romantičku artificijalnu sentimentalnost s osjećajem humanim, 
tobože modernizovanim, pa još brže dopriniješe konačnom rasulu roman- 
ticizma u Italiji. Romanticizam u njihovim pjesmama napire se za zadnji put, 
da osvježi istrošene sile nakon dosta duga ali i iznemogla života. 

Prati neprestano slika bol i povećava je do fanatizma. Svoju bol pri- 
kazuje većom, nego li je ona čitavog ostaloga svijeta. Inače njegova je mašta 
bujna, te natkriljivaše sve savremene pjesnike. | danas može služiti uzorom 
u umjetničkoj lakoći stihova, koji su uvijek muzikalni, te svojom nježnošću 
šapću umilno duši. 

Pjesme Aleardia pune su melankolije. On rado pjeva patriotičke pjesme ; 
tek nema ratobornog duha, i vidi se, da je eleganca tih pjesama ponajviše 
afektovana. Plemenit i iskren plakanjem očekivaše zoru slobode i jedinstvo 
domovine. Njegov je uspjeh bio silan, ali i časovit. Posjedovaše uslove, da 
udje u modu, ali to pitanje potraja koliko i svaka moda. Njegove pjesme 
imadijahu čar novosti, koji osobito ugadjaše gospodjama i gospodjicama, 
osobito ono sentimentalno i skroz rafinovano ljubavno uzdisanje. Inače treba 
mu priznati, da je bio plemenita uma i srca, i da je kušao često spojiti mo- 
derni duh i osjećaj prirode sa starom poezijom; ali teško uspijeva, da ih 
potpuno slije, pa se češće opaža, da to prisilno zamišlja i proizvadja. 

Tako je bilo do godine 1860. Od 1860. do 1870. usljed istrošenja sila 
u borbi za preporod i slobodu Italije, skoro i ne bijaše nikakve književnosti ; 
a i ono što je bilo, nije se niko za nju brigovao. Još se spominjahu imena 
Pratia i Aleardia. Ali slava Pratieva, koji bijaše zasjao kao zvijezda prvoga 
reda, nije nikoga očaravala; a danomice ublijedjivaše i sjajno ime Aleardia, 
koji sa šezdesetim godinama (1860.) bijaše i dokončao svoj rad. A sa imenom 

Pratia i Aleardia pravom potamnjivaše glas svih onih manjih romantičara, 
što govorahu, da slijede Aleksandra Manzonia, a u istinu nijesu drugo učinili 
izim što su ltaliju prepunili legendama i sredovječnim kaštelankama i 
pjevačima. 

Svijetu bijaše dodijala ta fantastična atmosfera, pa je i sama poezija 
Pratia nakon g. 1860. već drugačije zvučila i formom i sadržajem ; posve 
druga poezija nego li je bila ona u Edmengardi, Lirskim pjesmama i Ba- 
ladama — toliko različita, da Canto d' Igea, što ga je varducci prispo- 
dobio s jednim Sofoklovim korom, izgleda danas kano pravi prosvjed protiv 
nenaravske tugaljivosti, što je, počam od Harolda i Werthera unaprijed 
ispunjala umjetnost i život radi romantičke mode. To je bio spasonosan 
prosvjed, što pokazivaše zamašan preokret, koji se spremaše kroz taj de- 
cenij : naime u umjetnosti povratak k zdravoj i jedroj klasičnosti. 

Armando ugleda svjetlo g. 1868., a iste godine izidjoše i Pjesme 
Giacoma Zanelle. Zanella znači već potpuni preokret, jer se je raskrstio 
posve sa romanticizmom, a uputio u školu k velikim pjesnicima Grčke i 
Rima. Iz klasičke poezije iscrpio je Zanella za svoje kršćanske ideale misao 
jasnu i bistru, a formu krjepku —- a k tomu pokušao da spoji u poeziji 
vjeru sa znanošću. Zanelli znanost nije oslabila njegovu živu vjeru, dapače 
ga je još ojačala u vjeri. Češće njegova vjera čini da dvoji o znanosti i tada 
plače neznanje i tamu. [ u tome dvojenju i oplakivanju očituje se kod Za- 
nelle uza sav klasicizam trag romanticizma. Ali to biva samo u njegovim 
slabijim pjesmama, kad mu je pomanjkala inspiracija. Ali kad se u istinu 
pojavi inspiracija, onda ponestaje svake mistične dvojbe. | tada, preobrazivši 
znanstveni pojam u pjesnički fantazma, dajući mu zamisao kršćanstva, ispjeva 
pjesmu, koja ne će valjda nikada izginuti (Manzoni), jer će se ljudski 
duh uvijek uznositi, kad bude čitao liriku, kao što je Conchiglia (Školjka). 

Zanellin rad nije bio ni bez ploda, sudi li se po broju učenika, na koje 
je uplivao. Dosta je napomenuti Alindu Bonacci-Brunamonti i Aleksandra 
Arnaboldia, koji po primjeru Zanelle opjevaše modernu znanost i industriju 
klasičnom točnošću u formi. Suviše treba pridodati, da se još danas Vittoria 
Aganoor i Antonio Fogazzaro ponose, što su učenici Zanelle, od kojih osobito 
Ovaj zadnji samostalno radi za uzvišene vrhunaravne ideale. 

Iste godine kad i Zanelline pjesme bijahu izašle i Carduccieve Levia 
Gravia. Ali je tadanja njegova poezija bila, koliko s jedne strane odveć 
stara, toliko opet odveć nova, a da bi se u prvi mah dopala. Za ono doba 
njegova poezija bila je odveć stara radi slijepog nasljedovanja klasika, a 
odveć nova radi stanovitog naglog nasrtanja i radi forme, kojoj publika ne 
bijaše privikla. Da uzmogne Larduccieva poezija prevladati, trebalo je da se 
pojavi još jedna moda i jedna škola, a to je verizam. 

Verizam ili naturalizam, što ga razviše u gornjoj Italiji neki pjesnici, 
da reagiraju protiv romantičnoga idealizma, radi svojih nastranosti ni iz 
daleka ne zaslužuje imena, što mu ga nadjenuše. Oni iskahu istinu i realnost, 
a utapljahu se u more plavetila ili padahu u blato. Hotijahu da im forma 


* 

bude lagana i naravna, a kad tamo bijahu puni slovničkih pogrješaka. Mržahu 
stih, što zvoni a ne stvara, a pravljahu stihove, što im češće hramljahu. 
Bijahu to ljudi bolesna uma, a opijahu se otrovnim Beaudelaireovim Fleurs 
du male — bijahu bolesni u duši, a oni se napijahu kužnih suza pjesnika 
Rolle — bolovahu na želudcu, a srkahu apsint. 

Od sve te pjesničke družine bolovaše najjače Emilio Praga, najveći 
umnik i pjesnik med njima. I kao najdarovitiji uplivaše silno na ostale 
bohemiense u Lombardiji, koji ga pak smatrahu vodjom i učiteljem. Bez 
sumnje pjesnik pjesama kao što su Penombre imadijaše sve uvjete, da se 
razvije kao samostalan i iskren liričar, ali njegova naobrazba i njegov ukus 
ne slagahu se s tančinama i osjetljivosti njegova duha. S toga navlaš tražena 
nastranost rastijaše sa zloporabom alkohola i njegov um sve to više razba- 
ljaše se, slijedeći u tome Poea, Beaudelairea i druge. Za talijansku je knjigu 
bila to dvostruka šteta: jedno, što je izgubila u njemu pravoga pjesnika, a 
drugo, što se je naskoro prepunila stihovima njegovih imitatora, koji ne 
poznavahu ni temeljnog duha poezije. | još nije posve isčeznuo trag tim 
bohemiensima, koji bijahu stvorili jezik i stil nešto onako po cigansku. 

Ali uza sve to Emilio Praga ostavi, ako ne čitavih lirskih pjesama, a 
ono bar ulomaka zadivne ljepote; njegov Canzoniere del bimbo (Pjesmarica 
djeteta), osim što je jedan od prvih primjeraka slatke familijarne poezije 
kod Talijanaca, već je znatan korak k dobro i zdravo shvaćenoj modernosti 
u poeziji. Naravski, da im nedostaci u formi kvare dijelom dojam i uma- 
njuju vrijednost. 

Za istim težnjama modernosti i naravnosti išao je Vittorio Betteloni, 
čija je umjetnost bila svakako zdravija i domaćija. Njegova pjesma o suncu 
i kitničarici bez sumnje je najsvježiji i najnaravniji plod erotike prije pojave 
Lorenza Stecchettia (pseudonim Olinda Guerinia). 

Olindo Guerini, poznat pod imenom  Stecchetti, nastavi smjer Prage, 
Bettelonia, Tarchettia i Zendrinia. Ali kako je bio i obrazovaniji i umniji 
od onih prvih, sretno se znao okoristiti ftranceskom poezijom i Heineom, 
te mu podje za rukom, da svojim pjesmama dade individualnu formu i 
obilježje. Njemu dakle prvomu uspije raširiti novu verističku i buržoašku 
poeziju po Italiji. I kad se Stecchetti, pjevač razbludne i bakantične Emme, 
proslavio po Italiji, onda je jače prosijevnulo i ime njegovog predteče 
Emilia Prage, pjesnika Serafine, umrle _u bolnici od tifusa. | dobiše tako 
Talijanci nakon romantičke Arkadije verističku, nakon mlijeka i meda papar 
Cajenski i zelenu galicu. Poljupci žarki kano zelena galica udružiše se sa 
stučkama u krčmi. Za tadanje pjesnike bijaše to istina u poeziji, samo nek 
se srde idealiste. Prije je Aleardo Aleardi nudio dragoj kruha i rose za 
čitav objed; Vittorio Betteloni zvaše je na ručak ,kod kraljice“, gdje će naći: 
pofrigana, pečena sa začinom i dobra vina. 

Naravski, da publika podpunim pravom nije sve ovo mogla prihvatiti 
za pravu poeziju, premda sred mnogo stihova bilo je lijepe i dobre poezije. 
Ali ona publika, koja nije prihvatila gornjo-talijanske bohemiense, ipak je 

rado prigrlila poeziju Stecchettia, koji se u istinu nipošto sa svojim smjerom 
ne razlikovaše od Emilia Prage i družine. Svakako je činjenica, da je veri- 
stička poezija srušila ugled romantičara i time pomogla ugledu Carduccievu. 
Opet se ne može upisati vodjama u grijeh sve ono blato, što ga je u poeziju 
bilo unijelo imitatorstvo. Praga i Stecchetti ipak ispjevaše i nekoliko uspjelih 
komada, ma da su dosta krivi, što je publika bila zamrzila na poeziju, bila 
ona lijepa ili gruba, kad joj se dodijalo prežvakivanje kojekakvih stihova 
za krčmu. 

Ali pravu mjeru med idealom i realnošću, bez čega neima prave umjet- 
nosti, naravski spoj med ova dva elementa, štono su temeljem svake pjesničke 
ljepote, tek pogodi i izvede Carducci. Istina, da je u prvom njegovom knji- 
ževnom radu bilo u tome nesuglasja, dok nije vremenom njegov um i ukus 
dozrio. A kad je to dostigao, onda se je njegov rad svakome nametnuo 
— dotle pak morao se je znojiti i boriti. 


ANTE PETRAVIĆ 


STARI PLAMEN 
ROMAN IZ SAVREMENOG HRVATSKOG ŽIVOTA 


Ante Andrijević već se nekoliko dana muči i bavi s težkim mislima. 
| od tih misli ne može pravo raditi ni u uredu ni kod kuće, ne nalazi nigdje 
pravoga mira, izbjegava prijatelje i poznanike, pa samo voli hodati ulicama 
sam, gdje ga ne će nitko zaustaviti, gdje se može posve prepustiti valovima 
svoje duše, koji su sasvim nenadano od nekale došli, bez ikakva snažnijega 
početka ili uzroka. 

Što je to, pita on sam sebe. Ni onda, kad se zaljubio, kad je imao 
stupiti i u brak, pa se opet sustegnuo, ni onda nije bio tako uzrujan, pače i 
onda, kad je stupio u javnu političku borbu, kad je stavljao na kocku svoju 
eksistenciju, kad je doživljavao neprilike, neugodnosti, razočaranja. Sve je 
to svladavao duševnim mirom i nekom vjerom u sebe i u buduće dogadjaje, 
ali sada, eto kad mu se ništa ne dogadja, kad bi mogao mirno osnovati 
svoju karijeru, urediti obiteljski život, baviti se čim bi htio, provoditi vrieme, 
kako godj bi htio, sad — sad osjeća nemir i uzrujanost. Najprije nije na to 
ništa ni pazio, ali onda mu se, ko neka mukla tutnjava iz daljine, sve to jače 
javljala u duši i ne da mu mira. 


Kako je bio sretan onda, kad je još pred očima imao dalek i tegotan 
put, kad su mu na bregovima dalekih njegovih nada gorjeli ideali! Sad, kad 
je borbu dokrajčio, sad nije više imao za nj život čara, a on je od uviek 
htio raditi, boriti se, imati u srdcu zadovoljstvo čovjeka rodoljuba, koji se 
muči i trpi za svetu stvar. 

Nu nije to jedino što ga ovaj čas smeta. Što dalje razmišlja, sve mu 
se Čini, da je ciela ova njegova borba nazad šest godina zapravo bio krivi put. 

»Zar sam u istinu cielo ovo vrieme u ludo žrtvovao svoje sile, zar 
moja borba nije postigla prave i rodoljubne svrhe?“ 

Htio je da nadje odgovora u sebi, okolo sebe. Nu okolo njega je bila 
maglovita večer kasne zime. | nije oćutio, da je već zašao sasvim izvan 
grada. | okrenuo se. Vidi tamo Dugu ulicu i u njoj poredane svjetiljke, 
kako se spuštaju niz brieg, davajući sliku plamenoga niza u magli. 

Nikad se nije ćutio tako osamljenim, ko ovaj čas. Ni onda, kada su 
ga prijatelji ostavili, ni onda, kada je prekinuo s ljubljenom djevojkom — 
ni onda mu se nije slegla tolika tuga na dušu, jer je još uviek imao sebe. 
Uviek je osjećao u svojoj nutarnjosti, da nešto tinja u njemu, da nešto gori, 
što će mu dati nove oblike životu i radu. Ali sada, stojeći ovako izvan 
bučnoga grada, činilo mu se, da stoji nekuda i izvan sebe, pa da gleda na 
se u magli, u svjetiljkama s neobičnim kolobarima, osjećajući u sebi prazninu 
i neko razočaranje. Ni sama tuga nije mu bila teža od ovakoga beznadnoga 
pogleda. Ova sviest, da više nikad ne će moći ništa raditi, da ne će trpjeti, 
da se ne će moći žrtvovati, to ga je kao tajni neki crv izjedalo u duši. 

I prvi put je Ante Andrijević požalio, što nije opet mladi djak, koji je 
sa zebnjom u srdcu stupao u javni život i tražio sgodu, gdje bi dao oduška 
svojim mladenačkim sanjama. 


I gle, dok tu ovako stoji i gleda, pada mu na um onaj nezaboravni 
dan, kada je sa suzom u oku uz odar velikog narodnog čovjeka prisizao u 
sebi, da se ne će dati ni pod čiji jaram, te da će u životu raditi samo za 
svoj narod, za otačbinu. Ona mu je slika vazda u duši. Bila su ih četvorica 
sveučilištaraca u gala-odori i stražili su stražu uz odar velikoga starca. Na 
sva četiri kraja gorjele su velike svieće. Sva je soba bila u crnini, a miris 
se cvieća miešao s mirisom svieća. Viencima pokriven ležao je onaj, koga 
je narod zvao svetcem svojim. Ona glava s jakim ličnim kostima i poleglom 
siedom bradom. Andrijević je s iztegnutim mačem stajao, kao što stoji 
vojnik na straži rodnoga kraja, ni da bi trenuo okom. Pogled je njego 
mogao samo da obuhvati ono mrtvo lice i jednu veliku svieću, sa koje je 
Kapao vosak i krutio se u čudne oblike. Pogled mu je zahvatao i ulaz, na 
koji je naviralo ljudstvo u svetčanom miru s iskrenom tugom u licu i suzom 
u oku. Položili bi vience na odar, padali nice i molili. Onda bi dohvatili 
grančicu, zaronili ju u svetu vodu i škropili njom mrtvo tielo. Dolazili su 
starci, mladići, žene, djeca, došla i gospoda u crnim svetčanim odielima, a 
dolazili i seljaci i obrtnici. 

Gle, jedan stari podvornik, koga je Andrijević uviek vidjao po ulicama, 
kako nosi knjige i spise — i on je došao, pomolio se i u onoj tišini rekao 
nekomu otraga: ,Ovakoga Hrvatska više ne rodi. Počivao u miru!“ Andri- 
jević pače vidja i nekoga gospodina od protivne stranke, s kojim se baš 
onomadne u gostionici prepirao, vidja ga, kako je došao k odru i niemo se 
ustobočio upiljivši oči u pokojnika. Eno sad starog seljanina, gdje je vas 
zaliven suzama pao i čuje mu se na glas molitva, ona, koja prodire u srdce. 
I ne može se taj seljak razstaviti od odra, obilazi oko njega, gleda i eno je 
provukao ruku svoju do pokojnikove i taknuo se je. Onda je uzeo i on 
grančicu i blagoslovio odar. | 

Još se danas sjeća Andrijević, kako mu je prolazio tielom drhtaj, kao 
nigda. Sve njegovo djetinstvo, sve djakovanje, svi oni zanosni sanci o otač- 
bini, što ih je na osami prosnivao, a medju drugovima razvijao, sve mu se 

to činilo ovdje uz odar, da je istom došlo do prave vriednosti. Evo, tu 
leži čovjek, koga je rodila seljačka koliba, koji se je težkom mukom i mi- 
lošću dobrih ljudi prehranio, dok je svršio škole. | sjeti se, kako je taj 
čovjek već obukao svećeničko ruho, jer bi tako lakše mogao svršiti svoje 
zvanje i naći što prije put, da djeluje javno. | još se Andrijević sjetio, kako 
je taj čovjek u zadnji čas skinuo i svećeničko odielo, jer je vidio, da bi mu 
ono kad tad moglo stavljati zapreka ili mu, obzirom na svećeničku disci- 
plinu, smanjiti djelovanje, kad jednom izstupi u javnost, u borbu. 

Sve se ove slike redale Andrijeviću u duši i tad je prvi put osjetio, da 
ovakav život za domovinu stvara čudesa. Eto, taj starac nije imao novaca, 
nije potekao iz otmjenih krugova, ništa — već evo jedan je čovjek zaokupio 
danas srdca tisuća. Svi za njim plaču, svi osjećaju, da se od njih oddielio 
velik duh, svi i oni, koji su bili uz njega i koji nisu. Svi znadu, da je bio 
značaj i da nije ni jednim korakom stao u one mreže, što ih prepliće oko 
nas družtvo i život, da nas za svoje usluge prikuje uza se i da u nama 
uguši više puta i sam značaj i sve. Sve je on veze prekidao. | one najnjež- 
nije, one što stvaraju ljubav i porodicu. Da i ljubav je kadra oslabiti značaj. 
I nju je ostavio i ostao sam i ostao velik kao sam. 

I Andrijević pogleda opet onu glavu i zaklopljeno oko. Je li moguće, 
da se više nikad ne će otvoriti? A eto još prije po godine bio je kod njega, 
on i nekolicina mladih ljudi, njegovih drugova. Starac je ležao bolestan na 
postelji, a dočekao ih sa smieškom tako, te je za čas nestalo one smete- 
nosti, što ju mladić osjeća pred osobom, o kojoj je čuo i čitao i koja mu 
je lebdjela u duši kao ideal. On ga je baš imao pozdraviti. Već je smislio, 
kako će mu reći, da je on duševni vodja mladeži, da program njegove 
stranke govori iz srdca sviju njih, htio ga je porediti s prvim domoljubima 
drugih naroda, a završiti s tim, kako će svi oni nastojati u životu, da sliede 
njegov primjer, da se ugledaju u nj. Ali kad je došao, naklonio mu se i 
počeo : ,Vaša veleučenosti! . . .* — zadrhtao je, gledajući mu u one dobre, 
sjajne i jake oči. Starac je odmah pružio ruku njemu i drugovima njegovim : 

»Hvala vam, sinci moji! Znam ja, što mi želite. Da ozdravim. E, nema 
vam više mene. Sve stoji do božje volje, — ja ću krenuti u drugi kraj... 
Nego mene vesele ovaki mladi ljudi oko mene, ovako jaki. A odkuda ste vi?“ 

Tad se osokolio Andrijević i pripoviedao mu je, da je zapravo njegov 
zemljak, da je rodom tamo podno Vratnika, da ima majku, a ovdje da se 
školuje. 


Na koncu im je starac rekao: ,S Bogom, junaci moji! Nemojte nikad 
gledati, što vas je malo. Ako ste vas četiri i ostanete dobri Hrvati, stvar 
je naša spasena.“ 

| gleda Andrijević na zaklopljena usta, koja su to izrekla, pa ga obu- 
zima pobožnost i neki sveti osjećaj, s kojim će drugima pripoviedati, da je 
i on jednoć govorio sa starcem i stisnuo mu ruku. Pa kako je poslie toga 
posjeta bio nekoliko dana upravo sretan od zanosa, tako evo ovdje, stojeći 

mačem uz odar u nekoj svetčanoj tuzi osjeća bliedilo u licu i onu veliku 
bol, u kojoj već ni suza nema, već duboka misao: jedan veliki čovjek je 
otišao, a ostavio ideale u poklad tisućama. 

I u tom času stvara se u Andrijevićevoj duši zakletva: ,Pod ovaj ću 
barjak i pod nikoji drugi. Kad je on mogao, zašto ne bih i ja. Još sam 
nevin, nevezan ni s kim, nemam ništa do svoga duševnog kapitala, koga 
ću nastojati povećati, do marljivosti, koju ću još potrostručiti, do značaja, 
na kom dosad nema ljage“. — ,| ne će je biti. ..“, kune se u sebi Andri- 
jević, pa da nema sad onoliko svieta, on bi tu pao pred tielo ovoga čo- 
vjeka i prisegao bi uz plamen ove voštanice, da će raditi za ideje, koje su 
ostale žive iza toga velikog mrtvaca. No svejedno, i ovako njegova zakletva 
vriedi, jer se kano vir sa dna njegova srca digla na ustne i tu prošaptala: 
»Tako mi Bog pomogao!“ 

U to su došla druga četvorica sveučilištaraca, drugovi njegovi. On je 
utaknuo mač u bedrice, bacio je još jedan pogled na starca i proturavši se 
kroz množtvo svieta, otišao sam napolje. A vani bila večer kao i sad, svje- 
tilike, kao i sad po gradu, tek magle nije bilo... 


*  *+* * 


Andrijević pogleda na sat. Već je blizu sedma. On u svojim mislima 
nije ni znao, da je već toliko. | koliko je god odahnuo od svoje muke, 
zamislivši se u taj prizor svoje mladosti, toliko mu je bilo mrzko, što mu 
to dolazi na pamet. To su bile mladenačke fantazije i naivni sni mladića, 
koji još nije pogledao u sviet, u ljude, koji je krivo obožavao jednoga sasvim 
običnoga čovjeka. Da, krivo, jer taj su nimbus samo drugi ljudi stvorili, da 
mogu pod njegovom zastavom vršiti svoje ciljeve... 

»A možda ipak nije taj zanos bio kriv?“, govorilo nešto u duši Andri- 
jevićevoj, ono nešto mlado, nepokvareno još, što je dugo vremena driemalo 
u jednom zakutku ostavljeno, zapušteno. 

»Ali šta!“, mahnuo je rukom Andrijević i pobrzao prema gradu. Sjetio 
se, da večeras ide u kazalište, pa će se tu razbistriti, a sutra ga valjda već 
ne će zaokupljavati take misli. To je valjda samo prolazno sjećanje, koje 
mu muti sadanju sreću. Ta on je odvjetnički perovodja, koji će pod novom 
vladom evo ovaj koji dan postati odvjetnikom. Što više, nasliedit će pisarnu 
svoga šefa, koji je pozvan na visoko mjesto k vladi. Pisarna je poznata, da 
je vrlo unosna, a on će i dalje raditi u rodoljubmom pravcu, s kojim je 
započeo. 

Ili zar taj pravac nije rodoljuban ? 

(Nastavit će se) 

Stav for me there! | w;li not fail 
To meet thee in that hollow vale.* 


Henry King, biskup od Cluchestera, 
kod ukopa svoje žene. 

Nesrećni i tajinstveni mužu — upropašten žarčinom svoje mašte i utonuo u 
plamen svoje mladosti! Opet te u svom duhu gledam! Opet mi se jednom 
tvoj lik ukazao, — ne — o ne, kao što si sada — u hladnoj dolini sjena — 
već onako kao što bi mogao biti razsipljući jedan život prekrasnih snatrenja 
u onom gradu maglovitih vizija, u tvojoj Veneciji — od zviezda ljubijenom 
eliziju mora, gdje visoki prozori Palladijevih palača pogledaju dubokim i 
gorkim znamenovanjem na tajne šutljivih svojih voda. Da! Ja opet vidim — 
kakov bi mogao biti. Zacielo ima još osim ovoga i drugih svietova — 
drugih misli nego što su misli svjetine — drugog umovanja nego što je 
umovanje svietovo. Tko bi te mogao pozvati, da opravdaš način svoga 
življenja? Tko bi te mogao prekoriti radi tvojih vizijonarnih časova, a tko bi 
ti mogao opet zamjeriti ovaj način bezkoristnog lutanja daleko od tog svieta, 
a tko opet tvoju razkošnu i vječnu energiju ? 

Bilo je u Veneciji, pod pokrivenim svodom mosta Ponte dei Sospiri, 
kad sam se s mužem, o komu ovdje govorim, treći ili četvrti put sastao. 
Moje pamćenje je nešto poremećeno te se ne sjećam svih pojedinosti toga 
sastanka. A ipak se sjećam — ah! kako bih mogao zaboraviti? — duboke 
ponoći, mosta uzdisaja, ljepote žene i daha priče, što se lepršao nad uzkim 
kanalom. 

Bila je neobično tamna noć. Veliko je zvono na Piazzeti upravo odbilo 
ponoć. Trg oko campanila ležao je tih i obamr'o, a svietla u staroj Duždevoj 
Palači gasnula su brzo jedno za drugim. Ja sam se s Piazette Velikim Ka- 
nalom vraćao kući. U času, kad je moja gondola bila na protivnoj strani 
ušća od Kanala Svetoga Marka, prodre najednom iz svoje osame kroz noć 
divlji, histerički i dugi krič jednoga ženskoga glasa. Preplašen tim zvukom 
skočim na noge; gondoljer pusti da mu se izmakne njegovo jedino 
veslo, da se izgubi u crnoj tami bez mogućnosti, da se opet nadje; a 


“ Očekuj me ondje! Ne ću da te minem i ne nadjem u dubokoj dolini. 

mi smo tako pustili, da nas nosi struja, koja ovdje teče iz većega kanala 
u uži. 

Kao kakav veliki i crnokrili kondor plovili smo lagano prema Mostu 
Uzdisaja, kad u prozorima i na stubištima Duždeve Palače zabliešti tisuću 
baklja, izmienjujući najedanput duboku tminu u mrtvačko bliedilo nepri- 
rodnoga dana. 

Jedno je diete palo iz naručaja svoje majke sa jednoga gornjega pro- 
zora te ponosne sgrade u duboki i mutni kanal. Tihe su se vode šutljivo 
sklopile nad svojom žrtvom ; i ako je moja gondola bila jedina, što se desila u 
blizini, ipak se već mnogi smjeli plivač bacio u struju, tražeći uzalud na 
površini dragocjenu žrtvu, koja se na žalost mogla naći samo na dnu. Na 
velikim crnim mramornim pločama pri ulazu u palaču, a malo stopa iznad 
vode, stajala je jedna pojava, koju nitko, vidjevši je jednom, nije nigda više 
mogao da zaboravi. To bijaše Marchesa Aphrodita — od svih u Veneciji 
obožavana — medju svima radostnima najradostnija — najljepša medju svima 
liepima — a mlada žena staroga intrigana Mentonija i majka onoga kras- 
noga djeteta, njezinoga prvoga i jedinoga, koje se sada duboko pod mutnom 
vodom u smrtnoj gorčini sjećalo njezinih sladkih milovanja, izdahnuvši svoj 
mali život u borbi, da zazovne njezino ime. 

Stajala je sama. Njezina mala, gola i srebrena noga odsievala se pod 
njom u crnom mramoru. Njezina kosa nije bila više udešena kao prije u 
plesnoj dvorani, već je na po razriešena okruživala u naokolo poput grozda, 
naskroz posutog draguljima, njeno klasično lice s uvojcima kao u svježega 
zumbula. Kao snieg bielo i kao velo lako tkanje činilo se kao da jedino 
zastire njezine nježne oblike; ali je ljetna ponoć bila blaga, nujna i tiha, a 
ni najmanja kretnja te kao kip ukočene pojave nije pomaknula nabora od 
maglene koprene, kojom se ogrnula kao Nioba svojim težkim mramornim 
velom. Ali — sasvim začudno — pogledi njenih velikih i sjajnih očiju nisu 
bili upravljeni dolje na grob, gdje je ležala pokopana njezina najljepša nada 
— već su zurili sasvim drugim pravcem! Po mojem je mnienju tamnica 
stare republike najsjajnija gradjevina u čitavoj Veneciji; ali kako je ta go- 
spodja mogla tako uporno u nju zuriti, dok se pod njom utapalo njezino 
vlastito diete? Onaj tamni i tihi udubak, što široko zja prema prozorima 
njene odaje — što je to samo moglo biti u njegovoj sjeni, u njegovoj arhi- 
tekturi, u njegovim bršljanovim viticama i u svečanim kornižima — da mu 
se Marchesa Mentoni nije mogla nadiviti već tisuću puta prije? — Sitnice! 
Malenkosti! — Tko ne zna, da oko u časovima kao što je ovaj, poput 
satrta zrcala umnaža slike ljudske boli, te čovjek u nebrojenim mjestima 
vidi onaj jad, što je sasvim blizu do njega ? 

Nekoliko stepenica poviše Marchese, pod svodom od vodene ustave, 
stajaše još u svečanom ruhu Mentoni, čija je pojava bila nalik satiru. On 
bi još kadikad drencao po svojoj gitari, a činilo se, da je sasvim enuyć, 
izdajući od časa do časa zapoviedi za spašavanje svoga djeteta. Bio sam 
uprepašten i omamljen i nisam imao dosta snage, da promienim svoj uz- 

položaj, koji sam zauzeo čuvši prvi put onaj pokrik, a prolazeći 
žalobnoj gondoli kraj te uzžurbane skupine, morao sam joj se 
zbuljenim očima, bliedim licem i ukočenim udovima prikazati kao 
sna kakova avet. 

su nastojanja bila uzaludna. Mnogi od najuztrajnijih već su popuštali 
potraživanju i podavali se sumornoj boli. Tako se činilo, da je i 
1 nada u spas djeteta izgubljena (koliko je tek manja morala biti u 
terinskom !), kad najednom iz tamnoga onog udubka, za koji je već 
nenuto, da je dio stare republikanske tamnice i da svojim rešetkama 
5 sučelice prozorima marchesinim, stupi na svjetlo neki plaštem 
lik, te se zastajući jedan čas na rubu te vrletne visine strmoglavce 
anal. Kad je on čas kasnije stajao na mramornim pločama kraj 
e, držeći u rukama tiho, još živo i dahtavo diete, njegov se od 
vode težki nepričvršćeni plašt osklizne i padne u širokim naborima 
»vih nogu, odkrijući začudjenim gledaocima dražestnu pojavu sasvim 
ovjeka, čijim je imenom tada ozvanjao veći dio Evrope. 
sitelj ne reče ni rieči. Ali Marchesa! Ona će eto sada obujmiti svoje 
ona će ga pritisnuti na svoje srdce — ona će njegovo malo tielo 
ti i umirit će ga svojim milovanjem. Ali! druge su ga ruke primile 
ja strančevog — druge su ga ruke neopaženo odniele daleko odavle 
! A Marchesa! Njene ustne — njene divne ustne su zadrhtale: suze 
2 na njene oči — one oči, koje su kao Plinijev tratorak ,meke i 
ečne“. Da! suze su navrle na one oči — i gle! čitavo joj se tielo 
duša potresa, kip se povraća u život! Bliedoćom mramornoga lica, 
! mramornih grudi, čistom bjelinom mramornih nogu osu se na- 
bujica neobuzdana žara, a laki trepet zadrhta njenim tielom kao 
idah napuljski sjajnim srebrenim ljiljanima. 

šta je samo gospodja morala da porumeni? Na to pitanje nema od- 
— izim ako je u uzžurbanoj hitnji i u strahu materinjeg srdca ostavila 
voga boudoira, zaboravivši, da sakrije svoje maljušne nožice u papuče, 
saboravivši, da prebaci kao obično velo preko svojih nagih veneci- 
ramena. Koji bi drugi mogući razlog mogao biti, da je ona tako 
ijela? — da su njene oči tako osebujno i kao čeznutljivo sievnule ? 
: njene grudi tako neobičnim nemirom nadimale? — da se njena 
ruka tako grčevito stisnula? — ona ruka, koja se, kad se Mentoni 
palaču, kao slučajno spustila na ruku strančevu? Koji bi se razlog 
Jaći za tihi — sasvim neobično tihi šapat onih nerazumljivih rieči, 
gospodja kazivala naglo se opraštajući s njim? ,Ti si pobiedio“, 
i, »mrmor me vode nije prevario. Ti si pobiedio — jedan sat prije 
sastat ćemo se — tako neka bude!“ 





ja se stišala, svjetla su u palačijfgasnula, a stranac, koga sam dobro 
ao, stajaše sam na stepenicama. On se potrese nekom čudnom 

kretnjom, a njegovo oko zabliešti, tražeći unaokolo gondolu. Ja nisam mogao 
a da mu ne ponudim svoju; on je uljudno primi. Dohvativši se kod vodene 
ustave jednoga vesla, odplovismo odmah do njegova stana, dok se on 
ubrzo opet osviestio i počeo srdačnim načinom pripoviedati o našem neka- 
dašnjem sasvim kratkom susretaju. 

Ima ljudi, o kojima bih htio da govorim tek sasvim podrobno. Stranac 
je — dajte da ga ovako nazivam, jer je on svemu svietu bio uviek stran — 
jedan od ovakih ljudi. Njegova je pojava bila prije manja nego veća od 
obične mjere, i ako se njegov stas u časovima snažne strasti znao protegnuti, 
tako da tada ono napried rečeno ne bi bilo istinito. Lahka, gotovo nježna 
simetrija njegove pojave obricala je prije taku brzu odlučnost, kao što ju je 
pokazao na Mostu Uzdisaja, nego onu herkulsku snagu, koju je bez napora 
pokazao u mnogo opasnijim dogadjajima. Usta i brada bijahu liepi kao u 
boga — oči divlje, žarke i jasne, a njihova se tama mienjala od čiste zaga- 
site boje kao u lješnjaka do žarke i svietle kao u ugljena — iz bujice lepršavih 
pramova crne kose svietlilo se neobično široko čelo, bielo kao jasna vilje- 
vina. Takova je bila njegova pojava, a ja nisam vidio ni u koga nigda 
tako klasično izpravne crte, izuzevši moguće jedan mramorni kip cara 
Komoda. Ali je uza sve to njegovo lice bilo jedno od onih, koje svaki 
čovjek jednom u svom životu vidi, jednom i nigda više. Nije u njega bio 
nikaki osobiti, trajni i snažni izražaj, koji bi se usjekao u spominjanje ; lice, 
koje vidimo i opet zaboravljamo — ali ga zaboravljamo nekom neodredjenom 
uviek jednako snažnom željom, da ga sebi opet dozovemo u sviest. Njegov 
je duh dašto za svake snažne strasti bacao u zrcalo toga lica vjernu svoju 
sliku — ali to zrcalo, sasvim kao vjerno zrcalo, nije na sebi zadržalo ni 
tračka strasti, kad bi ona bila već minula. 

Kad sam ga iza te zgode u noći ostavljao, molio me, kako mi se činilo, 
sasvim odlučno, da ga u jutro vrlo rano pohodim. Malo poslie sunčanoga 
izhoda nadjem se u istinu u njegovoj palači, u jednoj od onih ogromnih 
sgrada sa razkošnim i fantastičkim sjajem, koje se uzdižu na Velikom Kanalu 
u blizini Rialta. Popnem se širokim, zavojitim i mosaikom urešenim stepe- 
nicama u jednu odaju, iz koje je kroz otvorena vrata prodirala neporediva 
razkoš žarkim i blistavim sjajem, zasjenjujući i omamljujući me svojim raz- 
koštvom. 

Znao sam, da je moj znanac vrlo bogat. Govorilo se o njegovom imuću 
takovim riečima, da sam se jednom usudio nazvati ih smiešnim pretjerivanjem. 
Ali kad sam sada pogledao oko sebe, dodje mi misao, da bogatstvo ni ko- 
jega čovjeka u čitavoj Evropi ne bi dostajalo za tu kraljevsku razkoš, što 
se oko mene sjala i sievala. 

I ako je sunce već bilo izašlo, bila je odaja još sjajno razsvietljena. Iz 
te okolnosti a i iz tragova umornosti u licu moga prijatelja zaključio sam, 
da je bio budan čitave prošle noći. Iz arhitekture i iz pokućstva u sobi 
razbirala se izrazita namjera, da se čovjek zasjeni i začudi. Veoma se malo 
tu pazilo na nuždno pokućstvo i narodne osebine. Pogledi se pružali od 

:dmeta do predmeta, ne zastajući ni koi kojega — ni kod groteska grčkih 
tara, ni kod kipova iz naiboijeg vremena taijanske umjetnosti, ni kod 
romnin rezbarija grubih Egipćana. Posvud po sobi drhtale su bogate 
iperije, dirane tihom, melankoiičnom glasbom, za koju se nije znalo, 
akle dopire. Ćuvja su opajali raznovrstni i protivni mirisi, koji su se iz 
inih, izšaranih kandila dizali gorukavim i svietlim jezičcima zelenih i ljubi- 
gih plamenova. Netom granulo sunce natapalo je sve to svojim tracima 
»z prozore, koji su se sastojali iz jednog jeditog stakla, obojenog crvenom 
rmoisin bojom. Na zavjesama, koji su iz svojih udubaka prodirali kao 
tarakti raztaljenoga srebra, miešali su se, odrazujući se u tisuću refleksa, 
rodni traci s umjetnim svjetlom i bujali su u dvostruko sjajnim bujicama 
»ko jednoga saga, izvezenoga bogatim, sjajnim i kao tečnim chilenskim zlatom. 

Ha! ha! ha! — ha! ha! ha!“ — smijaše se domaćin, kad sam unišao, 
deći me do jednog sjedala i bacivši se sam po dužini na jednu otomanu. 
a vidim“, nastavi on, primietivši, kako se činilo, da se ja odmah nisam 
»gao snaći kod tog tako čudnog dočeka, — ,ja vidim, da ste se začudili 
»ioj sobi — mojim kipovima — mojim slikama — mojem cielom origi- 
Inom poredjaju i uredjenju! Vi ste sasvim opojeni mojom razkoši? Ali 
rostite mi, moj dragi gospodine (tu poprimi njegov glas kao neki zvuk 
rene srdačnosti), oprostite moj neljubezni smieh. Ali vi ste bili tako strašno 
'udjeni. A osim toga su neke stvari tako smiešne, da se čovjek mora da 
ili umre. Smijući se umrieti mora da je najslavnije od svih slavnih 
tiranija. Sir Thomas More — Sir Thomas More bio je u istinu prekrasan 
vjek — Sir Thomas More umro0 je, kako znate, smijući se. A u djelu 
bsurdities“ Ravisija Texwora ima cieli niz ljudi, koji su sasvim ovako 
sno svršili. Znate li, možda, nastavi zamišljen, da u Sparti, (u današnjem 
laechori) zapadno od citadele, ima usred kaosa jedva vidljivih ruševina 
«o kameno podnožje, na kojem se još može čitati reč LASM. To je bez 
mnje dio rieči GELASMA. Ali u Sparti je za cielo bilo tisuću hramova i 
esta, posvećenih tisući raznih božanstva. Kako je to osobito čudno, da 
žrtvenik Smiehu od svih drugih sačuvao! Ali ja za pravo sada“, svrši 
čudnovato izmienjenim glasom i držanjem, ,nemam prava, da se na vaš 
'un smijem. Imali ste razloga, da budete začudjeni. Evropa ne može da 
ori nešto tako liepo kao što je taj moj mali kraljevski kabinet. Moje 
ige odaje nisu kao ova — ono su prava strašila modernog neukusa. 
ovo je bolje nego svaka moda — nije li tako? A mnogi bi trebao to 
mo vidjeti, da se razbjesni, što sebi ovakovo što ne bi mogao da steče 
1 sve svoje imuće. Ali ja sam to mjesto očuvao od svake profanacije. Uz 
nu jedinu iznimku, vi ste osim mene i moga komornika jedino ljudsko 
e, koje ima pristup do otajnosti toga carskoga područja, odkako je onako 
rašeno, kako vi to sada gledate!“ 

Šutke se poklonim, jer snažni dojam te razkoši, i miris, i glasba, a i 
govo neočekivano ponašanje i pripoviedanje učiniše, da ja svoje čudjenje 
am mogao izraziti riečima, već sam ga skupio u taj jedan poklon. 

»Ovdje“, počne on opet, skoči, uhvati moju ruku i prošeta se sa mnom 
po sobi, ovdje su slike od grčkih vremena pa sve do Cimabua, a od Ci- 
mabua sve do današnjeg dana. Mnoge sam, kako vidite, izabrao s veoma 
malo poštovanja prema kreposti. Ali su zato sve dostojni ures ovakove 
odaje. Evo ovdje nekolika remek-djela od nekoliko neznanih velikih umjet- 
nika; ovdje nedovršeni nacrti ljudi, koji su za svoga života bili slavni. Njihova 
su imena i djela oštroumne akademije prepustile zaboravi i — meni. ,Što 
držite“, upita on najednom naglo, ,što držite o Madonni Della Pieta?“ 


»Ta to je Guidov original“, odvratim ja sa svim oduševljenjem svoga 
bića, jer sam već dugo i uporno bio promatrao izvanrednu njenu ljubkost. 
»la to je Guidov original! — kako ste ga samo mogli steći? To je bez 
sumnje u slikarstvu ono, što je u kiparstvu Venera“. 

»Ha!“ reče on zamišljen, ,Venera — liepa Venera? — Venera Medi- 
cejska? — Ona s malenom glavom i sa zlatnim vlasima? Jedan dio od 
lieve ruke (ovdje se njegov glas tako stiša, da sam ga samo težko mogao 
razumjeti) i čitava desna kasnije su nadoknadjeni; a u koketeriji te desne 
ruke mislim da je kvintesenca svake afektacije. Dajte meni Canovu! | Apolo 
ovdje je kopija — o tom ne može da bude sumnje — a ja sliepi ludjak ne 
mogu da osjetim štogod od one toliko slavljene objave Apolonove! — Ja 
moram — sažaljujte me! — ja moram da više cienim Antinousa. Nije li 
Sokrat rekao, da je kipar taj lik našao u mramornoj grudi? Tako Michel 
Angelo ne bi bio prvi, rekavši: 


Non ha Fottimo artista alcun concetto 
Che un marmo solo in se non circonscriva“.“ 


Veoma se često opažalo ili moglo opaziti, da se ponašanje pravoga 
gentlemana svagda uvelike razlikuje od vladanja svakidašnjega čovjeka, a 
da se ne da točno razjasniti, u čemu je ta razlika. Toga nisam nigda jasnije 
osjećao nego onoga znamenovnoga jutra; a ja ne bih mogao spoljašnje po- 
našanje moga znanca, kojim se on bitno razlikovao od svih ljudskih bića, 
drugačije odrediti, nego posljedicom upornoga razmišljanja, koje je prodiralo 
pače i u njegove najtrivijalnije čine, koje je njegove igrarije uozbiljilo a 
osjećalo se još i onda, kad bi se podao sasvim svojoj radosti — kao guje, 
koje se viju iz nakaženih krabulja na zabatu hrama u Perzepolu. 


Ali me više puta zateče kod onog na po bezbrižnog, na po svečanog 
načina, kojim je ovoga jutra često i obširno govorio o stvarima neznatne 
važnosti, neka izrazita groza, neka nervozna svečanost u kretnjama i u go- 
voru — neka nemirna razdražljivost čitavoga njegovog bića, koju nisam znao 
da protumačim i koja me kadikad izpunjala nemirom. Često se i prekidao 
usried rečenice, zaboravivši kako se činilo, početak, i prisluškivao je velikom 
pažljivošću, kao očekujući svaki čas kakova posjetnika ili kao čujući zvukove, 
koji su jedino u njegovoj imaginaciji bili čujni. 

U jednom takovom času, kad je bio sav utonuo u prisluškivanje ili 
«sanjarenje, odkrijem, listajući u jednoj knjizi, što je ležala kraj otomane, jedan 

ani redak. Bilo je to jedno mjesto pod kraj trećega čina iz 
»jesnika i učenjaka Politiana ,Orfeo“ (prve narodne talijanske 
je to mjesto, gdje bi ti se srdce potresalo, mjesto, koje ne će 
zasićeno razpuštenom požudom, nijedan muž uzčitati bez 
ad neosjećane uzbude, a nijedna žena bez uzdisaja. Čitava 
natopljena svježim suzama; a na sliedećoj sam stranici čitao 
», koje je pisala ruka moga prijatelja ali sasvim drugačije 
ko da sam tek težko opet prepoznao njegovo pismo : 


: all to me, love, For alas! alas! with me 

y soul did pine — The light of life is o'er 

the sea, love, »No more — no more — no more“, 

nd a shrine, (Such language holds the solemn sea 

ith fairy fruits and flowers, To the sands upon the shore), 

lowers were mine. Shall bloom the thunder-blasted tree, 
Or the stricken eagle soar! 

bright to last! 

»pe, that didst arise Now all my hours are trances ; 

cast! And all my nightly dreams 

Out the Future cries, Are where thy dark. eye glances, 

but o'er the past And where thy footstep gleams — 

ny spirit hovering lies, In what ethereal dances — 

nless — aghast! By what Italian streams! 


Alas! for that accursed time 
They bore thee o'er the billow, 

From Love to titled age and crime, 
And an unholy pillow! — 

From me, and from our misty clime, 
Where weeps the silver willowl* 


velike začudilo, što su ovi stihovi bili napisani englezkim 
tisam znao, da je bio njemu vješt. Znao sam, da je njegovo 
»ma široko, a znao sam i to, kako je u njega bilo sasvim 
e, da to svoje znanje čim više prikrije. Ali me začudila jedna 
izlika; jer me uistinu datum morao uvelike začuditi. Pjesma 
ila izpjevana u Londonu, ali je kasnije pazljivo preko toga 
i rieč, ali ipak ne tako, da nije oštro oko moglo još onu 


la sve, ljubavi, za čim je moja duša čeznula — zeleno otočje u moru, 
etište, oko toga svega se vinuli plodovi i cvietovi, a sve je cvieće bilo 
odveć liepe da potraju! Ah, zviezdana nado, koja tek zasinu, a već 
»dan mi glas kao iz budućnosti doziva: ,Napried1“ — ali nad mračnim 
ti lebdi nadajući se moj duh, — niem — nepomičan — grozan! Ali 
je svietla života zauviek nestalo. ,Nikad — nikad — nikad“, (takove 
ečano more piesku obala), ne će procvasti gromom ošinuto stablo, 
tjeti ostarjeli orao! Svaki me čas opet upropaštuje; i u noći svi moji 
jih tamnih očiju i tragove tvojih stopa — kad plešeš eterske plesove 
ima Italije! Jao! prokleti času, kad te val odveo od ljubavi k časti i 
no uzglavlje, od mene i našega zatišja, gdje za tobom plače srebreni val. 

prvu odkriti. To me sve začudilo, jer sam se dobro sjećao, da sam jednom 
prije u razgovoru svoga prijatelja zapitao, nije li se on u Londonu sastao 
s Marchesom di Mentoni, koja je nekoliko godina prije svoje udaje u onom 
gradu živjela. Na to mi je pitanje on onda tako odgovorio, da sam morao 
misliti, da on u obće nije nikad ni bio u glavnom gradu Velike Britanije. 
Ovdje mogu još i to spomenuti, da sam veoma često čuo (ne povjerovavši 
dakako nigda tim sasvim nevjerojatnim viestima), da _ muž, o komu govorim, 
nije samo rodom nego i čitavim svojim odgojem Englez. 


* *+* + 


»Ovdje je još jedna slika“, reče on, ne opazivši da listam po tragediji 
— ,koju još niste vidjeli.“ | povukavši u kraj jedan zavjes, odkrije on jedan 
portrait Marchese Aphrodite. 

Nikad još ne bijaše ljudskom umjeću uspjelo, da nadprirodnu ljepotu 
sasvim savršeno prikaže. Opet je preda mnom stajala njezina eterička pojava 
kao prošle noći na stepenicama Duždeve Palače. Ali u izražaju njezina lica, 
koje se sjajilo u sretnom smiešku, vrebala je već (neshvatljive li protivnosti !) 
ona kobna sjena melankolije, koja nigda ne ostavlja savršene ljepote. Desna 
je ruka na po prikrivala njene grudi. Lievom je pokazivala na jednu vazu 
sasvim čudnoga obličja. Njena se mala, vilinska i jedva vidljiva, noga 
doticala tla, a u svietlom zraku, što je okružavao čitavu njenu ljubkost, 
lepršala se jedva vidljiva dva kao dah laka krila. Moj pogled skrene sa slike 
na moga prijatelja, a sasvim nehotice dodju mi na usta snažne rieči Bussy 
d' Amboisa: 

»He is ap 
There like a Roman statue! He will stand 
"Till Death hath made him marble!“* 


»Dodjite“, reče on vodeći me do jednoga stola od bogato emaljiranoga 
masivnoga srebra, na komu su stajale dvie fantastički izradjene kupe i dvie 
etrurske vaze, koje kao da su bile načinjene po onom čudnovatom uzoru 
napried na slici i napunjene Johannisberžkim vinom. ,Dodjite“, reče on 
naglo, ,dajte da pijemo! Doduše je još rano — ali dajte da pijemo. U 
istinu je rano, nastavi on zamišljen, kad u sobi jedan kerub težkim zlatnim 
kladivom oglasi prvi sat poslie izlaza sunca: ,u istinu je rano — ali što 
zato ? Dajte da pijemo! Dajte da žrtvujemo tomu sjajnomu suncu, koje uzalud 
nastoji da potamni te razkošne svietiljke i ta kandila.“ | on izpije jedan od 
onih ogromnih lievaka, koji je onda u brzom sliedu još nekoliko puta iz- 
praznio. 

»Sanjanje“, nastavi on, poprimivši opet onaj laki, raztreseni način svoga 
govora, ,sanjanje izpunjavalo je čitav moj život. Ja sam, kako vidite, za 
sebe samo i uredio ovdje mjesto sgodno za sanjanje. Bih li usried Venecije 
mogao naći mjesto bolje od ovoga? Vi doista vidite oko sebe neku mješa- 


* Ondje je kao rimski kip! I stajat će ondje tako, dok ga smrt ne stvori mramorom. 

vinu arhitektonskog nakita. Antidiluvijalne devize ranjavaju nevinost Jonije, a 
egipatske se sfinge izpružile po zlatom protkanim sagovima. A ipak je cjelo- 
kupni dojam tek za plašljivca strašan i disharmoničan. Osebine mjesta i vre- 
mena su strašilo, koje ljudstvu ojadjuje promatranje uzvišenih djela. Kao 
ona arabeskamla urešena kandila vije se moj duh u plamenovima, a delirij 
ovoga života čini me zrelim za divlje vizije u svietu onih sbiljskih sanja u 
koji ću eto sad brzo pohrliti.“ Na to brzo ušuti, kao prisluškujući jednom 
glasu, što ga ja nisam mogao čuti. Onda se uzpravi i šaputaše one rieči 
biskupa od Chichestera : 


»stay for me there! I will not fail 
To. meet thee in that hollow vale.“ 


| u čas baci se, možda od dojma vina, po dužini na otomanu. Začujem 
brze korake na stubama, a odmah zatim glasno kucanje na vratima. Potrčim 
da otvorim, jer sam se bojao, da nas tko ne smete. Jedan paž iz Mentonijeve 
palače bane u sobu i tepaše klonulim glasom nesuvisle rieči: ,Moja gospodja ! 
— moja gospodja: — Otrovana! — Oh, krasna — oh, krasna Aphrodito!“ 

Upropašten potrčim do otomane, da ga probudim, ali njegova su uda 
bila već ukočena, ustne kao smrt bliede, njegove tek malo prije tako sjajne 
oči klonule. Doteturam do stola, ruka mi dohvati razpuklu onu crnu kupu 
— a u mojoj duši sine spoznaja čitave strašne istine. 


Englezki napisao EDGAR ALLAN POE 

AUGUST ŠENOA 
(K zaboravljenu jubileju pjesnikovu) 


Dan 13. prosinca 1906. izpunio je dva- 
deset i pet godina, odkako ga je sakrila 
zemlja. Zemlja Hrvatska, njegova draga, 
zemlja Zagreb-grada njegova. Onoga sta- 
roga Zagreb-grada na ,gričkim goricama“, 
što su nam ga razkrivali on i Tkalčić. 
Tkalčić je historijskom motikom u ruci 
kopao, a Senoa išao za njim sa srcem i 
fantazijom. Tkalčić je rekao: dovle je 
sezao Kaptol, donie Grič, ovdje je bio Kr- 
vavi most, ondje Medvjed-grad, a Šenoa je 
izveo kanonike, odkrio zlato zlatara Kru- 
pića, prolio krv po mostu, izrekao kletvu i 
jašio zajedno sa Stjepkom Gregorijancem. 
Rad i pjesma, historija i roman, kamenje 
i život. Saxa loquuntur ... 

Dolnji grad se širi i pruža k Savi, a stari 
će kao očajati u onom kamenu. Umire uz 
cilik loteršćaka ,ob deveti vuri“, kadno je 
gradski stražar obilazio gradom, da vidi, 
jesu li čestiti gradjani na gričkim goricama 
vatru po domovima potrnuli i pozaspali. Ako 
po noći udare kaptolski ljudi ili bane Gre- 
gorianec, dići će se oni i navaliti kroz ka- 
menita vrata uz svjetlo bakalja, zveket 
oružja i uz drhtaj žižka na oltaru Kame- 
nite Majke Božje, pred kojom će moliti 
djevica za junaka svoga... 

Nešto vas goni uz Dugu ulicu. Lagano 
ste se uzpeli uz brieg i okrenuli na lievo 
kroz Kamenita vrata. Ista Majka Božja 
sa drevnom željeznom rešetkom i onim 
vječitim žižkom. Sirotinja kleči i moli se, 
uzda se u onu historijsku moć kamena, 
koji čuva starinski pietet. Ne možete proći, 
a da vas se taj pietet ne takne svetim srhom. 
Čim ste izišli malo na desno, gdje je onaj 
težki lanac, sjetit ćete se zlatara Krupića, 
a pričinit će vam se, kao da onim uličicama 
naviru stari ,slobodni gradjani staroga i 
slavnoga  Zagreb-grada“... Pozdravljaju 
se, živo razgovaraju, imaju večeras sastanak 
u kući majstora Krupića. Vidjeti je i žena, 
čuje se i pjesma. S trga dopire zrakom 
jaki žamor, porječkale se nešto piljarice, 
a došlo bi svakako i do oštrijega, da ih 
stražar ne umiri. Onaj čovuljak, što svagdje 


osluškuje, a onda se mudro ukrade i strugne 
niz ulicu, ono je glavom _brico Grga Čoko- 
lin. 1 dok ste tako sa Šenoom u mislima, 
najednom spazite podvornika zemaljske 
vlade s knjigom u ruci i prenete se... 
Nema ih više. 

Opet vas noga nosi do Markova trga. 
Puno je ljudi, gospode, vojnika. Ne možete 
ništa razabrati do li groznu kriku: seljač- 
komu kralju meću na glavu usijanu željeznu 
krunu. Protrnete, stresete se: ne, ne, nema 
nikoga. Trg je pust i prazan, tek stražar 
s kacigom na glavi straži. Ništa nema od 
historijske one slike već crkva sv. Marka 
sa svojim slikovitim krovom. A ono uz 
toranj, ono je ,spravišće“, ondje će ,sta- 
liši i redovi“ viećati. Kupe se, idu, došli su 
sa svih strana, bit će burno, Gregorianec 
će imati odgovarati za svoja djela... 

I opet ništa. Skrenuli ste prema Stros- 
majerovu šetalištu, odakie vidite onaj drugi 
Zagreb-grad, što se pružio ,kao mlad ju- 
nak“, a u daljini sopi željeznica ,kao ve- 
liki ognjeni zmaj“. Prošli ste šetalištem 
lievo i zaustavili se na najkrajnjoj točki, 
odakle vidite Kaptol. Eno čete idu prema 
Krvavomu mostu. Nekoje lete iz Nove 
Vesi, i ondje će se dolje svi sukobiti 
s Oričanima. Trublje trube, zvona zvone, 
zvekeće oružje, vika, buka. | dok vam pro- 
šumi u ušima sva ,kletva“, onda — onda 
opazite, gdje ruše Bakačevu kulu, ne Gri- 
čani, ne vojska, već naši današnji radnici. 
Ruše E mirno: kamen po kamen. | vratite 
se sbilji, sadašnjosti. 

Da, po Šenoi je progovorio stari Zagreb, 
u onim kulama, u listinama starim nalazila 
je njegova fantazija najčarnije oblike svoje, 
koje nam je predao i po kojima žive u 
nama. Dok je Griča, živjet će i on, jer on 
mu je prvi pjesnik. Oko glave mu je bršljan 
sa starih ruševina, a taj ne gine. Kamen 
je propjevao, saxa loquuntur, a pjesma ka- 
menja ne gine, već se predaje od naraštaja 
u naraštaj... toj pjesmi žive i uspo- 
mene na njega, Senou. a. . 

Duh je njegov istina krilio se i nad 
Ozljem (,Goruće čelo na gol tisnuh kamen 
i plakah gorko ko na grobu majke“), nad 
Medvedgradom, Mokricama, vinuo se i 

tamo k moru, k Nehajgradu, gdje ,ljuta 
urla bura“ nad uskočkim Senjom, ali uvie 
se vraćao k Zagrebu. Tu mu je bilo gniezdo. 

Već se hvata mrak, noć, a vi se spu- 
štate sa šetališta tamo Mesničkom ulicom 
Kod jedne ćete se kuće na lievo zausta- 
viti. Tu ćete vidjeti spomen-ploču, glavu 
sa izrazitim ličnim crtama i s nadpisom, 
koji vam kaže, da je u toj kući umro 
August Šenoa. Umro prije odina! | 
dok je on toliko kamenje oživio, da go- 
vori, ova spomen ploča nije mogla progo- 
voriti Hrvatima, — onima, koji tolike žive 
ljude slave — da bi se valjalo sjetiti i ža- 
lostnoga jubileja mrtvoga Šenoe... Po- 
gledate još jednom tu ploču i stid vas je. 

ježite brzo dolje, da se izgubite u mladi, 
donji grad, u njegovu buku, ponesavši u 
grudima tihi uzdah: slava pjesniku staroga 
grada! 

Pi 


KNJIGE MATICE HRVATSKE 


Za godinu 1906. izdala je ,Matica Hr- 
vatska“ sliedeće knjige: 

U Zabavnoj knjižnici nalaze se tri knjige 
knjige (broj CCXCIII.—CCXCVIII.), a to su 
dra. F. D. Marušića ,Liječnikovi zapisci“, 
Vjenceslava Novaka pripoviest ,Tito Dor- 
čić“ i lije Ujevića ,Dokonice“, slike i priče 
iz dalmatinskoga zagorja. 

U Slavenskoj knjižnici (knjiga XIV.) izašle 
su Gorkijeve Izabrane pripoviesti“ s uvo- 
dom Martina Lovrenčevića. 

U Poučnoj knjižnici (knjiga XXXII.) na- 
hodi se dra. Alberta Bazale ,Povjest filo- 
zofije“, svezak 1. — Povjest narodne filo- 
zofije grčke. . 

Posebnih knjiga ima dvie: Dra. Rudolfa 
Horvata ,Najnovije doba hrvatske povjesti“. 
Djelo je nagradjeno iz zaklade Aleksandra 
pl. Vuščića za god. 1901.—1904. Druga je 
»Cvieće slovenskoga pjesničtva“, što ga je 
sabrao dr. Fran [lešić. 

»Frvatskog Kola“, naučno-književnog 
sbornika, izašla je knjiga II. 

Matica“ je ove godine pokrenula Malu 
knjižnicu (u osmini) i izdala dva svezka: 
Ferde Sišića ,Hrvatsku povjest“ (Prvi dio: 
Od najstarijih vremena do g. 1526.) i dra. 
Nikole Andrića ,Pod absolutizmom“, hi- 
storija šestoga decenija hrvatske književ- 
nosti (1850-1860. . 

»Koto hrvatskih umjetnika“ zove se sbirka 
reprodukcija slikarskih i kiparskih radnja, 
što ju je počela ove godine izdavati Ma. 
tica Sadržava XXVIII listova s uvodom 
dra. 1. Kršnjavija. 

Medju ova izdanja ima se ubrojiti i ,Glas 
Matice Hrvatske“, 24 broja, što ga je Ma- 
tica ove godine pokrenula. 

Mi ćemo se posebice baviti svim ovim 
publikacijama ,Matice Hrvatske“. 


Po 


HRVATSKA I SRPSKA KNJIGA 


Otkako je Gundulić opjevao slobodnu 
Dubravu, ideja slobode i oslobodjenja je, 
u raznim variacijama, zajednička tema svih 
srpskih i hrvatskih književnih produkcija. 
Ali unatoč zajedničkoj ovoj tendenciji i za- 
jedničkom jeziku hrvatski i srpski duh 
pokazuje tako diametralne razlike, da bi 
im mučno mogli naći analogiju u dvo- 
imenim literaturama kao što je engleska 
i amerikanska, danska i norveška. Nov 
dokaz za netačnost Taineove hipoteze. Od 
glavnih utjecaja na stvaranje narodnog ka- 
raktera i tipa nesumnjivo je dojam kulture 
i historijskog razvitka ponajvažniji. Uzmimo 
za primjer Svajcarsku i Tirol. Rasa i geo- 
gratski momenat je gotovo identičan, ali 
koja razlika izmedju Svajcarca i Tirolca! 
Različit historijski razvitak stvorio je u istoj 
rasi i u istom milieu-u dva jednojezična, 
ali sasvim različita tipa. Tako i duh srpski 
i hrvatski, razvijajući se pod oprječnim 
dojmovima kulturnim, političkim a i geo- 
grafskim, nisu istovjetni, već se popunjuju. 
fi blizanci nisu slični 

Već iz najpovršnije paralele može se 
dokazati ta razlika. Hrvatska lirika je u 
glavnome refleksivna, dok u srpskoj pre- 
vladjuje osjećanje i slika. Hrvatska histo- 
rijska drama je najrazvijenija, dok je ta 
dramska vrsta kod Srba najzanemarenija. 
Njeguš i Mažuranić obradjuju u svojim 
divnim epima iste prilike, ali koja grdna 
razlika u kompoziciji, stilu, u osnovnoj 
ideji! Dok Srbima dadoše: Sterija, Trif- 
ković, Nenadović, Glišić, Sremac, Nušić i 
Matavulj cijelu jednu komičnu literaturu, 
mi smo imali tek dva velika satirika, A. 
Kovačića i A. Starčevića. Humoristički po- 
kušajiJanka Jurkovića i Augusta Šenoe 
nemaju veće vrijednosti. Osim Kvaterni- 
kovih i Starčevićevih, u novije doba Po- 
točnjakovih i Radićevih spisa mi nename 
razvijene političke literature, dok se ta 
literarna vrsta u Beogradu toliko gaji, da su 
politički memoari, rasvjetljujući dogadjaje 
do najnovijeg vremena, dokaz intenzivnog 
političkog života, sa kakvim se mi tek u 
najnovije doba možemo mjeriti. Dok mi 
upravo nemamo pravih memoara — uspo- 
mene grofa A. Oršića i A. Starčevića su 
tek pokušaji, — Srbi imaju krasnu me- 
moarsku literaturu, u kojoj odsijeva sav 
javni srpski život tamo od Dositija i prote 

enadovića pa do spisa Jovana Ristića i 
Vladana Gjorgjevića. 

U pripovijetci ioš se najbolje vidi te- 
meljna razlika izmedju hrvatskog i srpskog 
duha. Dok se Hrvati odlikuju u historij- 
skom romanu, Srbi imaju tek dvije-tri 
romantične historijske pripovjetke Gj. Jak- 
šića, Zmaja i Čede Mijatovića, a Veselino- 
vićev Hajduk Stanko ne može se nikako 
mjeriti s historijskim romanima Senoe, 
Kumičića i Tomića. Mi imamo socijalni 

roman, Srbi ga nemaju. Naši pripovjedači 
su najslabiji u seoskoj pripovijetci, u kojoj 
su srpski najjači. Dok je Ljubomir Nedić 
svojim autoritativnim člancima udario temelj 
srpskoj književnoj kritici, prokrčivši put 
cijeloj jednoj kritičnoj generaciji, mi još 
nemamo ni jednog jedinog pravog posred- 
nika izmedju književnika i čitalaca, ni 
jednog jedinog pravog kritičara. Dok je 
kod Srba od svih dramskih vrsta naj- 
razvijenija komedija, mi unatoč pokušajima 
M. Derenčina, J. Rorauera, |. Krnica, N. 
Milana i pokojnog Freudenreicha nemamo 
hrvatske komedije i ako Hrvati nisu naj- 
manje komičan narod na svijetu. 

Ta paralela mogla bi se nijansirati i 
produžiti i bila bi najbolji način za karak- 
teristiku našeg i srpskog duha. Pošto se 
popunjuju, najbolja škola za hrvatske knji- 
ževnike je proučavanje srpske literature, i 
obratno. Kada se bude čitala hrvatska 
knjiga od Rijeke do Niša, a srpska od 
Negotina do Varaždina, hrvatski i srpski 
književnici će živjeti od književnosti i po- 
stati će društvena nezavisna klasa. 

Tamo, gdje je hrvatski i srpski elemenat 
izmiješan, izmedju naših i srpskih pisaca 
gotovo i nema razlike, dok u narodnoj 
pjesmi, ponikloj naročito pod turskim jar- 
mom, dakle u istim socijalnim i političkim 
prilikama te razlike i nema. Ropstvo iz- 
jednačuje, kultura diferencira. Razlika 
dakle, diametralna razlika izmedju srpske 
i hrvatske umjetničke književnosti nije 
posljedica različitih narodnih duša, već re- 
zultat jedne plemenske istovjetne duše, 
koju je vjekovni utjecaj oprječnih kultura 
pretvorio u dva različita kulturna tipa, u 
dva naroda. A.G. M. 


PA 


DRAGOJLA JARNEVIĆ 


Životopisna studija. Napisala Adela Milči- 

nović. Zagreb 1906. Hrvatska knjižara i 

industrija papira (Lav. Klein) 8“ Str. 223 
Ciena K 1:50 


Knjiga žene o ženi. Studija spisateljice 
o spisateljici. Adela _Milčinović poznata je 
našoj javnosti već po svojim beletrističkim 
radnjama, Od kojih je neke objelodanila 
u knjizi ,Pod branom“ a nekoje u sbirci pod 
naslovom ,,Ivka“. Osim u beletristici radila 
je gdja. Milčinović vrlo mnogo i na poučnoj 
prozi, u kojoj se je većinom bavila našim 
spisateljicama (prikaz o Ivi Rod, Jagodi 

ruhelki, Lucerni, Pogačićki) i pojavima 
u_ našem ženskom svietu (,Odgoj žena“, 
»Ženski tipovi u Kozarca“ itd.) Švojim do- 
jakošnjim radom zasvjedočila je Milčino- 
vićeva, da može zaroniti u dušu naše žene, 
da joj je duša naše žene otvorena knjiga, 
iz koje umije čitati kao malo tko. 

Posliednjim svojim djelom, životopisnom 
studijom o Dragojli Jarnevićevoj, ovjenčala 


je svoj rad prikazavši cio jedan ženski 
Život od najranijega djetinstva do pod kasnu 
starost. O Dragojli Jarnevićevoj bilo je i 
do sada više toga poznato, ali prema slici, 
koju nam jj; ilčinovićeva o njoj podala, 
ono od prije poznato tako gubi vriednost, 
da i nije čudo te je brzo palo u zaborav. 
Milćinovićka se u svojoj studiji nije bavila 
toliko Jarnevićkom kao spisateljicom ko- 
liko kao sa ženom i Hrvaticom. | zato ju 
ide najviše hvale. 

Jarnevičkin život u nekoliko redaka 
ocrtati bilo bi doista težko. ,U Dragojli 
Jarnevićevoj borila su se dva svieta, dvije 
sile. Sila razuma, koji ju je vazda spomi- 
njao na obični moral i sila prirode. Dra- 
gojla Jarnevićeva nije mogla to dvoje slo- 
Žiti i za to je toliko trpjela.“ 

»Dragojla Jarnević“ je knjiga boli i trp- 
ljenja jedne ponosne i jake ženske duše 
u svim razdobljima, u svim prielazima i 
varijacijama. Tuj nije izpričan samo jedan 
život onako kako se ukazuje svačijem oku, 
nego i najskrovitije_ misli, želje i porivi 
kako se u čovjeku bude, od svoga postanka 

a sve dok se ne razviju do gotovoga čina. 

u je prikazana ženska duša od onoga 
časa, kada je na vrhuncu svoga ponosa pa 
preko svih razočaranja, sve kako malo po 
malo slabi pa sve do časa, kada samu sebe 
zgazi u prieziru, da se onda vine sto put 
jača, sto puta ljepša. Milčinovićka se nigdje 
ne postavlja sudijom ovoj velikoj i liepoj 
ženskoj duši, ona ne moli za nju nigdje 
samilosti, ona ju samo _ prati _upozorujući 
poput liečnika na pojedine momente u ži- 
votu te žene, da uzmognemo shvatiti i 
pravo prosuditi Dragojlu Jarnevićku a po 
njoj i toliko drugih žena, koje je zadesila 
slična sudbina. 

A to je Jarnevićka i htjela. U predgo- 
voru svojem dnevniku, po kojemu je Mil- 
Činovićka i napisala tu studiju, kaže Jar- 
nevićka: ,A da sam se odlučila na ovaj 
srcu mome mučan posao, naime, navršivši 
šezdesetu moju godinu dan po dan pretre- 
sivati tužni moj život uzrok je što želim 
mnogomu opovrći mnijenje o meni i sud. 
Mnijenje o mojoj sreći 1 zavidljivom životu, 
sud o manah kojimi me mnozi grdiše.“ 

Jarnevićka hoće da joj se sudi. U to ime 

iše četrdeset godina svoj dnevnik, u to 
ime bilježi u njega svoje misli, i skrovite 
želje, sve svoje čine. Poput kakova sredo- 
vječnoga askete, koji drži, da je dužan po- 
ložiti račun o sebi i svojem životu ne samo 
Bogu već i ljudima, izbraja ona sve svoje 
mane onakovom gorljivom iskrenošću, koja 
je prirodjena samo velikim i jakim dusima. 
»Nu ne stidi se i najmanja kao što i naj- 
veća dala sama dobro razmotriti“ dovikuje 
Jarnevićeva samoj sebi i onomu tko će 
prvi prikazati njezin dnevnik, njezino naj- 
veće djelo, njezin život svietu. 

Milčinovićka se pokorila toj želji pokoj- 
nice i prikazala ju ne samo u svictlim ča- 

crnjim ne zatajujući uza to niti onih mo- 


ovako nepoznatoga broja, kao što su Ma- 


sovima, nego i u onim najtužnijim i nI Povako već na toliko došli, da jedan narod 


menata, koji su u životu svakoga čovjeka 
najteži. Ali sve_ da i nije bila želja pokoj- 
nice, da se o njoj sazna čista istina, bila 
bi dužnost Jarnevićkina biografa, da iznese 
podpunu istinu bilo to komu (čuvarima 
pseudomorala |) pravo ili ne. U životu žene 
kao što je Jarnevićeva, koju je kroz sav 
Život mučilo najviše jedno pitanje, jedna 
zagonetka (treba li nagonu i zakonima 
prirode udovoljiti ili ne), nije se smjelo 
prešutjeti kako i kada i na koji način se 
je to pitanje kod nje riešilo a je Mil- 
činovićka prešla preko tih stranica Jarne- 
vićkina života mukom, da ih se je tek do- 
taknula ne rekavši podpune istine, bila bi 
lažljivka, koja nije dostojna da iznese život 
tako jake i velike duše kao što je Jarne- 
vićkina. I zato treba da pozdravimo ovu 
studiju kao prvu te vrste, i da ju nazovemo 
jednom od najboljih jer je ona dokaz ne 
samo iskrenosti nego i istinoljublja u naj- 
većoj mjeri. Jarnevićka se je borila za istinu 
pa bi stoga bila najveća nepravda, koja joj 
bi se mogla učiniti, da je istina obzirom na 
nju prešućena. Druga strana te studije, radi 
koje treba da bude njezina autorica po- 
hvaljena jest ta, da je Milčinovićka, pišući 
ju imala pred očima osobito patriotizam 
arnevićke, koji je iztaknula u obilnoj mjeri. 

Jarnevićka je bila patriotkinja, ali mnogi 
moderni prikazivač njena života bio bi mirno 

regledao tu crtu u Jarnevićkinom životu 
ili joj ne bi podao dovoljno važnosti. 

»U Hrvatice ima poštenja i svaka si ga 
umije čuvati i braniti. Vjerujte, da bi me 
bilo stid naroda u kojega si ne bi umjela 
žena poštenje čuvati.“ Ovako dovikuje 
žena Hrvatica, Dragojla Jarnevićeva tudjincu, 
kada joj hoće da oblati njezin narod u 
tudjini. Ali ne samo u tudjini nego i kod 
kuće Jarnevićka je vatrena patriotkinja, 
koja osjeća sve nevolje i sve tegobe koje 
tište njezin narod. Kada za vrieme ugnje- 
tavanja narodne sviesti (1843.) bude na- 
metnut hrvatskoj književnosti cenzorom 
Madjar, pa kada nastadoše sve to crnji 
dani u našem javnom i privatnom životu, 
kaže Jarnevićka: ,O slabi ljudi! Jedne šake 
Madjara se boje i dršću, da ne bi kroz 
svoju ljubav za domovinu gdje svoju služ- 
bicu izgubio. Pa ja bih voljela gladna sje- 
djeti, nego da bi moj vrat pod jaram jed- 
noga ovako ohologa, a surovoga naroda 
sagnula, kao što su Madjari. Iliri ako će 
svoju narodnost uzdržati, ne smiju biti bo- 
jazljivi i smjelo _im valja pred svakim na- 
padajem svoje čelo dizati. Oni moraju do- 

azati, da su potomci onih pradjedova, 
koji su nekoć svuda dobitnici bili i koji 
se nikada dušmana nisu plašili.“ 

»Madjari ne smiju podnipošto onu svrhu 
stići, na kojoj bi Kk vlasti dospjeli, da nam 
naš materinjski jezik ugnjetu i svoj jeziko- 
lomni madjarski nametnu. Ta zar smo mi 


djari, nama tako daleko zakone pripisavati 
može, da nam i isto naše najdragocjenije 
blago ugrabiti mu je slobodno!? Nel ne! 
ovo im po ruci poći ne smije. Još ima mi- 
šica i krvi u Iliru i snaga naša će se smjeti 
ovoj pogrdi cieloga ilirskoga naroda pro- 
tustaviti.“ 

Ovo su rieči, koje je Jarnevićeva prije 
više nego šestdeset godina izrekla, ali jed- 
nako su od dojma | jednako su vriedne 
kao da ih izgovara danas. Već radi samoga 
toga, što je u Milčinovićkinoj studiji u to- 
likoj mjeri iztaknuta Jarnevićka kao pat- 
riotkinja, ta bi knjiga zaslužila da se nadje 
u svakoj hrvatskoj kući i samo je požaliti 
što tu Knjigu nije izdala bilo Matica Hr- 
vatska bilo Družtvo sv. Jeronima, da u 
što većoj mjeri zadje medju narod i da 
tako narod spozna našu Jarnevićku. Jer 
Jarnevićka nije bila samo patriotkinja na 
rieči, nego i činom. Prva njezina knjiga 
nosi naslov ,Domorodne povjesti“ i ,odraz 
je njezinoga žarkoga patriotizma“, a u doba 

ada ,učionicama se najveći dio vlastelina, 
medju ovima i oni, koji se činjahu s dušom 
i tijelom za domovinu disati, protive (izra- 
zujući se da polodjelcu učiti knjigu treba 
nije)“, otvara Jarnevićka u rodoljubnom 
Karlovcu školu, u kojoj će djevojke odgajatii 
pu narodnom duhu“, a kasnije polazi na selo 
i tamo otvara školu za seosku djecu sama i 
bez ičije pomoći i bez ičijega priznanja obu- 
čava narod nekoliko godina kao učiteljica 
»Ja sam željela hrvatskoj domovini hrvat- 
sku djecu radjati, a budući da mi nije ta 
sreća u dio pala, ja ću ipak po slabim 
svojim silama pomoći graditi ma i još tako 
sitnim kamenjem na narodnoj zgradi, koja 
će se nazvati naobraženje.“ 

Tako govori prva hrvatska spisateljica i 
mogli bismo kazati jedna od najvećih naših 
patriotkinja. Bila je dakle sveta dužnost, 
da nam se je život i rad te žene ukazao 
u podpunoj slici ne bi li tako našao naslje- 
dovateljicu i stvorio nekoliko iskrenih i 
žarkih _patriotkinja više, jer nam pravih 
patriotkinja treba isto tako kao i značajeva. 


P 4 


HRVATSKO KAZALIŠTE 
(Od 12. XII. do konca godine.) 


Stara je godina, večer, gostiona. Za jed- 
nim stolom sjedim ja sam, a za drugim 
dva čovjeka: jedan je priprosto odjeven, 
a drugi fino. | razgovaraju tako: jedan 
priprosto, drugi fino. Mogao bi ih zvati 
A 1B, ali čemu to, odmah će se vidjeti, 
tko je A, a tko B. 

— Ja sam vam i danas bio u kazalištu 
na ,Sedam gavrana“. Ovaj mjesec idem 
podjedno. | nikad još uije repertoar bio 

ljepši, nego ovo od 12. do danas. Pomi- 
slite: od 19 predstava bilo je 11 opereta, 
a tri komedije, a onih osbiljnih samo 5. 

— Je li moguće? 

— Jest, kad vam velim. Ja imam tu za- 
bilježeno. (Ovdje je izvadio bilježnicu). 
Zajčevu ,Nihilisticu“ davali su četiri puta: 
dne 12., 15., 16 i 19., onda ,Naboba“ dne 
22. i 28., ,Ples u operi“ dne 23. po podne 
— nedjelja je bila; onda na Štefanje po 
podne ,Zaručnicu milijunašicu“ i ,Pufferla“ 
dne 30. po podne, opet je bila nedjelja; 
napokon ,Sedam gavrana“ — to takodjer 
možemo računati u operetu — opet dva 
puta: dne 27. i danas na staru godinu. 11 
predstava — da li lažem ili ne? O, onda 
sam rekao još tri komedije, da, to je bila 
»Charleyova tetka“ u nedjelju, dne 16. — 
ja toga Grunda_uviek idem gledati. Da, 
onda je bio ,Miš“ dne 20., gdje ova, kako 
se zove, — Hržička tako ,hercig“ igra. 
I treća komedija, dne 26., to je bio ,Pe- 
trica Kerempuh“, gdje se čovjek nasmije, 
malo pievaju, pa tako. 

— A kako vam se svidjela Zajčeva ,Ni- 
hilistica“. 

— Tako. Liepo. Muzika is jako liepa. 

— Meni se čini, da je libretto nekako 
mrtav i slab. 

— Ono mislite, što govore, da, ono bi 


moglo biti bolje, ali što ćete, ne može se 


sve zahtjevati. Čuo sam, da je sbog toga 
bila nekakva komedija u kazalištu, pa da 
se već ne će ,Nihilistica“ davati. Uviek 
nekakove komedije. 

— 1 vi u svojoj bilježnici imate samo 
pet osbiljnih predstava u ovoj drugoj polo- 
vici prosinca 

— Samo pet. | od tih pet predstava samo 
su tri komada: nekakva , Judita“ dva puta 
— dne 13. i 18. — onda srbski komad 
»Nemanja“ dvaput — dne 23. i 30. i sad 
prekjučer _ onaj mladi komad ,Sin“. Ito 
vam je sve. A znate, da vam ja baš nemam 
rada ove.nekakve težke stvari, gdje moram 
puno misliti, pa sav izmučen dodjem kući. 

— A kod , Judite“ ste morali dugo misliti? 

— Nego šta! To je nekako drugčije, 
nego smo mi u bibliji učili. Mi smo učili, 
da je ta Judita odsjekla glavu Holofernu 
i drugo ništa, a kad tamo ovdje je ne- 
kakva žena, koja od muža nije imala lju- 
bavi, a kad je došla u šator k Holofernu, 
zaljubila se u njega. Pili su i grlili se, 
otišli iza zavjese i tamo ga je — ubila. 
Sad, zašto ga je ubila, kad ga je volila? 
Kod one, kako se zove, — Monne Vanne, 
liepo idu iz šatora van, pa k mužu natrag 
i odovud pobjegnu. Ali ova ga je možda 
za to ubila, kad je tako u bib ji 

— Ponajprije treba da vam kažem, da 
je čovjek, koji je tu dramu napisao, Niemac 
imenom Hebbel, veliki majstor. Baš se je 
13. prosinca navršilo 43 godine da je umro, 
a drama je sama stara 63 godine. Čujte i 
OvO: prvi put se kod nas prikazivala prije 


33 godine, a drugi put sad! Napisao je 
Hebbel liepih stvari, ali ga nisu znali pravo 
cieniti, dok je živio Istom zadnjih godina 
kano da su ga počeli izkapati iz zemlje kao 
jednu bogatu rudu, kojoj se prije nije 
znala vriednost. Kao jednu debelu žilu 
dramatskoga hrasta, na kojoj je nikao ve- 
liki dramatičar Ibsen, ako ste me pravo 
razumjeli . . 

— Taj je čovjek mnogo šta doživio, za- 
dubljivao se, znate, u ljude, u sviet oko 
sebe. On je čekao, dok se koji njegov 
vriedni ili potresni duševni doživljaj onako, 
kako bih vam rekao, ohladio, udaljio od 
njega, onda ga je gledao kroz povećalo, 
pa kad je to sve u njegovoj duši naraslo 
) izdjelalo se u velik kip, onda je sjeo i 
pisao drame. 

— Ponešto vas razumijem, ali kako to 
onda dolazi skupa s onom ,Juditom“ u 
bibliji, kako to može biti njegov doživljaj ? 

— Eto, to je baš ono, što vam hoću da 
rečem. Ne radi se o tom, zove li se ona 
Judita ili Monna Vanna. Ona je žena — a 
žene ne izumiru. Ne izumire ono, da je ipak 
žena na koncu konca bezvoljna stvar užitka, 
ako svaku ta misao i ne muči. Vidite, to 
je polazna točka, s koje je nastala ova 
drama. To sam vam ja čitao u ovoj knjizi 
(tu izvadi sivu knjigu, u kojoj sam odmah 
prepoznao Poppe-ovu studiju o Hebbelu) ; 
tu se još, evo vidite ovdje veli, da je to 
djelo »in dem sich durch feindliches Gegen- 
iibertreten einander erginzender Naturen 
die tragische Katastrophe der Geschlechter 
vollzieht“. Malo je zbito rečeno, je li, no 
to vam od prilike znači ovo: zamislite jed- 
noga jakog, upravo divljeg čovjeka, u 
kojem je do skrajnosti razvijen osjećaj 
mužkaračtva, a sad pomislite i ženu sa 
isto tako silnim osjećajem svoga ženstva 
— i njih se dvoje sastalo u ljubavi, koja 
gori, ali u kojoj i oni izgaraju. Ona po 
prirodnom zakonu podlieže, postaje ,bez- 
voljna stvar“, pa kad to spozna, osvećuje 
se: ubija ga Ali i ona mora po inuti, jer 
se boji njegova potomka. Hebbel je vidio, 
da je Holoterne takav divlji čovjek, a Ju- 
dita isto tako junačka, pa je njih uzeo kao 
figure svojim mislima. A nije njegova Ju- 
dita ubila _za to Holoferna, što tako piše 
u bibliji, već je on uzeo iz biblije ovaj 
slučaj za to, što mu je najzgodniji bio za 
osvetu ,ženstva“. A to vam moraju činiti 
moderne historijske drame: ne izvoditi 
ideje iz gotovih dogadjaja, već tražiti u 
dogadjajima sgodne okvire ili ruho za 
svoje ideje. Te pak ideje treba da su prije 
u duši dobro proosjećane i proživljene. 
Eto, tako vam je to. 

— Ja, ovaj, kako da kažem, ne bih baš 
znao ponoviti, što ste rekli, ali razumio 
sam vas nekako. Nego moram samo reći, 
da su oni ljudi s iztoka jako dobro prika- 
zani. Osobito Zidovi. 

— Drago mi je, da ste to opazili. A vi- 
dite i to je vještina: sakriti sve i pokriti 
historijom, tako da svaki gledalac i ne 
može odmah znati, zašto je ta drama tako 
moćna. 

— Kažem vam : mene je bolila glava. 

— | lica su glavna kao neki nadljudi. 
Niste li opazili? To su tako gorostasne 
figure, kao kad od čovjeka pane duga, ve- 
Jika sjena i 

— Jest, jest. Zato je Rašković imao 
onoliku bradu i stupao bahato, a Vavra 
— ona je pružala nekud daleko ruke i sva 
se u tielu grčila Kao da su u operi. 

— To moraju tako. To vam se zovu 
stilizirane kretnje ili ako hoćete potencirana 
umjetnost. Ali težko je to izdržati sve od 
prvoga do zadnjega čina, jer moramo tomu 

ebbelu reći i to, da je više puta spor, 
težak i dosadan, a naši živci igraju brže, 
nego li su kod naših djedova. Nego, pijmo 
malo! (Piju). A kako vam se svidio ,Ne- 
manja“ 

— Dobro, cielu sam se veče zabavljao 
i ništa me nije bolila glava, ali možda baš 
zato ne će biti dobra stvar. Kako vi sudite? 

— Iskreno govoreći nisam se ni ja do- 
sadjivao. . Morate znati, da je pisac ,Ne- 
manje“ bio glumac, Srbin Miloš Cvetić, a 
kao glumac već on izmajstori, što će vam 
biti ugodno i oku i uhu. Ali, to vam je: 
kad promiene ili prometnu one kulise, za- 
boravite i ono, što je bilo u njima Kulise 
bile, kulise i otišle. Nema ništa, što bi 
ostalo kao iza ,Judite* u duši, ono duboko 
Nego znate, što ostane ipak iza ,Nemanje“? 
Osjećaj zemlje i onoga naroda, koji je 
nekoč kao i naš imao svoje junačke ljude 
u prošlosti, imao domaće svadje, spletke: 
krvi i ljubavi. Kad čovjek pročita knjige, 
koje govore o onoj dobi, kad mu u duši 
stanu oživljavati ti ljudi, kad se s njima 
smije i s njima plače — onda to mora ostaviti 
traga, makar stvar i ne bila umjetnina... 

— Imate pravo. Ono kad se u prvom 
činu kune Nemanja na sveto evangjelje, 
kad se čuje iz crkve pojanje, ono je baš 
liepo. Pa kad tamo braća imaju kućno 
vieće sa starim kraljem, popravdaju se, 
trenu mačeve, a mati izmedju njih nastrada 

d udarca i padne — ono _mi se svidjelo. 
Nisam sam znao zašto, a eto vi ste mi 
kazali: Zemlja, zemlja rodjena... Zato 
vam ja uviek volim ovako nešto starinsko, 
narodno, — barem je naše. Čast, vidite, 
tome Hebbelu, ali šta trebaš ići u bibliju, 
kad imaš svoj narod kod kuće... 

— E, to vam je opet, znate, još viši vrh 


u umjetnosti, s koga se gleda na sve na- 
rode jednako. Mi još nismo ni na onim 
nižim vršcima, a kamo li da idemo na više 
A što velite na onu treću stvar, Kolarić- 
Kišurova ,Sina“ ? 

— Ja se ne ufam ništa reći, kad vidim, 
da vi to onako sve pravo pogodite kod 
svake stvari, kakva je: 


— Recite samo, što vam se je najbolje 
svidjelo ? : 

— Ono u trećem činu, kako je taj sin 
poslie godinu dana tamnice došao kući, 
pa onako sjedi uz peć Ne trpi ga otac, 
jer mu je načinio sramotu, ne trpi ga druga 
otčeva žena-priležnica, jer vidi, da joj on 
hoće oteti prvu rieč u kući. Kako se oni 
dižu na njega, a ipak mu ne mogu ništa. 
Oni su govori baš kao u životu, naravski su. 

— A ono, kako on hoće popraviti ma- 
loga brata, pa ga ubija, kad vidi, da iz 
njega nema ništa? 

— Ono mi je malo čudnovdto 

— Vidite, to je opet nova drama. To je 
nastavljeno jedno na drugo. Ako gledate 
čitavu stvar, iđe kao u jednoj crti, a 
stvar, koja izpunjava cielu večer, morala 
bi biti šira. Meni su oba prva čina suvišna. 
Prvi je tek slika kavane, a drugi je, kao 
da je iz kakve starinske drame, nešto ro- 
mantičan, kako se to veli. Četvrti je umjetni 
produžak trećega, gdje sasvim neočekivano 
dolazi brat njegove drage, koji je poludio 
zbog smrti sestrine, propio se, a u drugom 
je činu bio tako revan i savjestan čovjek. 

— Da, to je i meni bilo čudno. 

— Sve se je to dalo povezati u jedan 
čin, koji bi bio jak. Prejednostavno je, zar 
ne, za veliku dramu. No liepo je, da se 
počinjemo baviti i sa životom oko nas i 
da pomalo pretresamo pitanja, koja se zovu 
socijalna. Meni se svidja govor njegovih 
ljudi, koji je dramatičan i oštar, svidjaju 
mi se i neka lica dobro uočena i done- 
sena na pozornicu. Samo bi trebalo više 
slikanja nego crtanja. Dramatičar je kao 
kipar, koji ne smije samo urezivati u kamen, 
već i modelirati. 

— Istina je, ali i glumci su bili dobri. 
Naš mi se Štefanac svidio kao ,sin“. On 
baš napreduje. A Savićka i Freudenreich 
upravo su bili izvrstni kao maćuha i otac. 
I Borštnik je bio bolji u četvrtom činu 
nego li u drugom. Ah, glć, već tuče dva- 
naesta ura. Sretno vam, gospodine, novo 
jeto 

— Sretno! Bog zna, kakove će nam 
drame donijeti godina 1907.1 Vanja. 


F4 


EDGAR ALLAN POE 


(K našoj noveli.) 


Edgar Allan Poe rodjen je 19. veljače 
1809. u Bostonu. Kako su mu roditelji za 
rana umrli, zauzme se za nj neki bogati 
trgovac iz Richmonda Mr. Allan, koji ga 
pošalje na nauke u Englezku. Ali je u 

0e-a bilo nesrećno biće. On se ni s kim 
nije mogao slagati. Tako se vrati sa svojim 
otčuhom 1822. u Richmond i podje 1825. na 
daljnje nauke na Jeffesson-University u 
Charlottesvillen. Ali ni tu ga nije dugo 

krpjelo.. On je htio ostaviti Ameriku, da 
sudjeluje u bojevima Grka protiv Turaka. 
Ali ni te nakane ne izvrši. Neko se vrieme 
potucao po Evropi i došao najposlie u 

etrograd, gdje u pijanstvu učini taki eksces, 
da se američki poslanik morao za nj za- 
uzeti. Ubrzo se vrati u domaju. Uza sve 
to Mr. ga Allan još svedjer podpomaže i 
stavlja ga u vojničku akademiju u West- 
pointu. Poslie deset mjeseci odjeraju ga 
odavle radi pijanstva. Mr. se Allan sada 
sasvim odkrene od njega i razbaštini ga. 
Ostavši poslie Allanove smrti u najvećoj 
biedi, postane prostim vojnikom. Ali i 
odavle on brzo uskoči i postane literatom. 
1833. steče u Baltimoreu prvu nagradu za 
najbolju novelu Tim mu se otvara put u 
krugove najotmenijih literarnih revija. Ali 
ni ovdje se ne umiri. Petnaest se godina 
on bije i pravda sa svojim nakladnicima. 
Radi svoga pijančevanja gubi jedno mjesto 
za drugim. Kadikad bi se povraćao urednu 
Životu, ali to kod njega nije nigda dugo 
vremena potrajalo. je njegov delirium 
tremens dospio do svoga vrhunca, dopreme 
ga u hospital u Baltimoreu, gdje 7. oktobra 
1849. i umre. 

Razsudjujući Poe-ov pjesnički rad valja 
imati vazda na umu, da se u njega nikako 
ne smije razlučivati pjesnik od čovjeka. Kao 
čovjek. se podao pijanstvu, kao pjesnik 
ljubio je u svim svojim djelima neobičnost. 
Kadikad se pače čini kao da je mistik. Ali 
u ovakim slučajevima izbija tek njegova 
neizkazana oštroumnost, a on kao da se 
igra sa slijepim povjerenjem čitalaca. Nje- 
gova genijalnost kazuje se ponajbolje u 
njegovim manjim djelima. Njegove pjesme 
kazuju duboku nujnost i živu maštu. Naj- 
poznatija i najslavnija je njegova (i na hr- 
vatski prevedena) pjesma .The Raven“ 
(Gavran), koji sa svojim demonskim i 
avetnim nastrojenjem te svojim refrenom 
»Nevermore“. čini duboki i grozni dojam. 
— Najveći dio Poe-ova literarnoga rada 
sačinjavaju njegove brojne novele. Te su 
njegove novele u englezkim izdanjima po- 
najviše skupljene pod skupnim nadpisom 

ales of the grotesque and arabesque“ 
a naša je novela ,Sastanak“ prevedena iz 
izdanja George Newnesa, London 1903.). 
To su naskroz najbizarniji produkti jedne 
neograničene fantazije, izpremiešani izraža- 
jima razboritog, gladkog i hladnog kritičkog 
oštroumlja. Te izrazite protivnosti najljepše 
označuju biće tih gotovo klasičkih djela. 
Kadikad se u njima davlja veselje nad gro- 
zotama upravo radi groznoga samoga. 
Take su primjerice novele ,ihe Pit and 
the Pendulum“, ,The Facts in the Case 
of M. Valdemar*, ,The Masque of the 
Red Death“ itd. Kod Poe-a je sve anor- 
malno. Anormalna je ona množina njegove 
snažne umjetnosti, anormalan je i njegov 
analitički razbor, koji se najjasnije iztiče 


u njegovim kriminalnim pripoviestima. 


S čistoga cstetsko-literarnoga stanovišta 
razbiraju se u Poce-ovim djelima dvie 
glavne i različne skupine, koje dobivamo, 
ako ih promatramo u pogledu njihovih 
elementarnih sastavina. Tako su njegova 
djela ili estetsko-romantičke ili realističko- 
američke naravi. 

U onu prvu grupu (a u tu spada i naša 
novela ,Sastanak“) idu ona djela Poe-ova, 
koja bismo mogli nazvati najindividualni- 
jima. To su pjesme njegovih sanja, djela 
koja su nastala iz njegovih divljih vizija. 
Ta je djela pisao čovjek, u čijoj je ple- 
sničkoj duši buktjelo od ljepota velikih 
starih kultura, a iznajprije kulture talijanske 
renesanse, koja je svojim razkošnim i 
bujnim stilom sasvim pristajala Poe-ovom 
biću. Ali se za bujnoga života u tim nove- 
lama kezi crna i hladna smrt. 5 

Druga grupa njegovih djela nije bez 
nekog oštrog sarkazma. To su gotove satire. 
Banalni, merkantilni i egoistički život svoje 
okoline Poe nije shvatao. On naprosto 
nije imao smisla za socijalnu ideologiju. 
Tu dominira razbor. | ta je djela napisao 
fantasta Poe, ali to nije više onaj roman- 
tično-lirički već američko-groteskni fantast 
Poe, onaj Američanin Poe, koji je duboko 
zavirio u psihu svoju i svojih zemljaka. 

Najposlie treba spomenuti, da se pod 
strancem, opisanim u našoj noveli, ima 
po svoj prilici razumjeti englezki pjesnik 

ord Byron, koji jednim dielom svoga bića 
toliko sjeća na Poea. 


P 
IZ RUSKE KNJIŽEVNOSTI 


Unatoč osbiljnim vremenima, što ih pro- 
življuje Rusija, piše se i štampa u velikoj 
slavenskoj carevini sva sila knjiga, moglo 
bi se reći pače, da je književna proizvodnja 
u ovo burno doba znatno porasla. Bezbroj 
novina i brošura poplavljuje prostranu dr- 
žavu i kako je politički život zaključao 
novom snagom, nalaze političke brošure i 
znatan uspjeh. Manje su sretni povremeni 
časopisi. Oni niču i izčezavaju; nekoji, što 
ne nalaze odziva, nekoji, jer ih radi nji- 
hova smjera progone vlasti. Vrlo dobro 
uredjivana ,Polarnaja zvezda“ P. Struvea, 
koja je zastupala program ustavno demo- 
kratske stranke (t. zv. kadeta) ustavljena 
bje 13. brojem. Izdanje bje nastavljeno pod 
naslovom : ,»Kultura i svoboda“, ali je ta- 
kodjer posle 8. svezke moralo prestati. 
Nekoji liberalni dnevnici osobito su bili 
progonjeni. Tako je »Rus) promienio svoje 
ime u ,Molva“ pa ,XX včk“, da može vršiti 
svoju publicističku misiju, naime unapre- 
djivati ustavne odnošaje u Rusiji. Spome- 
nuli smo već u našoj smotri, da je pod 
uredničtvom publiciste Slonimskoga pokre- 
nuto izdanje ,Političke enciklopedije“, od 
koje su do sada izašla tri krupna svezka 

sa mnogobrojnim kartama uz tekst. Pošto 
već dulje vremena nema nastavka, bi reći, 
da ie ovo izdanje s kojeg bilo razloga zapelo. 

Zanimivo je izdanje: ,,Pervaja rosij- 
skaja Gosudarstvennaja duma“. Književno 
umjetničko izdanje pod uredničtvom N. 
Pružanskoga. Svrha je bila ovoj ediciji da 
upozna rusko družtvo sa djelovanjem pr- 
voga parlamenta ruskoga ; nu pošto je taj, 
iza kratkoga djelovanja razpušten, ostaje 
izdanju samo historičko značenie. Liepo 
su napisane uvodne razprave u ovo izdanje 
»Povjestni pregled narodnoga zastupstva“. 
»Kakav rad čeka gosudarstvenu dumu?“ 
Šliede portreti članova dume, kao i portreti 
znamenitijih vodja dekabrista, prvih pobor- 
nika ustavnosti. 

Naučno značenje imade medju inim iz- 


danje pod naslovom ,Svobodnoe znanie“. 
Sbornik popularnih crtica, članaka i raz- 
pravica. Izdanje uredjuju profesori E. D. 


Grimm, L. 1. Petrašickij, V. V. Lipovskij, 
i Simkević. U prvoj svezci je razpravica: 
»Buduće čovječanstvo s gledišta naravo- 
slovca“ od V. Simkevića. ,Poviest književ- 
nosti kao znanost“ (V. vipovskoga) sači- 
njava drugi svezak ovog izdanja. Razprave 
su pisane popularno i zanimivo te će ih 
svatko s korišću pročitati. 

Prof. Birjukov počeo je objelodanjivati 
obsežni životopis L. Nikolajevića Tolstoja. 
Sada je u Moskvi izišao |. svezak ovog 
djela, a stoji 2 rublja. Djelo je vrlo po- 
hvalno primljeno po ruskoj kritici te mu 
se proriče velik uspjeh. Životopis velikoga 
fisca crta se obsežno, te odkriva, koje su 
ičnosti iz njegovih djela uzete iz zbiljnoga 
života. Roditelje svoje nije veliki pisac 
ocrtao u svojim pripoviestima ,Djetinjstvo“ 
itd. već u romanu ,Vojna i mir“ u lično- 
stima grofa Rostova i knjeginje Marije Vol- 
kovske. Djelo g. Birjukova biti će, kako 
se po prvoj svezci vidi, ne samo podpuna 
i svestrana biografija velikoga pisca, već i 
tumač njegovim djelima, a to je ono, s čega 
se knjizi mora priznati važnost. 

IZ FRANCEZKE KNJIŽEVNOSTI 1 
KAZALIŠTA 


Naturalistički roman u Francezkoj za- 
stupa poslie Zole veoma daroviti i plodni 
pisac Henry Ceard, koji je posliednjih dana 
izdao svoj omašni roman ,Terrains a ven- 
dre au bord de la mer“. To nije drugo 
nego minucijozno_ i pomnjivo napisana 
monografija svih mana i poroka breton- 
skoga seljačtva, u kojima se sjedinjuje pre- 
tjerana pobožnost s pijančovanjem i mo- 
ralnim  stranputicama. U tu negdašnju 
zemlju ljubavi Tristana i Izolde stavlja 
pisac jednu wagnersku pjevačicu i jednog 
mladog pjesnika, kojima se ta negdašnja 
slavna zemlja sada sasvim sgadi. 


Braća Jćrome i Jean Tharand udariše 
sasvim novim putem u svom najnovijem 
anglomanskom romanu ,,Dingley, U illustre 
€crivain“. Njihov je junak neka kopija Ki- 
plingova. On polazi sa ženom i s djetetom 
u južnu Afriku. Tamo ga se smrt njegova 
djeteta, koje ne podnosi onamošnje klime, 
nikako ne doima, — jer je on svoju za- 
daću postigao, izabravši dosta instruktivnog 
materijala za britski imperializam. 

U svom satiričkom i humorističkom ro- 
manu ,Le Gućpier“ opisuje Ernest Zissot 
nesrećne ženitbene špekulacije dviju pusto- 
lovka u nekom manjem bretonskom ku- 
palištu. — Veoma je fina najnovija novela 

ernanda Vandćrema ,La victime“. 

Comedie Francaise izniela je ubrzo dva 
noviteta. Paul Adam nije imao osobite 
sreće sa svojom dramom ,Les Monettes“, 
koji nije drugo nego dramatizacija njegova 
romana ,Le Serpent Noir“, u komu odlučno 
ustaje protiv Nietzschea. 

Henry Bataille, poznati pisac uspjelih 
drama ,Maman Colibri“ i ,La Marche 
nuptial“, iznosi u svom najnovijem djelu 
(koje je vrlo liepo uspjelo) ,,Poliche“ jed- 
noga nesrećnog ljubovnika, koji se čini 
luckastim (polichinelle), jer misli, da će 
tako steći ljubav svoje obožavane djevojke. 
1 uistinu za jedan čas prevlada njome sa- 
milost, ali ubrzo ona upozna tu dvostruku 
ulogu što ju glumi njen ljubovnik. 

Odćonu polučio je Antoine sa novo 
prevedenim, neskraćenim i sasvim novo 
insceniranim Shakespearovim , Julijem Ce- 
zarom“ vanredui uspjeh. Djelo je preveo 
veoma lijepo u nesrokovanim aleksandrin- 
cima Louis de Gramont. 

U glumištu Renaissance polučio je Henry 
Bernstein sa svojom dramom ,Le voleur“ 
veliku senzaciju, i ako su neke scene dosta 
prisiljene i neprirodne. Neki mladi čovjek 
uzima svu krivnju jedne žene na se, koja 
je samo zato krala, da sjajnim toaletama 
pridrži svoga muža uza se. 

U Gymnaseu davala se vrlo fina i duho- 
vita komedija Gavaulta i Charvaya ,,Made- 
moiselle Josette, ma femme“. Fabula radi 
o prirodnom braku izmedju ujaka i neća- 
kinje, koji se onda najposlije obistinjuje. 

d kritičkih izdanja treba zabilježiti kom- 
pilaciju Caselle i Gauberta ,La nouvelle 
itt€rature 1895 a 1905“. — Lćon Sćchć€ 
iznosi u ,Revue“ svoju studiju o odnošaju 
Alfreda de Musseta prema slavnoj traged- 
kinji Rachel Felix. — U istom broju te revije 
(od 1. decembra) ima studija akademika 
agueta o romantiku Gćrard de Nervalu. 
U broju od 1. prosinca donosi ,Mercure 
de France“ iz pera Eduarda Mayniala, koji 
je nedavno izdao novu i dobru biografiju 
Guy de Maupassanta, novoga materijala 
o braku George Sandove. — Jean Lionnet 
ustajć u ,Quinzaine“ protiv najnovijega 
romana Pierre Loti-a ,Les Desenchantćs“. 

(Lit. Echo.) 

MARSEILLAISA 


Bio je velika ništica — plah poput zeca, 
a strpljiv, bezsramno strpljiv ko tegleća 
životinja. Kad ga je zlobna sudbina bacila 
kao na porugu medju naše crne redove, 
smijali smo se, smijali ko mahniti. Da, 
da, mi ljudi često smo tako neobični! 

A on — on je naravski plakao. Nisam 
u svom životu vidio čovjeka, komu su suze 
tako navirale: tekle su mu neprestance iz 
očiju, nosa i ustiju. Bio je poput spužve, 
koja se napila do sita vode, pa ju čovjek 
rukom izciedi. | u našim je redovima bilo 
ljudi, koji su plakali; nu njihove su suze 
bile plamen, iz kojega su izvirale divlje 
zvieri. Od tih bi muževnih suza postajalo 
lice starije, a oči mladje. Poput lave, koja 
se odkida od užarene nutarnjosti zemlje, 
sažizahu one neizbrisive tragove i poka- 
pahu pod sobom čitave gradove s prolaznim 
željama i sićušnim brigama. U njega je pak 
kod plača bio samo nos crven, a žepni 
rubac mokar. Po svoj ga je prilici tad 
sušio na užetu, jer odkale mu inače toliko 
rubaca? 

Čitav bi dan trčkarao od jednog uzničara 
do drugoga, prigibao se skrušeno pred 
njima, plakao, kleo se da je nedužan, molio, 
da uzmu u obzir njegovu mladost, obe- 
ćavao, da će sav svoj život otvarati usta 
samo na molitvu i hvalospjeve. A ovi su 
ga izsmjehivali, kao što smo činili i mi, te 
mu nadievali ime ,malo, nesretno svinjče“ 
i klicali: ,Hej malo svinjče, dodji ovamo!“ 

A on bi na taj poziv poslušno dolazio, 
budući da je uviek mislio, te će mu saob- 
ćiti, da se smije vratiti u svoju domovinu. 
Nu oni su mu se samo izrugivali. Znali su 
oni dobro — isto tako kao i mi — da je 
nedužan, nu oni su htjeli ,druge male 
svinje“ zastrašiti mukama, koje je on trpio — 
kao da one nisu već i onako bile dosta plahe. 
. On bi došao i do nas, budući da ga 
je samovanje gonilo u očaj; nu naša lica 
bijahu tvrda i nepristupna, a on je zaludu 
tražio k tome put. Postajao je posve bez 
sviesti i nazivao nas ,,dragim drugovima i 
plačidruzima“. Nu mi bismo klimali gla- 
vama, pokazivali na čuvare i govorili: 

»Čuvaj se, mogli bi te čuti! 

A on bi se usudjivao pogledati na vrata 
— to malo svinjče. Mogaše li čovjek pri 
tom biti osbiljan? I mi se smijasmo gla- 
sovima odviklim smiehu, a kad je vidio, 
gdje se smijemo, bio bi opet vedar i veseo, 
posadio bi se uz nas, pričao o svojim dra- 
gim knjigama, koje su ostale na njegovom 
stolu, o svojoj mami i svojoj braći, za koje 
nije znao, da li još živu ili su poumrli od 
straha i čežnje. 

Napokon bismo ga odtjerali. 

Kad bismo zapoćeli s ,gladovanjem“, da 
demonstrujemo protiv državne vlasti, Spo- 
pao bi ga užas, neizreciv užas. Malo je 
svinjče rado jelo, — ali se je bojao pred 


dragim drugovima, ne manje nego pred 
čuvarima. Kao izgubljen meo se izmedju 
nas i često tro rubcem svoje čelo, na kome 
bi se nešto pokazivalo — suze ili znoj — 
(ne znam što). | neodlučno me je upitao: 

»Hoćete li dugo gladovati?“ 

»Dugo“, odgovorih strogo. 

»A ne ćete li ništa jesti potajice ?“ 

»Mama će nam poslati pašteta“, uvje- 
ravah ga osbiljno. 

Pogledao me je ne vjerujući mi, kimnuo 
glavom i olišao jecajući. A sliedećeg bi 
nam dana, drhćući i tresući se, s razteg- 
nutim licem, rekao: 

»Jam gladujem!“ 

I on je gladovao. Nismo mu vjerovali, 
kao što mu i vi ne biste vjerovali; mislili 
smo, da jede potajice, a i stražari su to 
isto držali. A kad ga je napokon obuzeo 
tifus od gladi, saželi smo samo ramenima: 
»Ubogo, malo svinjče!“ A jedan izmedju 
nas, koji se nije nikad smijao, reče mrko: 

»Ia naš je drug. Moramo poći k njemu“. 

On je bulaznio, a tužne bijahu, kao što 
i sav njegov život, i te njegove nesuvisle 
fantazije. Govorio je o svojim dragim knji- 
gama, o mami i braći, molio kolača — 

risizao, da je nedužan i vapio za milošću. 

ozivao je domovinu ,Draga Francezko !“, 
ovorio je. — ,O da si prokleto slabo 
judsko srdce!“ Parao nam je dušu svojim 
poklikom : ,Draga Francezko!“ 

Svi bijasmo u bolničkoj dvorani, kad je 
umirao. Pri koncu mu se sviest još jednom 
vratila; ležao je mirno, tako malen i slab; 
a tiho smo stajali pred njim, mi svi — 
njegovi drugovi. 

.Kad budem mrtav“, reče nam slabim 
glasom ,tad zapjevajte nad mojim grobom 
marseillaisul“ 

posto veliš?“, upitasmo, drhćući od ra- 
dosti i uzavrjele srčbe. A on je ponavljao: 
. »Kad umrem, zapjevajte mi marseillaisu!“ 

I po prvi put su mu oči bile suhe, nu 
mi — mi smo plakali — plakali smo svi, 
jedan kao i drugi, a naše su suze gorjelc 

oput plama, iz koga izviru divlje zvieri. 

mro je, a mi smo pjevali nad njim mar- 
seillaisu. 

Mladi, jaki glasovi pjevahu veliku pjesmu 
slobode, a okean je njome hladno odje- 
kivao i nosio ju na svojim valovima u 
dragu Francezku — tg bliedi strah i poput 
krvi crvenu nadu. — | nikad nismo zabo- 
ravili tu ništicu —— s plahošću zeca, sa 
strpljivošću tegleće životinje i s velikom 
čovječjom dušom. ,Na koljena druzi i 
prijatelji, pred tim junakom! 

jevali smo. — Puške, što navieštaju 
zlo, šklocnuše, oštre se bajunete uperiše, 
grozeći se, u naše grudi — ali sve glasnije, 
sve radostnije zamnievala je prieteća pjesma, 
a na mekim rukama drugova njihao se 
crni lies. 

Mi smo pjevali marseillaisu. : 

Ruski napisao Leonid Andrejev 


NOBELOVE NAGRADE 


Alired Nobel. izumitelj dinamita, postao 
je poslie svoje smrti jednim od najvećih 
mecena. Dok se danas njegovom pomoći 
dižu dinamitom u zrak sgrade i palače, 
ubijaju bombama dužni i nedužni, ipak taj 
dinamit promiče na drugi način kulturu čo- 
čječanstva. Kao da je sam Nobel htio za 
sva ona zla, što ih počini dinamit, učiniti 
zadužbinu. Dinamit mu je donio ogroman 
imutak tako te je u oporuci odredio zakladu 
od preko trideset milijuna kruna, da se 
svake godine podieli pet nagrada, svaka 
od 200.000 K, muževima, koji su najzasluž- 
niji za književnost, za Šiziku, kemiju, me- 
dicinu i za svjetski mir. 

Za godinu 1907. Nobelove su nagrade 
već podieljene. Za Književnost dobio je 
nagradu talijanski pjesnik Giosuč Corducci. 
Dauas mu ima 75 godina, a rodio se u 
mjestu Baldicastello, u Toscani. U Bologni 
je bio sveučilištnim profesorom, te je, čini 
nam se lani, pošao u mir. Vele, da je umio 
vrlo ugodno predavati, pače i u svojoj 
staroj dobi tako živahno i lagahno, te ga 
bijaše užitak slušati. God. 1865. izdao je 
Carducci, za onda još pod pseudonimom 
Enotrio Romano pjesmu ,lnno a Satanna“ 
t. ), himnu Sotoni. Dakako da je u očima 
slobodnih zidara, liberalaca te drugih po- 
stao prvim čovjekom, a mora se reći, da 
mu se odtada i broji slava. Nu djela, koja 
su mu pribavila pravu i nepatvorenu slavu, 
jesu glasovite ,Odi barbare“, za tim ,Nuove 
odi barbare“. Osim pjesničtva bavio se je 
Carducci i kritičkim radom te stvorio djela 
»Bozzetti critici e discorsi letterari“, pa 

La poesia barbara nei secoli XV. e XVI.“ 
Osim toga napisao je svu silu djela i na 
pjesničkom i na kritičkom polju, a ta su 
.mu djela sabrana u izdanju Opere“, od 
kojih je dosada izašlo kojih trideset svezaka. 

agrada za fiziku zapala je Sir William 
Thomson-a, starca od 83 godine. On je 
već sa 24. godinom predavao fiziku na 
glasgowskom sveučilištu, kad je počeo ure- 
djivati i »Cambridge and Dublin Journal 
oi Mathematics“. Tu je toliki broj raznih 
članaka i stvari napisao, da je više puta 
vanredno zainteresovao i naučenjake svjet- 
skog glasa. Osim toga napisao je i posebnih 
djela, a ide ga slava i za to, što je izumio 
raznih sprava, kao što su elektromotori, 
galvanometri i drugo. God. 1892. u znak 
priznanja za svoje zasluge, dobio je od 
ritske vlade plemstvo. Poznat je i pod 
imenom Lord Kelvin. 

Nagrada za medicinu zapala je dvojicu : 
Talijana prof. Camilla Golgi-a u Paviji i 
Spanjolca Ramon-a | Cajal Santijago u 

adridu. Jedan i drugi važe u medicin- 
skom znanstvenom svietu kao prvaci i 
autoriteti. Prvi se osobito iztakao kao 
specialista u iztraživanju mozga i živaca, 
te je u tom pravcu došao do zamašnih i 

dosad nečuvenih rezultata, a predaje na 
pavijskom sveučilištu obću patologiju. Drugi 
je bio vojničkim liečnikom za deset-godišnje 
vojne na Kubi, a sada je profesor na me- 
dicinskom fakultetu, te urednik vrlo uva- 
ženog lista, gdje je, kao i u mnogim drugim 
revijama i novinama napisao sijaset studija, 
djela i razprava. 

Nagradu za kemiju dobio je Francez 
Henri Moissan, rodjen Parižanin. On pre- 
daje mineraložku kemiju na višoj ljekar- 
ničkoj školi u Parizu. Učeni je sviet 
zadužio svojim epokalne zamašnosti izna- 
šašćem električne peći. Za svoj rad dobio 
je veliko odlikovanje god. 1903. na medju- 
narodnom kemičkom kongresu u Parizu, 
najveće odlikovanje, što ga učenjak može 
steći za kemička iztraživanja. Napisao je i 
izdao veliki niz veoma važnih djela, koja 
su mu utvrdila ime jednoga od prvih ke- 
mičara. 

Napokon nagradu za promicanje. svjet- 
skoga mira odnio je predsjednik sjevero- 
američkih saveznih država Theodor Roo- 
sevelt. Poslie Berte Suttner, koja je već 
dobila Nobelovu nagradu za mir (,Die 
Waffen nieder1“), predsjednik je Roosevelt, 
vele, najviše poradio za svjetski mir, jer 
njemu se pripisuje glavna zasluga, što je 
vrlo vještim diplomatskim aktom izmirio 
Ruse i Japance i doveo do mira u Ports- 
mouthu. Osim političkih i diplomatskih 
djela, napisao je i puno književnih i histo- 
ričkih važnih radnja i knjiga. _ 

I tako Nobel, premda je najviše učinio 
u prilog ratovima iznašavši dinamit, opet 
svojim nagradama nagradjuje one, koji na- 
stoje oko svjetskog mira. Hoće li pak 
Nobel dinamita ili Nobel mira konačno 

obiediti, to će istom pokazati daleka, da- 
eka budućnost. 


Po 


CONAN DOYLE 


Kako je u svoje vrieme Jules Verne 
osvajao čitatelje svojim fantastičnim pripo- 
viestima i romanima, koji su basirali na 
znanstvenim predpostavkama, tako se danas 
sviet otimlje za Conan Doyle-om, osobito 
za serijom njegovih kriminalnih romana, 
koji opisuju Sherlock Holmesa. Mora se 
priznati, da su Conan Doyle-ove stvari vrlo 
zanimive, pa i ako nemaju literarne vried- 
nosti, o njima se puno piše. | u nas ga 
po dnevnicima puno prevode, a više je nje- 
govih detektivskih pripoviesti izašlo i u 
posebnim izdanjima. Budući da je tako 
Conan Doyle poznat sa svojim Sherlock 
Holmesom u neke i našoj čitaćoj publici, 
bit će uputno, da iznesemo nešto, što je 
manje poznato. 

Amerikanac Edgar Allan Poe, u kom ima 
na drugom mjestu obširnije govora, već je 
prije pola stoljeća u nekim svojim nove- 

lama stvorio tip, koji se u mnogočem po- 
dudara sa Sherlock Hoimesom. Nije to 
čudnovato, budući je isti taj Poe — kako 
opaža Worel — djelovao i na Jules Verne-a. 
Tako n. pr. temeljna ideja prvog Verne-ovo 
romana ,Pet nedjelja u balonu“ (1863. 
sjeća na Poe-ov ,Put u balonu preko 
Atlantskogoceana“. Isto se tako Jules Verne 
u svom romanu ,Od zemlje do mjeseca“ 

koristio s Poe-ovim ,Ivana Piaala u 


erne-a, djelovao je u pogledu kriminalne 
pripoviesti na Conan Doyle-a. 

U tim dakle kriminalnim radnjama Poe- 
ovim nalazi se, reći bi, predteča Sherlock 
Holmesa. Izmedju Poe-ovih kriminalnih 
pripoviesti najbolja je po obćem sudu 
»lajinstvena umorstva u ulici Morgue“ 
(prevedena, čini nam se i na hrvatski). U 
toj pripoviesti pominje se neki chevalier 
Auguste Dupin, pod kojim je Poe mislio sam 
sebe, dok se u pripoviesti prikazuje samo 
Dupinov prijatelj i pripovjedač njihovih za- 
jedničkih doživljaja. Obojica se susreću u 
Parisu, doskora se upoznavaju te napokon 
uzimaju zajednički stan, neku kuću u Fau- 
bourg St. Germain, odakle se razvijaju razne 
kriminalne zamršene dogodovštine. Taj 
Dupin, može se reći, bio je neke ruke mo- 
del za Sherlock Holmesa. 

Ima puno sličnosti — kako izvodi pome- 
nuti Worel — izmedju tog Poe-ovog Du- 
pina i Conan Doyle-ovog Sherlock Holmesa. 
Osobito se to vidi u njihovu načinu i po- 
sebnom daru analizovanja. Puno analognih 
slučajeva i prizora ima u djelovanju Dupi- 
novu iSherlockovu, pače frapantnih sličnosti. 
ima pače kritika, koji vele, da je Conan 
Doyle plagirao Poe-a. 

Razna mjesta u Conan Doyle-ovim ro- 
manima pokazuju, da je on nailazio na 
gotove ideje u Poe-a i onda ih dalje raz- 
vijao i uporabljivao. Tako je pomenuta 
Poe-ova pripoviest nadahnula Conan Doy- 
lov roman ,Baskervillski pas“ i pripoviest 
»šarena vrbca“. Dok je Poe svoje krimi- 
nalne pripoviesti razvijao s novih stajališta 
tako, te nije ponavljao ovaj ili onaj motiv, 
to Conanu Doyle-u po više puta rabe uz 
neke promjene iste ideje vodilice, on se 
ponavlja, a neke se potankosti vraćaju u 
raznim njegovim pripoviestima. Svaki i malo 
pozorniji čitatelj naići će i sam na takova 
mjesta. 

Iz svega dakle sliedi, da toliko čitana i 
tako reći glasovita Doyle-ova ,,Sherlock 
Holmes serija“ nije literarno izvorna. To 
je. recimo, drugo, modernizovano izdanje 

0e-ova Dupina. Dakako, da se tim ne 
odriču sve ostale prednosti u zanimivom 
načinu pripoviedanja Doyle-ova te njegova 
pronašašća na polju kriminalnoga iztraži- 
vanja prema današnjem duhu vremena. 


I dok se Poe dan danas zaboravlja, sviet 
poseže za Conan Doyle-om, a knjige mu 
se razpačavaju na jagmu. To je eto bio i 
razlog, što smo napisali ove redke, da se 
i hrvatska čitajuća publika uputi malo iza 
kulisa Doyleove kriminalne radionice, jer, 
kako u početku rekosmo, Doyle-ova se 
djela prevode dobrahno i na hrvatski jezik. 


F4 


KNJIŽEVNE | UMJETNIČKE 
NOVOSTI 


* »Roma sacra“ zove se djelo de Waa- 
lovo, izašlo u Miinchenu, koje je iznielo 
2000 godišnju kršćansku prošlost Rima. 
Velikom pomnjom i dugogodišnjim nasto- 
janjem sastavljeno djelo, pruža podpuni 
putokaz kroz kršćansku arheologiju i hi- 
storiju Rima od epoke do epoke. Bezbroj 
snimaka najraznoličnijih gradjevina, slika, 
skulptura i drugih grana umjetnosti poka- 
zuje cjelokupnu sliku prošlosti kršćanskog 
Rima i njegovih spomenika. Zanimivo je, 
da je to djelo napisao protestant, koji je 
40 godina živio u Rimu. 

* U Italiji je kazalištni dogadjaj, kad slavna 
tragedkinja Eleonora Duse kreira novu 
koju ulogu jednako, kao i u Parisu Sara 
Bernhardt. Tako se ke prošlog mjeseca 
napetošću očekivala u Firenci izvedba nove 
drame u 4 čina Enrica Corasdini-a ,,Maria 
Silvestri“, u kojoj je Duse igrala glavnu 
ulogu. To je bila prva drama, u kojoj je 
glumila Duse poslie d' Annunzieve ,Fran- 
cesce da Rimini“. U autora polagaše tali- 
janska kritika velike nade poslic njegove 
drame ,Charlotte Corday“, što se je izvo- 
dila u Napulju. Nu ovaj put se je očeki- 
vanje tek djelomično izpunilo: uspjela su 
samo prva dva čina i to sjajnom interpre- 
tacijom Duse, dok su sliedeća dva čina 
pusti i dugački dijalozi bez interesa U 
dvie tri rieči evo o čemu se radi u toj 
drami: Maria Silvestri koleba izmedju duž- 
nosti vjernosti prema svome mužu Pietru 
i strastvene ljubavi k Dariu Theodori-u ; 
bez potonjeg ne može da živi, nu ipak se 
ne može da odvaži s njime poći u slobodu. 
Medjutim sbudne se na oči ljubavnicima u 
susjednoj kući bračna tragedija, gdje muž 
ustrieli svoju ženu. Pod silnim dojmom 
Maria pada u nesviest, a muž njezin, koji 
u to dolazi, opaža razlog njezinoj uzruja- 
nosti. On joj prašta i sad se u tri duga 
čina razpreda, da je to oproštenje čin 
protuprirodan, koji odviše ponizuje, onoga, 

omu se prašta tako te on to oproštenje 
ne može podnieti, a onoga pak tko prašta 
odviše uzvisuje, tako te se ne može dr- 
žati na toj visini. Jedan i drugi muž za- 
pada u trvenje i kavgu, budući da Maria, 
koja osjeća da je majka, ne pristaje na 
razstavu, a kad na koncu priznaje svome 
mužu, da ljubi onog drugog, on ju ubija... 

* Na 25. veljače 0. g. navršuje se 200 
godina rodjsnja Carla Goldoni-a. Tom će 
mu sgodom u Parizu podići spomenik. 
Posljednji je dio svog života Goldoni spro- 
veo u Francezkoj, pače i napisao nekolike 
francezke vesele igre, od kojih je ,Le 
Bourru bienfaisant“ još danas na repertoiru 
Comedie francaise. Predsjednik talijanskog 
družtva Dante Alighieri ponudio je gradu 
Parisu bistu Goldonievu, koja će biti po- 
stavljena nedaleko mjestu, gdje NE stanovao. 

* Na dramatskom polju u Nizozemskoj 
ukazao se novi talenat, koji je pobudio 
sveobću pozornost. To je J. Fabricius iz 
Haarlema, a postigao je silan uspjeh dra- 
mom ,Met den Handschoen getrouwnd“, 
koja se u prosincu prošle godine davala u 
Amsterdamu. Kritika veli, da je to najbolja 
dramatska radnja, koja je u zadnjih deset 
godina napisana u Nizozemskoj. 

* Otome, kakva će biti glumicabudućnosti 
govori u nekom belgijskom listu Yvetle 

uilbert. Ta poznata diseusa veli izmedju 
ostalog, da će glumica budućnosti morati 
savršeno poznavati razne jezike tako, te 
će u Francezkoj glumiti francezki, jednako 
kao u Njemačkoj njemački i u Englezkoj 
englezki. Nu osim toga morat će pozna- 
vati točno svjetsku književnost, a u po- 
sebnim školama, koje će trajati šest godina, 
učit će filozofiju, povjest i povjest umjet- 
nosti. Da se uzmogne dobro odjenuti u 
klasičnim dramama, valjat će joj studirati 
muzeje u domovini i vani. | tako dalje. 
Guilbertova iznosi i drugih zahtjeva, ali 
već sada ne bi bilo s gorega, da se na 
nekim kazalištima uzajmi koja od ovih nje- 
zinih ideja... 

* Berlinskom Insel-nakladom izašle su 
tri male drame pjesnika Hugo v. Hofmann- 
sthala. To su tri dubokoumna, puna fan- 
tazije pjesmotvora, priče za odrasle, reklo 
bi se, kako dodaje jedan kritik. Djelo je 
za čitanje mnogo podesnije, dok za prika- 
zivanje nije već i radi svoje kompozicije. 
Tako se primjerice u trećoj aktovci (,Das 
kleine _Welttheater und die Gliicklichen“ 
prikazuje most, koji znači život, a na taj 
most dolaze osobe, koje vrlo dugo govore 
o sebi i o svojoj nutarnjosti. Tako pjesnik, 
pa svrgnuti vladar, djevojčica, luda. Sve je 
puno poezije i ,štimunga“, ali nedramatično. 


Po 
IZ POLITIČKOG SVIETA 


Kad su odbijali zadnji kucaji na Silve- 
strovo godini tisuću i devet stotina i šestoj, 
kucali su se tankim kupama, punim pje- 
nušasta šampanjca, diplomate i politi- 
čari, što stvaraju veliku politiku na ovoj 
kruglji zemaljskoj, kucali se i klicali: Prosit 
Odahnuli su, kad je odbio dvanaesti kucaj 
i kao da im se svalio s ledja težki kamen, 
što su ga nosili trista šestdeset i pet 


dana | bilo ih je, koji su nosili onaj veliki 
kamen svjetske smutnje i bilo je drugih, 
koji su, poput modernih Sisifa, gurali uz 
brieg težki kamen politike. I dok će prvi 
i opet uprtiti svoj kamen i dalje da ga 
nose, drugima se i opet kamen odkotrljao 
niz brieg 1 oni će ga i opet valjati, i opet 
čitavu godinu . . . 

Al na Silvestrovo, u onoj noći čekanja 
i izgledanja, svak je zaboravio na svoj trud 
i teret i kucnuo se u slavu stare, a na 
osvitu nove godine. I veliki i mali političari. 

A ipak nije godina 1906. u vanjskoj, ve- 
likoj politici obilovala velikim dogadjajima. 
Premda je tu i tamo bilo i tmurnijih dana, 
kad su se na evropskom horizontu stale 
gomilati tmaste i mrke oblačine i već je 
bilo straha, da će sad na pasti težki grad, 
kad su svjetski političari znali u pravi čas 
svojim diplomatskim tučobranima zagrmiti 
na te oblačine i — bi svjetlo. Razvedrilo 
se, a — post nubila Phoebus diplomaticus ! 
Tako je bilo časova, kad su diplomate 
Srbije zaprietili monarhiji Habsburga i upra- 
vili protiv nje težke svoje lumbarde, ali 
su se ti isti diplomate predomislili i za 
ovu minulu godinu oprostili neprijateljima 
srbskog Piemonta. Rodio se iz svega do- 
duše samo carinski rat, koji je pogodio u 
prvom redu inače pretile i plemenite živo- 
tinje u Srbiji, ali nije poremetio, što no 
rieč, evropskog koncerta A taj je evropski 
koncerat spremio već i program za g. 1907. 

Rusijom, tom  pokroviteljicom Srbije, 
vukle su se čitave godine sure magluštine. 
U toj gustoj magli padali su veliki knezovi 
i gubernatori, pretekti i šefovi policije, 
mali i veliki birokrate, a kako je ta biro- 
kratska i absolutistička magla bila deblja 
od one londonske, to su se i mnogi aten- 
tatori izgubili u nevid ... Sjeverni stric 
poklonio je u toj godini svome narodu 
jednom rukom i ministra predsjednika i 
slobodu štampe i ,ustav“ i dumu, dok je 
drugom razpustio tu istu dumu, srušio tu 
istu slobodu štampu, kršio taj isti ustav 
rema onoj: što daje desnica, neka ne zna 
ievica ... 

Dok u Crnoj gori god. 1906. nije bilo 
zamašnih državnih dogadjaja, na Balkanu 
je čitave godine tinjala vatra izpod pepela. 

ad tad je suknuo i dim i plamen, nu opet 
je sve diplomatskim putem zapretano. ' 

Austrija je svršila godinu važnim ustavnim 
činom: zakonom o izbornoj reformi na te- 
melju obćeg izbornog prava. Težko je do- 
duše došlo do toga, trebalo je žrtvovati 
tri ministarstva, al što je Austriji za svoje 
diplomate | 

I tako, kad se zaključi carevinsko vieće, 
što će biti koncem slečnja, razpisat će se 
izbori na temelju novog izbornog reda, koji 
je prošao kroz parlamentarnu buru i oluju. 
Carevinsko vieće dobit će tad novo lice. 

Pod kraj godine sbio se u Njemačkoj 
neobičan slučaj. Razpušten je državni sabor, 

jer je prkosio vladi t. j. caru Vilimu, ne 
htijući dozvoliti zajam kojim bi se imao 
svladavati ustanak u jugozapadnoj Africi 
Dakako, taj zajam treba car Vilim, da uzčuva 
— mir, kome je iskreno odan (l), ali eto, 
on je vedrio, a parlamenat naoblačio . . . 
rancezka je ušla u god. 1906. s novom 
glarom. Predsjednika je Loubeta nasliedio 
alličres. Za Francezku bijaše najvažnijim 
dogadjajem pobjeda radikalne stranke pri 
izborima, što je dobilo još veće znameno- 
vanje, kad je na čelo ministarstva stupio 
Clemenceau, koji je stupio na svoje mjesto 
s programom razstave crkve i države. On 
je s tim programom prodro i provadja ga, 
nu upravo na brutalan način, koji ne do- 
likuje zemlji revolucije, zemlji slobode, jed- 
nakosti i bratstva. 

Slična borba zapaža se i u Englezkoj i 
to izmedju gornje i doljnje kuće. Doljnja 
kuća pristalica je novog školskog zakona, 
dok ga je gornja odbila. A ciela se borba 
vodi oko toga, da se englezkoj državnoj 
crkvi oduzmu iz ruke škole, kojih ona ima 
većinu. 

I marokansko pitanje puno je uzvitlalo 
prašine i prebacilo ju iz Afrike na Evropu. 

zbojali se diplomate, da ne dodje do su- 
koba izmedju Njemačke i Francezke, koji 
ne bi ostao lokaliziran, već bi bio mogao 
daleko zamrsiti evropski položaj. Sastala 
se i poznata konferencija u Algecirasu na 
želju Njemačke, nu tu je ova stara lukavka 
izmakla posljedicama i popustila, kako su 
to već ,častno“ udesili diplomate. Nu me- 
djutim time nije riešena ta affaira. 

Predjimo sitne napremice i dogadjajiće 
malih i manjih država i državica, pa se 
vratimo u našu Hrvatsku, koju hoće da 
poklopi ,kruna sv. Stjepana“. Za nas važna 
godina, budući da je položaj razbistrila ili 
ako hoćete, još više zamrsila. Razbistrila 
je, što je porazdielila čitav naš politički 
Život u dva pravca, u pravac nagodbeni i 
u pravac državopravni na Starčevićevom 
programu. Sile su ojačale i u jednom i u 
drugom smjeru, u potonjem na radost, jer 
se je tim ojačala sviest naroda, a u prvom 
na žalost, je su dotad oporbeni elementi 
upravo jatimice zaplovili nagodbenom stru- 
jom, strujom podložničtva Hrvatske Ugar- 
skoj. 

Razbistrila je dakje god. 1906. naš po- 
litički položaj, ali ga je i zamrsila, jer je 
upravo žalostno, da se je toliko elemenata 
dalo a tout prix u službu magjarskog mo- 
loha, koji baš u tom novom kursu sve dalje 
zadire pandje u prava hrvatskog naroda, 
a sve — ne uz prosvjed — već uz privolu 
i sukrivnju naših ,narodnih“ elemenata. 
K tomu zavaravanje naroda s programom 
od g. 1894. prama dolje, a s rezolucijom 
i deklaracijom t. j. nagodbom prama gore 
— odkrio nam je ružnu sliku nezdravih 
naših političkih odnošaja. Da ne spomi- 
njemo još i igru s ustavnim reformama ta- 






kodjer na — papiru, te očito pogodovanje 
srbstvu, koje teži van granica Hrvatske, 
auspicia su u novu godinu neodredjena. 


X 

O budućnosti Njemačke razpravlja pro- 
fesor_ Kurt Breysig u malom, ali veoma 
trieznom i umnom člančiću, baveći se u 
njem podrobno njemačkim liberalizmom. 
Po njegovu mnienju imao bi njemački li- 
beralizam upravo u ovaj čas veoma sretnu 
zgodu, da postigne neki jači i trajniji uspjeh, 
koji se u njegovoj poviesti unatrag jednoga 
vieka tako riedko kazao. Od godine 1894., 
poslije velike i tako značajne promjene 
njemačkog državnog kancelara, liberalno je 
njemačko gradjanstvo tek u teoriji žestoka 
opozicija, u praksi se pokorno sagiba u 
svakom narodnogospodarstvenom pitanju 
konzervativnoj vladi. Uza to ga s jedne 
strane obiesni ali snažni junker, s druge 
opet poduzetni proletarac kod svake zgode 
tura u pozadinu. Tako je i prirodno, da se 
često Niemac ne stavlja uobće u službu 
ni koje političke frakcije, već iz prikrajka 
uživa u snažnom trvenju svih skupljenih, 
a različnih političkih stranaka. Za budućnost 
se stavlja ta propozicija: dvie se moći da- 
nas bore za njemačko družtvo, za njemačku 
vjeroizpoviest: imperializam i socijalizam. 
S jedne strane dakle država, koja vodi po- 
litiku, sa spoljašnje strane popularnu, ali 
unutra naskroz cezarističku u svojim pre- 
komorskim — kolonijalnim — nastojanjima. 
S druge strane opet družtvo budućnosti, 
koje se sastoji iz udruženja nerazredjenih 
gospodarstvenih i demokratičkih frakcija. 

Ali sve predstavnike današnje zrele gene- 
racije izpunja neka nejasna ali ipak duboka 


x čežnja, a u njemačkoj mladeži budi se 
&eneka snažna uzbudjenost. Obima je pred 


očima tek jedna cielj, jedno riešenje svih 
gorućih pitanja. To le osobnost, koju su 
su već i Humboldt i Treitschke izticali. A 
danas sjutra ne će njemački imperializam 
odgovarati, kako je lukavo sklopio kom- 
romis medju cezarističkim imperializmom 
i plutokratskim slobodoumljem, već je li 
je dosta jak, da veliku i uzvišenu misao 
slobode čovjeka pojedinca iz šume bliedih 
negacija, u kojima se često i prečesto sa 
svojim dogmatičkim formulama stisnuo, 
prestavi u snažne pozitivne tražbine, u 
realna djela. Da se to postigne, morale bi 
mnoge današnje njemačke stranke mnogo 
koješta štetno u sebi elimirati, trebale bi 
da sebi stave viši i ljepši cilj, nego što je 
onaj u socijalizma i imperializma. Prije 
svega trebalo bi izbaciti zloporabu ideje 
slobode, koja je danas prečesto koprena 
za kojekake štetne težnje, zatim onu 
znatnu mjeru zelotizma, koji se uvukao i 
u napredne i slobodoumne stranke, naj- 
poslie predrasude gradjanstva prema se- 
jačtvu, i mnogo što drugo. Tim bi oni 
sebi zadužili budućnost, jer bi je tako 


postigli. 

»PROSVJETOM K SLOBODI“ 


(Nastavak) 


Takovi hrvatski ,mecene stranih naroda“ ko da ni ne slute, da ta njihova 
»štedljivost“ naprama hrvatskoj književnosti s vremenom i njima, a još većma 
njihovom potomstvu naškoditi mora. Ondje bo, gdje narod materijalno sve 
dublje i dublje pada, izčezavaju malo po malo i bogataši, dočim kod bogatih 
naroda milijunaši poput gljiva niču, kako to bogata Amerika najbolje svje- 
doči. Obogatiti pako može samo prosvjećen narod, te bi za to naši bogataši 
i mogućnici već obzirom na to domaću našu književnost što izdašnije podu- 
pirati i time Širenje prosvjete u narodu promicati morali. 

Nu kad bi moguće bilo, zaviriti u njihove knjižnice, izašla bi na vidjelo 
žalostna ta činjenica, da medju njima imade i takovih hrvatskih ,mecena“, 
koji su sebi žuljevima naroda našega stotine hiljada imetka stekli, a kod 
kojih se kraj svega toga nijedna hrvatska zabavna knjiga ni sa deset Dioge- 
novih lampa ne bi mogla naći. 

Priličan broj takovih hrvatskih ,mecena“ mogao bi se žalibože pronaći 
i medju našim visokim činovnicima i dostojanstvenicima. Dok je činovnik 
godinama i rangom još mlad, kupit će makar kad kada po koju hrvatsku 
knjigu kraj svega toga, što mu malena plaća jedva za život doseže. Čim se 
pak na ljestvama kariere više uzpinje i čim mu većma prihod raste, tim se 
u njem sve većma gubi zanimanje za hrvatsku liepu knjigu, dok se na vrhuncu 
njegove kariere posve ne izgubi, pod običnom izlikom da ,nema vremena 
ni misliti na liepu knjigu a kamo li da bi ju mogao i čitati!“ Hvalevriednih 
iznimaka imade naravno i med njima, nu te su razmjerno riedke. 

A sada da vidimo, zašto li nam se naša bogata i imućna inteligencija 
za napredak naše književnosti tako slabo zanima i zašto li su nam književne 
prilike dandanas u obće tako traljave i tako mizerne, ko što loš ne bijahu 
nikada prije. 

Kao prvi i glavni uzrok toj mizeriji mora se ona, u cielom slavenskom 
svietu jedino hrvatskim bogatim imućnim porodicama prirodjena manija za 
tudjinštinom, osobito pak za niemštinom smatrati, koja je u novije doba već 
toliki mah preotela, da se može smjelo uztvrditi, da u Hrvatskoj najmanje 
za sto puta više stranih, a naročito njemačkih zabavnih knjiga, nego li 
hrvatskih imade. Nu i kraj te prirodjene slaboće naših boljarskih obitelji, a 

naročito njihovih predstavnica krasnoga spola, mogla bi nam domaća naša 
književnost možda ipak kako tako vegetirati, da nema još i drugih nekih 
uzroka, koji lih iz sadanjih naših žalostnih literarnih, političkih i socialnih 
prilika proiztiču. 

Ti uzroci jesu sliedeći : 

1. Nesretni i ubitačni spor hrvatskih književnika, takozvanih mladih“ 
i starih“. Svagdje drugdje na svietu živu književnici u najljepšoj ljubavi i 
slogi, poštivajući se i podupirući se medjusobno i ustajući, kad je potrebno, 
svi za jednoga a jedan za sve, te prednjačeći u svačem narodu svomu kao 
njegovi odgojitelji liepim i dobrim svojim primjerom. Jedino se kod nas u 
Hrvatskoj mnogi naši književnici već od nekoliko godina bez ikakvog oprav- 
danog razloga grizu i kolju, pogrdjujući se medjusobno i podrugujući se 
jedni drugima u našim javnim glasilima, a da sami ne znadu za što. 

To ne valia, jer se takovim razdorom i javnim trvenjem podkapa ugled 
književničkoga stališa, usljed čega književnost u svom razvitku trpi i strada. 
Videći bo naši bogataši kako li se ti naši ,odgojitelji naroda“ pred cielim 
izobraženim svietom najvećom ogorčenošću napadaju i ruže, misle: Šta, 
zar da ovakovi žučljivi ujedljivci i podrugljivci šta valjana i koristna mogu 
napisati? Jok, to nije moguće!“ — | misleći ovako, posežu oni još obilnije 
za stranim štivom, prezrievajući još većma proizvode domaće naše književnosti. 

Ne ima spora na svietu, koji se medju inteligentnim ljudima kraj malo 
dobre volje ne bi dao mirnim i dostojnim načinom in camera caritatis 
izravnati, te je za to već skrajnje vrieme, da to i naši ,stari“ i ,mladi“, u 
interesu naše književnosti i sa svojim sporom čim prije učine, — jer će nam 
inače književnost na još niže grane spasti. 

Na putu do tog, toliko nuždnog izmirenja imali bi ,stari“ prvi korak 
učiniti, jer je njihova patriotična dužnost brinuti se za to, da se na polju 
naše književnosti složan rad svih radnika bez razlike postigne, te da se što 
bolji i brojniji književnički podmladak za budućnost uzgojiti i što ljepše usa- 
vršiti uzmogne. — Imajući vazda na umu poslovicu, koja veli: ,Na mladjima 
sviet ostaje“ — trebali bi oni, da našim ,mladima“ što ljubeznijim načinom 
utiru put, da na tom blagoslovljenom polju na korist, čast i diku naroda 
našega što ljepše i što uspješnije djelovati uzmognu. Da se pak izmirenje 
jednih i drugih čim prije postići uzmogne, trebali bi ,,stari“ prije svega da 
napuste zahtjev, da se našim ,mladima“ individualna sloboda stvaranja u 
neke verige sputava, te da nam se ,mladi“ naši sile, da rek bi po nekom 
kalupu rade. 

Nije Pegaz istom kakvogod obično kljuse, s kojim i diete upravljati 
može, već je to ponositi i vilovit konjic od megdana, koji se bez pogibelji 
za jahača ne da obuzdavati i suzprezati kako se komu drugomu hoće. 

Zato i ne valja spriečavati u književnosti individualnu slobodu stvaranja 
za volju kojekakvih zastarjelih doktrina, osobito pak ne mladim piscima i 
početnicima, pošto se oni pedantičnim nametavanjem kojekakvih mentorskih 
stega samo bez nužde ozlovoljuju, i od daljnjeg rada i usavršivanja odbijaju. 

Glavno je, da imamo što više darovitih radnika na polju književnosti, i 
da ti daroviti radnici za prosvjetu naroda našega što marljivije i uztrajnije 
rade. O pitanju pak, da li je koje djelo valjano i za narod koristno ili ne, 
neka vazda samo stvarna kritika od slučaja do slučaja odlučuje, jer je ona, 
kao svagdje drugdje, tako i u nas, jedina na to pozvana. 

U novije doba pojavljuje se kod nas na polju književnosti hvala Bogu 
sve više i više mladih nadobudnih talenata, medju kojima ima i takovih, 
s kojima bi se i veliki narodi ponositi mogli, a svi ti naši mladi talenti 
prožeti su vrućom željom, da proizvodima uma svoga i pera svoga narodu 
našemu što više koristiti mogu. Prema tomu je dakle neosnovana ili barem 
pretjerana bojazan, da bi oni narodu svome hotice i takovu duševnu hranu 
hotimice pružati htjeli, koja bi na njegov uzgoj u moralnom ili vjerskom 
pogledu mogla štetno i pogubno djelovati. 

Sav je dakle spor naših ,mladih“ i ,starih“ posve suvišan i umjesto, 
da jedni i drugi još i nadalje u jajetu dlaku traže, bilo bi za njih i za našu 
književnost puno koristnije i probitačnije, kad bi si čim prije pružili ruku 
pomirnicu, te složno i sporazumno oko toga prionuli, da nam se traljave 
naše književne prilike već jedanput poprave, zatim da se pokrene što obsež- 
nija akcija oko pučke prosvjete te da se našim piscima u literarni rad uložen 
trud i muka barem nešto bolje nego li dosada izplaćuju. 

Kako li bi se pak jedno i drugo i treće možda ipak i u onom slučaju 
bar donekle postići dalo, kad bi naši bogataši u svojoj ,štedljivosti“ naprama 
našoj književnosti i nadalje uztrajati htjeli, — o tom će biti govora pod konac 
ovog mog sastavka. 

2. Političko strančarstvo, kojim je dan danas sav naš socialni i kulturni 
život na uštrb svakog razvitka i napredka zaražen i raztrovan, djeluje takodjer 
veoma štetno na naše književne prilike. 

Malena naša Hrvatska imade dan danas razmjerno već više političkih 
stranaka i strančica, nego li ikoja druga zemlja monarkije, a sve te stranke 
i strančice imadu svoje stranačke listove i listiće, u kojima se politički pro- 
tivnici sa malo iznimaka poput kakvih krvnih dušmana najstrastvenijim bjes- 
nilom i ogorčenjem medjusobno napadaju, ruže i pobijaju, dobacujući sebi 
kadkada najružnije pogrde i uvrjede, rabeći, laži, klevete, izvraćanja, sumnji- 
čenja, a kadkada dapače i tudje krinke i firme, samo da svoje političke 
protivnike pred narodom što većma ocrne i omraze i sa političkog poprišta 
iztisnu. Te dugotrajne političke borbe preotele su već takav mah, da se u 
nas već ne zna, tko pije i tko plaća, usljed čega se naša inteligencija sve 
manje i manje za našu liepu knjigu zanima, pošto ju neprestano i sve većma 
zaokupljuje i uzrujava pitanje: kako li će se taj naš politički darmar i metež 
napokon završiti, — a posljedica tomu je naravno ta, da dan danas u nas i 
najljepše i najkoristnije knjige slabije prolaze, nego li ikada prije. | neki naši 
vrlo daroviti i zaslužni književnici strovališe se u novije vrieme u vrtlog tih 
naših političkih borba nadajući se valjda, da će na bučnom polju takovih 


borba narodu većma koristiti, nego li daljnjim literarnim radom. Dao Bog, 

da ih ta nada ne prevari, te da ni narod, ni oni nikada ne požale, što su 
se svom Pegazu iznevjerili, te zajašili biesnog i hirovitog hata visoke politike, 
umjesto da našu liepu knjigu krasnim proizvodima uma svoga i pera svoga 
i nadalje što obilnije obogaćuju | 

Biedni pak naš narod već je pod utjecajem tog neprestanog trvenja i 
natezanja naše inteligencije sav smućen, te već ne zna, komu da vjeruje i 
u koga da se pouzda, te gubeći sve većma nadu u bolju budućnost, traži 
biedi svojoj utjehu i zaborav u — alkoholu. 

Neki naši političari tvrde, da je alkoholisam jedini uzrok tomu, što nam 
narod materijalno sve većma propada i što se sve to brojnije seli u strane 
krajeve svieta. Nema sumnje, da mu od toga zla zaista velika pogibelj, a 
možda i propast prieti, al tko sebi uzme truda, da pronikne do pravog 
uzroka toga zla, taj će se doskora uvjeriti, da alkoholisam obično iz biede 
i nevolje proiztiče. Kada seljak ili mali obrtnik vidi, da mu je posvemašnja 
propast neizbježiva, te da mu sve, što ima, prije ili kašnje na bubanj doći 
mora, tada ga spopada očaj, koji se u njemu doskora pretvori u neki 
» Galgenhumor“, — u kom se sve većma podaje piću, samo da na svoju 
nesreću uzmogne makar kadkada u pijanstvu zaboraviti. Vrlo su riedki 
slučajevi, da bi dobro stojeći seljak ili obrtnik mogao pijanicom postati, jer 
si je i jedan i drugi vazda svjestan, da je pijanstvo ne samo sramotno, nego 
i za zdravlje i imetak štetonosno i pogubno zlo. Čim dakle bieda i nevolja 
u našemu narodu prestane, prestati će i alkoholisam sam po sebi, te je zato 
nada sve potrebno, da mu se materijalne prilike što prije i što bolje po- 
prave, što se jedino složnim i uztrajnim nastojanjem sveukupne naše inteli- 
genćije oko prosvjete naroda našega postići može. 

Krasnu onu našu rečenicu: ,Slogom rastu male stvari, a nesloga sve 
pokvari“ — morala bi sebi sva naša inteligencija osobito u svom političkom 
i kulturnom radu vazda u pamet dozivati, jer nam povjest prošlih vremena 
jasno svjedoči, kako li su se i maleni narodi složnim i uztrajnim radom 
svoje inteligencije na visok stepen materijalnog i kulturnog blagostanja i moći 
i ugleda uzvinuti znali, a kako su opet s druge strane i veliki i moćni narodi 
radi nesloge svoje inteligencije morali nemilo stradati, a gdjekoji i propasti. 

Povjest nas uči, kako je jedino nesloga poljske inteligencije pod konac 
predprošloga vieka izkopala grob samostalnosti nekoć tako moćne i slavne 
kraljevine Poljske, učinivši ju plienom trojice njenih susjeda. Nedao Bog. da 
ikada dodje vrieme, da povjest i to u svoje anale jednom upiše: da je hrvatska 
inteligencija dvadesetoga vieka svojom neslogom i svojim razdorom skrivila, 
što je hrvatski narod i ono malo ostanaka starih svojih prava i sloboština 
izgubio, što mu ih njegovi pradjedovi svojim junačtvom i svojom krvju 
uzčuvaše i namrješe. 

Za to će sebi naši političari hrvatski narod i te kako zadužiti na vječitu 
zahvalnost, ako budu složnim radom ne samo oko obrane i uzčuvanja nje- 
govih prava, nego i oko toga revno i uztrajno nastojali, da se prosvjetom 
na što viši stepen kulturnog i materijalnog blagostanja pridigne. 

3. Srbsko-hrvatski spor.“ Nema na cielom svietu absurdnijeg, bezumnijeg, 
pogubnijeg i žalostnijeg, a ujedno i smješnijeg i sramotnijeg spora, nego li 
što je naš takozvani srbsko-hrvatski spor! Absurdan je i bezuman za to, jer 
nije ma upravo ničim razumnim opravdan, poguban je za to, jer razcjepkava 
i slabi odpornu snagu u borbi proti zajedničkim neprijateljima jednih i drugih, 
smiešan je zato, jer u mnogočem podsjeća na razne slične sporove starih 
Abderićana, a sramotan je za to, jer je sramota, kad se dva rodjena brata 
jedino radi imena svadjaju, grizu i kolju, ko kakvi pravi krvni dušmani ! 


Glavno i jedino pouzdano i nedvojbeno obilježje svake narodnosti je 
jezik, a taj je jednima i drugima jedan te isti, prema čemu bi i svakom 
gimnazijalcu jasno biti moralo, da su Hrvati i Srbi jedan te isti narod. 

Vjera i pismo ne odlučuju ni malo, jer bi onda i Rusi i Bugari bili Srbi 
za to, što su sljedbenici pravoslavne vjere i što rabe ćirilicu, a to valjda niti 
najveći srbski šovinista uztvrditi ne će. 

I Niemci rabe dvojaka pismena, te pripadaju raznim vjeroizpovjestima, 
a uz to imadu i razna imena, kao: Prusi, Sasi, Šlezci, Bavarci i t. d,, pak 
su za to ipak svi skupa Viemci. 

To dobro uvidjaju Srbi i Hrvati, pak kraj svega toga preotimlje taj spor 
sve veći mah na štetu i propast jednih i drugih, a na radost i korist zajed- 
ničkih im njihovih dušmana. Ne pomaže tu nikakvo zabašurivanje, niti uvje- 
ravanje stanovitih krugova o nekom izmirenju i bratimljenju jednih i drugih, 
pošto žalostne činjenice sve to češće i jasnije dokazuju, da se jaz izmedju 
njih sve većma širi, te da je medjusobna mržnja bez ikakvog pametnog i 
opravdanog razloga već toliki mah preotela, da prieti opasnost, da bi kod 
najmanjeg izaziva s jedne ili s druge strane opet do fanatizma i do krvavih 
sukoba doći moglo. 

S toga je već skrajnje vrieme, da se sa svih strana osbiljno i odlučno 
oko toga prione, da se tom nesretnom sporu već jedanput kraj učini, ili da 
se u toliko ublaži, da barem kulturnom napredovanju jednih i drugih još i 
dulje smetati ne može. 

Pošto je u interesu svake države, da joj državljani u što ljepšoj slozi i 
ljubavi sretno i zadovoljno živu i u svačem dobrom napreduju, to bi na to u 
prvom redu bila pozvana državna vlast, da liepim i mirnim načinom sve 
moguće pokuša, kako bi se trajno izmirenje jednih i drugih čim prije postići 
moglo, te da sa svoje strane na temelju zakona pomno nad tim bdije, da 
se na jednoj i na drugoj strani izbjegava sve ono, što bi taj spor na novo 
uzpiriti moglo. U tom nastojanju državne vlasti pako trebala bi ju škola i 
crkva u svako doba sdušno, revno i lojalno podupirati. 

Osim toga bi k izmirenju i sbliženju jednih i drugih i to vrlo mnogo 
doprinieti moglo, kad bi i jedni i drugi htjeli poprimiti jedno pismo, sad 
bilo to latinica ili ćirilica, ili pako koje treće, možda od obih stvoreno novo 


* Priobćujemo bez promjene, premda se uredničtvo u mnogočem ne slaže s vrlo 
uvaženim gosp. piscem. 

pismo, samo neka bude za Srbe i Hrvate jedno te isto, da se književna djela 
jednih i drugih po svuda jednako tiskati mogu, pošto bi se onda i hrvatske 
i srbske knjige u svim jugoslavenskim zemljama jednakim zanimanjem čitale, 
što bi k vanrednom procvatu književnosti jednih i drugih doprinieti moralo, 
jer bi se onda književna djela jednih i drugih u mnogo većim nakladama 
tiskati mogla, usljed čega bi se mnogi daroviti književnici posve književnom 
radu posvetiti mogli. 

Napokon bi i to za stalno puno pomoglo, da se sbliženje i trajno izmi- 
renje Srba i Hrvata postigne, kad bi se mjerodavni krugovi na to sklonuti 
dali, da se za sljedbenike katoličke vjeroizpoviesti svih južnih Slavena opet 
staroslavenska liturgija uvede, a s druge strane da sljedbenici pravoslavne 
vjere napuste svoj zastarjeli i nepraktični julianski koledar, pak da i oni 
poput protestanata gregorijanski prihvate i uvedu. Ovo potonje bilo bi za 
katolike i za pravoslavne i u narodno-gospodarstvenom pogledu. veoma 
koristno, jer bi onda i jedni i drugi glavne godišnje blagdane zajednički samo 
jedanput, ne pako ko do sada po dvaput u godini svetkovali i praznovali. 

Kad se radi o sreći naroda, nesmiju za nikoga ni najveće žrtve pretežke 
biti. Nada sve pak treba odvažnog, uztrajnog i složnog rada, a da se taj 
omogući, treba da si svi sudjelujući što češće u pamet dozivlju liepe rieči 
starog onog mudraca, koji je nekoč rekao: ,Najvcći je junak na svietu onaj, 
koji sama sebe svladati može!“ 

4. Pomanjkanje valjane kritike. Nigdje drugdje na svietu ne polemizuje 
inteligencija u javnim glasilima tako često i tako ogorčeno, ujedljivo i uvrjedljivo, 
ko kod nas u Hrvatskoj, jer ne prodje skoro dan, a da se ne bi u ovom 
ili onom listu po nekoliko polemičara radi kakvih god sitnica u najogorče- 
nijim polemikama coram populo natezalo pobijalo i kadkada tako napadalo, 
da je bilo već slučajeva, da su čak i kazneni sudovi na tužbu uvredjene 
stranke uredovati i postupati morali. 

To već mora da je neka specialno hrvatska zarazna duševna bolest, 
prouzročena možda kakvim specijalno hrvatskim bakcilom (baccillus pole- 
micus croaticus), od kog se ona u vrućoj krvi naših polemičara tako često 
radja. Ta bi bolest možda i medju inteligencijom velikih prosvjećenih naroda 
isto tako harala, kao i kod nas, da tamo proti njoj ne rabe izvrstan serum, 
koji se sastoji u tom, da uredničtva ovakove polemike, a naročito ujedljive, 
i inteligentnih ljudi nedostojne, u stupce svojih listova niti ne uvršćuju, nego 
ih jednostavno bacaju u koš, držeći se posve opravdanog načela, da takovi 
žučljivi izljevi ujedljivosti u osbiljne listove, a naročito u političke, ni ne spadaju. 

(Nastavak sliedi.) 


FERDO BECIĆ 

(Nastavak). 


U svojoj dakle zemlji ne može trpjeti inog gospodara, ni sugospodara, 
do sebe. Može se vezati ugovorom, činiti stanovite koncesije prama potrebi 
i prilikama, usluge za protuusluge, ali ne dati sebi uzeti pravo samoopredje- 
ljenja; može biti najtolerantniji i najliberalniji prama konfesijama i narod- 
nostima u zemlji ili državi, kako moderni duh i traži, ali ostati gospodar u 
kući; biti ljubezni i ugladjeni domaćina, koji poštuje svoje goste, ali im ne 
daje ni svoja kućna prava, a kamo li veća; kulturni i pošteni gost ne će 
dakako to ni tražiti. | znak svoga domaćinstva, simbol svoje državne vlasti, 
zastavu, valja narod da visoko drži; pored nje nema mjesta ni drugoj vlasti, 
ni simbolu njezinu, zastavi. Doseljenomu gostu ne daje narod samouprave, 
ni posebno upravno područje, države u državi. To bi bio početak razsula. 
A i za tim idu naša ,braća“, pa toga i ne taje; i prirodno bi bilo, — pred- 
postavivši da je moguće, — kad bi bili zaista drugo što, nego Hrvati, drugi 
narod ; to bi bio plod njihove državne ideje: najprije pismo, pa zastava, 
onda upravno područje i autonomija, a u sgodnoj prilici odcjepljenje. Naj- 
prije prst, onda ruku i — sve. To nije ,denuncijacija“, to je naravna poslje- 
dica dviju državnih ideja, čim se naši pravoslavni priznadu pravim ,Srbima“. 
Što se kao zajedno spadajuće i jedinstveno osjeća, to hoće i da se spoji. 

Daljnji je zahtjev i posljedica prava hrvatskog naroda na svoju državnu 
ideju, da ima pravo tražiti, da se sjedine sve hrvatske zemlje u jedno tielo, 
svi članovi hrvatskog naroda u jedan narod. Najprirodnije bi bilo, da svaki 
narod imade svoju državu, da se nacionalna ideja podudara s državnom. 
Ne biva uviek tako, na što ćemo se još svratiti. Nu hrvatski je narod osnovao 
zaista državu na prostoru napučenom hrvatskim narodom. Taj se je prostor 
tečajem vremena razkinuo. Pravo je hrvatskog naroda, da te dielove opet 
sabere u jedno. Po gotovo je conditio sine qua non za obstanak hrvatskog 
naroda, da sebi pripoji Herceg-Bosnu, bez koje nam nema budućnosti, — 
ne govoreći o Dalmaciji, do koje ćemo lakše doći. 

Veli se pravo, da je uža Hrvatska preuzki i predugi trak zemlje, a da 
bi se u njoj. mogla koncentrovati naravska grupa ili narodna cjelina, isto i 
Dalmacija. A kad bi to bilo moguće samo po sebi, nije ipak moguće s ob- 
zirom na činjenicu, da isti narod stanuje u susjednim zemljama, pa postoji 

naravna težnja za sjedinjenjem ; medju Hrvatskom i Bosnom nema naravskih 
granica, koje bi ih dielile kao medju republikom Chile, koja je takogjer uzka 
i duga, i inim južno-američkim republikama. Hrvatska i Dalmacija moraju 
imati zaledje, s kojim tekar čine kompaktnu cjelinu, ne samo narodno i po- 
litički, već i s gledišta ekonomskog, trgovačkog, s gledišta komunikacija itd. 
Bez Bosne nema Hrvatskoj budućnosti. Da u Bosni stanuje ini narod, hrvatski 
narod bi se ili morao uteći budućnosti ili bi stvorio u jednom dielu Hr- 
vatske sasma malu neznatnu narodnu cjelinu, pa bi životario. Nu u Bosni 
živi milijun Hrvata, nepriepornih Hrvata, u istinu dakako i više. To je za 
nas ogroman broj, kojega se ne možemo odreći. Ti su nam Hrvati već pri- 
padali, pa nam moraju opet pripadati. Ni jedan čas ne smijemo napustiti 
borbu za Bosnu, svaki čas je dragocjen. U borbi izmedju hrvatske i srbske 
državne misli, odlučit će Bosna, u Bosni napose muslimani. Tu je ključ rie- 
šenja hrvatske budućnosti. | ako ne puštamo ni jedan dio hrvatske zemlje, 
i ako se borimo rukama i nogama za Istru, i ako doprinosimo što možemo 
družbi sv. Ćirila i Metoda, još je važnija i za našu budućnost odlučnija Bosna. 
Svaki i zadnji novčić valjalo bi davati za hrvatske prosvjetne i gospodarske 
institucije u Bosnoj, svaku moguću podporu materijalnu i moralnu davati 
Hrvatima u Bosni, a ponajpače jednomu od najvriednijih dielova hrvatskog 
pučanstva — muslimanima. Težište svih naših misli, osjećaja, nastojanja i 
borbe imala bi biti Bosna, a ponajpače muslimani. S muslimanima imademo 
većinu u Bosni, a tek s Bosnom imademo većinu i prostorom i pučanstvom 
prama ,Srbima“. Hrvatska državna ideja, misao cjelokupnosti hrvatske, ne 
podnosi pogadjanja ni transakcija za pojedine česti hrvatskog zemljišta, a 
najmanje za Bosnu ; ona je u tom pogledu intolerantna. Tu nema sloge ni 
saveza ni s kim, pa ni s ,braćom“, kojoj bi uvjet bio odstup Bosne. Tko 
na to misli i na to pristaje, izdajica je svoga naroda i sinja kukavica, ne- 
prijatelj sam svoj. Takav savez, sklopljen s kukavštine, skupo bi nas stajao, 
izkopao bi nam grob. 

Ogromna je zasluga Starčevićanstva, da hrvatstvu, probudjivanjem hrvatske 
sviesti, natrag osvaja Bosnu. Ono nastavlja posao, započet u Hrvatskoj. I na- 
lazimo odroda, ,Hrvata“, koji prieče takav posao, koji iz osobne mržnje, 
da udare nepoćudne im osobe, udaraju na njihov hrvatski rad, na hrvatsku 
misao u Bosni. Sklapaju savez o neprijateljem hrvatske državne misli proti 
bratu Hrvatu! 

Ili hoće samo da se pritaje, da predobe privremeno Srbe? Prije svega 
to je nepošteno, nemoralno. A onda, zar ,Srbi“ toga ne vide? Nisu ni oni 
»iz bedakove hiže“. Najsladji su prama savezniku Hrvatu, pričinjaju se kao 
da ne vide i da im vjeruju, a vide i ne vjeruju. Korist imadu samo oni. 
Dok si medjusobno kade u oči, dok Hrvati zaista miruju, ,Srbi“ se i dalje 
bore, uztrajno i žilavo, gledaju da uhvate poziciju za pozicijom u Bosni; 
pače i u samoj Hrvatskoj, hvataju korjen, mame k sebi muslimane, jer kao 
ljudi bistra vida vide, gdje leži ključ za riešenje spora. U oči se ljube, iza 
ledja udaraju i u rebra, da već puca. Eno sarajevskih dogadjaja! A redaju 

se i drugi. A glupani i kukavice ,Hrvati“ misle, da su to samo osobne raz- 
mirice, na koje se nije vriedno osvrtati! 

Nu hrvatski narod bez obzira na neke svoje stranke i njihovo časovito 
razpoloženje, programe, saveze itd. ne će i ne može napustiti Bosnu. Nie- 
govo pravo na Bosnu izvire iz njegova prava na život, na posebnu državnu 
eksistenciju. 


Hrvatski dakle narod hoće da se bori za svoje pravo. Kad se pak pita, 
kako da se bori, odgovor je — u Starčevićanstvu, u pravnoj ideji 

Starčevićanstvo je ideja poštenja, odlučnosti i značaja u borbi za prava 
u hrvatskom narodu. Ono pokazuje put, kojim treba da ide; pokazuje, kakav 
narod treba da bude, kako treba da se bori. Ono mu u jednu ruku nepre- 
kidno predočuje pravo kao cilj, a u drugu ruku nastoji, da ga moralno ojača, 
da ga prosvieti, da ga pridigne i materijalno, da mu pribavi nutarnju snagu, da 
uzmogne odoliti i u mirnoj utakmici kulturnih naroda. Ono mu pribavlja 
uslove za uspješnu borbu. Ono traži vršenje dužnosti bez obzira na uspjeh, 
a ipak ravna borbu tako, da se i uspjeh poluči. Neka nas odstrane! Znat 
će neprijatelji naši, da smo šaka kukavelja. A onda ćemo propasti uslied 
svoga vlastitoga truleža. 

Boriti nam se valja proti svim neprijateljima. Napustimo li borbu proti 
jednom, napuštamo borbu proti svima. S neprijateljem bo nema izmirenja 
ni saveza. Današnji ti saveznik osilit će i sdružiti se s tvojim neprijateljem 
proti tebi. Bolje je i častnije boriti se kako valja proti četvoro, nego li ne 
boriti se ni proti jednomu i svima popustiti. 

Nikakvi savezi ne mogu nadomjestiti slabost, pomanjkanje pouzdanja u 
sebe i svoju snagu. Tko od kukavštine popusti ,Srbima“, popustit će i drugim, 
kako se i popušta i Magjarima i Talijanima i Niemcima. 

Naši su vanjski neprijatelji mnogo pronicaviji od nutarnjih, domaćih. 
Ovim je osobama osobna borba alfa i omega. Misle, da su svoju zadaću po- 
stigli, odstrane li nepoćudnu osobu, koja smeta njima ili njihovim recimo i 
patriotičnim težnjama, i nadomjeste li ju drugom. Takovih osobnih promjena, 
metamortfoza, radjanja i padanja stranaka u svrhu, da se izvedu osobnc 
promjene, a uz najveću halabuku, udaranje u patriotične bubnje i talambase, 
uz razvijanje najradikalnijih programa, prihvaćanje imena i programa naj- 
radikalnije opozicije, već smo doživjeli više puta. Uviek u stvari ostadosmo 
na istom, bolje rekavši pokopasmo najljepše nade, dodjosmo na gore. Sasma 
naravna posljedica takove ma i najpoštenije shvaćene i vodjene borbe. Pre. 
kida se s osobama, a ne prekida se sa sistemom. Nastavlja se, gdje se je 
počelo t. j. popušta se, pače sve više. Onda ljudi očajavaju, jer im faktično 
gospodari tudjin i njegova sila, koju zaista momentano ne možemo odstraniti. 
Nu misle li ju odstraniti osbiljno, bar za budućnost ? Misle li, da ju je mo- 
guće odstraniti? Ako ne misle, čemu se bore? Zašto ne puste borbu dru- 

gomu, komu samo posao kvare svojom malodušnošću? Ako misle, zar su 
sbilja tako sliepi tene vide, da borbu mogu voditi samo jaki borci, da takvih 
još dosta nemamo, da istom valja da pripravimo terrain za borbu, a da se 
to ne čini tako, da se vazda prodiče i pred neprijateljem i pred vlastitim 
narodom, koji još ne očajava već čeka da ga narodna gospoda, od njega 
pametnija, bodre i uzdižu, — da smo slabi, i da ne možemo ništa — bez 
svojih neprijatelja?! Uzgajaju li se borci, ako trube u narod, da je zločin 
podučavati narod, da se uzda u sebe, jer da to znači precienjivati svoje sile 
i tražiti nemoguće?! Treba narod bodriti, naglašivati njegova prava, njegovu 
sviest budnu držati, učiti ga, da ne bude u nevolji (kako smo i sada) ku- 
kavica, treba ga učiti poštenju i hrabrosti. Naše ine stranke ubijaju narodu 
vjeru u sebe, Starčevićeva stranka mu ulieva pouzdanje. Mi nikoga ne tješimo 
i ne obmanjujemo, da će domovina biti odmah spasena, čim dodjemo u 
većinu. Zato se još hoće mnogo ljute borbe, i poslije takove izborne pobjede! 
Hoćemo da tako uzgojimo i pripravimo narod, da nikakav upravni aparat 
ne će moći promieniti izborni rezultat i za slučaj drugih, trećih i desetih 
izbora. Hoćemo da naučimo narod, da svoje pravo ne pušta ni pod koju 
cienu, pa makar ga platio svojim životom, ako treba, da silu uzbije silom 
u sgodnoj prilici. To je pravo samoobrane, prirodjeno pojedincu i narodu. 
Hoćemo, da naši neprijatelji znadu i vide, da imadu posla s hrabrim i odre- 
šitim, a ne s kukavnim narodom. Već je toga dosta. Čim to vide, borba 
dobiva drugo lice i vodi do uspjeha. Do sada su naši protivnici imali samo 
s kukavicama posla, koji se ne usudiše, da pokažu zube. Hoćemo da pre- 
kinemo s takvom borbom, da prekinemo sa sistemom; za osobe nam je 
svejedno; dok je sistem isti, dolaze i moraju doći uviek iste osobe. 

Naši vanjski neprijatelji vide u Starčevićanstvu ono, što jest: probudjenu 
sviest hrvatskog naroda, koji traži i to odlučno traži, a ne prosjači svoja 
prava. Oni vide, da je Starčevićanstvo isto, što i hrvatstvo, hrvatska držav a 
ideja.  Znadu da to nije borba iz objesti ili prkosa, već borba jedne ideje 
proti drugim sličnim idejama na istoj zemlji; znadu, da tu borbu ne diktuje 
mržnja prama Magjarima, a još manje prama ,Srbima“, već ljubav prama 
sebi t. j. hrvatskom narodu, dobro shvaćeni vlastiti interesi i briga, da se ti 
interesi zaštite i provedu, borba po nekom planu i sistemu, da se vlast, 
interesi i težnje inih naroda s našeg hrvatskog zemljišta odstrane. Da takove 
stranke nema, valjalo bi očajavati. Nu kod kulturnih naroda nije takav pojav 
gotovo ni moguć. 

Vanjski neprijatelji ne mogu upropastiti naroda, samo nutarnji trulež i 
nemoral ga podkapa. To znadu oni, pa gledaju da podkopaju nutarnju snagu 
naroda, nastoje da presahnu izvori materijalnom i duševnom po gotovo 
moralnomu napredku naroda, otimlju i sišu i što je najgore, trpe i prova- 
djaju sistem nasilja, nepravde, mita, korupcije; uvode u narod pogubne i 
nemoralne struje; nastoje da predobe vlastite sinove toga naroda, koji hoće 
da sebi podčine, da ustanu proti boljim težnjama i ljudima naroda, pa dok 
se u sebi smiju sliepoći ljudi, koji u takovoj borbi traže osobne motive, 

dotle ih drže u toj obmami i podjaruju ih. Podržaje se truli sistem u uredu, 
školi, crkvi; poroci se ozbiljno ne odstranjuju, a novi se uvlače. Dok taj 
narod malo po malo propada, uvlači neprijatelj članove svoga naroda. A 
da se zamažu ljudima oči, podržaje neprijatelj domaću ,narodnu“ vladu, 
koja od samih sitnih briga i pažnje, da u uzdi drži ,neprijatelje države“, 
rodjenu djecu naroda, i koja i uz najbolju volju ne može ništa da učini, kad 
sastoji od ljudi, koji stoje na tom trulom temelju, što možda i ne vide, — 
i ne vide, za čim se ide i te težnje podupire. Perditio ex te Izrael! 

Prihvatiti proti tomu borbu, to je eto liepa ali težka i ogromna zadaća 
Starčevićanstva, tim teža, kad ima kod kuće većih neprijatelja nego li vani. 
Takova se zadaća vrši decenije, cilj se postizava za dvie tri ljudske generacije, 
a dotle se ne može govoriti o uspjehu ili neuspjehu. Uspjeha još ne može 
da bude. Pojedinac treba oko 20 godina, dok se ne uzgoji; narod treba 50 
i 100 godina; na to ne valja nikada zaboraviti, nikada očajavati, nikada 
kriviti stranku, da nije svoje postigla! 

Pravo i pravna ideja je jamac, da će takova na njoj osnovama stranka 
polučiti svoj cilj. To se i priznaje eventualno Starčevićanstvu, dok navaljuje 
na Magjare, Talijane i Niemce. Ali nam spočitavaju, da se ogrješujemo o 
princip prava, na koji se pozivljemo, kad navaljujemo na ,Srbe“; isto što 
mi hoćemo, da hoće i ,Srbi“; da njima kratimo, što od drugih tražimo ; 
da na njih navaljujemo. Da li dakle mi zaista navaljujemo na ,Srbe“, da li 
im zaista činimo krivo, kao što Magjari, Niemci i Talijani nama?! 

Na to se pitanje mora bezuvjetno niječno odgovoriti. Upravo razčinjenjem 
i razsvietljenjem ovoga pitanja ukazuje se tim opravdanija a i shodnija i 
razboritija Starčevićanska skrajnja, značajna borba proti svim neprijateljima 
hrvatske misli.  Starčevićanstvo ne navaljuje, kad nikomu za volju, pa ni 
»braći“ ne će da se _ odreče onoga, što mu po pravu pripada. Svatko je 
sebi najbliži, bliži i od brata, po gotovo, ako mu je taj brat neprijatelj. 
Starčevićanstvo ne navaljuje ni na koga, pa ni na ,Srbe“; ono se samo 
brani, dok traži svoje; ono se i od ,Srba“ samo brani. Brani se, nastojeći, 
da na svojoj zemlji provede hrvatsku državnu ideju. 

Pri tom se namjerava na srbsku misao i s njom dolazi u sukob. Na- 
staje ,srbsko“ pitanje u Hrvatskoj. Kako da se ponese Hrvatstvo ili Starče- 
vićanstvo u tom sporu? Mora li da bude taj sukob? A ako mora, zar su 
to posebni odnošaji, koje ne možemo mjeriti mjerilom naših odnošaja prama 
Magjarima itd. ? Moramo li da učinimo neku iznimku, moramo li sa ,Srbima“ 
voditi drugčiju borbu, nego li s Magjarima ? 

Da odgovorimo na to pitanje, valja da budemo na čistu o tom, što su 
nama ,Srbi“. Ako su isto, što i mi, dio hrvatskoga naroda, postupat ćemo 
drugčije, nego li onda, ako su posebni narod i drugčije nego li onda, ako 
su dio hrvatskog naroda, a silom hoće, da ini posebni narod i ako se 
svojim težnjama, osjećajima i razpoloženjem identifikuju s ostalim našim 
neprijateljima. Mi hoćemo da to pitanje riešimo sine ira et studio; ne vodi 
nas mržnja ni neprijateljstvo. Smatramo naše ,,Srbe“ za dio hrvatskog na- 

roda, mi ih ljubimo kao sami sebe; imamo medju njima rodjaka, prijatelja, 
znanaca. Sve im dajemo, što i sebi. Samo ih ne priznajemo za ,Srbe“. Ne 
od prkosa ili chauvinisma, ne od težnje, da po što po to stvorimo nacijo- 
nalnu hrvatsku ,veliku“ državu, već od najdubljeg uvjerenja, da su to zaista 
Hrvati. Mi nismo farizeji, niti nepoštenjaci, niti otimači. 

Čudni su i zaista riedki pojav, Hrvati i ,Srbi“ i njihovi medjusobni 
odnošaji u hrvatskim zemljama. Misli se, da i nema analognih odnošaja u 
historiji i etnografiji. Čini mi se, da su bar donekle slični odnošaji izmedju 
Iraca i Engleza. Irci su keltsko pleme s posebnim jezikom. Englezi sebi 
prije mnogo stoljeća podvrgnuše Irsku. Englezki je jezik prodirao sve više 
u irski narod. Danas ne govori ni 1 milijun Iraca irski, a preko tri milijuna 
govori englezki. Irci su u ogromnoj većini katolici, u malom dielu protestanti. 
Ma da većina Iraca govori englezki, Irci i Englezi su sebi ljuti dušmani. 
Jezik nije mogao da izravna opreke, stvorene plemenskim, kulturnim, reli- 
gioznim i inim osebinama. Oni Irci, koji primiše protestantizam, Englezi su, 
katolici ostadoše Irci, ma da govore englezki. Možda se ne varam, ako 
gotovo svaki onaj, koji primi protestantsku vjeru, postaje Englez, — kao 
kod nas pravoslavni postaje ,,Srbin“, — a svaki katolik postaje Irac. 

Tako je nekako i kod nas. Možda se barem djelomice ovako sasma 
naravno razjašnjuje rečeni pojav i postanak mu glede ,Srba“ u hrvatskim 
zemljama. 

Kad su Hrvati i Srbi osvanuli u historiji, takove opreke nisu postojale 
u hrvatskim zemljama. Hrvati naseliše jedne zemlje na zapadu i osnovaše 
hrvatsku državu; Srbi naseliše druge na iztoku i osnovaše srbsku državu. 
Ovo je važno. Niti spominje poviest Srbe u Hrvatskoj, osim nekolicine, koji 
se utekoše pred bugarskom invazijom u Hrvatsku, niti Hrvate u Srbiji. 
Svaki dakle od tih naroda ima svoj posebni točno odredjeni teritorij, svoje 
posebno ime, svoju dužavu. To su dva naroda, dvie države, dvie kulture i 
tradicije, dva posebna svieta. U Hrvatskoj nema dakle Srba.  Neriešena je 
do danas zagonetka, da li su oba naroda govorila istim jezikom, ili su to 
bila dva različita plemena, svako sa svojim dijalektom. Po današnjem stanju 


kao da se to neda riešiti: i u srbskim i u hrvatskim zemljama imade pu- 
čanstva, koje govori čistu hrvaštinu i pučanstva, koje govori dijatekat. Nu 
tim se ovdje ne bavimo. (Sliedi.) 


DR. AVELIN STAHULJAK 








POLITIČKE PARNICE U UGARSKOJ 


Odkad je oživio moderni nacionalisam, Magjari idu za tim, da asimiluju 
nemagjarske narode i da ih pripoje k svojoj rasi*. To nastojanje za jedin- 
stvom i narodnim povećanjem ,političkog ugarskog naroda“ ne bi samo po 
sebi bilo ništa nemoralno i odvratno, kad bi ostalo u naravnim i obćeno 
humanim granicama. Nu na žalost nije tako. Moderni magjarski šovinizam 
ne poznaje danas nikakih granica, ni moralnih ni zakonskih, on se pače 
postavlja nad temeljna načela čovječnosti i družtvene courtoisije. Za to se i 
usudio nedavno zast. Olay u ugarskoj zastupničkoj kući javno uz frenetično 
odobravanje gotovo čitave kuće reći: ,Kad se radi o spasu države i naroda, 
tad ne treba da vriede ni pravne norme ni moralna promišljanja“. Pod 
spasom države ima se naravski razumievati magyar 4llam eszme — t. zv. 
magjarska državna ideja t. j. posvemašnja magjarisacija Ugarske. Magjarski 
šovinizam baca za to godimice bezbroj žrtava u mnogobrojne tamnice Ugarske. 
Na desetke tisuća kruna moraju mjesečno narodnosti izručivati državnoj 
blagajni u ime globa bez obzira na druge sudbene i upravne sekature, 
otimačine prava, suspenzije i narodne uvrede svake ruke. Svojim se izbornim 
pravom mogu ugarski Slovaci i Rumunji služiti samo uz najteže okolnosti, 
Ne obzirući se na po svuda poznatu izbornu korupciju, koja je osobito 
u narodnostim krajevima nevjerojatno velika, jednostavno se otima stotinama 
slovačkih i rumunjskih izbornika izborno pravo, samo ako osjećaju nacio- 
nalno. Oružničtvom i drugim nasilnim sredstvima sprečavaju ih u vršenju tog 
temeljnog prava, muče, zatvaraju, smatraju ludima, ili jednostavno progla- 
suju bilo pod kakvom izlikom, da su izgubili izborno pravo. Tako su n. pr. 
preko 200 kriminalnih prijava u seničkom izbornom kotaru (njitranska žu- 
panija) učinili slovački seljaci protiv svojedobnog izbornog predsjednika. Više 
od 300 izbornika u tom je kotaru za zadnjih saborskih izbora odbijeno za 
to, što su pred povjerenstvom rekli Franjo Veselovsky, a ne Veselovsky 
Ferencz ili što nisu svoje rodjeno ime izgovorili magjarski. A što su neza- 
konitosti za zadnjih izbora magjarske oblasti počinile u verbovskom kotaru, 
za to nema rieči. Preko 600 je slovačkih glasova uništeno na sličan način 


* Iz ,Čechische Revue“, svezak za siečanj 1907. 

kao u Senici. Ondje su oblasti uredile i krivo povjereničtvo. Čitave knjige 
mogle bi se pisati o tim i sličnim okrutnostima. 


Nu nedavne su persekucije po Slovake daleko bolnije, no sve otimačine 
izbornog prava i upravna izvraćanja. Ministar Polćnyi i Andr4ssy idu za tim, 
da najuglednije i najpopularnije vodje slovačkog naroda učine neškodljivima 
dugogodišnjim kaznama tamnice. Zastupnik je Juriga odsudjen u Požunu 
16. studenoga pr. g. po zapovjedi Poldnyi-evoj na 2 godine zatvora i 1200 
K globe za to, što je objelodanio u ,Lidovć Noviny“ dva članka. O Juri- 
ginoj krivnji može čovjek biti raznog mišljenja, premda po mom mnienju ni 
najrigorosniji, nu objektivan sudac ne bi mogao u njima naći nikakva raz- 
draživanja magjarskog naroda; te visoke kaznene stavke za dosada nepo- 
ročna čovjeka ne bi mogli odobriti ni sami magjarski krugovi. Pri tom 
valja pomisliti, da je jedan od inkriminiranih članaka prva instancija progla- 
sila neprogonjivim, dakle propustio ga i sam obtužbeni senat. Oba članka, 
piše Magjarima prijateljski ,, Westungarische Grenzbote“ od 21. studenoga 
(izlazi u Požunu), bijahu izričito upravljeni protiv ,magjarskih šovinista“, a 
da takih imade, dokazao je Jurigin branitelj mnogobrojnim nepobitnim cita- 
tima, isto tako nema nikakve sumnje, kako se vidi iz obranbenog govora, 
da zakon o narodnostima nije proveden. — Dakako, barun Banffy veli u 
više svojih spisa, koji vrve od šovinističke nesnosljivosti, da je provedenje 
zakona o narodnostima neumjestno pa kaže, da u takim slučajevima mora 
svrha — iz razloga višeg državnog prava — posvećivati sredstva; ali pred 
zakonom i sudom, gdje se radi o krivnji ili nekrivnji, ne može i ne smije 
vriediti mnienje jednostranih stranačkih vodja kao putokaz. 


Jedna jedina stavka u prevodu obiju Juriginih članaka sadržava izričito 
razdraživanje protiv ugarskog zakona — nu i ta samo u onom prevodu, 
koji je pred senatom kr. sudbenog stola priznat kao krivi i neizpravan. — 
Nu državno je odvjetničtvo dakako oba članka u cielosti inkriminiralo kao 
razdražujuća, ali što se tiče prvoga, ima odluka obtužbenog senata prve 
instancije, po kojoj je odnosna obtužba dotičnog članka odbijena. U vrlo 
obsežnom obrazloženju te odluke stoji, da dotični članak Jurigin nije upravljen 
protiv magjarskog naroda, već samo protiv šovinista, nu ipak se je apela- 
cioni sud stavio na stanovište, da taj članak u cielosti sadržava razdraživanje 
čitavog naroda. Nadalje isti, Magjarima prijateljski list, veli da je kazna od 
dvie godine zatvora daleko pretjerana i nečuvena. 


Naći će se dosta ljudi u zapadnoj Evropi, koji će, zavedeni neprestanom 
frazom o ,ugarskoj slobodi“, ,ustavu“ itd. reći, da se ti nečuveni progoni 
imadu pripisati onom neprigovornom uplivu dotične vlade i njezinih vladinih 
maksima na.sudbene činovnike. Nipošto! Čitavo je javno mnienje od jedno- 
stavnog pometača ulica pa sve do ministra, od jednostavnog sudca pa do 
najvišeg sudišta, kurije, tako depravirano, nad najjednostavnije i najglavnije 
norme tako uzvišeno, da je slovački, rumunjski, srbski patriota u političkom 
obziru slobodan poput ptice! 





POLITIČKE PARNICE U UGARSKOJ 63 


Najbolje to dokazuje druga politička parnica, koja se dovršila 6. prosinca 
nakon osamdnevne razprave u Rozsahegy-u (Liptavska županija). Tamošnji 
gradski župnik Andrej Hlinka, dr. Vavro Šrob4r, župnik J. Tomik, tvor- 
ničar Andr. Janček i 12 drugih Šlovaka imalo je takodjer odgovarati poradi 
razdraživanja Magjara (po 8-u 171., 172. kaz. zak.). Četvoro glavnih obtuže- 
nika sa župnikom Hlinkom na čelu, odsjedilo je pet mjeseci iztražnoga za- 
tvora. Glavna bit obtužbe stojaše u tom, što da su obtuženi za zadnje 
izborne borbe u javnim skupštinama rekli: Mi tražimo slovački jezik u školi, 
uredima i na sudu; Šlovaci bivaju tlačeni, jer se ne poštuje zakon o narod- 
nostima od g. 1868.; Šlovak stoji pred ugarskim sudom poput nieme životinje, 
budući da ne razumije ništa od razprave. Nadalje su Šrobđr i Hlinka tuženi 
i za to, što su prigodom druge suspenzije Hlinkine po zipserskom biskupu 
priredili demonstraciju, da mogu razdraživati! Radi te demonstracije, koju je 
pučanstvo spontano priredilo, bačeno je u zatvor čitavo množtvo ljudi, a 
tvorničar Janček i pekar Geguš bili su držani pet mjeseci u iztražnom za- 
tvoru radi nekih protumagjarskih povika. U ugarskoj kriminalistici nema 
sličnog slučaja, da bi radi postupka 8-a 172. bio odredjen iztražni zatvor. 
Pod rabulistom Polćnyiem dolazi po prvi put do uporabe ta i po same 
Magjare vrlo pogibeljna praksa. 

Nu bez obzira na ove očite protuzakonitosti, jedna jedina činjenica viče 
jasnije od čitavih knjiga, da su naime na 6. prosinca u Rozsahegy-u osudjeni 
župnik Hlinka na dvie godine tamnice, 1500 K globe i 800 K parbenih tro- 
škova, dr. Vavro Šrob4r na godinu dana tamnice i 900 K globe i to radi 
toga, što su one gore navedene tri izjave izrekli: da je Šlovak tlačen, jer se 
ne poštivaju zakoni, stvoreni u njegovu korist; Slovak stoji pred sudom 
poput nieme životinje i napokon, što su se usudili tražiti, da se vrši zakon, 
koji još danas vriedi, te koga je kralj potvrdio. U zakonu za narodnosti 
od g. 1868. stoji naime izričito, da je država dužna podizati slovačke škole, 
da službeni jezik kod suda prve molbe ima biti, prema pučanstvu, slovački, 
rumunjski i magjarski, da slovačke dopise moraju primati uredi i sudovi i 
u slovačkom ih jeziku riešavati. Nu danas je sve magjarizovano, zakon se 
ne vrši, a jer su se Hlinka i drugovi zauzimali za taj zakon, osudjeni su 
na dvie godine tamnice. To se eto dogadja u ,slobodnoj“ Ugarskoj u XX. 
stoljeću ! 

Dvanaest obtuženika bilo je ukupno odsudjeno na 5 godina i 9 mjeseci, 
te 4300 K globe, uz najmanje 2000 K sudbenih troškova | 

To je eto posljedak velike parnice, završuje pisac. Da li će to Magja- 
rima štogodj koristiti, o tom se valja posumnjati. Narodni, gospodarstveni i 
kulturni napredak danas je u Slovaka tolik, da nema moći na svietu — a 
najmanje magjarske — koja bi ga mogla zastrašiti. 

(Nastavak) 


Ili 
Husitizam i XV. viek u Českoj. 


Za epizodom, koja je na koncilu u Konstanci svršila osudom Husovom 
a na plamenu lomače na obali Rhyna, u koji baciše njegov pepeo, došla je 
u Českoj doigra (dozvuk). 

U pročeliu ovoga razdoblja jesu husitski ratovi sa bojnom pjesmom : 
»Iko ste božji bojovnici“ i sa bojovnom literaturom. Medju Husitima 
postajale su nove sekte, koje su se medjusobno pobijale, medju njima 
»Sirotčad“, te koje su pripravljale tlo potonjoj obćini ,Moravske braće“ i pro- 
testantizmu. Medjutim su ,Kaležnjaci“ u znak odciepljenja od katoličke crkve, 
imali kalež na svojim zastavama. 

Književnost petnaestoga stoljeća nije nego odziv ondašnjih burnih vre- 
mena, u kojima su se neprijateljske strane progonile satiričkim pjesmama. 

Ovo doba, junačko i bojovno, podavalo je silan materijal za historičke 
slike piscima, kao što su Svatopluk Čech i Jir4sek. 


Za ovim je razdobljem nadošlo vrieme slavljenoga Jure Podčbrada 
(Jifi Podšbradsky), muža velikoga političkog obzorja i znamenite djelatnosti. 

Za njim su došli slabašni duhom i tielom Jagellonci, zauzevši česko i 
ugarsko priestolje, na što su se javili nemiri u zemlji. 

Struja je vremena prouzrokovala, da se ni sada čovječji duh uza sve 
svoje naprezanje nije uzdigao iznad vjerozakonskoga horizonta i nije mogao 
uzletiti u poetičke krajine, već se tvrdokorno držao tumača evangjelja ili se 
neuspješno razbijao u praznom pravdanju za kojekakve sitnice. 


Kako je literatura česka u XIV. vieku svojim sadržajem misli prema 
latinskoj i njemačkoj zaostala možda za 50 godina, to je u 100 godina 
nadmašila njemačku u struci duhovnog i religioznog karaktera. U Českoj se 
razširilo sveobće sudjelovanje u duhovnim pitanjima. 

U gradovima i u gradinama stanovnici znali su više jezika, a Sveto bi 
Pismo znali savršeno, te bi s velikim zanimanjem razpravljali o religioznim 
i drugim teoretskim stvarima. 

Knjigotiskarstvo je podpomagalo sveobću naobrazbu i podpirivalo želju 
za čitanjem. Knjigotiskarstvo je došlo iz Niirnberga u Plzen, Kutnuhoru i u 
Prag. Česi su izmedju sviju Slavena prvi spoznali veliko znamenovanje štampe. 

Petar Chelčicky, kojemu se dosele ne zna dan rodjenja ni smrti, najori- 
ginalniji je pojav srednjega vieka, a prožet je bio pravim českim duhom. 
Porieklom je iz zabitnoga seoca, iz Chelčica u jugozapadnoj Českoj, a živio 
je tamo u prvoj polovini XV. vieka kao plemić, revno i neumorno zani- 
majući se za literaturu. Chelčicky bio je prvi česki, a možda i prvi evropski 
pisac, koji je upravo revolucionarno propagirao misao o preustrojenju ljud- 
skoga družtva. 

Do nedavna pripisivala se Chelčickomu slaba naobrazba, dapače nekoji 
su tvrdili, da nije znao ni latinski. Spisi mu pak dokazuju, da se je popeo 
na stupanj naobrazbe svoje dobe. Najprije se zauzimao za dogmatičke nazore 
Wycliffove u prvotnom liku, dotičući se pitanja o transsubstanciaciji. 

Najznamenitije djelo Chelčickyevo je ,,Mreža vjere“; osim toga je napisao 
cieli niz novijih traktata. U ovima je glavno težište pitanje o obnovljenju 
čovjeka (renovatio veteris hominis), a prevedeno je sa znanstvenom tančinom, 
pače i tumačenje najtamnijih mjesta i točaka Apokalypse. 

Svojom se Postillom častno uvršćuje uz Husa, Rokycana i Jakripka, 
dakle prvih teologa. Pun temperamenta, vatreno u njoj brani svoje nazore. 

Dosele spomenuta djela Chelčickoga ne uzdižu se nad obični duševni 
niveau_ XV. vieka. Vrhunac literarne mu djelatnosti i njegovih filozofsko- 
socijalnih načela stoji u njegovom djelu : ,Mreža vjere“. U tom djelu Chelčićky 
postavlja Sv. Pismo temeljem religije, te izvadja iz njega sve konsekvencije 
za život. Kršćanin, kao pravi učenik Isusov, ima do potankosti vršiti sve 
njegove zakone. Čista mu ima biti ćudorednost, kakova bijaše u doba prvih 
kršćana. Ne smije počinjati nikakovih nasilja, ne ima trgovati osim s onolikim 
probitkom, koliko bi za te novce inače dobio kamata. Pošten kršćanin ne 
smije biti činovnikom, jer vlast zamamljuje na zloporabu. U obće nitko 
ne ima prava drugoga kazniti ili silom ga svraćati, siliti na drugo osvjedo- 
čenje. Dapače, pokoran kršćanin sam trpi nepravdu, što se proteže tako 
daleko, da se ,ne protivi ni patnji“. Ovo je načelo, što ga često čitamo u 
filozofskim djelima grofa Lava Tolstoja. Kršćanin podnipošto ne smije 
vojevati; tu Chelčicky nepomično i neumoljivo stoji pri načelu Kristovu o 
altruizmu, po kojemu je prolievanje krvi zabranjeno. U tom pravcu Chelčicky 
nikom ne oprašta, niti Taboritima, koji su mačem branili svoju nauku. Buduć 
Chelčicky pristaje uz povratak k izvorno kršćanskomu životu, pita, tko je 
bio uzrokom, te se porušilo ovo početno sveto stanje. Njegov odgovor 
glasi: Papa i kralj, duhovna i svjetska vlast su one veleribe, koje su pretrgale 
mrežu vjere. Za papom navodi prelate i visoko duhovničtvo. Vojska podupire 
svjetovnu vlast, što sve vodi do rata. 

Plamenim riečima bičuje Chelčicky ova dva stališa opisujući nered, što 
u njima vlada. Neustrašivo uči ćudorednosti, pun bojnoga duha, mjestimice 
djeluje dramatički. 

5 

Socijalni nazori Chelčicky-a u visoko su zanimali grofa Tolstoja, koji je 
čitao ,Mrežu vjere“ (1892—3), pa govori o Chelčickyu kao o prvom 
filozofu svieta. Djelovanje Chelčickoga znamenito je i zato, što su ,česka 
braća“, zvana i ,moravska braća“, primila nauke Chelčicky-ove. 


* * *k 


Ponešto slično, kao kod nas na slavenskom jugu sekta Bogomilaca, počela 
se za kralja Jure Podčbrada stvarati u iztočnoj Českoj sekta Česke braće, 
jer u dubokoj, iskrenoj nabožnosti puka bijaše za nju pripravljeno tlo. Ta 
vjerozakonska zadruga što dalje sve je veće zahvatala kolobare, a ne samo 
puk, već i sve vrsti plemstva, sve to većma prelažahu k braći. Jedna od 
ponajglavnijih svrha bijaše moralna čistoća, a ipak progonilo ih sa strane 
katoličke isto kao sa husitičke. Godine 1547. pristaše su braće bili izvrženi 
velikomu progonstvu, te su mnogi pobjegli u Poljačku. 


Dvie su bile njihove velike seobe, dok napokon poslie bitke na Bieloj 
gori 1620. kod Praga nadjoše pribježište: česki prognanici sastojeći ponaj- 
više od česke braće, u Lisi, a protestanti u Šlezkoj i Saksonskoj. (Draždjani, 
Pirna, Žitava i drugi). Vanredno dragovoljno primio je izagnanike pruski 
vladajući knez Albrecht. U Poljačkoj pak bijaše im moćnim zaštitnikom 
Antrija pl. Gorki. 

Obćini je valjalo proživjeti i nutrnju krizu. jer je trebalo priudesiti idealne 
i teoretske nauke praktičnom životu. Svladavanjem ,novoga“ pravca nad 
starim i ,progonstvom“. Braća se još bolje učvrstiše u vjeri, a imajući više 
tiskarnica, razširili su ju u najšire krugove puka. 


Nijedna se sekta nije tako revno zanimala njegovanjem jezika i literature, 
kao što Braća; znatan bijaše njihov upliv i na književnost poljačku, jer 
pristaše im čitahu česke knjige, a po njihovom uzoru pisahu poljački; dapače 
ne zaboravljahu ni njemačke braće (suvjerenike), pa im sastavljahu bar vje- 
rozakonske knjige (katekizme, pjesmarice). 


Prije svega ,Obćina“ je svu brigu posvetila povjestnici. I ,Acta fratrum 
Bohemorum“ u knjižnici grofa Raczynskoga u Poznanju posvjedočavaju 
taj fakat. Poviest ,Obćine“ proučavalo je više českih i poljačkih spisatelja. 


Premda su česka braća stvarala većinom književnost religioznu, u kojoj 
ne bijaše poetičkih proizvoda, ipak se pobrinuše za izdanje liepih českih i 
poljačkih Kancionala (Pjesmarica), a pojedinci bi se zanimali i teoretski pje- 
vanjem i sricanjem. Brat Blahoslav prvi je stekao te struke zaslugu, izdavši 
1558. djelce ,Musica“, koje je svjedokom nježne mu poetske duše. Osim 
ove djelatnosti, što ju je Blahoslav žrtvovao blagozvučnosti českog govora 
i pjesničkoj mu podatnosti, pokazao je živo zanimanje za jezik, izdavši česku 
slovnicu, koja visoko nadmašuje sve takove proizvode u tudjini.  Blahoslav 
u njoj razvija ne samo sliku ondašnjega jezičnoga stanja, već i faze razvitka 
českog jezika; pače se obazire i na podnarečja, svraćajući pozornost na druge 
slavenske jezike. Sbilja, znamenit je to pokušaj u 16. stoljeću. 

Ista slovnica — prikraćena, — bila je veoma razširena a za stalno, da 
je bila učevnim sredstvom u školama, što su ih Braća imala na pretek. 
Učitelji njihovi naobrazivahu se na najboljim sveučilištima srednje Europe, 
te pripravljahu tako tlo za najznamenitijega predhodnika Pestalozzieva, za 
Komenskoga. 

Najpečalnija briga Braće bilo je izdanje uzorne i korektne Biblije. A evo 
i tu sjaji ime učenoga brata Blahoslova na ,Novom testamentu“, što se u 
temeljnim crtama preneslo u Kralicku Bibliju. 

I tako vidimo na svakom književnom polju uspješno djelovanje brata 
Blahoslova. Rodio se u Prerovu, studirao u Wittenbergu, gdje je godinu 
dana bio slušateljem Luthera, zatim je otišao na sveučilište u Kraljevac i u 
Basel. U Beču je stupio u saobraćaj s evangeličkim propovjednikom cara 
Maksimilijana Il., Pfauserom, koji mu je pribavio sklonost visokoga gosudara. 
U Djevinu (Magdeburgu) polemizirao je Blahoslov proti Slavenu Flacciu 
lllyricusu, koji je tvrdio, da su braća, prozvana takodjer Picardi, porieklom 
od Waldensera. Kad je brat Blahoslov umro g. 1571. u Moravskom Krum- 
lovu, bratska je Obćina izgubila jednoga izmedju svojih najboljih ljudi, koji 
je daleko i široko bio poznat i štovan medju prvim onodobnim učenjacima. 


IV 
XVI. viek česke književnosti. (Zlatno doba). 


U XVI. vieku, osobito u drugoj mu polovici, česka se književnost naro- 
čito kvantitativno razvila. Pomalja se zora ,zlatnoga vieka“. Glavni mu je 
znak literatura vjerozakonska, jer je zanimanje za vjeroučna pitanja do- 
prla ća u taj viek. Prepirkama i satirom zadušila se svaka poetska klica već 
u zametku, dok je medjutim u Dalmaciji i u Poljačkoj poezija utješljivo 
procvjetala. Samo povjestničke se i nabožne pjesme spominju iz te dobe. 

Zrcali se u ondašnjoj književnosti sklonost za povjest, putopise i za 
pravnu literaturu, koja se je popela na znameniti stupanj. 

Kao u Njemačkoj počeli su njegovati pučku književnost i u Českoj, 
koja je i dan danas obljubljena. Knjige su izdavali većinom u velikim folian- 
tima, a obično sa slikama. 

Pošto su burna vremena još uviek bila u jeku, različne su vjerske 
sekte ratovale i prepirale se, a interesi različitih stališa imali su neprijateljskih 
sukeba (šmalkadski rat)*, zatim saborske sjednice sa vjekovitim vjerskim pita- 
njima dovoljno su podavale gradje za povjestničko pisanje. 

Središte ovih oluja (buna) bijaše Prag. Istodobne dogadjaje pojedini su 
pisci motrili s gledišta svoje stranke. Spomenuti nam je barem Siksta pl. 
Ottersdorfa (1547.), klasičku monografiju Vaclava Bržezana (život Vilima i 
Petra Voka pl. Rosenberga**). 


* Šmalkadski rat u XVI.vieku za pape Pavla III. radi vjerskih, protestantskih članaka. 
** Nesretnom ,modom“ ponjemčivajući imena za cara Karla IV., gospoda pl. Ruže, 
počeli se pisati Rosenbergi. 
* 

Osobito obljubljena onodobno bijaše česka kronika, što ju je ovaj ži- 
vahni i nemirni katolički svećenik zanimivo i blagozvučno sastavio. 

Sve bi znao i sve tumačio, a što nije znao, to je sam dočarao. Kri- 
tičkom historičaru Ha4jeku je uzor lažca, nu litetarnom je povjestničaru ugodan 
pripovjedač. Njegovu Chroniku nisu progonili poput mnogih inih českih 
knjiga, već je postala pače historičkom lektirom. 

Kao pisac stoji na višem stupnju, nego povjestničar Hajek. Koliko mu 
bijaše djelo obljubljeno, svjedoče tri prievoda njemačka a jedan latinski 
prievod česke njegove ,,Chronike“. 

Česi od pamtivieka u veliko se zanimahu za putopise i za poznavanje 
tudjih zemalja. Bogato razvijena književnost te ruke ponosom je Čeha, jer što 
se raznolikosti tiče, ne može se s njom sravniti nijedna slavenska literatura. 

Još iz prijašnjih vremena znamenit je prievod putopisa od Marka Paoli-a 
»Millson“ o Kini, pa iztočnoj Aziji, pak Dnevnik českoga poslaničtva (1464.) 
francezkomu kralju. 

Moravska braća poznata su kao veliki putnici. Da obogate svoje znanje 
O raznim vjerozakonima, poslali su nekoje svoje članove (g. 1491.—1492.) 
na putovanje. Kabatnik je putovao Rusijom i Carigradom u Jerusalem i u 
Egipat (Misir). Brat Luka prisustvovao je spalenju Savonarole na lomači. 

Brat Rokyta išao je (1570.) u Rusiju zloglasnomu okrutniku Ivanu, 
velikomu knezu moskovskom, da ga zadobije za člana Obćine, a malo je 
trebalo, te bi bio platio svoju smionost prognanstvom u Sibiriju poput 
Hrvata Jure Križanića. 

Dane Streyc (za tridesetgodišnjega rata) učitelj českoga jezika na dvoru 
Friedricha Pfalačkoga, otišao je u Islandiju, te ju .opisao. Njegova je 
Islandija poznata u poljačkom i u njemačkom jeziku. 

Glavna meta ovih putnika bila je većinom ,Sveta zemlja“, kamo su se 
upućivali preko Mljetaka. Jan pl. Lobkovic plastički to opisuje u svom 
»Putovanju k sv. grobu“. 

Isti taj put prevalio je g. 1598. Kristof Harant iz Polžic (21. lipnja 1621. 
smaknut je bio na staromjestskom tržištu u Pragu). 

Harant je doživio i kojekakovi pustolovina na svojem putovanju, a upoznao 
je i proučio cielu Europu. Putopis mu je izišao njemački. Herman Černin, 
carski poslanik, opisao je svoj put u Carigrad. 

Najznamenitije zemljopisno djelo bijaše velika kozmografija od Sig. pl. 
Puchova u g. 1551. sastavljena česki. 

I spomenspisi iz pravničke književnosti, koja se je u pojedinim českim 
instituciama svojski razvila — tabulae terrae — tvore vanredan ures česke 
literature, ma i ponešto zasezale u pravničku poviest ostalih Slavena. 

Tamo, gdje je živio Zalužansky, koji je prvi prepoznao spol bilja, gdje je 
djelovao Hdjek iz H4jka, pa na dvorovima astrologa i alkimiste Rudolfa, 
procvala je i u veliko se razvila književnost prirodoslovna i to djela izvorno 
česka i prevedena. 

Iz českih literarnih djela vidi se, da su svi ovi pisci bili humanistički 

naobraženi. Odtud ta velika množina prievoda iz latinskoga osim ostalih 
spisa filosofskih. | 

U tom se pravcu Nikola Konač osobito izkazao. Izdao je Priče Cirilove, 
Chroniku Česke od Sylviusa, Životopis Karla IV. a još i mnogo drugo. Svim 
je njegovim spisima utisnut humanistički pečat. 

Proslavljeni knjigotiskar českih Biblija bio je Melantrich iz Aventina, 
koji se crnoj umjetnosti izučio u Niirnbergu. Herbarium oa Mathiola tiskao 
se česki i njemački takodjer kod Melantricha. U Niirnbergu i u Wittenbergu 
tiskalo se takodjer mnogo českih knjiga, dok su medjutim slovenske izlazile 
u Thibingenu. 

Košto možemo brata Blahoslava smatrati tako reći utjelovljenjem težnja 
bratovske obćine, to je opet zet Melantricha, architipograf Daniel Adam iz 
Veleslavina, (1545.—1599.) literarni representant ,Zlatnoga vieka“. Kao spi- 
satelj bio je Veleslavin veoma plodan, pa još i drugim sastavljao predgovore, 
izpravljao, tiskao i bio nakladatelj ondašnjih spisa; veoma je okretno pre- 
vodio, oplemenjivao slog, priudešavajući ga prema duhu latinskomu. 

Veleslavinov govor i način pisanja dugo je bio uzorom književnoga 
sloga. Svakako se je precienjivalo znamenovanje ,zlatnoga vieka“ za knji- 
ževnost ali priznati valja, da poput medinjaka Većeslavin u českoj književ- 
nosti stoji, a nisu zalud trideset i tri pjesnika naricala za njegovom smrti. 

Nedugo zatim literatura česka stade znatno propadati. Tu i tamo poput 
biele vrane pomolilo bi se iz te tame po koje vriednije djelo, kao Antial- 
koran (1614.) proslavljenoga Va4ceslava Budovca pl. Budov. Ovaj učenjak, 
član bratoobćine, (česko-moravske braće), bio je dvorski maršal kod car- 
skoga poslaničtva u Carigradu, gdje se je naučio turski i arabski. Bio je u 
pismenom saobraćaju sa najznamenitijim muževima svoje dobe. Kao pročelnik 
protestantskih stališa izvojevao je ,,Carsku povlasticu“ (1609.), a još prije 
svoga smaknuća pobijao je vjerske dokaze Jezuita. 

Bilo je i velikih povjestničkih djela kao ono grofa Martinica o pražkoj 
fenestraciji u smislu katoličkom, pak djelo, što ga napisao Pavao Skala u 
duhu protestantskom. Str4nsky je napisao ,Respublica Bojema“, što je daleko 
i široko probudilo zanimanje za Čehe i u tudjim zemljama. 

Ali za kratko pojaviše se tužne posljedice bitke na Bieloj gori. Uzalud 
bijaše svako nastojanje pojedinih českih obćina, da se jezično uzdrže u 
tudjini. Propovjednici su upotriebili svu svoju sjajnu rječitost, ali bezuspješno ; 
udes njihov bijaše neumoljiv. Propadoše! Pače emigranti bili su i medjusobno 
nesložni, što dokazuju prieporni spisi Samuela Martiniusa i zadirkivanje mu 
u moravsku braću. 

Najtužniji je pak znak bio, što je jezik česki silno stao propadati. Izmiliše 
od nekuda teoretici, koji su uništili i ono malo jezičnoga dobra, što ga je 
u ustiju puka ostalo. Balbin je napisao latinski ,Obrana slavenskoga jezika“, 
no bezuspješno. | (Nastavit će se,) 


MARA FABKOVIĆ 


VIZIJA 


Ja sam te gledao u snu. Bila si mistična, bijela 
Kao svećenica neka. Mjesečev sanljivi trak 

Svojim je posuo srebrom halju, što s vitoga tijela 
Tvojega padaše na tle, gdjeno se sterao mrak. 


Tamo u beskrajnoj dalji kao da zvuci opijela 
Bruje na zlaćanoj harfi noćni kroz magleni zrak. 
Tebi je drhtata ruka, ko da si zvati me htjela, 
Ali se u noć duboku uzdah tek vinuo lak. 


Tad si se uspela mirno k onome zlatnom oltaru, 
Gdjeno je treptjelo srce moje u ljubavi žaru, 
Gdjeno je buktio u njem žarki i blještavi plam... 


Opet su drhtajem lakim ruke zadrhtale tvoje, 
Kada si nečujno, tiho srce ugasila moje — 
Tebe je nestalo tada — a ja sam ostao sam. 


FRAN GALOVIĆ 
NOTTURNO 
Nad morem nebo krvavo A nemam u njem nikoga, 
i mjesec mrk i pun, izgubio sam sve: 
po noćnom mekom valovlju tek spomen kroz san vraća mi 
moj stari plovi čun. daleke obale. 


Života dan mi umire, 
u noć me vozi čun... 
Nad morem nebo krvavo 
i mjesec mrk i pun. 


MILAN OGRIZOVIĆ 


STARI PLAMEN 
ROMAN iZ SAVREMENOG HRVATSKOG ŽIVOTA 
(Nastavak) 


Bila je negdje već polovica prvoga čina, kad je Andrijević unišao u ložu 
svoga šefa. Odmah su se prema vratima okrenule k njemu dvie glave, dok 
je treća mala glavica s dražestnom plavom kosom naslonjena na ruku gle- 
dala prema pozornici. Andrijević je odmah po ovim brzim kretnjama razabrao, 
da su ga čekali i to ga je ovaj čas srdilo, premda nije ni sam pravo znao 
zašto. No on se brzo prijazno nasmiešio, naklonio se, svukao zimski kaput 
i sjeo pokraj gospodja. Kao uviek tako je i ovaj put posve konvencionalno 
poljubio svojoj budućoj punici ruku, dok se je s njezinom kćeri rukovao 
uz smiešak. 

— Oprostite, nešto sam zakasnio. 

— Nije baš dugo, što je počelo. 

Andrijević pogleda na pozornicu i vidi, da već treći put gleda isti bez- 
smisleni prizor stare neke operete, za koju nije ni znao, da se večeras daje. 
Od same dosade nasloni glavu na tamno-crvenu stienu lože i prvi put mu 
se učini ovaj njegov boravak u loži bezsmislenim baš kao i ta opereta. Ta 
i on zapravo glumi jednoga od onih životnih prizora, koji polagano, ali 
sigurno ubijaju u čovjeku — čovjeka. Eto, što je on: vjerenik ove djevojke, 
koja ovdje u svilenoj toiletti sjedi pred njim s namirisanom kosom i tako 
jako odkrivena vrata i plećiju. Gleda ju Andrijević i misli, kako evo već pol 
godine svi osbiljno misle i daju mu razumievati, da je on taj sretnik, koji 


,će ovu djevojku danas sutra zvati svojom ženom. A da je bila tu bar kakova 
“jubav ono tajno drhtanje srdca, ono uzrujavanje, domjenci, listovi, sanja 


renja, ne — ništa od toga, sve je bilo tako prazno, a ipak on osjeća, da 
za koji dan mora službeno stupiti u kuću svoga šefa, svetčano dakako 
odjeven i zaprositi ruku njegove kćeri. To ga je ovaj čas najjače mučilo, 
što se je to sve tako čudno složilo i splelo, a da on pri tom ništa sudje- 
lovao nije. Sve je bilo tako proračunano načinjeno, da je u sgodi morao 


Zizjavljivati rieči, za koje se je i poslie kajao, ali ih više poreći nije mogao. 


On je naime bio nekoliko puta pozivan u kuću svoga šefa, prisustvovao 


72 HRVATSKA SMOTRA 


nekim zabavama, jour-ima, gdje nije nikad — mogao bi priseći — ničim 
pokazao, da ljubi tu djevojku, već je iz udvornosli rekao koju topliju rieč 
ili frazu, a oni su ga već treći put obasuli takim intimnostima, kojim na- 
prosto dalje više nije mogao odolievati. Osobito majka njezina, ova što 
tu napried sjedi i tobože sa zanimanjem prati predstavu, a onamo izpod 
oka pogleda čas njega, čas kćer, ona — ona je svemu kriva. Ona 
ga je kasnije pozivala sve češće, puštala ga na samo s kćeri i pravila 
takove aluzije u razgovoru, koje on nije mogao već iz pristojnosti odbijati. 
K tomu je i šef njegov tako prijazan i otmjen gospodin, koga je on i 
inače sbog njegovog izkustva i znanja u pravničkoj struci vrlo cienio i on je 
na njega nekako posebno gledao. Zapravo, njemu treba da zahvali svoju 
karijeru, a i nedavno mu je s toliko takta i učtivosti dao razumjeti, da će 
mu ostaviti svoju odvjetničku pisarnu. ,Nemojte se braniti, mladi čovječe, 
vi ste to i zaslužili. Vi ste za ovog narodnog pokreta radili kod izbora za 
me i vjerujte, da ja od mladjih ljudi ne bih mogao nikoga naći spremnijeg 
i valjanijeg od vas“. 

I evo što je došao u ložu danas, misli Andrijević, i to je jedan kamen 
više u sgradi, što mu ju zidaju drugi. On se mora sad izmedju činova 
S njima zabavljati, mora hiniti sreću i veselje, mora ih pratiti kući, gdje će 
mu na razstanku buduća punica šaljivo zaprietiti prstom, neka ide ravno 
kući na počinak, neka ne protuče noć medju drugovima; a ona, Olga, ona 
će se proračunano zastiditi i pružiti mu ruku s obligatnim smieškom: ,Do 
vidjenja sutra!“, a to sutra znači čekati ju, kad bude izlazila iz glasbenog 
zavoda u jedan sat o podne. A ni sutra ne će imati Andrijević snage, da 
joj reče, kako njihova ljubav zapravo nije nikakva ljubav, nego jedno posve 
obično poznanstvo, koje je od prvoga dana isto kao evo i sada. 

Andrijević se gotovo stresao od tih misli. Kako će se to svršiti? U to 
planuše električna svjetla u gledalištu i pljesak zaori. Pao je zastor. 

— Kako vam se večeras svidio duet? Zadnji put ste oštro kritizirali. 

— Nego, psovao je, dodade Olga. 

— Duet? — upita Andrijević. — Da, večeras je bolji. 

— Mama, nisi vidjela, kako je njemu bilo lice crno, kad su se poljubili, 
javila se mala Angjelina. 

Majka i kći udariše u smieh. 

— To je zato, kad ove glumice tako jako mažu obrve. 

Andrijević i nehotice pogleda obrve Olgine. Osjećao je, da mora o 
nečem razgovor započeti, a nije znao o čem. Štogodj mu je padalo na um, 
sve mu se činilo ko prisiljeno i bez pravoga smisla. Pa zašto da i govori? 
On u obće ne će ništa više sam ni počimati govoriti. Možda ipak ta go- 
spodja i njezina kći opaze, da u njega nema ono, o čem oni snivaju. 

— Nešto ste zlovoljni, gospodine Andrijeviću ? 

— Naprotiv, milostiva. 

— Pusti majko, gospodin je jamačno imao danas mnogo posla u pi- 
sarni, osobito sad, kad otca već dva dana nije bilo tamo, 

Kako je to bilo užasno Andrijeviću! Eto i ona, svi znadu, da na njemu 
stoji pisarna. Činilo mu se, kano da on ovisi o njihovoj milosti, da ga svi 
usrećuju, a on da će za to dati ljubav, koje nema. | opet je ušutio. | bio 
bi to vrlo nesnosan položaj, da nije mala Angjelina svojim djetinjastim pita- 
njima prekidala šutnju. Sva sreća, da je doskora započeo drugi čin i Andri- 
jević se opet onako udobno namjestio otraga. Kad bi on samo imao jakosti, 
a mogao bi u dvie tri rieči tim ljudima sve razjasniti. To je tako jednostavno, 
a ipak kako težko reći! | kolikih li posljedica. Nije mu toliko stalo, što bi 
se zamjerio svomu šefu, koliko ga sbilja ovaj čas iskreno žali. Težko bi mu 
bilo razžalostiti ga. O njegovim se zarukama govori već po cielom gradu, 
on doduše nije nigdje potvrdio te rieči, ali se nije ni branio od njih. Glas je o 
tom sve više rastao i on osjeća, da bi sad učinio veliku krivicu tim ljudima, 
jer bi u slučaju, da se s njima razkrsti ipak ostao na djevojci glas ostavljene 
zaručnice. Mnogi bi ga prekoravali i tudjili se od njega. Nanio bi u neku 
ruku sramotu i šefu, uz koga je tolike godine pristajao kao uz svoga poli- 
tičkoga istomišljenika. Došlo bi do razmirica, nesuglasica sad, kad je tako 
njihova ideja pobiedila i Bog zna, kako bi se to sve tumačilo. 

Ne, ne, to se ne smije učiniti. Pa napokon Olga i nije takva, da ga ne 
bi poslie kao žena moguće i usrećila. Tko zna, on je konačno može i od- 
gojiti za se, kako je to već odavna snovao. Ona se može svojom ćudi i 
značajem prilagoditi njemu, pa i onako ta blažena ljubav, to je samo fantom 
neki, to je neko nadanje i sanjarenje, što ga praktički, realni život prije ili 
kasnije razbija. Te misli o ljubavi samo su ostanci nekadašnjeg njegovog 
djačkog poimanja ljubavi. 

Djačkog! 

I sad mu se javilo u duši ono nasmješljivo rumeno lice sa živim velikim 
očima. Njegova Ljuba... | samo kad se spomene tog imena, osjeti u duši 
svu onu sreću, što su je uživali sami u predvečerje u onoj skromnoj sobici 
njezina stana, sjedeći uz prozor. Kako ga je samo grlila i težko disala u 
naručaju njegovu. Znala je dobro, da ju ne će i ne može uzeti, a svejedno 
ga je ljubila. — ,Ja nemam nikoga osim tebe, a ti ćeš me svejedno ostaviti. 
Ja to znam. Ali, što nas briga, je li?“ — | kako mu je onda obuhvatila 
glavu i ljubila ga u oči i u kosu. Svaki su se dan sastajali bilo u njezinoj 
bilo u njegovoj sobi, jer on je kod njih stanovao kao djak, a _ mati joj, 
švelja, znala je po čitave dane i vani po kućama šivati i tako zasluživati 
svakdanji kruh. A bila je Ljuba još mala. Išla je istom u drugi tečaj prepa- 
randije, a već je ljubila prvom djetinjskom ljubavi. Prvom, on to dobro 
zna, djetinjskom i nedužnom ljubavi. Sve mu je u sobi pospremala i redila, 
poredjivala knjige, posudjivala ih od njega, a on joj je sastavljao domaće 
zadaće i pjevao pjesme, male liepe pjesme o cvjetiću u šumi, o janješcu na 
livadi, o zviezdici na večernjem nebu i o Bog zna još čemu. Sve je to bila 
dakako ona, Ljuba, a za uzdarje mu je, sjeća se, davala prve cjelove. Dvie 
su se godine ljubili čistom, idealnom ljubavi. On joj je govorio, kako će 
svršiti nauke i uzeti je za ženu, a ona mu nije vjerovala . .. ,Ne, ne, ti ćeš 

mene ostaviti i naći ćeš drugu, odličnu, bogatu, a ja ću te svejedno voljeti“. 
Koliko je ona bila više nad njim, sad istom vidi Andrijević, ma da mu se 
sva ta ljubav činila uviek naivnom. A i Hrvatica je bila bolja od njega. 
Kako je ono bila samo u školi kažnjena, što je doniela prigodom jedne 
izborne slave u školu trobojnu vrbcu, prevjesivši je preko grudiju. I na to 
ju je Andrijević tobože s neke visine prekorio, da trobojnica _ mora biti u 
srdcu, a ne na grudima, te da se dobroj stvari izazivanjem nanosi samo 
šteta. Ali svejedno mu je bilo drago ovo žarko čuvstvo domovinsko, koje 
je gorjelo u toj djevojci. I morali su se razstati. Ona je pogodila. On ju je 
ostavio, ma da mu je bilo težko. Baš tada je bio preokret u njegovom 
političkom mišljenju, pa u njegov realni program nije mogla ući ovaka 
mladenačka zapravo zabluda, kako je on tada mislio, pošto bi mu život 
s njome bio pun briga i borbe za kruh, pa bi ga to smetalo u njegovu 
političkom radu (kako je on to sam pred sobom opravdavao). Pregorio je 
tada svoju Ljubu, ma da se i sam nekoliko dana borio sa suzama i s onim 
burnim provalama jake mladenačke ljubavi. Tek kadkad samo poslie sjećao 
se nje, a kasnije gotovo nikad. A evo večeras, sad baš, kad sjedi ovdje u 
loži, javila mu se tako jako, tako punano, kao da ju ćuti kraj sebe. | sjeti 
se, koliko je sgriešio, kad je pustio da uvene takova ljubav, tako požrtvovna, 
iskrena, duboka ljubav. A što mu je dao život u zamjenu? Evo tu njegovu 
Olgu, što je pred njim. Pričinja mu se, kao kip od voska, bezćutan bez 
ljubavi, s proračunanom namjerom, kako će kao njegova žena zauzeti položaj 
u družtvu, davati zabave i još možda — to bi bilo najljepše — primati 
udvaranja, pa možda i varati ga; ta on je to i zaslužio. 

Andrijević se naglo dignu, a da nije ni sam pomislio, što čini, pograbi 
brzo kaput i šešir. 

— Milostiva gospodja i gospodjica će oprostiti, ali ja moram otići, 
nije mi dobro. 

Još je mogao Andrijević da zahvati začudjene poglede majke i kćeri, 
kojima su ga izpratile prema izlazu, a onda je žurno sletio niz sagom po- 
krite stube i stvorio se vani, u hladnom noćnom zraku pred kazalištem. 


Cieli je kraj bio zavijen gustom maglom, mnogo gušćom, nego li je 
bila ona oko sedam sati. Svjetiljke su uokolo upravo žmirile, a jedva se 
vidjelo hodati. Andrijević je kretao bez ikakvih misli Marovskom i Nikoli- 
ćevom ulicom, prošao Zrinjevcem i zakrenuo u Petrinjsku ulicu, gdje je 
znao, da će u onoj maloj gostionici zateći makar koga od veselog kluba 
»opužva“. 

Već izvana pred vratima separirane sobice čuo je buku. Sad se istom 
Andrijević sjetio, da je danas srieda, glavni dan sastanka kluba ,Spužva“, 
od koga nije smio nitko izostati ,pod prietnjom globe“. Andrijević otvori 

vrata, a razni ga povici dočekaše. Neki su vikali: ,Evo ga! Živio Tonček!“, 
drugi mu odmah zapjevali ,Okriepi gal“ ..., a eto mali čovječac Krzma. 
nović, simpatična inače i uviek pijana protuha, skoči Andrijeviću u susret 
i zagrli ga: 

— Dragi Tonček, daj da te poljubim. Pomisli, ja sam se sa Pustajšekom 
kladio, da ćeš ti ipak doći. On je rekao, da ne ćeš, da si pozvan i što ja 
znam. Amice, četiri litre. Oklada moja, Puštajšek zovi, naručuj. 

Krzmanović pritisnu na dugme električnog zvonca, a dotle je Andrijević 
skinuo i objesio kaput pa sjeo za stol. 

— Kakav je to red, gospodo, ili sam ja ovdje stoloravnatelj ili nisam ? 
Daj Ivo, natoči Andrijeviću čašu, da se kao pošten čovjek i pravi redoviti, 
izvršujući član ,Spužve“ prijavi kao takav, da je došao. Tako. 

Andrijević se nasmije i izpije čašu. U to je došla konobarica: 

— Ovdje su gospoda zvonila ? 

— Je, mi smo bili tak slobodni, če vam je prav il ni. 

— Štefica, jošče četiri ovakve na Pustajšekov račun. No, najte tak belo 
gledeti, hote pak donesite. 

— Za istinu, gospon Pustajšek ? 

— Je, draga dušica, je. Čekaj malo, Bog i bogme, gospodo, našminkana je. 

— Hodi sim, da te kušnem, da se osvedočim. 

— Vrag nekakov! — otima se konobarica i strugne kroz vrata. 

— Gospodo, mir, osbiljan je čas. Nemojmo, se zadržavati s ovakim 
individuima, koji u našu ,Spužvu“ spadaju tek u toliko, u koliko joj donose 
vina, da se navlaži. 

— Molim gospodina stoloravnatelja, da našem Andrijeviću, koji se još 
ovdje danas pravo ne može snaći, molim da mu razloži situaciju! 

— Tako je! 

— Dobro dakle. Radi se o tom, da je večeras posve spontano i ne- 
očekivano upravo nadošla misao, da se večeras, premda mi za pravo suvereno 
kao naprednjaci preziremo instituciju stola ravnatelja, da ju ipak provedemo 
s tom, gospodo, namjerom, da upravo ruglu ili bolje reći satiri izvrgnemo 
ovu filistarsku instituciju. Ja sam u tom smislu već izrekao nekoliko speci- 
jalnih zdravica starosjediocima našega kluba i gospoda su se takodjer zahva- 
ljivala u ovome smislu. Ali, gospodo, dopustite da konstatiram, da smo mi, 
nastojeći se zdravicama rugati, zapali u posve ozbiljne upravo “razprave, koje 
bi se i štampati mogle. Zašto? Zato, što mi naprednjaci i ne možemo dru- 
gačije, a da i ovu sgodu ne upotriebimo za razbistrenje naših individualnih 
načela i kako da kažem, shvaćanja. (Konobarica je doniela četiri litre vina na 
stol i otišla:. Oprostite, gospodo, ovo onako u zagradi spominjem, hoću da 
vas pohvalim, što ste bez buke i prekidanja pustili, da ovaj ženski indivi- 
duum vrši svoju službu. Ja vam čestitam. 

— Živio! 

— A sada nastavimo dalje. Upravo kao da je znao naš dragi Tonček 
Andrijević, došao je u pravi čas, kad je njegova zdravica na redu. Kako vidite 

i to je bilo spontano, pa mi baš ti vanjski momenti brane, da budem satiričan 
i ja ću posve ozbiljno i iskreno pozdraviti našega druga, o komu su već 
kolali glasovi kao da nam je izgubljen. 

— Abcug Pustajšek ! 

— Treba li da opisujem vrline našega dragoga Tončeka. Ta svi ga dobro 
poznajemo. Poznajemo njegov značaj, njegovu krepku volju, kojom se laćao 
sitnoga i velikog rada u korist naše ideje. Mi, hvala Bogu, možemo pogle- 
dati sada na veliko stablo, koje se je unatoč svih podhvata tiranije i unatoč 
intriga nazovi-opozicionalnih stranaka razgranalo po cieloj nam domovini. 
Mi udišemo slobodni zrak demokratizma, kojim se preporodio hrvatski i 
srbski narod u ovoj zemlji. S tim više treba onda, da cienimo ljude, koji su 
u borbi za ove sadanje krasne rezultate zalagali svoj um i srdce, da — ja 
mogu reći, svoju krv i život. 

— Tako je! Tako je! 

— A medju tim ljudima zauzimlje nemalo mjesto naš prijatelj Ante 
Andrijević, koji je za odsudne borbe probudjenoga naroda vojevao perom i 
riečju, u knjizi i na izbornom poprištu za pobjedu napredne misli. Ne ću 
da diram u njegovu čednost, ali njegova je zasluga, da je kod zadnjega izbora 
pobiedio šef, g. dr. Mujić. Mislim, da ću mu iz srdca govoriti, ako mu ovom 
prilikom dadem za družicu dražestnu kćerku dra. Mujića. 

— Živio! Živio! 

Svi ustaju i kucaju se s Andrijevićem. U obćem uzhitu pjeva se pjesma 
»Živio nam sto godin — naše domovine sin!“ 

(Nastavit će se) 


LJUBAV 


Moj prijatelj gospodin Toma Hopiner bez svake je sumnje medju svim 
mojim znancima onaj, u koga je u ljubavi najveće izkustvo. On je barem 
to izkustvo kod mnogih žena stekao, od mnoge vježbe pozna on dobro 
umjeće prošenje, a on se može da podiči, da je mnogo njih osvojio. Kad 
mi on o tom pripovieda, pričinjam se ja sam sebi kao kaki dječarac. Doduše 
ja kadikad sasvim potajno dolazim do zaključka, da ni on o pravom biću 
ljubavi ne zna više nego od nas koji. Sumnjam, da li je u svom životu 
često radi ljubovce probdio i proplakao noći. Zacielo je on to i riedko 
morao činiti, ali ja mu to i želim, jer on uza sve svoje uspjehe nije veseo. 
Baš protivno, često opažam, gdje .ga obuzela neka laka melankolija, a sva 
njegova pojava je nekako rezignirano mirna, pridušena, i ako se ne čini, da 
je zasićena. 

Ali to su sve tek slutnje a možda i obmane. Psihologijom se mogu 
knjige pisati, ali se njom ne da dokučiti ljudsko biće, a ja niti nisam psiholog. 
Uza sve to mi se kadikad pričinja, da je moj prijatelj Toma samo zato 
virtuoz u ljubavnoj igri, jer mu do ljubavi, koja nije više igra, nečega nedo- 
staje, da je zato melankolik, jer je u sebi ono pomanjkanje upoznao i požalio. 
— Sve same slutnje, možda i obmane. 

Ono, što mi je nedavno pripoviedao o gospodji Forsterovoj, pričinilo 
mi se čudnovato, i ako se tu nije radilo upravo o kakvom doživljaju ili 
avanturi, već samo o jednom štimungu, o jednoj lirskoj anekdoti. 

Susreo sam Hopfnera, kad je upravo htio da ostavi ,Modru zviezdu“, 
i sklonuo sam ga, da podjemo na bocu vina. Da ga prinukam, da plati 
bolje pilo, naručio sam bocu običnog mozelskog vina, koje inače ni sam 
nisam pio. Nevoljko dozove on konobara. 

»Čekajte! Ne pijem mozelskog vina.“ 

I on naruči finoga vina. Meni je bilo s voljom, a uz dobro vino doskora 
smo bili u živahnom razgovoru. Oprezno svedem razgovor na gospodju 
Forsterovu. Bila je to liepa gospodja od neko trideset godina, koja je tek 
od nedavna stanovala u gradu, a govorilo se za nju, da je mnogo ljubakala. 
Njezin je muž bio ništica. Tek nedavno sam saznao, da je moj prijatelj 
dolazio u njezinu kuću. 

»Dakle Fdrsterova“, reče on odazvavši se najposlie mojem pitanju, .kad 
te već toliko snažno zanima. Što da rečem? Ja s njom nisam ništa doživio.“ 

»sasvim ništa ?“ 

»No, kako se uzme. Ništa, što bih mogao da pripovjedim. Morao bih 
biti pjesnik.“ 

Ja sam se smijao. 

»Ti inače ne cieniš mnogo pjesnike.“ 

»Pa i čemu? Pjesnici su ponajviše ljudi, koji ništa ne dožive. Mogu ti 
reći, da mi se u životu već tisuću stvari slučilo, koje bi trebalo, da se napišu. 
Uviek sam mislio, ta zašto takova šta ne doživi jednom i koji pjesnik, da 
sve to ne propadne. Vi bučite uviek sa sasvim običnim stvarima, najne- 
znatnija stvar vam dostaje za jednu novelu — —“ 

»A to s gospodjom Forsterovom ?_ Je I! i to novela?“ 

»Ne. Skica, pjesma. Znaš, onako ,štimung“. 

»Dakle, ja slušam.“ 


vEto, ta mi se žena pričinila zanimivom. Ti znaš, što se o njoj govori. 
Koliko sam mogao iz daljine razabrati morala je imati burnu prošlost. Činilo 
mi se, da je ljubila i upoznala sve vrsti mužkaraca, a nijednoga da nije dugo 
podniela. Uza to je liepa.“ 

»što ti nazivaš liepim ?“ 

»sasvim jednostavno, u nje nema ništa nepotrebno, ništa nije u nje 
suviše. Njezino je tielo uzgojeno, savladivo, podložno njezinoj volji. Na 
njemu nije ništa nedisciplinirano, nesredjeno, lieno. Ne mogu da pomislim 
bilo kakovu situaciju, u kojoj ne bi ona mogla nazrieti bar najmanju 
mogućnost kakove ljepote. Upravo to me privlačilo, jer za me je naivnost 
ponajčešće dosadna. Ja tražim sviestnu ljepotu, uzgojene oblike, kulturu. No, 
nikakove teorije!“ 

»Radije ne.“ 

»Ja sam se dakle dao uvesti u kuću i pošao sam nekoliko puta onamo. 
U ono vrieme nije imala ljubovnika, to se moglo lako primietiti. Njezin je 
muž neka porculanska figura. Počeo sam se bližiti. Nekoliko pogleda preko 
stola, jedna tiha rieč, kad se kucnusmo čašama, jedan malo duži cjelov na 
ruku. Ona je to primala, čekajući, što će se dalje zbivati. Tako sam dakle 
pokušao u jedno vrieme, kad je morala sama biti. I moj pokušaj uspije.“ 

»Kad sam joj sučelice sjedio, ubrzo sam opazio, da tu nema mjesta 
nijednoj metodi. Zato sam igrao va banque, rekavši joj sasvim jednostavno, 
da sam zaljubljen i da joj stojim na dispoziciju. Na to se razvede po prilici 
ovaj dialog: 

» Govorimo o interesantnijim stvarima.“ 

»Nema ništa, što bi me osim vas, milostiva gospodjo, moglo interesirati. 
Došao sam, da vam to kažem Ako vam je to dosadno, onda ću poći.“ 

»Pa dobro, što želite od mene ?“ 

»Ljubavi, milostiva gospodjo !“ 

»Ljubavi! Jedva vas poznajem i ne ljubim vas.“ 
» Vidjet ćete, da se ne šalim.  Nudjam vam sve, što jesam i što mogu 
učiniti, a ja ću moći mnogo učiniti, ako budem to za vas činio.“ 


»Da, to kažu svi. U vašim ljubavnim očitovanjima nema nigda ništa 
novo. Što biste mogli učiniti, da se oduševim i zanesem? Kad biste uistinu 
ljubili, učinili biste bili već odavna nešto.“ 

»Što primjerice ?“ 

»Io biste sami morali znati. Mogli biste osam dana postiti, ili mogli 
biste barem pjesme pjevati.“ * 

»Ja nisam pjesnik.“ 

»Zašto ne? Tko tako ljubi, kako jedino mora ljubiti, taj biva pjesnikom 
i junakom od jednog posmjeha, jedne kretnje, jedne rieči one, koju ljubi. 
Ako su njegove pjesme i loše, ipak su žarke i pune ljubavi —“ 

»Milostiva gospodjo, vi imate pravo. Ja nisam ni pjesnik ni junak, a ja 
se ne ću ni ustrieliti. Ili kad bih to i učinio, dogodilo bi se to samo od 
boli, što moja ljubav nije tako i snažna i žarka, kako biste vi to mogli 
zahtievati. Ali mjesto svega toga imam nešto, neku malu vrlinu, koju nema 
onaj idealni ljubovnik: ja vas razumievam.“ 

»što razumievate ?“ 

»Da je u vas ista čežnja kao i u mene. Vi ne željkujete ljubovnika, već 
biste htjeli ljubiti, i to čitavim svojim bićem, mahnito. A vi to ne možete.“ 

»Mislite ?“ 

»Da, ja to mislim. Vi tražite ljubav jednako kao i ja. Nije li tako?“ 

» Možda.“ 

»Žato se sa mnom i ne možete poslužiti, i ja vam ne ću dalje dosa- 
djivati. Ali prije nego podjem, mogli biste mi još možda reći, jeste li jednom, 
bilo kada, naišli na pravu ljubav.“ 

»Jednom, možda. Kad smo već tako daleko, mogu vam još i to kazati. 
Tri godine je tome. Onda sam prvi put osjećala, da sam uistinu ljubljena.“ 

»Smijem li dalje pitati?“ 

»Pa dobro. Tada dodje jedan muž, upozna me i ljubljaše me. | jer sam 
bila udata, nije mi on toga rekao. A kad je vidio, da ja svoga muža ne 
ljubim i da imam milostnika, dodje i predloži mi, da se razstavim s mužem. 
Ali to se nije dalo učiniti, i od onda se taj čovjek za me brinuo, čuvao nas 
je, spominjao me, ukratko bio je mojim savjetnikom i prijateljem. I kad sam 
radi njega svoga milostnika odpustila, prezre me, ode i ne dodje više. Taj 
me je jedini od svih ljubio.“ 

» Razumijem.“ 

»Dakle vi sada odlazite, ne? Mi smo jedno drugom možda već i previše 
toga rekli.“ 

»Ostajte s bogom. Bit će bolje, ako se više ne vratim.“ 


Moj je prijatelj šutio, dozove poslie nekog vremena konobara, plati i 
ode. A ja sam uz drugo iz te pripoviesti zaključio, da u njega nema spo- 





80 HRVATSKA SMOTRA 


sobnosti za pravu ljubav. Ta on je to sam rekao. A ipak treba ljudima 
najmanje vjerovati onda, kad govore o svojim nedostatcima. Mnogo se koji 
drži savršenim, jer sam od sebe premalo traži. Toga moj prijatelj ne čini, 
a možda, da ga onakim, kakav jest, učinio samo onaj ideal, što ga on o 
pravoj ljubavi ima. A možda me i razboriti taj muž obmanjivao, a možda 
je i onaj njegov razgovor s gospodjom Fočrsterovom bila samo njegova 
izmišljotina. Jer on je potajni pjesnik, pa branio se on od toga koliko god 
mu drago. 
Sve same slutnje, možda i obmane. 


Njemački napisao HERMANN HESSE 


UBRUŠ 


U sedam sati nekog jesenskog jutra sbilo se u blizini posadnog grada 
X. sliedeće: 

Na čistacu šume stajaše umirovljeni pukovnik Gaston de Urfć i držaše 
pištolj s napetim kokotom gadjajući na jednu brezu. što je stajala na rubu 
čistaca. Tren kasnije zviždnu zrno u brezino stablo. Na to je strielac bacio 
iz ruke pištolj i pao ko bez života u tratinu. 

Gotovo u isto vrieme stajala je sestra pukovnikova, gospodjica Armand 
de Urfć na prozoru stana, u kojem je stanovala s bratom, i gledala nemirno 
niz ulicu. Čekala je na pukovnikov povratak s dvoboja. 

Onda, kad je gospodjica čula, gdje joj brat po prvi puta govori s praznim 
zrakom, prepala se je. Gospodin Urf€ morao je, nakon ljubakanja s gos 
podjom Poinsinet, odstupiti. Kad mu je prevareni muž poručio, da ga iza- 
zivlje, rekao je sebi pukovnik: ,Pucat ću kraj njega“. Triput je gadjao na 
jednu brezu, koja se ukazala kraj glave protivnikove, na rubu čistaca. Treći 
je hitac promašio stablo i stajao gospodina Poinsineta života. 

Odtada je hodočastio gospodin Urić svake godine k brezi, sam ili sa 
sestrom. Pred tim drvom nesreće promatrao bi rupice od zrna pištolja, za 
tim bi daleko pošao natrag, gadjajući praznom rukom i vratio bi se kući 
tresući glavom. 

Jednog dana, kad se je pukovnik približavao k brezi, ustavio se. Dignuo 
je ruku pred oči, kao da iztražuje, pošao nekoliko koraka napred, pružio 
obe ruke u prazan zrak i rekao: ,Nije li to...? Za Boga, Poinsinet! Ne 
bih ni u snu pomislio, da ću vas još jednom susresti. Ta nisam li vas 
pogodio? Dakako, gadjao sam na brezu — to jest, niste mi bili simpatični 
onaj čas; nu samo sam dosad uviek mislio, da sam vas — nu vi to morate 
sami bolje znati; moram priznati, nisam se onda osjećao posve slobodnim. 
Nu vrlo me veseli. Čestitam vam.“ 

Gospodjici Armand nestajalo je daha. 

»Gaston!“, reći će ona, ,Gaston, jesi li —?“ 

»Samo časak“, reče pukovnik, ,kako rekoh, čestitam vam. Da ste 
zdravo!“ Na to je svetčano skinuo šešir, naklonio se, a onda se okrenuo 
k sestri: ,Možemo dakle ići.“ 

Q 

Malo iza toga ponovio se pozdrav s nevidljivim Poinsinetom. Na to je 
gospodjica Urfć prizvala liečnika za savjet, koji je sažeo ramenima i govorio 
o nekoj malenoj fiksnoj ideji. Nu ona je bivala sve veća i veća. 


Jedne večeri vidio je pukovnik bivše svoje drugove kod sebe. Gospodina je 
Sarcines-a najprije pozdravio, stisnuvši mu ruku u praznom zraku, a zatim ga 
tako žestoko pritisnuo na ugao divana, da se za malo nije i sam napried srušio. 
Na to je započeo s njime razgovarati o gorskom topničtvu. Najednom je 
skočio, pružio ruke prema zatvorenim vratima i kliknuo: ,Grimani, stari 
dječače, sine onog boljeg sunca, daj da te zagrlim. A kako živu tvoje pure?“ 
Za tim se s tim nevidljivim bacio na drugi kraj divana. Nekomu Vicomte de 
la Meure-u htio je zapaliti smotku, nu goruća šibica opekla mu je prste. 
»Do biesa!“, proiznese i baci ju rekavši: ,Ta ona gori?“ Očevidno je na to 
došao neki gosp. Rumain. ,Rumain“, reče pukovnik razuzdano, ,za tvoju 
podagru“ i primače čašu šampanjca pred jedan prazan stolac. 

Kad ih je bilo dvanaest, poče ih gosp. Urić brojati. Nu prebrojao se. 
»Do biesa“, reče; ,pozvao sam ih dvanaest, a brojim trinaest.“ | poče 
s prieda da broji, al opet ne postiže nikakva rezultata. ,Prostota je sa mnom 
sbijati takve šale. Nu ja znam, tko je trinaesti.“ 

Uzprkos toga bio je pukovnik zadovoljan. ,To je sasvim liepo“, govorio 
je gospodjici Urfć, ,nisam mislio, da će svi doći“. 

Sliedeći put imalo je biti veće družtvo. ,Ja sam već molio“, reče on 


svojoj sestri, ,za — pukovnik si je tro sljepočice i promišljavao — za 
sriedu — petak — — nedjelju — nije li ono bila onda nedjelja? — da, za 
nedjelju.“ 


»Jesi li već razaslao pozive?“, upita gospodjica Urić. 
Pukovnik je široko pogleda i reče: ,Nadam se, da sam ih razaslao. 
Nu, to bi bilo krasno, da ih nisam razaslao.“ 


Pukovnik je primao u malom salonu. Neumorno je hvatao po praznom 
zraku, naklanjao se, ljubeći nevidljive ženske ruke, kuckao povjerljivo po 
naslanjačima. Pred Venerom na mramornom stoliću šaputao je sa smieškom 
zraku u uho. Sa svakim je stolcem progovorio par saveznih rieči. Na 
jednom je počeo nemirno ići po sobi tamo i amo i kao da je sam, 
govoriti sa sobom. ,Gdje su samo Poinsinetovi! On naravski! Možda 
je trag — smiešno! E, gospodin Poinsinet, kad čovjek ima ženu željnu 
ljubavi, ne smije biti umoran. — Pogledajte mene — ah šta! Životinja je 
životinja. Neopasan? Ja? Drzkost? Nu činite ipak, kao da niste ništa opazili?“ 

Najednom kao da je podao svom tielu udarac, uzpravio se junački, 
pogladio brk i, dok mu je smiešak urezao u lice neki pola veseli, pola 
podrugljivi potez, pošao je lahko se naginjući k vratima, otvorio ih, da udju 
dvie nove sjene, uzdahnuvši: ,Ah, napokon!“  Ustne su mu tiho drhtale, 
dahčući val zraka i pentajući: ,Milostiva gospodjo, vaš sluga sve do smrti.“ 
Na to je pukovnik iznova udahnuo zraka i rekao: ,Dobar večer, Poinsinet. 
Umiruje me, što dolazite. Već sam se bojao, da sam vas pogodio. Niste li 


UBRUŠ B3 


vi ništa zamietili o tom?“ Kad je izgovorio taj dvogubi smisao, bilo je u 
zraku njegova glasa nešto, kao da izpituje, i taj čas prohujala je gospodinu 
Urfić prošlost i sadašnjost jedna preko druge. Nu samo za koji trenutak. 
Odmah je naime stao davati slugama naloge. Otvorila su se vrata u sjajno 
razsvietljenu blagovaonicu. Bilo je prostrto za dvadeset i četiri osobe. Gospodin 
Urić stupao je napried, uvinuvši galantno desnu ruku i sjeo u sredinu jedne 
strane po duljini stola. Desno i lievo poredala se dvadeset i tri stolca s isto 
toliko pribora. 


Sluge moradijahu sa zdjelama i tanjurima, čašama i šolama ići od stolca 
do stolca. Gospodin je Urić jeo, pio i zabavljao se. Pričao je anekdote, 
napijao i nakon malo vremena udarao o svoju čašu, da ju digne u zdravlje 
svojih gostiju. Najednom se činilo, kao da mu je opet nadošao svietli tre- 
nutak. Uzeo je naime šaptati stolcu na desno: ,Zašto se ne kucnete?“ Ali 
doskora je na njegovu licu opet sinuo najveseliji izražaj. Zabava i vino 
učinilo ga živahnijim. Nu usred razgovora stade, nagnu glavu, napeto 
slušajući, prema desnom stolcu i reče žestoko, ali s potištenim glasom: ,Što? 
Poinsinet? Živi li — —? Mislim, da je tvoj muž mrtav — ta ja sam ga na 
treći put...“ | opet je pobiedila ideja smrti na nekoliko časaka i potonula 
u zamršaju. Ponovno se gospodin Urić nagnuo i slušao: ,Misliš — — 
Poinsinet je vidio — dobro, ta ostavi to s nogom — — molim te, makni 
svoju ruku — — do biesa, ta gdje on sjedi?“ Opet je pukovnik uzeo gledati 
liepog zaljubljenog duha sebi s desne. ,Gdje? Kraj gospodje — — tiho, 
nemoj — sad sam sam vidio — nije li ovaj čas Poinsinet spustio ubrus? 
— — molim te, makni ruku s mojega koljena — — jesi li vidjela? — tvoj 
je muž podigao ubrus — — pri tom — se je — stolnjak maknuo — u 
valovima — koji su došli odozdo — ja ću pokraj toga pucati — — Bog zna, 
Poinsinet, slika i prilika njegova.“ 


Pukovnik je ušutao, jeo je naglo voća i često prinosio čašu k ustima 
na male gutljaje, pogledavajući pri tom brzo i gnjevnim pogledima prema 
kraju stola. Uz vrlo ljubezan smiešak ponudio je kao i prije liepom zaljub- 
ljenom duhu ruku i pošao prema vratima. Ondje reče tiho: ,Tvoj će muž 
ostati“, a onda glasno: ,Moje gospodje i gospodo, na tri časka.“ Na to 
zatvori vrata, koja je otvorio, i vrati se k stolu: , Gospodin Poinsinet“, reče 
oštrim glasom, ,vi niste imali nikakva razloga baciti ubrus. Nu vaša bijaše 
dužnost, da ga podignete. Što mi imate reći?“ Stanka, za tim: ,Činite što 
morate.“ Na to se pukovnik okrene k vratima i reče: ,Ja ću pokraj toga 
pucati.“ — — — — 


Gospodin Urić potraži svoju sestru i saobći joj o predstojećem dvoboju. 
Gospodjica Urić upita vrlo mirno: ,Kada, gdje?“ — ,Sutra rano, u sedam 
sati kraj breze.“  Gospodjica Urfć nije tome davala važnosti i tješila ga: 
»To će već dobro proći“. — ,Ne vjerujem“, reče pukovnik, ,ovaj put ću 
bolje pucati. Hoću da sebi Poinsineta s vrata skinem. Tri ću mu zrna 


satjerati u tielo. To je dosta.“ 
* 

Pukovnik podje, da sve priredi. Gospodjica se Urfć nije brinula i pustila 
ga, da podje na taj neobični put. 

Nu sad je gospodjica Urfć gledala vrlo uzrujano duž ulicu. Čekala je 
na povratak pukovnikov s dvoboja — — — — 


Čekala je i vrlo uzrujano gledala duž ulicu, kad je već zrno nevidljivog 
majstora strielca jedan nesredjen mozag prebacilo u vječnost. 


Njemački napisao RUDOLF BLUMNER 


POLITIČKE GLOSE 


Patres patriae — otci domovine odmaraju se u raznim zakutcima uže, 
male Hrvatske, u svom zatišju, štono rieč — beati procul negotiis... Nu 
za dan dva i već zvoni srbsko zvono predsjednika hrvatskoga sabora. Pisaše 
mi za božićnih blagdana jedan zastupnik, kako je snivao san pravednika, u 
kom mu se prisnilo, da je pod baldakinom hrvatskog sabora sjedio pred- 
sjednik — Hrvat. Tlapnje, sanje, puste sanje, prijatelju! San je laž, a pred- 
sjednik hrvatskog sabora mora biti Srbin. | zvono njegovo je srbsko, srbski 
je i onaj poslovnik, srbski je i njegov fotelj meki, srbsko je nebo, pod kojim 
sjedi i one rieči, koje će izustiti, kad se 21. 0. mj. opet sastane sabor: 
»Otvaram sjednicu . . .“ Već sada ćutim svu ćirilicu onih rieči. 

Takva je era. Eru reda, rada i zakona nasliedila je era dobre i poštene 
uprave, a Srbin je ostao predsjednikom sabora, tek nosi drugo prezime i 
— Kkrstno ime. | podban je ostao Srbin, tek nosi drugo prezime i — krstno 
ime. Ako poslie ove ere dodje treća, ta će se dosliedno zvati era — Srba 
svih i svuda. Al molim vas, kako su ta gospoda, koja još uviek duguju 
Hrvatima zahvalnost za gostoprimstvo, samo osjetljiva. Kad im se samo 
dobaci koja rieč s opozicije, odmah oni odjeknu: denuncijacija! Recite im 
samo: Dobar tek kod Vuića! — oni ne će odgovoriti ,hvala!“, već — ,,de- 
nuncijacija'“ Jednomu se od te gospode desio malheur, te je svoj govor 
započeo riečima: ,Visoka skupštino!“ Tako naime vele onamo, onamo 
preko u — Beogradu. Onda se brzo izpravio. Dakako, u stenogramu nema 
tog malheura . . . ,E, pa što nije, brate, sade — mož' da budne...“ po- 
mislio je isti narodni poslanik. 

Dakle sabor će nastaviti svoj posao. Nastavit će se bitka. Hrvatsko 
državno će pravo jurišat na staru kulu — nagodbu. Svake saborske sjednice 
jedan se kamen stropošta s te kule i pada nekuda u ponor, od kuda se više 
ne vraća, jer se je razpršio u prah. Nema toga Port Artura, koga ne bi 
uztrajna borba i juriš predobio. | doći će dan, kad će se re iquiae reliquiarum 
bojovnika te kule predati, a one posljednje eksemplare izložit ćemo u mu- 
zeju starina. A onda će Starčevićanci sagraditi novu kulu i vrata je magjarska 
ne će nadvladati. E, pa što nije, brate, danas, može biti sutra. | bit će... 

Nu glavno je, da se ta borba za nagodbu svidja — Kossuthu Ferenczu. 
I taj gospodin ne voli Starčevićance. Nu za to ih ne boli glava, premda 

proti njima stoji većina, a svejedno im je, bila to većina Khuenova ili Supi- 
lova. Toj su većini bila dva, čini se zadnja, moralna uporišta: Argus i 
Strassnoff. Prvi za Srbe, a drugi za one, koji se za čudo ipak još zovu 
Hrvati. Nu i to im se izjalovilo. | sad čekaju novog svog mesiju, novog 
Strassnofta, da osvježi tu većinu. A Starčevićanci znadu za onu Delavigne-ovu : 
Les sots depuis Adam sont en majoritć . . . 


* * * 


A sad uzmite kartu do Zemuna, a odavle ćete preko u Beograd. U 
vlaku, za tog dugog puta, malo ćete zadriemati, al će vas odmah probuditi 
neki putnik svojim pričanjem. Spremaju se važni dogodjaji u Srbiji, veli on. 
Srbijanci se opet šahiraju i doskora će doigrati i reći: šah kralju i — mat. 
Opet se jedna dinastija drma, opet se ljulja jedna noga na srbijanskom 
priestolju. Ali dakako, sve je to puka izmišljotina, sve se dementuje, baš 
kao što je činio nekad i Cincar Marković, kobne one noći od 10. na 11. 
lipnja umoreni ministar predsjednik. I on je u vladinim komunikejima javljao 
o izvanrednom zadovoljstvu Srbije sa dinastijom Obrenovića ... I sada se 
tako čini. Pozivlju se pače strani novinari na Božić u Beograd, da vide na 
svoje oči, kako je sve veselo, radostno, zadovoljno. Pokazali su im u Beo- 
gradu — Potemkinovo selo i nazvali im: Hristos se rodi! A oni, premda 
ne razumješe ni biele, odvratiše : Vo istinu se rodi! — Amin! — reče sa- 
danji ministar predsjednik Pašić. 

»U siečnju god. 1903. spaljivahu u Beogradu sliku kralja Aleksandra i 
kraljice Drage, u siečnju 1907. psuju po ulicama kralja Petra. A najstariji 
sin Petrov nije mnogo manje obljubljen od poručnika Lunjevice, kome je 
mislila sestra Draga osjegurati krunu Srbije“, veli jedan publicista. 


Da li je pak vojska odana, nastavlja, ili nije, o tom se puno i ne radi. 
Za srbijansku je vladu kralj Milan učinio puno, kralj Aleksandar bar nešto, 
kralj Petar ništa. Radi financijalnog stanja u zemlji ona propada, jer carinski 
rat Srbije s Austro-Ungarijom vodi Srbiju gospodarstveno u očaj. Nezado- 
voljstvo je u Srbiji danas veće, nego god. 1903. 


Ubogi stari Petar! Kako je brzo postao antipatičan onim istima, koji 
su tako oduševljeno pohitali preda nj u Evropu, kad se je vraćao iz tudjine 
opet u svoju otačbinu. Hoće li opet u sviet? A bilo mu je mnogo, mnogo 
lakše u Švajcarskoj, kad je nosio cilindar i kad je mogao slobodno zagun- 
djati koju srbijansku ariju. A danas ta kruna tako tišti. 

Uneasy lies the head that wears a crown, reko bi Shakespeare . . . 


* * * 


A sad dva nekrologa. Dvie su okrunjene glave otišle na drugi, bolji 
sviet, kud za vazda gre se. Umro je ,kralj kraljeva“, perzijski šah Musafer 
ed Din. To je onaj gospodin, koji je rado dolazio u Evropu i o kojem se 
pripovieda puno anekdota. Od iztočnih vladara, Musafera ed Dina bilo je naj- 

više vidjevati po Beču, Parisu, Londonu ili po evropskim sjevernim kupali- 
štima, gdje se rado tuširaju okrunjene glave. Vele, da je bio najliberalniji 
perzijski vladar i da je bio sklon i zapadnoj kulturi. Dakako, to je išlo 
sporo, vrlo sporo. Uveo je prvi perzijski parlamenat. Volio je osnove za 
željeznicu, a čitava Perzija imade tek nekoliko kilometara željeznice i to od 
Teherana do jedno- ljetnikovca šahova. 


Poznato je, kako je šah rado kupovao po Evropi, što je godj vidio. 
Osobito liepe slike uz izjavu, ,da će već platiti, kad se vrati kući“. I danas 
još ima neplaćenih stvari, koje je šah ponio sa sobom. 

Posjetivši Musafer ed Din jednom nekog evropskog vladara, bila mu 
u čast priredjena posebna svetčanost na dvoru. Opazivši šah kraljicu, koja 
bijaše već u godinama, a okružena krugom dvorskih gospodja, koje mu se 
ne svidjahu, reče onome vladaru: ,Čuješ, je li to tvoj harem? Bilo bi veoma 
nuždno, da ga malo izmieniš . . .“ 


Jednom su mu u Londonu prikazali čovjeka, o kom se reklo, da je 
bogatiji od englezkog kralja. To nije šah mogao pojmiti pa reče, da bi takova 
čovjeka trebalo — prikratiti za glavu . . . 


I tako dalje. Ni jednu okrunjenu glavu nisu anekdote obasule tolikom 
aureolom, koliko kralja kraljeva“. Njegov je životopis u anekdotama bilo 
u Perziji, bilo na putovanju Evropom. Vele, da je izvanredno volio automo- 
bilski šport. Jurio je u automobilu po Evropi i Aziji. A sad je odjurio. Bio 
mu to posljednji šport i put... 

Nekako istodobno preminula je i hanoveranska kraljica Marija. La reine 
en exil. Prije 41 godinu utjelovljena je honoveranska kraljevina Pruskoj, a 
kralj Karlo V. svrgnut s prestolja. Umro je 1878., a kraljica Marija, njegova 
udova, preživjela ga je za 29 godina. Bila je titularna kraljica, bez priestolja, 
bez podanika, bez dvorskih gospodja, bez — života. Al umrla je ko kraljica. 


* * * 


Osim čitavog niza običnih umorstava i atentatića, ruska se godina nije 
mogla završiti bez jednog većeg. O umorenom generalu Vladimiru Petroviću 
Pavlovu govorilo se i pisalo mnogo. Kad se čita medju brzojavkama, da je 
počinjen atentat bombom na ovog ili onog policajnog činovnika, oružnika, 
na vojničku obhodnju -  sviet se na to dan danas već i ne obazire; to su 
u Rusiji tako obični, svakdanji dogadjaji. Nu kad kojem čitatelju zapne oko 
O ime generala Pavlova, onda časak stane, pa se zamisli i uzdahne, onako 
pravo ruski, revolucionarno uzdahne: Dakle i tebe su! 


Ruski čovjek odahne, kad koji takav okrutnik padne od atentatorske 
ruke. A vele, da je general Pavlov bio strašan čovjek. Poput Iruda davao 
je smicati nedužnu rusku djecu u Rigi. Stekao je sebi djelima svojim častno 
ime ruskog Albe! Bio je duhovit poput grofa Khuena-Hedervary-a u spreča- 
vanju narodnih težnja i aspiracija. Članove ruske dume nazivao je posprdno 
»huliganima“. Nosio je čast vrhovnog vojnog prokuratora. 

Umorstvo generala Pavlova bilo je zu guter Letzt godine 1906., dakako 
po starom, ćirilskom koledaru. 

Po svoj Rusiji kipi izborna borba za dumu, naravski u koliko ,ustavna“ 
vlada cara Nikolaja dozvoljuje, da ta borba kipi i da bude u obće — borba. 
Pravu borbu vodi ruska vlada protiv družtva i to barbarski, razbojnički, 
anarkistički. Birokratizam uništava svaki i najmanji kulturni pojav. Ta biro- 
kratska samovlada nije drugo, nego elemenat anarkije, budući te iz straha, 
da ne izgubi vlast, razara svaku organizaciju družtvenog života i njegovih 
sila. Anarkija odozgo i anarkija odozdo. | sad zamislite sebi ruskog seljaka, 
onoga pravoga ruskoga mužika, što ga opisuje Turgenjev, kako umire... 


* * * 


Najnoviji šport velike politike zove se — Raisuli. To eksotičko ime, 
taj odrpanac, koji se nazivao gouverneurom, zabavljao nas je ugodno ovdje 
u Evropi, a marokanskom je sultanu zadavao trista jada. Imao je svoju 
četu, navaljivao, upravo izvodio strategičke knifove. Marokanski je sultan 
morao podići na nj vojsku; došlo je do bitke, Raisuli se zatvorio romantički 
u kulu, pobjegao iz nje u gudure i vele, da ga je ulovilo rodjeni mu šurjak. 
Kako se vidi, posve moderni sujet za modernu povjestnicu XX. vieka. | 

Još je jedno eksotično ime — njegovo veličanstvo Jacques I., car Sahare, 
na koje malo da niie sviet zaboravio. Taj je moderni ,vladar“ uzvitlao po 
kruglji zemaljskoj više prašine, nego je ima u njegovom pješčanom carstvu. 
Nedavno su javljale novine, da je Jacques Lebaudy umro, nu gdje, kada 
i kako, nitko ne zna. Znade se tek toliko, da ga je odjednom nestalo ne- 
tragom. Nitko od njegova dvorjanstva ne zna, što mu se desilo. God. 1904. 
sjedio je u Turinu na svom tronu, na glavi mu bila kruna, u ruci žezlo, a 
u licu carsko dostojanstvo. Poslie se o njemu saznalo, da se je izkrcao u 
Bombayu i da je ,provalio“ u Indiju. Od tada ga je nestalo. Služi li poput 
iztočnog mudraca velikom Budhi, sit carskog sjaja i krune ili mu je kaki 
indijski tigar odkinuo glavu i krunu, je li ga umorilo vlastito njegovo ekso- 
tično dvorjanstvo ili je postao žrtvom kuge, kako se pitaju evropski diplo- 
mate, sve je to duboka tajna. Zna se još samo to, da je 20. srpnja 1905. 
stigla nota ,ministra vanjskih posala“ cara saharskog, Said-paše u Paris, te 
je sadržavala težkih obtužbi proti republici, koja je Jacquesu Lebaudy-u za- 
plienila imanje, otela blago i imutak, koji broji na stotine milijuna. Bilo je 
na čas bojazni, e će se evropsko ravnovjesje potresti, prevagnuti, te će car 
Sahare naviestiti čitavoj Evropi rat na devama i s beduinima, ali je njegovo 
pješčano veličanstvo odlučilo drugčije. 

Je marche, suivez-moi !, reče Jacques Lebaudy poput Napoleona, nu ne 
svojim devama i beduinima na Francezku, već u — ništa. 


Z. VUKELIĆ 


Amer a 

JOSO BUŽAN 
K njegovom umjetničkom prilogu. 


Ima tomu već desetak godina. Spremala 
se nekaka izložba. Neki mladić, bivši učenik 
obrtne škole, poslao nekoliko velikih por- 
treta, radjenih vodenom bojom. Slavonske 
seljakinje. Lica su bila nespretno radjena, 
ali svileni rubci oko vrata vrlo dobro i 
silno pomnjivo dotjerani. Vidio se talent i 
mar. Gdje su ta dva svojstva zajedno, tamo 
će biti uspjeha. 

Te slike nije bilo moguće izložiti, ali 
mladić, koji ih je radio, zanimao me Došao 
mi se predstaviti. Čudnovata prikaza. Liep, 
plav mladić, obučen na seljačku. Al kako 
moderniziran. Cipele svilom vezene, isto i 
gaće od finog platna. ,Salontiroler“. To 
me odbilo izgubio sam vjeru u osbiljnost 
seoskog lićfirića. Prošlo nekoliko godina, 
nisam ga vidjao, nit sam što o njemu čuo. 

Kod jedne izložbe hrvatskoga ,Družtva 
umjetnosti“ priposlao netko niz vrlo liepih 
radnja, u kojima je sunčano svjetlo bilo oso- 
bito dobro prikazano. Nekoliko slabijih, a 
većina dobrih stvari. Od koga je sve to? 
Od Bužana. Tko je taj Bužan? 

Bivši učenik obrtne škole, živio neko 

vrieme na selu, portretirao seljakinje... 
Je li to onaj sa vezenim čizmama od laka? 
Jest. Gle ti njega. Vidi, bit će nešto od 
njega. 
I od tad je slao na izložbe sve bolje 
stvari. Opažalo se, da Bukovac na nj dobro 
djeluje, pa se trudi prikazati prirodu po- 
šteno, da ju proučava vatrom i uztrajnošću 
prave ljubavi, da se ne zadovoljava samo 
površnim približavanjem, nego da ju baš 
sasvim hoće da prisvoji. 

Od izložbe do izložbe mogao se je pri- 
mietiti liep napredak. Tko prirodu prilježno 
ljubi, ona ga po vremenu nagradjuje liepim 
uspjehom, |, 

edjutim je i nekadašnji seoski fićfirić 
postao osbiljan čovjek, prem ga još oba- 
sjava svjetlo mladosti. Putovao je po svietu, 
vidio svašta, ali je ipak ostao u dobrom 
smislu rieči autodidakt, sam svoj učitelj. 
Zadaće, kojima se bavi, one su iste, s ko- 


jima se je i prije bavio, samo je u novije 
doba pobudio obću pozornost sa nekoliko 
dobro slikanih prizora iz života. 

Da ga tko hoće poslati kamo u sviet, 
neka još koju godinu uz kojega znamenitog 
slikara radi, mislim da bi mu to prikratilo 
put do onoga savršenstva, što ga prema 
obsegu svoga liepoga talenta postići može. 

Da me za savjet pita, rekao bih: nek 
ide u Prag Bukovcu i Uprki, to bi mu 
još mnogo koristilo. 

Bužan slika portrete i prizore iz seljač- 
koga života. 

jegovi su portreti dobro shvaćeni i va- 
ljano izradjeniKipara Rendića — za gale- 
riju slika — vrlo je dobro naslikao. Por- 
tret Trnskoga — takodjer u galeriji — nije 
tako slobodno radjen. Nije istina što kaže 
O. Wilde u predgovoru svome romanu: 
»Svrha je umjetnosti, da otkrije umjeće, a 
sakrije umjetnika.“ Ne to nije svrha umjet- 
nosti, ali je svakako jedno od obilježja 
dobre umjetnine, da se na njoj ne opaža 
muka i trud umjetnikov nego da izgleda 
kao da je najvećom lahkoćom radjena. | 
na posvema dotjeranim radnjama ne smije 
se opaziti, koliko je rada uložio umjetnik 
u svoju sliku. Trnskovom portretu se mora 
prigovoriti da su boje tupe i izmučene, dok 
su na Rendićevom portretu svježe, tehnika 
je na onom portretu nesigurna, na ovom 
posve slobodna. 

»strossmayer na odru“ (str. 116. Strossm. 
koledara — vlastnost jugosl. akademije) 
prikazuje mrtvoga biskupa, gdje leži na 
Chaise-long-u prije no je položen na odar. 
Nije sgodno biran pogled, jer prikazuje lice 
sasvim skraćeno, ali kao ,študija“ se mora 
pohvaliti, kako je slikar mrtvaca i okoliš 
u sobi naslikao naivno i sasvim jednostavno, 
onako kako je bilo. 

Na slici, koju u ovome broju donašamo 
u snimku, prikazao je Bužan seljačku djecu, 
što na jednoj klupi sjede. 

Iz veselih lica dječaka se sja čuvstvo ži- 
votne radosti dok djevojčica ozbiljnije u 
sviet gleda. Vedrina razpoloženja te djece 
prenaša se na gledaoca, a to je najviša 
pohvala, koja se o kojoj slici napisati može. 

Bužan je naslikao nekoliko liepih Študija 
seljačkih tipova, ali slika, koju mi priob- 
ćujemo, više je nego študija Dobra je slika. 


P 
DRUŽTVO HRV. KNJIŽEVNIKA 


Prošla su dva vrlo znamenita jubileja, a 
da družtvo hrvatskih književnika nije pro- 
našlo shodnim, da ih se spomene kome- 
moracijom ili predavanjem, uobće ni jednom 
jedinom rieči. A Pavao Stoos i August 

enoa bili su toga vriedni. 

I tako je stogodišnjica Stoosova rodjenja 
i 25-godišnjica Šenoine smrti prošla neo- 

ažena. Tako slavimo svoje velikane! Ako 
je itko bio zvan, to je družtvo hrvatskih 
književnika — barem za to, što se tako 
zove — bilo zvano, da podsjeti Hrvate na 
dva muža, kojim su u prosincu 1906. pali 
spomen-dani. Dakako mi Hrvati, koji do- 
življujemo svaki mjesec po koji takav ju- 
bilej, mi smo to previdjeli, mimoišli! 

Družtvo hrvatskih književnika sustalo je 
od priredjivanja raznih hrvatskih svetča- 
nosti i jubileja, pa je nehotice zaboravilo 
na Pavla Stoosa i Augusta Šenou! Isto to 
družtvo, koje ne propušta prilike, da odmah 
ne sazivlje sjednice na glas, da se u Srbiji 
slavi kaki! srbski jubilej, da odabire posebne 
odbore, šalje odaslanstva, votira iz svoje 
kase putne troškove, brzojavlja, putešev- 
stvuje onamo, onamo za brda ona... 
Tudje poštuje, a svojim se — ne diči. 

Za srbijanske jubileje i proslave vodi se 
računa, a za hrvatske se ne zna. To je 
doduše u skladu s novim kurzom, ali nije 
prema intencijama Hrvata. A to valja lu- 
čiti: hrvatstvo na jednu stranu, a novi kurs 
na drugu, budući da jedno drugo izključuje. 
Novi kurs znači srbsko-hrvatski ili bolje 
— srbski pravac... 

A da ustane sad iz groba onaj simpatični 
pop Pavao Stoos, pjevao bi danas novi 
»Kip domovine vu početku leta 1907.“ kao 
. pravično raztuženi hrvatski domorodec“. 

užno bi zabugario i danas, 76 godina 
nakon onog svog starog kipa domovine. 
I poput 1833. i danas bi mogao izpjevati 
pjesmu ,Glas kričećega vu puščini hrvat- 
skoga slovstva“. | danas vlada ,puščina vu 
hrvatskom slovstvu“ kao i onda, davno, 
davno ... 

Držimo, da se ova činjenica ne da ničim 
opravdati. Da jedno družtvo, tako osbiljno 
— a družtvo književnika valjda je osbiljno 
— propušta ovake dogadjaje, neponjatno 
je u prosvietljenom svietu. A kad se uzme 
u obzir, da u odboru toga družtva sjedi 
čovjek, koji je napisao ,Hrvatski preporod“ 
u dvie omašne knjige, pa se ni on ne gane, 
već napiše u ,Savremeniku“, organu druž- 
tva, tek nekoliko redaka o ,neproslavljenoj 
stogodišnjici“, onda je to neoprostiv grieh. 

ad se već dotakosmo ,Hrvatskog pre- 


poroda“ prof. Šurmina, spomenut nam je, 
da ćete uzalud tražiti po toj knjizi karak- 
teristiku, sliku, prikaz rada Pavla Stoosa. 
Istina, on ga na deset mjesta pominje, ali 
tek pominje medju ostalima. Tako na 
str. 151. (prve knjige) pripovieda sadržaj 
Stoosova ,Kipa domovine“, anastr.212.veli: 
»Javio se i Pavao Stoos, jedan od vatre- 
nijih pobornika nove misli u Hrvatskoj ..“, 
dakle kao da ga unosi u svoju. knjigu 
istom na tom mjestu, zaboravljajući pri 
tom, da je već o njem govorio. 

Tko bi dakle, prigodom Stoosove stogo- 
dišnjice, htio da se pobliže uputi u život 
u rad njegov, uzalud će tražiti po .Hrvat- 
skom preporodu“. Tako se pišu u nas 
knjige o tako važnom odsjeku hrvatske 
prošlosti. . 

Družtvu hrvatskih književnika preče je, 
da u svome organu ,Savremeniku* napada 
na adresu Starčevićeve stranke prava, na- 
zivajući je ,izrazom narodne podredjenosti“, 
nego da se dostojnom poštom oduži uspo- 
meni Pavla Stoossa, a ono je u prvom 
redu to dužno učiniti. Družtvo hrvatskih 
književnika drži, da je važnije baviti mu se 
sa — Strassnoffom, nego prirediti spomen- 
dan u počast smrti Augusta Šenoe. Družtvo 
hrvatskih književnika ide i dalje, te u svom 
organu vriedja svoje vlastite članove, nazi- 
vajući ih podrugljivo ,književnicima“. Ti 
su ,književnici“ — članovi družtva od nje- 
gova početka; a kad ubire od njih svaki 
mjesec članarinu, onda ih ne stavlja pod 
navodne znakove! 

Ovakovo strančarstvo, koje je zavladalo 
u družtvu hrvatskih književnika, urodit će 
reakcijom, koja ne će ni umnožati broj 
članova družtvenih, niti će povećati bla- 
gajnu družtvenu. Družtvo hrvatskih knji- 
ževnika, kome članovi po svom političkom 
uvjerenju pripadaju svim političkim stran- 
kama, nije zvano, da sa stanovišta jedne 
stranke daje lekcije drugoj, da ju napada, 
da izvrgava ruglu ono, što je potonjoj 
najsvetije. 

Ako krene družtvo ovom započetom 
stranputicom dalje, neka pamti onu: Per- 
ditio tua Izrael! ex te! . 

A Pavlu Stoosu i Augustu Šenoi: slava! 


o 
KRIZA U HRVATSKOM KAZALIŠTU 


Mi, koji smo tako sretni, te imamo 
samo jedno kazalište, koje — nota bene 
— nije u pravoj svezi ni s kojom provin- 
cijalnom putujućom družinom, ne možemo 
izbjeći krizama. Zašto? Jer smo upućeni 
na iste ljude i na istu publiku. Na stranim 
kazalištima, ako glumac nije zadovoljan 
s upravom, prosto mu je odkazati i otići 
na drugu pozornicu, gdje može još bolje 
prosperirati, a njemu se već nadje lagano 
zamjena. Zavod se razvija jednako dalje, 

e kraj ovakih ventilacija još i bolje. 
od nas je drugčije. Nezadovoljan glumac 
može svojim izstupom učiniti aferu, pa ako 
je za njega jedan dio štampe, kadar je 
svojom aferom podrmati pače i samom 
upravom. Kod nas to jednom nije uspjelo 
(Fijanov odlazak u Beograd i Miletić), a 
drugi put jest (Borštnikova i Hreljanović). 
Vani se to ne može dogoditi Da govorimo 
banalnom  prispodobom: Vani se čirovi 
režu, a kod nas gnoje i dozrievaju. Čeka 
se sgoda, makar i lične naravi, dok čir 
pukne. Tako se dogodilo i ovaj put. Neke 
su se glumice (a imamo ih, hvala Bogu, 
do dvadeset), pritužile vladi, da nisu ono- 
liko zaposlene, koliko misle, da bi morale 
biti, pa su iz toga načinile aferu, što je u 
našim mizernim prilikama jako lako mo- 
guće. Jedan dio štampe govorio je već o 
revoluciji u kazališlu“, na što je u ime 
uprave (kao obično) izstupio dramaturg, koji 
se nije mogao oteti tomu, da u podruglji- 
vom tonu ne reagira. [z toga se razvila i 
opet — kao ono kod pitanja honorara 
dramatskih autora — lična polemika izmedju 
dra. Andrića i dra. Dežmana, gdje su u 
afektu izbile na javu i nedelikatne stvari, 
ali tako, da je škodila dru. Andriću a i 
dru. Dežmanu. Pošto je intendant g. Man- 
drović i onako poradi zdravlja tek na ve- 
liku molbu pridržao upravu, počinje se sve 
više pisati 1 govoriti o novom intendantu 
i dramaturgu. Taj novi intendant ne bi 
mogao biti u istinu nitko drugi nego dr. 
Miletić, koji, i ako je imao mana, znao je 
uzdržati uviek budan interes u obćinstvu 
za kazalište, a ujedno držati kulturni ni- 
veau i potrebitu disciplinu, kao i primjerom 
oduševljena čovjeka i druge oduševiti. Na 
žalost njegovo mu zdravlje ne dopušta pri- 
miti još jednom kormilo ovoga broda, koji 
se uzijuljao. Drugoga ovakova čovjeka bit 
će težko naći. Mi imamo čovjeka, koji se 
kazalištem intenzivno bavio, te poznaje i 
strana kazališta, a naše ne samo iz gleda- 
lišta, koji posjeduje spremu i naobrazbu, 
te je proniknut modernim idejama, pa bi 
ulio novoga života i kod kazališla i kod 
obćinstva, no ne ćemo ga imenice iznositi, 
da se ne prenaglimo. Svakako je potrebit 
obzir i čekanje, da naime s novim inten- 
dantom uskrisi i opera, za kojom se toliko 
čezne. Za to vrieme potrebito je, što su 
neke novine  naglasile, da  provizornu 
upravu preuzme u svoje ruke ravnatelj 
ijan, koji kao umjetnik i čovjek uživa 
velik ugled kod kazališta. No javna glasila, 
koja toliko govore o nediscipliniranosti u 
kazalištnom osoblju, morala bi nastojati, 
da i sebe discipliniraju, te da u ovakim 
aferama ne traže senzacija za se i za ob- 
ćinstvo. Nezadovoljstva, opravdana i neo- 
pravdana, bivalo je, a i bit će u buduće 


Po 


STRAH I NADA 


Crtica iz psihologije. Napisao Pavao Je- 
meršić Zagreb 1906. Tisak kr zem. tiskare. 
8' Str. 33. Ciena? 

Sve što se može reći o ovim dvjema 
duševnim pojavama, brižno je i gotovo pe- 
dantno sabrao pisac. Svoja opažanja pod- 
kriepljuje navodima iz studija njemačkih 
filologa, a ilustrira ih primjerima iz obič- 
noga života. Knjižica je informativne na- 
ravi. Pisac poslie kratkog uvoda govori 
obćenito o nekim pojavima sviesti, zatim 
osebice o strahu (primjeri straha, analiza 
1 definicija straha, strahu najsličnija čuvstva, 
jačina straha, strašljivost, strava), a opet 
zasebice o nadi (vječito nadanje čovjekovo, 
analiza i definicija nade, nadi najsličnija 
čuvstva). Vrlo je liepo i popularno napisan 
— uz mnogo sgodnih domaćih i stranih 
primjera — zaglavni članak ,vriednost straha 
| nade u životu ljudskom“, gdje se raz- 
pravlja, što je svrha strahu i nadi, koje je 
mjesto strahu i nadi u razvitku družtva, 
kakvo su uzgojno sredstvo, koje im je 
mjesto u religiji, kako se uzgajaju strah i 
nada, te konačno kako do straha i nade 
mnogo stoji sreća ljudska Već ovi naslovi 
i pomna podjela gradje govore o akurat- 
nosti gosp. pisca, koji ipak u svom razla- 
ganju umije, da predje okvir običnoga 
»školničkog“ stila. U svojoj se studiji drži 
tečevina moderne psihologije. osnovane na 
fiziologiji, ako ih i ne uzima za temelj. 
Kraj oskudice ovakih psihologijskih mono- 
gratija u nas preporučamo Jemeršićevu 
knjižicu, koja je tako lagodno pisana, da 
je pristupna i onomu, koji se i ne dospieva 
baviti psihologijom. 


Pod 


MRVICE 


Neobičan primjer, kako se u nas ubiru 
honorari na — tudji račun. ,Narodne No- 
vine“ u broju od 31 prosinca 1006. donose 
podlistak Pjesnički pabirci“, u kom je 
»autor“ popabirčio po raznim listovima i 
jednostavno prepisao čitave pjesme raznih 

jesnika. Tako n. pr. pjesmu ,Čestit Božić“ 
Pugomira Alaupovića, koja je izišla u mo- 
starskom ,Osvitu“, za tim nekoliko pje- 
sama iz ,Domaćeg Ognjišta“ (Milke Po- 
gačić, Ive Rod, Drag. Domjanića) itd. Pisci 
Ovih pjesama u ,Osvitu“* i ,Domaćem 
Ognjištu, većinom nisu bili honorirani, 
koliko poznajemo naše književne prilike, 
a pabirčar .Narodnih Novina“ liepo je 
prebrojio redke, napisao namiru, a kako 
u blagajni službenog lista ima puno, puno 
novaca, on je na njihov račun ubrao hono- 
rare. Zaista, vrlo lahka i — unosna zaslužba! 


* 
Ad vocem ,Narodne Novine“. U zadnje 
vrieme pronose se glasovi, da će nova 

vlada reformirati i svoj službeni list. Veli 
se, da će ,Narodne Novine“ pretvoriti u 
čisto službeno glasilo, koje bi donosilo 
samo imenovanja i promjene u statusu či- 
novničtva, razne vladine naredbe, kretanje 
marvinskih bolesti, kominikeje, te službene 
oglase razne ruke, a da bi napustila kro- 
niku te beletristički i feuilletonski dio. 

Danas je veći dio ,Narodnih Novina“ 
feuilletonski. Ima brojeva, gdje se nalazi 
po četiri, pet feuilletonskih sastavaka, dok 
je kroničarski dio vrlo mršav, upravo siro- 
mašan. Onaj skupi novac, što se upravo 
baca na razne recenzentske pokušaje i 
vježbe o kazalištu etc., moglo bi se drug- 
čije upotrebiti, da se daju mladim ljudima 
štipendiji za putovanje u inozemstvo u 
naučne svrhe, da se razpisuju natječaji, da- 
vaju nagrade, uobće da se osbiljnije upo- 
trebe za prosvjetne svrhe. 

Istina, moglo bi nam se prigovoriti, da 
u ,Narodnim Novinama“ zaslužuju neki 
siromašni pisci, nu istina je i to, da te 
honorare sustavno pobiru samo neki ter 
neki sretnici . . . 

Možda ne bi bilo s gorega, da se u sa- 
boru, prigodom proračunske razprave po- 
takne i pitanje o vladinom službenom glasilu. 


PA 

Khuenov režim strašno je plienio svaki 
slobodniji glas u hrvatskoj štampi. Plienilo 
se ob dan, ob noć, drugi i treći dan, plie- 
nila se pače i druga izdanja novina. Sve 
s motivacijom, da se je ,čitavim smjerom 
i sadržajem nastojalo razdražiti na mržnju 
i prezir . . .“ 

Novi kurz izvadio je iz tobolca svojih 
»ustavnih sloboština“ i slobodu štampe. 
Taj isti novi kurz, dok je bio opozicijom 
i borio se za vlast, najogavnije je napadao 
na drugu opoziciju, koja se nije borila za 
vlast i ne bori se. I kad je novi kurz po- 
stao djelom t. j. uvalio se u fotelje vlasti, 
nije prestao navaljivati na istu onu opo- 
ziciju, koja je sad ostala jedina, sama. A 
njoj je sad ljepše, odkad je sama opozicija. 

Dakle _ novi kurz ž i dalje ,bori“, nu 
proti — opoziciji. Sto hoće time da po- 
stigne? Ne zna ni sam. Nu mora grditi, 
budući da time opravdava instituciju slo- 
bode štampe. 

Sloboda štampe! Svak piše što hoće i 
nitko se ne buni i nitko ne ,razdražuje 
na mržnju i prezir“. Srbsko-hrvatske novine 
psuju i ruže, potvaraju opoziciju, sjedeći u 
vlasti. Sloboda štampe izrodila se je u onih, 
koji su je dali, u — nepristojnost štampe. 

u tom kaosu od slobode grdjenja izaći 
će negdje tamo g. 1909 jednog liepog dana 
u nekim novinama članak, za čudo sasvim 
mirno i pristojno napisan. Ljudi će se 
trgati tog dana za tim novinama, grabit će 
ih ko kakvo čudo. A vlast to ne će moći 
dozvoliti, ona će taj članak zaplieniti s mo- 
tivacijom, da ,razdražuje na — mir i pri- 
stojnost . . .“ 


IZ SLOVENSKE KNJIGE 1 
KAZALIŠTA 


U novije doba dadoše se Slovenci na pre- 
vodjenje najboljih svjetskih djela. 1! stariji 
i mladji prevode Shakespearea, bilo di- 
rektno iz englezkoga, bilo po Schlegelu. 
Nu da li su ti prievodi točni ili manjkavi, 
o tom piše slovensko-njemačku brošuru 
Glaser: ,Kritike in prevodi za poskušnjo 
(Kritiken und Ubersetzungsproben).“ Autor 
se tuži zbog površnog prevodjenja, a hvali 
najbolje slavenske prievode Čeha Slddeka. 
Koliko je ta brošura objektivna, znat će 
svatko, tko je pratio ocjenu ,Lj. Zv.“ o 
Glaserovoj ,Zgodovini slovenskega slov- 
stva.“ 

Veoma marljiv gradački profesor slavis- 
tike M. Murko napisa dvije razprave, jednu 
u izvješću antropoložkoga družtva u Beču: 
»K povjesti seljačke kuće u južnih Slavena“. 
Tom razpravom popunjuje sličnu Merin- 
gerovu o bosansko-hercegovačkoj seljačkoj 

ući, naime da je njemačka kućna kultura 
utjecala intenzivno na jugoslavensku. Mur- 
kova razprava je novi prilog Jolkloristici, 
koja se u Slovenaca počela liepo razvijati. 
Druga je razprava .Kroaten und Serben“ 
u ,Oesterreichische Rundschau“. ,Lj. Zv.“ 
veli ,da ni še nihče tako razbistril pojmov 
»Hrvat“ in ,Srb“, kakod profesor Murko 
v tem svojem članku“ O tom drugi put. 

Slovenski impresionista Ksaver Meško 
htjede svojim zemljacima reći, da je u nje- 
govoj duši nastao ,mir Božji“. Pod tim 
naslovom nastavlja sbirku pjesama ,Ob 
tihih večerih“. Ali mu nitko ne vjeruje, jer 
mi poznamo našega pjesnika Meška, koji 
nema mira Božjega, već vječno teži za ne- 
čim i pokazuje, da mu je srce nemirno. 
Ova je sbirka pjesama kud i kamo ljepša 
od prve, a jezik joj je dotjeran i upravo 
krasan. 

Najbolji pjesnik slovenski Aškerc, kojega 
Gangl nazivlje Vereščaginom, nije baš obo- 
gatio slovenačko pjesničtvo svojim epskim 
pjesmama ,Junaki“. O njima veli Gang! u 
»-j. Zv.“ sliedeće: ,O ,Junacima“ dobih 
utisak, da je Aškerc radio veoma naglo. O 
toj vjeri utvrdjuje me činjenica, što se jedni 
isti stihovi mjestimice ponavljaju i što su 
načinjeni tako, da ih nije nikako moguće 
prispodobiti sa željeznim značajem njegova 
prijašnjeg pjesničkog govora. Nadalje mi 
se čini, da su te epske pjesme u nekom 
ogledu samo prvi nacrti, po kojima bi se 
iz njih dala načiniti liepa galerija slika, 
slična: ,llirskoj tragediji“, ,Listu iz kronike 
zajčke“, ,Staroj pravdi“ itd. itd.“ Tako je 
ocienjen najnoviji rad najboljeg slovenačkog 
pjesnika. 

Od književnih novosti u Slovenaca znamo 
još samo o romanu Sorlija ,Pot za raz- 
potjem“, koji će doskora ugledati svjetlo, 
te o Cankarevoj ,Krpanova kobila“. 





Česki _Slovansky Prehied* donos. = V. 
sv. prievode pjesama slovenskih pesn:ila 
Simona Gregorčiča i ,sliovenačkog Les- 
singa“ Frana Levstika. Jarom r Boreca, 
bolje prevodi Gr € pesne. nego sz 
to hrvatski prevodioci učinili. 

Središnji odbor za Gregorčičev spomen.“ 
u Gorici pozivlje Slovence na sivpjane 
prinosa za spomen-ploču, koja će se posta- 
viti na kuću, u kojoj se pjesnik roc'a. za- 
tim za nadgrobni kamen | napoxon za ve- 
ličanstveni spomenik. U proglasu stoj. pr 
sano: ,»Slovenci! Tko ne poštuje svoj:n pre- 
daka — nije vriedan da im bude nasijed- 
nik!“ — Uvjereni smo, da će Slovena 
doskora postaviti dostojan spomenik svo- 
jem miljeniku, kako su to u kratko vrieme 
učinili Vodniku, Preširnu i Vilharu. 

* 


Moramo upravo da zavidimo braći Sio- 
vencima, što tako liepo gaje i dramu i 
operu. Istina, saisona je slovenskog kaza- 
lišta kratka, na tjedan se glumi po tri puta, 
jer se pod istim krovom nalazi i njemačko 
azalište, nu za to kratko vrieme pruža 
slovensko kazalište u malom ono, što vele- 
gradska kazališta pružaju u velikom ili što 
je nekad pružalo i hrvatsko kazalište, dok 
je imalo dramu i operu te sebi stekio glas 
trećega kazališta u monarkiji. Danas, danas 
je palo na nizke grane. 
lovenci su pronašli sgodan način, da uz 
dobru dramu gaje i operu u malom stilu. 
Ne mislimo time, da slovensko kazalište 
iznosi samo male opere (na slovenskoj se 
pozornici pjeva Wagner, Massenet, Leon- 
cavallo, Glinka, Bizet, Puccini, Albini itd.), 
već oni s manje aparata, ipak izpunjuju 
dostojno svoj umjetnički program. 

Saisona slovenskoga kazališta započela 
je 6. listopada pr. g. s premierom d' Annun- 
zieve ,Gioconde“, koja se ponovila 30. listo- 
pada, a koja je i u nas poznata. Od izvornih 
slovenskih drama davale su se do konca 
god. 1906. ove: 16. listopada ,Egoizem“, 
aktovka Zofike Kveder-Jelovškove i Can- 
karjeva komedija ,Za narodni blagor“, koja 
se davala 13., 15. i 26. prosinca. 

Od prevedenih drama davala se 20. i 73. 
listopada Hauptmannova ,Elga“, čarobna 
drama u sedam prizora. 17. studenoga pri- 
kazivala se prvi put drama u tri čina ,,Svat- 
beno putovanje“ Talijana _ Gianina Ant. 
Traversi-a. Istog mjeseca pada i novitet 
»Na višavah“ H. Stobitzera. Nadalje su još 
bile premiere 4. prosinca Gallinina ,Ma- 
rietta“, te 23. Anzengrubesovi ,Die Kreuzel- 
schreiber“ (,Podkrižalci“). Izmedju ovih 
premiera bilo je raznih repriza novijih i 
starijih drama. 

Na polju opere donielo je dosad slo- 
vensko kazalište ove novosti: Opera se 
otvorila 2. listopada s Leoncavallovim ,Pa- 
gliaccima“ i Mascagnievom  ,Cavalleriom 
rusticanom*. — Odmah 12. izvodila se 
premiera ,Biserara“ Georgesa Bizeta, koja 

F4 
NJEMAČKA KAZALIŠTA 


Berlinske premijere. Ove sezone osno- 
vana su u Beninu još tri nova kazališta, 
a k tomu se usirajaju raznolika intimna 
pozorišta“, Odi kojin je najslasovitije ono 
Maksa Reinhardta, poznatoga ljubitelja 
umjetnosti 1 poduzetnosa aranžera. Ipak 
se berhinska knuka tuži, da ovogodišnje 
zimske premijere nisu ništa osobito, te se 
ne uzdižu nad ,prosječnu robu“, gdje pre- 
težu engiezke i njemačke šale, irancezke 
»bric—-a—brac“, a istom po koja osbiljnija 
drama. Od irancezkih je autora najoblju- 
bljeniji duhoviti Courteline. premda mu 
nove aktovke i nisu više od onolike 
živosti, kao predjašnje. Novo osnovano 
»novo kazalište“ imalo je s početka dobru 
namisao, da tako zvane biagajničke ko- 
made, to jest one, što redovno pune 
kuću, zamieni s boljom literarnijom ro- 
bom; na žalost nije moglo svoga pro- 
grama do kraja izvršiti, već je malo po 
malo spalo na niveau običnoga pokrajinskog 
kazališta. Davalo je od Moličre-a ,,Bour- 

eois gentiihomme“ i ,,Sganareli* kao i 

altera Bloemsa ,Jubilejski zdenac“, koji 
se širim krugovima osobito svidio; komad 
je nešto odviše patetičan, pun fraza, a imao 
bi da se bori za slobodu umjetnosti. U 
istom se kazalištu davao novitet bečkoga 
pisca Leona Lenza ,Mraz u proljeću, gra- 
djanska tragedija iz sadašnjosti“ s pro- 
sječnim uspjehom. Pisac gramzi poput 
Sudermanna za pozorištnim, više puta bru- 
talnim efektima, a u svojoj simbolici, koja 
se očituje i u naslovu — ,mraz u proljeću“ 
— postaje naivan. Tu se naime prikazuje, 
kako mlada žena, koja je svom ljubavlju 
odana svojemu mužu, mora u smrt zbog 
njegovog brutalnog egoizma; ona tako 
»smrzne u proljeću“ svoga života. Kritika 
se narugala piscu, da se i on smrznuo u 
proljeću svoga stvaranja, koje nipošto nije 
pravo umjetničko već teatralno. — Englezki 
pisac Shaw nalazi odziva i uspjeha. Tako 

ritika hvali jednu njegovu komediju, gdje 
obitelj traži izgubljena oca; tu ima dosjetke 
i sarkazma, ali i izvrstne satire na englezke 
kćeri i sinove. — Maks Reinhardt odlikovao 

se izvedbom Shakespearove ,,Zimnje priče“, 

gdje je osobitom vještinom, kako je to 
malo komu pošlo za rukom, iznio poe- 

tičnost i opet ,lakrdijašku“ stranu ovoga 

djela. Glasovita Agnes Sorma igrala je 
ermijonu. 


o& 
MODERNA NOVELA 


Prigodom recenzije jedne knjige novela 
iznosi berlinski kritičar A. Eloesser vrlo 
zanimljivih misli o staroj i novoj noveli, pa 
konstatira, da se noveli vraćaju opet oni 
stari dani njezine slave, renesansa! Novela 
je kao fina, nježna sestrica, dok je njezin 

rat — roman — buran, te vadi gradju iz 
družtva, filozofije i znanosti u obće. Dok 
je roman namienjen većoj masi, novela ima 
uži, intimniji krug. Ona je od uvijek imala 
aristokratske i konzervativne biljege, kao 

rodukt, koji je nastao iz tješnje veze 
izmedju pripoviedača i slušatelja Moderna 
novela, pravo diete renesanse, potječe iz one 
zemlje, koja nas je najprije naučila umjet- 
nosti udruživanja, konverzacije, saobraćaja 
sa ženama — iz Italije. Na osnovu antiknih 
i orientalnih pobuda stvorio je Bocaccio 
klasični kip novele, koja je bila u neku 
ruku ono, što je ,komorna glazba“ u glaz- 
benim produkcijama. Pripovjedač pripada 
družtvu, koje se hoće da medjusobno za- 
bavlja, on više nije putujući pjevač, koji 
priča za plaću, već se prema družtvu vlada 
kao pair, koji ima sa svojim krugom jed- 
naka prava. Pisac je srastao sa svojom pub- 
likom. Dobar ukus pripoviedačev mora pa- 
ziti, da mu čitatelji ne budu nestrpljivi, već 
da stvarnom brzinom prikazuje svoj sujet. 
Što on manje sebi zaustavljanja dopušta, 
to će se više zaustavljati čitatelji kod nje- 
gova pričanja. Starinska je novela volila 
upotrebljavati t. zv. okvir, to jest, da kakav 
dogadjaj ili ljubavnu pustolovinu ne priča 
sam pisac, već jedno njegovo lice nekomu 
od svojih prijatelja. Osobito su romantičari 
donosili pače po ciele cikluse priča, koje 
pričaju redom svi prisutni. (Sjetimo se na 
pr. Turgenjevljeve ,,Prve ljubavi“*!) No i 
noviji neki novelisti posežu kadkad za ovom 
tehnikom, gdje pisac igra ulogu pripovie- 
dača i slušatelja. 

Većina novelista izlazi pred publiku s go- 
lom stvari, bez okvira. Novela je samostal- 
nija, kad je ovako izolirana; ona osjeća, 
da je čitana, a ne slušana kao prije. Po 
tom je zadobila i neki literarni aristokra- 
tizam kao najvriedniji ostatak tradicije. 
Majstori su u tom u Franceza Maupassant, 
u Niemaca Kleist, u Rusa Turgenjev. No- 
vela je dakle skinula renesanski kostim, 
ali je pridržala njezin aristokratizam, poi- 
mence mir, onaj suvereni mir prikazivanja, 
koje nigdje nije tiše, nigdje glasnije i ne 
postavlja nikakovih akcenata. Na čitatelje 
se ne obazire i ne izrabljuje sebi u prilog 


njegovu dispoziciju. Tu nema hikakovih 
opisa, nikakove izradbe ,stimmunga“, ni- 
kakovih opažanja: tu je samo radnja i 
kretanje. Najpotrebnije se opisne stvari 
donose na kratko, napušta se lirička strana, 
koja je prije računala na duševnu rezo- 
nancu u čitatelja. Novela je u najvišem 
smislu sestra tragediji, koja ne dopušta 
čitatelju, tako reći, ni disati. 

Kad je ono naturalistička bujica bila po- 
plavila umjetničko stvaranje, stradao je 
spomenuti aristokratičko-umjetnički oblik 
njezin. Čudnovati dogadjaji nisu bili više 
dopušteni, pred materijalističnim pogledima 
na sviet moralo je umaći sve neobično i 
čudesno. Sumnjiva je fantazija bila zatvo- 
rena, a njena tetka — posmatranje! — 
njuškala je plebejskom indiskrecijom po 
svim kutevima zbilje. Novela je postala 
dokumentarni crtež, studija milieu-a, a ne- 
kadanje hrlo pripoviedanje izgubilo se u 
psihofizioložkoj analizi. Čitatelj se više nije 
trebao brinuti za iluziju; mogao je sve vi- 
djeti, okusiti i mirisati. Nastao je dijalog u 
direktnom obliku, pa ako su ljudi u obič- 
nom životu mucali ili pentali, morao ih je 
tako prikazati i pisac; on je morao zadr- 
žati i njihovo nariečje ili jargon. 

Medjutim bujica je naturalizma spala 
ostavivši iza sebe plodonosni mulj. Pa kao 
što se preporodila drama, vraća se i mir- 
noj noveli stara slava. Dolazi i njezina re- 
nesansa. Mladji pisci hoće da opet nauče 
ono zamamno umjeće starinskoga pričanja, 
oni opet hoće da nfovore plemenito i da 
prikazuju mirno. Njihov stil treba da se 
uzvine nad zbilju, te organična prolazna 
Životna gradja ima da se odlikuje u višoj, 
čistoj umjetnosti. U ovom su pravcu radili 
od mladjih njemačkih pisaca Schnitzler, 
David, Kurt Martens, pa neke dame spi- 
sateljice — no svi oni još cizeliraju i email- 
liraju, a valjalo bi zasjeći u mjed i mramor. 
Tim putem će se doći do prave renesance 
u noveli. 


Po 


PAS 
Ruski napisao Maksim Gorki 


.. . Polje je obavio sivi suton, a iz 
zemlje, ugrijane od sunca, izbijao je sparan, 
topao miris. Lagahno je izlazio crveni na- 
mrgodjeni mjesec, taman oblak u obliku 
ribe nepomično je lebdio na nebosklonu i 
presiecao mjesec tako, te se činio kao 
zdjelica, napunjena krvlju. 

šao sam preko polja u neki mali, po- 
spani gradić i motrio, kako se sve više i 
više gasio sjaj crkvenih križeva; neki ne- 
obični šum dopirao je prema meni, jedva 
shvatljiv, poput sjene, a crnom, prašnom 
cestom pomicao se pas. 

Obješena repa, izplaženim jezikom i ma- 
šući glavom išao je, ne žureći se, prema 

meni, vidio sam, kako je od časa do časa 
stresao rutavom dlakom. U njegovom la- 
gahnom hodu bilo je nešto osbiljno, pe- 
čalno, a činilo mi se, kao da je to saža- 
ljenja vriedno, gladno pseto nešto odlu- 
ilo, čvrsto i nepromjenljivo — Zovnuh ga, 
tiho zviždnuvši, k sebi. On se strese, sjede 
i dignu glavu, oči mu sinuše neprijateljski 
i izkesivši zube stade na me lajati. Kad 
sam još za korak pokročio, podigao se on 
mučno, oči mu sjale od suha sjaja, lajao 
jena me promuklo i naglo skrenuvši s puta, 
pošao je preko polja svaki put se na me 
ogledavajući i mašući repom, punim čička. 
Gledao sam za njim, kako je išao sam 
preko polja u tihu, sumračnu dalj, i kako 
se približavao hladnom, zlokobnom crve- 
nom mjesecu... 

Poslie dva ili tri dana opet sam ga vidio. 
Ležao je u šikari, na kraju grabe; velike 
su ga, crne muhe lakomo okruživale, pla- 
zile su po njegovim mrtvim očima, u otvo- 
rene ralje, zujale su i zaplitale mu se u 
vunastu dlaku. Pružena vrata izcerio je 
žute zube, a mutno, osušeno oko zurilo je 
nepomično prema gradu. Na nebu lebdijahu 
razpršeno biele oblačne krpe, igrajući se 
sa sunčanim tracima, po zemlji se šuljahu 
male sjene, a činilo se, ko da se nebo 
tiho zabavlja sa zemljom. Kadkad bi se 
koja od tih sjena dotakla pasje lješine, a 
tad bi njezino ukočeno oko, što je zurilo 
prema dalekom gradu, bilo još tamnije... 

I rekoh tome mrtvome psu: 

»Blago tebi! Živio si s ljudima i otišao 
si od njih, da umreš na osami. Nisi htio 
vriedjati ljudi, gledeći tvoj razsap za života 
ti, bio si ponosan i nisi dopuštao, da tebe, 
dobrog, veselog psa, gledaju kao starog, 
bolestnog, lienog nametnika, što živi od 
sjećanja na prošlost i što se hrani od 
uvrjedljive milosti ljudi. Blago tebi, što nisi 
oblatio život lažnim lavežom staračkog 
sebeljublja, ludim mrmljanjem nemoćne 
zlobe životinjske, od slabosti umiruće ostar- 
jelosti! Blago tebi! 

Pravi mudrac umire u pravo vrieme... 
Blago tebi, pseto, jer si spoznao čas svoje 
smrti i tiho se uklonio sa života. 

Blago tebil 

Kako bih rad tu pohvalu rekao tolikim 
na pola mrtvim ljudima, koji truju naš 
život svojim ciničkim dahom lienosti, kako 
bih rad, da od tebe uče primjeru, ti veliko 
pseto! 

Kako dugo već nose smrt u svojim srd- 
cima, nu još uviek stenju i govore, izlie- 
vajući na naše glave smrdljivi dah svojih 
mrtvih duša... 

Blago tebi, pseto! 


"4 
MUDRE RIEČI VELIKIH LJUDI 


Tko ljubi istinu i pravicu, riedko ima 
ivicu. Dr. A. Starčević 


Sloboda je onaj kruh, što ga narod u 

znoju svoga lica mora steći, 
M. Pavlinović 

Pokazati čitatelju istinu i laž, liepo i ružno, 
dobro i zlo, koristno i škodljivo, pravo i 
krivo — to je sve, što se od pisca može 
očekivati. Ja ili ću se toga držati, kako 
mogu, ili ću mučat i mirovat. 

Dr. A. Starčević 

Značaj je najveća moć u svietu ćudo- 
rednom. Smiles. 

Narod hrvatski vjeruje bez da mu itko 
kaže, da je providnost njemu, koji je tristo- 
godišnje sužanjstvo preživio, njemu koji se 
je u duhu kršćanskom za druge vazda žr- 
tvovao, liepu budućnost odredila; narod 
hrvatski vjeruje, da tu budućnost, to po- 
slanstvo, ne bude odkaživati ... nego Bog 
i Hrvati. Dr A. Starčević 

Tvrda odluka duboka je mudrost. 

Napoleon 

Granice kruga misli, jesu granice značaja. 

Herbart: 
Zdvojiti dolikuje se ludjaku 
Dr. A. Starčević 

Odoljeti, to je temelj krieposti. 

Jokay 

Tko se ne uči, taj ne zna; tko ne zna, 
taj ne ima, taj je ništica. Tko uči, taj zna; 
tko zna, taj ima; tko ima, taj je gospodin. 

Dr. A. Starčević 

Liepa haljina pokriva često puta slabo 
srdce i praznu pamet. N. Tomaseo 

Rieči bez smisla ne dopiru u nebo. 

Schakespeare 

Samo prava, povjestnička, narodna imena 
imaju snagu. 

Samo kroz nadtjecanje u napredku može 
slabije ime popustiti jačjemu, može se 
manje pučanstvo većem pučanstvu s dobra, 
iz osvjedočenja pomiešati. 

Dakle tu je glavno: otvoriti to nadtjecanje 
i dati mu prilike, da se u slobodi razvija. 

Dr. A. Starčević 

Čovjek je bez načela kao brod bez sje- 

vernice i kormila na uzburkanom moru. 
M. Pavlinović 

Samo jedno stvara veličinu naroda: slo- 

boda; samo jedno ih ubija: tiranstvo. 
Bossuet 
Život se prilagodjuje načelom, a ne na- 


čela životu. Dr. A. Starčević 
P 
KNJIŽEVNE I UMJETNIČKE 
NOVOSTI 


* Primili smo dvie _ knjižice: ,Lažni 
barun“, lakrdija u dva čina (Zagreb 1905. 
Tisak A. Scholza 169. Str. 67.) i ,Jankova 
politika ili Ženidba Petra Pavlovića“. Šala 
s pjevanjem u jednom činu (Zagreb 1907. 
Tisak A. Scholza 8. Str. 30. Ciena 50 fil.) 
napisao ih R. Devide-Marijan. Na obe 
ćemo se knjižice do sgode osvrnuti. 

* Na povratku iz Parisa u Petrograd, bila 
je u Berlinu na kratko vrieme u Schulteovu 
umjetničkom salonu priredjena riedka iz- 
ložba. Bila je to sbirka ruskih slika i skulp- 
tura od više stoljeća. Baš sada, kad još 
uviek biesni u Rusij bura revolucije i ne- 
mira, bila je sretna namisao pokazati i 
vanjskom svietu umjetničko stvaranje ru- 
skog naroda tim više, što je Rusija baš s te 
strane u inozemstvu malo poznata. Koliko 
državni zavodi toliko su i privatne sbirke 
rado poslale ono, što imadu najbolje i naj- 
dragocjenije. Osobitu pažnju svraćaju na se 
umjetnine DmitrijaLevickoga (1735.—1822.), 
čije su slike poslane iz galerije Romanov, 
vlastničtva cara Nikolaja. Levickij se bro- 
jaše medju najveće umjetnike 18. stoljeća. 

adalje su medju ostalima ovdje zastupani 
Vladimir Borovikovskij (1758. - 1820.) naj- 
uvaženiji učenik Levickijev, Aleksij Antro- 
pov, Petar Drošin i mnogi drugi. 

* Onomadne je načelnik u Avignonu, ne- 
kadanjoj rezidenciji papinskoj, odkrio u 
jednoj od odaja Klementa VI. prekrasnih 
reski iz 14. stoljeća. Klement VI bio je 
onaj francezki benediktinac, koji je vodio 
borbu protiv cara Ljudevita XIV. i puno 
nastojao, da papinskom dvoru u dalekom 
gradu južne Francezke podade sjaja i ugleda. 
U tu je svrhu pozvao umjetnike iz Italije, 
i to većinom iz škole u Sieni, kojim je na- 
ložio, da urese papinsku rezidenciju. Simone 
Martini i Lippo Memmi po svoj su prilici 
Slikali freske u Avignonu, a naslućuje se, 
da iz kruga tih rimskih umjetnika potječu 
novoodkrivene slike na zidovima. U zadnje 
vrieme služila je ova palača za vojarnu, 
zidovi su se upotrebljavali dakako barbarski 
u vojničke svrhe, a Bog zna, što se još 
krije pod tankom naslagom kreča, kojim 
su sada te odaie obieljene. 

* U Parisu ie umro Pierre _Langier, 
tajnik Comedie Francaise, u 70. godini. Kao 
član režijskog kolegija brižno je čuvao 
ustanove moskovskog dekreta, odakle mu 
i pridjevak ,,Posljednji Moskvićanin“ 

* ,Pelleas i Melisanda“ zove se _nova 
opera Claude-a Debussy-a s librettom 

aurice-a Maeterlincka. Prvi put se izvo- 
dila u Bruselju i postigla veliki uspjeh. 
Jedan kritičar veli: Ma kako se uspješno 
Debussy-eva opera prislanja »Štimungu“ 
priče, ipak pri poredbi, koja se nehotice 
namiče, s izvedbom bez glasbe, izbija 
osjećaj, kao da se prozirnoj nježnosti 
Maeterlinckove poezije muzikalnom prat- 
njom nanosi sila, kao da se porastom 
djelovanja otupljuje osjećaj. Bruseljska iz- 
vedba preniela je mjesto dogadjaja u rano 
doba talijanske renaissance, pa je podala 
ukupnu sliku u svjetlim, nježnim bojama. 
To da više odgovara shvaćanju Maeter- 
linckovu. 

* U Leipzigu je umro poznati liečnik za 
živčane bolesti i spisatelj dr. Pavao Julijo 
Mobius. Bile su mu 54 godine. U medi- 


cinskom svietu njegovo ime jedno je od 
najpoznatijih. On znači stanoviti smjer u 
patografiji, kao n. pr. Lombroso, koji je 
sve nazvao , pravom degeneracijom psihose 
iz grupe moralne“. Mobius je Lombrosovu 
teoriju proučio i izradio u potankosti. 
Svaki odstup od normalnosti on je nazvao 
patoložkim. On je dokazao, da su Goethe, 

asso, Rousseau, Schopenhauer, Nietzsche, 
Schumann i mnogi drugi trpjeli od pre- 
laznog ili trajnog ludila. Baš ondje, gdje 
su drugi u geniju nazrievali najplemenitijeg 
i visoko stojećeg čovjeka,  Mobius je na- 
lazio znakove degeneracije. Njegovi spisi 
nailazili su u medicinskom svietu na razna 
tumačenja, dok ih je laik većinom s ogor- 
čenjem odbijao. Najveću je prašinu uzvitlao 
brošurom ,O fizioložkoj slaboumnosti 
žene“. Ženski je sviet na taj spis, čiji već 
naslov kazuje sve, prosvjedovao, nu tim 
je postao ipak svjetski popularan. Zadnja 
mu je objelodanjena radnja bila ,O Scheffe- 
lovoj bolesti“. O ostalih njegovih djela 
spominjemo: ,,O glavobolji“, ,Nervoznost“, 
»O postupanju s bolestnima od živaca“ i 


drugo. 
* Tko najviše plješće i povladjuje u ka- 
zalištu? O tom vrlo zanimivom pitanju 
razpravlja londonski književni časopis ,,The 
Academy“. List opisuje slušateljstvo iz 
srednjeg staleža u jednom od tamošnjih 
kazališta, koje je za izvrstne izvedbe jedne 
lakrdije sjedilo, kao da gleda izvedbu 
»FHamleta“ ili kakovo nabožno prikazivanje. 
Na to je drugi jedan londonski list zapitao 
neke ravnatelje kazališta o toj stvari. Upra- 
vitelj družtva, koje u Daly-evom kazalištu 
prikazuje veselu igru ,The Merveilleuses“, 
reče: ,sStrah pred tim, e ne padne u 
sumnju, da buči, neko tjeskobno ostajanje 
kod konvencijalne pristojnosti, neobična 
odvratnost od svega, što je veselo, — sve 
to karakterizuje slušateljstvo srednjih raz- 
reda. Slušatelji u ložama slobodno se 
naprotiv zabavljaju. Vidio sam, gdje se 
članovi kraljevske obitelji jače smiju od 
ostalih. Aplaus dolazi s galerije, iz ,,pita“ 
(sjelada kraj orkestra) i loža. Što je iz- 
medju toga. srednja klasa, to nam zadaje 
briga. Mora biti nešto izvanredno, da ih 
ane. Čini se, da oni drže smieh grie- 
om proti pristojnosti“. — Drugog je 
mnienja ravnatelj kazališta Majesty: ,,Slu- 
šatelji koje Shakespearove izvedbe, veli on, 
čine neku posebnu klasu. Oni idu u kazalište, 
da uče. Ne držim, da se srednji stalež ima 
smatrati posebno apatičnim. Po mojem 
izkustvu može ono isto biti tako živahno 
kao i ,pit“ i galerija. Budući da su to 
ozbiljnji ljudi, to su oni, za koje Shakes- 
pearove predstave _ u svom elementu, dok 
nisu tako zadovoljni, ako se nadju u kakvoj 
glazbenoj dvorani. 


Po 


POLONYI-STRASSNOFF 


POLITIČKA KOMEDIJA U PET ČINA S PKOLOGOM — POSVEĆENO REZOLU- 
CIJONAŠIMA SVIJU DLAKA 


LICA: 
Ministar Kossuth Branitelj Strassnoffa 
Ministar Polonyi Starčevićanac 
Strassnojf Rezolucionaš 
Tajnik Mezoffy Hrvatski novinar 
Supilos Madjarski žurnalista 
Jedan hrvatski zastupnik Jedna gospodja 
Dr. Frank Druga gospodja 
Gdja. Frank Sluga 


Dogadja se što u Pešti, što u Zagrebu. 


PROLOG 


STRASSNOFF (u komedijaškom odielu, stupa pred zastor, s krivom bradom 
u ruci). Oj gospodo i svietle gospodje, 
Signori i signore! — Potomstvo ! 

Već dugo ja u grobu ležo sam 

I sa mnom jedna tajna zakopana, 
Što stupa sad na svjetlo božjeg dana. 
Svi znadete me kano Strassnoffa, 

Ko varalicu nekad Zagreb-grada, 

A ja vam kažem iz svog groba sada, 
Da sve je bila strašna obmana, 
Politička je bila prevara 

Jer onaj što je k vama došao, 

To nisam bio ja — već Polonyi, 

A ja sam samo kaznu platio. 

Vi čudite se. Uprav tako je, 

Za skupi novac kupit sam se dao, 
Da nisam skuplje i sad mi je žao. 

I ova brada, što je vidite, 

Polonyi-evoj bradi slična je. 

U Pešti s njom sam njega glumio, 

I bez nje sam u Zagreb morao. 

Al sada dosta o toj prevari, 

Komedija će dalje kazati. 

Nek zna se tajna kad sam mrtav ja, 
Politička nek zna se misija! 

(Zamakne za zastor, koji se odmah digne.) 


PRVI ČIN 


Dvorana ministra Kossutha u Pešti. Pisaći stol, stolci, fotelji, kandelabri, veliko zrcalo. 
Na zidu ogromna slika Lajoša Kossutha. Večer. 


PRVI PRIZOR 
KOSSUTH sam. Poslie njegov SLUGA, onda POLONYI 


KOSSUTH (sjedi kod pisaćega stola, čita neki list, pa udari pjesnicom po stolu). 
Ti prokleti — h4t — Starčevićijanci 
Svud kvare nam račune. Ebata! 
(Otvori drugi list) Hm, ovo je od brda gospodara 
Od Crnogorca s vlastelinstva Este, 
Gdje dodjoše na tajni dogovor. 
(Čita) ,| sad, brate, pozdravljam te liepo, 
I gospodu madjarsku vitežku. 
Sve je dobro, da ne može bolje, 
Tastu šljive već su odpremljene.“ 
Te ,šljive“ to su bojna taneta. 
Šifrirao je list svoj lukavo. 
»Prijatelji s one strane spremni, 
Požurimo sada ili nikada. 
Naš je susjed nešto oprezniji, 
Odkad ima novoga vrtljara. 
Ribe plove, kud tunina kaže: 
Tri na jednu. Spremite nam doček |!“ 
A ,ribe“, to su ladje taljanske 
Što jadranskim će morem ploviti. 
(Čita dalje) ,Sve je kod nas već dogovoreno! 
Do vidjenja i do Vidov-dana |!“ 
(Nasloni se natrag u naslonjač) 
Ha, dakle skoro početi će igra, 
Doduše nešto malo — prekasno. 
Najsgodniji je čas već promašen, 


POLONYI-STRASSNOFF 


Jer trebalo je početi u maju, 

Kad oslabljena bila moć im je. 

Tad Njemačka se izolirala, 

A Rusija se ratom vezala, 

Englezi za nas, s nama Srbija . . . 

U Hrvatskoj smo stranku stvorili, 

I Srbe im na vlast propustili, 

U Dalmaciji nova akcija 

Prot Austriji je divno uspjela. 
(Smieši se.) Taj Supilos je vragometan dečko, 
Oj blagoslovljen nek je Szapary, 

Što na njega se srećom namjeri, 

| odkri nam ga. A baš nije skup... 


SLUGA (unidje i najavlja). Preuzvišenost Polonyi-ministar. 
KOSSUTH (ustane i ide prema vratima). 
POLONYI (unidje i rukuje se s Kossuthom). 


KOSSUTH. 


POLONYI. 


KOSSUTH. 


POLONYI. 


Ej Kossuth-bacsi, kakve novosti ? 
Iz Crne Gore što nam javlja knjaz? 


Sve dobre viesti. Spremaju se vražki, 
Municija je odpremljena tamo, 
Poslužit će se dobro topovima, 

Na granici su srbski ustaše, 

A Italija ratne ladje sprema. 

Tek ovdje kanda svaki od nas driema, 
| pušta, da nam tlo se izmiče. 

Jer Dalmacija eno giblje se. 

Od famozne im rezolucije 

Sve kus za kusom k vragu trga se, 

U Hrvatskoj pak Starčevića stranka, 
— Nek vrag im nosi toga kletog Franka! — 
U naše uviek miešaju se posle. 

Tam nemamo mi služnike, već osle, 
Kad vladaju se tako nespretno. 


Dš, pokolenje to je nesretno, 
Ta nekakova Starčević-partei. 
Ja mislim oni sva su zapreka. 
Mi moramo ih kako utući, 
Politički onemogućiti. 
Da pošljemo im Bathyany-a dolje 
Za komisara ? 

Nema s njima sile. 
Ta pronijele ne bi ga ni vile, 
Jer bilo bi mu ko i Khuenu. 

Već valja drugo nešto smisliti 
Sve lukavo i oprezno. 

KOSSUTH (smieši se). Ded dakle! 
Ta, ti si u tom majstor, Polonyi! 
| to bi bilo nešto za tebe, 

Al samo odmah — odmah, molim te, 
Jer ako tako dalje potraje, 
Tad srušit će nam naše služnike, 
I akcija je naša propala... 
SLUGA (najavlja). Jedan hrvatski zastupnik ! 
POLONYI. Bez brade ili s bradom. 


SLUGA. S bradom. 
POLONYI. Dobro je. 
Ja mislio sam, da je Szagoracz. 
SLUGA. Gospodin nešto mrmlja, kano da je pri vinu. 


POLONYI. Ha, znam već, tko je. 
KOSSUTH (slugi). Neka udje samo! 
SLUGA (ode). 
KOSSUTH (Polonyi-u). Ti, Polonyi, ga primi, molim te, 

Jer meni su ti ljudi ogavni. 
POLONYI (smije se). Baš liep si čovjek, dragi Kossuthe, 

Kad trebalo ih grliti i ljubit 

| častiti i piti bratimstva, 

Tad za to bio dobar Bathyani, 

A meni drugu daješ ulogu, 

Da žedne ih prek vode prevodim ... 
HRVATSKI ZASTUPNIK (pokaže se na vratima posvema pjan). 
KOSSUTH (gleda hrvatskoga zastupnika prezirno). 

No taj baš nije žedan. (Odilazi). 

Idem ja. (S gestom odvratnosti ide u drugu sobu). 


DRUGI PRIZOR 
POLONYI i HRVATSKI ZASTUPNIK. Poslie SUPILOS 


POLONYI (gleda smijući se hrvatskoga zastupnika i trepta ga po ramenu). 
No, tot-nem-ember! Nakićen si liepo. 
HRVATSKI ZASTUPNIK. Da živi riečka rezolucija ! 
(Pjeva) A gdje su... (Štuca) samo ona lava dva... 
Ta gdje je Argus... i kamari — (štuca) — la! 
POLONYI (stane preda nj i motri ga). 
HRVATSKI ZASTUPNIK. Oj Argus... riečka rezolucija... 
I kamarila... i još k tomu — ja! 
(Sjedne na fotelj, spusti glavu u naslonjač i zaspi). 

POLONYI (se zamisli stojeći uz hrvatskoga zastupnika). 


Na!... Fuj! | to mi igra ulogu! 
Medjutim ja sam u životu svom 

I s takvim svietom imo poslove, 
Pa zašto da mi sada gade se?! 
Tek Kossuth mi je odviše osjetljiv, 
Al ni on nije imo družtvo bolje, 
U Italiju kad je kreno dolje 

Kod zadnje svoje ekspedicije. 

Taj Supilos zar od njeg bolji je? 
Ta sve je jedno: služnik on ko drugi! 
(Šeta po sobi zamišljen). 


HRVATSKI ZASTUPNIK (u snu). Da živi riečka rezolucija, 


POLONYI. 


A Argus abzug! Kamarila abzug! 

Taj pjani Hrvat kanda pjesnik je... 

Ah, kamarila ... Što je u snu reko? 

Da ,kamarila“ — ona tajna rieč 

Ideju meni šapće famoznu, 

Po kojoj ćemo Kossuthu poslužit 

I skinut s vrata Starčevićijance, 

iZamisli se). Već imam ju. Da, tako — tako je... (Šeta). 


SUPILOS (sfupi nenajavljen u sobu, udje kao da je kod kuće, pristupi 


Polonyi-u i potrepta ga po ramenu). 

No, baratom, u liepu si mi družtvu, 

Tu ovaj sniva, a ti zamišljen 

Ko strateg kakvi. (Familijarno) Daj mi cigaretu! 


POLONYI (izvadi dozu s cigaretama i ponudi Supilosu). Na, tessćk ! 
SUPILOS (zapali cigaretu). Ovdje pijanica ta, 


POLONYI. 


SUPILOS. 
POLONYI. 
SUPILOS. 


Baš na tom svietu nije za ništa! 
O ipak jest za nešto. Svojim buncanjem 
Ideju mi je dao famoznu. 
Čuj, vi Hrvati... 

Nisam Hrvat ja. 
Da kog si biesa ? 

Pravo reći: Grk! 
Ja Supilos sam — grčkog koljena. 
Po Albaniji, Grčkoj, Cincarskoj 
Sva sila roda Supilosa ima... 
Politički sam sve, što hoćeš, brate, 
Po potrebi i ništa. (Smije se) Dosada 
Već mnogo bijah. Najprvo Talijan 
Od irredente — to u Dubrovniku, 
A onda opet Hrvat i Srbožder, 
U Spljetu bijah neki narodnjak, 

Na Rieci pače Starčevićijanac 

— Al ne boj se, ne vuk, već plahi janjac! — 
A danas Madjar, veći nego ti! 

Tek sad te znadem pravo cieniti, 

Ti, biseru od čovjeka! Al čuj me. 

Još nešto moraš izpunit nam sada, 

Ti moraš nam iz oka ili iz boka, 

Sad složit novu rezoluciju, 

Što oni će podpisat . . . 


SUPILOS (skoči). Tko, zar oni — 


POLONYI. 


SUPILOS. 


POLONYI. 


SUPI LOS. 


Zar oni — misliš — Starčevićijanci ? 
Ti čovječe si baš poludio. 

Ta oni nisu tako bedasti, 

Da ovoj će nam zamki nasjesti! 

I čime ćeš ih moći dobiti? 

Zar ima jošte dvadeset mandata, 
Što dali bi im, da u Peštu idu. 

No, njih bi uprav ovdje trebali! 

Ta dosta nam je vaših četrdeset, 
Što pustismo vas amo koritu. — 
Ne, dragi brate, ti me ne shvaćaš. 
O kamarili ovdje radi se. 

Njoj treba da se oni obvežu, 

Njoj takvu istu rezoluciju 

Ko vi ste nama — neka podpišu! 
Pa da ih onda za vrat sgrabite! 

O idi s bogom, dragi Polonyi, 

O kamarili svi u Hrvatskoj, 

Baš dobro znadu, da ne postoji, 
Već ima dobrih tridest godina. 

To za vas je Madjare plašilo, 

To vaš je krampus, vaše bajanje, 

S čim plašite vi djecu madjarsku. 

U Hrvatskoj joj traga ne ima, 

Jer da ga ima, pozno bi se valjda... 
Na nas u Beču nitko ne misli, 

To bedasto je, al je istina. 

Baš za to, ember, što je bedasto 

I što u Beču ništa ne mare 

Za vas Hrvate — sad će misliti, 

Da sbilja ima u tom istine, 

Kad tko im dodje — makar potajno! 
Pa tko da dodje? (Smije se) Ti to ne možeš. 
Ta bio si na Rieci. Poznat si. 


POLONYI. 


SUPILOS. 


POLONYI. 


SUPILOS. 


POLONYI. 


SUPILOS. 


POLONYI. 

Id', ne šali se, ne pravi se glup, 
Kad dosad uviek znao si bit lukav! 
Mi poslat ćemo - nekog drugoga! 
A _ koga drugog poslat ćeš iz Beča? 
Iz parlamenta nikog ne možeš, 

Ni Dalmatinca, bome ni Slovenca, 
Da preuzme ovaku ulogu. 

Za Hrvatsku ih davno nije briga, 

U njihove se stranke plesti ne će. 


Od kamarile jedan izaslanik 
U Zagreb mora doći — to je sve! 


Od kamarile? Onda najpre ti 

Tu kamarilu moraš stvoriti. 

Ne stvorit već — patvorit, Supilos! 
Razumiješ li — nekog poslati, 

U ime kamarile — tobože — 

Nek govori sa Starčevića strankom ... 
Sad reci, nije |' to sve — famozno?! 
Ha, ha, ideja baš je prekrasna. 

(Ogrli ga) Dopusti, dragi, da te zagrlim! 
Ti zasbilja si veći od mene! 

Ne, molim, veći — tek pametniji. 

Jer od tebe ga nema većega! 

(Prošeta se malo po sobi, onda oštro) 
Sad idi tamo, zovi Kossutha, 

Da s njim se o svem porazgovorim. 

No idi odmah. Šta si blenuo? 

(Pokazuje zapoviedajućim kretom na vrata). 


SUPILOS (ga najprije plaho gledao, onda prignuo glavu i ponizno otišao 


na vrata). 


POLONYI (gleda prezirno za Supilosom, a onda pogleda na hrvatskoga 


zastupnika, koji je na fotelju zahrkao). 

Ej do vraga, bagaža prokleta! — 

Politika je poso oduran. 

Advokat već sam bio svodnika, 

Doživio sam toga mnogo već, 

Al ovi od njih jošte gori su... 

No ništa za to. Sad na posao! 

(Sjedne pisaćemu stolu i prebire po njemu). 


Zastor pada. 

DRUGI ČIN 


Soba ministarska kao i u prvom činu. Noć. 


PRVI PRIZOR 
POLONYI i STRASSNOFF. Poslie SLUGA 


STRASSNOFF (je upravo ušao u elegantnom salonskom odielu i duboko 


se naklonio Polony-u). Poručili ste po me, ministre! 


POLONYI (izišao Strassnoffu u susret). 


Ah ti si dakle Strassnofi ? 


STRASSNOFF (pokloni se još jedanput duboko). Excellenz! 


POLONYI. 


STRASSNOFF. 


Za tebe vele, da si prevejan 

| pripravan na varku svakakvu. 
Čuj, imam za te važnu zadaću, 
Vještine mnogo za nju hoće se. 
Ja ne znam, jesi !' tomu doraso. 
Preuzvišeni — zar me ne znate? 
I ne sjećate više mene se. 


POLONYI (gleda Strassnoffa oštro u lice). 


STRASSNOFF. 


POLONYI. 


STRASSNOFF. 
POLONYI. 


Ne, ne sjećam. Ta odkud da te poznam? 
Hm, odkud? Ta od ,plave mačkice“! 
Advokat tamo — nije davno tome -- 
Preuzvišenost vaša bila je. 

Ja konobar sam onda bio tam, 

I glumio sam tamo kadkada, 

I (naglasivši) posredovo za vas kadkada... 
No, dobro, dosta! Ne sjećam se pravo. 
Kad glumio si, to je posve dosta. 

I sad ćeš opet morat glumiti. 

Razumij dobro, pogledaj me dobro, 

I promjeri me okom glumačkim 

Ti morati ćeš mene glumiti, 

Ti bit ćeš ja, a ja ću biti ti, 

— |I volja mi se drugim stvoriti. 

To moja stvar je. — Mene glumiš fi. 
Ja Vašu milost? Ja da budem vi? 
Dakako, ti ćeš ovdje ostati 

U uredu za stolom kao — ja. 

| tkogod dodje — ti si ,Polonyi“. 

Ja na put idem neki daleki, 

Za koji nitko ne smje saznati, 

A za to vrieme glumiš mene ti, 

Izvoli dakle se maskirati, 

Gospodar svih si mojih ladica 

Al te su prazne — to naložih ja, 

Nepristojnost ti dakle ne hasni! 

Za tebe druga već je nagrada: 

Fond onaj sve će tebi platiti. 

S tog vladaj mi se posve pristojno, 

Ne odaj se i radi oprezno. 

Govori malo. 
STRASSNOFF (smiešeći se). Imitirat vas, 

Ja znam sa gestom i sa govorom; 

S te strane dakle da ste sigurni. 

Ja ljubim vam već ruku unapried. 
POLONYI (davajući mu krivu bradu i vlasulju). 

Još ovo uzmi, pa se maskiraj — 

Polonyi odsad ministar si, znaj! 
STRASSNOFF (stupi pred ogledalo, meće bradu i vlasulju). 

Za čas sam gotov — kao Fregoli! (Ode za pisaći stol). 
POLONYI (sfupi takodjer pred zrcalo). 

A ja ću gledat biti kao ti. (Okrene se prema Strassnoffu). 

Baš izvrstan si, bog i duša, ti. 

Ni vrag te ne će sad prepoznati. 

Da ne znam, da sam ovdje ovo ja, 

Ja mislio bi da si ti. Ha, ba! 


DRUGI PRIZOR 
PRIJAŠNJI i SLUGA 


SLUGA (unidje, pokloni se pred pisaćim stolom Strassnoffu, kano da bi pred 
Polonyi-em, drži u ruci neke papire). Vaša Preuzvišenosti, 
ovdje je recepis i koncept telegrama natrag, kako ste željeli. 
(Preda Strassnoffu papire). 

STRASSNOFF (čita). 

»Preuzvišenomu gospodinu 

Posiloviću, nadbiskupu. Zagreb . . .“ 

(Pogleda podpis, onda Polonyi-u, koji ga ljutito motri, a ne 
zna, kako bi zapriečio, da Strassnoff ne pročita brzojavke). 

STRASSNOFF (slugi). No, dobro je. Sad ići možete. 

SLUGA (se pokloni i ode). 


TREĆI PRIZOR 
POLONYI i STRASSNOFF 


STRASSNOFF (smiešeći se Polonyi-u). 
U Zagreb dakle ta je misija, 
| vi ćete se to odvažiti 

Ko ministerijalni savjetnik, 
Von Berger, ha ha — Osvald ili Oskar, 
Već ne znam, kako ono zove se... 
Preuzvišenost, ja vam zavidim, 
Ha ha! Haha! Ha! — dajte da se smijem. 
POLONY! (ljutito). Bezobrazan si. 
STRASSNOFF (jednako se smiešeći). Vi, monsieur Strassnoff, 
Zaboravljajte da sam Polonyi. 
Pardon! Respekt! 
POLONYI (smije se). Da, to je istina. 
U Zagreb ću putovat. 
STRASSNOFF. Misija ! 
Ko onda kad na Rieku išli ste. 
POLONYI. Šta, ti to znaš? I u politiku 
Razumiješ se. 
STRASSNOFF (malo pikiran). Posve naravno! 
Ja pratim valjda dnevne novine, 
Znam faze riečke rezolucije. 
Sve čitao sam sve, gospodine! 
(Povjerljivo). Baš divna vam je finta bila to, 
Ta krasna riečka rezolucija. 
Hrvati su vam divno nasjeli, 
Prevezli ste ih preko vode žedne, 
A imali ste krasnog pomagača 
Kolegu mog sa Rieke Supila. 
O on je čovjek zlata vriedan baš. 
POLONYI. A odkuda ti poznaš Supila ? 
STRASSNOFF. Hm, odkuda? Ta kako da ga ne znam. 
Mi svi se dobro medjusobno znamo. 
Ta ja sam i sam bio nekoč tamo 
U Abbazziji kano častnik jednom 
Po poslu nekom išao sam. Ondje 
Sa Supilom sam često viećao. 
Mi jedan drugog jako cienimo — 
Šta opet kakvu rezoluciju 
Vi hoćete im inscenirati ? | 
POLONYI. Dakako! Samo nešto drugčiju. 
Sa Starčevića strankom! — Znaš li sad? 
STRASSNOFF. Ah divno, divno! Sad mi puca sve, 
| nadbiskupu za to idete, 
Diskreciju vi od njeg tražite. 
Razumijem ! Ta, to je divno sbilja, 
Ja raztapam se sav od toga milja 
Dozvolite, da zagrlim vas sada 

Ko patriotu, ko političara, 
Ko jedinoga pravoga Magjara. 
(Ogrli Polonyi-a i smijući se daje mu ruku). 
Vi doista ste se veći od mene. 
POLONYI. Al veća od nas još je misija, 
Po meni što je čini Austrija. 
Al idem već — ko Strassnoff il ko Berger — 
Da prvim vlakom stignem Zagreb-gradu. (Ode). 


ČETVRTI PRIZOR 
STRASSNOFF. Poslie SLUGA i tajnik MEZOFFY 


STRASSNOFF (sam). Ja Polonyi sam. To je za me glavno. 
Taj položaj mi valja sad izrabit. (Pozvoni.: 
SLUGA (udje i pokloni se). Zapoviedate, Preuzvišenost! 
STRASSNOFF. Ded zovnite mi sada tajnika. 
Koj slučajno je tu u uredu. 
SLUGA. Gospodin Mezščfty. 
STRASSNOFF. Pa dobro dakle. Mezčffy-a zovte. 
SLUGA (ode). 
STRASSNOFF (šeće gore dolje i fućka). 
Baš rad bi znati, hoće !' uspjeti 
U Zagrebu taj vražki Polonyi. 
Ta uspjeti će dobro valjada, 
Al ovdje moram gledat uspjet ja. 


TAJNIK MEZOFFY (unidje naklonivši se.). Ekscelencija želi? 
STRASSNOFF. Tu sjednite i odmah pišite 

Ministru predsjedniku. Recite : 

iz dispozicionog fonda trebam sad 

Baš dvaest tisuć kruna gotovih 

Za onu — on već znade! — akciju. 

Ja odmah ću to tu podpisati 

I brzojavit. Bit će najbolje, 

Da s ovim listom tamo odete, 

I novce sobom sam donesete. 

(Dok tajnik piše, mota Strassnoff cigaretu i sam sobom 

govori.) 

To moj je lični ekstra-honorar, 

to svoju sam mu vriednu osobu, 

Kolegijalno sad ustupio. 

Ta, možda isti ovaj Polonyi 

Osramoti me u toj misiji (Smije se). 

A možda još — ta tko bi znao to 

I lovorom ovjenča me. Hoh6! 
(Tajniku). Već gotovi ste. Evo podpisa. 
(Pogleda druge spise, da vidi Polonylev podpis, a onda se 
istom podpiše.) 
Hm, tako! A sad čekam ovdje vas. 
Požurite se! Uzmite fiaker! 
TAJNIK MEZOFFY (uzima spise i ode). 
STRASSNOFF (razvali se u fotelju). 
Ah, baš je liepo biti Polonyi! 
Zastor pada. 


TREĆI ČIN 


Pisarna dra. Franka. Pisaći stol. Stol s knjigama i novinama, fotelji, kamin. 


PRVI PRIZOR 
DR. FRANK i GOSPODJA. Poslije SLUGA 


GDJA. FRANK. A kakva je to bila važna viest, 
U nadbiskupski što te zvali dvor? 
DR. FRANK. — Ta pravo reći, čini mi se sve 
Komedija ko ono Kopenička. 
Kod njih je čovjek, koj se predstavlja, 
Minister'jalni da je savjetnik. 
I meni se je takvim kazao 
Ko izaslanik bečkog ministarstva, 
Al naglas mu je nekud madjarski, 
I ja mu slabo u tom vjerujem. 
GDJA. FRANK. Pa hoćeš komu svoju sumnju reć? 
DR. FRANK. A komu? Možda ipak varam se, 
Ta savjetnika tih je svakakvih, 
Pa ako ovaj sbilja pravi je, 
Još smiehu bi se samo izvrgo. 
Za mene isto: bio ne bio, 
Nit s pravim niti s krivim savjetnikom, 
Ja nigda veza nisam imao. 
GDJA. FRANK. A šta je s tobom razgovarao ? 
DR. FRANK. Ah, svašta, svašta! Izpitivat htio, 
| htio nešto valjda doznati, 
O našoj stranci i o narodu, 
Kompromitirat valjda htio nas. 
Ja imao sam uviek osjećaj, 
Ko policajni da je agenat. 
GDJA. FRANK. A jesi I' bio dosta oprezan? 

DR. FRANK (se smieši). Ti znaš, da naš je program otvoren 
| jasan mora biti svakome. 
Mi stojimo na državnome pravu, 
| sredstva su nam za to zakonita, 
Tu opreznost je svaka suvišna, 
Govorio sam to, što svaki dan 
U ,Hrvatskome Pravu“ pišemo, 
Što govorimo uviek narodu 
U skupštinama i u saboru. 
SLUGA (najavlja). Gospodin ministerijalni savjetnik. 
DR. FRANK. — Gle, sad je opet k meni došao. 
Svom silom hoće nešto od mene. (Dr. Frank se oprašta 
s gospodjom, koja odilazi, a sam ide u susret Polonyi-u). 


DRUGI PRIZOR 
DR. FRANK i POLONYI! 


DR. FRANK (pozdravi uljudno Polony-a, odvede ga do divana, ponudi 
mu sjesti, a onda i on sjedne). 
POLONYI. Hat, haben si sich, mein Herr, iiberlegt? 
| hoćete |' mi dati pismeno 
Sve vaše — od nas — tajne zahtjeve ? 
DR. FRANK (smiešeći se). O hoću, pače — evo — štampano! 
Preuzvišeni, tu vam je program 
| nauk našeg Ante Starčevića. 
Politika je ovdje naša sva, 
A tu još ima dobrih savjeta. 
Što Starčević nam dao za života, 
| tu je njegovo pismo Banfty-ju. 
POLONYI. Ah, azt nem ćrtem, ne razumijem to. 
Prevedite mi. 
DR. FRANK. To sam mislio, 
S tog dao sam vam sve to prevesti, 
Tu čistopis je toga prievoda. 
POLONYI. Hm, dobro, dobro! Sad .podpišite. 
DR. FRANK. Što? 
POLONY. Ovaj spis. Tu ovaj. Ištenem ! 
DR. FRANK. — Pardon, ja ništa ne podpisujem. 
To nije program moje osobe, 
Već ciele stranke. 
POLONYI (smrknuo se). Vi ste oprezni. 
Nepristupni ste. Čudno! Ištenem |! 

Al, molim, to mi barem kažite, 

Da !' htjeli bi se vi pobuniti 

I narod na Magjare podići. 

Ta vidite: rezolucijonaši 

Obvezali se biti uz Magjare? 

Kad jednom bude Magyar orszag sav 
Od Habsburžke se vlasti odkino, 
Tad kamo li će Starčević-partei 

Uz kamarilu ili uz Madjare ? 

Ja to bi htio od vas doznati. 


DR. FRANK. = Oprostite, al jako čudim se, 
Da vi ko Madjar tako sborite. 


POLONYI. Ja prisego sam vjernost — ebata. 
Azćrt, to moja poštena je rieč. 
Pred vama stoji — kerem alasom — 
Kamarila — to vjerujte mi sad. 


DR. FRANK. — Neizkazano ja se radujem, 
Što ipak jednom vidjet imam čast 
Tu sablast, kamarilu. Nije baš 
Ni tako strašna, ko što priča se, 
A nije valjda niti opasna. 
U ostalom od sve te pobune, 
Što malo čas mi o njoj pričaste, 
Ja mislim, ništa ne će sbiti se. 
Politika će bečka uviek bit 
Ko dosad sklona težnjam madjarskim, 
Da u opasnost nigda ne dodje 
Izgubit kako zemlju magjarsku. 
Magjari pako nigda ne će htjet 
Razoriti monarhiju i vladu, 
To fantazije samo neke su. 
Zar ne vidite, kako ui Pešti 
,Četrdest-osme“ — stranka žestoka 
Politikom se zadovoljava 
»Šestdeset sedme“. Isti Polony — 


POLONYI (se žacne). 


DR. FRANK. = Taj divlji negda Protuaustrijanac 
Sad ukroćen je. Plah je kao janjac 
Iz ruke jede . . . Znamo mi to sve. 


POLONYI (za se). Hm, teremtete, nije !' me prepozno. 
(glasno.) Ne poznate vi onda kamarilu, 
Ta dignuti će jednom bunu, mač, 
I smlaviti Madjare. 

DR. FRANK (posve mirno). Zašto ? Čemu ? 
Poslušniju i bolju Madjarsku, 
No što je danas, ne će imati. 
POLONYI. Hm, zašto čemu? Ne razumijem vas 
Hat, zato, jer bi po tom inače 
Ta kamarila bila suvišna, 
Al, ona jest — i treba saveza 
Od vaše stranke. Evo tu je spis (Vadi spis) 
Za savez s kamarilom. Čitajte! 
I molim, da ga podpišete sam, 
Uvjeravam vas, bit će vam na korist. 
DR. FRANK. (čitajući spis). Ta, to je, molim, na vlas isti tekst, 
Od one riečke rezolucije, 
Tek što je mjesto rieči ,Ugarska“ 
Svud postavljeno ime ,Austrija“. 
POLONYI Dehodj, dakako: Umjesto ,Madjara “ 
Svud stavljeno je . Austrijanci“. 


DR. FRANK (sa smieškom). Ha! 
To onda ko da neka šala je. 


POLONYI. Eh, kerem! Kakva šala? Gledajte! 
Kad Madjar ima rezoluciju, 
Tad takvu mora kamarila imat, 
Pa stoga isti tu i tamo tekst, 
Vi onu tamo ne ćete, pa dobro, 
Stog ovu ovdje sad podpišite. 
To bar je jasno — a i rodoljubno ! 
DR. FRANK. Ja rekoh već, da ne dam podpisa 
I k tomu još u ime stranke. Ne! 


POLONYI. Ja želim nešto biti jasniji. 
— Da. Znam, da stranka... nema sredstava 
Pa u tom smislu . . pomoć ćemo vas... 
Računajte na našu podporu ... 
Ja pače imam sobom novaca .. 
DR. FRANK (ustane ponosito). 
Od nikog novca ne primamo mi, 
Subvencija nam takvih ne treba, 
Mi ostat ćemo posve slobodni 
I prema gore, i pram svakome! 
Jer uporišta drugog nemamo 
Neg narod svoj i njegve ideale. 
I u tom nam je snaga — budućnost! 
POLONY. Al novaca će ipak trebati 
Za borbu prot Madjaru, 

DR. FRANK (osbiljno i ponosito) Pustite ! 
Od obje strane čuvat nam se valja: 
Od lavova al i od kurjaka. 
Ni lav ni kurjak progutat nas ne smije. 
POLONYI (uljudno). Eh, vi ste zbilja jako oprezan. (Ustane). 
DR FRANK (ustane takodjer) Ne! — Samo iskren! — Moj gospodine 
Minister'jalni savjetniče! 
POLONYI (klanjajući se). Szolgaja! 
(za še). | ipak u toj biednoj Hrvatskoj 
Da ima ljudi! Ne bih mislio! (Odlazi) 


Zastor pada. 


ČETVRTI ČIN 


Soba u ministarstvu kao u prva dva čina. 


PRVI PRIZOR 
POLONYI. STRASSNOFF 
POLONYI (ušao na vrata u putnom odielu). 
No to je bila ekspedicija ! 
Moj dragi Strassnofi, zlo sam prošao, 
Tek što me nisu putem sgrabili. 
Na kolodvoru jedva im umakoh. 
U hodniku sam bradu bacio 
| vlasulju — a sad sam Polonyi ! 
To ljepše je neg ona uloga. 
STRASSNOFF. A kako to? Šta putem se je sbilo? 
POLONYI. Šta sbilo se je? Sve od Zagreba 
Dva detektiva pratila me putem, 
I nekako im sretno pobjegoh. 
STRASSNOFF. Oh, vraga! To ste bili nespretni. 
Pardon, ministre! Ja to mislim tek... 
Ti detektivi čudiše se negdje, 
Kad tako ste im naglo nestali. 
POLONYI (smije se). Da, ti su negdje bili u čudu. 
STRASSNOFF. A kako su se samo sjetili, 
Da s vama nije bio čisti groš? 
POLONYI. S početka su mi sliepo vjerovali. 
Od Obzoraša nitko nije sumnjo, 
U kamarilu svaki vjeruje 
Tek doktor Frank — oh odnio ga bies! — 
Taj držo se je rezervirano, 
Govorio je sa mnom oprezno 
Ko s detektivom kakvim običnim. 





POLONYI-STRASSNOFF 


A baš sam njega uzeo na nišan, 

Ukebat sam ga živo želio, 

Da podpiše, a onda bi ga lasno 

Sa Žuvićevim zakonom utukli. 

(Srdito). Medjutim idi, sad te ne trebam 

I skrij se dobro gdje. Policija 

Te naša ne će valjda tražiti, 

Toliko valjda nije nespretna. 
STRASSNOFF. To, ministre, o vama ovisi. 

Baš to mi ne bi bilo ugodno, 

Da sbog vas moram kazan platiti 

I čamiti ko tat u tamnici. 
POLONYI. Da tamnica te čeka svakako. 


STRASSNOFF. Zar sbilja dakle? Valjda aiste vi — 


POLONYI. Da, jesam — jesam — novce mamio, 
Od svećenika patriotičnih 
Kompromitirat neke moro sam 
Sve "a ideju. Do dvie tisuće 
Ja od njih kruna sam izmamio. 
| tu su evo, nek ti budu sad. 
(Daje Strassnoffu novce). 
STRASSNOFF. Puh, to je malo — za tu uslugu. 
(Za se). Baš dobro, da sam dvaest tisuća 
Doznačio iz fonda. Inače 
Rukava kratkih ja bih ostao. 
(Glasno). Al ako mene sbilja uhvate, 
Preuzvišeni, što će biti tad? 
POLONYI. Pet godina ćeš morat sjediti. 
STRASSNOFF (uplašeno). Pet godina! Ta to je previše. 
Pet godina za te dvie tisuće! 
Ta to je mnogo — previše ministre ! 
Kolega Dienes još je plaćen bio, 
Kad ono sgodno je udesio 
Aferu s podmićenjem. Znate li? 
POLONYI. | ti ćeš biti plaćen obilno, 
Iz tamnice kad povratiš se jednom. 
STRASSNOFF. Od koga? Kako? 
POLONYI. Valjda od mene. 


STRASSNOFF. Mešuge! Tko da tomu vjeruje! 
Pet godina je vrieme veliko, 
Ta, gdje ste vi za tih pet godina?! 
Ovake šale nisu umjestne, 
Stog molim odmah novce svakako! 

POLONYI. A koliko ti, prevejanče, tražiš? 
STRASSNOFF. No, dvaest tisuć nije previše . . . 
POLONYI. Ministru ja ću pisat predsjedniku 

Nek pošalje ti svotu traženu. 
STRASSNOFF. Ah, nemojte. To traje predugo, 

Već dajte mi, što sobom imate 

I zadovoljan bit ću. 
POLONYI (ide do Wertheimice). Deset tisuća ? 

Tu više nema. Je !' ti dosta to? 
STRASSNOFF (prima novce). Kad nije više, i to dosta je. 

I hvala liepa! Sluga pokoran! (Odlazi). 


DRUGI PRIZOR 
POLONYI. Poslie SLUGA 


POLONYI (sam). Što znači to? To čudno mi je ipak, 
S polovicom da tom je zadovoljan. 
On moro me je negdje prevarit. 
To odmah ćemo sada vidjeti. (Pozvoni.) 
SLUGA (dodje i pokloni se). 
POLONYI. Je !' amo kakav novac ove dane 
Donesen bio? Koliko je bilo? 
Raztresen sam i ne sjećam se pravo. 

SLUGA. Molim, jest. Prije tri dana. Na vašu doznaku. Ja sam sam 
išao ministru predsjedniku po dvadeset tisuća kruna. Vaše ih je gospodstvo 
turilo u listnicu i meni dalo pedeset kruna. Još sam vam se ja zahvaljivao. 
POLONYI (za se). Ah tridest tisuć'! Lopove prokleti! 

(Glasno.) No dobro, dobro. Sad se sjećam svega. 
U silnome sam nekom poslu bio. 

SLUGA. I meni ste se činili, preuzvišeni, sasvim promienjeni. Valjda od 
posla. Kao da to i niste bili vi. Od onda vas nije bilo tri dana u uredu. 
Ja sam vas vidio u jednom zabavištu, he, he... 

POLONYI. Umukni! Dosta. Dobro je. Sad idi ! (Mahnu mu ljutito rukom.) 

SLUGA (slegne ramenima i naglo ode). 


TREĆI PRIZOR 
POLONYI sam. 
POLONYI. Kad uspjela mi nije misija, 
Na Strassnoffa sad moram paziti, 
Da kako mi ga tu ne uhvate. 
(Pali cigaretu i ustane, kano da se nečega dosjetio.) 

Per Bacco! Uprav — da, d4 — protivno! 
Ja moram radit, da ga uhvate, 

I pošalju u Zagreb k iztrazi 

Za moja djela. Bit će to škandal. 
Blamirat ćemo Starčevićijance. 

I poslat cieli čopor novinara, 

Nek smišljaju svedj nove klevete 

O kamarili i o savjetniku, 

Jer samo tako srušiti ću Franka 

I medj pravaše bacit neslogu. 

Škandal će biti, to je glavna stvar, 

A za škandalom visit kleveta, 

Po kleveti će pasti ova stranka 

|I kleveta će urušiti Franka. 

Što nisam mogo ja ni kamarila, 

To postići će takva kleveta. 

Na poso dakle sad policiji, 

Nek dalje odsad radi — telefon ! 

(Uzima telefon.) Halo, halo! Broj tristo trideset. 
Da, kerem. Ej, halo, halo. Tko tu? 
Policija? — A ovdje Polonyi. 

Ministar da. Pošaljte detektiva 

Dva amo k meni — smjesta trebam ih. (Zatvori telefon.) 
Komedija sad prava nastaje, 

Do sad tek bila neuspjela igra. 


Zastor pada. 


PETI ČIN 


Sudnica u Zagrebu. 


Prije sjednice. Obćinstvo se u klupama i na galerijama skuplja. Novinari dolaze na 
svoja mjesta. Branitelj Strassnoffov razgovara s gospodom. Žamor. 


PRVI PRIZOR 
U klupama medju obćinstvom. 
REZOLUCIJONAŠ i STARČEVIĆANAC. 


REZOLUCIJONAŠ (Starčevićancu). Ha! ha! Sad će doći vaš slavni 


STARČEVIĆANAC. Vi ga slavite i proslavljujete. Ne osjećate li, da na 
cio narod navlačite bruku, kad nas hoćete da zamočite.. 


REZOLUCIJONAŠ. Sramota je, što je dr. Frank razgovarao s jednim 


* 

STARČEVIĆANAC. Vi se svaki dan razgovarate . . . 

REZOLUCIJONAŠ. Al dr. Frank je ugovarao . .. 

STARČEVIĆANAC. Nije mu bilo ni na kraj pameti. (Glasno i srdito) 
U ostalomu bi vrlo dobro bilo, da se uvučete u sebe, pa da za uviek 
umuknete. A s kim ste vi ugovorili riečku rezoluciju ? 

REZOLUCIJONAŠ (okolo). Molim, sa Polonyiem, sadašnjim ministrom 
pravosudja. — Na! — Supilo i Polonyi — to su dva muža. 

STARČEVIĆANAC. Pas psu brat. Vidit ćemo u ostalom, hoće li biti 
plodova od te vaše rezolucije. 

REZOLUCIJONAŠ (oštro). Polonyi je dao svoju poštenu rieč, da će se 
sve hrvatske želje izpuniti. Molim — Polonyi. 

STARČEVIĆANAC (porugljivo). | Supilo. Polonyi — Supilo ! 

REZOLUCIJONAŠ (srdito). Argus — Strassnoff! Argus — Strassnoff! 

STARČEVIĆANAC. Idite, molim vas, s tim vašim Argusom. Pred 
porotom bi dokazi indicija dovoljni bili, po našem kaznenom postupku se 
mora direktno dokazati, što se često ne može sve, ako je istina. Ima mnogo 
nepobitnih historičkih fakata, koji se po našem sudbenom postupniku ne bi 
dali dokazati. 

REZOLUCIJONAŠ. Na primjer? 

STARČEVIĆANAC. Na primjer: Krunitba Karla Velikoga ne bi se pred 
našim sudovima dokazati mogla... (Govore tiho dalje.) 


DRUGI PRIZOR 
Medju novinarima. 
MADJARSKI ŽURNALISTA i HRVATSKI NOVINAR. Poslie BRANITELJ STRASSNOFFA 


MADJARSKI ŽURNALISTA (pita hrvatskoga novinara, što kraj njega 
sjedi). Što se ona dvojica tamo prepiru ? 

HRVATSKI NOVINAR. Prepiru se, tko je veći Strassnoff ili Supilos, 
pardon, Strassnoff ili Polonyi. 

MADJARSKI ŽURNALISTA. Svakako Polonyi! Molim vas, što je Stras- 
snoff prema Polonyiu? Ništa, mala varalica. Polonyi, to vam je Ober- 
gauner ... Tko je taj Supilos? 

HRVATSKI NOVINAR. To je oberban. Taj je Polonyiev intimus. On 
je s njim ugovarao riečku rezoluciju . . . 

 MADJARSKI ZURNALISTA (se sladko nasmije). Hahaha — taj trik je 
doista uspio — ha, ha, ha! Vidite, već po tomu možete Polonyievu vještinu 
prosuditi. Što su prema tomu male varancije toga Strassnoffa — oguliti par 
biskupa i kanonika, koji su vični uviek samo imati posla sa poštenim 
svietom — ali prevariti čitav jedan narod! (Ponosno) Ipak je to vražji dečko 
taj Polonyi! 

HRVATSKI NOVINAR (prči se). O molim, i mi imamo našega Supila. 

BRANITELJ STRASSNOFFA (pristupi k novinaru). Što se vi to prepirete ? 

MADJARSKI ŽURNALISTA. O tom se prepiremo, tko je veći diplomata, 
Polonyi ili Supilos ? 

BRANITELJ STRASSNOFFA (čupka bradu, otvori jako oči, nasmieši se 
i kaže). Strassnoft! (Okrene se i ode na drugu stranu. Činovnik neki udje, 
pa pregledava na stolu papire, da li je sve u redu.) 


TREĆI PRIZOR 
Na galeriji. 
JEDNA GOSPODJA i DRUGA GOSPODJA 

JEDNA GOSPODJA. Taj Strassnoff mora da je liep čovjek... Po 
slikama sudeći sasvim je nalik onomu liepom komiju, od kog se ja najradje 
dajem posluživati, kad odiela kupujem. 

DRUGA GOSPODJA. Koli prozaična prispodoba! On vam je imao 
odnošaja sa groficama . .. Baš sam znatiželjna, kako izgleda, mora da ima 
lepe oči... krasne brkove... ah... 


ČETVRTI PRIZOR 
U klupama. 
REZOLUCIJONAŠ i STARČEVIĆANAC 


(REZOLUCIJONAŠ i STARČEVIĆANAC koji su se do sad neprestano 
prepirali, glasno.) 

REZOLUCIJONAŠ. To ne stoji . . . Supilos je sjajno izašao iz te par- 
nice ... 

STARČEVIĆANAC. Tako bi lahko mogao izaći i Strassnoff. Da su naši 
kanonici bili malo oprezniji, mogli bi bili lahko izbjeći toj cieloj sablazni. 
Nisu trebali nikomu ništa reći, kad su vidjeli, da su prevareni... Protiv 
Strassnoffa tad ne bi bilo dokaza, kao što ih nije bilo protiv Supila, pa bi 
i on otišao iz sudnice kao pošten čovjek... 

REZOLUCIJONAŠ (skoči od jada). 

(Žamor se slegne, svi se u dvorani okrenu prema njemu pa slušaju.) 

STARČEVIĆANAC (jakim glasom). Kad ne bi bilo nikakove druge 
krivnje, Supilo bi zaslužio naš prezir, što je ugovor sklopio sa jednim 
Polonyiem, kojim je htio izručiti domovinu čovjeku panamisti, čovjeku 
obtuženu s tatbine i tatskog jatakovanja i ortačtva, čovjeku obtuženu s kri- 
votvorenja i krive prisege, čovjeku varalici, čovjeku, koji je globio poštene 
ljude, štitio propalice, čovjeku, koji je bio bordelski agent. Sramota na 
Supila, sramota na vas rezolucionaši, da ste pomoć takove hulje tražili i 
primili. Kud vas je doveo vaš Polonyi i Supilo?  Dadu vam izpuknuti koji 

to govor, ali u protokolima madjarskoga sabora leži vaša deklaracija, kojom 
ste izrekli pripadnost slavne naše kraljevine Hrvatske Madjarskoj, koju ovi 
ne će više da priznadu za kraljevinu. Da se naužijete nekoliko mjeseci 
velikih dohodaka, išli ste dalje nego madjaroni za dvadeset godina. Kakove 
ste ustavne garancije stvorili ? Nikakove, pače ste se opirali svim predlozima, 
što smo ih mi u saboru iznieli. Jeste li bar poslovnik sabora promienili ? 
— Jeste li primili predlog o obćem jednakom izbornom pravu? — Jeste li 
primili naš predlog o upravnom sudištu ? — Jeste li primili ma i onu jednu 
promjenu izbornoga reda u gradskim obćinama? Mi smo one trunke vaših 
slobodoumnih predloga radostno prihvatili, a vi ste naše predloge zakopali 
u vaše odbore, gdje se spava a ne radi. Vi ste sve vrieme samo nas grdili, 
vi ste hrvatski politički narod razciepili u dva naroda, iz čega bi moralo 
sliediti i razciepljenje hrvatskoga teritorija, vi ste dostojni učenici i nasljednici 
vašega Polonyia i Supila. — Sram vas bilo pred svietom i potomstvom ! 

REZOLUCIJONAŠ (stane iza glasa vikati).  Argus-Strassnofi! Argus- 
Strassnoffi! Argus-Strassnofi! (onda poćinje neartikulirano buncati, bacati 
nogama i rukama. Poludi. U dvorani velika senzacija. Dodju redarstvenici, 
pa izvedu ludjaka iz dvorane. Udju sudci, odrede, da se dovede obtuženik. 
Dovedu Strassnoffa. Ovaj se nakloni i sjedne nuz stražara na stolicu. Sudac 
otvara spise, a u to zastor pada.) 


KONAC 


RADE SEGEDINAC 


»PROSVJETOM K SLOBODI“ 
(Nastavak). 


Kamo sreće, da se i naša uredničtva tog načela drže, te da taj prokušani 
serum proti toj bolesti što češće rabe, jer je ona kod nas ponajvećma 
kriva, što kraj tolikih naših učenjaka nemamo kritike, kakovu dandanas osim 
jedinih nas Hrvata svi drugi prosvjećeni narodi na korist i napredak svoje 
književnosti imadu. Ta je bolest kriva, što u nas evo već nekoliko godina 
na štetu naše književnosti najljuće političko-literarno strančarstvo biesni, radi 
kojega se naši, za kritiku najsposobniji učenjaci i stručnjaci žacaju zakoračiti 
na polje, na kom i najpravednija i naobjektivnija kritika čitavu hajku stra- 
načkih pristaša autora kritici podvrženog djela proti kritičaru podići može. 

Neki se naši duhoviti i učeni umnici kadkada doduše kraj svega toga 
odvaže na to, da o kojem djelu kritiku napišu. Nu ta im se odvažnost 
obično doskora iznevjeri, jer čim dalje pišu, tim ih očito sve većma spopada 
neka trema, koja ih sve više i više sili, da oko predmeta kritike oprezno i 
bojazljivo pipaju, bi li, ne bi li, ko da se boje, da će ih autor njihovoj kritici 
podvrženog djela, ili pak koji od njegovih književno-strančarskih pristaša 
sad na kakvim maljem po prstima opatrnuti. Drugi pak skaču valjda pod 
uticajem te treme sad na ovaj, sad na onaj predmet, koji za pravo u kritiku 
niti ne spada, naličeći pri tom onim pelivanima u pokrajinskim malim cirku- 
sima, koji izmedju jaja plešu, pazeć pomno, da ne bi koje jaje pogazili. 

Neki opet mladi kritičari upotrebljuju kritičarenje kao neku vrst reklame 
za svoju učenost i načitanost, prosipljuć oko sebe čitavu kišu stranih rieči, 
zvučnih fraza i bombastičnih tirada, a sve to kadkada tako nesuvislo i tako 
konfuzno, da izpod njihovog pera često umjesto kritike čitav galimatias 
nikne, koji nema ni glave ni repa i koji je po svoj prilici i samom piscu 
takove ,kritike“ nerazumiv, a kamo li da bi ga tko drugi razumjeti mogao. 

Jednom rieči: nesretno naše političko-literarno strančarstvo glavnim je 
izvorom većeg diela nebrojenih naših polemika, a ove su opet uzrokom, 
što je običnim geslom većeg diela današnjih naših kritičara, osobito mladjih: 
»Non quid, sed quis“ — ne pako obratno ko svagdje drugdje u prosviećenom 
svietu: ,Non quis, sed quid!“ 

Toj anomaliji pako mogla bi naša javna glasila uporabom gore prepo- 
ručenog ,seruma“ najuspješnije na put stati, jer bi se iza prestanka ovakovih 

čestih i nedoličnih polemika doskora i u nas na korist naše književnosti opet 
stvarna i poučna kritika udomila, od koje bi se i pisci i čitatelji šta valjana 
i koristna mogli naučiti. 

5. Pomanjkanje dovoljne podpore od strane naših javnih glasila. Kad 
čovjek prolistava javna glasila stranih prosvjećenih naroda i kad vidi, koliko 
li se u njima posvećuje truda i mara promicanju i procvatu domaće knji- 
ževnosti, tada se ne može oteti bolnoj nekoj sjeti, proiztičućoj iz uvjerenja, 
da se u nas od strane naših glasila u to ime još i dan danas vrlo — vrlo 
malo čini. 

Dočim strana glasila obično u svakom broju, a uz to često u posebnim, 
kadkada čitav tiskani arak i više obsižućim prilozima o novim djelima domaće 
svoje književnosti obširno izvješćuju, hvaleći ih i preporučujući ih u velike 
pažnji čitajućeg obćinstva, — imade u nas listova, koji o pojavima na polju 
naše književnosti ili u obće nikakovih izvješća ne donose, ili pako samo 
kadkada po koju novu knjigu uz oznaku naslova, piščevog imena i knjižarske 
ciene onako ko iz milosti spomenu, dočim opet drug: listovi samo o djelima 
poćudnih im pisaca kadkada po koju rieč prosbore. 

Istina je doduše, da naša književna produkcija kvantitativno još vrlo 
daleko za produkcijom velikih presvjećenih naroda zaostaje, te da za to naša 
javna glasila o našim književnim novostima niti ne mogu često izvješćivati, 
sve da i hoće, pošto se u nas kraj svega toga, što toliko darovitih pisaca 
imademo, razmjerno riedko kada koja nova knjiga pojavljuje. — Nu što je 
tomu krivo? Ništa drugo, nego gore iztaknuta nevolja, da se i najbolja na$a 
djela kadkada godine i godine po knjižarama i po tiskarskim spremištima 
moraju povlačiti, dok se napokon težkom mukom ne razpačaju, usljed čega 
se naši nakladnici nerado i uz tegotne uvjete odvažuju na nova izdanja. 


Za to bi već bilo skrajnje vrieme, da i naši listovi, naročito pako veći 
i znamenitiji, posvećuju našim književnim prilikama malo više pažnje, o 
njima barem svake subote što obsežnija izvješća donose, preporučujući pažnji 
čitalačkih krugova ne samo nove valjane knjige, nego i starija izdanja dobrih 
knjiga i podsjećujući predstavnike naše bogate i imućne inteligencije barem 
kadkada na to, kako li bi to liepo i za kulturni i materijalni napredak naroda 
našega koristno bilo, kad bi se i oni u liep primjer bogate inteligencije 
stranih prosvjećenih naroda ugledali, te domaću svoju književnost kao i 
širenje pučke prosvjete što izdašnije podupirali, vršeći time jednu od najljepših 
patriotičnih svojih dužnosti. 

Bez neprestanog poticanja, pobudjivanja, nagovaranja i moljakanja ne 
može se u nas u ničem valjanom do žudjenog konačnog uspjeha doći, jer 
smo mi veliki sangvinici, koji se znamo za koješta brzo oduševiti i zagrijati, 
al isto tako brzo i ohladniti i omlitaviti, ako nas tko drugi na uztrajnost u 
započetom djelovanju neprestance ne bodri i ne potiče. 

U tom pravcu pako mogu naša javna glasila najuspješnije djelovati, a 
čim će im nastojanje ljepšim uspjesima uroditi, tim će i njima većih korišti 

donositi, pošto će se širenjem prosvjete i krug njihovih čitatelja i pred- 
platnika sve većma širiti. 

6. Slaba reklama od strane naših knjižara. Pošto veći dio naše bogate 
i imućne inteligencije poznatim načinom mnogo radje strane knjige i časo- 
pise, nego li hrvatske kupuje i čita, to je sasma naravno, da naši knjižari 
glavni dio svog poslovnog dobitka iz prodaje stranih knjiga i časopisa 
povlače, baveć se uz to onako ko nuzgredno i prodajom hrvatskih knjiga, 
što već i njihovi izlozi dokazuju tim, što su većim dielom krcati puni svako- 
jakih stranih knjiga, naročito pako njemačkih, dočim su hrvatske knjige u 
razmjerju prama stranim u tim izlozima obično vrlo slabo zastupane. Za to 
bi ne samo u interesu naše književnosti, nego i u interesu naših knjižara 
bilo, kad bi oni u svojim izlozima više hrvatskih novih i starijih dobrih 
književnih djela, nego li stranih izlagali, te kad bi uz to makar svake godine 
jedanput, recimo o božiću, podpune kataloge svih, još nerazpačanih hrvatskih 
knjiga znamenitijim našim listovima prilagali, i osim toga u što šire krugove 
naše inteligencije, naročito pako bogate i imućne razašiljali, a uz to i kolpor- 
tažu hrvatskih knjiga bolje uredili. 


Bez obsežne i uztrajne reklame ne može se danas u nijednoj grani 
stvarne ili duševne produkcije iole znamenit uspjeh postići, a da se reklama 
i knjižarima i te kako dobro izplaćuje, dokazuju jasno ogromne one svote, 
što no ih knjižari stranih prosvjećenih naroda u vlastitom svom interesu na 
reklamu izdaju. 


* * * 


Ovo bi dakle od prilike bili glavni, — iz naših današnjih kulturnih, 
političkih i socijalnih prilika proiztičući uzroci tomu, što su nam književne 
prilike dan danas još uviek tako traljave i žalostne. 

Nu bili ti uzroci još brojniji i žalostniji nego li što jesu, to oni ipak 
ne mogu ni malo izpričati i opravdati žalostnu onu, jedino kod nas u 
Hrvatskoj moguću anomaliju: da nam bogata naša i imućna inteligencija 
radje stranu, nego li domaću književnost podupire i promiče, jer bi naše 
bogataše već puko rodoljublje na to nukati i poticati moralo, da i oni i 
sa svoje strane i sborom i tvorom kao najmoćniji činbenici u zemlji što 
više moguće doprinose, da nam se te prilike čim prije poprave, da se što 
obsežnije Širenje narodne prosvjete omogućiti uzmogne. 

Da oni sami našu čitajuću publiku sačinjavaju, tad ne bi našim književ- 
nicima, osobito siromašnim, naravno ništa drugo preostalo, nego da se okane 
daljnjeg književnog rada, jer bi ih taj rad u pomanjkanju dovoljnog broja 
kupaca za njihove knjige materijalno posve upropastiti morao. 

Nu na sreću Hrvatske stoji za našim bogatašima nebrojeno množtvo 
gorljivih prijatelja hrvatske književnosti, koji upravo žedjaju za tim, da koju 
valjanu hrvatsku knjigu ili sami pročitaju, ili da si ju po kom drugom pro- 
čitati dadu, i koji bi za to i te kako sretni bili, kad bi im novčana sredstva 
dopuštala, da si i oni makar kadkada po koju dobru hrvatsku knjigu kupiti 

mogu. To su nebrojeni predstavnici naše siromašne inteligencije i poluinte- 
ligencije, to su pismeni, polupismeni i nepismeni sinovi čestitog našeg 
seljačkog i obrtničkog stališa, kojima će nekoć u dio pasti spasonosna zadaća, 
da preporode i uzkrise Hrvatsku, ako im njezina današnja inteligencija složnim 
nastojanjem pomogla bude, da se prosvjetom do blagostanja, a blagostanjem 
do slobode uzvinuti uzmognu ! 

Da se toj njihovoj težnji za prosvjetom što uspješnije udovoljiti može, 
trebamo što više valjanih književnika, a ti književnici treba da što više 
koristnih knjiga u što širje krugove našeg seljačkog, obrtničkog i radničkog 
stališa razturavaju. 

To pako moglo bi se ko svagdje drugdje, tako i u nas najuspješnije 
pomoću malih knjižnica postići, koje bi narodu u svim fazama njegova 
života brzo i lahko pristupne biti mogle. 

Seljački sin, svršiv pučku školu i opetovnicu, postane obično pastirčetom 
na posjedu svoje zadruge, ili svojih roditelja, ako im nije moguće, da mu 
pruže priliku, da izuči koji zanat, ili da koju višju školu svrši. —  Kašnje 
pomaže on kod kuće u gospodarstvu sve dotle, dok za vojnu službu ne 
doraste, i u tom razdobju od svršene pučko-školske naobrazbe pak do 
stavnje zaboravi on najviše od sveg onog, što je u pučkoj školi naučio. — 
Mnogi izmedju onih seljačkih sinova, — naročito iz napučenijih i siromašnijih 
krajeva, — koji kod vojničtva do kakove podčastničke šarže dotjeraju, 
posvete se službi kod raznih grana javne uprave, te postanu oružnici, finan- 
cijalni stražari, podvornici, redari, lugari i t. d., dočim se ostali opet k svojim 
kućama i k svojem gospodarstvu povrate. — Od ovih potonjih postanu 
mnogi tečajem vremena opet analiabeti, svejedno ko i oni, koji su u mla- 
djahnoj dobi radi prevelikog broja školskih sposobnjaka, ili radi drugih 
razloga bez školske obuke ostali, — ako ne imaju prilike, da se barem 
kadkada čitanjem i pisanjem bave. 

Kraj velike darovitosti naroda našega mogao bi on na polju kulturnog 
i materijalnog napredka i druge kulturne narode doskora dostići, kad bi mu 
se u svakom položaju njegova života pružala sgoda, da u školi, u kućanstvu, 
i u gospodarstvu stečeno zvanje i umjeće čitanjem valjanih i koristnih knjiga, 
ili slušanjem popularnih poučnih predavanja sve većma razširivati, upodpu- 
njivati i usavršivati može. 

U tom pravcu učinjen je i u nas u novije doba dobar početak, koji će, 
ako Bog da, vremenom krasnim plodom uroditi. 

»Zora puca, bit će dana!“ 

(Konac sliedi.) 


FERDO BECIĆ 


K SRBSKOM PITANJU 


(Nastavak). 


Hrvatske zemlje bijahu prije seobe Hrvata napučene keltskim plemenima 
(Arbanasi, Iliri) i rimsko-latinskim pučanstvom; keltska plemena bijahu 
vjerojatno pod dugotrajnim rimskim gospodstvom dobrim dielom polatinjena. 
Hrvati sebi podjarmiše ta plemena i osnovaše svoju državu. Nu keltsko- 
latinski živalj nije se odmah izgubio. On se je lagano utapljao med Hrvatima. 
Hrvati zvahu Rimljane ,Vlasi“. Rieč ,Vlah“ znači u Hrvata i drugih Slavena 
Rimljanin, Latin. | Kelte nazivahu Vlasi tim više, što bijahu većinom polatinjeni. 

Evo dakle izvora i uzroka postanku naziva ,Vlah“ naših ,Srba“. Prama 
rečenomu taj je naziv sasma prirodan. Bio bi inače čudan i neprotumačiv 
pojav, da sav hrvatski narod stoljeća i stoljeća u govoru i pismu nazivlje 
svoje pravoslavne ,Vlasi“, a oni ne bi bili Vlasi već Srbi! Bilo bi to tim 
čudnije, što srbsko ime ne bijaše nepoznato Hrvatima; Srbi im bijahu njihovi 
prvi najbliži i najsrodniji susjedi. Kad se useli Magjar, zovemo ga Magjarom, 
Bugarina Bugarinom, ma da je iste vjere kao i Srbin, a samo Srbina da 
ćemo čudnovato nazivati ,Vlahom“?! Da se je sam taj elemenat nazivao 
Srbi, i Hrvati bi ga od prvoga početka bili nazivali Srbi. Nu on se je nazivao 
i bio je Vlah, i tako su ga Hrvati zvali i zovu ga. To ne može da bude 
slučajno. To mora da ima svoj dublji razlog, a taj je, što su naši Vlasi bili 
zaista Vlasi. Obistinjuje se kod ovog obćenitog nazivanja pravoslavnih Hrvata 
»Vlasi“ ona: Glas naroda glas božji. 

Ti Latini ili Vlasi pohrvaćivahu se po malo, dok se sasma ne pohrvatiše. 
Nu do danas pridržaše svoje osebine u tipu i vanjštini, običajima, vjeri itd. 
Bilo bi interesantno da to pitanje vještaci i učenjaci točnije prouče, da izpitaju 
n. pr. formaciju glava i lica u naših ,Vlaha“, jer držim, da bi se kod većine 
našla sličnost s Romanima ili Keltima ; manje više udara ,Vlah“ u oči svojim 
posebnim tipom, licem, napose velikim orlovskim neslavenskim nosom, 
crnom kosom (kao Talijani, dočim su Slaveni osim Bugara, koji su nesla- 
venskog porietla, većinom plavokosi), svojim posebnim običajima, načinom 
borbe itd. Mi laici možemo samo da obćenito nabacamo neke misli i pojave. 

Nu ako se , Vlasi“ pohrvatiše, zašto ne postadoše Hrvati? I to je razum- 
ljivo i prirodno. Vlasi sačinjavahu u nas jaku kompaktnu masu. Vlaška i 

hrvatska rasa nadjoše se kao ljuti neprijatelji jedna proti drugoj, nastala je 
borba o prevlast. Jedan je narod podjarmio drugi. Unatoč pohrvaćenju u 
jeziku ostade u pobjedjenih Vlaha žalac gnieva, mržnje i neprijateljstva proti 
pobjeditelju Hrvatu. Hrvati nazivahu i poslije jezične asimilacije i od poruge 
i za razliku od sebe, od gospodara, svoje podčinjenike Vlasi. Ako se još 
k tomu uzmu u obzir osebine, koje pridržaše, nije čudo, da Vlasi, koji se 
ne osjećahu isto s Hrvatima, ostadoše Vlasi, kao što i Irci ostadoše englezki 
govoreći Irci, Crnci u Americi englezki govoreći Crnci, a na otoku Haitiju 
francezki govoreći Crnci. K svemu tomu pridružio se je još jedan momenat 
od ogromne zamašitosti, a to je vjera. Znade se, kako silnu moć vrši vjera 
u životu naroda i danas; po gotovo bilo je to u staro doba. Vjera je vladala 
čitavim životom, davala pravac simpatijama, antipatijama, borbi. Inovjerca se 
je mrzilo. Zato kad se je odielila iztočna od zapadne crkve, pojmljivo je, 
da su Hrvati većim dielom prihvatili katoličku, a njihovi Vlasi grčko-iztočnu 
vjeru. Jaz je još dublje pukao. Uza sve to silom prilika i zajedničkim životom 
priučio se jedan drugomu, i zajednički neprijatelj, i jedinstvo jezika, i jedinstvo 
interesa približilo ih; uzljubiše še pače, ali ipak ostade neki antagonizam. U 
narodnostnom pogledu ipak i taj se je bio već izgubio, naši Vlasi nazivahu 
se i Vlasi i Hrvati, ali kazivahu, da govore hrvatski, kako i danas seosko 
pučanstvo često kazuje, samo su ostale vjerske opreke. Nu u to se urhieša 
»Srbstvo“. Mimogredno pripominjem, da su ipak i mnogi Hrvati kod crkvenog 
razkola primili grčko-iztočnu vjeru, p4 s toga medju našim grčko-iztočnjacima 
ima dakako pored Vlaha i pravih pravcatih Hrvata. Nu sviest o tom i ta 
razlika izgubila se je prilično. 

Naši dakle Vlasi ostadoše nešto posebno. Hrvati ne mogoše ih podpuno 
absorbovati i asimilovati. Vlasi ostadoše hrvatski govoreći Vlasi. Njih bijaše 
izprva, mislim, najviše u Bosni, a malo u užoj Hrvatskoj i Dalmaciji, nu 
pred turskim navalama umaknuše mnogi i u Hrvatsku, a Bosna se dielom 
naseli opet novim Keltima i Arbanasima, koji se pohrvatiše, te medju pre- 
ostavšim Vlasima ostadoše ili postadoše , Vlasi“. 

Nu koje pravo imade Srbstvo na naše ,Vlahe“, s kojim se pravom oni 
nazivlju ,Srbi“ ?| Iz Srbije ili srbskih zemalja, srbske države osnovane isto- 
dobno s hrvatskom državom, nisu se Srbi selili u hrvatske zemlje, osim 
pojedinaca, već se je selilo pučanstvo iz hrvatskih zemalja u hrvatske zemlje, 
iz Bosne i Dalmacije u užu Hrvatsku. Hrvatsku (Hrvatsku, Dalmaciju, Bosnu 
itd.) osnovaše Hrvati; u hrvatskim zemljama ne bijaše Srba.  Okolnost, da 
je kasnije, iza mnogo stoljeća, Srbija privremeno zagospodovala nad nekim: 
hrvatskim zemljama pod Dušanom Silnim i inim vladarima (Bosna), ne od- 
lučuje ništa, pošto su ti krajevi već imali svoje hrvatsko pučanstvo, Hrvate 
i pohrvaćene Vlahe ovo srbsko gospodstvo ne učini preko noći od Hrvata 
i Vlaha Srbe. Tko se je dakle doselio iz tih krajeva u užu Hrvatsku, bio je 
Hrvat. a ne Srbin, tko se je doselio i pohrvatio, bio je Hrvat ili pohrvaćeni 
Vlah, a ne Srbin. Srbstvo dakle nema pravo na naše Vlahe. Naši Vlasi nisu 
Srbi, već pravoslavni Hrvati ili pohrvaćeni Vlasi, 

Srbstvo je umjetna ili importovana biljka medju Vlasima. A opet nije 
čudo, da je donekle uhvatila korjen. Srbi su iste vjere kao i naši Vlasi. Vjerske 
opreke postojahu, još više radi spomenutoga tradicijonalnoga antagonizma, 
i med samim seoskim hrvatskim i vlaškim pučanstvom. Te se opreke zaoštriš e 
u inteligenciji, osobito u svećenstvu. Svećenstvo vlaško, nosilac druge religije 
od one, koju su prigrlili pobjeditelji Hrvati, iznosilo je u prvom redu ovu 
antipatiju i odvratnost prama svemu, što je hrvatsko. Zato su osobito onda, 
kad je bila ojačala srbska državna ideja pod Dušanom Silnim, mogli po- 
jedinci već u ono doba radi identiteta vjere primiti Srbstvo, srbsko ime. 
Ne samo jezikom već i vjerom identični im Srbi (Hrvati bijahu im samo 
jezikom identični) ukazivahu im se možda kao osloboditelji. Taj se je pojav 
ponovio još i u većoj mjeri, kad su Srbi početkom 18. stoljeća polučili ne- 
zavisnost i opet uzkrisili srbsku ideju. Hrvatska je ideja bila zadriemala. 
Hrvatski je narod od stoljetnih fizičnih borba s Turcima i vječnih borba i 
natezanja s Magjarima i Niemcima za svoju slobodu i nezavisnost bio izne- 
mogao. Hrvati bijahu izgubili svoju nutarnju snagu, zaboravili svoju prošlost, 
svoje ime, svoju ideju. Bili su podložni tudjincu. A Srbi osnovaše opet svoju 
državu, uzkrisiše svoje ime, svoju misao. Čim dalje, tim su morali biti oprez- 
niji. Javlja se srbska državna ideja. Ona reklamuje ne više u ime vjere već 
u ime narodnosti sve, što je srbsko. Ona se sjeća, da je vladala u Bosni i 
dielu Dalmacije. Ona nailazi u Bosni, u Dalmaciji, u Hrvatskoj pučanstva, 
koje govori istim jezikom, koje je iste vjere kao Srbi. Ona bistrim okom 
uvidja, da bi se taj identitet mogao upotrebiti za srbstvo. Ona vidi, da je 
Srbstvu ljepša budućnost, ako si pripoji i Bosnu, dio Dalmacije i Hrvatske. 
Onda je istom Srbija velika i moćna, onda istom imade obseg Dušanova 
carstva, onda istom ostvaruje svoje ideale, onda istom ima pravu veliku 
budućnost. 

Kad bi naši Vlasi zaista bili Srbi, to bi stanovište Srbstva bilo izpravno 
njihova bi borba bila donekle pravedna. Mi im tu borbu ne bismo smjeli za- 
mjeriti, mi bismo tu težnju s gledišta svojih interesa, mogli možda pobijati, 
ali jer bi odgovarala narodnostnoj ideji, morali bismo joj priznati neki raison 
d' čtre. Nu o tom niže. 

Srbska dakle misao zatekla je i Hrvate i hrvatske Vlahe nepripravne, u snu. 
Srbstvo je počelo agitovati, dalo se je na posao. Hrvate ostavlja za sada 
na miru; imadu doduše isti jezik, ali svoje narodno ime, svoju kulturu, tra- 
đdicije, prošlost, svoju ideju, koja se je takodjer doskora probudila i oživjela. 
Zato se je tim snažnije oborilo na naše Vlahe. Nu ruku je Srbstvu vlaško 
svećenstvo, koje je uviek imalo dodira sa srbskim svećenstvom i koje je učilo 
i uči na srbskim izvorima. Svećenstvo je sebi uzgojilo učiteljstvo. Oboje vrši 
svoju moć i presiju na narod. A samostalna Srbija do sgođe i direktno dje- 
luje novcem i inim sredstvima, da si tu novu struju med našim Vlasima 
ojača. Nije ni šala za nju: S hrvatskim Vlasima dobiva 1,600.000 ,Srba“, 
s Bosnom, eventualno i dielom Dalmacije i Hrvatske sačinjavala bi dosta 
veliku i jaku državu, sa više od 5 milijuna žitelja! Tako raztače Srbstvo i 

2 to HAdSIVO ne uzmogne spasiti i obraniti, naše Vlahe, 

Q«\t će ga u Srbe. 
. S vxa? Da hrvatski Vlasi u istinu nisu ni etnografski, ni 
o Ser eki, u obće nikako — Srbi, već pohrvaćeni Vlasi, jezikom 
oso ee tvinom Hrvati. To je moje i većine Starčevićanaca duboko 
' o “> +nienje živi u nama, a dobismo ga proučavajući historiju i 
wood tomu uvjerenju radimo, od njega ne odstupamo. Radi toga 
da o. eat Mi reklamujemo svoje Vlahe za hrvatsku državnu ideju, a 
osa no Hrvate od njih radi hrvatske državne ideje. Ako je to naše 
oosantaei nitko nam razborit ne može zamjeriti, da ga svagdje i svakom 
>. danim ne propagujemo, Ne možemo i ne ćemo crnom reći bielo, niti pra- 
kadavnomu Hrvatu ili pohrvaćenomu Vlahu — Srbin. Što smatramo za istinu, 
tea se držimo. Protivno bi bilo nemoralno. Nama se mora pustiti, da i ra- 
dumo prama našemu uvjerenju. Mi želimo uvjeriti mirnim načinom, poukom, 
istinitim predočenjem stvari svoje sugradjane, da su u bludnji, da su zavedeni, 

da nisu Srbi, već Hrvati. 

Mi imademo dakle pravo na naše Vlahe, jer su to Hrvati. Nu rekosmo, 
da se radi spomenutih opreka oni ipak smatraju kao nešto posebno. Oni 
su posebni elemenat u borbi medju hrvatskom i srbskom misli, oni su možda 
upravo razlog, da su te dvie misli u sukobu, bez njih ne bi toga sukoba 
bilo. Ali oni ne mogu da ostanu nešto posebno, nešto treće. Oni su se već 
bili prilično asimilovali s Hrvatima, svoj jezik nazivahu hrvatskim. Danas 
mnogi naginju k Srbstvu, osobito inteligencija. Nu njihova pripadnost još 
nije riešena. Mnogi i danas zovu svoj jezik hrvatskim, neki se osjećaju Hrvati. 
Oni svakako mora da postanu ili Hrvati ili Srbi. Vlasi ne mogu da ostanu, 
kad ne govore vlaški, kad su premala skupina, kad su izpremiešani s Hrva- 
tima, a susjedi i Srbima, kad ih prisvaja i privlači sa svih strana hrvatska i 
srbska misao, 

Srbi još nisu. Sa srbskom idejom smo u borbi, pa i s onim članovima 
vlaškoga pučanstva, koji su tu misao prigrlili i hoće da ju uciepe našim 
pravoslavnim Hrvatima. Mi držimo, da je to proti pravu hrvatskog naroda, 
proti pravnoj ideji, pa ćemo se proti toj ideji i težnji boriti.  Sliedi, da sa 
svojim vlaškim pučanstvom, s jezgrom njegovom, ne samo da nismo u borbi, 
već ga smatramo za dio samih sebe, mi ga želimo i nastojimo predobiti za 
svoju ideju. Nije nam ono neprijatelj, već ona ideja, i nosioci iste, koji hoće 
da nam ga otudje. 

I to se pitanje imade riešiti po principima prava. Srbska državna ideja, 
ma da nam je srbski narod najbliži i najsrodniji, dok ne ostaje u svojim 
granicama, dok prelazi iste, dok hoće tudje, naše, — neprijateljska nam je 
isto tako kao i magjarska i njemačka. Mi imamo pravo suzbijati ju na svojoj 
zemlji. Dok se Srbstvo svoga drži, braća _ su nam, najbolji saveznici. Kad 
hoće naše, neprijatelji su nam. = (Svršit će se). 


DR. AVELIN STAHULJAK 





STARI PLAMEN 
ROMAN IZ SAVREMENOG HRVATSKOG ŽIVOTA 
(Nastavak) 


Kad su svi izkapili čaše i sjeli udarivši praznim čašama o stol, svi kao 
po dogovoru, složno — to je bio jedan od štatuta ,Spužve“! — onda je 
ustao mali Lojza Krzmanović, koji je baš sjedio do Andrijevića, natočio 
čašu i ogrlio ga: 

— A ovo, dragi Tonček, sad posebice za tebe, ar ja tebe od svih 
preštimavam i ,tebe najrajše mam“ (ovo je pjevao). Je istina ili ni? Bumo 
se kušnuli. . 

| u tren oka obuhvatio je Krzmanović glavu Andrijeviću i poljubio ga 
dva put u ustne, a onda izkapio čašu. 


— A ovu treću — ponovno natoči — ovu treću za Pustajšeka. Ali ne 
za Pustajšeka kao takovoga, nego za našu okladu. 
— Raketu, Lojza, raketu! — vikali su neki oko njega s razsmijanim 


licima. 

I Krzmanović je sbilja izveo ,raketu“. Prislonio je naime mirno čašu uz 
ustne, a onda polagano srkao, zviždeći unutra u vino i imitirajući raketu ; 
a kad je izpio, udario je s čašom po ćelavoj tjemenici, da je sve jeknulo, 
kao kad raketa na koncu pukne i razaspe se. 

— Bravo! — poviknuli su mu. 

— A sad, gospodo, dalje! Nastavlja se predjašnji ,intermezzo“. Brat 
Labud umoljava se, da nastavi čitanje svojih parodija. 

Tog je Labuda Andrijević upoznao prije mjesec dana, kad ga je došao 
potražiti u pisarni, da mu se predstavi. Inače je on još dr. Adalbert pl. Labud, 
koji je bio pristav negdje u pokrajini, a sad je intervencijom Andrijevićevom 
bio dodieljen vladi. Tom mu je prilikom dokazivao Labud, da su jednom 
bili zajedno kod jedne djačke prosvjedne skupštine, da je on, Labud, tu go- 
vorio i biesnio, pače pomagao van baciti Starčevićance, no Andrijević se 
toga nije mogao sjetiti. Obećao je ipak da će ga preporučiti dru. Mujiću, a 
to je i učinio. Imao je Labud izvrstne svjedočbe, premda se je Andrijeviću 
učinio više, da je marljiv nego li vrstan. Labud ga je kasnije dnevno obsjedao, 
da ga uvede u klub ,Spužvu“, pa mu je i to Andrijević učinio dodavši uz 

smiešak : ,Naš klub nije političkoga značaja. Mi doduše jesmo tu pretežno 
svi naprednjaci, ali sastajemo se tako, više za odmor i zabavu, a i za raz- 
govor. Nove članove nerado primamo, jer su neki od ovih bili izraziti 
»štreberi“, pa mislili, da će pomoću ,“pužve“ doći dalje...* rekao je 
Andrijević oštro pogledavši Labuda, no Labud je zašutio i prešao preko 
toga, kao da nije pravo čuo. Andrijević je i dalje sumnjao o njegovu zna- 
čaju, ali ga je svejedno preporučio drugovima u ,Spužvi“. Medjutim Labud 
je brzo ušao svima u volju svojim parodijama. Svake je sriede iznosio nove 
s dosta dobrim političkim aluzijama. Najvolio je parodirati Preradovića i 
tvrdio, da je Preradović od svih hrvatskih pjesnika najpodesniji za parodi- 
ranje. ,No to i jest baš znak Preradovićeve veličine. Nevaljaloga pjesnika 
ne možeš ni parodirati. Zašto, na primjer, Niemci najvole izvrtati na šalu 
pjesme Goetheove?“, tako je opravdavao svoj posao Labud. 

I sad je opet izvadio svoje papiriće i čitao uz smieh i veselo prekidanje: 
»Plovi, plovi naša ,spužvo“ u koj goder kraj..." 

A Andrijević je motrio to lice, koje je onako ponizno i sladko bilo 
onda, kad ga je Labud molio za preporuku, a sad je tako izazovno drzo- 
vito. Pače sad se i kicoški odieva. Gladko očešljan, pomno obrijan s visokom 
ogrlicom, malom kravatom po modi, cvikerom, prstenjem . . . Pače i odebljao 
je nekako, a kad je ono bio s njim u pisarni — čini se Andrijeviću, da 
nije ni cvikera imao. To je ovaj čas ljutilo Andrijevića. Pa kako samo 
afektirano čita! Andrijević bi mu najvolio baciti u lice kakovu uvredu, ali 
se sustegnu. Njega je okupila jača i obsežnija misao u taj čas: Ta nije on 
sam takov; ima ih više, pače i gorih! Svi, svi su izpod onoga mjerila, što 
ga je Andrijević tražio od čovjeka, od naprednoga čovjeka. Ta ga misao 
gotovo sirese. 

Zar sbilja svi? 

| Andrijević je išao očima i mislima od jednoga do drugog. Onaj prvi 
do Labuda, što je postavio šaku na šaku, a na njih glavu — onu debelu 
glavu s ružnom izbočenom čeljusti, koja se tek kadkad otegne na gotovo 
idiotski smieh — ono je Dessauer. Andrijević ga pozna još od školskih 
klupa, kako se je provlačio iz razreda u razred različnim popravcima i 
instrukcijama. Lako mu je bilo držati i tri instrukcije, kad je otac imao na 
daleko razgranjenu trgovinu s drvima, a njega jedinca sina i jednu jedinicu 
kćerku. Taj je Dessauer još i sada pravnik, dakako samo upisan. Bio je u 
Beču, da sluša ,bodenkultur“, no slušao nije ništa, nego se za dvie godine 
vratio u Zagreb. Andrijeviću je bio dosadan, ne samo zato, što je bio du- 
ševno prilično ograničen, već i što se nekako nametao u političkim pitanjima, 
da nešto sudi. Bio je tobože naprednjak, jer je to onda bilo u modi, ali 
uviek se bunio nešto ili izrugivao tobože naprednjačkoj kojoj misli, a kad 
su ga drugovi u polemikama ušutkali, onda bi rekao, da se samo šalio, da 
ih izkuša. U ostalom, da on ne da sebi ni od koga ništa sugerirati! Andri- 
jević se često ljutio na sudrugove ne toliko, što su ga pripustili ,Spužvi“ 
— jer tu je više puta častio i plaćao za prijatelje ,ceh“ u kayani — već 

'ivali u sastanke kod stvaranja kakvih zaključaka. Drugovi 
da se bogata čovjeka ne smije odbacivati, a Dessauer 
izbora sve _ one novce, što mu je otac dao za put 

'» svrhe, a otcu je rekao, da je trebao novac, da 

bi mu drug bio pao u dugove i sramotu. No 

> nametljiviji i baš nedavno htio, da njihov 

vodjama kod neke stvari, o kojoj ni sam 

Andrijević dobro izgrdio i dokazao mu 

dtad Dessauer ne gleda pravo Andri- 

..o draži njegov tobože znamenovni $mieh, 


se Andrijeviću čini — idiotske crte. To je 
.oga ovamo Niemca i ništa drugo. Ta, to je i bez 
. a umišljen ' 


e! Do Dessauera sjedi već na pola pjan Makso Aleksić, 
.<vićev sa sveučilišta. Pače jedno je vrieme jako s njim drugovao 
.:19 ga kao pravu pjesničku dušu. Bio je uviek onaki, kakav sad sjedi. 
eued, suhonjav, crne kose i vlažnih očiju, a sav nekako drhtav i nervozan. 
Ruke je imao dugačke i prste duge, neobično biele, a uz to otmene kretnje. 
Kao slučajno prebacio bi veliki kao svila sjajni snop kose preko glave, a 
u toj kretnji bilo je dostojanstva i nekoga ritma. On sad grizka nokte i oče- 
vidno duševno nije prisutan družtvu. Svi ga poznaju i ne mare već za nj. 
Čim naime popije nekoliko čaša vina, uviek se tako na jednom nekamo za- 
misli. Nije to afektacija, već zazbilja zamišljenost. U prvašnje dane, kad bi 
znao biti tako s Andrijevićem u družtvu — a oni su jedno vrieme bili skupa 
i na stanu, — onda je rekao, da mu u ovakovoj dispoziciji dolaze ideje, 
da u duši gleda daleku finu sliku, da je upravo osjeća, a onda bi je i ski- 
cirao ili odmah metao u stihove. Andrijević bi ga onda sokolio, neka izra- 
djuje, pa daje u štampu. I sbilja je Aleksić brzo izišao na glas kao neobična 
pojava modernističkoga pjesnika, koji stvara neke nove pjesničke slike, ima 
pače neku posebnu melodiju jezika -—— kako je to iztaknuo n njem novinar 
I kritičar. Korbek, što baš i sad do njega sjedi. | Aleksić je pjevao. Andri- 
jević se veselio njegovim uspjesima i povukao ga još na sveučilištu medju 
naprednjake, kojima je godilo, da imaju u svojoj sredini i pjesnika. Brzo su 
ga proglasili ,našim Verlaine-om“, pisali o njem reklamne članke u podlist- 
cima svojih novina, a konačno u književne listove proturavali o njem čitave 
studije, gdje se jedan mladi kritičar tako zaletio, da je sve naše dosadašnje 
pjesnike metnuo na jednu stranu, a Aleksića na drugu. ,Ako i jesu“ — veli 
— ,naši stari pjesnici imali misli, ali formu, arhitektoniku, muziku jezičnu 
nisu gotovo ni osjetili, dok je naš Aleksić sama muzika; njegovi se stihovi 
izvijaju iz duše njegove kao koluti dima i vlastitim bivstvom svojim oblikuju 
se u sliku, u ton... A to i jest pravo biće lirike.“ Andrijević je bio od- 
lučno proti ovakovu hvalenju, ne što bi zavidio njegovoj slavi, već, što se 
poznavajući Aleksića bojao, da ne bi tolika hvala na nj štetno djelovala. | 
nije se prevario. Aleksić je već od to doba uzeo neku pozu, pustio kosu, 

podao se noćnome životu (premda nije bio alkoholičar), te počeo u sebi 
gledati nešto drugo: ne sina čestitoga i priprostoga gostioničara iz donje 
llice i njegove debele polovice, već neko eterno biće, koje je slučajno uzelo 
tjelesne atome od svojih roditelja, dok je duhom svojim izdanak genija ... 
| spram Andrijevića je Aleksić bio postao nekako tudji, jer da ga on do. 
voljno ne cieni. Andrijević je naime čitao njegove pjesme, mnoge pohvalio, 
a gdjekoje nije. Kod jedne mu je rekao, da je očito nedovršena i misao 
da joj je skroz banalna. To je Aleksića razljutilo i dobacio Andrijeviću, da 
ima ljudi, koji su sliepi za boje, a gluhi za — Beethovena! Andrijević je 
potreptao onda Aleksića po ramenu i rekao mu prijateljski : , Nemoj se srditi, 
dragi Verlaine!“ — Ovo je bilo u šali, ali Aleksić je u istinu počeo tražiti 
srodnost s Verlaine-om. Stao ga je čitati. Ali što se dogodilo? Verlaine-ovi 
se motivi izprepleli s Aleksićevima i čitav jedan ciklus njegovih pjesama 
izadje uz veliki triumf naprednjačkih listova, ali se protiv njih javi jedna 
oštra kritika starčevićanskoga djaka, koja našemu Aleksiću stane dokazivati 
i izpisivati što je sve uzimao iz Verlaine-a. To je na mladoga Aleksića dje- 
lovalo kao mlaz ledene vode. Andrijević je sam imao dosta posla, dok ga 
je utješio, ali više u njem nije povratio prijašnjeg pjesnika nikada. Govorio 
je siromah, da će se osvetiti onomu listu, da će spjevati nešto veliko — 
veliko, ali to je ,veliko“ bilo samo u kriesu njegova oka i vršku stisnutih 
od boli usana . .. | sad valjda onako zamišljen smišlja ono ,veliko“, a 
Andrijević ga sa sažaljenjem motri i čudi se ljudima, koji se mogu smisšiti 
i veselo zabavljati a imaju ga na duši. Prevelikim hvalama ubili su u njemu 
i čovjeka i pjesnika. Ima li nade, da se taj čovjek spase? Težko, — misli 
Andrijević, jer znade, da će Aleksić, zureći ovako neko vrieme u neku — 
po svoj prilici praznu — daljinu, da će opet početi naglo piti, dok se ne 
opije, onda će bučiti ili potući se, a drugovi će ga morati suzdržavati, a 
onda odvesti kući. Sutradan opet ne će ništa znati. Već ga sad dražka i 
i natače mu u čašu onaj kritičar Korbek, što do njega sjedi, a što ga je 
negda najviše hvalio. 

Taj je Korbek bio već stariji novinar, a suradjivao je negda još kod 
onoga starog ,Obzora“, poslie prešao starčevićanskim listovima, ali kad su 
došli po stranku tužniji dani a njemu plaća slabija, našao je okrilje u jednoga 
lista starih madjarona. Kad je ta stranka kod izbora pala, našao se Korbek 
preko noći kod naprednjaka. Sve je on to jednom sgodom, kad su skupa 
pili, na tanko i široko pričao Andrijeviću i opravdavao posve novinarski sve 
svoje prelaze kao neke ,evolucije“ i ,etape“ u svom razvoju. Andrijević ga 
nije ni korio sbog tih njegovih promjena tumačeći s modernoga gledišta taj 
pojav kao zaradu, koja ne tangira karakter. Ako može slagar biti n. pr. 
socijalista, pa biti u službi kod lista, koji na njegove vodje udara i on to 
pače slaže — zašto da i novinar svoj talenat ne unovčuje onako, kako će 
njemu biti bolje. Andrijević se sjeća tih svojih rieči, s kolikim ih je zado- 
voljstvom i uvjerenjem rekao, a sad — eto baš sad, kad su mu ponovno 
pale na um, vidio je, da ne stoje | novinar, i novinar mora da ima svoje 

! tom skupu ljudi traži čovjeka — što da 
“a, za koga na primjer zna, da je protiv 
>, kako je za vrieme izborne borbe, 
“bek, da navali na svoga neka- 
ištenje, čast, porodicu i sve. 
je onda izpričavao pred 
stvari, ali sad, ovaj čas, 
na svoju ruku napadao pro- 
.ne pisao za plaću (a bilo je kod 
. se Andrijević, kako se je Korbek 
one kritike napisao, a gle, sada ga 

učito uživa u tom, da ga opije. 
vić oči s njih na mlada liepa čovjeka, inače 
zorca, za koga ni danas ne zna, kako je zapao 
»ložda i on sbog karijere. Andrijević ga poznaje 
>e baš svojim pustolovinama nije nigdje izticao ni 
. njima pripoviedali. A bio je Gregorac liep čovjek. 
4 i sam Andrijević, kad ga ovako sa strane gleda, Nema 
, badava, liep je! Lice s finom kožom, rumenom i bielom, 
... a usne nevjerojatno jako crvene, pa veliko crno oko, mali 
pravilan nos: sve je to odavalo skladnost i ljepotu. On ovaj 
"no sluša Labudovu parodiju, kano da je uči na izust. a ako ne 
..on će sigurno poslije opet tražiti Labuda, da mu dade, da prepiše. 
arke stvari treba za — dame. Mnoge dosjetke iz različnih njemačkih 
saljivih listova ima u svojoj bilježnici Gregorac, jer ih treba za — dame. 
Pače se Andrijeviću pohvalio, da već i sam stvara neke dosjetke i da im se 
dame smiju, a Andrijević je bio uvjeren, da bi se one smijale makar čemu 
od njega, kad je tako skladan i liep! Gregorac je u ostalom — znao je to 
Andrijević — imao na duši već dvie unesrećene djevojke (jednu iz bolje 
kuće), koje je dakako ostavio. Jedna je od njih bila rodjakinja nekoga višeg 
sudbenog činovnika kod prijašnje vlade, ali kad je vlada pala, držao je Gre- 
gorac — i javno to govorio — da su i zaruke — pale. To je u Andrije- 
vićevim očima bila neliepa, da ,štreberska“ crta u Gregorčevu značaju. 
Gregorac se dakle za to bio zaručio s onom djevojkom, da može avansirati ? 
Zato, da... tu stade u mislima Andrijević. Prekinu ga nešto, što je jeknulo 
duboko iz njegove nutrine: a zar i tvoje zaruke nisu takodjer ,štreberske“ ? 

Gotovo se zamračilo Andrijeviću od te pomisli, ali se u brzo sabere i 
razvedri. Ta, on je — prekinuo, to jest, on će prekinuti. Sutra. Odmah 
Sutra. Zato je onako otišao iz lože. Zato. — Ne, Andrijević ne će nositi na 
sebi grieha, da je ljubavlju kupovao karijeru. On hoće da bude čist. 

Ali još je nešto palo na um Andrijeviću i ujedno mu razjasnilo, zašto 
je Gregorac stupio u njihov klub (a stupio je tek nedavno!). Gregorac se 
nekako na plesovima takodjer motao oko njegove Olge. Jedan mu je prijatelj 
rekao, da je Gregorac još prije, nego li se je Andrijević upoznao s Mujićevima, 

snovao, kako bi došao u dodir s porodicom Andrijevićeva sadanjeg šefa. 
Naravski s ozbiljnom namjerom, da se oženi, jer je, veli, već sit toga 
bećarskog i pustolovnog života. On je dakle računao na Olgu kao na jednu 
stepenicu u karijeri, a eto Andrijević ga pretekao. A ne bi ga bio pretekao, 
da nije Gregorac tada bio baš u jakoj ljubavnoj vezi s nekom gospodjom, 
koja ga nije tako lako puštala iz svojih šaka. Ta je ljubav bila uzrok, da 
se nije mogao primaći Olgi, no on kao da nije i poslie_ gubio nade, jer je 
kušao — kako su Andrijeviću pripoviedali — ipak možda iztisnuti svoga 
suparnika. Zato je i došao u ovaj klub i dao o sebi govoriti kao o na- 
prednjaku, koji je od vajkada u duši bio slobodoumnih ideja, ali se za 
predjašnje vlade nije smio izticati! O Olgi je često govorio. Da je tu samo 
djevojka, lako bi mu bilo — govorio je Gregorac nekim prijateljima, od 
kojih je Andrijević to sve saznao — ali i otac je glavni, a on je zavolio 
Andrijevića. Kad je netom Andrijević bio nazdravljen s Olgom, nekako su 
mu se sukobili pogledi s Gregorčevim i kao da su to sve potvrdili. 

Koliko god se sad Andrijević u srdcu i veselio, što je i nehotice pokvario 
račune toj praznoj liepoj glavi, toliko bi mu nekako bilo i drago, da ga 
Gregorac rieši toga tereta — Olge. O, on bi mu poklonio svu karijeru, sve. 

Karijera, ,štreberstvo“ — ono, na što su oni uviek prije navaljivali u 
svojim listovima i odsudjivali kao nemoralno — eto to je ono isto kao i 
prije, samo u drugom obliku. Pače i on, koji je bio iedan od najoporijih, 
najrigoroznijih, jedan od vodja, — on, značaj, Andrijević savija svoju ponosnu 
glavu u krilo jedne obične, da sasvim obične djevojke, ni za što drugo nego 
što je pomoću njezina otca došao do odvjetničtva i što će se možda i dalje 
popeti. 

I sad razumije onoga, što je ostao posve sam: bez porodice, bez 
potomstva — onoga, što ga je on s iztegnutim mačem kao sveučilištarac 
stražio uz odar. Onoga, što mu je vrvilo onoliko ljudstvo .. . 


(Nastavit će se) 


" GLOSE 


zKkukuljio. Iz ličinke izletio leptir, znate, 

.uše liepa šarena krila, al kad mu pogledjete 

nonture — mrtvačke glave. Simbolično, je I' te? 

e nosi smrt, da li opoziciji ili — sebi? To je ,narodni“ 

, baršunasta krila, ono su obećivane ustavne reforme, ono 

ce noch nie dagewesen, ono je vanjsko lice pismenih sastavaka. 

ur, šareni. | onda su svi u nas — naša lahkovjerna inteligencija, — 

nuli za tim leptirom i upirali oči u nj, ko _u neko poslanje, spas, što li. 
A što je? Leptir, koji nosi na sebi sliku, a u sebi klicu — smrti. 

Novi se kurz razkukuljio. Iz ličinke izletio leptir, koji postaje sve sličniji 
onomu leptiru staroga kurza. Iz jednake ličinke — jednaki leptir. 

Nu ostavimo carstvo leptira, manimo se simbolike, pa krenimo u 
sviet realnog, sitnog ra 'a. Rekli su, obećavali su, pjevali su i cvrkutali poput 
vrabaca: Narode, sloboda vlada! Nema više protekcija! Svakome onome, 
koji stoji bilo u kakvoj zemaljskoj ili državnoj službi, slobodno je izpoviedati 
načela kakva hoće bez straha, bez bojazni! Nema više denuncijacija narode ! 
Klikama je skrhan vrat! Ta sloboda vlada! Ubogi i sirote, amo vas pod 
plašt narodne vlade! Vi učitelji, vi patnici, bit će vam lakše, već početkom 
god. 1907. dobit ćete žasluženu povišicu, ne 400 već 800 kruna više, (kako 
je na skupštini učiteljskog saveza obećavao jedan zastupnik novoga kurza!) 
A izbori? Ta slobodni kao nikad prije! Nema tu nasilja, nema više presije, 
nema prietnje, nema zastrašivanja: svaki neka glasuje kako hoće, kako mu 
nalaže mila i draga voljica njegova' Ta sloboda vlada, ne zaboravi narode! 
Novi kurz je liberalan do skrajnosti! Eno samo u saboru! Susretljivost, 
sloboda govora, liberalno tumačenje poslovnika! Sa starim magjaronima ni 
u crkvu! Sloboda, sloboda, sloboda! 

O kako je divno u ovoj malenoj ,hrvatskoj i srbskoj“ zemlji, zemlji 
bezkonačne slobode i ljubavi i mira i jednakosti i bratstva i — ,narodne“ 
vlade. 

I ljudi su ubezeknuto gledali, kako se sjaji i odsieva ta medalja o tracima 
novoga kurza. Svi su zinuli i ostali zapanjeni od čuda. Samo su Starčevićanci 
uzeli nekako sumnjivo kimati glavom i nešto mrmljati. Nisu vjerovali. Pače, 
oni su se usudili i okrenuti tu medaljicu na drugu stranu i imali su što da 

vide! Iste one stare protekcije kod imenovanja! Svak smije doduše izpoviedati 
političko mišl enje, koje hoće, ali ne smije zaboraviti, da je vlada — vlada, 
koja dieli službe i oduzimlje ih! Pa da, u eri slobode! Klike cvatu na 
drugoj strani medalje! Denuncijacijama se prislanja ,gore“ uho! Patnici 
učitelji čekajte još, još čekajte! Ta ne može ni ,narodna“ sve na jednom ! 


A_ izbori? Slobodni kao nikad prije! Ajte samo u Cernu. U ime slobode 
i čistoće izbora odgadja se uži izbor za 20 dana kasnije, u ime slobode i 
čistoće izbora suspendiraju se činovnici i zvaničnici. Mislite vladini ljudi? 
Ne, opozicionalci, a to samo za to, da se pokaže briga vlade za mir i čistoću, 
pače slobodu izbora! A u saboru! Iz pukog liberalnog shvaćanja ustavnosti 
jedna ista sjednica iraje po — četiri dana i noći! A stari magjaroni? S njima 
doduše rezolucionaši ne idu u crkvu, ali složno glasuju u saboru proti — 
opoziciji ! 

Dosta je, je I te, tih blagodati, te slobode i jednakosti i bratstva i mira 
i ljubavi, dosta je! A kako bi tek divno bilo u ovoj malenoj ,hrvatskoj i 
srbskoj“ zemlji, da nema — opozicije, Starčevićanaca, a da ima još više 
mameluka i uobće da nema — karaktera! Bio bi to pravi zemaljski raj. 

Samo ti Starčevićanci smetaju provadjanje ustavnih reforma, kojih do- 
duše nema još ni na papiru — osim ,zakona o elektricitetu !“ — ali oni 
eto smetaju. Pa obstruiraju! Čisto modernim se parlamentarnim sredstvom 
služe, istim onim sredstvom, kojim su Magjari srušili liberalnu stranku i 
podigli na ministarske stolice Kossutha Ferencza & Comp., a on naš novi 
kurz, koji se ,bori“ proti hrvatskoj obstrukciji! Bravo, bravo, bravissimo : 


A sad vode križarsku vojnu za sveto i jedino spasavajuće ,srbsko“ ime. 
Heil dir im Siegeskranz! O veliki monstrume od ,hrvatskog i srbskog“ 
naroda! O jeziče ,hrvatski i srbski“, ,srbski ili hrvatski“! O zemaljsko kaza- 
lište ,hrvatsko i srbsko!“ O ,hrvatsko ili srbsko“ — sajmište! Ajd' na paz,r! 
Sve ćemo žrtvovati: i slobodu tiska i porotu i izborni red i obće pravo 
glasa i neodvisnost sudaca i liberalan saborski poslovnik, al, al ,,srbskog“ 
imena _ ne ćemo ni za živu glavu. 

A ti,. liepi ,narodni“ leptiru s mrtvačkom glavom, leti, leti, leti . . . 


* * * 


A u Srbiji, pravoj Srbiji, nulla dies sine linea! Ova kraljevina crnih 
Gjorgja i Jugoslavjanski Piemonat hoće da bude najpopularnija izmedju 
evropskih ,vlasti“. Nedavno su opet dva coup-a odjeknula Jevropom, dvie 
moment slike, dvie stranice moderne srbijanske istorije. 


Karneval je i u Srbiji. Muzika. Balovi. Ludovanje. Pobešnjeli podanici, 
pobešnjeli i u konaku. Bal na dvoru gospodina kralja Petra, ovjenčanoga 
krunom Šašinom. Kruna u Srbiji! Kennst du das Land wo die Kronen 
bliihen ? 

Da, karneval je. U konaku prirediše kraljevski bal. Sav diplomatski kor 
sa svojim liepim i boljim polovicama. Grofice, baronese, marquise, kneginje 

i kneginjice. Muzika udara. Pleše se kadrila. Drugi sin Petrov, prinac Alek- 
sander izvodi figure S princesom Ratibor, kćeri njemačkog poslanika u Beo- 
gradu. Usred plesa, najednom je princesa kriknula i pobjegla od princa 
Aleksandra k svojoj majci. Al je čudna ta dama. Princ Aleksander nije ništa 
drugo učinio, već ju uštinuo, rekavši: ,Juh, što te volem, prosto da po- 
besnim !“ Princesa je jamačno zaboravila, da je to srbski bal u konaku . . . 


Taj dogadjaj jedva da je minuo, kad su telegrami uzeli javljati: Bomba 
u konaku! A to je u istinu novost za Beograd. Kraljeve su i kraljice secirali, 
ali bomba — to je eksotična biljka, pa još k tomu u konaku! Eksplozija 
detonacija, prasak, dim — bum! A znate li, što zlobni jezici govore? Vele, 
da su sami domari konaka tu bombicu smiesili, malo ju pripalili, da je za- 
vonjalo po barutu i onda raztelalili : Atentat u konaku! Samo da se govori 
i piše o kraljevini crnih Gjorgja i jugoslavjanskom Piemontu. Sad smišljaju 
opet novi tric, jer — nulla dies sine linea . . . 


* * * 


Braću Srbe i Bugare vežu uzke veze nepomućenog prijateljstva i bratstva 
još tamo od — Slivnice. Za to ćemo _poslie Beograda odmah posjetit So- 
fiju, s audiencije u kralja Petra eto nas u audienciji kod kneza Ferdinanda. 
Zlovoljan je, mrk, dosadan. Sjena na zidu njegovog velikog nosa još je veća, 
veća od one Cyrana de Bergeraca. Ne svidjaju mu se demonstracije, buka, 
vika, zvižduci, ,abcugi“. 

Svemu je uzrok u teatru. Nu nije sve bilo tako teatralno. Knez Ferdi- 
nand Naso strogo je postupao: odpustio je sve sveučilištne profesore, zatvorio 
sveučilište, odpustio kazalištnog intendanta, inače vrlog prijatelja Hrvata, 
Milarova, ministar prosvjete morao odstupiti, pedepsao lievo i desno, sam 
se povukao na ladanje, a ostao još uviek onaj quod nunc? 

Pitanje je, kome će u Bugarskoj ostati dugi nos, da li pučanstvu, koje 
se osjeća uvriedjenim ili knezu Ferdinandu, koji ga i onako već ima... 


* * * 


| socijalna demokracija čini se, da se preživljuje. Izlazi iz mode. Njezine 
fraze, koje su nekad zablieštavale čitav sviet, počinju istom tom svietu do- 
sadjivati. Ova sekta od svih je najnesnoljivija. Sve traži samo za sebe, nikomu 
ne priušta ničesa, napada na sve i svakoga, a tko dirne u tu crvenu orga- 
nizaciju, jao njemu. 

Kako je poznato, u španjolskim borbama na bikove, plaše toreadori 
ove razdražljive životinje — crvenim plaštem. U borbi padne bik, al koliko 
puta i toreador! Tako i socijalisti plaše sviet crvenim svojim zastavama, na 
kojima piše: noli me tangere, nu svietu je već to dodijalo. Izbori su u Nje- 
mačkoj pokazali, da se socijalna demokracija počinje razpadati. Sunce 
Bebelovo i Marxovo tone... Poraz socijalista u Njemačkoj odjeknuo je 
svietom. Počinje se javljati s raznih strana mermljanje i medju socijalističkim 

redovima. Porazu njemačkih socijalnih demokrata mnogo su dopriniele i 
razne prljavštine vodja. 
Dakako, kad se govori o socijalnoj demokraciji, ne može se govoriti 
O onome, što u nas nosi to tudje ime. Kad u Hrvatskoj internacionacilne 
socijalne demokrate vodi — Srbin onda, onda — risum teneatis amici! 
Crveni plašt socijalnih demokrata počinje bliedjeti . . . 


* * * 


Kad vladari odšetaju iz svoje države u drugu, da učine kakav politički 
dogovor, razgovor, ogovor, zagovor ili ugovor, uviek se nadje izgovor: 
putovanje nema nikakvog političkog značaja! Da bude stvar još vjerojatnija, 
onda ti potentati putuju u ,najstrožem incognitu“ pod — pseudonimom... 

Englezki kralj Eduard preplovio je Canale la Manche i zaputio se 
nedavno u republikanski Paris gospodinu Falličresu u posjete. Imaju nešto 
u četiri oka, da jedan drugomu kaže. Neku sladku tajnu, ,tako zvano nešto, 
što se ne sm'je reć!“ Zato, dakako, putuje u ,najstrožem incognitu“ kao 
grof Lancaster. Putuje sa svojom gospodjom suprugom Ovo je, vele, prvi 
put da se je kralj Eduard zaputio u inozemstvo sa svojom boljom polo. 
vicom. Inače znade on otići iz Londona onako sam, taj stari bekrija, 
gentlemen, arbiter elegantiarum i vrlo zahvalan objekat za karikaturiste i 
šaljive listove. 

Mi ipak ne polažemo posjetu kralja Eduarda u Parisu osobite važnosti. 

»Mi!“ 

Vi se smijete. 

Imi... 


Z. VUKELIĆ 

MARIJA MAGJAREVIĆ 
umjetničko naobražena pjevačica. 


Magjarevićeva rodila se g. 1878. u Brodu 
na Savi od siromašnih roditelja. Otac joj 
je bio mali obrtnik. Njezin stric liečnik 
dr. Magjarević nije se za Mariju ni malo 
brinuo, premda bi to mogao. jer je bio 
imućan čovjek, koji je imao u Zagrebu na 
Zrinjevcu veliku vlastitu kuću. 

Marija svršila je u Brodu djevojačku 
školu, te se još kao diete istaknula zvonkim 
grlom i umiljatim pjevanjem, osobito kada 
je pjevala crkvene i pučke popievke. Uslied 
toga poslali su ju Brodjani god. 1891. na 
nauke u zagrebački zem. glazbeni zavod, 
te je u tu svrhu dobila iz krajiške uzgojne 
i obrazovne zaklade godišnjih 300 kruna a od 
gradske obćine Broda godišnjih 120 kruna. 

Došavši Marija u naš glazbeni zavod, 
bilo joj je istom 13 godina, a grlo njezino 
još tako nerazvito, da se nije znalo, hoće 
li poslie mutacije udariti u sopran ili u alt. 

Ovdje je Magjarevićevu podučavala u pje- 
vanju gospodjica Mara Kiseljakova, prije 
slavljena operna pjevačica, a tada učiteljica 
pjevanja u zem. glazbenom zavodu (sada 
udata za restareteura gosp. Schneidera). 
Tuj je učila Magjarevićeva od god. 1891. 
do god. 1895., a tada je — ne znam iz 
kojega razloga — godinu dana pausirala. 
Ali god. 1896. polazila je opet glazbeni 
zavod, te je sad počela učiti — postavši 
altisticom — operetne i operne partije. 

Dne 7. travnja 1897. imala je pjevati u 
narodnom kazalištu s drugim pjevačima i 
pjevačicama glazbenoga zavoda u opereti 
-Ha&nsl i Greti“ partiju Hainsl-a. No u to 
dodje k ravnateljstvu zavoda njezin tobože 
zaručnik, te je zabranio, da se njegova 
zaručnica pojavi na pozornici u muškom 
odielu. Dakako da si ravnateljstvo nije 
dalo propisati takvu zabranu, te je zato 
odredilo, da Magjarevićeva u toj opereti 
nema pjevati, premda je ona tu partiju na 
pamet znala i u pokusima na zadovoljstvo 
sviju tu partiju izvela. Posljedica toga bila 
je, da je Marija iz zavoda istupila i pošla 
ući u Brod, a zaručnik? .. , 


Potpredsjednik glazbenoga zavoda, sve- 
učilištni profesor gosp. Vjekoslav Klaić 
uvjeravao je pisca ovoga, da Magjarevićeva 
(liepa crnka s orientalnim tipusom) ima 
krasno alt-grlo, iz koje izviru glasovi mehki 
kao baršun, ali da joj grlište nije izjedna- 
čeno, i da učiteljici njezinoj nije uz sav 
mar pošlo za rukom, da pjevače registre 
izjednjači. 

Živući Marija u Brodu pjevala je često 
u tamošnjim koncertima i u crkvi kod sve- 
čanih prilika. 

O tom njezinom pjevanju u Brodu pisao 
je osječki list ,Narodna Obrana“ od 19. 
prosinca 1906. sliedeće: ,,Hrvatska pjeva- 
čica. Iz Broda na Savi šalje nam ljubitelj 
glazbe ove redke: Čujemo, da je ovih dana 
imala sudjelovati u jednom koncertu pje- 
vačkog društva ,Lipe“ u Osieku. Ne znam 
zašto do toga došlo nije. Time je Osječa- 
nima svakako uskraćen pravi umjetnički 
užitak. Kako je puno i nježno a uza to 
jako i obsežno grlo Magjarevićeve, to naj- 
bolje mi u Brodu znamo, koji ju čujemo, 
kad pjeva u našoj starodrevnoj samostanskoj 
crkvi, izvadjajuć ne samo jednostavne na- 
rodne crkvene pjesme, nego i najtežu i 
najumjetniju ,Ave Mariju“, sve istim umjet- 
ničkim shvaćanjem i onim punim zaokru- 
ženim glasom, koji se tako gibko podaje 
svakom čuvstvu. Čuli smo ju često i u 
ovdješnim koncertima pjevati težke solo- 
piece iz pojedinih opera na pr. iz opere 
»otreljac viljenak“, ,Forza del destino“, 
»Carmen“ i iz drugih, te možemo smjelo 
uztvrditi, da bi njeno izvadjanje ovih solo- 
pieca pristajalo u svako kazalište, te da 
bi srce, uho_i najfiniji glazbeni ukus za- 
dovoljilo to po naravi i po školi dotjerano 
grlo. Po mojem će uvjerenju gdjica Magja- 
revićeva postati jednim mahom miljenicom 
osječkog glazbenog obćinstva, kad tek 
jednom bude imala prilike, da ju čuje, A 
isto tako je moje uvjerenje, da će gdjica 
Magjarevićeva i dalje od Osieka prodičiti 
ime svog rodnog grada Broda, jer su u 
nje svi uvjeti, da zauzme dolično mjesto 
u hrvatskom glazbenom svietu“. 

Po tom referatu , Narodne Obrane“ željeti 

bi bilo, da se koje pjevačko ili privatno 
društvo skrbi zato, da bi se mogla gospo- 
djica Magjarevićeva konačno naobraziti za 
opernu pjevačicu. Velim, da bi se zato 
imali brinuti brodski i osječki gradjani, jer 
kako znamo iz iskustva, nema u nas takvih 
mecena, koji bi što žrtvovali u takve svrhe, 
a zato da mora sve hrvatska sirotinja sama 
stvoriti. 

.Ja sa svoje strane mislim, da bi se dali 
njezini pjevači registri izgladiti vrstnom 
podukom. Takvih pako učitelja naći je 
osobito u Beču. S toga morala bi ona — 
po mom mnienju — poći u Beč kojemu 
majstoru, da joj izreće sud glede toga, bi li 
se mogli izjednačiti njezini pjevači registri. 
Put u Beč u toliko bi bilo vriedno riski- 
rati, pošto su alti s ,baršunastom meh- 
koćom“ dan danas velika rietkost. A kada 
bi bio sud dotičnoga majstora povoljan, 
mogla bi naša Marija još uvjek postati 
odličnom opernom pjevačicom, jer ako joj 
je već i 28 godina, još nije prekasno, da 
Cilj svoj postigne; pošto ne bi trebala, da 
uči dvie tri godine, jer je i onako već 
izučena pjevačica. 

Preporučujem gospodjicu Magjarevićevu 
paski hrvatskih patriota. = Fr Š. Kuhač 


s 
HRVATSKO KAZALIŠTE 


(Siečanj.) Počeo je siečanj u znaku krize, 
a završio u znaku vaze — japanske. Teatar, 
da što drugo nego teatar! I još hoće ljudi, 
da se piše osbiljno o teatru. Oni misle: 
službeno, jer — prijatelju si mi dragi! — 
i kritika ima svoju službenost. I kritik po- 
staje birokrata. A ja se volim ne zvati 
Vanja, nego li biti služben. Sve kad i ne 
bih imao pred sobom Šenou, Augusta Še- 
nou, koji takodjer nije bio služben u svo- 
jim kazalištnim opažajima. Daklem, ja ću 
pisati, kako sam navikao, a da ja sve u 
šali znadem i zaplakati takodjer, dirnuti u 
koju drugu strunu takodjer, pa reći, što no 
se veli, 1 koju pametnu takodjer -- to su 
takodjer vidjeli čitatelji ,Hrvatske smotre“ 
lanjske godine, pa ne treba takodjer da se 
posebno sad hvalim. (Nije ni liepo, tako- 
djer !). To, braćo, kao uvod u novo ljeto 

a zdravlje! — Hvala. Takodjer! 

Siečanj dakle koledarski (— ja seiuto 
razumijem — takodjer! >) ima 31 dan, a 
teatarski je kod nas imao 28 predstava. | 
to 8 puta (ponedjeljci i petci — fonetski: 
peci —) nije bilo predstave, ali zato su 5 
puta (nedjelje i svetci) bile po dvie pred- 
stave, i odatle ona diferencija (3) od 31 i 
28. Ali vi nerado računate; baš ni ja. Ali 
rado pravim statistiku. Vjerujte, tu čovjek 
dolazi do nekih kombinacija, koje ga očito 
razveseljuju zato, što su nešto novo. Sta- 
tistika vara, liepo vara, a svaka je liepa 
prevara ugodna, jer tako — ah tako sliči 

životu. Bum! No, tješite se i ova je misao 
moja tek varka — takodjer. Ali bez šale, 
sjednite Nednom i pravite statistiku — Žži- 
votnu. Napišite n. pr. — ukoliko se da- 
kako sjećate — koliko ste ih ljubili s pla- 
vom kosom, koliko s crnom (ili eventualno 
sa siedom), koliko visokih, koliko malih, 
sravnite, sbrojite, pomnožite, povucite dia- 
onale i vi ćete doći do nekih rezultata, 
oji će — ako ništa! — podići vaš ponos 
i smisao za život. A, ako imate kombina- 
tornoga duha i fantazije, doći ćete i do 
zakona, nekoga zakona, koga takodjer mo - 
žete sebi u prilog tumačiti. Vidjet ćete na 
primjer na koncu ove sezone, kad naš 
dramaturg složi statistiku predstava, šta će 
on sve iz nje izvući... 

Ali vratimo se gornjemu broju 28, koliko 
se puta u njem sadržaje opereta, a koliko 
puta drama. Odgovor kratak : 14 puta ope- 
reta zajedno s Petricom, a 14 puta drama. 
Da je to metnuti na tezulju, bilo bi nekako 
najednako — baš kao i u prosincu. Ali to 
ide, recimo, na račun poklada. Od 12 ope- 
reta davale su se po jedan put ove reprize: 
Caričine Amazonke (dne 1. |. popodne), 
Začarani dvor (dne 2. |.), Liepa Jelena 
(dne 13 I. popodne), po dva puta: Raz- 
sipnik (dne 1. 1. i 6. |. po podne), Donna 
Juanita (dne 20. I. i 27. 1.), a k tomu če- 
tiri puta ,Trapezuntska knjeginja“ (dne 6., 
8., 10. i 16. siečnja). ,Trapezuntska kne- 
ginja“ privlačila je, jer je bila nova — za 
nas naime nova —, dok je za druge ljude, 
koji su je vani vidjeli, stara. Medjutim 
Oftenbachova glasba zaslužuje takodjer, da 
čovjek uz nju malo prodriema, razumije 
se: glasbeno prodriema, dok ga nesmiljeni 
libretista ne probudi s kojom plitkom do- 
sjetkom, plitkom kao plitki tanjur ili kao 
ova moja dosjetka. Pače, tu su dva libre- 
tisle. Moram posebice iztaknuti Antonovu 
novu kreaciju, s idiotskim potezima, odgo- 
jitelja Sparadrapa. I to nije bila varijanta 
na koju staru figuru “već baš nova, sasvim 
nova kreacija, a to u toj dobi Antonovoj 
znači mnogo Znači više, nego li tko i misli. 
— Uz operete punio je kuću i Petrica Ke- 
rempuh i to u nedjelju dne 13. na veče, a 
popodne u nedjelju dne 20. i 27. 

rama je imala u siečnju svoje tri pre- 
mierske večeri. Ja ću najprije govoriti o 
Hauptmannovim ,Tkalcima“ kao o daleko 
najvriednijem novitetu ne samo siečnja već 
valjada i čitave ove godine. Kao o doga- 
djaju Davali su se ,Tkalci“ prvi put dne 
17. siečnja 1907. i taj datum treba podcr- 
tati. Dan prije bilo je kazalište razprodano. 
Šapat od usta do usta: socijalisti! Kod nas 
vam je naime još uviek kao na selu. Ka- 
zalište je, recimo, seoska pošta. Naručio 
se jedan paket iz daleka, ća tamo iz Nje- 
mačke, Šlezije — odkle li. Dobro. Paket 
je ipak jednom prispio. Velik je, ali ne 
smiju ga još otvoriti. Oko njega se već 
kupi sviet, ali ne smije se otvoriti, dok ne 

dodje — finanac, da nije možda unutra 
— duhan! Takodjer! Finanac — cenzura 
— otvori paket, a kad tamo, unutra platno, 
sirotinjsko platno, otkano na baš takvim 
stanovima, kao što su dolje u nas u Lici, 
samo što je kod nas ženskinja i što snaž- 
nije suče onaj čunak kroz niti. Finanac 
svejedno pretražuje, nema li gdje duhana, 
a u to se i onaj sviet razbježao. Tako 
vam je i naša slavna cenzura držala kod 
sebe ,Tkalce“, da se ne bi reklo, e je za- 
ostala za svojom, recimo, sestričnom u 
Njemačkoj, a socijalisti i naši kritičari 
mogli su se uvjeriti, da to nije ni , Tendenz- 
stick“, a nekmo li kakav etektni komentar 
socijalističkome ,,credu“. To nisu konopi, 
već niti, tkalačke niti, izatkane na tkalač- 
komu stanu, koji znači ovdje dušu Ger- 
harta Hauptmanna. Čitao sam negdje, da 
su Anzengrubera pitali neki kritičari, kako 
to, da on tako vjerno donosi seljake. ,Vi 
mora, da s njima neprestano razgovarate, 
obćite ...“ — ,Ne! Meni je dosta, da ga 
vidim, kako predje preko polja, kako puši 
lulu... To se ne može sve naslikati, to 
mora da čovjek ima negdje u kosti. Možda 
od svoga pradjeda.“ Tako je nekako od- 
ovorio Auzengruber. Takav mi se učinio 
i Hauptmann, po gotovu, kad sam znao, 
da su mu otac i djed bili — tkalci. Da je 
to bio kakav drugi pisac, koji bi htio izvući 
iz toga kapital — recimo Philippi ili makar 
Sardou —, vi biste bili imali pred sobom 
socijalističku tiradu: prilike radničke idea- 
lizovane, radnike same poštenjake i po- 
žrtvovne ljude, a s druge strane omražene 
kapitaliste kao hulje. U kratko imali biste 
napuhnute figure, koje agiraju dotle, dok 
se pljesak ori. Ali, pred vama je umjetnik, 
koji donosi ljude, a pero zamače u onaj 
predjel srdca, što no se zove samilost ili 
ako hoćete: ljubav k bližnjemu. To nije 
zapravo ni drama, ni po Aristotelu ni po 
kom drugome. To je umjetnički kaleidoskop 
s pet slika: prva slika u komptoaru tvor- 
ničarskom (izplata i prvi sukob s tvorni- 
čarom, gdje radnici kašlju, a tvorničar je 
nemilostiv; ipak neki svejedno od nužde 
daju i njemu pravo), druga je u radničkom 
jednom stanu, u kom je i tkalački stan 
(bieda, zapravo glad, dolazak  ,furešca“ 
jednoga iz vojske, koji ih diže na bunu), 
treća je slika gostionica (sastanak radnika 
i njihova nesloga, pjevanje buntovnih pje- 
sama i polazak na rušenje tvorničarskih 
domova), četvrta: tvorničarski dom (tvor- 
ničareva je žena takodjer iz tkalačkoga 
stališa, pastor je uz njega, kapelan njegov 
uz radnike, demonstracija vani, provala 
tkalaca u dom i razbijanje pokućstva), peta 
napokon slika: opet stan nekoga pravo- 
vjernoga tkalca (tkalci pjani od svoje po- 
bjede | od onoga, što su zaplienili, dolazak 
vojske, pucanje i poraz radnika, smrt onoga 
pravovjernog tkalca). Kako se vidi, centar 
drame nije na pozornici, već izvan nje, a 


“ove su slike tek projekcije. Jedan je kri- 


tičar sgodno rekao, da je Hauptmann tek 
odgrnuo velo s biede svojih zemljaka, on 
nije htio biti revolucijonarac, već ljude 
samo sjetiti Isukrstovih rieči: ovo su vaša 
braća, pomozite im! | njihovo dizanje i 
njihov pad nije strogo umjetnički obradjen 
kao tragika, već je tragično to, što se oni 
nesviestno dižu i nesviestno opijaju po- 
bjedom. Sujet je tkalaca već stariji — iz 
četrdesetih godina prošloga vieka —, kadno 
je podizanje tvornica ubijalo privredu rad- 
ničkih ruku, baš onako, kao što je kod nas 
arobrod značio smrt brodovima naših 
rimoraca, što je obradio Car u ,Usahlom 
vrelu“. Ali naglasujem, tu su ljudi, koji 
možda ne podnose svaki put jakoga svjetla 
kazalištnih lampi, ali ih kod čitanja razu- 
miješ. Meni će ostati uviek u pameti, kad 
onaj staretinar na koncu trećega čina veli 
»Sehnsucht hat halt a jeder Mensch...“ 
To se kod nas u štokavskom prievodu 
posve izgubilo (mislim, da glasi: Svaki 
Čovjek ima svoju željicu), dok bi kajkavac 
možda bolje rekao: ,A kaj ćemo? Saki 
bi človek nekaj štel :..“ Ili kad pijani 
Baumert u petom činu tumači: ,Gluck 
muss man hab'n..:“! Kakovim očima gle- 
daju ti ljudi na sreću! Naš bi čovjek rekao: 
»Bolje ti se roditi bez oka nego li bez 
sreće“. — Naši su glumci u glavnom dobro 
iznieli glavnoga junaka, masu s mnogo 
lava, a izvan svoga i dramskoga okvira 
iztaknuli se osobito Štefanac, Sotošek i 
neki novi — Madžarić (na koje ime ćemo 
se, čini mi se, morati priučiti), te Vavra. 
Ova činjenica podaje nam dobru nadu za 
budućnost. 

Drugi je novitet zapravo još prije ,Tka- 
laca“ — koji su se davali još dne 19. i 
24. siečnja — bio ,Perčin“ od česke spi- 
sateljice Božene Vikove Kuneticke (davan 
dne 12. i 15.). To je vesela igra, a htjela 
bi biti i satirična. Obradjena je više ieljto- 
nistički nego li dramatski Pozornica je 
kao ladja, koja se ljulja i — prevrne. U 
trećem se je činu spisateljica očito prevr- 
nula. Imala je medjutim dobru namjeru, da 
žigoše odgoj djevojaka u penzionatima, no 
njezina gospodja Olivova, — kojoj su po- 
vjerene djevojke na odgoj, koja je tobože 
u teoriji strogo moralna, a u praksi živi 
u nedopuštenoj vezi s nekim umirovljenim 
oficijalom, što djevojke znadu — ta dakle 
gospodja i odviše sliči vlastnici penzionata 
u poznatoj opereti ,Penzionat“. (Glumila 
ju je Savička kao i tamo). Ta ,satirica“ 
ima izvrstan prizor, gdje gospodja Olivova 
uči svoju jednu pitomicu, kako će se vla- 
dati na plesu, kako će i što će govoriti sa 
svojim plesačem itd., što bi vrlo djelovalo 
u provinciji, da taj komad daju diletanti. 
Meni se je svidio izvrstno po naravi pri- 
kazan i pun komike sukob onoga oficijala 
i jednoga veleposjednika, gdje se obojica 
vrte oko gospodje Olivove. Šteta, da to 

nije spisateljica do kraja izvela. Čuo sam, 
da ta gospodja ima i boljih stvari od ove, 
što je lako moguće i ona nije jamačno 
kriva, što je uprava naša izabrala baš njezin 
» Perčin“. Da, njezin, jer koliko se god ona 
rugala ,Perčinu“, što ga u znak discipline 
mora nositi jedna pitomka, toliko i ona 
sama ima svoj perčin, perčin ženske afek- 
tacije, koji se tako jasno vidi u pozadini 
njezine glume. Medjutim kritika joj ga je 
odrezala, a kazalištna uprava neka ga liepo 
spremi u arkiv. 

Treće je novitetsko veče bilo dne 26. 
siečnja. Davale su se dvie predstave i to 
— opet! — česka: ,Zvikovski vražić“ od 
Ladislava  Stroupežnickoga i francezka: 
.Muževa sreća“ (La chance du mari) od 
Roberta de Flersa i G. de Caillaveta. ,,Zvi- 
kovski“ je ,vražić“ neki privjesak ,Noći 
na Karištejnu“, koja se davala zimus. 
Obradba je u maniri shakespearskoj, a sujet 
je nevin ili, kako _Niemci vele, ,,harmlos“. 
Dogadja se u 16. vieku na gradu Zvikovu, 
a dogadja se to, da se jednome vlastelinu 
nakon višegodišnjega braka prvi (1) put svidi 
jedna kmetska djevojka, a njegova žena, 
da isto tako prvi put prikloni_ uho laska- 
njima mladoga gizdelina. Za te tajne sa- 
znaie njihov vragoljan — sinčić, ,vražić“, 
pa ih zapleće u ljubomorne scene dražeći 

ri tom i staru ključaricu. Konačno se sve 
izgladi i mali ,diabolus rotae“ učinio je 
tek jedan okret, dok nas je tobože poza- 
bavio, a pisac je spustio zastor. Ja od te 
stvari nisam ponio kući baš ništa osim, 
da bi se .Zvikovski vražić“ mogao liepo 
davati u svim penzionatima 1 zabavištima, 
jer nije opasan i jer su njegovi historijski 


judi nedužni (ili se bar takima prave!) 
kao i oni, recimo — da ostanemo u do- 
maćoj terminologiji — oni u ,Smilju“ ili 


»Pobratimu“. Česi medju tim ove stvari 
vole (možda sbog domaćega kolorita), a i 
naš mi dramaturg doviknu kod pokusa, 
neka ,nas koji“ ovako što napiše. A mi 
u istinu nemamo historijskih komedija, koje 
bi obradjivale vesele porodične strane naših 
predja. No bit će i toga, a nadamo se, da 
ćemo biti duhovitiji od f Stroupežnickoga, 
komu inače svaka čast 

No ne bismo bili duhovitiji od onih dvaju 
Franceza i njihove ,,Muževe sreće“. Prokleti 
ljudi! Koliko samo _iskara vrca iz njihove 
konverzacije. Sinovi svoga naroda pa eto! 
Mi to ne možemo, a, tješimo se, ni Niemci 
ne mogu. Berlinski kritičar _ Alfred Kerr 
odbija ovu duhovitost Franceza na njihovu 
iskrenost, ali na onu iskrenost, koja potiče 
od — umornosti! No bili oni umorni ili 
ne, ali nas ne umaraju. Nije ,Muževa sreća“ 
samo varijacija stare teme o izvanbračnoj 
ljubavi, već je i nešto više — satira na 
parisku ženu, koja misli da mora imati 
ljubavnika. Slučaj joj je donio u krilo dvo- 
jicu: jednoga afektiranoga Parižliju, koji 
se zaljubi u nju za to, jer [e ,chic“ imati 


za ljubeznicu tudju gospodju, i drugoga, 
Amerikanca, koji ne poznaje ovih pariskih 
»garniranja“, već je hoće ljubiti na svoj 
način bez romantike i bez afektacije. Ona 
— nemilosrdnom satirom prikazana kao 
prava guska — dok je uz jednoga, misli, 
da ga ljubi, a dok je uz drugoga, misli opet 
da drugoga ljubi i tako se pravo ne može 
odlučiti ni za jednoga. Dovedena od obo- 
lice u škripac, da zakaže sastanak, komu 
oće — ona se vraća k svomu zakonitomu 
mužu, koji slavi slavlje nad svojim takma- 
cima i postavlja kao neki ,moral“ te pri- 
poviesti: ako se hoćeš riešiti ljubavnika 
svoje žene, nadji joj — drugoga ljubavnika! 
Ovaj — i od pisaca kanda osbiljno uzeti 
— savjet dao je povoda, da mnogi nisu u 
toj izvrstno pisanoj aktovki vidjeli satiru 
na poznato parisko flirtovanje u braku. 
Možda je krivnja i na glumcima, koji to 
nisu dosta izrazito podcrtali. 

Repriza je bila dne 29. — a siečanj ima 
drugih repriza još 7. i to domaće dvie: 
dne 3. (Kolarić -Kišurov ,,Sin“) i dne 9. 
(, Gundulićev san“ i ,Dubravka“), a stranih 
pet : dne S. (,Hamlet*“ u korist mirovinskoga 
zavoda), dne_ 22. (,Ukroćena goropad“), 
dne 23. (,Na počinak“), dne 30. %,Otčinski 
dom“) i dne 31. (,Japanska vaza“). 

Tako, sad sam vam rekao od prilike sve, 
čime nam je siečanj urodio. Siečanj kaza- 
lištne_krize i japanske vaze. Ali i siečanj 
Hauptmanna. 

Još samo nešto o ,krizi“ i o ,borbi go- 
spodja“, koju sam nekako naviestio i sam 
u onoj jednoj burnoj sjednici, ako se sje- 


ćate, — u lanjskoj ,Smotri“. Neki naime 
vragoder_ — a da šta je drugo nego vra- 
goder! — zaodio je ovu deputaciju u na- 


slove nekih Shakespearovih drama. To je 
veli, bila ,komedija bludnja“ ili, ako hoćete 
»Zimska priča“, gdje su ,,vesele žene Wind- 
sorske“ pošle, da se potuže ,dvjema ple- 
mićima od Verone“, jer da se Rrotežiraju 
Julija, Desdemona i Ofelija. Na pitanje 
onih plemića ,Što želite?“, izpričale su 
gospodje sve i završile ,Kako je vama 
drago“. Ovi su im odgovorili, da je to za- 
pravo ,mnogo vike ni za što“ pa će na- 
stojati, da bude ,ukroćena“ njihova ,go- 
ropad“. Ove su se medjusobno sgledale i 
prošaptale njemački :, Verlorne Liebesmiih“, 
a gospoda ih odpravila takodjer njemački: 
»Mass fiir Mass“ i konačno se nasmiešila: 
»Ende gut alles gut.“ Shakespeare je, kako 


se vidi, vječan. Vanja 
Pg 
IZ OVOGODIŠNJIH IZDANJA SV. 
JERONIMA 


Sv. Jeronimsko družtvo izdalo je ove 
godine dvie dobre knjige: Devčićeve crtice 
n9 ličkih vrleti“ i Klarićeve bosanske, ta- 
kodjer crtice, ,iIz doba buna i zauzeća“, 

Dobre naime ne samo za puk, već i s li- 
terarne strane imaju nekih osebina ; osobito 
Klarićeva knjiga, koja. je svježe pisana. 
Njegove su crtice tako samonikle i tako 
narodne, da ti se čini, e su s onih bregova 
iz bihaćke ili livanjske krajine odvaljene. 
Taj Ivan Klarić, inače u našoj literaturi 
gotovo nepoznat, rodom je iz onih krajeva, 
tamo od Vrkašića kraj Bišća, kako sam na 
jednom mjestu kaže. A da i ne kaže, sve 
jedno bismo po njegovu pričanju i jeziku, 
najviše pak po izvrstno imitiranoj dikciji 
ondješnjega narodnog govora -- odma 
rekli, da je rodjedni Bošnjak. Gradivo uzima 
iz nedavne. historije, tamo 70-tih godina, 
iz doba buna prije zauzeća Bosne, — iz 
dobe Hadži Loje, ustanka kmetova. borbe 
muslimanskih asketa i austrijske vojske. 
To je doba koliko zanimljivo, toliko slabo 
obradjeno, pa bi pisac učinio već i s kul- 
turne strane zaslužno djelo. da se dade 
na jedan oveći roman tih godina; da prouči 
tamo na vrelu sve prilike, pa da nam poda 
veliku, podpunu sliku. Ovako je u omanjim 
crticama tek neke konture nabacio. Dašto, 
da bi za taj slučaj, da piše roman, morao 
malo dublje segnuti u sudbine svojih lica, 
jer ove su neke crtice dosta olako i s ne- 
oliko poteza izradjene, pa se hrlo čitaju 
— kaocrtice, dok bi za roman bez sumnje 
trebao malo teži korak i jači izražaj. Motive 
je za svoje crtice iz onih krvavih ustaških 
dana uzimao pisac, kako se po nekim mje- 
stima razabire, direktno iz pričanja svoje 
okolice, pa ih na narodnu obradiv. Kulturni 
ih historičar može uzeti kao živu istinu. 
Osobitom je ljubavlju obradjivao primjere 
bratimstva ili vjerna prijateljstva izmedju 
kršćana i muslimana. Ža bune n. pr. jedan 
drugoga poštedi ili mu — makar kao pro- 
tivnik — spase život, ali za to poslie, kad 
zavlada mir, nadju se oni opet, pohode se 
i bogato darivaju kao homerski junaci. 
Ma da ih vjera dieli, medju njima vlada 
ipak još ona stara patriarhaina, požrtvovna 
ljubav, koja će ih i u buduće — kako se 
rodoljubni pisac nada — vezati s tim više, 
što su istoga, hrvatskog koljena. Prva i 
posljednja od ovih šest crtica nešto su sla- 
bije, ali one četiri u sredini pravi su biseri. 
Za volju sv. Jeronima morao je pisac neke 
moralne poduke jače iztaknuti, no te će 
probaviti i literarni gurman, osobito kad 
su liepim jezikom pisane Neka se Klarić 
još i dalje bavi onim ustancima bosanskim 
prije okupacije, pa će se uz skute fra Grge 
artića dostati još i slave. 

Devćić već negdje četvrti decenij radi 
na hrvatskoj knjizi, kad opažen kad ne- 
opažen. U novije se doba bacio i na histo- 
rične romane, ali s malo sreće. On je bio 
i ostat će crtičar u najljepšem smislu ove 
rieči. Crtice mu nisu nikad imale većih 
umjetničkih pretenzija, ali su se uviek liepo 
čitale, kao da piješ mlieko. On ostaje 
ponajviše u svojoj Lici, gdje se kreće u 


sujetima seljačkim, vojničkim (za doba 
vojne uprave), a gdjekad i gospodskim. 
Ovdje je u ovoj knjizi sbilja posve u 
ličkim vrletima“ Devčić je više pričalac 
nego li možda risač ili prikazivač onoga 
seljaka i njegove ćudi, a ipak ovo potonje 
bilo bi bez sumnje vriednije Uz to je 
zbog druživa sv. Jeronima, za koje piše, 
morao sujete udešavati prema moralnim 
principima. Već naslovi mogu to kazati: 
nObratio se“ (na ime od pijanstva i kar- 
tanja), .Moć savjesti .. “ (kajanje na smrt- 
noj uri), ,Zar jezik zlo počini“ (dakako 
ženski, koji se ipak poslie spokori), , Kakav 
život, takova smrt“ (naime nevaljao život) 
itd. Zato su ove crte slabije literarne 
kvalitete, dok su prve dvie _ ,Amerikanac 
Marko“ i ,Bog se brine sirotama“ nešto 
dublje segle u lički život. Posljednja 
nizliečilo ga“ još je i šaljiva; Martin krao 
po selu cjepanice, a momci seoski saznali 
za to, metnuli u cjepanice baruta, nastav- 
ljali ih putem, da ih Martin uzme, ali kad 
su stale gorjeti, otišla mu peć u zrak; 
pravo mu budi! Devčićev je jezik liep. 


4 


NESAVREMENOST 


U polemikama izmedju prof. Pasarića i 
mene poradi ,Qroia Paližne“ od dra. Mile- 
tića, što su trajale čitav prosinac i nešto 
siečnja, imao sam nejednaku borbu. Ne 
samo u tom, što sam se samac borio protiv 
dva čovjeka, već — ato mi je bilo najgore! 
— što sam se morao boriti protiv nesa- 
vremenosti. — Nesavremen je bio ne samo 
predmet polemike, već i misli, oružje i 
način borbe mojih protivnika. Osvietlio 
sam njihove starinske nazore o pojmu i 
strukturi drame i dokazao opravdanost 
mojih mišljenja o ,Paližni“. Potanje sam 
kanio to iznieti ovdje u ,Hrvatskoj smotri“, 
ali pošto bi mi se to uzimalo kao navalu 
na zaslužnoga kulturnog radnika i još 
k tomu bolestna čovjeka, morao sam to za 
sada odgoditi. 

Ovdje ću se ograničiti samo na ono, 
što mi dira u autorsku čast, a što je ostalo 
na dnu tih polemika, koje su, kao što je 
to u nas obično, prešle u osobnosti. Htjelo 
se naći u mojoj ,Zimskoj noći“ plagijat- 
skih niti. Pošto je ,Zimska noć izišla u 
nHrvatskoj smotri“, moram to ovdje iznesti. 
Reklo mi se doslovno ovo: ,Što se napose 
tiče ,Zimske noći', ona se može samo 
onda razumjeti, ako se znade sadržaj 
Strindbergova ,Oca' i završetak Ibsenove 
drame ,Ako se mi mrtvi probudimo'. iz 
Strindbergove je drame uzeta misao, da 
zavadjeni suprug naknadno doznaje od 
svoje žene, e nije otac svoje po imenu 
kćeri, a završetak o ,drugoj ljubavi“ i na- 
pose: ,Mi smo visoke gore nad njima 
očita je imitacija završetka Ibsenove drame, 


142 HRVATSKA SMOTRA 


u kojoj se Rubek i Irena uspinju na visoke 
gore nad njima svima na nov život u slo- 
bodi i ljubavi... .“ 

ala Strindberg. U ,Zimskoj noći“ 
veli Janković Eli, da je ona kći njegove 
žene | njezina zavodnika. On je o tom 
uvjeren i veli izravno; ,Sama mi je to 
dobacila, kad je odlazila“. A šta je u 
Strindbergovu ,Ocu“ ? Moram priznati, da 
ga nisam prije čitao, dok nije došlo do 
tih polemika. No kako su mi protivnička 
tumačenja modernih autora bila diljem 
polemika i drugdje problematična, nabavio 
sam ,Oca* i pročitao. A sad čujte: u sva 
tri čina te drame iznose se _ muke muža, 
komu je žena nabacila sumnju o zakoni- 
tosti djeteta, a to samo za to, da zadobije 
vlast nad djetetom. Ona ga hoće s tim 
mukama spremiti u ludnicu, a dovede ga 
faktično u smrt — a da čitatelji ne znadu, 
je li mu ona lagala ili nije. Da je tomu 
tako, potvrdjuje mi i Alfred Kerr u svojoj 
knjizi ,Das neue Drama“, gdje na str. 249. 
kaže, da je ta Strindbergova žena .gewillt, 
ihn an der Vaterschaft zweifeln zu lassen“. 
Nadalje: ,Die Strindbergsche jedoch sagt 
nicht ja und nich nein; sie lisst den Vater 
im Zveifel ; sie bringt ihn durch den Zweifel 
zum Irrsinn. Sie halt das Geheimniss in 
der Hand, nutzt es aus“. Kod mene le iz- 
ričito žena rekla, ,da“ a Janković joj vje- 
ruje; čitav pak slučaj nisam po tom mogao 
ni trebao uzeti iz Strindberga, već sam ga u 
istinu uzeo iz života, gdje te pripoviesti nisu 
baš tako riedke. (U ostalom se u modernoj 
literaturi ne pazi više na originalnost sa- 
držaja, nego na naćin obradbe). | opet eto 
jedan dokaz nesavremenosti: kako naši 
ljudi umiju čitati Strindberga i kako ga 
shvaćaju. Tko tu nalazi kakove tragove 
plagjatstva, mora najprije biti zloban. 

A Ibsen? Moj Janković u nekom ,,transu“ 
vidi sebe i Elu, gdje lebde u mjesečini nad 
dalekim mrtvim krajinama, dok se Ibsenovi 
junaci faktički uzpinju na gore. Medjutim, 
ako sam koga imitirao, imitirao sam sebe, 
svoju prvu dramu ,Dah“. Ondje se dvoje 
ljudi užpinje na brežuljak kraj rieke i ba- 
caju u rieku sjedinjeni u ovoj drugoj, višoj 
ljubavi. Već tada je kritičar ,Agramer 

agblatta“ (Ivanov) upozorio na sličnost 
»Daha“ s Ibsenovom dramom ,Ako se mi 
mrtvi probudimo“, ali ujedno iztaknuo, 
kako o imitaciji ne može biti govora, jer 
su obje drame napisane u prosincu iste 
godine (1899.). Ibsen je svoju dramu izdao 
pred Božić, a ja sam svoj .Dah“ nakon 
tromjesečna rada predao kazalištnoj upravi 
na sam Badnjak 1899. Meni ovakova na- 
glasivanja sličnosti mogu dašto samo da 
laskaju, a priznajem, da se u svom radu 
ne mogu oteti dojmu toga velikog čovjeka. 
Ibsen je hrast i baca sjenu po svoj Evropi 
kao što i Shakespeare, a ja sam sigurno 
dalje od Ibsena nego li n. pr. pisac naših 
kraljevskih drama od Shakespeara. Pa i 


isti Ibsen u mladim danima bio je, kakd 
je poznato, pod moćnim dojmom Oehlen- 
schigera, Scribe-a, pače istoga Shakes- 
pea-ra. Za ,Zimsku noć“ — da otvoreno 
riznam — inspirirao me je Ibsen, ali ne 
ojom svojom dramom već faktičnim do- 
življajem: poznatom onom ljubavlju nje- 
govom (već kao starca) prema 18-godišnjoj 
jevojci Emili Bardach iz Beča, s kojom 
se sastao u Tirolu i dopisivao. 

Za ove objede tražio sam od družtva 
hrvatskih književnika saziv častnoga suda, 
ošto me se s protivničke strane apostro- 
iralo, zašto to nisam učinio. Družtvo hr- 
vatskih književnika odgovorilo mi je, da 
»Za sporove takove naravi nije družtveni 
časni sud nadležan.“ (Htjeli bismo znati, 
zašto je onda književnički častni sud nad- 
ležan 1 moželi ga se uobće ikako sazvati. 
Lucus a non lucendo. Op. ur.) Zato sam 
to iznio ovdje, da ne ostane na meni 


ljage. Sto se pak tiče tobožnje sličnosti 
moje prigodnice ,Slava njima!“ sa onom 
dra. Miletića ,,Slava umjetnosti“, moram i 


to poradi gore spomenutih razloga odgoditi 
i ograničiti se samo na to, da zamolim one, 
koje ta stvar zanima, neka čitaju jedno i 


drugo, pa neka sude. Milan Ogrizović 
s 
SAN 


Poljski napisao Henrik Sienkiewicz 


Nakon dobra dinera uzelo se u prijat- 
nom, sjajno razsvietljenom salonu govoriti 
o raznim čudnovatim dogadjajima, slut- 
njama, prikazama i sličnim nerazjašnjivim 
stvarima. U družtvu se nalazio i neki liečnik, 
koji se svim tim izvještajima i hipotezama 
smiešio smieškom skeptika. Na to se 
k njemu obratila jedna ljubka dama, zapi- 
tavši ga, nije li mu se uistinu nikad još 
što pridesilo, što bi mu se činilo neraz- 
jašnjivo. X 

»Za mojih mladih godina“, odgovori 
liečnik, ,sanjao sam san ili bolje niz sanja, 
koje svojom neobičnošću nadilaze sve, što 
sam ikad čuo. Ako želite, sad ću vam 
pripoviedati“. 

Na jednoglasnu molbu započe doktor : 
»Prije dvanaest godina boravio sam jednog 
ljeta u Biarritzu u morskim kupkama. Tu 
sam se zaljubio u neku Englezkinju, koja 
je običavala nositi čudnovatu toilettu za 

upanje, garniranu ribjim ljuskama. Bila je 
to vrlo originalna dama, krcata neobičnim 
domišljajima i idejama. Jednog jutra poz- 
vala je mene i više drugih obožavatelja 
već u 3 sata u jutro, da se izvezemo bar- 
kom. Promatrali smo iz svoje malene 
barke zviezde i razgovarali o tako zvanim 
putovanjima duša od jednog planeta k dru- 
gome. Kad sam došao kući, bio sam vrlo 
umoran tako, te sam čitajući pismo, što 





BILJEŽKE HRVATSKE SMOTRE 


sam ga našao na pisaćem stolu, usnuo na 
svom stolcu. Jedva sam zaklopio oči, priči- 
nilo mi se, e sam se našao u nekom ve- 
likom nepoznatom gradu i izašao iz neke 
tudje kuće, pred kojom su stajala mrtvačka 
kola. Bila su to pokrivena kola, zatvorena 
staklenim stienama, sa stražnjim vratima, 
kroz koja su uložili lies. 

Kraj kola stajaše dječak od kojih pet- 
naest godina, odjeven u svetčani crni ka- 
put s metalnim dugmetima. Kad me je 
vidio, otvorio je vrata mrtvačkih kola, na- 
klonio se i rukom učinio kretnju, ponu- 
divši mi da udjem. Premda se u snu sbi- 
vaju najčudnovatije stvari, ipak se sjećam, 
da sam se žestoko uplašio i tako se jako 
trgnuo natrag, da sam glavom udario o 
naslon stolica. Naravno, da sam se odmah 
probudio. 

Sliedećih dvaju dana kraj moje ljepotice 
zaboravih posve na taj čudnovati san. Nu 
treće se je noći ponovio za čudo sasvim 
suglasan. A poslie toga mi je taj san do- 
lazio redovno svake treće il: četvrte noći. 
Konačno sam se stao uznemirivati. Naj- 
čudnovatije je bilo, da je kuća, kola, 
odjeća i lice dječakovo ostalo uviek jed- 
nako i da me je dječak uviek jednakom 
učtivosti molio, da udjem. Sve sam to za- 
držao u posve sigurnoj predočbi: njegovu 
odjeću, metalna dugmeta, njegovu plavu 
kosu, sive oči, koje su bile razdaleko 
jedno od drugoga, živo me podsjećajući 
ribjih očiju. 
 Pojmit ćete, da tako neobično ponav- 
ljanje sna mora konačno čovjeka bez sum- 
nje početi uznemirivati. Koji tjedan kas- 
mje odputovao sam u Paris, odsjevši u 
istom svratištu, u kome i moja Englez- 
kinja. Prispjeli smo u večer u velikom 
družtvu. Požurih sa svojom toilettom i za- 
putih se do lifta, da se spustim do blago- 
vaonice. U koridoru nadjoh svoje suput- 
nike, koji su takodjer čekali na lift.  Pri- 
tisnuh na električno dugme i čas za tim 
čusmo, kako se lift spušta, vrata se rinuše 
na stranu i — ja se najednom ustavim, 
kao da sam vidio sablast. Na otvorenim 
vratima stajaše dječak od kojih petnaest 
godina, plav, sivih ribjih očiju, u svetčanom 
crnom kaputu s metalnim dugmetima, baš 
onaki, kakva sam vidio u snu. Učtivim 
naklonom, zamoli me, da udjem. 

Priznajem, te sam prvi put u svom životu 
osjetio, kako su mi se kose na glavi naježile 
od straha. Okrenuh se i uzeh ka. biesan 
trčati niza stube. Lift je po svoj prilici če- 
kao na više putnika. Bacih se na stolac, 
nastojeći da se umirim, jer sam ćutio, 
kako sam morao biti blied i potresen. 

U to — ne znam, da li je medjutim pro- 
teklo nekoliko časaka ili časova — za- 
čujem najednom strašan krič i štropot. 
Kad sam opet došao k sviesti, vidio sam 
na podu krvava tjelesa putnika, koja je 
brzo umotalo u biele ponjave i odniclo. 

Kako sam kasnije saznao, dječak je odmah 
bio mrtav. 

Neka sebi svak tumači ovaj dogadjaj na 
svoj način. Mene nazivaju pravom za skep- 
tika, jer da se je to dogodilo kome dru- 
gome, ne bih toga vjerovao.“ 


PA 


KNJIŽEVNE I UMJETNIČKE 
NOVOSTI 


* Družtvo ruskih akvarelista priredilo je 
prigodom jubileja dvadesetpetgodišnjice što 
postoji, veliku umjetničku izložbu u Petro- 

radu. Osobito se iztiču N. Prokofjev, 
erholz, Soholov, karikaturista Šterbov, 
unakov i drugi. 

* Gabriele d Annunzio piše novu dramu. 
Čini se, da mu nije naškodio neuspjeh 
njegove posljednje drame. Sad javljaju no- 
vine, da piše dramu ,Sedam prosaca“. 

* Dmitrij Ivanović Mendjeljev, glasoviti 
i na daleko poznati ruski kemičar, nedavno 
je umro. Rodom je iz Sibirije i to iz Tom- 
breska. Bio je profesor u Odesi, a poslie 
na sveučilištu u Petrogradu. Važna su 
njegova djela o kemijskim elementima, 
s kojima je učinio čitav preokret u mo- 
dernoj kemičkoj znanosti. 

* Smrću Ferdinanda Brunćtičre-a izgu- 
bila je ,Revue des deux Mondes“ svoga 
dugogodišnjega direktora _ i neumornoga 
urednika Mjesto njega imenovan je senator 
Francis Charmes. Charmes je poznat kao 
jedan od najuvaženijih te najsposobnijih 
francezkih publicista. 

* Jugoslavenska umjetnička secesija! U 
Beogradu izložila je jedna mala grupa sli- 
kara i kipara Hrvata, Slovenaca, Šrba i 
Bugara svoje umjetnine, nazvavši se jugo: 
slavenskom umjetničkom kolonijom. Od 
Hrvata u izložili Meštrović, Vidović, Rački, 
Krizman i Katunarić 

* Leoncavallo komponira novu operu, 
koja se zove ,Camicia rossa (Crvena ko- 
šulja), za koju je libretto napisao Palanti, 
sa sujetom iz god. 1866. 

* Umro je srbski književnik Paja "Mar- 
ković-Adamov. Može se reći, da je on za- 
počeo srbsku seosku pripovjedku, a za 
njim su mnogi drugi srbski pisci pošli (La- 
zarević, Veselinović). God. 1894. pokrenuo 
je. Marković-Adamov ,Brankovo Kolo“, 
koje je uredjivao vrlo pomno, sam pišući 
u nj mnoge vriedne radove. Bavio se i 
prevodjenjem, te književnom kritikom. 

* Prošlog mjeseca umro je mnogospo- 
minjani, poznati kriminalista Albert F. 
Berger. Bilo mu 80 godina. Slovio je naj- 
znamenitijim njemačkim kriminalistom, a 
bio je profesor na sveučilištu u Berlinu. 
Najvažnija su mu djela ,Povjest kaznenog 
zakonodavstva u Njemačkoj“, te djelo o 
njemačkom kaznenom pravu. Poznato je, 
da je zastupao mišljenje proti smrtnoj kazni. 

MRTVA ČETA* 


Kod Mošonja, madjarskoga grada, 
Jelačić se po razboju šeta . . . 

Lice mu se s veljih smješka nada, 

Što ga ovdje stigla mala šteta — 
Gergejeve pola vojske pade, 

Prema Gjuru sam se u bieg dade... 


Čast vam! — zbori vodja snažne šake — 
Graničari, sokolovi sivi! 

Uviek sam vas držo za junake, 

Al od danas — za mene ste divi! 

Samo, djeco, strpjeti se treba — 

Od cilja smo jošte ko od neba. 


Konjanički ovaj odjel! mali 

Neka odmah krene prema Gjuru ... 
Ondje kivni dušmani bi znali 

Nama jaču pripraviti buru. 

Ali tamo... negdje iza noći 

I mi drugi k vama ćemo doći. 


I s poklikom: Slava našem banu! 
Četa hrabra s ponosom otpiri . . . 
Na zapadu zgaslo svjetlo danu, 

A noć crna krila svud raširi — 

Pod kopitom smrznut sniežak škripi, 
A u mladim žilam krvca kipi . .. 


* 


Stari major nešto glavom klima, 
Svoju momčad razgledava s kraja. 


. * Bitka kod Mošonja bijaše 18. prosinca; a Gjur bi bez otpora zauzet 27. prosinca. 
Zima je navodno imala 22 stupnja (Dr. R. Horvat: Rat Hrvata s Madjarima g. 1848—9. 
str. 1—7; isti: Najnovije doba hrvatske povjesti, str. 144.). 

Noćas, ljudi — zbori — bit će zima, 
Imate li dosta zalogaja ? 

Svak i koju kaplju neka gucne — 
Tko zna kada komu zadnja kucne. 


I svi kriepe kapljicom se žarkom 

I zalažu kruha kriškom žutom .. . 
Okriepljeni diče se sa šarkom 

I zvekeću življe sabljom ljutom. 

Pa tako se četa dalje vije, 

Sniežak škripi, sjever jače brije. 


U to opet major se oglasi: 
Nemojte mi zadriemati ljudi! 
Dosadni su dašto noćni časi, 
Ali eno već se zora budi ... 
Zapjevajmo zato pjesmu jednu 
I ugrijmo krvcu skoro lednu |! 


I pjesma se prema nebu krili 
Kao ševa za proljetna dana ; 
Svakom kraj je dočarala mili 
Usred svieta studena i strana . . 
| četa se tako dalje vije, 
Sniežak škripi, sjever jače brije. 


Stari major ko da pjesmu sluša, 
Mirno sjedi uvrh vranca živa ; 

Al i četi ko da gine duša — 
Sve to tiša njena pjesma biva. 
Za čas samo kopita se čuju, 
Gdje po sniegu oledjenom kljuju. 


* 


Ispred Gjura, zagrnut u krzno, 

Momak hoda i preda se zuri... 

Moj se prednjak — gundja — noćas smrzno — 
Ne gledam li možda skrajnjoj uri 

Veće i ja u obličje kleto — 

I momak se žurnije ušeto . . . 


Iznenada zirne u dalj snenu, 
Trgne se... i protre suzne oči ; 
Čini mu se ko da vidi sjenu, 

Gdje se kroza rietku šumu toči. 
Oni bit će — šapne — uh! Hrvati — 
| teške se diljke žurno lati. 


I jeknula do tri gromka hitca 

Na uzbunu tvrdo dremna grada; 

A za časak tisuć stravnih lica 

U ravnicu sa Gergejem pada ... 
Sve se odmah svrsta, spremi, sredi — 
Samo čeka bojne zapovjedi. 


Ali sjena vije se i bliži 

Mrtvo, sjetno — ko ti grobna suzo — 
Ne dostaju tek joj sprieda križi — 

Pa bi svatko pod sprovod je uzo! 
Sad konjici razbiru se jasno, 

Čuje snjega škrgutanje glasno. 


Ali čudno! Konji nekud kroče 
Ko po volji, tromo i bez reda; 
A konjici u sedlu se koče 

Kao da su sazdani od leda... 
I dušmanske opet diljke planu — 
Al konjikA nitko da se ganu. 


S tima boja nema! — Gergej dahne — 
Sve ih mrazna eto zima ubi! 

Al za njima doć će odmah bane ... 
Treba bjegat: tko si život ljubi! 

| za časak Gergej uvrh hata 

S vojskom snježnih daljina se hvata. 


* 


Ali tko si ono s drugu stranu 
Kroza snieg i šumu put probija? 
Vodja sliči Jelačiću banu, 

Vojska janjcim, kada gredu s tija. 
Izjedared — ko bačeni burom — 
Svi su stali pred samotnim Gjurom. 


Gjuru širom otvorena vrata — 
Tek što za njih nitko sad ne mari. 
Svakom samo groza srce hvata 
Gledajući, kako major stari 

Sav ukočen u svom sedlu sjedi 
| u škura četi lica gledi . . . 


Ljudi! — tronut bane vojsci zbori — 


Ovim eto Gjur se jaki preda . . . 
Rana dašto na njima ne gori, 


Samo smrt im s lica reži blieda - - 
Ali rad njih dušman sada bjega 
Tražeći si konak usred sniega. 


Braćo! Ove samo studen shara, 
Jače no bi dušman mogo kleti . . . 
Svatko može za dom i za cara 

I ovako evo slavno mrieti — 

Smrt ne mora taknut nas za sječe, 
Gdje no krvca na potoke teče. 


Djeco! Ovi nek vam uzor budu 
Odsad dalje do grobnoga mraka — 
Kad ste voljni rodjenu si grudu 
Istrgnuti dušmanu iz šaka 

Zato kličem: Slava svima skupa, 

A u počast svak nek za mnom stupa ! 


| sva vojska podignute glave 

Ispred mrtve čete s vodjom kroči . . . 
Svi junake poklicima slave, 

Bane k tomu suzom lica moči — — 

A ti pitaš što bi s Gjurom? ... S njega 
Naših tisuć zavijori stiega | 


GJURO ARNOLD. 


»PROSVJETOM K SLOBODI“ 
(Konac.) 


Rodoljubno naše društvo za pouku analfabeta radi hvalevriednom i po- 
žrtvovnom revnošću oko smanjivanja broja naših analfabeta, postizavajući 
posvuda najljepše uspjehe velekoristnog svog nastojanja. 

Nu ono, što se brzo nauči, obično se opet brzo i zaboravi, ako se 
češće ne opetuje, ili praktično ne upotrebljuje. Za to bi osobito za bivše 
naše analfabete od velike koristi bilo, kad bi im se pružila sgoda, da makar 
kadkada koju valjanu hrvatsku knjigu pročitati mogu, što bi oni za stalno 
vrlo rado činili, osobito ako bi ih tko drugi češće na to nukao i poticao. 

K tomu, da se i to s vremenom postigne, doprinieti će mnogo naš 
revni odbor za osnivanje pučkih knjižnica, svojim hvalevriednim i uztrajnim 
nastojanjem, da se diljem domovime naše što više pučkih knjižnica osnuje. 

Najljepše pako nade pobudjuje u tom pravcu naše novoosnovano 
družtvo za pučku prosvjetu, koje je našemu narodu potrebno poput svak- 
danjega hljeba i koje za to zaslužuje, da ga svi naši krugovi i sve oblasti 
počam od obćine, pak do vlade i sabora, kao i sveukupna naša inteligencija, 
naročito pako bogata, što izdašnije podupiru, i promiču, jer je ono za 
budućnost i sreću naroda našega znamenitije i koristnije, nego li ikoje drugo 
naše društvo. 

Da pako to zlata vriedno društvo što obsežnije i koristnije djelovati 
uzmogne, i da se uz to ujedno i naše književne prilike što bolje poprave, 
trebalo bi utjecajem vlade, a eventualno i zakonodavstva, kao i uz složno i 
uztrajno sudjelovanje sveukupne naše inteligencije sliedeće učiniti: 

1. Trebalo bi, da se u svakom mjestu Hrvatske, u komu pučka škola 
obstoji, mala podružnica toga društva osnuje, te da predsjednikom te podruž- 
nice ili mjestni župnik, ili pako koji drugi inteligentan obćinar, — tajnikom 
pako, i ujedno blagajnikom dotični mjestni ravnajući učitelj bude. 

2. Trebalo bi odrediti, da se u svakom takvom mjestu u školskoj sgradi 
uz propisanu školsku knjižnicu ujedno i mala pučka knjižnica za porabu 
pismenih obćinara, kao i bivših analfabeta osnuje, te upravi i brigi dotičnog 
podružničkog tajnika povjeri tim, da će isti kao knjižničar ne samo s tom 
knjižnicom valjano upravljati, nego i obćinare, a naročito bivše analfabete na 
čitanje valjanih knjiga češće nukati i poticati i njima takove knjige ili na 

stanovite vrieme posudjivati, ili im pako čitanje istih u shodnoj prostoriji 
školske sgrade na dane, kada nema škole, dozvoljavati imade. 

3. Trebalo bi odrediti, da se svaki ravnajući učitelj kao tajnik podruž- 
nice družtva za pučku prosvetu u pouku analfabeta po Anderlićevom sustavu 
u stanovitom roku praktično uputiti i uvježbati, a iza toga analfabete svoje 
školske obćine u čitanju i pisanju na stanovite dane po tom sustavu podu- 
čavati i na čitanje knjiga pučke knjižnice nukati i poticati imade. 

4. Ravnajućem učitelju kao podružničkom tajniku, i ujedno blagajniku i 
knjižničaru trebalo bi za njegov izvanredni trud oko širenja pučke prosvjete 
dopitati stalnu nagradu, koja ne bi smjela manje od 500 K na godinu iznositi. 

Osim toga trebao bi on biti oprošten od plaćanja članarine u korist 
družtva za pučku prosvjetu, izuzam one slučajeve, kada bi izrično želio, da 
i on članarinu plaća. 

5. Za pokriće gore spomenutih stalnih nagrada podružničkih tajnika, 
ujedno blagajnika i knjižničara, koje bi u cieloj zemlji ukupno nekoliko 
stotina hiljada kruna na godinu iznosile, — trebalo bi stvoriti novo vrelo 
prihoda, pošto taj trošak kraj današnjih naših financijalnih prilika niti našem 
zemaljskom proračunu, niti obćinarima ne bi na teret pasti mogao. 

Ovakovo vrelo prihoda, pa još k tomu vrlo izdašno vrelo, dalo bi se 
možda lahko stvoriti na temelju S 694. obćeg gradjanskog zakona, koji 
dopušta, da vrhovne političke vlasti u slučajevima potrebe u korist ubožkih, 
nemoćničkih i bolničkih zavoda, kao i u prilog javne nastave pobiranje 
stanovitih obvezatnih prinosa od čistih ostavština odredjivati smiju. 

Takav obvezatni prinos (legat) pobirao se je na temelju naredbe c. kr. 
dvorskog ratnog vieća od 21. svibnja 1833. C. br. 6T1, i u našoj bivšoj 
vojnoi Krajini u korist normalne školske zaklade od svih čistih ostavština, 
dosižućih ili presižućih iznos od 300 for. konv. vriednosti, i to: od ostav- 
ština trgovaca po 2 for., a od ostavština ostalih krajiških žitelja po 1 for. 
konv. vr. Pojedine krajiške pukovnije odpremale su te obvezatne ostavštinske 
prinose (legate) krajiškoj prometnoj zakladi, predlažući o njima svake pol 
godine popis c. kr. glavnom zapovjedničtvu, koje ih je ratnom knjigovodstvu 
podastiralo. Kad su u Krajini iza ukinuća krajiških pukovnija god. 1873. 
krajiški porezni uredi ustrojeni bili, odpremali su ovi te prinose uz popise, 
dobivene od krajiških kotarskih sudova c. kr. krajiškoj zemaljskoj blagajni 
u Zagrebu. Kad je pako god. 1881. bivša naša Krajina posve s ostalim 
područjem zemlje naše spojena i u sveukupnoj upravi s njome izjednačena 
bila, bijahu i ti obvezatni ostavštinski prinosi u području bivše Krajine ukinuti. 
A kamo sreće, da su ne samo u bivšem krajiškom području pridržani, nego 
i u ostalom području uvedeni, i jošter k tomu i povišeni bili, jer bi se od 
njih dosada velika zaklada stvorila bila, iz koje bi se u prosvjetne svrhe, 
kao i u prilog poboljšanja materijalnog stanja našeg pučkog učiteljstva puno 
dobra i koristna učiniti moglo. 

Obzirom na veliku potrebu i velike koristi pučke prosvjete, kao i na 
biedne materijalne prilike naših pučkih učitelja, mogao bi se dakle taj obve- 

zatni ostavštinski prinos možda opet, i to u cieloj zemlji učvrstiti, i budi 
stanovitim postotkom, budi pako stalnim iznosima odmjerivati tako, da bi 
ukupni prihod ne samo za pokriće troškova oko širenja pučke prosvjete, 
nego s vremenom i za poboljšanje plaća naših pučkih učitelja doseći mogao. 

U tu bi svrhu možda dobro bilo, da se taj prinos u slučaju njegovog 
uvedenja od svake čiste ostavštine počam od 1000 kr. vriednosti sa 2 kr., 
od svakih 1000 kr. odmjeruje i u korist posebne zaklade u prosvjetne svrhe 
pobire, iz koje bi se onda gore u točki 4. spomenute nagrade lahko izpla- 
ćivati mogle. Prema tomu iznosio bi takav prinos n. pr. od čiste ostavštine 
od 100.000 kruna ravnih 200 kr., a komu tolika baština u dio pane, taj će 
lahko tih 200 kr. u prosvjetne svrhe pregoriti. Čiste ostavštine izpod 1000 
kr. vriednosti imale bi od plaćanja toga prinosa izuzete biti. 

Baštinici su po svuda na tom svietu samo dvovrstni: žalostni ili veseli. 
Žalostni su oni, koji za ostaviocem pripale im baštine iskreno tuguju, a 
veseli su svi ostali baštinici, akoprem i med njima mnogih imade, koji se 
pred svietom čine, ko da i oni tobože iskreno za ostaviocem tuguju. 

Nu pod prvim utjecajem tih njihovih raznolikih čuvstava ne pitaju ni jedni 
ni drugi puno za to, koliko im je od ukupne baštine u ime odbitnih stavaka 
uztegnuto. Istom onda, kad se ta njihova čuvstva u njima ponešto umire i 
slegnu, — istom onda pregledavaju oni točnije ostavinski izkaz, te onda neki 
psuju, ljuteći se, što im je toliko od baštine uztegnuto. Nu mnogo veći dio 
njih misli u sebi: Hvala Bogu, da sam i toliko dobio, jer mi je ta baština 
upravo ko kakav dar s neba u krilo pala! 

Prema tomu bi dakle prihod od takovih obvezatnih ostavštinskih prinosa 
u prosvjetne svrhe za narod najmanje osjetljiv i tegotan, a uz to ipak vrlo 
unosan bio, pošto svaki dan ljudi umiru, ostavljajući iza sebe više ili manje 
imetka u korist svojih nasljednika. 

6. Trebalo bi shodnim putem budi kod našeg sbornog i domobranskog 
zapovjedničtva, budi pako kod c. kr. ratnog ministarstva, i kod kr. ugar. 
domobranskog ministarstva izhoditi, da se u svim našim posadama za 
hrvatsku momčad male hrvatske knjižnice budi na trošak erara, budi pako 
što manjim prinosima momčadi (n. pr. po 2 fil. mjesečno od svakog momka, 
a od podčastnika od svake višje šarže po 2 fil. više) u njihovim vojarnama 
osnuju, te da se te knjižnice u svrhu postepene nabave dobrih i koristnih 
hrvatskih knjiga s vremenom medju utemeljiteljne članove ,Matice Hrvatske“ 
i »Družtva sv. Jeronima“ upišu. 

U tom pogledu učinjen je već dobar početak tim, što su takove knjižnice 
za podčastnike naših domaćih pješačkih pukovnija br. 16 i 53, kao i našeg 
domobranstva u Zagrebu i u Belovaru hvalevriednom pobudom njihovih 
zapovjedničtva, jur osnovane, te bi sada samo još trebalo, da se takove 
knjižnice i u ostalim posadama zemlje naše osnuju, te da se sveukupnoj 
momčadi hrvatske narodnosti, a ne samo podčastnicima pristupnim učine. 

7. Isto tako bi trebalo i kod našeg oružničkog zapovjedničtva izposlovati, 
da se kod svake oružničke postaje ili barem kod svakog krilnog zapovjed- 

ničtva mala hrvatska knjižnica za porabu oružničke momčadi osnuje, te da 
se iste u svrhu dobave jeftinih i valjanih knjiga s vremenom takodjer medju 
utemeljiteljine članove ,Matice Hrvatske“ i ,Družtva sv. Jeronima“ upisati 
dadu. Naše oružničko zapovjedničtvo odredilo je doduše već lanjske godine, 
da se u Zagrebu za oružničku momčad hrvatska knjižnica osnuje, nu jedna 
samo knjižnica za toliku, po cieloj našoj zemlji raztrešenu momčad, ne će 
ni iz daleka svrsi i potrebi udovoljiti moći, ko što bi kod svih postaja osno- 
vane male knjižnice udovoljavati mogle. 


8. Trebalo bi nadalje pokušati, ne bi li se dalo izposlovati, da se kod 
svih razdjela, ili barem kod svih povjereničtva financialne straže, za tim kod 
svih šumarija, onda kod svih poglavarstva većih gradova za momčad finan- 
cijalne straže, odnosno za lugarsko i za redarstveno osoblje uz gornje 
modalitete takodjer male hrvatske knjižnice osnuju, a možda bi uspjelo, kad 
bi se još i to pokušalo, da se sve čitaonice sva vatrogasna družtva, i gospo- 
darske podružnice na to sklonu, da u svojim sjedištima za porabu svojih 
članova takodjer male hrvatske čitaonice osnuju. 


9. Trebalo bi, da se naše družtvo za pučku prosvjetu na sve naše 
novčane zavode, na sva naša kulturna i humanitarna družtva, zatim na sve 
knjižare, tiskare, osjegurajuća družtva, velike tvornice, kupalištne uprave, kao 
i na sva velika vlastelinstva obrati s molbom, da se medju njegove članove 
utemeljitelje upisati izvole, u koliko to dosada još ne bi učinjeno bilo, pošto 
će i u njihovom interesu biti, ako se blagostanje naroda našega pod blago- 
tvornim uticajem prosvjete što većma podigne. 


10. Trebalo bi, da se naredbenim, eventualno zakonodavnim putem 
odredi, da svaka politička odbćina sve u njenom području obstojeće školske 
i pučke knjižnice s vremenom medju utemeljitelje družtva za pučku prosvjetu, 
zatim , Matice Hrvatske“, kao i ,Družtva sv. Jeronima“ upisati, i u tu svrhu 
svake godine stanovitu, njenim materijalnim prilikama odgovarajuću svotu u 
svoje proračune uvršćivati i početkom svake godine predpostavljenoj kotarskoj 
oblasti na daljnje razpolaganje predlagati imade. 

Nijedna obćina nije tako siromašna, da joj ne bi moguće bilo, u pro- 
svjetne svrhe neko vrieme svake godine po 30—40 kruna žrtvovati sve dotle, 
dok ne bi gore predloženoj odredbi posve udovoljeno bilo. 


11. Trebalo bi pokušati, ne bi li se shodnim putem dala izposlovati 
odredba nadležnih duhovnih oblasti, da i svi župni uredi zemlje naše na 
trošak njihovih crkvenih obćina s vremenom takodjer medju utemeljitelje 
našeg družtva za pučku prosvjetu upisani budu. 


12. Trebalo bi, da se i kod nas uvedu zemaljske nagrade za osobito 
valjana i koristna književna djela, te da se osim toga osnuju barem tri doži- 
votna literarna štipendija od najmanje 3000 Kr. na godinu, koje bi vlada na 
predlog akademije osobito darovitim a siromašnim mladim hrvatskim književ- 
nicima u tu svrhu podieljivala, da sav svoj rad lih hrvatskoj književnosti 
posvećivati mogu. Tim bi se naš zemaljski proračun sa kakovih 15—20 

hiljada kruna na godinu obteretio, nu taj bi se trošak zemlji našoj napredo- 
vanjem naše književnosti i pučke prosvjete doskora i stostruko naplatiti mogao. 

13. Trebalo bi, da se našem družtvu za pučku prosvjetu što izdašnija 
zemaljska subvencija već ove godine dozvoli i za vrieme potrebe u svako- 
godišnji zemaljski proračun uvršćuje. 

14. Trebalo bi napokon, da se kod bogoštovnog i nastavnog odjela 
naše vlade uzpostavi poseban odsjek za promicanje hrvatske književnosti i 
pučke prosvjete, kojemu bi bila zadaća, činiti i odredjivati sve ono, što bi 
njihovom napredovanju što većma koristiti moglo. 

Prosvjeta je čudotvorna moć, svjetla, jača od svake druge moći i silnija 
i za čovječanstvo koristnija, nego li sve vojske ovoga svieta zajedno, pak bi 
ju za to cjelokupno čovječanstvo bez razlike narodnosti, vjere i stališa ko 
kakvo božanstvo poštivati i u svačem podupirati moralo, da joj čudotvorni 
traci božanskog svjetla njenog ne samo u palače bogataša i mogućnika, nego 
i u zabitne kolibtce biedne sirotinje nesmetano prodirati mogu. 

Japanska je prosvjeta malim Japancima u prvom redu pomogla, da su 
u zadnjem ratu navalu daleko jačeg i silnijeg gorostasa onako sjajno suzbiti 
mogli, a hrvatska će prosvjeta, ako Bog da, hrvatski narod blagostanjem 
k žudjenoj zlatnoj slobodi privesti! 

U to ime: napred Hrvati, složno i uztrajno prosvjetom k slobodi! 


FERDO BECIĆ 


NE MOŽETE SHVATIT .... 


Ne možete shvatit ničije visine, 

jer vas vazda nose nizki žića vali; 
ne možete snosit silu veličine, 

jer ste sami sitni, jer ste sami mali. 


Ne znate ni slutit samostalnih ljudi, 

jer vam s duga robstva sapete su grudi; 
ne znate ni sanjat nesebična rada, 

jere vašim bićem sušta korist vlada. 


Ne smijete trpjet nigdje slave čiste, 

jer bez grdnih ljaga sami nikad niste; 
ne smijete podniet svjetlost sunca jasna, 
jer vam zato duša nije dosta krasna. 


IVA ROD 





K SRBSKOM PITANJU 
(Svršetak.) 


Ali naši Vlasi nisu još ni Hrvati. Spočitava nam se pače, kad bi i bilo 
pravedno, što hoćemo, da naše nastojanje nema vriednosti, jer da su danas 
naši pravoslavni faktično već ,Srbi“ i da se to ne može više promieniti. 
Istina _ mora pobiediti. Fakat je, da se danas dio naših Vlaha priznaje 
»srbima“. Mi taj fakat moramo priznati kao fakat i uzeti za gotovu činjenicu 
kao n. pr. i hrv. ug. nagodu. Nu mora nam se dopustiti, da zakonitim po- 
štenim načinom promienimo odnosno odstranimo ono, što nam se čini 
krivo ili nepravedno. Mi ćemo tečajem vremena odstraniti nagodu kao na- 
metnuti nam nepravedni i ubitačni jaram. Mi ćemo polučiti i to da će zave- 
deni progledati i priznati, da su ono, što u istinu jesu, a ne ono, za što se 
u bludnji izdavaju. 

Nu Starčevićanstvo, kao osbiljna politička stranka, mora da računa sa 
svim mogućim faktima i eventualnostima. Uzmimo, da naši Vlasi zaista 
postanu Srbi. U tom slučaju uzporedjuje se ,“rbstvo“ u Hrvatskoj sa svakom 
inom nehrvatskom narodnosti u Hrvatskoj. Ono dobiva ista prava i dužnosti 
kao n. pr. Niemci ili Magjari, ni više ni manje. Sve te narodnosti su prim- 
ljeni gosti, koji moraju poštivati prava domaćine. svi su ti narodi politički 
Hrvati, hrvatski državljani. Oni mogu razvijati svoj jezik i kulturu, sticati 
sva prava ali u granicama hrvatske države ideje; moraju priznati posebni 
povlašteni položaj hrvatskog naroda kao nosioca države i državne vlasti. 
Ne tražimo chauvinističkog podčinjenja i zatajenja sama sebe, kao Magjari, 
ali tražimo priznanje narodnog hrvatskog značaja zemlje. Starčevićanstvo 
tražit će dakle u tom slučaju, da se život i razvitak svih tih narodnosti, pa 
i Srba“ kreće unutar programa te stranke, a to je sloboda, nezavisnost i 
cjelokupnost Hrvatske. Što god je proti tomu programu, mora se sa že- 
ljeznom uztrajnošću i energijom neumoljivo pobijati. Sve drugo prepušta se 
svom naravnom razvoju prama onoj laissez faire laissez passer. Život i 
saobraćaj i onako donosi sa sobom, da se doseljenici polagano asimiluju 
s narodom. Asimilovaše se premnogi Magjari i Niemci, i asimilovat će se, 
i još bi se bolje asimilovati, da hrvatski narod mjestimice ne pokazuje zna- 
kove nutarnjega propadanja kao n. pr. u ,Slavoniji“ i da se tudjinci ne 
useljuju već en masse, a da se proti svemu tomu ništa ne čini. Samo je 

s iztaknutih razloga zapela asimilacija naših ,Vlaha“. U koliko imamo pred 
očima crkvenu autonomiju i posebnost, i ne treba asimilacije. Crkvena 
autonomija ne smeta ništa. | druge će crkve možda, pa i katolička, dobiti 
svoju autonomiju i biti posebna tiela i korporacije, pače i posebnije nego 
danas pravoslavna crkva t. j. razstavljene države. Ali trebamo i tražimo asi- 
milaciju u osjećajima zajedinstva i pripadnosti Hrvatskoj i hrvatskog državnog 
prava. 

Kad bi naši ,Srbi“ ostali u tim granicama, mi bismo ih konačno hoćeš 
ne ćeš morali priznati i za ,Srbe“, pa naši protesti proti tomu ne bi vriedili. Nu 
upravo tim, što hoće da budu ,Srbi“ dio srbskoga a ne hrvatskoga naroda, 
oni ipak napuštaju hrvatsku državnu misao, a prigrljuju i prigrlit će tečajem 
vremena srbsku, ako ne zapriečimo. Oni osjećaju zajedničtvo i pripadnost 
k ostalim Srbima, u njih se budi prije ili kasnije težnja, da se sjedine s ostalim 
i Srbima. Oni će nastojati, da se dio hrvatskog teriterija, na kojem živu, 
odieli od istoga i pripoji srbskomu, oni će se boriti za srbsku ideju proti 
hrvatskoj. U tom pogledu ne treba da se podajemo nikakovim iluzijama. 
Oni će se pri tom pozivati i na ideju narodnosti, na svoje pravo. To bi 
bila naravna posljedica pridruženja naših Vlaha Srbima. 

Upravo tim, kako rekosmo, što u borbu ulaze naši Vlasi, dolazi u 
sukob hrvatska i srbska ideja, a obe se pozivlju na princip narodnosti, na pravo. 
Kako će pravo, pravna ideja riešiti taj spor ? Jer obe ne mogu da imadu pravo, 
na stanovitom teritoriju, jedna izključuje drugu. Hoće li biti dovoljan princip 
narodnosti? Ne će. Pravo poznaje i druge uredbe, po kojima se riešavaju 
takovi sporovi. To je uz princip narodnosti država i državno pravo. 

Stvar bi bila jednostavna, kad bi svaki narod imao svoj točno ograni- 
čeni prostor, koji bi on sam nastavao i na njem stvorio državu. To i traži 
nacijonalna ideja. Nu ova nije podpuno provediva. Život i životne prilike te 
saobraćaj medju narodima donosi sa sobom, da narodi nisu točno jedan 
od drugoga odieljeni, već su na istom teritoriju često izpremiešani. Na ta- 
kovom teritoriju ne može se stvoriti narodna država. Treba segnuti za nečim 
drugim. To je državopravna ideja, koja je takodjer gotovo tako stara kao 
i ljudstvo. Ona često nadomješta narodnu ideju. Množina i jakost naroda, 
njegovo bogatstvo, geografske i ine razne prilike, kultura, narodnja ćud, sila, 
i drugi faktori igraju tu rolu i stvaraju prerazne kombinacije tako, da često 
ipak jedan narod prevlada nad drugim i stvori državu. U njoj treba dakako 
da poštuje i prirodjena i druga prava i inih naroda, s kojimi živi u istoj 
državnoj zajednici, koju je stvorio. Takova moderna država morala bi da 
bude uredjena a la Švicarska, nu i u njoj će igrati odlučnu ulogu narod, 
koji je državu stvorio. 

A medju čistom nacijonalnom i miešanom državom ima i kombinovanih 
tvorevina. Narod osnuje državu, ali se proširi i u drugu državu. Ili dio nje- 
gove države po malo napuči drugi narod. 

Mogli bismo još uviek i u takovu slučaju dopustiti provedbu nacijonalne 
ideje do skrajnosti, ako su odredjene granice toga proširenja ili naseljenja. 

Možda će se u budućnosti nacijonalna ideja zaista točnije provadjati. Velike 
ideje se u čovječanstvu mienjaju. Nekoč je vladala ideja vjerska i ideja državna ; 
danas vlada državna i narodna; kasnije će možda vladati narodna ideja, u 
dalekoj budućnosti možda čisti idealni kozmopolitizam i internacijonalizam, 
obće ljudsko osjećanje; bit će male organizacije, državna vlast slaba, — premda 
nije vjerojatno, dok je ljudstvo podieljeno u narode, što će možda uviek biti. 

Nu kako da se provede nacijonalna ideja, ako su dva ili tri naroda 
sasma, bez stanovite medjusobne granice, izpremiešana sobom ?! Tu je ona 
neprovediva. Tako je baš donekle i u nas. 

Kad bi Hrvati imali svoj, a Srbi svoj teritorij, jedan sa samim hrvatskim 
a drugi sa samim srbskim pučanstvom, na jednom bi vladala hrvatska, a na 
drugom srbska misao i država. Nu samo Srbija imade kompaktno srbsko i 
samo dio Hrvatske imade kompaktno hrvatsko pučanstvo (predpostavivši za 
čas, da su naši Vlasi .Srbi“). Sve ostale hrvatske zemlje imadu izpremiešano 
hrvatsko i ,srbsko“ pučanstvo. Po nacionalnoj ideji reklamuju si Hrvati i 
ono hrvatsko pučanstvo, koje je izpremiešano sa ,srbskim u hrvatskim 
zemljama; bez njega nema Hrvatstva. Ali to čine i Srbi, — predpostaviv 
opet za čas, da su naši Vlasi ,Srbi“. Da ne odluči sila, valja se ogledati za 
inim pravnim naslovom. To je državno pravo. 

U Hrvata podudara se po našem stanovištu, — da su i Vlasi Hrvati, — 
nacijonalna naša ideja podpuno sa državnom. Nu i po srbskom stanovištu, 
da su Vlasi Srbi — podudara se prilično naša nacijonalna ideja s državnom, 
jer u nekadanjoj hrvatskoj državi žive dvie trećine Hrvata jedna trećina 
»srba“. Kad se pako te dvie ideje i ne bi podpuno podudarale na korist 
Hrvata, još bi se manje podudarale na korist Srba. Državno pravo pako 
govori za nas. Mi smo stvorili hrvatsku državu od Hrvatske, Bosne, Dalmacije, 
Istre itd., mi smo tu državu podržavali mnogo stoljeća, pravni kontinuitet, 
uz sve povrede i neprava. Osjećaj zajedinstva uzdržao se je do danas ne 
samo u Hrvatskoj i Dalmaciji već i u Bosni i slovenskim zemljama. Časovito 
gospodstvo Srba nad Bosnom i dielom Dalmacije nije na tom pravnom 
odnošaju ništa moglo promieniti. Hrvatski narod, ako je, uzmimo, osnutkom 
svoje države komu krivo učinio, učinio je Latinima i Keltima; posljedice 
neprava nosi i trpi; Vlasi su još i danas zapreka njegovu razvitku, makar 
se pohrvatiše. Srbima nije krivo učinio, Srbima nije ništa oduzeo. Srbima 
ne može od svoje države ništa da dade. Najmanje zato, jer drži, da Srba i 
nema u Hrvatskoj. 

A ako se tko pozivlje na princip sile, na princip samoodržanja, mi i 
u tom skrajnjem slučaju ne ćemo popustiti već od volje, da živimo. Ne će 
dakako ni Srbi. Odlučit će jači i kulturniji. 

Nu kako god se uzme i shvati ta borba, ona svakako postoji. Dok 
pako postoji, treba da ju odlučno vodimo i provedemo. Kukavština samo 
nam je na štetu i propast. Hrvatska i srbska ideja borit će se, dok 
jedna ne prevlada na priepornom prostoru. O tom treba da budemo na 
čistu, tu ne treba nikakove sentimentalnosti ni prenavljanja ni farizejskoga 

slaganja i ljubljenja u oči s pripravnom piesti iza ledja! Reci bobu bob, 1 
popu pop. Kušalo se je sa strane Hrvata premnogo puta, da se opreke 
ublaže, da se dovedu u sklad, ako je moguće, obe ideje. Izumilo se je 
llirstvo, izmislilo se Jugoslavenstvo, politička djeca uhvatiše se za Srbo- 
hrvatstvo. Ništa nije hasnilo. Sva popuštanja Hrvata ne umekšaše ,Srbe“ ni 
njihovo, valja reći, tvrdo stanovište; i u tom se pozna drugi narodnji ka- 
rakter naših Vlaha. Kanosa sliedi još uviek za Kanosom. ,Srbi postaju 
svaki put tvrdji i bezobzirniji. | pravo imadu. Znadu kao i Magjari, s kim 
imadu posla. Znadu, kako valja da se čovjek i narod bori. Oni su nam 
radi svoje koristi ljuti fanatični nepopustljivi neprijatelji, uza sva naprednjačtva, 
sloge i koalicije; oni nam navieštaju rat do ,iztrage“, a sa svoga stanovišta 
i moraju. Miliji nam je otvoren neprijatelj, nego li vlastiti narodni odrodi i 
kukavice, koji se vežu s neprijateljem i udaraju po vlastitom narodu i nje- 
govim braniteljima. Taj neprijatelj ima jasni cilj, točno razvijeni, pozitivni 
svjestno provadjani program, za koji se odrešito bori. 

I mi ga otvoreno, svjestno, odlučno pobijamo. Ne poljepšavamo borbu. 
Ne puštamo je ni za čas. 

Dajemo i dat ćemo Bogu božje, a caru carevo. Bit ćemo i jesmo libe- 
ralni. Poštujemo prava drugih; zato već jamči otvoreni i pošteni značaj 
Hrvata, koji su često svomu bližnjemu dali košulju, a sami goli ostali. 
»Srbima“ nemamo davati nikakovih novih sloboština, jer ih smatramo za 
Hrvate, dakle im sve dajemo. Oduzeti sebi ne damo ništa. 

I uz prividno primirje (koalicija i ,Srbi“) borba traje. Srbi“ ju pače 
žešće vode no ikada. Upeli su svu snagu, da pobiede, barem u Bosni. Na- 
valili su svom silom, jer vide, da Hrvatstvo napreduje. Već su pod žezlom 
hrvatskog vladara sve hrvatske zemlje. Nisu politički sjedinjene, ali nema 
medju njima ni neprekoračivih granica; postoji idealno zajedinstvo. Uspjeh, 
podpuni uspjeh, imat će Hrvatska da zahvali samo odlučnoj politici Starče- 
vićan tva. Ova prava etapna politika osvješćivanja i uzgajanja naroda, 
etapna politika uspjeha, a ne etapna politika poniženja, sramote i poraza, 
dopriniet će, da će se naša borba riešiti po Bogu i po pravu, u interesu 
hrvatskoga naroda. 


DR AVELIN STAHULJAK 





U KOLO! 


(Uz Matičino ,,Hrvatsko Kolo“, prve dvie knjige.) 


1 


Igra kolo, igra kolo na dvadeset i dva. 

U tom kolu, u tom kolu — 

Liepa Hermina igra. I liepa Viktorija. A po strani stoje i samo gledaju : 
Milka, Zofka, Adela, Iva, Kamila, Elza, Zdenka . . Nemaju one gjuvegija, da 
ih uvedu u kolo. To jest imaju, ali i ti gjuvegije samo — stoje i gledaju. 

Ne će da igraju, pa eto. Nešto su se zavadili s onima u kolu, pa 
eto: ne će! 

— Pa ako ne ćete vi, hoće — drugi. 

— A gdje ćete ih naći? 

— Naći ćemo ih. Metnut ćemo nagrade, pa će već netko doći. 

— Ali ne umiju igrati. 

— Naučit će se već. Šta brige, ali kolo će se igrati sve bez vas. Hoće baš / 

— Vidjet ćemo i to kolo. 

| tako dobacivaju jedni drugima. Kadkad oni iz kola i stanu na nogu 
ovima izvana, a ovi opet izvana grunu laktima one u kolu, ali kolo svejedno 
igra. Na dvadeset i dva (baš ih ima oko 22!). I već eto drugu godinu, drugo 
proštenje. A igrat će i treću i četvrtu. . 


Gledam to kolo. Mnogi zbilja ne umiju igrati. A oko mene gjegjerni 
momci i djevojke, koji bi znali i mogli igrati, ali oni stoje. ,U kolo! Što 
ćemo dočekati ovako gledajući? Ako se i ne pomirimo s njima, hvatajmo 
se svejedno u kolo.“ 

U kolo, u kolo! 


2 


Tražio sam novelu. Dakako — novelu. Onu ljudsku i umjetničku; 
vi znate što mislim: neka nije tek napisana, već duboko, ljudski osjećana, a 
opet neka je fino, umjetnički izradjena. Neka dira u srce i nek daje užitak. 
Intimna neka je. Ma i ne bila baš novela, već recimo pripoviest, crta, crtica. 
Da, makar i crtica. U lanjskom sam Matičinu ,Kolu“ našao nešto ovakovo. 
Bila je to Novakova tmurna slika ,Iz velegradskoga podzemlja“, svakako 

daleko najbolja stvar ove ruke u čitavoj knjizi. Metnuta je u istinu na prvo 
mjesto, a trebalo bi iza nje još dva tri prazna lista, da ju razluči od ostalih. 
Ona je tamo zalutala. Nije u njoj toliko umjeće, koliko srca i obće ljudskih 
osjećaja. S Novakom nam nije legao u grob samo fabulista, već i socijalni 
pisac. Pod kraj života zahvaća mu pero i radnike. Junak je ,velegradskoga 
podzemlja“ jedan od onih ljudi, što gospodi pile drva, a zove se Mika. 
On zamišljen sjedi na klupi na lličkom trgu. Jučer je s nekim Jankićem 
razpilio i razciepao jednomu .gospodinu hvat drva za pet kruna. Gospodin 
ih je plaćajući opomenuo, neka sad ne idu u gostionicu, nego neka kupe 
večeru za obitelj, ali to je razdražilo Miku i Jankića, pa su baš otišli u 
krčmu i to na talijansko vino po 28 novč. Htjeli su samo, da se malo 
ugriju, pa da odu, ali što dalje sve im je voljkije. Pane misao i na kuću, 
na ženu i djecu, ali što više polulitara, sve manje brige i misli. 

— Nije u našim stranama još život tako loš, kako pripoviedaju ljudi, 
koji su živjeli drugdje. 

— Dašto, da se dade poživjeti, — prihvati Mika. — Ne daj Bože gore, 
ovako je dobro... Čovjek se dašto pomuči i ima briga, ali tko je, Jankiću, 
bez toga? 

I opet dolaze misli na ženu i djecu, ali sad već u drugom svjetlu. Mika je 
kupio od kočevara škatuljicu sladkiša za svoju malu pametnu Evicu, mezimicu 
svoju, i sad se Mika pred Jankićem hvali, kako će možda danas sutra od 
nje šta biti. Bog zna. ,Dogodi se, pa se sreća dotakne i siromaha“. Onda 
se Mika opio. Ne sjeća se nista pravo, kako je doteturao do kuće. Tek 
slabo se sjeća, kako je u kući tukao ženu, a djeca stala bježati, sjeća se i 
kako je Evica ostala, a on i nju dohvatio, a žena mu je otela iz ruku — 
dalje se ne sjeća. U jutro se žena oborila na njega, da je Evicu na mrtvo 
ime izprebijao ; eno leži i krvari. Trebalo bi takova divljaka javiti u gradsku 
kuću! — Mika je šutio i prišao krevetiću, gdje je ležalo jedva živo diete 
s krvavom pjenom na ustima. Tamo je sjeo i ljubio djetetu ručicu: ,Evice... 
Tko je tebe, zlato? ... Otac te nije tukao — ne daj Bog! Tebe otac najvoli, 
pa kako bi te tukao? ... Kako bih ja, kad si ti moja mala, pametna mezi- 
mica?“ i tako on njoj dalje tepa i utiskuje u bolestne ručice onu škatuljicu 
sladkiša od kočevara. Krv djetetu navaljuje jače, a njemu suze kanu nad 
njom, i on kune onu svoju ruku: da bi usahla! Kad dodje žena, sakriva 
svoje osjećaje i hoće iz kuće van. Žena viče nad njim, neka stane, da se 
dogovore, jer inače će liečnik poznati, da ju je on ubio. Mika bi se već bio 
i vratio, ali ponos mu ne da: Sad bi ona mislila, da me je ustrašila lieč- 
nikom!... Nekako je kroz dan našao posla i završio oko tri sata po podne, 
pa trebao da odnese kući zaslužbu, ali ne može u svoju kuću — od stida, 
straha, tako nešto... Šetkao je oko kuće, da ga vidi žena, ne bi li ga 
pozvala i bilo bi mu lakše. U to je došao njegov sin, dječak od deset 
godina, i pripoviedio, da je Evici jako zlo: ,A ti se ne trebaš ništa bojati... 
Kad je liečnik upitao, kako da se to dogodilo, rekla mu je mati, da je Evica 
nosila u naramku drva i pala niza stube.“ Mika je dao sinu zaslužbu, nek 

da majci, a on je otišao na Ilički trg i sjeo na klupu, kako je pripoviest i 
počela, i stao o svem tom razmišljati, pun tuge i kajanja... U to je došla 
k njemu žena, sklopila ruke pod podbradkom kao na molitvu i rekla kroz 
plač: — Preminula je... 

Mika je kao ubijen i ne će nikako u kuću, boji se onog pogleda na 
maloga mrtvaca. Žena ga sveudilj nuka, neka ide, jer treba siroticu malu 
pokopati, a to da je sve bilo sudjeno i s božjom voljom, osim toga se i 
dječaci boje biti u sobi s mrtvacem. ,Dodji... Dobar si ti čovjek... ti 
skrbiš za svoju djecu... Evici sam našla u krevetu škatulju bonbona, pa 
sam pomislila: Evo, kako on nju voli i kako misli na nju... Dobar si ti, 
ali za piće niesi. Tebi piće uzme pamet, pa ne znaš, što radiš... Dodji, 
Mika moj, dodji... Bit će nam svima Jakše, kad ti budeš s nama, a i tebi 
će bit lakše, vidjet ćeš.“ 

Mika se brani i udari u težak plač. Žena ga sve nježnije nagovara i 
uvjerava ga, kako on nije kriv, kako je dobar i da ona zna, koliko on trpi. 

— Zašto je niesi otela iz mojih ruku, kad si vidjela ? 

— Ah, sve se to dogodilo, koliko ovo govorim... Niesi ti, Mika, 
toliko kriv.  Diete je od poroda slabašno. Bog zna, što je bilo pokvareno 
u njem. 

Jedva nekako težka srdca krenuo Mika sa ženom, kao da ide na stratište. 
Korit će ga diete, da je surov i bez ljubavi. ,A on je tako volio svoju malu, 
pametnu Evicu.“ 

Ja sam potanje razastro glavne niti ove Novakove stvari, da pobudim 
ljude, koji je nisu čitali, nek je pročitaju, a one, koji su je pročitali, neka 
to učine još jedanput. Ona čini čovjeka boljim. Konačno: promienite milieu 
i vi ćete moći mnogo šta iz nje na se protegnuti i tako dobro razumjeti. 
Ovaki prirodni akcenti moraju naći resonancu u čitatelja. A to je ono 
»obćenito ljudsko“, što sam rekao. 

Uza sve to, što mjestimice nije umjetnički dotjerana, zavriedila bi ova 
stvar, da se prevede na koji strani jezik. Ovakovi su biseri i vani riedki. 

Ostale su stvari ove vrsti u prvoj knjizi ,Kola“ što pokrajinske što 
različite viesti, samo na šire izvedene. Vjerujte, ništa drugo. K tomu vidite, 
da su silom pisane, pa se mučno, vrlo mučno čitaju. Pa to je i naravski. 
Gdje pisac iskreno ne daje sebe, ne može ni druge zagrijati. Ako je rutiniran 
pisac, može najviše zabaviti neko vrieme čitatelja, ali ganuti ga ili pribaviti 
mu viši estetski užitak ne može. Takova je n. pr. ,Paka ljubav“ od J. E. 
Tomića. Bez sumnje, dobro pisana, ali ne ostavlja nikakova traga. Priča se 
tu u formi dnevnika pustolovina mladoga kavalira Dalmatinca, koji najvoli 
osvajati ne djevojke ni udovice već — udate gospodje. Takovu jednu osvoji 
na — Malti. Muž joj je bogati Englez, a ona je model tomu mladiću, koji 
se dakako u tu «vrhu morao prije baviti slikanjem. Oni se sastaju potajno, 
u ,pakoj ljubavi“, ali kad njezin muž nastrada i naglo umre, namrievši joj 
velik imetak, onaj ju mladić ostavlja, pošto on ne voli udovice, jer ga samo 
draži zabranjena ljubav. O psihologijo ! 

To bi bila ta različita viest, a pokrajinske su ponajprije Jovana Hra- 
nilovića »Angjin Božić“. Pjesme se Hranilovićeve mogu čitati, ali ovu sam 
prozu s naporom pročitao. Mogu još zanimati snimci neki iz žumberačkoga 
života, ali sujet sam ne kaže ništa. Ta se Andja imala vjenčati za nekoga 
učitelja, koji ju u oči samoga vjenčanja ostavio i otišao u Ameriku, a to 
sbog toga, što je davno prije dao vjeru nekoj drugoj. Ta je druga otišla za 
njim u Ameriku i ,tamo oni sretno i liepo žive“. Medjutim nas tješi pisac, 
da se i Andja udala za nekoga šumara, pa su najprije živjeli u rodnom 
kraju, a onda u Primorju. Pače i djecu su ,divnu“ dobili, koja pohadjaju 
svoju djedovinu. ,Danas — završuje pisac — od te porodice nema više 
mužkih potomaka.“ 


Gdje je tu ma i jedna točka onoga, što se zove umjetnost? 


Daleko je naivnija crtica od Radoslava (dra. Zahara) ,Babina vaza“. 
Poslie uvoda, u kojem pisac — i sam odvjetnik — nastoji uvjeriti publiku, 
da odvjetnici ne mogu obogatiti svojom praksom, priča sam ,dogadjaj“. 
Neka starija gospodja, udova odvjetnika, (dakako siromašna, jer odvjetnici, 
ako drugčije nemaju sreće, ne mogu ni mirovine ženi priskrbiti) ne zna, što 
bi dala na dar nekomu idealno-dobromu liečniku, koji ju je u bolesti liečio, 
pa se napokon odluči na neku starinsku vazu, uspomenu od pokojne bake. 
Medjutim neki sabirač starina dade liečniku za tu vazu — 2000 for. Liečnik, 
idealno-dobar čovjek, odnese te novce natrag udovici, kao njezine. Udovica 
ne će da primi, ali, kad lječnik tvrdokorno uztraje, daje mu, da uzme bar 
polovicu, no on ne će ni to, već veli, da mu je dosta 200 for. Udovica je 
napokon pristala, jer je liepo izplatila dugove, nabavila odiela i rubenine, ,a 
još joj je ostala glavnica, koja je za nju, sirotu, dobrano pomnožila mje- 
sečni prihod.“ 

To je svršetak. Moral: država bi se morala pobrinuti za mirovine 
odvjetničkih udova! 


Nikad čovjek ne požali više za izgubljeno vrieme, kao kad pročita ovakovu, 
recimo jedanput ,domaću viest“ bez i najprimitivnijega literarnog prismoka. 

Gospodin Svetozar Ritig, on je za pokrajinske viesti iz Djakovštine. U 
crti »Moje kumovanje“ doznat ćete, da je taj gospodin kapelan i da je negda 
bio — ne znam, da li je još i danas — strastven lovac. Lovio je s nekim 
Markom, koji je obudovio i opet se oženio, gdje mu je g. Ritig bio kum. 
Literarno bi b'lo nešto u tom, što je Marko bio mrk spram prve žene zato, 
što ga je varala, ali on svejedno nije htio od toga praviti škandala, već je 
šutio, kao da je znao, da će g. Ritig već tako udesiti, da mu umre ta žena, 
a onda će mu pisac naći liepu djevojku. Ta nevjera ženina tek je natuknuta. 

Ni u drugoj knjizi nije se g. Ritig popravio. Tu im  pripoviest ,,Grieh“, 
gdje se mlada djevojka, koju sile za nedraga, dogovara s dragim, da mu 
pobjegne, ali u onaj ugovoreni čas nema snage, da izpuni svoje djelo, već 
onako izišavši van na vjetar (,Volim i umrieti, no u sramoti živiti“) ostane 
na sjeniku, zapadne u groznicu, da u narednom poglavlju — umre. Ona se 

dakle, kako g. svećenik misli, prestrašila — grieha! Očuvaj i nas, Bože, 
ovakovih ,,Grieha“! 

Nešto je bolja crtica ,Vilenjak“, jer je tu makar i primitivan, ali ipak 
bar nekaki portret seoskoga ,vilenjaka“ s trunkom humora. Neki drže, da 
je umjetnost pisati ovake stvari. Ne, to je naivnost ljudi, koji duševno još 
nisu izašli iz one dobe u nas, kad su se pisale tobožnje ,crtice po istini“ i 
one nekadanje ,seoske“ pripoviesti, gdje bi pisac prošao selom i mislio, da 
je dosta opisati tek vanjske utiske. Kao da nismo imali ni Tordinca ni Kozarca. 

Ali najinteresantnija je svakako od ovih pokrajinskih dopisnika gospodja 
Viktorija Risaković. Dok su ovi ostali većinom bezbojni, ona je romantična, 
posve starinski romantična. Ona seoska romantika, u kojoj dolaze i cigani. 
Kao da — šta bih vam rekao — kao da uzmete stari onaj ,Neven“ ili 
»Vienac“ prvih godina. Tako u prvoj knjizi ,Kola“ ima pripoviest , Marta“. 
Tu je Martu još ko malo diete našao negdje u šumi — pomislite! — seljak 
Marko Lalić, doveo svojoj kući i uzgajao uz svoga maloga sina Živana. Sad 
vi svi mislite, da će se Živan i Marta zaljubiti ili tako nešto, ali ne — spi- 
sateljica ne da. U Marti je ciganska krv, nemirna, htjela bi — ovo je kao 
neka moderna iskra — htjela bi nekud bježati ,daleko — daleko“. | jednom 
sbilja, kad su Živan i Marta bili na paši i kad je Živan zadriemao, otide 
Marta do Dunava, odrieši čamac, preplovi preko, pusti čamac niz vodu i 
dodje u neki šumski kraj, koji joj se činio tako ,poznat“. (Spisateljica to 
višeputa naglašava, da iztakne prve dojmove njezina djetinjstva.) Marko ju 
je s ljudima tražio, ona je čula potjeru i pobjegla opet, prespavala noć u 
šumi sjećajući se — biblije: ,Gledajte ptice u zraku i ljiljane u polju itd.“ 
I misli Marta: ,Ta — vi ste sami pogani, jer vi sijete i žanjete, a baš mi 
smo dobri kršćani, koji živimo bez brige kao ptice u zraku...“ Ne čini 
li vam se ovo originalno! — [| dok ona tako misli, eto ti mladoga ciganina, 
koji ju nagovori, neka ide s njim u — Vinkovce. Tamo je proštenje, bit će 
i drugih cigana. | zagudi joj on na gusle, a Marta je sva tronuta izgovorila 
jedva čujno: ,Oh, — idem s tobom — idem vrlo rada“. Sva je priroda 
mirovala u tom svečanom času — veli gospodja — a ciganin je obujmio i 
poljubio Martu nazvavši je ženom; ona neka mu nosi guse, a on će je 
hraniti. Da nije članova Matice Hrvatsk ', oni bi jamačno još malo bili ostali 
u šumi, ali ovako ih je gospodja poslala odmah na put u — Vinkovce. 
Hochzeitsreise ! 

(Nastavit će se.) 


DR. MILAN OGRIZOVIĆ 


POVODOM JEDNE KNJIGE 
(JOVAN SKERLIĆ: PISCI | KNJIGE. I. Beograd 1907.) 


Prije, no što predjem na refleksije, izazvane lektirom tih književnih 
studija, neka mi se dopusti reći koju o autoru, zbog veće jasnoće. Ideje — 
naročito moralne — su ljudi. Ljudi su ideje, i mi samo zato ne poznajemo 
mnogih misli, jer su nam nepoznati mnogi ljudi. 

G. Jovan Skerlić je jedini, za kojega znam, da me mrzi, jako i nepo- 
mirljivo. Moje osjećanje prema njemu, prem nije simpatija, nije mržnja, jer 
ne mrzim ni loših pisaca, a on nije loš pisac. On je moj ,protunožac“. 
Mi smo na protivnim polovima. On je socijalista, ja sam nacionalista. On je 
— barem tako tvrdi — Jugoslovjen, ja sam Hrvat. On je realista, ja to nisam. 
On je profesor, ja sam ,boem“. On propovijeda, ja se smijem. Ja ga ne 
mogu progutati. On me ženira. Ein Unmčglicher. Većina je ljudi kao zemlja, 
pa se moraju vrtjeti oko čega, pa ma to i ne bilo sunce. Skerlić je takav 
planet. Dogmatičan. Vjeruje u sebe, u čovjeka, u demokraciju, u progres, 
u novine i u pučka sveučilišta. | danas je u demokratskim družtvima najbolji 
način doći na vlast — biti proti njoj, doći do kapitala — biti antikapitalista. 
G. Skerlić je danas u Srbiji ,sila“. Kao universitetski profesor zapovijeda 
omladini, kao urednik srpskog Savremenika, Srp. Knjiž. Glasnika komandira 
literaturi, kao duša jednog radikalnog i demokratskog dnevnika ima velik 
politički utjecaj. Profesor, političar i literat. Troglav, kao Triglav, aždaja ili 
Balačko vojvoda. Držanje toga demokrate miriše po diktaturi. Ambiciozan. 
Jakobinac, tiranin, terorista i zbog toga je izjuren iz kola srpskih socijalista. 
Republikanac, ljubitelj revolucije, ali to mu ne smetaše dobijanju štipendija 
od najreakcionarnijih vlada i pisanju u konservativne smotre. Kod svih groznih 
političkih trzavica on je znao ostati čitav. Nije čak bio ni u zatvoru, kao 
Janko (Veselinović), Mile Pavlović ,Krpa“ i Kosta Taušanović. Njegovi 
mučenički instinkti nisu osobito razvijeni. Kao naš g. Šurmin, taj demokratski 
literat bijaše uvijek jednom nogom kod vlade. Ako taj bezvjerac ne cjeliva 
papinih papuča, cjeliva druge. Tako je nedavno kao bijesan grdio bivšeg 
ministra, koji mu odgovori, izloživši u trgovinskom izlogu knjigu sa vlasto- 
ručnom, vrućom Skerlićevom posvetom tome istome g. Pavlu Marinkoviću. 
Da ne postoje, takove bi ljude trebalo stvoriti. Hvala svojoj demokratskoj 
taktici, g. Skerlić danas ,vlada dušama“ ne samo u Beogradu, no i u Zagrebu. 


* 

Svršio je doktorat u inostrđnstvu. Ne u Parizu ili u Berlinu. U Lozanu!, 
u guvernantskom Lozanu. Njegova teza odlikuje se time, što ostade u Fran- 
cuskoj neopažena. Ne svršivši slavistike, proučavajući francusku književnost, , 
on je danas izvanredni profesor srpske književnosti. Do nedavna je gotovo 
svakodnevno bistrio politiku u svom Dnevnom Listu, dajući Odjeku nedjeljno 
po jednu književnu kroniku i radeći istodobno na kakvoj kupusari, debeloj 
i strašnoj kao najnovija Omladina i njena književnost. Ko toliko i tako 
naglo piše, ne piše klasično. 

Kada bijah prvi put u Srbiji, mrzio me g. Skerlić, jer sam Hrvat. Sada 
me mrzi, jer nisam hrvatski naprednjak. Za mog pariskog boravka zvao me 
feljton demokratskog Odjeka ,kajkavskom dušicom“. Kada prvi napisah, da 
je Pogled na današnju francusku književnost? ekscerpt iz jedne knjige bez 
spomenutog autora, g. Skerlić okrene proti meni vrlo nekritičnu polemiku. 
Dok se potpisivah, on ostajaše anoniman. Mjesto odgovora g. Andri Gavri- 
loviću, saradniku Rada naše Akademije, koji mu istodobno medju inim doka- 
zivaše, da je mučio rodjenog oca, grdio je mene Skerlić i njegovo desno 
krilo Milan Grol (dopisnik Obzora) gotovo svakodnevno, preko dvije godine, 
u Dnev. Listu i Odjeku kao ,bivšeg čovjeka“, robijaša, pariskog lopova i 
čovjeka ,bez gradjanske časti“. I dok postojah za njegove političke organe, 
ne eksistirah za njegov Glasnik. Nabrajajući lane i zimus sve božićne priloge 
svih beogradskih listova, taj književni i neosobni list samo mene prećutavaše. 
Srpski književni list negira fakta. Kao odbornik zapriječio je g. Skerlić i 
dramaturg Grol moj ulazak u orkestar kr. srp. Pozorišta. Htio me sasvim 
demokratski kazniti gladom. U Sofiji pričaše hrvatskim književnicima, da sam 
»Daraba“, da ne znam francuski i da me u biblioteci gledao krasti tudje 
misli! Nije mi poznato, reče li, da se kitim i njegovim perjem. Indirektna 
posljedica toga kulturnog sastanka bijaše moja nasilna secesija iz Savremenika. 
U broju, gdje trebaše izaći moj članak o Ćurćinu, izadje Skerlićev rad o 
Lazareviću, mnogo modernijem piscu. Kratko vrijeme prije toga sastadoh na 
beogradskoj kaldrmi triumvirat: gg. Viznera (Livadića), Skerlića i Wildera, 
i bi mi odmah jasno, da sam proskribovan. Nazarenče, ti si pobijedio! Zbog 
»nemoralnosti“ sam izbačen iz lista, gdje vidim moralna lica gg. Lunačeka,. 
Šurmina i Tresića — Tresića-Pavičića, pod redakcijom jednog arcimoralnog 
Tomašićevog suradnika | 

Ta moja borba sa jugoslavenskim moralom i sa demokratskim praved- 
nicima imadjaše i smiješnih momenata — i to ne samo u Zagrebu. Tako 
mi je jedared zbog mog feljtona g. Skerlić zaprijetio, da će me — ubiti! 
Sutradan mu u novom feljtonu poručim, da ću ga, da mi ne pogine mlad 
i zelen, ubosti štoplcigerom iliti burgijom onamo, kamo ga još nijedno pero 
ne ubode, upozorivši ga, da ga u slučaju moje nasilne pogibije čeka pasulj,. 
pasulj i pasulj#. Dakako, samo sam se šalio, jer ne volim burgije ni u džepu 

1 Lausanne. 


2 U Letopisu Matice Srpske. 
8 Hrana na robijama, u kazamatu. 

i jer mi dosta dosadiše u Skerlićevom pisanju. Ubio me tek imaginarno i ja 
se kao pokojnik osjećam sasvim kao na ovom svijetu. 

Sasvim drukčije zamišljam kritičara no što je g. Skerlić. Kritičar je prije 
svega umjetnik, umjetnik osjećanjem i stvaranjem. Kao umjetnost što je život, 
realnost transformirana kroz prizmu individualnosti, tako je kritikajdojam 
umjetnosti na umjetnika. To su sasvim dialektične razlike, ne postojeći danas 
više u modernoj literaturi. Moderni umjetnik, sad više sad manje, stvara 
analizom, usporedjivanjem, dakle kritički, a moderni kritičar sintetiše, slika, 
oživljava umjetnički. Neke priče An. Francea, Stendhala i Waltera Patera su 
imaginarne kritike, a eseji Macaulayevi i Taineovi su kritični, savršeno doku- 
mentirani romani. 

Kod nekih umjetnina (Barras, d' Annunzio, Baudelaire) kao kod nekih 
izvrsnih kritika ne znate, gdje je medja izmedju analize i imaginacije. Moderni 
roman je imaginarna kritika, moderna kritika je roman duha. Goethe analizira 
u svom romanu Hamleta i Hamlet u drami analizira sebe kao filozof i 
dramsku umjetnost kao estet. Kritika je dakle umjetnost umjetnosti, odnošaj 
i harmonija izmedju umjetnina, koju konstatuje samo istančano osjećanje i 
discipliniran intelekat, osobine duha i osjećanja, nazvane u svojoj cjelini 
ukusom. 

Ukus je glavna odlika valjane kritike. On suponira znanje, poznavanje 
što mnogobrojnijih i različitijih oblika ljepote, jer kritički sudi samo pozna- 
valac ,le connoisseur“, jer se kritički može suditi samo usporedjivanjem, 
uzajamnim mjerenjem senzacija. Iz svega toga slijedi, da je kritičar, da je 
ukus tek ideal, jer se ne da zamisliti um, poznavajući jednako sve vrste 
ljepote, niti kritička osjećajnost, sposobna u svako vrijeme za jednaku emo- 
tivnost. Čovjek se mijenja svakog sekunda. Duh nije kantar. Prema tome je 
kritičar s jedne strane skeptik, protivnik stalnih dogama, s druge pak strane 
vječna radoznalost i želja, da se što bliže primakne ikarskom idealu, onoj 
universalnosti i tolerantnoj širini, koja kao humor i pravi, opći humani moral 
sve razumije, svemu prašta i nastoji tek to, da što više doživi, konstatuje, 
razumije. Takvi dusi bijahu Sokrat, Montaigne, Goethe i Renan. 

Ali kritičar nije samo čovjek od ukusa, estet, usporedjujući i mjereći 
intenzivnost raznih dojmova, analizirajući sam sebe. On ne priča samo priču 
svog duha. On analizira tudje duše, on priča sebe u drugima. On nije samo 
umjetnik; on je i mislilac, jer su umjetnine simboli, stil — ljudi. Kritičar 
dakle ne traži samo odnošaje medju umjetnostima, on traži i jedinstvo, 
spoljne i unutrašnje analogije umjetnina, a to jedinstvo je stil. Goetheov stil 
je jedinstvo Goetheovih djela, odnošaj djela prema autoru i autorovo prema 
drugim djelima. Stil jedne epohe je odnošaj djela tog vremena prema 
ondašnjem društvu i odnošaj tog društva prema drugima. Stil je dakle 
društvo, čovjek, sličan i različit od drugih. Stil je fizionomija, ono karakte- 
ristično, ono malo, onaj ništa, ona nijansa, kojom se blizanac razlikuje od 
blizanca, ona razlika, po kojoj je čovjek svijet za sebe, po kojoj — kako 
reče već Leibnitz — nema dva sasvim jednaka lista. Kritičar dakle mora 

imati osjećanje — ne samo za analogije, ne samo za ideje, za općenitosti, 
nego za razlike, za pojedinosti, za čovjeka, za stil. On je dakle portretista, 
slikar, izvodeći iz raznih manifestacija umjetnosti ne samo njihovo jedinstvo 
kolektivno, nego — a to je najglavnije — njihovu individualnost, ono što ih 
i čini da živu, da su umjetnine. Kritika je dakle proučavanje stila, a pošto 
je stil autor, proučavanje autora, konstatovanje ne samo njegovih sličnosti 
sa drugima, nego prije svega njegove individualnosti, dakle originalnost je 
po mom mišljenju ne samo najvažniji, nego najteži posao kritike. Naći ana- 
logije je lakše no naći karakteristike. Ideja je uočljivija od nijanse. Zato 
smatram Sainte-Beuvea boljim kritičarom od Tainea, Julesa Lemaitrea od 
Brandesa. Taine je majstor u karakterisanju vremena, epohe, ali taj oboža- 
valac A. de Musseta nije imao ni iz daleka razvijen ukus za individualnost i 
osjećanje za nijanse stila i karaktera kao veliki potretista, dobri _romancier 
i suptilni lirik Sainte Beuve. Literarna povjest nije kritika. 

Kritičar je dakle osim čovjeka od ukusa još i filozof, sociolog, psiholog 
i historik, jer samo tako može razumjeti umjetninu u njenom postanku, 
odnošaju sa društvom i autorom, transformaciju i evoluciju starih u nove, 
originalnih u općenite i općenitih u originalne ideje. Čemu dužiti? Kritika 
je u najvišem svom obliku savršeno poznavanje čovjeka, djelo enciklopedijskog 
umjetnika i zato postoji samo kao torzo, slika, dojam, pokušaj. Mi danas 
imamo toliko kritika književnih, koliko ima nauka i uvjerenja. Imamo dile- 
tantsku, novinarsku, konservafivnu, naprednu, anarhijsku, socijalnu, eksperi- 
mentalnu, patološku, filološku, historijsku, metafizičku, teološku, moralističnu, 
kritiku naučnu i pseudonaučnu, dokazujući baš kontradiktornim svojim rezul- 
tatima, da kritika nije nauka i da ukus nije ukus, ako je samo plod nauke. 

(Svršit će se.) 


A. G. MATOŠ 

(Nastavak) 


Slavni stilista i humanista, Karel pl. Žerotin, podnipošto ne bi prepoznao 
česki jezik koncem sedamnaestoga vieka. Pravo pravcato stogodišnje mrtvilo 
nastade českoj literaturi za vladanja Jezuita, medju kojima se izticao Koniaš 
time, da je uništio više tisuća českih knjiga. Ta Jezuiti su spalili trideset i 
šest tisuća českih knjiga javno na lomači. A u toj mračnoj dobi savršene 
propasti zasjala je na literarnom horizontu još jednom zviezda vanredne 
veličine i neobičnoga sjaja: Jan Amos Komensky. 

Ovo ime uze Komensky (1592.—1670.) od rodnoga mu sela Komne, 
kod ugarskoga Broda u Moravskoj. Bijaše onda navada latiniti imena, otuda 
pisao se i Comenius. Komensky je bio u savezu i revnom dopisivanju 
s najučenijim muževima one dobe, njegova su pedagožka nastojanja postala 
poznata u cielom svietu; a slava mu struji dan danas svim dielovima svieta. 

Zahtievao je zornu obuku u materinskom jeziku, što ga čini najzname- 
nitijim predšastnikom Pestalozzia, a pripada mu ime ,učitelja puka“ i tako 
postaje vlastničtvom sviju. 

Kao česki spisatelj znamenit je za književnu povjest. Sam o sebi veli, da je 
rodom Moravljan, jezikom Čeh, a zvanjem bogoslovac. U znatnoj množini 
spisa u latinskom i českom jeziku širio je Komensky najplemenitije ideje, u 
čem ga ni najmanje nije smetala tragična mu sudbina. 

Kao pravi sin svoje dobe naginjao je misticizmu, izdavao Kotterova, 
Poniatowske i Drabikova proročanstva, premda je time pribavio sebi dosta 
neugodnosti. 

Ideal mu bijaše, da u svojim pansofističkim spisima sakupi skup svega 
čovječjeg znanja, a to djelo tvorilo je tako reći vrhunac svjetovne mudrosti, 
te_pripravljalo tlo njegovim tolerantnim načelima. Djela ova pisao je ve- 
ćinom latinski, a sam ih pretakao na jezik česki. Osim toga je bio proti 
ratovanju, pravi predstavnik mira, pa da prijatelji takovog nastojanja pro- 
učavaju njegova djela, našli bi u njima mnogo koje slovo obodrenja. Valjalo 
bi, da se slože pojedine kršćanske konfesije i mirno žive uza se, jer uvjeti 
pravoga kršćanskoga življenja nisu prazne formule, već nutarnji popravak. 
Ista je načela kasnije primio i Spencer. Franke-ov učenik, grof Zinzendort 

tako je obljubio ove Komensky-eve misli, da je kasnije u Herrnhutu sakupio 
oko sebe razštrkanu moravsku braću, pa je tako umjetno oživio bratovsku 
obćinu. 

Medju českim mu djelima osobito se iztiču: ,,Labirint svieta“ i ,Raj 
srca“, Česki pisao je ponajviše poviest bratovske obćine, a dosta često 
morao je polemizovati. Navesti mi je mnogo razprava sasma religioznoga 
značaja, propovjedi, molitava, vjerozakonskih razmatranja, koja se tiču bra- 
tovske obćine. Ovaj svestrano naobraženi muž izdao je i Catona, preveo 
Ovida, Virgila, a poput svojih predšastnika pisao je i Kancionale; psalme 
preveo u vezanom časomjeru, a zanimao se i geneoložkim materijalom, 
nacrtavši znameniti zemljovid Morave, a za svoje njemačke zemljake u Ful- 
neku sastavio je katehizam. Ali najznamenitije mu djelo, ,Poklad českoga 
jezika“, uništio je požar godine 1656. u Lissi. ,Poklad českoga jezika“ 
bio je rječnik i slovnica, za koje je Komensky sabirao materijal preko 
40 godina. Ovaj požar progutao je sav imetak Komensky-a, ali njega je 
najviše mučio gubitak tog dragocjenog materijala. | ,Amphitheatrum univer- 
sitatis rerum“ i ,,Silva pansophia“ i to su progutali plameni. Slog Jana 
Amosa Komensky-a svjedoči, da je bio duboko i klasički naobražen muž. 
Znao je svratiti pozor svojih čitatelja na stvar, o kojoj bi pisao, podnipošto 
možda s prevelikom revnošću — već s nutarnjim osvjedočenjem i živahnošću. 
Izvadci njegovih spisa stavljali su se u slovnice, te su i u tužno doba pod- 
pune propasti jezične, književne i narodnje, služili uzorom savršenoga jezika. 

Francezi, Poljaci, Niemci, Švedi, Englezi, Ugri, pače i holandezki trgovci 
imali su smisla za načela toga velikog i plemenitog muža, kojemu poslie 
bogate i uspješne radinosti kao posljednjemu biskupu Bratovske obćine — 
nije u dio palo, da počine u očinskoj zemlji, da ga krije gruda domovine, 
koju je toli ljubio. Pokopalo ga u tudjini, u Naardenu, u crkvi francezko- 
protestantskoj. U poviesti pedagogije Komensky tvori temeljni kamen, a 
isto tako zajamčeno mu je častno mjesto u poviesti filozofije. U sadanje 
doba uvažava se već znamenovanje Kamenskoga za čovječanstvo, a doslovce 
se izpuniše proročanske rieči Leibniza: ,Comeniuse, doći će doba, kad 
će te najbolji ljudi slaviti za tvoje djelovanje“. 


V 


Preporod česke književnosti 


Tridesetgodišnji rat uništio je Čehe materijalno i kulturno. Posljednji, 
najugledniji i najbogatiji sinovi odseliše se u tudjinu. Novo, doseljeno plemstvo 
nije prionulo k uništenoj, izmučenoj kraljevini Českoj. Katolicizam uz riedku 
iznimku, nije imao smisla za naobrazivanje puka, vlada je neumorno germa- 
nizovala, pače jedan od plemićskih useljenika, ne imajući pojma o povjestničkim 
tradicijama, srušio je česko-austrijsku kancelariju (1749.). Puk je stenjao 
pod krutim pritiskom robote, ali jezik je česki ipak bitisao u puku, medju 
seljacima i životario kod onih obrazovanih ljudi, koji su iz puka nikli. Gra- 

dovi su bili njemački s tom razlikom, da je nekim okolica bila česka, nekim 
pak njemačka. 
Pritisak germanizacije prouzročio je protivan pritisak. Reforme Josipa Ii., 


koji je kanio Austriju prosvietliti i germanizovati, donesoše veću vjeroza- | 


konsku slobodu i slobodnije podaničke odnošaje. iz Francezke (su nova 
načela amo odjekivala. U Austriji stadoše polagano uvidjati potrebu dru- 
goga jezika u Českoj i u Moravskoj. Tiskalo je razne ,obrane českoga 
jezika“, svraćajući pozornost na praktičko mu znamenovanje, na prošlost i 
nekadašnju njegovu literaturu. Obranbeni se spisi českoga jezika sve to 
većma umnožavali, pače u vojničkim se i u plemićskim krugovima priznala 
važnost českoga govora. Istina, da s malom iznimkom plemstvo nije prionulo 
českomu jeziku, ali u godinama 1790. prema četrdesetim godinama i koncem 
g. 1860. plemstvo, barem konservativno, spojilo je svoju sa sudbinom českoga 
puka, te mu postalo moralnom podporom. 

Znameniti faktori u preporadjanju českoga jezika bila je škola i crkva. 
Česki svećenik propoviedao je u crkvi česki. Koncem 18. vieka popravljen 
bude tekst Biblije, a njezino proučavanje učinilo je početak slavistike. 

Česki rodoljubi, naročito svećenstvo, bijahu klasično naobraženi i u 
njemačkom jeziku, a sretan znadijahu odabrati način i sredstva, da uzmognu 
podati puku dobru i ;koristnu lektiru.  Pretiskavale se knjige iz ,zlatnoga 
vieka“, kronike i zemljopisne spise. Ali rodoljubi se pobrinuše i za pučke 
spise, priče i pripoviedke; za njegovanje jezika pisahu slovnice, Almanake, 
pučke drame, dakako u jeziku još prilično neugladjenom. 

Svaki novi izraz, nedužna pjesmica ma joj trebalo i njemački tumač, 
prouzrokovala bi veliko zanimanje 

Kraljevsko učeno družtvo (zadruga) postade znanstvenim središtem ; za 
ono doba najslavnije na glasu družtvo u srednjoj Evropi. Česi i Niemci 
složno se tu bratimiše u nastojanju, da prosvietle narod. Mnogo članova 
bijahu nekadašnji Jezuite. 

I školstvo, naročito pučko, imalo je veliko znamenovanje. Uredio ga 
Prus Felbiger. Samo se po sebi razumieva, da je vlada nastojala germani- 
zovati pomoću školstva, nu nepobitna se potreba českoga jezika tomu suprot- 
stavila. Na pučkim je učionama česki učitelj morao obučavati materinskim 
jezikom, a za Napoleonskih ratova vlada ne imadijaše vremena, da promiče 
jezik i književnost svojih podanika. 

Doba českoga preporoda diči se većinom značajem učenosti. Mnogi su 
pisali njemački, ali studije_im se bavile českom krunom. Jedva oćutiše Česi, da 
se je pritisak odozgor ponešto umanjio, već bi plamtećim uzhićenjem vikali 
caru: živio i slava! 

Od god. 1793. česki se jezik predavao i na sveučilištu. U dobar su se 
čas učenjaci pazili s plemstvom, te su uspješno na nj djelovali. 

Medju onodobnim učenjacima osobito se iztiče lik bivšeg jezuite abbć-a 
Dobrovsky-a, kritičkoga oca slavistike, muža visoke naobrazbe, kojegazsu u 
velike štovali najznamenitiji ljudi Europe. Njegovi listovi bogata su vrela 

za poviest slavistike. U plemićskim krugovima obljubljeni abbć učinio je 
staroslovjenštinu temeljem za svoje studije, kojih su posljedicom bile zna- 
menite ,Institutiones“. Dobrovsky bijaše vrli poznavalac slavistike u cielom 
ondašnjem obsegu, crpio je svagdje iz vrela, a proučavao je najprije jezik česki. 

Slovnica Dobrovsky-eva bila je drugim slovničarima uzorom.  Revnim 
posredovanjem Hanke slovnicu je Dobrovsky-evu prevelo i u druge jezike. 
Dobrovsky je napisao klasičko djelce ,Poviest česke književnosti“, sastavio 
riečnik, te izdavao razne časopise, proučavao i izdao stare česke legende. 
On je bio onaj, koji je svrstao česke glagole (i u obće slavenske). 

Koncem 18. stoljeća proučavale su se revno česke kronike, starine i 
bibliografije, radi česa se je puno prepiralo. Dobrovsky je čudan pojav, 
vrli rodoljub i zanešenjak za česki jezik, akoprem bi malo kad pisao česki, 
pače nije gojio nadu za česku budućnost. Pustio se u prepirku radi nauke 
o českom stihomjerstvu, što je rodoljube jako uzrujalo. Akoprem su takove 
i slične prepirke prouzročile ogorčenost, to su ipak prouzročile i zanimanje 
za tu stvar, a prinukale su dotičnike, da se još bolje zadube u študije. 

Kod razmirica oko tih prepornih pitanja, smatralo je Dobrovsky-a vje- 
štakom te struke, a on je imao o stvari uviek dobre nazore. Utemeljio je 
posebnu školu. 

Medjutim naraslo je u Českoj cielo pokoljenje pjesnika i spisatelja u 
prozi, što je čitajuće obćinstvo više zanimalo nego slovnica na četiri odjela. 
S početka se je radilo neizmjerno težko. Jezik ne bijaše podesan, osobito 
ne za stihove, nu svladalo je i ove. težkoće i taj nesklad izraza. Pomaljahu 
se daroviti muževi, kao župnik Puchmayer, čije su se pjesme i priče uz- 
držale na književnom poprištu malo ne cieli viek. 

Pojaviše se dakako i puki stihotvorci (bolje reći: stihokovači.) Zvahu 
se medjusobno Horac, Ovid, Pindar, Vergil, čitahu se medjusobno, a neiz- 
recivo se hvališe i veseljahu sa svega, što bijaše česko. 

Nekoji ti stihovni proizvodi čitali se s velikim uzhićenjem po cieloj 
Českoj. Prepisivalo bi ih i krasnoslovilo, što je u mnogima probudilo rodo- 
ljubno čuvstvo. Razumieva se, da se u tim onodobnim literarnim proizvodima 
ne može govoriti o umjetničkoj vriednosti. budući da je ne bijaše, nu za 
razvitak su književnosti: imali veliko znamenovanje. 

Spomenuti nam je i generala Zdiraza Polaka, koji je u svojoj mladosti 
napisao pjesan: ,O uzvisitosti (velebnosti) prirode“. Uzorom mu bijahu 
englezki i njemački pjesnici. (Haller i Kleist). U toj se pjesmi prvi put uz- 
veličavala narav českim jezikom. 

Polak bijaše utilitarista. Poetski mu se dar više iztaknuo u opisu Italije, 
gdje je uz bojnu halabuku pisao prikladne listove svomu zaštitniku Ziegleru. 

(Nastavit će se.) 


MARA FABKOVIĆ 

»MY“ — PARNICA DR. DZIEDZIC-HELLER — JAN STANISLAWSKI — PROSLAVE 
JUBILEJA ORZESZKOWE — RUSINI | POLJACI — DEMONSTRACIJA NA SVE- 
UČILIŠTU U LAVOVU 


Mislim, da ne će biti na odmet, ako javim — iz jednoga od glavnih 
Sjedišta kulturnoga i javnoga ž:vota Poljaka, iz starodrevnoga, krcatog slavnih 
i časnih uspomena, negdašnjeg prijestolnoga grada ponosnoga poljskoga 
naroda, — koju o onim stvarima i dogadjajima, koji na se svraćaju po- 
zornost i interes braće Poljaka. Pogotovo u ovo vrijeme, kad se kod 
Poljaka pobudjuje sve veće zanimanje za hrvatski jezik i za hrvatske prilike 
i kulturne i političke i društvene. Istina, to zanimanje ne bilježi još svome 
opstanku veliki broj godina. Ta ono se tek rodilo! No mnogo je, da je tu! 
Ne može se zatajati, da se s mnogo predsuda promatra nas. Ali, da su sve 
odstranjene već sada, može li se zahtijevati? Sve najedanput ne ide. Dosadanji 
počeci i pokušaji (kao n. pr. prevadjanje djela iz hrvatske literature, stolica 
za hrvatski jezik na sveučilištu Krakovskom, članci i bilješke o hrvatskim pri- 
likama, studije iz hrvatske literature i t. d.) nagoviještaju lijepu ipak budućnost 
i ako su skromni po svom broju. Uvjeren, da ne će hrvatska javnost baš stoga 
onako samo preći preko vijesti ili bilježaka iz poljačkih krajeva, ako na 
njih naidje, javljam se iz Krakova. 


* 


»My“ je — kako hoće autor — drama iz savremenog života. Vrijednost 
ili bar znamenitost te drame ne leži u njoj. samoj. Zato se govoriti o njoj 
kao u umjetničkom djelu ne može. Što više, postanak i svrha njegova opire 
se tome. To je djelo — tendencijozno. Napisa ga Adam Krechowiecki, 
novinar lavovski i predsjednik novinarske lavovske udruge, a proti socijali- 
stima i revolucijonarcima. Čin se dogadja u ruskoj Poljskoj (kr6lestwo). Glavni 
junak, otpušteni željeznički činovnik Tadeusz Hora, fanatični anarkista, gvoz- 
dene volje i silne energije, stupa na čelo revolucionaraca, da povede borbu 
proti svijetu drugačijeg mišljenja i drugačijih nazora, Pod geslom ,My“ 
vode borci očajnu borbu, no ne uime ideala, uime slobode, nego uime 
načela šake, uime mržnje, uništenja i anarkije. | njima u metežu i općoj 
zabuni uspije pobijediti. Sad započne krvoločna strahovlada. Jedna od žrtava 

je i sin bogatoga trgovca, koji uvučen u zavjeru proti toj novoj vladi i 
izdajom predan u šake Hore, umire. 

Tendencija je prozirna. Za drugog čina te drame došlo je do tako 
burnih prosvjeda, da se predstavljanje moralo obustaviti. Socijalisti su 
pobijedili. — I dalje od premijere taj komad u Lavovskom gradskom 
kazalištu nije došao. O toj socijalističkoj demonstraciji se mnogo pisalo po 
poljskim novinama i raznoliko komentiralo. 


Tom zgodom je veoma umjesno opazio jedan ugledni književnik: ,Kad 
se u kazališnim komadima udara na kapitaliste, socijalisti odobravaju 
i kliču: to zahtijeva sloboda! Pisneš li koju proti socijalistima — ti si proti 
slobodi, ti si natražnjak, a djelo ti na lomaču. Zbilja, socijalisti su za se 
posve monopolizirali slobodu.“ 


* * * 


Zanimanje se za tu demonstraciju nije ni pravo sleglo, kad li lavovske 
novine donesoše vijest o parnici dr. Dziedzica, odvjetnika u Lavovu proti 
ravnatelju gradskog lavovskog kazališta L. Helleru. 

Svojom izvanrednošću i osobitošću uzvitlala je ova senzacionalna parnica 
silnu prašinu ne samo u Lavovu, nego i po cijeloj Poljskoj. S velikom se 
napetošću jedva iščekivao konac te parnice — osuda. A medjutim su 
poljski novinari neumorno do najsitnijih tančina i potankosti izvješćivali 
svoje zahvalne čitatelje o tijeku parnice. Zato mislim, da ne će biti suvišno 
nanizati samo važnije momente iz te parnice, toliko naime, koliko se zahtijeva 
za jasnu sliku. 

Dr. Wojciech Dziedzic, odvjetnik tuži L. Hellera, r vnatelja gradskoga 
kazališta u Lavovu, da mu vrati svotu od 6 K 60 fil., isplaćenu za komad 
A. Krechowieckoga ,My“, a koji je u drugom činu prekinut radi socijalisti- 
čkih demonstracija. Tužbu je obrazlagao dr. Dziedzic tim, da su kazališne 
ulaznice dvostrani ugovor i to: kazališna uprava obvezuje se, da će za tu 
svotu, koju publika plati za ulaznicu, pružiti publici taj stanoviti komad od 
toliko i toliko činova. Publika, kupivši ulazninu, ima pravo tražiti od uprave 
kazališne, da svoju obvezu ispunjuje. U ovom slučaju — kazališna uprava 
nije se držala ugovora i zato traži otštetu. 

Kazališna uprava je kriva i nju ne može ispričati ništa. Ona je znala 
i sadržaj i tendenciju komada. Njoj je dakle bila dužnost ili urediti sve, da 
do demonstracija ne dodje, ili da je predstavljanje potpuno opozvala. 


Dr. Dziedzic nije tužio samo Hellera, nego i — policiju, kao i poli- 
tičnu oblast. Politička oblast, imajući na cenzuru taj komad, znala mu je 
sadržaj. Zašto se onda nije i pobrinula, znajući sadržaj i tendenciju, da se 
predstava u miru i redu provede, kad je već dozvolila, da se predstavlja ? 

Kao razlog zašto .tuži, izjavio je dr. Dziedzic, da mu je stalo do principa : 
da li je tko odgovoran i ako je tko, tko je taj, za nedovršeno ili samo 
prekinuto predstavljanje kojeg komada. Jer ako su socijalisti danas prepri- 
ječili predstavljanje, sutra to mogu cijonisti, preksutra Rusini, ovaj komad 

cipelari, onaj stolari etc., ako ih se u nepovoljnom svjetlu prikaže. Zato neka 
se riješi, tko je pozvan | tko je odgovoran za mir i red. 

Branitelj oblasti i policije izjavi, da sud ovaj nije kompetentan suditi . 
policiji i oblasti. 

Zastupnik kazališnoga ravnatelja dr. Lilien naglašuje, ako dru. Dziedzicu 
pripada naknada, to može biti samo 1 K. 

No to ne može biti, jer na upravi nema krivnje. Ravnatelj Heller je za 
vrijeme demonstracija zvao policiju u pomoć, ali policija se nije odazvala. 
Uostalom mnijenje je dra. Lilien-a, da nije taktički uvlačiti policiju u kaza- 
lište, jer bi u takim slučajevima, kao što je taj, moglo i krvavih glava biti. 

Sud je pred par dana izrekao osudu: Oblast i policiju nije sud vlastan 
suditi, a Dziedzic mora platiti 10 K. parbenih troškova, Heller isto toliko 
i još Dziedzicu ili 1 K. 28 fil. ili dati predstavljati komad ,My“ od onog 
mjesta, gdje se prestalo i na to predstavljanje pustiti dr. Dziedzica uz ulaz- 
nicu za taj komad, kupljenu za premijeru. 

Osobito je zanimanje u pravničkom svijetu pobudila ova parnica. Prije 
osude se nagadjalo kakva će osuda biti, a poslije osude kakva bi morala 
biti. Tu se citiralo paragrafe, navadjalo mnijenja i osude iz analognih slu- 
čajeva i poredjivalo ili primijenjivalo ovom slučaju. Čemu to sve navadjati 

Dok je pravnički svijet s najvećom pozornošću i napetošću riješavao 
koje je glava, a koje rep paragrafa, dotle se božica umjetnosti zaodjela 
crninom i tugom se posestrila, a starica Klija drhtavom rukom bilježila u 
svoje memoare ime i zasluge Jana Grzegorza Stanislawskoga. 

Pa tko je taj Stanislawski, koji je toliko ucvilio slikarsku akademiju 
krakovsku, slikarsko društvo krakovsko ,Sztuka“, pače cijelu Poljsku ? 

Stanislawski je jedan od najvećih i najzasluženijih poljskih slikara mladje 
škole. To je umjetnik jakoga talenta i faktičnoga nadahnuća; on je ocem 
poljskome krajobrazu. — Umjetnički mu se talenat najizrazitije pokazivao u 
maljušnim sličicama. Sva mu se finesa kreiranja najznačajnije pokazivala u 
prikazivanju časomičnoga utiska prirode. A koliko harmonije leži u ono 
par tonova! Nije ljubio jarke boje, zato ih u njegovim umjetninama ne ćeš 
naći, no zato ćeš opaziti, kako mu se fina koloristika ističe skladnošću i 
naći ćeš stoga u njegovim stvarcama više raznolikost tonova, nego li 
osnovnih boja. | zaista će najljepšim slikama njegovima za navijek ostati 
studije neposredno iz prirode slikane. | u njima ćeš zbilja vidjeti umjetničku, 
veliku mu dušu. (Svršit će se.) 


MIROSLAV SAKAČ 


STARI PLAMEN 
ROMAN IZ SAVREMENOG HRVATSKOG ŽIVOTA 
(Nastavak) 


Ipak Andrijević izuzimlje sebe od toga okoliša. Ne, on ne može biti 
Gregorcu sličan, ta on nije znao, da će dr. Muić doći u većinu, biti dodieljen 
vladi i predati mu svoju pisarnu. Dr. Muić stavljao je mnogo toga na kocku, 
a i Andrijević s njime. Borio se za nj kod izbora i uspio. Tu dakle od uli- 
.zivanja ne može biti govora, a Olga, Bože moj, to je došlo samo od sebe, 
kao što može samo od sebe i otići — opravdavao je sam sebe u svojoj 
duši Andrijević. 

U to ga naglo iz misli probudi profesor Šašković, koji je s lieva do 
njega sjedio i podjedno se smijao. 

— A što si ti večeras muščaljiv ? 

Andrijević se osmjehnu i pomisli u sebi: E kad bih ja progovorio i 
tebe bi štošta zapalo. Toga naime profesora takodjer Andrijević nije mogao 
pravo podnositi, a pogotovo večeras, gdje je tako zle volje došao u družtvo. 
Šašković je bio historičar, koji je već napisao čitave snopove razprava iz stare 
hrvatske povjesti. Andrijević znade, da nije nikad bio zadovoljan s tim raz- 
pravama. Bio je Šašković negda stariji njegov drug na sveučilištu i brzo se 
dostao profesure i doktorata. Njegove su mu radnje bile dosadne, jer nisu 
imale poleta, već vrvile od citata i donosile stvari davno već poznate, samo 
brižno posakupljene. Nije se svidjalo Andrijeviću ni to, što je Sašković uviek 
živio više za se, plah i bojazljiv, te nikad nije sudjelovao u nikakvim djačkim 
sastancima. Ako se je podufao napisati koji članak u oporbene novine, re- 
dovno je to bilo bez podpisa, dok sada, odkad je stara vlada pala, on izilazi 
često u nekadašnjim opozicionalnim listovima s podpunim imenom. To su 
doduše činili i drugi njegovi drugovi, ali Andrijeviću je baš kod Šaškovića 
bilo mrzko ovo izticanje. Dobro mu je naime bilo u pameti, kako je Šaš- 
ković u svoje vrieme nekomu visokomu gospodinu u jednoj svojoj razpravi 
kadio i kušao dovesti njegovo porieklo u vezu sa starim hrvatskim knezovima. 
A i sad je bilo napadno, što Šašković neprestance piše o nekadašnjem našem 
savezu s Ugarskom, o kobnoj politici Austrije, te »vječne neprijateljice Hrvata.“ 
Zar se i historija može navijati prama prilikama ? 

Čudnovato, kako se Andrijeviću taj čovjek sad, kad ga ovako gleda, 
pričinja  maljušan, a eto baš on i njegova stranka krčila mu je puteve do 
sveučilištne stolice. Šašković ga i opet upita : 

— Nu daj, čovječe, reci koju; šta ti je ? 

— To mi je, da mi svi prestajemo biti naprednjaci. Mi smo to tek bili. 
Sad je došao jedan čas, pa počivamo. 

— Ti si od uviek bio neki puritanac, nasmieši se Šašković. Medjutim 
pijmo. Valjda ti je draga rekla koju gorku, pa si zlovoljan. 

Andrijević ništa ne odgovori, već se okrenu tamo prema kutu, gdje je 
svojim zvučnim baritonom pjevao sriemske pjesme Srbin Dmitar Bogdanac. 
Taj je Bogdanac bio jedan od prvih Hrvatosrba ili Srbohrvata. Rodom je 
bio iz Like, negdje dolje od Lapca. Mrke, debele glave, ošišan, a velika brka, 
inače izgledom podpuni seljak. Andrijević mu može posve mirno domisliti 
seljačko ličko odielo, a da ne bi ni u držanju ni u govoru taj čovjek izdao 
se, da je svršeni pravnik i koncipijenat kod nekoga Srbina odvjetnika. Ono, 
što se zove prostonarodno, odavalo je neke njegove kretnje, samo s tom 
razlikom, što se ono. narodno već otrcalo, a prosto ostalo. Govorio je 
doduše uviek, da je za slogu i da .ovoj zemlji“ nema inače spasa, nego u 
zajedničkom radu ovih obiju, kako je on znao reći, elemenata. ,Mi smo tu, pa 
kako se može reći, da nas nema,“ znao je on često reći i udariti sebe po 
prsima uz neku svoju obligatnu kletvu, koja se ovdje ne može izpisati. A 
pjevao je, da je sve orilo. Najvolio je u ,Spužvi“ izvoditi svoje ,srbijanke“, 
pa sriemske popjevke, a najbolie_ mu je grlo ječilo, kad bi, zabovši prst u 
uho, započeo onu ličku: ,O-0-0-0 . . .“ | sad je pjevao neku pustopašnu 
nO devojci i kaludjeru.“ Jednom je Bogdanac dokazivao Andrijeviću, da 
onoga pravoga narodnoga duha u popjevci kod Hrvata i nema, dok. je kod 
Srba baš popievka takodjer jedna grana narodne tradicije. Kad mu je Andri- 
jević na to odvratio, da te pjesme imaju pretežito bećarski karakter, a mo- 
tivi da su u glasbenom pogledu postali banalni, te da ne mogu biti tumač 
narodne duše, već neki izlievi pjanosti i objesti — onda je Bogdanac gotovo 
pobiesnio. Njegov je uobće misaoni vidokrug bio samo u granicama tih pje- 
sama, a Andrijević je večeras prvi put posumnjao o iskrenosti njegovih 
čuvstava prama Hrvatima. Nije li on za slogu tek za to, što mu ide u korist 
njegovome srbstvu, a nije li i politika svih tih Hrvatosrba tek nova forma 
njihovoga napredovanja na štetu hrvatske misli ? Možda ipak imadu Starče- 
vićanci pravo kad se tako očajno opiru najezdi toga nekulturnoga elementa. 
Ipak je čudno, da otci tih ljudi nisu znali za to srbstvo; pače se većina 
njih priznavala Hrvatima, ali opravdavao se uviek Andrijević — sad je go- 
tovo, oni su tu, pak valja s njima računati. Ta ako nam samo uspije, da se 
priznaju političkim Hrvatima, dobili smo mnogo. 

Medjutim Bogdanac je pjevao dalje. Odobravali su mu svi, osobito stolo- 
ravnatelj Vladimir Jelović. Taj se Jelović činio Andrijeviću od svih najvried- 
niji. To je sbilja bio, po njegovu mišljenju, pravi naprednjak, pače i socijalista. 
S njim Andrijević već dulje vremena druguje. Čovjek je to od svieta, bio je 

u Rusiji, nakon što je šest godina potratio u Beču, što kao medicinar, što 
opet kao učenik konservatorija, gdje se usavršio u cellu. Od naravi nemirna 
duha i živahna temperamenta pošao je u sviet bez ikakva pravoga cilja i 
tako bio najprije u Miinchenu, onda u Moskvi i Petrogradu. Suradnik je 
bio nekih vanjskih novina, a u Hrvatskoj zapravo nije bio ništa, osim što 
je aranžirao sastanke i držao vatrene govore. Jedno je pače vrieme i mislio, 
da osnuje novu stranku, ali se priključio naprednjacima i podpomagao ih 
vrstnim člancima te iznosio uviek nekake nove ideje, pa ga je Andrijević 
veoma cienio. Jedino mu se nije svidjelo to, što u tom čovjeku nije nalazio 
ništa hrvatsko, pače ništa ni slavensko, već neku indiferentnost, preživjelost, 
zasićenost. A za neke je njegove misli vidio, da su izravno preradjene iz 
vanjskoga svieta na naše prilike. Odveć idejna strana njegovih nazora činila 
mu se suhom, kombiniranom, abstraktnom, dakle kao nešto, što nije imalo 
klice u narodnome bitku, što nije imalo ni zanosa ni pravoga uvjeta za život. 
Nemaju li već i u tom pogledu Starčevićanci pravo na budućnost, jer je 
korien njihove politike u narodu ? | za to mu se je večeras učinio Jelović 
kao čovjek, koji u sebi od hrvatstva nema ništa, nego samo hrvatske rieči, 
a i njih je izgovarao tako, kano da bi volio tudjim riečima govoriti. 

[ tako su se u duši Andrijevićevoj obredali svi ti značaji njegova družtva, 
a sva mu se ,Spužva“ pričinila suvišnom i odvratnom. Onu dvojicu činov- 
nika, što su na kraj stola, ovamo ni ne računa, a tako ni onog: Srbina — 
ne zna mu ni imena — što sjedi uz Bogdanca i blaženo mu se smieši. Ili 
zar da računa Pustajšeka, toga pravoga zagrebačkoga protuhu, koji živi dotle, 
dok ovake veselice traju, ili Krzmanovića, koji nema druge životne svrhe, 
nego da obnoć pije, a obdan spava, dok ne protuče ono imetka, što mu 
ga mjesečno baca kuća i zemljište ? 

Gorko, gorko bilo je u duši Andrijevićevoj i on bi najvolio bio ustati 
ovdje i reći im svima na glas ono, što je u sebi o njima mislio, a za sve 
skupa iztaknuti poglavito to, da oni ne samo nisu naprednjaci, već da uobće 
nisu nikakvi faktori družtva, s kojima se može računati. Morao bi im reći, 
da je budućnost hrvatskog naroda u ljudima radinim i značajnim, a politika 
da nam sva mora biti u gajenju prave narodne misli. U starčevićanstvu ? 
Da, da u starčevićanstvu, ponavljao je slovku po slovku u svojoj duši Andri- 
jević, ali se ujedno i sam prestrašio te misli. Zar da on njima izidje sada 
s tim, da im iznese jedan odjek svoje borbe duševne, koja njime trza evo 
već nekoliko dana ?P Ne, ne! 

U to se čuo jak glas stoloravnatelja Jelovića: 

— Antun Andrijević imade rieč! 

-- To je istina, klicali su neki, Andrijević se ima zahvaliti na zdravici. 

— On nas suvereno ignorira. Danas šuti, čuli se opet od drugud glasovi. 

— Čujmo ga! 

Andrijević sam ne zna, kako je naglo ustao, uzeo čašu i počeo govoriti, ' 
a da nije ni jednim časkom pomislio, što će i kako će govoriti. Njega je 
samo u dnu srdca mučila porazna spoznaja, da prisustvuje jednoj bezsmislenoj 

i nedostojnoj glumi, kojoj bi trebalo učiniti kraj krepkom besjedom. U isti 
ga pak čas mučila druga misao, hoće li on sve to moći njima tako reći, 
kako osjeća i je li sad za to vrieme. 

U toj smjesi neobičnih misli nikle su ove rieči: 

— Gospodo! Gospodin stoloravnatelj je već naglasio, da se vaša veče- 
rašnja zabava i nehotice pretvorila u vama tako mrzko nazdravičarstvo. 
Gospodo, ja i u ovom ,nehotice“ vidim neki znak sudbine. Priznajemo, mi 
se vraćamo ipak starčevićanstvu, a s tim, što mu se vraćamo, ne možemo 
zatajiti ni našega dubljega naginjanja svojem narodnom obilježju. 

— Izvrstno! Krasna dosjetka ! 

— Živio Andrijević! 

— Zato je on tako dugo šutio ! 

— Ne tako, gospodo. Kolikogod se čini, da je ovo Šala, toliko opet i 
mi svi, ako se zamislimo u cieli svoj rad, što ga zovemo naprednjačkim, 
pričinja mi se u ovom času, da nije bio korak napried, već većma na stran, 
izvan one kolotečine, koja nam je od djetinjstva u srdce urezana, a koje 
smo se mi počeli stiditi. 

— Živio Tonček!, javi se Pustajšek. Taj nas fino fopa! 

— Živio novi starčevićanac!, čuo se glas Bogdančev. 

— Napried, napried !, javili se osbiljno Labud i Jelović. 

— Gospoda misle, da se ja šalim — osmjehnu se proti volji Andrijević 
— ali što se dalje zamišljavam, to vidim, da svemu našemu radu izmiče 
temelj, a to je narod ili ako hoćete zemlja, sa svojim duhom i životnom 
snagom svojom. Naša je politika imala smisla, dok smo bili u opoziciji, 
dok smo mogli svojim frazama obmanuti publiku, da radimo za neke više 
ciljeve, ali sad, kad smo se dostali pobjede, vidimo, da smo bezpomoćni i 
da ne možemo dovesti u život niti stoti dio, o čem smo govorili i pisali. 
Gospodo! Svaki kompromis blati. Čim smo mi s ugarskim vlastodržcima u 
politici stupili u vezu, s tim je izgubila naša ideja ne samo svježost, nego i 
čistoću. Mi nismo oni, koji smo bili prije, pa makar mi naše protivnike sto 
puta suzbijali u tom, da nismo novi magjaroni, ja, što se dulje zamišljam, 
ne vidim u principu nikakove razlike izmedju starih magjarona i nas. 

— Ohol, čuli su se glasovi. 

— Ma kaj ne vidite, em nas fopa!, derao se Pustajšek. 

— Neka opozovel!, vikali su drugi. 

Nastade u jednome dielu stola prepiranje, u drugomu buka. Pustajšek 
je vikao, neka se preko toga predje mukom, jer da Andrijević ne misli 
osbiljno, a Krzmanović je već u to ime intonirao staru njihovu družtvenu 
himnu ,S pužvom prek“. 

— Tako je! S pužvom prek!, vikalo se s jedne strane. 

Nekoji su već oblačili kaput i spremali se na odlazak. Stoloravnatelj 
došao je bio do Andrijevića i rekao mu: 

— Ti si i odveć osbiljno govorio, a da bih mislio, da se šališ. Ti nisi 
nikad takove šale pravio. Što misliš, kaži otvoreno, da se porazgovorimo. 

12 

— Hoće u starčevićance, eto to jel, javio se profesor Šašković. 

— Makar kamo, ozva se Andrijević, ali ovako se dalje ne može. 

— Dajte mu mira, neka prospava to, sutra će već drugačije govoriti!, 
vikao je Korbek. On si utvara, da preživljuje jednu ,fazu“. 

— Andrijević nije nikad ni bio pravi naprednjak, vikao je Dessauer. 

— A šta ti, okosi se Andrijević na Dessauera. 

— Šta ja, šta sam ja? 

-— Kreten, kad hoćeš da znaš!, doviknu uzrujano Andrijević. : 

Dessauer skoči, da će šakom na Andrijevića, ali ga neki, koji su mu 
bili blizu, sustaviše.  Nastade ponovno vika i buka, koju je Jelović uzalud 
htio da umiri. Mnogi su već odilazili, dobacujući uvrede Andrijeviću, no ovaj 
je sjedio mirno i ne okrečući glave. Dessauer je takodjer otišao, doviknuvši 
Andrijeviću na razstanku, da će već sutra znati, koga je uvriedio. Pustajšek 
i Krzmanović su tužno izpili svoje čaše, a onda se i oni izgubili. Pustajšek 
je odilazeći rekao: 

— Tonček, to nam baš nisi trebal napraviti, ali se bumo vre pomirili. 
Ak trebaš svedoke za Dessauera, stojim ti na razpolaganje. Ja ga takaj baš 
ne šmekam — prišaptne u uho Andrijeviću. 

U onoj su zadimljenoj sobici ostali sami Jelović i Andrijević. 


(Nastavit će se) 


U SNIEGU 


To je bila sve sama pustopašna mladost, što se dolje na obali na ledu 
sakupila. Tri para snažnih momaka i velikih cura, osim toga još jedan 
sedamnaest-godišnji momak, koji bi bio čitavo veče takodjer rad imao dje- 
vojku, nu nije ni jedne ulovio. 

Došli su iz kuće, kojoj su gore slabo sjali prozori od igrajućeg sniega 
i gdje se je čitave večeri plesalo uz zuj gusala, harmoniku i triangel. Pred 
njima bijaše led, pokriven ogromnim sniežnim masama, a zrak bijaše tako 
debeo od sniega, te nisi okom mogao vidjeti od jedne obale do druge. 
Kao da su se biele gromade kotrljale kroz tamu, a bura zavijaše režućim 
glasom kroz johe, čije su suhe grane strugale po ledu. 

Od kuće ovamo zamnievao kroz tamu glas nekog čovjeka, što se pri- 
bližavao. 

— Ne idite! — vikao je glas. Ćekajte do sutra. Ne možete nikako prieko. 

Glas je bivao sve bliži, a stari čovjek, što se težkom mukom protu- 
ravao kroz sniežnu mećavu, došao je k mladeži. 

Nu kad ga opaziše i kad je on svoje rieči ponovio, bilo je kao da ih 
je obuzeo duh protuslovlja. Momci su se i djevojke zamjenice uvjeravali, 
kako je vrlo lahko preći preko tog zaljeva; pa i sedamnaest-godišnji, koji 
je nosio kijaču i otčevu šubaru navukao do na pola obraza, reče, da je to 
najlakše na svietu. 

— Idemo li ravno — reče jedan veliki mladić, gruba stasa u kožuhu i 
čizmama za vodu, — tad nam je vjetar ravno s lieva. A kad veslam, ravno 
mi od joha stoji mjesto za izkrcavanje prema našoj brvi. 

Starac je još za njima dovikivao, nu glas se njegov gubio u buri, koja 
je rezala preko morskog tiesna. 

Činilo se, e će to biti baš veseli put. Nema ništa ljepše, kad je čovjek 
mlad i snažan, no otimati se buri i sniegu i kročiti napried. Odpor vabi 
i draži, potežkoće podžižu životnu jakost, a mladićeva se snaga podvo- 
stručuje, kad mu se djevojka upire O ruku. I sjevernjak je zavijao oko tog 
mladog družtva, a tama i sniežna mećava zastirahu par od para. Smieh i 
poklici prodirahu kroz bies bure, a kad bi se stišao, mnogi bi se_u tami 


potajni cjelov izmienio, dok bi se snažni parovi promećali napried kroz 
* 

vjetar i snieg. Samo je sedamnaest-godišnji želio sebi još uviek djevojku; 
dok je tako, kao posljednji u povorci, tapkao po tragovima starijih. 

Svi u znoju, bez daha pokadšto bi putnici popostali, da se odpočinu. 

— Još se ne vidi kopno! — reče jedan od mladića, kome je jedva 
bilo vidjeti očiju izpod navučene šubare, koja je pokrivala čitavo lice. 

Na to svuče jednu rukavicu, u koju ulazi čitava ruka i pruži ruku na vjetar. 

— Eno kopna! — reče i pokaza prema jednom pravcu. 

Ostali potvrdiše, a povorka opet krenu. 

Za malo vremena reći će jedna od djevojaka : 

— Ipak je čudnovato, da još nismo došli do kopna! 

Nitko nije na to odgovorio. Činilo se, kao da je u to par rieči bilo 
neko čuvstvo straha, što su osjećali svi, a ni jedan se nije usudio, da izrekne. 

Onaj dugonja s kožuhom i sam sad svuče jednu rukavicu, podiže ruku 
u zrak i izpruži prst. 

— Ondje je eno kopno, — reče — mi idemo posve dobro. 

I tako je ta malena povorka kretala dalje kroz snieg i tamu. Nu mladi 
ljudi nisu više koracali tako srčano kao prije. Mužkarci su izpustili ruke 
djevojaka; svi su išli u dugom redu, jedan po tragovima drugoga. Samac 
sedamnaest-godišnji davno je već zaboravio, da je sebi željkovao družicu za 
put kući. Djevojke jaukahu, budući da im oštar snieg ribaše gole noge izpod 
suknje; a da im se ruke ne smrznu, morale su svaki čas stati i prekrstiti 
ruke preko grudiju. Pri tom im se s kose ciedio znoj, a grudi im se težko 
nadimale od silnog napora gazeći po sniegu. Razgovor je zaniemio. Ni u 
koga već ne bijaše šaljive rieči, ni u koga poklika, kojim bi obodrio dru- 
gove. Niemo su išli dalje, dok ih je vjetar šibao s lieva, a snieg im se slagao 
u male humke na ramenima i glavi, bradi, obrvama i kosi. Svojeglavo, 
polaganim korakom koracali su dalje, sve dalje. Vesela igra s elementom 
pretvorila se u žilav, postojan rad, — u nastojanje, da dospiju do kopna ; 
a svi su znali, da se bore za svoj život... 

Napokon stade ta hrpica, a jedan od mužkaraca izvadi uru. Jedva im 
je uspjelo tako se stisnuti, da budu zaštićeni od vjetra i da užegu šibicu. 
Pri njezinom svjetlu vidio je onaj, čija je bila ura, kako su već dugo na putu. 

Glas mu je bio debeo, kad je odgovarao na pitanja ostalih. 

— Bit će odmah tri! reče. Idemo već više od dva sata. 

Sviestni očajnosti, shvatiše svi, da su zabludjeli. Užasan ih strah ubuzeo. 
Uzko stisnuti stajahu tako u jednom klubku, okrenuvši ledja naprama vani, 
kao konji, koji se u svom strahu stisnu, kad im bies vihra probudi u žilama 
smrtnu tjeskobu. Jedna je djevojka sjela u snieg. Pritisnula je rubcem lice 
i uzela glasno plakati. 

— Ne mogu višel!, reče. 

Jedan mladić sagnuo se do nje i rekao: 

— Ta ne plači! To ne pomaže ništa | 

Ona je na to glavu zatisnula u njegova koljena i tiho proiznesla, a da 
ga nije ni pogledala : 

— Ta ti znaš, kako je sa mnom! 

Nastala je na čas tišina, koju je prekinuo mladić. 

— Pa htjeli smo se vjenčati na proljeće!, reče, kao da će joj razjasniti. 

Ni riečca pogrde ili šale da bi pala na to priznanje od drugih dviju 
djevojaka. Njezin susjed i jedan drugi podigoše ju. 

— Moramo poći, rekoše. Inače ćemo se smrznuti. 

I oni krenuše dalje, da im je svedj vjetar dolazio s lieva, u tvrdoj nadi, 
e će naći kopno. 

I jednaki ljudima, što biju očajan boj o život, provališe mužkarci u 
proklinjanje, a žene u jauk. Prvi su proklinjali čas, kad su žene poveli sa 
sobom, a ove su opet jadikovale, što su se oslonile na mužkarce! A samac 
sedamnaestgodišnji plakao je poput djeteta, ne mogavši pojmiti divlju ovu 
biesnoću, koja je provalila radi njega. 

Bura je obarala sniežne mase, kao da je u nje bilo čitavo more, iz kojeg 
ih je izlievala. I dok su ovi zabludjeli dalje koracali, uviek jednakim pravcem, 
zaniemile su na njihovim ustnama divlje rieči. Zaboraviše, da im je ogor- 
čenje nad njihovom sudbinom stavljalo na jezik te ružne rieči; a kad je na- 
došla velika umornost i oni popadali u snieg, potražiše parovi iznova jedan 
drugoga, a najnesretnija izmedju njih sviju, ovila je svoje ruke oko vrata 
velikog momka, kao da sjede ljeti sami vani u zelenoj tratini. 

U to zamnie kroz tišinu glas samca sedamnaestgodišnjeg ; i svi zaniemiše. 
Dječak je molio : 

».- - + Otče naš, koji jesi na nebesih !“ 

Polagano, jednolično, molio je on tu staru molitvu, koje su rieči uspav- 
ljivale boli čitavih generacija. Sjedio je, držeći šubaru u rukama, sred bure: 
nije osjećao, kako se nad njegovom glavom gomilaju sniežne naslage i 
kako se poput studenog pokrivača, što sve poravnava, prostirahu po svoj 
toj mladeži, kojoj nije bilo nikad naći kopna, prema kome su išli. 

Kad je svanulo, našlo ih zatrpane sniegom, mrtve. Ležali su gotovo milju 
vani, prema moru. Išli su prema vjetru i dok su tražili kopno, on ih je 
izdajnički obavio i korak ih je po korak zavodio sve dalje i dalje od spasa 
i doma. 


Švedski napisao GUSTAF AF GEIJERSTAM 





POLITIČKE GLOSE 


Izbor u Cerni dokazao je, da u hrvatskom kitnjastom Sriemu nema 
samo sriemske šljivovice, iruškogorca vina, već i ljutih i vatrenih starčevi- 
ćanaca. Sriem je vanredno plodno tlo za zdravo zrno prave hrvatske, narodne 
politike. U nedavnoj prošlosti, pače još se jučer po svuda govorilo: A, šta 
Sriem! Ta to je pola srbski, pola magjarski, a pola nemecki raj izmedju 
Save i Dunava. Šta ćete vi starčevićanci u Sriemu? Idite vi u svoje Zagorje, 
vi kajkavci, vi deklamatori, vi frazeri! Srbski, magjarski i nemecki, a to 
znači — rezolucionaški ... 


A poslie izbora u Sriemu pjevaju Starčevićanci: Što je Srema, toga 
više nema! 


Pripoviedaše nam jedan seljak iz hrvatskog Sriema : Ma gospodine, gdje 
ste prije bili, što vaša stranka nije prije uzela sijati sjeme starčevićanske 
politike kod nas u Sremu, ma, velim vam, želi biste i prije zdrave plodove 
u korist Hrvatske. Tako su nas dugo varali, da smo mi Sriemci, Šlavonci 
što li sve ne, a mi eto nismo drugo, nego starčevićanci to jest Hrvati. Znate, 
za koju godinu, ako ovako bude dalje išlo, kako smo liepo počeli, bit će i 
oni vlaški manastiri sgoljni stekliš... Velim vam : što je Srema, toga više nema! 


Magjaronstvo, dakle i novi kurs, stajao je jednom nogom na Sriemu, 
pa je grmio: noli turbare circulos meos! A sada su došli starčevićanci, pa 
su malo poremetili te cirkule, stali su tamo dolje risati druge slike . . . 


Izbor u Cerni i uzmak u adresnoj razpravi, dva su poraza, dvie blamaže, 
dva prava novovjeka fiaska u kratkotrajnom životu madone Rezolucije. 
Temeljnu misao novoga kursa, ,srbski“ narod, ovu stvar, koja vjerno stoji 
uza svaku vladu, izjuriše starčevićanci iz adrese, a ne budu li svi ti moderni 
»srbi“ opet Hrvati, kao što su im bili otcevi i djedovi, moglo bi im se 
dogoditi, da doskora odu onamo, onamo za brda ona... 

Obstrukcije nema više i sabor može mirne duše prieći k velikom radu 
oko — ustavnih reforma. Medju tim reformama najljepše su one, koje 
sviraju, kao sviralica na vrbi. A rezolucionaši imaju tih sviralica svu silu. 

U ostalom čekajmo, jer glavno je ipak — zdravlje . . 


*«* * 

Vitežka braća u oružju naših rezolucionaša, Magjari, odkrivaju pred 
svietom baš liep album svojih fotogralija. Jedva što su pokopali ministra 
Polonyia, koji je svršio na političkim vješalima, stvorivši prije smrti svoje 
riečku rezoluciju, eto opet pikantnih stranica. | tamo preko Drave pjevale 
se himne novoj Košutovoj, narodnoj, magjarskoj vladi. | tamo se preko 
bubnjalo, kako je srušen režim korupcije i nasilja, protekcije i lopovluka, 
a zavladalo ministarstvo mira i ljubavi, poštenja i značaja. Da, tout comme 
chez nous! Tamo slika — kod nas našla priliku ! 

Nu što se dogadja? Iz ugarskog računarskog dvora kradu se spisi. 
Izlaze na vidjelo strašna odkrića. Kossuthov ,veliki“ kabinet (poredjivali su 
ga, bajagi, velikom Gambettinom kabinetu !) plaća i miti ljude i novine, da 
mu prave ,štimung“, grade nimbus pjevaju ditirambe, jednom rieči, čine 
prostu špekulativnu reklamu. Krunama u zlatu plaća magjarska vlada sve, 
koji stvaraju javno mnienje u korist vladi. Nekim se ,otačbenicima“ daju 
mastni štipendiji za puteševstvija Evropom, da i vanjsko javno mnienje uvjere 
O vitežtvu Ferencza Kossutha — bakšišom. Ne samo stotine tisuća, već su 
milijuni potrošeni u svrhu korupcije, mita, ,nagrada“ i drugih sinonima. 

I Kossuth zna za onu Gočtheovu: ,Am Golde hingt — nach Golde 
drangt — doch Alles! . . .“ 

A koliko ima u Hrvatskoj ,koli hrvatskih toli srbskih“ listova, koji 
hvale vitežtvo Ferencza Kossutha, u zviezde repatice kuju ,veliki“ kabinet i 
guše se od suza radostnica u vrućem zagrljaju s Polonyiem. 


iz toga, dakako, ništa ne sliedi . . . 


* * + 


U Englezkoj su onomadne oživjele Shakespeare-ovc vesele žene Wind- 
sorske. Samo su te žene bile ovaj put vražki ratoborne. Njih do tisuću držalo 
je u Londonu skupštinu za pravo glasa, razumieva se kod izbora, jer inače 
pravo glasa ne će nitko oteti ženi. Čitava povorka krenula je poslie skupštine 
pred englezku dolnju kuću i ondje demonstrirala. Policija je morala biti 
nekavalirska, te uzela raztjeravati englezke gospodje i gospodjice od prilike 
onako, kako u Zagrebu okonjena rezolucijonaška policija raztjerava opo- 
ziciju. Pokazalo se, da mužka policija nije dorasla jednoj ženskoj demon- 
straciji. Liepa perspektiva za budućnost! Trebat će urediti žensku policiju na 
konju naravski za vesele žene, koje pobiše onu iz Hamleta: Fraitly, thy 
name is woman! 

Englezka je policija uhapsila petdesetak žena i strpala ih u buharu. 
Neka se tješe Hrvatice, jer bi se to isto dogodilo i njima, da povedu kod 
nas akciju za pravo glasa žena. Rezolucionaši bi ih takodjer zatvorili s 
motivacijom, da su napredni poput Engleza. Ta oni ne daju, rekli bi, ni 
jakom spolu obće pravo glasa, a kamo li će slabašnom, krasnom spolu . . 


Ta oni su tako napredni ! 
# *+ + 

Inače se svjetski politički položaj vrstava ovako: Trojni savez uživa u 
sebi i zavidi rusko-francezkom dvojnom savezu. Crna Gora traži koju državu 
u Evropi, koja bi s njome stupila u savez. Vele, da joj se nudi San Marino 
i Monako. Nu čini se, da su za sada diplomatskim“ putem na Ce: 
tinju uklonjene svake nesuglasice i sukob, što bi moglo eventualno narušiti 
svjetski mir. 

Bečki načelnik Lueger je bolestan. Bolestan je dakle antisemitizam. 
Željeznica izmedju Beča i Pešte u zadnje vrieme opet življe promeće. Ta 
magjarski ministri se voze u Beč, da se nagadjaju, da stvaraju novu nagodbu. 
U Srbiji opet novi škandali. Fovriedjeni častnici u svom oficirskom ponosu 
lamaju sabljama bivšeg ministra i druga mu, a za ništa. Inače vlada mir u 
Srbiji. Do rata doći ne će... 

U Rusiji nova duma sa starim licem, koje se ne svidja caru Nikoli. 
Care gospodaru, rezolucionaša se naših ne boj, ne će oni više u pomoć 
tvojim revolucionarcima, odkad su na slavjansku solidarnost nabili — krunu 
sv. Stjepana. 


Z. VUKELIĆ 

ANDRIJA PALMOVIĆ 
(K 25-godišnjici njegove smrti) 


Tek što nam nije umakao i ovaj jubilej 
neopažen. No ni po jada, što nam izmiču 
jubileji, ali nam prolaze u prošlost i za- 
borav sami ljudi, koji ipak nisu živjeli i 
pjevali za to, da im se tek ime spominje, 
a djela da se spreme u pretince prašnih 
knjižnica. Najpače to ne bi zavriedio Pal- 
mović, koji i danas ima aktuelnosti, jer 
formom nije još zastario, a sadržajem je 
patriotično plamenit, jak, samorodan i 
svjež, kao što je svježe pravaštvo, koje ga 
je odnjihalo. 

S iste one ratoborne pravaške hridine, 
s koje su se odvaljali Ante Kovačić i Sil- 
vije Kranjčević kao puni valovi, da se izgube 
svaki u svojem osobitom individualnom 
moru, s iste hridine, s koje su se odvaljali 
u svoje doba Harambašić, Hranilović, Medić, 
Krčmarić itd., izbio je gotovo istom erup- 
tivnom snagom Andrija Palmović, da se 
razlije u liepo gorsko jezero. | on zna 
biti bučan, s onim pravim nepatvorenim 
rodoljubnim zanosom za hrvatsku starinu, 
a zna se opet smiriti u idilu, u gorsku 
tišinu, po kojoj tek kadkad proćarlija lahor 
ljubavni. 

Pretežito je Palmović rodoljuban. Tko 
bi išao analizirati, što ga je inspiriralo u 
njegovim patriotskim odama i elegijama, 
našao bi kraj one obćenite otačbeničke 
ljubavi jošte unutar i pravaške elemente. 

o je u prvom redu njegov osjećaj za 
patnju rodjene braće u Bosni prije zauzeća. 
istina je: 1 u drugih pjesnika nalazimo od- 
jeka boli i mučenja balkanskih naroda. 
Ovaj očajni krič raje pod kopitom oto- 
manskim ječi po svoj Evropi, Mažuranić 
ga prelieva i prekiva u epohalan heroični 
ep, a i druge veće i manje naše pjesnike 
zanima ta tmina. No sve to ide pod ime- 
nom jugoslavenskim, slavenskim i slovin- 
skim. Palmović već g. 1873. iztiče jasno 
hrvatstvo Bosne u svojoj bez sumnje naj- 
ljepšoj pjesmi ,Bosanskom korabljaru“. 
Nije to učinjeno demonstrativno i namet- 


ljivo, nego jednim jedinim stihom u pjes- 
ničkoj viziji, gdje korabljar čuje kako ,nešto 
gorami odzvanja“, sloboda, i tu dodaje 
»Već hrvatska (kapa) čalmi se ne klanja“. 
O čuvenje blaženo! — Slične misli govori 
i bojovni ,Hercegovački ustaša“ (g. 1875.), 
koji takodjer ide ginuti za braću. 


»što me pitaš? — ne pitaj me: 
Zašt' su narod na sve strane 
Srodne braće spekle rane, 

Ter podciknu: pusti daj me! 
Daj sokolu ti zaprieti 

K svojoj družbi da ne leti, 

Ne daj vreloj krvci vrieti“. 


S Bosnom se i inače rado bavi Palmović, 
a ove su mu pjesme najsamorodnije i obi- 
late svježim, jedrim pjesničkim slikama. 
Naći ćeš u njima elemenata narodne pjesme, 
eventualno Martića i Njegoša, ali jedva i 
opažaš, da je on to uzeo; on je samo 
prekovao. Inače kleše sam, izbija nove 
neobične rieči kao Preradović i poslije 
Kranjčević. To nisu prisilne kovanice po 
narodnoj maniri, već samorodne nove rieči 
na narodnom tlu, pune života i značenja. 
Tako u pjesmi ,Na Dragočaju“ motri pjesnik 
u duhu Bosnu, koja ,zadnjeg kralja kaje“, 
a sad ne čuje drugo ,do li turskog psa, 
gdje laje, grakćuće vrane po trupovih raje“. 

oliko misli i slika umije sbiti Palmović 
u jednostavni sonet, pokazuje njegova 
»Dvojaka straža“, iz bosanske okupacije. 
Tu u sniegu za ljute zime a vedra neba 
stražari stražar; ,srdce će mu pući, ko 
krhki led na hladnoj vodi Uni“. On gleda 
prieko prema rodnom kraju, gdje je nje- 
govo tiho selo i kuća dragina; u toj kući 
straže dva vilinska oka i prizivlju zviezde, 
da Turčina sprže, ,da djedovinu povrate 
im brže, da k dragom skrivne svjetlaju im 
staze“. 

Svoj zanos za slobodom, koja se odku- 
pljuje krvlju i suzama, prenosi Palmović i 
dalje, na Bugarsku. To potvrdjuje pjesma 
»Bugareća Bugarka“, gdje je pjesnik dodao, 
da je ,sgodjaj istinit“, kako je iz šupljih 

očnica mrtve glave iznikao cvietak neven, 
a nad njim tuguje Bugarka ; posve baladičan 
motiv! Iz tih boiovnih Palmovićevih sujeta 
nisu mogli dakako izostati ni slavni Uskoci. 
Uskočke uspomene inspiriraju u mladosti 
i Kranjčevića, a kod Palmovića uskočka 
jvnačtva nalaze izraza u ovećoj pjesmi 
» Poslednji uskočki gusar“, koja medjutim 
svršava s rezignacijom: ,Što je bilo — 
prošlo —, kao da si snio... .“, pa veli, da 
će povjeriti buri sinjega mora pjesmu o 
Senjaninu Juri, neka zna sviet, što je Uskok 
bio, ali završuje, da će onda jedrit drugom 
ladjom a u drugu luku. Ovamo idu i pjesme 
»Pjerko Bunić“, ,Vladislava, žena Nelipića, 
hrvatska junakinja iz god. 1344.“, ,,Balša, 
zetski gospodar“, pa junačka davor-pjesma 
savršene dikcije ,Konju Mrkodinu“, koja 
ljepotom i snagom ne zaostaje mnogo za 
»Bosanskim korabljarom“. 

Još je nekim osobitim pjesmama pro- 
cvjetalo pravaštvo u Palmovića. Poznato 
je, da je stranka prava unatoč podsmie- 
vanju domaćih protivnika uzkrisila kult 
Zrinjskih i Frankapana. Palmovićeve elegije 
takodjer ječe ovom strunom. Ima jedna 
veoma velika pjesma pod nadpisom ,,Zora 
Veronika Zrinska“, u kojoj je kroz bolne 
refleksije izprepletena spomen na groznu 
tragediju obitelji Zrinjskih i Frankapana. 
— Pravaštvom odiše i pjesma ,,Bog i Hr- 
vati“, koja je izpjevana g. 1872. Tu nema 
banalnosti i načinjenih stihova, već jedre 
misli izviru iz duboka i osvjedočena srdca. 


»Naša prava od nikog ne stoje, 
Van od pravde i od našeg mara. 
Mi pitamo, i Bog pita svoje. 

Tko je junak tu na odpor stati, 
Gdje ustaju dva: Bog i Hrvati!“ 


Takovu osbiljnost i upravo pobožnost 
otačbeničkih čuvstava nalazimo u .Sonet- 
nom viencu“, koji je u sebi skupio sve 
vrline Palmovićeve poezije: one jake akorde 
rodoljubnih davorija i opet one tužne, mi- 
saone njegovih elegija. Motto im je Ka- 
tulov stih Patria, o mea creatrix, patria o 
mea genitrix“, a prvi stih glasi: ,Domo- 
vino, ime svetih osjećaja!“ 

Jednak je i u drugim rodoljubnim pje- 
smama, od kojih su neke bolje, neke sla- 
bije. Kod nekih naime Palmovićevih pjesama 
smeta, što su odveć sbijene, pa se po uzoru 
klasičnom jedna misao povlači kroz više 
stihova. Uzmete li k tomu, da mu gotovo 
svaka rieč krije u sebi sliku, onda se mora 
dogoditi, da zasjeni jedna drugu. To je 
donio za sobom studij Horacija i rimskih 
clegika_(Katula, Tibula i Propercija), o 
kojima je i razprave pisao. Mnogo krivnje 
težkoga razumievanja ima u sebi i forma 
pjesama, koju je Palmović jako dotjerivao. 

n je metao narodno kamenje u izštudi- 
ranu arhitektoniku pjesme. Metriku je oso- 
bito gojio, pa je kod nekih pjesama načinio 

sam sprieda metrički shema; na srok i 
asonancu (o kojoj je -i razpravu pisao) 
pazi vrlo mnogo, pa nas iznenadi više puta 
neobičnim i nenadanim srokom kao i 
Kranjčević. Višeputa dolazi umjetna kom- 
pozicija u sukob s narodnom dikcijom, pa 
i zato su mnoge Palmovićeve pjesme ne- 
uspjele. Čudnovato je i ovo. Većina njegovih 
pjesama ima jake i efektne baladične de- 
taille, a u samim baladama nije imao oso- 
bitih uspjeha. On nije znao baladični sujet 
dovoljno zamračiti i zamrsiti, premda je u 
stihu i slikama imao sposobnosti za pjesnika 
balade. A imao je i bučan ritam te bojovnu 
dispoziciju. 
ad mu čovjek gleda sliku, onu nježnu 
malu svećeničku glavu s bujnom kosom i 
mekim, zamišljenim očima, ne bi vjerovao, 
da mu srdce znalo tako ratoborno uzki- 
piti i izviti iz sebe onako jake i jedre 
stihove. No rekao sam, da se jezero nje- 
gove poezije znalo smiriti u gorsku idiličnu 
tišinu, a i to pokazuju neke pjesme. Naj- 
ljepša je svakako u tom pogledu idila 
omaćeg ognjišta pod nadpisom ,Stanil“, 
koju kad pročitaš, osvane ti u duši sav 
čar rodnoga doma počevši od Odisejeva 
dima iz otčinske kuće do ,pokućinke“ laste, 
vinca i tambure. Uz ovaj osjećaj za mir 
zavičaja budi se u duši pjesnikovoj i lju- 
bavni osjećaj pjesnikov, koji se inače jako 
oskudno javlja. No kad se javi, to je pravi 
romon gorskoga vrela. On pjeva svojoj 
»Pokupkinji“, pjeva o treptajima svoga 
srdca, koje trepti za Podravkinjom poput 
jasikova lišća (,Zaman ukletva“), a pjeva 
1 o tom, kako ga draga ostavila, pa to zove 
»osmim čudom“. Inače naš bogoslov ne 
ide dalje; ovo malo je nevino i prosto- 
dušno, ali estetski savršeno. Ljubavni ele- 
menat u baladama i romancama izvrće 
višeput i u šalu, pa u tom podsjeća na 
Vraza. Tako u pjesmi ,Ujam“ govori o 
mlinaru, koji uzimlje od samljevena žita 
ujam, ali taj mlinar ima i kćerku, koja je 
kadra čovjeku uzeti za ujam srdce i oba 
oka. Stoga: ,nejdi, brate, onud, jer ćeš 
težko za njom — lutajuć pogibat 1 noćju 
i danjom!“ 

Prije 25 godina umro je Palmović (10. 
veljače), a prije 60 godina se rodio (27. stu- 
denoga), Dao nam je dakle tek_prve svoje 
stvari. Doživio je jedva 35 godina u pat- 
njama, kapelanujući dugo vremena. Pra- 
vaštvo i ponosna mu ćud bila je zapreka 
njegovoj karijeri“. Jedva što je dobio 
župu u Komarevu kraj Siska, ali zapade 

onovno u bolest (već prije je pobolievao 
i liečio se u bolnici zagrebačkih milosrdnika) 
i umrije. Sahranjen je na Mirogoju, ,vrlo 
skromno, gotovo biedno“, kako veli njegov 
životopisac Fran Folnegović, koji mu je 
izdao sve pjesme g. 1883., a čisti dobitak 
namienio — spomeniku pjesnikovu. Tih 
eksemplara ima još neprodanih u Družtvu 
hrv. književnika a prodavaju se za 2 krune. 

Ne ćemo završiti ovaj spomen na pra- 
vaškoga pjesnika s običnim ,,Slava Palmo- 
viću“, jer njemu će ostati slava makar i 
kratkosjajne zviezde na hrvatskom nebu — 
nego s pozivom na naše ljude: ,,Nabavite 
Palmovićeve pjesme i čitajte ih. S tim ćete 
mu osigurati spomen u srdcu, a i prido- 
nesti nešto za spomen-ploču na Mirogoju. 
Grob ju Palmovićev čeka“. 


Pa 


HRVATSKO KAZALIŠTE 


Dragi Vanja! 

Oprosti, al to ne valja. U posljednji si 
me čas ostavio na cjedilu. Sve je za ovaj 
broj gotovo, napisano, složeno, samo tvog 
teatra nema pa nema. Cekam ja, čekam, 
svaki čas na vrata glavu pruža naš inače 
vrli metteur_ Rožmanić sa svojim stereo- 
tipnim : ,Molim liepo, što je s rukopisom ?“ 
— ,Ta čekajte, svaki čas može stićil“ 
On sleže s ramenima, slegoh i ja, a valjda 
i ti negdje sležeš s ramenima i lukavo se 
smiješ, kako si nas nasamario. 

u nije druge, nego da se sam dadem 
na taj tragikomični posao kazalištnog re- 
cenzenta. Ali zapamti, Vanja Timofejeviću, 
da sam ti za ovaj broj uztegao i honorar, 
a kazne radi uztegnut ću ti ga i do konca 
ove kazalištne saisone. Apelacije tu nema. 
A sad, da brže potražim kazalištne cedulje 
za ovo petnaest dana veljače. Čini mi se, 
da su sve. Čekaj da vidim. He, fali ona od 
jubilarne predstave ,Graničara“. Dakako, 
tu si mi ti liepo odnio, jer je na njoj 
štampan tvoj proslov| 

To su prave radosti svoje smotre. Imaš 
svog kazalištnog izvjestitelja, a to si ti Vanja, 
a moraš sam pisati kazalištni referat, a to 
sam ja. Pa još k tome pisati o kazalištnim 
večerima, koje nisi vidio t. j. koje ja nisam 
vidio, dok si ih ti liepo vidio, ako ne u 
večer, a ono si se uvukao na probe. Ne 
na one generalne, na koje se po Evropi 
običavaju pozivati kazalištni recenzenti i 
drugi ,prijatelji“ kazališta (recenzenti nisu 
uviek prijatelji !), već na one prijepoldašnje, 
kad se potroši manje svjetla. A našem bi 
kazalištu trebalo više, više svjetla! 

. Dakle sad u takim prilikama piši (t. j. 
ja) pregled petnaestdnevnog komedijanja 
Talijina. U ovo petnaest dana bijah ipak 
dvie večeri u kazalištu i to jednom na 
»Parodiji Cavallerije Rusticane“, a drugi 
put na -- ,Smrti Ive Vojnovića“ od Jugo- 
vića, t. j. na ,Smrti Juga Vojnovića“ od 
Ivanovića, hoću da kažem na ,Vojni, Iva 
Jugovića“ od Smrtanovića. Do biesa! 
stinu da ti kažem, dragi Vanja, u ostalom 
ti to već i znaš, pripoviedao sam ti to u 
Kukovićevoj ulici pred tvojim stanom, da 
sam se već odavna spremao na ,Kazalištnu 
bezumnost“. To mi se činila kao jedina 
svietla točka u tami naših kazalištnih pri- 


lika, kao zelena oaza u kazalištnoj Sahari, 
koja ima puno, puno zmija... Ova sjajna 
satira na provincijalna kazališta u dobar 
čas je iznesena iz arkiva, te je vriedila i 
kao satira na naše kazalište. Nu te sam 
večeri, kako znaš, imao peh. Zakasnio sam, 
i dakako, nisam mogao u parquet. Sećem 
po foyeru, šećem, al eto ti tumača zakona 
u kacigi: 

— Gospodine, ovdje se ne smije stajati. 

— Zašto ne? 

— Kazalištna uprava... 

— Nego gdje ću da čekam, dok me puste 
na moje mjesto? 

On ode, ja sam ipak čekao dalje. (To je 
u ostalom valjda jedna od kazalištnih re- 
formil) Čekam ti ja pet minuta, deset, 
četvrt i pol sata, al se čin ne svršava. 
Moje se čekanje po svoj prilici sažalilo 
jednoj garderobierki, pa će billeteuru: 

— Gospodin već dugo čeka. Pustite ga 
na njegovo mjesto, sad je valjda medjučin. 

Billeteur podje do vratiju, što vode u 
parquet, naškrnu ih i naluknu se unutra, 
al na licu mu opazih, da ne će biti ništa. 

— No, hajd' pusti gospodina unutra, kaj 
bi tu čekal!, reći će drugi billeteur, onaj 
visoki sa cvikerom. 

— No, pak nek bude, izvoliju! 

Hoću da udjem, al će treći glas: 

— Ne, ne, ne smije se unutra, dok čin 
traje. : 

io to glas dramaturgova podvornika. 
Dakako: subordinacija! Billeteur opet za- 
tvori vrata, a ja sam izvolio uzeti kaput, 
plativši za nj u garderobi uzalud 20 fil. i 
naći se vani, na svježem, zimskom zraku. 
A to mi je ,učinilo“ dobro. 

E, što ćemo, u našem je kazalištu tako 
strogo, takva disciplina i rad, toga više 
nema. itajte samo brošuru Dragutina 
Freudenreicha... 

To su radosti jednoga urednika. 

I tako sam od ovo 14 predstava, što su 
se davale od 1.—16. veljače vidio dvie. A 
u svemu se ,davale“ ovako: 

Dne 2.: , Seljačka buna“ po podne, a na 
večer ,Kazalištna bezumnost“. 

Dne 3.: .Tkalci“ po podne, a na večer 
»La Mascotte“. 

Dne 5.: ,Začarani dvor“. 

Dne 6.: ,Kazalištna bezumnost“. 

Dne 7.: Jubilarna predstava ,Graničara“ 
s gore spomenutim tvojim  proslovom. 
Jubilarna je to predstava onih istih starih 
Freudenreichovih graničara, koji su iznieli 
od svih najviše predstava, ali i donieli 
najviše kazalištnoj blagajni. Od riedkih 
hrvatskih jubileja ovo je jedan od ponaj- 
važnijih, jer je proživio veliki komad pro- 
šlosti hrvatskog kazališta. ,, Graničari“ neka 
budu Josipu Freudenreichu monumentum 
aere perennius, pa i onda, kad mu postave 
poprsje u foyeru. 

ne 9.: , Tko je mrtav“ — šala iz seoskog 
života od Gjure Prejca (premiera). 

Dne 10.: ,Mam'zelle Nitouche“ (popodne), 
»Ljubav na krovu“, komična opereta u 
jednom činu od Konradina (prvi put) i 
»Parodija Cavallerije rusticane“, kvakačka 
opera u jednom činu (takodjer prvi put). 

Ovu su parodiju izvodili najprije sami 
kvakači u ,Kvaku“ u Demetrovoj ulici. 
Tko ju je vidio u ,Kvaku“ i u teatru, 
veli, da je u ,Kvaku“ bolje uspjela i da je 
pobudila svu silu smieha. U kazalištu se 
je komika i humor izgubio, jer su ju glumci 
Shvatili tragički, misleći da u istinu pjevaju 
»Cavalleriju rusticanu“. Izvrstno je parodi- 
ran tekst kajkavskim dialektom, a ilustriran 
Albinievom glasbom. Svaku točku opere 
prikazao je Albini djelomice s arijama iz 
same Mascagnieve opere, djelomice s iz- 
vadcima iz svih mogućih opera i opereta, 
te hrvatskim popjevkama. Muzikalna ka- 
rakterizacija vanredno je uspjela; tko je 
dobro verziran u opernoj literaturi, taj se 
je izvrstno zaboravio, prateći parodiran 
tekst ,,Cavallerije“ s muzikalnim finesama, 
instrumentacijom te raznim glasbenim do- 
skočicama i varkama. 

Ovdje ie još vriedno zabilježiti jedno, da 
se vidi, kako se u nas kritizuje. 

» Obzor“ u broju od 8. veljače 1904. piše 
pod naslovom ,Kolaška zabava“ medju 
ostalim  sliedeće: ,Najprivlačivija točka 
programa bila je parodija ,Cavalleria ru- 
sticana“. Parodija pisana je u kajkavštini, 
a komponovana i orkestrirana vrlo duho- 
vito, te je obćinstvo već slušajući komičnu 
glazbu prasnulo u smieh. Obćinstvo bilo 
je vanredno zadovoljno, te je i na otvo- 
renoj pozornici  pljeskalo. Sveobće je 
mnienje, da bi se ova parodija sada u 
poklade uz koju veselu igru trebala iznieti 
u kazalištu, pa bi napunila kuću“. 

Odmah u jednom od sliedećih brojeva 
mjeseca veljače g. 1904 piše , Obzor“ pod 
naslovom: , Parodija Cavallerije rusti- 
cane“ sliedeće: ,Sve više i više čuje se 
želja iz obćinstva, da se ova uspjela paro- 
dija još jedan put dade i to i za širu pu- 
bliku. Preporučamo s toga našoj kazalištnoj 
upravi, da se zamisli u tu stvar — te do- 

ovorivši se sa upravom družtva Kvak i 
rvatskog pjevačkog družtva Kola — dade 
tu parodiju uz još koju stvarcu izvesti u 
kazalištu na pokladni utorak. Radnja paro- 
dije odigrava se i onako na pokladni 
utorak, za vrieme korza, pa za cielo nema 
zgodnije stvari, koja bi bolje odgovarala 
značaju pokladnog utorka. Soliste, pjevački 
zbor Kola i orkestar domobranske glazbe 
znadu cielu stvar — dakle poteškoća nika- 
kovih — treba samo htjeti!“ 

Tako je isao Obzor 1904.! 

Sada, kad je kazalištna uprava, ona ista, 
koja je bila i godine 1904. poslušavši po 
svoj prilici taj savjet ,Obzora“, njegovoj 
želji udovoljila, piše ,Obzor“ nakon iz- 
vedbe ove parodije u kazalištu, sliedeće: 

» Cavalleria rusticana“, ta kvakačka ope- 


reta i navodno parodija ili travestija isto- 
imene opere, mogla je ostati tamo, gdje je 
ugledala svjetlo svieta. Skladatelji te tra- 
vestije očito ne znadu, što to znači trave- 
stirati ili parodirati komad, bar tako, da 
se uzmogne prikazati za veliku publiku i 
na jednom zemaljskom zavodu“. 
u dalje: 

Dne 10.: repriza Prejčeve ,Tko jemrtav  ? 

Dne 12. na dan fašnika: ,Lumpacius va- 
gabundus“. 

Dne 14.: ,Les affaires sont les affaires“ 
i napokon — — — 

dne 16.: ,Smrt Majke Jugovića“, dramska 
pljesan* u tri pevanija. Napisao Ivo Voj- 
nović. Glasba od Ivana pl. Zajca. Redatelj 
g. Bach. (Prvi put). . 

Uzevši ovaj ,komad“ osbiljno, to je ten- 
denciozan, u službi srbske propagande. Tu 
se govori o srbskom carstvu od Beograda 
pa tamo do Dubrovnika, do jadranskog, 
srbskog mora, dok je sve skupa reklama 
za srbstvo, srbsku vojsku, Srbe Jugoviće 
etc. Da, zdravo to ume ,gospar“, sa mora 
majstor Jovo conte Vojnović, srbin od Ko- 
sova. Nu uzevši tu ,Smrt“ s druge, ko- 
mične strane, s koje ju valja i uzeti, to bi 
joj pristajao bolje naslov ,Jug Bogdan & 
Sohne“. Tu se conte, knez, grof, aristo- 
krata Voinovich pokazao tauzndkinstlerom : 
iz opere ,Strielca vilenjaka“ posudio je 
one ptičurine, što lete po zraku, sve devet 
po devet, ko devet Jugovića, iz opere 
»Ksenije“ uzajmio je za treću pevaniju 
sbor monaha, iz jedne Berliozove opere 
ples zviezda, da ne govorimo o odsječenim 
glavama, o Faustovom kaležu, iz koga 
suklja plamen, o nekakovu kristbaumu, koji 
leti po zraku, a na njem devet sviećica 
ko devet Jugovića. Vojnovićeva Kosovka 
djevojka sjeća te na Shakespearovu ,Ofe- 
liju“ 1 na jednu prima ballerinu, a vrhunac 
je u trećem činu na Kosovu ona odsječena 
ruka Damjana Jugovića, koja se sama 
otvori (kad ju povuku za konopac!). 

Vjerujem, da se ovakav švarckinstleraj 
nije svidio braći Srbima u Beogradu, premda 
je za njih pisan i premda se prije prika- 
zivao u Beogradu, a onda istom u Zagrebu. 

Nu ipak vele, da je Vojnovićeva smrt 
uspjela u Zagrebu. Ta kako i ne će. Tau 
nas po novom kurzu uspieva sve, što je 
srbsko, a kad može uspievati srbska banka, 
te Nikola Ćuk i Torbica, zašto ne bi i 
Vojnović, conte, Ivo, Jovo i t. d. 

ragi Vanja, evo to sam ti imao reći. 
A za sliedeći broj spremi se, valjat će ti 
pisati od 17. veljače do 15. ožujka, kad će 
izaći dvostruki broj ,Smotre“, ali pamti: 
ne ćeš me više nasamariti! Servus! 


Tvoj 
Zyr 
* Ovo je tiskarska pogreška, ima sta- 


jati , pjesan“. 

GUSTAF AF GEIJERSTAM 
K njegovoj crtici ,U sniegu“ 


Gustaf af Geijerstam, švedski pisac i 
književnik, rodio se 5. siečnja 1850. u 
Westmanlandu, učio je od g. 1877. u 
Upsali i posvetio se doskora sasvim knji- 
ževnosti. 1882. izadje njegov prvienac, a za 
tim redomice romani i ciklusi novela. 
Medju inim zabilježit ćemo neke krono- 
ložkim redom, kao ,Biedni ljudi“ (1884. i 
1889. 2. svezka): »Erik Grane“ (1885.); 
.Do daljnjega“ (1887.); »Pastor Hallin“ 
(1887.); ,Pripoviesti uredovnika“ (1890.); 
»Meduzina glava“ e: »Moja djeca, 

.);, »Bor 


ljetna knjiga. (1896 ba za ljubav“ 
(novele ); »Vilse i lifvet“ (,Ivar Lyth“ 

); »Na moru“, roman sa žala (1898.); 
»Komedija ljubavi“ (roman 1898); ,,Sa- 
brane seoske pripoviedke“ (1898.—99., 2 
svezka); ,Knjiga o malom bratcu“, roman 
jednog braka (1900.); ,Moć žene“ (1901.), 
te pripoviest iz seoskog života ,Nil Tre- 
ferson i njegova majka“ (1903.) Kao 
dramatičar postigao je Geijerstam puno 
uspjeha Svojim veselim igrama: ,Tast“ 
(1888.), ,Nikad u životu“ (1890.), te pučkim 
igrokazima. Iznajprije realista, povodeći se 
za Strindbergom, prešao it Geijerstam 
k humorističnom crtanju pučkih karaktera, 
a onda k novoromantičnom misticismu. 
Iztaknuo se i finim kritičarom i essayistom 
u mnogobrojnim časopisima, kao i u dvie 
sbirke essaya. 


4 


THOMAS ALVA EDISON 


Moglo bi se po Edisonu nazvati Ediso- 
novo stoljeće tehnike. Poput čudotvorca 
ili magioničara slao je u sviet jedno izna- 
šašće za drugim. Bio je bujni fantastičar, 
nu koji je svoje slike i zamisli iz fantazije 
prenosio u realnost, u praktičan život. Eto 
uzmite samo njegov fonograf ili kinema- 
tograf. A što je učinio na polju brzojava, 
telefona, električnog svjetla te uobće elek- 
trične_ struje, pred time je ostajao sviet 
zapanjen, dok se nije uzeo ubrzo koristo- 
vati tim tečevinama moderne tehnike. 

Spominjemo se ovdje Edisona  pri- 
godom njegove 60-godišnjice rodjenja. 11. 
veljače 184/. rodio se u malome gradiću 
Milanu, što leži u državi Ohio, na kanalu 
od jezera Erie prema Portsmouthu. S otčeve 
strane potječe od jedne stare mlinarske 
nizozemske porodice, koja se je 1747. 
preselila u sjevernu Ameriku. 

Edison je već kao dječak upravo po- 
žudno gutao knjige. Poznato je, da ga je, 
kad je opazio pučku biblioteku, obuzela 
takova želja za znanjem, te je sebi pre- 
duzeo, e će ,sve“ pročitati.  Zanimivo je, 
kako je taj moderni iztraživalac prirode 
čitavog svog života gojio pravu predsudu 


protiv matemailike. Još dječakom pokušao 
je proučavati načela Newtonovog zakona, 
nu zapeo je kod formula. Nu kad bi se 
našao tko, da dječaku protumači Newtonov 
zakon bez formula, opazio je mali Edison, 
kako se ti pojavi mogu razumjeti i bez ma- 
tematike, koja mu se činila, da laiku samo 
otežčava razumievanje jednostavnih pri- 
rodnih pojava . 

Poznato je, da je Edison počeo služiti 
svoj kruh kao raznositelj novina, dok danas 
ima u Orangi ogroman laboratorij s mnogo- 
brojnim biro-ima za konstrukciju i tvor- 
ničkim radionicama, što su mu posagradila 
družtva, snabdjevena velikim kapitalom, 
a koja izcrpljuju njegove patente. Taj je 
laboratorij, što se tiče veličine i savršen- 
stva aparata i uredjaja, prvi na svietu. U 
njemu se nalazi podpuna tehnička biblio- 
teka i muzej, u kojem se nalaze sve mo- 
guće rude i počela, što ih ima na zemlji. 

svrhu fotografskih snimaka za svoj 
kinematograf, uredjeno je u Orange-i malo 
kazalište, a za kinematograf vlastita palača. 
Već god. 1890. imao je Edison ne manje, 
nego 500 patenata, a daljnjih je najavio. 


Pa 


MUZIKA 


Nova francezka opera. U Monte Carlu 
davala se prošloga tjedna prvi puta nova 
opera Alfreda Bruneau-a ,Nais Micoulin“. 
Tekst je prema jednoj noveli Zolinoj na- 
pisao sam skladatelj. Bruneau je u fran- 
cezkoj muzici sasvim zasebna pojava već 
po svom snažnom individualitetu, a ne 
manje i po tome, što je njegova umjetnost 
uzko vezana sa velikim romancierom Emi- 
lom Zolom. On je još za života Zolina 
bio njegovim vjernim suradnikom, sklada- 
jući glasbu za mnoge Zoline tekstove, od 

Ojih je poslie_Zoline smrti iznesao prije 
dvije godine posljednji, operu ,L' Enfant- 
Roi“: Onaj realizam, što ga unosi Zola u 
literaturu, unosi Bruneau u muziku. Tako 
je Bruneau prvi medju svim francezkim 
muzicima, koji je odrješito prekinuo sa 
svom tradicijom 1 svakim konvencijonalnim 
tonom francezke visoke i lirske opere, te 
je prvi, koji unosi u operu sasvim običajni, 
svakidašnji ton. Tako je on izlučio iz 
opere stih. (Isto je to učinio i Charpentier 
u svojoj ,Louisi“), koji on već iz logičkih 
razloga nije mogao da zadrži u svojoj 
pMuzikalnoj drami“. ,L'_Enfant-Roi“ bio 
je posljednji tekst, što ga je Bruneau pri- 
mio od Zole. On je sada u svojoj novoj 
operi pošao korak dalje, preudesivši sam 
jednu novelu Zolinu za svoju dramu. 

»Nais Micoulin“ ljubavna je pripoviest. 
Nais se Micoulin zasitila očinske strogosti 
i prevlasti. Njezin se otac zaboravlja i diže 
na nju ruku, da je bije. Iz te je situacije 
izbavlja grbavac Toine, koji Nais ljubi. Ali 

Nais te ljubavi ne uzvraća. Ona ljubi ki- 
coša Fredćrica, koji požudno čezne za 
zabavama obližnjega grada. Ali koliko god 
je ta spoznaja za Toina strašna, on se ne 
tuži. | ako mrzi Frćdćrica, on će se za 
nju žrtvovati. Kad ljubavnici odkriju svoju 
ljubav starom Micoulinu, ovaj biesan hoće 
da ubije Fredćrica, ali Toine prima svu 
krivnju na se. | drugi se čin kao i prvi 
zbiva na klisurama obala sredozemnoga 
mora. Ali je sada sve izmienjeno. Sve je 
žalobno, tmurno i mrko, kao u izčekivanju 
žalostnih dogadjaja. Toine _kv»pa kanal 
za odticanje vode, jer bi se _ inače podlo- 
kane pećine survale. Stari Micoulin hoće 
da Frćdćrica povede sa sobom na ribolov 
i da ga sunovrati u more. Ali je Nais već 
opazila, da je Frćdćric više ne ljubi, jer 
čezne, da se povrati u Marseille. Al: u taj 
se čas pećina sruši groznim štropotom, a 
gromade pokriju i starog Micoulina. A i 
Nais, kojoj je Frćdćric sada omrznuo, 
surva onoga u ponor. U taj čas dolazi Toine 
i hoće da zagrli Nais. Možda je i Nais 
došla najposlie do spoznaje, da ljubi toga 
grbavca; ovako će je on utješiti. 

U muzici se Bruneau-ovoj osobito iztiče 
iskrenost i čednost, a ipak opet neka od- 
redjena veličina, uzko prianjanje uz taj 
obični i svakidašnji dogadjaj. Unutrašnju 
cjelinu podaje čitavoj partituri jedan lju- 
bavni ,leitmotiv“. Marseille, taj željkovani 
grad slasti i veselja, simboliziran je u muzici 
veselim carillonom. Instrumentacija je kao 
uviek_ kod Bruneau-a sjajna, brižljiva i 
umna. 


Pod 


JAMAIKA* 


Krištof Kolumbo odkrio je Jamaiku na 
svojem drugom putovanju, negdje u svibnju 
1494. god. Španjolci prozvaše u početku 
taj otok Santiago, ali je taj naziv brzo 
bio zamienjen s novim, Jamaica, od 
XKaymaka, što u jeziku urodjenika znači 
potok vrutaka“. Kolumbo je rek bi prvi 
put opasno obolio baš prigodom odkrića, 
na tom otoku. Stoga je bio prenešen sa 
Jamajke u netom sagradjeni gradić Izabelu 
na Hispanioli (otok Haiti). — . | 

Na svojem četvrtom putovanju Kolumbo 
se je god: 1503. opet navratio na Jamaiku 
gdje mu je oluja uništila brodovlje, pa je 
ostao zatočen na tom kužnom otoku 
čitavu godinu dana, stradajući od gladi i 
svakojakih bolesti on i njegova momčad, 


* Povodom goleme nesreće što je za- 
tekla ovaj otok, a osobito njegov glavni 
grad Kingston, držimo, da ćemo ugoditi 
našim čitateljima, ako im u kratkim po- 
tezima prikažemo povjest njegovu i opišemo 
odnošaje družtvene i gospodarske prije 
potresa od 14. siečnja 0. g. 


o čemu nam se je sačuvalo podataka u 
njegovu pismu, pisanu na Jamajci 7. srpnja 
1503. na adresu španjolskih vladara. 

Jamaiku su u prvom početku naselili 
Španjolci i to istom god. 1509. Za vrieme 
njihova gospodstva sagradilo se više malih 
gradova, kojima su imena danas donekle 
izobličena ; tako n. p. od Manteca imamo 
danas Montague, a Boca del Agua pre- 
tvorio se u Bog Walk. 

panjolci su prestali gospodovati na 
Jamaici god. Za kratke englezke 
republike Cromwell bijaše opremio u Antille 
malo brodovlje s nalogom, da oduzme 
Španjolskoj San Domingo. Ali San Do- 
mingo uspješno je odbio tu malu flotu, 
koja tada krene proti Jamaici. Bielo pu- 
čanstvo na tom otoku brojilo je tek 3000 
duša; od kojih ne bijaše više od polovice 
panjolaca. Englezima je lako pošlo za 
rukom osvojiti čitavi otok, s kojeg4 Špa- 
njolci pribjegoše na Kubu. 

Englezi brzo shvatiše znamenitost Ja- 
maike, te ju odmah počeše naseljivati 
s doseljenicima sa ostalih otoka u zapadnim 
Indijama, pa iz Škotske i Irske Tako Ja- 
maika postade englezkom kolonijom, pri- 
vržena središnjoj vladi, te običajima i pre- 
dajama majke-domovine. Pošto je Englezka 
odmah podielila svojoj novoj naselbini 
znatnih povlastica, pučanstvo je silno na- 
raslo i otok je cvao u svakom obziru. 
Useljeno je bilo i množtvo afričkih crnaca ; 
pa iz smjese Španjolaca, mulata, crnaca, 
raca, Škota i Engleza, izlegao se jezik, 
sličan donekle svakomu pojedinomu tih 
naroda, ali tako da opet nije prevladala 
u njemu nijedna od tih sastavina, pa se 
može kazati, da je to posebni jezik Ja- 
maičana. 

Cod. 1692. užasan potres pohodio je 
Jamaiku. Potres je bio tako žestok da je 
uništio i Port-au-Prince na Haiti. Jamaičko 
tlo bilo je tako uzbibano, polag opisa suvre- 
menika, da je izgledalo kao more za 
vrieme oluje. Zemlja je u isto doba raz- 
pukla na 200 do 300 mjesta. Te su se 
pukotine raztvarale i zatvarale proždrievši 
Silu ljudi. Nekoji su upali u ta ždriela samo 
do pasa, dočim su drugi nakon nekoliko 
časova bili izbačeni iznakaženi, kada su 
sliedili dalnji trzaji tla. Katastrofa je bila 
tako užasna, da u tadanjem glavnom gradu 
Port Royal, blizu današnjega Kingstona, 
tri četvrtine kuća, skupa sa zemljištem, 
gdje se podizahu, izčeznuše sa žiteljima u 
morskom ponoru. Jedan ratni brod, usidren 
u luci, bio je pak prebačen na suho. 

Jamaika se je poslie te katastrofe ipak 
brzo oporavila, osobito u osamnaestom 
stoljeću. U razdobju od spomenutoga po- 
tresa do god. 1780. uvelo se je blizu dva 
milijuna afričkoga roblja. To uvažanje 
ljudskoga mesa englezka je vlada zabranila 
istom god. 1807., dočim su tek god. 1833. 
bili ti robovi proglašeni slobodni. Godišnjica 

toga oslobodjenja slavi se svake godine 
velikim svečanostima. 

Jamaika se dieli u tri pokrajine, ili bolje 
okružja, a to su Turrey na iztoku, Midlesex 
u sredini, Cornwall na zapadnoj strani. 
Površina iznosi 11.000 kmž, dakle nešto 
manje od Dalmacije, ali je zato pučanstvo 
brojnije, jer nadilazi 700.000. Cielim otokom 
upravlja guverner, imenovan od krune. On 
ima velik djelokrug, ali zato i mnogo veću 
vlast od običnih britskih guvernera. Od 
njega ovisi jedan tainik za naselbine, 
jedan vrhovni savjetnik, upravitelj javnih 
radnja, te častnici raznih posada. 

Kako se na otoku pojavljuju često kužne 
bolesti, osobito žuta groznica, zdravstvena 
je služba izvrstno uredjena. Imade svega 
18 bolnica sa 1117 kreveta. 

Obuka je u velike gojena. Imade silesija 
škola svake vrsti, pa je stoga neznatan 
broj analiabeta. imade i jedan zavod, 
s kojega abiturijenti mogu preći na sve- 
učilište Cambridgsko. 

Svaka vjeroizpovjest imade primjeren 
broj crkava; ali većinu žiteljstva sačinjavaju 
židovi. 

.Plodnost otoka je nevjerojatna. Obra- 
djuje se tek neznatan dio tla, kakovih 

000 jutara. Imade sva sila plantaža 
sladora, kave, ananasa it. d. Banane se 
izvažaju u tolikoj mjeri, da se često go- 
lemi parobrodi nakrcaju samo tim proiz- 
vodom, koji se uvaža poglavito u sjev. 
Ameriku i u Englezku. 

Javni prihodi iznose oko 20,000.000 kruna, 
od čega se polovica ulaže za unapredji- 
vanje svake grane gospodarstva i trgovine, 
te vlada najizdašnije podupire svako novo 
poduzeće. 

Vriednost izvoza kadkad dopre do 40 pa 
i do 50 milijuna kruna. 

Jamaički rum je na velikom glasu. Proiz- 
vadja ga se na milijune galona ; a ne ima 
sumnje da je to najbolji rum na svietu. 

Glavni grad je Kingston. Podiže se na 
podnožju brdina, što no zaokružuju pro- 
stranu njegovu dragu. Broji preko 50,000 
žitelja, koji se bave poglavito trgovinom. 
: njegovoj luci vidja se zastava svih većih 

ržava. 


Na samom ušću drage, u iztok, podiže 
se Port-Royal, nekoč englezka pomorska 
postaja, sielo komodora, a sada je tu 
smješteno topničtvo Od stare _ pomorske 
postaje preostalo je tek nekoliko sgrada, 
koje sada zaprema topničtvo. Tu se nalazi 
i jedna baterija, u koju nije dozvoljen 
pristup, a ta odvraća na pozdrave raznih 
brodova, kada ulaze u luku. 

Petnaest milja u iztok diže se drevni 
i vrlo zanimivi gradić Spanish Town sa 
5000 žitelja. Prvobitno se zvao Santiago 
de la Vega, a naselbinu je osnovao Diego 
Kolumbo god. 1525. 

Mal! ne sučelice prema Port-Royalu iz- 
diže se Fort-Auguste, gdje je barutana 
za Royal Artillery. 

Kingston nema niti prostranih ulica niti 
liepih dućana. Uz nerazmjerno množtvo 
kočija imade i električni tramvaj. Redovite 
parobrodarske pruge vežu ga sa ostalim 
Antilama, sa američkim kopnom i s ne- 
kojim zemljama Evrope. 

Posada sastoji od jedne pješačke pu- 
kovnije i brigade topničtva. Zimi je sva 
pješadija u Kingstonu, a topničtvo u Port- 
Royalu, dočim ljeti u New-Castle, na 
visočini kakvih 4.000 stopa nad morem, a 
bieli topnii u Greenwich-Ridge, drugoj 
jednakoj visočini, na zapadnoj strani. fu 
imade samo drvenih kuća i za častnike te 
njihove gospodje i za momćad. 


*& 


Dneva 14. siečnja 0. g., u 3.30 _poslie 
podne (kod nas 9.38 na večer) užasno se 
je stresla ciela Jamaika, a osobito King- 
ston, a trešnje su se nastavile sliedećih 
dana. Broj ljudskih žrtava čini se da iznosi 
tisuće. Šteta se materijalna ne da pro- 
računati, ali će biti na stotine milijuna. 
Dio obale kao da će potonuti, dočim 
mjestimice morsko dno se izdiže. — Bog 
zna, kakvi jošte crni dani čekaju onaj 
prekrasni i prebogati otok, koji kao da 
počiva na jednom vulkanu, koji u tili čas 
uništi, što ljudska pokolenja tečajem de- 
cenija, dapače stoljeća, stvaraju! 


Prof. P. 

SUPILO-UR OBASUT ,ZLATNIM“ SATOVIMA 
(Saborska sjednica od 31. siečnja 1907.) 


PEPE HENNEBERG IZ LUKE U ODESI 


ULJENA SLIKA 


ČUVAR MRTVIH 


Dršće mjesec čudnim sjajem Dom i krčma usred sela, 
Nad samotnim Mirogajem . .. Žena kao ruža biela; 
Njegvi mrtvi tvrdo sniju Vino nudjah, kruha, sira, 
Pod humcima rosnim, cvjetnim, Čak iz grada došli gosti; 
A dušom se samo viju Svega uviek bilo dosti — 
Po zvjezdama zagonetnim. Samo srcu nikad mira. 
Onaj jedan, fin i rječit, 
A ni onim tamo drugim, Kako. već gospoda jesu, 
U dvoranam pustim, dugim, Imo vjekom punu kesu, 
Ne dolazi na um bome, | A bio nam gost je vječit. 
U pokoju da se svome Izjedared u čas kruti 
Samo maknu! Mirni svi su Spazih, da mi ženu smuti —.. 
Ko da uprav nikad nisu I planuše strašne svadje... 
Žarkih ljudskih strasti znali — A ja ženu srca meka 
lli ko da onkraj tamo Otjero sam baš do vieka —. . 
Preko srca struje samo Al i moje sunce zadje! 
Zaborava hladni vali. Krčma svaki dan mi pusta, : 
Volja svak za rad mi susta — 
Zato, gle, i čuvar stari I na bubanj sve mi došlo. 
Za njih ko da ni ne mari. Sad me eto mrtvi hrane, 
Na hladne je stube niemo Od tuge mi srce sahne — 
Poput kamna kipa sjeo, Ali što ću? Bilo — prošlo! 
Unakrst je ruke djeo, > 
Zgurio se i — zadriemo. | čuvaru suze vrele 
Niz suha se lica trune — 
Ali nije... Oči eno I ko da mu dušu pune 
Ko od suza da mu gore; Vjerom još u dane biele. 
A usta je baš nakreno 
Ko da žuči ispi more. Sad se trže... Da, da — zbori — 
Taj je život mnogo gori 
Gorak kruh je — zbori s tija — Al i za nj se mučit treba. 
Kojim mrtvi žive hrane; A ja noćas — neka proste — 
Mislim li na mlade dane: Ni pogledo nisam goste — 
Budne kao jed od zmija. Ne znam — pakla ili neba... 


13 


194 HRVATSKA SMOTRA 


| čuvar se digo žurno, A ovo će — šapne ćutno — 
Na vrata je k mrtvim jurno Biti ona nesretnica, 
| od liesa pa do liesa Što joj gladJnakazi lica 
Stupa mrk ko smrti goso ... I zaklopi oko_mutno ... 
Njega ništa ne potresa — 
A poso je dašto poso! | ko kip se čuvar eno 
Ustobio ukraj mrtve — 
Sad je susto ... To će biti — I promatra lice njeno 
Zbori ko sa zebnjom nekom — Ko da takve žali žrtve. 
Onaj, što je htio viekom Iznenada glavom trgne, 
Iz ljubavi vrela piti... Protre žurno teške vjedje, 
Pa je sve na žene smeto Na čelo si ruke vrgne, 
U plamena mladoj dobi — Sagne se i gledje... gledje... 
A danas si srce eto 
Olovnijem zrnom probi. Bože! — šapne ko iza sna — 
To je ona! Sumnje nema! 
Čuvar bliže primakne se, Sastanka li tužna kasna, 
Da mu vidi lice bliedo — Gdje se grob i meni sprema! 
Al se, gledaj, sav potrese Al što na me tvoje oko 
Kao da je zmiju zgledo. Tako strašno strmi, reži? 
Ja te ljubljah preduboko — 
Ha! To ti si — lupne nogom, Tamo eno krivac leži! 
Da zanjiho svod se cio — S njega tako svrši ti mi, 
Koji si me zavadio Ja doživjeh ovu muku... 
I sa ženom i sa bogom! Nemoj mrčit... Evo primi 
Ti si kriv, što s biede tužim U znak mira moju ruku... 
Već od svojih mladih ljeta... Led si led... Al još se smješiš, 
Kriv, što sada mrtvim služim, Oblak gine s tvoga čela... 
Pa i tebi — zmijo kleta! Oh, kako me milo tješiš — 
Lice bih ti satro drsko Dodji amo, ružo biela! 
Košto ti mi sreću zlatu... 
Ali mi je nekud mrsko — | čudno se, gle, zanjiho 
Gdje si došo sam po platu. Kraj ženina čuvar trupa... 
' Na nj je klono tiho... tiho — 
| čuvar se u svom biesu Da im grob se spremi skupa. 


Nagno žurno drugom liesu. 


GJURO ARNOLD 








PRVI DODIR HRVATA S AUSTRIJSKOM KUĆOM 


Nakanio sam napisati nekoliko študija o povjesti naših političkih stra- 
naka. Zaokružit ću svaku za se. Ovajput ću pokazati, kako je nastala ideja 
»austrijanštine“ u hrvatskim zemljama. ' 

Ima ljudi, koji dodaju toj ideji simpatije ili antipatije, ali mi ćemo izlupiti 
pitanje iz ovakovih uvoja, pa ćemo nepristrano pripoviedati sve onako, kako 
je bilo. 

Mislim, da će ovakovo, sasvim istinsko prikazivanje, najbolje razbistriti 
pojmove, a do toga mi je poglavito stalo. | 


Brzo skovane rieči lete po novinama, pa vladaju nekoliko dana i tjedana 
— stalna politička načela valja da su na pouzdanijim temeljima gradjena. 
Kraj halabuke svakidašnje borbe ne smijemo zaboraviti na ozbiljan znan- 
stveno-politički rad. 


* * * 


Davno prije Habsburgovaca, celjski su grofovi nastojali, da slovenske i 
hrvatske zemlje sjedine. Da je ta državna tvorba zbilja uspjela, razvoj bi da- 
našnje habsburžke monarkije po svojoj prilici sasvim drugim smjerom bio 
krenuo, jer bi jezgra kristalizacije bila nenjemačka, hrvatsko-slovenska, premda 
su sami celjski grofovi bili Niemci. 


Sin prvoga celjskoga grofa Hermanna I. (t 1385.), oženio se je sa Ka- 
tarinom, kćeri bosanskoga kralja Tvrdka, a njihov unuk Fridrik Il. celjski 
(E 1454.) oženio se jednom kćeri modruško-krčkih Frankapana. 


Te ženitbe imale su pripraviti državno sjedinjenje. Suhoparni ovakovi 
historički podatci samo su vanjsko znamenje dogadjaja i odnošaja, o kojima 
nemamo pobližih viesti. Kolike su obiteljske, prijateljske i kulturne prilike 
nastale iz tih ženitba, to nam nitko ne pripovieda, ali je sigurno, da je sbli- 
ženje slovenskih i hrvatskih zemalja daleko dotjerano bilo, jer je sin Fridrika 
celjskoga, kneza Zagorskog i bana Slavonije i Jelisave Frankapanke Ulrich II. 
(t 1456.), mogao već na to pomišljati, da tim zemljama i Srbiju pripoji, 
oženivši se sa Katarinom, kćeri srbskoga kneza Gjure Brankovića. 

Da su celjski grofovi s hrvatskim pukom jednako osjećali, svjedoči nam 


mala, nu karakteristična sgoda. Ban Fridrik celjski sagradio je naime i na- 
* 

dario u Strigovu u Medjimurju crkvu sv. Jeronima, jer se je onda mislilo, 
da je to bilo rodno mjesto toga svetca. 

Zanimljivo je, da su bosanski kraljevi već s Rudoliom Habsburgovcem 
željeli doći ženitbom u rodbinski savez, ali im to nije pošlo za rukom, dok 
su celjski grofovi sa svoje strane takav savez tražili. 

Snažno pleme celjskih grofova, koji su bili opasni i samim Habsburgov- 
cima, naišlo je glede svojih političkih osnova na jakoga takmaca u kući 
Korvina, koji su u Ugarskoj imali jaču podlogu za svoju politiku, nego li 
celjski grofovi. Tada je kućna vlast vladaoca puno važila. Korvinci su uništili 
osnove celjskih grofova te su dali ubiti Ulricha II. u Beogradu. 

Političke nakane Korvinaca, bile su na veliko zasnovane. Oni su u 
celjskim grofovima uništili ne samo sebi, nego i Habsburgovcima takmaca. 
Matija Korvin se je kasnije s ovima uhvatio u koštac. 

Taj Rumunj, sin velikoga junaka Sibinjanina Janka, uvidio je, da Ugarska 
. i Hrvatska, kraj svega junačtva, nisu kadre odoljeti napredovanju osmanlijske 
svjetske velevlasti, zato je kušao osvojiti habsburžke nasljedne zemlje i česku 
kraljevinu, pa je sve te zemlje s Ugarskom i s hrvatskim zemljama htio sto- 
piti u jednu veliku podunavsku snažnu državu, kojoj bi Ugarska trebala biti 
središtem kristalizacije. 

Da kralj Matijaš nije tako rano umro i da je imao sebi ravnih poto- 
maka, možda bi mu nakana pošla bila za rukom. U ljudskoj povjesti mnogo 
stoji do jakih ličnosti, koje znadu što hoće, ali su okolnosti kad i kad jače 
od pojedinaca, pa ma bili i najveći geniji. 

Gdje su ciljevi pojedinaca u skladu s obćenitim interesom, tu ovaj iznese 
sebi sgodnu ličnost, koja mu služi na svoj način. Takav je obći interes bio : 
velika snažna, kršćanska podunavska država. 

Što nije postigao Matija Korvin, tomu je Habsburgovac Ferdinand I. položio 
trajnije temelje. Habsburgovci su baštinili zadaću celjskih grofova i Korvina, 
ali su usljed napredovanja osmanlijskoga carstva, koje je onda bilo u naponu 
svoje snage, vrlo polahko napredovali; morali su ostati iz početka u defenzivi. 

Polaganom ostvarenju preuzete zadaće bio je osim toga uzrok i u tomu, 
što su Habsburgovci, sve do u najnovije doba, smatrali od celjskih grofova 
i Korvina preuzetu misiju, svojom uzgrednom zadaćom. 

Njemačka bila je Habsburgovcima snažno uporište, oni su kao njemačko- 
rimski carevi stajali na čelu kršćanluka, pa su i njemačkom pomoći u borbi, 
koja je trajala stoljeća, napokon svladali osmanlijsko carstvo, ali je s druge 
strane baš njihova njemačka zadaća bila uzrokom, da svoju pobjedu nisu 
izrabili, nego su na pol puta stali. Dok su se uplitali u njemačke vjerske 
borbe, i u evropske ratove u interesu Njemačke, zapustili su svoje zadaće 
na balkanskom poluotoku, pa su time ostavili otvorena vrata, na koja su 
druge velevlasti ušle, te se tamo ugniezdile. 

Politički položaj Habsburgovaca bio je do u najnovije doba uzrokom, 
da su oni nastojali germanizirati i Ugarsku i hrvatske zemlje, a i glede Italije 
smatrali su svojom zadaćom, da nastave politiku njemačkih careva, 


PRVI DODIR HRVATA S AUSTRIJSKOM KUĆOM 197 


Politiku habsburžke kuće ne bismo podpuno karakterisali, kad ne bismo 
spomenuli, da se oni smatraju nosiocima katoličke ideje. 


Jezgra latentne protivštine naše monarkije prema Rusiji ne leži u tom, 
što je to slavenska država, nego u tom, da su Romanovi nosioci ideje neka- 
dašnj ga iztočnoga rimskoga, a Habsburgovci nosioci ideje zapadnoga 
rimskoga carstva. 

Pitanja vlasti preoblače se svakojako. Kadikad nose i crkveno ruho. 
Oprieka nekadašnjega iztočnoga i zapadnoga rimskoga carstva živi još danas 
u oprieci rimske i grčko-iztočne vjere, a izbija u tradicionalnim predstavnicima 
tih vjeroizpoviesti i na političku površinu.  Kruto se varaju oni, koji misle, 
da danas vjerska pitanja ne utiču više na politiku. 

Katolički i njemački interesi Habsburgovaca bili su tako jaki, da su 
odredjivali i smjer njihove politike prema Ugarskoj i Hrvatskoj. 

Rudolf Habsburgovac već je našao u Magjarima saveznika protiv svoga 
takmaca Otokara, a u 14. stoljeću već su Habsburgovci tražili ženitbenim 
osnovama  sbliženje Ugarskoj. Kralj je Sigismund  Luksemburžac htio 
Albrechtu IV. ostaviti ugarsku krunu, ali su se želje habsburžke kuće tek pod 
Albrechtom V. Il) (1438.) prolazno izpunile. 

Potrajalo je od tada više od stotinu godina, dok su se Habsburgovci iza 
smrti Ivana Zapolje (1540.) mogli smatrati pravnim kraljevima ciele Ugarske, 
Hrvatske i Slavonije. Faktično su pak tek iza požarevačkoga mira 1718 
postali gospodarima čitavih tih kraljevina 


Isti pravni naslov Habsburgovaca bio je sve do godine 1606. vrlo 
nejasne naravi, jer su za svoj ugarski i hrvatski posjed morali Turcima 
danak plaćati. 

Akcija Habsburgovaca gledom na ugarsku krunu ide pararelno sa akcijom 
glede prisvojenja hrvatskih zemalja. 

Politika Habsburgovaca smatrala je prisvojenje Ugarske svakako glavnim 
cijem, a u Hrvatima je vidila saveznike, koji njima pomažu. U politici prema 
Hrvatskoj računalo se dakle uviek obzirima na ugarski posjed. 

Od tuda je nastalo nedosljedno držanje austrijske politike spram Hrvatske, 
sada snubljenje, a sad napuštanje, sad privlačenje, sad odbijanje, kako kad, 
prema potrebama politike spram jače i nemirne Ugarske. 

Hrvatska gospoda udesili su svoje držanje prema pritisku osmanlijske 
pogibelji, oni su tražili pomoć u svoga kralja, a kad je nisu našli, tražili su 
ju u Mletcima i u Habsburgovaca. Ovi su ih izdašno pomagali, jer su 
im bili dobra pogranička straža u zaštitu svojih nasljednih zemalja. Za to 
su neki hrvatski velikaši (Comites Croatiae) pristajali već uz Maximiliana I., 
pa su se za njega kompromitirali, kada je on nastojao, da dobije ugarsku 
krunu. Magjari su im zato oteli imanja. 

U Požunskom miru zastupao je cara Maximiliana Hrvat Ivan Kishorvath 
de Halopsich, te je izhodio, da su Magjari morali povratiti oteta imanja 

Petru Ampoliću, Ivanu Kishorvathu i dvojici njegove braće, nadalje grofovima 
Nikoli Frankapanu, Ivanu cetinskomu i drugim Hrvatima.! 

Osim Kishorvđtha stupio je u carevu službu i Nikola Kalamanić i 
brinjski grof Ivan Frankapan, ovaj posliednji uz plaću od tisuću forinti 
godišnjih. 

Hrvati Petrić i dva brata Ričani bili su pače na carskom dvoru namje- 
šteni, a ta dvojica nastojali su, da im car uzme u zamjenu za austrijska 
imanja grad Mrkopalj i Jasenicu.? 

Medju tadanjim velikašima jedno je od najsimpatičnijih lica otresita 
hrvatska junačina ban knez Ivan Karlović, kojemu Klaić posvećuje osobitu 
pozornost, a čije ime još danas živi u narodu. Taj je hrvatski velikaš već 
15. ožujka 1522. pisao nadvojvodi austrijskomu Ferdinandu iz grada Udbine 
pismo, gdje ga nazivlje svojim ,vazda premilostivim gospodarom“, prima od 
njega novaca i moli austrijskog vojvodu, neka ,kao do sada“ pomaže i na- 
dalje njega samoga i kraljevinu Hrvatsku, koju ugarski kralj ne može da štiti. 

Ferdinand je izdašno pomagao bana Ivana, da obrani Liku i ,opusto- 
šenu. izcrpljenu Hrvatsku“, a poticao je i svoga šurjaka, kralja Ljudevita I1., 
nek.banu Karloviću pomogne. Nu kralj mjesto da pomogne, unese u Hrvatsku 
razdor i nezadovoljstvo tim, što je uz bana Karlovića imenovao nuzbanom 
ljubimca neke magjarske dvorske gospodje Ivana Taha. Taj postupak 
ugarskoga kralja pospješio je Širenje simpatija za Habsburgovce u Hrvatskoj. 

Godine 1524. 20. kolovoza, piše grof Ivan Kobasić iz svoga grada Bre- 
kovice kod Bihača, u svoje ime i u ime svoje rodbine (una cum omnibus 
consanguineis) kapetanu nadvojvode Ferdinanda Ričaninu, gdje mu javlja, 
da su hrvatska gospoda ,Domini Croacie“ sklopili medju sobom savez i da 
su si predureli poslati nadvojvodi poslanstvo. Kobasić sa svoje strane izjav- 
ljuje, da u toj hrvatskoj kraljevini ne će nikoga drugoga da služi, no nad- 
vojvodu austrijskoga.“ 

Iste godine u listopadu ugovara grof Nikola Zrinski, otac sigetskoga 
junaka, s nadvojvodom Ferdinandom, da ovaj uzme grofov rudnik Gvoz- 
dansko u zamjenu za istarsku grofoviju Pazin i Kastav. 

Ugarski. kralj protestirao je protiv toga i osujetio taj posao, ali je grof 
Nikola ipak odstupio druga dva imanja nadvojvodi, te je stupio u njegovu 
službu sa 50 svojih konjanika.? 

U vrieme Ferdinanda I. još se državna ideja nije odielila od patrimo- 
nijalnoga shvaćanja, po kojemu je država neka vrst imanja dinastije. 

Kada dakle naši velikaši nadvojvodi daju svoja imanja u zamjenu za 
druga, što leže u Austriji, oni utemeljuju i njegovo političko gospodstvo na 
privatno stečenom teritoriju. Zato je sasvim naravno i opravdano, kad kralj 


1 Bidermann: ,Geschichte d. čsterr. Gesammtstaatsidee“, II. Abt. 1889. p. 199. 
Klaić: ,Poviest Hrvata“ IV. sv. str. 315. i d. 

2 Bidermann ibidem. 

5 Klaić: ,Povjest Hrvata“ 1904. IV. sv., na v. mj. 

4 Bidermann |. c. p. 200. 

5 ibidem. 

Ljudevit II. prosvjeduje (20. pros. 1524.) protiv toga, što je Nikola Zrinski 
ustupio svoje gradove nadvojvodi Ferdinandu.! 

Već mjeseca studenoga iste godine (1524.) šalje ,,Universitas Nobilium 
Regni Majestatis Vestrae Croacie“ iz Bihača adresu poklonstva nadvojvodi 
Ferdinandu, u kojoj ga nazivlju ,domine noster naturalissime atque gratio- 
sissime“. 

Mjeseca prosinca te godine doznačio je nadvojvoda Ferdinand novčanu 
podporu za ratovanje protiv Turaka knezu Ivanu Karloviću Krbavskomu, 
grofovima Krsti, Vuku, Gjuri i Matiji Frankapanu i grofu Stjepanu Blagaj- 
skom u.? 

Knez Ivan Karlović se je već u jeseni 1524. odrekao banske časti, kad 
mu je dodijao nejasan položaj i nesloga izmedju velikaša, od kojih su neki 
u Slavoniji pristajali uz Taha 

Hrvati pak ,zapušteni od svoga kralja, lišeni svoga bana Ivana Karlo- 
vića, a ne mareći za nametnika Ivana Taha, sve su življe prijanjali uz nad- 
vojvodu Ferdinanda“ ,pače, radilo se o tomu, da mu se sasvim priklone 
i da od njega zatraže novoga bana.“* 

Hrvate je zastupao ,Orator Croatie“ Bernard Tumpić, a te su razprave 
dovele do formalnih državopravnih ugovora izmedju hrvatskih stališa i 
austrijske kuće i glede Hrvatske i glede Bosne ,jer Bosna pripada Hrvatskoj“. 
Klaić je u svojoj knjizi priobćio obširne izvadke iz izvješća papinskoga 
nuncija“ te pripovieda potanko sve tadanje dogadjaje, od kojih smo iztak- 
nuli najmarkantnije, za povjest naših stranaka najvažnije. 

Velikaši današnje Like, Krbave, Primorja i Banovine bili su prema tomu 
prvi, koji su pristajali uz austrijsku kuću, dok su velikaši tadanje Slavonije 
jače naginjali Ugarskoj. | 

Kada govorimo o strankama u prošlosti, tad nam uviek valja misliti 
na to, da je duh i oblik stališke monarkične države bio sasvim drugi, nego 
li je dan danas i da je pojam autonomije i reprezentacije bio drugačiji, nego 
li je u današnjem državnom pravu; zato se samo uz veliku rezervu neka- 
dašnje političke stranke mogu sravniti s današnjima, prema tomu ćemo samo 
uz ovu nuždnu ogradu tvrditi moći, da je kolievka ,austrijanštine“ sav kraj 
izmedju Gline i Udbine, dok je današnja sjeverna zagrebačka, varaždinska i 
križevačko-belovarska županija i današnja Slavonija bila leglo ,magjaronstva“. 


DR. ISO KRŠNJAVI 


1 Bidermann op. cit. 

š ibidem. 

5 Klaić: ,Povjest Hrvata“ IV. p. 330 

* Ibidem. Izvješće Ivana Kobasića iz Brekovice od 26. kol. 1524. 

5 Izvješće papinskoga nuncija Burgia od 2. i 15. veljače 1526. 

8 Sravni: Zetzner : , | echnik u. Geist des standisch monarchischen Staatrechtes“ 1901, 








U KOLO! 


(Uz Matičino ,Hrvatsko Kolo“, prve dvie knjige.) 
(Nastavak.) 


Ali nije to još svršetak. Onaj se Živan oženio s nekom bogatom — 
mora joj se i ime znati — Milkom Izajlovićevom. Ali Marko, — Marko nije 
mogao nikako zaboraviti ciganke Marte, koju je htio udati za sina. Pače on 
je — po nalogu spisateljice — i obolio. Jednom on tako bolestan gleda 
zimi kroz prozor na Dunav, pokrit ,na oko“ čvrstim ledom. Tu zapaze on 
i žena — Martu s djetetom, gdje stupa po ledu, ali pošto je ovaj bio tek 
na oko čvrst, propane ona i diete pod led. Marko se zakašlja i — stropošta 
nasred sobe. ,Hladni su vali dunavski žuborili izpod ledenoga pokrova svoga 
toga istoga dana krasnu pjesmu uspavanku“ — tako završuje gospodja. 

O kad bi hladni dunavski vali odnieli neke manuskripte prije štampe! 

U drugoj knjizi ,Kola“ ima od iste spisateljice pripoviest ,Persino vjen- 
čanje“. Ta Persa nije doduše ciganka, ali od ciganina odgojena i nekakva 
»Uberweib“, jaka ženska, koja je na pr. jednom sgodom ,,uhvatila onoga 
plećatoga oružnika Luku za ramena, podigla ga u vis i držala neko vrieme 
nad vatrom kao odojka“. No, sad vjerujete valjda, da je jaka i da će na 
koncu pripoviesti učiniti ono, što je učinila. Ona je inače ugljenarka, ima 
nezakonitu kćer Šećerku s mlinarovim sinom Jovom, koji se — da se rieši 
Perse — javio svojevoljno u vojsku, gdje je postao stražmeštar i poslie pet 
godina vratio se kući, jer su mu roditelji pomrli. Sad ga dočeka Persa, neka 
bar za diete nešto učini neka uzme diete k sebi, ako već ne će nju. Tu mu 
ona izpovieda, da nije ciganskoga roda. ,,Moj je otac bio onaj naš mladi 
i lakoumni grof, koji je svršio kasnije kao ciganski primaš, a mati sobarica 
njegove majke“. Jovo: ,Ti si dakle unuka trgovca, kajišara i varalice, a 
a kći grofa i njegove sobarice. A Bog onda neka zna, tko je otac tvoje 
kćeri“. Sada rieč po rieč dodje i do — hrvanja. Persa je prije toga posta- 
vila diete na travu, a onda — prenosim doslovno sve, da ne mislite, 
e zanovietam — ,,uhvatila Jovu za ramena, drmala njime i tresla, dizala ga 
kraj sve njegove žestoke obrane u vis i udarala njime o zemlju. Na koncu 
ga natovarila kao vreću na ledja, skočila u čamac, bacila ga na pod, da je 
zajauknuo od boli, i otisnula čamac. Kad su bili već dosta daleko od obale, 

bacila je jakim zamahom vesla u vodu. Zatim je pogledala Jovu i zagledala 
se u njegovo lice, koje je upravo u taj čas obasjao plamen iz ugljenare. 
Stajala je uzpravljena nasred čamca držeći svoju žrtvu obadvjema rukama, 
dok je vjetar savijao njenu dugačku, razpletenu kosu oko Jovine glave i 
njegovih ruku, te ih tako vjenčao i spojio na dunavskoj pučini za strašne 
mrkle noći“. Jovo je vikao ,,pomoć“, ali uzalud; Persa ga je još jednoč 
pitala, hoće li uzeti diete, ali on ne će, a onda ga ona podigne i ljosne 
s njim u vodu. No on se u smrtnom strahu iz vode prihvatio njezinih ruku 
i vukao ju za sobom. Njoj dolazi na um, kako taj čovjek, koji ju nigda 
nije ljubio, vuče je sad mrtav u vodu, i — izgubi svaku moć. Uz to i diete 
viče s obale, neka ne pušta ,zločestoga tate“, već neka ga utopi. Sad joj i 
»stid pred djetetom“ oduze svu moć, a čamac je odplovio niz vodu, došao 
u vir i prevrnuo se. Na obali je diete još sveudilj vikalo majci, neka drži 
»nevaljaloga tatu“, a onda je opet ,leglo na travu i za čas opet usnulo...“ 
Kod buduće koje pripoviesti gospodja će bez sumnje naći to diete i 
stvoriti opet iz njega kakovu romantičnu sgodu s kakovim grofom ili slično. 
Ja znam, da će nekoliko tisuća Matičinih čitatelja možda s velikom napetošću 
čitati ovakovu stvar, ali onda neka Matica udesi još jedan posebni sbornik, 
koga ne smije nazvati ,književni“, već najviše ,zabavni“ — nešto srednje 
izmedju ,funtromana“ i književnih proizvoda. Ja ne znam, kako je mogao 
Hranilović u svom ,Osvrtu“ u prvoj knjizi napisati za gospodju Risaković, 
da se njezine pripoviesti i crtice ,,mogu staviti o bok najboljim proizvodima 
te vrsti u našoj novijoj književnosti“, te da ,u obće pokazuju otmen ukus, 
snažnu invenciju, siguran dar posmatranja i poetičnu dušu“. Ja bih, da 
budem pravedan i obzirom na pjesme gdje. Risaković, podpisao još možda 
ovo posljednje, jer mi je romantika, makar i prašna, mila; ali, ali — — 
Kao što je u prvoj knjizi ,Kola“ daleko iznad svih zvanih i nezvanilh 
družica Novakova stvar_ tako se u drugoj knjizi poput svjetionika iztiče 
novela Milana Šenoe ,.Na svjetioniku sv. Ivana“, bez sumnje najbolja od 
njegovih radnja u posljednje vrieme. Precizno je i oštro izradjena, s otmenim 
mirom i — umjetnički. Ipak jednom odlahne čovjeku, kad se namjeri na 
čovjeka, koji je išao u školu, koji pozna u dušu strukturu novele, dok oni 
drugi tapaju onako na božju sreću, kao da se tehnika novele ne mora stu- 
dirati — baš tako kao i tehnika slikarstva ili umjetnoga krojačenja. Šenoa 
je pokazao vanrednu upravo virtuoznost, što je najškakljiviju stvar —“stra- 
nicu života jedne prostitutke — iznio takovom diskrecijom i finoćom, da mu 
ni najrigoroznija cenzura ne bi našla prigovora. A ipak nije ništa preskakivao 
poput Ritiga i Risakovićke, već sve rekao prociedivši umjetnički i ,ono najgore“. 
Na tom je svjetioniku u službi starac Berto i uza nj baka Tina, koja 
je na smrtnoj postelji. Starac ima sina Bernarda, vojničkoga bjegunca i zna- 
menitoga pjevača u tudjini, koji šalje starcima novaca i koji će potajno 
posjetiti njega i majku svoju na umoru. Starac je imao i kćer, no ta 
je umrla, a ostavila mu unuku Anu. Ta je Ana išla na Rieku u školu, i tu 
otišla po vragu. Najprije je imala diete, koje je umrlo, a onda se. posve 

dala nevaljalu životu. Stari je Berto otišao po nju, jedva je našao u pustoj 
i mračnoj sobi u družtvu neke takodjer nevaljale djevojčure, s grozom spo- 
znao, kamo je već zalutala i odveo je kući, da dvori baku, jer on mora 
biti u službi kod svjetionika. Ani je dosadno, a uz to se bojl ujaka Bernarda, 
šta će joj reći kad dodje. Ana je našla i ovdje svoju ljubav od djetinjstva, 
ribara Jožu i tu poćuti u srdcu kajanje zbog svoga dojakošnjega života. 
Ona će ljubiti Joža, pače i Jože nju uza sve to, što mu je ona priznala 
svoju prošlost ; Jože će, kad umre stari Berto, nasliediti njegovu službu i 
tako će njih dvoje liepo živjeti. Stari ih je Berto zatekao na noćnim domjen- 
cima kod svjetionika, izružio ih, ali konačno pristao na njihove namjere. 
Medjutim Ana je već prije — u velikom strahu pred ujakom Bernardom — 
došla na groznu misao: pisala oblasti, da vojni bjegunac Bernardo dolazi 
potajno, pa ga valja uhvatiti. Bernardo, koji se te noći provezao mimo svie- 
tionika i prispio, nije ipak predan oblasti, jer mu je neki prijatelj išao na 
ruku, ali se morao istim brodom vratiti. Starac je dobio obaviest oblasti i 
priloženo pismo, Anetino pismo. Od boli se srušio pod stol mrtav, stisnuvši 
u rukama ove listove. Majstorski je opisano, kako je Ana, čim je vidjela, 
da je starac dobio list, bježala i skrivala se okolo, a onda konačno ušla u 
kuću, iztrgla s grozom spise iz ruku mrtvoga starca, uzela njegovu štedio- 
ničku knjigu — Bernardove novce — i otišla _ prema ribarskim stanovima ; 
u svjetioniku je ostao jedan mrtvi i jedan umirući, starac Berto i baka Tina. 

Ovo je samo okostnica, a sva se ona diferencirana umjeća kao i psiho- 
logijske finese ne dadu ovdje reproducirati, već ih valja čitati. I onda Šenoa, 
kao moderni pisac, ne čini sa svojim sujetom tako, da ga naprosto objesi 
čitateljima: ovako je bilo, već to umjetnički u dijalogu ili u mislima svojih 
lica i neopazice razprede. Ja se divim i njegovim ljudima, kakvi su Primorci, 
a pisac je Zagrebčanin. Bog zna iz kojega koljena nasliedjeni osjećaj mora 
vratio mu se u dušu, očito potaknut njegovim putovanjima po primorskim 
stranama. Meni se čini, da on kad gleda našega čovjeka, mornara, makar i 
kad poteže samo konop na gospodskom parobrodu — da onda već uzdrhće 
u duši za sujet iz primorskoga života, koga je kao zaplet imao već od prije. 
Pripoviedao mi je istinitu sgodu o jednomu pjevaču i vojnom bjeguncu u 
tudjini, koji je, kad je htio svoje posjetiti, bio izdan — a onda je negdje 
noću s parobroda morao gledati svjetionik i tako je nikla ta liepa novela: 
No pustimo svjetionik i bjegunca, ali on je stvorio Anu, tip, koji je iznio 
s grozom i sa samilošću, ma da mu je kist nešto otvrd. 

U istoj drugoj knjizi ima jedna stvar, koja je nazvana novela, a imala 
bi to tek biti, a uz to je i nagradjena i štampana na prvom mjestu. Zove 
se ,Dorina“ od inače slabo poznatoga pisca, Jakova Marinkovića. Prvi dio, 
gdje iznosi milieu — vjernije ako i ne umjetnije od Šenoe — dobar je, ali: 
što dalje, sve se više uvjeravate, da imate posla s naivnim fabulistom. Dorina 
nećakinja nekoga kanonika, voli pravnika _ Mirka i on nju, (on je na Visu, 
a ona na Hvaru) nu njemu bi njegova mati htjela za zaručnicu neku — ta- 
kodjer nećakinju od bogate jedne udovice, pošto bi tako mogla se spasti 

kuća od financijalne krize, koju je navukla svojim raztrošnim životom ista 
ta njegova mati. Kad je mati čula, da Mirko voli Dorinu, osujeti tu vezu 
anonimnim listovima (!), pa dok je Mirko bio u Beču, Dorina pomislivši, e 
je sbilja što istine na tim listovima, odreče se Mirka i ode u — duvne! 


Mirko je morao uzeti onu drugu, no novaca ipak nije dobio. Njegovi su' 


spali na prosjački štap, a on — on je morao po želji piščevoj na smrt 


oboljeti, liečiti se u bolnici, gdje će doći i jedna častna sestra. A ta častna - 


sestra — stara pripoviest — nije nitko drugi, nego, no da, vi pogadjate, — 


ona ista, koja je u naslovu — Dorina. Kad to ne bi već po sto puta bilo: 
opisano, možda bi bilo i originalno. Mirko je dakako umro, a Dorina mu' 
zaklopila oči poslie kratkoga dijaloga s njim. Mati je njegova prosjakinja ; - 


i pravo je, kad je bila tako rastrošna ! 


Mene je taj gospodin s drugim dielom ozlovoljio. Ne poričem mu' ipak - 
dara, osobito u karakteristici (n. pr. stari Mirkov otac), ali u psihologiji: 


ljubavi posve je još naivan. Citati bi morao novele, — a ne treba baš strane: 


eto mu našega Leskovara i Lisičara. Oni nisu u kolu, ali možda će se uhva-' 


titi već do godine. Možda upravo — sbog Marinkovića i sličnih. 

Osim spomenutih Ritigovih i Risakovićkinih pripoviesti još su u drugoj 
knjizi dvie dosta vriedne stvari. Jedno je Ante Jukića ,novela“ (ili bolje 
crta) iz Bosne ,Zar je tako moralo biti?“, u kojoj je jedrim jezikom i na- 
rodnim slogom prikazana gorka i mračna stranica iz života naroda našega 
u Bosni, gdje ljudi stradaju od sirotinje, poreza i vojničke obvezanosti ; 
drugo je neki kao putopis ,U buri i oluji“, gdje neki Milan M. Jenovski 
(očito pseudonim) s mnogo duha i dobre volje — takodjer izvrstnim jezikom 
i narodnom dikcijom — priča svoj zanimljivi doživljaj zimskoga putovanja 
kroz lički kraj. Kod nijedne se od ovih stvari ne može govoriti o umjet- 
ničkoj strani, ali su interesantne kao prirodni, neusiljeni izdanak. Ponavljam : 
neusiljeni. 

Crtice — u dobrom smislu te rieči - kultiviraju u obe knjige poznati 
nam pisci vrlo dobrih ovećih stvari Draženović i Ladanjski. No kod oba 
čovjeka imaš dojam, kao da presušuju i da manji obseg tih stvari nije drugo 
polje njihova stvaranja, već uže, slabije. Draženović je pače lani bio soci- 
jalan i zanimljiv, a ove godine ni to; nekoje su od tih malih stvari bud 
naivne, a nekoje uvinute i zamotane kao rebus; nekadanje jasne slike sad 
su uvučene u se i usiljene. Ladanjski je lani napisao dosta dobar jedan 
opažaj iz liečničke prakse pod nadpisom ,Majčine oči“, ali ove godine nje- 
gova ,Južina“ spada u sbirku dječjih pripoviesti. 

Zar baš to ,Kolo“ mora biti onako debelo, kako jest, ili ako mora, 
ne bi li mu se mogao dodati jedan prilog pod nadpisom ,Koš?“ A barem 
u crtici smo imali majstore od zanata: u plastici i misaonosti Mažuranića i 
Katalinića, u dubini i modernosti Dežmana i Milčinovića. 


Tako eto igra kolo u pripoviesti i noveli. Da nije Novaka i Šenoe — 
uskoka, ne bi se o njem moglo ni pisati. 

A kraj kola i dalje stoje i gledaju: Leskovari, Lisičari, Kosori, Milči- 
novići, Petrovići . . . 
U kolo, gospodo, u kolo | 


3 


Tražio sam i pjesme. Našao sam stare znance: Arnolda i Deželića. 
Mirni, vedri i topli. Arnoldova pjesmica ,Jedared samo...“ s ne više 
od tri kitice može u album svjetske poezije. Jedared samo padale su mu 
godišnje dobe zajedno, pa dok je vani lamao sjever, kod njega su ruže cvale. 
Ali, odkad je ruže spleo na mrtvo njezino čelo, od onda mu ljeta nema 
»život moj pustoš je niema, kojom tek snieži i snieži“. — Arnold još uviek 
drži živu vezu hrvatske javnosti s pokojnim Šenoom ; njegovom dikcijom 
spjevana je pjesma ,,Pilat“ u drugoj knjizi, podesna za deklamaciju kao i 
Šenoine. On uviek ima novih slika; u toj pjesmi zove zapadno sunce 
zlatnim labudom“. 

A Deželić je topao i u patriotičnosti (,,Na gvozdu“) i u erotici (,Chanson 
d' amour“ i ,,Već vene“), gdje udara tihe, intimne akorde; medjutim to je 
bilo lani, a ove se godine nije javio. 

I Jovana AHranilovića sam našao. On nikako ne će, da se misli, te je 
umuknuo. Ipak ne opažaš, da je usiljeno, već pače pjeva onom istom 
zrelom, ozbiljnom i jednostavnom dikcijom. Ako mu stih i nema predjašnjega 
sjaja, ali je zadržao isti korak kao i prije. | pointu još uviek snažnu. Dašto 
bez ,,moderne nastranosti“. Osobito je liepa pjesma ,,Uspomeni pobratima 
Gjure Badovinca“, a u ,,U tiranovoj duši' pozdravlja ,,novo doba“ u 
Hrvatskoj. 


Modernista Alberto Weber ima lani buntovnu radničku pjesmu ,.Dans 
macabre“, a ove godine nedužni ljubavni ,,rendezvous“. U ovoj je potonjoj 
prikazano dakako tek čekanje domjenka (s mnogo finoga ,,stimmunga'), ali 
dalje ne; u kakvom si kolu, onako moraš i igrati. 


Nisam tražio, a našao sam u prvoj knjizi M. Podravskoga. Pjesma se 
zove ,,Nitakrita“, obradjuje osvetu egipatske kraljice svomu drugomu mužu, 
prijašnjemu vojvodi, koji joj je ubio muža-kralja. Sujet baladičan, a Po- 
dravski ga razteže u duge, nepravilne stihove. Ne treba ni spominjati, da 
je više poezije u Herodotovoj kratkoj viestici, nego li u toj ,,pjesmi“; me- 
djutim u drugoj ga knjizi nema, hvala Bogu. — Onda su još Ferdo Rožić 
i Miroljub (A. Evetović), skromni svećenici sa još skromnijim stihovima, koji 
se u svojoj mekoći liepo čitaju, a onda brzo zaborave; no oni kanda 
drugih pretenzija i nemaju, već ovako svake godine u koledar ili u koji 
zbornik priposlati nekoliko varijanta na stare teme. Hermina Brkić (,,Doći 
će dani...) razmahnula se nešto modernistički, ali nije cjelovito i jasno 
izvela, što je mislila; ili nije smjela? (Poznam na ime vrlo smjelih njezinih 
pjesama iz ,Domaćega ognjišta“). Konačno, da ne kažete, da sam negalantan, 
— konačno je najbolja od svih stvari gdje Risaković u ,,Kolu“ njezina nježna 

pjesmica ,,Suncu na razstanku“, u prvoj knjizi, koja ostavlja u duši liepu, 
prirodnu sliku i ako joj je dikcija — spomenarska. 

Ali, neka se tješi, ima još štošta spomenarsko u tom kolu. 

Kolo ipak igra i igrat će dalje. Ej, Silvije, ,amice“ Xeres, Mihovile, Do- 
mjaniću, Laca Vidriću, Božo Lovriću . .. hvatajte se. Makar tamo do We- 
bera... zapjevajte i vi — gajde im njihove! 

U kolo, u kolo! 

(Svršit će se.) 


DR. MILAN OGRIZOVIĆ 


TOMI BLAŽEKU 
U SPOMEN 100-GODIŠNJICE RODJENJA 17. OŽUJKA 1807. 


Na narodnoj si njivi orat stao, 

Što bješe puna korova i drača, 

I često te je prijekor stići znao, 

Al' ljubav k rodu bješe od sveg jača. 


Ti s drugovima radio si smjelo, 

Da rastrgnete maglu, što je pala 
Na zemlju našu, dižuć' & vis čelo 
Poštčno, vedro — zato vama hvala. 


Već minu ljeta sto... Sred našeg sela 
Još uzdiže se ona kuća bijela, 
Gdje svijetlo svijeta ti si ugledao; — 


Al' na rod nam je crni nehaj pao, 


Te nema više onih bijelih dana, 
| korov krije kosti velikana . .. 


FRAN GALOVIĆ 


ROKOKO I NJEGOVA KULTURA* 


Milostive gospodje, od svih temata, što bi se u ovom vašem milovidnom 
krugu mogle raspredati, držim, da će svakako biti najinteresantnija ova, što 
je danas eto ja ovdje kušam ukratko i u glavnim crtama prikazati. Nema 
sumnje, da već sama riječ ,,rokoko“, kad je začujete, budi u vama neki 
neodredjeni, instinktivni osjećaj. Ne će to biti najposlije tek stoga, što je 
sav rokoko i njegova kultura, kako ću kasnije pokazati, jedna sasvim i na- 
skroz feministička evolucija. Čini se, da već u samoj riječi ima neki nježni 
i mirisni čar, da se u žena, kad je začuju, budi neka sasvim osebita asocijacija 
čuvstava i misli, koja će biti uvelike uvjetovana moćnom tradicijom mu- 
tnoga spominjanja na one vedre i srećne dane. 


Svakako će se osamnaesti vijek u francuskom životu — a o ovome će, 
kako je i prirodno, ovdje biti najviše govora — svakome usjeći u spomi- 
njanje dvjema tako moćnim protivštinama u socijalnom i kulturnom nje- 
govom životu. Prve dvije trećine ovoga znamenovnog vijeka ispunja mirisni 
i saneni život rokokoa, a treću označuje krv i bruka revolucije. Ženski će 
istančani osjećaj valja da uvijek više zanositi ono vrijeme galanterije i bezbri- 
žnoga živovanja, onaj ancien regime, oko kojega kruži nježni neki i diskretni 
parfum, nego gadni+-vonj rakije i češnjaka iz ustiju pariske kanalje u vrijeme 
revolucije, koju nam je tek nedavno možda dosada najljepše prikazala En- 
gleskinja Baronesa Orzy u svom romanu ,,Crveni Pimpernell““. 


Ima negdje u svijetu, kako stara priča kaže, jedno ostrvo, po imenu 
Cythere. Nebo je ondje uvijek modro, a ruže ondje vječno cvatu. Dok je 
dan, sve je ondje tiho i mirno, ostrvo spava kao začarana i uspavana kra- 
ljevna. Ali uveče, kad se drugdje po svijetu sve sprema na počinak, uveče 
se na Cytheri budi život. Brodovi se spremaju, da prevezu putnike i pele- 
grine, što prijeko na obali čeznutljivo iščekuju prevoznike. Ali ti putnici 
nijesu pokornici u kostrijeti, u njih nije bolno i žalosno lice. To su mlada 
gospoda i mlade dame, odjevene svilom i kadifom, u ruci im cvijećem mi- 
risnim i šarenim vrvcama iskićeni pastirski štapovi. A kad se krene brod i 
lagano bliži blaženom tom ostrvu Cytheri, onda su svi ti putnici zaboravili 


* Predavanje čitano u hrvatskom ,,Gospojinskom klubu“ dana 22. veljače 1907. 

svijet, iz kojega dolaze. Oko njih trepti nježni i čuvstveni zrak, oko njih 
kruži opojni i zasićeni miris rascvjetalih ruža, a iz cvjetnih se grmena odaziva 
gukanje golubova. Iza zelenih se grana bijeli mramorni kip Afroditin, a svi 
ti putnici padaju u nijemom počitanju pred svemoćnom božicom ničice o tle. 


Ova je priča vjerna slika francuske kulture u XVIII. vijeku. 


Već potkraj XVII. vijeka krenula su neka sasvim neizvjesna nastojanja 
trancuski život u neke nove staze, a početak je XVIII. vijeka bio početak neke 
reakcije, koja se polagano bila pripravljala protiv pretjerane i ukočene eti- 
kete i uzvišenog veličanstva Louisa XIV., sunčanoga kral a, koji se potkraj 
svoga života kao prestravio onoga kulta, što ga je kao ,,roi soleil“ sa sobom 
činio. Uza to su ga njegovi ratovi a i njegove financijalne neprilike nagnale 
da skrene s ovoga dosadašnjeg puta. Tako je taj kralj, koji je u prvo vri- 
jeme svoje vladavine vladao svom raskoši jedne sasvim barokne kulture, 
potkraj svoga života postao nujnim i skrušenim pokajnikom. Bučne su i 
sjaine svečanosti zamuknule. Zajedno sa gospodjom Maintenon gradi Louis 
XIV. sada crkve i manastire. Raskošnim dvoranama versaljskim, koje su 
nekad ozvanjale raskošnim i bezbrižnim hihotom, šuljaju se sada šutljivi 
trapisti i skromne koludrice. Zemlju francusku teško pritisne ta usiljena po- 
božnost s najvišega mjesta. Ali odmah iza smrti kraljeve sav svijet duboko 
uzdahnu uzdahom slobode. Filip Orleanski, koji kao regent preuze vladu, 
prvi zbaci sa sebe lažnu i hinjenu krinku pobožnosti i upušta se s en- 
gleskim spekulantom Law-om u velika poduzeća i osnivanja, koja su Fran- 
cuskoj donijela mnogo novaca a tijem i novo vrelo novih raskoši. 


U to doba počinje u francuskom životu i umjetnosti neka delikatesa, 
neki subtilni ukus. Umjetnost više nema snage, emocije i veličine, ali ona 
je lijepa i zavodljiva. Dekorativna umjetnost ide sa svojim finim puževitim 
zavojima za tim, da začara poglede. Tapete su po budoarima i salonima od 
niežne, sedefaste boje i posijane sitnim šarenim i diskretnim cvjecima, a u 
parfumu ljubice, ambre i benzoe vijugaju se kaprise jedne fine i nježne 
ornamentalne umjetnosti, ističe se pokućstvo iz škole de Boule, ili panneauxi 
en vernis Martin u mekim i nježnim bojama sa šarenim cvjetnim girlandama 
i zlatnim kovrčicama. Zlatari obretaju u nakitima nove kapricijozne i zavo- 
jite forme. Žene se odijevaju lakim tkanjem, kite se vrvcama, nižu na svoja 
lica mušice, bojadišu se crvenilom i uzdižu se na visokim petama. — Taj 
se novi životni ukus najljepše odsijeva u slikarima toga doba, u Watteaua, 
Lancreta, Bouchera i u drugih. U toj se novoj umjetnosti odražava dakle duh 
toga vremena. 


Dok je u vrijeme Louisa XIV. sve ukočeno i veličanstveno, sada se 
razvija laka, elegantna i neprisiljena moda. Toaleta se sada upravlja sasvim 
prema biću žene. Tu se koči svila i kadifa u svim nijansama; oko vrata 
žubore čipke, a odijelo je izvezeno zlatom, srebrom i svilom. | muška toaleta 


. se prilagodjuje sasvim ženskoj. | starci su sada tašti kicoši, a muškarci su 


uopće elastični, vitki, nekako efeminirani. 

Sasvim je isključeno u ovakom kratkom croquisu podati jasnu i pot- 
punu sliku čitavoga ondašnjega francuskoga života. Mi se moramo zadovoljiti 
tim, da istaknemo ono, što je po našem mišljenju za ovu prigodu naj- 
podesnije. 

Pitamo li, u koliko se u ovo doba promijenila ženska ljepota i ženska 
moda, te će nam na to pitanje vjerno i istinski odgovoriti čarobno zrcalo 
francuske umjetnosti, kako nam se prikazuje u bezbrojnim slikama i uljenim, 
i pastelima, i bakrorezima i crtežima. Ovim su putem pošla braća Edmond 
i Jules de Goncourt, zacijelo najbolji poznavaoci cjelokupne francuske 
kulture XVIII. vijeka. Njihova su djela ,Le femme au XVIII. sičcle“ i ,,L'art 
au XVIII. sičcle“ vrela, koja će svatko rado proučiti, koji se potanje 
želi upoznati s francuskom kulturom onoga doba. | na osnovi pomnjivog 
studija ondašnje francuske umjetnosti razlikuju braća Goncourti tri tipa žene 
XVIII. vijeka. 

Prvi je tip žena, koja još sasvim živi u tradicijama XVII. vijeka i dobe 
Louisa XIV. To je žena niska, uska, ali ponosna čela, strogih, oblih, velikih 
rastvorenih, gotovo ukočenih očiju. A pogled tih očiju krije u sebi neki pri- 
dušeni žar svojevoljne hirovitosti i putenosti. Nos joj je ponosno zavijen, 
usne velike i mesnate. To je tip bezdušne ljepote onoga vremena, tip zdrave 
ugojene ljepote. Ona privlači tek svojom uzvišenom besramnošću, svojom 
snažnom voljom, svojom krepčinom i svojom odlučnošću. To su Junone, 
Hebe i Pasifeje, koje svojom pojavom sjećaju one teške i spore gracije 
ljepota Homerovih i Vergilijevih. To su ljepote poznate sa svojih orgija u 
Palais Royalu. Taj tip u francuskom slikarstvu iznosi djelomice Troy i 
Boucher. 

U pariskom Louvru ima jedna dražesna slika, jedan ženski portrait, 
paste! slikara Rosalbe. Ta nas slika svojom nježnošću, neprisiljenošću i dra- 
žesti uistinu začarava. Nježni nas teint mlade dame potsjeća čiste bjeline 
meissenskog porculana, žarki se sjaj crnih očiju prosuo po čitavom licu. 
Nos je uzan, usta malena, vrat odug i tanak. To je drugi tip žene XVIII. 
vijeka. Ona nije iskićena i nacifrana, nestašne uvojke bujne kose resi tek 
vijenac svježega cvijeća. To je tip žene u doba rokokoa. Tu ne vlada više 
ona ukočena linija, tu sve trepti i sja. Tu je sve oduševljeno, svaki se treptaj 
duše izražava u lakom drhtaju lica. Tu počinje duša i čar moderne ljepote : 
fizianomija. U pogledu se ovoga ženskoga tipa izražava dubina, refleks ja, 
smiješak. Oči kao da govore. Oko usana lepti laka ironija, a na poluotvo- 
renim usnicama kao da treperi žarki dah. Čitava se njezina duša otkriva na 
njezinu licu. A tim, što se na tom licu odrazuje svaki i najmanji drhtaj 
njezine duše, tim dobiva to lice neki sasvim osobiti izražaj Tu počinje duho- 
vitost osamnaestoga vijeka, koja svoj živi izraz — kako ću u svom drugom 
predavanju pokazati — nalazi u ženama komedije Marivauxove. 

To je dražest žene u vrijeme Louisa XV. Ali da ta zamamljiva dražest 
bude potpuna, uzima se u to vrijeme jedno umjetno pomagalo t. zv. rouge 
ili crvenilo, kojim se ženskom licu podavao jači izraz. Dakako, da je u tom 

crvenilu bilo mnogo nijansa. Ali ni to nije dostajalo. Potpuna se duhovitost 
i pikanterija u licu postizavala onim sredstvom, što ga pjesnici u ono doba 
nazivlju muhama u mlijeku. To su t zv. mouches (njem. oak 
Te je mušice valjalo nekim drskim ukusom, nekom kao slučajnom nončha- 
lansom posijati po licu. To je tek bila posljednja riječ u ženskoj toaleti onoga 
doba. Interesantno je spomenuti i neke nazive tih mušica i mjesta, kud su 
se stavljale. L' assassine u kutu oka; la majestueuse na čelu, !' enjouće u 
onom naboru, što nastaje pri smijehu kraj ustiju; la galante usrijed lica; la 
coquette, la precieuse kraj usnica itd. 

To je dakle tip prave rokoko-dame. 

Treba da još ukratko spomenemo posljednji treći tip. Potkraj se XVIII. 
vijeka moda opet sasvim mijenja. Čar se žene sada više ne sastoji u pikan- 
teriji već u ganutljivosti i sentimentalitetu. Žena u svom licu više ne izražava 
svoje duhovitosti, već svoje čuvstvo. Zena nastoji da bude naivna, usrdna, 
ganutljiva. Tip je ovaj najbolje izražen u slikama Greuzeovim: Le crouche 
cassć i La Laitičre. Tu je fizinnomija žene čeznutljiva, pogled bolan i umoran, 
sva pojava nekako slaba i meka. 

U društvenom životu, kako je već rečeno, nestalo je ukočene etikete. 
Parola je sada: laisser aller. Iz ukočenih dvorana i palača odlaze ljudi na 
selo, u priproste seljačke kućarice, u šume, u polja, gdje ozvanja ubavi 
glas krava prehodnica, gdje vlada mirni pastirski život. Tu se društvanca 
neprisiljeno spuštaju na livade i šumske čistine, tu se obdržavaju bals cham- 
pćtres, dćjeuners sur 1 herbe. Tu se plešu graciozne gavote i nježni me- 
nueti. Tu nestaje svečanog odijela i vlasulje, gospoda i dame odijevaju se 
priprostim seljačkim odijelom, i sigraju se seljaka i seljakinje, pastira i pastirice. 
Važnu ulogu u to vrijeme igra i komedija u kazalištu: comedie francaise i 
italienne. Mladi kavaliri i mlade dame uče kod tih glumaca one kome- 
dije, što će ih u svojim dvorcima prikazivati. Ta to je bilo tako veselo, 
pružalo je toliko prilike za male intrige i galantne doživljaje. Isto tako kako 
je bila prezirana etiketa prezrena je bila i sramežljivost i pruderija. Brak je 
ljudima onoga doba neka tmurna i siva slika, koju treba tek šarenim bojama 
oživiti. Interesantno je, da je Madame Pompadour iza lektire Rousseauova 
romana ,Nouvelle Heloise“, u kojem Julija, glavna junakinja, toliko čezne za 
brakom, rekla: Quelle mausšade crćature cette Julie! 

Paris je u ono doba bio ono čarobno ostrvo Cythčre. Ali i uživanje 
prima u to vrijeme novu nijansu. Sjetimo se one brutalne putenosti u sli- 
kama Rubensa. Takovih snažnih strasti ne poznaje ono doba. Sada je sve 
diskretno, delikatno. Ljubav se pretvara u flirt. Mjesto snažnih čuvstava laka 
causerija. Tu nema više moćne čežnje, briskne snage, već ulagivanja, udvor- 
nosti i čeznutljivosti. 

Sasvim je prirodno, da ovako izmijenjeni novi ljudi traže i jednu novu 
umjetnost. 

Ponajprije se to izražavalo u literaturi — o čem će biti opširnije govora 
u drugom predavanju — a paralelno s tim i u umjetnosti. Kasnije se to 

14 

snažno izražavalo u arhitekturi i u plastici. Veoma je značajno, da se pro- 
dukcija umjetnina uopće umanjila. To je i prirodno, jer je jedna tako spiri- 
tuelna epoka kao rokoko isticala onu umjetnost, koja je bila najmanje 
materijalna, naime glazbu. O tom kasnije. 

Budući da u to vrijeme nije sposobna za salon snaga već nježnost, ne 
strast već diskrecija, ne buka već tišina, to je i prirodno, da su svi snažni 
efekti bili sasvim isključeni. Svih snažnih efekata boja nestaje. 

Pravo biće rokokoa izražava najveći umjetnik toga doba Watteau. Nije 
čudo, da prve njegove slike imadu još mnogo elemenata nizozemske umjet- 
nosti. Ta njegova domaja, gradić Valenciennes, gdje je 1684. rodjen, ležao 
je u Holandiji. Tako Watteau, sin jednog flamandskog pokrivača krovova, u 
prvo svoje vrijeme slika sasvim u duhu Teniersa i Ostadea. 1702. dodje on 
u Paris, gdje je učio kod Claude Gillota i CI. Audrana. | tu je još slikao 
prizore iz vojničkog i taborskog života, a i razne dekorativne slike sasvim 
po ukusu ovoga doba. Velika je sreća bila za nj poznanstvo velikoga mecene 
i bankira Crozata, u čijoj je kući bez brige mogao raditi. 1712. bude Watteau 
primljen u akademiju, ali je sliku, što ju je za tu svoju recepciju za akade- 
miju morao naslikati, svršio tek g. 1717. To je jedno od najvećih njegovih 
djela ,L' Embarquement pour Cythčre“. Od te je slike sačuvana u pariskom 
Louvru skica, a u Berlinu u posjedu njemačkog cara je potpuno i savršeno 
izveaena slika, koja je prema onoj skici u Louvru nesumnjivo savršenija i 
zrelija. — Bogato je iskićeni brod spreman na polazak. Oko njega kruži 
mnoštvo amoreta. Nekoliko je parova već na svom mjestu, drugi se spremaju 
vodjeni od amoreta, da podju za njima. Osobito je interesantno promotriti 
zrelu umjetnost Watteauovu u trostrukoj gradaciji i razdiobi osoba na slici. 
Prvi se par već bliži brodu, u drugom paru pomaže galantno gospodin 
svoju damu, da se digne, dok se treća dama dražesnom neodlučnošću još 
igra sa svojom lepezom, premda je jedan mali amor vrlo energički gura i 
tura, da se jednom digne. Sasvim nadesno je kip Afroditin, a pri podnožju 
je naslonjeno oružje Marsovo. Do nogu božici sjedi jedan ljubavni par, 
utonuo u nježni razgovor. Oko čitave te grupe kruže amoreti, nastojeći da 
svežu sve te parove ružinim vijencima; jedna mlada djevojka, ne našavši 
svoga kavalira, stupa prema božici noseći košaru ruža, da tom žrtvom 
isprosi u nje milosti. 

Ova je slika vrhunac Watteauove umjetnosti. I sadržaj i tehnika je sa- 
vršena. To je uzvišena himna ljubavi osamnaestoga vijeka. Tu je sve tako 
nježno i mirisno, prekrito nekim vanredno diskretnim poetskim sjajem. To 
je vrhunac umjetnosti Watteaua pjesnika. Kao realista stvorio je u posljednje 
dane svoga života svoje najzrelije djelo u cimeru za trgovca Gersainta. Tu 
se Watteau prikazuje kao sjajni realista, a slika sama od eminentne je kul- 
turne važnosti. Prikazan je jedan prema ulici otvoreni dućan trgovca umjet- 
nina. Dućan je taj pun slika. Iza stola stoje dva elegantna gospodina, utonula 
u duboko razmatranje jednog toaletnog necessaira, što im ga pokazuje mlada 
prodavačica. Prekrasno je prikazana njihova ozbiljnost, s koje zaboravljaju 

lijepu damu, što pred stolom sjedi i dosadno sve to promatra. Dražesno 
su prikazane figure staraca, tako da se već iz njihova držanja razabire 
važnost, kojom promatraju umjetninu. Na drugoj slici vidimo jednog ele- 
gantnog gospodina, što pozdravlja jednu damu, koja nam je okrenula ledja. 
Watteau je u tima dvjema figurama prikazao apsolutnu i savršenu eleganciju 
pojave. Više nalijevo vidimo poslužnike, gdje spremaju u sanduk jednu sliku. 

U toj je slici tako savršeno prikazan čitav ondašnji pariski kulturni 
život, da u cijeloj svjetskoj umjetnosti nema nijedne slike, koja bi ovoj bila 
ravna intimnim čarom i diskretnim zadahom. 

To je veliko djelo bilo i njegov labudji pjev. 21. jula 1721. umre 
Watteau u naručju svog vjernog prijatelja Gersainta, za koga je tu sliku i 
naslikao. 

To su njegova najzrelija djela. Ako se ogledamo po njegovim ostalim 
slikama, vidjet ćemo, da je u svima njima obradjen isti motiv u mnogo 
varijacija: to je ljubav i opet ljubav Na tim slikama mlada gospoda u svili 
i kadifi, objesivši gitaru o široku tamno-crvenu vrvcu o rame, vrludaju bez 
cilja i svrhe po poljima i gajevima, udvarajući lijepim gospodjicama. Ti | 
srećni ljudi ne poznaju glada ni briga. Sve, što im treba, udijelile su im 
dobre vile. A i žene su bića iz tog elizijskog začaranog svijeta. Svojim malim 
modrim očicama, koje su i mirne i spokojne, gledaju one svoje udvarače. 
— I za ta bića udešava Watteau čitavu prirodu. Na njegovim slikama raširuju 
moćna stabla svoje široke krošnje, kao čuvajući galantne parove pod sobom. 
Meka trava doziva na počivanje; ruže, tratori i drugo cvijeće raste i cvate 
po šumi, a gospoda ga ubiru i pletu u kite i u vijence. U velikim i bujnim 
grmenima cvate i miri jorgovan i jasmin. Po zraku kruže šareni leptiri, a 
posvud šume, mrmore i žubore vrela i kaskade, kao da prekriju nježni 
šapat ljubavnih domjenaka. Tamo krili u smjelom zamahu ljuljaška, a posred 
zelenila se bijele mramorni kipovi Apolona, Afrodite, Dafne, satira i sićušnih 
amoreta. Sve se to dogadja na posvećenom tlu ostrva Cythere, gdje ruže 
vječno cvatu i mirišu, gdje slavulji vječno biljišu, gdje u grmlju sve šapće i 
šušti o sreći i o ljubavi. 

Ni boje na ovijem slikama nisu s ovoga svijeta. U kolorističnom po- 
gleđdu ima Watteau sasvim osebiti izražaj. Richard Muther je taj Watteauov 
ton prekrasno izrazio jednom poredbom. U Rubensovim slikama kao da 
čujemo oštri i snažni zvuk trublje i rogova, u Tiziana veličanstvene i pune 
glasove orgulja, a u Watteaua kao da slušamo nježni, zamirući glas frulin 
ili meki drhtavi srebreni ton plemenitih gusala. Eteričkoj dražesti Watteauovih 
figura odgovara u posljednje najzrelije doba njegova umjetničkoga rada neka 
zasićena, blijeda, zagasita i bolešljivo istančana boja. 

Lancret, drugi veliki slikar rokokoa, učio je zajedno s Watteauom kod 
Gillota. I on je fini i delikatni majstor i ako je samo kao neki refleks 
Watteaua. Ali i on ima nešto osebita. Rado on kao i Watteau slika prizore 
u naravi. On se dakle u izboru sujeta dodira sa Watteauom. Ali je razlika 


medju njima velika. Lancret se nigda nije mogao uzdignuti iz svoga (ilistar- 

skog vidokruga. On je plebejac prema aristokratu Watteau-u. Lancret je 
doduše snažan i darovit umjetnik, ali mu nedostaje genijalnog poteza 
Watteauova. Njegova je poezija poezija svagdašnjosti. Nedostajalo mu je 
pjesničkog nadahnuća. Najljepše je u njegovim slikama fini kolorizam. 

Treći je znatni slikar rokokoa Pater. 

Pater je prvi prenesao radnju na svojim slikama u salon. On prvi kom- 
ponira sinfoniju rokoko - salona. On slika mlade dake, gdje se okružene 
čitavim brijegovima mekih jastuka ljuljaju po mekim foteljima. Oko svojih 
gospodja zaposlene su ljepušaste sobarice. Abbć dolazi i pita za zdravlje, 
modistica donosi najnovije robe. Lakeji serviraju na srebrenim tabletima čaj. 
Oko svih tih osoba u Paterovim slikama porazmještan je po salonima 
čitav svijet sasvim ekskvizitnih stvari — japanski bibeloti iz biljevine, bronce, 
stvari iz laka, orijentalni sagovi i tkanine. Pater sastavlja svoje mirisave 
sinfonije boja iz visokih venecijanskih zrcala, lionskih jastučića, svjetlomodrih 
couchera s bijelim zastorima iz tila, iz sasvim blijedo-modrih žipona, sivih 
svilenih čarapa i ružičastih svilenih odijela, iz koketnih sa labudovim perjem 
" obrubljenih peignoira, iz nojevog perja i brabantskih čipaka. To je sadržaj 
njegovih slika. 

U Francuskoj je muzici reprezentant rokokoa Francois Couperin, rodjen 
1668. Učiteljem mu je bio organista crkve St. Jacques-la-Boucherie _Tomelin. 
I on bude_organista kod St. Gervaisa u Parisu, a kasnije u Versaillesu. 
On je bio jedan od onih intimnih znanaca, koji su svake nedjelje sudjelo- 
vali kod malih komornih koncerata Louisa XIV. Veći dio njegova mirnoga 
života ojadjuje bolešljivost, od koje ga oslobodi smrt g. 1733. Tako ova 
suha data iz njegova života daju zaključivati na jedan tihi i skromni život. 
Ali prikazi njegovih djela osvjetljuju njegovo pravo biće Tu se on prika- 
zuje u pravom svijetlu kao iskusni uživalac života i kao svjetski čovjek, ko- 
jega miluju plemenite gospe, a on ih nježno ljubi u ruke. Iz tih ga prikaza 
vidimo usred bogatoga i bučnoga društvenoga života u pariskim salonima. 
Tako je on neki homme de femme, isto tako kao što je i uvjeren, da su 
ženske nježne ruke podesnije od muških, da igraju fine njegove kompozicije 
na klavihordu. Tako nije ni čudo, da je Couperinova muzika nekako nježna 
i gracijozna, u jednu riječ ženska. Ali ta gracija nije nikako diskretna i skromno 
čedna. Ona je sebi svijesna svoje dražesti, ona rado s njom koketira. To 
je i razumljivo. Ta ova glazba nije drugo nego vjerni odraz onoga graci- 
joznog rokoko stila, što ispunja francusku kulturu XVIII. vijeka. Igramo li nježne 
Couperinove pijese, stvaraju se pred nama nehotice slike, što sjećaju ondašnjih 
francuskih slikara. U svijetlom i nježnom rokoko-salonu stoji spinet, koji 
se odražava u glatkom parketu. Oko njega se skupio vijenac nestašnih 
dama, žarkih očiju, naprćenih nosića, koje čavrljajući i smijući se igraju 
Couperinove pijese. Ta Couperinova glazba nije teška, njegove su krasne teme 
svijetle, dražesne, razumljive i živahne. To su courante sa svojim živim, 
neznatno prekidanim tročetvrtinskim ritmom; udobne i lagane allemande ; 
gizdavi, kićeni i melodijozni menueti; lagane i pikantne chaconne i passa- 

caglie ; svečane i polagane sarabande; nježne gavotte sa svojim mekim lju- 
lianjem bokova ; brze i fugirane gigue, a tu su i sve druge bezbrojne pijese, 
k cje nijesu izraženi plesovi, ali svojim lagodnim ritmom u za sve to razblažuju 
uho i ćud. 

Couperinova je dakle muzika veoma jednostavna i priprosta. Ali da- 
našnji naši tvrdi klaviri nisu podobni, da nas uvjere o svem intimnom čaru 
te muzike. Nju treba slušati na tananim spinetima, koji i kod najozbiljnijih 
temata kazuju neki veseli šum, neku mističnu orgiju zvučnih stakalca. Ta 
je muzika tako meka i podatna, da nekako sjeća starih provencalskih tru- 
badurskih pjesama. Tek u kasnije doba Couperinova rada u'azi u njegove 
teme neka snaga i ozbiljnost, osjećaj biva dublji i iskreniji. Ali je za tu mu- 
ziku u sve doba nešto karakteristično. Teme se ovdje ne javljaju nigda same, 
već se kao zastidjene svojom jednostavnošću i prirodnošću odijevaju različnim 
nakitom. To su tako zvani ukrasi, ornamenti. Evo ih nekoliko po imenu: 
pinc€ simple, double, port de voix simple, double, coulće, tremblement 
appuyć et lić, ouvert, fermć, detachć itd. itd. To upravo čini tu muziku tako 
teškom za izvodjenje. 

Pitamo li se, što je zapravo biće te muzike, nalazimo odgovora u rije- 
čima samoga Couperina, u predgovoru prvom izdanju njegovih pijesa: Pičces 
de clavecin. Gravćs par du Plćssy. Premier Livre Paris 1745. (dakle poslije 
njegove smrti). Tu veli Couperin: J'ay toljours eu un objet en composant 
»toutes ces pićces: des occasions difićrentes me l' ont fourni, ainsi les Titres 
»r&pondent aux idćes que j'ay eliies; on me dispensera d'en rendre compte: 
»cependant comme parmi ces Titres, il y en a qui semblent me later, il 
»€St bon avertir que les pićces qui les portent, sont des espćces de por- 
»traites qu'on a trouvć quelques fois ass€s ressemblans sous mes doigts, 
»et que la plapart de ces Titres avantageux, sont plitot donnćs aux aimables 
»Originaux que j'ay voulu representer, qu' aux copies que j'en ay tirćes.“ 

Iz čitavoga duha onoga vremena, kako smo ga dosada kušali ukratko 
prikazati, otkrivaju nam se originali mnogtm i mnogim Couperinovim pije- 
sama. Neke su dakako odveć subjektivno zadahnute te ih mi pravo ne ra- 
zumijevamo. Ali u tom uskom savezu medju životom i muzikom leži neki 
vanredno intimni čar, kojega u devetnaestom vijeku u doba romantike do- 
sižu u muzici jedino Schumann i Jensen. 

U tim nam se Couperinovim pijesama prikazuje čitava galerija dražesnih 
rokoko-dama, a iz te se muzike njihovo biće tako lijepo i zorno razabira, 
kao da su pred nama u nježnim pastelima i njihovim mekim i drhtavim 
bojama. Tu je la belle Javotte, la Linotte ćfarouchće, !' aimable Thćrčse, 
| Ingenue, |' Enjouće, la fine Madelon, la douce Janetton, la reine de coeurs, 
la bondissante, la Harpće, L' Arlequine, la divine Babiche itd. Onda slijede 
čitave povorke _bezimenih. Ponajprije koludrice: les Nonćtes, i to u prvom 
dijelu, u molu i s nujnim, čeznutljivim tremblementima nadjevenim triolama 
Les Blondes, a u drugom dijelu, u duru i u lakim skakutljivim triolama les 
Brunes. Zatim slijede pojedini karakteri: čarobna !' Enchanteresse, radina i 

zaposlena Laborieuse, koju još nadkriljuje La Diligente, zatim la Flateuse, 
la Tenebreuse, la lugubre. Za svima ovima dolazi La Marche des Gris-vćtus, 
koji stupaju po jednoj žalobnoj temi. — Medju tim se pijesama nalaze i 
dva baleta. U jednom, pod natpisom , Les folies francaises, ou les dominos“ 
crta Couperin u karakterističnim motivima franc. narodne kreposti i mane. 
Tu dolazi la Virginit€ sous le domino couleur d' invisible, la pudeur s. I. d. 
couleur de rose; !' ardeur s. |. d. incarnat; !' esperance s. I. d. vert; la fide- 
lit€ s. 1. d. bleu; la persevćrance s. |. d. gris de lin; la langueur s. I. d. 
violet; la coquetterie sous differens dominos itd. A konac čini žalobna tema pod 
natpisom L' Ame en peine, neka vrst — Aschermittwochsstimmunga. Drugi 
je balet: Les Fastes de la grande et ancienne Menestrandise, gdje u pet či- 
nova sve vrvi starcima, prosjacima, žonglerima, plesačima, medvjedima i 
majmunima. 

Vanredno lijepo najposlije C. u svojim klavirnim pijesama crta i život 
u prirodi. Tako primjerice rascvjetale voćke, ruže, ljiljane, mrmor vrela, 
zujanje pčela, lijetanje leptirova, klepetanje vjetrenjače i mnogo drugo koješta. 

Od njegovih se nasljednika ističu le Begue, d' Anglebert, Loeilly, Marchand, 
Dandrieu, Daquin, a od svih najviše Rameau, koji je u mnogočem još sa- 
vršeniji nego Couperin. 

Mi smo već spomenuli usku svezu, što postoji u franc. muzici medju 
pjevom i plesom. [z plesa su se u franc. muzici razvile ove forme pjesama ; 
vesela, radosna, kadikad i satirička chanson, ljubavna i dražesna romanca ; 
nježna i vragoljasta brunette i najposlije vaudeville, neka vrsta ulične pjesme. 
U svima ovima izrazuje se duh onoga vremena. U XVII. vijeku je i franc. 
pjesma ukočena i svečana. Tek u XVIII. ulazi u nju neki laki, bezbrižni ton 
Mnogima će biti nepoznato, da je početnikom franc chansona veliki J. J. 
Rousseau, koji je bio veoma vrstan muzičar. U njegovoj zbirci pjesama ,Con- 
solation des misčres de ma vie“ nalaze se prvi uzori franc. chansona. To 
su prekrasne pjesme ,Le Rosier“, i ,Au fond d' une _ sombre valiće.“ Nje- 
govi su nasljednici Favart, Rigel i Monsigny i Martini. 

Milostive gospodje, ja sam prema svojim slabim silama nastojao, da 
vam u ovo kratko vrijeme u glavnom prikažem duh i kulturu rokokoa. Iz 
svega izlazi, da je središte i ishodište svega kulturnog života u ono doba 
žena. Stoga svršavam prekrasnim riječima Jules Lemaitra, koje upravo za 
rokoko lijepo vrijede: Le corps de la femme, semble presque aifranchi 
de lois ordinaires de la pesanteur. I! est angelique a demi, tant on sent, 
qu' un esprit subtil, repandu dans toutes ses parties, le gouverne harmo- 
nieusement, !' ennoblit et !' allege. On dirait parfois une Aime qui danse sous 
une forme visible. 


DR. ARTUR SCHNEIDER 


Ovaj sastavak ne dovodi sa sobom nikakve pretenzije na originalitet. To su 
dokone bilješke, nastale uz lektiru niže napomenutih vrsnih i stručnih djela. Prema 
tomu je i prirodno, da će taj sastavak biti u mnogočem nezaobljen i nepotpun, ali 
najposlije ipak takav, da će podati približno jasnu sliku ove kulturne epoke. Onima, 

koji bi zaželjeli, da se potanje pozabave tim predmetom, preporučam slijedeća djela, 
koja su : meni pri tome poslu posluž'la. Kod toga dakako nisam ni mogao a niti sam 
htio pružiti! jednu sasvim točnu bibliografiju. 

O. Bie: Das Klavier und seine Meister. Minchen 1901. — Der Tanz. Berlin 1906. — 
Das Balet. (Die Literatur hrsg. von G. Brandes Bd. 15.) Berlin 1905. 

Comtesse Dash: Les galanteries de la cour de Louis XV. Paris, Levy. 

W. Fred: Psvchologie der Mode. (Die Kunst hrsg. von R. Muther Bd. 28.) Berlin 1905. 

K. Frenzel: Rokoko. Biisten und Bilder. (Watteau. Frau von Warens. Marquise du 
Deffand. Grimm. Voltaire). Berlin 1895. 

FE. et J. de Goncourt: L'art au XVIII. sičcle. Paris 1873. — La femme au XVII! 
siecle. Paris 1862. — L' Amour au XVIII. sičcle. Paris 1875. — Portraits intimes du 
XVIII. siecle. — Edmond de Goncourt: L' oeuvre de Watteau. Paris 1876. 

W. H. Hadow: The Oxford History oi Music Vol. V. The Viennese Period. Oxford 1904. 

A. Jobez: La France sous Louis XV. Vol 6. Paris, Perrin. 

R. Muther: Geschichte der Malerei. Bd. V. Leipzig 1900. 

A. Prosniz: Handbuch der Klavierliteratur von 1450 bis 1830. Wien 1887. 

A. Rosenberg: Antoine Watteau (Kiinstlermonographien XV.). Bielefeld und Leipzig. 

A. Renee: Louis XVI. et sa cour. Paris, Didot. 

P. Seidel: Gemalde alter Meister im Besitze seiner Majestat des deutschen Kaisers. 
12 Photogravuren. — Berlin, Rich. Bong. 1906. 

. Uzanne: Documents sur les moeurs du XVIII. sičcle (osobito odijeljci: La 
Gazette de Cythčre i Moeurs secretes) Paris, Quantin. 
G. Vuillier: La Danse. Paris 1898. 
Weitzmann-Seiffert: Geschichte der Klaviermusik 1. Bd. Leipzig 1899. 

Predamnom ide... Tko je, znao Bog! 
Ko mene valjda i nju poso zove — 

al danas joj je korak tih i plah 

ko da ju gone sanje noći ove. 

I ko da ova skinula je noć 

sa njene glave i cvieće i krunu, 

pa sada nosi na jutro i dan 

svu dušu nekih mračnih slutnja punu. 


I stade... Na tle prikriva joj gled 
u mokrom blatu stručak ružmarina, 
a po njem ko na rani blieda krv 
rumeni još se slabo vrpca fina. 

I teško joj se prignu mladi stas 

i tiho s kala ružmarin podiže — 
pa gleda na me plahim pogledom 
ko zviere kom se prvi lovci bliže. 


MILKA POGAČIĆ 


7OVODOM JEDNE KNJIGE 
2+ AN SKERLIĆ: PISCI | KNJIGE. I. Beograd 1907.) 
(Svršetak.) 


\e mogući dakle biti impersonalna i naučna, moderna kritika postade 
a sevanjeha velikog Tainea, Hennequina i dr. estetička, subjektivna, dakle 
jprenonistička. Kritik je dakle impresionist umjetnosti, kao umjetnik što 
o umpresionist života. On je intelektualan_Protej i kao glumac, što igra 
»dioprječnije i najraznolikije tipove i karaktere, tako se pravi kritičar saživ- 
nuje sa svim oblicima misli i osjećanja. Kao indijska i Pitagorina Duša, i on 
putuje kroz duše, čisteći i oslobadjajući se. Kroz kontraste kulture i umova 
doći će do objektivnosti, u abnormalnim pojavama moralnog svijeta, naći će 
harmonije neminovnog prirodnog zakona, logiku tragičnog fatuma i mudrost 
stoicizma, a nedostatci čovjeka i bolesti duše biti će mu najbolja škola za 
subjektivno, intimno poznavanje prirode i za stvaranje što humanijeg i nor- 
malnijeg ideala. Takova kritika je tolerancija, faustovski nemir, evolucije bez 
ugodnih uvjerenja i tržnih dogama. Ona traži i ne propovijeda, traži to 
nemirnije, što je više našla. Nemajući specijalnih ciljeva nauke, ima sve njene 
osobine i skeptično traženje istine, analitičnu i sintetičnu metodu, posma- 
tranje čovjeka u vezi sa prirodom i društvom. Ona je dakle naučna, upravo 
filosofska umjetnost, anališući čovjeka kao psihologija i anatomija, konstruišući 
elemente kao i geologija i arheologija, usporedjujući pojave kao historija i 
zoologija, imajući svoju metafiziku, svoju estetičku filozofiju, formuliranu kod 
Platona pa do Poea, Stendhala i Nietzschea. Ona je umjetnost, jer je senza- 
cija i slika; nauka, jer je iskustvo, opažanje i zaključivanje; filosofija, jer 
generalizira, upravo jer danas u mnogome zastupa metafiziku. Ona je moralna 
kao bespristrasna i objektivna studija moralnog svijeta, prema onoj: Poznaj 
sam sebe, prema onom uvjerenju, da samo poznavalac duše može biti čovjek 
dobar. Glupost je po Sokratovom mišljenju nemoralna. Samo kritičan duh 
je pravednik. 

Ove Skerlićeve kritike nisu pisane u takvom duhu. On prije svega nema 
superiornog ukusa. U Vlad. Jelovšeku je nekada pozdravio zanimljivog 
hrvatskog pjesnika. Rakića usporedjuje sa Leconte de Lisleom, prem je taj 
pjesnik svojim motivima čist bodlerovac (Baudelaire). Skerlić ne voli ljepotu 
zbog ljepote, kao Kant istinu zbog istine. Kudi ,bedne pesnike mekušne i 

trule epohe aleksandrijske“. Nema razvijen osjećaj za stil. Crnogorskog 
modernog pisca uspomena, vojvodu Miljanova usporedjuje sa — Senekom 
i sa ,latinskim istoricima drugoga reda“ (s kojim? . Skerlić dakle nema ni 
mnogo prirodjenog, ni mnogo privrijedjenog ukusa. Njegova estetička kultura 
nije velika Nije nimalo muzikalan i ne pokazuje plastičnih simpatija. Od 
modernih jezika i literatura poznaje samo francusku, ponješto rusku i nje- 
mačku, i kao oduševljen pristalica realističnog obrazovanja neće baš biti vrlo 
potkovan u klasičnim kulturama. On na primjer misli, da je Eolova harfa, 
noviji instrumenat, postojala još u vrijeme helenskog vjerovanja u Eolove 
vjetrove. ,Ona u dubinama srca izaziva već davno umukla osećanja, onako 
kao što su pod Eolovim vetrovima samo harfe izvodile tajanstvene melodije.“ 
To poznavanje samo jedne, francuske, kulture tumači galomaniju i dosta 
niski horizonat te kritike. Skerlić tako piše o svojim piscima, kao da su oni 
Francuzi ili barem francuski djaci. Milica Stojadinović, srpska Dragojla Jar- 
nević, slika se ,kao Lamartine“. U Jakšićevom rodnom kraju seljački , pokret 
je dobio vid neke žakerije“. Knjiga vrvi samo francuskim citatima, galiciz- 
mima i napisana je francuskom interpunkcijom. Atribut ,gospodin“, ,,g., 
piše Skerlić uvijek — kao Francuzi — sa velikim G, prem tu čast činimo 
samo gospodstvu Boga. ,To je elevacija kojom su pisane.“ C' est I' ćl€vation 
dont elles sont ć€crites. Skerlić je toliko snob, toliko luduje za Francuzima, 
da samo njih vidi u Europi, na ,Zapadu“, na globusu i taj bi njegov fran- 
cuski šovinizam zaslužio odlikovanje ,Akademske paome“ ili ,Pour le mćrite 
agricole“. 

Skerlić je Francuz, ali ne Francuz od elite. On je od onih rijetkih i 
rudimentarnih Francuza, koji su još i danas moraliste. On je krjepostan. 
Pravedan. Citoyen. Graždanin, Brut, Condorcet, enfin mali Aug. Barbier u 
prozi, mali Jules Valles u stilu Flaubertovog moralnog i republikanskog 
apotekara Homaisa. On je kao opat Lamennais propovjednik, pa ako njegove 
riječi jednog vjernika nisu kršćanske, one su ipak izraz čovjeka velike, velike 
vjere bez Augustinovog ,credo quia absurdum“, vjere slične protestantskom 
racionalizmu i Comteovoj religiji, vjere u demokratiju, u jugoslovjenstvo, u 
»POziv“ literature i kritike, u miropomazanje universitetskih profesora i u 
božanstvo ,glasa narodnog“. Svete religije, naročito fetišizam vjerovanja u 
samog sebe, može biti vrlo spasonosan, ali g. Skerlić ne može od čitaoca 
tražiti, da tu apsolutnu i optimističnu vjeru dijeli sa njime. 

On je dakle propovijednik, liječnik. ,Zdrav“ je jedan od najmilijih mu 
atributa. 

»Prava, velika poezija, poezija sviju onih velikih duhova, koji su ostavili 
besmrtno ime, bila je poezija opštečovečanska socialna, poezija moralnoga 
zdravlja, koja je bila odjek i izraz duše čovečanske, nagnuta nad životom i 
u najnižim njegovim oblicima, prožeta i večito osvežavana njime, ona poezija 
pod kojom treperi sve naše biće, koja je silan, iskren i neizgladiv izraz 
najdubljih naših osećanja, najintimnijih naših nadahnuća, najviših naših shva- 
tanja, mens divinior velike porodice ljudske. 

»Vreme je da najbolji medju našim mladjim pesnicima bace pogled na 
put, koji su prešli i pomisle u šta će utrošiti svoje lepe talente, koje mladost 
groje u svoj život, koji je tako kratak.“ 

G. Skerlić se jamačno više zaljubio u liječnika i ,otricatelja“ Bazarova 
no u Turgenjeva. I on bazarovskom ironijom besjedi o ,romantici“, karikirajući 
romantično doba, koje bez sumnje bijaše manje nervozno i abnormalno od 
naših ,zdravih“ dana. ,Milica Stojadinović je predstavnica onoga doba, kada 
su se pod ,bledom lunom“, uz gitar (sic!) pevale ,,čuvstvitalne“ pesme, kada 
se još verovalo u ,srodne duše“ i plakalo čitajući sentimentalne knjige.“ 
Vjerujem, da G. Skerlić ne plače od pjesničkog zanosa i da ne vjeruje u 
»Srodne duše“, ali može li poreći, da takvih odabranih, osjetljivih duša ima 
i danas, smije li tvrditi, da su takva osjećanja smiješna? Barbaru su uvijek 
takve superiorne zabave ,mekušne“ i kukavne. Odabrane, estetičke duše 
uvijek će biti pozvanim i nepozvanim Katonima ,Graeculi“. A da vrijeme 
romantici nije još odzvonilo, najbolje dokazuje baš Francuska, Francuska 
rafinirana i Francuska pučka. Simbolist i jedan od najboljih reprezentanata 
francuske poezije i ukusa, Henri de Regnier, konstatuje u posljednjoj svojoj 
knjizi sve veću i veću modernost Alfreda de Musseta. A u milijunskom, 
pučkom glasanju najčitanijeg pariskog lista, izglasao je narod kao najmilije 
svoje pisce romantike: Viktora Huga i Dumasa Oca. Bazarov i G. Skerlić 
mogu se dakle rugati romantici, mogu ju proglasiti i mrtvom, ali ona će i 
u grobu živjeti i iskopana zadržati tragičnu ljepotu barbarski obaljenih mra- 
mornih kipova. 

G. Skerlić je i realist kao Bazarov. Zato i romantik Jakšić mora biti 
realist.  ,Jakšić je bio jedan od vrlo retkih Srba svojega vremena, koji je 
jasno video, kakva treba da bude prava nacionalna borba, osećao da je treba 
voditi na realnom temelju.“ Jakšić je dakle bio vrsta poetičnog srpskog 
Lorkovića. Skerlić je revolucionar, doduše vrlo komodan, ali revolucionar. 
To je i Jakšić ,sa velikom porodicom, a sa malo plate, trošeći najbolje 
svoje snage i najljepšu svoju energiju u sitnim i ponižavajućim borbama za 
komad hleba, uvek stran i tudj svetu u kome je živeo, uvek pobunjen protiv 
falištanskih shvatanja, tiranskih konvencija i čaršijskoga morala“. Matavuljev 
roman je, dalje, ,,vedri, zdravi roman“. Skerlić prije svega traži istinu, ali kako 
on razumije tu istinu i ,realnost“, nije mi jasno. Ruga se romantici i ,prave“ 
romantike usporedjuje sa Prometejem, ,prikovanim na kavkaskoj litici“ 
(ako niste znali). Smije se ,,luni“ i ,,gitarima“, ali neumorno citira Lamartinea 
i Musseta, najnesnosnije romantike. Grdi dekadente i pokvarene, egoistične 
simboliste, ali uzima za motto stih pokvarenog, bolesnog, katoličkog deka- 
denta Verlainea: ,,C' est I' extase langoureuse, c' est la fatigue amoureuse“. 
Za Jakšića veli, da je imao ,,onaj osnovni temperamenat jednog pravog 
romantičnog pesnika, strastan i plah temperamenat koji nije imao nijedan 
od naših starijih pesnika“, — ali nam ne veli jasnije, što je to ,,romantični 
temperamenat“.  Romantičnog temperamenta u istinu nema, kao što nema 
klasičnog ni naturalističnog temperamenta, jer kada bi postojao, ne bi romantik 


POVODOM JEDNE KNJIGE 219 


— kao Skerlićev Jakšić — mogao biti i realist, kao Gautier i Hćredia klasik 
i romantik, ili kao Zola romantik i naturalist, jer ne _ može imati dva —— i 
više, kao Goethe i Flaubert — temperamenata. 

Dakako, G. Skerlić prezire pravi pesimizam kao svi utilitarski propo- 
vjednici i demokratski, socialistički kritičari. 

»Mi_ mladji imamo pred nama jedno pokoljenje živih mrtvaca i senki, 
koji misle da žive, i mi moramo biti ono što je veliki Lamartin snažno 
rekao: ,podmladjeno pokolenje koje vetar života trese“. 

G. Skerliću se, kao Voltaireovom Kandidu, na kraju krajeva čovjek, 
život i svijet ipak svidja, prem je tu i tamo crnogledja i ljut pesimista. No 
dok ga u jednom članku truli i indolentni beogradski Istok baca u ,bezna- 
dežnost“, u drugome kori Begovića, jer konstatuje veći dojam toga Istoka 
na Srbe no na Hrvate, i konstatovavši sam na sebi taj deprimantni istočni 
dojam, negira ga kod drugoga. Osim atributa ,zdrav“, ,pametan“ vrvi G. 
Skerlić epitetima ,iskren“, ali ne tumači nam, što je upravo ta pjesnička, 
literarna iskrenost. Kada je kao prononcirani pristalica demokratske poezije 
nazvao antidemokratu Ćurćina, koji zove puk — ,,stokom“, ,iskrenim““ kao 
i Sremca, njegovo shvatanje kritičarske iskrenosti mi je, kako već rekoh, 
vrlo zagonetno. 

Stilski instinkti neće biti vrlo razvijeni kod ovakvog prozaičnog i near- 
tističnog duha, kojemu je poezija sluškinja ideje kao što to bijaše u srednjem 
vijeku filosofija. On i od lirskog stila traži prije svega jasnoću. 

.Jedna velika vrlina Rakićevih pesama je što su jasne: osobina koja 
danas i u nas postaje sve redja i redja. Od Vojislava Ilića ušla je u našu 
poeziju neka manija sa obilnim i neobičnim epitetima, isključivo staranje da 
se što šarenijim ruvom prikrije golotinja misli i odsustvo dubljih osećanja. 
Iz francuske škole, čiji je on djak, Rakić je doneo ljubav prema javnosii, 
uveren u lepu reč Vovnargovu da jasnost krasi duboke misli, i da kao što 
je logika osnov proze tako je jasnost pogodba poezije. U tom preciznom 
stilu, u tom odsustvu ukrasa, koje često ide do izvesne suvoće, on je razvio 
tri ili četiri lepa i večita pesnička motiva“. 

Jasnoća je bez sumnje jedno od mnogih obilježja dobrog stila, ali nije 
uvijek najlaglja stilska odlika. Ako velik stil nije samo čovjek, duša, no i 
imitacija predmeta, prirode, kako da se jasnoćom izraze bura, pomrčina, 
majine i tišine, ono što je medju prstima i na vrhu jezika, ono o čemu i 
mudrac i heroj samo tepa kao dijete, ono slijepo, ludo, glupo, gluho, in- 
stinktivno, kobno i tjeskobno, haosi, magle, horizonti i ponori duha i materije? 
Ako se sve da izraziti, vrlo mnogo se ne da izreći izrazom ,,pametnog“ 
govora. Skerlić je i u toj doktrini o lakom, prostom, jasnom stilu nemo- 
deran, nemoderan Francuz racionalistične i pseudoklasične prošlosti, djak 
prozaične, sasvim nepoetične tradicije XVIII. vijeka, ne uvidjajući s mnogim 
superiornim Francuzima, da je baš ta jasnoća i logična ljepota stila čisto 
prozaično obilježje, i uzrok, što se francuski jezik klasika zvao ,plemenita 
Sirotica“, što su simboliste i dekadenti ostali bez zasluženog utjecaja, što 

su Shakespeare, Ibsen i mnogi drugi ,nejasni“ duhovi prvog reda vrlo ne- 
popularni u Parizu, što su ponajbolji francuski pjesnici toliko puni logike, 
deklamacije i hladnog, razboritog patosa, da je njihova poezija više retorika 
no poezija, kako je već Lessing primjetio. 

U ogromnim pjesničkim prostorima je logičar tudjinac. Slikar, koji bi 
sve predmete na svojoj slici naslikao jednakom jasnoćom i izbacio sve sjene. 
naslikao bi karikaturu, sličnu japanskima. Pisac, koji nije savršeno jasan, 
nije interesantan pisac. Dok je jasnoća izvrsna osobina didaktičnih, komičnih 
prozaičnih vrsta, naročito analize, predavanja i kritike, G. Skerlić misli, da 
svaki dobar stil mora biti stil dobrog članka. Pošto je jasnoća glavna ose- 
bina (i glavna mana) francuskog stila, stila analitičnog, kritičnog i racionalnog, 
tradicijskog i latinskog, G. Skerlić traži ta izrazita plemenska i kulturna obi- 
lježja, za stil srpski, za izraz slavenskog naroda tek probudjenog, sevda- 
lijskog, poluobrazovanog i poluorijentalnog, bez katoličkih i latinskih tradicija, 
živući još i danas većinom pod doimom bizantskog pravoslavja i slavenske, 
narodne pjesme, vrlo različite od feudalne pjesme o Rolandu. 

Dabogme, Skerlićev stil je onakav, kakav zahtijeva od svojih savremenika. 
Jasan, odviše jasan. Stil autoritativnog, profesorskog novinara. Stil ex ca- 
thedra, i čitajući opažate, da ste većinu tih argumenata i fraza čuli i čitali. 
Stil neoriginalan. Lieux communs, Gemeinplatze. ,Rodoljubivi zanos koji je 
Omladinu fresao“. ,,Društvene nepravde“, ,,mrki i preteći seljaci“, ,,mučne 
borbe za komad hleba“, ,,bolovi narodni“, ,,novi ljudi i misleći proleteri“, 
»žalosni, ubogi kvartiri“, ,,na krilima misli“, ,,Ničeova plava bestija“, ,,nemi- 
saona i barovita sredina kao što je naša“, citati iz školskog Epikteta, ,,naš 
naraštaj“, ,zatvarajući se u kulu od slonove kosti“, ,,zaostao narod kao što 
je naš“, ,razočarani ljudi koji su obeščastili i udavili našu zemlju“, ,,mirisi 
lakih žena“, ,,društvo na umoru“, ,mi mladji“ i ,živi mrtvaci“, ,,bludeći 
oganj“, ,veliko Sve“ (le grand Tout), ,,ceo jedan pandemonium“, uspore. 
djivanje poezije sa kraljem Midom, ,,pod čijim se rukama blato pretvaralo 
u zlato“ i t. d. 

U najvećem protuslovju sa duhom te knjige čini mi se njena posveta : 
»svome dragome učitelju Gospodinu Bogdanu Popoviću, osnivaču moderne 
književne kritike i negdašnjem uredniku časopisa u kojem se pojavio najveći 
broj ovih radova“. G. B. Popović nije ni osobito ,,moderan“, a još manje 
osnivač srpske moderne kritike. On je kao briljantan profesor i kao izvan- 
redan causeur mogao imati i može imati velikog i blagotvornog utjecaja na 
srpski ukus, on može biti vrsta beogradskog oficijelnog Mallarmšča i salonskog 
orakula, djelujući više usmeno no pismeno, privatno no javno, ali on nije 
osnivalac srpske moderne kritike, jer je to faktično pokojni Nedić i Marko 
Car, i jer on o srpskim piscima gotovo i nije pisao, a ono što je napisao n. pr. 
da je R. Domanović sličan Swiftu, nije tačno i nije kritično. Kritičari, koji ne 
pišu, nisu kritičari i to osjeća i G. Skerlić, jer on piše, mnogo, mnogo piše. Ako 
Nedić ,,često nije znao stvari o kojima je pisao“, G. Bogdan Popović go- 
tovo nikada ne piše o stvarima, koje zna, jer svak čitalac njegovih referata 

O umjetničkim izložbama može se vrlo lako uvjeriti, da je Nedić ipak malo 
više znao o Gj. Jakšiču i Šapčaninu nego GOSPODIN BOGDAN (PO- 
POVIĆ) o Frangešu i Jakopiču. G. Skerlić je svakojako u sudu o G. Popo- 
viću više oportunističan no judiciozan, sličniji Jaurčsu nego Černjiševskomu 


Kakve dakle pisce će najbolje razumjeti Skerlićeva kritika, kada je ko - 
sekventna i kada ne pravi kompromisa? One, koji su najsličniji nekim Fran- 
cuzima. One, koji doduše ne ,žvižde i ne trube“, ali ipak propagiraju iz- 
vjesne ideje. Proza će mu biti milija :d stiha, sadržaj od oblika, etička emo- 
cija draža od estetičke, demokratska literatura preča od aristokratske, racio- 
nalna od imaginacione. Skerlić je dakle moralist, jer kakve su, ako nisu 
moralistične, ideje, koje nisu ni umjetničke, ni strogo naučne ni filosofske ? 
Zato Skerlić najbolje pisaše o moralistama, ne osjećajući, da se smije sam 
sebi, rugajući se pjesnicima, zatvorenim u famoznom ,tornju od binjiša“. 
Suditi umjetnine po izvjesnim vrlo nestalnim i sektarskim principima moralnim 
nije manje ,,kula“, nije manje usko i tamno nego suditi sve, pa i moralne 
pojave estetički. Sve velike kulturne nesreće, svi atentati na umjetnost, od 
prvih kalifa i ikonoklasta pa do jakobinaca i protestantskih i drugih puri- 
tanaca dešavahu se u ime sektarskog morala. Postoji i lopovski i gospodski 
moral. Zato mi. se svaka književna kritika, pa bila ona i radikalna i socia- 
listička, ako nije produkat tolerantnog općeljudskog morala, morala Anti- 
gone, Lovra Medicisa i Mudrog Natana, kritika jednog morala s ove, drugog 
s one strane Pascalove planine, morala ovakvog u ovoj, onakvog u drugoj 
redakciji i stranci, čini kritika pristrasna, uskogruda, barbarska, neestetična. 


Skerlić, kako vidjesmo, nije previše konsekventan moralist. On je opor- 
tunistički moralist, ali ipak moralist. Zato je u toj zbirci najbolji članak o 
Mislima Božidara Kneževića. 


»Nije to Ničeov nadčovek, koji odskače od ostalih svojom jakom voljom, 
silnom žudnjom za moć, individualni aristokrat sa osnovnim vrlinama: uži- 
vanjem, vlastoljubljem i sebičnošću. Viši čovek G. Kneževića jeste intelektualni 
aristokrat, čovek koji mnogo zna, koji je prodro u suštinu stvari, video 
nemoć našega duha i tamninu ljudskih strasti. On je okusio gorak plod sa 
drveta poznanja, ,stilet kritike“ prošao mu je kroz grudi, i on mora da 
tuguje, i to ne rečima, koje prljaju, no ćutanjem, koje je najviši stupanj 
ponosa i mudrosti. Jer, saznanje, istina suši, sitni, hladni. Onaj koji vidi i 
zna potpuno gubi sve svoje iluzije, i led se hvata u njegovoj duši. Znati, 
znači biti tužan. Rezultat mišljenja nije moći, nego ne moći, razočarati se, 
rezignovati se, povući se u sebe, ponavljati u sebi onaj tajni i pogrebni stav 
iz budističke molitve: ,,Bolje je sedeti nego stajati, bolje je ležati nego sedeti, 
ali od svega najbolje je biti mrtav“.“ 

Te, većinom moralne, refleksije, potsjećajući oblikom na Chamforta 
i La Bruyčrea i sadržajem na Vanvenarguesa, izmamiše iz srodne kritičareve 
duše najljepše slike i najljepše misli. Njegov konvencionalni, školski i novi- 
narski stil dobija tu često neočekivane snage, poleta i reliefa. 

»Mi počinjemo ličiti na izgladnelu gomilu kurjaka, koji su, urličući, 
počeli jedan drugoga da razdiru. Kada čovek posmatra naš život, pada mu 
na um ona strahovita kazna kojom su stari Rimljani kažnjavali materoubistvo : 
osudjenik se ušivao u kožnu vreću zajedno sa majmunom, psom, petlom i 
zmijom, vreća se bacala u more i tonula je dok su se nesrećna stvorenja 
u njoi grebla, ujedala, razdirala i krvavila“. 


Tu, u tom krasnom eseju, diže se misao Skerlićeva u one regione, 
koji su pristupačni samo arielskim radostima mudrosti, gdje je moral i 
intelekat odista ljepota, i kamo zbog dnevne borbe tako rijetko leti taj 
saradnik i akcionar Dnevnog Lista. 


Sve je relativno, pa i vrijednost misli. Knjiga, banalna _u Ateni, može 
imati veliku vrijednost u Tebama. Pisci i Knjige imaju doduše kontradiktor- 
nosti, ove kritike su mjestimice prepričavanja kritikovanih djela, pogadjajući 
češće sličnosti pisaca nego njihovu originalnost i stil, nisu uvijek potraiti i 
kada to jesu, nisu uvijek slični, ali ta knjiga ima veliku momentanu vrijednost, 
jer — nemamo druge o istom predmetu. Mnogi bez nje uopće ne bi znali, 
da je postajala Milica Stojadinović i umni Božidar Knežević. Ako G. Skerlić 
kao cio Beograd pati od bogdanomanije', ako upotrebljava fraze kao ,za 
opseniti prostotu“ i ,metodični Goethe“, ako deklinira participe kao pridjeve, 
upotrebljavajući tu i tamo nepravilne riječi i nesrpsku konstrukciju fraze, 
ako nema stila kao g. Bogdan Popović i ukusa kao g. Marko Car, on ih 
obojicu natkriljuje plodnošću i akt vnošću. Sitzfleisch. Energija. Njegov stil 
doduše nema sve odlike jasnog stila: lakoničnost, nijansu, red i arhitekturu, 
sentencioznost, raznolikost, lakoću i ležernu duhovitost, ali je vrlo razumljiv, 
teče kao dialog i uvjerava. Jer G. Skerlić, ako nema mnogo ideja, ima 
mnogo uvjerenja, a i vjera i uvjerenje ima svoju rječitost i svoju toplinu. 
Ako nije izvrstan kritičar, G. Skerlić je izvrstan publicista, jer dobar publi- 
cista ne mora imati mnogo ideja, nego mnogo rječitosti i energije, da ih 
brani. A treba znati, da je taj kritičar jedno od najnapadanijih i najbezobzir- 
nijih pera u Srbiji. Ta njegova energija mi se vrlo svidja, prem nije estetička 
i intelektualna. | on bi mogao reći sa citiranim Chćnierom: ,Ćuti, o srce 
moje, puno žuči, gladno pravde“... On zna mrziti, a drugi ne znaju ni to. 

Dakle bez sumnje zna i voljeti. Meni je milije, da me mrzi. Neprijatelji 
su luksus kao i prijatelji i treba ih odabirati. Već njegova spoljašnjost nije 
me nikada privlačila. Ima tatarsku fizionomiju, lice duhovitog misantropa 
Mećrimćea i žutu mršavost Shakespeareovog mrzioca Kasija. Tip Nietzscheovog 
Čandale i Sokrata, lik Turgenjevljevih političkih fanatika. Zadrt. ,Šebig“, 
nemarno odjeven. Francuz bez francuske lijepe koketerije. Plebejac, demagog, 
Rousseau bez poezije, Saint Just u ulozi pedagoga. 

Pa ipak, kod njega nalazim mnogo simpatičnih crta. Energiju. | njega 
guši naš zaparloženi, kukavni život, atmosfera kao u zatvorenim cijele zime 
kafanicama, punim smrada, dima, ispušenih cigara i ispušenih eksistencija, 


1 Bogdan Popović. 

glupih diskusija i glupih novina, patvorenos pića i patvorenih bića. | Skerlić 
traži utjehe u knjigama. 

»Rodjen u naše sivo i suvo doba, on je zaronio u kontemplaciju, i u 
čistoj misli potražio opijuma od ružne sadašnjice, zaborav bolova koje život 
i ljudi zadaju delikatnim dušama. Život bi odista bio strašan bez tih spazma 
misli, bez toga intelektualnog misticizma, ako se ove dve reči ne bune što 
stoje jedna pored druge. Jer, sve prolazi, sve umara, sve vara u ovom 
svetu; mladost kopni, srce se suši, ljubav vene, prijatelji se razmimoilaze, 
ali nikada ne ostavlja ono božansko zadovoljstvo koje se oseća u dugim 
zimskim noćima, kada se život stiša, žagor legne, a čovek oseća kako mu 
duh vri, mozak raste, i novi, široki, beli horizonti pucaju pred njegovim 
razumnim očima. Za ljude izvesne vrste samo je tu prostor i vazduh; sva 
sloboda i sve dostojanstvo čoveka nalazi se u tim svetlim trenucima inten- 
sivnog unutrašnjeg života“. 

Ali dok se Skerlić tješi pozitivnom vjerom u napredak i u čovjeka, ja 
sam uvjeren o vječnosti ljudske gluposti, demokraciju ne smatram religijom, 
ne vjerujem u ljudsku jednakost i pravdu, misleći, da je najljepši cilj čovjeka 
poljepšavati taj život i služiti ljepoti. 

Wer die Schonheit angeschaut mit Augen, 
Ist dem Tode schon anheimgegeben, 
Wird fiir keinen Dienst der Erde taugen, 


Und doch wird er vor dem Tode beben, 
Wer die Schčnheit angeschaut mit Augen. 


(Platenov Tristan) 


Glavno je — gresti prama idealu. G. Skerlić je i u toj knjizi bez sumnje 
išao prema tome cilju, ali — malo odviše moralno. 


A. G. MATOŠ 


GIOSUE CARDUCCI 


Književna studija* 


I. ŽIVOT 


Mihovio Carducci, liječnik i kirurg, stavljen pod istragu i osudjen kao 
karbonar, te prognan iz Volterre, gdje se bijaše oženio s IIdegondom Celli, 
dobrom ženom iz odlične florentinske obitelji, koja bijaše jako naobražena, 
udje u službu jednog franceskoga društva, koje imadjaše olovne majdane u 
Val di Castello, malenom seocu Maremme. Tu se rodi Giosuč na 27. srpnja 
1836, koji sam priča ovako doživljaje svojega djetinjstva: ,Moj otac bijaše 
se nastanio, da prežive kao liječnik u jednom od neznatnih mjestanca Maremme. 
Življaše u društvu seljaka, a za odmora i dokolice sprovadjaše vrijeme pre- 
vrćući nekoliko povjesničkih i književnih djela, koja, uz ono strukovnih knjiga, 
sastavljahu njegovu biblioteku. Tu si mogao vidjeti lijepa djela Aleksandra 
Manzonia sa sudovima Goethea, kritičke analize Fauriela, i tumače Tommasea. 
Ti svesci, elegantno uvezani pokazivahu, pozlaćene korice, što izgledahu kao 
kućice sa dva stabalca isprijeda. Ja, imajući tada od prilike deset godina, 
mišljah, da je to kanonika Don Abbondija, pa čitah i ponavljah Vjerenike.“ 
Ali svega po malo bijaše u toj biblioteci, a pogotovo iz klasičke literature. 
Giosuč u očevom izbivanju znao se prikrasti i čitati sve, na što bi se na- 
mjerio: ,Ja pročitah — priča dalje /lijadu, Eneidu, Tassov Oslobodjeni 
Jeruzolim ; Rollinovu Rimsku povjest, i Thiersovu Povjest franceske revolucije. 
Poeme čitah neizrecivim zanosom, a povjest ozbiljnom zaboravi svega osta- 
loga; i podpomagan čavrljanjem mojega oca s nekim prijateljima i gostima, 
ja sam i već kao dječak i odveć toga znao i razumio. Te me knjige ugri- 
jaše epskim žarom, a ispuniše republikanskim i revolucijonarnim bijesom. 
Ćutah potrebu, da iskalim svoj idealizam djelovanjem, pa u društvu s malenom 
mojom braćom i drugim susjedićima ustrojavah neprestano republike. I uvijek 
tim novim republikama upravljahu sad arhonti, sad konzuli, sad tribuni, 
samo neka je uvijek na dnevnom redu revolucija. Svaki dan se tu borahu 
stranke i vladaše civilni rat.“ (Vidi u Puerilia) 


* Uvod u ovu studiju izaašao je u 1. svezku ovogodišnje ,,Hrvatske Smotre“ pod 
nadpisom ,,Talijansko pjesničtvo prije Carduccia“. 

Otac, koji kod sina u brzo opazi tu ratobornu ćud, a osobito duh opo- 
zicije i rebelacije, u češće ga znao kazniti. Zatvaraše ga pod ključem, a kao 
štivo davaše mu Manzonijevu Katoličku Moralku, Silvija Pellica Dužnosti 
čovjeka i živote Svetaca. Dodijaše takve knjige malenom revolucijonarcu, i 
on stade mrziti i njihove auktore. U to se zgodi, da radi političkoga izkaza 
otac Carducciev morade na brzu ruku ostaviti službu i pobjeći u Florencu. 
Tu tek Giosuč poče redovito pohadjati škole, i to kod ,,Scolopia“. Sam 
Carducci priča: ,Kod Scolopia vidjeh, da se je poštivanje Manzonia uspo 
stavilo nad sve druge pisce; u osnovnoj gramatici učilo se na pamet: dormi, 
o fanciul, non piangere (Božić); u višoj gramatici: & risorto, or ćome a 
morte (Uskrsnuće); u humanizmu: 6 tementi dell' ira ventura; u retorici: 
madre dei Santi, immagine (Duhovi). A o Foscolu i Leopardiu, koje tad 
istom bijah počeo upoznavati, nije se nikada ili skoro nikada govorilo, ili 
na po riječi, a češće nepovoljno“. 

Medjutim u dokolici i slobodnim časovima škole pohadjaše gradske 
biblioteke. Dade se na ozbiljno proučavanje starinskih pjesnika u kodeksima. 
Osobito se udubi u Horacija i Vergilija, pa onda u latinske pjesnike i pro- 
zaiste XV vijeka ili Renesanse. U tom mu bijaše drugom i pomoćnikom 
Enrico Nencioni, kasnije dobar pjesnik i jedan od prvaka talijanske knji- 
ževne kritike. Nencioni naputi Carduccia, da prouči i tudjinske pjesnike, pa 
se divljaše Viktor Hugou i Lamartineu i nekim drugim franceskim pjesni- 
cima. Od Talijanaca proučavaše Danta, Petrarcu, Montia, Foscola i Leoparda, 
da razvije kasnije barjak klasicizma protiv otrunjenog i propalog romanti- 
cizma. G. 1856. svrši nauke i steče doktorat iz književnosti i filozofije u 
dvadesetoj godini. Iste godine imenovaše ga profesorom retorike u San 
Miniato al Tedesco. Kako je tu Carducci živio i vrijeme provadjao i s čega 
je nakon godinu dana napustio tu službu, priča on sam u članku Le risorse 
di San Miniato al tedesco, pa radije njemu puštam riječ (a to ću i kasnije 
u studiji činiti, da u isto vrijeme barem iz daleka prikažem u prijevodu maj- 
storluk Carduccieve proze, gdje je on velik kao i u poeziji): 

»U istinu srpnja 1857. nijesam cvrčao na granama stabarja, nego 
predavah retoriku u sobici manastirske zgrade na prvom katu, požbukanoj 
i neurešenoj, čiji rastvoreni prozori (volje je nauživati se sunca, dok ga je; 
ostaje vremena za tamu i studen) imadjahu veseli izgled na dio donjega 
Valdarna. Predavasmo koješta na gimnaziji San Miniata, a zvahu je pom- 
pozno licejem, tri sudruga, što bijasmo taman dovršili nauke u Pizi. Petar, 
u filozofiji Giobertijevac, dosta snažan da raspravlja o biću i da razbije 
jednim udarcem glave vratnice izlaza, predavaše humanizam (treći gimnazijalni 
razred), i bijaše najstariji i najpozitivniji od sve trojice: profil donkihotski, 
a zdrav razum Sanča Panše: znadijaše divno ulogu zaljubljenih mačaka i 
mijaukaše napjeve iz Trovatora. Ferdinand, i na dalje poznat po nadimku 
Trombino, što je u jednoj repeticiji iz latinske književnosti tako izmijenio 
strogog Frontina, sastavljača Historiae phillipicae, predavaše gramatiku (drugi 
i treći razred), ne bez silnog i sumnjivog čudjenja starog profesora iz male gra- 

matike (prvi razred), pravog učitelja s ogromnim ovratnikom i trbušinom, 
štapom i duvan-kesom: on bijaše najveći goliard, ali je znao počiniti najveće 
nesmotrenosti ozbiljno, ozbiljno i bez buke; bijaše rumen kao djevojčica, 
a mogaše pjevati kano paun. Ja, poznat nadimkom Pinini, radi neumjesnog 
podvostručenja u konjugaciji glagola zbav predavah retoriku (četvrti i peti 
razred), to jest činjah prevadjati i tumačiti dvoje mladića Vergilija i Horacija, 
Tacita i Danta, što mogah više, a bacah kroz prozor himne Manzonia. 

Podpredstojnik, čijega se imena ne sjećam, ali još vidjam sjenu predu- 
goga mu nosa, za posjeta, što mu ga učinismo na polasku, bijaše nas obznanio 
glasom milosrdja, da je San Miniato mjesto malih probitaka. Značenje ove 
riječi shvati Petar ne baš točno, ali najkorisnije, i za to se namrgodi. Ja i 
Trombino kriomice namignusmo jedan drugomu smijući se i misleći: 
— Probitke znat ćemo si naći već sami. 

I nadjosmo ih. Najprije se sprijateljismo sa skupinom mladih ljudi (ka- 
kovih bijaše i još možda ima po manjim gradovima i plodnim zemljama 
Toskane), koji, većinom mali posjednici i mladi doktori, živeći onim malim 
i nadom buduće nauke i službe, sprovadjahu čitave božje dane ne radeći 
ništa, ili bolje činjahu stvari najdostojnije i najpristalije čovjeku homo sapiens 
(bar te stvari životinje ne čine), kao jesti i piti, što bolje i češće igrati, lju- 
bakati i ozloglasivati iskrnjega i vladu. Mi trojica obitavasmo, odmah izvan 
florentinskih vrata, u novoj kućici, što nam je bijaše cijelu unajmio krčmar 
Tassonijanac, ali ne bolonjez, zvan eufemističkim nadimkom Atirodisio ; i 
davaše nam hranu uz najbolje uvjete. Ja vidim još tu kućicu pred očima 
s pjesničkim imenom, što joj ga nadjenusmo Torre bianca, a susjedi zvali 
je kućom učitelja. | bijaše naskoro na zlu glasu radi silne buke. Čulo nas se 
i danju i noću, svaki put (a bilo to često), kad bi je ispunilo veselo društvo. 


Ave color vini clari Tua nos inebriari 
Ave sapor sine pari! Digneris potentia ! 


To bijaše, ako ne baš tačno do riječi, smisao i značaj te buke, invo- 
kacije i antitone tih misterija; a ne rijetko slavilo se to na javi u kafani 
Micheletti ili u jednoj krčmici pod podnožjem gore na pokrajinskom drumu... 


Hinc mihi prima mali labes. Radi toga i jer se isticah kao protivnik 
Manzonijeve škole, počeše se oko mene dizati magluštine i u brzo me obko- 
liše i obojadisaše legendom, da sam bezbožac i bijesan mrzitelj kršćanstva. 
Prije nego li se carica Evgenija bijaše zgrozila, što su knez Jeronim Napoleon 
i akademik Sainte-Beuve mrsili na veliki petak, razširi se po Valdarnu 
grozna glasina, da sam ja veliki petak g. 1857. sašao iz San Miniata do 
krčme u dolini i zapanjenom krčmaru okrutno naredio: Donesi mi jedno 
rebro Hristovo ... Ali je istina, da sam uprav tog velikog petka bio u Fio- 
renci, a kroz te mjesece strastveno proučavao ira Jacopona da Todi i 
svakome javljah, da je veći od Manzonia, i pozdravljah ga kršćanskim Pin- 
darom i sastavih jednu /audu u čast Tijela Gospodinova. Ali sve to ne 
zapriječi, da se protiv mene povede istraga; a takva istraga onih godina 

mogla i zlo ispasti po mene. Za sreću g. 1857. bilo je, makar da je vlada 
bila klerikalna, dosta zdrava razuma i poštenja ... 

Drugi probitak za učiteljske službe u San Miniatu bijahu prijatelji, koji 
za vedrih nedjelja travnja, svibnja i lipnja dolažahu nam u posjete iz Florence : 
Nencioni, Chiarini i Gargani. Tih dana Torre bianca najjače odjekivaše 
bukom; naivan romantičar mogao je reći, da je ,vrela pjesmama, vrela 
zvukovima“, i da ju fantastična aureola svjetla, električna emanacija duhova 
naše mladosti, za vrijeme mirnog i melodijoznog zapada osvjetljivaše, ja 
bih rekao, u koliko se sjećam, da to bijaše vražja kuća. U ostalom nijesam 
nikada ni zvonio ni igrao za mojeg života, ni pjevao ni plesao, osim za 
porugu ; ali mi je godilo, da sam tom bukom i zabavama raspršavao moju 
divlju tugaljivost, i gonio iz dna srca (barokizam, mješavina Danta i secen- 
tizma) pucajući u nju s letećim čepovima! Chiarini i Nencioni, nevični ovoj 
neprekidnoj vatri, vraćahu se sutradan u Florencu s gozbe u San Miniatu 
čudnom mamurnošću, koja trajaše više dana. Ja u večer, kad bi došlo neko 
doba, pjevah njim dvojici kao Aleardi Mariji, moju najljepšu kanconu, zadnju 
ispjevanu da ih uspavam, pak namjestivši ih u postelji, izašao bih s Gar- 
ganiem tacitae per amica silentia lunae“. (Confessioni e battaglie str. 18., 
19., 20., 21., 22. i 23.) 

Njegovo ponašanje, mišljenje i ideje, koje radije otvoreno ispovijedaše, 
nego da ih licemjerno zatajiva, stvoriše mu mnogo neprijatelja. Ovi iskahu 
svaku prigodu, da mu stvore neprilika, da ga ogorčaju, a najviše da ga 
oklevetaju pred vlastima. Giosuč videći, da ga neprekidno progone i ozlo- 
glašuju, odreče se službe: ,,Godine 1858. napustih predavanje retorike na 
službi obćine u San Miniato, i izgubivši nadu, da će mi vlada velikoga voj- 
vode dati drugo mjesto, da podučavam, preselih se u Florencu, da živem 
S obitelju. | kad bih htio iskreno ispovjediti, kako sam živio, našao bih se 
u neprilici: kadkada, i to više puta, u nekoj dobi, čovjek živi i ničim. Bar- 
bara, tada u društvu s Celestinom Bianchi, poče izdavati bibliotečicu, koju 
Fiorentinci, koji svemu umanjuju važnost, zvahu klasičnom ; i ponudi mi, da 
radim. Morao sam voditi filologičku i tiskarsku korekturu teksta, praviti 
bilješke, gdje bi trebalo i pisati uvode; za svaki svezak plaćaše mi sto lira 
toskanskih. To bijaše i pravo, jer moje ime ne povećavaše knjižicama vrijed- 
nosti ili znatiželjinosti, koje se ipak rasprodavahu radi novosti u formatu i 
lijepe štampe. | nešto stoga, a nešto opet, jer je onih godina bito drugih 
briga a ne za književnost, niko se i ne osvrtaše na moj rad, pa ni traga 
kakvom oglasu po novinama. Mogao sam, kako mi mnogi savjetovahu, 
stvar obaviti i udovoljiti samim dvjema stranicama predgovora. Bio bih brže 
i više novca dobio. Ali ja ne. Zvanju, da pišem, koje sam u sebi ćutio, 
htio sam udovoljiti, da radim što bolje mogu ili bar koliko mogu. Ne sjećam 
se, da sam se ikada ogriješio spram takvom poštovanju umjetnosti, ili bolje 
spram službi pisanja: i ništa me toliko ne vrijedja kao kad čujem, gdje me 
se po licu udara slijedećim predlozima: — Ma što bilo, samo neka je iz 


vašega pera, dosta je. — Ah, gospodo moja, ako je vama dosta, nije meni. 
* 

Satire i sitne pjesme Viktora Alfieria bijahu moj prvi rad, prvi pokušaj 
slabo izradjen. Bolji je onaj o Stechia rapita (Ugrabljeno vidro); vidjam, 
da onaj predgovor i sada navadjaju i slijede u najnovijim radnjama vrijedni 
profesori i mladići. Sabrah u knjigu Lirske pjesme Vincenza Montia, i to je 
bilo prvo uredjeno i podpuno izdanje, jer sabrah pjesme ispjevane u re- 
publikansko doba. Tomu zamjeri policija velikoga vojvode ; za to mi Barbčra 
reče: — Pamtite, da ste vi sastavili zbirku. — A ja njemu: To se razumije. 

S većim trudom prvih dana 1859. uredih izdanje Pjesama Lorenza de' 
Medici te ugleda svjetlo malo dana prije glasovitog dana 27. travnja, u koji 
dan izmijeni se vlada u Toskani. Baveći se Lorenzom, pisah na komadiće 
kanconu Viktoru Emanuelu. Ali u predgovoru pjesama Medicia ma ni traga 
onom žaru, koji je tih dana žario srca svih. Gledao sam dapače, da ispričam 
Magnifika, i da, protiv ideja, koje onda prevladjivahu, posijem sjeme mojih 
ideja o značenju i vrijednosti ,Quattrocenta“ i Renesanse, što kasnije i odveć 
smiono razvih u pjesmama i prozi.“ (Confessioni e battagle str. 42, 43 i 44). 

U Florenci življaše sve do godine 1860, dok se je naime izmijenila 
vlada. Osim rada Barbčre davaše privatno prelekcije i spremi izdanje poli- 
tičkih satira Giustia, što su kolale u rukopisu. To bijaše burno doba za 
Italiju, te se je i Carducci pridružio pokretu sa svojim političkim pjesmama, 
u kojima većinom slavljaše monarkiju savojsku i pozivaše Viktora Emanuela, 
da ujedini rastrganu domovinu i ispuni san Machiavellia i Alfieria. 

U Florenci slobodan i svoj nadje se Carducci u skupu starih prijatelja. 
Ovi ustrojiše posebno književno društvo, koje nazvaše Amici pedanti (Pri- 
jatelji cjepidlake). Poglavita svrha te zadruge bijaše oboriti romanticizam kao 
inokosnu biljku unešenu u ltaliju od onuda, odkle ih je ropstvo tištilo, i 
zato navaljivahu na sve, što je spominjalo tu omraženu školu, smatrajući nje- 
zinu prevlast škodnom patriotskoj stvari. Svi bijahu dobro naobraženi i po- 
znavahu stare klasike latinske, a uz Danta bijahu im najmiliji pisci Renesanse. 
Josip Chiarini, jedan od drugova te zadruge, ovako opisuje to društvo: 
»Dogadjaji 1848—49. bijahu za nas, onda dječake od 13 do 15 godina, 
nauka ljubavi domovinske i mržnje protiv stranaca. Bijaše nam se živo utislo 
u pamet i srce, kad su snažni mladići prolazili, što su dragovoljno išli u 
borbu za neovisnost Italije; bijaše nam u ušima ostala buka bitaka Milana, 
Brescie, Venecije i Rima; a nakon toga opet tudjinac prevladao: nade u 
novi ustanak, za onda, činile nam se toliko daleko, da se je naš patriotizam 
utekao u književnost. Dante, Petrarca, Alfieri, Foscolo i Leopardi bijahu naši 
sveti Oci. U njihovim spisima obožavasmo, u njihovo ime zvasmo veliku 
buduću domovinu, Italiju snažnu i slavnu, koja bi imala imati samo krjeposti 
starinske, ali ne mahne. Čitasmo i divljasmo se još dječaci romanu i ostalim 
djelima Manzonia, ali auktor ne bijaše u koledaru našega srca: činilo nam 
se kod njega odveć pobožnosti, odveć resignacije . . . 

Naš patriotizam bijaše toliko ekskluzivan i tako pomućen, da iz mržnje 
na tudjince mrzijasmo i njihove književnosti. Ljubavi domovine izjednači- 
vasmo ljubav svojega jezika: tko je zlo pisao, nije mogao biti dobar Tali- 

janac. A jer je romanticizam bio tudjinska škola, što se izrazivala nedično 
o našim klasicima, mi a priori osudjivasmo romanticizam kao neko intelek- 
tualno robovanje, i iz jednostavnosti zvasmo romantičarima sve pisce, što 
nam se ne svidjahu. Jedinu iznimku pravljaše medju nama Nencioni, koji 
stajaše nekako o sebi, te čitaše i ljubljaše više tudje pisce nego li naše, više 
romantičare nego li klasičare. On voljaše Schillerove i Goetheove drame od 
Alfierievih; divljaše se jednako Shakespeareu kao i Danteu, Lamartineu i 
Viktor Hugou, kao Foscolu i Leopardiu ; razumije se, da pristajaše uz Man- 
zonja. Kad bi nam izricao svoje sudove i odkrivao svoj ukus, nastale bi 
duge i bijesne polemike, što nikad ne svršavahu, a svakidan se ponavljahu. 
Pa ako se time i nije razvrglo prijateljstvo, opet je svaki ostajao pri svojemu ; 
ali opet sve to nije bilo bez dojma, jer kasnije izgladilo skrajnosti na jednoj 
i drugoj strani. Iz tih rasprava nastade g. 1856. knjižica napisana od Torkvata 
Gargania, najžešćeg literarnog protivnika Nencioniu, to jest najintranzigent- 
nijeg klasičara. Ta knjižica, nazvana Diceria su i poeti odiernissimi (Govor- 
kanje o današnjim pjesnicima), bijaše nemilosrdna satira, naperena na svu 
romantičnu književnost bez razlike, kako je mi shvatasmo ; djelo bijaše Gargania, 
ali bijasmo svi jednako odgovorni, jer ne bijaše stranice u knjizi, a da se 
o njoj nije razpravljalo i odobrilo u našim sastancima. Govorkanje kao znak 
izaziva bijaše izašlo na troškove prijatelja cjepidlačara. Da je uzbunilo javno 
mnijenje i više nego se nadasmo, to se razumije. Sve novine književne, kaza- 
lišne, humoristične u Florenci, svaka o sebi, ali sve kao dogovorno napadoše 
groznim pogrdama i uvrijedama Gargania“. (Chiarini : Giosuč Carducci.) 

To se sve zbivaše, dok godine 1859. buknu buna u Toskani i usljed 
unutarnjega pokreta izmijeni se vlada. Govoriti o tadanjim političkim doga- 
djajima ovdje nije mjesta. Svakako u Italiji sve, što je ljubilo domovinu, 
bijaše na oružju. Neki prigovoriše Carducciu, što on tada nije ustao na oružje, 
kada je domovina trebala ne junaka na peru, već junačkih mišica na bojnom 
polju. On odgovara, da mu to nije bilo moguće, jer je morao hraniti svoju 
obitelj. U travnlju g. 1859. bijaše mu umro otac ostavivši mu čitavu baštinu: 
par forintača. Bijaše tad već oženjen s Elvirom Celli, koja mu rodi tri kćeri: 
Beatricu, Lauru i Liberta te jedinca Danta, koji mu pak umrije g. 1870. 

Nakon rata nova toskanska vlada imenova ga profesorom u Pistoji. To 
mu mjesto udijeli Vincenzo Salvagnoli, koji Carduccia ljubljaše, jer mnogo 
uvažavaše umne sposobnosti mladoga književnika. Malo zatim Terenzio 
Manuani, pjesnik i filozof, ministar nove Italije, polažući u njega velike 
nade, imenova ga g. 1860. profesorom talijanske književnosti na sveučilištu 
u Bologni. Tu je Carducci ostao u službi, i tek pred dvije godine pošao u 
mirovinu, ali i tu nedavno, na 16. veljače 1907. umro. Dogadjaji u njegovom 
životu do pred smrt, to jest kroz vrijeme od preko četrdeset godina, usko 
su svezani s njegovim književnim radom, dapače su jedno isto, s toga ću 
ga kroz to doba prikazati skupno. 


ANTE PETRAVIĆ 





JEDNOJ | JEDINOJ 


O, ti si sreća, ti si muzika, 
Dušom mi tvojom zvoni duša sva, 
Ti si moj mir i crna zjenica, 

Ti si moj ponos, tužna zviezdica 
Na kapi moje mudre ludosti, 

Što draži bika školske mudrosti. 


U sjeni tvojoj cvatu moji sni, 

Seleno sjetna tisih večeri! 

Ti si moj tamjan, kalež, molitva, 

Ti si mi sunce, te mi život sja 

Od svjetla tvoga kao rosica, 

Kad jutrom suzi: — Zdravo, Zorica! 


O, ti si uzdah, suza, arija, 
Sutona pustih Zdrava Marija, 

Ti si flelena, Psiha, Venera, 
Lasta i bršljan moga pendžera, 
Gdje gledam rujne ruže mladosti, 
Kad dišu pelin tužnih radosti. 


O, dodji, pridji, dobra dušice, 

Daruj mi tvoje dječje ručice, 

Budi mi jastuk brižne majčice, 

Budi mi milost mladje sestrice, 

Kad padnem survan, pljuvan, umoran, 
Jer sviet je, Olgo, cinik sumoran. 


O, ti si život, ti si muzika 
Tvojom mi dušom plače duša sva, 
Suzo i muzo, slatka arijo, 
Trudova mojih Zdrava Marijo! 

O, ti si miris drugih cvietova 

| sjena, jeka drugih svietova! 


A. G. MATOŠ 

(Nastavak) 


Od pamtivieka su Česi rado čitali, da ne rečem, gotovo gutali pripo- 
viedke, a živo su zanimanje u njima probudili česki spisi u vezanom slogu 
i u prozi. Zaslužan u toj struci bio je Kramerius, vlastnik knjigotiskare. 
O njemu se može kazati, da je došao u pravo vrieme, kao na poziv, pa 
da nije bio samo ,zvan, već i odabran“. Izdavao je novine, koje je većinom 
sam pisao, sastavljao kalendare i razne praktičke knjige, ali uz to i pripo- 
viedke grozomornoga sadržaja, romane o vitezovima, o pustajima, ljubavnim 
zamršajima, — obično sve prevedeno ili preradjeno prema njemačkim sličnim 
proizvodima. 

Prikladne su pripoviedke u njegovim kalendarima bile najkoristniji širi- 
telji i glasnici domoljubnog pregnuća i u najzabitnijim zavičajima i samoćama 
na českom ladanju. Jezik mu bijaše uzoran, slog mu gotovo zrcalo, služeći 
za ugled budućemu pokoljenju. Njegovi spisi, tiskani švabachom, i danas su 
vrlo obljubljeni u puku. | 

Treba spomenuti i živi govor, koji ozvanjaše na pozornici. Akoprem 
onodobni česki igrokazi i ne imaju umjetničko znamenovanje, u onom su 
vremenu izpunili svoju svrhu. Obljubljeni su bili Kotzebue i Ifiland, nu pre- 
vadjali su se klasici. Ta Pražani bijahu sretni već stoga, što se je u obće 
prikazivalo česki. Glumci i gledaoci tvorili su jezgru českoga družtva, koje 
se zanimalo literaturom u obće. igrokaz imao je tečajem XIX. vieka za 
ladanjsko družtvo neizmjerno veliko narodno znamenovanje. 


* * * 


Sada bi trebalo spomenuti ,Kralodvorski rukopis“, ali dopustite, da ga 
ni riečju ne spominjem, pače da mukom predjem onu bolnu i kobnu razpru 
O valjanosti tog spisa. Svrha tim prepirkama bijaše dokazati falsifikaciju, a 
vjerujte, da nijedan od najljućih protivnika Kralodvorskog rukopisa — ma 
bio i sveučilištni profesor, ipak ne bi kadar bio stvoriti i najmanju od tih 
klasično českih pjesama, tog neprijateljski napadanog rukopisa. 

Znanstvena književnost one dobe ponosi se još nekim znamenitim 
piscima. U drugim literaturama znanstvena se razlikuje od liepe književnosti. 
ali u českoj liepoj knjizi djelovali su i učenjaci veoma dobrim uspjehom, te 

su sebi znamenitih zasluga stekli i za preporod puka. U Českoj su se visoko 
obrazovani muževi zanimali već u mladosti za pjesničke proizvode drugih 
naroda, a s velikim su uzhićenjem prevodili dobra djela zapadnih literatura. 
Ponajglavniji radnici u tom pravcu bili su: Josip Jungmann, ,tihi genij 
českoga naroda“ František Palacky, ,otac naroda“ te proslavljeni iztraživalac 
starina Šafarik. K ovim svrstaše se Hanka i Nebesky. 


Jungmann je djelovao kao profesor u Litom fici, kasnije bijaše profe- 
sorom akademskog gimnazija u Pragu. Svojim prevodima iz Chateaubriand-a, 
Miltona i njemačkih pjesnika, svraćao bi pozornost k raznim pravcima 
zapadnih literatura. | slavenskim jezicima, naročito ruskomu, bijaše vješt. 
Neumoran radnik, željeznom marljivošću i neuzkolebivom uztrajnošću položio 
je čvrsti temelj i stupove za sgradu českoga preporoda. Antologija mu s pra- 
vilima pjesničtva bijaše za ono doba neocjenjiva. Njegova ,Povjest literature“ 
i s njom spojena Bibliografija“, trajne su znamenitosti. Medju njegovim 
sljedbenicima osobito se odlikovao Josip Jireček. 

Svojim orijaškim ,Slovnikom- postavio je Jungmann sam sebi nepro- 
lazni, vječni spomenik. Sakupio je iz ciele literature i podao u njem svakoj 
rieči neoborive dokaze. Stvorio je time čvrsti temelj českome književnom 
jeziku, koji se je onda kristalisovao. Takovo orijaško djelo stvarale bi 
drugdje ciele akademije tečajem više decenija — Josip Jungmann stvori sam, 
al ga je za to i u velike štovao sav narod, a i tudjinci. . 


Nu nitko nije tako duboko uplivao i djelovao na narod česki, kao 
František Palacky. Po želji českoga plemstva, s kojim se je pazio, pisao je 
česku povjest do g. 1526., kad su Habsburgovci nastupili vladanje. 


Svojom Povjestnicom postavio je Palacky pred narod česki ogledalo, 
u kojem je vidio svu svoju prošlost. Nekoje časti, osobito stare, bile su 
prije njega izradjene. Osobito omiljela je Palackomu perioda husitička 
sa Husom na čelu, te bi se s dopadnošću višeputa k njoj osvrtao. 


Palacky je bio potanko, estetički naobražen muž sa širokim obzorjem, 
kritički u budućnost gledeći duh, koji je razvijao pravo shvaćanje za potrebe 
i zadaće svojega naroda. Kad su se Česi stali buditi i u političkom obziru 
i tu je Palacky bio pročelnikom, akoprem ne vazda sa željenim uspjehom. 
Uredjivao je ,Časopis českoga muzeja“, utemeljio ,Česku maticu“ (družtvo 
za izdavanje znanstvenih djela), pomagao je ,Naučny slovnik“, što ga je 
izdavao zet mu Rigger, ustrojio zadrugu ,,Svatobor“, kojemu bijaše, a i dan 
danas je svrha, da podpomaže siromašne spisatelje, brinuo se dapače i za 
Narodno kazalište. A uz tu svoju razširenu, veliku požrtvovnu djelatnost 
susretala ga je ne jednom crna nezahvalnost. 

Osim velike svoje povjesti napisao je Palacky cieli niz pojedinih doga- 
djaja iz česke historije, objelodanio je najzamašnije česke i latinske historičke 
spomenspise, bavio se je rješavanjem etičkih i filozofskih pitanja, a ostavio 
je potomstvu još i svoj dnevnik. Naobrazujući se iz najboljih českih spisa, 
slog mu je jasan, klasičan. 

Palacky ne bijaše nikada profesor na sveučilištu. Jedan od njegovih 
suradnika, W4cslav Wladivoj Tomek, nestor českih povjestničara, napisao je 
»Povjest grada Praga“ (Prahy), kakovom se podičiti može samo još Rim. 
Nastavak Povjesti Palacky-eve podali su stranom Tomek, stranom ministar 
Rezek. Utemeljiteljem nove povjestničke škole je profesor Goli. 

Uz Palacky-a dubokog je poštovanja vriedan Slovak Pavao Josip Safarik, 
koga je za mladosti zagrijavao pjesnički mu dah, a sa Palackyem je živio u 
neprekinutom prijateljstvu. Učio je u Jeni, a postao ravnateljem gimnazije u 
Novom Sadu u Ugarskoj. Tu se je upoznao i proučavao jezike južnih Sla- 
vena, sabirao spise i tiskanice, čime je duboko zavirio u slavensku literaturu. 
Nu izvrgnut sve više pečalnijim odnošajima, na poziv Palacky-a preseli se u 
Zlatni Prag, a da mu ne bijaše zajamčen materijalni obstanak. 

Šafafikovo gotovo epohalno djelo jesu , Slovenske Drevnine“ (-lovanskć€ 
starožitnosti), svestrano priznane kao znamenite, a prevedene su na ruski, 
poljački i njemački, te tvoriše u ono doba vanredni literarni pojav. U Pragu 
je Šafafik proučavao naročito česku književnost i slovnicu. Obzirom na svoju 
habilitaciju, sastavio je Slavensku etnografiju, a u Berlinu i u Breslavi (BFeti- 
slavi) ustrojio je stolice za slavistiku. 

Dakle za grane ove znanosti imala je Njemačka prije organizovane 
stolice nego Austrija. 

Šafašik i Palacky bijahu medju prvim članovima carske Akademije u 
Beču. Izdanje Miklošićeve slovnice zasluga je Šafafikova. Posljednje doba 
zanimao se je najstarijom slavenskom književnošću, njezinom domovinom i 
pitanjem o izvoru glagolice i ćirilice.  Objelodanio je najstarije Pražke gla- 
goljske fragmente, kao i najznamenitije staroslovjenske i starosrbske spomenike. 

Tečajem cieloga života i u svom idealnom djelovanju, Šafašik predstavlja 
sliku plemenitog rodoljuba, koji žrtvuje svom osvjedočenju ća i svoj kruh. 
Unatoč neizvjestnog udesa, što je njega i bolestnu mu suprugu čekao u 
Pragu, sav se je zadubio i predao znanosti s tolikom ljubavlju i odanošću, 
što su bili kadri jedino muževi u dobi preporoda. Ovako su iz moralnih 
povoda radili buditelji narodnje samosvjesti, da uzveliče duševni život svojega 
naroda. 

U red onih muževa, koje je progonilo poradi slavenske im uznositosti, 
a koje je uzhićenje strovalilo u biedu, nu koji su jednom zauzetim pravcem 
neustrašivo išli dalje, spada i prvi istinski pjesnik česki Jaroslav Čelakovsky. 
Neko je doba bio profesorom na sveučilištu u Breslavi — Vrlo je rado pri- 
hvaćao struje tudjih književnosti, nu činio je to kritički.  Zadubio se vas u 
slavensku poeziju, kasnije pak zaronio je u studij slavistike. 

Čelakovsky je preveo Gotheove ,,Geschwister“, a pretočio je ruske i 
srbske pjesme u česki jezik, ne promienivši im ni sloga ni prvobitnoga zna- 
čaja, ne zatrvši ni posebni poetski zadah tih pjesama. Pjesni mu i balade 
dokazuju, da je Čelakovsky bio Bogom nadahnuti pjesnik. Njegove uglas- 
bljene pjesme pjevale se diljem Česke, gdje bijaše već probudjena narodna 
Sviest. 

D osjetljivi oštri Lessingovi epigrami potaknuli su Čelakovskoga na 
samostalne izvorne stihove, iz kojih je izbijala njegova originalna moć, dohva- 
tivši se ne jednom sarkazma. Tako oštro i tako rezko pisao je poslie njega 
samo još Karel Havlićek, kojega je prognalo u Brixen radi neoborive, nesa- 
vladive opozicije protiva Bachovu sistemu. Tu je napisao ,Tirolske elegije“, 
isto tako na glasu, kao njegovo ,Kršćenje svetoga Vladi : ira“. 


U najnovije doba kao da je Machar baštinio ugrizljivu porugu ove dvo- 
jice. Najbolji rad Čelakovskyev je sbirka pjesama ,Stolist4 ruže“ (Centifolia). 
Vienac je to poetičkog biserja, u kojem se zrcali život sa raznih gledišta. 
Čelakovsky je sakupio veliku množinu poslovica, u kojima se onda naziralo 
pučko mudroslovlje. 


Ni Čelakovskomu nije udes prištedio patnja. Sveta Rusija“ bijaše mu 
idealom. Bio gotovo već opredieljen za profesora sveučilišta ili barem za 
bibliotekara kod ,Akademije znanosti“, kad mu se u to dogodi, kao uredniku 
»Prager Zeitunga“, nešto nemilo. Mala neopreznost. Kritizovao je odgovor 
cara poljačkom odaslanstvu. Ruski ga je poslanik u Beču obtužio i on 
izgubio mjesto, što ga strovalilo u najveću biedu. Tek godine četrdesete 
poboljšao se njegov udes, budući da je dobio stolicu na sveučilištu u Breslavi, 
gdje je i Purkynč djelovao. 

U četvrtom deceniju, poput sjajnog meteora, zablisnu na obzoru česke 
književnosti Hynek Mdcha, koji je, žalibože, prerano umro; on bijaše pravi 
romantičar, koji je opjevao stare gradine, tamnice, mjesec i ljubav. Ton 
poizprekidane harfe bolno je titrao njegovom poezijom. On je zastupnik 
českoga byronisma, a uz to vatreni štovatelj poljačke književnosti, Grillparzera 
i Schillera. 


Gotovo od nedoglednih posljedica i duboko sežućeg upliva na česku 
literaturu, kakovih ne postiže nijedan pjesnik ni prije ni poslie, bijaše Jan 
Kollar sa svojom filosofsko-historičko-političko-slavenskom epopeom ,Sidvy 
dcera“ (Kćer Slavije), a njezin moćno, silno djelujući predspjev u dvadesetim 
godinama sve je uzhitio. Poznati stvoritelj ,slavenske uzajamnosti“, slovački 
protestantski pop u Pešti, u prva tri spieva izmamljivao bi od časa do časa 
na svojoj liri dosele nečuvene zvukove. Ma da i jesu pojedini mu soneti od 
trajne ciene, koja nikad ne gine, i akoprem se obsežno ovo djelo mora 
uvažiti prema daleko i široko sežućem djelovanju — ipak se ne može 
zašutjeti, da se je Koll4r dobrano morao boriti s književnim jezikom. Ne 
muze, već vile i rusaljke viencem su stajale uz njegovu koljevku. 


Prva tri pjevanja ,Slavy dcere“, kojima je Koll4r kasnije pridodao — 
žalibože — jošte dva, ostat će za uviek od trajne vriednosti kao veliko 
narodnje djelo, makar je pjesnik tu i tamo poprimio donekle naduti naučni 
ton propovjednika, a takovo naprezanje oštećuje mu djelo u smislu umjet- 
ničkom. Tako je veliku učenost sakupio Koll4r u tom djelu, da se je sam 
oćutio ponukanim napisati tumač ,,Sl4vy dcery“, obsežnu knjigu, punu znan- 

stvenih dokaza. 


CRTE, POTEZI | STRUJE ČESKE KNJIŽEVNOSTI 235 


»sSl4vy dcera“, kojoj je Danteova ,Božanska komedija“ bila uzorom, 
sastoji od predspieva u heksametrima i od pet spieva, sastavljenih od 
sonetskog cikla. Kao Beatrice Danteova, tako Milka, kćer pastora u Lobdu, 
vodi pjesnika onim pokrajinama Njemačke, gdje su nekoč obitavali Slaveni. 
Osvrt na život Slavena u nekadašnjoj im domaji na Labi, Saali, Vltavi, na 
Rhinu i na obalama Dunava, kojih ime nose prva tri pjevanja, nadahnjuje 
pjesnika do pravoga uzveličenja slavenske miroljubivosti usuprot Niemcu, 
koji ljubi boj. Milka provodi pjesnika u slavenskom nebu Lethe, gdje kra- 
ljuje mati Slava sa svojim kćerima. Tu pjesnik pozdravlja znamenite 
slavenske duhove, pače i muževe tudjih naroda, koji su bili prijatelji Slave- 
nima, kao: Grimma, Herdera, Adelunga, Schlozera, Gothea i dr. U ,Ache- 
ronu“ pak prognao je sve neprijatelje, te izdajničke sinove Slavije. 

Kad je izašlo ovo djelo, pravo je slavlje i uzhićenje projurilo i potreslo 
slavenskim svietom. 

Ako Kollđr i nije bio rodjen pjesnik, tim je znamenitiji bio kao govornik, 
što dokazuju izdane mu propovjedi. Sabrao je takodjer slavenske pučke 
pjesme. Kao etnograf i kao pedagog nije još dostojno uvažen. 

Kao iztraživalac drevnosti zabasao je Koll&r, tražeći izvor Slavije u Indiji, 
a sjedište je Slavena prenesao i u Italiju. | putovao je onamo radi studija, 
koji posljedak .Staroslavenska Italija“, objelodani bečka akademija, u kojoj 
su mu pogrešna arheologička pronašašća. Koll4r bijaše utemeljiteljem posebne 
škole povjestničara, koja je naslućivala Slavene za Rhinom, u Švajcarskoj 
i u Italiji. 

Kolldr je unatoč težkim odnošajima, djelovao nesmetano i neustrašivo 
kao vodja Slovaka u Pešti. Znao je prvo braniti svoje osvjedočenje, a htio 
je po svojim načelima i osvjedočenju poboljšati stanje Slovaka ; izrazio se o 
tom g. 1849., kad ga je pozvalo u Beč kao povjerenika vlade u slovačkim 
stvarima. 

Još i danas sjaji gloriola slave nad glavom autora ,,Sl4vy dcera“, koji 
je osobno i literarno odredio stalan put struji slavenske ideje i slavenske 
uzajamnosti, u koju struju pritiču pritoci sa svih slavenskih pokrajina. Na 
Čehe i na Slovake Koll4r ie najviše uplivao. 


(Nastavit će se.) 


MARA FABKOVIĆ 





SNIJEG PADA 
(Turski spjevao DŽENAB ŠIHABUDDIN) 


ba 


Po obzorju mrki prevjes sumorna je magla svila, — 
A ko ptica trudna, plaha, što je druga izgubila, 

Snieg slomljenih krila pada 

I mističnog mira predju iznad zemlje tiho sklada. 

O proljeće — sretno doba, kad se srcem ljubav javlja, 
Slatka pjesmo golubinja, što opijaš duše mlade! 
Nestalo je sitnog cvieća, nestalo je tvoga slavlja, 
Smrt olovna pritisnula šarne bašće i livade, 

A kraj rieke vrba siva 

U snu gluhom i turobnom sad o tebi tužno sniva. 


O vi hitri leptirići — toplog sunca djeco mila! 

Kao bielo meko perje s heruvinskog ljiljan-krila 
Snieg leprša iz visina 

| vas traži po poljima, da vam ljubi krilca fina. 
Vi ste skoro povrh cvieća u djetinjoj svojoj šali, 
Šireć šarna lepezeta, igrali se igre svake, 

A sada ste i vi eto u duboki sanak pali, 

Hladna zima svojim platnom prekriva vam mirne rake 
| iznad vas gavran gače, 

A u glasu hrapavom mu ko da nešto jeca, plače... 


O ptičice miloglasne, kuda ste se sada skrile, 

Kamo vaša zlatna radost, gdje su vaše pjesme mile? 
Gle, snieg bieli s neba hrli 

I novija gnijezda vaša: hotio bi, da vas grli. 

Al vas nema. —- Možda negdje toplije ste našli strane. 
Kroz gnijezda trošna evo pomamni vam vihor vije 

I kadkada vrh drveća lednim bičem šibne grane, 

A u glasu zazvoni mu smieh zlokobne ironije. 

A snieg pada, pada, pada. 

O vi ptice lakokrile, gdje li ste se skrile sada!?... 


Preveo M. Ć. ĆATIĆ 


PISMO IZ KRAKOVA 
»MY“ — PARNICA DR. DZIEDZIC-HELLER — JAN STANISLAWSKI — PROSLAVE 
JUBILEJA ORZESZKOWE — RUSINI | POLJACI — DEMONSTRACIJA NA SVE- 
UČILIŠTU U LAVOVU 
(Svršetak.) 


24. lipnja 1860. u ukrajinskom mjestu Zwinogrodskom rodi se Jean 
Grzegorz Stanislawski. U Kezanu svrši gimnaziju, gdje mu je otac bio pro- 
fesorom na sveučilištu. Na sveučilištu Waršavskom svrši filosofiju (mate- 
matiku — fiziku). Iza kratkotrajnoga boravka u ,lInstitutu technologičnomu“ 
u Petrogradu, upiše se u slikarsku školu Gersona u Warszawi. Poslije još 
proboravi godinu dana na slikarskoj školi krakovskoj. 1885. ode u Pariz, 
gdje osta preko 10 godina. 1891. god. mnogobrojne mu izložene studije iz 
Ukrajine u ,,Salonu des Champs de Mars“ pokupovaše. iza toga naslika 
»Berezinu“ i ,,Golgotu“. Za svoj ,,Nasad“, izložen u Lawowu, dobi 1894. 
brončanu medalju. 1897. pozvan po ravnatelju Falatu na krakovsku reorga- 
nizovanu slikarsku školu za profesora, preseli se u Krakov i osta tu do 
svoje smrti. 1900. na pariskoj izložbi dobi ,,mention honorable“. Nešto poslije | 
dolaska u Krakov pokrene akciju za udruženje slikara. Predsjednikom prvim 
bi tome novomu društvu zvanom ,Sztuka“ izabran jednoglasno on. Kao 
predsjednik društva premnogo je učinio za društvo. On je bio os, oko koje 
se društvo okretalo. Trajne umjetničke izložbe toga društva njegova je misao. 

Stoga zaista gubi u prvom redu poljsko slikarstvo vanredno obdarenoga 
Od naravi pejsažistu, slikara velike zapadne kulture, individualnost umjetničku 
jednu od najznamenitijih svojih. — Tako dakle i opet ,,s obzora minu danica...“ 


* * * 


Ove godine slavi jubilej svoje spisateljske djelatnosti pripovjedačica pr- 
voga reda i predstavnica demokratskih težnjah u poljskom društvu — Eliza 
Orzeszkowa. Zaista je rijetka slava — 40 godišnjica književnoga rada! | 
cijelo se poljsko društvo jednodušno diglo, da što dostojnije i ljepše pro- 
slavi jubilej svoje pripovjedačice, koju ,,nije ni jedan poljski pripovjedač 
nadmašio — kako to tvrdi Chmielowski — u širokom i dubokom pojimanju 
u osjećanju čovječje duše i potreba društva, u kom živi“. — U to se ime 
drže javna i pučka predavanja diljem cijele Poljske, po svim gradovima i 

mjestima tako reći, o životu, radu i zaslugama Orzeszkove za poljsko društvo 
i za poljsku književnost. Književnici posvećuju duže ili kraće stvari velikoj 
spisateljici. Slavni Henryk Sienkiewicz n. pr. posvećuje u ,,Czasu“ ,,Dzwonnika“' 
(zvonara) svojoj kolegici. Gradovi, mjesta, svakovrsna društva i udruge 
natječu se izmedju sebe kako bi što veličajnije proslavili ovu rijetku svečanost. 
Ovdje u Krakovu konstituirao se gradjanski odbor u tu svrhu, da bi se ova 
narodna slava poljska proslavila što impozantnije. Mnogobrojna se preda- 
vanja neprestano drže o Orzeszkovoj po Krakovu, i za pismene i za nepi- 
smene, samo da Krakovu ne oduzme prvenstvo u proslavi nitko. Sudeći po 
ovim silnim pripremama zaista će u Krakovu biti proslava ovog jubileja — 
narodna poljska slava. Taj gradjanski odbor za proslavu na svojoj zadnjoj 
sjednici, obdržavanoj nedavno, zaključio je, da će se u Krakovu obaviti ova 
svečanost od 23.—25. veljače. U gradskom kazalištu predstavljat će se ,,Harde 
duszy“ (Ponosne duše) Zygmunta Sarneckoga. To su Orzeszkowe ,,Bene 
rati“ na kazališne daske stavljeni. Za vrijeme te svečane predstave obavit će 
se apoteoza biste jubilarke, izradjene na molbu gradjanskog spomenutog od- 
bora po kiparu lijepog glasa Tadeuszu Blotnickomu. Slijedeći dan (24. veljače) u 
pučkom kazalištu proslavit će se predstavljanjem ,,Meira Ezofowicza““ Orsesz- 
kowe. A 25. veljače završit će se proslava zabavom u dvorani staroga 
kazališta uz aranžiranje odličnih umjetnika.! 


Dok je takova žurba u pripravama za proslavu i dok su priprave u 
potpunom jeku, dotle su književnici i spisatelji, koji borave u Zakopanomu, 
u tom ubavom poljskom izletilištu u Tatrama, u svom krugu proslavili bez 
buke i bučnih priprava ovu proslavu. Antoni Potocki, orisavši općenitim 
potezima važnost svečarice po poljsko društvo i po narod, povuče konse- 
kvence, da Eliza Orzeszkowa zaista pripada porodici orača na njivi lijepe 
knjige, kojima je talenat samo sredstvom, da posiju velike ideale u društvo. 
Ona je prva poslije besmrtne trojice pjesnika (Adam Mickiewicz, Slowack- 
Jvliusz i Krasinski Zygmunt), budila svijest naroda. A zaključuje s tim, da 
jubilarka u istinu pripada k onoj maloj grupi velikana, čije slike i spomeni 
ne će potamniti nigda u duši i pameti našoj. Spisateljica Czeslava Przewoska 
razložila je nazore i shvaćanje Orzeszkowe u pitanju emancipacije ženske i 
u potvrdu citirala značajne stavke iz jednog pisma jubilarčinog, napisanog 
o tom predmetu. Waclaw Sieroszewski komentirao je posljednju pripovjest 
Orseszkowe ,,Czciciel potegi“ .čit. ,,čćićel potengi“ — obožavatelj sile) iz dobe 
persijsko-lidske borbe za Kira velikoga. Snaga, sila — potega — je danas 
ruska carska vlada. Ona je tlačitelj slobode i blagostanja naroda (poljskoga). 
Ali taj narod ne će propasti, doklegod ima ljudi, koji preziru život i ne 
prezaju od smrti. Iza Waclawa Wolskoga, Wojciecha Brzege, Kuczewske, 
Jozefa Ruffera opisa Wlodyslav Reymont veličanstveno i posve umjetnički 
seljački sud zločincima i tatovima i na usta seljaka Jedrzeja progovori saku - 
pljenom puku, da je kucnuo čas, da se isčupa zlo s korenjem, a pravdu da 


! Ovo je pismo napisano naravski prije tih svečanosti. Op. ured. 

si čovjek treba sam da uzme, nasta silno oduševljenje i buran pljesak medju 
slušaocima. Na koncu Tadeusz Micinski jakim potezima oslika — prema 
onoj na ljutu ranu ljuti melem — strašnu bijedu i zapuštenost poljskog na- 
roda na Podhalu. Potkrijepljuje svojim vlastitim opažanjima s putovanja kroz 
taj kraj. Završuje pozivom, da će se najljepše i jubilarki najugodnije proslaviti 
ovaj jubilej, ako se — u duhu svečaričinog toliko godišnjeg nastojanja — 
onaj kraj, dosad zapušten i zanemarivan svom snagom pregne prosvjetljivati. 
Prisutni jednodušno pristanu na poziv. Koliko se Poljaci pokazivali do sada, 
da znadu držati svoje obećanje i životu privesti svoje zaključke u času 
oduševljenja stvorene, to će ovomu kraju sinuti luč prosvjete ubrzo, da 
rasprši magle, koje ga zastiru. 


* * * 


Dakako da je kao grom iz vedrra neba grunula porazna vijest o demon- 
stracijama Rusina na lavovskom sveučilištu u to doba, kad su svima pune 
ruke posla oko ovih proslava. A vijest, da su Rusini posve demolirali aulu 
sveučilišnu, naprosto je osupnula Poljake. — Kad je u Krakov onog kobnog 
dana, poput nenadanog strašnog vihora, nahrupila ta vijest, zaskočila je i za- 
tekla sve. Utisak je bio tako neopisivo porazan, da je u prvi mah bilo od 
prepasti smeteno, od zabune zapanjeno i samo je potišteno, pokunjeno i za- 
blenuto buljilo u kratku tu brzojavnu bez komentara vijest. Potpuna sma- 
laksalost, srmvljenost i konsternacija bila je — diagnosa toga dana. | tre- 
bala je cijela jedna duga noć, dok se nešto malo oporavilo i k sebi došlo 
Prvi se oporavili — što je doduše i naravski — najžilaviji i najjače kon- 
strukcije novinari i oni prvi bijahu — mora im se to u vrline ubilježiti 
— koji pojmiše potpuno svu dubljinu i zamašitost ove grozote. | zgroziše 
se! Kosa im se ježi, srca im krvare, a ruke im drhću, da jedva pribilježiti 
mogu potankosti o tom nečuvenom barbarluku, o tom nemilosrdnom i bez- 
dušnom kanibalizmu (,,na krpice isjekoše Rusini slike u auli!“) pozulukafe- 
rovanih Rusinah. [ planuše! Bura ogorčenja i pravednog gnjeva provali 
svom eruptivnom snagom iz razjarenih im grudiju i poput goruće lave za- 
sipavahu na kilometre stupce novinske vandalismom, azijatlukom Rusina. 
I — zagrmješe! Poput neobuzdane bujice navriješe im kroz pera članci, poput 
groma zatutnjiše im osudne gromke riječi i poput proždiruće vatre srtahu 
im strastveno — fulminantne tirade. | — skočiše na noge! Listom se digoše 
kao ranjeni lavovi, pa kao jedan navališe, da biju titansku borbu, očajnu 
bitku, boj na život i smrt — s perom u ruci. | redci se jedan za drugim 
nizali, gomilali ... a stupci su rasli, duljili se i — množili se. | — borci 
su (novinari) — prelomili štap! ,Na vješala tanka!“ bljaše im zadnja. 


Ove demonstracije na lavovskom sveučilištu bile su samo provala onog 
dugo već gomilanog antagonisma. Spor Rusina i Poljaka nije od juče. 
Rusina je u samoj Galiciji velik postotak. Unatoč tome nemaju ni najnužnijih 
uslova za razvoj svog narodnog života. Zapostavljanje i potiskivanje Ru- 
sina moralo je napokon do ovako čega dovesti. Imaju istina nekoliko 

gimnazija svojih rusinskih, no opet prema postotku poljskih iščezavaju. 
Medju inim zahtjevima svojima istaknut je kao. jedan“ od najvažnijih i najpo- 
trebnijih — rusinsko sveučilište. No ako malen zahtjev, u bitnosti pak svojoj 
za napredak svojeg narodnosnog - razvoja - odlučan i velevažan. Rusini će - 
preko svojeg sveučilišta osnovati: svoju_v vlastitu kulturu; sveučilištem svojim 
posebnim udarit će temelje svoje kulturne neovisnosti od upliva poljskog. 
Oni će se probuditi'iz sna, u kom dosad drijemaju — to:se ipak mora priznati, 
da jest. Sveučilište će im biti luč prosvjete, koja će raspršivati magle i: tame 
neznanja i zapuštenosti. Dobiju li zbilja — no dakako to neće biti: skoro 
— Rusini svoje sveučilište, da li će se ići u budućnost krvavih i strašnih 
borba ili čak i propasti, kojih od ovih dviju boraca — Rusina i Poljaka, 
za odlučnu riječ u javnom i političkom životu Galicije, tko tu može prorokom 
biti? Jedno će ipak stalno biti — to svi uvidjaju i priznaju — a to je, da 
će se Rusini tim silno ojačati i podići. 

Ove demonstracije su nastale — to je najbliži povod — radi tog, što 
rektorat lavovskog sveučilišta nije na nikaki način htio dopustiti, da Rusini 
drže u auli sveučilišnoj skupštinu. Ta nepravedna i netaktična nedosljednost 
rektorova morala je ogorčiti Rusine. ,,Svima je slobodno u auli držati skupštine 
i političkim strankama i socijalistima i — što više cijonistima, samo nama 
Rusinima ne! Krivi smo, što smo živi, što smo Rusini!“ Takove konsekvencije 
su povlačili iz dosljednog zabranjivanja te skupštine u auli po rektoru. A 
osornost tajnika sveučilišnog dra Winiarza: ,,Ne dam dvorane!“, napunila je 
čašu gorčinom do vrha. U bjesnilu ovom počiniše Rusini zbilja toga mnogo. 
što se pohvaliti ne može. No pojmiti se može, ako se znade točnije i više 
o zapostavljanju, patnjama i bolima, što ih Rusini moraju::da nepravedno 
trpe, bar donekle, kako je došlo.do ovih :burnih demonstracija. — A :da li 
će uroditi plodom kakvim ove demonstracije? Hoće. ti Rusini dobiti svoje 
rusinsko, sveučilište ? : 

Problem rasa ne smije se riešavati na način odviše obćeni, radikalan i 
jednostavan. U malo su problema tako mnoge zamršene i oprečne činjenice 
prepletene. Napokon je i sama rieč rasa neodredjena i pruživa, ta ona 
služi označivanju tako raznoličnih narodnih tipova kao crnca, bielca, mongola 
itd. i tako sličnih narodnih tipova kao Kelta, Germana, Romana i Slavena. 
Nadalje, ima doduše velikih razrednih podielbi po stanovitim tjelesnim svoj- 
stvima (oblik lubanje, boja kože itd.), o kojima vlada u glavnome sporazumno 
mišljenje; nu čim se podje dalje, počinje posvemašnja neodredjenost i samo- 
volja. Velika hipoteza, koja nas ponajvećma zanima, hipoteza azijskoga 
plemena, od početka je zadnjeg stoljeća, gdje je nastala, bila više no jedanput 
posvema preobrnuta, a filologija i antropologija dopiru prečesto do nejedno- 
likih zaključaka. | | 

Pitanje romanskih i germanskih rasa, koje je još osjetljivije i zamršenije, 
dade se najteže riešiti znanstveno. Najnovija antropoložka iztraživanja i ne 
vode više računa s obstajanjem tih dviju rasa. Prema njima visi sve o obliku 
lubanje, a narodi Evrope diele se po tom u ,dolihocefale“ (južna Italija i 
otočje, južna Francezka, Španija, Portugalska, Englezka, sjeverna Njemačka, 
Skandinavija) i ,brahycefale“ (gornja Italija, srednja Francezka, južna Nje- 
mačka, Austrija itd.). 

I tako nam valja preći k riešavanju problema ne znanstveno, nego 
eksperimentalno: čistim, jednostavnim, običnim i osobnim opažanjem. 

Pod tim stajalištem znade svak, tko je nešto putovao i vidio Evropejaca 
najrazličnijih stupnjeva širine, da izmedju Germana i Romana — izražavajući 
se obćenito — postoje neporecive različnosti. Nu i tuj je nuždno, da se precizuje. 
O porieklu i granicama germanske rase čini se, da se je lahko složiti. Nu što 
je romanska rasa? Jesu li to Talijani ili Rimljani? A što da počnemo tad 
sa Španjolskom, koja je sastavljena od Kelta, Iberijaca, Kantabra i Vaskonjaca ? 
A s Francezkom, tim prvim i najsnažnijim od takozvanih romanskih naroda, 
gdje prevladava galska krv t. j. germanokeltska i koja je po dva put — 
izuzevši skrajnji jug — bila germanizovana, tako te malo naroda ima toliko 
teutonske krvi, koliko Francezka? Reducira li se problem na čiste romanske 
narode, tad gubi sav interes i svaku važnost; protegne li se na druge, tad 
to pitanje proždire, poput nemani Katoblepasa, svoje rodjene noge. 
> 16 

Stalno je dakle, da su velike rase, koje nepravom zovemo romanskima, 
sve pune stranih elemenata i da je u istinu najjača ona, koja koraca 
na čelu romanskog pokreta, ponajviše prožeta germanskom krvi i da tako 
pruža najodlučniji dokaz u priloz izvrstnosti te krvi. Nu uzprkos toga ne 
može se poreći, da u svim tim protuslovljima, u svim tim prilično samo- 
voljnim podjelbama ima nešto sbiljnosti. Nu to je tako neodredjeno, tako 
je to težko shvatiti, te se vriednost toga jedva i dade ustanoviti. Što do 
mene stoji, uvjeren sam, da je to pitanje rasa, navlastito kad se radi o našim 
germanskim i više manje romanskim rasama, samo drugotne važnosti. Što 
čini rasu, što joj podaje psiholožku osebinu, fizičnu i moralnu kolikoću, to 
je daleko manje njezino porietlo, o kom se dade gotovo uviek razpravljati, 
nego je to više klima, ravan ili visočina, obala rieke ili mora, kemičke sasto- 
jine tla, nepromjenljiva volja zemlje, na kojoj živi i koja ju hrani. U tom bi 
smislu to bio prinos k razbistrenju tog problema, koji je tako zapleten i 
koji se tiče neposredno svega nepoznatog u našem zemaljskom životu, kad 
bi svak, što dolazi osobitim prilikama u položaj, da proučava ovu ili onu 
stranu pitanja, iznosio svoje iskustvo i svoja opažanja jednostavno, pošteno 
i bez prije stvorene teorije, bila ona ma kako čedna. To bi bilo daleko 
manje blieštavo i daleko koristnije od špekulacija, koje visoko lietaju i od 
silnih hipoteza, u kojima se doduše djeluje sa sudbinom naroda i rasa 
sjajno, ali sliepo, u oblacima mašte. 

Hoću dakle da iznesem taka opažanja, koja se odnose na Belgiju, moju 
otačbinu, gdje taj problem osobito oštro izbija na površinu. Poznato je, da 
u Belgiji, toj maloj umjetnoj državi, koju je stvorio diplomatski hir, živu na 
području od 30 qkm. dvie rase, s kojima se bavimo, od stoljeća tiesno 
jedna uz drugu kao pčele različitih vrsta u jednoj preuzkoj košnici. Flamci, 
čiste germanske krvi, obuhvataju sjeveroiztočnu polovicu zemlje, Valonci 
drugu. Ne ću time da kažem, e su Valonci čisto romanskoga poriekla, 
budući da se to ne može uztvrditi ni s koje od etničkih grupa, od kojih 
je složena Francezka, izuzevši možda stanovite pravce obale Sredozemnoga 
mora. Nu ako Franceze jednom ubrojimo u narode romanske rase, tad 
belgijski Valonci spadaju nesumnjivo k najčišćim romanskim grupama Fran- 
cezke. Valonac je daleko više Francez nego n. pr. Normandijac, ne govorimo 
o Bretoncu, Alzačaninu i Baskiti, koji pripadaju samo politički Francezkoj ; 
on je daleko više Francez nego stanovnici sjevernih departementa i naselje- 
nika Kanala; u njega su jednake osebine kao u Franceza Ile de France-a!', 
Berri-a, Tourraine-a i Orleansa, a njegov se narodnji govor stvarao u isto 
vrieme, kad i prvi dialekti langue d' Oila?. | 

Od stoljeća, dokle seže povjestničko iztraživanje, obitavaju te dvie rase u 
tom malenom kutiću svieta zajedno, razstavljene jednom crtom, koja vodi 


1 Okolica Parisa. 

2 Dva književna jezika srednjega vieka bijahu langue d' Oil (sjev. Francezka) i 
langue d' Oc (juž. Francezka); potonja se oznaka zadržala još danas u imenu kraja 
Languedoc. Op prev. 

od Mastrichta sredinom kroz Bruselj, za tim čini mali zakutak, da zahvati 
sjeverni rt francezke Flandrije i napokon se dokončava iztočno od Dun- 
kerke-a. Ta crta ne odgovara nikakvoj geografskoj sbiljnosti; nije ju 
potegla ni gorska kosa, ni slučaj, ni osebitosti tla. Ona je čisto idealna, a 
ipak nepromjenljiva i posvećena. Dokle seže pamćenje njezinih stanovnika, 
nije se ona pomakla ni za širinu jednoga sela. Nema kinezkog zida, ni ponora, 
koga bi bilo teže prieći; sve što se je pokušalo, da se ove dvie rase stope, 
na žalost je neuspjelo. Već 75 godina živu one pod istom vladom, imadu 
iste interese, a čitav njihov politički i ekonomski život uzko je vezan. Uzprkos 
toga one se ne miešaju i osjećaju jedne prema drugima instinktivni i nepre- 
mostivi odvrat. Valonski seljak ili radnik, koji se nadje nakon pola sata 
vožnje željeznicom u srdcu Flandrije, osjeća se ondje isto tako bez domovine, 
neshvaćen i stran, kao da se je odbio daleko u Njemačku ili Skandinaviju, 
isto tako i rukotvorac iz Audenarde-a, ako ga pošlješ u Tournai, par kilo- 
metara nuz rieku na istoj Šeldi, ne će ćutjeti, da je tamo bliže svojoj 
domovini, nego u Lombardiji i Estremaduri. 

Veli se, da ih govor dieli. Jest, ali govor nije razlog, već djelovanje. 
Govor je posljedak, duboka i bitna sinteza rase; da se te dvie rase nisu 
opirale svakom miešanju, one bi već davno stopile svoje dialekte. 

Ovdje, gdje je puki slučaj ove Germane i Romane od stoljeća stisnuo 
u zakutak jedne pokrajine, lakše je nego igdje drugdje odieliti ono, što je 
sbiljsko od imaginarnoga u pitanju rasa. Ovdje se dade lakše ustanoviti, što 
je nepromjenljivo ili prolazno u njihovim razlikama, njihovim sposobnostima, 
instinktima, težnjama i konačno možda i u njihovoj sudbini. Nu tome bi 
trebalo dugo, savjestno proučavanje, koje daleko prelazi okvir ove skice. 
Ja se dakle ograničujem na to, da skiciram glavne točke i zaključke, koji 
iz toga proiztječu. 

Od tisuću godina dakle — od tog doba poznaje se njihova povjest 
dovoljno točno — kipe ove dvie nerazdružive rase, koje prikazuju možda 
dva velika pravca volje ljudskoga pokoljenja, pod istim utjecajima u istoj 
retorti. One su neobično sačuvale svoje vlastitosti. Tako ćeš već na prvi 
pogled gotovo uviek sa sigurnošću odrediti, da li je taj ili taj čovjek iz 
naroda ili iz gradjanskog stališa, Valonac ili Flamac. Da se medjutim ne 
zadržimo kraj tolike množine drugotnih razlika, svrstat ćemo u dvie ili tri 
Sintetične rubrike psiholožke oznake, koje su odlučne kod svake rase. Prvo, sa 
vojačkog stajališta, koje stoji u prvom redu pri obrazovanosti i sudbini jednoga 
naroda: U Flamca je manje poduzetnosti, želje za navalom, entuziazma, 
manje snage umišljanja i aktivnog heroizma no -u Valonca; nu kad se je 
jednom razmahao, tad je u njega više strpljivosti, žilavosti, zbilje i pasivnog 
heroizma, no u onoga. Drugo, sa stajališta umjetnosti, koja prikazuje 
uobće znatnih sposobnosti i težnja u nesviestnoga: Samo u Flamca ima 
smisla za boje jer za čudo nikad nije bilo dobroga valonskog slikara. Nu 
za to je u njega daleko manje smisla za liniju, za umilnost i eleganciju. 


S obzirom na intelektualnu i znanstvenu nadarenost vlada prilično ravnovjesje. 
* 

U religioznom pogledu Flamac je savjestniji, uvjereniji, dublji od svog susjeda, 
i da nije bilo španjolske inkvizicije u XVI. stoljeću, Flandrija bi se isto tako 
kao i Holandija priključila protestantizmu. U politici je Flamac vanredno 
pozitivan, praktičan, materialan i ako hoćete, ljubomoran na svoja prava. U 
opreci prema Valoncu, koji smatra slobodu idealnom vriednošću, za Flamca 
ima ona samo u toliko vriednosti, koliko materijalne prednosti, koje su joj 
izvor. Veliki pokreti za slobodu gradova Genta, Briiggea i Yperna, koji su 
se digli u dalekom srednjem vieku i pokazali usnuloj Evropi smisao i upo- 
trebu slobode, polazili su u glavnom s gospodarstvenih napremica i raždora. 
| t.d. 

Nu ne valja zaboraviti, da su sve te razlike kao i mnoge druge, koje 
bismo mogli iztaknuti, ma kako se specifično i nepromjenljivo prikazivale, 
u glavnom ipak samo površne i nuzgredne, pa bi bilo smjelo tvrditi, da bi 
one mogle imati ozbiljnijeg utjecaja na budućnost ovih dvaju naroda. 

U ostalom dozvoljeno je pitanje, ne ima li valonska rasa zahvaliti svoju 
prilagodjenost tomu, što je ona, poput većine rasa Francezke — prožeta 
teutonskom krvi. Bi li se čisti Italici ili Španjolci n. pr. pod istim okolnostima 
takodjer tako ponieli? Bi li oni bili izkorienjeni ili bi se održali? To 
pitanje te mnoga druga, koja se vrstaju uz glavno pitanje, pokazuju dovoljno 
kako je silno zamršen taj problem. 


f 


Francezki napisao MAURICE MAETERLINCK 


.—— —— ——_——— — 


KAD JE SUNCE ZAPADALO 


Sunce se polagano spuštalo za borovu šumu. Žućkasti sjaj, što umara oči, 
razširio se nad njom poput ogromne, bliedozlatne lepeze i sunuo preko 
gorućih vrhunaca bora, zabljesnuo oštrim refleksom po bielim zidinama i 
plamsajućim prozorima, te se pouzdano spustio u krajinu, probudjujući 
nujno čeznuće. 

Na njivama se ništa ne miče. Tiho. Samo cvrčak na medji gudi svoju 


. večernju pjesmicu. Ipak. Na drumu giblju se kola. Visoko natrpano snoplje 


presezalo je krošnje lipa, a sjaje zlatom u žarećem sjaju... Osovina 
časomice uzdahnu pod težinom tereta. 

Inače tiho, mir. 

Uzahna bila je stazica, kojom su išli; s jedne se strane razlievalo tamno 
zelenilo repinoga lišća, s druge u živom kontrastu dizali se žuti talasi 
zreloga žita. 

Mladjahna žena ljepotica išla je korak napried, svježa, živahna, plavolika. 
Lagan, pružen korak, puno tielo svakim bi kretom odavalo živahan tempe- 
ramenat, proljeće života. Za njom koracao je čovjek, možda tridesetgodišnji, 
elegantan, s inteligentnim potezima u licu. Obučen je bio u putno odielo, 
a gnjetlovo pero na mehkom pustenom šeširu bacaše neizrazitu sjenu na 
osovljeno klasje. Mlada se je žena prignula, te otrgrmula s polja različak. 
Bilo ih je tamo mnogo, ugodno im modrilo tu i tamo poškropljeno bijaše 
krvlju cvatućega crvenoga maka. 

Zadumana gospodja Mrazova stala lomiti držak različka i ovijati,ga 
oko prsta. Zatim bi otrgavala sa cvieta listić po listić. Padali_su tihano, 
vrtuljasto. Jedan od njih zaostao je na njezinoj opravi od bieloga satina. 

Mislila je na razstanak, koji je došao tako naglo, neočekivano. 

Njezin se život ima opet povratiti u stare kolotečine. Potražit će sebi 
opet napinjalo, što ga je spravila, kad se s njime upoznala; nastavit će 
vezenje bielih i crvenih ruža, opredieljenih za pokrivalo škrinje. za sitnu 
rubeninu, poslie podne skočit će k staroj gospodji ravnajućoj (ta posliednje 
doba ju donekle zanemari) na domjenak, slušati će njene tužbe o bodenju 
u krsticama i na goropadne dječake, koji joj trgaju najbolje kruške; u 
večerz pak sjediti će u vrtu blizu gredice sa maćuhicama s fantastičkim 
glavicama, a kraj plavih zvončića. Uz nju sjediti će njezin bolan suprug 

u naslonjaču, vas brižljivo zamotan u težak plaid, pa će se razgovarati o 
gospodarstvu i trgovačkim odnošajima. 

Tako će teći dan za danom ća do zime, koja će ih zabrtviti u četiri zidine. 

Nigdje ne ima nade na promjenu; vrieme će prolaziti istim razmjerjem 
kao uz ravnalo, mirno, zadovoljno, ali takodjer jednako mrtvo i prazno. 
Samo onda nastupa mala promjena, kada ih pohodi jovialan gospodin župnik 
i svojim zvučnim, veselim glasom razvedri tužan im dom. Nu on dolazi 
riedko, župničija mu je u drugome selu, a gospodin župnik voli narednost. 

Malo uzdahnu. 

Bilo joj tako drago, što ga je sudbina doniela amo, bio je mlad, zdrav, 
ljubio šumu i prirodu kao ona; naganjali bi se jutrom i večerom u rosi, 
sretni, puni smieha. Možda se je radi toga s njime tako brzo sprijateljila . . . 
Bože moj, kako je k njemu prionula — ne — puka to bijaše navada, što 
ju je uza nj vezala, da, puka navada, popravljala se je donekle, uznemirena 
svojim mislima. Bio je tako dobar, prijatan i pozoran. A sad će prestati ono 
dražestno skitanje šumom i poljanama. Suprug je boležljiv. Stara gospodja 
ravnajuća nerado izlazi, a u ovoj samini ne ima tu drugoga. 

Kada izčezne ovo sunce, što ga sada gleda, kako zapada, on će otići. . 
Osamiti će, a smatrat će vedrim danom, ako ih kadkada pohodi gospodin župnik. 
»U što se zadubiste, milostiva gospodjo ?“, zapita ju mladi čovjek. 

Gospodja se Mrazova prenu. ,U što? Hm, tako! Pogledjite ovaj zapad 
sunca. Sutra ga već ne ćete vidjeti; u ostalom ne ćete ni imati kada; ići 
ćete na korso, evo znanci, prijatelji, pojaviti će se stare navade, ini život, 
tko bi se onda sjećao idiličkih večeri na ladanju!“ 

Ogledala se je koketno, htijući se nasmjehnuti. Šaljivi, lagani ton nije 
joj uspio. Sama je oćutjela skrivenu trpkoću. 

»Milostiva gospodjo . . .“ 

U očima mladoga čovjeka pojavi se nježan prosvjed, ali mlada se žena 
hitro ugnula njegovu pogledu, uprto gledajući preda se. 

» Veličanstvena panorama!“, reče naporno, skupljajući jakost, da ne 
malaksa te ne podlegne tuzi, koja je obuzimala njezina ćutila. 

»Zlo o meni sudite... Već jutrom pohodio sam sva mjesta, koja su 
mi osobito omiljela, da te slike utisnem u pamet, da ih sebi uzmognem po 
volji predočiti. Bio sam i kod kapelice, gdje sam se s vama, milostiva 
gospodjo, prvi puta sastao; položih onamo nekoliko cvjetova, da vas sjećaju 
skupnog nam skitanja, kada me već ne bude ovdje.“ 

»sutra“, dodade, ,ostat će mi samo spominjanje, krasna sjećanja, ali 
ipak samo iluzija . . .“ 

išli su sada jedno uz drugo, jer put bijaše širi. 

Sunce je izčezlo s obzorja. Iz plamenih talasa izlila se po nebu široka 
pruga židkoga bakra, po kojem se prevukao ljubičasti mrak, na okrajcima 
pohlepno razžaren, a žućkasto svietlo neba mienjalo se u ružičasti ton. 

Veći i jači je postajao taj ružičasti dašak, a sva se krajina na skoro 
zalila grimizom. 

Mladi čovjek časak za tim tihano prosbori: 

»i s mojom sobicom težko sam se opraštao ; uz njezino zarašteno okno 
čeznutljivo sam očekivao, kad će zabjelasati vaša oprava. A to je ipak tako 
priprosta sobica sa sajmovskim farbotiskanicama u razpucanim okvirima, a 
galerijom izbliedjelih portraita možda dviju seoskih generacija.“ 

Ruke njihove slučajno se susretnu, oba zadrhću, krv im navali u glavu, 
u sljepočnice. 

Zašute i bez rieči koracahu jedno uz drugo. 

Cvieće i šuma izdavahu jak, težak miris. 

Od sivkastih nizkih vrba uz potok, dopirala je do njih kroz tu tišinu 
ljubavna pjesma. Soprani, mladi glasovi talasahu u zraku, zaplitahu se i 
previjahu, onda polagano postajahu sve slablji te slabiji, pa uminuše u daljini. 

Žene i žeteoci vraćahu se s polja, a kose im zabljesnuše kod vrba. 

Mladi muž i mlada žena pritajeno prisluškivahu tu pjesmu. Možda su 
to bile dražesti dana, što je tonuo, možda čar melodičkih, djevojačkih glasova, 
koji kao da dojekuju u umirenoj krajini ili omaman miris večera... 
Jedno i drugo uzplamti istom čežnjom i željom, koja je uzburkala njihove 
nerve i razžarila krv u žilama. Gospodja Mrazova tresla se je kao u vrućici. 
Neznan, nepobitan zakon mrvio je njezinu jakost, a onda _ mu se poslušno 
predavala. 

»Milostiva gospodjo“, mladi je muž šaputao strastveno, ,odlazim, ali 
svoju dušu ostavljam ovdje. Prije nisam izrekao sve, rekavši kako sam se 
težko opraštao s onom sobicom, ne rekoh, zašto mi je tako omiljela. Bila 
je svjedokom mojih snova i pritajivanih želja, u kojima sam prizivao sebi 
pred oči sladjahan vaš pojav te sanjao o sreći, za koju se nisam nikad 
nadao, da će mi se izpuniti.“ 

Goreći mu dah i zvuk rieči doticao se nje poput strastveno drhćućih 
prstiju, uzrujavajući ju do umora, a njezine krasne, pune ustnice željno su 
se pootvarale, punano, bujno je tielo drhtalo i pripravljalo se je k strastve- 
nomu zagrljaju. 

»Dobra vam večer! zazujao kraj njih starački glas. Baka, sva sgurena 
pod košem suhoga granja, izmiljila je iz talasa žitnoga polja, te prošla uza njih. 

Nestade čara onog intimnog časka i gospodja se Mrazova sgrozila, 
uvidjevši, kakova se to propast otvarala pred njom. Razpjenušena je krv 
ohladnjivala, umirila se i ona reče naglo, odlučno: 

»Povratimo se“, banu bojazljivo, ,suprugu je danas nevoljko“. A pred 
njom pojavi se bliedo lice boležljiva muža, vidjela je razgovjetno bolne mu 
poteze i oči mu sjajuće dubokom vjerom u nju i zahvalnošću prama njoj. 
Da. vratit će se i to odmah. 

A gospodja se Mrazova vraćala. Žurbom sva se je zadihala. Putem je 
sama govorila i puno, neskladno, zamršeno. 

Mladi muž bi joj odgovorio tu jednom, ondje dvjema riečima. 

Zapad se mračio. Pokrajina stilizovala se u neizrazite, tajinstvene likove i 
crte. Šuma se je sgusnula u jednu jedincatu crnu masu, šareni tonovi poljana 

prelili se u sivu koprenu, koja se približavala, gutajući sve. Jedino strn pri- 
držao je još svoje probliedjelo žutilo. Na njemu se gibale biele plame, guske 
vraćajući se same s paše. Već su se vidjele zidine i obrisi krovova. 

Mladi se muž ustavi. 

»Ne ću dalje, milostiva gospodjo; idem ovom stazicom do kolodvora; 
prtljaga mi je već tamo, a sve ostalo je u redu“, dodade žuhkim naglasom. 

Sada, ćuteći se svojom, odlučnost se gospodje Mrazove zatomila. Srdce 
je zahtievalo svoje pravo, a pečalni je žal preplavio niezinu nutrašnjost. ,Od- 
lazi, odlazi!“ U sdvojnoj boli stajala je pred njime, stiskala je prste čvrsto 
u dlan, da joj se nokti duboko zarovali u meso, ali preko suhih ustnica ne 
izpade ni riečca. 

»Milostiva gospodjo ... Klara... zar me propuštate ovako nehajno, 
na tudjinsku ?“ 

Mladi je muž s pritomljenom žuhkoćom i bolom dizao k njoj sklopljene 
svoje ruke. Učini sdvojnu kretnju. 

»Ne stavljajte me na muke, nemojte _ me mučiti!“, i u divljem biegu 
odbrzala je prama selu. Sgrade, ko da si ih tušem oslikao, a iz okana pro- 
virkivale su zlatne niti. Na nebu probljesnu nekoliko zviezda, titrajući medju 
gasnućim crvenilom na zapadu. 

Gospodja Mrazova proletjela selom, te je nestalo kroz vratašca. Na pri- 
dvorju velikoga gospodarstva bijaše živahno. Slagali su doveženo hrašće, 
biela se košulja sluge na kolima bjelasala tamom, iz razsvietljene četvorine 
staje amo tamo bi prolazili stasovi žena, a od hambara dolazio je ća amo 
karajući glas dvorskoga. Njezin je suprug sjedio u naslonjaču, te je zavijen 
ogromnim šalom pušio. 

»Danas je krasno veče“, reče joj sa smieškom na pozdrav; ,ne da mi 
se u kuću. Ostat ćemo još tu, hoćeš li ?“ 

»Da!“ potvrdila je bezbojno te sjela uza nj. 

»Na šest kola dovezli su žito“, tumačio je; ,sutra možemo već mlatiti. 
Potraje li ova pogoda, u tri dana sav božji dar biti će u žitnicama“. | za- 
kopan u svoje brige preo je svoje osnove za najbliže dane. 

Medjutim podpuna tmina pade na kraj. Mjesec poskoči nad krovove, 
te razlije bielo, tužno svoje svjetlo po dvorištu, pa osvietli nekoliko skupina 
muževa i žena. Večerali i poluglasno se razgovarali. Od mjesta, gdje su 
sjedile djevojke, iznenada buknu smieh; djevojke ne znadoše se uzpregnuti, 
pa se nečemu grohotom razhohotale. 

U daljini zazuji dugi, pronicavi zvižduk. 

»Dolazi vlak . .. Sada će otići gospodin Zavora“, natuknu njezin suprug 
pogledavši na nju. 

»Ali Klaro, ti si blieda... nije li ti studeno? A ruke su ti poput leda“. 
| on ih je zabrinuto zagrievao medju svojima . . 


Česki napisao VACLAV PENYREK VANEK 


KNJIŽEVNIK 


Neka nam ne zavide, već neka nas žale, jer evo po čemu se književnik 
razlikuje od ostalih ljudi. 

U njega nema više nijednoga jednostavnog čuvstva. Sve što vidi, i nje- 
gova radost, njegovo veselje, njegova patnja i njegovo razočaranje postaje 
u isti čas predmetom promatranja. On analizuje bez prestanka uzprkos svemu 
i samome sebi i srdca i lica i ljude i glasove. Čim je nešto vidio, pa bilo 
to što mu drago, mora da se pita zašto! U njega nema ni uzhita, ni povika, 
ni cjelova, koji bi bio iskren, nijednoga od onih trenutačnih činova, koji se 
počinjaju jer se moraju učiniti, a da se i ne zna, da se ne razmišljava, da 
se ne shvaća, da se o njima kasnije ne polaže računa. 

Ako trpi, to pravi bilježke o svojim patnjama pa ih svrstava u svome 
pamćenju ; vraćajući se s groblja, gdje je ostavio onoga ili onu, koju je na 
svietu najviše ljubio, govori samome sebi: ,Neobično je, što sam osjetio ; 
bilo je to poput kakve bolne opojnosti itd. . . .“ A tad se spominje svih 
potankosti, držanja susjeda, lažnih kretnja, lažnih boli, lažnih izražaja lica i 
tisuće sitnih i neznatnih stvari, umjetničkih opažanja: kako se prekrstila ona 
starica, što je držala ono diete za ruku; sjeća se one zrake svjetla na pro- 
zoru, onoga psa, što je protrčao kroz sprovod, utiska mrtvačkih kola pod 
velikim crnogoričnim drvećem na groblju, glave onoga čovjeka što je nosio 
lies i kako _ mu se izobličilo lice, nastojanja one četvorice, što su spuštali 
lješinu u jamu, napokon tisuće sitnica, što dobar čovjek, koji trpi čitavom 
svojom dušom, čitavim srdcem i snagom svojom ne bi nikada bio opazio. 

On je sve vidio, sve zapamtio, sve zabilježio, protiv svoje volje, jer on 
je prije svega književnik i duh mu je tako ustrojen, da je u njega odraz 
mnogo snažniji, tako reći naravniji od prvoga udarca, jeka zvučnija od 
prvoga zvuka. 

Čini se, da su u njega dvie duše, jedna koja bilježi, razjašnjuje, tumači 
svaki osjećaj svoje susjede svrhunaravne duše, zajedničke svima: ljudima ; i 
on živi osudjen, da bude uviek i u svakoj sgodi odsjev samoga sebe i odsjev 
drugih, osudjen da se promatra, da osjeća, radi, ljubi, misli, trpi, ali da ni- 
kada ne trpi, ne misli, ne ljubi, ne osjeća poput čitavoga svieta otvoreno, 
iskreno, jednostavno, ne analizirajući sam sebe iza svake radosti i iza sva- 
koga jecaja. 

Ako razgovara, to se njegova rieč često čini zlobnom, a to jedino s toga 
razloga, što mu je misao pronicava i njom razčlanjuje sve sakrivene porive 
čuvstava i činova drugih ljudi. 

Ako piše, ne može se uzdržati, a da u svoje knjige ne izlije sve, što 
je vidio, što je shvatio, sve što zna; i to ne obzirući se ni na roditelje, ni 
na prijatelje odkriva okrutnom nepristranošću srdca onih, koje ljubi ili koje 
je ljubio, pretjerujući dapače da pojača utisak, sav zaokupljen jedino svojim 
djelom, a nimalo svojim osjećajima. 

A kad ljubi, kad ljubi ženu, to je razčinje kao lješinu u bolnici. Sve, 
što ona govori, sve što radi, odvagne on u isti tren na onoj osjetljivoj tezulji 
promatranja, koju nosi u sebi i svrstava to po vriednosti. Baci li mu se 
oko vrata u nepromišljenom zanosu, to će on prosuditi ovu kretnju s obzirom 
na priliku, na točnost, na dramatičnu snagu, pa će je i šuteći osuditi, ako 
misli, da je neosnovana ili zlo izvedena. 

Glumac je i gledalac samoga sebe i drugih, a nikada nije samo glumac 
kao oni dobri ljudi, koji živu bez zlobe. Sve što je oko njega postaje mu 
prozirno kao od stakla, i srdca i djela i tajne namjere, i on pati od neke 
čudne bolesti, neke vrsti razcjepkanosti duha, koja ga čini bićem neizmjerno 
osjetljivim, zagonetnim, što umara samo sebe. 

A njegova osebujna bolest — osjetljivost — čini ga poput čovjeka, 
komu živom oderu kožu, kojemu se gotovo svi osjećaji promeću u boli. 

Sjećam se onih crnih dana, kad su mi prizori, koje sam samo na čas 
vidio, tolikom snagom razdirali srdce, da je uspomena na nje živjela u meni 
poput rane. 

Jednoga jutra, na ulici de !' Općra, posred bučnog i radostnog pučanstvai 
koga je opajalo svibanjsko sunce, iznenada sam opazio kako prolazi neko 
neopisivo biće, starica neka sasvim sgrbljena, odjevena u dronjke, koji na- 
domještahu haljinu, a na glavi joj crn, slamnati šešir, lišen svoga starog 
nakita, jer je vrbce i cvieća već odavna nestalo. A ona je išla i vukla noge 
tako mučno, da sam osjećao u srdcu poput nje same, da, i više od nje same, 
bol svakog njezinog koraka. Podupirala se o dva štapa. Prolazila je ne videći 
nikoga, ne mareći ni za što, ni za buku, ni za ljude, ni za kola, ni za sunce! 
Kamo je išla? U koji biedni stan? Nosila je nešto u papiru, koji je visio 
na uzici. Što? Zar kruha? Da, bez sumnje. Nitko od susjeda nije mogao 
ili nije htio da obavi mjesto nje ovaj put, pa je ona poduzela, ona, ovo 
užasno putovanje od svoje podkrovnice do pekara. Put od najmanje dva 
sata, dok dodje i dok se vrati. | kako bolan put. 

Dignuo sam pogled spram krovova golemih kuća. Išla je tamo gore! 
Kad će stići tamo! Koliko će se puta težko dišući odmarati na stepenicama 
maloga crnog zavojitog stubišta ? 

Svatko se okrenuo, da je pogleda. Mrmljali su: ,Uboga žena“, a onda 
dalje ušli. Suknja njezina, sva izderana, vukla se po pločniku, jedva privezana 
za njezino slabo tielo. Pa zar da je ovdje kakva misao! Misao? Ne, ali 
grozna, neprekidna, užasna patnja. Oh, biedo staraca bez hljeba, staraca bez 

nade, bez novaca, bez ičesa pred sobom do li smrti, mislimo li na te? 
Mislimo li na starce, što gladuju u podkrovnicama ? Mislimo li na suze ovih 
tmurnih očiju, što su nekoć bile sjajne, tronute i radostne ? 

Drugi put, kišilo je, a ja sam išao sam loveći lov po normandskoj 
ravnici, po dubokim brazdama blata, što mi se pod nogom razmočilo i skli- 
zalo. Od časa do časa uzletila bi mučno na kišu koja uplašena prepelica, 
što se šćućurila pod grudu zemlje . . . Hitac je moje puške zatajio od sil- 
noga pljuska, što je padao s neba, te je jedva pucketala poput biča, a siva 
se životinjica srušila sva omaštena krvlju po perju. 

Bio sam tako tužan, da bih najvolio plakati, plakati poput oblaka, što 
su plakali nad svietom i nada mnom ; srdce mi bilo prepuno tuge, a od 
prevelikoga umora jedva sam dizao noge, o koje se liepila glina, spremao 
sam se na povratak, kad opazih nasred polja liečnikova kolica, koja su 
udarila poprečnim putem. 

Ova crna i nizka kolica sa svojim okruglim pokrovom, koja je vukao 
smedji konj, prolazila su poput kakvoga viestnika smrti, što luta ravnicom 
u ovaj kobni dan. Najednom se zaustave; pomoli se liečnikova glava i on 
poviče : 

— Eh! 

Podjoh spram njega. On mi reče: 

— Hoćete li mi pomoći njegovati jednu ženu, što boluje od difterije ? 
Posve sam sam, a trebalo bi je držati, dok joj izvadim kožicu iz vrata. 

— Idem s vama, odgovorih. | uzpnem se u kola. 

On mi izpripovjedi ovo: 

Angina, grozna angina, što davi uboge ljude, provalila je i “na majur 
siromašnih Martinet-ovih. 

Otac i sin umrli su početkom tjedna. Majka i kći upravo su na umoru. 

Susjeda neka, koja ih je njegovala, iznenada je i sama oboljela, pa je 
pobjegla istu večer, ostavivši vrata otvorena i dvije bolestnice same na 
njihovim jadnim ležajima od slame, bez ikakvoga pića, same, same, hroptajući, 
dušeći se, umirući, same već dvadeset i četiri sata. 

Liečnik je upravo očistio grlo majci i dao joj da pije; ali diete, sve 
zaplašeno od boli i od straha, da se ne uduši, uvuklo je glavu u strunjaču 
skrivajući se i nije dozvolilo, da je se tko takne. 

Liečnik, privikao već ovim biedama, ponavljao je tužnim i mirnim glasom : 

— Ipak ne mogu da čitav svoj dan provodim uz svoje bolestnike. 
Bože! ali ovi mi paraju srdce. Kad pomislim, da su ostale dvadeset i četiri 
sata bez pića! Vjetar je tjerao kišu sve do njihovoga ležaja. Sve koke 
potražile su zaklonište oko kamina. 

Napokon prispjesmo na majur. On priveže svoga konja o granu jabuke 
pred vratima, i mi udjosmo. 

Jaki zadah bolesti i vlage, groznice i pljesni, bolnice i podruma udari 
nam u grlo. Bilo je studeno, studeno kao kraj močvare, u ovoj kući tmurnoj 
i nesretnoj, bez vatre, bez života. Ura je stala; kiša je padala kroz veliki 

kamin, odakle su koke razniele pepeo; a iz tamnoga kuta čuo se glas kao 
od prigušenog mieha, što naglo puše. To je disalo diete. 


Majka je ležala na neke vrsti drvenoj škrinji, običnom krevetu seljaka, 
pokrivena starim pokrivalima i starom odjećom i činila se na oko mirna. 
Tek malo okrene glavu spram nas. 

Liečnik je zapita: 

— Imate li svieću? 

Ona odgovori glasom tihim i umornim: 

— U ormaru. 

On uzme svjetlo i odvede me u dno stana, prema ležaju male djevojčice. 

Ona je naglo disala, lica joj upala, oči caklene, kosa sva razčupana, 
grozna. 

Kod svakoga disaja stvarale se na njenom suhom, izpruženom vratu 
duboke jame. 

Izpruživši se na ledjima, obima je rukama stiskala one dronjke, što su 
je pokrivali; a čim nas je opazila, okrene se na lice, da se sakrije u strunjaču. 


Ja je uhvatim za ramena, a liečnik, prisilivši je da mu pokaže grlo, 
iztrgne iz njega veliku bijelkastu kožicu, koja mi se pričini tvrdom poput kore. 

Umah je stala bolje disati i popila je nekoliko kapljica. Majka nas je, 
oslonivši se o lakat, promatrala. | prošapće: 

— Je li gotovo? 

— Da, gotovo je. 

— Hoćemo li ostati sasvim same? 

Strah; grozan strah, drhtao je u njenom glasu, strah pred samoćom, 
pred mrakom i pred smrću, koju je osjećala tako blizom. 

Ja odgovorih: 

— Ne, dobra moja ženo ; ja ću čekati dok vam liečnik ne pošalje čuvaricu. 

I okrenuvši se k liečniku, rekoh: 

— Pošaljite joj baku Manduit. Ja ću je platiti. 

— Dobro. Poslat ću vam je s mjesta. Stisne mi ruku, izadje a ja sam 
čuo, kako njegova kolica odilaze po vlažnoj cesti. 


Ostao sam sam sa dvije umiruće. Moj pas se je Paf izpružio pred 
crnim ; kaminom, i on me je doveo na misao, da bi malo vatre koristilo 
svima nama. 


Izadjem dakle da potražim drva i slame, i do mala je veliki plamen 
razsvjetljivao do u dno sobe krevet djevojčice, koja je opet stala hripati. 

A ja sjednem, izpruživši noge spram ognjišta. 

Kiša“ je udarala o stakla na prozorima; vjetar je tresao krovom ;*čuo 
sam kratak, tvrd i sikčući dah dviju žena, i veselo disanje moga psa, koji 
se valjao pred razsvietljenim ognjištem. 

Život! život! što je to? Ove dvije jadnice, koje su uviek spavale na 
slami, hranile se crnim kruhom, radile poput životinja, trpile sve biede ovog 
svieta, evo umiru! Što su učinile? Otac je mrtav, sin je mrtav. Pa ipak su 

ovi biednici vriedili kao dobri ljudi, koje su ljubili i poštivali, jednostavni i 
pošteni ljudi! 

Gledao sam, kako mi se puše čizme i kako spava moj pas, a u meni 
se iznenada porodi ćutilno i sramotno veselje izporedjujući svoju sudbinu 
sa sudbinom ovih kažnjenika ! 

Mala djevojčica stane hroptati i najednom mi ovo muklo disanje postade 
nesnosljivim ; razdiralo me poput šiljka, čiji svaki ubod ide u srdce. 

Podjoh spram nje: 

— Hoćeš li da piješ? rekoh joj. 

Ona mahnu glavom za znak da hoće, i ja joj ulijem u usta nešto malo 
vode, ali je nije pogutnula. 

Majka, mnogo mirnija, okrenula se, da gleda svoje diete ; ali najednom 
spopane me strah, neugodan strah, koji mi proleti kožom poput dodira 
nevidljive nemani. 

Gdje sam? Nisam više znao! Da li sam sanjao? Kakva me to mora 
pritište ? 

Je li istina, da se ovakove stvari sbivaju, da se ovako umire? |I ja 
stanem zuriti u sve mračne kutove kolibe, kao da ću za cielo opaziti sgureno 
u kojem tamnom uglu ono neopisivo, grozno strašilo, što vreba na život 
ljudi, pa ih ubija, izjeda, mrvi, davi; koje voli crvenu krv, oči upaljene od 
groznice, nabore i uvela lica, bielu kosu i izobličene obraze. 

Vatra je gasnula. Bacio sam u nju nešto drva i grijao sam sebi ledja, 
tako mi je bilo studeno. 

A ja sam se nadao, da ću bar umrieti u ugodnoj sobi, liečnici će biti 
oko moga kreveta, a liekovi na stolovima! 

A ove su žene ostale same dvadeset i čeiiri sata u ovoj kolibi bez vatre, 
hroptajući na slami!... 

Začujem iznenada topot konja i štropot kola; i čuvarica unidje mirna, 
zadovoljna, da je našla zarade, ne začudivši se ni malo ovoj biedi. 

Ostavih joj nešto novaca i pobjegoh sa svojim psom; pobjegoh poput 
žločinca trčeći na kiši, misleći da još uviek čujem hroptanje onih dviju grla, 
trčeći spram svoje tople kuće, gdje su me čekale moje sluge, pripremajući 
dobar ručak. 

Ali toga ne ću nikada zaboraviti, i još toliko toga, što je razlogom, da 
mrzim sviet. 


Francezki napisao GUY DE MAUPASSANT 


STARI PLAMEN 
ROMAN IZ SAVREMENOG HRVATSKOG ŽIVOTA 
(Nastavak) 


IV 


Čutili su obojica, da moraju jedan drugomu mnogo toga reći. Jelović 
je već nekoliko puta prije te večeri znao Andrijeviću onako kao izdaleka 
spominjati, kako opaža na njemu promjenu. I sad, kad je Andrijević govorio, 
zapele su mu nekoliko puta oči o Jelovića, koji ga je uporno gledao i kanda 
bliedio. | onda, dok su ga neki prekidali, kao da se tobože šali, i onda je 
Jelović ostao osbiljan. Sad je evo sjeo uz njega i kanda čeka od njega 
prvu rieč. 

— Dakle stari magjaroni i mi jednaki! 

— Dakako, kod toga ostajem. 

— Vidiš, nasmieši se nešto trpko Jelović, vidiš, kada to naivni koji 
člankopisac protivničkih novina napiše, predjem preko toga sa smieškom, 
kao što i mnogi ljudi kod nas, ali kad ti to s onakovim uvjerenjem i u 
onakom času dobaciš ovdje nama svima, ti, koji si od prvoga, mogu reći, 
zametka napredne misli bio oduševljen uz nju, stradao za nju, kad ti to 
veliš, onda dopusti . . . 

— Jest vidiš, u zametku mi je ta ideja bila simpatična, onda dok smo 
se kupili, dok smo se sastajali, dok smo razpravljali, dok smo puni ugodne 
uzrujanosti, što ga ovakav rad pruža, snovali, pisali, čitali naše sastavke, 
polemizirali, navaljivali, rušili stare autoritete, onda mi je ta napredna ideja 
bila mila. Ali sada, kad je stupila u život i pri prvom svom koraku morala 
da pristane na kompromis s vladajućom strankom u Magjarskoj, od onda 
se počinje moje uvjerenje kolebati, pravo osjećam krizu u cielom svom 
shvaćanju našega političkoga života. 

— Znaš, što ću ti reći? To je naprosto psihologijski pojav, koga bih 
možda mogao nazvati i psihopatologijskim. Ti simpatišeš s manjinom, eto 
to je. Za te ima čar mali krug, koji se bori i ti ulaziš u borbu za to jer 
je borba a ne ogledavaš i ne omjeravaš program, ideale stranke, koja na- 
pokon može mienjati metode i puteve do ostvarenja svojih osnova. Principi 
su, priznat ćeš, napredne stranke i moderni i zdravi. Ona se je otresla histo- 

rizma, državopravnog naklapanja, a bacila se na životnu evropsku bazu, koja 
obuhvaća sve tečevine modernih nauka u sociologiji, u ekonomiji i uobće 
u narodnoj politici. Ali, što da ti to govorim, ti to sam najbolje znaš, a i 
popularizovao si to kod nas sa svojim člancima. 

— Da, da, prihvati naglo Andrijević, ja imam toliko odvažnosti i toliko 
duševne visine, da mogu, ne samo svim svojim člancima, nego i svemu 
tomu programu reći jednu rieč znatnu, proti kojoj smo se mi borili, a ta 
se zove: fraza. Sve su to liepe fraze, dragi Jeloviću, ništa drugo. Izrugi- 
vali samo se Starčevićevoj nauci, da je puna fraze, a mi nismo ništa drugo 
učinili, nego smo našli nove fraze, koje su za to i upaljivale, jer su bile 
nove, svježe, prekovane iz tudjine. To ćeš mi valjda priznati, da tvoji i moji 
članci o podignuću narodne ekonomije nisu bili zapravo ništa drugo, nego 
provedbe njemačkih i českih brošura. Ni ja ni ti već godine i godine nismo 
ni vidjeli pluga ni zavirili u staje, a razpisali smo se u sav mah, kako bi trebalo 
dignuti ,naše“ gospodarstvo. To je samo jedan primjer, kako mislimo tudjim 
mozgom, te su nam glave u Njemačkoj, a noge u Hrvatskoj, ali ne vidimo 
po čem hodimo. Tako je i u socijalnim, vjerskim i šta ja znam sve, kojim 
pitanjima, koje smo sve tobože potakli, a sve bez kontakta, bez živoga kon- 
takta s narodom, o kojem toliko pišemo. A pokojnom ćeš Starčeviću valjda 
ipak to priznati, da je bio čovjek iz naroda i da nije fraza starčevićanaca, 
da je svoj program podpune neodvisnosti Hrvata izvadio baš iz duše svoga 
naroda. 

— Ja sam te pustio, da izrečeš sve i nemoj se uvriediti, meni se čini, 
kao da ti sve ove dane te tvoje krize nisi ništa drugo radio, nego čitao 
starčevićanske novine i to one provincijalne, one naivne. Jest, ja se ne stidim, 
da sam uzimao ideje iz vana. Ja sam, hvala Bogu, po svojim putovanjima 
izkusio štošta i valjda mi ne ćeš reći, da sam nepatriotično radio, što sam 
mnoge liepe i koristne ideje nastojao propagirati u našoj javnosti. Oprosti, 
borniranost je zatvoriti vrata pred naprednim idejama samo za to, što su 
tudje. 

— Sve je to liepo i dobro i ja sam valjada zadnji, koji bi ikad bio 
protiv ovakoga importa, ali treba dobro paziti na veliku opasnost, koja u 
ovom poslu može nastati, a znaš li, koja je to opasnost? Ta, da se naš 
narodni individualizam gubi, mi postajemo indiferentni, cinični, a po tomu 
bez onoga tvornoga soka, koji treba da proniče naš politički život. Posljednji 
njemački socijalista bolji je Niemac, nego li nas koji Hrvat. Smiešno je, 
kako izbjegavamo upravo tu rieč u našim političkim člancima. Svoju zemlju 
zovemo Hrvatska i Slavonija po taktici starih magjarona, koji su izticali 
slavonstvo i druga pokrajinska imena. Mi smo prema potrebi i Hrvato-srbi 
ili takodjer Srbi, premda nam se druga jugoslavenska braća na to smiju. 
Već ni razumni Srbi ne drže do onih, koji su nekoć htjeli jugoslavensku 
zajednicu izrabiti kao podlaganje svih nas srbskoj ideji. Danas je i u Srba 
i u Bugara jaka misao o konfederaciji balkanskih država, pa je prema tomu 
Ovaka naša politika, politika narodnog samoubijstva. Ja što dalje o tom 

mislim, sve mi je jasnije i vidjet ćeš, da ćemo mi ovakim načinom izigrati 
brzo povjerenje naroda. 

Za tim je ovaj razgovor prešao na razpravu o srbskom pitanju, od 
Srba su prešli na Magjare, na Austriju, a Andrijević, što se je dalje prepirao, 
sve je bio življi i sam sa: sobom zadovoljniji. Odlahnulo mu je, da je nakon 
tolikoga vremena mogao izreći sve, što mu se je dugo u duši skupljalo i 
oblikovalo, a i rieči su mu navirale na usta uvjerljive i jake, tako da je više 
puta Jelovića ne samo zatjerao u škripac, već od njega makar i nehotice 
stekao odobrenje, da jest tako. | nakon dugotrajnog razpravljanja, nastao je 
značajan muk, a onda upit Jelovićev : 

— Dakle, drugim riečima, ti ćeš se odmetnuti medju Starčevićance ? 

— Ne odmetnuti, dragi moj, već vratiti. Znaš li, da su meni bili ipak 
najljepši oni časovi, najmirnija duša, kad sam bio Starčevićanac. Moje mišljenje 
i moje čuvstvovanje podžiže opet onaj stari plamen pravaški, koji je, ako 
samo dobro promisliš, u svakoga onoga, tko nije desperateur ili uobraženi 
neznalica. On tinja, samo što svaki nema te snage ili se stidi to priznati. Vratiti 
se k starčevićanstvu znači za mene vratiti se k sebi. K sebi, k zemlji, k narodu. 

— Ti si fantasta. Ja se nadam, da je to tek na čas, da će to proći, jer 
'i valjda nisi promislio, što bi taj tvoj korak značio i kakvih bi posljedica 
imao za te i za nas. 

— Za me? Slabo me poznaš. Kad sam dosad stavljao svoju eksistenciju 
na kocku, mogu i odsad. Toliko sam jak, da mogu jednim mahom riešiti 
sve spone, razumiješ, sve... 

— | Olgu? 

— | Olgu. 

Nastala je stanka, za koje je Jelović slegao ramenima i nasmijao se. 

— Da, da, moj dragi stoloravnatelju, sve sam ja to promislio i kažem 
ti, da ću već od sutra početi provoditi svoje namisli. A ne će to ni biti 
tako težko s Olgom, jer — to ti mogu kao prijatelj povjeriti — ja je i 
nisam tako ljubio, da bi me eventualno bolilo, kad bih je izčupao iz srdca. 

— Dopusti, Andrijeviću, da mi se to ipak čini sve smiešno. Ti si se 
morao negdje porječkati sa svojom zaručnicom, pa je to bacilo refleks i 
na tvoje političko uvjerenje i ništa drugo. Ne mogu ja s tvojom inteligen- 
cijom i s tvojim dosadašnjim radom spojiti tu odluku, da se vraćaš k jednoj 
stranci, koja je sa svojim nazorima okamenjena. 

— Okamenjena! Stara dosjetka. Kad Starčevićanci provode svoja načela, 
onda im velimo, da su petrificirana stranka, a opet kad se stanu moderni- 
zovati, onda im spočitavamo, da odstupaju od nauka Starčevićevih, a ja se 
baš hoću vratiti u tu stranku, jer vidim, da se napredne ideje jako liepo 
mogu presaditi na nacionalno tlo Starčevićeve nauke, dok smo mi dosad 
sadili po indiferentnom tlu. Vidiš, baš taj nacionalisam privlači, jer je u 
njemu budućnost i jer je u njega životne snage. Zidati dalje na starčevi- 
ćanskoj podlozi, to je odsad moj jedini ideal. — A ono, što si spomenuo, 
da će biti za vas kakvih posljedica, ne mislim. Ta za jednim veslom brod 


STARI PLAMEN 251 


ne stoji. Vi radite dalje, a meni više mjesta medju vama nema. Nikad, dragi 
amice, nisam ovu istinu tako jasno progledao kao večeras, kada sam sjedio 
u ovom našem klubu i gledao ove naše ljude, po kojima sam došao do 
porazne bilance, da tu nema ni jednoga naprednjaka osim baš tebe, a uz to, 
da tu nema ni jednog u srdcu Hrvata ne izuzimljući, oprosti, ni tebe. Ti 
si mi odveć kosmopolita i nas se dva nikad ne bismo mogli složiti. 


— Večeras ne, ali možda sutra ili za koji dan, nasmieši se Jelović. 
Kad prospavaš ovu noć, možda ćeš promieniti mišljenje.  Preidealno je i 
absurdno, ne ide mi u glavu, da se u panj starčevićanski može ukalamiti 
naprednjačka mladica. 

— Vidjet ćeš. Nego hajdemo kući, doba je. 

Andrijević su i Jelović ustali, pozvonili konobarici, platili, obukli kapute 
i otišli. Andrijević za to vrieme nije ni jedne rieči prosborio s Jelovićem, ali 
je u srdcu ćutio neko tiho zadovoljstvo. 

Vani nije bila onako gusta magla kao prije; počela se razilaziti . . . 

Andrijević je nekako slobodnije disao i bilo mu baš ugodno, što se 
magla razilazi. Ona magla, što ga je tako mučila večeras, prije nego li je 
išao u kazalište i u ,Spužvu“. 

Putem se je još sjetio Jelović na onu ,aferu“ Andrijevićevu s Dessauerom 
i rekao mu, da će on već sutra gledati, ne bi li se to kako izgladilo bez 
vitežkih ceremonija. 

— A... mahnuo je rukom Andrijević, od mene je u ovoj, mogu ti 
reći, svetčanoj dispoziciji ta afera jako, jako daleko. U ostalom kako hoćeš. 

— Idemo u kavanu? 

— Ne! 


V 


Čuvstvo velikoga zadovoljstva vladalo je Andrijevićem, kad je došao u 
svoj stan. Sve je pjevuckao u pol glasa. Činilo mu se nekako, kano da će 
njegov život odsele biti zanimljiviji i njemu bliži nego dosad. One će sve 
veze, što su ga i neopazice privezale, najedanput prestati. ,Olga — to će 
biti interesantno“, pomisli sa smieškom Andrijević. Čekaj ti, guščice, koja 
si liepo po inspiraciji gospodje majke izfantazirala budućnost samnom, 
s Antunom Andrijevićem! Kako ćeš se sutra praćikati kao ribica, kad ti 
stanem onako sve iz daleka govoriti. O našoj takozvanoj ljubavi!“ 

Ta ga je misao o Olgi silno razveselila, pa kako je već bilo doba 
poodmaklo, a on prilično umoran, zaspao je tvrdim snom, da se negdje 
oko devete probudi. 

To, što je tako u jednom mahu i neobično dugo spavao, činilo se 
Andrijeviću, da je dobar znak. U pisarnu nije htio ni ići. Mrzilo ga je. Prodje 
gradom i začudi se, kad najednom dvadeset koraka izpred sebe opazi svoga 
šefa dra. Mujića, gdje se Mesničkom ulicom uzpinje prama gornjemu gradu. 
Eto liepe prilike, da ga dostigne, pa da mu kaže sve, što je nakanio. No, 

mora priznati Andrijević, da na taj korak još nije bio podpuno spreman. 
On je bio odlučio najprije s Olgom obračunati, a onda istom dru. Mujiću 
kazati. Ali napokon, to je svejedno, zašto da ne kaže sad? Ali tu osjeti 
Andrijević prviput svu težinu odciepljivanja od ljudi, s kojima je dosada bio 
tako uzko vezan. Lahko je bilo sinoć uz vino, te uz buku; medju vršnjacima 
ljudima jednake dobe, baciti nekoliko rieči, koje se uostalom mogu izgladiti, 
ali sad ovako, ujutro, starijemu čovjeku iz čista mira doći s odlučnom be- 
sjedom, koja bi jednim mahom razorila možda sve osnove simpatičnoga 
čovjeka, to_ mu se činilo težko. On je usporio svoje korake i zastajavao 
putem, bojeći se, da ne stigne Mujića, koji je mirnim korakom išao uzbrditim 
pločnikom. Nastane u Andrijeviću borba, što bi učinio. Stane sam sebi 
spočitavati, kako je slab i neodlučan i kako ga već prvi korak u njegovoj 
odluci plaši. Zar sbilja da Jelović ima pravo, e su sve njegove misli tek ča- 
sovita dispozicija jednoga fantasta ? Ne, ne, on se mora odlučiti kud puklo, 
da puklo, kad i onako prije ili kasnije mora doći do toga. 

U to je dr. Mujić već zakrenuo onim strmim puteljikom prama Stross- 
mayerovom šetalištu. Andrijević sve korak po korak za njim. 

O tom se naime radi, kako da mu to kaže. Hoće li mu najprije spo- 
menuti Olgu ili promjenu svojih političkih nazora ? Ne će li se to Mujića 
možda bolno kosnuti i je li ovako na putu umjestno zapodjeti o tom razgovor ? 
Najteže je Andrijeviću to, što mu je Mujić tako simpatičan, što ga je tako 
uviek cienio i upravo uživao u njegovom družtvu. Ta kad ga bude samo 
pogledao onim svojim dobrim očima, ne će li mu se već prva rieč promet- 
nuti u njihov običajni govor ? 

Tako razmišljajući tlošao je Andrijević već na šetalište i zaustavio se 
gore uz jednu klupu, puštajući Mujića, da malo odmakne napred. Gledao 
je dolje na Zagreb, koji se sjajio u jutarnjem zimskom suncu. Dolje je iz 
Ilice dopirala neodredjena buka. Pogled se Andrijevićev gubio tamo dolje, 
prama Savi. U taj čas nije uobće bio voljan da i s kim razgovara, a kamo 
li s Mujićem, već je i dalje dugo gledao, pasući oči pogledima u daljinu. 

Ne, ne sad, bit će već sgode, da govori s Mujićem. Ipak je bolje, da 
prije rieši stvar s Olgom. Kod nje će ići lakše; prama njoj ne će biti ovakih 
obzira, što je tako nekako sam sobom na čistu, da o ljubavi izmedju njih 
ne može biti govora. Ta on će joj dokazati, kako i ona njega ne ljubi, kako 
tek vidi u njemu budućega muža i ništa drugo. On će joj predočiti, kako 
bi im život bio zapravo nesretan, jer su tako dal-ko jedan od drugoga. 

U tim mislima ode do uzpinjače i spusti se u doljnji grad, da protuče 
ovo vrieme do dvanaest sati u kavani, jer će Olga u to doba izići iz glas- 
benoga zavoda. 

Kad je puknuo top, bio je već Andrijević u Gundulićevoj ulici šetajući 
pločnikom. Nije dugo čekao, jer eto mu u susret Olge, koja mu smiešeći 
se pruži ruku. Učini se Andrijeviću, kao da je nikad nije takovu vidio, u 
nekoj veseloj uzrujanosti i s pogledom, koji je kušao prodrieti mu u nutrinu, 
I crvenija je nego obično, sad je li to od svježega zraka, koji je unatoč 

podnevnoga sunca hladio ili od česa drugoga. Čini se Andrijeviću, da je 
nekud i ljepša, ovako kad uz njega ide umotana u bielu zimsku bou. A ide 
tako, da se koji puta dotakne laktom njegove ruke kao nehotice, a ipak to 
Andrijeviću godi. U jedan čas mu je bilo jasno, da još ne će moći sad sve 
ono reći, što je htio. Po gotovu se sva njegova sinoćnja i današnja odluka 
razplinula, kad je ona sama prva započela razgovor, a rieč joj je zvučila 
meko i intimno, kadkada gotovo drhtavo — tako da se Andrijević čudio. 

— Čudno je, kako ste ono naglo otišli sinoć iz lože. | majci je bilo 
čudno. Ni mi nismo do kraja ostale. Otišle smo kući, a da nismo putem 
ništa govorile. Znate, ja sam bila posve smućena. Nije mi se dalo nikako 
vjerovati, da vam nije dobro. Svašta sam mislila. 

— Nešto se dogodilo .. .“U ostalom pustimo sad to. Nije možda sgoda, 
da sad ovdje o tom... 

— | dugo, dugo nisam mogla zaspati. Znate, plakala sam. 

— Plakali ste. 

— Kao nikad. Reći ću vam otvoreno. Pala mi je na um misao, kao 
da vi — 

— Što? 

— No da, kao da vi više ne osjećate za nas kao prije. Čudni ste, jako 
čudni bili. Neobično mek. 

— Hm! 

— Morate priznati, da se niste nikad dosad tako pokazali prema meni. 
Niste me pravo ni pogledali. | ja sam sama sebe pitala, pa što smo mi 
zapravo jedno drugomu. Izmedju nas dosad nije pala još nijedna intimna 
rieč. Ljudi nas drže zaljubljenima, a mi o tom ništa ne znamo, nije li tako? 

— Kako možete ovako govoriti ? 

— Moram. Držim, da bi se ipak to moralo jednom riešiti. Dosad smo 
uviek u našim sastancima i razgovorima čavrljali, šalili se, i doduše ugodno 
zabavljali, ali — 

— Ali? 

— Nemojte se graditi nevještim. Vi me ne volite. 

— Volim. 

— Vidite, to ste rekli u šali i to ništa ne znači. Ta se rieč ne govori 
sa smieškom, već s osjećajem. Ja bar tako mislim. 

— Dakle ne volim. 

— Ne, ne, gospodine Andrijeviću. Ja u posljednje vrieme opažam, da 
ste hladniji spram mene. Ne mogu se doduše pohvaliti, da ste mi ikad baš 
službeno očitovali ljubav, ali bili ste drugačije intimniji. Znali ste čitave sate 
sa mnom razgovarati, muzicirali smo, gledali zajedno kroz prozor, išli za- 
jedno, sve je bilo tako neprisiljeno, tako liepo. Ali od neko doba očevidno 
se dosadjujete u družtvu sa mnom. Uviek nastojite, da nekamo pobjegnete. 
Vjerujte, da se nisam nadala, da ćete i danas doći preda me. Možda ste i 
došli tek iz navade ili jer vam je bilo dosadno. Šta me gledate? Istina je. 


| onda, molim vas, što to znači. Vi ćete sad ići sa mnom kući, odpratit 
* 

ćete me, poljubiti mi na razstanku ruku i stvar je svršena. Mi se nismo po- 
maknuli ni za jedan korak napried od jučer ili prekjučer. Vidite, vi nemate 
ni jedne rieči u svoju obranu. 

— Moram reći, gospodjice Olgo, da niste tako govorili nikad prije. 

— Kako? 

— Ovako direktno. Dopustite, da vam kažem, kako ovaj način vašega 
govora ne odaje prave ljubavi. 

— Valjda za to, što je iskren. 

— Ne, nego za to, što ovako sve razpravlja. Vi ste me saletili. Vi ste 
ovo sve smišljali, što ćete mi reći. Dopustite, da kažem, kako je to pro- 
računano, a ljubav nije proračunana. 


— Uistinu ja sam sve promislila. Zašto da igramo igru, kod koje ja 
mogu izgubiti. Vi ne! Vi liepo napustite naše, recimo, prijateljstvo, ohladnite, 
prestanete nas polaziti, i s Bogom! Vi, kako rekoh, u tom ne gubite, ali 
kod mene ostane nešto, kod česa gubim. Ljudi su nas već skupa vidjeli, 
ljudi misle i nagadjaju, da ćemo se uzeti, po gotovo kad ste vi s mojim 
otcem zajedno radili, a na koncu konca ne dogodi se ništa. Koliko se mla- 
dića za to vrieme ne smije ili ne može k meni približiti! Mladića možda, 
koji me ljube... 

— Ah, sad znam, s koje strane taj vjetar. Vi mi imate još nešto da 
kažete. Netko se interesira za gospodjicu Olgu. 


— Pa ako baš hoćete znati, interesira se. Jutros mi baš na polazku iz 
kuće donio služnik veliku kitu cvieća s kartom. 
— S kartom gospodina Mirka Gregorca. 


— Vi znate. 

— Slutim, znam ... Da, vi ste i zavriedili gospodina Gregorca. Vi pri- 
stajete jedno drugomu. 

— Našli ste za vriedno narugati se. — Olga se ugrizla za ustne i 
umuknula. 


Prolazili su izpred sveučilišta cielo vrieme šuteći. Sunce je sjalo i caklilo 
se po inju na onomu drveću sveučilištnog parka. Uz ogradu stajali su na- 
slonjeni neki sveučilištarci i sunčali se. Jedna je hrpa živahno razpravljala. 
Oko kioska je bila još veća hrpa. Svi su pogledali za Andrijevićem i Olgom, 
koji su prošli dalje Prilazom. 


Andrijević je držao, da je sad sgoda, da započne govor _ o onom, što 
je imao reći Olgi. Sad, kad ju je onom opazkom o Gregorcu uvriedio, može 
nadovezati liepo sve, štogod hoće. Pa eto ona mu je zapravo išla s cielim 
razgovorom u susret. Ne će uobće nikad više biti takove prilike, da joj 
kaže svoj ljubavni opraštaj, nego što je sada. Pače, ako sad ne kaže, ako 
se stane opravdavati, opet će zapasti još dublje. Treba dakle sve reći. I kad 
je Andrijević već otvorio usta, da reče, predomisli se i zamukne. 

Bio je ljubomoran na Gregorca. Kolikogod je ravnodušno slušao Olgino 
pričanje, ipak ga je danas svojim neobičnim razgovorom osvajala. Taj žar 

kojim je govorila, to uvjerenje! I sad se stao Andrijević u duši koriti, kako 
je slab, i to slab naprama jednoj ženskoj, koju je dosad smatrao guščicom. 
A ipak nije gušćica, kad ovako govori. Što više: ona je praktična, prora- 
čunana žena, koja na koncu konca ima pravo. Možda ju je ta kita cvieća i 
taj Gregorac, koji za njom izdaleka hodi, ipak stao zanimati, pa mu je eto 
stavila danas nož pod grlo i to baš danas, kad je odlučio razstati se s njom. 
Po svoj prilici i majka tu ima svoje prste. Ona ju je očito i preparirala. 

Sve se ove misli križale u glavi Andrijevićevoj, kad je šuteći prošao 
s Olgom izpred sveučilišta. Šutili su i po Prilazu, dok nije Andrijević, hoteći 
prekinuti neugodnu šutnju, počeo vjerovati ni ne znajući pravo, što će se iz 
toga razgovora razviti. 


— Oprostite, gospodjice Olgo, oprostite mi, što sam vas uvriedio. 
Nisam mislio. Ali, kad ste mi spomenuli Gregorca, bilo mi je težko ... 

— Ha, ha, ha! 

— Uistinu. 

— Ljubomor! 

— Zovite to kako hoćete, ali ja mislim, da već iz toga, iz te_ moje 
nagle uvrede možete zaključiti, kako nije istina, da ja za vas više ne osjećam. 
Naprotiv, upravo danas postali ste mi bliži. Ja ne znam, kako je to, ali 
eto iskreno ću vam reći: do danas sam vidio u našem saobraćaju samo 
prijateljsku vezu, ali od danas je to nešto više, nešto dublje... 

Andrijević je vidio, da Olgi gode ove rieči, pa je nastavio sve većim 
žarom: 

— Vaše se oko danas drugačije kriesilo, vaše su rieči drugačije zvučile. 
Mekanije i — intimnije. Vi, baš vi ste krivi, što sam — priznat ću vam — 
naprama vama bio nešto hladniji. Sumnjao sam, čekao sam. Htio sam u 


. oku i u biću vašem naći ono, što će mi zajamčiti sreću s vama. Ta, ja 


sam ne jedanput razmišljao u duši o tom braku, koji bi imao biti izmedju 
nas, a kojega i moji i vaši prijatelji drže već stalnim. No, jesam li mogao 
o tom misliti, dok ne nadjem ljubavi. Vi mi je, gospodjice Olgo, niste 
pokazivali. Bar ja je nisam nikad opazio. Danas sam istom pročitao iz 
vaših očiju ljubav. Danas, čas prije. | zato mi morate onaj moj rug oprostiti. 

— Vidite, takav mi se svidjate. Takav kao sad. A ipak zato sve trebao 
je tek jedan spomen o — Gregorcu. 

— Gospojice Olgo! 

— Ah, gledajte ga prieko. Nego da je on. Šeta i gleda prieko u naše 
prozore. 

Andrijević je na drugoj strani opazio u istinu Gregorca u elegantnom 
odielu, sa štapićem u ruci i ružom u zapučku. Kad su došli do Olgina 
stana, onda ih je Gregorac pozdravio. 

— Vidite, on je neumoran. Zar ne, da bismo pristajali jedno drugome, 
kako ste vi rekli? 

— Ne mučite me, gospodjice Olgo. 

— Pratite me još do gore. Ne ćemo se ovdje razstajati, kad nas on gleda. 

Andrijević je dopratio Olgu gore u prvi kat ponudivši joj ruku. Ona 
se obiestno smieškala čavrljajući koješta. Andrijević je sasvim zaboravio bio, 
da je imao danas s Olgom govoriti odlučnu rieč. Kao da te misli nikad ni 
bilo nije, on je šaleći se s Olgom, došao do njenih vratiju i tu pozvonio. 

Još mu je, kad su se otvorila vrata, rekla, neka svakako dodje k njoj 
pod veče, a onda mu pružila ruku na oproštaj. Andrijević je privukao ruku 
k sebi i htio ju poljubiti. 

— Ne ću, da mi ljubite ruku. Ne, ruku! 

— Nego? 

— Ovdje! — uprla ona dražestnim kretom ruke u lievi kraj lica i sklo- 
nila mu se. 

Andrijević ju je naglo obuhvatio i poljubio u lice, na ono mjesto, gdje 
mu je ona pokazala — a na to Olga brzo zamahnula u kuću. ,Tko bi bio 
pomislio, da je u njoj toliko vatre“, pomisli u sebi Andrijević, spuštajući se 
niz stube. | to baš danas, baš danas, kad je htio učiniti svemu kraj. 

Izišavši van, vidio je prieko Mirka Gregorca, gdje još uviek šeta i 
gleda na Olgine prozore. 

(Nastavit će se) 


»PRASTARA PRIČA“ 


Kroz bezbrojne vjekove, od osvita čovječanstva, koje se oslobadja iz 
okova tame, on se uzdiže nad obzorjem historije, u mukama utonuo, a 
s plamenom ponosa i prezira u oku — on, božanski dobročinitelj ljudstva, 
komu svjetlo darova, a s njim kulturu i ljepotu, on, Prometej svjetlonoša, 
neumoljivi protivnik tiranije i premoći. 

Kroz bezbrojne vjekove, od osvita ljudstva, koje se oslobadja, on na 
stijeni muka razpet, on slobodan duh, prvi mučenik. Sliepa i poslušna ga 
snaga Hefestova gvozdenim okovima prikiva na goru muka, klin za klinom 
zabija, prsa mu probija, a slugan mu se gospodara nebesa podruguje: | 

Tu budi sada tvrdoglavim, kradi svojinu bogova. — I daj ju stvorenjima 
dana! Šta veliš? Hoće li smrtnici — moći tebe iz tih okova i muka osloboditi ? 

Oganj poruga baca na rane prikovanoga, kako su to poslije imali, da 
učine druge skutonoše nasilja s drugim mučenikom. Prastara priča! Ta 
sjećamo se; ,A oni, koji prolažahu onuda, hulili ga, klimajući glavama i 
govoreći: Ako si sin Božji, zašto ne izbaviš samoga sebe? Sidji s križa! 
— A poglavari svećenički izrugivajući mu se dometahu: Izbavlja druge, a 
sebe samoga ne bi bio u stanju, da izbavi.“ 

Razapeti izpija kalež muka do dna. Okeanide ga okružuju glasbom 
taštih rieči, plačljivog, a nehajnog saučešća; Okeanos, bogat godinama i iz- 
kustvom, pravu mu mudrost priča o stanju: 

Prometeju, vidim i najbolji ti savjet — dati mislim, premda si sam u 
stanju, da si savjetuješ. — Uvuci se u se, promieni i poprimi nove običaje. 
— Jer i s bogovima ravna drugi sada vladar. 

Napokon se pojavi i Hermes izaslanik svemožnoga, riečiti diplomat, 
zaštitnik svih, koji trguju novcem ili savješću, Hermes ugladjenog obličja, a 
podle duše, koji uviek drži sa siledžijama, koji uviek gazi palu veličinu . . . 
Prastara priča! Praktični razum nagovara na kompromis, da ublaži srce 
moćnoga neprijatelja, da mu odkrije vlastite tajne, u čem je ključ budućnosti . .. 

Jer tvrdoglavost, kad razumnost njom ne ravna — Sama po sebi ništa 
ne znači i posve je nemoćna. — Prosudi, ne poslušaš li moj savjet, kakova 
— Te čeka bura, i kako strašni valovi — Neizbježivih poraza... 

Buntovnik se ne ponizuje, ne polaže oružje pred tirana. On da popusti, 
da se dragovoljno skrši? Bilo je vrieme, kad lutaše rod čovječji u tmini i 

bezkrajnoj biedi ; sliepi i gluhi, goli i slabi, ljudi ,,gledahu, a ne vidješe, slušahu, 
a ne čuše.“ Obradjivati zemlju ne znadjahu, hranom bijahu zvjerima, skrovišta 
svoja nalažahu u pećinama i jazbinama podzemnim. Tek on, titan Prometej, 
razsvietli ovom iskrom sunčanom, a od nje zaplamsa svjetlost, koja u tren 
oka razsvietli sve putove, kao što znanost odkriva čovjeku tajne prirode, 
podjarmljuje mu cieli sviet, ljepota mu stvara umjetnosti i odkupljenje tiela 
i misli. On, on to uradi — duh kritični, duh svjetla, duh bune i slobode. 
| eto sada da podlegne vladaocu, silnom radi ustaljene hierarkije, radi . 
radi nitkovskih sluga, ali koja je bog mržnje i čiji život isto tako podkopava 
smrtnička tajna? Gubi se — kliče poslaniku: 


Štuj, moli, laskaj neprestano vladaocu — Snagu Zeusovu ne čujem nikako 
— Neka vlada i gazduje još kratko vrieme — kako mu drago; ta nije mu 
dugo vladati nad bogovima. 


I razpeti je na Kavkazu upro pogled u dušmanina, koji je bio u stanju, 
da ga prikuje, ali ne može da ga svlada. [ vihor, razbješnjen burom, zastire 
mu obzorje, zemlja tamni, gromovi ju sieku, a proždrljivi jastreb zabada 
krvavi kljun u ponosnog sužnja... Doskora će se otvoriti zemlja, da ga 
proguta, da mu ogromne stiene baci na prsa i u grobu da ga zakopaju 
živa... Jer se bezsmrtnim ćuti, kao priroda suprotstavljena prolaznim tiranima, 
kao slobodna misao, koja u oči gleda, obmami i okrinkanoj slabosti; moćan 
je i bezsmrtan, on najmoćniji faktor u povjesti čovječanstva: vječni revolucio- 
narac — duh. 


Prastara priča... 
I novo se odigrava pred našim očima poglavlje, novi čin nikad nedovršenog 
igrokaza borbe izmed genija slobode; i gospodujućih na Olimpu bogova. 


Na najprostranijoj se pozornici odigrava ta borba, što je pozna historija, 
odigrava se na tlu našim osjećajima najbližem: u Poljskoj. 


Iz sna se trgnu duh kritike, duh slobode, duh revolucije. Okom se u 
oko sukobio s olimpljanima, koji imaju u svojim šakama gromove i bez- 
brojnu množinu sluga. On — tvorac kulture, koja se može začeti samo u 
slobodi, on svjetlonoša, koji stavlja nametnike bogove u nemoćni strah. 

Borba... 

Zemlja se tresla, dok se titani borili, elementi se komešali, kao vihrom 
šibano more. 

Danas Titan kao da je obnemogao. 

Poslanici tradicijskoga Olimpa grabe klještama plemenito tielo. Vuku 
ga do pećinastih gora. — Prikivaju ga na križ muka. Jastreb oštri krvave 
kanjče, da ih zarine u srdce, koje je toliko ljubilo. 

A medju onima, što stoje pod križem mučenika, da pomognu mučiteljima, 
da se narugaju žrtvi, da slome buntovnika i da ga pod vlast olimpijaca drago- 
voljno odvedu, i oni se tu nalaze: Poljaci. 

Od razpetog na stieni darovatelja svjetla i dobrote, sjena pada na cielu 
zemlju. Boli njegovom potresu se svi elementi. 

A plemenite žene pune su znatiželje i nježnog saučešća i — odlaze. 

A senatorski, miroljubivi, slabašni starac nagovara: pokori se prkosni 
duhu. Nagodi se s vladarom. Vidiš čemu te dovela tvoja drzkost. Moć je 
protivnikova neizmjerna. Oprostit će pokornome; predaj se na milost i 
nemilost. 

A lukavi Hermesi, trgujući tudjom savješću, jer svoje davno već nemaju, 
postadoše drzki kao sretni pustolovi, podruguju se sputanome protivniku, 
nagovaraju ga, da se pokori, da usvoji načelo, što se upotrebljava isto tako 
u trgovini kao i politici : do ut des. Napokon se priete, strašne pokazuju grozote. 

A svi, puni užasa nad hulenjem Prometeja, puni mržnje na mahnite mu 
čine, na djela po njem već dovršena. 


» Glupanom“ nazva ga Henryk Sienkiewicz. 


»Romantizam (naprednih) ... zapravo je politička nezrelost, nesposobnost 
političkoga mišljenja . . .“ doda drugi. 

On duh, vječni revolucionarac, usudio se nositi svjetlo sviesti tamo, 
kuća ga ne odnesoše vjekovi njegovih i tudjih olimpijaca. I o slobodi govori, 
kad vjekovi njegovih i tudjih olimpijacah te rieči nisu ni izgovarali. | o ljepoti 
čina zbori, dok vjekovi njegovih i tudjih olimpijaca poznavahu samo vrlinu 
poslušnosti. 

Dobro je dakle, što je postao buntovnik manje opasan — jer je o tu 
stienu prikovan. Sam je ovu sudbinu na se navukao, a skoro i na naše 
nevine glave. Velika je moć Zeusova, pokorimo se — plazeći lakše ćemo 
se domaći naših ciljeva. 

Otidjoše. 

Otidjoše — da i nadalje trguju tim dobročinstvima, koje je on izvojevao 
od olimpijaca. Otidjoše, a sputani titan gleda s visine svoje kazne. 

Je li to moguće? 

Negda si ti narode Prometejem nazivan čovječanstva! Tvoji pjesnici 
vidješe u tebi spasitelja naroda... 

Danas, kad je iz krvi i kostiju tvojih izišao junak — zar da slaviš nove 
slave s trulim idolima? Zar je tebe dostojno, da se rugaš borcu, trošeći 
obilno stečene po njemu tekovine (uspjehe) i ne dajući ih njegovoj braći? 

Zar uviek i svuda ta prastara priča ? 


* * * 


Sjetimo se njenih daljnjih akorda. 

Izkušavana od Hermesa i stražen budućim mukama, Prometej ne spušta 
glave. Znaj — kliče. Znaj da ne bi htio promieniti svoje muke — s tvojom 
službom. Volim tu biti stražarom — Granitnih stiena, već tamo Zeusovim 
dvorjaninom. 

Za svjedoke zazivlje prirodu, jer u njoj ništa ne gine. I bačen u pod- 
zemlje Hadu, od pasa gazdinih kidan, na postelji najstrašnijih muka — Prometej 
ne umire! 

Ne umire Prometej — i povjest ne pozna nijedne sile, koja bi mogla 
satrti vječnoga revolucijonarca duha. Zakopan u dubinama Tartara ili na 
nepristupačnoj klisuri prikovan, konačno će biti oslobodjen. Po kome? Velikan 
pjesnik, koji je u svojoj veličajnosti stvorio simbol buntovnoga titona, predvidio 
je, da će ga osloboditi Heraklo. 

»Orčka ga usta Heraklom zvahu. 

Ma da se zapravo pukom nazivlje . . .“ 

Buna proti posvećenoj sili pobjedjuje bo bezuvjetno onda, kad zalije 
družtvene temelje, kad obuzme puk. Tada nema sile, koja bi mogla zaustaviti 
triumf Prometejev. 

Prastara priča! ... 

Neumrl je on — i nesuzdržljivim stupanjem putuje po zemlji. U svakom 
vieku povjesti mienja svoj oblik, ma da mu je suština nepromienjena: duh, 
vječni revolucionarac. 

Jedanput po njemu dano svjetlo smrtnicima, teži uviek po svojoj naravi 
k nebu i lako osvjetljuje sve, što na zemlji živi. Kada se promienila crkva 
u Olimp, ne sjećajući se svoje prošlosti; Prometej je poprimio obličje Husa 
i Giordana Bruna — i pobiedi. Kada se na zapadu promienile stare dinastije 
s dvorovima u Olimp, Prometej se preobrazio u apostole prava naroda — 
i pobiedi. Kada se promienile u Olimp sile izrabljivanja i bogaćenja na račun 
tudje zarade (tudjeg rada), Prometej je navukao na se haljinac radnički 
i pobiedjuje. 

Nemoćnim Okeanima i lukavim Hermesima ostaje prezir kroz sve vieke. 

I misli li tko, da će se stupanje duha svjetlosti i slobode zaustaviti u 
granicama velike te tamnice naroda, kakva je Rusija, premda je čuvana od 
dobrovoljaca poljskih? 1 misli li tkogod, da prikovani junak ili čak u provalije 
Hada bačeni prestaje biti živim i djelotvornim? Tu da Heraklo, upregnut u 
najteže poslove, u augiasove konjušnice bačen, neće dospjeti i djela dovršit ? 

Prastara priča... 


Poljski napisao WILHELM FELDMAN 

PEPE HENNEBERG 


[ ne zovu ga drugačije nego Pepe. A to 
je onaj uviek veseli, uviek spreman na šalu, 
epe. Ne znam, sjeća li se tko, da je Pepe 
bio kad zle volje. Pun, što no rieč . Mutter. 
witza“. Gledaš ga, pa se ne možeš oteti, a 
da se ne nasmiješ. Kad smo ono g. 1895. 
i 96. bili utamničeni u belovarskim uzama 
radi spaljenja magjarske zastave, bio je Pepe 
tako reći duša našeg uzničkog života. Da 
nije njega bilo, onaj bi nam život bio mo- 
noton, dosadan. Pepe je svojim dosjetkama, 
šalama, humorom, pjevanjem, oponašanjem 
glasova te muziciranjem na raznim instru- 
mentima podržavao medju nama dobruvolju, 
a uza nj je svak lakše izčekivao, da mu 
iztekne rok, pa da izadje van, na slobodu... 
Pa one generacije djačke, što su s Pepom 
Hennebergom prošle na sveučilištu, kolike 
su s njim uspomene proživjele! Još ih 
uviek žive nose sa sobom. A gdje sve ne 
poznavaju Pepu, kad je putovao malo ne 
O čitavoj Hrvatskoj, Slavoniji, Bosni i 
ercegovini, Dalmaciji, Istri, Kranjskoj 

U Minchenu je učio slikarstvo kao go- 
tovo svi hrvatski slikari, što su ondje bo- 
ravili. Henneberg je bio i u Rusiji, Českoj, 
po Bavarskoj i t. d. Nabrajamo to za to, 
jer je iz svih tih što hrvatskih, što ostalih 
krajeva ponio svu silu nacrta i skica, koje 
je kasnije izradio. 

S putovanja po Rusiji odjek je i naš umjet- 
nički prilog ovoga broja ,,[z luke u Odesi“. 
To je jedan od onih bačuška, ruskih ribara, 
što ih običava u luci Odesi čitav niz sje- 
djeti na kamenom molu i čekati, dok se 
što uhvati za večeru. Pepe Henneberg na 
ovoj slici izlazi kao osobiti umjetnik u sli- 
kanju mora, upravo je minucioznom toč- 
nošću prikazao, kako se lahko giba Crno 
more ... | na nekim drugim slikama i 
skicama, vidi se, da ljubi slikanje mora, 
vode, slapova. 

Dok je Pepe više poznat kao humorista 
i komičar, njegovi su umjetnički radovi 
manje poznati javnosti.  Najrazšireniji je 
njegov portret Eugenija Kumičića, koji je 
oleogratskim putem reproduciran i u više 


hiljada primjeraka razširen po hrvatskim 
krajevima. Od velikog niza Hennebergovih 
radnja spomenut ćemo ovdje nekoje kao 
n. pr. Satir Vuk (akvarel), Slap kod Sasta- 
vaka (crtež perom), Velebitski kozar (uljena 
slika), Portrait maloga pl. K. (uljena slika), 
Vrbnik (akvarel), Prijatelj Vasiljev (portrait 
u ulju), Dolina Gacke (pejsaž, akvarel), 
Na Savskoj obali (ulje na drvetu), Majčina 
maza (uljena slika), Mlinovi u Švici (crtež), 
Slap Gacke (uljena slika), Ribarska koliba 
Prvoslo slika), ,Garov“ (akvarel), Stari dub 
akvarel), Mali čobani (uljena slika) i t. d. 

Osim toga radio je Henneberg sijaset 
nacrta, prodanih većinom za razglednice. 
(Od toga spominjemo neke, što se nalaze 
u svjetskom prometu kao ,Amor u kvaru“ 
»Frau Resi“, ,Pometač“, ,Pullach na [saru“, 
»Pred kavanom“ etc.) Ima mnogo tu i tamo 
razsijanih portraitnih skica olovkom, cr- 
venkom, uljem i ugljenom, te kako gore 
spomenusmo, raznih nacrta, skica i gotovih 
radnja s putovanja. 

Original našeg umjetničkog priloga ,lz 
luke u Odesi“ nalazi se u vlastničtvu nar. 
zast. g. dra. Ante Pavelića, koji nam je lju- 
bezno dozvolio reprodukciju. Drugi prilog 
Hennebergov je jedan od mnogih njegovi 
crteža perom, u kojima je, mora se priz- 
nati, majstor. Tako finog, pravilnog te pre- 
ciznog crtanja riedko je naći. ., 

»Hrvatska Smotra“ u daljnjim svojim 
svezkama još će po koji put donieti koju 
radnju našega Pepe. 


PA 


TOMO BLAŽEK 
(O stogodišnjici njegova rodjenja.) 


Ni on nije bio najmanji u narodu ilir- 
skom. Malo je spjevao, tek stručak pjes- 
mica, ali su bile osobito jaka mirisa i ,do- 
morodci“ su ih željno izčekivali u Danici, 
kako nas uvjerava njegov prijatelj Antun 
Niemčić, koji mu je izdao veći dio pje- 
sama pod nadpisom ,Političke pjesme po- 
kojnoga Tome Blažeka“. To je bilo godine 
1848., a Blažek je umro g. 1846. ne navr- 

šivši niti 40-tu godinu (rodio se naime 
1. ožujka 1807.). Političke piesme zove ih 
Niemčić, ili takodjer narodno-političke (u 
uvodu), hoteći time označiti smjelost i go- 
tovo revoluciona“nost njegovih rodoljubnih 
misli. koje unatoč onoj ranoj dobi ne odaju 
ni naivnosti ni banalnosti. Pisala ih je 
duša, koja je u mladosti svojoj imala u 
sebi satiričnu, veselu i kadagod pustopašnu 
žicu pjesničku. Boležijivost je njegova bila 
uzrokom, da je satira otvrdnula u sarka- 
zam, a on sam se više nekako povukao u 
se. U posljednje se vrieme sasvim uvukao 
u se. Dugo je vremena prošlo, što se nije 
javljao u Danici, ali pjevao je svejednako. 
Pjevao je sam za se, ,nečuven“, zatvoren 
u svom ,varaždinskom kaštelu“, u ,hrpi 
kamenja“. Prijatelji su dolazili k njemu, 
pa kad je bio osobito dobre volje, pročitao 
bi im koju svoju pjesmicu. Jednom su mu 
takvu pjesmu bez njegova znanja uzeli i 
objelodanili, a on se ljutio. Pjevao je i 
njemački, kako se poslie u njegovoj osta- 
vini našlo. 

Iz mladosti mu se, dok je još bio bo- 
goslovac, sačuvalo i latinskih pjesama, sa- 
tiričnih i korektno po metru izpjevanih. 
Niemčić ga posve naivno opravdava sbog 
toga: ,Nu to nije krivnja pjesnikova, već 
povremenog tadašnjeg duha, duha koje 
smiešne okostnice žalibože čuvamo još | 
dan danas na štetu i porugu naše narod- 
nosti pred licem svega svieta.“ Ove je 
rieči napisao Niemčić u predgovoru na 
samu staru godinu 1846. u Novom Marofu, 
a slagar (!) u Zagrebu g. 1848. dodaje tim 
riečima interesantnu opazku : ,Ovaj rukopis 
stiže nam prije u ruke nego što stališi i 
redovi kraljevinah Dalmacije, Hervatske i 
Slavonije stvoriše onaj zaključak, kojim se 
podigao na čast diplomatičnu narodni jezik. 
Od ovo doba nastaje za naš narod nova 
epoka.“ 

Mi to Blažeku ne ćemo uzeti u grieh, 
već nam je pače žao, što nije Niemčić u 
cielosti priobćio tu djačku latinsku satiru 
Blažekovu, već samo odlomke, po kojima 
se vidi, koliko je u njega bilo satiričnoga 
duha. Tu naime izsmijava nekoga svoga 
druga Turopoljca, silom pjesnika, kako su 
ga bogovi potjerali sa Helikona, a satiri 
izšibali. Mnogo je Blažek i francezki čitao, 
ali je uz svu svoju klasičnu, francezku i 
njemačku erudiciju sačuvao originalnost 
misli. Ova je naobrazba utjecala više na 
formalnu stranu, na dikciju, koja je ple- 
menito jednostavna. 

Tugaljiv je i nešto gorak Blažek u svojim 

jesmama. To je sbog spomenute njegove 
oležljivosti. Bio je naime Blažek hrom 


kao i ,Byron, Walter Scott, Soult, Talley- 


rand, Bajazet i Filip“, kako veli Niemčić. 
Ohromio je nakon bolesti baš pod konac 
bogoslovnih nauka, a ostala mu le i dalje 
utajena bolest siće (phtysis). Tako se 
morao odreći svećeničkoga zvanja, ,premda 

mi dokučiti ne možemo, zašto ne bi mogli 
biti i hromi ljudi, ako su inače zdravi, 
svjetjenici“, dodaje Niemčić. 

Treba naime znati, da je Blažek bio ro- 
dom iz Peteranca kraj Koprivnice kao diete 
imućnijih seljaka graničara, koji su ga dali 
u gimnaziju varaždinsku, da bude danas 
sutra svećenikom. ,Graničar, koji se iz- 
makne plugu i mušketi, hvata se obično 
mantije (reverende). A kako ne, to majka, 
to teta, to strina i ujak, 1o čiča i seka 
ponosom izčekuju blagoslov mlada mis- 
nika. Ko će odoljeti tolikim navalam, ko 
li se odreći slave ove!“ (Niemčić). Izstu- 
pivši iz zagrebačkoga sjemeništa ode u 
pravnike g. 1832, a cd to se doba služi 
sa štakom, koju do smrti ne ostavlja. Na 
pravnoj se akademiji upoznao s Niemčićem 
I tu su se sprijateljili tako, da mu je 
Niemčić bio jedan od najvjernijih prijatelja, 
što je i nakon smrti njegove posvjedočio, 
izdavši mu pjesme. Iza prve godine pravnih 
nauka uze ga grof Erdody za odgojitelja 
svoje djece u Razvor, u prekrasnu okolicu, 
koja je osobito prijala njegovoj pjesničkoj 
ćudi, te mu vratila nadu u zdravlje i u 
pjesničko stvaranje. Nije toliko pjevao ko- 
liko učio francezki, jer su bila ,onda ro- 
doljubna teženja još neizvjestni embrioni“, 
kako ga opravdava Niemčić. S porodicom 
Erdody došao je poslie u Zagreb i tu 
svršio pravne nauke. Po grofovoj smrti 
neko je vrieme privatizovao, a onda vodio 
odvjetničke poslove u Varaždinu od g. 
1840. Tih je posala bilo toliko i tako na- 
pornih, da mu se zdravlje poremetilo i 
vratila se stara bolest Bio je tako oslabio 
i izmučio se, da je jedva mogao hodati. 
Kad je u veljači g 1846. silom onako bo- 
lestan htio se odvesti karucom na neko 
imanje po poslu, jedva se dovuče do ka- 
ruce, te klone i onemogne, pa su ga mo- 
rali odnieti natrag u krevet, age nakon 
dva dana i umrie (21. veljače 1 ) Unatoč 
toga, što je imao sbog svoje od bolesti 
razdražljive mrzovoljaste ćudi dosta pro- 
tivnika, saučešće je bilo za njim obćenito, 
pošto je bio poznat kao tvrd značaj a ro- 
doljub u životu i u pjesmama. Nije pretje- 
rano, kad kaže Niemčić: ,Ona živa vjera 
u bolju budućnost, ona pouzdanost u vla- 
stitu našu snagu duha (diše) na nas često 
iz ovih pjesama“. : 

»Političko-narodne“ pjesme, kako ih 
krsti Niemčić, to znači u Blažeka izticanje 
zajednice slavjanske, slavljenje imena ilir- 
skoga, poziv na slogu, vapaj za slobodom, 
korenje domaćih sinova, što se jezikom i 
nošnjom odnarodjuju, sve dakako još uviek 
neodredjeno, ali krepko i iskreno. Prva 
mu pjesma u ovoj sbirci (,Davorija“) veli 
za Slavjanina, da su mu ćorde brojanice; 
»za slobodu u tamnice, u strelice, i u 
smrt!“ Kako je krjepak u Blažeka izražaj 
rodoljubnih osjećaja, svjedoči pjesma ,,Moja 
odluka“, gdje veli, da mu se još nije ćud 

promienila ni srdce otupilo. ,Strune jurve 
nategnute — Ko još nisu bile — Neka 
uknu, pa nek šute — Volim neg da cvile!“ 
ntimna je pjesma ,Moj stan“, gdje slika 
svoju osamu posljednjih godina. Sve je 
pusto u njegovoj tvrdji, i mjesec slabo kad 
zaviri, tek mu vila dohodi kadkad, a i tad 
se mora da u stihovima svojim srdi na 
vlastite ljude. ,Jezik, nošnje, običaji — 
Samo da su ne domaći — U naših će 
vazda kraj — Sledbenika dosta naći.“ 
Značajna mu je pjesma ,Sloga od Boga“, 
izprepletena historijskim refleksijama i sa- 
vremeno-političkim aluzijama. Ilirska su 
mu koljena ,Horvati, Slavonci, Gorotanci, 
Carnogorci, Sarblji, Dalmatinci“. — Ilir ne 
će ni bune ni krivice, ali neka nitko ne 
dira u njegove pravice (,Vjera u Boga“). 
llir ljubi slobodu; on se samo Bogu svomu 
i kralju klanja (,Moja želja“). 

Blažek ima srca za dom svoj i za prija- 
telje. Ali i za — slavjanske gospoje. Nje- 
gova draga je uza sve svoje vrline još i 

obra ,Slovinka“. Ljubavni elemenat slabo 
se inače javlja. Bit će da nije imao Blažek 
osobite sreće, kad onako tuži u liepoj ele- 
giji ,Jednoč i sada“, kako mu je tek nekoć 
Sjalo sunce _ i cvalo cvieće; posve je bez 
nade u pjesmi ,Uzdasi“. 

Ima jedna vedra kao alegorija ,Adam i 
Eva“, gdje uzima Adam jabuku i ako zna, 
da će stradati, jer ,bez tebe mi neba nije 
— Uz te pako nebo mi je“, veli Evi. U 
pjesmi ,Izgubljeni Ljubić“ (Amor), koja je 
u sbirci na posljednjem mjestu, javlja se 
ona Blažekova mladenačka šaljiva žica. 
Izgubio se negdje Amor, pa ga ni bogovi 
ne mogu naći. Pjesnik pita mlade djeve, 
možda je ,kod vas kadi — Sakrit taj dje- 
čarac mladi? U gorućih licah žaru — Sjedi 
svojem na oltaru -— I! u bielih, ka se dižu 
— Pravio si prsih hižu? — Krasne! Smem 

a tam iskati — Pa ran s nutra iztjerati“. 
teta, što je i njegov humor rano ohromio. 

Ovoliko smo poteza bili dužni iznieti u 
spomen Tomi Blažeku. ,La masque tombe, 
et Phomme reste“, stavio je Niemčić za 
motto svomu predgovoru Blažekovih pje- 
sama. | Blažek reste... 


o 


KNJIGE MATICE HRVATSKE 


Vjenceslav Novak: Tito Dorčić, pripoviest. 
. Mrtavje, ajoš govori. Kao što neke zviezde 
još uviek na nebu gledamo, a one su izčezle 
prije. Ako moramo žaliti smrt ikojega pisca, 
Kod Novaka je valja dvostruko žaliti, pošto 
je svaki njegov dalnji rad u zadnje vrieme 
značio evoluciju u njegovu stvaranju, značio 
nove vidike na dosad slabo obradjena polja. 
To su polja socijalna. Ona pitanja, što ih 
zovemo socijalnima, zajednička su u glav- 
nom kod svih obrazovanih naroda, ali opet 
usadjena u pojedine zemlje, dobivaju po- 

sebni značaj svoje okoline. Učenjaci o 
njima teoretiziraju, a pisci ih oslikavaju 
dojmovina iz vlastitoga naroda. Novaka 
su zanimala ta pitanja, zavirio u život 
svoga naroda, da izpita i onda oslika ova- 
kav obćeniti socijalni problem u odrazu 
domaćega života Tako je u isti čas ostao 
i moderan i hrvatski pisac — a to je naj- 
glavnije, što treba iztaknuti u posljednjim 
njegovim radovima. 

sebitje pojav, što je Novakove dvie oveće 
radnje u tom pravcu izdala baš Matica Hr- 
vatska, koja se u posljednje vrieme ogra- 
djivala protiv modernosti. Lanjske je godine 
njezinom nakladom izašao Novakov roman 


momenat i tako se turaju napried. Lukavi 
su kao životinje. Njima su škole i tečevine 

zaanosti uobće tek sredstva, da što udob- 
nije urede život, a ne da duh i srdce ople- 
mene tako, kako bi bili na korist narodu. 
Imaju više drzovitosti životne od potomaka 
obrazovanijih klasa, koje, ako su još i de- 
generirane, pokazuju doduše više tanko- 
ćutnosti i estetičnoga smisla, ali su mekane 
i slabe, te se ne mogu oduprieti nesgodama 
života. Umjetnost života u činovničkom 
stališu zove se štreberstvo i tako jedan 
dio ovakove seljačke djece postaje štrebe- 
rima. Takav je Novakov Tito Dorčić. 

I ovdje su roditelji krivi. Otac mu je 
ribar; ribar mu je bio djed, pradjed i dalje. 
Ribar bi morao zapravo biti i Tito po svim 
svojim nasliedjenim darovima, što ih po- 
kazuje u svojoj mladosti, gdje se u ribarenju 
upravo odlikuje, kao da se rodio na dnu 
mora, gdje zna svaki kamen, kud se skrila 
sipa ili odkud će doći riba. Zivot mu je i 
veselje ribariti u barki, dok mu je škola 
prava nevolja i tuga. Pače i kasnije, kad 
je već u Beču na sveučilištu, u jednom 
akvariju, da ga nitko ne opazi, (ovo je 
upravo sjajno mjesto) potajno lovi Tito 
ribu — uhvati ju i opet pusti natrag; samo 
da udovolji nasliedjenoj svojoj strasti! 
Novak nam ga upravo iznosi kao eksemplar, 
opisan jakim i prirodnim crtama, tako da 
svaki čitatelj, a ne samo čitatelj već i druga 
lica u pripoviesti: prosti ribari, ravnatelj 
gimnazije, profesori, Titov kum, Titov ka- 
sniji šef — svi, svi vide, da je Tito rodjeni 
ribar, koji bi danas sutra koristio svojim 
roditeljima, pače u ekonomskom pogledu, 
ako bi se u svom zanatu više naobrazio 
i racijonalno ga shvatio, koristio bi i narodu 
— svi to vide, ali ne vidi otac [itov, koji 
je zabio sebi u glavu, da mu sin mora biti 
gospodin. A Tito nema dara za nauke. Već 
u maloj školi i u gimnaziji mora ga se in- 
štrukcijama i prisiljenim utuvljivanjem pri- 
učavati na pamćenje ili na ,bubanje“, kako 
to djaci zovu. Bubanjem i lukavstvom pro- 
vuče se na gimnaziji i na univerzi, a da 
pravoj znanosti nikad nije na dno došao, 
a u tomu ni srdca oplemenio, pa ga nije 
bilo ni na kakvim djačkim patriotičkim 
sastancima, a ni za književnost nije mario. 
U sudskoj službi revan je i točan, ali i tu, 
kad treba riešavati zamršene spise, ne može 
se Dorčić ni maknuti s mjesta. Prvi njegov 
šef (još iz doba vojničke uprave) dao mu 
je dosta dobro razumjeti, da nije za prav- 
nika, već za ribara, kasnije ga i psovao 
tako, da je Dorčić, kad mu otac nije 
s mitom uspio kod šefa, morao napustiti 
službu ovdje. Protekcijom biskupa Ože- 
govića, kojemu je Titov otac načinio jednom 
uslugu s izvrstnom ribom, dobije Tito mjesto 
u Zagorju, a za šefa inteligentna i fina čo- 
vjeka, koji je dakako odmah vidio nespo- 
sobnost Dorčićevu, ali mu je, žaleći njegovu 
nesposobnost, preporučio za pomoćnika 
nekoga darovitog dnevničara Vasu Duića, 
čovjeka brojne porodice, a odana piću. 

Njega je Dorčić podpomagao novcem i 
častio vinom, a on mu je riešavao spise. 
Kako god se u gimnaziji znao ulaskati 
profesorima, tako je i sad nastojao, da 
omili šefu različnim uslugama, a ponajviše 
s tim, što je stao udvarati njegovoj kćeri, 
nešto već u dobi odmakloj, ali vrlo naobra- 
ženoj gospodjici. Opis te ljubavi, u kojoj 
je Dorćić sbog karijere glumio svoje osje- 
ćaje, majstorski je i upravo nesmiljeno 
vjerno izradjen. Sastala se jedna ribarska 
i jedna otmjena obrazovana duša. Nije ga 
ona ljubila, ali nekako joj se on činio 
dobar, smilio joj se, a konačno, pošto joj 
je otac bio bolježljiv i slab — udala se za 
Dorčića. Brzo je dašto vidjela, da je Dorčić 
surov i proračunan čovjek, prazan, da je 
solo-pijanica, da nema smisla ni za litera- 
turu, ni za kakvu plemenitiju duševnu za- 
bavu, te da upravo porazno kontrastira 
s njezinom _inteligentnom i iztančanom 
naravi. Kad je uz to postao u intimnom 
saobraćaju s njom brutalan, kad joj je 
prostački štošta spočitavao, ostavi ga ona 
za uviek i ode k tetki. Dorčić se izmotao 
još i do državnoga odvjetnika, a bog zna, 
ud bi još i dalje, da nije Novak nešto 
nasilno zaustavio put njegove karijere. 
Dorčić je naime u svojoj praksi predložio 
na smrt jednoga čovjeka, za kojega se 
oslie dokazalo, da je bio nevin. Čovjek 
je taj bio obješen, Dorčić ga je gledao 
na vješalima i taj je dogadjaj djelovao 
na nj tako, da mu se stala mutiti pamet. 
Progonio ga nesan i halucinacije; izmoren 
i bolestan vraća se u rodni kraj, majci i 
otcu, onomu otcu, koji ga je dao u škole. 
Kao da je htio s tim Novak gorko i ne- 
milostno dovesti pred oči svim ovakim 
roditeljima posljedice prisilnoga pogospo- 
dovanja. Groznim realizmom prikazani su 
zadnji dani Tita i muka roditelja Smrt je 
našao — ta gdje bi drugdje! — u moru; 
našli su ga pod cestom utopljena, afdje je 
zapao u prociep dvaju grebena. Valjda ga 
je »smelo ljetnje sunce, pa je u toj omam- 
jenosti htio da skoči u more za nekom 
ribom“. Za nekom ribom! 

Više je u Novakovoj stvari teoretiziranja, 
nego fabule. Lica su mu doduše živi i na- 
ravni ljudi, ali njihove su misli raznoliko 
porazdieljeni nazori piščevi. Zato je s umjet- 
ničke strane Dorčić kao torzo, nedogo- 
tovljen, na mnogo mjesta tek skiciran. 
S te strane nije dao Novak ništa novo. 
Upotriebio je pače stare svoje boje pri- 
morskoga i opet gradskoga družtvenoga 
života, u kojem je i prije radio. To je 
onaj Novak Podgorskih pripoviesti i Novak 
Nikole Baretića, Da ga nije bolest i bieda 
pritisnula, kako bi on to još izdjelao i iz- 
punio, te umjetnički usavršio! Ovako je 
samo mogao tek da poslie naporna puta 
kroz grmlje i šikarje izvuče na čistinu jedan 
neobičan panj, kao da je htio reći: evo ga, 
djelajte i tešite sad iz njega dalje; ja sam 





BILJEŽKE HRVATSKE SMOTRE žil 


ga mučno izvukao i klonuo uz njega. Nije 
to u ostalom prvi put, što Novaka, koji je 
bio učitelj na učiteljskoj školi, zanimaju 
pedagogijska pitanja. Još i prije znao bi 
uzimati za objekte svoga promatranja 
djake i njihovo prolaženje u školi, šibajući 
pri tom mane naših srednjih škola, no 
nigdje nije s ovako dubokom filozofijskom 
pozadinom iznio svoj problem. 

A riešenje problema ? 

Usavršujte grane seljačkoga zanimanja, 
dižite ih na viši ekonomski niveau! Učite 
seljaka, da mu je bolje biti tu gospodar i 
pošten čovjek, nego li u gospodskoj službi 
sluga i eventualno hulja! 

Dalje: Razlučite više škole u takove, 
koje su samo priprava za fabrikaciju či- 
novnika, i u takove, koje će služiti čistoj 
znanosti i kulturnome preporodu ljudstva ; 
u ove druge puštajte samo darovite ljude, 
a u one prve Dorčiće! 

To poručuje mrtvi Novak. A ipak koliko 
će bit u Hrvatskoj Kud koji će njegova 
Dorčića pročitati? Koliko tek, koji će ga 
razumjeti ? 


o 


NAJNOVIJA HRVATSKA IZDANJA 


Dok se je već sasvim stišala borba naših 
»Starih“* i ,mladih“, evo se javlja novi knji: 
ževni pokret. Dižu se ,najmladji“, oni u 
pučkoj školi i osnovaše svoj list. Ne smijte 
se, pravi, štampani list. Nadpis mu je ovaki: 


Djački Napredak 
List za mladež 
Pišu i uredjuju samo učenici nižih pučkih 
škola. 


Izlazi u Zagrebu, a odgovornim mu je 
urednikom Milan Fabijančić, učitelj vježba- 
onice na učiteljskoj školi. Izlazi koncem 
svakog školskog mjeseca. Ciena 1 K na 
godinu skupa s poštarinom. 

Pred nama je prvi broj ,Djačkog Na- 
predka“ (Ovako se počinje kritika). A evo 
što vele ti najmladji hrvatski književnici i 
kulturni radnici : 

»Zelimo da pokažemo što su učenici 
pučke škole kadri učiniti...“ (veli se u 
»programnom“ članku ,Naš cilj“) ,Želimo 
napokon da se uzajamno upoznamo.“ 

e | te, sasvim ko pravi književnici! U 
istom se članku poučavaju suradnici, što i 
kako imaju pisati, nu ,ne smije kod sa- 
stavljanja pomagati nitko od starijih. . .“ 
»Možeš pitati za sadržaj, to jest za ono, 
što ćeš pisati, no sastaviti moraš sam svaki 
članak.“ 

»Dakle braćo i drugovi složno i ustrajno 
na radi“ 

. Takim apelom završuje članak, u kojem 
je ocrtan ,rad“ toga najnovijeg literarnog 
»pokreta“. Inače će, već sudeći po prvom 


broju, taj ,rad* biti raznolik. Pomislite, do- 
našaju već i dramu u 3 činal No kad uzm: 
ti ,najmladji“ obsipavati naše kazalište 
dramama, kud ćemo onda od konkurencije! 
Iz pjesme ,Gavran“ evo prve kitice: 


Ah! Kakav je to ma!' prosjak 

Koj nosi sasma crni frak, 

Koj' bježi po toj cičoj zimi, 

Pred sva vrata, po danu i tmini 
alosnim glasom viče: ,Kvar, kvar! 

Dajte meni jednu kost na dar.“ 


Da, sad pievaju o Gavranima, a danas 
sutra pjevat će o intimnom valsu, o pro- 
ljetnoj rosi, pjevat će ode Nietzsche-u i t. d. 

akako, da će ovi naši najmladji morati 
proći čitavu školu: iz ,Djačkog Napredka“ 
u ,Smilje“, iz ,Smilja u ,Pobratim“, iz 
»Pobratima“ u - ,Savremenik“. 

Medjutim već sada bi koji od ovih ma- 
lenih mogao postati i član družtva hrvatskih 
književnika ... 

po 


Boli trpi ih Franjo Jarmek za K 1:20. 
Ovako se zove malena knjižica, uvezana 
u platnene korice. Sadržava stihove (?) 
Svaka je ,pjesma“ štampana samo na 
jednoj strani, dok je druga uviek prazna, a 
o tom se ništa i ne razlikuje od one prve. 
vo samo nekoliko ovih Jarmekovih boli: 


Mrtvi jednoć izvor boli, 
Koj' u dušu slasti lije. 
Nebo daje polja glatka, 
Zemlja pako žita slatka, 
Al se varkom čast ne vije! 


To stoji kao ,Predgovor“. Williamu 
Shakespeareu pjeva pjesnik ovako: 


Dušu moju sklad ti poja dira, 
Velikanu, Britske zemlje, mili! 

to imadem hvalit svojoj vili, 

Kada vrutkom pjesme grud ti 'vira? 


Ubogi Shakespeare! Str. 19. posvećena 


je ,Čeznuću“ ovako: 


5 da mogu poput praskozorja, 
arkim usnam kad cjeliva danka, 
Budeć njega burno iz sveg sanka, 
Suzbit poda, svojih suza morja! 


Bog i tri put bogme, ako to tko razu- 
mije. 
Na str. 20 ima ovo: 


Materijalista 


Pojam luči suda petnajst, 
Mudrost jedan, makar išta. 
Drugi korjen oda šestnajst, 
Manje četir' čini ništa. 

Teolog 


Jao vodi, — moćno djelo! — 
Kada stisne led ju sivi. 
Sunce trpi mrzlo tjelo, 
Voda krvcom dalje živi. 


Epigram ,Umjetnosti“ na str. 22 glasi 
ovako: 


Uho_uha čuje jasni jek. 
Krivi novac daje mukli zvek. 


Na str. 24 i 27 nahode se ,Pabirci“. Da 
pabirčimo: 


Ako želiš blagog mira, 
Kog' ti krati miso crna, 
Bjegni od nje poput hira, 
Kad oćuti svoga trna. 


Studen led i vruća vatra, 
To su dvije protustruje 
Ali ipak jedna drugoj, 
Oštri zakon lako kuje. 


Sljepa ljubav noćcu traži, 
Da ogleda mrko lice, 
Bistro oko oka draži, 
Jer pokaza čari klice. 


Žiće rodi ljudstva, 
Gradi opstan svjeta, 
Srce hrani ćutstva, 
Tjera zemlji cvjeta. 


Držimo, da je čitalac iz dosad citiranih 
iragmenata mogao od prilike stvoriti sebi 
sud i sliku pjesnikovu. Mi tome sudu i toj 
slici nemamo ništa dodati, jer se s tim su- 
dom i s tom slikom podpuno slažemo. 
Samo ćemo zu guter Letzt prepisati iz 
str. 13. ove dvie strofe: 


Pored sna dodje Prerad slavni 
Rukom drži vjenca sjaj, 
Za njim stoji Marul davni, 

. Kazuć meni lovor taj. 


Lišće metnu mi na glavu, 
Našto reknu obadva: 

,Jarmek mora imat slavu, 
Ta to svaki smrtnik znal“ 


Uistinu mi urednici, mi smo najveći mu- 
čenici. Mi trpimo boli... 


* 


Poluotok Rat ili Pelješac. Napisao Ni- 
kola Zvonimir Bjelovučić. Cijena 30 filira. 
Zagreb 1907. Tisak braće Kralj. Str. 19. 8". 
. S ovim gospodinom piscem nije šale. On 
je već pisao i u Jugoslavenskoj akademiji. 
On je pače već napisao 7 (slovima: sedam) 
djela, koja se navode na posljednjoj stra- 
nici ove brošure. Evo ih redom: 

1. Zar je i Neretva srpska? Zagreb 1902. 
2. Pravilnik bratovštine sv. Stjepana u 
Janjini Jug akad. Starine knj. 30. Zagreb 


3. Neretva je hrvatska. Zagreb 1903. 
4. Ugovor knezova makarsko-primorskih 
s republikom mletačkom. Jug. akad. Sta- 


rine. 

5. Poluotok Rat ili Pelješac. Zagreb 1907. 

6. Povijest Janjine (u rukopisu). 

1. Pjesme s Pelješca (u štampi). 

Čitava biblioteka, koja doduše možda ne 
iznosi ni 100 stranica, ali ima biblioteka i 
od samih stranica... 

U ovoj brošuri opisao je pisac poluotok 
Pelješac, a u uvodu govori u 36 redaka o 
povjesti, u 24 o geografiji, u 10 redaka o 
Životinjama na otoku, u 19 o pticama, u 
13 o ribama, u 3 o zmijama, u 2 o vre- 
menu na otoku itd. o svemu česa ima i 
nema na Pelješcu. U drugom dielu nalazi 
se ,Opis općina“, gdje se opisuje svaka 
pojedina obćina redomice, naime sve ono, 
što čovjek može svojim očima vidjeti. 

Ako ovake brošure imadu kakve koristi, 
valjalo bi ih pisati nešto kritičnije, s više 
spreme. Inače ne znamo za što stoji ia 
Lrošura 30 fil. Mogla bi se i bezplatno 
dieliti. 


* 


Gradja za ornitologičku nomenklaturu i 
terminologiju. Napisao Miroslav Hirc (Pre- 
štampano iz ,Nastavnoga Vjestnika“ knj. 
Sd Zagreb 1906. Tisak kr. zem. tiskare. 
80. Str. 18. Ciena? 

I ovo je malena brošura, ali je vanredno 
zanimiva i koristna. Glavna joj je svrha, 
da se u nas osnuje hrvatsko narodno- 
znanstveno zoologičko nazivlje, kako ga 
već imadu drugi narodi. U ovoj knjižici 
ima i dobar dio folklorističke gradje oko 
stotinu novih rieči i drugih jezičnih ose- 
bina, pa je tako od interesa i za naše filo- 
loge. Što se pak napose tiče sabrane orni- 
tologičke gradje, ovo je do sada najobsež- 
nija radnja. . 

Pisac je prošao razne hrvatske krajeve 
te po svuda posabrao čisto narodna na- 
zivlja za razne vrsti ptica, za imena ptičjih 
dielova (krila, rep, mladih, kanča i t. d.). 
Onda ima sva sila izraza za liet ptica, za 
padanje i dizanje njihovo, razna imena, 

Ojim narod zove ptice. Pisac je vrlo sa- 
vjestno i temeljito posabrao gradju, pa će 
mu biti ne samo onaj, koji se bavi zna- 
nošću, već uobće svak, zahvalan. 


* 


Mekjteb (škola) Salnama — kalendar 
za muslimansku godinu 1325. Uredio i izdao 
Mehmed Džemaluddin, odgovorni urednik 
»Behara“ i član medžlisi uleme za Bosnu 
i Hercegovinu. Prva godina. Ciena 60 il. 
a isak »islamske tiskarne“ Sarajevo. 138 str. 

mine. 

Pred nama je knjiga gornjeg naslova, 
tiskana na hrvatskom jeziku, a arabskim 
hurufatom (slovima), s ovim sadržajem: 1. 
Bir_ikji suz (jednu dvije rieči). 2. Sabah 
— zora (pjesma). 3. Takvim — kalendar. 
4. Novoj godini (pjesma). S. limi hal (po- 
trebna znanja — kathekizam. 6. Sufara (slov- 
vnica za učenje čitanja i pisanja po novoj 
metodi). 7. Malumati ibtidaije lu uta o na- 


činu predavanja) 8. Bajram. 9. Izvadak iz 
i 


vežaiti Islamijje (Islamske dužnosti). 10. 
Svašta po malo. 11. Uputa u takvim (ka- 
lendar). 

Ovo je prva knjiga svoje vrsti, koja je 
namienjena obće islamskom elementu 
Bosne i Hercegovine, koliko da im na prvom 
mjestu bude vodj u uzvišenim propisima 
svetog im Islama, toliko, da ih pouči u 
najprimitivnije dužnosti, kao ljudi, kao mu- 
slimana: da se nauka o vjeri može učiti 
i u rodjenom jeziku, budući da je do sada 
sve, što su radili i poduzimali njihovi du- 
šobrižnici, da se uči na arabskom i turskom 
jeziku, proizvelo posljedicu tu, da je 
narod kroz stoljeća čamio i truhnuo u ne- 
znanju i nepoznavanju najprimitivnijih duž- 
nosti i propisa islamske vjere. 

Mi se od srca radujemo na osvitu pre- 
poroda naše braće, da se je našao način 
i narodu se počelo pisati onim pismom, 
koje je najpristupačnije širim slojevima na- 
roda, jer nas je u duši bolilo, da ovaj cviet 
našeg naroda truhne u nepoznavanju svoje 
vjere, što je proizvelo mnoge neugodne 
stvari i metež u našoj Herceg-Bosni. 

Mi smo ljudi, koji se nikad nismo na- 

rivavali braći — za braću ognjem i paležom, 
nego smo želili, agitirali, radili i preporu- 
čivali samo to, da islamski narod Bosne i 
Hercegovine uči i radi, jer učiti i raditi 
znači učiti i raditi samo za sebe, za svoj 
narod i za svoju domovinu, a narod ka 
je tako dobro odgojen, ne treba mu kazi- 
vati, što je on i što treba da radi. 
. Povjest će zagovornika ove ideje, a to 
je Mehmed Džemaluddin (Čaušević) ubi- 
ježiti zlatnim slovima u našoj povjesti za 
preporod islamskog elementa. 

Ovu knjigu najvruće preporučujući isla- 
mima Bosne i Hercegovine, apeliramo na 
naše muslimanske sveučilištarce, dai sborom 
i tvorom, ovu i ovakovu knjigu narodu 
svomu preporučuju i zagovaraju, pa će uči- 
niti za narod i domovinu najveće zasluge. 
a g. vauševiću dovikujemo: samo napred! 


Zagreb, koncem veljače 1907. 
A. Dobrislav 


Sv. Cecilija, smotra za crkvenu glazbu. 
Izlazi svaka dva mjeseca. Uredjuju i izdaju 
Milan Zjalić i Mirko Novak. Urednik glaz- 
benog priloga prof. Franjo Dugan. Pred- 
plata na go . 5 K (Zagreb, Markov trg 5). 

List ,Sv. Cecilija“ već je izlazio 1 to 
davno, god. 18T77., nu uslied slaba odziva 

već je koncem 1878. prestao. God. 1883. 
opet pokušaše izdavati ,Sv. Ceciliju“, ali 
opet bez uspjeha. Ovo je sad po treći put, 
da se izdaje glasbeni list pod ovim imenom, 
a neka bude i s više sreće. Uobće svi naši 
glasbeni listovi bijahu kratka vieka. Uzroci 
su tome odveć mizerne naše glasbene prilike. 

Treća ,Sv. Cecilija“, sudeći po prvim 
dvjema svezcima, odpočela je uz dobra 
auspicia Odgovara posve svome programu: 

romicanju crkvene glasbe u nas Hrvata. 

eć prva dva svezka donose dobrih i 
stručnih članaka te glasbenih priloga. Ovim 
će se listom, ako uztraje, izpuniti velika 
praznina, koja je, tako reći, zievala u našem 
glasbenom životu, a još bi više, kad bi se 
ova revija osvrtala pored crkvene i na 
svjetovnu glasbu i kad bi izlazila bar svaki 
mjesec. 


oD 
HRVATSKO KAZALIŠTE 
(od 17. veljače do 17. ožujka). 


Dragi Zyre! 

Što si ti prošli put izšetao sa svojim 
referatom o kazalištu, imalo je i svoju 
dobru stranu: izmjenu. Mutatio, vele, de- 
lectat, a osobito mene. (Vjeruješ!) Sto si 
pak ostao tada bez moga rukopisa, to se 
dogadja i drugim urednicima, a i tebi 
s drugim suradnicima. (Znaš!) A što si ono 
natucao o nekom honoraru, — ne ćemo, 
je li, iznositi u javnost. (Shvaćašl) Mi smo 
već jedan drugomu koješta učinili i dobra 
i zla, pa pozaboravili; dakle zaboravimo i 
ovaj inače neugodni incidens. (Pristaješ!) 

ao da se nije ništa dogodilo i kao da 
ja ovo tebi tobože i ne pišem, opet hvatam 
pero prelazeći na svoju staru rabotu: 
šetnju po repertoaru ili bolje po kaza- 
lištnim kartlicama, koje mi ti u priličnom 
neredu dostavljaš. (Ovo neka ostane medju 
nama!) Dakle konac veljače i početak 
ožujka! 

S dvie bi se rieči moglo reći sve: Vesela 
udovica. Ta je uljegla u uha Zagrebčana 
i tu zuji i onda, kad nije u veče u kaza- 
lištu. Za karte joj se otimali i onda, kad 
se nije_u veče davala, na ime: dva tri dana 
prije. Šta velim: otimali? Tukli! Dosad 
se, hvala Bogu, igrala već osam puta (dne 
20., 23. i 24. 1 27. veljače, te 2., 3., 5. i 6. 
ožujka), a još će se toliko puta moći da- 
vati, jer kazalištna bi uprava bila luda, 
kad ne bi izrabila ovaku dispoziciju. Zalu- 
dila nas je zapravo sve ta Leharova ,Ve- 
sela udovica“ s bogatim mirazom, od koga 
će autora zapasti dio. A nije to samo sbo 
toga, što je i u Beču dosegla jedan o 
najviših brojeva predstava, već sbog u 
istinu mile i ljubke glasbe, u kojoj je | 

ustopašnosti i ljubavi. Osim toga su 

bečkom karakteru melodija pristupili i 
naši narodni motivi (sbog crnogorskoga 

milieu-a), ali ne potpourri-ski načičkani, 
već tematski obradjeni, a u tom bi mogli 
naši domaći glasbenici mnogo naučiti od 
Lehara. To je osobito kolo u drugom činu 
i pjesma o šumskoj vili (Vilja-Lied), koja 
mora očarati osobito kad ju onako sa 
svom dušom donosi naša Polakova. Za 
njenoga pianissima osjećaš, da je cielo 
kazalište zaboravilo taj čas sve svoje dnevne 
brige i njiše se na toplim valovima užitka ; 
pa kad zbor prihvati istu melodiju, onda 
čuješ kraj sebe gundjanje slušatelja, koji 
takodjer prate. A ima toga više. rvom 
već činu duet Micike Freudenreich i Kram- 
pere, te njezina mekana pjesmica ,Ja 
pristojna gospodja sam“, koja me sjeća 
crkvene arije od ,Tebe Boga hvalimo“. 
Onda pustopašna pjesma, što ju vrlo dobro 
izvodi Prejac (prevodilac), tamo kad se 
pojavi u prvom činu (,K Maksimu idem 
ad“). Pa onda u drugom činu kapri- 
ciozna pjesma o ,ludom, ludom konjaniku“, 
apartna koračnica ,O te žene, ženel“, za- 
mamni vals — jedan od najljepših, što 
sam ih čuo — izmedju Polakove i Prejca 
na koncu drugoga čina, graciosna pjesma 
o paviljonu, šaljiva koračnica grisetta, pa 
osobito balada o dvoje kraljevske djece u 
trećem činu. Sve je to samo glasbeno bi- 
serje, bez banalnosti indiskrecije i frivol- 
nosti, u svojoj jednostavnosti liepo, s punom, 
finom, polifonom instrumentacijom. Od 
drugih opereta ponese čovjek kući većinom 
tek dvie tri arije dobre, dakle neki nepod- 
puni dojam, dok se od Vesele udovice 
odlazi osjećajem podpuna užitka jedne 
simfonije. Razlog je tomu i libretto, koji 
je tražio čistu liriku ljubavnu, gdje dra- 
matske konflikte stvara igra dvoje ljubav- 
nika, koji diljem sva tri čina dražkaju jedno 
drugo. Nema u tom librettu prisiljenih ko- 
medijaških qui-pro-quo-a, frivolnih zaple- 
taja ili cirkusijada, već je u glavnom duho- 
vita obradba inače poznatoga sujeta o 
attachć-u i bogatoj baštinici milijuna, koja 
se u našem prievodu zove GQlavari, te je 
— Pontevedrinka. 

Ima naime biti Montenegrinka. Librettiste 
su se uz put narugali Crnoj gori, a prevo- 
dilac je dobro učinio, što je brisao ove 
stvari, kao što je dobro učinio Vojnović, 
što je u svom — htjedoh reći librettu — 
u svojoj Majci Jugovića za zagrebačku po- 
zornicu brisao neke aluzije o srbskom 
carstvu. No nisu dobro učinili oni, koji su 
htjeli kod Vesele udovice unatoč ovih 
promjena demonstrirati, kao što ne bi 
dobro učinili oni, koji bi kod Vojnovića 
bili demonstrirali. Nisu te stvari tako opasne. 

| drama ima jedan novitet u veljači. To 
je Ljubavna ljuljaška (La Bascule) komedija 
u četiri čina od Maurica Donnay-a, a pri- 
kazivala se dne 26. i 28 veljače, te treći 
put dne 7. ožujka. Francezi svojih tema o 
bračnom i izvanbračnom životu ne napu- 
štaju, ne daju ih nikome. U tom je gali- 

kanska rasa odniela prednost u životu i 
u literaturi. U komedijama smo njihovim 
već naučni: jedan čin kod ljubovce, drugi 
u porodici i obratno; zapleti veseli i raz- 
pleti veseli. Gdjegdje suza, gdješdje rezi- 
gnacija, a gdjegdje verzacija 1 koji novi 
»trik“. Razlikuju se u glavnom svi ti pisci 
u dvie hrpe: u jedne, koji pišu lih sbog 
zapleta i razpleta (pisci lakrdija i libretta), 
i ruge, koji ih pišu poradi glumica, po- 
radi ljudi okolo sebe, da ih iznesu, poradi 
sebe i umjetnosti (prostiji i finiji literati). 
Razumije se, da Donnay spada u ove po- 
tonje i to sasma na kraju ovamo. Iza nje- 
gova je smieška suza. Dojima me se 

onnay dublje i od Capusa i od Courte- 
lina, jer i jest dublji. Ovdje u ,Bascule-i“ 
hoće da dokaže jasno, da njegov junak 
može u isti čas ljubiti i ženu i ljubovcu 
istom, podieljenom ljubavi. Razlika je samo, 
što su one izmjence kao na ljuljaški čas 
gore čas dolje, ali obje su istodobno u 
srdcu. To je jedan korak napried recimo 
od ,Zaze“, da ne spominjem druge. Ta bi 
se ljuljaška ljuljala neprestano prema teoriji 
piščevoj, ali joj je u drami trebalo učiniti 
kraj, jer napokon svršiti se mora. Donnay 
je završio tako, da je ljubovcu sbacio 
s ljuljaške; ona naime ostavlja svoga ,pri- 
jatelja“ osvetivši mu se na kraju tako, da 
ga je zaključala u svojoj sobi (trik!) i time 
mu prouzročila kod žene neprilike, koje 
se ipak sve sretno izravnavaju; žena je na 
ime u tu svrhu morala biti načinjena 
naivnom. Ljubovcu je igrala Mih'čićka po- 
znatom svojom umjećom, u kojoj joj kod 
nas nije nitko dorasao, a _ muža je posve 
samostalno i s vrlo mnogo temperamenta 
odigrao Štefanac, koji, kako s radošću kon- 
statiramo, napreduje od dana u dan, samo 
ako se s prevelike hvale ne stane precje- 
njivati, što valjda ne će. 

I tako, dragi Zyre sad sam se opet 
sjetio, da ja ovo sve zapravo tebi pišem i 
da ćeš ti to u korekturi negdje pročitati 
— i tako, velim, ne bih imao više nika- 
kovih novosti osim ruskoga gostovanja, 
pod kojim sam dojmom još uviek, dok 
ovo pišem. No grile toga dopustit ćeš, da 
se osvrnem (,O molim!“, već te čujem, 
kako me prekidaš) na reprize veljače i 
ožujka, što ih je milostivo dopustila Vesela 
udovica, s tim više, što bih htio nešto do- 
dati svome referatu, da ne bude zamjere 
Smotri. ' 

Reprize su u veljači (izuzevši Hudoga 
duha, dne 17. u nedjelju po podne) bile 
takodjer samo od dviju stvari i to od do- 
maćih. Naime Vojnovićeva ,Smrt Majke 
Jugovića“ (dne 17., 19. i 21. veljače 1 u 
ožujku dne 14.) i Prejčeva komedija ,Tko 
je mrtav?“ (treći put dne 24. po podne). 
K tvojoj ocjeni Vojnovićevih ,,dramskih 
pjevanja“ dodao bih s umjetničke strane 
loš to, da je ta stvar pokušaj gledanja 
narodnih umotvorina kroz staklo zapad- 

njačkeliterature (D' Annunzio-Maeterlinck.) 
Ja bih rekao: kroz žuto staklo. Vojnović 
je u jednom od svojih literarnih interwiewa 
— koji tamo ,kraj mora“ još nisu smiešni 
— govorio u tom smislu, kako nam mora 
biti zadaća modernizovati narodne tečevine, 
ufinjujući i dikciju pjesničku i jezik, ali je 
samo pitanje, sastoji li se modernizovanje 
u tom, što se narodni biser okiva u tu- 
djinsko zlato, ili se sastoji u čem drugom ? 
ije li to _parfumovanje ruže? Ne gubi li 
se tako starinska moć narodne pjesme, 
kako su to Srbi osjetili, a _mi, odgojeni 
nešto podalje od narodne pjesme, nismo 
zapazili. Ako se hoće narodna poezija pre- 
nieti na daske, mora se potražiti u njoj 
samoj dramski konilikat i obraditi ga, dok 
je Vojnović u Majci Jugovića sam morao 
izmišljati konflikat protiv istine u narodnoj 
jesmi: u drugom se naime činu, koji je 
edini dramatičar, po volji autorovoj vraća 
jedan Jugović s Kosova. Ostali se činovi 
drže na površini umjetnim efektima, koje 
si ti, Zyre, izvrgao prošli put šali a za 
zbilja misu daleko od komičnosti. To je 
vidio i sam Vojnović, jer je svoju stvar 
nazvao ,dramatska pjesan“, a činove okr- 
stio epskim nazivljem: ,pjevanja“. Ovo» 
sam ja sve već konstatirao u glavnom u 
dnevnoj kritici, te ostao gotovo osamljen, 
da podnesem prikor ,jala“, u ovom slučaju 
hrvatsko-srbskog, kao da se mi šegrti mo- 
žemo takmiti ,s prvijem“. I onda što 
znači taj ,jal*? Našto? Na honorar? Hm 
— odviše je smiešno. Na slavu? Takodjer 
je smiešno. O slavi hrvatskih autora imamo 
prilično ,ustaljeno“ mišljenje, što ne, Zyre ? 
Da, i o Prejcu (.Tko je mrtav?“) nisi 
ni jedne rieći napisao, već samo konsta- 
tirao dane od premijere i reprize, kao da 
ne znaš, da se glumci brzo uvriede, oso- 
bito ako su još i autori k tomu. A Prejac 
je još i pjevač! Da postigne rekord, morao 
bi napisati i uglasbiti libretto, koga bi sam 
glumio i pjevao. Još da sam o sebi napiše 
ritiku — proturavši je dakako ,anonimno“, 
kako se to kod nas čini —, onda bi to 
bio rekord nad rekordima, gotov sujet za 
komediju, koja bi se takodjer mogla uglas- 
biti, glumiti itd. (da capo al fine). Eto, kako 
se skližem po teatarskim kombinacijama, 
jer mi se u prvom redu vidi ta Prejčeva 
»šala iz seoskoga života“ teatarska, to jest, 
da je najprije zaplet sam škakljao pisca, 
dok ga nije uprizorio. Tek u drugom je 
redu literarno ofarbana tendencija: kako 
se naši seljaci sbog trice (kod Prejca sbog 
jedne kokoši) posvade. U trećem je redu 
crtanje našega Posavca, gdje je Prejcu 
vanredno uspjelo jedno epizodno lice lu- 
kavoga seljanina (glumio je majstorski 
Gerašić). Nisu tako svi ostali, a baš tu, tu 
bi imao biti početak. Najprije ljudi, onda 
tendencija, onda teatarski zaplet, dakle 
ve obratna procedura, nego li je gore 
izložena, i tad bi se moglo govoriti o lite- 

rarnoj vriednosti ovoga inače hvale vried- 
noga pokušaja Tu bi i humor Prejčev bio 
svježiji, kao što je svježija voda na izvoru, 
nego li ona iz vodovoda, osobito ako su 
ti vodovodi iz tudjine. 

Od ožujskih repriza spominjem još 
»Ikalce“ (dne 3. popodne, peti put) i 
»Geishu“ (dne 13). . 2, 

Kao piece de resistance u ovoj mojoj 
repertoarskoj šetnji bilo bi gostovanje Li- 
dije Javorske, kneginje Barjatinske i Strind- 
berg (,Grofica Julija“ i ,Drugovi“), ali to 
ostavimo, je li, za drugi put Inače ćeš i 
ovaj put ostati bez rukopisa. Već i zato 
pusti Vanji, da malo odahne, sto je čuo 
prvi put s pozornice rusku rieč, pa dok 
malo zaboravi. Pusti malo Vanji, da pro- 
sanja u melodijama ,ruštine“. 

ostalom pustio ili ne pustio, ja ću 
ovdje svršiti, a da ti ne ćeš ni opaziti, jer 
kod korekture bit će ti već kasno. 


Inače dakako tvoj 
Vanja 
* 


Adam Mandrović 


7. ožujka o. g navršilo se petdeset go- 
dina, što je Adam Mandrović prvi put 
stupio na pozornicu. Bilo je to u Požegi 
. 1857. Prvi put je glumio i to u nekom 
njemačkom kazalištnom družtvu, kojim je 
upravljao Osinski. Tek što je stupio u tu 
kazalištnu vojsku, i već je bio stražmeštar 
— u Holtievom pučkom igrokazu ,Niz 
bisera!“ 
Od to doba prošao je Mandrović kroz 
petdeset godina rada svu svoju glumačku 
arijeru. Bio je debutant, glumac, redatelj, 
ravnatelj, dramaturg i intendant, što je i 
sada. Adam Mandrović je tako i živa knjiga 
povjesti hrvatskoga kazališta. Sve bure i 
oluje, sve slavne i svetčane dane, sve dobro 
i zlo proživio je on i podielio s našim ka- 
zalištem kroz to pola vieka svog rada. Kad 
bi Adam Mandrović pisao svoje memoire, 
napisao bi i velik dio povjesti hrvatskog 
kazališta. Sto je sve Mandrović bio hrvat- 
skoj Taliji, koje je zasluge stekao, ocienit 
će danas sutra kulturni historičar, kad se 
dade na taj posao, da prikaže rad i djelo- 
vanje. Svakako će biti suma: bio je mnogo 
ovom kazalištu, zasluge su mu bile velike. 
Petdesetgodišnji jubilej Mandrovićev 
ujedno je 1 jedini petdesetgodišnji, što ga 
dosad doživi hrvatski glumac. 
A ovdje u nekoliko poteza o životu ju- 
bilarčevu: 
S družtvom direktora Osinskoga pošao 
je Mandrović godine 1857. još u Sisak i 
arlovac, odakle je u oči nove godine 1858. 
pozvan u Zagreb, jer je glas o njegovim 
sposobnostima dopro do tadanjega kaza- 
lištnoga odbora pod predsjedničtvom Lj. 
Vukotinovića, pa je mlada trupa našega 
dramatskoga družtva trebala sila Mandro- 

vićeva kova. U to doba rekrutiralo se hr- 
vatsko glumačko osoblje oko ovo devet 
članova: dva Freudenreicha, Andrijevića, 
Masneca, Miroslava, Adelsheimove, Norve- 
gove, Bajze i Prešlovske. 

Neprijazne = prilike germanizatorskoga 
duha, koji je lebdio nad cielom državom, 
pritisnuše tek propupalu hrvatsku umjet- 
nost, da ugine u pupoljku. Naše družtvo 
podje na gostovanje u Karlovac, da se više 
— ne povrati. Razpade se, jer novi nje- 
mački zakupnik našega kazališta, Hugo 
Wallburg, nije bio više vezan, da daje hr- 
vatske predstave. Josip Freudenreich ode 
s Norvegovom u Lavov na privilegirano 
glumište grofa Starbeka, a Baiza, Man- 
drović i stariji Freudenreich (Franjo) po- 
stadoše članovi njemačkog zagrebačkog 
družtva. Ali su zato oni bili dionici veli- 
koga slavlja, kad je dne 24. studenoga 1860. 
njemačka Thalija bila za uviek odagnana 
iz Zagreba i absolutizam skršen. 

Godine 1863. bio je Mandrović pozvan 
kao redatelj u Biograd, a godine 1868. po 
drugi put, dok ga godine 1873. ne pozva 
August Šenoa u ime kazalištnoga odbora 
natrag u Zagreb — kao artističkogu rav- 
natelja. Od toga vremena Mandrović je 
evo sav naš osim što je za vremena svoga 
umirovljenja pod Hreljanovićem proveo 
dvie saisone u Sofiji, da stavi na noge 
mladu bugarsku pozorištnu umjetnost. Bio 
je dakle zaslužan ne samo za nas Hrvate, 
nego i za Srbe i Bugare. 

ad je koncem saisone 1902. po drugi 

ut utučena po birokratskoj samovolji, 

huenovoj knuti i po želji Magjara hrvatska 

opera, kao posebna grana naše kazalištne 

umjetnosti, pozvan je Mandrović, da pre- 

uzme upravu kazališta, kojoj je i sad na 
čelu. 

Po 


IZ NOVIJE RUSKE KNJIŽEVNOSTI 


Od mnogobrojnih izdanja novijega doba 
valja iztaći: ,,Polnoe sobranie sočinenij“ 
N. S. Cerniševskoga. Djela ovoga zname- 
nitoga kritičara ruskoga iz šestdesetih go- 
dina i autora poznatog romana ,,Cfo djelat“ 
nisu do nedavna bila izdavana u Rusiji 
Ali tim su revnije bila štampana u Švicar- 
skoj, odakle su ih ruski revolucionarci ši- 
rili krišom i u otačbinu. Sad je napokon 
u Petrogradu počelo izlaziti novo izdanje 
sveukupnih njegovih djela, a time će opet 
biti popunjena jedna praznina u izdanju 
djela ruskih kritičara. Sada su izašle 
svezke II., V. i X. i roman ,Prolog“. Černi- 
ševskij nije bio toliko umjetnik, koliko 
mislilac, pa s toga ni ovaj njegov roman 
nema umjetničke vriednosti, no važan je 
prilog za proučavanje družtvenoga pokreta 
u Rusiji u šestdesetim godinama. Već u 
tom romanu ogledaju se klice savreme- 
noga, revolucionarnoga gibanja te sadašnjih 

agrarnih i slobodoumnih težnja. Iz čitavoga 
toga romana može i sadašnji čitatelj crpiti 
mnogo pouke, ne manje iz njegovih ostalih 
djela. Političko-ekonomske ideje Cernišev- 
skija, što ih je razložio u kritičnom do- 
datku prievodu Millove političke ekonomije, 
nalazile su mnogo pristaša u Rusiji, te je 
i sada pok. Černiševskij, mislilac i mučenik, 
jedan od idola ruskih revolucionaraca. 

Zanimiva je knjižica Šuljgovskoga: /deal 
čelovečeskago provedenija (Peterburg 1907. 
C. 30 kop.) Pisac nazivlje ovaj svoj študij 
pravno-političkim iztraživanjem, te mu je 
nakana iztražiti čovječje vladanje ili bolje 
ustanove, koje ravnaju životom i ponaša- 
njem pojedinoga čovjeka u medjusobnim ži- 
votnim prilikama, tako i svega družtva. Pisac 
pretresa pojedine slučajeve čovječjega vla- 
danja, analizuje to vladanje s psiholož- 
koga gledišta, razmatra razvoj družtvene 
psihologije, te kuša pokazati i odrediti 
obći zakon u razvitku čovječjega pona- 
sanja. Svakako je ova knjižica originalno 
djelce i čitajući je, moraš se nad mnogo- 
čim zamisliti i mnogo toga gledaš s dru- 
goga stanovišta. Recenzet ,Nive“ prepo- 
ruča ovo djelce, napisano popularno, prav- 
nicima i pedagozima. Naći će se valjda i 
u nas ljudi, koje će ovo djelce zanimati. 

Na polju beletristike zabilježit je sbirku 
Nikolaja Mučnika: Ženskie siluetty, crtice 
i pripoviesti. Autoru se prigovara, da je u 
njega premalo fantazije i čuvstva te da su 
mu pripoviesti običajne crtice, kakvih ćeš 
naći u podlistcima novina. Ali kao sličice 
života sadržavaju opažanja te vriede, a to 
tim više, što su napisane liepim književnim 
jezikom. 

U ovo živo doba revolucionarnoga po- 
kreta vriedno je zabilježiti, da je i glasovita 
revolucionarka i ubojica Trepova Vjera 
Zasulić bila spisateljica, koja se je osbiljno 
bavila pitanjima socijalno historičkima. Sada 
je u Petrogradu izišao ,Sbornik statej“ V. 
. Zasulićeve te su u prvom svezku njezinih 
sabranih razprava uvrštene četiri studije: 
»J. J. Rousseau“ — ,Voltaire, njegov život 
1 djelovanje“ — ,Crtice iz povjesti medjuna- 
rodnoga družtva radnika: i ,Opazke či- 
tateljeve“. Već okolnost, što je spisateljica 
bila heroinom jednoga od najglasovitijih 
i najbučnijih političkih procesa u Rusiji, 
podaje ovoj sbirci znatan interes; ali 1 
mimo toga sadržavaju razpravice dosta za- 
nimivih momenata. . 

. Borba za žizn“ zove se nedavno obje- 
lodanjena sbirka članaka Lvova-Rogačev- 
skoga. Sadržaje nekoliko vrlo uspjelih knji- 
ževnih študija. Knjigaje napisana sa znanjem 
i ljubavi, te je posvećena kritično biograf- 
skom proučavanju A. Čehova, L. Andrejeva, 
A. P. Kupina i M. Gorkoga. Osobito _su 
toplo napisane stranice, posvećene A. Če- 
hovu. Liepa je razpravica i o ,dvoboju“ 
Kupinovu. To je pripoviest pri svojem po- 
javu živo zainteresovala kritiku i obćinstvo 

te se Kuprin smatra danas jednim od po- 
najboljih mladjih ruskih pisaca. Knjiga 
Lvova-Rogačevskoga osvietijuje, — kako 
veli ruski recenzent ove knjige — osviet- 
ljuje poznate tipove i slike nekim mekanim, 
ali jasnim sjajem, rek bi propuštanim kroz 
kristalnu prizmu prave ljubavi za književ- 
nost i njezine najbolje predstavnike. 

Sbirke pjesama objelodaniše u novije 
doba Kosatkin-Rostovskij, N. A. Panov, 
A. Roskajev, S. Gorodeckij i drugi, ali od 
ovih svih najviše se svidjaju pjesme Go- 
rodeckoga. 

Pa 


GOLDONI 
(K 200 godišnjici rodjenja) 


Dana 25. veljače proslavila g Venecija 
i ciela Italija 200-godišnjicu ro jenja svoga 
Molišre-a, Karla Goldoni-a. Ako i nije 
Goldoni imao snage i poteza Moličre-a, 
ipak je on i kao glumac i kao pisac pre- 
poroditelj talijanske komedije. Ako i nema 
onako oštre karakteristike proslavljenoga 
francezkoga komediografa, ipak je on iz 
svoje rase iznio i ovjekovječio množtvo 
tipova, koji su mu pronieli slavno ime po 
cielom svietu. S Moličre-om je imao tu 
zajedničku crtu, što je i on putovao s dru- 
žinama, što je sam glumio i što je u životu 
mnogo gorko izkusio, dok nije u najvećoj 
biedi i gladu umro u — Parizu kao 86-go- 
dišnji starac (g. 1793.). Vele, da je već u 
osmoj godini složio nekakav kazalištni 
komad, a u trinaestoj da je glumio žensku 
ulogu u jednoj Gigli- evoj glumi u Perugiji. 
Rodio se u Veneciji 25. veljače 1706 od otca 
liečnika, koji je poslie prakticirao u Perugiji 
i htio, da mu sin takodjer uči medicinu. 
Goldoni je učio i filozofiju i medicinu, 
poslie napustio to i dao se u pravnike, a 
da se ipak nigda nije mogao posvetiti nauci, 
Eg je u njemu tinjala živa: želja za kaza- 
ištnim životom. Konačno je ipak nekako 
svršio pravne nauke, bio i odvjetnikom 
u Veneciji, no i tad je pisao radije kome- 
dije nego li da se bavi svojim poslom. A 
bio je jako plodan. S početka je pisao tra- 
gedije; prva se njegova tragedija , Belizar“ 
prikazivala u Veneciji g. 1734. Opojen prvim 
uspjesima putovao je sa svojom družinom 
od mjesta do mjesta, no najviše je boravio 
u Genovi, gdje se i oženio. Od god. 1748, 
pa sve tamo do g. 1762. traje njegov pravi 
glumački i književni cvat. Znao bi u jednoj 
Odini napisati šest do osam djela. Jednu 
je komediju u stihovima napisao za samih 
pet dana. Sve se je to odmah i iznosilo 
na njegovu pozornicu, te nalazilo odobra- 
vanja u savremenika. Svi su pozdravljali u 
njem reformatora. 

.Do tada naime bila je talijanska kome- 
dija još na onom primitivnom stupnju 
običnih komičnih improvizacija stare la- 

tinske komedije. Još su uviek bila sterotipna 
lica: arlechino, pantaleone, dottore itd, u 
svim komadima jednaka, tako da su svi 
komadi izlazili na isto. Zaplet bi bio raz- 
noličniji, ali lica — ovi naime tipovi kome- 
dijaša, varanoga starca, lukavoga intrigana 
itd. — sva su ta lica bila na jedno brdo 
tkana. Glumili su ih i isti glumci, koji su 
samo zaplet znali, a ostalo su sami impro- 
vizirali. Te su improvizacije bile često glupe 
i proste, a višeput se spustile do običnih 
Cirkusijada, ugadjajući sa stanovitim ,šla- 
erima“ najnižim instinktima publike. To 
je trebalo okrenuti i u ove izbliedjele ti- 
pične_ maske uliti savremenoga života, a 
to je učinio Goldoni. Goldoni je punom 
rukom zagrabio u život savremenih klasa 
i stao ih iznositi pred svoje gledaoce ne 
mareći, ako je koga i izmedju njih zahvatio. 
Glumci nisu smjeli više ekstemporirati, 
već govoriti samo ono, što je on napisao. 
alac je svoje komedije uperio Goldoni 
na život mletačkih patricija, koji su pro- 
padali Monumentalna je u tom pogledu 
omedija ,l! cavaliere e la Dama“, gdje 
je satiri izvrgao luksus plemićskih poro- 
dica, koji se očitovao u plesovima, lovu i 
inim zabavama, gdjeno su patricijke uži- 
vale, da imaju po više tako zvanih ,ca- 
valiere servente“. Iz ovih stvari izbija živa 
ljubav demokratičnom, zdravom gradjanstvu 
koje je pozvano; da bude stupom držav- 
noga života. Nisu ostali poštedjeni ni oni 
od gradjana, kojima je još uviek imponiralo 
plemstvo, te koji su se htjeli ženitbama 
svezati s patricijima; to su osobito bogati 
trgovci, koji su novcem spasavali aristo- 
krate od propasti, samo da prenesu na se 
njihov plemićski grb i krunu. Kasnije se u 
svojim komedijama spustio Goldoni i niže, 
medju one najniže klase: malogradjane, 
obrtnike, seljake i ribare. Tu je tekar nje- 
gova dosjetka i satira procvala. Najznatnije 
mu je djelo u tom pravcu ,,Baruife Chioz- 
zotte“ (Tučnjave Chioggijske) i jedna od 
njegovih najboljih karakternih komedija 
»Li Rusteghi“ (Prostaci). 2. 
Uobće je glavna značajka Goldoni-jevih 
komedija, da iznosi većma karakternu po- 
miku nego li situacijonu. Za to u njegovim 
komadima nema prave radnje ni osobitih 
zapleta. Ni dijalog mu nema običnih dra- 
matskih crescenda. Nije svagdje dijalog ni 
osobito duhovit, a isto tako nije svagdje 
na jednakoj književnoj visini. Razlog je 
tomu taj, što nije, osobito s početka, pisao 
u književnom toskanskom nariečju, već u 
venecijanskom. Pače i kasnije, kad je htio 
književnički pisati, osjećalo se uviek, da 
ima u dijalogu fritruha rodnoga mu dija- 
lekta. Zato mu djela nemaju finijega esprita. 
Ni karakteri, što ih je stvorio, nisu indi- 
vidualizirani. Goldoni nije stvorio kao n. pr. 
Moličre jednoga Tartufte-a, već je obično 
u svojim figurama iznosio personificirane 
u jednoj osobi mane od više ljudi; on nije 

n. pr. satirom šibao jednoga lažca već 
uobće laž, ali su zato ipak sve karakterne 
crte bile snimljene iz života oko njega. 
Tako je Goldoni morao i nehotice zapasti 
u šabionu, po gotovu, kad se uzme u 
obzir ogromni broj njegovih radova. Ta 
nešto je oko dvie stotine njegovih što tra- 
gedija, što komedija, melodrama i lakrdija, 
pa nije čudo, ako su se koja lica i po- 
navljala. 

Kako svaki satiričar imao je i Goldoni 
uz prijatelje takodjer i neprijatelja, koji 
su pače u ime patriotizma na nj nava- 
ljivali i pravili mu neprilika. Ogorčen pustio 
je domovinu i otišao u Francezku. Tu je 
sproveo zadnje dane svoga života. G. 1762. 
pošao je kao pjesnik jedne talijanske dru- 
žine u Pariz, gdje je pače pisao i za 
thćatre francais. Kasnije je postao učitelj 
jezika na dvoru i dobivao pače godišnju 
plaću od 4000 franaka. To je izgubio za 
revolucije u rujnu g. 1792, a kad je imao 
tu penziju 81 93. da dobije natrag, bio je 
već mrtav. Umro je u siromaštvu i biedi, 
a pod kraj života pisao je na francezkom 
jeziku zanimljive memoare, u kojima je 
mnogu gorku namienio svojim zemljacima. 

Prije neko 25 godina podigla je Venecija 
svojemu slavnomu sinu spomenik od mjedi, 
a nalazi se na jednom malom trgu neda- 
leko Markova trga. Tu stoji Goldoni s tro- 
kutnim šeširom, kratkim hlačama, sa šta- 
pom u ruci, a smieškom na ustnama, kano 
da u okolici svojoj hvata tipove za svoje 
bezsmrtne komedije. Kod proslave njegove 
200-godišnjice bio je taj kip svečano izkićen, 
držale su se komemoracije, svečane pred- 
stave biranih njegovih komada, a što je 
najljepše, izišla su tom prilikom svaukupna 
Goldenijeva djela u 25 svezaka, ali samo 
u 500 numeriranih iztisaka. Slava je Gol- 
donijeva jubileja odjeknula po cieloj Italiji. 
Toga su se dana po svim talijanskim ka- 
zalištima glumile Goldonijeve komedije, a 
u školi su se djeci tumačila njegova djela 
kao i značenje njegovo u talijanskoj knjizi. 
Francezi se takodjer spremaju, da Goldo- 
niju podignu spomenik, jer je i njima do- 
nekle pripadao zadnjim danima života i 
francezki pisanim komedijama. 

Hrvatska je pozornica izniela Goldoni- 
jevu ,Mirandolinu“ i ,Slugu dvaju gospo- 
dara“. 

o 


ZNAMENITA STABLA KAO HISTO- 
RIČKI SPOMENICI 


Dan danas se piše o svjetskim bogata- 
tašima, O trošku pojedinih dvorova, o sen- 
zacionalnim ubojstvima, o koječem drugom 
iz carstva umrlih ljudi, dok se carstvo bota- 
nike ostavlja postrance. Nisam botaničar, 
da ću pisati strukovnu studiju, nego hoću, 
da u doba iznenadjenja napišem stranicu 

iz historije botanike, koja bi prije možda 
zaslužila pjesmu kojega rodjenog pjesnika. 

Nema mnogo godina, kako je toli zna- 
meniti hrast Uga Foscola, slavljenog tali- 
janskog pjesnika, propao pod udarcem 
vremena. Tada se o njemu govoraše i 
pisaše toliko, da je njegova pisanija nad- 
visila pisaniju prigodom pada campanila 
sv. Marka u bogatoj Veneciji. A evo opet 
sada vrba, na putu na EFElizejske poljane, 
pod kojom je Alfred de Musset tražio 
nadahnuća za svoje ,Noći“, propada usljed 
starosti. Prolaznici sažalnim okom gledaju 
na omiljelo stablo pjesnika, dok otvorena 
i javna estetika traži njegovu smrt, koja 
bi morala usliediti jednim ojačim udarcem 
dobro naoštrene sjekire. Ta manija pariske 
svjetine, da sve ruši, što joj na putu stoji, 
najbolje se je pokazala za predsjedniko- 
vanja Felixa Faure-a, u republici slavna 
predsjednika. Njega naime zamoliše sinovi 
revolucije, da baci i uništi sgrbljenu vrbu. 
Ali on ne htjede iz velikog pieteta prema 
velikom pjesniku i slavljenoj Adeli Colin. 

»Ne, ne, ne ću“, reče im Faure, ,jer bi 
tim razžalostio A. Colin, moju susjedu u 
ulici Durao i prijatelje autora ,Rolle*. 

Vrba i dan danas stoji, čekajući smrt 
staračke slaboće. 

Ne manje znamenit je hrast Tassov u 
vrtu sv. Onofria. Pripovieda se, da je pod 
njim sv. Filip Neri, odpočivajući, svojim 
učenicima znao govoriti: ,Fermatevi se 
potete“. God. 1842. ošinu grom taj zna- 
meniti hrast, a god. 1891. dobrim ga dielom 
uništi oluja. 

Tko ne zna za jablan kod Neuestadta u 
Wiirtembergu, čije deblo obuhvaća u okolo 
133 metra, a grane njegove podržava 106 
kolona od tvrdog, bielog kamena. U XVI. 
vieku vojvoda od Wiirtemberga, odmarajuči 
se pod krošnjama njegovih grana, dade 
urezati svoj grb na dvjema od pomenutih 
kolona. : 

Koliko je pak znamenit jablan kod Fri- 
burga? Za nj se kaže, da je usadjen god. 
1476. na dan bitke kod Morata i to blizu 
lješine mladića, koji je na putu umro, 
trčeći da dojavi pobjedu! | u ovome da- 
doše nam Grci primjer. Njegova je debljina 
5 met. U Allovville kod Yvetot, nalazi se 
u pokopalištu hrast, čiji je promjer ništa 
manji, nego 10 met. Dotični je hrast unutri 
sav šupalj, a u njegovoj šupljini nalazi se 
divno izradjena govornica. Govornica sa 
svojim rezbarijama izgleda je posve umjet- 
ničkog. Po starini sudeći hrast, ,prkoseć 
buri i oluji“ živi, ima već 9 viekova. U XVII. 
vieku propade govornica. Grane su njegove 
bujne. Koliko pjesama savi se oko njega, 
koliko bure i požara, a on ipak stoji. Još 
je od hrastova znamenit hrast u Mont- 
ravailu kod Saintes. Njegov promjer iznosi 
26 met. Uza sve to, što na svojim ledjima 
nosi 18 viekova, još je ipak uviek zelen. 

Kao što ima znamenitih hrastova, jednako 

tako ima znamenitih stabala od maruna. 
Ali izmedju najznamenitijih je onaj, koji 
se nalazi na Etni. Kad je Ivan od Arago- 
nije pohodio Etnu na putu u Španjolsku 
i Napulj, te ga pratijahu na putu plemići 
iz Katane i žena mu kraljica, predaja kaže, 
da ga je uhvatila na Etni kiša, te da se je 
svom pratnjom i kraljicom sklonuo pod 
grane pomenutog stabla od maruna. Pod 
njim se nalazi liepa kućica, a u njoj peć 
za pečenje maruna. Utile miscere dulci, 
zaista je najbolje! 

Od lipa najznamenitije su one, što se 
nalaze u Smirni na putu Bournabot, te na 
otoku Cos, grupe Sporadi. Čudnovato, što 
nam predaja ne spominje nijedne slavenske 
lipe i ako ona bijaše simbol Slavena. 

Kod la Motte Feuilly nalazi se vrlo zna- 
menifa fopola. Pod njom ronijaše suze 
Charlotta Albert, nesretna žena Cesara 
Borgie. Pod njom nadje sebi zaštitu od 
silne oluje Ivana Francuska, odbijena i 
zatrana od Ljudevita Xil. 

Druga znamenita topola nalazi se na trgu 
u Briguoles, koja bijaše poznata u XV. vieku. 
U XVI. vieku pak Mihael de I'Hopital, idući 
u progonstvo u Provencu, čudjaše se njenim 
proporcijama. Karlo IX. god. 1564. pod njom 
prisustvovaše jednom poljskom plesu. 

U Trousu ponosno se diže i dan danas 
ćesmin, pod kojim su god. 1824. Grigonci 
držali sastanak, da učine federativnu novu 
državu. Od toga sastanka i postoji Gri- 
gonska republika. Na njem se još i dan 
dauas vidi sliedeći  patriotično - nabožni 
nadpis: ,Vi ste zvani na slobodu — Gdie 
je duh Gospodina, tu je oslobodjenje. 

aši su otci vjerovali u Te, Gospodine, 
a Ti si ih oslobodio —!“ Kako bi mogli 
i Hrvati da upotrebe ove svete rieči i pre- 
nieti ih na se! Znamenito stablo Popeovo 
blizu Binfielda, prosto je danas deblo bez 
ikakove znamenitosti za botanikn. Ali je 
znamenito zato, što pod njim slavljeni 
Pope sanjaše o svojoj proslavljenoj ,,Pre- 
giera _universale“. Na deblu toga stabla 
vide se mnogi nadpisi u slavu njegova 
štovatelja, a na jednoj staroj grani takodjer 
nekoliko versa iz pomenute pjesme njegova 
remek-djela. 

U engiezkom parku kod ville Feuillau- 
court stoji i danas bor i na njemu edera, 
koju je usadio Gian Giacomo Rousseau. 

pariskom perivoju nalazi se jablan 
kojeg je usadio proslavljeni Robin, te se i 
Zove po njegovu imenu ,la robinia psudo- 
caccia“. Nedaleko njega ima Libanonski 
cedar, kojeg je isto god. 1635. usadio 
obin. 


U Luxemburžkom perivoju nalazi se sbog 
svoje ljepote poznata jela, koju je usadila 
Catarina di Medici. I danas kola po Luxem- 
burgu rieč, da je liepa kao i gospodarica, 
koja ju je usadila. Pod njenim vitkim gra- 
nama skupljahu se pariski plebejci zavrieme 
sedmogodišnjeg rata. 

Mnoga znamenita stabla opisao je god. 
1875. poznati botaničar Lemmon u Čali- 
forniji. Uz ova stabla, koja se mogu mirne 
duše nazvati historičnim  monumentima, 
pridodat ću i druga znamenita u carstvu 
vegetacije. 

eviathan, uništen i na komade učinjen, 
bijaše dug 96 met., a računaše 1500 godina 
života. | druga stabla, koja se nalaze u 
uvali Californije, broje preko 100 met. viso- 
čine, a do 30 met. objama. Znameniti čem- 
pres od Chapultopea, po Coudollu, broji 
5000 godina. Dumont d'Urvilie vidio je u 
Neuka-Hiva u Australiji smokvu, čiji je 
objam obuzimao 25 met. Na londonskoj 
izložbi god. 1862. divljahu se stolu iz drveta 
Eucaliptusa, duga 23 met., a široka 4 met. 
Ali najveći pak giganat vegetacije je Adan- 
sonia, kako ga nazva Limico, a obično 
zvan Baobab. Na Kapverdskim otocima 
najznamenitiji su, te ih ima sa 5200 godina 
života. Poiteau je bio usadio u botaničkom 
vrtu u Cayenu dva baoba, koji su uzrasli 

met. 
Čudnovato ipak! Gledajući sviet, kakav 
je, ne bi čovjek ovo sve ni zamislio. Kad 
mu se misao zanese u prašume, misli ipak 
na to! A ipak, koliko uzdisaja, koliko 
plača i znamenitosti i pod drugim stablima, 
koje ovdje ne spomenuh. 


Srećko Perišić 
"4 


OPAZKA 


Novela u ovom svezku ,Prastara priča“ 
(,Odwieczna basn“) preveo je g. Miroslav 
Sakač iz prvog broja ,Krytyke“, poljske 
revije, koju uredjuje sam pisac Feldman. 
Feldman je socijalista doduše, ali je uza sve 
to patriota, Poljak. Njegova: , Wspć6leresna 
(savremena) literatura polska“, koja je do- 
živila II. izdanje, Podigla mu je spomenik 
aere perennius. U književnosti je odlučan 
pristaša mladih. ,Prastara priča“ dosta je 
karakteristična za mišljenje velikog diela 
inteligencije poljske. 


PA 











— Veličanstvo, evo ključi! Bosna je Tvoja, srbska | 
— Juh, živeo sinko! 





ALLELUJA ! 


I govorahu medju sobom: Tko će 
nam odvaliti kamen od vrata grobnih ? 
I pogledavši vidješe, da je kamen 
odvaljen, a bijaše vrlo velik... 
Ev. Marko _ XVI. 3, 4. 


Sitni, šareni, proljetni cvietci prosuli se po dalekoj, zelenoj poljani. Od 
nekuda doleti jato ptica, pane još na gole, tek propupale grane, zapjeva 
pjesmicu proljeću, strese stotinama krila i odleti opet dalje. Gore se gone 
fantastični srebrobieli oblaci, a izmedju njih puca modrina, čistac. Al je visoko, 
visoko gore... 

Poljanom vijuga se težka cesta, puna oštra kamenja, po kojem tjeraju 
čitav jedan narod tamo prama briegu. Gone ga na Golgotu, da ga ubiju, 
razpnu. A zemlja puna, bogata. Tamo daleko pružili se vinogradi, što će 
do jeseni donieti obilna ploda, ondje guste šume, a dolje pod zelenilom 
puno plemenitih ruda, nevidjeno blago. A narod taj, na rodjenoj svojoj 
zemlji, tjeraju na Golgotu. Tuku ga. Biju. Slušaš jauk, plač, lelek, zapomaganje. 
Sputano se roblje jedva miče po golom kamenju i ostavlja za sobom krvav 
trag... 

Vojnici na golim konjima, a sulicom u ruci, tjeraju narod. Govore 
nekim nerazumljivim jezikom : 

— Oni će vinogradi biti će naši. 

— | šume one. 

— A tamo daleko na onom moru, tamo će ploviti naše galije i stieg 
će se naš na njem vijati. 

— Da, da — samo dok nestane ove bagre, ovog skota. He, hi, ajd 
brže, brže, skote! 

A roblje ih nije razumjelo, tek je osjećalo, da ga tjeraju, da ga biju, 
tuku... 

I opet plač i opet jauk, lelek, zapomaganje... 

A uz brieg bijaše mučno, težko uzpinjanje. Mnogi padahu i sputani 
vucijahu za sobom druge. A gore, na Golgoti, tamo su napokon ubili čitav 
narod. | bacili ga u grob i navalili na nj velik, težak kamen. 

I taj narod čeka svoje uskrsnuće... 


* * * 

Je 1 te, kako starinska, nemoderna priča! Kako fantastična, izhitrena, 
smiešna! Molim vas, danas, u XX. vieku slobode i ustavnih reforama, pisati 
ovake priče! Ovako nevjerojatan sujet! Tko može dan danas tjerati jedan 
čitavi narod na Golgotu?  Usijani moždjani! Danas, u doba, slobode, 
jednakosti, bratstva! Danas nije oružje, kako stoji u ovoj priči, u rukama 
jednoga, već oružje dieli jedan i drugi, danas su narodi braća, koja prisežu 
na bratstvo oružja! 

Pa što je to, da će ovi vojnici uzeti nekakve šume, da će biti njihove! 
Ta to znači zaglupljivati čitatelja. Šume. Svaka zemlja ima svoje šume i ne 
dira u tudje. 

Pa kako je uvijeno i zamotano sve u toj priči. Kakvi su to vojnici, što 
jašu na golim konjima i što govore nerazumljivim jezikom? Ta danas 
civilizovan čovjek umije više jezika. Niemac govori francezki, Rus englezki 
ili uzmimo najbliži primjer: Hrvat liepo umije i razumije magjarski. Pa čemu 
onda take priče, kake se pisahu Bog zna kada i u kojim stoljećima? 

Ne, ta priča uistinu ne vriedi ništa. Ne osniva se ni na kakom realnom 
temelju. A to je danas, u modernom životu, glavno: realni temelj! Pisac tu 
piše kao da živi na oblacima i tamo diže kule. On ne živi s nama, ovdje 
dolje, pa recimo u — Hrvatskoj. Neka samo prospe pogled oko sebe i 
imat će što vidjeti: sve realni temelji, nigdje fantazije, sve sagradjeno na 
»temeljnim zakonima“, sve jako, novo i popravljeno. 

I more ono tamo. Pa kake su to čudne, romantične galije s tudjim 
nekakim stiegom ? Idite, molim vas, na Jadranskom moru tudji stieg! Gdje 
uobće ima i traga u ovoj -— recimo Hrvatskoj — ma i samo sjeni, da se 
napiše tako nevjerojatna priča? To je priča za analfabete. Da govorimo 
realno: eto n. pr. željeznice. Sasvim novovjeki i praktični izum. Pa zar tu 
ima kakve supremacije? Zar tu tko ili što, komu ili čemu nametava svoj 
jezik? Ne vlada li tuj — bratstvo tračnica? Ili zar se, recimo u Hrvatskoj, 
u šumarskoj struci namješten itko drugi, ako ne Magjar, pardon — Hrvat? 

Pa da ima i traga opravdanosti za vriednost te nebulozne priče, našlo 
bi se — ostanimo kod primjera s Hrvatskom — bar kakva škola, u kojoj 
bi se učio tudjinski jezik, recimo magjarski, i u kojoj bi se, uzmimo u ovom 
slučaju, hrvatska djeca pomagjarivala. Možda je to, istina, nekad i bilo, ali 
kada! Davno, vrlo davno, danas ni da pomisliš, jer su se tempora izmu- 
tirala... Došla prava narodna vlada i nema više tudjinskih škola (ovdje, 
primjera radi, magjarskih) ni za liek... “ 

Ne, ova se priča ne može ni s daleka primieniti našim prilikama, u 
kojima živimo. 

Ta mi imamo svoj sabor, svoj budget, svoj novac, pače i svoju — 
financijalnu samostalnost, kako je ,dokazao“ jedan financijalni ,kapacitet“ 
novoga kurza u saboru. Mi smo skroz autonomni, a vi svieta puci ostali, 
pokažite, koji imate taku autonomiju, kao mi što je imamo? Mi, narod 
»KOli hrvatski, toli srbski!“ Naš sabor ima pače nevidjenu moć i nečuven 
djelokrug: bira iz svoje sredine zastupnike za sabor jednoga drugoga naroda | 

U tomu smo mi, narod ,koli hrvatski, toli srbski“ autonomni, da mi ga 
vidiš! Pa napokon, recimo, dopustimo, da se štogodj i dogodi tamo preko, 
kaka bagatela, malenkost, na priliku, da gospodin bratski ministar financija 
slučajno koji naš filir zabilježi nehotice, pomutnjom u krivu rubriku, pa što 
jeto? Ne može li se to svakome dogoditi, pa i piscu ove gornje nesavremene, 
starinske priče? Pa za taki malheur naših je četrdeset ponajboljih i ponaj- 
vriednijih sinova uviek tamo oko gospodina bratskog ministra financija, da 
u svakom slučaju onaj filir — izradiraju. A oni su tako požrtvovni ; iz puke 
ljubavi prema svome narodu uzimaju težki križ i voze se u Peštu, da brane 
naše ,koli hrvatske toli srbske“ pravice. Stare naše otrcane, nemoderne, 
frazerske nekakve pravice! To su , Ubermenschi“, tih naših četrdeset mučenika. 
Jest, oni idu svaki put na Golgotu, kad moraju onamo, gdje jedino — est vita ! 

Ne, ova priča nije nikla na našem domaćem, ,koli hrvatskom, toli 
srbskom“ tlu... 


A skroz je izmišljen i smiešan konac priče: ,A gore na Golgoti, tamo 
su ubili čitav narod. I bacili ga u grob i navalili na nj velik, težak kamen. | 
narod čeka svoje uskrsnuće . . .“ 


Vrhunac bombastičnih fraza, neobičnih u naše realno, sbiljsko, napredno 
doba. Na jedan narod navaliti grobni kamen, ubiti ga! .,. Koješta. Pa zašto, 
čemu, tko, koga — dakako, ako uzimamo za primjer Hrvatsku i Slavoniju 
te Ungariju. Izključeno. Posve izključeno. Ni govora. Doduše, veli se za 
neki narod, da je uskrsnuo, da se je riešio okova. | hrvatski narod se du- 
ševno već preporodio, uskrsnuo. Bilo je, istina, naroda, koji su stenjali pod 
jarmom drugih naroda, ali kad je to bilo! Jedva ima pametara. 


Ne, priča je posve promašena, bez ikakve literarne vriednosti. Tako 
što može nići samo u glavi, zadojenoj nekakvim smiešnim velikonacijonalnim 
idejama, ali čovjek, koji triezno, realno, napredno misli, take priče ni ne 
čita. On je razdere i baci... 


* * * 


I sitni su se šareni, proljetni cvietci prosuli po velikoj, zelenoj poljani. 
Od nekuda doleti jato ptica (ima medju njima i zlokobnica), padne na još 
gole, jedva propupale grane, zapjeva pjesmu tisuću i devet stotina i sedmom 
proljeću, strese krilašcima i odleti. Gore se gone fantastični, srebrobieli oblaci... 
(i t. d., kao gore). 

Jednako cvieće, jednake ptice, jednaki oblaci, svedj ista proljetna pjesma. 
Kako se je priroda mienjala prije stoljeća, tako se mienja i danas: uviek 
jednako. 


Samo ljudi dolaze novi, drugi i osobito nesebični! Sve bi dali za drugoga. 
Ljube bližnjega kao sami sebe, jer sebe vrlo, vrlo ljube... Svi su mudri, 
a svaki misli da znade i umije sve. Svi su moderni i veoma veliki. Pa koji je 
viek jednak današnjem ? 

Praznikujemo i pjevamo: Alleluja! 

Uskrsnuo je poniženi, bijeni, pljuvani, izdani, prodani, razpeti... U 
istinu je uskrsnuo. 

A koliki mu se rugahu i zlobno smijahu, kad je visio na križu. A kad 
se iznenada zamračilo, kad se potresla zemlja, kad se pootvarali grobovi i 
razderao sam od sebe prevjes u hramu, kad je ON izdahnuo, onda su go- 
vorili: Ipak je bio pravi... 

| iz groba je uskrsnuo. 

Alleluja ! 

A i danas idu medju nama ljudi, koji poput Poncija Pilata peru ruke i 
govore, da su nedužni, pravedni. | danas ih ima ovdje, na ovoj Golgoti 
Hrvatskoj, koji se poput apoštola Petra, prije nego moderni pievci triput 
zapjevaju, odriču ideala, prošlosti, značaja, sebe i naroda, ali ne zaplaču 
poslie gorko poput Petra za učinjeni grieh. Ima ih i danas, koji poput Jude 
izdavaju za srebrnjake svoja načela, svoje učitelje i svoju domovinu, ali nemaju 
toliko značaja, koliko Juda, pa da se objese. Ima ih, te i danas bacaju 
kocku, da podiele plien na rodjenoj grudi svojoj. Ima ih... 

Dosta ih je, i previše, previše. Svi oni su izkopali grob svomu narodu, 
navalili na nj veliki, težki kamen i straže, danju i noću straže, da tko taj 
narod ne probudi od smrti. 

A tko će nam odvaliti kamen od vrata grobnih ? 

Ide čas. | narod će se prenuti, probuditi, odvaliti kamen, uskrsnuti. A 
grobari će njegovi popadati nice, niemi, mrtvi. 

I pjevat ćemo: Alleluja! 


Z. VUKELIĆ 


U KOLO! 
(Uz Matičino ,Hrvatsko Kolo“, prve dvie knjige.) 
x (Svršetak.) 

I dramu mi je tražilo srdce, a mjesto toga našao sam u prvoj knjizi 
»Zulumčara“ od Adalberta Kuzmanovića — autor se razabire istom iz 
sadržaja — i u drugoj knjizi ,Ivana od Pomuka“ od Beralta Herme 
(pseudonim Alberta Webera i Hermine Brkićeve); prvo nagradjeno iz zaklade 
Dušana Kotura, a drugo Il. natječajnom nagradom za ,Hrvatsko Kolo“. 

Kuzmanović je bez sumnje čovjek iz naroda, što je pokazao svojim 
»Vitropirom“, ,Obrazom“ i ,Republikom u Magaraševcu“, koje je stvari 
izniela i naša pozornica. ,Zulumčara“ nije izniela, ne bez razloga. Kuzma- 
nović je i ovdje narodan čovjek, ali samo u prva dva čina. Tu je vjeran i 
kulturno zanimljiv prikaz milieu-a nekadašnje Turske Hrvatske oko g. 1870. 
Tu je i dobra ekspozicija, u kojoj je oštro orisan Izetaga, koji kupi desetinu 
od kmetova, a svidja mu se i Andjelija, kćerka odanoga mu seljaka Martina 
Zečevića, koja medjutim voli mladoga momka Stipu i on nju. Napokon je 
tu i patriotska misao o zajednici kršćana, rišćana i muslimana, koji skupa 
osjećaju volju za odpor protiv zulumčara, a onaj momak Stipo — autorova 
simpatija — podsjeća ih, da su jednokrvna braća. Sve je to dobro i liepo, 
ali od trećega čina dalje prestaje drama, a nastaje teatar. Sva su tri naime 
posljednja čina izgubila vezu s predjašnjom narodnom osnovkom i bave se 
tim, kako je Izetaga poslao svoje ljude, da otmu Andjeliju, no ovi su u 
noćnom sukobu sa seljacima nastradali i ubiti — autor uobće svojih lica 
ne štedi — a mjesto Andjelije uhvatio je Izetaga u onoj gunguli Stipu i 
odveo ga (treći čin); za tim kako je konačno dovedena opet u noći i za 
požara Andjelija (četvrti čin) i kako su se konačno Stipo i Andjelija spasli 
ubivši Izetagu (peti čin). U petom se je činu teatar osvetio autoru, jer ga 
je tako daleko odveo od života i prirodne sbilje, da mu naivnost prisiljenoga 
pravljenja (Mache) mora zapaziti i najobičniji čitalac. Prvi prizor još bi bio 
dobar; tu naime Izetaga u svojoj kuli ima pred sobom svezanu Andjeliju i 
hoće da od nje izmami ljubav. Ona ni da čuje! Ali aga će joj se osvetiti 
tako, što zapovieda, da dovedu Stipu, koji ima ruke svezane konopcem, a 
noge lancem okovane. Iznemogao je, izmučen i — žedan. Aga se nasladjuje 
ovim prizorom, gdje je dvoje dragih suočeno u okovima. Andjelija moli 

milost za Stipu, no aga hoće ljubavi od nje. Ovaj se grozni prizor prekida 
s tim, što se dolje čuje buka pobunjenih seljaka. Aga potrči van, a Andjelija 
sve onako sputana prilazi k Stipu i u zubima mu nosi ibrik s vodom, da 
se napije, jer pogiba od žedje. U to opet dodje aga, trgne onaj ibrik i baci, 
a sam navali na Andjeliju i stane je daviti. Stipe skoči, raztrgne spone na 
rukama ('), pače ,nadčovječnim trzajem“ prekine i onaj konopac na nogama, 
navali na Izetagu i stane ga daviti. Vani ,jak bljesak i triesak“! U to su 
provalili i seljaci u posljednjoj borbi s aginim slugama, oborili ih dakako, 
Stipo medjutim zadavio agu i pao u naručaj Andjeliji, svi se grle: ,zator 
zulumčaru!“ i — zastor! Toliko klanja, požara, davljenja, mrtvih ljudi itd. 
malo je gdje naći, koliko u ova tri čina, — a sve po vidljivoj naivno-tea- 
tarskoj uzici autorovoj. Kuzmanović naime ima takove i oznake u tekstu ; 
on bilježi uz pojedina lica, da govore ,publici“ i čitav mu je arrangement, 
kao da je redatelj na pozornici, a ne _ posmatrač dogadjaja, komu u duši 
svojoj iluzijom prisustvuje. Tako teatar ubija i ono prirodno ljudsko i opet 
ono umjetničko u njem. Doprhao leptir s livađe i naletio na električnu po- 
zorištnu lampu, pak se oko nje uzigrao, dok nije opržio krila. Kuzmanović 
će opet imati liep glas, kad se vrati k narodu, k livadi. 

O ,lvanu od Pomuka, dramskoj legendi u jednom činu“ bilo je već 
govora u ,Smotri“ prigodom prikazivanja u rujnu prošle godine. Sva je 
naime krivnja te ,legende“, što je napisana poslie Wilde-ove ,Salome“, a 
imala bi biti prije. Još samo da je sv. Ivan plesao, pa bi bila sličnost pod- 
puna ; kralj Većeslav je to zapravo i htio, ali autori su ipak odustali. Kad 
bi bio čovjek zloban, mogao bi reći, da su autori htjeli cenzore Matičina 
odbora izkušati, poznaju li ,Salomu“. Ipak unatoč sličnosti sujeta ne mogu 
poreći ,Ivanu od Pomuka“ dramatičnosti i slikovitosti dijaložke, koju će 
nam autori jamačno u buduće pokazati kod koga originalnijega sujeta. 

Trebam li nakon ovoga prikaza dviju jedinih dramatskih stvari u edici- 
jama Matičinim posljednjih dviju godina, trebam li još posebice pozivati 
hrvatske dramatičare, da pristupe k Matici ? 


5 


Ovdje sam htio završiti. Zanimala me je naime samo beletristična strana 
obiju knjiga ,Kola“, jer je upravo iz posmatranja toga diela nikao poklik: 
u kolo! Ipak ću se makar i letimično osvrnuti još na ostali, ponajviše poučni 
sadržaj, da ne bude slika o ,Kolu“ nepodpuna i nepravedna. 

Ovaj je nebeletristični dio uistinu dobar i bogatiji od beletrističnoga. 
Tu su u prvom redu simpatični prilozi od Slovenaca. U prvoj je knjizi izložio 
dr. Fran /lešić ,Ocrt najnovije slovenske književnosti,“ koji će mnogoga od 
nas ne samo poučiti već i pobuditi veći interes za slovensku knjigu; od 
llešića je takodjer u drugoj knjizi nagradjena radnja ,Kačić-Miošić i novin- 
stvo u Slovenaca“ i zatim u listku: ,Priegled slovenske književnosti u go- 
dini 1905./6.“, dok nam je osim toga za ovu godinu spremio autologiju 

slovenske lirike. "ve je to napisao hrvatskim jezikom, koji on tako dobro 
pozna kao i slovenski, pa je u uvodu antologije iztaknuo gramatične osebine 
jednoga i drugoga jezika, zapravo narječja, da nas ovom uporedbom još 
jače priveže. Medjutim mi možemo liepo i slovenski čitati, pa smo tako 
mogli čitati u drugoj knjizi slovenski napisanu političku studiju dra. Drago- 
tina Lončara ,Javno življenje pri Slovencih“, u kojoj ako se i ne će čovjek 
složiti sa svakom mišlju, ali će dobiti pogled u državopravna nastojanja Slo- 
venaca. Sa Srbima je ,Kolo“ bilo u svezi samo u prvoj knjizi i to s kratkim 
prikazom Jovana Skerlića: , Mlada srpska poezija i pripovetka“ koji se ni 
kao gost nije umio da otme chauvinismu. Za pjesnika naime Šantića veli 
na jednom mjestu : ,Njegova poznata pesma ,Ostajte ovdje“, poklič herce- 
govačkim i bosanskim zemljama, da ne napuštaju ognjišta predaka, možda 
je najbolja rodoljubiva srpska pesma ispevana poslednjih dvadeset godina.“ 
Njegov je inače prikaz poučan, samo traži od čitatelja, da mora već prije 
poznavati srbsku književnost i da mora znati — francezki. 

Od domaćih pisaca spominjem u prvom redu članke dra. I. Kršnjavia 
i to u prvoj knjizi ,Pogled na razvoj hrvatske umjetnosti u moje doba (iz 
mojih zapisaka)“, a u drugoj ,Sv. Franjo Asiški i sv. Ivan Kapistran“ 
(Prigodom obnovljenja iločke crkve). Prvi je članak čitava knjiga, jer obsiže 
do blizu stotinu stranaca, a u njoj će naći kulturni historičar bogatoga materijala 
za historiju hrvatske umjetnosti i ako je pisano sa subjektivnoga stanovišta, 
drugačije upravo ne mogu se ni pisati ,zapisci“, a Kršnjavi je po svojoj ulozi, 
što ju je imao u razvitku hrvatske umjetnosti, i kao chef bogoštovja i kao 
kritičar, upravo bio dužan da nam iznese ovakav ,pogled“. Može mu tkogod 
štošta zamjeriti, može se tkogod i ne slagati s njegovim sudovima o poje- 
dinim umjetnicima, kao i s mentorstvom u odgoju umjetnika, ali svatko mu 
mora priznati velike zasluge za procvat hrvatske umjetnosti; ono, što je 
ubilježio u zapiscima, nije samohvala već sušta historija. Meni se posebice 
svidja njegov puni stil, koji se kao slieva iz jedne misli u drugu, plastično 
i živo; zato se tako liepo i čita, što se ne može kazati za dvie trećine naših 
prozaista, što pišu većinom suho i tvrdo. 

ivo su pisane i ako s nešto prikrivenom tendencijom Vjekoslava Klaića 
»Mile uspomene“, u kojima je iznio interesantnih podataka iz doba svoga 
urednikovanja ,,Vienca“ (od g. 1883. do g. 1899.) i to ponajviše o Kumičiću, 
o Gjalskovoj prvoj pripoviesti ,,Ilustrissimus Battorych“, i o Kozarcu (,,Biser- 
Kata“ i ,Živi Kapitali“). Ove su intimnosti o piscima vrlo vriedne za 
literarnoga historika, premda n. pr. gosp. Ibler ne će baš biti zahvalan piscu, 
što je iznio onaj Gjalski-jev list, u kom Desideriusa-Iblera zove literarnim 
kretenom“. Klaić ima u drugoj knjizi sastavak ,,Dva svježa groba“, naime 
dva nekrologa J. E. Tomiću i Vj. Novaku, ali samo nekrologa, dok bi 
Matica morala da iznese podpune studije o svojim dvama najplodnijim 
radnicima. U prvoj je knjizi ,Kola“ članak nekadašnjega kritičara dra. Jakova 
Čuke ,Spomen biskupa J. J. Strossmajera“, posve novinarski članak, koji 
po vlastitom priznanju ne donosi ništa novo i koji, takodjer po vlastitom 

priznanju, nije uspio. Zatim je ,Nikola Tommaseo“ od |. Milčetića_ kao 
nadopunjak studiji i izdanju Tommaseovom istoga pisca još od g. 1888. 
Ovaj članak ima polemični žalac proti Herubinu Šegviću, kao odgovor na 
njegovu navalu na Tommasea. Tu veli Milčetić, da Šegvićev sud mora 
zabaciti u ime ozbiljne hrvatske kritike. Šegvić ili nikako ne pozna 
Tommasea ili je došao do ovakih zaključaka samo iz težnje, da se istakne 
novošću i nepojmljivom smionošću tvrdnja. On je — čini se — učenik 
M. Nordaua, koji pripisuje svako dobro ljudsko djelo nečistim pobudama.“ 
Upravo ovako piše Milčetić o Šegviću, a u istoj knjizi piše Šegvić o ,Genezi 
najnovijih pojava u hrvatskoj književnosti“. Ako redakcija pusti na jednom 
mjestu kvalificirati jednoga suradnika kao ignoranta i ,nepojmljivo“ smiona 
u tvrdnjama, kako onda na drugom mjestu traži, da držimo što do njegovih 
tvrdnja o nekim hrvatskim piscima? Medjutim mi bismo i bez Milčetićeve 
predosude nazvali Šegvićevu ,Genezu“ presmionom i neosbiljnom. Ima 
naime kod nas ljudi (ne izuzimajući kadkad ni Marjanovića), koji konstruiraju 
struje, evolucije, etape, pa u njih ujarmljuje pisce, tražeći samo ona djela, 
koja postavljenomu kritičkom nacrtu odgovaraju i tobože ga potvrdjuju. 
Kad je pak taj nacrt uzet iz razvoja stranih književnosti, pak se silom hoće 
izvesti odraz toga razvoja i u našoj knjizi, onda to znači htjeti se pokazati 
pametnim na račun krivoga prikazivanja. To je činio u svoje doba gore 
spomenuti dr. Čuka (Čeđomil Jakša), a to čini i Šegvić. On izšeta s legijom 
talijanskih imena, a onda pograbi kojega hrvatskoga pisca, da nadje poredbu 
tobože u jednakom razvitku ideja; počme nadalje s Comtom, a završi 
s Kumičićem, Gjalskim, Novakom, Kozarcem, Tomićem, Borotom i Lesko- 
varom — pače s Arnoldom, Palmovićem, Harambašićem, Hranilovićem, 
Tresić-Pavičićem i to sve zajedno kao s valovima te francezke struje; govori 
o Nietzscheu, a završuje s Kosorom! 

Ovo znači ne poznavati u dušu domaćih pisaca, a o stranima pročitati 
koju brošuru; znači dovući makar za kose hrvatske autore u tudje ,etape“ 
i njihovo koje možda sasvim slučajno djelo tumačiti ,evolucijom“ ili odrazom 
stranih ideja; znači dakle trti kritičarski lan. ,Kolo“ je štampalo ovu ,studiju“ 
na posljednjem mjestu, a Šegvić je svejedno (i unatoč one Milčetićeve osude) 
pisao i u drugo godište, ovaj puta historijski prikaz, dobar i zanimljiv, pod 
nadpisom ,Roblje u Hrvatskoj“. 

U drugoj knjizi pretežu uobće poučni članci. Tako su još osim spome- 
nutih ovi: dra. O. Kućere znanstveni, možda odviše za Matičine čitatelje 
znanstveni referat ,Elektriciteta i materija“; Stjepana Radića po M. Leclercu 
članak ,Kako se odgajaju gospodari svieta“ (t. j. Englezi,; dra. R. Horvata 
po Račkomu članak ,Politička povjest grada Rieke“; Stjepana Banovića 
literarno-historijski prilog ,Gundulićev Osman i narodne pjesme“; Fr. Š 
Kuhača glasbena obaviest ,Žetelačke popievke plavih Hrvata iz hrvatskoga 
Zagorja“ s notama; Julija Kempfa ,Prilozi za povjest sredovječnoga kaptola 
sv. Petra kod Požege“ i dvie skladbe ,Oj djevojko“ i ,Ljuven sanak“ od 
S. Granćarića. Većinom djela druge ruke. 

Druga knjiga ,Kola“ ima i svoj listak (,Književni Obzor“), što prva 
knjiga nije imala. U njemu je osim spomenutoga llešićeva Priegleda još i: 
Stjepana Radića referat pod nadpisom ,Hrvati i Hrvatska u poljskom ,,Sla- 
venskom svietu“; zatim Vladoja Jugovića kratka, ali dosta izcrpiva karakte- 
ristika Ibsena i njegovih djela, premda bi se za to htjela veća studija; zatim 
patriotskom primjenom na naše prilike pisani članak dra. Lozovine ,Edmondo 
de Amicis svome narodu o jeziku“ i konačno osebujni članak Stjepana 
Radića ,Židovstvo kao negativni elemenat kulture“. 

To je od prilike sve, što je štampano u prve dvie knjige Matičina ,Kola“. 

Nije sve. Hotice sam ostavio za konac i za posebno poglavlje Jovana 
Hranilovića ,Osvrt na hrvatsku beletristiku od god. 1900. do najnovijega 
vremena“ u prvoj knjizi, i u drugoj: ,Najnovije hrvatsko pjesništvo“. On još 
uviek drži barjak polemike, stare polemike, jer i polemiku dielimo u ,,staru“ 
i ,mladu“. 

Tko ne bi znao, da je Hranilović bio takodjer jedan od glavnih sukrivaca 
razkolu ,starih“ i ,mladih“ umačući višeputa svoje pero u žuč, taj bi još 
ova dva članka njegova u ,Kolu“ mogao smatrati onim, što nisu, a što 
hoće da jesu, to jest živom brigom za napredak hrvatske knjige, kojoj prieti 
opasnost od tudjinski odgojenih modernista. Uza sve uvjeravanje piščevo 
ne mogu mu to vjerovati. Neprijatelj sam citata, ali ovdje dobro pristaje 
iedna misao iz zloglasnoga Nietzsche-a: ,Was jemand ist, fingt an, sich zu 
verrathen, wenn sein Talent nachlisst, — wenn er aufhort, zu zeigen, was 
er kann“. (Jenseits von Gut und Bose, 130.) 


Talenat Hranilovićev usahnjuje i kritički i polemički. Stare fraze i stari 
clichć-ji ne mogu više da prikriju žalca. A taj je žalac: njetiti i dalje svadju 
izmedju Matičinih i ostalih književnika; velim : Matičinih i ostalih, jer ,,starih“ 
i »mladih“ nema više. Prikrivati više ove tendencije ne može Hranilović, jer 
ga — izdaje talenat. Njegov je ,osvrt“ u najboljem slučaju sbirka amateur- 
fotografija, samovoljno izradjenih i samovoljno razmještenih. Mogao bih kod 
pojedinih pisaca pokazati, kako im Hranilović djela nije čitao, već ih pozna 
tek po referatima, višeput po onim običnim, dnevnim, nepodpunim. Kod 
stranih je autora još moguće ovako ,šveflati“, ali kod domaćih znači za 
čovjeka, koji hoće da bude kritičar, nesavjestan posao. U drugoj je knjizi 
još komotniji. Ovdje je čitajući neke pjesme pribilježio uz put svoje opažaje 
u formi tendencioznih glosa, malo ih prema staroj metodi porazmjestio, 
začinio u uvodu — opet prema staroj metodi — ,pogledima“ u stranu knji- 
ževnost i tako opet ,napisao“ još jedan ,osvrt“. Glavno je, da se zadrži 
stari polemični romon. Hranilović se, da opet govorim s Nietzsche-om, navio 
kao ura i piše... Ali! 

Ali nema više smisla ovakovo pisanje u nas, a ne će više ni upaljivati. 
Bit će to jeka prazna mlina. Nekada je bila opravdana ovakova polemika 

psihologijski, jer ju je izazvao ,strah pred mladošću“, što ga iztiče Ibsen u 
»Oraditelju Solnessu“ A i inače se u istinu moralo prije navaljivati na nekoje 
banalne skokove nazovi-modernih diletanata. To je učinio i pisac ovih redaka, 
kad se je s urednikom ,Hrvatske Smotre“ rugao i jednim i drugima u ,Trgo- 
vinama ideja“ ; a činio je to u svojim književnim essay-ima i Milan Marjanović, 
koga Hranilović često citira, ma da mu jedva priznaje kritički talenat. Protiv 
banalnosti, polazila ona od perverznih modernista ili od impotentnih čuvara 
tradicija, da protiv banalnosti treba upraviti koplje borbe, komu je u istinu 
do procvata književnosti, a ne do inata s povriedjene taštine. Ono, što je 
banalno, bljutavo ili bolestno valja ošinuti, ali ne valja generalizovati i lupom 
tražiti pojedina mjesta valjanih stvari. Oni, koji su nekad mirno čitali pikanterije 
Kovačićeve, Kumičićeve i Kozarčeve — što su ih ovi poradi ideje ili tendencije 
djela morali opisati -- ne bi smjeli sad uporno i sistematski tražiti dlake 
u jajetu. To dovodi do smiešnosti, kao što je dovelo vriednoga Baj-Gjuku (u 
»Hrvatstvu“), koji je uz Šegvića i Hranilovića kao treći u tom kurioznom 
svećeničkom ,kritičarskom“ trolistu — što ga valjda jedini mi Hrvati imamo 
— koji je postao upravo originalan. On naime direktno potraži najpikantnija 
mjesta — pače i koja nisu najpikantnija, ali su njegovim kondensiranim željama 
opasna — izpiše ih jedno do drugoga i tako servira svojim asketskim čita- 
teljima ni ne sluteći jadan, koliko je grieha počinio, koliko je želja izazvao 
— želja za ovakim štivom i tako im stvorio najbolju reklamu. Ako su 
gospoda zaista asketi i ako im je u istinu na srdcu briga za ,moral“, onda 
im je ocjena nepravedna, jer je sa staležke i one ,fiziologijske“ strane pri- 
strana, i njihova se kritika ne može uzeti osbiljno. Ako li nisu ono, čim se 
grade, onda je još gore, onda glume, onda su — farizeji, a ,težko vama 
farizeji i — književnici !“ 

Ne, ne! Hrvatski će književnici i dalje biti u kontaktu s velikim idejama 
stranoga svieta. Idealni uvjet našega književnoga razvitka ima biti spoj života 
obće ljudskih težnja u stranih kulturnih naroda sa životom naše narodne 
individualnosti. To je u ostalom stara stvar; tako se radilo i prije, samo 
bez buke, a tako će se raditi i poslie. 

I zato: u kolo! | 

Kojima je do inata, nek se inate dalje Deviza neka ne bude više borba, 
već rad! Teoretičari i kritičari mogu rezonirati dalje, ali produktivni elementi 
pustit će ih na strani i raditi za ,Maticu“. Od ,štrajka“ nemaju samo štete knji- 
ževnici već i — književnost, jer se od nje odbija publika, a hrvatska će publika 
bez sumnje sva pozdraviti radostno onaj čas, kad vidi oko ,Matice“ okup- 
ljene sve hrvatske književnike. O tom se, kako pri koncu ovih članaka sa- 
znajem, radi s obje strane. Bilo u dobar čas! 


DR. MILAN OGRIZOVIĆ 


GIOSUE CARDUCCI 


Književna studija 


II. JUVENILIA | LEVIA GRAVIA 


Prvi put izadje na javu Carduccievo ime g. 1857. izdavši zbirku pjesama 
pod naslovom ,Rime di Giosuč Carducci“. (San Miniato — Tipografia Ristori). 
Ove su pjesme izlazile kasnije u više navrata; Carducci im je izmijenio 
naslov u ,Juvenilia“, te je prvotnu zbirku proširio drugim pjesmama, što ih 
je ispjevao u prvoj periodi svojeg književnog rada, dodavši pjesme ispjevane 
do g. 1860. U ,Juvenilia“ je pjesnički rad od g. 1850. do 1860. 

Carducci sam piše o dojmu tih pjesama na publiku: ,Svi mi prigovarahu, 
što obožavam do idolatrije starinu i formu, ipak bi tkogod bio imao malko 
obzira prama mojem aristokratizmu u stihu, da himne Febu, Apolonu i 
ode Diani Triviji ne izgledahu sred ondašnjega sjaja kršćanske poezije pravim 
grijesima. Novine teatralne htjedoše me naučiti jezik: Jedan pučki učitelj, 
što bijaše auktoritetom u kritici, zapanji čeljad ispisavši na po stranice imenik 
klasika, koje sam ja imitovao ; med tima Pindara, što sam ga ja toliko 
imitovao, koliko on čitao. Neki prigledač jezika, radi nekih nerimovanih 
stihova, o kojima tvrdijaše da majmunski slijedim Grke, ako se ne varam 
prispodobi me Arlekinu. Treći, što se toliko zauzimao za kongregaciju 
sv. Vinka od Paule i pisao religijozne strofe, koje od evangjeoskoga imadjahu 
samo poniznost i veznik ć, trudijaše se, da me uvjeri, kako čovjek u poeziji 
mora biti onakvim, kakav je, ni više ni manje: u ostalom ja bih se lako 
bio s njime složio, da nije bilo po srijedi to, što je on tražio, da se ja 
iskažem onakvim, kakav je on. Četvrti, veoma cijenjeni kritičar i historičar, 
tvrdijaše medju prijateljima, da ga je ona knjižica uvjerila, da u meni neima 
nikakve pjesničke darovitosti. Ja ipak nastavih. Ne, što ne bih bio prepoznao 
mnogu istinu u onim kritikama; ćutio sam, što mi je manjkalo u snazi, 
hrani i vježbi; što je manjkalo mojim pjesmama homogena, odredjena i 
solidna : umjetničke ideje bijahu nejasne ili sakate, ali namjere čvrste i čuvstvo 
čisto. Jedan moj umjereni prijatelj tu nedavno reče, da je i ona knjiga bila 
mladenački pokušaj reakcije protiv teologizma u poeziji, što se onda širio 
u toskanskoj književnosti: ja bih rekao tačnije protiv licumjernog bogo- 
moljstva, ne religijoznog već intelektualnog, kroz onaj decenij od 1850. do 
1860. (Confessioni e battaglie str. 52., 53, i 54). | 

Sam Carducci sudi ovako o tim prvijencima, što ih je kasnije nazvao 
»Juvenilia“: Kad bih Juvenilia imao sada za prvi put objelodaniti, nakon 
bilo dužeg bilo kraćeg razmišljanja, po svoj prilici ne bih toga više učinio: 
toliko mi se one pjesme čine ne samo nevrijedne, nego većinom i protivne 
pojmu, što ga sada imam o pjesnikovanju ; koliko mi ovaj pojam biva godi- 
nama sve uzvišeniji, toliko žalim i prezirem ovo kukavno današnje pjes- 
marstvo u Italiji. 1 uvjeren sam, da od mojega pjesničkoga rada preživjet će 
tek koji ulomak i to kao opskrba zbirke u muzejima književne povjesti. 
Niti me u istinu s toga boli ili se zgražam, što će sav moj rad iščeznuti, 
dapače svijestan onoga, što je bilo i bit će veliko, mirno gledam mojim 
razumom taj raspad, i ispred naslućene dobe uzdišem i ja poput staroga 
Sveca: Cupio dissolvi . . . 


Za to mi nije žao, da se ponovno štampavaju moje mladenačke pjesme, 
od kojih su mnoge žalibože u svakom pogledu djetinjske. Ali ćutim, da mi 
je sudjeno boriti se u onom, što me zapalo, a ne misliti na se; a oni stihovi 
svjedoče, da sam borbu rano započeo. | da ovim ne precjenjujem svoj slabi 
rad, uvjerava me časni Tabarrini, kad u ,Životu Gina Capponi“ napisa u 
X. poglavlju: — Kada poslije 1850. ustade u Toskani struja umnih i nao- 
braženih mladića, koja pozivajući na povratak k helenizmu, ne skrivaše svojih 
protivkršćanskih namjera, Capponi uvidi odmah početak bezbožne i podrug- 
ljive književnosti, koja će podkopati svaku vjeru i podrovati moral. — Ali 
nek mi oprosti inače čestiti gospodin (jer imenuje u bilješci mene i mojeg 
prijatelja* Chiarinia), što mu odgovaram, da ne podkopava moral onaj, koji 
ga prenaša iz crkve u život, i iz metaforičnog teologičkog neba u strogu 
savjest ljudsku, gdje mu je i pravo sjedište: u ostalom nijesmo nikada 
-ismjehivali historičku vrijednost činjenica i iskrenost namjera“. (Confessioni 
e battaglie str. 65., 66. i 67.) 

Ima u fuvenilia lijep broj ljubavnih pjesama, čija zamisao i forma nije 
originalna, ali se ipak dopadaju svojom toplinom čuvstvovanja. Ali ih ima, 
što zasijecaju u život, kao na primjer ovaj sonet: 

»Duboka, usamljena, beskrajna noći; vidivi sanče božanske vasione nad go- 
rama, što ih gromovi udaraju, nad poljanama, što ih čovjek posijao ; 

»Visoke sjene isprekinute čistim svjetlom; nebo pusto, mirno, zvijezdama 
osuto; sjajne krasne luči, što tajinstveno i pravilno stupate za svojim udesom ; 

»Mjeseče, ti stari putniče što bez razlike šalješ jasne i studene zrake i sjetnim 
i veselim grudima: 


»Kažite, koje su ovo tajne, koje grozote? Što smo, mi jadni smrtnici na 
Svijetu? Ali ti, grdna tišino, nijema ostaješ“. ( fuvenilia VIII. str. 18.). 


U dva soneta opjevao je mrtva brata, što no je mlad sebe pogubio: 


nl ti, tek si dospio do zemana kada se srcu najviše otvara život, junačhi duh. 
uklanjaš_pred udesom, i slažiš mladjanih uda u zemlju. 

»Vaj, vaj brate moj! Ah, kakva mora da te borba tužnih osjećaja i burnih 
misli pred očima dragih roditelja nagnala, da potražiš mir pod zemljom! 

»Sada odpočiva s tobom i tvoja bol. Niti ćeš više ugledati lice majke ni dragu 
ženu ili mladog brata i dobrog oca. 

»Niti zelena polja; ni osmijeh neba, ni ovo svjetlo... ah gorko svjetlo ! 
Zbogom, zbogom za uvijek, brate moj“. (Juvenilia XVIII. str. 28.). 

»Ovdje, gdje srdit u mladjanoj dobi ti si sjedio i razgovarao s tvojom boli, 
gledam na toplom suncu ove grmove, koje si ti gledao, gdje se osiplju cvijećem. 

»Ti se već ne ćeš dignuti, brate moj. Na tvojem pustom grobu pjevaju ptičice 
O ljubavi. Ti ljubavi ne ćutiš; niti će iskriti tvoje lijepo oko čistim žarom. 

»Otrag godinu dana vidjeh te, kada dodje amo na blagdan; i još mi zvuči u 
ušima tvoja rieč, i još mi se smiješi tvoj sladjani osmijeh. 

»Kao i onoga dana varoš danas ozvanja i veseli se božjem uskrsnuću, ali 
tebe, plemenita, zemlja skriva.“ (Juvenilia XXII str. 32). 


Pjesnik daleko od svojih milih uzdiše za njima u slijedećem sonetu: 


»O mojoj duši dragi slatki kraju, što no se pružaš na čistom azurnom zraku 
i s visoka gledaš kao skroman vladar na prostranu ravan, što se spušta k pla- 
vetnom Arnu: 

»Ti se veselo smiješiš nebu, koje ti osmijehom odvraća i ljubezno se tebi 
naklanja; tobom ćarlija lahor, a Travanj vječno kiti zelenilom tvoje polje i humke. 

»I iz ove zlohudne zime pamet i izmoreno srce k tebi uzlijeću; Tamo borave 
moji roditelji, 

»i brat, što mi još živi; tvojom grudom poljubi mi i onoga, koga ne poljubih 
na umoru: U tebi je sve moje dobro: ovdje sam ja sam.“ (Juvenilia XXI, str. 31.). 
No ova nježna familijarna nota tek je rjedja, a većinom grmi bijesom 

protiv romantičara neobičnom dotada žestinom. Kao primjer navadjam samo 
ovaj ulomak iz nazdravice ,, Brindisi“ (XXIX str. 65.): 

»Pijmo, ako nam se ne smiješe uzaludno svete Muze, sad kad je magla sa 
Artosa ovila lovore oko Arna. 

nNeka cvili i sa blijede zvijezde neka umori bolne vjedje besramni zbor ro- 
mantika, što no vodu pije. 

»Nama sinovima talijanskim neka se smiješe Lacijska božanstva, majka Ene- 
jevih potomaka i harmonija Horacijeva. 

»Varam li se? ili se zvuci lirski oko mene vrte? Flače, ja te čujem: deder 
budi pri gozbi ovoj i nadahinjuj ! 

»Flače, tvoj je lijepi Apolon pobjegao s tla latinskog uzmaknuvši pred Tevto- 
nijom i pred bezličnim Odinom, 

»sada naša odjekiva Muza s ledenih njemačkih Alapa, podlo stado uzmućuje 
čisto vrelo Helikonsko. 

»i na malen broj i čist (pa neka su svi proti nama) 'zlijevamo u čast Febu 
Apolonu i starinskoj svetoj pjesmi.“ 


Iznimku pravi u zbirci Blaženoj Diani Ginntini (XXXIII. str. 76.). O 
toj pjesmi sam pjesnik priča u Confessioni e battaglie (str. 115.), da su ga 
neki seljaci znajući da pjeva pjesme zamolili g. 1857. za pjesmu u čast 
rečene svetice. Carducci promisli, da bi se moglo ipak ispjevati religijoznu 
pjesmu i čisto kršćansku, a da ne bude u već uobičajenoj maniri Manzo- 
nijevih imitatora; te pokuša spojiti klasičnu starinsku formu sa kršćanskim 
osjećajem. To je pjesnikova molitva svetici u ime puka. 

No osim pjesama naperenih protiv romantičara a smionih pokušaja, da 
uskrsne klasicizam, te i gorkih i oštrih satira na savremene prilike bilo soci- 
jalne bilo druge, pri kraju su većinom političke pjesme, ispjevane kroz 
godine 1859. i 1860., te usko svezane s dogadjajima onih dana. Tu Car- 

ducci pjeva kuću Savojsku i Viktora Emanuela, kao uopće slavi zgode i 
nezgode onih dana. Kako su pjesme čisto političke, to je većinom slabija 
kod njih umjetnička strana, a mislim, da se oko njih nije tol ko ni trudio. 
Svakako ću spomenuti najzadnju pjesmu ove knjige, a to je Sicilia e rivo- 
luzione. Pjesnik slavi ustanak Sicilije i borce za slobodu. Pri koncu pjesme 
nalaze se dva stiha, kojima Carducci iskazuje svoju simpatiju za Hrvate: 


Perchč piangi, o fratello Croato, 
I figliuol, che in Italia mori? 
(Juvenilia C. str. 261). 


Demokrat i republikanac one dobi vjeruje i ispovijeda jednakost i brat- 
stvo svih naroda, pa i nas zove na ustanak i slobodu. Universalni um Car- 
duccia grli jednakom ljubavi sve narode; on neima narodnih presuda, jer se 
diže nad običajne mizerije različitih rasa. 


Po bilješci vidi se, da je Carducci u to doba bio proučio naše narodne 
pjesme u prijevodu Tommasea, koje on toliko ističe, da zove mizerijom 
narodne pjesme nekih drugih naroda prama našima, i zove ih homerskima. 


Uopće Juvenilia, premda prva zbirka, kažu već čisto i otvoreno, što 
hoće i za čim ide: uskrišenje klasicizma. Premda, kako sam priznaje, većinom 
je izradjivač ili bolje preradjivač tudjih ideja, opet se dobro upoznava već iz 
ove zbirke karakter i ćud Carduccieva. Med riječima, koje slave božanstva, 
i heroje starine, ipak ima misli, koje dokazuju jasno, da Carducci ne živi 
samo u blaženom sanjanju starinske umjetnosti, već da osjeća, e je čovjek 
svoje dobi. 

* 


Imenovanjem Carduccia g. 1860. profesorom na sveučilištu u Bologni 
za talijansku književnost, nastupa druga perijoda njegovog književnog rada 
i razvijanja. Sam u ,Confessioni e battaglie“ (str. 55., 56. i 57.) pripovijeda, 
da se je dao na još ozbiljnije izučavanje književnosti u XIV. i XV. vijeku. 
Proučavanjem došao je do veoma utješljivih zaključaka: jer mu je veoma 
godilo, kada se je uvjerio, da je njegov klasicizam podpuno opravdana pro- 
tivnost onoj reakciji literarnoj i filozofičnoj romanticizma g. 1815., te je 
mogao svoju protivnost opravdati naukom i primjerima tolikih slavnih mi- 
slilaca i umjetnika. Suviše se uvjeri, da se već prije ogriješiše poganstvom 
mnogi slavni umovi Evrope, pa na koncu konca, da to poganstvo, taj kultus 
forme, nije drugo nego ljubav k prirodi, od koje se bijaše ljudski duh udaljio. 
Srdilo ga, što se _u književnosti gleda na prirodu kroz nekakve nebulozne 
naočare; to ga potače, da stane gledati i čitati prirodu onako, kakva jest. 
K tomu njegova naravna i instinktivna sklonost k opoziciji, jer o sebi napisa 
da ,voli biti izmedju manjine i u književnosti, a u većini, da je on riba izvan 
vode“ (Confessioni e battaglie str. 54), ustali se u čisto odredjenu misao. 

Razvijanje i zrijanje osjećaja i volje u pjesnikovoj duši ogledava se u 
zbirci Levia Qravia. Ta je zbirka vrijeme krize i pročišćavanja, koje će se 

tek dovršiti god. 1870. U Levia Gravia, kakve su u definitivnom izdanju, 
nahode se pjesme od 1861. do 1871., dočim prvo izdanje obuzimaše perijodu 
samo do godine 1867. 

Ali Carducci, premda inače u Bologni življaše u skromnosti bez buke, 
vjerno pratijaše i političke dogadjaje u ujedinjenoj domovini, pa kako nova 
Italija nije odgovarala težnjama i nadama mnogih patriota, on pjevaše žestoke 
satire, koje nazva Decennalia, a kasnije proširivši ih promijeni im ime u 
Giambi ed Epodi. 

Najprije iznijet ću vlastiti pjesnikov sud o radu ove perijode: ,U Juve- 
nilia bijah štitonoša klasika; Levia Gravia su predstraža mojega vojevanja: 
u Decćennalia, nakon prvih nestalnih udaraca, puštam se u more zgoda izla- 
gajući se pogibelji. Prvi poticaj uzeh i time se ponosim, iz Alfieria, Parinia, 
Montia, Foscola i Leopardia; preko njih i s njima segnuh u starije i zadržah 
se oko Danta i Petrarce; i na ove i na one imadjah uvijek oko, i onda 
kada se zalijetah po tudjim književnostima“. (Confessioni e battaglie str. 58.) 


Da su Levia Gravia plod pjesnikove krize, potvrdjiva sam Carducci: 
»U njima osjećaš lakoumnost i umišljeno i oduševljeno uvjerenje, da tu ima 
misli i elegancije. U ostalom vidi se čovjeka, koji se ne pouzdava ni u 
poeziju ni u se, a ipak kuša; kuša novost, a neima smionosti, da prekine 
sa starim običajima; ne slaže se s većinom, a slijedi je; uzimlje predmet 
mješte umjetnosti, ili ih stavlja medjusobno u sukob; hoće da bude ozbiljan, 
a igra se; viče, a straši ga glas, što se gubi u prazninu. Čitajući ponovno 
te stvari, sudim sebe kao da sam umro; i u ovoj zbirci, što je evo puštam 
pretiskati, vidim i osjećam ukočenost i led, kao u komadu mramora, što ga 
pridodavam, da ozida grob mojih mladenačkih sanja“. (Confessioni e bat- 
taglie str. 142.). 


U ovo se vrijeme sakrio Carducci pod pseudonim Enotrio Romano, da 
može jače odapinjati svoje strijele protiv ondašnje vlade. 


U Levia Gravia jači je dojam izvanjskoga svijeta, i tu crpa i povod i 
predmet pjesnikovanja. Moderni duh prodro je u dušu starinskoga pjesnika. 
Ne ćeš više, kO u Juvenilia, opaziti ono gomilanje imena slika i dogadjaja 
iz mitologije i starine. | Levia Gravia prodjoše neopažene. O njima se za 
onda nije uopće ni pisalo, a što se je pisalo, bilo je tek kasnije, kad je 
pjesnik ostvario svoj književni ideal. Iznimku čini njegov prijatelj Chiarini, 
koji u ,Rivista Contemporanea“ g. 1869. objelodani studiju, kasnije preštam- 
panu u knjizi ,Chiarini: Giosuč Carducci — impressioni e ricordi“ (Bologna 
Zanichelli 1901.). Evo par redaka iz te studije: U Levia Gravia vidja se 
postepeno razvijanje i napredovanje pjesnikovog uma. Malo po malo, što 
više ide naprijed, to je čvršći i stalniji u umjetničkom koracanju; a duh, 
što po malo postaje svjesniji svoje snage, više nego li od reminiscencija 
hoće da žive od svojih misli. U Carduccia se podpuno opaža redoviti razvoj 
pravoga pjesnika: naime prva perijoda, kada sebe traži u drugima i živi 
više od tudjih misli nego li svojih, više od prošlosti nego od sadašnjosti 

(Juvenilia), i druga perijoda, kada se realnost nameće pjesniku, i on mora, 
da u njoj traži predmet svojim pjesmama (Levia Gravia). U Carduccia taj 
prelaz iz prve perijode ne bi naglo nego korak po korak postepeno, tako 
da prva perijoda izgleda kao priprava druge. , 

Pri koncu Levia_ Gravia nahodi se himna Satani, ispjevana u ovom 
razdoblju. Carducci ispjeva tu himnu g. 1863. u Pistoji, i pročita je na jednom 
prijateljskom sastanku. Kasnije g. 1865. bi odštampana i razdijeljena medju 
prijatelje, ali u javnost ne dodje nego nedozvoljenim pretiskivanjem novina. 
Tada bijaše najjača borba u Italiji med crkvenom državom i novom Italijom, 
pa je ta himna dobro došla svim protivnicima crkvene svjetovne vlasti. Ova 
je himna zapravo prvi put učinila Carduccia popularnim, kad je g. 1869. 
izašla, po onoj staroj ,da se zlo brže širi“. Do tada, kako vidjesmo, bijaše 
ispjevao dvije znatne, bar _novošću, zbirke pjesama, ali još uvijek bijaše većini 
nepoznat. Satana brzo raširi njegovo ime, bilo da ga se je napadalo ili 
branilo. To djelo Carduccievo doživi najviše izdanja, skoro svake godine 
po jedno. Dapače pričaju, da su ga neke iramasonske lože uzele za druš- 
tvenu himnu. U koliko sam pitanje framasonsko proučio u nekim knjigama, 
Carduccieva himna odgovarala bi podpuno težnjama loža, i uopće tajnih 
društava. To je — doslovno uzeta — himna rebelaciji i revoluciji u ljudskoj 
povjesti. Sama himna u sebi nema nikakve književne vrijednosti, što sam 
Carducci potvrdjuje: ,Non mai chitarronata (salvo cinque o sei strofe) mi 
usci dalle mani tanto volgare“; a u isto doba priznava, da mu je ta himna 
najprije raširila ime (Confessioni e battaglie str. 149.) 

Čim je ta himna ugledala svjetlo, Guirico Filopanti, ugledna ličnost i 
za Carduccia, upravi mu otvoreno pismo, gdje med drugim veli: ,Sve 
ukupno vaš sastavak nije pjesma; to je umna orgija. — Ona med drugima 
ima tu manu, da je antidemokratična. Antidemokratična je i u formi, jer 
je pisana i nejasno. A još je antidemokratičnija u jezgri, jer se ne koristi 
puku, nego ga se izdava obožavajući načelo zla“. — Pa mu predbaciva, da 
se je ogriješio o dva najsvetija i vrhovna načela: Bog i narod. 

Carducci mu odmah odgovori: ,Himna Satani je lirična u tome, što 
je časoviti izraz, rekao bih, jecaj posve individualnih osjećaja, kako mi pro- 
drije iz srca jedne septembarske noći g. 1863. ... Ispovijedam, da nijesam 
njom htio praviti nikakve stranke; niti da to bude ičije evangjelje, ni katekizam, 
ni psalam ma bilo za koga. Da mi ni u snu nije palo na pamet, da pravim 
propagandu, dokaz je što himnu štampah nakon dvije godine i u malo 
istisaka, što ih darovah malenom broju znanaca ili prijatelja... U ostalom 
ti si mogao shvatiti kome ja pjevam. Ti si rekao: Prirodi. | Razumu, dodao 
je urednik lista Popolo. Da, ja sam upravo tim božanstvima pjevao, koje 
asketizam krsti puti i svijetom. Asketizam zove Satanom ljepotu, ljubav, 
blagostanje, sreću. Ona siromašna dumna želi kotaricu žutjenice? U toj je 
želji Satana. Onaj se samostanac nasladjuje pjevanjem ptičice, što mu žagori 
u osamljenoj ćeliji? U tom je pjevanju Satana... Za teokratičare Satana 
je misao što krili, Satana je znanost koja istraživa, Satana je srce koje 

plamti, Satana je čelo na kojem je napisano: — Ne ponizujem se. Sve je 
ovo Satansko: Satanske su evropejske revolucije, da se prekine sa srednjim 
vijekom, što je za njih zemaljski raj; Satanske su talijanske općine sa 
Arnaldom, Colom, Burlamacchiem ; njemačka reforma, koja propovijeda 
slobodu; Engleska, što je dobiva i osvećuje; Franceska, što je proširuje na 
sve narode i staleže i čini je zakonom novih pokoljenja. Sve je ovo satansko, 
sa slobodom savjesti i kultusa, sa slobodom štampe, sveopćim izbornim 
pravom ...“ (Tako od prilike u Confessioni e battaglie str. 89., 90 i 91). 

U polemici pak sa Zendriniem piše: ,Gospodin Zendrini miješa pitanje 
o Satani. Ja sam Satane sit do grla, što moram opet o njemu govoriti . . . 
Gospodin Zendrini dokazuje 1) da Dante, Tasso i Milton drukčije prikaže 
djavla: hvala na tome, ali oni pjevaše kao pjesnici vjere. 2) da su ga drukčije 
prikazali Goethe, Byron i Heine: hvala i na tome, ali oni su epski ili dra- 
matski prikazivali legendarnog djavla. 3) da pučka fantazija drukčije zamišlja 
djavla: tisuću hvala za zadnji put, ali puk vjerovaše i vjeruje u djavla. Nakon 
toga g. Zendrini predpostavlja, da sam ja u Satanu htio prikazati filozofsku 
ideju, ali za takovo prikazivanje, njegovo je mnijenje, da sam imao uzeti 
Prometeja, kao što učiniše Monti i Shelley; i tu hvali ovu dvojicu. U tome 
mu i ja potvrdjujem. Ali pošto Monti i Shelley tako dobro filozofički oživješe 
velikog Fshilovog titana, ne čini li se g. Zendriniu, da bih ja bio i bezočan 
i nepametan, i uzalud se trudio, da sam po treći put obradio istu temu ? 
Svakako i ne pristajaše: Prometej divno oličuje uopće borbu ljudske misli 
sa teološkom, a ja sam htio prikazati životnost, borbu, pobjedu prirode i 
racijonalizma unutar i protiv kršćanskog asketizma; za to mi ne služaše 
Prometej, dočim _ mi bolje pristajaše Satana.“ (Confessioni e battaglie str. 
264 i 265). 

Tako Carducci, da istumači zamisao himne Satani — i ja ovdje iznijeh 
objektivno njegove misli. Ostalo bi, da prenesem ovdje, što mu drugi doka- 
zaše, da je nepravedan u mnogim sudovima, i opet, da sve, što on navadja, 
nije ni istinito, ili je pretjerano, ili je mnijenje pojedinaca, a ne kršćanstva. 
Ali ovdje nije tomu mjesta, i mislim, da je suvišno. Opet cijenim, da je sve 
razlaganje Carduccievo uzaludno: Ili Carducci ne vjerovaše u vrhunaravnost, 
onda čemu pjevati Satani, ili vjerovaše, a onda kako čovjek zdrava razuma 
i poštena srca mogaše veličati princip zla? Ali da, kasniji Carducci nije više 
bio nekadanji jakobinac i republikanac; u njegovoj se duši zbila evolucija, 
koju ću kasnije mimogredce napomenuti, jer nije posao ove studije prikazivati 
pjesnikova načela i pobijati ih. Ondašnja Italija (1869) ijujukaše zanosno 
pijev Satani, jer to bijaše u prilog tadanje politike, tek povjesna Nemeza 
svakome vraća i na njemu: osvećuje počinjeni grijeh . . . 

Sam Chiarini zove himnu Satani pretjeranom i prisilnom, što se tiče 
sadržaja, a slabom što se tiče vrijednosti. Dočim Panzini (u knjizi Evoluzione 
di Giosuč Carducci. Milano 1894) zove himnu Satani Carduccievu himnu 
svojoj pobjedi, što se je njegov razum podpuno oslobodio, te označiva njegov 
prelaz u doba muževno i zrelo. Pjesnik da je nakon višegodišnjeg proučavanja 

ljudske misli u povjesti i stare književnosti i modernih tudjih pisaca došao 
do svojega ideala, to jest do umjetničkog paganizma, koji je nekako u isto 
doba i naturalizam i humanizam. Po tom bi himna bila simbolična, a što 
ju se uzimalo u doslovnom smislu, da je kriv Carducci, što je i preko volje 
polemiku prihvatio (ibidem str. 53 i 54). 


ANTE PETRAVIĆ 


ZAKRINKANIMA 


Da, on je sretan, jer s ovog svieta, 
Na kom se koči zavist i zloba, 

U snazi svoje muževne dobi 

Svoj mir je našo sred hladna groba. 


Tamnoga groba ledena ploči 
Sućuti ima više od ljudi, 

Jer onog komu okrilje dade, 
Iz mirnih sanja nitko ne sbudi. 


A na tom svietu, gdje djeca božja, 
Nazvana ljudi, o pravdi snuju, 
Taštini, strasti, nedičnoj slavi, 
Pravicu svetu sliepo žrtvuju. 


Mnogo im vriediš, dok vajni misle, 
Da ćeš pred njima prigibat šiju, 
Al čim tu glavu ponosno digneš, 
U tebi vide pakostnu zmiju. 


Do jučer angjel, a drugo jutro 
Stvorenje ludo, svega i svašta — 
Ali ta luda još ima srca, 

| svim hajkašem rado oprašta ; 


Jer dobro znade, s tih gordih ljudi 
Napravu kada vihor ljut skine, 
Goli će samo preostat kostur, 
Da nadje pokoj sred grobne tmine. 


MARIJA KUMIČIĆ 


PLEMENITOST BRADE I KRAPINSKI LJUDOŽDERI* 


Stara pučka predaja pjeva i priča o plemenitosti modre krvi. U dalekim 
tropskim morima, na obalama Sundajskoga otočja i ekvatorijalne Amerike 
živi čudoviti neki rak, botkaš ili molučki rak (Limulus moluccanus), čija krv 
kad se stine biva zagasito modrom krutinom. To je onaj isti rak, koji je 
tim slavan, što mu krv ima u sebi bakra. Njegovo je pleme medju istopleme- 
nicima tako staro, da bismo ga za cijelo mogli ubrojiti u plemstvo rakova. 
Ali medju nama ljudima upravo je prirodoslovac zle sreće u okušavanju 
plemstva upravo u pogledu krvi. Medju svima sisavcima ima samo jedan, 
koji se od svih drugih barem spoljašnjim oblikom svojih krvnih tjelešaca 
razlikuje; ali to nije čovjek, nego jedna životinja, kojoj se on mnogokad 
podrugiva, naime deva. Pomiješamo li u životinja krv s krvlju, to će se te 
krvi sad stapati, sad opet uništavati. Krvna tekućina od čovjeka usmrćuje i 
krvna tjelešca od njega nižeg majmuna kao i ona od još nižega kojeg sisavca. 
Ali ni ta granica nije tako apsolutna, da bi nam svjedočila plemstvo čovječje 
u svom odnosu prema drugim živim stvorovima; jer medju krvlju čovječjom 
i krvlju čimpanze vlada još uvijek nepomućeni mir. Krv u tom smislu nije 
dakle nikaki osobiti sok. 


* Redoviti profesor geologije i paleontologije u kr. sveučilištu Franje Josipa I. u 
Zagrebu, dr. Dragutin Gorjanović-Kramberger izdao je prošle godine svoju veliku radnju 
»Der diluviale Mensch von Krapina in Kroatien. Ein Beitrag zur Palaoanthropologie. 
Mit 52 Abbildungen und XIV. Lichtdruck-Tafeln. XI. und S. 59.—277 m. 14 BI. Erklirungen“. 
(Izašlo kao druga sveska zbirke Studien iiber die FEntwickelungsmechanik des Pri- 
matenskelettes mit besonderer Beriicksichtigung der Anthropologie und Descendenzlehre. 
Herausgegeben von Prof. Dr. Otto Walkhoff. Wiesbaden ,C. W. Kreidel). — Ovo je djelo 
u stručnim evropskim krugovima pobudilo najveću pažnju i nedijeljeno priznanje. U 
nas dakako ostalo je širem općinstvu sasvim nepoznato. Da barem donekle svoje 
čitatelje upoznamo sa zamašnim rezultatima i dalekim perspektivama, što ih to djelo 
donosi sa sobom, priopćujemo ovaj prijevod popjlarno pisane BčiIscheove raspravice, što 
je nedavno Stampana u njemačkom tjedniku ,,Uber Land und Meer“. Wilhelm Bolsche, 
entuziasta i kritik, oduševljeni je pristaša modernoga nazora o svijetu. To je njegovo 
oduševljenje najjače izbilo u njegovim djelima ,, ntwickelungsgeschichte er Natur“ 
(1893.96. i ,Das Liebesleben in der Natur“ 3 sveske 1898.—1903. U svojoj raspravi 
»Die naturwissenschaftlichen Grundlagen der Poesie“ (1887.) traži on materijalističke 
osnove moderne umjetnosti: dogme razvoja i nasljedjivanja imale bi po njegovu 
mnijenju biti za modernu umjetnost ono, što je za staru bila mitologija. U devedesetim 
godinama on se u mnogobrojnim sastavcima snažno upro za raširenje socijalnog pje- 
sničtva. Po uzoru sociološko-opisnog stila Zolinog piše on svoj veliki roman ,,Die 
Mittagsgčttin“ (1891.). Sve njegove radove provejava neka vanredno simpatična vedrina, 
neko zdravo životno veselje i radna snaga. Uz to je za nj veoma karakterističan njegov 
živahni, zorni stil, 

* 

Ali tko se zadubi u misli, gledajući lijepo koje čovječje lice, recimo por- 
trait starca Goethea, taj može da ondje nešto zastane kod jedne crte, koja 
označuje onu duboku i važnu plemenitu crtu u profilu kulturnoga čovjeka. 
Ta je linija brada. 

Na jednoj plemenitoj čovječjoj glavi uzorita je brada, tako reći, jedna 
duhovita nužda. Ona čini protivni pol lijepoga čela, ona je u nekom smislu 
njegova baza. Bez dobro razvijena podbradka nemoguća je lijepa brada. | 
najmekši ženski profil, ako hoće da djeluje, iziskuje jasno izdjeljanu bradu. 
Dok jedna umjerena brada, kao u Goethea u njegovo zrelo doba, onu 
veliku crtu prije pojačava nego muti, čineći kao neku umirnu tačku onom 
snažno u vis i postrance razgranjenom čelu, to s druge strane lice biva 
sasvim običajno, ako se brada kao rastapa u pretilim masama. To sve je 
već odavna zabavljalo fiziognomiku. Ali tečevina je tek posljednjega vremena 
naše poznavanje one prave plemićke diplome, koja je dana u toj umjetničkoj 
crti brade. U čovjeku je samom bio tek viši čovjek, koji je na ovome mjestu 
primio viteški udarac. 

To nas vodi u veoma udaljene dane. iznajprije kod toga ne gledamo 
čovjeka u njegovoj veličini, nego nešto, što mi promatrajući čovjeka i naj- 
radije ne bismo ni htjeli opaziti, kad bi to moguće bilo. Ima jedno mjesto 
u Hrvatskoj, sjeverno od Zagreba, kraj trgovišta Krapine. Tamo danas teče 
potok Krapinica, a 25 metara iznad njegova korita nalazi se u pješčanom 
kamenu jedna spilja. Ona leži u nekadašnjoj obali samoga potoka, koji ju 
je dakle davno prije morao u pećini izdubsti. Kako je davno tomu, možemo 
izmjeriti na sili voda, koje su ovud negda tekle, te su mogle pećinu tako 
izjesti, a opet i na dubini današnjeg potočnog korita, koja predpostavlja 
ogromnu periodu laganog pronicanja i padanja potočnog korita uza uporno 
izdiranje tekuće vode. Na dnu same pećine izmiješan je potočni šljunak 
s kostima od dabra. Kasnije se onda ta pećina napunila prlim otpacima 
svoga vlastitog svoda. Ali medju tim, dok je još pružala otvorenu udubinu, 
vrlo su je rado upotrebljavali kao zaklonište mnogovrsni stanovnici. 

U neko odredjeno doba bili su to osobito medvjedi. Ali opet i njihove 
kosti, sačuvate u toj prlini, kazuju ono davno i davno doba, kad se to do- 
gadjalo, jer to su kosti već davno izumrlog spiljskog medvjeda iz ledenoga 
doba. Ali ti prasvjetski orijaški medvjedi nisu još bili gospodari situacije, 
kad je ova spilja imala sasvim druge i još čudnije stanovnike, naime ljude. 
| to ljude za cijelo kroz čitav niz generacija. Oni su ovdje palili vatru, a 
oko tragova drvenog ugljena od te vatre leže još i danas ostaci njihovih 
bojeva i lovova napolju po krajini: grubo kameno oružje, istesato iz šljunka 
samoga potoka, i kosti mamuta, nosoroga, orijaških jelena i divljih konja. 

Ali na ovakovom jednom palištu nadjeno je još nešto drugo: pusta rpa 
silovito rasječenih i kako se čini u svježem stanju u samoj vatri prženih 
ljudskih kosti. Uz druge pojedine nedvolične okolnosti ne treba tu nikakve 
osobite smjelosti, da protumačimo ono, što ovdje pred sobom imamo — 
to su ostaci jednog kanibalskog ručka. Najmanje desetero ljudi, djece i odraslih, 

palo je tu žrtvom ljudožderima, i to ljudožderima, koji su već imali kameno 
oružje, koji su već poznavali tajnu umjetnog zapaljivanja vatre, te prema 
tomu dakle nisu bili više medvjedi, već ljudi. 

Goethe je jednom rekao, da se u svijetu ne može tako lako opet dogoditi 
nešto tako gadno a s tako srećnim uspjehom kao propast Pompeja sa 
svojom važnosti za naše poznavanje staroga vijeka. Tako se i o toj razbojničkoj 
spilji krapinskoj može reći, da se još nigda nije dogodilo tako užasno nedjelo, 
koje bi ujedno znanosti donosilo tako bogatih plodova. Jer iz koštanih 
ostataka tih ubogih zaklanih žrtava došli smo iza jednog neizbrojenog lanca 
tisućgodišta prviput do sasvim sigurne spoznaje, da je u ledeno doba u nas 
u Evropi obitavala jedna starija, pradavnija, niža vrsta ljudi, nego što smo 
mi sami. Pripazi dobro: jedna druga ,vrsta“ čovjeka. Kako je poznato živi 
danas na svijetu _ mnogo različitih ljudskih rasa, ali mi ih sve ubrajamo u 
jednu vrstu: ,homo sapiens“. Naprotiv ljudi, što su u Krapini izjedeni (a 
po svoj prilici i sami njihovi požderuhi), spadaju u jednu drugu osobitu 
vrstu, koja se dandanas u strukovnoj literaturi kao neosporna svojina naziva 
Homo primigenius. Već su prijašnji nalazi, u koje se sumnjalo, pokazivali 
na njegovu egzistenciju; ali poslije stručnoga opisa tih krapinskih ostataka 
od profesora Gorjanovića Krambergera nema o tom više nikakve sumnje. 

U te ljudske vrste nastavljali su se dugi trupovi na prilično kratke noge 
sa veoma nespretnim, naprijed iskrivljenim butovima. Jednako masivna kao 
surova lubanja pokazivala je uz gotovo sasvim iščezlo plosnato čelo debele 
koštane gužve, što su se izticale oko obrva, onu čudovitu tvorbu, što ju je 
prva jasno pokazivala znamenita neandertalska lubanja, o kojoj je antropo- 
logija tako dugo dvojila. Kad gledamo to čelo, koje strogo rasudjujući i 
nije još čelo, već je zamijenjeno nekom nezgrapnom tvorevinom, koja kao 
poput lijepo svodjene čaše isto tako svodjene moždane kao ponovno kruto 
ne označuje već prije kao neki uspravljeni koštani vizir tek oči u divljim 
borbama zaštićuje, onda je ono, što smo rekli o plemenitoj bradi kao pro- 
tivnom polu plemenita čela, bez ikakve vrijednosti. Jer tu nema ničega, čemu 
bi ovo bilo protivnim polom. Ali upravo sada se unatoč svemu tomu ono 
naprijed rečeno okušalo. Ta krapinska vrsta ljudi nije uopće još ni imala 
prave brade! 

isto tako kako je njihovim licima nedostajalo pola, isto tako im je 
konsekventno nedostajalo i protivnog pola. Umjesto da je kao u nas izdje- 
ljana u onaj lijepi kut, svija se u njih jednostavno donja čeljust unatrag, 
bjelodano na način gubice. Ništa nas kod tih krapinskih ljudi ne bi bilo tako 
zastrašilo i suzbilo kao taj nedostatak brade. A taj je nedostatak morao još 
snažnije djelovati, jer u povodu toga njihova donja čeljust u cjelosti nije 
nikako bila uža i nježnija nego u nas. Baš protivno: ona je bila mnogo 
masivnija; mi treba da je pomišljamo kao kolosalno oružje mišica žvatalja, 
a njezini su zubi bili jači nego današnji naši najbolji normalni zubi. Na tome 
se žvataćem aparatu vidi, da je još mogao smrviti kosti kao mi koru od 
kruha. Dakako — a to je veoma interesantno — da je to čitavo krapinsko 

zubište u cijeloj svojoj snazi ipak već sasvim udešeno za žvatanje. U njega 
nema nikako onih za grizenje, dakle kao oružje za navalu i obranu, tako 
prikladnih velikih zubi uglovnjaka u zubištu čovjeku podobnih majmuna, 
primjerice gorile. | taj je čovjek imao davno već kao bojno sredstvo oružje, 
koje je sam izdjeljao, on nije upotrebljavao zubi predniaka. A i njegovo lice, 
s očima, kojim položaj nije bio suviše usko stisnut, te nosom nije svojim 
crtama mnogo sjećalo na gorilu, i ako je bilo sličnije zvjeri nego bilo koje 
živo ljudsko biće. 

Uzmemo li da je zastupnik čovječje vrste Homo sapiens, i da mi (protiv 
čega _ nema nikakova snažnoga razloga) potičemo od takovih zastupnika 
vrste Homo primigenius, onda nastaje pitanje: odakle nama brada? 

Profesor Walkhoff u Miinchenu bio je prvi, koji se odmah iza kako 
je otkriven taj mučenički grob krapinski, usudio, da izreče jednu slutnju. A 
usudio se to na osnovi jedne istraživalačke metođe, koja je u sebi krila sav 
čar jednoga novoga otkrića. On je prosvijetlio krapinske kosti R&ntgenovim 
zrakama. 

Mi treba da sebi predočimo svu poteškoću kod odgonetanja tako drago- 
cjenih, jedinih ostataka, da shvatimo, kolike je sjajne i nove mogućnosti 
ovdje antropologiji pružila nova i unapredjena fizika. Takove se nenaknadive 
kosti ne smiju prepiliti, da se istraži njihova unutrašnja struktura ne uzimajući 
u obzir, da ovakovo piljenje kad bi i bilo dopušteno, ne bi svagda ni dovodilo 
do cilja. Već prije više nego dvadesetak godina nadjena je u špilji Šipka u 
Moravskoj isto tako prastara ljudska čeljust, koja se već onda isticala svojom 
ogromnom, masivnom gradjom, i ako je ona u pogledu zubi dala naslućivati, 
da je pripadala djetetu, što se nalazilo u vrijeme izmjenjivanja zubi. Skeptik 
je Virchow držao, da se tu radi o starom jednom čovjeku, kojega su zubi 
od bolešljivosti ostali nerazvijeni. Ta se stvar dakle ovako nije dala riješiti. 
Sada su najednom Rčntgenove zrake učinile i najtvrdju koštanu gradju bez 
pomoći dlijeta do nekoga stupnja prozirnom kao staklo. U Rčntgenovoj se 
slici odmah pokazalo, da se tu u istinu radi o jednoj normalnoj djetinjoj 
čeljusti u vrijeme izmjenjivanja zubi. A nečuvena masivna orijaška gradja te 
čeljusti objašnjavala se upravo tim, što je pripadala onoj staroj vrsti čovječjoj 
s ogromnim orudjem za žvatanje. Iza kako je Walkhoff tu staru prepirku 
konačno riješio, dao se sada s istom ovom novom metodom prosvijetljivanja 
i na krapinsku čeljust samu, istraživši prije na isti način ujedno i donju 
čeljust današnjih ljudi. 

U odnosu prema modernim kostima pokazale su krapinske kosti uz 
spoljašnje nedostajanje brade još i jedan veoma čudnovati nutrašnji nedo- 
statak. U spužvastom nutrašnjem tkivu čeljusne kosti nije bilo ondje onih 
odredjenih veoma finih niti ili brvanaca košćevine i to u onom odredjenom 
poretku, kako su se ovdje pokazali. Jedna je tečevina novije nauke o kostima, 
kojoj je prvi prokrčio put veliki anatom N. Roux, da mi to veoma fino 
unutrašnje tkivo naših kostiju sasvim općenito više ne shvatamo kao slučajnu 
ili sporednu strukturu. Što više ona se brvanca najsavršenijim načinom 

podredjuju mehaničkim zahtjevima pritiska i zamaha kod kretanja čitave kosti, 
što visi u živom mišićnom aparatu, i to na neki način, koji točno odgovara 
onomu, što danas jednako jedan inžinir u svojoj sasvim savršenoj tehnici 
proučava i postizava svojim materijalom: kod vitlova, kod gradnje mostova 
i kod drugog čega sličnog. Kod donje čeljusti, a prije svega upravo sada 
kod razvijenog podbradka naših današnjih ljudi onaj mehanički princip, koji 
je koštana brvanca postavio u savršeni red, po mišljenju Walkhoffa, nije 
drugo nego one sasvim odredjene crte pritiska i zamaha, koje proizlaze iz 
onih mišica, što ih mi ljudi iz plemena hominis sapientis svi zajedno danas 
upotrebljavamo kad — govorimo. 

Naifinija gradja brvanaca u okolišu brade, raskrivena čarobnim svijetlom 
Rontgenovih zraka, ne pokazuje nam ništa drugo nego naš dar govo- 
renja! A ako sada ovih brvanaca u krapinskim čeljustima u opće gotovo 
nikako nema, kako je to pokazao Walkhoff, onda mi stojimo pred čitavom 
težinom zaključka, da ovi krapinski ljudi iz vrste Homo primigenius nisu 
uopće još običavali upotrebljavati tih čeljusnih mišica — drugim riječima: 
da najmanje još nisu na naš način kao ljudi umjeli govoriti. Njihova je 
donja čeljust prije svega bila orudje za žvatanje, a ne orudje za govorenje. 
Zacijelo ne smijemo pomišljati, da su bili nijemi, njihovo sredstvo socijalnog 
razumijevanja raspolagalo je možda već i nekom masom raznovrsnih glasova, 
ali oni nijesu od običaja izvodili korektne kretnje govorenja. A stoga u njih 
nije bilo podbradka. Taj je podbradak bio plemićka oznaka višega ljudstva, 
koju je u lice čovječje utisnuo artikulirani govor. Tim je govorom bez 
sumnje uistinu započeo tek viši, pravi čovjek. To je stara i neosporna 
tvrdnja. Kad mu je priroda podala podbradak, onda je to ujedno bio i 
signal, da je privlačiva snaga mišića nježna koštana brvanca uspješno priučila 
novome ritmu — da se govor porodio i da je bio zauvijek uveden. 

Tako još pričaju (ako se mnijenje Walkhoffa trajno odbrani od svih 
napadaja) ti ubogi krapinski mučenici, koji su svoje živovanje završili jednoga 
groznoga dana u rujno osvijetljenom zadku pećine, nama kasnim potomcima 
o najdubljoj tajni, koju već odavna svi jezikoslovci hoće odgonenuti: o 
iskonskom postajanju jezika, o onom času, kad ga još nije bilo, već je 
trebao tek da nastane. Koga da se ne dojmi ta čudovita tragika ovakova 
izlaska, — to čudovito uskrisivanje svih stvari u našem duhu u tom vraćanju 
iza tolikih tisućgodišta . . . 

(Nastavak) 


VI 


Preporodjena česka književnost. 


Znamenita godina 1848., koja je Česima doniela ne samo družtvenu i 
narodnu slobodu, već i nove ideje, dovršuje u književnosti predožujsku pe- 
riodu. U praznim, pustim petdesetim godinama iztiče se jedina pjesnička 
sbirka ,Kitice“ od Karla Jaromira Erbena (1811.—1870.). U pučkom duhu 
pisane balade zadivile su svakoga i presenetile svojom kratkoćom i rezkošću 
izraza kao i dramatskom izradbom, kao n. pr. pjesma ,Svatbena košulja“ 
(Svatebni košile). Ovdje je isti sujet kao i u Biurgerovoj ,Lenori“, ali sa 
pomirljivim svršetkom. 

Erben, arkivar Zlatnog Praga, bijaše povjestničar i slavenofil. Nestorove 
Priče i Basne izdao je u svim slavenskim jezicima, a sabrao je Pučke pjesme, 
porječice i poslovice, čime je sebi stekao iste zasluge za narod česki, kao 
Vuk Karadžić za narod hrvatski i srbski. Erben je objelodanio znamenite 
stare česke spomenspise, kao djela Husova i Tome pl. Štitny-a. Krasota i 
milozvučnost njegova jezika i priljubiv ton njegovih pjesničkih proizvoda 
godina je šestdesetih svu mladež uzhitila, a njegove ,Kitice“ još i danas cvatu 
i šire neizcrpivi miloduh. Poslie smrti Šafašika, ini slavenski učenjaci počeli 
su se osvrtati na Erbena i na Josipa Jirečka. 

Izdanje dvaju almanaka: .Lada Niola“ i ,Maj“ tvore pravi medjnjak 
početku novog literarnoga odsjeka, a znamenit je pojav djela ,,Babička“ 
(Babuška) od Božene Nemećove. 

Ljubimci mladih spisatelja bili su ondašnji zastupnici ,Mlade Njemačke“, 
naročito Heine i Borne, kao što i Lord Byron, čiji im je ,Weltschmerz“ u 
toliko ugadjao, kao što mesianistički, mistički pravac Poljaka. Mlada gene- 
racija zavoljela je ona njemačka djela, koja su radila o českoj prošlosti. | 
romani Waltera Scotta bili su dosta obljubljeni. Nekoji pjesnici Maja! prio- 
nuli su uz Ruse i Franceze. Ali sve većma i sve jače stade izbijati na javu na- 
rodna osebujnost, a književnost se je svake struke širila, dok se je ujedno 
nastojalo i o usavršenju oblika, forme. 


1 Maj, družtvo, zadruga spisatelja. 

Najsavršeniji, a u puku najpoznatiji literarni proizvod, kojemu bje utisnut 
narodni biljeg, bijaše pripoviedka ,Babička“, kojom je Božena Nšmcova4 
stupila u česku literaturu kao prva naturalistica. Podaje u njoj podpunu sliku 
života i načina mišljenja českoga puka na ladanju. Laganom umjetničkom 
rukom, kao cvieće u vienac, upliće u tu pripovjedku ćud, navade i običaje 
tako, da biće i dušu českoga puka gledaš pred sobom jasnu i vjernu kao 
u ogledalu. Ovo jednostavno, nu ipak remek-djelo, stoji pred nama kao 
zdrava, priprosta, ljepušna djevojka sa ladanja u pučkom kroju, koja svojom 
milotom ugadja svakomu oku. Doskoro osvoji ,Babička“ srdce svakoga, a 
prevelo ju je u sve evropske jezike. Sretne ruke bijaše Božena N&mcova i 
u svojim basnama, pričama i pučkim pripovjedkama iz Česke i Slovačke, 
kamo ju zanese sudbina. U svemu i svagdje ova spisateljica pokazuje van- 
redni dar potankoga motrenja. 

Kao što Božena N mcova postade uzorom svojim spisima u nevezanom 
slogu, tako u godinama šestdesetim i sedamdesetim bijaše Vit&zslav Hadlek, 
najobljubljeniji medju pjesnicima (1836.—1874.). Njegova, svemu što je liepo, 
sklona nježna ćud, u sladkim bi zvucima vraćala dobivene utiske. Uvieke 
blage volje i dubokih čuvstava, stvori Halek lirske pjesme, sjećajući na ,Knjigu 
pjesama“. , Večernje pjesme“ i ,U prirodi“ pokazuju, kako je duboko pjesnik 
shvaćao prirodu, a pružaju nam jasan pogled u najtajniju dubljinu pjesni- 
kove duše, kako prirodom govori našemu srcu. Milozvučnost dikcije i nje- 
gova srdačnost zajamčuju mu ljubav potonjih generacija. Njegova se duša 
ne može otrći i okaniti lirskih doticaja ni onda, kada izradjuje cieli niz epskih 
sujeta, uzetih od Slovaka, iz jugoslavenskog života pa i iz česke historije, a i 
duh romantički lebdi nad oduljim njegovim pjesmama. Nekoje tih pjesama 
pokazuju, da i on prianja uz Byrona i uz literaturu poljačku, koja odjekuje 
bolom. Halek je pisao i drame, nu lirska mu ćud nije ni tu stvarala ljude 
puke sbiljnosti. Prema svom romantičkom ponimanju puka napisao je Halek 
mnogobrojnih i danas veoma obljubljenih pripovjedaka, te je znao u čita- 
teljima probuditi zanimanje i sućut za svoja lica. H4lek je stvoritelj laganih 
pripovjedaka, slika, arabeska, novela, koje su u Českoj procvale u godinama 
osamdesetim i devetdesetim. Proputovao je i slavenske zemlje na jugu, što 
mu pruži gradiva zanimivim podlistcima. Tako je eto taj plodan pjesnik dje- 
lovao u svakoj struci književnosti, uzdignuvši česko pjesničtvo za onu dobu 
na znameniti stupanj. 

Tako je i Pfleger Moravsky (1833.—1875.) s početka spisateljske svoje 
kariere obuzet romantičkim nazorima i pod uplivom Byrona, Rusa i Poljaka 
sve polagacko počeo mienjati svoje nazore, dok ne stade napokon pisati rea- 
lističke romane. Političko i družtveno stanje českoga naroda potaknulo je 
Pflegera Moravskoga, da u obliku romana rješava narodna i družtvena pi- 
tanja. Valja ga dakle označiti kao utemeljitelja socialnoga romana iz českog 
radničtva i tvorničarstva. Makar u svojim romanima ,Iz maloga svieta“ a 
u ,Izgubljeni život“ sjeća donekle na Spielhagenove ,Problematičke ćudi“, 
a upotriebljava još i romantičkih pripomoći, da uzbudi čim veću zvjedljivost 

i dovine se _preneraznog učinka, to ipak uz to podaje vjernu sliku českih 
odnosaja, naročito iz radničkoga svieta. Pileger je Moravsky pisao još i druge 
romane, u kojima je odsudjivao bureaukratstvo, renegate i političko nehaj - 
stvo ; nu u svim tim romanima ljubav je svemoguće poticalo, koje mjero- 
davno djeluje na razvoj dogadjaja. Puškinov ,Evgenij Onjegin“ bio mu je 
uzorom u djelu ,Pan Vyšinsky“, akoprem toga Pileger Moravsky ne priznaje. 

U godinama šestdesetim književnost česka se je razmnožala, te posta- 
jala svestranijom. Mogli bismo spomenuti mnogo, onodobce zvučnih imena, 
ali za razvoj književnosti nisu mjerodavna, pa ih moramo dakle mimoići. 
Navesti valja ovdje pojavu, koja se oštro odlikuje. Plodan je to spisatelj 
Karel Sabina (1813.— 1877.) koji utamničen kao radikalac, postade policajnim 
agentom. Ne obzirući se na veoma obsežnu literarnu mu povjest, valja ga 
navesti kao romanciera, koji je nastojao, da probudi svojim spisima saučešće 
za česku stvar, koju je branio i za koju je vojevao, pun vatrenog osvjedo- 
čenja. Najbolje su mu uspievala djela zadahnuta političko romantički. Za 
njegov roman ,Oživljeli grobovi“, prije trideset godina ljudi su se upravo 
trgali. Sretne ruke bijaše Sabina i u romanu historičkom. Njegovo neobično 
poznavanje evropskih literatura osposobilo ga za duhovitoga kritičara. 
Medju njegovim librettima poznata je ,Prodana nevjesta“ za Smetaninu operu. 


Prokletstvo ,izdajice naroda“ tištilo je ime Sabinovo kroz više decenija; 
u najnovijoj pak dobi nastojalo je uvažiti mu literarne proizvode. U viencu 
(kolu), koji se sakupi oko ,Lade Niole“, Jan Neruda (1834.—1891.) naskoro 
postade vodjom. Ličnost mu izbija kao svestrano umjetnički izklesan kip od 
granita, pravi chef d' oeuvre, a u českoj literaturi do današnjega je dana u svojoj 
struci nenadoknadiv. Bogat čuvstvom, pronicava duha, razumievao je Neruda 
svako sudbonosno pitanje, koje je razsvjetljivao uz bistro shvaćanje potrebština 
českoga naroda humoristčkim načinom, a pisao ih u obliku podlistaka. Tako 
je veoma često neposredno pridonosio k riešenju ne jednog zamršenog na- 
rodnjeg pitanja, jer je u cieloj Českoj duhovita mu rieč vriedila poput suha 
zlata, nedjeljne mu feuilletone čitalo je obćinstvo sa pravom slašću. Nepri- 
spodobivi, njegov humor strujao je iz srdca, punog vruće ljubavi za narod, 
a krio je u sebi mnogu bolno pritajenu suzu.  Jezgrovit ovaj humor ne 
javlja se samo u njegovim podlistcima, u putopisima i pripovjedkama, već 
i u pjesmi. 

Filozofski posmatrajući njegov duh, obrazovan njemačkim veleumima, 
djelovao je ne samo kritiziranjem postojećih javnih odnosa, već je najstrože 
posmatrao vlastite tvorbe. S toga je svaki mu pjesnički proizvod savršeno 
remek-djelo, koje se ne otimlje za uspjehom, već te svega obuzme, gotovo 
začara svojom vrlinom i strogo priajanjućim oblikom. 


Oštro mu posmatranje, koje se tu i ondje svraća i u vlastitu nutrinju, 
motreći ju bistrim umom, pospješuje sazrievanje samo njemu osebujne žuh- 
koće, koja se dovija ća do sarkazma, obuzdavajući stvarajuću maštu, a da mu 
nije oštećivala literarnih proizvoda. 


pre 

Dok ,Pjesme sa groblja“ (,Hšbitovni pisni“ 1858.) odavaju boj duševnoga 
razvijanja mladića, u svojoj ,Knjizi pjesama“ (,Kniha pisni“ 1867.) Neruda 
stoji pred nama kao savršeni pjesnik, kojega nas čuvstva i umjetnička dik- 
cija napunjavaju zadivljenjem. Pravu pak riznicu književnoga blaga sačinja- 
vaju njegove ,Ballade i romance“, izpjevane na pučki, nu u duhu humanite. 
Vječni zakoni prirode, kako se javljaju u vasmiru, ponukaše ga, da u ,Kos- 
mičkim pjesmama“ sravnjiva čovjeka i razmjere mu sa ovozemaljskim odno- 
šajima prema domovini, životu i smrti. 

»Pjesme, pjevane u petak“, (P4tečni zpcvy) obiluju pravim rodoljubnim 
čuvstvom te poput ,Kosmičkih pjesama“ sadržavaju duboke misli, izrečene 
bez patosa, a kazujući junački način mnienja pjesnika, zauzeta za strogo 
vršenje dužnosti po moralnom osvjedočenju. U ,Prostim motivima“ takodjer 
se javlja izpravnost i svetost njegovih čuvstava. Jedino ljubav k ženi nije 
našla mjesta u pjesničkim mu proizvodima. 


Osim ovih temeljnih kamena česke književnosti, stvori Neruda posebnu 
vrst pripovjedke ,,Malostranske* pripovijedke“ (,Malostranskć povidky“), u 
kojima je au'or zdravim svojim humorom opisao tip pravih českih pražkih 
malogradjana. Ova literarna Nerudina vrst omiljela je i Niemcima, te su te 
pripoviedke preveli. 

Duhoviti realista, kao prijatelj mu Hd4lek, slikao je tudje krajeve, koje 
je proputovao, a svježe je i žive iznosio pred oči svojih čitatelja. Svoja bi 
opažanja tu i tamo poprašio attičkom solju, a Nerudova duhovitost postala 
je u Českoj poslovicom. ,To je Nerudova!“ govorilo se pri svakoj duho- 
vitoj dosjetki. 

Neruda bijaše vanredno radin i savjestan vodja česke literature, a geni- 
jalni urednik podlistaka od više novina kao n. pr. redaktor ,Poetičkih cau- 
seria“ (Poetick€ besedy). Sbirka je to malih knjižica, u kojima su pjesnici 
godina osamdesetih izdavali svoje radove. Niti medju ,najmladjima“ Neruda 
nije imao neprijatelja. 

Adolf Heyduk (1835.) U spisateljskoj zadrugi ,,Maj“, koja se razvila u 
samostalnu individualnost, Adoli je Heyduk naistariji od sada živućih českih 
spisatelja. Svojom bitnošću i dubljinom osjećaja, Heyduk pokazuje srodnost 
sa H&lkkom. | njegove pjesme obastire romantičan zadah, odaljujući ga od 
proze. | epski mu se sujet pretvara u pjesmu. Jasno, čisto vrelo njegove 
poezije struji nepomućeno, osvježujući svakoga milim svojim romonom. Samo 
gubitkom jedine mu kćeri uzvitla mu se poezija. 

Iz čudnih mu priča, basna i pripoviedaka struji zdravi okrjepljujući dah 
cvieća i zavičajnih šuma crnogorica, a u svojim rodoljubnim pjesmama pjesnik 
je najbliži českom duhu i srdcu. Za cielo, dugo doba ovog djelovanja Heyduk 
ostade sebi vjeran — kod njega se ne može govoriti o ,razvijanju“. Slavulj 
česke Šumave s mjesta osvaja sladjahnim svojim zvucima čitatelja. Najbo- 


* Mala strana zove se čest Praga na lievoj obali Vltave, koja se proteže od Karlova 
mosta do Hradčina, 

gatije vrelo za njegovu poeziju pružala mu je Šumava sa svojom veličan- 
stvenom prirodom i osebujnostima značaja tamošnjega puka. Njegov se duh 
voli stisnuti u tiesnu potleušicu, nasluškujući prelima, a sam prede one 
tanahne zlatne žice u nježne pjesme i balade. 

Idilu je takodjer njegovao. Najpoznatija je sanjarska .Oldfich a Božena“, 
koja se razvija na českom priestolju i duboko poetska ,,Djedova ostavština“. 
U najnovije doba odabire sujet biblički, što mu pruža prilike za razmatranja O 
ljudima. 

Mašta ga odnosi u slovačke predjele, gdje se je nasladjivao ne samo 
slovačkim pukom, već i velebnošću prirod> i divljački juškajućim ciganskim 
pjesmama 

Ne dugo je tomu, što ga poezija zamami ća i u Kavkaz. U posljednjoj 
mu poetskoj sbirci: ,Iz dnevnika putujućeg pjesnika“, Heyduk se kao pre- 
porodjen pomladio, izmamljujući svojoj liri mjestimice krepke zvukove strasti 
i samosvojnosti. 

(Nastavit će se) 


MARA FABKOVIĆ 


PININA BAŠTINA* 


U gostinskoj sobi, što ju svojim svjetlom razsvjetljivala sa stropa viseća 
plinska svjetliljka, a koju je od bolestnikove dielila samo jedna malena odaja, 
sakupilo se deset do dvanaest osoba, od kojih su neke posjedale, neke 
stajale, a druge se opet, željne svježa zraka, naslonile na otvoreni prozor. 
Na stolu usred sobe, medju slikovnim albumima, kalendarima i drugim sitna- 
rijama stajaše na velikom pladnju nekoliko čaša za vodu, a do ovoga na 
nešto manjem koji tucet malih likerskih čašica i flaša finog šampanjskog 
konjaka te zdjela puna leda s velikom žlicom od kristala. 


Svako toliko bi tkogod od sakupljenih pošao k vratima na lievo, otvorio 
ih, postao časak, a za tim se i opet osbiljna lica vratio na prijašnje mjesto. 

— Ništa novo? — pitali sa svih strana. 

— Ništa... uviek isto. Samo nešto nemiran. 

Izmedju tih deset ili dvanaest osoba upravo šest ih je došlo na brzojavni 
poziv istom pred par sati. Bili to sve bližnji rodjaci, a možda i baštinici 
gospodina viteza Ahila, od kojih nijedan nije stanovao u Mletcima. Jedina 
mu na životu sestra, barunica Rudeni, življaše u Firenci, no brzojav našao ju 
u Livornu, gdje se nalazila u morskim kupeljima, te jes mjesta prvim vlakom 
u družtvu svoga muža baruna Jamesa i kujice Darling krenula u Mletke. 
Rodjaci Minucci dodjoše iz Turina, Quaglia iz Milana. Minucci i Quaglia, otci 
i sinovi, bijahu šurjaci i nećaci viteza Ahila. 

Kako se vidi, oni su se svi neobično pripravno odazvali pozivu. A istinu 
govoreći, brzojav, što im ga bratić Raimondi po liečnikovom savjetu odposlao, 
i ne dopuštaše otezanja: 

»Našega je Ahila udarila kap. Njegovo je stanje nepovoljno. Želimo Vas 
ovdje.“ Bio to grom iz vedra neba. Tko bi od njih bio mogao i pomisliti, 
da će gospodin vitez Ahil u četrdesetoj godini od kapi umrieti? 

Medju gospodinom vitezom i njegovim rodjacima nije bilo nikad one 
prave, otvorene rodbinske ljubavi. Bilo je mjeseci i mjeseci, pače i godina, 
da se nisu vidjali. On ih nije tražio, nego je volio putovati u inozemstvo, 


go dala Biblioteca popolare : Semprevivi, Catania. Cav. Niccolo Giannotta, editore 
god. 1899. 

a oni su riedko kada dolazili u Mletke. Samo jednom sgodom, i to kad je 
barun James na burzi pretrpio znatnih gubitaka, pisala je barunova žena 
svome bratu, da će se preseliti u domovinu, k njemu, da više ne bude 
onako sam. Medjutim ju je vitez Ahil odvratio od toga nauma. Sjetio ju, 
da mu je nekad govorila, da joj mletački južni vjetar škodi, za njega neka 
se ne brine, njega da samoća ne ubija. S rodjacima Minucci i Quaglia bio 
je njegov saobraćaj još hladniji. Bilo, kako bilo, nećaci ipak nisu propustili, 
da prigodom svake nove godine svome ujcu napišu ganutljivo pismo, na 
koje bi on, ne imajući baš osobita dara za dopisivanje, odgovorio samo 
sa par redaka, a i ti su uviek jednako počimali sa: — Dragi nećače! — 
Tvoje me pismo silno razveselilo i t. d. i t. d. 


Čitatelji će i sami moći pomisliti, da su ti dragi rodjaci, došavši u 
Mletke, kao na juriš navalili s pitanjima na svog bratića Raimondia. Pa i sad 
im još svaki čas i po stoti put mora ponavljati jedno te isto. — Bilo mu 
dobro, vrlo dobro. Pred dva večera zajedno smo šetali jedno pol sata izpod 
Prokuratija. A i jučer u jutro je još upravo s tekom jeo. 

— No vi niste bili polag? — upita Hanibal Minucci, vitezov šura. 

— Jane... Bio sam slučajno ovdje u blizini, kad je sluga Baptist 
letio po liečnika. 

— A vi ste onda odmah, odmah došli ? 


—ltekako...to se razumije... One jadne žene nisu znale, gdje 
im je glava. 
— Koje žene? — osbiljno upita barunica Rudeni vrteći se na stolcu. 


— Pa dvie domaće žene, kuharica i sobarica. 
— A je li vas prepoznao? — nastavi Minucci. 


— Bez dvojbe... On i sada razpoznaje .. . jer sviesti nije izgubio . . 
no ne može govoriti... ne može, nego desnom rukom micati. 
— Hm! uzdahne barunica. A za tim vrlo patetičnim uzklikom sliedio 


drugi popraćen silnim odjekom ćuške: — Proklete životinje! 

Mala kujica Darling, koja ležaše izpod stola, misleći valjda, da joj netko 
tuče gospodaricu, naglo skoči i lajući dodje k njoj. No barunica se sama 
ćušnula hoteći ubiti komarca. 

— Draga barunice — gotovo molećim glasom reče stari šestdesetgodišnji 
napudrani i oličeni galan Hipolit Neroni — ako si radi svakog komarca, što 
oko vas zvrnda, budete dali takovu ćušku, slabo ćete proći. 

Neroni je govoreći sa ženama, kojima je in illo tempore udvarao, vrlo 
rado poprimao povjerljivi način govora. A govorilo se, da je i barunica Ru- 
deni bila jedan od njegovih nekadanjih plamećaka. 

— Boraveći daleko od Mletaka bila sam posve zaboravila na tu nesreću 
— odvrati barunica. Darling, mir! 

* — Zar sada u Livornu nije bilo komaraca? 

— No, da! 

Hipolit Meroni uhvati sada sgodu, da je sjeti na prošlost, te joj sniženim 
glasom reče: 

— Sjećate li se jošte kupalištne sezove od g. 1560. u Ardenci? 

Barunica namršti obrve. 

— Kakve 1860.? . . . Ja nisam bila tamo . .. 

— Bit će 1865. 

— Ja nisam bila u Ardenci prije 1870. — ponovi barunica Eleonora 
zlovoljno, a na to se digne i ostavi sama svog nekadanjeg udvarača. 

Koliko je godina barunica Rudeni mogla imati, nije se nikad mogio 
pravo znati. No bila je svakako za kojih desetak godina starija od svoga 
brata Ahila, koji bijaše najmladji u obitelji. Nije bila ružna . .. a ni neu- 
moljiva — tako su bar zli jezici govorili, nu pošto su je mužkarci počeli 
zanemarivati, postala je posve surova i nesnosna. 

— Da li ti se tetka svidja? — upita Minucci mladji šapčući sestrića si. 

— Ja je ne bih rado vidjeti bez steznika — odvrati mladi grof Quagiia. 

Onaj drugi udari u smieh: — Prava gomila! 

Hipolit Meroni, što ga barunica ostavila na cjedilu, pristupi k barunu, 
koji čitaše , Gazzettu“: 

— Što vam se čini za onog Battemberga? 

— Ja se ili ne bih bio vratio u Sofiju ili bih bio ostao coiite que coiite. 

— To je lahko reći . . . Ali proti Rusiji . . . 

— Tko ne kuša, ne kusa. 

— Ali careva je brzojavka upravo bezobrazna. 

— Ne govorite mi o tom, molim vas, dragi Meroni. A Europa to trpi! 
Mi to trpimo! . . . Jesmo li mi liberalni ili nismo ? 

Jedan jedini pogled njegove žene upozori baruna, da tuj nije ni mjesto 
ni vrieme za takvo razpravljanje. 

Barunica se pridruži onoj brojnijoj hrpi do prozora, u kojoj bijahu : 
Hanibal Minucci, grof Ercole Quaglia, odvjetnik Rizzoli i neki drugi kućni 
prijatelji. Tuj se onako akademički proračunavalo i nagadjalo, koliko bi mogao 
iznositi čitavi imutak gospodina viteza Ahila. 

— Otac mu je ostavio sav razpoloživi imutak — opazi Quaglia. 

— Nego. Dobio je zatim zapis od strica u Londonu — doda Minucci. 

— Pak dionice suezkog kanala, što ih je kupio za 350, a prodao za 
tri tisuće franaka svaku. 

Nabrajanje prekine dolazak liečnikov. 


Doktor Gelsi, čovjek postar, ponešto sagnut, požutio, sied, kratkovidan, 
pozdravi na lievo, pozdravi na desno, — dobar večer, — popita se, ima li 
nakon njegovog zadnjeg posjeta što nova te u pratnji gospodina Raimondia 
podje u sobu gospodina viteza Ahila. | barunica Eleonora podje za njim, 

no prije naloži mužu si, da pridrži kujicu Darling, jer svakako valja nastojati, 

da se i opet ne dogodi neugodan prizor, kao što se malo prije dogodio “ 
izmedju nje i domaće kujice Bibi. Kad je Darling na ime htjela, da s baru- 
nicom unidje u sobu njezina brata, tada je Bibi ljubomorno čuvajući svoja 
prava, režeći izašla iz svoga skrovišta, izpod postelje svoga gospodara i bila 
bi jamačno skočila na nju, da se prisutni nisu umiešali, te joj to zapriečili. 

Ulegnute glave u jastuk, s ledenim oblogom na čelu, nepomično ležaše 
vitez Ahil gotovo mrtav u krevetu, ne odavajući života, nego desnom rukom, 
koju je silom htio izvući izpod pokrivala i očima, koje mu se nekako čudno 
kretahu u očnicama. 

Do njegova uzglavlja sjedjahu neprestano sobarica i bolničar te neka. 
treća osoba, neka mlada, liepa, pristojno, al čedno odjevena žena, čiji se 
zabrinuti pogled ni na čas nije micao od bolestnika. 

Doktor izpitivaše bolničara i sobaricu, a ovi mu odgovarahu na sva 
pitanja i obraćahu se na onu treću osobu: — Nije li istina, gospodjo Pina? 
— Na to se Gelsi, ni malo se ne osvrčući na onaj čudan baruničin pogled, 
obrati ka gospodji Pini. A ova mu svojim milim glasom, jednim od onih 
glasova, koji se sami po sebi preporučuju, odgovarala točno i jasno, ni 
rieči više ni rieči manje, no što je bilo nuždno. — Razumijem, razumijem, 
razumijem — govoraše liečnik. Za tim se nagne nad bolestnika. — Gospodine 
Ahile, kako vam je? Kako se osjećate? — A vitez samo težkom mukom 
micaše glavom. — Ah — prihvati Gelsi, kao da sam sa sobom razgovara — 
maknuo se. Vidi se, da čuje i osjeća. 

— Ah — uzdahne Pina — on sve dobro razumije . .. Kad bi se samo 
mogao izraziti! 

| barunica Eleonora pristupi bliže, s druge strane postelje, nasuprot Pini. 


— Ahile, Ahile!... Da li me poznaš?... Ja sam Eleonora... 
Eleonora ... Hoćeš li, da ja ostanem uz tebe? — A ovaj podcrtani ja odavaše 
i najskrovitiju misao baruničinu. Ponudila se, da će ona koju uru bditi uz 
njega, uvjerena, da se ona druga valjda ne će usuditi zajedno s njome ostati 
ili da će je ona već kako znati odpraviti. No bolestnik odkrene lice od 
sestre i pogleda u Pinu, koja se poput lista tresla, i pruži prama njoj 
onu još zdravu si ruku. Mlada je žena prihvati i stisne u svojoj. Videći to 
Gelsi, umieša se i on: — Gospodjo barunice, vidjet ćemo sutra . .. Za noćas 
će biti najbolje, da u sobi ne bude novih lica. 

— Alija... 

— Pravo imate... Krivo sam rekao: novih lica. Mislio sam na ime 
lica, koja gospodin Ahil već dugo vremena nije vidio... Ostali, ako hoće, 
mogu bditi u pokrajnoj sobi... na izmjence ... A vi, gospodjo barunice, 
najbolje ćete učiniti, da idete počinuti ... Ta mora da ste umorni od puta... 
Dašto, u slučaju potrebe, morat će vas zvati... A kako je dvdje uredjena 
noćna služba? 

Ovo je pitanje upravio na sobaricu Lindu. 

— U jedanaest i pol — odvrati ova — izmieniti će Baptist i kuharica 
bolničara i mene. 

— Ja se ne mičem — doda Pina. 

Liečnik dade na to još neke naloge i upute te ode. 

— Gore nije — reče rodjacima i prijateljima. — Sad je uviek jednako... 
No, na žalost, stanje bolestnikovo je još uviek osbiljno, vrlo osbiljno . . . U 
ostalom. ja ću se sutra oko šeste vratiti. A sada: dobar večer, dobar večer | 

Barunica ga izprati na hodnik. 

— Ali, doktore, vi ćete dopustiti, da je prava sablazan, što je ona žena 
ovdje... Da sam i u snu samo mogla pomisliti na nešto takovo, tako mi 
poštene rieči, ako bih bila došla ovamo ... Da ovako budem dočekana!... 
Jer, eto moj brat, makar da se i nalazi u ovome stanju, ipak nalazi snage, 
da očima pokaže, da ga smetam ... 

— Ne vjerujte... ne — prekine je liečnik. — Meni je stanje gospodina 
viteza Ahila jasno. Bolestnici — pa i oni težkQ bolestni — uslied oslabljenih 
duševnih sila nerado se bave mišlju O smrti sve dotle, dok im to bilo kakav 
nenadani slučaj ne odkrije . .. Gospodin vitez upoznao je pogibelj, u kojoj 
se nalazi, kad je oko sebe ugledao rodjake, koje inače nije običavao vidjeti, 
kad je ugledao vas, koji već odavna niste bili u Mletcima... A pomisao, 
da se približujemo onom znamenitom koraku, uznemiruje i junake. 

Ovo učeno razlaganje doktora Gelsi slabo je barunicu umirilo. 

— Ne, ne — reče ona — on izmedju sestre i ljubovce voli ljubovcu. 

Doktoru Gelsi se žurilo. 

— Draga barunice — zaključi — u svojem životu valja da se oboružamo 
uztrpljivošću ... Sa starcima, djecom i bolestnicima ne možemo pametno 
govoriti... U ostalom, ona žena je zlata vriedna bolničarka... Ja bih 
rad mnogo i mnogo takvih imao u bolnici. 


IV 


Rudeni, Quaglia i Minucci — dobro ili zlo — smjestili se u kući. Ostali 
se u jedanaest sati oprostiše. No barunica umoli bratića si Raimondia i 
odvjetnika Rizzolia, da još malo ostanu. Muža si odpusti, a nećacima Quaglia 
i Minucci savjetuje, da i oni par sati počinu. Jer ako istodobno svi ostanu 
na nogama, moglo bi se dogoditi, da bi svi smalaksali, te nijedan ne bi 
mogao izdržati na nogama. 

— A vas dva učinit ćete mi tu ljubav, te još ostati. Imamo razgovora. 

Učiniše joj po volji. Na to se ona poče izkaljivati na _ Raimondia... 
Raimondi je lakouman! Stanuje u Mletcima, liepo se pazi sAhilom... On 
je to morao znati, morao nas je upozoriti. 

Raimondi bivao zlovoljan. 

— Znati? Što? Upozoriti? Na što? 

— Liepa li pitanja! Znati za tu spletku . .. Upozoriti nas, rodjake. 

21 

— Ali, oprostite Eleonoro! Kakove vam to gluposti padaju na pamet? 
Velika li mi grieha za to, ako sam i znao, da je Ahil podržavao ljubavni 
odnošaj! Čoviek neoženjen, bogat i slobodan kao on?l... Ili zar sam 
vam morao razaslati okružnicu ? 


— Je li to dakle liepo i pristojno, da mi rodjaci, bez ikakve predhodne 
ubaviesti, došavši ovamo, ono mjesto, koje bi po pravu samo nas patrilo, 
nadjemo zaokupljeno po jednoj tudjoj osobi? ... Što se mene tiče, rekla 
sam već prije doktoru Gelsi: Kad bih i u snu bila mogla pomisliti, da ovdje 
imade nekakova domaćica, bila bih, uz svu ljubav, što je prama svome 
bratu gojim, ostala u Livornu. 

— Ne pretjerujmo — prihvati grof Quaglia, vrlo miran i hladan čovjek. 

— Pa kakva domaćica? — ponovi Raimondi živahno. — Ta, Pina nije 
nikad ni bila u kući!... Jučer je došla... pa tko da joj to zabrani? ... 
Da je Ahil bio u stanju govoriti ili pisati, on bi je bez dvojbe sam bio dao 
pozvati... a ja sve znam, zašto bi mu ja imao dati krivo, kad vidim ljubav 
i brižljivost. što je ta djevojka prama njemu izkazuje... Već od jučer se 
ni kroz dan ni kroz noć nije ni za čas samo maknula od kreveta . . . U obće, 
ja ne pojmim, kako joj je to moguće. — Niti jede niti spava... 

Barunica se zlobno nasmije. 

— Vi jamačno vjerujete u čudesa. To si mogu pomišljati, jer vidim, da 
vjerujete u njezinu nesebičnost. 

— | doista, ona u slučaju nesreće sve gubi — opazi Minucci. 

— Ala ste naivni! — začudi se barunica. — Takovim ženama ne dodje 
ništa nenadano ... Ljubav je njima trgovina... Gube toliko, koliko i zasluže... 
Ti gubitci valja da su i pokriveni . . . Vidite dakle, gospodine Rizzoli, molila 
sam vas, da ostanete ... 


I zbilja, odvjetnik Rizzoli još nije znao, zašto mora prisustvovati tom 
razpravljanju. 

— Molila sam vas, da ostanete zato, jer ste prije svega kućni prijatelj, 
a s druge strane vi ste i valjan pravnik te nas možete uputiti i savjetovati. 


— Blaženih li žena! — pomisli Rizzoli. — One još ni ne znaju, da se 
za savjete k odvjetnicima dolazi u pisarnu. — Za svaki slučaj ograničio se, 
da samo šuteći kimne glavom. 


— | ruku bih na vatru metnula, da tu imade neka velika prevara — 
prihvati barunica Eleonora otajstveno. Kad se mužkarac ulovi u mreže jedne 
spletkarice, on više ne gleda, nego na svoje oči; pripravan je, da zaboravi 
na braću, sestre, nećake, a kad bi ih imao, i na roditelje i djecu . . . U kratko, 
za mene ne ima dvojbe, da je gospodja Pina izmamila od Ahila po sebe 
povoljnu oporuku ... 

Quaglia i Minucci, koji do tada ni jednim znakom ne odavahu, da su 
ih filipike njihove Šurjakinje i malo ganule — jednoglasno uzkliknuše : 
— Je li moguće? 

Bratić Raimondi prosvjedova proti tome. 

— Niti u snu... Pina je dobra i poštena, nesposobna za takove spletke . . . 
A Ahil nije ni iz daleka pomišljao, da bi u četrdesetoj godini mogao umrieti . . . 

— Raimondi, vi ste pravi predpotopni čovjek — prekine barunica. A 
za tim nastavi skrušeno: — Neugodno mi je, to sam Bog znade, da mi je 
neugodno o tome govoriti... a dao Bog, da mi brat još kojih dvadesetak 
godina poživi... zazirem od pitanja, gdje se radi o interesu... a napokon 
što se mene tiče... ja ne imam djece... te možete biti uvjereni, ako 
govorim, da govorim jedino radi Vas — to je očitovanje išlo oba šurjaka... 
No nepravda me vriedja, a u našoj je obitelji, na žalost, bilo već dosta 
nepravda počinjeno ... Ta već sam naš pokojni otac je Ahila pred drugima 
osobito podario . .. No dosta o tome, on je bio jedino mužko diete... No 
htjela sam vas, gospodine Rizzoli, ovo pitati: Ne će biti, ali recimo, da se 
nepravda počinila, te su najbliži rodjaci postali žrtvom jedne nevriednice... 
zar to u zakonu nije predvidjeno, zar zakon ne pruža sredstava za obranu ? 

— Eto, gospodjo barunice, — odvrati odvjetnik, — gospodin vitez Ahil 
ne ostavljajući za sobom roda ni po uzlaznoj ni po silaznoj liniji, a niti 
zakonite žene, bio je podpuno vlastan, da po svojoj miloj volji razpolaže 
svim svojim imutkom. 


— Svim? 
— E, da. Zakon jasno govori... Odnosna prava imadu samo rodjaci 
u uzlaznoj i silaznoj liniji te živuća supruga . .. Dakako, da bi oporuka, za 


kcju bi se moglo dokazati, da je prevarom ili silom iznudjena, bila nevaljala. . . 
No tuj diramo u osinjak. O tom se ne da samo onako nagadjajući, a priori 
govoriti ... Valja viditi, što u istinu jest... U ostalom — doda Rizzoli, 
pogledavši na uru na zidu, koja pokazivaše na jedanaest i tri četvrta... i 
ja sam, kao i Raimondi, mnienja, da gospodin vitez glede svoje posliednje 
volje nije ništa odredio.  Bilježničke oporuke, koliko je meni poznato, ne 
ima... Moguće da ima gdjegod u kakovoj škrinjici vlastoručna oporuka, no 
ne vjerujem. (Svršit će se.) 


Talijanski napisao ENRICO CASTELNUOVO 

VI 


Da je tko Andrijeviću samo jedan sat prije rekao, da će ovo doživjeti 
5 Olgom, bio bi mu se u lice nasmijao, kao što se sada smije sam sebi. 
Ne samo da se nije razstao s Olgom, već je eto došlo i do prvoga cjelova. 
| baš osjećaj toga cjelova na mekano Olgino lice, razvedrilo je posve Andri- 
jevića. Sve su one tmurne i težke misli odbjegle u stranu, a u duši mu bila 
čitavo to popodne samo Olga. Počeo je sam sebe koriti, kako joj je krivo 
sudio: Čini mu se pače, da je svim onim ružnim i gotovo ciničkim mislima 
O Olgi bio taj razlog, što nikad s njom nije doživio ovako jednog čovječnog 
momenta, kao što je eto bilo baš danas. Sve mu se jasno vraća u sviest: 
svaka rieč, svaki kret, a najviše, što ga i sada u sjećanju ovladava — onaj 
neki drhtaj u glasu Olginu, što ga nikad dosad nije bio zamjetio. Nije to 
bila s njezine strane proračunanost — misli Andrijević — već iskrenost. 
Djevojka je došla na razkršće. Gregorac joj udvara, pa kad ne bi ona za 
njega, za Andrijevića, nešto dublje osjećala, ne bi mu bila to sve spominjala. 
Pa i ton njezina razgovora nije bio kao dosad, površan i običan, već intiman, 
a moglo se i vidjeti, da ju je stajao dosta duševne borbe. Andrijević je ko- 
načno morao doći do odluke, da i opet za neko vrieme odgodi onu svoju 
misao, kako bi se odciepio od svojih dosadašnjih sumišljenika. Napokon zar 
se on mora odreći Olge, ako se odreče svojih dosadašnjih političkih nazora ? 
Ne da li se možda to dvoje spojiti ? 

Svakako treba za taj znak još mnogo razmišljanja, mnogo vremena i 
mnogo studija, jer inače će se njegova odluka smatrati pukim mladenačkim 
hirom, a to nikako ne bi htio Andrijević. 

Kod kuće je našao listić od Jelovića, gdje mu javlja, da je onu ,affairu“ 
s Dessauerom sretno izgladio, te da očekuje od njega, kako će on to ustmeno, 
s nekoliko rieči uvredu opozvati. Na kraju je još pripisao ovo: ,A što se 
tiče tvojih sinoćnjih političkih izjava, nadam se takodjer, da će se izgladiti 
te da ćeš ih prvom prilikom u većemu krugu, ako haš ne opozvati, a ono 
ublažiti. Mi tebe ne smijemo izgubiti.“ 

Toga je popodneva otišao Andrijević k Olgi. Našao je nju i majku, koja 
ga je kao uviek prijazno dočekala, ne davši mu ni naslutiti, da se što srdi 
na njega sbog sinoć. Onda ih je majka ostavila same u onom malom salonu, 
gdje je bio Olgin glasovir, te gdje su i prije znali proboraviti satove pred- 
večerja muzicirajući i čavrljajući. 

Olga je bila osobite volje. Svaki čas ga je pitala, što će igrati, a on ju 
je molio, neka samo igra ma što, jer da ju voli ovako gledati sjedeći uz nju 
i pušeći cigaru. Ovako ju, veli, može nesmetano promatrati, kad se, prebi- 
rući tipke, prenese u onaj idealni glasbenikov kraj, gdje prestaje običajnost, 
a nastupa poezija one vječito liepe umjetničke dispozicije . . . 

— A zar sbilja mislite, da se ja prenesem, recimo u Griega? 

— Ne samo da mislim, već i vjerujem. 

— Znajte, da mi je to najugodnija laska, kad mi se kaže, da s čuvstvom 
igram. | 
— Igrate. Danas osobito. Zašto, Olgo, nismo nikad do danas doživjeli 
ovakih časova ? 

— Kakovih ? 

— Ovakovih, gdje ovako govorimo jedno drugomu. Mi smo dosad go- 
vorili o stranim stvarima, a sad se naš razgovor spustio k nama samima i 
tako je nekako topao i drag. 

— Jest i ja to osjećam. Pa to sam vam baš i jutros rekla. Vi ne znate, 
gospodine Andrijeviću, kako sam sretna. 


— Nemojte me zvati gospodinom Andrijevićem, Olgo, bar sada ne, u 
ovaj čas, to je kao neki diskord. 


| Andrijević ju uhvati za ruku i privuče k sebi. Ona je prignula glavu 
svoju na njegove grudi, a on joj Je najprije poravnao kosu, a onda ju po- 
ljubio u tu kosu. Ona se nije branila, već je uzdahnula i objema rukama 
mu obujmila jaka pleća. 

— Olgo, šaptnuo je Andrijević, kao u nekoj ekstazi i poljubio ju u lice. 

Onda mu je Olga vratila cjelov, a predvečerje se je spuštalo. Niemo 
je bilo pokućstvo oko njih, težke zavjese na prozorima stajale su nepomično, 
tek je dolje s ulice dopirao nejasan žamor. Dugo su tako u ljubavi bili, dok 
se nisu sjetili, da zapale svjetiljku.  Zapaljivali su je, igrajući se kao mala 
djeca. Olga se je uzpela na stolac, a Andrijević joj je davao zapaljenu šibicu 
— jednu, drugu, pak treću, jer se svaka ko slučajno gasila, pošto je Andri- 
jević tom prilikom obuhvaćao Olgu oko tiela, bušeći joj glavu u krilo. Olga 
se je smijala objestno i konačno ipak zapalila svjetiljku. Onda je burno za- 
igrala na glasoviru jednu Lisztovu rapsodiju, tako burno, te je Andrijević 
mislio, e će si slomiti prste. Kao da je htjela sve osjećaje ovih časova preliti 
u one mirne tipke. A bila je užarena u licu, pa je taj ljubavni roman na- 
punjao Andrijevića nekim zadovoljstvom. I oči su joj neobično sjale, pa 
mu se pričinjala ljepša, nego ikada prije. 


* * * 

Tako je bilo osam dana. Svako je predvečerje točno u odredjeni sat 
došao Andrijević. Uviek se počimalo s muziciranjem, nastavljalo sa cjelovima, 
a svršavalo i opet s muziciranjem pri svjetiljci. Mati je izpočetka dolazila, 
da opet ode, a ova zadnja dva tri dana nije je Andrijević uobće ni vidio. 
On i Olga nisu ništa govorili o kakvom braku, pače niti o ljubavi. Jedno 
je drugo tek uvjeravalo o velikoj sreći, ne mareći što će drugi dan donieti. 
Andrijević uobće nije ove dane ni išao u ured, niti se je čim bavio. 

Od svojih prijatelja iz ,Spužve“ nikoga nije vidio, osim Gregorca, koga je 
nekoliko puta sreo izpred Olgina stana i hotice mu se samosvjestno nasmiešio. 
Nego jedan drugi sastanak ovih dana iznenadio je Andrijevića. Bio je to 
njegov drug sa sveučilišta imenom Stjepan Marković, koji je prve dvie godine 
proboravio na sveučilištu zagrebačkomu kao slušatelj filozofije, te za vrieme 
onih nemira sbog spaljenja magjarske zastave bio relegiran sa sveučilišta, 
nakon što je odsjedio dva mjeseca dana u uzama sudbenog stola u Belovaru. 
To je bio miran, osbiljan mladić i jedan od riedkih starčevićanskih djaka 
onoga vremena. Uza svu svoju mirnoću pokazivao je dosta organizatorskoga 
dara, te je onu šačicu starčevićanskih djaka držao na okupu u odsudno doba, 
kad su se mnogi odmetnuli u druge stranke, a medju njima i Andrijević. 

Andrijević se s Markovićem nije baš mnogo družio, ali iz ono malo 
saobraćaja s njim, vidio je njegov trud i nesebičan značaj, te neobičnu volju 
za rad. Kad je Marković bio relegiran sa zagrebačkog sveučilišta, odlučio 
je da svoje nauke nastavi u Pragu, no baš prije nego je otišao, imali su 
čitavu prepirku Andrijević i on. Marković je nešto žešće navaljivao na njega 
sbog tuge, što se iznevjerio starčevićanstvu, ali ipak nije bilo u toj prepirci 
grdnje, koliko gorke tuge, što onaj njihov uzki krug gubi onaka čovjeka, 
kao što je Andrijević. Marković se je razstao s njime izjavivši, da ipak ne 
gubi nade, da se ne će Andrijević danas sutra vratiti idealima svoje mladosti. 

Poslie Andrijević nije čuo ništa o Markoviću, osim što su mu drugovi 
naprednjaci iz Praga pisali, kako je Marković u Pragu upravo biela vrana i 
kako se tudji od njih, naprednjaka. Marković je medjutim svršavao svoje 
nauke, iztičući se u javnosti tek kojim novinskim člankom ili razpravom, a 
sad prije nekoliko dana išao je u Prag, da načini profesorski izpit nakon 
što je dulje vremena bio namješten u pazinskoj gimnaziji u Istri. Dvie ili 
tri godine naime bio je bez službe te je morao uzeti za nevolju mjesto 
urednika kod jednog pokrajinskog lista, pa je tako na oko malo zakasnio. 

Sastanak s Markovićem neobično je djelovao na Andrijevića. Upravo 
ga je zadivljavao patriotizam toga čovjeka. Nije mu nijednom rieči spomenuo 
stranačkih razlika izmedju njih, već je uobće govorio o potrebi rada za 
osvješćivanje hrvatske sviesti. Spominjao mu je, kako je, živući u provinciji, 
zalazio mnogo u narod i dolazio u dodir s nižom inteligencijom, te posve 
uvjerljivo i optimistički govorio, kako ne smijemo očajavati o našoj budućnosti, 
dok imamo pred sobom ovako žilav materijal, kao što je baš seljačtvo i 
gradjanstvo. Dašto, taj je materijal još neobradjen, ali se dade uz živu volju i 
uz samopriegor stvoriti od njih upravo oduševljene radnike. 

— Da, oduševljenje, pa makar i fanatizam, ja se ne stidim toga reći, 
kadar je da ulije života u našu borbu za narodnu samostalnost. Vi naprednjaci 
govorite s prezirom nekim o masi, držite da su od prolazne vriednosti 
pobjede mase, a ipak tko je drugi učinio francezku revoluciju i tko konačno 
uzpirio borbu protiv tiranstva u Hrvatskoj, ako ne ta masa? Mi možemo 
sve drugo metnuti na stranu, a priljubiti se k onoj ideji, koja je kadra 
sve te elemente okupiti i zapaliti ih oduševljenjem. A ta je ideja, moj 
gospodine... 

— Starčevićanska. 


Andrijević ni sada ne _ može zaboraviti pogleda Markovićeva na onu 
njegovu jednu rieč. Izprva ga je Marković motrio, misleći, da mu se Andrijević 
ruga, — nu kako se začudio, kad je Andrijević nastavio : 


— Da, dragi Markoviću, vidite i ja sam do toga došao. Vi ste jamačno 
čitali, kako sam se ja odlikovao medju prvim radnicima naprednjaka i mnogo 
toga žrtvovao za njihovu ideju, ali ja vas mogu uvjeriti, da sam se počeo 
svakim danom sve više razočaravati. Odat ću vam tajnu: ja posve osbiljno 
kanim izstupiti iz njihova kruga i priključiti se k starčevićancima. 

Andrijević je te rieči izgovorio s tolikim uvjerenjem, da mu je Marković 
vjerovao. Što više, on je ova zadnja tri dana prije svoga odlazka u Prag 
po čitavo dopodne razgovarao s Andrijevićem utvrdjujući ga još bolje u 
njegovoj odluci. Tu je bilo prilike, da se sjete svojih mladih dana i onih 
nezaboravnih večeri, kad su sa suzama u oku prisezali vjernost starčevićanskoj 
zastavi. Prisegli su i sada, kao već zreliji ljudi, uvjereni, da ih ne će tako 
lahko više nitko moći uzdrmati u njihovim načelima. 


— Težka nas vremena čekaju. Narod je i ovaj put prevaren, samo u 
drugoj formi. izišli su s novim riečima s tobožnjim preporodom hrvatskoga 
političkoga života, obukli su rukavice na ruke, ali su na njih pustili okove. 
Ne imaš pojma, dragi Andrijeviću (Marković i Andrijević su se u razgovoru 
pobratili, bez vina, ali to čvršće), neimaš pojma kako u narodu dobiva sve 
više terena starčevićanska ideja. Prošao sam dosta provincije, a ta gleda 
samo na Starčevićevu stranku kao na svoju posljednju nadu. Mi ne trebamo 
kompromisa sbog časovite koristi, a zašto da se politički prostituiramo, ako 
možemo biti jezičac na tezulji. Budemo li uporno stajali kod tražbina svojih 
prava, metajući na kocku i život i eksistencu, pa bude li tim mislima prožet 
sav narod, vjeruj da moramo doći do naše slobode — ne slobode kao fraze, 
već sbiljske, prave slobode. 


— Tako i ja mislim, pa vjeruj Markoviću, da je prava sreća, što sam 
se baš u ovo vrieme s tobom našao. Ti ćeš priznati, da je težko na jednom 
se odieliti od ljudi, s kojima sam mnogostruko svezan. 

I sad je Andrijević izpripovjedio Markoviću sve svoje veze i prijateljske 
i one ljubavne. Tu je opet kao mrak pao na njegove vedre misli. Olga! 
Andrijević nije Markoviću zatajio ni svoje ljubavi prama Olgi, kao i nepriliku, 
u koju je s tom ljubavlju zapao, 

Marković je neko vrieme šutio, a onda mu mirno rekao: 

— Stvar je ova: Ako ti tu djevojku ljubiš i ona tebe, to ne treba ulaziti 
u politiku, makar njezin otac i bio od protivne stranke. Dodješ li u priliku 
pak da biraš izmedju djevojke i svog uvjerenja, onda ima u našoj nauci 
makar i izmedju redaka odgovora za to. 

— Odreći se nje... izgovori više kao za se Andrijević, a onda su se 
razstali s obećanjem, da će se sastati, kad se bude Marković vraćao iz Praga. 

Ova zadnja dva dana nije Andrijević bio tako sretan s Olgom kao obično. 
Ona je bila jednako vesela kao i prije, ali on se je znao počesto u najljepšim 
časovima nekud zamisliti. 

— Šta ti je? Tebe nešto muči. 

— Ništa, Olgo, ništa... 


(Nastavit će se.) 

JEDNA ZANIMIVA KNJIGA 


Mihael Gorski: Janko i Bianka, novela 
u stihovima i Poetična ićindijuša — Zagreb 
1907. Tisak nakladnog zavoda ign. Gra- 
nitza. 80. Str. 60. Ciena 1 K. 

Uistinu zanimiva knjiga. Zanimiva za to, 
što je malo neobična u našim književnim 
prilikama. Neobična ne za to, što je autor 
pokupio neka svoja stihovotvorenija, već 
štampana i neštampana, već za to, što je 
dodao svojoj knjizi zanimiv predgovor. To 
jest knjizi Mihaela Gorskoga napisao je 

redgovor Ivan Krnic. A Mihael Gorski == 
van Krnic. Ivan Krnic piše Mihaelu Gor- 
skomu pismo: 

»Dragi moj Mihaele Gorski, Vi biste 
htjeli, da Vam ja napišem predgovor Vašoj 
noveli ,Janko i Bianka“. Ja sam Vaš 
zbilja dobar prijatelj, pa ću se ovom ugod- 
.nom pozivu vrlo rado odazvati. Oprostite 
mi, što će Vam ovaj moj predgovor na 
mjestima i preveć zadrieti u kožu — ali 
Vi najbolje znate, da literarni običaji u 
našoj domovini nisu baš preveć blagi“. 

Tako počinje pismo. Vjerujemo Ivanu 
Krnicu, da je ,zbilja dobar prijatelj“ Mi- 
haelu Gorskomu t.j. sebi. Inače naši lite- 
rati nisu sebi dobri prijatelji. Velika, velika 
većina. Puni su hrvatskog jala, zlobe, ne- 
navisti. 

A ovaj je predgovor dobro zadro u kožu 
ne samo autoru samom (u tom i leži ori- 
ginalnost tog pisma), već je zadro i u kožu 
nekih ter nekih. Tim nekim ,nekima“ ne 
će biti sve ovo, što se tuj pominje, baš 
tako ugodno. 

Nu trebalo im je to reći. A zanimivo je, 
što je to rekao g. Krnic. Kako je poznato, 
autor je tamo ,daleko“ natrag, kad je 
vriela borba starih“ i ,mladih“ i sam 
znao protiv ,mladih“ mnogo koju izvaliti. 
Poslie je posve pristao uz ,,mlade“, sudje- 
lovao u njihovoj kampanji, ne ćemo reći 
prisizao na njihov ,mladi“ credo, al bio 
im tumač, branič, bio i sam ,,mladi“. Kako 
se iz ovog predgovora vidi, on se je razo- 
Ččarao. . 

Ruga se našim književnim prilikama. 


Dobar je žalac, kojim je ubo pokojnog 
vodju pokojne moderne, pokojnog Ivanova. 
Njega, kao bivšeg prototipa ,mladih“. 

I veli Ivan Krnic Mihaelu Gorskomu: 

»Zašto se ne ugledate u svog deset- 
godišnjeg druga Ivanova. This is a clever 
man! Sto ti dodje pod ruku, tim se posluži, 
pa samo hrlo napried, udaraj lievo i desno, 
ruši i obaraj, što ne valja 1 što valja, na 
kraju te čeka pobjeda i — apoteoza! Od 
»kneginje Jelene“ skokni Marulić-Šenoinom 
slavom do ,Zlatareva zlata“, od bolnih 
pokliča ,,Protiv struje“ do teatarskih pole- 
mika, Od ,,tam-tama“ na ,,Maticu Hrvatsku“ 
do obzirna redaktora ,,Obzora“, sve to 
udesi zgodno i bučno, pa eto te gazdom 
u našoj literaturi! Kakvo zlo te je od svega 
toga ostala zbrka i pustoš?! Kakvo zlo, 
što se zbog toga naše obćinstvo posve od- 
bilo od književnosti, kakvo zlo tim više, 
što je Ivanov danas odlučna ličnost u 
politici?! Semper Augustus!“ 

U ovo je nekoliko redaka sva karakte- 
ristika jednog neuspjelog, stranputičnog 
vodstva jedne nenaravne, kopirane, zlo 
shvaćene struje u hrvatskoj književnosti. 
Ivanov je sa svojim vjernima prisizao protiv 
svakog kompromisa, a prvi se dao u kom- 

romise. Prvi je jurišao kopljem, a prvi ga 
je i bacio u šaš. Danas uzalud pitamo, 
što je stvorila čitava ta ,moderna“. Recite 
jednu pjesmu, jednu crticu, jednu aktovku! 

an ćeš pitat ,mlade“ iste... 

Pa čitava ona batrahomiomahia — borba 
starih“ i ,,mladih“! Koliko se utrošilo 
vremena, crnila i dragocjenog prostora na 
strpljivom papiru! A zašto? Bila je s jedne 
i druge strane borba na vjetrenjače. 

»Neka se uvaže odnošaji — veli Ivan 
Krnic — u kojima živi naša književnost, 

a neka se već jednoć briše ta glupa raz- 
ika izmedju ,,starih“ i ,,mladih“. Ta ob- 
sjena Jovana Hranilovića i Ivanova! Šta 
znači to: ,stari“ i ,mladi?“ Toga više 
nema. Toga je bilo nešto malo prije deset 
godina, ali samo što je bljesnulo medju 
nama, odmah se opet ugasilo. Kasnije su 
tu razliku podržavali sasvim neknjiževni 
razlozi, a naročito: borba oko ,,Matice 

Hrvatske“. Ali i ta se je borba zakiselila: 
pjenica je izkipila!“ 

»Iko je željan boja — eno mu politike 
— a u literaturi ćemo mirnije i obzirnije. 
»Dobra“ i ,loša“ literatura: to su jedine 
struje i jedine partaje za našu malu i 
sitnu književnost. Oko nas silni točkovi 
pokreću svietom, a mi se nabacujemo 

rašinom. Već smo preveć natrunuli oči: 
izperimo ih, da bistro vidimo. Bit će skroz 
drugčije, nego što mislimo gledajući ovako 
natrunjenim očima“. 

rago mi je, što se ovi redci puno slažu 
s izvodima u kritičnom referatu mog po- 
bratima Ogrizovića o Matičinom ,Hrvat- 
skom Kolu“, što je dovršen u ovom broju 
pomotre“. Bistri se i dobrahno se već raz- 
bistrilo. I borba proti ,Matici“ bila je pro- 
mašena, kriva, nenaravna. Lupalo se i na 
koncu se nije znalo za što. Dovelo se 
ljude na glavnu skupštinu ,Matice“, da će 
je ,rušiti“*, a kad tamo spontano se ,za- 
ključio“ — exodus. Sa bojnog se polja 
pobjeglo i — čast je spašena! 

Da, izperite, gospodo, oči, da bistro 
vidite! 

Dobro se autor pod kraj svog predgo- 
vora obara i na ,književne napadaje iz bu- 
sije, gdje se pisac stidi izaći pred sviet 
sa svojim poštenim imenom“. To su oni 
Ljube Stoići — ,simboli hrvatskog da- 
našnjeg oficijelnog literata“. A tih Ljuba 
Stoića ima puno, puno... 

S ovim je predgovorom poslužio Ivan 
Krnic i Mihaelu Gorskomu, a i dobroj 
stvari. 

* * * 


Sad dolazi sama knjiga. Prvi dio: ,Janko 
i Bianka“, novela u stihovima. Autor pri- 
povieda u stihovima i srokovima, pa for- 
mom možda naliči na Byrona. Stihovi 
istina liepo teku, nu primjetio bih samo 
to, da kaprisa, kojom se igra srokovima, 
ne smije ići dotle, da je kadkad na uštrb 
ritmu i sroku. Inače su u toj noveli izpri- 
čani rodjeni doživljaji, sgode i nesgode iza 
premijere, onda se šibaju stanovite kritike 
u novinama i ,iskreni“ prijatelji i t.d, a 
ima i aluzija na neka poznata lica (n. pr. 
na str. 13. o dramaturgu, gdje je taj samo- 
dopadni gospodin s nekoliko stihova sgodno 
karakterisan). Ima tuj sarkastičkog, iro- 
ničkog smieška, ima i satirične žice. Teče 
i čita se ugodno. ,Janko i Bianka“ sadr- 
žavaju devet glava. 

U drugom dielu: ,Poetična ićindijuša“ 
sabrao je autor na prvom mjestu balade 
(Don Rodrigo, Balada Vitez-Andrijina, vrlo 
dobro ,Obraćenje Dojčin-Petra“). Origi- 
nalna je ,,Balada o mojoj smrti“: 


Ja bih rado umriet u sumraku 

| zimi, — tako oko sedam sati — 
Teatar da igra operetu laku, 

A obćinstvo je sa veseljem prati. 

Drugovi će mu nakon prvog čina saznat 
»Za ovaj vrlo tužni slučaj“, malo će se 
razžalostit 


Malo samo, dokle zvonce opet 
Ne najavi, da će drugi čin započet. 


Drugo je odjelenje ,Lirika“ s nekoliko 
liričkih nota, onda ,Poetični kalendar“ 
(Siečanj, ožujak, kolovoz, studeni). Na 
koncu su dodani prevodi Lamartinea, 
Coppća, de R€gniera i Mallarmća. 

njigu Mihaela Gorskoga vriedno je, da 
svak pročita. 


o 


KNJIGE ,MATICE HRVATSKE“ 


Dr. F. D. Marušić: ,Liječnikovi za- 
pisci *. Marušić je liečnik u Zagori. Kao 
liečnik imao je prilike upoznati mnogo 
biede. Zvali su ga u kuće, u kojima vlada 
ne samo bolest, nego i glad i najgora ne- 
stašica. Jamačno to nije jedini kraj, u ko- 
jemu liečnik susreće osim bolesti i druge 
biede, ali Marušića, književnika, pjesnika 
se to tako dojmilo, da je odlučio pobilje- 
žiti dojmove, što ih je doživio na svojim 
ekskurzijama. Tako su nastali njegovi 
zapisci. 

rug: neliečnici kušaju liečiti rane naroda 

i stvaraju tako često i umjetnička djela; 
Marušić ne lieči, on vapije, moli, zaklinje. 
I to je glavna značajka njegovih ,,Zapi- 
saka“. Sućut, kojom susreće tudje nevolje 
i kojom crta prilike onoga kraja jest ono, 
što daje cienu toj knjizi. Inače su Maru- 
šićevi ,,Liečnički zapisci“ slaba knjiga sa 
mnogim manama, što ih nalazimo kod po- 
četnika. Marušić je doduše već prije više 
godina započeo kao književnik (izdao je 
sbirku pjesama), ali još i sada se nije 
otresao mana početnika. Prije svega Ma- 
rušić nema razvijen osjećaj za umjetničko 
izražavanje i zamjenjuje iskrenost sa tež- 
njom za ,lieporiečjem“, a čuvstvo topline 
sa gomilanjem. Poput Kosora, Begovića i 
drugih književnika iz južnih strana i njemu 
je glavno, da se nešto rekne — zvučno. 
oće li zvučiti iskreno, hoće li se dojmiti 
srca, to kao da je važno istom u drugom 
redu. To smeta i kod drugih, ali u ova- 
kovom slučaju, gdje se piše apel na ob- 
Ćinstvo po gotovo. S ovakovim načinom 
pisanja može Marušić djelovati na ljude, 
koji riedko uzmu knjigu u ruke, a s tom 
činjenicom je po svoj prilici ,,Matica“ naj- 
više i računala izdavajući tu knjigu. - . 

Uslied toga, što su Marušićevi ,,Zapisci“ 
pisani ponajviše na način frazerskih knjiga, 
a čovjek ipak ne može povjerovati, da je 
sve, što Marušić iznosi, izhitreno, razbije se 
dojam kod čitanja tih ,Zapisaka“. To je 
jednoga Marušićevoga kritičara dovelo na 

rivi nazor, da su ,Liečnički zapisci“ 

knjiga, koju čovjek ne smije na dušak pro- 
čitati. Činjenica je medjutim, da čovjek ne 
može pročitati više Marušićevih zapisaka 
za redom, kao što ne može dulje vremerfa 
slušati diete, koje plače. U Marušićevim 
»Zapiscima“ nema dubokih misli (kao što 
ih nema ni u radu njegovih srodnika), od 
kojih bi svaka mogla čovjeka zaokupiti i 
hraniti neko vrieme. Ono, sto on iznosi, 
su opazke reportera, novinara, zaodje- 
nute u ruho literarno, napisane s mnogo 
»,Schwunga“ i ,schwulsta“, ali su za to ipak 
samo opazke. 

To nije plod dugoga i dubokoga suosje- 
ćanja ma da je Marušić moguće već i dulje 
vremena liečnikom u Zagori i ma da je 
moguće i vrlo čuvstven čovjek. Po ,Lieč- 
ničkim zapiscima“ sudeći Marušić i nije 
kadar dulje osjećati. Tako, kako je on 
napisao svoje ,Liečničke zapiske“, pišu se 
prigodne crtice o svim svetima i dušnom 
danu. Čovjek nipošto ne mora biti pristaša 
izključivo vedre poezije pa ipak ne će moći 
odobriti Marušićev način pisanja. Jer od 
osbiljnoga se pisca zahtieva prije svega i 
to, da ozbiljno shvati ono, o čem će pisati. 
A _ kod Marušića se to ne može kazati. Ako 
on sušu, nerodicu, zimu i druge takove 
pojave napada i obtužuje kao razloge biedi 
svojih Zagoraca, onda ga čovjek sve i ne- 
hotice mora uzporediti sa španjolskim vi 
tezom, koji je navalio na vjetrenjače. Čovjek 
bi na časove bio gotovo spreman povjero- 
vati, da je njemu osbiljno do toga, da se 
poprave prilike onoga kraja, ali onda se 
mora pitati: zašto Marušić nije iznio one 
razloge, koji stoje u rukama ljudi (a ne 
božjim) i pokazao način, kojim bi se moglo 
ukloniti te razloge ? Ovako to izgleda kao 
neka jalova sentimentalnost, kao plač radi 
plača samoga. Kod razboritih ljudi ne po- 
stizava Marušić svoj cilj nikako, a kod 
drugih uspjeti će jedino toliko, da ih stavi 
u neko tugaljivo razpoloženje. 

Sve to dokazuje, da je Marušić u velike 
naivan, da je u velike početnik 
. Ja ću izpisati samo nekoliko redaka pak 
ih malo osvietliti i bit će odmah jasno. 

. Ciepljenje. ,Sumorna p'ačna livada, oko 
nje gaj, a u gaju slavulj, što u proljeću 
leva crnu zimsku pjesmu tužnoj Zagori.“ 
li (u istom zapisku): ,,Mršava je ledina po- 
suta kamenjem i rosom, kao suzama, a 
obasjana je suncem, da se bolje vidi i nje- 
zina golota“. Ili: ,,Ništa po ovom kršu, nego 
suve grabovine i naših suza, koje manje 
vriede od onoga kamenja. Kamenom možeš 
barem sazidati kuću, al suzom ne možeš 
dirnuti ljudskoga srca . . .“ 

I to je sve napisano na jednoj stranici! 
I takovih, gotovo na vlas takovih stranica 
imade preko stotinu! Nije onda ni čudo, 
da se takovim suzama ne može dirnuti 
ljudsko srce. Suze, koje teku, jer je livada 
— plačna, — jer slavulj pjeva — u proljeću 
crnu zimsku pjesmu, — jer je ledina mršava 

i suncem obasjana, da se bolje vidi njezina 
golota. Da je Marušić mogao pokazati, da 
je u dnu duše težki pesimista, onda bi 
čovjek povjerovao, da može u proljeću 
čuti — crnu zimsku pjesmu slavuljevu, da 
mu je livada plačna i da mu sunce sije 
za to, da pokaže mršavost ledine (u ostalom 
neka vjeruie, da su ledine mršave ne samo 
u Zagori, nego i drugdje), ali ovako je sve 
to ,plačno, crno, suzno“ samo stilistički 
nakit, umjetno cvieće, i na kraju kraja 
mršava, vrlo mršava — ledina 

Dok su Marušićevi zapisci izlazili u po- 
jedinim listovima (Vydrinom ,,Sijelu“, Tre- 
sićevom , Jadranu“ i još nekojim), nije se 
to tako jako opažalo, ali sada, kad su sa- 
kupljeni, pa čovjek vidi, kako se sve to 
vječito repetira, kako se repetiraju ne samo 
činjenice, ne samo one sitne misli, ne samo 
Opisi i prispodobe, nego uobće, sve, onda 
je to, neka se ne zamjeri — dosadno i čo- 
vjek se odista ne mora napinjati, da autora 
zateče u igri i glumljenju pa onda ostavi 
na koncu knjigu s čustvom neugodnosti. 

Liepo je, da je ,,Matica“ izdala i knjigu 
jednoga početnika, jer je tim sa sebe ski- 
nula častni pridjev vrhovnoga literarnoga 
foruma Može biti ona toga nije učinila iz 
tih razloga, nego iz posve drugih, koje ne 
treba ovdje izpitivati i koji su ju vodili i 
u tom, da je i ,Kolo“ izpunila i manje 
vriednim početnicima. Ali kada je već odlu- 
Čila izdati knjigu jednoga početnika, onda 
je trebala biti barem toliko oprezna, da 
izabere takova početnika, koji je ,nado- 
budan“, koji nešto obećaje. A—ić. 


PA 


HRVATSKO KAZALIŠTE 


(Konac ožujka). 


Oj vi kazalištne ceduljice! Vi, što mi ih 
spravlja redaktor iza svake predstave 1 
onda u rukovjetu uruči, da vas proučim 
ili ne proučim. Vi mi se ovako nakon 
dalekih predstava, nakon izdovoljenih osje- 
ćajnih podražaja pričinjate kao uvele ruže. 
Zapravo kao latice Nikolićevih uvelih ruža, 
što se trune uz sneni Domjanićev lahor... 

— Recite mi, kazalištne ceduljice, koliko 
se opereta propjevalo onamo, recimo, od 
13. ožujka pa do konca? 

| izšeta najprije pet ceduljica, pet Veselih 
udovica s datumima 13. 16. 20 _ 24. i 26. 
ožujka. 

— Još uviek? 

— Još uviek. 

I kad bi se još smjelo, još bi se davala. 
Svaki dan, svako popodne i svako veče 
— dok ne bi ta muzikalna publika od 
umora pala na stepenice Talijina_ hrama 
(ne Talijine blagajne) i zaspavajući još 
gundjala : ,,Sve bez rieči moram reći: ljubim 
tel“ (Preveo Djuro Prejac). A onda bi oni, 
što skidaju kapu pred Wagnerom i što se 

ne mogu pomiriti s ,leharizmom“, došli 
s batinama i udarali po onesvieštenoj pu- 
blici — ako bi to što koristilo. 

— A koje su još operete bile u ovom 
mjesecu, recite mi, snene kazalištne ce- 
duljice. 

— Još dvie i to kao popodnevne pred- 
stave: ,Trapezuntska kneginja“ (dne 17.) 
i ,Donna Juanita“ (dne 23) 

— Dakle u svem 7 operetnih pred- 
stava, a dramskih? 

— Ako, dragi Vanja, računaš ovamo 
gostovanje Rusa,“onda je bilo 9 dramskih 
večeri, ako i ne dramatskih. 

— Dakako da računam Ruse. Kakav bih 
ja bio inače Vanja! Dakle na sriedu ruske 
ceduljice! 

| izšetaše tri ruske ceduljice: prva od 9. 
ožujka s etiketom , Gospodja s kamelijama“, 
druga od 10. ožujka s nadpisom ,,Zaza“ | 
treća od 11. ožujka s dvie stvari: ,Grofica 
Julija“ i ,Mademoiselle Fifi“. 

A meni, Vanji, prodje dušom melodija 
ruskoga jezika, koji je prvi put zašumio 
s hrvatske pozornice, a prvi put ga čuo i 
Vanja. Nego, moram biti po mogućnosti 
iskren i reći, da sam se malo kao i razo- 
čarao. Onaj ruski romon zaronio je tu i 
tamo iz ensemble-a — koji baš nije imao 
kod sviju slavenskoga tipa — ali kod nje, 
kod barinje Lidije Javorske, kneginje Bar- 
jatinske, omekšala se ,,ruština“ i raztančala 
u umjetničkom ritmu rutinirana grla. Tu 
si mogao razabrati više glumačke akcente 
nego li karakteristične ruske tonove. Ni 
uloge joj nisu bile ruske — što smo svi 
jedno asno žalili — već pretežito francezke. 

škola se francezka opažala osobito u 
Margućriti Gauthier, kadno se grčevito 
rukama hvata vratnih kulisa, ali je ovdje 
originalno njezino umiranje, koje nema 
pred sobom uzora. Dvie su njezine force 
u prikazivanju demimondkinja: zavodljiva 
ljubav, koja živi samo za danas, i bol, koja 
joj trga cielim licem, kad treba da se dieli 
s ljubljenim mužkarcem. To se osobito 
vidi kod ,,Zaze“, koja me inače ne može 
zagrijati, jer je tako strašno — teatarska 
od prvoga do zadnjega prizora. Ako i jest 
tu i tamo kao slučajan koji čovječji mo- 
menat, on tekar oživi u lavorsko:; ona 
ga podigne na izmučenu grud kao cviet, 

ati se i ne čini, da je umjetni cviet. 

ragoljaste i zavodljive strane svoje uloge 
oživiti do virtuoznosti, a sentimentalne pri- 
bližiti čovječnosti, u tom je umjeća Javor- 
skaje i u tom je ona nad autorima ,,Zaze“, 
inače čestitom gospodom: Bertonom i 
Simonom. Najinteresantnije je bilo svakako 
treće veče. Tu je Javorskaja udarila svojim 
secesionistično dugim prstima u nesuglasno 
udešene tvrde strune lire Strindbergove. 
Ako je to uobće lira! Mislim na ,,gospo- 
djicu Juliju“, gdje treba pred gledaocima 
učiniti vjerojatnom cinički skombinovanu 
ljubav grofice prema — lakaju. Javorskaja 

je prvi dio ovoga užasnog diskorda izvela 
više teatarski 1 virtuozno, nego li bi to 
smjela prema autoru, koji ima hladne i 
sive sjevernjačke boje. Vidio sam suviše 
temperamenta, no taj me ipak nije smetao. 
Najpače ne mogu zaboraviti onaj prizor, 
kad ona pustimice leži pred slugom i po- 
diže mu lagano — lagano nogu na cjelov. 
Odviše rutine za intaktnu djevicu! No zato 
me je osobito zadivila u drugom dielu, 
gdje se poput plahe ptice sakriva pred la- 

ajskim šibama surovoga i praktičnog za- 
vodnika. Ona gorčina i bol, onaj beznadni 
pogled u stranu ne da se zaboraviti. — 

ao Rachel u Maupassantovoj ,,Mademoi- 
selle_ Fifi“ imala je tek jedan prizor, koji 
ipak nije dopuštao — sbog slabe drama- 
tizacije — pogleda u dušu. 

Vanja više ne će valjda nikad vidjeti Ja- 
vorskaje, ali će mu ostati u duši njezin 
secession-lik s malom glavom i uzvinutim 
ustnama, s vitim tielom i dugim bielim, 
drhtavim prstima. Ostat će u duši i bol 
lica nakrivljena na plač i onaj beznadni 
pogled nekud u stranu... 

— Što je još dala drama u ožujku, vi 
uvele kazalištne ceduljice? 

— Strindberga opet. Dne 12. i 21. ožujka 
igrali su se njegovi ,,Drugovi“ s Courteli- 
novom satirom ,,Njegov novčani list“. | 

— Ah, sjećam se. Iza kako je taj mizogin 
Od inata ostavio kod naše publik€;_K4K6 
se to veli, posjetnicu sa svojim » Vjerov- 
nikom“, priučavamo se po malo i na njega. 
Ta mi smo dopustili i Ibsenu slične dis- 
korde (, Nora“, ,Sablasti“, ,Hedda Gabler“,) 
a konačno sve te njegove trpke drame i 
nisu drugo nego projekcije, ružne projek- 
cije Ibsenovih žensko-socijalnih aluzija. Ali 
baš ta rugoba i cerenje njegovih figura po- 
daje mu originalnost. Čovjek se taj rodio 
sa zlobnim i, recimo, sivim pogledom na 
žansku psihu, ako joj on uobće priznaje, 
da je psiha. U svem, štoje od žene do- 
živio, pače i u onom najugodnijem, nalazi 
makar jednu nit rugobe, i onda skuplja, 
skuplja te niti, da sazda svoje figure. Ne 
žali sam obući hlače svojih glavnih junaka, 
samo da bar na pozornici ponizi ženu. Nije 
mu dosta, što ženi objesi častne atribute, 
da je lažljiva, egoistična, nedarovita, za- 
vodjiva, nepoštena, razuzdana, raztrošna i 
odana piću — ne, ona mora i kleknuti pred 
njegova junaka, preda nj, pred Strindberga, 
pred cieli mužkarački rod za odmazdu, što 
su mužkarci stoljeća klečali pred ženom. 
I ako ga to klečanje udovoljuje, onda je 
— smiešan ili bolje: tragikomičan. — 
Ovakav je Strindberg svagdje, pa i u ,Dru- 
ovima“. Ironija je dašto već u naslovu, 
jer slikar Alberg i žena mu Berta takovi 
su ,drugovi“, da se medjusobno grizu puna 
četiri čina. Ona se potajno veseli, što je 
njegova slika kod jury-a propala, a što će 
njeziva uspjeti, pa premda je od njega sve 
naučila (stara Strindbergova misao!), diže 

še sada nada nj. Pošto se medju tim sa 
slikama baš obrnuto dogodilo, nastaje zbo 

njezina postupka medju njima razkol. Sa 

pada na nju sve kamenje Strindbergove 
mizoginske i monogamske duše, pa kad 
se Strindberg podpuno izdovoljio, onda i 
zastor padne. Mi se vraćamo kući s posve 
naivnom mišlju, da Strindberg ima štošta 
»in puncto“ žene i pravo, ali da ne bi smio 
tako generalizovati i potencirati. Tu misao 
čitamo sutradan i u dnevnim kritikama. 
Valjda tako misli i ostala publika, koja u 
ostalom još uviek ,bielo gleda“ na Strind- 
berga. S vremenom nam možda ipak ne 
će biti tako neobičan; još malo, pa ćemo 
ga progledati — zar ne, moje drage snene 
1 uvele kazalištne ceduljice 

Da, Štefanac je tu igrao Fijanovu ulogu, 
a da nije prije u njoj gledao Fijana. Igrao 
u je s mnogo razumievanja i ja ga moram 
1 ovaj put pohvaliti, on već pokazuje si- 
gurnost i u stvaranju. Mihičićka je uz njega 
igrala starom svojom vrlinom, a valja po- 
sebice iztaknuti i ako nešto karikiranu ali 
nesmiljeno veristički iznesenu figuru eman- 
cipirane ,,Frauenrechtlerice“ Abel-Vavre. 

— A što bi bilo još dramsko u ožujku, 
moje drage snene itd. (kao gore!) kaza- 
lištne ceduljice ? 

— Josipa Eugena Tomića ,,Pastorak“, 
dne 18. i 24. ožujka (popodne). 

— Da, sbilja : Sramota, prava sramota. Iz- 
vrstan pučki igrokaz, jedno od najboljih 
djela pokojnoga Tomića, nagradjeno od 
»Matice Hrvatske“, a pred gotovo praznom 
kućom. A ipak je u njem vjernih narodnih 
tipova i onoga pravog pučkog života; 
kod mnogih se prizora osjeća dah idile 
»Divše brodske pukovnije“, a u likovima 
onih i ako humorističnih stranaca ima 
zdravih zametaka socijalne tendencije, koja 
je još slabo progovorila na našoj pozornici. 

— A onda, ceduljice ? 

— Onda je bilo pred Uskrs (dne 25.) 
»U znaku križa“ s Vilharovom kao Mer- 
cijom. Vilharova je udahnula nešto evan- 
gjeosko u svoju ulogu; s plemenitim fana- 
tizmom spajala je blagost i postojanost; uz 
marljivi studij njoj je otvoren put do tra- 


— Onda je bila (dne 19.) Ogrizovića 
Milana tetralogija ,,Godina ljubavi“... 

— Stanite, ceduljice, stanite! Sakrijte se 
sve. Evo imam za ovu stvar novu cedulju, 
što sam na nju ubilježio posebni, po uzoru 
Iva Vojnovića: 


Interwiew 
(Milana Ogrizovića i Vanje Timofejevića). 


Nekoliko dana nakon predstave ,,Godine 
ljubavi“ bio sam u Ogrizovićevu stanu, da 
ga interwiewiešem. Čitao sam naime o 
njegovim aktovkama sve kritike, prijateljske 
mu i neprijateljske, pa sam htio od njega 


samoga čuti sud, makar i subjektivan. Sjedio 
sam u njegovoj sobi ,za primanje“ baš 
nasuprot zrcalu, u kom sam ugledao svoju 
sliku. U istom sam zrcalu vidio sliku Lu- 
načekova poprsja (od Valdeca), a to je 
poprsje bilo okićeno viencem. Obazrem se 
1 sbilja u jednom dielu sobe virila je glava 
Lunačekova iz još svježega vienca lovorova 
s trobojnom vrbcom. Dugo sam čekao 
Ogrizovića i gotovo kao zadriemao, kad 
se najednom stvori preda _ mnom on, ali 
mi se učini, kao da je iz zrcala izišao ne 
on, nego ona moja slika, slika Vanje. Iz- 
medju nas se poveo ovaj razgovor: 
— Pa kako ste zadovoljni s kritikama ? 

— Preko očekivanja, dragi Vanja. Ja sam 
se zapravo nadao batinama. 

— Hm 


— Ne samo za to, što sam ih i sam 
dielio, već što bi ih i sama stvar zaslužila. 

— Kako? 

— Nije to čednost, već istina. Ja sam 
svoj najbolji sudac. Evo idimo redom! 
»Proljetno jutro“ zapravo je igrarija. Ja 
sam doduše najviše uživao sam pišući one 
jambe, ali je li to sve? Netko zna igrati 
glasovir, drugi izvrsno vozi bicikl, a treći 
slaže jambe — pak? 

— Ali, dopustite, tu je poezije i dražesti, 
tu je svjetla i ,,stimmunga“. To je kadro, 
osobito Kad onako sladko igraju Hržićka 
i Štefanac, to je kadro čovjeka prenesti u 
one liepe mlade časove, što im tako dobro 
pristaje rococo ... 

— Dobro, dobro, to su mi rekle već i 
neke gospodjice, ali moram vam reći, da 
je ta stvarca već daleko iza mene. Ta ima 
neko šest godina, odkad je napisana, a 
zamišljena je i prije deset godina. A mi 
dobivamo nabore, kako je sgodno opazio 
Lunaček, do koga vam ja dosta držim. 
Vidite, ja sam ga i okitio svojim najno- 
vijim viencem od posliednje premiere, jer 
njega taj vienac zapravo i ide. Ja ću vam 
već poslie reći i zašto. 

— Ali nije moguće, gospodine, da tako 
sudite i o ,Jesenjem večeru“. 

— Ne! Uistinu, tu ste me malo uhvatili. 
Kod ,Jesenjega večera“ najviše sam osjećao. 
Romantika i jest prava poezija, romantika 
je moj san od djetinjstva. Kao jako malo 
diete gledao sam neke slike o starim nje- 
mačkim vitežkim dvorcima i to mi je osta- 
vilo trag kroz čitav život, a poslie, kad 
sam prvi put ugledao Bocklinov ,Otok 
mrtvih“, rodilo se već ,,Jesenje veče“. Ja 
sam se doduše htio i narugati romantici, 
ali ipak mi je ona ostala na dnu srdca 
kao neutaživa čežnja... U ostalom i to 
je tek ,,Stimmungs“-aktovka, ma da joj g. 
Souvan, do koga takodjer vrlo mnogo 
držim, priznaje, e je od sviju ,,der ge- 
schlossenste und absoluteste Einakter“. 
Držim, da sam i ovdje mnogo hvale dužan 
onoj dvojici mladih ljudi, Hržićki i Štefancu, 
koji su mi vazda bili sanjarski. 

— A ,Ljetno podne“? 

— Neuspjelo. Tu sam u ,,Stimmung“ 
udario i neke dramatske žice. Mislim Op 
miju, u kojoj se nakon tolikih ljubovnika 
budi prava ljubav, a baš to nije uspjelo. 
Trebao bih to sad pisati, nakon što sam 
se vratio s puta u Rim i u onu kampanju 
s pinijama 1 paomama. Imade pravo Lu- 
naček, da je taj ,Stimmung“ tek čitan i 
vidjen sa slika, a Opimija je živa žena, pa 
je nastalo nesuglasje. Ovdje se ipak moram 
nasmijati jednoj gospodjici od kritike, koja 
je očekivala u ,Ljetnom podnevu“, da vidi 
1 ,nastavak“ strastne ljubavi Opimije i nje- 
zina ljubavnika; imala je živjeti za doba 
nekih rimskih careva, koji su na pozornici 
izvodili sve, pa i — ,,nastavke“! 

— Vidite, a meni se baš ,,Ljetno podne“ 
najviše svidjelo. 

— Moguće. Kako kome. Svatko mi veli, 
da mu se je koja od ovih aktovka više 
svidjela. To je u ostalom svejedno Ja sam 
pisao za se, kao što je sgodno opazio kri- 
tičar ,,Hrvatske“. 

— Lunačeku se, mislim, najviše svidjela 
»Zimska noć“. 

— Da, dragi Vanja, i to mi je neka tiha 
zadovoljština. Lunaček mi je naime ,,Ljetno 
podne“ kod najprvoga prikazivanja upravo 
razbio i ja sam trebao valjda dvie godine, 
dok sam se oporavio i konačno završio 
tu blaženu tetralogiju. Od samoga jada na 
Lunačeka pisao sam ,Zimsku noć“ i sad 
možete pojmiti moje veselje, kad sam ga 
zadovoljio. | zato sam, vidite, svoj vienac 
te večeri objesio na njegovu bistu Ta, dok 
sam pisao , Zimsku noć“, pogledavao sam 
na onaj njegov smiešak, da ga savladam. 
| svladao sam ga. 

— Aje li istina to, što je napisao, da 
»Zimska noć“ spada u ,,Godinu ljubavi“ 
kao Poncij u vjerovanje? 

— Gotovo, da je istina. Naslov baš slabo 
pristaje. Ja sam toj stvari dao tek zimski 
okvir sa nešto malo simbolike zime i sta- 
rosti. U obće je cieli taj koledarski okvir 
nametnut. Znate, tko mi ga nametnuo? 
Tucić. Srdjan Tucić. Kad sam onu prvu 
stvarcu napisao za jednu našu diletantsku 

redstavu, nazvao sam je ,,Mladi dani“, ali 

ucić joj le dao zvučnije ime: ,,Proljetno 
jutro“. Od ostalih ,Jesenje veče“ još ne- 
ako pristaje, ali vLjetno podne“ i ,,Zimska 
noć“ sve slabije i slabije. 

— Ove su potonje aktovke, mislim, dra- 
matskije i misaonije, a prve čuvstvenije... 

— Da, to je mislim iztaknuo i kritičar 
»Hrvatske“. No mi smo se, dragi Vanja, i 
previše zabrbljali o tim stvarcama, koje 
su za mene možda i ugodne uspomene 
mladenačkih grieha, ali, kako vam velim, 
već su daleko iza mene... 

— Smijem li ovaj razgovor iznieti u 
»rrvatskoj Smotri“? 

— Možete, ali, molim, umjereno, da ne 
izlazi, e se sam hvalim. Sbilja, ne zabo- 


ravite posebice pohvaliti Vericu Hržić. Ona 
mi je već i prije liepo igrala, a u ,Zimskoj 
noći“ me je upravo iznenadila. Dala je tu 
nekoliko intimnih, toplih tonova, koji se 
ne mogu zaboraviti. Fijan je pak ne samo 
diferencirano igrao, nego čitavoj ulogi dao 
onaj umjetnički prostudirani dominantni 
ton. Pohvalite i redatelja Baha; neumoran 
čovjek | 

Spustio se mrak, a meni se učini, kao 
da Ogrizovića nestade u zrcalu, u onoj 
mojoj slici. U sobi sam ostao sam ja: 

Vanja. 
P 


IZ RUSKE LITERARNE REPUBLIKE 


Onomadne bijaše u nekim časopisima 
publicirana fotografija, koja je prikazivala 
ruske duševne aristokrate oko dugačkog 
prostrtog stola. Tu imade čitav niz prvaka 
u toj ruskoj književnoj republici: Nemi- 
rović-Dančenko, Barancević, Amlfiteatrov, 
Kuprin, Čirikov, Potapenko .... Svi ovi, 
te mnogi drugi, a i žene spisateljice, udru- 
ženi su u Petrogradu u ,Prijateljsko udru- 
ženje ruskih književnika“. |, 

Jedan publicista dodaje toj slici neke 
karakteristične opazke po sadašnje prilike 
u ruskom carstvu, kojima prosjeva dah slo- 
bode ili bar elementarna čežnja za njom. 
Ruski se narod probudio i trese svojim 
lancima, što ih je tako dugo vukao za 
sobom. Po svim slojevima pučanstva bez 
razlike dobi zamnieva rieč — sloboda. 
Dakako da na čelu svima stupaju muževi 
duha i pera, koji već godine i godine 
obradjuju to tlo i stvaraju oko sebe čitave 
obćine. Ti mladorusi na literarnom po- 
dručju poznati su daleko preko granice svoje 
domovine. Taki je propovjednik slobode 
Maksim Gorki ili na pr. neobični pozna- 
valac narodne duše Leonid Andrejev. I oni, 
koji su u inozemstvu manje poznati, veliki 
krug beletrista, uzko se jedni uz druge oku- 
pili, jedni u svom velikom nastojanju, da 
propagiraju duh slobode. 

oj družbi nije pošlo za rukom, da sa- 
čuva svoju družtvenu boju tečajem godina 
pred heterogenim elementima; malo po 
malo izticahu se sve više razne kontro- 
verze. Jedan Niemac brzo je shvatio situa- 
ciju te posabrao iz tog šarenog kruga ele- 
mente istog mišljenja i istih težnja i osnovao 
»Prijateljsko udruženje književnika“, koje 
već danas broji 70 članova. Profesor Fridrich 
Fiedler, poznati petrogradski pedagog a još 
poznatiji prevodilac ruskih pjesama u nje- 
mački jezik, odlučio je g. 1901. osnovati 
tu družbu i brzo mu je to pošlo za rukom. 
dva da ima koji ruski liričar, a da ga 

iedler nije preveo na njemački, strogo u 
izvornom metru. Veliki knez Konstantin, 
zvan ,knez-pjesnik“, mnogo je odlikovao 
Fiedlera, radi prevoda njegovih ,knežev- 
skih“ pjesama. 

Prof. Fiedler posakupio je oko sebe svoje 
istomišljenike, koji se sastaju svakih četr- 
naest dana u jednom petrogradskom lokalu 
na zajednički diner, gdje se razvijaju naj- 
zanimivije književne i političke debate. 
Ove godine mnogo spominjani pop Petrov, 
jedan od zastupnika dume za Petrograd, 
članom je ovog novog književničkog družtva. 
Ovaj čas ga nema u družtvu, jer su ga dobre 
ruske oblasti ,poslale“ malko u Čerimineckij 
samostan radi njegovih slobodnih govora 
za izbora. Petrov je izvrstan govornik, koji 
umije razpaliti velike mase, kao što je znao 
kao vjeroučitelj oduševiti i mladež svojim 
predavanjima, dakako ne u pravcu, koji je 
simpatičan ruskoj vladi. Petrov uživa više 
osobni ugled nego kao književnik, on je 
napisao djelo ,5kola i život“, nu koje je 
puno mana radi svoje pogrešne filozofije. 

rigodom 50. dinera ovog književničkog 
družtva predao je pop Petrov utemeljitelju 
družtva zlatni jeton, čija posveta već ka- 
rakterizuje tendenciju družtva, jer glasi: 
»Ministru vanjskih posala ruske književne 
republike“. 

. U članove družtva broji se nadalje duho- 
viti feuilletonista Amfiteatrov. Njegovo djelo 
»Porodica Romanov“ bacilo ga u progon- 
stvo, dok mu je liberalna ,Rosija“ za uviek 
obustavljena. 

. €vrste i jake stupove literarne republike 
čine poznati romanopisac Nemirović-Dan- 
čenko i Kuprin, ruski Beyerlein, mnogo 
duhovitiji od njemačkog književnika. ,Dvo- 
boj“, iz vojničkog života, znamenito je djelo, 
puno najfinijeg opažanja i virtuozne tehnike. 

I Čirikov spada ovoj organizaciji, pisac 
»Židova“. Barancević i Potapenko jedni su 
od najpopularnijih, djela su im daleko van 
granica poznata. Na koncu valja spome- 
nuti i kneza Barjatinskoga, muža glumice 
Lydije Javorskaje, koja je i u nas gosto- 
vala. Liberalni taj knez već je davno pre- 
kinuo s konservativnim predsudama svog 
staleža, pa u svojim dramama i veselim 
igrama oštro crta štreberstvo visokih či- 
novnika. | 

U zanimivom ovom udruženju ruskih 
spisatelja ima i album, u koji svakom 
sgodom upisuju prisutnici aforizme, sti- 
hove te rišu karikature. 


Pe 


ŠVEDSKA IZLOŽBA U BERLINU 


Ne će biti s gorega, ako s dva tri poteza 
zabilježimo ovu izložbu, da se čitatelj upozna 
bar po imenu snekim švedskim umjetnicima. 
Ovoj je izložbi otvorio svoje dvorane .Kiin- 
stlerhaus“, a u njoj imade radnja (slika, risa- 
rija, crteža i skulptura) nekolicine izabranih 
umjetnika, koje pružaju pogled u modernu 
švedsku umjetnost. 

Na prvom mjestu valja spomenuti Anders 
Zorn-a, čije se ime najviše pominje. Od 

svih svojih drugova on je postigao najvećih 
uspleha, jer je najsvestraniji. Rodjen je 
1865. u Mori (u Dalarnu), pa se je na aka- 
demiji u Stockholmu bavio izprva plastičnim 
studijama, zatim akvarelima i portraitisa- 
njem. Poslie je ostavio akademiju i otišao 
u London, u italiju, Paris i Ameriku i 
svagdje s uspjehom izlagao i bio odlikovan. 

Princ Eugen švedski, najmladji sin kralja 
Oskara Il., takodjer je zastupan na ovoj 
izložbi. Poznat je kao dobar slikar. Taj 
princ je učio neko vrieme na sveučilištu 
u Christianiji, zatim se dao na daleka pu- 
tovanja, kojima se i s umjetničke strane 
koristovao, a onda prošao slikarske studije 
kod Gegerfelta u Upsali te Bonnata i Gre- 
vexa u Parisu. Glavno je njegovo djelo žive 
velike slike s motivima Tyres6-a na zido- 
vima gimnazija u Stockholmu. 

Kao portraitista prvi je na ovoj izložbi 
Oskar Bjork, rodjen 1860. u Stockholmu. 
Ovdje je pohadjao i akademiju, kojoj je 
1889. postao članom. Iste je godine ime- 
novan profesorom za risanje figura i sli- 
karstvo. Mnogo je portretovao članova 
švedske kraljevske kuće. 

Carl Larsson iztiče se vrlo krasnom sli- 
kom ,Božićnja noć“, koja svraća u velike 
pažnju posjetilaca. Larsson je radničko dieie, 
rodjen 1853. u Stockholmu. Posve prepušten 
sam sebi, umjetnik je sebi sam i krćio put. U 
mnogim se njegovim slikama zrcali njegov 
srećni porodični život. U narodnom muzeju 
u Stockholmu ima njegovih šest velikih 
fresko slika, koje prikazuju povjest švedske 
umjetnosti od svršetka XVII. do konca XVII. 
vieka. 

Gustav Fjaestad (rodjen 1868 ), tek se je 
u kasnijim godinama posve posvetio umjet- 
nosti. Njegovi sniežni krajobrazi služili su 
već mnogo puta kao predložci u tekstilnoj 
industriji; umjetnik se sve više davao na 
slikanje na kartonu za gobline. 

Eugen Jansson (rodjen 1862. u Stock- 
holmu) u glavnom je samouk, a živio je 
gotovo bez prestanka u svom rodnom 
gradu, pa je iz njega i iz njegove okolice 
uzimao motive za svoje najljepše i naj- 
glasovitije slike. ' 

Gunnar Hallstrom, rodjen 1875., učenik 
stockholmske akademije, izradio je ciklus 
slika k jednom poznatom epu. Na izložbi 
je zastupan slikama sa sniegom. 

Umjetnik u krajobrazima Otto Hesselbon 
(rodjen 1848.), tek je nakon gotovo posve- 
mašnjeg samoučenja dospio do umjetničkog 
djelovanja. u. 

Na koncu valja još spomenuti Christiana 
Criksona, koji ima uvaženu rieč u šved- 
skom umjetnom obrtu. . 

U plastici naći je Carla Elda i Carla 
Millesa; prvi je sebi stekao ime kao por- 
traitista, drugi se pak proslavio nacrtom 
Sten-Stureova spomenika, kog će odkriti 
kod Upsale. 

Po 

»Ako nisam ništa drugo, al Savremenik jesam.“ 

»Luctantes ventos tempestatesque sonoras, 
Imperio premit, ac vinclis et carcere frenat.“* 
(Vergil I. pjevanje.) 


Zadjite duhom u najsiromašniju, sasvim zapuštenu kolibicu. Zaustavite 
se časkom pred trošnim vratima. — Slušajte. — Majka nina čedo svoje a 
tihano, tihano pjeva: ,Male ptice...“ — — — 


Podjite selom. Mališi se vraćaju iz škole, zar ne čujete, gdje pjevaju: 
»Glasna jasna od pameti...“ — — — 


Sunce već zašlo. More kao staklo. Mjesec se, kao kaka goruća, crvena 
kugla, pomalja negdje daleko, daleko iza crnih litica. Slušajte pjevanje 
isprekidano udaranjem vesala. Ne razabirete li:... ,Desni vjetar eto dunu.. .“ 
to pjesma, što je mornar pjeva... 


Dvoje dragih sjedi u sobi. Ona prišla glasoviru. ,Domovini i ljubavi. . .“ 
pjevaju. Oboje su razdragani ... 


Zima. Snijeg škripi pod nogama. Sveta je nedjelja. Crkva dubkom puna 
pobožnog naroda. — Nitko se i ne miče, ljudi ti se čine kao kakve statue. 
Na koru pjevaju Njegov: ,Ave Maria“... Zadnji akord razlijega se još 
crkvom. Čuješ poput tihog lahora slatki neki uzdah razdraganog naroda... 


Sve se strčalo. Kola za kolima jure. Poput mravi ljudi hrle u kazalište. 
Zvonce zazvoni... Nastane grobna tišina... Zamniju prvi zvuci uvertire opere 
»Zrinjski“ ... Zastor pada. Sve je od milinje elektrizovano.  Nastane silni 
pljesak, kao da se nešto ruši.  Nastane vika, buka, kao da se slave orgije. 
Vijenci se nose, cvijeće se sipa, darovi mu se davaju. Razabrati se može samo 
jedan razumljivi povik, a taj je: ,Zajcl“... ,Živio maestro!“ ... ,Napried 
Zajc |“ 

— Ne znam, da li sam i malo dirnuo u vaša srca. Ne znam, da li 
sam smio ovako da počnem. Čini li vam se odveć naivno — ne zamjerite, 


* Uporne vjetrove, bučne oluje svojome silom 
Eol pritiskuje kralj i zatvora i lanci veže (Maretić). 

jer moje je srce u taj mah prepuno ljubavi, poštovanja, onog svetog mlade- 
načkog zanosa, koji ne da, a da vam ne odam svojih misli, koje se redaju 
naglo, možda i bez reda, a htjele bi bar donekle, da dokuče Njegovo veliko, 
plemenito, toplo srce, koje je kucalo, kuca a i kucat će samo i samo 
za svoj narod, srce iz kojeg je poteklo tako nježnih, tako razmaženih, a 
opet, rekao bih, tako. gigantskih melodija. 


* * * 


Potanko opisivati njegov život, kada i gdje se rodio, u kojim je gradovima 
studije polazio, koliko je dobio vijenaca, kojima ga častima htjedoše 
opsipati, bilo bi ovdje skroz zališno, tim više što ćete njegov životopis 
čitati u svim dnevnicima, a i beletrističnim listovima, a sigurno ste ga već i 
čitali u ,Viencu“ god. 1875. 


Reći ću vam sve to u nekoliko riječi. 


Naš je. Rodjen na našoj grudi, najbijednijoj grudi — Hrvatska se zove. 

Na Rijeci ugleda sunce života. 

U Milanu studirao glazbu. 

U Beču brao lovorike. 

U Zagrebu? —! — znano vam je... Pročitajte pomno još jednom 
gornje Vergilijeve stihove . . . 

Zašto je ostavio lovore i časti u stranom svijetu, a vratio se k nama? 

»Zvali su me“ kaže, ,a srce moje nemirno je kucalo na tudjoj grudi“. 

»Još ni ruže nijesu procvale na grobu gladnoga nam Lisinskoga, a evo 
dolazi nam nova žrtva, kojoj ćemo sličnu grančicu da utisnemo u ruke“, 
mislili neki. — Ljuto se ipak prevarili! — 

Zajc ne zna, što je trnje, a što kamenje. 

Mirno snosi i smjelo koraca k meti. 

Melodijama poput orkana ruši neprijateljske kule, pletkama zvane. 
Poput Prometeja donosi nam svetu vatru, ljubav spram domovine, kojoj je 
izvor njegovo srce. 

. Tko da vam opiše njegovu slavu, kad je prviput stupio medju svoje, 
došavši iz tudjine. Pero je moje preslabo, da vam izbroji sve one suze 
radosnice, kad su Hrvati pozdravili i ugledali svoga sina opet u svojoj sredini. 

Prvi hrvatski pjesnici natjecali se, kako bi što ljepše opjevali njegov genij. 

Od onog doba pa do danas Zajc živi medju nama. 

Svome geslu: ,Sve za narod svoj“ ostao je vjeran. 


* * * 


Kako me zapala velika čast, a i laskava dozvola od samog maestra, 
da proučavam njegove skladbe, došao sam do uvjerenja, da bi se lakše 
mogao shvatiti ogroman njegov stvaralački rad, kad bi se razdijelio u tako 
zvane epohe. 

Ponosim se u velike, što mi je i sam maestro priznao, da se podpunoma 
slaže sa mnom. 

Kako ću potanje na drugom mjestu uopće o životu, njegovu radu i 
O raznim anegdotama govoriti, orisat ću za sada tek u najkrupnijim crtama 
razdiobu, kako sam je zamislio za shvaćanje njegovih radnja. 

Zajc je počeo skladati, kad mu je bilo 10 godina! 

Vrlo duhovito rekao je Gčothe jednom zgodom u razgovoru sa Ecker- 
mannom ovo: 

»Muzikalni talenat može se u najranijoj dobi pokazati, jer je muzika 
sasvim prirodjena unutarnjost (angeborenes Inneres), koja izvana ne treba 
velike hrane, niti životnog iskustva. Ali svakako pojava, kao što je Mozart, 
ostaje uvijek čudo, koje se protumačiti ne da. No kako bi Božanstvo moglo 
naći svuda prilike, da tvori čudesa, da to ne pokuša na izvanrednim indivi- 
duima, kojima se divimo, ali ne shvaćamo, odakle potječu.“ 

Bez straha mogao bih navedene Gotheove riječi primijeniti na našeg maestra. 

Ta već kao dijete, kojemu nema ni šest punih godina, gudio je Zajc 
javno na koncertu Janseove varijacije, a na glasoviru udarao opet Herzov 
rondo. 

Dijete od 10 godina sklada uvertire (E dur — e mol), a u dvanaestoj 
godini napisao je operu ,,Marija Terezija“. 

Ako i nijesu to bile skladbe harmonijski strogo provedene, mora nam 
pamet stati, kad pomislimo, kakve je ideje imalo dijete, kad se dalo na 
pisanje — opere... 

Do 16. godine nalazi se Zajc u nekom mističnom nimbu, njegovo maštanje 
vrluda po čudnim sferama. Nemajući nikakog znanja o harmoniji, kontrapunktu, 
još manje o instrumentaciji, on ipak od nutarnjeg nekakog nagona, raspo- 
loženja, što li, sklada za gusle i glasovir, pjevanje i glasovir ili opet za sam 
glasovir. | to je prva epoha njegova stvaranja, u kojoj je skladao oko 
20 djela. 

U 17. godini vidimo Zajca u Milanu na konzervatoriju, kako dobiva 
prve nagrade. Tuj odpočinje druga epoha njegova rada. Još djakom konzer- 
vatorija skladao je melodioznu operu ,Tirolka“. Uspjeh je bio lijep. Sve 
su milanske novine oduljim člancima pohvalno pisale o talentiranom našem 
Zajcu. Stil Zajčevih skladbi tamo do opusa 89. još nema pravi umjetnički 
karakter, opaža se sporadički borba početnika sa umjetnikom. Za pravo 
s godinom 1857. počinju njegove skladbe da žive novim životom pravoga 
umjetnika. 

Opažate iz svake skladbe, iz svake regbi kajde njegove, kako mu cijela 
duša upravo žedja za novim formama, stil mu je snažniji, glazbene misli 
jasnije. U toj mu je epohi zadnji opus 153. 

Godine 1862. putuje mladi Zajc u Beč, bilo mu je tek 28 godina i 
sada se počinje za njega novo doba. Treća je to epoha. Zajčeve skladbe popri- 
maju nov biljeg. Francuska glazba sa njemačkom instrumentacijom osvaja 


* 

Zajčevo srce. U 36. godini skladao je zadnju skladbu te epohe i označio je 
brojem 239. 

Kantatom ,Istočna zora“ započeo je Zajc četvrtu epohu svoga rada. 
Glazbena invencija izbija u toj dobi sve jače i jače. Nove kombinacije dobivaju 
još snažniji ,impuls“ u njegovu orkestru, a tim više u vokalnim skladbama. 
U toj epohi svoga rada dolazi Zajc godine 1870. u Zagreb. Iste promjene 
slijedio je i u operama ,Mislavu“, ,Banu Legetu“ ,Lizinki“ itd. itd. 408. zadnje 
mu je djelo ove epohe. 

Peta ili bolje zlatna epoha, u kojoj Zajčev genij kulminuje, najsjajnije 
je njegovo doba, napisano slovima biserja i dragulja. Dosta je, ako kažem, 
da iz te dobe potječe opera ,Zrinjski“, a ,Stabat mater“ posljednje je djelo 
te vrste, napisano u 59. godini života. Bezbroj skladbi (preko 400 na broju) 
doseže s prijašnjima 815. opus. 

U šestoj epohi (od god. 1893.) Zajc se natječe sam sa sobom. Skladbe 
su mu zadojene posebnim espritom. 

Neka mistična aureola okružuje ovu epohu. 

»Prvi grijeh“ (velika alegorična opera), ,Mali divljan“ (komična opera), te 
»I Minatori“ (velika opera) tri su zvijezde intenzivnog svjetla prvoga reda. 
Zajčeve skladbe u toj epohi poprimaju novo ruho. Pojedine harmonijske 
kombinacije, kao što i instrumentacija, poprimaju stalan Zajčev stil. Zajc 
Slijedi i sluša samo sebe. 

Direktivu njegovu radu pokazuje mu zahvalna busola, a to je iskustvo. 


* * * 


Najnoviji opus obilježen je sa 1.015. Zajc nastavlja 1.016. opus! 

Golem je to rad. A sad pomislite, da u tim opusima ima preko 50, 
slovima pedeset, što opera, što opereta. — Koliko ste ih slušali? Ni deset! 
Ima ih do 20, koje nijesu još nigdje izvodjene. 

Kao što su Grci svoga Didyma, tako bismo mogli i mi punim pravom 
nazvati našeg neumornog, velikog Zajca — ,yaAxšvrspoc“. 

Zagonetno mi je, kako je mogao Zajc, da napiše toliko hiljada upravo 
skroz diametralnih melodija, kao što su na pr. ,Bože živi“, pa ,,Zrinjski- 
Frankopanka“; ,Pod prozorom“ (erotikon), pa ,Živila Hrvatska“; ,U boj 
u boj“, pa onda ,Ostavljena“ itd. itd. 


Opetujem, da se snebivam, da li su mogle sve te skladbe, koje odišu 
svaka svojim posebnim životom, gdje svaka ima poseban svoj oblik, posebnu 
invenciju, svoju posebnu boju, regbi poseban miris, da li su mogle nastati 
u istoj duši, u istome srcu. 

Poznato vam je, kakovih ima u Hrvatskoj nadriskladatelja, kojima dakako 
Zajčev rad ne ,imponuje“. Kakve su im skladbe? Ta svaka treća je kompi- 
lacija prvih dviju. To su vam uobraženi ,autoplagijatori“. Svaki vam već 
ima patentirane harmonične svoje kombinacije, svoj ,stalni“ ritam. 

Tim više štujem Zajčev genij. 

Na drugom sam već mjestu napisao, kako Zajc ne traži u svojim 
skladbama vanjskih efekata, on hoće da djeluje najprije na srce naše, a onda 
ide za vanjskom formom i zato treba da pomno i sabrano slušate, hoćete li 
sve krasote Zajčevih skladbi da primjetite. Zajcu je poznata Brendlova: 
»Etffektkompositionen sind das Zeichen sinkender Kunst“. 

U svojim mladjim danima bio je Zajc virtuoz na glasoviru, pa zato, štogod 
je do sada za glasovir napisao, pisano je skroz i skroz pravim glasovirskim 
stilom. 

Njegove vokalne skladbe pisane su upravo kristalnom jasnoćom. 

A njegov orkestar? To je njegovo pravo polje. Kako ekonomski pro- 
računano i diplomatski znade upotrebljavati pojedine nastroje! 

Hoće li, da se dionica kojeg nastroja istakne, to dionice ostalih nastroja 
teku u mirnoj barmoniji i ne smetaju nespretnim kontrapunktiranjem gornju 
dionicu. Tako nam je Zajčeva glazba uviek jasna i razgovijetna, a ipak polifona. 

Pokojni prof. Stoeck! priznao je Zajcu, kako upravo genijalno umije 
da riše more. 

Melodika, harmonika, ritmika — sve se to poput kakva bojadisanoga 
ulja prelijeva u blistavoj instrumentaciji. 

Njegove operete davaju se ne samo u Evropi, već (kako mi je rekao 
jednom zgodom) pače u Americi. 

Njegova opereta ,Momci na brod“ davala se u Beču, Monakovu, Berlinu, 
Pragu, Budimpešti, pače u Londonu. 

»Bojsiska vještica“ prije nekoliko godina prikazivala se u Rusiji. 

Zato je Zajčevo ime i bilo svojatano ne samo od Talijana, već i od 
Nijemaca. Čitah u jednim starim novinama, što su izilazile u Milanu, kritiku 
Zajčeva rada, dok je boravio još u Beču, medju inim i ovo: 

»La stessa Presse (misli se na La Presse die Vienna) scrive che i matta- 
dori della operetta in Germania ,Zayiz“ e Suppč avrebero avuta una 
fortunata riuscita colla loro musica“. 


* * + 


Tko je bio uzor našem Zajcu? — Verdi. — Zato ćete opaziti u mnogim 
njegovim skladbama, da je mnogoput diktovao njegovu peru Verdijev genij. 

Čudan slučaj htjede, te je Zajc, kad je bio na studijama u Milanu, 
stanovao u istoj sobi, u kojoj je nekad i Verdi u mladim danima bio. Bila 
je to soba u IV. katu. Kuća se zvala ,Galeria Cristophoris“ — ,Čestokrat 
sam zamišljen“ pripovijeda mi Zajc ,sjedio u toj sobici, veličina Verdijeva, 
njegove slatke melodije napunjale su moju dušu čudnim slutnjama“. 

»Bio je to za mene svečan dan, kad sam bio jednoć predstavljen tom 
velikom talijanskom glazbenom geniju u kući poznatog nakladnika Riccordia. 
Verdi je poznavao nekoje već moje skladbe, pridje k meni, te mi reče, da 
mu je drago, što me može lično poznavati. Potrepta me po ramenu, a 
ja sam bio tako svladan, da sam mu htio poljubiti ruku, što je on dakako 
zapriječio“. 

Ovako i slično poštovanje mogao je samo pravi umjetnik, kao što je 
već onda Zajc naš bio, imati spram genija. 


* * * 


Bilo je to 1875. godine. Dr. Zahar sa bratom, Zajc sa suprugom, 
sa kćerkom i sinom svojim odpute se na izlet na Medvedgrad. Putem ispjeva 
Dr. Zahar pjesmicu ,U spomen izleta na Medvedgrad“, Zajc ju namah 
uglazbi. Razumije se, da su pjesmicu namah i pjevali. 

Iste godine u srpnju sastalo se opet lijepo društvo kod posjednika 
F. R. u Samoboru. U ugodnoj zabavi još za stolom ispjeva Dr. Zahar 
pjesmu ,Samoboru“ koju Zajc namah i uglazbi. Pjesma se namah i pjevala. 
Tenor I. pjevao pok. Gjuro Fisenhut, tenor Il. brat mu, dr. Zahar bas |., 
a autor Zajc bas Ii. 

Tako vam Zajc sklada. 


* * * 


Možda nije na odmet, ako kažem i to, da je opera ,Zrinjski“ skladana 
u vrtu. Još i danas stoji onaj stol, na kojem je Zajc pisao ,Zrinjskoga“ 
na istome mjestu. 
* * * 


Gdje se nalazi manuskript operete ,Momci na brod“? 

»Jednog lijepog dana“, pripovijeda mi maestro, ,nestane u Carltheatru 
partiture ,Mannschait am Bord“. Ja sam dobio tek prijepis litografiran. Kako . 
je poznato, naš Faller proputovao je već čitavu Evropu. Došao je i u London. 
Kako je pohodio i ,,British Museum“, u kojoj su pohranjeni rukopisi 
raznih pjesnika, književnika, glazbenika itd. itd. zapelo mu oko i na partituru, 
na kojoj je pisalo: ,Mannschaft am Bord“ von Zaytz.“ 

Dakle netko je morao ukrasti Carltheatru i za dobre novce prodati tom 
muzeju original Zajčeve operete. 


* * * 


Predaleko bi me zavelo, da vam ispripovijedam sve zgode i nezgode 
njegova života. Čitava knjiga mogla bi se njegovim raznim anegdotama ispuniti. 

Čitav se život zrcali u njegovim skladbama. 

Ako Česi, Poljaci, Rusi, Slovenci, Srbi, Magjari, Talijani čak i Nijemci visoko 
cijene Zajčev rad, tim više smo mi dužni, da prigodom njegove proslave 
10 godišnjice dokažemo, kako znamo i mi Hrvati cijeniti zaslužne sinove. 

Zadubite se u njegovu sliku. Vidite li sijede kose, ćutite li njegovo 
dobro srce, puno plemenštine?...... Ruka mu već dršće, odaju to njegova 
nepravilna slova, a on još radi, radi kao mrav od šeste (i prije) u jutro, 
do kasno u noć... 

Kao što se njegov život zrcali u njegovim skladbama, tako će se i sav 
hrvatski glazbeni život vijekove i vijekove zrcaliti u njegovu imenu. 


JOSIP CANIĆ 

(HEROIDA) 

Stane, dušo, praunuko moja! Odtad naše pleme i naši ljudi 
K tebi dodjoh jadan bez pokoja, Ne plaćamo daće koje budi, 
Da me žrtvom i životom svojim Već dajemo vitežkih junaka, 
Oslobodiš, da se upokojim. Da obrana kralju bude jaka. 
Do dva skoro vieka bez odmora Vojvode su rodom i junaci 
Tražim svuda, gdje će svanut zora; — Na vojnicah naši plemenjaci. 
Jer sam uklet na lutanje svietom, Odjeveni u zlatno oklopje 


Dok ne budem spasen rodjom svetom. — Desnom nose ubojito kopje, 


2, O bedricah mače plemenite, 
Ah, dvanaesti 'e kleti moj glas bio, — A lievicom drže zlatne štite, 


U Križevcih kad sam odlučio Da im svaki cielu grud pokriva, 
Bez odpora, bez krvava boja, Dok niz pleća vise luk, tetiva. 
Bez razbora i bez umna znoja, Kacige im svjetle, zlatne, težke 
Da se u našoj domaćoj nesgodi S dvie oznake hrabrosti vitežke, 
Stavi jaram hrvatskoj slobodi, Dvie liljanske biele perutnice 
Krešimirska da se zlata puna Glavu riese bojne pobjednice. 
Na arpadsku glavu metne kruna, Tć povlasti kralj Koloman meni 


I mom ciel jeni. 
Tad postadoh prvak našeg roda, m cielom plemenu namieni 


Uzrok te smo kraljevska gospoda Ah, sada se stidim onog čina 
I župani i knezovi možni I što mene ne potopi Glinal, 
Osim kralja nikomu podložni, Da me izjedu štuke i podusnice? 


i Glina rieka izvire iz pet vrela na visini od 300 m. gore Brkašice kod mjesta 
Cvitovića u Doljnjem Kremenu, udaljenom od Slunja sjevero-zapadno, 6, 4 km. To je 
u županiji modruško-riečkoj. 

U političkoj slunjskoj, a poreznoj obćini Doljnji Kremen jesu sela: Glinsko vrelo 
sa 21 kućom i 173 stanovnika, te Glina Gornja sa 55 kuća i 336 stanovnika. Još u 
istoj županiji u veljunskoj političkoj obćini jesu: u poreznoj obćini Cvijanovićbrdo 
Glina doljnja, u poreznoj obćini Slivnjak selo Glina i u poreznoj obćini Glinica mjesto 
istoga imena. U zagrebačkoj županiji se nalaze: u petrinjskom kotaru, župi i političkoj 
obćini Gora, a poreznoj obćini Glinska poljana mjesto istoga imena; druga je Glinska 
poljana u kotaru pisarovinskom, župi Šišinec a političkoj obćini Pokupsko, i napokon 
je u glinskom kotaru trgovište Glina 1. sa 440 kuća i preko 1700 stanovnika, i seoce 
Glinski Trtnik u vanjskoj političkoj obćini bivša Glina II. sada Jukinac. 

Izvori su rieci Glini na prelaznom terenu, u kojem obično nastaju ponornice, pa 
je zato i njezin najgornjiji tok sličan kršnoj rieci; ona si ovdje krči put kroz duboko 

Za on razplod premnoge krivice, 
E ne dodjoh, sudbino opaka! 
U redove najboljih junaka, 

Kad je ono izpod Gvozda-brda? 
| kraj Gline stala straža tvrda 
Posljednjega narodnoga kralja, 
Braniocu hrvatskih zemalja, 

Da tudjincu u njih put zakrči, 
Zvierskim biesom koji se zatrči. 
Divno li se ono dočekište 

Mah u ljuto pretvori bojište, 
Gdje strielica kiša ubojita 

I skačuće iskrice iz štita 
Odlučiti znadu, boljom kobi 
Od boraca koji koga pobi, 

Tu se nova krvi rieka proli, 
Al' junačkim bojem naš odoli: 
Ladislava kralja nebrojenu 

Divju vojsku Svačić natrag krenu ; 
Jer u travu udarila kosa 

Složna braća hrvatskog ponosa. 


| drugda bi svakog osvajača 
Odagnala sloga, koja jača. 
A! u više dieleća se traka 
Rieka nije velika ni jaka. 


Kralj dočeka i kraljem izabrana, 
Nu po mnogih jošte nepriznana, 
Kolomana, u istoj Gvozdu-gori, 
Sad Petrovoj“ da ga tu obori, 

U Hrvatsku da mu put zakrči, — 
Ah, Svačiću tad sunce pomrči ; 

Š njim bo nisu bili mnogi naši 
Željni zlata i časti velikaši, 

Nit nas dvanaest, koji uglavismo 
S tudjim kraljem ugovorno pismo: 
Da ćemo ga krunit kako valja 

U Biogradu za hrvatskog kralja. 

I sad Svačić s četom vitezova 
Čudesa je počinjao nova. 

Polje bješe ravno i široko, 

Na njem vojske dvie oko u oko 
Krute snage, ne znajuće straha 
Ni od harbe ni sablje razmaha, 
Kad se konji suprot konjem tište, 
Da skrvare prvo susretište. 

Bat, sjekira, šipi striele, luci, 

Nož i kopje — sve u snažnoj ruci 
Obiu vojska svako bije, tuče — 
Svačiću još kad i sablja puče, 
On balčakom oko sebe lupa, 

U magjarskoj krvi gležnje kupa, 


usječene stiene, pa je na njekih mjestih gotovo nepristupna. Tekar kod Vlaškoga 
Blagaja ostavlja prediel ponikava, kreće u pravom kutu na iztok, dobiva posve drugo 
obličje i dolina jol se proširuje. Unišla je naime u trećogorje u glinskom Pokupju u 
obseg tercijarnih naslaga Petrove i Zrinjske gore, kojih ogranke rieka Korana dieli 
od sjevero-iztočnih ogranaka Male Kapele, te se već izmedju Drežnika i Ljeskovca 
vidi vapnena terasa, na kojoj se pokazuju tragovi tercijara i krede (karpotinski vapnenac). 

.  Qlina prima osobito s desne strane obilat broj pritoka. U gornjem toku svome 
prima s desne: Malu Glinicu (6 _km.), Ruševicu (bivšu Radovicu), neznatan potok 

aljevac (5, O km.), Kladušnicu (26, 2 km.), pak Podzvisku i po većini vode i svojoj 
duljini najveći pritok Glinicu (43:5 km.) s potocima Bojnom i Vranogračem, s lieve pako 
strane prima: Medenac, Brusovaču, Crnu rieku itd. pak znatniju Pernu (15:0 km.), koja 
izvire u dvim jarugama na Petrovcu i Velikom Velebitu, i primivši Pecku (80 km.) i 
Blatušu, utiče u Glinu na Katinovačkom polju. 

Već od sela Glinsko vrelo teče Glina zapadno do Cvijanović brda, a dalje sjeverno 
do Bandina mosta, gdje ima proi mlin, i kraj sela Gline u veljunskoj obćini, odatie 
iztočno kraj Kestenovca pak Klokoča i mjesta Široka rieka, tih triju sela Krstinjske 
obćine kotara Vojničkoga modruško-riečke županije. Izpod sela Klokoča teče na 
Gojkovačko polje, gdje se drži sjevernoga ruba (152 m.), a dalje u savitom toku sve 
do Maljevca (Raštela) na kordunu obćine Vališselo. Izmedju ogranaka Petrove gore i 
bližnjih brda u bosanskoj Hrvatskoj otvara se uz rieku Glinu prostrana dolina, ali mnogo 
manja na bosanskoj strani, gdje se mod šiljastim brdom u polju vide ogromne razvaline 
starinskoga grada i mjesta Resna (Hresna), a tako je i krasan pogled i na obroncih 

Ah, desetak još takvih bojnika 

Da imaše, slavna !' pobjednika! 

U napred mu nije bilo puta; 

Jer udara silna vojska ljuta, 

Za njim bila nabujala rieka, 

Gdje smrt svakog strašivicu čeka, 
Pak na žalost naroda i moju 
Svačić pade u krvavom boju. 

Šaku naših Koloman porazi, 

Kad se Glina tjelesi zajazi. 

Svak' u boju htjede s kopjem pasti, 
Da ne živi robski ni bez časti. 
Tko umrieti ne mogaše tako, 
Pognjuri se i utopi lako. 

Od onda nam suncu svjetlost plavi, 
Od tad bieli mjesec okrvavi. 


Ah, kajem se sada za čin oni, 

I srdce mi gorke suze roni, 

Što me stara vjernost ne pokriepi, 
Kad mi razum vragoduh zasliepi, 
Ter odabrah tudje blištavilo, 
Prezreh svoje čisto zlato milo, 

| u gnjezdo slavne nam domaje 
Kukavičje kad podmetnuh jaje. 
Naši djedi hrabri, nedobitni, 


Svak joj prašak osvojiše sitni 


.«Krvlju svojom, oružjem, na šake, 


I daše nam punu sreće svake 

Uz na svietu najljepšu prirodu 

| najdražu obćenu slobodu. 

Već od onda Bribir, župa naša, 
Svud po svietu slavom se raznaša 
Sve od mudrih glava i vitezova 
KO rodište da je od knezova ; 

Jer pradjedi slavni moga djeda 
Znaše: kako s' vojski zapovieda, 
I u drugoj što je plemstva dici 
Prvi biti znanjem razumnici, 

I čuvati kano tvrda stiena 

Sveta prava čitavog plemena. 

Svi su bili hrabri vojevode 

| čuvari predrage slobode, 

Bez koje se, Bože milostivi! 

U svemiru dušom svom ne živi. 
Svi su bili mudri, sviestni, svoji — 
Odmetnika župa ne uzgoji 

Sve do mene — žalostna mi mati, 
Koj uz narod ne htjedoh pristati 
Već u smutnji nam za gospodara 
| ja izabrah tudjega vladara. 

U onoj smutnji, aoh Bože prosti! 


Petrove gore s ceste, što vodi iz Topuskoga uz kordun prama Slunju, osobito kada 
i 


kod Svinice pukne uz rieke Glinu i Kladušnicu prostrana do 
brdu pomoli velebna Kladuška zidina. Primiv kod spomenutog kašte 


na, a otraga se na šiljastom 
a oto 


(136 m.) 


Kladušnicu (26:2 km.), prihvaća i njezin sjevero-iztočni smjer, ali na brzo opet skrene 


južno izpod Petrovca (rudokopja) 


o mjesta Buhače njekad na turskoj granici, sada u 


političkoj obćini Vališ selo i kraj mjesta Hrvatsko selo župe Topuske na iztok uzkom 
J 


dolinom, 


dje čini granicu izmedju gorđ Petrove i Zrinjske . Zap: 
gora s najvišim vrhuncem Velikim Petrovcem na samoj medji slunjskoj, a 


na zapadu jo Petrova 
rinska gora 


na iztoku. Obje imadu jezgru starijih neptunskih naslaga sa sredo- i malodobnimi 
tvorinami po boku. Pojedini humci su plutoničke naravi; u području Petrove gore 
znamenita su ciela Jurina brda radi svog izvrstnog vina. U Petrovoj gori na Katićevoj 
kosi izvire na visini od 300 m. potok Velika Trepča, koja teče u Kupu. Glavna je 
karakteristika svih potoka, što izviru u Petrovoj gori, da hrhotinami mekana kamena 
napunjuju svoje doline. Kod sela Katinovca (Grandja) obćine Topusko, kotar Viginmost, 
županije zagrebačke, Glina prima Glinicu 1 ulazi u Katinovačko polje (128 m.),, koje 
sama naplavljuje, a dalje sve do svoga ušća teče sjevero-iztočnim smjerom. Čim je izašla 
iz katinovačkoga 'polja prodire si put kroz sutjeske do Vranovine, a onda se hvata 
tresetnoga močvarnoga polja (116 m.), okružena sa svih strana gorami. Provali i zadnju 
sutjesku izpod Vranovske glavice (262 m.) i završuje svoj gornji tok, primiv kod Selišta 
doljnjega vanjske obćine prije Glina II. sada Jukinac, potok Čemernicu (114 m. 37 km.), 
kojoj je izvor na Kukuljskom brdu iznad Blatuše na visini od 250 m Pad je Giinin 
prema daljini gorujega toka dosta jak, iznosi 21 m./km. 

Nam ponesta starinske krieposti, Pa su njeki u kraljevskom dvoru 
Kom praotci naši nepodmitni Stalno stali svjetu i govoru 

U bojevih vazda nedobitni Kano djedi, sudci. komornici, 
Neumrlu dobivahu slavu Ubrusari, psari, peharnici, 

| čuvahu slobodi nam glavu ; Budić župan, bribirski pročeljnik, 
Mi laskanju podlegosmo ludu Krešimirov bijaše posteljnik, 

I kloneć se junačkom trudu * Zvonimiru još — župan Strezinja . . 
Ne htjesmo se na sramotu rodu A meni bje dosta milostinja 

U slobodi borit za slobodu, Od tudjinca kralja Kolomana. 
Već nas dvanaest u nesviesti reče: Ah, da onog ne doživjeh dana, 
Slobodi se glava nek' odsječe. Ni onoga neustavnog bira, 


Moja duša imala bi mira! 
Ne zna naša povjest ni najdalja 


Za nijednog kneza niti kralja Njekad bilo: kneza izabrana 

Takve bruke. Govorahu ljudi : Biralo nam tek sedam župana 
»Svoj li možeš biti, tudj ne budi“ A od sedam hrvatskih plemena, 

Pa punjahu — ne mareć za inu Kojim prvim ovdje je spomena. 
Svojom slavom svieta veličinu. Tako i poslie samo sedam bana5 
Ima !' veće no bijaše slava Biralo nam kralja izabrana, 

Za prvoga kralja Tomislava ? Kad kralj prednik umro je bez sina. 
l' sjajnije no je u onoga Zakon to je stari od davnina, 
Krešimira našeg Velikoga ? Koji nije prestao to biti, 

A za svakog svih naših vladara Nit bi ga se smjelo prekršiti, . 

Svih vjekova naša župa stara Pa ipak nas dvanaest — ban nijedan — 
Imadjaše bolje — no sve strane Učinismo čin on neuredan. 


Vojevode, viteze župane, 


Doljnji tok Gline počima od utoka Čemernice. Ovdje se odaljuju ogranci Petrove 
i Zrinske_ gore od Gline (112 m.), te ona ulazi u široku naplavnu dolinu, koja se poput 
luka od Gredjana u topuskoj župi proteže Prema župi Šišinec u Pokupju. Ta je dolina 
do 18 km. duga, a širina joj dosiže 3—3:5 km.; ovu dolinu naplavljuju rieke Glina i 
aja: na zapadu su ju zatvorili južni ogranci Petrove gove, a sa juga sjeverni ogranci 

rinske gore. 

Glina rimiv Čemernicu zakreće na iztok sve do trgovišta Gline, gdje prima Maju. 
Ovdje je Glini širina do 10 m. a dubina razna; ima mjesta, gdje se može pregaziti; nu 
i takovih, gdje je dno ravno i dubina jednaka od 3 6 m Kod trgovišta iza obrstarove 
sada obćinske bašće, korito je do polovice plitko, a dalje dno užasno pada te se 
nevješti plivač utopi; malo ne svake godine nadje se po koja žrtva neopreznosti. Voda 
je puna razne ribe; ima i velikih somova i šarana. Veće kiše iztjeraju Glinu iz obala, 

oje su i do 3 m. visoke, te počini mnogo štete. Ima na Glini više dobrih mlinova, 
koji mogu ciele godine mljeti Sada izmedju Gline i Topuskoga kod sela Skela i 
Gredjani prelazi iznad vode Gline krasan željeznički most, a takav je i u trgovištu. 

Mimogredce rečeno: Maja (330 km.) nastade iz dviju bujica, one ( m 
sa Žirovačkoga Vratnika i druge iz Maloga Kobiljaka (500 m), koje sjedinjene teku do 
Brezovoga polja i dalje do Klasnića. Kad je primila više pritoka, medju kojimi je najveći 
Bručina (325 km.) utječe u rieku Glinu tik trgovišta Glina. Priča kaže: da je mati na 
jednom vrelu Maje rublje prala, a diete se pokraj nje igralo. Vrelo na jednom jače 
šikne vodom i ova ponese majku, a diete opaziv to trčaše niz vodu i zvaše: Majo! o 
Majo! I odatle ime Maja. 





MRMONJA ŠUBIĆ KNEGINJI STANI 339 


S onog čina do skora nastaju 
Čudne miene svud na našem kraju. 
Odmah prva, — nema goreg jada! 
Ostadosmo bez priestolna grada. 
Kraljevi su kod nas stanovali, 
Priestolnice hrvatske imali 

Bihač Solin, Split, Knin Belgrad morski ; 
Naši bili pratioci dvorski 

Velikaši, kraljevi častnici 

I poučni mladi odličnici 

A _uz kralja svakom bješe mjesta, 
AY od onda svega toga nesta. 
Bana našeg za naših kraljeva 
Kraljevske se vlasti sjaj odsieva ; 
Prvi jer je on do kralja bio 

U svih sgodah kralja zamienio, — 
A _ od onda nikad toga više, 

Arpadi mu svoje predstaviše 
Sinovce i druge krvne rode 
Namjestnike naslovom vojvode ; 
Još da bude veće ponizine 
Preda-nj stave Ugre palatine 
Dvorskog sudca pače — jad naš veći 
Ban od dvorskih da bude tek treći. 
U takmenju svih tih mjesto jače 
Sloboštine postaju nam kraće. 


Ugovor bi: neka kralj se brine, 
Da se u nas ne sele tudjine. .. 
Sad tudjincem on zemlje dariva, 
U Hrvatsku sam ih naseljiva . . . 
Stare naše pravice su bile 

Svim vladarom našim vazda mile: 
Jedan drugom rob ni kmet da nije, 
Već da živi svak što slobodnije 

I dostojno za razumne ljude, 

Da gospodar svoje zemlje bude. 
Poslie zakon donesoše novi: 
Seljaci su postali kmetovi 

I jednakost ljudska da s' uništi, 
Plemići im sa kmetskim' selišti, 

I kraljevi miljenci vlastela, 

Kojim naša kralj darova sela. 

A dok plemstvu sudi županija, 
Sam da 'e plemić kmetu svom sudija. 
Zakonom se uvela i tlaka 

Na kmetove udrila zla svaka, 

Da vlasteli sve rade bez plaće 

| davaju namete i daće, 

Još da ničem nisu gospodari. . . 
Tako ustav promieniše stari. 


Glina se od trgovišta okreće na sjever i prebaci poprečno dolinu, naslanja se za 


2 km. na zapadni rub doline. Laganim tokom odatle okreće se kod Marinbroda (105 m.) 
na sjever. Tu su joj obale dosta nizke; na gornjih i doljnjih Razlievih poplavljuje dolinu. 
Kod sela Slana, župe šišinečke, a ne kod Brkiševine, koja je na lievoj obali Kupe, 
utječe Glina pod pravim kutom u Kupu, a za veće vode poplavljuje suprotno Stanko- 
vačko polje. — Kod ušća je široka 44, a duboka 8—12 metara. Cielokupni dolnji tok 
Gline iznosi 24:5 km. 


2 Podusnica: ,njekakova vrst ribe; ima je dosta u Glini.“ Tako piše Miloš Borojević 
u školskom ,Napredku“ g. 1903. br. 7 str. 104 


U knjizi Škendera Horvata, što ju je g. 1901. izdalo jeronimsko družtvo s naslovom 
»Ribe“ na str. 84. ima ,podust“ s mnogo inačica, medju ovimi i ,condra“. Slunjski 
ljekarnik Josip Maršić pisa mi, da i on zna u Glini ribu ,podust“: chondrostoma nasus, 
Nasel, Nasling, a prot. Špiro Brusina kaza mi, da to i ne može drugo biti nego 
chondrostoma nasus t. j. u Zagrebu poznati ,tintaš“. 


Brehm (VIli. 285) uči: Gubica joj produljena, okruglasta, sa strane spljoštena i 
sitnimi ljuskami posuta; na hrbtu joj boja crno-zelena, a na stranama i trbuhu kao 
srebro sjajno-biela; peraje su joj tamno-crvenkaste; duga je 50 cm., nu zna porasti na 
težinu od podrug kilograma. Pune su ih vode dunavskih predjela, gdje prebivaju na 
dnu i dugo se zadržavaju na jednom te istom mjestu. 


. U. starom hrvatskom jeziku gvozd znači šumu. Tim jednim imenom Gvozd 
zajednički su njekad nazivane gore i planine: a) Velika Kapela s Bielolasicom (1532 m.) 

Dok je bila kraljevina svoja, 
Bilo u nas obćina bez broja 

Po plemenu s podpuncm slobodom, 
Svako svojim vladalo je rodom 
A imalo za obranu ove 

Tvrde svoje plemenske gradove. 
Pod upravom sudca plemenskoga 
Skupštine su plemena cieloga, 
Držane na klupi izpred hrama 
Širolistim starim pod lipama, 
Svemu svomu bilo je gospodar. 
Nu odkad leže sloboda na odar, 
Mnogo trpe sva plemena naša 
Od vlastele i od velikaša. 

Na obćinu silnik mnogi udara 
Otimanjem plemenskih dobara; 
U gradove domi se otete, 
Obćinare goni si u kmete. 

Pak plemena da od tog slobodu 
Obezbiede, il' mole gospodu 

Za zaštitu, pa uz ugovore 

Vežu joj se, da ju danci dvore; 
I" joj služni budu slobodnjaci, 
Pratioci i bojni junaci, 

ll se trse, da obćina ciela 

Za bud kakva učinjena djela 


i Klekom (1183 m.) iznad Ogulina; b) medju riekama Koranom i Glinom 


Bude, — prave što je slave sjena, 
U plemiće tudje ubrojena 

Tek za prava kurijalnog plemstva 
Uživanje da tim dobi jemstva. 

I tako nam uz promjena _množitvo 
S po naroda zavlada ubožtvo. 


Rad mog glasa i naša župa stara 
Mah nastrada, Bog nam ju pokara 
Pod moćnog ju davši Bizantina 

A na dvanaest podpunih godina ; 
A odkad se poslie domu vrati, 
Naše pleme svoje vrieme trati 

Ne za Boga ni naroda slavu 

Ni za svoju narodnu državu 

Nego borbom: tko će biti veći, 
Za tudjinstvo više slavlja steći 
Kao župan, knez il' biskup harni — 
Svi, svi u tom revni su i marni 
Ni rodbinske ne štedeći krvi 

Tek da budu u plemenu prvi. 
Knez Gregorij jednog ubi dana 
Svojim mačem strica svog Višana, 
A žrtvom su sveg blaga i zlata 
Kralju Beli za tatarskog rata 

Knez Budislav, Jakov i Pribina 


ora Mala 


Kapela, na podnožju koje su Plitvička jezera, od kojih nastaje Korana, tiha voda hladna; 
e 


Cc) visoka P 


ivica s vrhuncem Ozeblin (1657 m,), h 
Gvozd bijaše dugo vremena medja staroj Hrvatskoj od t. zv. Slavonije. 


oja dopire do dalmatinsko-bosanske 


medje. — 
Tudlinci njekad nisu umjeli razlikovati Hrvate od ostalih Slavena, pa su i Hrvate nazivali 
Slaveni i tako je i jedna zemlja dobila ime Slavenija i Slavonija, premda je već od 
dolazka Hrvata vazda bila Hrvatska. Zvala se je Slavonijom prije sva zemlja medju 
Dravom, Dunavom i Savom sve do štajerskih medja, dakle i jedan dio današnje 
Hrvatske, a sada se Slavonijom zove samo iztočni dio ove kraljevine. U okružju Gvozda 
bile su u sriednjem vieku ove županije: dio bužke oko Brinja, modruška oko Modruša, 
drežnička oko Drežnika, plaška (Plas) oko Plaškoga i velik dio županije goričke oko 
Budačkoga i Vojnićka. Samo ova potonja je spadala na Slavoniju, a one druge sve na 
rvatsku. 


, * a * 


Berges, wo dieses Schloss stand, auf einer kleinen Anhčhe, klein Petrovac genannt, 
findet man Spuren von einem daselbst gestandenen Gebiude. 


MRMONJA ŠUBIĆ KNEGINJI STANI 


Marko, Dane i Stipko starešina 
Zadužili sva dobra obilna, 

Da milosti kraljeve moć silna 
Njih svakoga uzdrži na časti 

I bud koje na čelu oblasti — 
Sve u nadi da će blaga steći, 
Postanu li oblastnici veći. 

I tako sad fvoja braća draga 
Šakom dosad nagrabiše blaga 
Kao prva od našega roda 


Župna i gradska kraljevska gospoda. 


To na obću da bi korist bilo 

I dragom bi Bogu bilo milo, 
Nu brat Mladen, Pavao i Jure 
Samo zlim se natječu i žure, 
Da im svaka izpuni se želja — 
Ne za liepa, ugodna veselja, 
Nego čine nepravde i zloće 
Da poluče ma što im se hoće. 
Jer to rade, još se svaki diči, 
I ugarski druzi im plemići. 
Otvrdnute sviesti bez krieposti 
Trate sliepci blago na bludnosti 
I na druga razkošja i strasti 

A ne daju ništa Bogočasti. 
Nema od njih jedne zadužbine, 


Bez krieposti nema plemenštine, 
Od golema zlostečena blaga 
Milosrdju od njih nema traga, 
Nit u crkvi božjega oltara, 

Zlato čime i nebo otvara. 

Sva braća ti pogan život traju, 
Višnjeg Boga kanda i ne znaju. 
U srdcu im treba sram od ljudi 
| od Boga strah da se probudi, 
Da pokorom skrušeni se prignu, 
Našem rodu častno ime dignu. 
Na kriepostan život ti ih skuči, 
Potresi im duše i nauči: 

Da zlato tek ovdje svjetlost daje, 
Iza groba kriepost samo ostaje ; 
Jer sve blago bit će u zaludu 
Na Božjemu nepodmitnom sudu. 


.Bog se često pravedan objavi 
U svom jasnom svjetlu i u slavi: 


Kad progutnu zemlja Abirona 
Kore i Dat'na košto riba Jona, 

| one grješne gradove s pečali 
Kad sa neba ognjem palim spali. 
Nu je i dobar, milost svoju daje 
I oprašta onom, tko se kaje. 

Ta veće je Božje smilovanje 


ši 


In der Richtung von der Petrova gora hin, waren beim letzten Tirkenkriege 
doppelte Schanzungen gemacht, zwischen welchen unsere Truppen durch 4 Jahre 


gelagert haben.“ 


5 Porphyrogenet pripovieda o doseobi Hrvata u sedam plemena i Toma arcidjakon, 


kako su Hrvati zauzeli carevu rimsku Dalmaciju i kako je njihovih sedam banova 
biralo kralja, kad im je ovaj umro bez sinova. , Tempore transacto erat consuetudo in 
regno Croatorum : erant septem bani, qui eligerunt regem in Croacia, quando rex sine 
libetis moriebatur.“ 

Krešimir kralj u svojoj ninskoj listini spominje više banova. — Dukljanski pop 
ustanovljuje položaj banova ovako: ,Unaquaque autem provincia (rex) banum ordinavit 
— et suppanes et setnicos...“ U svakoj banovini bješe više župa... Dukljanski... 
Carrara (Archivio capitolare di Spalato, str. 67.) navodi, da se u povelji, kojom je Petar 
Crni Gumaj (1080.) crkvi Sv. Petra u splitskoj nadbiskupiji darovao njeke zemlje, 
kaže: . . U kraljevini je Hrvatskoj običaj, da sedam banova izabiru kralja i to: 1. ban 
hrvatski (biti će od Kupe do Cetine). — 2. ban bosanski (dio sad. Bosne. Koren toj 
banovini polazi od dobe, dok je Bosna spadala u hrvatsku državu ; jerbo na slavenskom 
jugu je samo hrvatska država imala bansku čast). — 3. ban slovenski (Slavonije == dio 
sadašnje Hrvatske ovkraj Gvozda do Drave). 4. ban požeški (starih župa požeške i 
i vukovske). S. ban podramski JU području rieke Rama izmedju Cetine i Neretve u 
zemlju nutrašnju k Makarskoj. poviesti dolazi Rama i kao posebna oblast). 6. ban 
Albanije = humski prjsk Crvena Hrvatska, Zeta sad. Crna gora itd.). 7. ban Sriema. 

ački (Rad XIX. 87) kaže, da je hrvatski kralj biran u narodnoj skupštini, a (Rad 

No najveće ljudsko grjehovanje. Sunce tmini mojih gorkih dana; 
Pomozi im, praunukom mojim Uslišaj me, pomozi i meni, 

A i meni, da se upokojim. Da mi svanu dani preblaženi. 
Tebi Višnji dade moć i sreću Ah, proklet je onaj glas moj bio, 
Od svih mojih potomaka veću, Rad koga me Bog je osudio 

Da si znala ostat u krieposti Na nepokoj, na lutanje svietom, 
Sried rodbinske razkalašenosti. Dok ne budem spasen rodjom svetom. 
Medj svimi te riesi svjetlost jaka, Čini mi se, sad mi sviće zora, 

KO sunce si tmastih sried oblaka, Dar milosti ti si s rajskog dvora. 
Mir i svjetlost tvoji su biljezi Ja te, Stane, prosim, smiluj mi se, 
A u rukuh za me bieli stjezi. * — Budi duvna, idi u klarisse“. 


Davna si mi želja uzdisana, 


GJURO DEŽELIĆ 


XXVIII. 148) ,u plemstvu imadu banovi najodlučniji glas“. Kad se je-bolestni Krešimirov 
sin Stjepan povukao u splitski samostan, izbor za kralja pade na Slavića, a u jednoj se 
bilježci medju banovi nalazi Slavaz (Slavic)... Tako je za kralja izabran i ban Zvonimir 
u skupštini suglasnim svega kolikoga svećenstva i naroda izborom. Usuprot tomu 
kaže u svojoj Hrvatskoj poviesti prof. Smičiklas (I. str. 269) ,nasliedio je obično 
sin otca (kralja) na priestolju, ali onda je trebalo njekoga priznanja od crkve i 
naroda, što je bilo kao kakov izbor. Pri ulazu na priestolje, veli se, da je sav narod 
k tomu privolio, ali nije bilo tako. Bani su priznali novoga kralja, a narod sabran samo 
a je pozdravio. Sedam canova izabralo je novoga kralja. Prvi je dao svoj glas ban 
rvatski, drugi ban bosanski, treći ban slovenski (Slavonije), četvrti požeški, peti 
podramski, šesti ban Albanije, sedmi sriemski. 
Budućih sedam hrvatskih banovina: 1. Biela Hrvatska. 2. Crvena Hrvatska. 
3. Posavska Hrvatska s južnom Štajerskom. 4. Slavonija sa Sriemom. 5. Bosna 
s Hercegovinom. 6. Istra s Goricom. 7. Kranjska s Koruškom. . 
to se je dogodilo poslie te noćne vizije? U poviesti bribirskih knezova piše 
prof. Klaić: Dne 7. travnja 1299. bio je Pavao I. u svom kaštelu Skradinu tik kraj 
varoši istog imena. Uzanj bila je supruga Ursa, s kojom se je prije deset godina 
vjenčao? bilo je uzanj i druge svojte, naročito sinova, samo nije bilo njegove sestre 
tane ili Stanislave. Ona se je, ne zna se zašto, već davno uklonila svjetskoj vrevi i 
ništavilu, pak je pošla u samostan, da kao duvna služi i slavi Boga svoga. Stupila je 
u red opatica sv. Klare, kojih je samostan sv. Elizabete stajao uz obalu rieke Krke 
usuprot gradu Skradinu. 


IZ NOVIJE DALMATINSKE KNJIGE 


Knjiga pojedinog naroda odraz je njegove duševne erudicije i kazalo 
njegove gospodarstveno-trgovačke razvijene moći. Kao podkrepa mojoj tvrdnji 
dobro mi dolazi odgovor jednog znamenitog francezkog pisca, koji je od- 
govor saobćio u jednoj od najuglednijih pariskih smotara, lanjskog oktobra, 
kad se u Francezkoj stala opažati dosta jaka dekadenca u publikacijama knji- 
ževnih djela. Dotični je francezki pisac rekao, da nazadak u publikacijama 
književnih izdanja znači nazadak u trgovačkom, industrijalnom i gospodarskom 
svietu. Pogledom na Francezku to doista stoji, jer njoj, priznati moramo, 
ne manjka duševne erudicije i širokog polja bogate kulture. 

Promotrimo li s toga gledišta naše književne prilike, opazit ćemo, da 
se slično dogadja i nama. Trgovačko-industrijalni naš niveau tako je nizak, 
da bi prije bio prikladan za uspjelu satiru, nego li za ozbiljnu razpravu, da 
O gospodarstvenim našim prilikama ni ne govorim. Socialni je saobraćaj 
kod nas u povoju, za političku ekonomiju nemamo smisla, da od naše zemlje 
stvorimo jedan novi Bruselj, nemamo energije ni dostatnoga znanja financi- 
ranja. A sve su to uslovi, da se podigne knjiga jednoga naroda. Jer s jedne 
strane, kad bi ovi uslovi bili kod nas u podpunom jeku, imali bismo stvarnu 
i marnu čitalačku publiku, koja bi se interesovala za svaki novi književni 
pokret, a s druge strane dobili bismo nakladnika, kojima bi novac vriedio, 
jer bi ga mogli kulantno da uporabe, a to bi opet učinilo, da naši knji- 
ževnici ne gladuju i da dobiju volju za pisanje, za rad. Ni tada doduše ne bi 
ni jedno naše djelo poput Bourgetovih doživjelo prodaju od 60.000 eksem- 
plara, ali bi prema našim silama i našem broju. A ne bi s druge strane 
knjige kod nas bile tako skupe niti bi nakladnik obično štetovao. Pogledajmo 
n. pr. u Italiji izdavalačku kuću ,braće Treves* pa ćemo odmah uvidjeti, 
što znači gore izpostavljena tvrdnja. 

Ako su prilike kod nas takove obćenite, a kad mislim obćenite, mislim 
tada na cjelokupnu Hrvatsku, to su ipak najgore u Bosni i Dalmaciji. Dok 
bi Bosnu s više razloga mogao i opravdati, to za Dalmaciju opravdanja 
nema. To je jedino znak, da je kod nas prosvjeta još u zakašnjenju i ako 
imadosmo Dubrovnik, to je znak, da je trgovački sviet Dalmacije slabašan, 
da je naša industrija, a gospodarstvo napose mršavo i kukavno. Politika 

ima i ovdje svoju, zla uprava Austrije dosta je tome kriva, ali smo krivi 
ponajviše mi sami. 

I kad hoću da govorim napose, u ovo nekoliko kratkih crta o književ- 
nosti u najnovije doba u Dalmaciji, ne ću da tim dadem povoda možebitnoj 
galami i bruci, da gojim i podupirem separatizam, dok sam svom dušom 
zanešen za sjedinjenjem. Nego ću govoriti napose o našoj knjizi u Dalmaciji 
za to, što mi imamo, za me barem, odieljeno naše književno polje, koje ima 
jako malo zajedničkog sa knjigom preko Velebitske braće. Hoću ovim da 
pokažem put, kako da se saniraju naše rdjave književne prilike i kako one 
iste zahtievaju što skoriju reinkorporaciju Dalmacije, o kojoj se inače mnogo 
govori, a malo radi. 


l 


U našoj dalmatinskoj knjizi nije, može se reći, bilo nikada zastoja. Od 
doba ,Dubrovačke književnosti“ pa sve do naših vremena. Dalmacija je imala 
koliko toliko gojitelja koliko liepe toliko naučne knjige. | svi proizvodi starije 
naše kniževne generacije nosili su na sebi nekaki posebni biljeg ozbiljnog i 
trieznog rada. Imena Pavlinovića, Buzolića, Šimića, Bulića, Jakše Čedomila i 
drugih ljudi, koji spadaju starijoj dobi, sretali su se nekakovim počitanjem 
u našem književnom svietu. Srednje naše doba, koje nije odviše mlado, imade 
vrstnih sila, dostojnih podpunog književnog auktoriteta. Da ne spominjem 
druge, napomenut ću Cherubina Šegvića, kao kritičara i essayistu. Ne može 
se poreći ni pripoviedalačka, novelistička vještina Pierru Lucki-u. Dr. Tresić, 
uz obične svoje mane, stekao je zaslužno ime u našoj knjizi, te mi o njemu 
ne treba ni govoriti. 


Prof. Luko Jelić na polju arheologije dostojan je nasljednik monsignora 
Bulića, te koliko je uza to zaslužan za glagoljicu, toliko mi se čini nagao u 
svojim tvrdnjama te bi ga u tome rad prispodobiti sa prof. Šišićem i ako 
ta mana ima ipak liepu svoju stranu. Ne će biti s gorega, ako u ovu srednju 
dobu ubrojim i čeličnoga Don Ivu Prodana, poznatog zbog svojih političkih 
študija, koje se odlikuju poznavanjem stvari o kojima piše. Druge manje 
stvarčice i pojedine brošure iz ove srednje dobe tako su malene i neznatne, 
da se ne treba na njih ni obzirati. 


Na gospodarstvenom polju htio je, da se iztakne Stanko Ožanić, ali 
bijaše slabe sreće, jer plagijati ne učiniše nikada nikoga književnikom. Prof. 
Modrić bacio se je na polje hidrografije i prirodne ornamentike te je po- 
voljnim rezultatom obradjivao kod nas, u tom pogledu, ležeću književnu 
ledinu. Arhitekt /veković kušao je pisati romane i drame. Ali zadnji pokušaj 
na tome polju sa dramom ,Finis regni“ utukao ga je jednom za uviek ma- 
terialno i moralno. Sretniji je bio u opisivanju i orisu kakovih starih gra- 
dina ili pojedinih krajina, kao one imotske. 

Srednjoj bi dobi, književnim svojim studijama, osobito iz stranih lite- 
ratura, pripadao i Jakša Cedomil, koji je po mom mnienju jedan od 

najoštrijih naših kritičara, osobito u pogledu bogatstva jezika. Daleko za 
njim zaostaju razni kritički auktoriteti a la Marjanović, Lunaček et comp. 

Ali ipak u čitavom ovom razdoblju ne mogosmo smoći ni jedne bogate 
kolekcije književnih radnja, dostatne, da obogate knjigu jednoga naroda. 
Većina toga razbacana je tamo amo po književnim, beletrističnim listovima 
i koledarima, dok su redja i gotovo osamljena posebna izdanja. Primjetit 
mi treba, da sva ova generacija književna u svoje doba bijaše i u politici, 
uz male nianse, kompaktna, što se jasno razabire i iz njihova rada. U novijoj 
dobi tako već nije. Razna politička trvenja i mišljenja razdieliše i knjigu. 
Hrvatski realizam iz Banovine bi prenešen i na obale Adrije. Umišljenost 
postade svojinom književnih kapaciteta, a knjiga radi toga pretrpi ponajviše. 
U kritiku se našu uvuče žica osobnosti i političke farbe dotičnoga, te 
spekulativna kritika uznese neke, koji bi inače ostali nepoznati književnom 
svictu. Koliki pogubni upliv proizvadja to u našoj knjizi, ćutimo najbolje 
danas politički razcjepkani u više frakcija. 

Nek mi bude slobodno, sine ira et studio, u kratkim crtama orisati mladje 
zastupnike naše knjige, a da se uzmognem na koncu obazrieti na naše 
književne institucije, nakladnike i listove. 


Neka bude na prvom mjestu medju mladjom generacijom spomenut, 
toliko puta spominjani prof. M. Begović. U zadnje se je doba o njemu 
toliko pisalo, da ne bi trebalo nadodati ni jedne rieči, koja opet ne bi 
potvrdila staru pjesmu, da Begović nije dramatičar. On može biti, pače on 
jest nježan i mio pjesnik, pun figura i sladčine a manje ideja, dramatičar 
»Venusa Victrix“ i ,Gospodje Walewske“ nikada dobar. Listovi njegove 
političke farbe učiniše ga dobrim dramatičarom, a Dalmacija, osim častnih 
iznimaka, plješće mu. Da se bolje razumijemo, moram napomenuti, da on 
živi u Spljetu u republici svojih misli, u malom književno-umjetničkom 
svietu. Te kao što Spljet hoće da nosi u svemu prednost u Dalmaciji, tako 
isto hoće u književnosti i umjetnosti. Tu je Begović, Tartaglia, Vidović, 
i t. d. svi intimni prijatelji, koji jedan drugome kadi iz punog turibula. S toga 
jedino, i onako umišljenom gosparu Begoviću, ponarastoše krila. 

Pa nek bude do njega njegov učenik Lovrić. Sjećam se dobro kad je 
g. Lovrić izdao prvu sbirku svojih pjesama ,lris.“ Tom sam prigodom, i 
ako mi je kolega, napisao u ,Hrvatskom Pravu“ mali prikaz o toj sbirci, 
koji bijaše malko paprenast i radi kojega moj kolega Lovrić nije sa mnom 
govorio. Namah sam uvidio, da on spada u kategoriju književnika, koji se žele 
reklamom podići. | uistinu reklamne pjesme Tresiću u njegovu ,Jadranu“, 
izmedju kojih je jedna bila i njemu samom, uvukoše ga u redakciju , Nade“ 
i »Vienca“. To je bilo dosta, da izidju ,Hrizanteme“ i da srednjoškolska 
omladina na njima izgubi. Još je jedino falilo proživjeti jednu godinu u 
Minchenu i napisati u ,Obzoru“ nekoliko ekscerpta iz njemačkih revija o 

raznim umjetnicima, pustiti dugu kosu, što je sve Lovrić učinio, a da postane 
proslavljenim književnikom medju moderno-naprednom omladinom (Lovrić i 
neki Dečak.) Priznat ću mu, drage volje njemački ,sitzfleisch“ i silu čitanja 
pjesama, što je bilo i podlogom njegovim stihovima, ali prispodobe, kao 
što je ona ,0 trešnjama i dojkama“, ne mogu probaviti. 

To je drugi iz republike Spljeta grada, a treći bi bio g. Dr. I. Tartaglia, 
On se je jedno vrieme bio bacio na narodno gospodarstveno polje i to 
uprav u doba kad je napredna omladina tražila po českim uzorima svu silu 
fraza o istom pitanju da — uskrsi Hrvatsku. Kasnije je pisao kritike, većinom 
O talijanskim piscima, po izvoru ,Marzzocca“, a najposlije postao suradnikom 
političkih novina a tim se, mislim, posvema i izcrpio. 


Medju mladjima liepo mjesto zauzimlju Petravić i Sabić, dva domorodca. 
Petravić laganim stilom znao je da nas češće pozabavi svojim književnim 
kritikama i essayima, uviek proučenim, te malenim, sladkim pjesmama. Znam, 
da me se osobito dojmila takva jedna u ,Prosvjeti“ pod nadpisom ,Ja naj 
radje...“ Sabić je još u doba ,Novog Vieka“ pisao prikaze o stranim 
piscima, koji i ako su, usljed silnih citata znali da budu suhoparni, ipak 
pokazivahu liepu spremu i uztrajnu marljivost. Kasnije se je uspjehom bacio 
na pjesničtvo, te je tamo i amo tiskao liepi broj vrlo dobrih pjesama, koje 
bi zasluživale, da u posebnom izdanju ugledaju svjetlo. On voli pesimističku 
žicu, koja ga ipak ne baca u očaj, ljubi ružičasti suton i tajnu, unutarnju 
mističnost. Možda je tomu uzrok, što je veoma žalostno, njegova boljetica... 


O Kataliniću sam već jednom pisao podlistak, sad se ne sjećam, u 
kojem listu. I kao što sam tom prigodom iztaknuo, iztičem i sada, da je on 
crtičar, onih malih, sitnih crta izvrstan, dočim kao pjesnik zaostaje. Treba 
pohvaliti broj domorodnih njegovih pjesama, koje je na žicu svila vila tuge 
za otudjelom njegovom i našom Istrom, ali su mu druge kratke i šablonske. 
Ne znam stoga zašto je ,Matica Hrvatska“ tiskala njegovu sbirku pjesama 
»S moje lire“, ako se nije možda htjela odužiti njemu kao čovjeku, koji 
osjeća i radi hrvatski. 


Gospar Ivo Vojnović oprostit će, ako ga spominjem za Lovrića. Nu 
»Majku Jugovića“ ne mogu da hvalim poput Stražičića, jer mi ono izgleda 
odveć reklamno. U svoje vrieme napisat ću o njoj naposeb kratki prikaz. 
»Ekvinocij“ njegov ostaje biserom naše knjige i ako ga ne će razumjeti 
svatko, kao što ga shvaća i ćuti Dubrovčanin i Dubrovačka publika. Nijekati 
vriednost Vojnoviću bio bi uzaludan posao, kovati za ga u zviezde takodjer. 
On ima posebno svoje polje, posebni svoj instinkt, koji će uviek naći 
publiku, koja će ga prijateljski susretati, a to mu je dostatno. 

U Dubrovniku žive, medju četiri samostanska zida, mladi fratar, koji 
voli pseudonime, Tadin, koji i ako nije u našoj knjizi stekao do danas 
zagrebačku diplomu, ipak ide mu dolično mjesto. Bogata erudicija, silna 
načitanost i duboko poznavanje stranih književnosti baciše ga na polje 
filozofije. S tog gledišta razmatra on i Ibsena, u svojoj kritici o njemu i 

Tresiću (,Finis Reipublicae“.) | dok mu je filosofija miljenica, socijalno pitanje 
životno, dotle je i u novelistici, svojom ,Osvetom“, osvjetlao sebi lice. 

Don llija Ujević i Filip D. Marušić, po mome mnienju spadaju u isti 
genre. Oba su se posvetili čisto pučkoj literaturi. Prvi ide za tim, da u 
kratkim seoskim crticama iznese sve bogatstvo našega narodnoga jezika, a 
drugi za tim, da prikaže svu moguću biedu i golotinju našega zagorskog 
dalmatinskog težaka. Oba su na prigodi, da izvrše tu svoju zadaću, prvi je 
župnik, a drugi liečnik u Zagori. Medju lanjskim izdanjima ,Matice“ nalaze 
se tiskane prvoga ,Dokonice“, a drugoga ,lz liečničkih zapisaka“. U našoj 
književnosti i niesmo do sada imali ovu nekako osebitu, ali koristnu, knji- 
ževnu struju, koju oni zastupaju. Utješljivo je za to čitati liepim jezikom na- 
pisane knjige iza onih nakaza književnih, kojim nas obdaruju iz Banovine 
mladi pokretaši. Za don lliju Ujevića šira publika nije ni znala, dok ga nije 
odkrio ,Novi Viek“. Marušić je jednom, nepovoljnim rezultatom, kušao i 
pjevati. Bolje je, da se je okanio. Don lliji Ujeviću ne može se oprostiti, 
što iz prevelike revnosti, da iznese na javu sav biser našega liepoga jezika, 
trpa toliko narodnih izraza, rieči i rečenica, da izgleda, e je dotična pripo- 
viest napisana jedino za narodnu irazeologiju, a ne da je frazeologija u pri- 
poviesti kao ruho na liepoj djevojci. To ne smije da bude. U takvom slučaju 
sgodnije bi bilo, da on pokuša napisati kakov riečnik, jer inače pripoviesti 
gube svaku vriednost. Najbolja bi bila za nj ona ,utile miscere dulci“. Od 
njegovih pripoviesti najviše _ mi se svidja , Garobljeva oporuka“. G. Marušić 
kušao je imitirati u svojim ,,Zapiscima“ Turgenjeva prema njegovim ,Lo- 
vačkim zapiscima“. Namisao je bila dobra i ako nema prispodobe. 

Prof. Medini bavi se književnošću i to specijalno dubrovačkom. | njega 
je Matica ubrojila medju svoje suradnike. Toliko znam, da se, poslie kako ga 
je kritika oprala radi prvoga svezka ,iz dubrovačke književnosti“, nije 
više pojavio. Josip Onyskiewicz uspjelo obradjuje ,Slike iz dubrovačke proš- 
losti“. Najzadniji od poznatijih naših književnika ostao bi, da ga spomenem 
g. 1. Andrović. Ne spominjem ga za to na zadnjem mjestu, što ne bi bio 
vriedan, nego za to što je on svojim radom sasvim odieljen od svih dalma- 
tinskih književnika. Njega ne mogu da ubrojim u nijednu posebnu kategoriju 
i ako on ima obilježja za sve. Andrović je u svome radu svestran, načitan 
i jako marljiv. Sposoban, da piše o ,Hrvatskom pitanju u Istri“ i da sastavi 
brošuru o Dantu. Sve njegove dojakošnje radnje odaju čovjeka jake naobrazbe 
i čvrsta talenta. Uvjeren sam, da bi on našoj knjizi mogao mnogo koristiti. 
Don Frane /vanišević nije osim djela ,Poljica“, o kojem sam pisao u svoje 
vrieme o ,Pravoj Crvenoj“, napisao nikakovo oveće djelo i ako se zauzimlje 
i bavi ponajviše narodnom ekonomijom, radi čega je i stekao zaslužan glas. 
Medju dalmatinske književnike mogao bi ubrojiti i prof. B. Poparića, koji 
je izdao dvie liepe historičke radnje ,Zlercezi sv. Save“ i ,O pomorskoj sili 
Hrvata“. Mlade poletarce, koji se razmeću sitnim pjesmicama i učenim kri- 
tikama ni ne pominjem, da im ne bi škodilo stećenom književnom renomeu. 

Narodno se je pjesničtvo kod nas do sada slabo gajilo, tako da ne bih 

u tome pogledu mogao, osim Kapića, napomenuti ni jednoga. Može se reći, nije 
se pisalo ništa, ili barem nemamo ni jednog valjanog stručnjačkog djela o 
narodnom gospodarstvu i trgovačkim stvarima. 

Uza sav ovako liepi broj književnika ipak imamo sasvim malo pisanih 
knjiga, na koje bi se moglo uprieti prstom, kao na jedan posebiti odsjek 
ukupne naše književnosti. Prema tome svim ovime naša se knjiga nije do- 
voljno okoristila. Većina radnja pisana je tamo i amo po beletrističkim listo- 
vima ili u prigodnim brošurama, kako to običava prof. Perić. Jedne oveće 
kolekcije nemamo. 

I kad bismo tražili tome uzroka, našli bismo ga u pomanjkanju jednoga be- 
letrističkoga lista kod nas i u pomanjkanju nakladnika i knjižara, koje bi bile 
voljne priskočiti u pomoć književnicima, kao što u neimanju kakove knji- 
ževne organizacije. | 

A sada o tome. 


ill 


Mi smo Hrvati uobće nesrećne ruke s beletrističkim listovima. Tko se 
ne sjeća samo kakvog okapanja i kakovih je uztezanja bilo s ,Viencem“ dok 
ga ne pokopaše. Današnji ,Savremenik“ služi samo kao cimer naprednoj 
književnoj kasti, te za to ni ne odgovara potrebama hrvatskog naroda. Je- 
dinu nadu možemo da još položimo u ,Hrvatsku Smotru“, koja je udarila 
dobrim putem, te se je nadati, da će liepo uspjeti, ako jedino bude imala 
odaziva širom naše domovine. Hrvatsko je, prema tome, neplodno tlo za 
književne listove, ali je Dalmacija još neplodnija. Mi u Dalmaciji dan danas 
uza sav liepi broj književnika starijih i mladjih, kojima bi jedan taki list 
bila književna arena, nemamo ni jednoga beletrističkoga lista, koji bi bio 
zrcalo naših književnih prilika. Reći će se možda da toga ne trebamo, jer 
da možemo, ako hoćemo pisati u ,Savremenik“ i ,Hrvatsku Smotru.“ Po- 
novno iztičem, da je ,Savremenik“ književni list jedne političke farbe i da 
u nj radi toga ne mogu pisati svi naši književnici, a s druge strane, ja sam 
uobće do sada vidio malo dalmatinskih pera u njemu zastupanih. Razum- 
ljivo je, da tko je bliži izvoru, lakše mu je zagrabiti vode. Napominjem samo, 
što mi se inače čini absurdno, da se vidi kakove prilike kod nas vladaju, da 
je lani medju omladinom u Beču bio nastao pokret oko toga, da se pokrene 
jedan književni list zbog toga, jer njihove radnje nadjoše zasluženo mjesto u 
košu ,Savremenika“. Jedina smotra, u koju bismo mogli da udjemo, je , Hrvatska 
Smotra“ i koja će nas objeručke primiti. Toga radi svega mi potrebujemo 
jedan književni list, jer ,Srdj“ ne samo da ne vriedi i da je slavosrbski, 
tako je sredovječno uredjivan, da mu nema prispodobe. Kad bi mi u Dal- 
maciji imali jedan književni list, posvema bi druge prilike, po mome uvjerenju, 
zavladale izmedju nas i ovih iz Banovine. Kako u početku napomenuh, Dal- 
macija je neplodnije tlo od Hrvatske. U njoj je usahnuo ,Lovor“ Katalinića i 
»Lovor“ Cihlata. ,Novi Viek“ u početku je obećavao mnogo, ali prenievši 
ga njegov urednik u Zagreb i svrnuvši stranputice, propade i on. Koliku je 


—_ _ > > 





IZ NOVIJE DALMATINSKE KNJIGE 349 


samo korist našoj knjizi donio ,Novi Viek“. On nam je u Dalmaciji odkrio, 
sada pokojnoga, dra. Miličevića, koji bi se bio jako razvio, odkrio nam je 
Don lliju Ujevića, Sabića i dobrim pjesnikom učinio Dinka Sirovicu, čije 
prve pjesme ,S jadranskijeh žala“ bijahu izpod kritike. Gdje nema prigode, 
nema ni volje. . 

Sbog svega ovoga mi u Dalmaciji neobhodno potrebujemo jedan knji- 
ževno politički list dobro uredjivan, da sredi naše zle književne prilike i raz- 
bistri politički kaos, u kojem se nalazimo. 

.Matica Dalmatinska“ u svoje vrieme bila je počela da izdaje svoj 
» Književni zbornik“, kako ono sada ,Matica Hrvatska“. | u istinu u istome 
bijaše liepih stvari i krasnih razprava, pak propade i to i danas se nalazimo 
u književnoj pustari. 

Nakladničke prilike kod nas su strašne. Mi nemamo ni jednog naklad- 
nika, kako to imaju Talijani, koji bi svojom nakladom priskočio u pomoć 
književnicima. U zadnje vrieme bila je počela ,Hrvatska Knjižarnića“, da u 
svojoj nakladi izdaje knjige. Ali moraše od toga nauma odustati, jer svrha, 
koja je ustanovljena, ne dozvoljavaše joj, da na nakladama gubi. Imamo do 
duše nekoliko knjižara, ali se ni jedna za to ne zauzimlje. , Knjižara Sje- 
meništa“ u-Spljetu uzimlje u nakladu samo nabožne knjige te tim zakrčuje 
put i drugim možebitnim nakladama. Ja shvaćam, da nitko ne želi izgubiti, 
ali svaki je početak težak i za svaki treba žrtava, dok se led probije. 

Dok nije počeo izlaziti ,,Svaćić“ nismo imali ni pristojnoga koledara. 
Pa uprav on je najbolja podloga mojoj Jeremijadi, jer svake godine vidimo 
kako se oko njega okupljaju najvidjenija naša pera. On najbolje vojuje zato, 
da mi neophodno trebamo jedan književni list. 

Nemamo takodjer nikakove književne institucije, osim ,,Matice Dalma- 
tinske“, koja ne odgovara svojoj svrsi. Njezin pravilnik do sada bijaše tako 
primitivan, da ne bijaše moguće toliko puta sazvanu skupštinu obdržavati. 
Na upravi su do sada bili ljudi, kojima svaka čast u privatnom životu, ali 
koji ne mogu po svojoj kulturi, da odgovaraju svrsi za koju su bili posta- 
vljeni. Možda sada ulazkom mladjih ljudi, da se stvari okrenu na bolje. Zašto 
ne bi možda ,Matica Dalmatinska“ uzela u svoju režiju jedan književni list? 
Ili je ona možda zato tu, da je gledamo i čitamo joj samo naziv? 

A što je neoprostivo i najgore, da nemamo knjižica za puk, prosti 
narod. Dalmatinski naš težak, osobito po Zagori, tako je prosvjetno natrag, 
čovjeka srce zebe i strepi za njegovu budućnost. A ipak on nema knji- 
ževne hrane nikakove. On nema sgodnih knjižica, koja bi ga podučila o 
ovome i onome, kako će obraditi svoja polja, koje bi ga u narodnom tonu, 
kao za pučanina, podučila o svemu što se u svietu dogadja. ,Pučki list“ 
nije uredjivan onako, kako bi morao biti uredjivan list, koji služi eminentno 
narodnoj pučkoj svrsi. , Glas Naroda“ u Zadru, bolje odgovara svrsi za 
koju je pokrenut, ali nije razširen osim Zadarske okolice. U čitavom Dalma- 
tinskom Zagorju nema ni jednog iztiska. Na sve strane po selima se osnivaju 
pučke blagajne i štedionice a narod ne zna što je to. Da imamo jednu instituciju 

ili nakladnika za pučku prosvjetu, koju najživlje trebamo, mogla bi ga sgodno 
podučiti i o tome. 

U Dalmaciji imamo i umjetnika, o kojim ću prigodno govoriti, a koji 
se tek poslie koje izložbe spominju, dočim kad bi imali književni list moglo 
bi se to i češće učiniti. U Dalmaciju se je počeo uvlačiti tudji kapital i to 
ne na hiljade, nego na milijone i koliko je to dobro u toliko je zlo po 
narodno čuvstvo, jer se kapitalom uvlači i tudji elemenat. A svemu tome mi 
bismo mogli odoljeti, kad bi bili oboružani prosvjetom, za koju treba sve, 
što sam ovdje prije napomenuo. 

Kako sanirati ove neprilike? 

Trebalo bi, da se naši književnici organiziraju u posebnu skupinu ili da 
se pridruže ,Matici Dalmatinskoj“ te pokrenu književni list, filiala kojega 
imala bi zadaću izdavati zgodnih knjižica za puk. Naši knjižari morali bi 
uzimati i ako u početku risicando, književna djela u nakladu, a naši bogatiji 
ljudi morali bi novčano da unapredjuju sve ove podhvate. Dalmatinski novac 
morao bi se združit, da promakne trgovinu i industriju, da iztjera tudji kapital, 
da zemlju obogati e da i njena književnost bude bogata. Kad se nadjemo u 
takvom položaju, omogućiti ćemo književni saobraćaj, još jači, izmedju nas 
i braće u Banovini. Listovi će nam služiti za križanje ideja a stvarna podloga 
za reinkorporaciju ostvarivat će se malo po malo. Narod ćemo podignuti 
moralno i materijalno, jer ćemo mu dati zdrave duševne hrane i naučit 
ćemo ga kako da u svoju korist barata svojim imetkom i svojim dobitkom. 
Književno sdruženje izliečit će naše političke razmirice te ćemo se naći 
svi zajedno gdje bijasmo pred šest godina. 

Ne pospješimo li oko uredjenja naših književnih neprilika, poslije nego 
sam iznio u kratkim crtama svu našu golotinju narodnu i aristokracije, 
reći ću poput junaka u ,Afrikani“: ,,Juvano Cantavo“. 


SREĆKO PERIŠIĆ 


CRTE, POTEZI | STRUJE ČESKE KNJIŽEVNOSTI 


(Nastavak) 


VII 
Neočekivani procvat česke književnosti 
(Čech, Vrchlicky, Zeyer.) 


Borba za politička nastojanja Čeha u sedamdesetim godinama nije pro- 
uzročila samo narodnji, već ponajglavnije literarni uzmah. 

Izhodište književnoga pokreta, kojemu bijaše korien u težnji za neogra- 
ničenim razvojem duhova, bio je almanak ,Ruch“ (1868.), oko kojega se 
uhvati kolo mladih sanjara. 

Ovo kolo pjesnika osobito je naglasivalo birani oblik. Ne jednom se 
tu opažao tudji upliv, naročito francezki i poljački. 

Znanstveni naraštaj, iz kojega proizadjoše neki sveučilištni profesori, 
razvijao je u družtvu Slavija“ nadobudnu djelatnost. Utemeljenje česke 
universe u osamdesetim godinama dalo je povoda njegovanju znanstvene 
literature, a kad je česki mecena Josip Hl4vka stvorio česku akademiju 
umjetnosti i znanosti, to je još većma podkriepilo znanstveno nastojanje. 
Bezbrojni časopisi šire prosvjetu u puku, a naknadatelji se poduzetno druže 
s tim smjerovima. 

U osamdesetim godinama cieli preobrat prouzroči spor o pravo- 
valjanosti  Kralodvorskoga rukopisa; politički i literarni život u tiesnim 
se nalazio odnošajima s tim sporom. Možda se je onda u tom nastojanju 
išlo malo predaleko, nu ta oluja pročistila je zrak i osvježila česku knji- 
ževnost. U Českoj počeli su prijanjati uz ruski realizam, stvori se posebna 
politička stranka, kojoj bijaše osobiti zadatak, da njeguje tu vrst književnosti, 
a valjanim prevodima znanstvenih djela obogatili su svoju literaturu, umnožila 
se je i bujno procvala česka književnost. Pravi pjesnici djeluju u raznolikim: 
granama poezije. | roman uspieva. 

*k 


Svatopluk Cech (1846) U osamdesetim i devetdesetim godinama sa 
Svatoplukom Čechom sve je simpatisovalo, čemu bijaše uzrok sadržaj i duh nje- 
govih pjesama i novela. Vidjelo je u njemu vrhovnog pastira, neposrednoga 
tumačitelja duše českoga puka, jer je znao izreći, što je svakoga tištilo, a 


352 HRVATSKA SMOTRA 


tako je sve uzhitio, elektrisovao, kad je uznositom dikcijom otvorio si srdce. 
Bogatom, šarolikom maštom, sjajem boja u risanju, vanrednim, izvrstnim 
prispodobama izvojštio je sebi Čech pjesničku palmu. Uz visoki zamašaj 
zadivljuje nas pjesnikova dojmljiva istinitost i dubljina čuvstva u poetskim 
njegovim djelima. 

Na početku svoje pjesničke staze volio je obradjivati patriotske sujete 
sa romantičkim zadahom, ali svako mu djelo nosi pečat nutrnjeg osvjedo- 
čenja. Sveto oduševljenje i pravedan gnjev struji iz vrela uzletnih misli 
pjesnika. Ni traga rječkanju, ni bahatom govorkanju — što plamti u duši 
mu, prodire iz nje uzletnim govorom. | političke mu pjesm * potekle su iz 
uvjerenja. Makar ove pjesme i ne bile tolike visoke umjetničke ciene kao 
»Jutrnje pjesme“ i ,Nove pjesme“, ipak su probudile na tisuće spavajućih, 
a uzdrmale ine tisuće iz njihove letargije. ,Pjesme roba“ uzhitile su cieli 
narod, a sjajna im posljedica bijaše 28 izdanja. 

Za epske je svoje pjesme Čech često crpio sujet iz česke povjesti. 
»Adamiti“, romantički ep, koji opisuje život ovih vjerskih snatrilaca, osigurali 
su Čechu, jedva što se pojavi, častno mjesto u českoj literaturi. — Veličajni 
i na širokom temelju izvedeni je pjesnički proizvod ,Dagmar“, koji opisuje 
udese kćeri Ottokarove, udavši se za danskoga kralja. Njezin put u novu 
joj domovinu pruža pjesniku povod, da naslika nesretan udes Obodrita, koji 
su nekoč obitavali otok Rigu. ,V4clav z Michalovic“ (pl. Michalovic) odgaljuje 
donekle zastor sa najžalostnije i najtužnije periode česke povjesti, sa dobe 
poslje bitke na ,Bilć Hore“ (na Bieloj gori). Poemom ,Žižka“ slavi tog 
českog junaka i slobodoumnika, dočim u ,Rohaču sa Siona“ i u drugim 
manjim pjesničkim proizvodima proviruje njegova ljubav za husitičku periodu. 
Medju njegovim lirsko-epskim pjesmama osobito se iztiče ,U sjeni lipe“ ; 
veličanstvenim pak idejama obiluje ,Europa i Slavija“. Poetske tvorine sa 
Kavkaza zadahnjene su takodjer romanticizmom, a pozna se njihov upliv 
orienta, što ga je pjesnik proputovao. 

I žica socializma čas do časa zazuji u Čechovoj poeziji, kao n. pr. u 
početku zaplienjenog lirsko-epskog poemata ,Kovar lešetinsky“ (Lešetinski 
kovač), koji je u tisućama pisanih eksemplara kolao po rukama cielom 
Českom ; stavljenog na muziku, sav ga je narod pjevao. Čechovljeva čista 
lirika u početku njegova stvaranja, dade se prispodobiti sa poezijom Rusa 
Lermontova. 

Kasnije, u svojoj ,Molitvi Nepoznatomu“, u ,Jutrnjim pjesmama“ i u 
»Novim pjesmama“, uzvio se je Čech na samosvojnu, izvornu, poput kla- 
sičkih kipova izklesanu ličnost vanredne snage i moći. | satira te humor 
bane se u njegovim pjesmama. U basni ,Prvosenky“ (Gudci = primule = 
petrklič) razglaba pjesnik nestašan pojam ,sreća“ U ,Velik4n Velikanovič“ 
i u drugim poezijama, naročito pak u ,Broučkyadama“ (Kukciada) kao 
takodjer u ,Slikovitom putovanju po Českoj“, žigoše slaboće narodnjega života. 

Ovime Svatopluk Čech stoji pred nama i kao prozaista, koji je podao 
prave dragulje svojim malim, laganim pripovjedkama, novelama i podlistcima. 

Čech voli uzimati sujet iz života, ma ga i uviek ne izradi čisto realistički. 
On je českoj prozi to, što je Puškin ruskoj. Slog mu je savršen, a isto je 
takovim majstorom u stihotvorstvu. Česku je literaturu obogatio heksa- 
metrom, prianjajućim češtini. 

Kada rekosmo o Nerudi, da je vladao mnienjem u Českoj, to možemo 
Čecha označiti govornikom českoga srca; on je odabranik, koji u ime 
svojega naroda nadje pravi izraz za bol i sjetu, što muče srce naroda, a 
muke mu i patnje dosižu do sdvojnosti. | tako možemo reći o tom velikom, 
plemenitom mužu s nepokolebivim, uviek sebi vjernim značajem: , Tisuće 
ih je oplemenio i uzdignuo, nikoga nije pokvario“. 


*k 


U godinama sedamdesetim, kada je sve hrlilo za obćom prosvjetom, 
utemeljen je ,,Lumir“, jedan od najznamenijih časopisa, jer se uza nj savilo 
kolo pjesnika, iz kojega proizadje gorostas te vrsti: Jaroslav Vrchlicky. .Rodio 
se je 17. veljače 1853. na putu izmedju Louna i Slanoga. Isti se slučaj 
desio Mickiewiczu te Thorwaldsenu. 


Dok je Frida (E. Frida pravo mu je ime) u više gradova Česke po- 
hadjao gimnaziju, stupi u sjemenište, iz kojega predje na studije filosofije 
(1873.—1875.). Kao odgojitelj grofa Montecuccoli-a proživi godinu dana u 
Italiji. Boravak u klasičkoj zemlji u veliko je uplivao na vedru, čistu narav 
pjesnikovu. Tu su i njemu oživjela drevna božanstva, a pravi umjetnički 
proizvodi djelovahu na prietljivu mu dušu. Temeljitije proučavao je sredo- 
vječnu i modernu talijansku književnost i umjetnost, a dublje i temeljitije 
zadobio je shvaćanje za romanske literature u obće. 

Vrativši se u Česku, postade najglavnijom podporom ,Lumirova“ kola. 

Od godine 1892. kad je Vrchlicky postao začastnim doktorom i profe- 
sorom modernih literatura na českom sveučilištu, djeluje takodjer kao kritičar 
i literarni povjestničar. U svojstvu tajnika IV. razreda česke akademije znanosti, 
uredjuje znamenitu sbirku prievoda, a vanredno i obsežno mu je razvita 
djelatnost kao pjesnika, spisatelja i urednika. Radi toga pade mu u dio 
odlikovanje za člana austrijske gospodske kuće. 


Dandanas Jaroslav Vrchlicky je najplodniji universalni pjesnik, lirik i epik, 
s kojim se ne može prispodobiti nijedan danas živući pjesnik. Pjesničko mu 
carstvo ne pozna zemaljskih medja, duh njegov juri vasionom povješću čovje- 
čanstva. Hrli natrag u kaos, pati paklenske muke s angielom, koji nije mogao 
gojiti ljubav prama ženi; boravi u indijskim pokrajinama, da sazna budhi- 
stičku mudrost, probrza perzijske vrtove ruža i bane u Kraljevstvo ljubljene 
Antike, k starim bogovima i klasičkoj umjetnosti, koju oživljuje svojim dahom, 
zaronjuje u tajnosti, u sjaj i sjene česke prošlosti. 

Zamamljuje ga ciela epopeja čovječanstva s Isusom na čelu, a on ju 
uzveličaje. Svoje -.čare odkrivaju mu prašume i južni nasadi palma, kao i 
divne njive kraljevine Česke. 

Sad je sav zaronio u nordičku priču, pa eno ga kako podcikuje, smije 
se i plače s pastirom, prenosi nas u dobu troubadoura, uzkrisi Cida Rolanda, 
predočuje nam nastojanja i meditaciju najznamenitijih poeta sviju velikih 
literatura, a sve odnošaje života shvaća zdravim jezgrovitim prosudjivanjem. 
U svojoj humanosti shvaća sve i oprašta sve. Bogata mu, lahko se budeća 
mašta, prodire u sve i svojim čarom pozlaćuje sve, naročito pak obasjava 
ljubav prama ženi. 

U mladosti mu ljubav prama ženi bijaše za nj moćnom polugom preki- 
pujućega života i prirodjene mu vedrine duha. Kasnije istom potamni sjaj 
boja prelazeći u ,sivo“ a u posljednje pak doba od časa do časa zazuji mekani 
zvuk odanosti i onaj žuhkoga izkustva. Ne mareći za neprijateljska zadirki- 
vanja, koraca Vrchlicky kao junak u daljinu i u visinu, a kip mu raste i 
raste sve do nedogleda, do nekonačnosti; a opet srce mu rado prianja i 
privine se uz drago mu biće. Evo sad ljubi i cjeluje u zdravoj, naravnoj 
osjetljivosti, a čas za tim filosofira kao učenjak, riešava znamenita pitanja, 
crpi mudrost iz vrela života, vjere i filosofije, uronjuje duhom u misterije 
starih legenda, živi sa starim klasicima, ćuti sa umjetnicima, bratimi se 
s Dante-om i Petrarcom. Svaki mu ma i: najmanji utisak dozuji poetički. 
Najbolji dokaz pruživosti njegova duha jesu ,Potonje poezije“, koje pružaju 
Česima novi pogled u tudje literature. Vrchlicky je pjesnik, kojega je duša 
čeznula za tim, da se napije ,iz cieloga mora ljepote“, kako reče sam o 
sebi: ,Oluja i mir, sanje i tlapnje, radost i bol, pakao i Eden, razkoš i 
ledenilo“ — što godj valovi života donose, sva je ona čuvstva preporodno 
vratio u svojim poezijama. Kada pak čarobnica Noć na svom stanu počme 
tkati misli, Vrchlicky nastoji, da zahvati bitnost života. 

Po svojoj je ćudi ovaj velikan medju pjesnicima svjetogradjanin, ako- 
prem je uporabio u svojim djelima i česke sujete. U pjesmama iz domovine 
kao da ne kazuje sve svoje biće. Vanredna mu ljubav k rimskomu klasicizmu 
i romanskim književnostima kao i židovskomu svietu, ostavila je duboke 
tragove u njegovim pjesmama. Hoćemo li ih pojmiti s užitkom i razumievanjem 
valja nam biti uzhićenima za čistoću antike i klasicizma. Njegove pak lirske 
pjesme prave su valovite struje njegove nutarnjosti. Raznolikošću i bogat- 
stvom fantazije Vrchlicky se približava obožavanomu svom uzoru Victoru 
Hugo-u, mirom pak i jasnoćom Gothe-u. Mnogobrojne sbirke lirskih pje- 
sama koje su uz naičudnovatija imena jurile svietom, pravi su i najčišći biseri 
pjesničtva. K ovima pridružuju se epske pjesme širega ili užega sadržaja, 
legende i miti, u kojima dužan polaže tribut i českome duhu. Tako je u 
»Legendi o svetom Prokopu“ znao spojiti pitanje narodnje sa religijom, a 
veoma nježno i s ljubavlju. Veličajnošću u savezu sa shodnom dikcijom, — 
uzvišenošću strasti i pripadnom epskom širinom umije pjesnik u čitaocu pro- 
buditi uzvisujuće nadahnuće. U romantičkom eposu ,,Šarka“, odsieva jedan 
dio českoga bajnoga svieta, u kojem čar ljubavi svlada česke amazonke. 

Svojim ,,Baladama“ Vrchlicky sada zamienjuje Nerudu. Ove balade od- 
govaraju najbolje českomu duhu, Pravu sliku hebrejske filosofije podaje 

dramatski epos ,,Bar Kochba“, i još ine poezije, kao što drama ,,Mudrost 
rabina“. Divna, nesavladiva tvoriva sila probija kod Vrchlickoga na polju 
drame. 

Napisao je već preko trideset drama, crpeći za nje sujete iz antike, iz 
českoga pa opet iz života tudjih naroda. Vrchlicky podaje uzor klasičke 
česke drame u ,,Noć na Karlotynu“, koja je prevedena na njemački i hrvatski. 

Kao prevoditelja Vrchlickyeva je djelatnost vanredno znamenita. Českoj 
književnosti poklonio je najveće poklade od po prilici deset literatura. Svojim 
zemljacima širom je otvorio vrata u neizcrpivo bogatstvo najkrasnije poezije 
romanskih, njemačkih i slavenskih literatura. Tu valja osobito naglasiti Mic- 
kiewiczeve ,,Dziady“. Uz to umije podati tudja djela sasma u njihovom duhu 
i koloritu, pa i istim stihomjerom. 

Tičući se formalne strane njegovih poezija, ni srok ni stihomjer ne čine 
mu ni najmanjih potežkoća. Divna je njegova vještina, pače majstorija u 
svladavanju jezika. Stihove tudjega jezika s mjesta podaje poetski u jeziku 
českom. Sve vrsti stihomjera za uvieke je udomio u jeziku českom. 

Isto takav majstor je Vrchlicky i u slogu nevezanom. Izdao je sbirku 
kratkih pripoviedaka ,,Bojadisano crieplje“, (Barevnć stfepy), koje je prevelo 
i na njemački. 

Osobito znamenita su njegova literarno -historička djela, u kojima se 
razpravljaju i prosudjuju literarni proizvodi tudjih, ali i česke književnosti. 
Znanstvena kriepkoća i čistoća mnogokojih mu študija pribavila njegovu pro- 
sudu vanredno štovanje. (Nastavit će se) 


MARA FABKOVIĆKA 


. STARI PLAMEN 
ROMAN IZ SAVREMENOG HRVATSKOG ŽIVOTA 
(Nastavak) 


Evo su već i tri dana prošla, što Andrijevića nije bilo kod Olge. Možda 
je tomu krivo i ovo tmurno i kaljužasto zimsko vrieme. Ne pada ni snieg 
ni kiša, već neka susnježica, pa stvara dosadno blato i vodurinu po ulicama. 
Tako podjedno tri dana. Nebo je gotovo crno od oblaka, koji kao da se 
nikad ne će razgrnuti: tako su se skupili i nadvili nad Zagrebom. 


Smračivalo se već odmah po podne, a Andrijević umjesto da ode Olgi 
na običajan domjenak, zapalio bi svjetiliku u svojoj sobi i ostao kod kuće. 
On joj je bio rekao, da valjda nekoliko dana ne će moći doći, pošto se 
mora intenzivno baviti s nekim poslom, za koji još nema prave odvažnosti. 
Na njezino pitanje, kakav je to posao, nije joj sve na tanko izpripovjedio, 
ali je dao dosta toga naslućivati. ,Moram se upravo zatvoriti u svoju sobu 
i ograditi se knjigama“ — govorio je Andrijević Olgi razstajući se od nje 
— ,samo dok dodje za to pravi čas, da jednom sjednem za stol. Onda me 
ne će nigdje vani biti, pa ni kod tebe. Radi se o nekim političkim člancima, 
što ih kanim napisati u najkraće vrieme“. 

— Pa zar to mora biti tako naglo? | baš sad. Sad, kad nam je tako 
liepo zajedno. 

— Mora... Mora... 

— [ ne razumijem, da ti ipak ne bi mogao na čas skočiti do mene! 


— Dakako da bih mogao, ali to ne bi bilo .na čas“, već na dosta 
dugo vrieme, jer vidiš i sama, kako sam rado uza te. Kad pak odem od 
tebe, onda sam u tako ugodnoj dispoziciji, da najvolim snatriti ne radeći 
ništa ili zabavljajući se čitanjem. U jutro sam u uredu i tako mi ode dan. 
Najvolim pak raditi u predvečerje i u noć, zato ćeš morati shvatiti i ne srditi 
se, ako koji put i ne dodjem. 

— Samo ako nije koji drugi razlog tomu... 

— Drugi razlog! Ženske uviek pomišljaju na drugi razlog. Ne, Olgo, 
tako je, kako ti velim i baš ti članci, ti, što ću na njima raditi, imaju da 
budu odlučni. 

— Vjerujem ja tebi, Andrija (Olga je zvala Andrijevića od neke šale i 
dragosti Andrijom umjesto Antunom), pače držim, da sumornost na tvom 
licu potiče od zamišljenosti, od duševnoga rada... ali ipak — znaš i sam, 
kako čovjeka više put snadju čudne misli, pa tako i mene. Više puta mi 
se čini, da me ipak ne voliš. Onako podpuno ne voliš. Čim se malo smrkneš, 
pričini mi se, da ti je kao žao, što smo ovako zaljubljeni. 


— Krivo mi činiš. Ti znaš, da te volim, a znaš i to, da kad te ne bih 
volio, da se ne bih mogao pretvarati, već da bih ti to i rekao. Moram reći, 
prije nisam toliko za te osjećao, koliko ovo posljednjih desetak dana, koji 
su nam tako ugodno prošli u intimnim domjencima Jako sam te zavolio 
i kadgod pane sumrak, u mene nema mira i ja moram do tebe. Ali javlja 
se, da tako rečem i savjest. Savjest s nerada. Neko prekoravanje samoga 
sebe. Ja već mjesec dana, Olgo, ne radim ništa; a bez rada ne mogu biti. 
Ideje dolaze, ovladaju sa mnom i ja se ćutim obvezanim, da ih ostvarujem, 
da radim na njima. 

— Da, to je uviek ono kobno, da se sred ljubavnih užitaka javljaju 
ovako osbiljne misli. Baš kao da zavide čovjeku! Ipak, ja po svojem slabom 
političkom razumievanju, ali bar prema otčevu pripoviedanju mislim, da si 
ti dosta radio i namučio se, pa da bi se mogao odmarati i više nego mjesec 
dana. A kad taj odmor još i ljubav traži... 


— Sve si ti to liepo rekla, Olgo, ali ima posala, koji gube vriednost, 
ako se s njima oteže. A ovaj moj posao nije obični, nije ni iz daleka nalik 
onima dosad! To je nešto novo, posebno, neobično. 


— Oho! A ja ne bih smjela znati, što je. 


— Ne još. Kad bude sve gotovo, onda ćeš znati. Ima neki čar u sebi, 
kad se nešto najprije u otajnosti radi, dok se podpuno ne izradi. Ali kad 


bude sve gotovo — i Andrijeviću bljesnuše oči. 
— A ne smijem sbilja ništa znati? Radi se dakako o politici. 
— Da. 


Andrijević zamuknu naglo. Onda se ustane i stane pred Olgu, uhvati 
je za obje ruke i živo joj pogleda u oči: 

— Olgo, koješta nam budućnost krije. Reci mi, kad bi nastupile kakove 
promjene, kad bih ja na primjer sbog svoga uvjerenja stradao — razumiješ —, 
bi li tii onda... 

— Bi li te ljubila? Pa dakako! — Ona je naglo zarumenila i pogledala 
na stranu. — Dakako! Ali to je smiešno o tom govoriti. Ti — mi ne možemo 
stradati. To je smiešno. 


Andrijević nije bio zadovoljan s ovim odgovorom. On je očekivao nešto 
drugo. Onaj pogled Olgin na stranu imao je u sebi nešto tudje, nešto tako 
daleko od svih njegovih snova. Da ga je ona shvatila, morala bi drugačije, 
požrtvovnije, odanije govoriti, približiti se k njemu, a ne ovako, tek što mu 
se nije u lice nasmijala! Njemu i njegovim snovima! 

S mrakom u duši razstao se taj put Andrijević od Olge. A čudno mu 
je, da u ona tri dana, što je kod kuće, nikad nije osjetio čežnje za Olgom. 
Dolazili su sati predvečerja, dolazili i prolazili, a da se Andrijević ništa nije 
uznemirio. Ostao je u svom stanu. Možda je tomu — opet misli Andrijević — 
krivo i ono blatno vrieme vani, a kod kuće je tako liepo! Svjetiljka krasno 
i punano svietli a na stolu knjige i papiri, što su već nekoliko godina bili 
kao zaboravljeni u ormaru. 

Da, knjige i papiri! Stare knjige i stari papiri! 

Andrijević se naime poslie razstanka s Markovićem stao živo zamišljati 
u ono krasno vrieme, kad je punim zanosom kao sveučilištarac u družtvu 
svojih starčevićanskih drugova počeo politički raditi. Sav upravo opojen 
mladenačkim uspomenama nastojao je naći sve ono, što ga je sjećalo te 
dobe. Pretražio je i razkapao zaboravljene pretince po ormaru i pisaćem 
stolu, pa ga je i najmanja stvarca zanimala. Bilo je tu svezaka djačkih 
listova, koji dakako nisu doživjeli ni jednoga godišta ; bilo je brošura, knjiga, 
proglasa, letaka, mnogih članaka u rukopisu, nacrta, bilježaka, pače i pjesama, 
Njegovih, Andrijevićevih pjesama, nigdje neizdanih, nikomu  nečitanih! 
Andrijević je nekom pobožnošću pribrao sve te papiriće i stao čitati poslie 
toliko godina svoje rodoljubne pjesmice. Bilo ih je neko dvadesetak. Mnoge 
mu se od njih čine sada nekako naivne, ali u ono četiri ili pet ima snage i 
iskrenosti. On se sada čudi, koliko je onda u njegovoj mladoj dobi bilo u 
njega vjere u ideale svoga naroda. Makar se i stoputa reklo, da je to 
naivnost, ali njemu je ipak milija i ta naivnost, nego ona praznina čuvstava, 
do koje ga je dovelo njegovo naprednjačtvo. Kozmopolitizam i indiferentnost 
prevukla se kao paučina preko njegova srdca i treba ju odstraniti. Svom se 
dušom Andrijević prenio u te svoje pjesmice, a u ovakoj dispoziciji spjevao 
i jednu novu, bolju od ovih svih, ali jednakim žarom nadahnutu, koju je 
nazvao ,Stari plamen“. Posve jednostavnim a krepkim stihovima oslikao je, 
kako mu se u dušu vraća plamen staroga rodoljubnog zanosa, kako ga 
proniče svega dozivljući mu opet mladenačke snove ; vraća se poezija majčina 
krila i rodnoga sela, vraća se on k sebi. Andrijević je bio zadovoljan 
sa svojom pjesmom, pa ju je odlučio zajedno s nekim izabranim prijašnjima 
prvom sgodom objelodaniti. To, što je njegov duševni preporod, kako ga 
je on nazivao, započeo s pjesmom, to ga je osobito veselilo. Ta zapravo i 
jest pjesnički taj njegov povratak k starim idealima. 

Dakako, da je tom prilikom izkopao iz zaprašenih pretinaca i Djela 
svoga ideala iz mladosti: Antuna Starčevića. Ponovno je sad čitao iz njih 
značajna mjesta, što ih je bio nekad podcrtavao i znao gotovo na izust. 
Sve malo po malo dao se na dublji studij nekih važnijih spisa i saborskih 
govora Starčevićevih i pred njegovim se duševnim okom otvarao sve veći 
i jasniji politički vidokrug. Mnogo šta, što mu u mladosti i nije bilo pravo 
jasno, sad mu je sinulo kao objava i sve se više uvjeravao, koliko je filozofije 
i snage stila u ovoga čovjeka. Koliko poznavanje ljudi, pogleda u budućnost, 
a nada sve koliko značajnosti i jake ljubavi za narod! 

Andrijević se upravo nije mogao odkinuti od tih knjiga, a kad je 
najglavnije proučio, zamislio je niz članaka pod naslovom:  ,Budućnost 
hrvatske misli na starčevićanskom programu“ i svom se dušom dao na 
izradbu ovoga svog najnovijeg rada. Sve ono, što j€ već dugo u duši svojoj 
osjećao ovo posljednje vrieme, sve mu je sinulo novim svjetlom ; ideje same 
navirale, vezale se jedna o drugu, i padale na papir tako hrlo i prirodno, 
da ih je jedva perom stizao. Pisao je svaki dan i dugo pisao čuvajući 
rukopis, da ga pokaže Markoviću, kad se vrati iz Praga. Pohvalit će mu se, 
što je sve učinio u to vrieme, a onda — onda će te članke objelodaniti u 
kojoj starčevićanskoj novini ili smotri, pa i — podpisat će ih. Zašto da ih 
ne podpiše? Tako će barem najedanput obračunati sa svim dosadanjim 
zaprekama i vezama, što su ga smetale! 

Jednoga se dana Andrijević prekapajući namjerio na jedan smotak listova 
omotanih trobojnom vrbcom.  Zadrhtao je i sjetio se, da su to listovi od 
nekadanje njegove Ljube. Naglo je pretrgao vrbcu, a iz omota su poizpadali 
na rubovima već požutjeli listovi i — fotografija. 


VII 

Fotografija ! 

Mala, nježna, obla glavica s djetinjim pogledom i dobrim izrazom u licu. 
Gusta se kosa ovila oko glave, a Andrijević se sjetio, da je ta kosa bila 
meka i crna. Crne su bile i oči. On se sjeća, kako ju je jednom poljubio 
u oko, a to se oko pod cjelovom kao pomicalo, da se orosi sa suzom. 

Ljuba! Koliko uspomena ! 

Andrijević, kad povrati u duši sve one časove, što ih je doživio s Ljubom, 
mora sam sebi priznati, da nije nikad u ljubavi uživao kao baš tada. Ova 
ljubav s Olgom nema ni iz daleka onoga čara bezazlenosti i djetinjskoga 
veselja, što ga je bilo kod Ljube. Jer: ova je ljubav ipak na koncu konca 
proračunana i radi se tu o braku, dok Ljuba i on nisu ni mislili na _ kakav 
brak. Ljubili su se onako, kao golubovi, kao dvie duše, koje su se u prvoj 
svojoj mladosti našle zajedno i osjetile, da im je liepo zajedno, bez ikakvih 
pomišljaja na budućnost. Najviše se Andrijeviću svidjela u Ljube ona odanost 
i požrtvovnost, s kojom bi bila pripravna za nj sve učiniti. Bilo je gotovo 
u nje više štovanja nego li ljubavi i Andrijeviću se koji put činilo, da se 
Ljuba pače ponizuje pred njim, pa ju je za to i tiho prekoravao. Više puta 
ga je i pozdravljala prva, a najveselija je bila, ako ga je mogla čim poslužiti: 
donieti mu što, prepisavati kakav članak ili slično. Kako joj je mati bila 
siromašna i zabavljena poslom, Ljuba je Andrijevića višeputa sama podvorila, 
a sobu je njegovu poslie uviek ona pospremala i osobito se veselila, kad 
je mogla porediti njegove knjige u ormaru ili na pisaćem stolu. Budući da 
joj je Andrijević prepustio u tom sve na volju, osjećala se ona u njegovoj 
knjižnici kao kod kuće, pa je ovakom brigom privezala jako Andrijevića 
uza se Odatle zapravo i počinje njihovo prijateljstvo, a poslie i ljubav. 

Nikad poslie ni kod jedne žene nije imao Andrijević toliko uvjerenja, da 
ga ljubi, koliko kod Ljube. Ona to naprosto nije mogla ni sakriti, pa kad 
su poslie postali intimniji u razgovoru i u ljubavi svojoj, priznala mu je 
Ljuba, da tako valjda nikoga ne će ljubiti kao što njega. U svojoj naivnosti 
govorila mu je, da mu ništa ne bi mogla uzkratiti, da bi pošla s njim kud 
god hoće, a onda bi redovno tužno završila, kako ona zna, da je on ne će 
dugo ljubiti; ta, ona mu se — govorila je Ljuba — čini za cielo odviše 
djetinjastom ! 

Pa u istinu, da je Andrijević bio čovjek lakouman ili bezznačajan, mogao 
bi bio lako zavesti tu djevojku, koja mu se podavala svom svojom odanošću. 
No ona mu se smilila s tim više, što je bila sirota više manje sebi prepuštena 
a tako dobra u srdcu. Kad bi je zaveo, s tim bi se kao pošten čovjek 
obvezao, da ju oženi, a na to još nije mogao misliti Andrijević. Istina vidio 
je bio Andrijević u Ljubi veliku dobrotu i požrtvovnost, ali ipak činila mu 
se ona preslaba i premala, da izpuni onakovo mjesto u njegovu životu, što 
ga je on o svojoj budućoj ženi u duši pomišljao. Andrijević je naime u toj 
dobi odlučio bio ili da se ne će uobće ženiti ili ako se bude, da mu mora 
žena biti pripravna na sve žrtve i patnje, što i njega budu zadesile. Kako 
se odlučio za političku borbu, slutio je, da će stradati, a Ljuba kao družica 
u tom stradanju činila mu se preslabom. Eto, to je bio razlog, zašto je 
Andrijević prekinuo ovu svoju mladenačku ljubavnu idilu. 


Težko mu je to bilo dakako, ali on je u svom rodoljubnom zanosu 
upravo tražio žrtava i pregaranja, pa je rado podnosio, i ako ga je bolilo, 
ubijanje prve svoje ljubavi. Kad se sad Andrijević zamisli u te svoje mlade 
dane, sam se u sebi divi, koliko je bilo tada u njega jakosti i vjernosti 
svojim načelima. Doduše, možda je i krivo činio Ljubi, što ju je smatrao 
sebi nedoraslom. Možda bi ju ipak bio mogao danas sutra odgojiti za sebe, 
možda bi i u nje bilo jakosti za žrtve i pregaranja! Nije bio posve siguran 
i eto volio se odreći tih užitaka, nego li da se eventualno ogrieši o svoje ideale. 


A ipak, možda je ipak krivo učinio Ljubi! Ili zar će mu Olga možda 
biti jača podpora u njegovu budućem radu? Hoće li ona razumjeti preokret 
njegov politički, hoće li ga uobće ljubiti, kad sazna za njegov korak? Ne 
će li joj to biti ,smiešno“, kako je rekla posljednji put, kad su se razstajali. 

Čitavo jato nesredjenih misli navaljivalo na Andrijevića. Ovaj jaki spomen 
na Ljubu sve je kao uzbunio. Kad te dvie žene pomisli u duši jednu pored 
druge, što dalje misli: sve mu je čudnije. Ljubi jednu, a ljubi i drugu; 
svaku s posebnom ljubavi. Ipak Ljubina mu slika izlazi idealnijom, nježnijom, 
vjernijom — a baš tako liepo pristaje njegovoj sadanjoj dispoziciji, u kojoj 
vraća natrag svu svoju mladost proživljujući je ponovno. 

Pa zašto da ne obnovi i tu ljubav?! 

Andrijević se nasmieši na ovu misao i stane ogledavati one male listiće, 
što mu ih nekad pisala Ljuba. Čitajući sjetio se Andrijević svoga rodnog 
kraja, kud su ti listovi dolazili, a on ih tako željno čekao. Obično bi svaki 

Ljubin list spremio ne otvorivši ga odmah, a onda bi otišao u vrt i tu 
lagano uživajući pomalo otvarao i čitao redak po redak, polako upijajući 
svu onu poeziju Ljubinih čuvstava. Onda bi čitao po drugi i po treći put 
i istoga joj dana odgovorio. 

Sad je čitao redom sve list za listom. Oni prvi bili su kratki i još plahi, 
a oni kasnije sve dulji i žarči. ,1 onda, kad ti svoju Ljubu zaboraviš, i onda 
kad te život ponese _drugamo, ostat ću ti vjerna u srdcu, zalievajući makar 
i suzama ovo moje cvieće prve mi i jedine ljubavi. Znam da više nikoga 
ne ću moći tako ljubiti, kao tebe. Nikoga! A znam i to, da ne ćemo biti 
uviek zajedno. Slutim upravo to. Ta, bilo bi i odviše sreće. Čitala sam 
negdje, da prava ljubav nema na zemlji sreće, baš zato, jer je prava i 
jer je vječna.“ 

Na ovom je listu vidio Andrijević tragove suza i bilo mu je neizkazano 
težko. Ostali su listovi odisali takodjer ovakom tugom i ovakom ljubavlju. 
U onim posljednjim, gdje se od njega dieli i gdje prima njegovo prijateljstvo 
umjesto ljubavi, ima više misli nego li čuvstva. Vidi se, da je pregorila ko- 
načno sve, pa ga moli, neka joj i dalje piše — kao prijatelj. Andrijevića je 
osobito zanimalo, kako se ona snašla u tom, da moraju prekinuti ljubav. 
Ona je razumjela njegove razloge, nije se srdila na nj, već mu je pače da- 
vala pravo. ,Znam, gospodine Andrijeviću, da ste sve dobro promislili, prije 
nego ste mi pisali i ja sam se ponovno uvjerila o Vašoj plemenštini. Ili ste 
me držali tako slabom rodoliubkom, da ne bih mogla makar i ugušiti svoju 
ljubav, ako to stvar domovinska traži. Ja ću doduše i nadalje sačuvati u 
srdcu svoju ljubav za vas, ali ću znati i poštivati vaš korak. Imate pravo : 
naša bi zajednica bila zapreka vašemu radu, pa kako smo oboje siromašni, 
samo bi se patili i vaši bi se liepi snovi razbijali. Razumijem ja to sve dobro 
i rado ću izpiti tu gorku čašu. Podat ću se svome zvanju, bit ću učileljica, 
kušat ću da i ja učinim svoje budeći u mladeži hrvatsku sviest — onako, 
kako ste me vi učili za onih nezaboravnih zimskih večeri. A bit će mi mila 
utjeha, budem li čitata i čula, kako vi u svom radu napredujete, kako se 
borite, kako stradate za pravaška načela! Hoćete li se tada sjetiti male Vaše 
Ljube, koja vas je ljubila, a nije vas smjela ljubiti?“ 

Andrijeviću se zamutilo oko čitajući ove posljednje listove. Ta, on se 
poslie u životu nije nikad namjerio na ovakovu dušu. Lud, lud je bio za- 
pravo, kad nije mogao vidjeti, koliko je veličine u toj maloj, i ako nešto 
naivnoj djevojci. Nije ju umio dovoljno da ocieni i tako ju je izgubio. Do- 
pisivanje je naime bivalo sve rjedje i rjedje, dok nije posve prestalo. Bilo je 
to onda, kad se on iznevjerio svome nekadanjem uvjerenju. Tad mu je pisala 
kratak i dosta hladan list, u kojem veli, da se ne može prečuditi, što to o 
njem čuje. Neka joj za Boga razjasni, što je učinio, no da bi joj najdraže 
bilo, da to nije istina, jer je to ,naprosto nemoguće“. Andrijević joj nije na 
to ništa odgovorio i tako je to dopisivanje i prijateljstvo ugasnulo. Kasnije 
je jednom čitao u novinama, da je Ljuba dobila mjesto učiteljice u jednom 
slavonskom selu, a dalje o njoj više nije ništa čuo. 

24 

Sad potresen u dnu srdca jakim uspomenama na one liepe časove odluči, 
da se razpita za nju, gdje je. On bi ovakovu pouzdanu ili odanu dušu trebao 
upravo sad, kad se opet vraća danima mladosti. A dane mladosti ne može 
pomisliti bez Ljube. Dakako bit će to tek prijateljski list, premda Andrijević 
ne može sam sebi jamčiti, ne će li se to prijateljstvo izvrći i u -— ljubav. 
Tko bi to znao ? 

(Nastavit će se.) 


OLIM ET NUNC 


Kad sam bio još nejako diete 
Kad još ljudske nisam znao jade, 
Moju maštu, trak ljubavi svete, 
Zanašali snovi zlatne nade. 


Mišljah : ljudi samo ljubav niete, 
Mišljah : mržnje svijet da neznade ... 
Sretan vijah do željene mete 

Pjesme svoje: osjećaje mlade. 


Ali sada kad su bol i sjeta 
Uništile moje nade sjajne 
Kad već ljubav za mene ne cvjeta... 


S puklih žica moje lire vajne 
Cigli akord kO Jelek se vije: 
Bez ljubavi ni života nije. .. 


BERISLAV 





PININA BAŠTINA 


(Svršetak.) 


Na to se odvjetnik oprosti. Imao je naime u jutro zastupati u jednoj 
parnici, te je još htio pregledati i proučiti spise. S njime izadje i Raimondi. 

— Poštenja mi — reče ovaj istom što su bili na stubama — bio bih 
gotovo izpljuskao tu svoju rodjakinju barunicu ... Kojeg li cinizma! ... 
Brat joj još ni umro nije, a ona si je već prisvojila ključeve od ormara i 
ladica... Ja sam na svoje oči vidio, kad ih je uzela... te već sva drhće 
za svoj dio baštine... Pa još ona njezina licemjerna svetost! Baš!... 
Uz njezinu prošlost! ... K tomu još onaj čudan njezin zahtjey, da sam ja 
morao upozoriti na Ahilov ljubavni odnošaj ... A zašto me ona drži?... 


Jesam li ja njezin sluga? ... Istina, ja sam bio uviek lud, te sam bio uviek 
preveć uslužan svoj toj gospodi rodjacima ... No, ako oni misle, da mogu 
zlorabiti ... Pa onako... A što se mene tiče to baštinstvo ? . . . Ima li, ne 
ima li oporuke, ja ne očekujem ni filra... Za što me dakle napastuju ? 
Kajem se upravo, da.sam odposlao brzojav, koji je to vransko jato uzvrpoljio. 

— Hej, moj dragi — opazi Rizzoli, sardonički se smiešeći — gdje se 
radi o koristi, ljudi su više manje svi jednaki... Iti... 

— Molim te... 


— Oh zar ne, htio bi mi reći, da se ti ne bi mnogo brže utješio radi 
gubitka bratića si Ahila, ma ga ti ne znam kako volio, kad bi ti zapisao jedno 
100.000 lira ? 

— Nepopravljivi skeptiče! — promrmlja Raimondi. 


V 


Bilo je oko pet sati u jutro. Ona dva plamena plinske svjetiljke bijahu 
spuštena. U sobi izmedju gostinske i bolestnikove sobe gorila je voštanica. 
Oko četiri sata su barunica Eleonora, grof Quaglia i Hanibal Minucci legli 
na počinak. Od prilike jedan sat bdiju Minucci i Quaglia mladji. No bdili 
su samo tako, jer su obojica zaspali, jedan u naslonjaču u gostinskoj, a 
drugi na kanapeu u pokrajnoj sobi. Kad se u pet sati gotovo u isto doba 
probudiše, dodjoše jedan drugome u susret zievajući poput onih, koji preko 


volje obavljaju neugodnu si službu. 
* 

— Da tetka Eleonora znade, da smo spavali, predala bi nas ratnome 
sudu — reče mladi grof Quaglia. 

Minucci slegne ramenima. 

— Bašl... Teta Eleonora je sanjarka . .. Kad bi se nju moralo slušati, 
tu bi se neprestano moralo razklamitati ormare, prekapati papire i što ja 
znam, što još ne... 

— Qluposti! Zbilja, jesi li ti vidio tu strašnu Pinu? 

— Kao i ti, iz daleka, s praga, jer — priznajem — unići me baš ne 
privlači ... Bio sam u sobi jučer, kad sam došao — a bit će da sam to 


svojevoljno učinio, — no meni se čini, da se je ujak tome silno začudio, 
jer su mu oči bile jako izbečene. 

— Ni ja ne idem rado u sobu — reče Quaglia. — No ona je žena 
vrlo liepa, znaš. 

— | meni se jako učinilo... Ugursuz je ujak!l... No sada je i za 
njega svršeno ... Mogao bi ovako još najviše mjesec dana ponieti. 

— To je nemoguće ... A nije mu to ni željeti . . . 


Baptist, koji je do tada bdio uz gospodara, prodje gostinjskom, gdje se 
nalazila ova dvojica mladića. 

— No, kako je? — upitaše ga. 

Baptist potrese glavom: — Zlo... Od ponoći dalje bio je silno 
nemiran!... A nikako ne možemo znati, što hoće... To je prava muka... 

Svanuo dan te Baptist otvori prozore i utrne svieće. Zatim reče 
službeno: — Za pet časaka doniet ću vam kavu. 

| izadje fino krijući zlovolju, što baš sada imade toliko gosti u kući. 

Mladići stupiše k prozoru. Ne vidješe se već od poklada, koje je mladi 
Minucci sproveo kod svojih rodjaka Quaglia u Milanu, te našavši se sada 
nenadano zajedno, dozivahu si u pamet uspomene onih veselih dana. 

— Sjećaš li se zadnjeg krabuljnog plesa ,alla Scala“ ? 

— | onih izvrstnih večera u dobrom družtvu kod Rebecchina ? 

— Zbilja, vidjaš li se često sa Viktorinom ? 

— Ne ima je više u Milanu... Pošla je za Angiolettijem, koji se nalazi 
u napuljskoj posadi. 

Baptist donese kavu. 


VI 


Baptist je istinu govorio. Od ponoći, pače još prije ponoći zavladala 
gospodinom vitezom Ahilom silna uzrujanost. Neprestano je micao usnama, 
a da osim nekoliko nejasnih zvukova, nije mogao izgovoriti ni jedne jasne 
rieči; neprestano micao rukom, dok je oči upravo upiljio u Pinu kao da je 
moli: — Daj, barem ti me razumij! 

Sirota Pina! Što ona ne bi bila dala, da ga može razumjeti!? izpod 
glave mu namještala jastuke, davala mu piti, a na njegova niema pitanja 
odgovaraše drugim pitanjima: — Hoće$ li ovo? Hoćeš li ono? — Ne, nikako 
nije mogla pogoditi ono pravo. Kad kada zaboravila bi i na ljudske obzire, 

te ne obzirući se na kuharicu i Baptista, koji su s njome bdili, govorila mu ti, 
ne zovući ga gospodine Ahile, već jednostavno Ahile, kako je to on želio, 
da ga zove. — Ahile, reci mi, što hoćeš, reci to svojoj Pini. 

Videći ga tako, suze joj silom navirahu na oči, no ona ih suzdržavala, silila 
se, da mu se smieši, da bude vesela, puna nade i ufanja. 


Već tri godine bijaše njegova, no ljubiti počela istom pred nekoliko 
vremena. U početku podala mu se, kao što se siromašna djevojka, odgojena 
i odrasla u žalostnim prilikama, podaje čovjeku, koji joj je osigurao mir i 
udobnost te pružio priliku, da pomogne svojoj obitelji A uzljubila ga 
kasnije, kad je opazila, da ne postupa s njome prezirno, kao što to obično 
čine sa ženama ljudi, kojima ne služe, nego za udovoljavanje strasti. Zavolila 
ga, a da ni u snu nije pomišljala na to, da je vjenča; uživala je sadašnjost 
kao dobro, nadilazeće njezine zasluge; ponosila se i veselila, što mu unapried 
znade pogoditi i izpuniti svaku želju, što mu svojim posmjehom veseli život. 
Malo po malo zavolio je i on nju. Izprva služila mu samo za zabavu, no 
napokon je spoznao, da ona nije, kao što su druge. On, okorjeli neženja, 
osjećaše, da mu ta nesebična i brižljiva žena izpunjava svu prazninu života, da 
ga je spasila pred običnim prozaičnim spletkama, a da pri tom nije ni pomišljala 
Siliti ga na vezu, koja je po njegovom mnienju nesnosljiva, kao što je brak. 
Uredio joj malen stan sa par sobica, te dolazio k njoj, da tamo, u onom 
mirnom gnjezdašcu, gdje je ona, makar i izašla iz puka, širila ugodnu i 
doličnu dražest, sprovede po koju uru na dan. 


Od naravi mizantrop, nezadovoljan i nesložan sa rodjacima, te i ako 
nije bio ni glup ni neznalica, ne pokazujući nikakova poleta ni ambicije za 
književnošću, znanošću, politikom, on nije ni s kim tako rado boravio, kao 
sa Pinom i nekoliko prijatelja. No ni s najboljim prijateljima nije običavao 
govoriti o svojoj ljubavi, a pošto je i Pina bila isto tako suztezljiva, moglo 
bi se gotovo reći, da je njihov odnošaj bio obavit nekom tajinstvenom 
koprenom. 

O tome je najviše mogla znati kujica Bibi, vječna pratilica svoga gospo- 
dara na svim njegovim šetnjama, no Bibi je svoje tajne povjeravala samo 
članovima pasjeg roda. 


Kako god bilo, u tom odlučnom času bijaše samo jedno stalno: Jedina 
osoba, koju je gospodin vitez Ahil najteže ostavljao na svietu, bijaše Pina, 
a Pina bijaše ona, koja najteže osjećaše boli radi njegova gubitka, radi 
njegove smrti. 


VII 


— Dobar dan, dobar dan — reče doktor Gelsi, stupivši u sobu, kao obično 
ljuljajući glavom. Kad ga Pina o svemu potanko obaviestila, naloži, da se bolje 
otvore prozori, da bude više svjetla, a za tim uze pomno pregledavati bolestnika, 
čiji ga živčani nemir upravo zabrinuo. — To je ozbiljno — pomisli u sebi, 


366 HRVATSKA SMOTRA 


— O, kad bi vi mogli pogoditi, što hoće! — uzdahne Pina, gotovo 
shrvana od toliko uzaludnih pokušaja. 

Nakon što se pokušalo sve i sva, a bez ikakva uspjeha, kao pobiedjen 
razširi doktor ruke i reče: Prepisati ću jedno ublažujuće sredstvo. 

| podje k pisaćem stolu. 

No Pina ga zadrži prigušeno ga zovući: 

— Doktore, doktore! 

— Što je? 

— Gledajte. 

Bolestnikove oči bijahu širom otvorene, dok je rukom sad desno, sad 
lievo micao. 

Liečnik ga pitajući pogleda. 

Pina reče: --- Počeo je tako gledati i mahati rukom, kad ste vi spomenuli, 
da ćete prepisati liek. 

Gelsi se udari po čelu. — Pisati!... Da nijeto ono, što on hoće!?... 
To ga niste pitali? 

— Ne, ne. 

— Onda brzo... Ne gubimo se u razgovoru... Samo ako bude 
mogao pisati!... Olovkom će mu biti možda lakše. 


Na stoliću nadjoše komad papira, a olovku dade liečnik. 

Vitez nestrpljivo promatraše to pripravljanje. U razrogačenim mu očima 
i napetosti njegovih mišica zrcalila se sva snaga njegove pameti i volje. Kad 
mu je u ruke dana olovka, kad mu Pina podložila papir, da može pisati, 
težkom mukom potegne nekoliko znakova, a na to mu ruka mrtvo pade 
na pokrivalo. 

— Dakle? — upita doktor, kad je djevojka na bolestnikov mig uzela papir. 

Iz početka su ti hieroglifi Pini bili nerazumljivi no primaknuvši se 
k prozoru bile joj one izvrnute i izpremiešane crte posve jasne, te je mogla 
pročitati dvie rieči. Koje su te rieči, nije spomenula. Složi papir, spravi ga 
u njedra, a za tim pohrli k bolestnikovu krevetu, pograbi njegovu ruku i 
obaspe je cielovima i suzama. Mala Bibi, čuvši njezin plač, pridje k njoj i 
tiho cvileći stala se maziti oko nje. 

U to se na vratima sobe pokaže barunica Eleonora, koja bijaše naložila, 
da je obavieste kad liečnik dodje. Bila je u kućnoj opravi, vrlo neuredjena, 
upravo onako, kako je nećaci ne bi bili rad vidjeli. 

Gelsi joj podje u susret i tiho razgovaraše s njome. Pina se opet umiri, 
no ne udalji se od kreveta. Neka izvjestna slutnja opominjala ju, da je jedino 
to mjesto za nju nepovredivo, a da se više ne bi mogla tamo vratiti uzprkos, 
svom zagovoru Raimondijevom i uzprkos najboljoj volji liečnikovoj i simpatiji 
služinčadi, čim bi se jednom makla odanle. 

Začu se glas baruničin: — Kako? Pisao je, a nije dozvoljeno znati. 
što je pisao? 

— Oj, — odvrati liečnik — što za to, ako je pisao? Što vas toliko 
zanima? Učinio je nekoliko nejasnih znakova... U ostalom je on sam onaj 
komad prepisao i predao . .. djevojci. 

— Ta djevojka je jamačno shvatila smisao... Morala ga i drugima 
saobćiti . ... 

— Oprostite ... Kako kada... U svakom slučaju... 

[ vriedni se doktor, zadojen umirljivim duhom, primakne k Pini. 

No ova je čula bar dio njihova razgovora te bijaše pripravna na obranu. 

— Onaj papir? ... Ne, doktore... ne dam ga nikome... Kunem 
vam se onim, što mi je najmilije, da se to ne tiče nikoga... osim mene. 

I puštajući uzde tjeskobi, što je obuzimaše, nastavi: — Bože, Bože 
moj ... Neka me ostave u miru... što ja zla radim? ... Radi česa misle, 
da sam ovdje? | ja imam dosta grieha, da i ja sam dosta sagriešila . .. no 
nisam zaslužila, da se o meni što sumnja... O da siromah može govoriti!... 
Branite me vi, doktore, koji ste tako dobri... 

Gelsi joj namigne, da se umiri, da šuti, a sam podje, da umiri ratoboran 
duh baruničin. On je dobro vidio, da ne treba siliti... tu ne ima prevare, 
ne ima lukavštine niti nasilja... za to on može svjedočiti, a onaj je komad 
papira u ruke one žene, .. . one djevojke došao na vlastitu želju gospodina 
viteza Ahila... Jeli to bila kakova tajna, koju je ona htjela da sačuva, ne 
ima nitko prava, da tu tajnu sazna... On je dobro znao, neke su stvari 
osobito podjarivale baruničinu uzbudljivost . . . al što da učini? ,.. Na ovome 
se svietu više puta valja žrtvovati, samo da se izbjegne većem zlu... a u 
ovakovom času... 

Ovo umno liečnikovo razlaganje prekine jedan bolničarev kret. 

Stanje je bolestnikovo od časa na čas bilo sve to gore. Iza velike uzru- 
janosti od prije, sliedila je posvemašnja smalaksalost sila, dok je bilo bole- 
stnikovo vrlo raznolično tuklo. To je doktor Gelsi donekle predvidjao, no 
držao je ipak, da reakcija ne će biti tako nagla. Isto tako, ne zavarajući se 
ipak glede konačnog završetka, nije vjerovao u tako naglu katastrofu. No 
sada se pokazaše takovi znakovi, koji su opravdavali i najveću zabrinutost, 
te je liečnik, upotrebivši sva moguća sredstva, što mu ih njegova znanost 
pružala, smatrao svojom dužnošću, da o tom obaviesti barunicu Eleonoru 
i sav rod, koji već bijaše na nogama. 

Pine nije trebalo obaviestiti. Ona je vidjela, ona je i sama osjećala, da 
se onaj predragi joj život, radi kojega bi bila s oduševljenjem dala svoju 
dušu, malo po malo gasi i gubi. 


VIII 
Te se večeri, kao i prijašnje, i opet sastala u gostinjskoj čitava obitelj. 
Stranaca nije bilo. Osim porodice Rudeni, Quaglia i Minucci bio je i gospodin 
Raimondi. Doktor Gelsi je prigodom svog posjeta u sedam sati obećao, da 
će se, i ako je njegova prisutnost, na žalost, bez koristi, vratiti izmedju desete 
i jedanaeste. Gospodin vitez Ahil težko da preživi noć. 

Snaga barunice Eleonore je uslied uzrujanosti i napetosti živaca, u kojoj 
se u jutro nalazila, posve oslabila. Ona se odrekla borbe, te ležeći u naslonjaču 
i držeći pod nosom flašicu s nekom vodom zadovoljila se tužakanjem na 
svoju kob i neumrlost nekih odnošaja, koji mute i narušavaju sveti kućni 
mir. Ipak je u njezinoj frivolnoj i sebičnoj duši onda odjeknuo tračak iskrene 
boli. Mislila je na svoju staru porodicu, od koje do par sati ne će biti na 
životu nego ona sama. Umrli joj roditelji, umrle sestre, a eto, sada joj u 
najmuževnijoj dobi umire brat. | sjetila ga se kao malog, plavokosog, koko- 
ravog, od svih maženog i doduše nešto divljeg, no ipak vrlo dobrog i 
pametnog dječaka. Zašto su se oni tako malo voljeli, zašto su se oni ovo 
posljednjih par godina tako riedko vidjali? Tko je tome kriv? A ipak im je 
on — toga ona nije mogla tajiti, u dvie ili tri prilike, kad su se oni, da se 
izvade iz škripca, u koji ih bacila nesretna želja baruna Jamesa za burzovnim 
igrama, utekli k njemu, bez velikog moljakanja otvorio svoj kovčeg. On 
doduše, davši novac, nije htio, da se ni ušto drugo mieša, on nije htio, da 
mu se što pripovieda niti da ga pitaju za savjet, pače je izbjegavao saobraćaj 
i posjete... no takav je on bio prama cielom rodu... Bilo što mu drago, 
je li ipak moguće, da je ostavio oporuku, kojom je nju, svoju sestru, svoje 
nećake, u obće svoju krv lišio baštine ? 

Dokle je barunica Eleonora po tiho plakala, dotle su mužkarci šutjeli. 
Kujica Darling vrpoljila se izpod stola i tresla zvončićima na svom žutom 
mjedenom ovratniku. 


Onu su jutrošnju upadicu svakojako pretresli. Više niti se je što imalo 
reći niti što poduzeti. No bile koje mu drago one dvie ili tri rieči, što ih 
gospodin vitez napisao i predao Pini, one jamačno nisu imale nikakve upravne 
valjanosti. Možda su sadržavale samo kakovu oznaku ili ime. Tko zna ? Je 
li što važna, tad će se Pina sigurno time poslužiti, a onda će se već vidjeti 
što se ima učiniti. 


Bolestnik je odmah poslie podne posve izgubio sviest. Samo riedko bi 
otvorio oči, a ove su bile staklene, nepomične. Jedino Pina se zavaravala 
nadom, da ju još razpoznaje. Sad mu je desna ruka omrtvila, njegova hladnim 
znojem ovlažena ruka, ne odgovaraše više e stiskajiima njezinih ruku, kojima 
ju ona htjela stopliti. 


Ondje pred onim tielom, koje se malo po malo pod utiskom kobne 
smrti kočilo, izgledala je Pina kao kameni kip. Ona nije ni vidjela ni čula 
nikoga osim njega. Tek nejasno je zamjećivala one, koji su dolazili i izlazili 
iz sobe. Kao u snu prikaza se crna svećenička mantija, kao u snu dopiraše 
joj do ušiju zvuk molitve, koju je ona onako makinalno pratila riečima, što 
su joj upravo iz dna duše na usta dolazile. Napokon je svega toga nestalo. 
Liečnik je i opet došao, no i otišao, a da nije prepisao nikakova lieka. 
Sada (Od kada? Pina toga nije znala), nije bolna tišina bila više ničim pre- 
kinuta, do li težkim hripanjem . . . Da, ali dokle god je to hripanje trajalo, 
dotle je i Pina imala pravo, da ostane na svome mjestu. 

Oko jedan sat po ponoći prestade i hripanje. Glava se bolestnikova 
malko trgne, a onda pade na uznak na jastuk 

— Svršeno je! — reče bolničar. 

— Svršeno je? ... Al onda? ... Onda jei za nju svršeno?... Ona 
već nije mogla ondje ostati. Sabere svu svoju snagu, silom priguši jecanje, 
ustane na noge, poljubi mrtvacu čelo, oči i usta, što no ih je toliko i toliko 
puta ljubila, te i prije, no što su je drugi mogli odpraviti iz one sobe i kuće, 
neopaženo izadje na vrata, kroz koja je pred četrdeset i osam sati na glas 
o nenadanoj bolesti viteza Ahila, pohrlila k njegovu uzglavlju. 


IX 


Dva dana iza toga Quaglia, Minucci i barun James Rudeni odpratiše 
na groblje mrtvo tielo milog si pokojnika, no ni najpovršnijem psihologu 
nije moglo izbjeći, da se na njihovom licu pod krinkom dužne rodbinske 
tuge odrazuje nutarnje zadovoljstvo sretnih baštinika. Bratić Raimondi, onaj 
dobričina Raimondi, pravo je pogodio: Gospodin vitez Ahil nije ostavio ni- 
kakove oporuke. Prekopaše i pretražiše sve ladice i ormare, no ne nadjoše niti 
jednog redka, koji bi se makar samo iz daleka odnosio na odredbu posljednje 
volje za slučaj smrti. A s druge se opet strane nije nitko javio, koji bi se po- 
dičio bilo kakvim pravom, pak se je s toga imutak pokojnikov, proračunan 
gotovo na jedan milijun, imao razdieliti na tri jednaka diela, i to: jedan dio 
barunici Rudđeni, kao sestri, a ostala dva diela mladom Minucci i Quaglia, 
kao sinovima dviju već prije umrlih sestara pokojnikovih. Bolje si nisu mogli 
ni poželjeti. Jer, da se je našla oporuka, pa makar i povoljna po sestru i 
nećake, ona bi jamačno sadržavala nekoliko točaka o legatima i dobrim dje- 
lima itd. Ovako ne ima ničesa, što bi ih vezalo, te će tako jedino baštinike 
ići hvala, ako se pokažu darežljivima. A oni su bili pripravni, da to učine 
u obilnoj mjeri, te bi se već te iste večeri bilo moglo u dnevnim listovima 
čitati o tom, no i pokazujući se darežljivim prama siromasima valjalo je 
poštivati uspomenu na milog pokojnika. Oni će to svakako učiniti. Najveće 
zadovoljstvo, što nam ga bogatstvo pruža, jest to, da pomožemo one, prama 
kojima se sreća maćuhinskom pokazala. A ova su gospoda bila puna tih 
plemenitih osjećaja. Barun James primi bratića Raimondi pod ruku te mu 
u svoje ime i u ime Eleonore, koja je radi nerazpoloženja ostala kod kuće, 
reče, da će se oni na njega obratiti za savjet glede toga, što će se učiniti 
za služinčad, tu vjernu i odanu služinčad, koja ga je onako nastojala i nje- 
govala! Da je Ahil imao vremena oporukom očitovati svoju posljednju volju, 
on bi ih se bio jamačno i sam sjetio. No, eto, kako se umiri! Danas si 
zdrav kao riba, a sutra . . . nema te. 

I mladi Minucci i Quaglia takodjer povukoše na stranu gospodina 
Raimondi, da od njega čuju, u kakovim prilikama živi ona djevojka... 
ona Pina... Koliko to do njih stoji.,. ako tetka i ne bude htjela na to 
pristati ... oni se tome neće protiviti... dakako, samo na jedan put... 

žrtvovati koju tisuću lira... jer ona inače ne ima nikakova prava... to 
će biti samo dragovoljno. U ostalom: on je pametan i razborit, pak će se 
već znati ravnati. 

Raimondi ih iz pristojnosti pustio, da govore, no na to im otvoreno 
prizna, da će Pina radije i umrieti od glada, nego li primiti i sami jedan 
novčić; njihova će ju ponuda uvriediti, za to joj je on ne će ni saobćiti. 

Oni ni ne pokušaše, da sile, već se zadovoljiše time, da izraze svoje 
udivljenje nad nesebičnošću, što je nadjoše ondje, gdje se ni najmanje nisu 
nadali. U ostalom oni će već iza pogreba imati prilike govoriti o tom. 

U zadnji čas izgovorio je odvjetnik Rizzoli u ime rodjaka pokojnikovih, 
koji radi silne uzbudjenosti nisu bili u stanju, da tu svetu dužnost sami 
obave, nekoliko kratkih prigodnih rieči. Nakon što je k tomu još neki drugi 
gospodin progovorio nekoliko rieči kao pozdrav od prijatelja, spustiše lies 
u raku. U to se začuje pasje lajanje. Bila to mala Bibi. Kako je ona došla 
na groblje? Na silu je udaljiše od groba, htjedoše je uhvatiti, no ona im 
pobjegla i izgubila se medju grobovima. Na grobni humak položiše više 
vienaca; medju ovima bijahu tri vrlo sjajna od obitelji Quaglia, Minucci i 
Rudeni. Nakon što su si svi još jednom podali ruke i uzdahnuli, neki izrazili 
svoje sažaljenje i sućut, a drugi zahvalili, stala se povorka razilaziti. 

— Dragi Raimondi -—— reče barun James došavši do obale groblja — 
ako imate sitniša, molim vas, podajte onom biednom starcu, što podržaje 
gondolu, par novčića... Ja ne imam više bakra u džepu... 

Pina je došla na groblje prije, nego li svi ostali i strpljivo čekala na 
protivnoj strani širokog onog prostora. Da se je pridružila povorci, bili bi 
možda i nju, kao i kujicu Bibi, otjerali, no ona im se sama nije htjela pri- 
družiti, ona je htjela, da bude sama, da sama moli i plače. Klekne na onaj 
svježi humak, izpod ogrtača izvadi jednostavni neven-vienac i položi ga do 
onih drugih sjajnih vienaca, urešenih dugim, crnim svilenim vrbcama sa 
zlatnim resama... [ plakaše, plakaše silno. | molila je za pokoj duše 
onoga, koji joj je bio tako dobar, za onoga, koji je par sati prije, nego li 
je za uviek zaklopio svoje oči, drhtavom rukom napisao one dvie mile 
rieči: Pino moja. Onaj mali komadić papira, radi kojega se sav rod toliko 
uzvrpoljio i uznemirio, sadržavao je na ime samo te dvie rieči. 

Eto, to je bila Pinina baština. 

Ali ne, još nešto. 

Ona je mislila, da je sama, a nije bila. Odmah do nje bila je mala 
Bibi, grebla zemlju i cvilila. 

— O Bibi, biedna moja Bibi! — uzdahne Pina. — | ti si ga voljela. 

To govoreći digne je u naručaj i ponese sa sobom. 


Talijanski napisao ENRICO CASTELNUOVO 


BILJEŽKE HRVATSKE SMOTRE 


KOLO HRVATSKIH UMJETNIKA 
I. — 1906. 
Izdala ,Matica Hrvatska“ 


edna od ponajvrednijih i ponajelegant- 
nijih publikacija je Matičin album hrvatskih 
umjetnika. Ovaj bi se album mogao mirne 
duše turiti na evropsko tržište ovakih umjet- 
ničkih edicija. Baš u novije vrieme niknula 
je sva sila ovakih izdanja, koja donose 
majstorske reprodukcije bilo jedne umjet- 
ničke epohe, bilo pregled slikarstva i kipar- 
stva sviju vremena, bilo reprodukcije poje- 
dinih muzeja. Svojom opremom, svojom 
luksurioznom izradbom i finim reprodukci- 
iama, ove se publikacije upravo natječu. 
nglezko takovo izdanje (,The nations 
pictures“) iznielo je prekrasnu kolekciju 
englezkih umjetnina. Od cielog niza nje- 
mačkih izdanja ove _ ruke spominjemo 
,Meister der Farbe — europdische Kunst 
der Gegenwart“, kojega izlazi već četvrto 
godište u mjesečnim, razkošno izradjenim 
svezcima. 

U genreu tih stranih publikacija izradjeno 
je i predano hrvatskoj javnosti ovo Matičino 
»Kolo hrvatskih umjetnika“. Kako je danas 
»Maiica Hrvatska“ institucija, koja može 
razturiti svoja izdanja u najvećem broju 
primjeraka, to će ovaj album uroditi sa 
dva dobra ploda: jedno što će širim i naj- 
širim krugovima, koji velikom većinom 
uobće ne poznaju hrvatsku umjetnost, pru- 
žiti na okupu radnje naših umjetnika, a 
drugo, što ovaj album podaje mali pregled 
hrvatske umjetnosti, kakova je ona danas 
sa svojim zastupnicima i njihovim umjet- 
ničkim nazorima, u koliko se to dade, 
dakako, razabrati ovakim fotografskim re- 
produkcijama. 

Od 28 reprodukcija, štampanih na papiru 
za ilustracije, četiri su u bojama. Ove kolo- 
rirane reprodukcije bliže su originalu, 
premda ni najsavršenija reprodukcija u bo- 
ama ne može posve prikazati original. 

u budući da se ovake reprodukcije u 
bojama življe dojimaju gledaoca, nastoje i 
strani izdavatelji, da u svojim publikaci- 
jama donesu što više i što vjernijih ovakih 
reprodukcija. 


Kolorirane reprodukcije u ,Kolu“ vrlo su 
dobro uspjele, osobito Crnčićeva ,Tišina 
na moru“ i Kovačevićeva ,Na obali“. Na 
prvoj se dobro vide nuance mora, na 
drugoj se dobro iztiče cvieće i u daljini 
blago sa seljacima. Tehničko umjeće u 
reproduciranju danas je daleko uznapre- 
dovalo, te se već s t. zv. ,Drei“ ili ,Vier- 
farbendruck“-ima i njihovim kombinacijama 
postizavaju neobični efekti. Na taj način 
izradjene su i ove reprodukcije u Matičinom 
»Kolu“. Pa ako se vani ide dalje, te se 
donose savršene reprodukcije, za nas je 
ovo veliki napredak, kad možemo pokazati 
ovaki jedan hrvatski album. 

Ostale su reprodukcije učinjene putem 
autotipija. Neke su štampane u jednom 
tonu, crvenom, smedjem, žutom, svjetlo 
modrom ili crnom, neke pak crno, a pod- 
ložen im je drugi ton. Najbolje je, držimo, 
pogodjena boja reprodukcije ,,Studije“ od 
Jelke Struppi, naime crveno, jer je i sama 
studija risana crvenkom. ,,Naranče“ od iste 
umjetnice bolje bi se činile, da su kolo- 
rirane mjesto Ivekovićeve ,,Snaše“, budući 
da voće, slikano živim bojama, posve izgubi 
efekat, kad se reproducira crno. 

U drugom svezku ,Kola“ moglo bi se 
poći u izradbi reprodukcija i dalje, pa se 
ne ograničiti samo na fini ilustrovani papir, 
kao što je u ovom prvom svezku, već 
donieti što godj i u drugom genreu, pri- 
mjerice na t. zv. Naturpapieru i t. d. Nu, 
kako gore naglasismo, ovaj album mora 
svakoga zadovoljiti, jer je prva publikacija 
ove ruke u nas. Istina, ovdje valja spo- 
menuti vrlo liepe i vriedne slike, što ih 
svojim članovima dieli kao premije hrvatsko 
družtvo umjetnosti, nu Matičino ,Kolo“ 
dobiva to veću vriednost, što je prikazalo 
na okupu dvanaest umjetnika u dvadeset 
i osam priloga. U koliko nisu svi prika- 
zani, bit će zadaća daljnjih svezaka, da 
iznesu i ostale hrvatske umjetnike. 

Popratno slovo ovom ,,Kolu“ napisao je 
dr. 1. Kršnjavi, autoritet u nas u prosudji- 
vanju i kritizovanju umjetničkih djela. U 
tom uvodu iznio je neka obća estetska 
načela o umjetnosti, a onda je redom 
prošao i s nekoliko karakterističnih se crta 
dotakao svakoga pojedinog umjetnika. 

IZLOŽBA 
JUGOSLAVENSKE UMJETNIČKE 
KOLONIJE U BEOGRADU* 


Ova izložba nije imala onog uspjeha, 
kakvog je zaslužila. Uzroci su izvan njene 
estetičke vrijednosti: slaba utjeha, ali ipak 
utjeha. 

Svijet nije posjećivao izložbu u dovolj- 
nom broju, jer je vrijeme bilo odviše tavno 
i hladno. Katar i reumatizam nisu primam- 
ljivi. Ja sam na toj izložbi dobio kijavicu, 
a sunce bijaše tako mutno onih dana, da 
nismo imali dosta svjetlosti u izložbenim 
lokalima. A ni reklama nije bila udešena 
kao kod sličnih manifestacija. Izložbeni 
plakat je publiku odbijao kao snijeg i crno 
vrijeme, jer je odista bio vrlo neukusan, i to 
nije čudo, pošto mu je autor vajar, Ivan 
Meštrović, a ne slikar ili crtač. 

..Ako svi ovi izlagači nisu uvijek zanim- 
ljivi umjetnici, zanimljivi su ljudi. Oni svi 
— osim jednog jedinog, g. Nikole Mihaj- 
lova — imaju neobične ciljeve i vrlo teške 
zadatke. Oni su individualni, a to znači 
moderni; oni imaju kuraže. Oni su ljudi, 
to jest nisu trgovci. Ja se radujem, da kroz 
tako malo umjetnina vidjeh na prvi pogled 
toliko ljudi, toliko duša žednih ,onoga 
novoga“, onih novih misli i osjećanja, bez 
kojih se napredak ne može zamisliti. Samo 
novi ljudi imaju nove senzacije. 

Medju ovim izlagačima se četiri nacio- 
nalne grupe odlikuju kao četiri škole tako, 
da je gdjica. Petrović slična tehnikom slove- 
načkoj, a g. Vučetić inspiracijom hrvatskoj 
»Školi“. Bugari su na izložbi najmanje za- 
nimljivi. Božinovu, karikaturistu, ne bješe 
tu mjesta. Izložbe nisu polemički žurnali, 
pa još jugoslavenski Ono, što čini velikom 
modernu karikaturu: lapidarnost, karakte- 
ristika pokreta i karaktera sa dvije-tri crte, 
velik efekat bez velikog deformisanja — 
svega toga nema g. Božinov. Ležernost 
lapanske prostote i delikatnost pariske 
jednostavnosti njemu je knjiga sa sedam 
pečata: Njegova je karikatura brutalna, 

afanska, njemačka: Meggendorfer i Kike- 
riki, a ne Simplicissimus sa dobrim stvarima 
Gulbransona i T. Heinea. 

Bugarin Nikola Mihajlov je njemački djak, 
djak onih najdosadnijih Nijemaca, koji su 
» elegantni“, —,graciozni“ slikari visokog 
njemačkog svijeta. Herkomer i Kaulbach. 
— Bože, kako malo modernosti, personal- 
nosti, originalne tehnike! Pod uticajem 
Van Dyka i Rubensa, kao Englezi, oni 


* Donosimo Qve članke, koji su izlazili 
u beogradskoj ,Stampi“. To je uobće jedina 

ovoljna kritika, što se u Srbiji pisala o toj 
izložbi, a pošto su na toj izložbi i Hrvati 
bili zastvpani, držimo, da će zanimati naše 
čitatelje. 

plivaju u hladnim, razboritim sentimental- 
nostima XVIII. vijeka, prave figure kao iz 
porculana, slatki su i dosadni kao limunada 
1 voda sa šećerom, bez osjećaja veličine i 
realnosti, koji nikad ne ostavljaše slikare 
engleskog života u XVIII. vijeku, dajući 
im karakter elegantne, aristokratske solid- 
nosti. Gosp. Mihajlovu je glavno, da se 
»đdopadne“. Njegova gola žena (,Spavajuća 
vila“) je lijep model, lijepa ženska. [ njegov 
autoportre je lik lijepog čovjeka. I njegova 
djeca su fizički lijepa. Dakle sve sami lijepi 
sižeji, ,dopadljivi“ već u prirodi. Sada još 
uzmite, da je sve to zalizano, očešljano, 
da svila igra veliku ulogu, da je i meso i 
koža svih tih slika kao od svile i porcu- 
lana, te se nećete začuditi, ako se kome 
ti dopadljivi trikovi i finte svide. Sve, sve 
je na tim slikama reminiscencija, sjećanje 
na poznate slike, ali vrlo loše sjećanje. 

orbine čorbe čorba. Pejzaž u dubini tih 
slika je fantastičan, lažan, pejzaž pjesama 
Jovana Dučića. Cvijeće tu postoji kao 
sasvim imaginarni ures, nije stilizovano i 
ne postoji ni u kojoj botanici. U ona dva 
portrea (sa bradama) nije imao slikar što 
da poljepšava, nije mogao laskati, bio je 
realist, ali su ti portrei i prema tome! 
Musavi, boluju od viksa kao naredničke 
čizme. U tim, jamačno birokratskim žilama, 
teče mastilo mjesto krvi. No jedna mala 
Mihajlovljeva sličica je ipak izvrsna To je 
»Dječija glava“. To je izvrsno naslikano, 
prosto, vedrim, svijetlim bojama, bez viksa 
1 mastila na paleti, naivno i jako, i ta mala, 
plava, dječija glavica puna poezije, topline 
I istinskog, očinskog osjećanja, sjetila me 
na lutkaste, plave, svilene infantkinje maj- 
stora nad majstorima Velasqueza. Gosp. 
Mihajlov ima dakle talenta, ali nema ukusa. 


Hrvati Vidović, Rački, Krizman, Katu- 
narić i Meštrović vrlo su nerazmjerno za- 
stupljeni. Jedan je napunio cio zid 1 izložbu, 
drugi (na pr. Krizman i Katunarić) poslaše 
vrlo malo. Ali i po ovim radovima može se 
zaključiti, da su Hrvati ovdje plastični umjet- 
nici najuniverzalniji, te su time pravi kon- 
trast Slovencima. ' 

Slovenci samo slikaju, Hrvati su slikari, 
graveri i vajari Slovenci su samo impre- 
sioniste, njih zanimaju samo boje i njihov 
medjusobni odnos, za njih je boja kao riječ 
za V. Huga, nešto što postoji samo za sebe, 
živi samostalnim životom, dok je Hrvatima 
boja i oblik tek izraz drugog jednog života, 
života misli i života duše. Slovenci su prema 
tome realiste, Hrvati idealiste. Slovenci su 
impresioniste, Hrvati simboliste. Slovenci 
gledaju, Hrvati sanjaju. Slovenci su slikari, 
apsolutni slikari, Hrvati su ilustratori, 
pjesnici. 

Naj karakterističnijije u tome smislu Mirko 
Rački. Kao glumac Fijan, on je bio još ne- 

davno učitelj blizu Zagreba. Na slikarstvo se 
bacio u zrelim godinama i, kao Van Gog i 
Gogen, on je kao umjetnik naglo napre- 
dovao. U svojim početcima je vrlo mnogo 
stradao, kao boem Vidović u italiji. On već 
danas, kao miinchenski djak, radi istom 
vještinom na bakru kao na platnu. : 

Takav temperamenat vodi universainosti 
plastičnog izraza i ja se ne ću začuditi, ako 

ački jednog dana postane vajar kao umjet- 
nici renesanse, ili Jerome i Klinger u naše 
vrijeme. 

ehnikom kod Hrvata podsjeća na Crn- 
čića, a simbolskim i idealističkim karakte- 
rom svojih_sižea na otmenog i idealnog 
ikoša. (I Čikoš je kasno počeo izučavati 
slikarstvo. Bio je oficir.) . 

Rački je tu izložio četiri djela, koja u 
suštini prikazuju jednu misao: borbu idea- 
lizma sa realnošću. To je siže diptihu 
»Zbilja“ i Pjesma“ i sadržaj graviranim 
dvjema ilustracijama  Danteovom Paklu. 
Rački je dakle i kao slikar i kao crtač 
čist ilustrator. On pripovijeda i mudruje ; 
njegova umjetnost je više literarna nego 
čista plastika, i to mi nije baš mnogo sim- 
patično. Misli, koje on bojama iznosi, ne 
samo da su već često izražene, nego su 
već kazane na isti način. Taj diptih me 
silno i odviše podsjeća svojim orgijskim i 

aklenim karakterom na dijaboličara Ropsa, 

oji takodjer nije bio veliki virtuoz u teh- 
nici. Raćki se vara, ako misli, da je moder- 
nizam sižea modernost stila. On je doduše 
u diptihu poentilista, ali dosta slab za ove 
teške kolorističke i dekorativne zadatke. 
Gola bludnica na pr. u ,Zbilji“ le vrlo slabo 
naslikana. Refleks sunca na okolinu takodjer 
nije sretno naslikan. 

Rački još nije dosta radio po prirodi. Zato 
je druga njegova slika ,Pjesma“, gdje je 
mogao raditi samo inspiracijom, mnogo 
bolja. Naročito nebo, zanijeto u himni 
divnih, zlatom protkanih boja, išarano 
golim i blaženim vizijama, to divno nebo 
e dostojno kičice velikih majstora: Henri 

artina i Vanten-Latoura. Drama pak, za- 
misao, fabula tih alegorija čini mi se dosta 
neukusna i neoriginalna. Miješanje mo- 
dernog, hipermoderno Života: frakova, 
kelnera, kokote (u ,Zbilji“) sa likom sotone 
i pjesnika, mučenika-umjetnika (u moder- 
nom kostimu) — što li je: to je rdjav Rops 
ili Čovjek sa lutkama“ Jeana Webera. 
Kada Rembrandt u velikoj naivnosti svojoj 
slika mitološka lica u okviru modernog 
života, to je veličajno i produkt vremena, 
kada je odista Isus Krist sa sv. Petrom 
hodao svijetom. Ali kada nam Bero pri- 
kazuje Isusa Krista na križu usred reali- 
stičnog, modernog Parisa, a Fritz Uhde 
kako užina sa današnjim radnicima, možda 
socijalistima, to je lažna naivnost, duho- 
vita ali lažna primitivnost, kao što je smi- 
ješna i ta dijabolična Račkijeva scena u 
nevjerojatnoj zgradi, pred nevjerojatnim 


svjedocima, u nevjerojatnoj sredini s nevje- 
rojatnim licima. 

»Pjesmi“ pak vidimo ćelavog, izmož- 
denog kešu, golog, sa plaštom na grbači. 
To_je jamačno pjesnik. Licem je sličan 
g. Živaljeviću, a oko slabine i oko grudi 
nosi zlatne grivne: znak ,zlatne“, više 
seksualnosti i srdačnosti Ja pitam: zašto 
Pjesnik _ mora da ima suhe vadile i tijelo 
bolničkog kandidata? Što da ne bude lijep i 
jak ko Byron i Maupassant? Rački je naivan 
i hoće da mudruje. Ali ono divno nebo i 
one dvije figure pored Pjesnika: jedna 
jamačno simbol radosti, a druga, ona crn- 
purasta, simbol tuge i sjete — to je divno. 

Ilustracije za Divinu Komediju nisu dosta 
mnogobrojne za tačniji sud. | Račkoga 
pakao naseljen je modernim ljudima, mo- 
dernom anatomijom. Baciti se na taj posao 
iza G. Dorea bilo je vrlo smjelo. tim 
gravirama ne opazih, što me najviše za- 
nima: težnju da se stvori iluzija pravih 
boja, sugestija slike. Crno, tamne boje, 
ugljen i olovka imaju ogromnu skalu ni- 
lansa, koje mogu, u pravilnim proporci- 
lama izmedju sjenastog i crnog, iluzionirati 

ao jarke uljene boje. Ima slikara, koji su 
bezbojni, ima crtača, koji su slikari samo 
|sdnom osnovnom bojom, kao na pr. veliki 

omije. Rački, i to je zanimljivo, nije ni 
malo nacionalan. 

I Tomislav Krizman ne zadovoljava se 
samo kičicom. I on je dobar crtač, realista. 
Traži osnovnu, veliku liniju. Vrlo dekora- 
tivan i moderan. ,Ulica u Dubrovniku“ je 

una sunca, harmonije, jedinstva, stila. 

rizman je vrlo mlad, pun talenta i, ako 
se ne varam, stvorit će prvi kod nas stili- 
zovan, dekorativan pejzaž. 

(Nastavit će se.) A. GQ. Matoš 

HRVATSKO KAZALIŠTE 
(Od 1. do 16. travnja). 


Kazalištni le april počeo s ,Veselom 
udovicom“ (15. put), a sigurno će i svršiti. 
Nu tješimo se, ni drugdje nije bolje. U 
Beču već 400. predstava! Sad je već spre- 
maju i za London. Taj Lehđr danas je 
junak večeri, velik čovjek, sretan i — bogat. 

jegova Hanna GQlawari ima librettskih 
20 milijuna, a on, Lehdr, postat će brzo 
milijunašem. Rodio se pod sretnim zviež- 
djem, koje je zove udovica, a način, kako 
se dolazi do slave i blaga — leharizam. 

Ta je ,Vesela udovica“ kriva, što smo 
premieru operete ,Madame Troubadour“ 
našega darovitog 1 bogatog melodijama 
Srećka _.Albini-a čuli tek 3. travnja. U osta- 
lom u našem kazalištu puno su već toga 
skrivile, ako ne vesele udovice, a ono — 
vesele žene uobće. Na raznim vratima 
naše Talije trebalo bi urezati motto: Cerchez 
les femmesl... 

Albinieva ,Madame Troubadour“ imala 
je doći na red prije ,Udovice“, ali jedno, 
što je to djelo domaćeg autora, drugo što 
je Albinievo, a treće što je već onda ,Ve- 
sela udovica“ prešla 300. predstavu i samom 
bečkom — ,Carltheatru“ — doniela milijun 
kruna čistoga (jer se s tom operetom radi 
uobće samo s milijunima), kazalištna je 
uprava pronašla, da je bolje iznieti premieru 
»Madame Troubadour“ poslie 15. predstave 
»Udovice“ i — pri koncu saisone. Naša 
kazalištna uprava ima osebujne nazore 
u tom, te tvrdi, da svako ,pametno i 
razumno“ kazalište čuva najbolja djela za 
konac saisone. Premda tako ,pametne i 
razumne“ uprave nema nigdje na svietu, 
naša je kazalištna uprava ipak ostala — 
živa, Ona pače imade u tom poslu i svoju 
praksu, budući da je tako učinila u svoje 
vrieme i s ,Pokondirovićkom“, operetom 
F. S. Vilhara, a sad se čuje, da je za konac 
saisone spremila poš jednu hrvatsku, iz- 
vornu operetu, ,Persidu“ Ivana Muhvića. 

Nu medjutim ovaj put ubija kazalištnu 
upravu u pojam sama kazalištna publika, 
te puni svaki put kuću, kad se daje Albi- 
nijeva ,Madame Troubadour“ (koja se 
dosad izvodila 3, 13. i 16). To nam je 
drago, jer to zaslužuje Srećko Albini i 
ovo njegovo najnovije djelo. Albini je bio 
dosad sretne ruke sa svojim djelima, pa 
ako nije bio Lehdr, al je bio leharić... 
dakako, što se dotiče moralnog uspjeha. 
»Plitvička jezera“, ,,Maričon“ i ,,Nabob“ 
utvrdili su Albiniu ime, a ,.Nabob“ mu je 

ače otvorio put i van granica ove male 
ili velike — kako hoćete — Hrvatske. 

Za to je svak predvidjao, da će i Albi- 
nieva ,,Madame Troubadour“ uspjeti. | 
uspjela je. Albini je originalan i upravo 
prebogat glasbenim idejama. Njegove me- 
lodije izviru jedna iz druge i za to je ne- 
moguće sve ono obilje muzikalno i samo 
zapaziti od jednog pribivanja bilo kojemu 
njegovu djelu. Tako je s ,Madame 1rou- 
badour“, koja se doimlje svojim melodi- 
jama duboko, a ne kao ,Vesela udovica“, 

oja je puna ,Gassenhauera“, gdje je svaka 
stavka gotovo proračunana, da ih iste ve- 
čeri izlazeći iz kazališta stotine gundj ju 
i fićukaju. | za to, kad bismo htjeli iztak- 
nuti najbolje stavke ove operete, morali 
bismo po partituri proći od jedne do druge 
i kod svake se zaustaviti. [| dok bismo 
izticali vokalnu stranu, nalazili bismo u in- 
strumentalnoj finesu za finesom Albiniev je 
orkestar bogat, u njem sve živi i ključa. On 
ne Pušta pojedinim nastrojima puku pratnju, 
već svaki izradjuje, svaki nastroj bojadiše, 
riše, crta, što no rieč, duhovito šatira | 
libretto je dosta zahvalan i zanimiv, samo 
nekoji soliste — koje je pokvarila ,,Vesela 
udovica“ — bili su nezahvalni i nezanimivi. 

U ovoj prvoj polovici travnja pala su i 
dva gostovanja: gdje. G. Danilove (4. u 
Hauptmannovu ,Biberpelzu* i 6. u Brieu- 

xovoj ,La robe Rouge“) te g. Dragutino- 
vića (11. u Shakespearovom ,Mletačkom 
trgovcu“, u ulozi Shylocka). Oboje su čla- 
novi slovenskoga kazališta. Gdja. Danilova 
glumila je sjajno, pa se s njome može slo- 
vensko kazalište ponositi. Pobliže o njoj 
ne možemo ništa reći, budući da je nije 
imao prilike vidjeti ni Vanja, koji je u to 
vrieme bio u Rimu, ni nepodpisani, koji u 
to vrieme nije bio u — kazalištu. G Dragu- 
tinovića vidjesmo jedan i drugi. Njega se 
sjećamo dok je još bio statista, pače glumio 
i sluge na našem kazalištu, a onda se odbio 
u putujuće glumačke družine, bio i kaza- 
lištni ,ravnatelj“, dok nije došao na slo- 
vensku pozornicu, odakle je evo i k nama 
donio — sebe u Shakespearovom Shylocku. 
G. Dragutinović primio je vienac od svojih 
gostoljubivih zemljaka. 

Novitet nam je zabilježiti u ovo petnaest 
dana jedan i to ,Dolazak Hrvata“ (14-tog), 
historijsku priču u pet činova od nekog 
tajinstvenog, incognito pisca. U sve se dra- 
matske i nedramatske pisce sumnjalo, da 
su napisali ,Dolazak Hrvata“, svaki je dan 
iznosio novo ime, o kom se ,pouzdano“" 
tvrdilo, e je to pravi. Mnogi su sebi pače 
već i umišljali, da su oni napisali tu histo- 
rijsku priču, dok nije ,Hrvatsko Pravo“ 
odkrilo, da joj je autor - Silvije Strahimir 
Kranjčević. O njoj niže dolje. 

Reprize su tekle ovim redom: dne 2. ,U 
znaku križa“ (9-ti put); dne 7. ,Tko je 
mrtav ?“ od Prejca (4-ti put); dne 7. ,Mam' 
zelle Nitouche“ po podne (46 ti put); dne 
9. ,Vlastnik Talionica“ (44-ti put); dne 10. 
Vanjina , Godina Ljubavi“ (,.Jutro“ 6-ti put, 
»Podne“ 4-ti put, ,,Veče“ 6-ti put i ,,Noć“ 
drugi put). 

a koncu nešto na rovaš kazalištnih ce- 
duljica, koje služe kao modeli za sastav- 
janje »smotrinih“ pregleda. S predstavom 

., serija IV., nepar 157, 11. travnja, štam- 
pane su ceduljice na prostijem, hrapavom 
papiru. Dakle uprkos tolikim milijunima 
»Vesele udovice“ — štednja i da bi na čemu, 
već na vama, dobre naše male ceduljice, 
što vas raznašaju po gradu, od dućana do 
dućana. O kako je nezahvalna naprama 
svojim ceduljicama — kazalištna uprava! O! 


Pa 


»DOLAZAK HRVATA“ 


(Historijska priča u pet činova, prvi put 
prikazivana u hrvatskom kazalištu dne 14. 
travnja 1907.) 


Ime Hrvat vrlo je staro. Mnoga se sla- 
venska plemena u drevnoj davnini zovu 
tim imenom. Bilo je u nas učenjaka, koji 
su došli na misao, da je ,Hrvat“ prastaro 
zajedničko ime svih slavenskih plemena, 
dok je ime ,Slaven“ kasnije, mladje. 1 nije 
bio n. pr samo dr. Ante Starčević zastupnik 

toga mišljenja, već je slično pisao u svoje 
doba i prof. Vjekoslav Klaić. Tko nazire 
u tom kakovo chauvinstvo, neka promisli, 
da kad bi ta teorija i bila istinita, od nje 
nam slaba korist. U pjesmi i priči dobiva 
ime Hrvat pod zrakama ove teorije po- 
sebni sjaj, koji nam godi. Ova pradavna 
perspektiva napunja nas ponosom, da smo 
izdanak tako drevne korenike 
U ovom ponosu začeta je ili koncipirana 
najnovija naša historijska drama ili bolje: 
dramatska pjesma od nepoznata pisca. 
Njegovi Hrvati ne dolaze prvi put u ove 
krajeve, gdje smo mi danas, oni se u nje 
— vraćaju. Sa Karpata vuče ih dolje na 
topli jug ljubav prema pradomovini nji- 
hovoj. Ova je misao sretna i dobra, a 
autor je tu seobu motivirao i karakterom 
Hrvata. Oni su miran, radin narod, koji 
ide s visina u nizine, s hladnih pustara u 
tople, plodonosne ravnine. Koliko god 
su junački, toliko ipak vole idilu žito i 
vinorodnih krajina. Kao već umorni od 
prebijanja putnih i bojnih traže mira u 
obradjivanju polja. Pa takav karakter i 
morala su imati plemena, koja su se ko- 
načno u koji kraj naselila i stekla svoju 
kulturu. Poviest nam kazuje, da raznolika 
divlja azijatska plemena nisu utemeljila 
nikakve države, jer niesu imala smisla za 
miran polodjelski život; Magjari da nisu 
bili potučeni i tako prisiljeni ostati, gdje 
su bili, ne bi nikad utemeljili svoje države, 
već bi se razpršili u čoporima po svoj 
Evropi kao i ostala im azijska braća. Ako 
je dakle autor ,,Dolazka Hrvata“ prikazao 
naše pradjedove blagima, pravednima i 
lemenitima, opravdava ga u tom povjest, 
oja Hrvate iznosi poslie kao kulturan 
narod. 2 
Autor je uobće prosuo sve bisere i svoje 
i narodne lirike oko likova Hrvata, da ih 
obavije patriotskom aureolom. Iznad sve 
je braće najsimpatičniji Hrvat, koji je 
upravo u prvom činu izabran za vojvodu 
pod drevnom lipom, sred pjesme i cvieća, 
te naroda hrvatskoga skupljena ondje 
podno Karpata. On ih vodi, oduševljava, 
on pregovara s kaganom, on se i hrabro 
bori. Uza sve junačtvo ipak je mek, te 
naginje mirnome poštenome životu, bez 
krvi i lubanja. Uz njega se kao jela pored 
hrasta iztiče sestra a, legendarna po- 
iava, svećenica starinskih bogova i sreća 
rvata. To je više poetski no dramatski 
lik. Prosi je kagan, ona ga odbija, prosi 
je i sveslavenski kralj Samo, ali ona ni 
njega ne će, već voli ostati uza brata. U 
hrvatskoj literaturi malo ima ovakih idealnih 
ženskih likova kao što je Vuga. Sestra joj 
Tuga i opet je geTzoniticirana pjesma; 
jesma i ljubav. Ona je zaručnica junaka 
evena; u ruci joj je cvieće a u ustima 
stih narodne pjesme. Od Hrvata se iztiče 
i nešto stariji Kluk, koji bi rado ostao na 
sjeveru, pa se opire seobi. Iztiče se i Go- 


razd kao vazal avarski, koji težko snosi 
neslobodu. | ostala lica upodpunjuju ovu 
svjetlu sliku najznatnijih reprezentanata 
hrvatskih. 

Da sačini dramu, da dodje uobće do 
dramatskoga konilikta, došao je autor i 
opet na sretnu misao: unio je u dramu 
novi elemenat kao kontrast, a to su stvari, 
za koje mu je historija pružila obilne gradje, 
a on ih je sintentički s perspektive iz vi- 
sine uoćio. To je divlje, osvajalačko pleme, 
puno elementarne, upravo eruptivne snage, 

ikovi Avara: kagan, žena mu Aspara, otac 
njezin Tergaz pa još neki, puni su pravoga 
dramatskoga života. To su kipovi iz surova 
kamena, na kom još ima i zemlje, ali su 
uistinu kipovi, klesani jakom i sigurnom 
rukom. Kagan je lukavi osvajač, koji poput 
Napoleona snuje o  Fospodstvu nad čitavim 
svietom. Polazak Hrvata na jug dobro mu 
dolazi; on će ih, veli, pomagati, ali i oni 
njega moraju pomoći, kad se digne na 
Solin i Carigrad. To ga dakako poslie ne 
smeta, da se Hrvatima iznevjeri, pa kad 
se ovi konačno i protiv njega dignu, bori 
se sve do zadnjega časa. Žena mu je Aspara 
kao neka mačka, koju izjeda ljubomor, što 


ju kagan kao neplodnicu zanemario do 


robkinje i hoće da uzme Vugu; ona svojoj 
protivnici snuje upravo životinjsku osvetu. 
Otac joj je intrigan, koji kagana sveudilj 
hucka na Hrvate. Takovi su i ostali: ko- 
smati, divlji, siloviti, lukavi, dakako bez 
Boga i bez vjere, pa kad se kunu, kunu 
se mačem, sunčanim kolima, krvlju itd. 

Tako vidimo u čitavoj drami dvie velike 
moćne rieke. Jedna je mirna i plodonosna, 
druga divlja i razorna. Autor ih je vrlo 
snažnom koncepcijom zahvatio, pa naj- 
prije spojio, da uporedo teku, a onda 
okrenuo jednu protiv druge, tako da se 
ona divlja survala u bezdan, a na površini 
ostala ona liepa, mirna, plodonosna — ona, 
što će naseliti Hrvate. 

Ovako oštre konture ostavlja u duši 
»Dolazak Hrvata“, pa bi rutiniranija ruka 
mogla bila iz ovako bogatoga autorova 
materijala složiti tehnički savršenu dramu. 
No s te je strane ,Dolazak Hrvata“ slab. 
Prva polovica teče liepo i sigurno, a druga 
se razvlači do umornosti. Nema sumnje, 
da bi uspjeh bio kud i kamo bolji, da se 
četvrti (kod Sama) i peti čin (poraz Avara) 
povezao u jedno. No zato nas je autor 
odštetio zanosnom pjesničkom dikcijom, 
kojom titra njegov dijalog. Ne samo, da 
je upravo klasički jasan 1 plastičan u pri- 

azivanju zapleta i razpleta, nego mjesti- 
mice upravo opaja snagom i dražešću 
jezika. Ima tu na pretek moćnih i oštrih 
akorda, a ima i lirično-melodioznih, pa se 
čitava stvar dojima kao bogata simfonija, 
kao opera. Vidi se, da je , Dolazak Hrvata“ 
stvorila samorodna fantazija, u kojoj sve 
ključa i vri — a pri kojoj se mora štošta 
i odbacivati ne sbog toga, što ne bi valjalo, 

nego što ga je previše. Čitat se te stvari 
mogu lj ,» a autor će se valjda pobri- 
nuti, da njegovu stvar i štampom dobijemo. 

Igra Fijana-Hrvata i Borštnika-kagana, 
pa Ružičke Strozzi-Aspare, Sramice-Vuge 
i Vilharove-Tuge kao 1 ostalih mnogo je 
doprinesla, da će se ,,Dolazak Hrvata“ 
održati na hrvatskoj pozornici kao stalna 
predstava. — Pjesnička njegova vriednost 
podpuno je to zaslužila. 

ZLATNO DOBA 


Zlaćani časi, kad sam u krilu 
Majčice miran stajao ja! 
Pričala ona priču mi milu, 
Kako tek majka pričati zna. 


Ja sam ju slušo smireno, tiho 
Kano da sanjam blaženi san. 
Spokojan tada, sretan sam bio — 
Preda mnom vedar proljetni dan. 


Tamo u vrtu cvalo je cviece, 
Mirisom punim mirilo sve; 
*. Gledo sam lastu, kako lijeće ; 
Sreća bje svugdje oko kud zre. 


— — Kasnije prvi padoše mraci, 
Ljuti života shvati me val, 
Kadgod mi oko pogled sad baci 
Tužan na dalek djetinjstva žal ... 


Gustav Evin 
P 


IZ MOJIH ,GROZNIH PRIČA“ 
(Prilog k modernom crtičarstvu) 


l 
SIGURNA BUDUĆNOST 


Večeras mu se daje u kazalištu premiera, 
ujedno dramatski mu prvienac. 

Već više dana osjeća, kako mu burno 
kuca krv u žilama, kako mu srdce neobično 
udara, kako sav drhće od sladkogorkog 
čekanja. Osjeća neku veliku, daleku tremu. 

Primiče se čas. Već su po gradu upalili 
svjetiljke; eto već ove velike, dugočekane 
večeri. Izašao je iz kuće i zaputio se naj- 
duljim putem do kazališta — sam Zavezao 
se u migli. Opet jako drhće od uzbudjenja. 
Već vidi, gdje ga zovu, već čuje, kako 
plješću. On izlazi pred zastor, zahvaljuje 
se. Opet pljesak, opet se klanja zahvalnoj 
publici. I opet ga zovu. A onda prima 
velik vienac, zelen. svjež. Slava, slava... 

Nije gotovo ni osjetio u mislima, da je 
malo ne zakasnio k svojoj premieri. 

Pobrza, poleti na krilima slave. — 

Prelazeći O trga, nalete na nj na 
zaokretu kola i pogaze ga 

Bio je mrtav. 


ll 
PJEŠNIK — KUĆARAC 


Deset je već godina radio na književnom 
polju. A toje polje bilo tek u ladicama njegova 
stola. Deset je punih godina pisao pjesme 
i drame, romane i epe, priče i bajke, raz- 
prave i studije, ali za sebe. I jednoga 
se dana probudilo u njemu ono veliko, ono 
uvjerenje o svojoj rodjenoj snazi, javili se 
prvi porivi slave. 

I drugoga liepoga dana pobere pjesnik 
sva svoja djela u kovčeg svoj i krenu u 
grad, šapčući: Omnia mea mecum porto! 

Kucao je na vratima. Pružio je glavu 


urednik: 
— Želite? 

— Evo, svega ima u mene, a baš do- 
lazim s ladanja: evo drama historičkih, 
evo tragedija, komedija, aktovki, veselih i 
žalostnih igara; evo lirskih sbiraka, evo u 
ovom snopu pripoviedaka, u ovom romana, 
evo studija, evo . . . i pjesnik je vadio svoju 
robu, a urednik ga je prekinuo: 

— Hvala, imamo svega. Uobće nama 
rabe samo prievodi. 

— Prievodi? Evo prievoda vjerno po 
originalu ... 

— Imamo ih u ostalom i previše. Hvala! 

I opet je pjesnik potrpao sve svoje sno- 

ove i odkućario dalje. I kucao je i odbi- 
jali su ga. A kad ga je odbila i ,Sova“, 
glasilo za zaštitu životinja, onda je otišao 
u šumu medju divlje zvieri. Tu je stao 
izbuljenih očiju vaditi snop za snopom iz 
svog pjesničkog kovčega i bacati ih: na 
hrpu. Hrpu je zapalio posljednjom svojom 
šibicom, a ona djela su njegova gorjela i 
plamsala. Pjesnik se stao grohotom smijati, 
na što se sam bacio u plamen i uz de- 
monski hihot izgorio na ognju rodjene 
svoje poezije i doskora se pretvorio u dim, 


ideju, u — ništa... 
Z Vukelić 
s» 


OPAZKA 


Starina maestro, jubilarac Ivan pl. Zajc, 
bio je vrlo ljubezan te nam ustupio na 
reprodukciju prvu stranicu svoje partiture 
»1e deuma“ opusa 1016, pisanog vlastitom 
rukom, što ju prilažemo kao posebni prilog 
ovome broju. Ovo je ujedno najnoviji ru- 
kopis maestrov, pisan 14. travnja 1907., a 
namienjen ,Hrvatskoj Smotri“. 

EVGENIJU KUMIČIĆU U SPOMEN 


Tamo od istarskoga žala krenula put mračnih valova Smrti 
ladja i nije se vratila više. Na njoj su bila crna jedra i tužni 
andjeo Smrti, te držao nad mrtvacem lovor. A mrtvac je ležao 
ukočen, blied u sjetnoj mjesečini, kao okamenjen u posljednjem 
trzaju, da zagrli svoje rodne hridine i more pod njima. U mrtvoj 
je ruci bilo još pero. ,Ne dajte me, ne dajte me od rodjene 
hrvatske zemlje! Još nisam sve napisao, što sam za njezinu 
proslavu snivao. Prerano je puklo srdce, što je za nju kucalo“. 


Mi smo ostali plačući na obali. Plakalo je i more šumeći 
o pusto kamenje. Svi smo došli k obali noseći mu cvieće i 
vience, pozdravljali smo ga zadnji put osjećajući u srdcu svu 
težinu ovakova gubitka. Plakali smo za književnikom, za rodo- 
ljubom, za — čovjekom. 

Prošle su tri godine. 

Smirilo se već i mere, uveli su grobni vienci, osušile se 
suze, zaniemili uzdasi. Nemamo više na srdcu rane, ali imamo 
častnu brazgotinu, koja nas sjeća na Evgenija Kumičića, a to je 
ponos, što smo imali ovakova čovjeka. 

I mi se vraćamo k djelima njegovim. Znajući dobro, da su 
ta djela odjek žarkih kucaja njegova srdca, znajući, da su odraz 
svjetlih mu bljesaka mašte, zaronjujemo ponovno u njih i iz 
djela ga opet uzkrisujemo otimajući njegovo ime zaboravi. 
S aureolom neumrlosti izlazi Kumičić iz svojih djela, vječito živ, 
kao što je vječito živa snaga hrvatskoga naroda, koja ga je 
rodila. | znajući tako, da je Kumičić bio tek jedan oblik, jedan 
liepi ogranak te narodne snage, ne očajavamo, već pouzdano od 
budućnosti čekamo nove ogranke, nove Kumičiće. 

A dotle ćemo čitati njegova djela, mirisat ćemo njegove ruže. 
Jer ruže su mu bila djela. Znao je on, da je u ružama trnja, 
ali on ih se nije žacao pritisnuti na grudi, makar ih i krvlju 
poškropio. Ako i jest gorka sudbina čovjeka, koji stvara, ali mu 
je zato spomen vječna, kao što će se vječno u hrvatskom narodu 
spominjati ime Evgenija Kumičića. 
* + + 


»Hrvatska Smotra“ laska sebi, da će ovim svezkom osvježiti 
i jače utvrditi u svojih čitatelja uspomenu na Evgenija Kumičića. 
Ona donosi ovdje prvi put u cielosti nigdje još neštampanu 
dramu pokojnikovu ,Poslovi“; ona i drugim prilozima upod- 
punjuje dobro već poznatu Kumičićevu književnu i političku sliku. 
,Hrvatska Smotra“ ne žaca se iztaknuti, da joj je obzirom na 
njezin politički i književni program upravo ideal pojava Evgenija 
Kumičića, koji se maštom svojom zalietao u visoke krajine 
estetskoga stvaranja, ali u isti mah u pjesničke likove ulievao 
tople osjećaje svoga rodoljubnog srdca. | pjesnik i rodoljub, i 
umjetnik i čovjek — uobće i književnik i Hrvat-Starčevićanac 
bio je Kumičić sve do svoga posljednjeg kucaja. 

»Hrvatska Smotra“ s toga u prvoj godini svoga života a 
prigodom ove obljetnice Kurničićeve smrti drži, da je bila dužna 
pred svojim čitateljima ovakim načinom odati počast uspomeni 
njegovoj. Narod, koji treba svietlih umova, a još više rodoljubnih 
značajeva, neka se ne stidi makar i žrtvenike dizati svojim 
velikanima ! 

Zato: slava vedroj uspomeni duha i srdca Evgenija Ku- 
mičića 


UREDNIČTVO ,HRVATSKE SMOTRE“ 


POSLOVI 


DRAMA U ČETIRI ČINA 


LICA: 
Gospodin Neimo. ' Adelina, Lenarova kći 
Vicko Lenar, pomorski kapetan Mikula Baran, zidar 
Valentin Ristov, pomorski kapetan Sofija, Lenarova kuharića 
Karlo Ristov, njegov sin, pomorski kapetan Tekla, Idina sobarica 
Ida, Lenarova kći i Nelmova žena Sudbeni povjerenik 


Čin se sbiva u jednom primorskom mjestu u Istri. 
Vrieme: sadašnjost. 


Sva auktorska prava, kao i prava prikazivanja ove drame u javnih kazalištih, pridržava 
pisac u smislu zakona. 


ČIN PRVI 


Liep prizemni salon u kući kapetana Vicka. U sredini u zadku široka vrata na verandu, 
gdje je mnogo cvieća. Kroz staklo verande vidi se more, pak na obzorju gola brda. 
Desno — obćinstvu — vrata u vrt, pak dalje jedan prozor. Lievo jedna vrata. Desno 
stol, stolice itd. Na stolu knjige i jedne novine. Lievo pisaći stol i naslonjač. Uz stiene 
divan, stolice itd. Sat, te slike iz pomorskoga života, kao brodovi u oluji, itd. 


PRIZOR PRVI 
ADELINA i VALENTIN, zatim SOFIJA 


ADELINA f/koja je sjedila s Valentinom desno, kada se je zastor 
stao dizati, ide s njim prama verandi, pa zamišljeno). Da, moj je otac 
veoma tužan... 

VALENTIN /drži klobuk u ruci, da ode; nakon stanke, zamišljen). 
Što ćemo! ... Doći ću kasnije da ga tješim... 

ADELINA. Prošle noći nije spavao. Ne bih ga htjela probuditi. 

VALENTIN. Ne, ne. (/Smiešeći se.)  Adelina, ne klonite duhom . . . 
Govorit ću mu ... 


ADELINA /oborivši oči, tiho). Drugi put... 

SOFIJA /s desna noseći dvie vaze cviećaj. Molim, gospodično, spava 
li jošte gospodin otac? 

ADELINA. Spava. 

SOFIJA fidući na verandu Valentinu s dubokim uzdahomj. Uh, kada 
pomislim! ... fudje na verandu, gdje redi vaze s cviećem.) 

VALENTIN /rukujući se s Adelinom). No, no ta zdvojnost!.. 
Vjerujte, sve će se liepo razvedriti. S Bogom, draga gospodično! 

ADELINA fzbunjeno i milo). Kad ćete na Rieku?... 

VALENTIN. Moj će Karlo skočiti doma. Može svaki hip amo banuti. 

ADELINA /smiešeći se). Tako? ... 

VALENTIN. A tako, tako, dušo draga. S Bogom ! 

ADELINA. S Bogom! 

VALENTIN /prolazeći verandom Sofiji). Krasno cvieće! /Ode desno 
verandomj. 

SOFIJA. Službenica! Uh, kada pomislim! ... (Vraćajući se s verande.) 
Dobar čovjek gospodin Valentin! . .. 


ADELINA /fidući lievo). Da... dobar... (Ode lievo.) 


PRIZOR DRUGI 
SOFIJA, zatim MIKULA 
SOFIJA. Jadna gospodična! ... (Pred ogledalom.) Kako sam blieda!... 


Nije ni čudo, kad ne mogu spavati: uviek onaj zdvojni krik!... (Uzdišući.) 
Ostanem li u ovoj kući, ovo moje lišce... Oh, ne vidim hip, da odem 
odavle!... 


MIKULA /s desna, sav zaprljan vapnom, držeći klobučinu u ruci). 
Nuto, nuto: krasnog li sastanka! Kako ste, Sofijo krasna ? 


SOFIJA. Zar biste htjeli da budete liepi samo vi? 


MIKULA. Mužkarac nije nikada ružan. Pogledajte me dobro, pa ćete se 
uvjeriti, da je naše obličje druge vrsti. Ali ne zamjerite, pa da govorimo 
(naglašeno) o poslovih! Biste li mi dobrostivo mogli reći, hoće li danas 
amo gospodin? ... 

SOFIJA. Gospodin Nelmo? ... a 

MIKULA. Izvrstno!| E, umno ste vi djevojče! ... 

SOFIJA. Hvala tom vašem obličju druge vrsti . .. Gospodin će Nelmo doći. 

MIKULA /podrugljivo). Gospodin je Nelmo bogataš, silan bogataš!... 

SOFIJA. Gospodin zet moga gospodina gospodara ne može biti prnjavac! 

MIKULA. Gospodin zet gradi villu, skupu, veoma skupu!... 

SOFIJA. Trebalo bi da ste mu zahvalni, vi zidari. Zaslužujete! . . . 

MIKULA Hm! sad vidim, da nemate mudru tikvicu!... S Bogom, 
Sofijo krasna! Ah, zašto niste vi kraljica moga srca?  /Baci joj cjelov 
prstima.) 

SOFIJA. Odavle, neotesanče! 

MIKULA /duboko uzdahnuvši). Oh, da vidite, kakove smrtne skokove 
izvodi moje srdašce za vas! ... S Bogom! ... (Ide desno ljuljajući glavom 
zamišljen, uzdahne duboko.) Subota! ... (Okrene se, baci joj prstima 
poljubac, pa ode desno.) 


PRIZOR TREĆI 
SOFIJA, zatim KARLO 


SOFIJA. Vidi ti njega! Liepe li prikaze! On meni poljubce!?... Oh, 
mora da je neki pravi nitkov! 

KARLO /udje sredinom). Kako zdravlje, Sofijo? Dobar dan! 

SOFIJA. Gle, vi, gospodine kapetane! Dobar đan! 

KARLO. Gospodin Vicko dakle? ... 

SOFIJA. Da, sinoć je došao doma, kasno, iz Trsta. Mrk je, goropadan 
kao najveće jugo. Vi znate, što se je u ovoj kući... 

KARLO. Kako gospodična Adelina ? 

SOFIJA.  Razcviljena. Dvie godine mlatio je more njezin otac, pa 
dojedrio pred tri tjedna sa svojim brodom u Trst, i saznao za izdaju svoje 
nevjerne žene, pa napisao nevjernici strašno pismo, svaka rieč živi oganj. 

KARLO. Rekoste, da je gospodična .. . 

SOFIJA f/prekidajući ga). Ah, pravo kaže tetka našega gospodina 
župnika: već se ne poštivaju svete bračne sveze! Ali, čujte, gospodine 
kapetane! Naravno je... (otvorivši oči) ...mnaravno je: diete je moralo 
na sviet ... da, a kad je došlo, eto pred osam dana, navalila je rulja u vrt 
(kaže desno), čim je unoćalo. Oh, da ste čuli tu serenadu onoj nesretnici!... 

KARLO. Oluja tulenja . . . 

SOFIJA. Tulilo se, da je moj gospodar smutio ovo mjesto, kada se je 
oženio tudjinkom, on, udovac. Poslie one graje, oko pol noći, začuh jedan 
krik... Gospodja Olimpija bacila se u cisternu (kaže desni prozor) 
sa svojim djetetom. Nikako ju nismo mogli spasiti. Drugi je dan izvukao iz 
vode nju i diete neki zidar Mikula, bezobraznik, koji je bio ovdje malo prije. 
A sada, recite mi vi, gospodine kapetane, koji poznate sviet, je li baš potreba, 
da bude takovih stvari? ... 

KARLO. A gospodična? ... 


SOFIJA. Jadna gospodična! ... Oh, srce mi se kidalo, kad sam ju 
gledala... Mislila je na svoga otca, te plakala i plakala. (Otare oči.) 
Oprostite, to je tužno . . . Izvolite sjesti . . . javit ću gospodični. (Idući lievo.) 


Evo gospodične . .. (Ode lievo.) 


PRIZOR ČETVRTI 
KARLO i ADELINA 
ADELINA /opazi ga čim udje s lieva, trgne se, podje k njemu, zagrli 
ga i tiho zaplače.j 
KARLO fcjeliva ju). Adelina, umiri se, nemoj plakati, 

ADELINA. Znadeš, što se je... 

KARLO. Nemoj na to uviek misliti. — Ja sam spreman, odjedrit ću ; 
došao sam doma, da se oprostim. 

ADELINA. Oh, Karlo! ... 

KARLO. Neka Bog oprosti tvojoj nesretnoj maćesi. 

ADELINA. Tvoj je otac bio ovdje; htio je govoriti s mojim. 

KARLO. Znadem ; sreli smo se. Ah, da se pomire, kako bismo bili sretni ! 

ADELINA. Moj otac spava; rekla sam tvojemu, da dodje kasnije. Ja 
strepim ... 

KARLO. Ti se bojiš? ... 

ADELINA. Da se ne će pomiriti. Kad se vraćaš na Rieku ? 

KARLO. Odmah, a možda sutra, ako dune dobar vjetar... Proći će 
pol godine, i više, da te ne ću viditi... 

ADELINA. Petnaest te dana nisam vidila, a sada... Karlo piši mi, 
netom stigneš u Boston. 

KARLO. Da, mila dušo. Odkad te ljubim, dva sam puta odjedrio ; 
svaki sam put bio tužan, ali sada neke misli pritištu mi i srce i dušu. Kako 
te ostavljam? ... Tvoja dobra sestra nije zdrava, pak tuga tvoga otca... 

ADELINA. Sirota Ida!... 

KARLO (nakon stanke). Htio bih govoriti s tvojim otcem ... dvie su 
godine da te ljubim, a još ne znam... 

ADELINA. Što? . 

KARLO. Da li ćeš biti moja. 

ADELINA. Kako to govoriš? Ja mogu biti samo tvoja. Karlo! ... 

KARLO. Kazat ću mu, kako te ljubim... 

ADELINA (oborivši glavu). Moj je otac zdvojan; noćas je mnogo pio... 
Govorit ćeš s njim, kad se vratiš s puta. Medjutim nastojat ću, da ga po- 
mirim s tvojim otcem. Pomisli, kako je uzrujan poradi one sramote... 
(Sjedne i tiho zaplače.) 

KARLO (nakon stanke usili se). Adelina? .. , 

ADELINA. Što želiš? 

KARLO. Tvoj otac ne zna? ... 

ADELINA (naglo ga pogleda). Što 1? ... 

KARLO. Ime onoga koji je — unesrećio tvoju maćehu ? 

ADELINA (naglo ustane, prestrašena). Ne smije ga znati, nikada! 

KARLO (zapanjen). Što ti je? Neka tajna? Ne možeš mi ju povjeriti? 

ADELINA (mučno dišući). Idi, molim te, idi, jer će moj otac amo... 

KARLO (uzbunjen). Ne razumijem te... 

ADELINA. Na tvoj sam život prisegla, da ju neću nikada odkriti, nikomu... 

KARLO. Ja to ne bih bio učinio. 

ADELINA. Nemoj me nikada pitati . .. Čujem otčev glas . . . Idi, molim 
te, idi... Još te želim viditi prije, nego odeš na Rieku. S Bogom! 

KARLO (cjelivajući ju). S Bogom dušo! (Gde sredinom.) 

ADELINA (koja ga pratila do verande). S Bogom! 

PRIZOR PETI 
ADELINA i VICKO 


VICKO (udje s licva, gleda na sat.) Tri sata: Ida bi već mogla biti - 
ovdje sa onim svojim nesretnim suprugom. Osjećam ovdje (takne prstima 
čelo) neku bol, kao da me je tko udario batom. (Opazivši kćerku.) Ovdje 
Si, Adelina ? 

ADELINA. Jesi li dobro spavao? (Poljubi mu ruku.) 

VICKO (poljubi joj kosu). Spavao!?... Kunjao sam nešto, a hiljada 
mučnih sanja. 

ADELINA. Htjela bih, da ti se razvedri čelo. 

VICKO. Oblaci priliepili su se za moje moždjane. — Ida je dakle slaba? 
Nekaki kašalj? ... 

ADELINA. Pred godinu dana bila je opasno bolestna. 

VICKO. A njezina djeca? 

ADELINA. Marica i Alfred dobro, zdravi su. 

VICKO. Nelmo mi je pisao u Trst, da će danas amo. Novaca!?... 
Jest, ludjak je moj (naglašeno) gospodin zet! Sunulo mu u glavu, da gradi 
ovdje villu. He, grofovsku villu? Pisao mi je, da treba još deset hiljada 
forinti! Ovaj će put zinuti od čuda: nisam ja vječna luda! 


ADELINA. Što će moja sestra s djecom? Najbolje bi bilo, da dodje 
amo k nama. 

VICKO. To nikada! Još i ta sramota! Žena ne smije od svoga muža 
nikada, u nijednom slučaju ! 

ADELINA. Ida mu sve vjeruje. 

VICKO. Nelmo je uviek bio vjetrogonja. Jezikom mu se pletu samo 
milijuni, misli, da je grof, lord! On je poduzetnik, trgovac, tvorničar, mešetar, 
probigora, pustolov i uviek je u silnom poslu, i pozna svaku vrst i najveće 
trgovine, ali sve to na račun svoga tasta, svoga ludoga tasta. 

ADELINA. Takve te misli samo neprestano muče. 

VICKO. Cieli sam se život lomio po moru, osiedio sam na valovih, 
deset sam puta prevrnuo svaku paru prije nego sam ju potrošio, i kao 
kapetan krpao sam jedra na svojem brodu, a kakav sam odmor doživio ? 
Dvie godine po moru, pa dodjem doma, da nadjem utjehe, koja mi goni 
krv u oči! Olimpija, dobro si učinila, da si se utopila! . . . 

ADELINA. Za ljubav božju, umiri se, dragi otče! (Sjedne, spusti glavu 
“na ruke, tiho plače.) 

VICKO. Koliko sramote! . . . (Stanka.) Moje jadne kćerke ne bi sve to 
doživile, da je živa ona moja dobra Marija, njihova majka. Mlada je umrla... 
(Stanka. Ide desno k prozoru i gleda van.) Eno groblje pokraj mora... 
Adelina, ondje počiva tvoja dobra majka... (Zaplače, sjedne, spusti glavu 
medju ruke.) 

ADELINA (klekne pred njega; plačući). Plači, plači, da ti odlane ... 
Pošteni te ljudi žale. Ti nisi kriv... | 

VICKO. Kada sam uzeo u kuću Olimpiju, da bude odgojiteljica Idi i 
tebi, mnogi su mi se rugali, mnogi su se srdili. Ja, ja da ih više razsrdim, 
ja sam se njom vjenčao. Ja, Vicko Lenar, ja brodovlastnik, ja kapetan, htio 
sam, da Ida i ti budete ne znam kako naobražene, kao da će se o vas 
otimati admirali, principi! Omamilo me nešto mala sreće, htio sam se podići 
nad druge, a nisam pomislio, da vjetar najprije najviša jedra raztrga. (Usfane.) 

ADELINA (ustane). Što će Ida, ako te nadje tako uzrujana? Uviek si 
bio dobar, uviek si me milovao .. 

VICKO. Da, dobar, dobar! Zar nisam ja uviek mislio samo na svoju 
obitelj, na svoje poslove, na svoj džep? Za politiku, za naše načelničtvo i 
za druge takve ludosti ja nisam izgubio ni čas vremena, a sada? ... 

ADELINA. Previše si uzrujan. Noćas kada si došao iz Trsta, prestrašila 
sam se tvoga pogleda. Koliko si mi ljubaznih rieči kazao? ... 

VICKO. Ti me dakle tako tješiš? ... 

ADELINA. Živit ću samo za tebe. 

VICKO /foštro ju gleda, pak) Samo za mene? ... 

ADELJNA. Što misliš reći?!... 

VICKO. Sam, osamljen ostat ću u ovoj kući kao brod posred mora na 
grebenu! 

ADELINA. Otče... 

VICKO. Ti još misliš na Karla... 

ADELINA. Da... 

VICKO. Karlo je sin mojega neprijatelja. 

ADELINA. Karlov je otac danas bio ovdje; htio je govoriti s tobom. 

VICKO. Neću da ga vidim. Karlo je bogat, on je kapetan, ali dok sam 
ja živ, ti nećeš biti njegova. Jesi li čula? U ostalom, znaj, da te liubim. Kćerka 
si mi! 

ADELINA. Ali kako da izčupam srce iz prsiju? ... 


PRIZOR ŠESTI 
VICKO, ADELINA, IDA i NELMO 

IDA fudje sredinom s Nelmom, brzo k otcu, koji ju zagrli). Otče, 
dragi otče! ... 

VICKO fju miluje i cjeliva, duboko tronut). Ida! Oh, kćerko moja! 
Oh! Oh! ... 

NELMO (gleda Vicka, pruži mu ruku, zadovoljan i tronut, što ga 
vidi). Dvie godine nismo te vidili! 

IDA f/zagrli sestruj. 

NELMO. Zdravo, Adelina. (Pruži joj ruku, smiešeći se usiljeno i 
zbunjeno.) 

ADELINA /pruži mu ruku, hladnoj. 

VICKO (gleda tužno Idu). Dvie godine . . . Ida, ti si još slaba 

IDA. Dobro mi je. 

NELMO /fzamišljen). Tomu je razlog ganuće, radost. Nije šala: nakon 
dvie godine viditi svoga otca, najboljega otca! Ali, moj dragi Vicko, ja, ja 
te ne bih gotovo prepoznao! Ti si se pomladio! Ne, ne, ne vjerujem ti, da 
si dvie godine siekao uzburkane valove! Ti si te dvie godine sproveo u 
nekom bogatom manastiru! Što veliš ti (Idi), draga dušice? (Ovije ioj ruku 
oko pasa i poljubi ju.) Da, u nekom bogatom manastiru! 

VICKO. Jeste li svršio? ... 

NELMO /fuzrujanoj. Da, prisižem ti: veoma sam zadovoljan, što te 
vidim ! 

VICKO. Ida, zašto si ostavila djecu na Rieci? 

IDA. Povratit ćemo se kasno kući. Marica i Alfred šalju ti silu poljubaca. 

ADELINA. Kako bi bili veseli u našem vrtu! . . . 

VICKO. Dakle se sjećaju svoga djeda? Liepo, liepo; htio bih da ih vidim. 

NELMO sve to strastvenije). Alired će u školu. A dakako: šest mu je 
godina! Oh, kakav vražić! Kažem ti: silan razum, nevjerojatno pamćenje! 
Pravo čudo! A, a, a Marica, tvoja vesela i dražestna unučica? ... Oh, 
kakav pupoljak, kakva rumena jabuka! Da vidiš, kako ti to raste! /Govoreći 
zagleda se nehotice u Adelinu, a kad ga ona mrko pogleda, on se gane, 
pa uzbunjeno.j Govore samo o tebi, o svojem milom djedu... Dakako... 
o tebi ... a to je posve naravno .. . jer, eto, dakako ... djed... 

VICKO. Ida, reci mi, kako ti je? 

IDA. Dobro, kad te vidim. 

ADELINA. Još te muči onaj kašalj? ... 

NELMO. Zar ne vidite, da će se njezino milo lišce do malo zarumeniti ? 
(Ljubi i miluje Idu.) No, reci, da ti je dobro. Oh, sveti Bože, koliko sam 
pretrpio, kad je bila bolestna! Bilo je dana, kad već nisam imao suza; očaj 
bijaše mi osušio i oči i srce. 

IDA. Znam, dragi Nelmo. 

ADELINA (zagrli sestru). 

IDA Nelmo je htio sa mnom u Marienbad. 

VICKO. Morske su kupelji najbolje, a mora je dosta i na Rieci i ovdje. 

NELMO. Nada sve štednja! | 

VICKO. Ti to kažeš, ali ne činiš. 

NELMO. Prestrogo mi sudiš .. . 

IDA (ofcu). Kako si uzrujan! ... 

VICKO. Jer . . . ništa, Ida, ništa . . . 

ADELINA (naglo). Vi još ne znate, da je otac prodao svoj brod u Trstu ? 

NELMO. A! 

VICKO (mrko ga pogleda). Još nisam primio novce. 

NELMO. Mornarica na jedro propada. Sveobće razsulo, ali pravi trgovac, 
pravi prometnik, ne smije se zbuniti. Velika trgovina ima toliko raznovrstnih 
grana, da se čovjek višega razuma uviek može snaći . . . 

VICKO. Tvoja stara pjesma! 

NELMO. Radinost, okretnost, polet, nove ideje . . . 

VICKO. Oh, poznam ja tvoje kobne ideje! Dosta sam pretrpio. Vrieme 
je, da se odmorim. Ostat ću doma. 

NELMO. Izvrstno, dragi taste! 

VICKO. I ti s: dosta pretrpio vukući se od kavane do kavane. 

NELMO -ljubezno,. Već sam navikao na takve prigovore. 

IDA. Dragi otče, ti znaš, da trgovci obavljaju svoje poslove i u kavanah. 

VICKO. Oprosti, diete moje: ti neke stvari ne razumiješ. Nelmo trgovac! ... 
Veliki, sjajni poslovi, a? . .. 

NELMO. Uvjeren sam, da će se poslovi naglo dići, uprav planuti! 

VICKO. Jer misliš, da ću ti ja još . . . Varaš se! Novci su druga krv. 
Ja sam proti žilosjeku. 

NELMO. Trgovina na Rieci cvate. 

VICKO. A u riečkoj luci nisu ni dva broda! 

NELMO. Ali parobrodi . . . 

VICKO. Do vraga i tvoji parobrodi! . . . 

NELMO. Oprosti, utekla mi rieč. Ja čekam viesti od mojih zastupnika 
na Kongu i Zanzibaru. U onih stranah galanterije nalaze silnu prodju. 


IDA. [ ne treba da bude izabrana roba. 


NELMO. Moj dragi Vicko, gospodične u Zanzibaru luduju za bečkimi 
cipelicami kao i za mirisavimi sapuni. 

VICKO. Do biesa i te tvoje zanzibarske gospodične! Ja znadem, da one 
ne će prati svoje crne ruke onimi sapuni na moj račun. (Sjede.) 

NELMO. Neće proći ni godina, da ću podići veliku tvornicu makaruna. 
Sjajnu budućnost imat će ta tvornica. Ali moje najsjajnije poduzeće biti će 
lučke radnje. Silan, ogroman posao! (Sve to strastvenije.) Ja se ne bojim 
nikakvog padanja ni dizanja ciena, ja predvidjam svaku oscilaciju, jer mogu 
svojim sigurnim okom proniknuti u medjunarodni položaj, i poznam svako 
njegovo vijuganje, svaku njegovu spletku. Pošto se neke bečke tvrdke po- 
uzdavaju u mene, to je posve naravno, da moram izravnati neke iznose, 
utrnuti neke neodgodive tražbine. Nepobitna je činjenica, da smo mi trgovci 
često izloženi nemilosrdnim zahtjevom časti i dužnosti. Ja, ja radim šestnaest 
sati na _ dan, i siguran sam za svoju budućnost. Ovo nisu sanje, ludosti! 
Temelj je svemu najhladniji račun! (Zagrli Idu i miluje ju.) 

VICKO (ustane). Da te ne poznam, ja bih se snebivao. | te kakve lu- 
dosti! Ne, nije nade, da bi se ti mogao opametiti, A zašto ne ideš u Kongo? 
Bez tvoga nadzora sve bi moglo potonuti. Idi u Kongo! Kad postaneš mi- 
lijunaš, povrati se. Budi uvjeren, ništa neću od tebe tražiti. Ida s djecom 
doći će k meni. Idi u Kongo, idi! Platit ću ti put. 


NELMO (u čudu i tužan). Da ostavim ženu i djecu!? ... 


IDA. Dragi otče, prodaj ovaj posjed, pa se nastani na Rieci. Bit ćeš 
s Nelmom ... tvoji savjeti . . . 
VICKO. Kako to govoriš, diete moje? 

ADELINA. Ida, ti dodji k nama s djecom. Nelmo ima na Rieci svoje 
poslove, a ti, što imaš ti na Rieci? Pomisli, kakova radost ovaj vrt za tvoju 
djecu! Ti ćeš uviek biti s djecom, a ja ću otcu pomagati u dućanu. 

IDA i NELMO. U dućanu !? 

VICKO. Jest, uredit ću dućan na drugoj strani kuće, one dvie prizemne 
sobe. Jedna vrata na ulicu, a druga u vežu. Pivnica je dobra, kupit ću koju 
stotinu hektolitara vina. Zar da kradem Bogu dane? 

NELMO. Ja ti se divim! 

VICKO. O onom poslu, što si mi pisao u Trst, neće bit ništa... 

NELMO /pogleda ženu, da bi otišla sa sestrom). Dragi Vicko, vrlo si 
oštar. Tako mi još nisi nikada govorio. Ja sam ti otvorio svoju dušu . . . 
(Opet pogleda ženu, da bi otišla.) 

IDA. Umiri se, dragi otče. Čuješ, Adelina, bismo li se malko prošetale. 
Ovo prepiranje o poslovih tako me ogorčuje, da već ne mogu . . . (Uzme 
sestru izpod ruke, pa odu desno.) 


PRIZOR SEDMI 
VICKO i NELMO 


NELMO. Da, otvorio sam ti svoju dušu... 

VICKO. Mračno mora da je u njoj, ako ju imaš. 

NELMO. Čini se, da ti dosadjujem. Oprosti, što govorim ovako gorko ... 

VICKO. Ne dam ti ni novčića. 

NELMO. Jesi li dobro pročitao moje pismo ? 

VICKO. Još da kvarim i svoj vid, čitajući tvoje bezkrajne laži? Misliš 
li ti, da hiljadarke lete na palubu broda sa vijavicom? Gledaj ove ruke! 
(Kaže mu dlanove.) Na njih nije koža nježna kao na tvojih. Ove su moje ruke 
mnogo puta bile krvave, kad su potezale ledene konope i lovile tvrda, sledjena 
jedra. Zar nisi dosta spraskao? Gdje je Idin miraz? Na morskom dnu... 

NELMO. Nisam ja kriv, da su neki poslovi . . . neki nesretni preokreti. . . 
Istina, ti imaš sva prava, da izpitaš moju grozničavu djelatnost, ali ti nemaš 
pred očima pitanje, o kojemu se sada radi, pa govoriš o drugih stvarih, i 
držim, da me previše ponizuješ. Tvoje su rieči tako gorke... 

VICKO /prekida gaj). Oh, Bože, kakova vijavica pustih fraza! ... 


PRIZOR OSMI 
VICKO NELMO i VALENTIN 


VALENTIN f/udje sredinom). Vicko... kako si? ... (Nakloni se Nelmu, 
primičući se k Vicku.) Daj mi ruku... bili smo prijatelji . . . ajde, ajde, 
nemoj tako!... Ja sam tii danas... A što me tako gledaš? ... 

NELMO. Prijateljstvo je sladka sestra požrtvovnosti i ljubavi . . . (Šeće, 
zapali cigaretu, ide desno, pak na verandu, i tako šeće za vrieme: cieloga 
ovoga prizora.) 

VALENTIN. Vicko, nemoj, nemoj tako!... Snašla te nesreća, pa da 
te ne posjetim!... 

VICKO. Mogao si ostati doma s tvojim požalovanjem. 1Šeće.) 

VALENTIN. Žalim te kao rodjenoga brata. 

VICKO. Hvala, hvala! 

NELMO. Ah da, žalostan slučaj!... 

VALENTIN. Sablazan! 

NELMO. Govori se o tome toliko, kao da je to prvi slučaj na svietu. 
Najviše se zgražaju neke jektikave licemjerke, koje nemaju djece, pa i svaki 
dronjo hoće da kaže svoju. Sve to ne dira u čast moga dragoga tasta. 

VICKO fslegnuvši ramenima). Kao rodjeni brat!?... A ona naša 
pravda poradi onoga broda? 

VALENTIN. Trice! 

VICKO. Jesi li došao amo da me dražiš? 

VALENTIN. Pomisli na naše staro prijateljstvo, na našu mladost, kad 
smo zajedno mlatili more. Pomisli na našu djecu... 


VICKO /stanej. Na našu djecu!? ... (Šeće.J 

VALENTIN. Ako misliš, da te ide koja hiljada... 

NELMO. Tako je: čisti računi! 

VALENTIN. Moji su uviek bili čisti. Jeste li razumili? 

NELMO /nakloni se, smiešeći se). Posve. Imate pravo: to nisu moji 
poslovi. 

VALENTIN. Čuješ, Vicko, ako ti nećeš iz te brazde... 

VICKO. Što hoćeš? 

VALENTIN. Nisam mislio, da me tako mrziš... Vicko, susjedi smo i 
nešto u rodu po tvojoj prvoj ženi, pa da se ne gledamo kano braća! ... 
Jesi li čuo: dati ću ti onu svotu, do tri hiljade, što si tražio... Razlika je 
bila od nekoliko karata. Što će mi hiljade, kad nije mira, ni sreće. Sve 
ću učiniti za sreću svoga jedinca, a ti pomisli na tvoju Adelinu. .. 

VICKO /stanej. Ti ćeš mi dati? ... 

VALENTIN. Odmah, ako ti je drago. (Segne rukom u džep.) 

VICKO. Odmah? 

VALENTIN. Da. Hoćeš, da ti ih nabrojim ? 

VICKO (gleda ga, poda mu ruku, pa nakon stanke.) Ne, Valentine . . . 
znam, da si pošteno mislio . .. (Gledaju se, poljube se, zagrle se.) 

NELMO. Čestita duša moj tast! 


VALENTIN /držeći Vicka za ruku.) Vicko, prijatelji kao kad smo bili 
mladi! Moje prijateljstvo bit će ti utjeha u ovoj... 

VICKO. Sav sam slomljen... Prošle noći nisam mogao naći pokoja, 
kao da sam ležao na draču. 

NELMO. Jer ti očaj gmiže iz prsiju u glavu. 

VICKO. Zabio sam se u jad, usidrio sam se u njem. Nosim u srcu 
jednu tonu žuči. Da mi je znati ime podlog zavodnika! (Šeće.j 

VALENTIN. Što to govoriš samo o zavodniku!?... Pametna žena 
neće nikada, ne, neće... 

NELMO. Istina, istina: tako je! 

VICKO f/zamisli se, kimne Valentinu). Valentine, sjedi. Kako mi živiš ? 

VALENTIN /sjede). Ostarismo. 

VICKO. Tvoj će Karlo odjedriti ? /Sjede.) 

VALENTIN. Hoće, ako Bog da. Ti znaš, da moj Karlo... 

VICKO. Znam, znam... Moja ga Adelina ljubi. Eh, kad ti kažem ja!... 
I mi smo bili mladi! 

NELMO. Krasan par; doći će i gora da ga gleda! 

VALENTIN. Pir, što misliš, kad se Karlo povrati s puta? ... 

VICKO. Govorit ćemo ... ima vremena... 

VALENTIN. Čujem, da si prodao brod. 

VICKO f/uzdahnej. Ah'... 

VALENTIN. Uništili su nas parobrodi. 

VICKO. One grozne i gadne nemani, što okužuju sva mora i sve oceane! 
Dvie sam se godine mučio, a nisam ni troškove izbio. A koliko jada, koliko 
biesa! Stojiš posred pučine, odnikud ćuha, jedra mrtvo vise, ne mičeš se, 
a pokraj tvoga broda projuri jedna neman, pak druga, pak treća, a njihov 
dim draži ti nozdrve, i čuješ onaj njihov prokleti šum, kao da ti se ruga, 
što se ne mičeš. 

VALENTIN f/metne mu ruku na rame). Dragi Vicko, ostani doma, a 
one nemani neka slobodno okužuju oceane! Svjetliji je domaći dim od 
tudjeg plamena. 


PRIZOR DEVETI 
VICKO, NELMO, VALENTIN, IDA, ADELINA i KARLO 

IDA (udje sredinom s Adelinom i Karlom; tiho Adelini). Pomirili su 
se | (Glasno, gledeći otca i Valentina.) Prekinusmo vam neki važni razgovor... 

KARLO (pruži ruku Vicku). Gospodine Vicko, došao sam da vas po- 
zdravim . .. (Nakloni se Nelmu.) 

NELMO (naklonivši se). Gospodine kapetane ... 

VICKO (Karlu). Već se dugo nismo vidili! Liep momak! ... 

VALENTIN (svima, zagrlivši Vicka). Pomirili smo se, prijatelji kao prije ! 

ADELINA. Otče! ... (Poljubi mu ruku, otac ju zagrli.) 

NELMO :icjelivajuć Idu:. Ovo pomirenje izpunja mi dušu najčišćom 
radosti! 

IDA (iotcu). Hvala ti iz dna srca. Oh, kako sam vesela! (Zagrli sestru.) 


KARLO (Vicku). Gospodine ... dopustite mi... nekoliko rieči prije 
svoga odlazka ... 
VICKO. Nitko ti neće ugrabiti Adelinu. Govorit ćemo ... kad se povratiš... 

VALENTIN. Reci djeci dvie jasne rieči . . . Znaš, što je ljubav, mladost . . . 
Reci moru neka se ne pjeni, kad vjetar puše!... Ti pristaješ? ... 

VICKO. Lako je reći... Ja sam smućen... Karlo, nitko ti neće... 
(Gledeći Adelinu). A da bude nesretna? ... 

VALENTIN. Moj sin nije... 

NELMO (prekine ga smiešeći se usiljeno). Nije? ... Izvolite samo ... 

VALENTIN (zbunjeno). Moj sin... 

KARLO. Gospodine Vicko, ja se zovem: Karlo Ristov. 

ADELINA (bolno uzdahnuvši). Ah! ... 

IDA. Da sam ostala na Rieci!... 

VICKO (Karlu). Da, da, kad se povratiš ... Sretan put!... Ne znam, 
gdje mi je glava! ... (Poda ruku Karlu, pa ode lievo, pognut. Osim Nelma 
svi gledaju za njim. Nelmo motri sad Adelinu, sad Idu. Vicko ode lievo.) 


PRIZOR DESETI 
NELMO, VALENTIN, IDA, ADELINA i KARLO. 


IDA. Kako je skršen! ... (Pokrije oči rubcem.) 

NELMO. Neke njegove rieči silno su me raztužile. 

VALENTIN (pogleda Idu i Adelinu, uzdahne, pak) Karlo, hajdemo: 
čeka te kočija. 

KARLO /Adelini). Tvoj mi je otac kazao: nitko ti neće ugrabiti Adelinu. 

NELMO. Jest, to su njegove rieči, tekstualne! 

IDA (smiešeći se sestri). Tekstualne. 

VALENTIN. Karlo, zakasnit ćeš. 

IDA. Pratit ćemo vas malko. Nelmo, nećeš s nama? 

NELMO (veoma ljubezno). Žalim; tast želi sa mnom govoriti. Nastojat 
ću, da ga utješim. Gospodine kapetane, sretan put! Nekoliko mjeseci brzo 


će proći, zar ne, Adelina? | onako sad smo u koroti... (Maiko zadrhta, 
poda ljubezno ruku Karlu.) S Bogom, gospodine kapetane! Ja sam vam 
prijatelj... ne marim za trice... bit ćemo pašanci... S Bogom! ... 


IDA (zadovoljno). Moj dobri Nelmo!... 

NELMO (poljubi joj ruku.) 

KARLO (Nelmu spokojno). Oprostite ... S Bogom! ... 

VALENTIN (nakloni se). Gospodine Nelmo... (Ode sredinom s Karlom, 
Llom i Adelinom.) 

NELMO (ostavši sam prodje jedan ili dva puta pozornicom). Karlo 
Ristov! ... (Zadrhta, stane, uzme listnicu iz džepa, gleda neke račune 
sve to više prestrašen, pa se trgne i podigne glavu kao osokoljen. Spravi 
listnicu, opet obori glavu, te zdvojno ode desno.) 


ZASTOR PADNE 

ČIN DRUGI 


Krasan vrt sa liepom drvenom ogradom u zadku. Vrata u sredini ograde. Lievo kuća 

kapetana Vicka. U zadku, lievo, uz kuću, grotlo cisterne (bunara.) Iza ograde cesta, 

pak more, u daljini brda. Lievo, podaleko, grad s lukom: Rieka. Desno, razumije se, 
da se prostire vrt iza kulisa. Stolovi, stolice, itd. 


PRIZOR PRVI 
NELMO 


NELMO (udje sredinom, gledeći na svoj sat). Šest sati, prošlo! 
Krasnog li dana! Divota ovaj lipanj! Cvieće, ruže: balsam u zraku! (Uzdiše 
razkošno.) Ja moram govoriti sa svojim tastom ... Morski medvjed! ... 
(Smiešeći se.) Ali ja, ia ga ljubim: dobričina! A onaj galeb Ristov, kako 
se ponosi svojim imenom! On se zove: Karlo Ristov!!!... Kad sam uzrujan, 
moram pušiti. (Zapali cigaretu.) Izmedju jednog i drugog dima najljepše mi 
misli zasvietle u glavi... Karlo Ristov!!!... Adelina ga ljubi... Kako je 
krasna, mila i (naglašeno) zdrava!... A _ moja jadna Ida!... (Uzdahne 
tužno)... Adelinin dio bit će... (računa)... koliko? ... Da, oko sto 
hiljada forinti . .. (Pogleda cisternu, zadrhta i otare rubcem čelo.) 


PRIZOR DRUGI 
NELMO i IDA 


IDA (udje s lieva, iz kuće). Nelmo, gdje si bio? Ti si blied... 

NELMO. Ja blied?... To ti je takav zrak, znaš, kada sunce zapada... 
Gdje sam bio?... Oh, kažem ti: prekrasan posao! (Ovije joj ruku oko 
pasa, poljubi ju, pa vodeći ju k jednoj stolici.) Bio sam ovdje blizu, 
pogledao sam jedan posjed uz more. Kažem ti: divan posjed, a na prodaju! 
Ja posve ozbiljno mislim ... Ako ga kupim, sjajan posao! Dakako, ja ga 
ne bih odmah prodao; nego nakon nekoliko godina... 

IDA. A novci? 

NELMO. Pun ih je sviet! Bilijuni i bilijuni kolaju po njem. 

IDA. Ali ti si... 

NELMO. Hoćeš reći: zadužen. A zar nije to i Francezka ? 

IDA. Te tvoje rieči prava su mi muka. 

NELMO (u čudu). Ja te ne razumijem ... 

IDA. Sune ti jedna misao, a tvoja glava melje i melje... 

NELMO. I vidim sve magleno, dapače ne znam, što je bielo, što crno? ... 
(Tužno.) Vidim, vidim: ti ne shvaćaš moje ideje, moje osnove... Čuj, Ida: 
tvoje su rieči neki sitni otrov, koji bi me mogao uspavati u klonulost, izgrizti 
moju odvažnost, ubiti moj polet u poslovima. Takove su tvoje rieči, a da to 
ti i ne slutiš. Ja hoću, d1 mi um bude vedar, da mi se ne smuti razum, i 
ničesa se ne bojim koliko zdvojnosti, one neprestane zdvojnosti, potajne, 
crne. Pravi trgovac mora da bude uviek hladan, jer ga čeka propast, ako 

je žrtva grozničavih nervoznih napadaja Ja nastojim, da budem hladan, da 


mogu mirno svaki hip pregledati svoje poslove. 

IDA. Molim te, smiri se . .. 

NELMO. istina, danas sam nešto uzrujan. 

IDA (uzdahnuvžij. Danas? . .. 

NELMO Ali šo ti je?!... 

IDA. Što? . . . Misliš ti, da ja ne vidim, koliko trpiš? . . . 

NELMO. Razmšljam ... poslujem . . . Ida, nemoj se tako žalostiti. 
(Poljubi ju.) Zar te ja ne ljubim? . .. 

IDA. Nelmo ... 

NELMO. A ne ljubim li našu dječicu? Ta ja živim samo za vas! 

IDA. Da. 

NELMO. Jesi li govorila s otcem? . . : 

IDA. On kaže, da si prevršio svaku mjeru. Nisam se usudila pogledati 
mu uoči... 

NELMO. Vječno jadikovanje! 

IDA. Htjela bih te osloboditi od tog jadnog života. Otac kaže, da smo 
već previše . . . 

NELMO. Hoćeš reći: raztepli. Da, tvoj otac postupa sa mnom kao da 
sam kakav čankoliz! 

IDA. Ne srdi se. 

NELMO. Kao da sam palavorda, obješenjak ! 

IDA. Molila sam ga . 

NELMO. Zlo si učinila, dapače veoma zlo. 

IDA. A zašto? ... 

NELMO. Zašto? . . . Zašto? . . . Što da ja znam taj zašto? Ta tvoja 
turobnost, ta tvoja nemila zlovolja, i taj tvoj očaj, eto, to je moja muka, 
to mi lomi krila, to me sapinje u mojih poslovih. 

IDA. Nelmo! ... 

NELMO Ne može mi biti milo, da se gazi moj ponos. 

IDA. Ti dakle ne vidiš, kolike nas potrebe biju ? 

NELMO. Ne, ne, ne vidim ništa! Dakako, ja sam okrutan suprug, ja 
sam grozan otac! Oh, Bože, Bože! ... 

IDA (plače). 

NELMO (nakon stanke, nešto smiren). Eto, sada plačeš! . . . Ida, ti 
znaš, koliko te ljubim . . . 

IDA. Ti dakle ne vidiš? . . . 

NELMO. Što kažeš? 

IDA. Oh, Nelmo! . .. 

NELMO. Umiri se . . . Oprosti . . . 

IDA. Nevolja ...bieda... 

NELMO. Ti hoćeš reći? ... 

IDA. Nevolja . . . 

NELMO. Nevolja!? ... 


e. mama oT za Nu 

IDA. Pomisli na našu djecu . . . 

NELMO (gleda ju prestrašeno). Ne... ne... nevoljal?... 
Djecal?...Ida!?...Ne... volja, nevoljal? ... 

IDA. Ja ti ne kažem sve... 

NELMO. Nevolja!? . . . Nikada mi nisi o tome tako .. . 

IDA. Bilo je crnih dana ... 

NELMO. Strah me hvata ... Nevolja!? ... 

IDA. Ne znam, kako bih, da mi sestra ne pomaže .. . Ti, sav u tvojih 
poslovih, ti ne znaš sve, ti ne vidiš sve . . . (Spusti glavu na ruke.) 

NELMO (gleda ju zapanjeno i bolno, zaplače, klekne pred nju i po- 
krije lice rukama.) 

IDA (nakon stanke). Nelmo, ti si mnogo pretrpio . . . 

NELMO. Htio bih se odmoriti u krilu svoje obitelji. 

IDA. Ti se ne sjećaš svoje majke . .. 


NELMO. Bile su mi dvie godine, kad je umrla. Kako bih ju bio ljubio!... 
Kad mi je otac umro, bilo mi je šest godina. 


IDA. A jesi li mogao biti sretan bez majke i otca? ... Zar ti nikad 
ne pritisne dušu neka čudna tuga za djetinjstvom ? 


NELMO. Nemoj mi govoriti o tome, jer mi očaj potamnjuje dušu. 
(Ustane.) Ja bih htio biti sretan, bogat, poštovan, i živiti u uzhitu milovanja, 
utjehe, najsladjih osmjeha i suza radostnica. 

IDA. A zašto se ne okreneš k Bogu sa zanosom čiste vjere? 

NELMO. Ali čemu zdvajati? Nije pak sve tako crno. Ne vide li se ču- 
desa u trgovini? Ja nisam napokon vucibatina, skitač. Ja sam trgovac! Kad 
dobro promislim, ne vidim pak toliko drača u mojoj savjesti. Da, ne velim, 
da nisam počinio štogod, ali...ne...ne... 

IDA. Sav si uzburkan . . . 

NELMO (smiešeći se, zbunjeno). Da, ludosti, plamen od slame, možda... 
i...išto je nedopustivo . . . sitne stranputice, ali oprostive, jer prilike, 
slučaj, kob, sudbina . . . Kako da se to ne oprosti čovjeku, koji je uviek 
uzburkan, uviek usopljen u svojih poslovih, koji radi i radi, i grozničavo 
snuje milujući svoje ogromne osnove? ... 

IDA. Sreće li, da nisu tvoje osnove tako ogromne! 


NELMO. Ja nisam napokon tat, ni ubojica. Mnogim sam dobra učinio. 
(Zadovoljno.) Ne, nisam ukrao! . .. A zar mnogi ne kradu bez straha? ... 
Čuj, Ida: nepobitno je, da u poslovih mnogi dobivaju. Ali, reci mi, zašto ? 
Evo zašto (pobjedonosno) : jer mnogi gube! (Uzrujanije.) Ja sam radio sa 
svom snagom i neustrašivo, i sa žarkim uzhitom, i sa očajnim bjesnilom, 
čitave sam noći mučio svoje moždjane, jer sam već osjećao razkošnu na- 
sladu, kako ćeš ti, Ida, biti sretna i blažena, kad budemo bogati, silno bogati, 
u sjaju, u blistavilu, te kako ćeš ti pomagati siromakom i tješiti svakojake 
biednike. Slavne su i svete one noći, koje čovjek probdije za svoju obitelj, 
kidajući svoje zdravlje i svoj um! Da, ja sam živio u grozničavom vrtlogu . . . 

26 


394 HRVATSKA SMOTRA 


Čuj, Ida, čuj: (jako naglašeno) ja, ja nisam drugo nego mučenik posala! 
Eto ti prave rieči! 

IDA (bolno uzdahnuvši). Da . . . mučenik . . . 

NELMO. Umjetnost i znanost imaju svoje mučenike, a tako ih imaju i 


poslovi. — Još je iskra nade... . (Šeće zamišljeno, stane, pa nakon stanke 
kao sanen.) Ida! ... 

IDA. Sto želiš? 

NELMO. Htio sam te pitati . . . ne sjećam se . . . Da, da! što si ono 


rekla, pred koji čas, kada si mi govorila o...o Bogu? ... 
IDA. Pitala sam te, zašto se ne okreneš k Njemu sa zanosom čiste vjere ? 


NELMO. Da, tako si mi rekla . . . (Šećući.) Čista vjera? . . . Ja ništa 
ne vjerujem . .. 


IDA. A ipak bi htio biti sretan! . . . Oh, nesretni moj Nelmo!... 
NELMO. Ja bih htio vjerovati, ali čovjek vjeruje što može, a ne ono 
što hoće . . . (Uzdahnuvši.) Oh, moje djetinjstvo! . . . Prava klica budućeg 


čovjeka usadjena je u prvih utiscih djetinjstva . . . 


PRIZOR TREĆI 
IDA, NELMO, VICKO i ADELINA 


VICKO (udje s lieva s Adelinom, prodje pozorištem pogledavši tužno 
Idu; kad se vraća oštro omjeri Nelma, pa sjedne k Idi, i uzdahnupvši.) 
Oh, nije druge! ... 

ADELINA (sjela je k stolu, pa pokrila lice rukama). 

NELMO (gleda preda se, zamišljen). Sudbina! . . 

IDA (gleda sve, pa pokrije rukama lice). 

VICKO (nakon stanke). Ida, nemoj... nemoj... previše si tužna... 


NELMO. Slučaj... kob!... (Hoće da zapali cigaretu, pogleda Idu, 
pa ne zapali.) 

VICKO (gledeći u cisternu). Eno, ondje se je utopila... Oh, da mi 
je znati ime nitkova, zavodnika ! 

NELMO. Istina: nitkov ... 

VICKO. Ubio bih ga kao... 

NELMO. Ti bi ga?... 

VICKO. Čudiš se? 

NELMO. Ne, ne... Ja, ja strepim za tebe: zasliepljen mržnjom ti bi 
mogao... 

VICKO. Ali tko je dolazio u ovu kuću, dok sam ja bio po moru ? Adelina, 
odgovori. 

ADELINA. Rekoh ti, da su dolazili gospodin Valentin, njegov sin i još 
koji susjed. 

NELMO. Ne, ne, nije ovdje ništa bilo... 

ADELINA /živo gleda Nelma). 

NELMO. Bezumna bi bila svaka sumnja. Da je što bilo, zar se ne bi 
bilo odmah bubnjalo? ... Olimpija je često bila na Rieci .. . 

VICKO. Često1!?... 

IDA. Dolazila je k nama ; bila je zaljubljena . . . 

VICKO (prekine ju). U koga? 

IDA. U našu djecu; vodila ih je na šetnju. 

NELMO /smiešeći se nervozno). |... i kupovala im je igračke tako... 
tako skupe... eto, Ida, Ida je čula, kako sam prigovarao Olimpiji . .. 

IDA. Bog joj budi milostiv! Imala je dobro srce. 

VICKO. Dakle često na Rieku?... 

NELMO. Jednom sam ju vidio u kazalištu ... (Gleda Adelinu.) 

ADELINA /se gane i oštro gleda Nelma, obori oči i ostane tako). 

VICKO (ustavši nagloj. Ona je dakle polazila kazalište, dok sam ja 
mlatio more? A tko je bio s njom u kazalištu ? 

NELMO. Neki gospodin, visok i plavokos, neki tudjinac ... 

ADELINA /jače se gane; uzrujana). 

NELMO /pogleda Adelinu). Kad sam ju pitao, tko je onaj gospodin, 
odgovorila mi, da je neki njezin znanac. 

IDA fkoja uviek gleda Nelma). O tome mi nisi nikada ništa spomenuo. 

NELMO. Ja imam svoje poslove. 

VICKO. A vidiš li kadšto onog tudjinca ? 

NELMO. Nikada! 

VICKO. A kada si ju vidio u kazalištu s onim tudjincem ? 

NELMO f/nakon razmišljanja). Bit će deset... devet mjeseci . .. 

VICKO /ftrgne se). Tako? ... 

NELMO. Za stalno. 

ADELINA (gleda otca). 

VICKO (gleda hip Nelma, pak cisternu, ide desno, okrene se, pogleda 
Neilma i kimne. Ode desnoj. 

ADELINA /duboko odahne, na licu joj se vidi neko zadovoljstvo, kad 
njezin otac kimne, da mu se čini vjerojatno, što mu je kazao Nelmoj. 

NELMO (gleda Adelinu gotovo veselo i kao da ju pita: jesi li sada 
zadovoljna? Adelina obori oči). 


PRIZOR ČETVRTI 
NELMO, IDA i ADELINA 
NELMO. Otca neće više mučiti ona gorka misao na osvetu. Adelina, 
reci, zar nisam dobro učinio? ... 


ADELINA. Što? ... 
NELMO. Što sam kazao otcu ono malo, što sam znao... 

ADELINA (otvori oči, hladno). Da. 

IDA. Tko bi znao, gdje je sada onaj tudjinac! . .. 

NELMO. Visok i plavokos! Kao da ga vidim... Bit će daleko, možda 
u Americi. Ne, otac neće više misliti na osvetu. (Naglo promieni glas.) 
Krasnog li dana! Kakav balsam u zraku! Htio bih u ladjicu s vama, ali, 
eto, moram se zadubiti u svoje račune. Nada sve posao! (Poljubi ženu, pa 
ode desno u kuću.) 


PRIZOR PETI 
IDA i ADELINA 


IDA fuzdahnuvšij. Posao! ... 

ADELINA /sjednuvšij. Ida, ti nisi sretna... 

IDA. Mogu li biti, kad vidim, kako mrziš Nelma? Zašto si oborila oči ? 
Što ti je Nelmo skrivio? Ja hoću da znam sve! Zašto drhćeš? Zašto 
bliediš? Kaži mi sve. 

ADELINA /pokrije lice rukama, plačući). dal... 

IDA. Nemoj me mučiti ... Molim te, kaži... Umriet ću... 

ADELINA. Ida, ti ne znaš, koliko trpim, kad mislim na tebe! ... Bila 
sam malena, kad nam je umrla majka... Ti si mi bila i majka, i otac, i 
sestra... Sjećaš se našeg djetinjstva? Koliko smo puta plakale za olujnih 
noći i molile se Bogu za našega otca, koji je bio daleko od nas sa svojim 
brodom!... Ja bih htjela, da si uviek sa mnom. Preseli se amo s djecom. 

IDA. A Nelmo? 

ADELINA. On će... 

tDA. Što hoćeš reći? 

ADELINA. On će ostati na Rieci. 

IDA. | dolaziti svaku večer amo? 

ADELINA. Nikada. 

IDA /prestrašeno). Nikada!?... 

ADELINA. Nisi s njim sretna ... 

IDA. Nikada!?... 

ADELINA. Nije tebe dostojan . 

IDA. Adelinal?... 

ADELINA. Nije... 

IDA f/prestravljena). Zašto? 

ADELINA (oklieva, smućeno). Jer... 

IDA Reci. 

ADELINA (posve zbunjeno). Jer... jer te ne ljubi. 

IDA (manje prestrašena). Ne ljubi me? ... 

ADELINA. Ne... 

IDA. Kako to možeš? 

ADELINA. Znam za tvoje... 

IDA. Ne razumijem te... 

ADELINA. Nelmo ne vidi tvoje brige... 

IDA (nakon stanke tužno, s nešto bolna prigovora). Da... tl... 
ti poznaš moju — biedu... 

ADELINA (gleda ju začudjeno, uzme ju za ruku, s bolnim ukorom). 
Ida! ... (Zajeca i zagrli sestru. Nakon stanke.) Dodji k otcu s djecom. 

IDA. Da ostavim svoga supruga u nevolji? Ne, ja nisam samo Nelmova 
žena, nego sam i majka njegove djece. Ja moram sokoliti svoga muža u 
nevolji, ja ga moram tješiti, da spasim otca svojoj djeci. To je moja sveta 
dužnost. 

ADELINA. Oprosti... raztužila sam te... 

IDA. Ti ljubiš Karla. 

ADELINA. Ljubim. 

IDA. Bi li ga ti ostavila u nevolji? 

ADELINA (silno se trgne). Nebih... da... ne... ne... ne znam... 
ne znam... (Sva drhtava pokrije lice rukama.) 


PRIZOR ŠESTI 
IDA, ADELINA i MIKULA 


MIKULA /udje sredinom, odjeven kao u prvom činu). Pozdravljam 
gospodje! Molim da mi oproste, i molim gospodje za ljubav, da mi kažu, 
gdje bih mogao naći gospodina Nelma. 

IDA. Gospodin je u kući. Odmah će amo. 

MIKULA (nakloni se). Hvala, draga gospodjo. 

ADELINA (sestri). Bismo li se malko prošetale ? 

IDA. Hajdmo. (Mikuli.) Dobar večer. (Ode sa sestrom desno.) 

MIKULA. Drago mi je pozdraviti gospodje i zaželiti im ugodnu šetnju. 
(Gledeći za njima.) Kako je blieda ona starija! ... 


PRIZOR SEDMI 
MIKULA 


MIKULA /ogledava se vrtom). Ah, ugodne li hladovine! (Sjede, uzme 
iz žepa lulu, puni ju duhanom i gleda kuću.) Kakav bogatun taj gospodin 
Vicko! Brodovi, kuće, a tek koliko novčine! Ja imam devet novčića, ovo 
gala-odielo i ovu — lulu. (Zapali lulu.) Ali kad će amo taj gospodin 
Nelmo? Gospodin!?... On je bogat kao jegulja dlakami... Nema ni 
ovakve lule! On bi bio sretan, da ima f/naglašenoj: ništa! Kažu, da je 
dužan više od sto hiljada forinti. Dakle da uzmogne imati: ništa, gospodin 
Nelmo najprije bi morao imati sto hiljada, da plati svoje dugove. Tako je 
jasan ovaj moj račun! Stvar u istinu čudnovata: ja nemam ništa, a ipak 
imam sto hiljada više od njega!... Oh, koliki bi sretni bili, da imaju: — 
ništa! — Još ga nije. Da ga zovnem? ... (Ide lievo i zove.) Gospodine 
Neimo?... Oprostite? ... Gospodine? .., 

PRIZOR OSMI 
MIKULA i NELMO 


NELMO (iz kuće). Ne tuli! Evo me. 

MIKULA. Umuje, kako bi povećao svoj imetak do: ništa... On će me 
već razumiti... Ugursuzi u prvi se hip nanjuše. 

NELMO (udje s desna). Što je? 

MIKULA (naglašeno). Subota! 

NELMO. Malo strpljivosti. 

MIKULA. Ne razumijem, gospodine. 

NELMO. Strpite se još dva dana. 

MIKULA. To ne bi bilo dugo, da smo štogod dobili za prošla dva tjedna. 
Svi vas zidari, osim mene, proklinju. Oh, da čujete one duge nizove ružnih 
rieči, što lete iz suhih grla onih neotesanaca! Ja ne bih znao, što ne kažu. 
Oni bi mogli razoriti nedogradjenu vašu villu, ako ne dobiju danas koju 
forintu na račun... 

NELMO. Listnica mi je ostala u drugom kaputu, na Rieci. 

MIKULA. Govorite li vi o svojoj novčarki ? 

NELMO. Ta naravno. /Sjedne.) 


MIKULA. Čudna stvar ta vaša novčarka! Svaki ju put zaboravite na 
Rieci. Niste li znali, da je danas subota? 

NELMO. Druge mi se viju glavom! 

MIKULA. Vi imate svoje brige, a mi, vaši zidari, mi nemamo naših 
novaca. Nekako smo jednaki. Vidite, moja je glava samo onda puna briga, 
kad mi je prazan džep. Gospodine Nelmo, lako za vas!... 

NELMO. Zašto? 

MIKULA. Vi biste mogli biti bogatun!... Jedna misao!... (Gleda ga 
smiešeći mu se.) 

NELMO (oštro ga gleda). Ako se ne varam, ti se zoveš Mikula Baran. 

MIKULA. Na vlas! Da, tako zvuči moje ime, ali kako se je zvao, ili 
kako se zove, moj ćaća, to vam nikako ne bih znao kazati. Ali manimo se 
tih delikatnih obiteljskih stvari! . .. 

NELMO. Ti si... 

MIKULA. Molim, izvolite . .. 

NELMO. Vucibatina, lopov. 

MIKULA. Milo mi je, što poznate na prvi pogled ljude! (Nakloni se.) 

NELMO. Mikula Baran?... Kao da već dugo poznam to ime. 

MIKULA. | ja već dugo poznam vaše vriedno ime. Znam, da su vam 
umrli roditelji, kad ste bili maleni. Da je vaša majka umrla mnogo kasnije ... 

NELMO. Što misliš reći? 

MIKULA. Ona bi vam bila rekla, da se ne grade ville, kad nije novaca. 

NELMO. Ti si bezobrazna ništarija! 

MIKULA. Prisižem: nisam vas htio uvriediti Oprostite! ... (Gleda ga 
smiešeći mu se.) 

NELMO. Ti me dakle poznaš? 

MIKULA. Vi se dakle ne sjećate, da smo zajedno išli u školu, kao 
djeca? Dakako, ja nisam onda imao ovu bradu. Ja sam bio vaš najbolji 
prijatelj, jer ste vi imali čestitog skrbnika, koji vam je davao novaca, koliko 
ste god htjeli. O, mnoge smo mi huncutarije zajedno... 

NELMO prekine ga). Čekaj, čekaj! . .. 

MIKULA. Vi ste radili sve, što sam ja htio, sve! Vidim, da me razpo- 
znajete ... 

NELMO. Da, da, sjećam se... ti si bio onaj deran, koga su iz škole 
iztjerali, jer je krao kao svraka. Jednom si ukrao i meni, tvojemu prijatelju, 
ondašnjem, deset forinti. (Zapali cigaretu.) 

MIKULA. Oprostite: petnaest. 

NELMO. Imaš pravo: petnaest. 

MIKULA. Ružna navada.. Kasnije ste vi bili u školi, gdje se uči 
latinski, a ja... po malo svuda. Ali ostavimo vaše latinsko i moje svuda... 
Rekli ste mi, da sam lopov... 

NELMO. Nitkov, natovaren sa sedam puta sedam smrtnih grieha. 


MIKULA f/nakloni se). Ali taj čovjek tako natovaren krije u sebi vrlo 
uslužnu ličnost... Čujte, jedna misao sunula mi u glavu... 

NELMO. Tornjaj se, obješenjače! 

MIKULA. Kad se vaš gospodin tast preseli na bolji sviet, onda ćete vi 
imati uviek pri sebi svoju novčarku. Ali gospodin bi tast mogao dugo, dugo 
živiti... 

NELMO /ustane i oštro ga gleda). Šuti, zlikovče! Ogavan si mi, nosi se! 

MIKULA. Oprostite . .. 

NELMO. Užasno si bezobrazan! /Sjede.) 

MIKULA. Molim vas tu ćiku. (Nelmo mu da cigaretu, koju je pušio. 
Pušeći.) Hvala vam. Nekako mi se čini, neće na bolje, dok živi gospodin 
tast... (Muklo i tužno.) Ja se nadam. gospodine Nelmo, da vi ne ćete 
učiniti onako, kako je učinila gospodja Olimpija . .. /Pokaže cisternu.) Ja 
sam izvukao iz vode one jadne mrtvace — nekakvom kvakom. Olimpija 
je bila vrlo težka... krasna žena, jaka... Uznojio sam se, dok sam ju 
izvukao iz grotla cisterne. Učinio sam, kako sam mogao: nešto za haljine, 
nešto za kosu... A ono diete... 

NELMO (gleda cisternu). Šuti . . . ' 

MIKULA (gleda ga i zlobno se smieši). Gospodine Nelmo? ... 

NELMO (zadrhta, začudjen). 

MIKULA. Prošle noći sanjalo mi se, d: ste vi, gospodine Nelmo, našli 
svoj pokoj u morskoj dubini... Molim vas: nikakvih ludorija! Pomislite: 
blato u očima, blato u zubima... 

NELMO. Bla...blato... 

MIKULA. Budite pametni! 

NELMO. U zubima... 

MIKULA /promieni glas). Nemojte na to misliti ! 

NELMO. Da, imaš pravo. Idi, idi... 

MIKULA. Gospodine, vi ste divan čovjek, ali je prava nesreća, što 
nemate jedan... jedan milijun! ... 

NELMO (trgne se). Jedan milijun! . .. (Ustane, šeće, lice mu se vedri.) 

MIKULA. Sav bi sviet s vama živio!... 

NELMO. Da, mnogo bih dobra učinio... siromahom ... 

MIKULA. Molim vas, koliko je to? 

NELMO. Jedan milijun? . .. (Zapati cigaretu.) 

MIKULA. Htio bih znati, koliko ćete imati, vi, kad budete imali jedan 


milijun. 

NELMO /smiešeći se, zadovoljan). Šuti, magarče . . . Jedan milijun! . . . 
(Gotovo kao za se.) Da, siromahom ... — O... najprije nešto odmora!.., 
Čitavu zimu sa Idom u Nici . . . da: u Napulju . . . bolje u Kairu; Jedan 
milijun! . . . 


MIKULA. Gospodine, dakle na put? ... 

NELMO (stane i gleda ga). Na put? ... 

MIKULA. Zar ne ćete s gospodjom suprugom u Napulj? 
NELMO /smiešeći se). Idi, idi! Tvoje je mjesto u ludnici. 
MIKULA. U ludnici još nisam bio. 

NELMO (gleda ga, nakon male'šutnje). A... u tamnici? 


MIKULA. Čini se, da vas zanima moja prošlost . . . Oh, moj gospo- 
dine, u ovom težkom sadanjem vremenu lako se čovjek dočepa lanca. Imam 
nešto izkustva . . . Nisam znao, što sam kasnije naučio, pa me skebalo... 


NELMO /fzamišljenj. Jesi li mnogo trpio? 

MIKULA. Ne mogu se potužiti, bio bih nepravedan. 

NELMO. Ti ćeš još uztvrditi, da se piruje u tamnici! 

MIKULA. To ne, ali mogu reći, da sam stanovao sa svojimi drugovi u 
velikoj palači. Sve je bilo liepo: čistoća, zračno, red, pa kupelji, i liečnik, 
a sve bezplatno. Bilo je i mnogo knjiga. Nikada studeno, pa čujte ovu: mu- 
njovodi branili su nas od gromova. Moj gospodine, sve te divote ne uživa 
svaki poštenjaković! . . . 

NELMO. Ali sloboda, sloboda!? . .. 

MIKULA. Sloboda!? ... Istina, presiti nismo bili, ali nismo ni gladovali. 

NELMO. Ali sloboda!? ... 

MIKULA. Ako vi, gospodine, govorite o onoj slobodi, o kojoj pišu 
novine, vi ju možete naći u — novinah. 

NELMO (šeće uzrujan). Idi, idi! 

MIKULA. Reći ću zidarom, da vi niste znali, da je danas subota, i da 
imate pri sebi samo one krasne sličice svaka po hiljadu forinti, te da ih ne 
možete ovdje razmieniti. Gospodine Nelmo, nemojte me zaboraviti. Išli smo 
zajedno u školu! ... Liepo vas pozdravljam. (Ide prama srednjim vratima.) 
Bojim se, da ne će biti subota ni dojduće subote! . . . (Ode sredinom.) 


PRIZOR DEVETI 
NELMO 


NELMO /fšeće zamišljen). Kad mi je onaj nitkov kazao: ,ali bi gospodin 
tast mogao dugo, dugo živiti“, krv mi je udarila u moždjane . . . Oh, što 
ću!? ... One nesretne mjenice! . . . Da spasim čast svoje tvrdke, krivo- 
tvorio sam tastovu. Ranio sam se u svoje dostojanstvo, te je posve naravno, 
da se moj ponos ovako buni. Crna, užasna budućnost! . . . (Šečući pogleda 
cisternu stane, gleda ju, drhtavo joj se primiče, pa zaviri u nju, zgrozi 
se, udalji se, pa tužno.) Jadna Olimpija! ... A _ ono nedužno diete! . . . 
Grozno! . . . Udes! . . . (Stane.) Što da učinim? . . . Skok u more? . .. 
Oh, ne! Piesak, blato u kosi, u očima, u ustima! ... Vrući olovni cjelov 
moždjanom? Razmrskano čelo, krv po licu!... | sama pomisao užasna'... 
A kako bi bilo . . . eto, nekoliko kapljica . . . ili zrnaca? ... Oh, kako 
je težko iztrgnuti se iz ovog života, kad se to hoće! ... 


PRIZOR DESETI 
NELMO i VICKO 


VICKO (udje s desna, pogleda mrko Nelma). 

NELMO. Dragi Vicko, prošetao si se malahno. A sjedi, sjedi. 

VICKO. Da, prošetao. 

NELMO. Nisi li se mrvu umorio? 

VICKO. Te su tvoje rieči nekakvi uvodi . . . 

NELMO. E, pa dobro: predjimo odmah na samu stvar, na argumenat. 

VICKO. Tvoje argumente poznam ja bolje nego li sike Sredozemnoga 
mora ! 

NELMO. Mislim, da sam te uvjerio, da mi moja poduzeća . .. 

VICKO. Jesam i bio sam uvjeren, da nemaš pameti. 

NELMO. Da sam imao veću glavnicu, ja bih ju bio u kratko . . . 

VICKO (prekidajući ga). Vrieme spraskao! 

NELMO. Mogao bih se obratiti na kogagod, ali nisam luda . . . 

VICKO. Nisam ni ja. 


NELMO. Ja ne smijem odkriti svoje osnove drugim, jer bi me mogli 
preteći . Metni ruku na prsa, te reci: ne bi li se ti uvriedio, da se obratim 
na koga drugoga? 

VICKO. Bio bih ti zahvalan. 

NELMO. Zanovietam ti možda? ... 

VICKO. Učinit ćeš mi uslugu, ako odeš _. . /Gledeći cisternu). Ostani... 

NELMO. Dragi Vicko, ja te u istinu ne razumijem. 

VICKO Nismo od iste zastave. 

NELMO. Morat ću dakle tražiti dobar podpis? . . . 

VICKO. Ne znam, kako bi ti, propalica, mogao naći dobra jamca. 

NELMO. Ne radi se o kakovoj velikoj svoti: dvadeset hiljada forinti. 
Što me gledaš? Gle, ti si mislio, da se radi o većoj svoti, možda o petdeset 
hiljada! Kako si se prevario! Ne, ne, dragi Vicko, ja nikako neću da zlo- 
rabim tvoju preveliku dobrotu. Ne, nikako! . . . 

VICKO. Dvadeset hiljada!? ... Ti si poludio! . 

NELMO. Ali, dragi! . . . 

VICKO. Ti si pirat! 

NELMO. Povratit ću ti ih, tako mi poštenja. 

VICKO. Poštenja! Tu rieč shvaćamo ja i ti veoma različito. 

NELMO (smiešeći se). Dakako tebi nije na umu, da _ me uvriediš . . . 

VICKO. Poštenje je za tebe najlakša lastavica, a za mene najteža kotva. 

NELMO. Molim te . . . tvoj sam zet... 

VICKO. Na moju žalost i propast. 

NELMO. Jesam li ja pred tri godine, kada sam kupio silu dužica, mogao 
predviditi, da će u Francezkoj uroditi malo vina? Molim te pomisli na Idu!... 

VICKO. Jadna Ida! . . . (Sjede.) 

NELMO /fsladkoj. Čuj, dragi otče . . . Otac ili tast, to je isto... 

VICKO. Poznam ja tvoju nježnost . . . 

NELMO. Pomisli na ona dva angjelka... Uviek pitaju za tebe, za 
svoga predragoga djeda! Govorim ti kao otac tvoje dražestne i premile 
unučice Marice. Uzvišen je i ganutljiv prizor, kada se mole za svoga dobroga 
djeda, znaš, kada grmi, kad vihor drma kućom. Oh, kako je presladka 
utjeha, kad gledaš one sklopljene ručice, i one suzice na sniežnih i rumenih 
lišcih! Jest, dragi otče, ja sam tronut . . . duboko tronut . . . Ako misliš, da 
sam kadšto zabrazdio ... (brzo) da, da, mnogo puta, (lagano) ja te molim... 


oprosti . .. Priznajem .. . 

VICKO. Bilo bi vrieme... 

NELMO. Da se radi o mojoj sreći, ja te ne bih molio, ali... Ida i 
naša dječica!... Govorim tebi, našem predragom otcu! Ja možda nisam 


dostojan tvoje ljubavi, ali Ida i djeca, molim te, reci, što sakriviše? Pak 
su krv od tvoje krvi! Ja jedino želim, da što prije sine na Idinom milom 
licu najljepše zdravlje. Što bi moja djeca, da Ida?... 

VICKO. Šuti! . .. 

NELMO. Tužna i bolna misao, i grozna... 

VICKO /pognute glavej. Da, već bi vrieme bilo, da se oslobodimo tih 
nesnosnih muka... Ovako živiti?... Ne... ne! Nelmo, razmislit ću. Da 
možeš barem začepiti ovdje ondje koju već luknju. Govorit ćemo... 

NELMO sjede uz njega). Ja želim, da budemo svi sretni, da se za- 
boravi tužna prošlost, da se zaciele krvave rane... 

VICKO (irgne se). Krvave rane!l?... Ti dakle ne znaš, tko je bio onaj 
tudjinac ? 

NELMO. Tudjinac?!... 

VICKO (ustane). Onaj visoki i plavokosi tudjinac, koga si vidio u 
kazalištu sa? ... (Pogleda cisternu.) 

NELMO /fustane gledeći cisternuj). Sa Olimpijom? ... 

VICKO. Da. 

NELMO (smeteno). Ali... 

VICKO. Nikakvog prenavljanja! Ti dakle ne znaš njegovo ime? 

NELMO. Ne znam. 

VICKO (oštro ga gleda). Znaš! 

NELMO. Ne... ne... 

VICKO (pograbi ga za prsa). Gledaj mi u oči! — Ti si zbunjen! Ti 
znaš njegovo ime! 

NELMO. Nemoj se groziti ... 

VICKO. Hoću da znam ime zavodnika! 


NELMO (razmišlja, sune mu jedna misao, trgne se.) Kad ćeš mi | 
dati onu svotu? 

VICKO Kad dodjem na Rieku. Dakle? ... 

NELMO. Pusti me... 

VICKO (pusti ga, ali grozeći se). Reci! 

NELMO. Izmišljotina . . . 

VICKO. Što? .., 

NELMO. Sve ono o tudjincu. 

VICKO. Tvoja izmišljotina? Hoću da znam sve! Nisam mornarče, da 
se sa mnom šališ? 

NELMO. Kad ćeš na Rieku? 

VICKO. Ovih dana. Ti drhćeš? Ti ga poznaš! 

NELMO. Što ćeš učiniti, ako ti? ... 


PRIZOR JEDANAESTI 
VICKO, NELMO, IDA i ADELINA 


(Ida i Adelina udju sredinom, prisluškuju i primiču se neopažene. 
Adelina sluša sve to više zapanjena i prestrašena, ie kao da bi hijela 
nešto reći, ali ne možej. 

VICKO. Što ću učiniti? ... Ništa... 

NELMO. Pusti me... 

VICKO (kroz stisnute zube, grozeći se). Kaži ono ime! 

NELMO (oklieva, drhće, pa popušta nasilju, te s mučnim naporom.) 
Olimpija... povjerila mi tajnu... 

VICKO. Ah, znadeš! 

NELMO. Sve ću ti reći, ali... ali prisegni, da ćeš šutiti... 

VICKO. Kazat ćeš istinu? 

NELMO /fnakon stanke s naporom). Da. Prisegni. 

VICKO. Prisižem. 

NELMO. Olimpija bila lakoumna, a ja znam, vidio sam, da on za... 
zavodnik, nije toliko kriv, jer se Olimpija ogledava za njim. Znaš, kada si 
ti bio po moru... 

VICKO /prekine gaj. Prisegni na život tvoje žene i tvoje djece, da ćeš 
kazati istinu. Ti drhćeš, kukavice! Bojiš se zavodnika. Prisegni! 

NELMO (nakon sirašne unutarnje borbe). Prisižem . . . 

VICKO. Na Idin život? 

NELMO /fkao gore). Da... 

VICKO. Na život tvoje djece? 

NELMO /posve skršen potvrdi kretom glavej. 

VICKO. Tko je zaveo Olimpiju? 

NELMO (drhine). Karlo Ristov. 

VICKO (se prestravi). 

ADELINA (naglo stupi medju Vicka i Nelma, jedan korak straga, 
te u isti mah bolno, prezirno i silno). Nelmo laže!!! 

NELMO (gleda ju prestravljeno). 

IDA f/nakon stanke). Adelina, nisi li čula, kako je prisegao? Jadna 
sestro, ljubav te je zasliepila! 

VICKO. Adelina, ti dakle poznaš zavodnika? (Uzme ju za ruke.) Kaži! 

ADELINA (gleda sestru, razmišlja, sve to jače drhćej. 

IDA. Adelina, odgovori otcu. Odkrij sve. 

VICKO. Da, sve! Govori! 

NELMO (udušeno). Adelina ne zna... nezna... ne... 

ADELINA (smućena, prestrašena, tužna). Ne... ne... jagane...ne... 

VICKO. Ti ga poznaš! 

ADELINA. Ne... ne poznam... ne poznam ga... ne... 

IDA. Adelina, jadna sestro! /Zagrli ju i plače.) 

ADELINA. Ne... ne poznam... ne poznam... 

VICKO fočajnoj. Moja kći ljubi zavodnika moje žene! /Uhvati se ru- 
kama za glavu, ode lievo, u kuću.j 

IDA fide za njim s Adelinom, koja se na nju oslanja). Nelmo, dobro 
si učinio, što si razkrinkao onog podlog izdajnika! 

NELMO (je klonuo na jednu stolicu desno, i poražen drhće, buljeći 
u grotlo cisterne.) 


ZASTOR PADNE 

ČIN TREĆI 


Prizemna soba u kući kapetana Vicka. Desno vrata u dućan. U zadku široka vrata u 
vežu. Ova vrata cieli čin otvorena. Razumije se, da se vežom ide desno na ulicu, a 
lievo na stube, u kuću. Kroz široka vrata liepo se vidi u široku vežu. U zadku, lievo 
širokim vratima, veoma širok prozor sa željeznom rešetkom, kroz koju se vidi u vežu. 
Na lievoj strani nije ni vrata ni prozora. Stol, pisači stol, kanapć, naslonjači, stolice, 
ormari, sat, slike, jedan brod na jednom ormaru. Na pisaćem stolu gore svieće. 


PRIZOR PRVI 
VICKO, MIKULA, zatim NELMO 

VICKO /kad se zastor diže, pogledava lievu stienu sobe s Mikulom, 
koji je odjeven kao radnik nedjeljom). Evo, ovdje bih htio imati vrata u 
pivnicu. 

MIKULA. Probit ćemo zid. 

NELMO /fudje sredinom, došavši vežom s desna; mrk). Dobar večer | 
(Gleda jedan hip lievu stienu, pa se uzšećej. 

MIKULA. Dobar večer, gospodine Nelmo! (Gleda značajno Vicka.) 

VICKO. Što me gledate? 

MIKULA. Danas se veseli sav sviet, a ja... (Pokaže palcem i kaži- 
prstom, da nema novaca). Molim vas jednu malu anticipaciju : dvie torinte. 

VICKO. Moram ih uzeti u dućanu. (Ode desno.) 


PRIZOR DRUGI 
NELMO i MIKULA 

MIKULA. Gospodine Nelmo?... 

NELMO. Što ćeš, obješenjače ? 

MIKULA (nakloni se). Tko za druge krade, za se će na vješala. 

NELMO. Prestani graktati ! 

MIKULA. Kažem, da smo zajedno išli u školu... 

NELMO. Pak? 

MIKULA. Muče vas neke brige... (Tajinstveno.) Čekat ću vas malo 
kasnije iza kuće... Govorit ćemo... 

NELMO fsrdito). Šuti! Nosi se | 

MIKULA. Vi ćete šutiti... 

NELMO /zamišljen). Što si rekao # (Stane). 

MIKULA. Ništa, ali bih učinio sve, što biste mi zapovjedili. Sjetite se 
onog našeg razgovora pred devet mjeseci, kad je došao s puta vaš gospodin 
tast... Da, sve što biste mi zapovjedili! Ali, akoštogod...i .. bez vaše 
zapovjedi, bit će isto, da isto, kao da ste me vi nagovorili... 

NELMO (gleda ga zapanjeno, trgne se, pogleda vrata dućana, pa 
Mikulu, te grozeći se). Ako ne odeš iz ovog mjesta za dvadeset i četiri sata, 
sjedit ćeš u hladu! Lupežu, jesi li razumio ? 

MIKULA (nakloni se). Ja bih htio da ste vi sretni. Da ste vi, bio bih 
i ja — kao kad bijasmo djeca ... 

PRIZOR TREĆI 
NELMO, MIKULA i VICKO 


VICKO. Evo vam vaše anticipacije. Dodjite na posao što prije. (Dade 
Mikuli novac, sjede k pisaćem stolu.) 

MIKULA. Hvala, gospodine principale? Dobar počinak, gospodo! 

VICKO. Te dvie forinte gonit će vas noćas sad na orcu sad na poju.* 

MIKULA. Tu razumijem ma da nisam mornarina. Pit ću, gospodo, u 
vaše zdravlje. Veselo! Danas je zadnja pokladna nedjelja! (Ode sredinom, 
pa desno vežom). 


PRIZOR ČETVRTI 
VICKO, NELMO, kasnije MIKULA 


NELMO (nakon stanke). Dragi otče... jošte... 

VICKO. Danas nisi trebao dolaziti, jer je dosta hladno. Ida je slaba. 

NELMO. Imamo zatvorenu kočiju, a do Rieke dva skoka. /Ogledava 
se sobom.) Liep je tvoj comptoir! Sada i sam vidiš, kako nas mogu poslovi 
progutati, opojiti! — Kako ti rekoh, kako sam te molio... 


VICKO. Govorit ćemo sutra na Rieci! Ja nemam nikakvog posla 
s riečkom štedionicom, a danas sam primio pismo od njezinog ravnateljstva, 
da odmah dodjem na Rieku, da se radi o njekih mjenicah. To je šaren posao. 

NELMO fje zapalio cigaretu i stao šetati na rieči: ,riečka štedionica“). 
Molim te!... 

VICKO. Ti bi htio odmah novce, da platiš mjenice prije nego ja dodjem 
na Rieku. Jest, to su zapleteni konopi! 

NELMO. Govoriš sa mnom kao da sam zločinac... 

VICKO. I jesi! /Izvadi iz džepa jedno pismo.) Ovo sam pismo jučer 
primio iz Trsta; piše mi jedna tvoja, znaš, tvoja... Eto, i ljubovcu imaš! 
Hrdja si, bezsramnik, zločinac ! 

NELMO. Ako su zločinci svi supruzi, koji imaju jednu... jednu pri- 
jateljicu, onda je mnogo zločinaca na svietu. 

VICKO. Mnogo ili malo, nitkovi su svi oni, koji gaze obiteljsku svetost, 
svoje dužnosti prama obitelji. Kad si potrošio osamdeset novčića za par 
rukavica za tvoju ljubovcu, ti si ukrao svojoj ženi i svojoj djeci osamdeset 
novčića. Bio si tat, ogavan tat. 

NELMO. Ti si doktrinarac, ali imaš pravo. U ostalom, nizko ljubakanje 
ne može zamagliti svetu ljubav. Cerenje namiguše ne može se splesti s mi- 
lovanjem supruge. 

VICKO. Vidim: uzalud sam trošio sapu, da počešljam ježa. 

NELMO. Što smo se zapreli u to nesretno pitanje, tomu si ti kriv. 

VICKO. Ti si izgubio kormilo! Ja sam dakle kriv, što mi ona tvoja 


* Sad na orcu sad na poju == sad lievo, sad desno. 

piše, da će posjetiti Idu i pokazati joj neka tvoja pisma, ako joj ne pošaljem 
hiljadu forinti! 

NELMO. Čuj, dragi Vicko: prisižem ti, da ja nemam ljubovce! Taj je 
list zloba, koja hoće da sije razdor, smutnju. 

VICKO. Hiljadu forinti! ... To je plod tvojeg ludovanja, crn ti obraz! 
Tisi... 

NELMO /prekine ga). Opet vreća napadaja! Ali ni moje srce nije 
komad željeza. To je okrutno. Čuj, dragi otče: ti si sama žuč. Ti ne znaš, 
kako izgrizaju moje srce te tvoje rieči. Ja već ne mogu snositi ovaj ne- 
voljni život... 

VICKO. Pomisli na svoju prošlost! 

NELMO. Ja ginem za spokojnim i veselim životom. Htio bih se pro- 
mieniti iz dna srca. Vajme, moja prošlost! ... Osjećam provale bolnog 
kajanja, i mrzak sam sAm sebi, i gadi mi se odpor mojega pogaženoga 
ponosa, ali osjećam i neizrecivu gorkost, tjeskobno poniženje.  Grozničava 
radinost, i snivano bogatstvo, i veliki poslovi bijahu moja radost, moja 
naslada, moje razkošno mučeničtvo. Dragi Vicko, još te molim... 

VICKO (gleda ga zapanjeno). Nesretniče ! 

MIKULA /prisluškuje iz veže; vidi mu se samo glava). 

NELMO. Dragi otče, zašto si tako okrutan ? 

VICKO. Sutra će puknuti. 

NELMO. Molim te, ne budi tako nemilosrdan ! 

VICKO. Ti u tamnicu, Ida s djecom k meni. Idi! 

MIKULA (ode desno vežom). 

NELMO. Nemoj... nemoj... 

VICKO. Ako nisi krivotvorio moj podpis, dat ću ti dvadeset hiljada. 
Ako se opametiš, bit ćemo prijatelji, živit ćemo u svetom miru. Sad idi! 

NELMO /fidući prama srednjim vratima). Još ću te moliti... još! 
(Ode sredinom, pa desno vežom.) 


PRIZOR PETI 
VICKO, zatim VALENTIN 


VICKO (uzme na pisaćem stolu staklenku, izpije čašu vina na dušak. 
Sa ulice se čuje pjevanje, smieh, graja, sviranje harmonike, a sve to se 
udaljuje). Krabulje — zadnja pokladna nedjelja. O, razumijem ja ovo urli- 


.kanje! Već je devet mjeseci od one sablazni, a ove traljave bitange još ne će 


da me puste u miru! Mogao bih pobiesniti! /Opel izpije čašu vina, šeće.) 
Dvadeset hiljada! ... On bi u godinu dana više prorajtao nego li stoji ratno 
brodovlje englezke kraljice! 

VALENTIN (udje sredinom, došavši s desna vežom). Vicko, dobar večer ! 

VICKO (oštro). Dobar večer | 

VALENTIN. Evo me po drugi put. da ti kažem, da nikako ne razumijem, 
kako si ti mogao utuviti u glavu, da bi moj Karlo... 

VICKO (prekine ga). Ja da dadem svoju kćerku zavodniku moje žene ? 
Nikada! Nemoj mi spominjati onu sablazan! 

VALENTIN. Kako znaš, Karlo se je vratio s puta pred deset dana, pa 
želi s tobom govoriti. Doći će k tebi. 

VICKO. Veoma je smion. 

VALENTIN. Poznam ja tvoju tvrdoglavost. 

VICKO. Neka mi se ne usudi pred oči. Ni Adelina ga ne brani. Tvoj 
sin nema obraza. 


VALENTIN. Nemoj mi vriedjati sina! To je bezočno, drzovito! Čekat ćeš, 
dok prekoračim prag tvoje kuće! Sramota! (Ode sredinom, pak desno vežom.) 


PRIZOR ŠESTI 
VICKO, zatim MIKULA, zatim ADELINA 

VICKO. Ni hip mira! Da, bezobraznik, hulja! Čim začujem njegovo 
ime, zakipi mi krv. 

MIKULA (gleda iz veže, vidi mu se samo glava). 

VICKO. Žao mi je Valentina ... Eto, i on, za jednu rieč odmah plane 
i okrene mi ledja! Uh, kakav je to sviet! (Sjedne k pisaćem stolu, uzme 
iz listnice dvie hiljadarke, podigne ih pred lice, strese ih.) Moj mi je zet 
jednom kazao, da su ovo prnje! Hiljadarka — prnja! Ja ću ipak zabilježiti 
brojeve ovih — prnja. (Meine hiljadarke na list, gledu ih i piše u listnici ; 
zatim metne hiljadarke u list, zapečati ga, pa list u listnicu, a ovu u 
džep. Ustane.) Prnje, prnje! ... 

MIKULA (opazivši nekoga lievo u veži, ode desnom vežom). 

VICKO. Da je bio sa mnom na brodu samo jedan sat, kad se lome 
jarboli, kad lete do vraga gabije, drugačije bi govorio moj gospodin zet! 

ADELINA (udje sredinom došavši vežom s lieva). Je li bio kod tebe 
jedan zidar? 

VICKO. Da. 

ADELINA. Što sl se danas zabio u ovu sobetinu ? Ida i ja same smo gore. 

VICKO. Duša me boli, kad ju gledam. .. Blieda je, slaba... 

ADELINA. Dodji gore. 

VICKO. Napisao sam pismo: šaljem u Trst dvie hiljade forinti za onu 
robu, što smo primili pred koji dan. 

ADELINA. Prekasno za današnju poštu. 

VICKO. Predat ću ga sutra na Rieci. Već sam ti rekao, da moram na 
Rieku. Znaš... ono... 

ADELINA. Biedna Ida! 

VICKO. Nelmo me opet napastuje, da mu dadem dvadeset hiljada forinti. 
Pred devet mjeseci, kad sam se vratio kući, dao sam mu deset hiljada, jer 
mi je odkrio onu tajnu. Da ju nije odkrio, ti bi danas bila žena onog podlog 
zavodnika. 


EVGENIJ KUMIČIĆ GOD. 1886. 

ADELINA (pokrije lice rukama). 


VICKO. Oh, kakav život, kakav život!... Malo prije bio je ovdje 
Valentin, nagao, naprasit. Rekao mi, da će njegov sin k meni ... Bies 
ga odnio! 


ADELINA. A da je Karlo nedužan? ... 
VICKO. A! Što veliš? ... 
ADELINA. Nemoj se ljutiti. 


VICKO. Znam, Nelmo je hrdja, ali ne mogu vjerovati, da bi jedan otac 
prisegao na život svoje žene, svoje djece... (Izpije čašu vina.) Adelina, 
ti valjda ne misliš više na Karla? ... 

ADELINA. Dragi otče, nemoj toliko piti... 

VICKO. Šuti. 

ADELINA. Mogu li, smijem li? Pomisli na svoje zdravlje . .. Ne, ti ne 
znaš, kako me srce boli, kad si razdražen! (Nakon stanke, silno smućena, 
bolno.) Ja ne mogu s tobom govoriti... kako bih... što bih htjela, jer se 
odmah razljutiš . .. (Sjedne.) 

VICKO. Ni rieči o Karlu! 

ADELINA (očajno). Oh, Bože! ... (Stanka.) Govorit ću ti o mojoj 
sestri ... 

VICKO. Znam, da neće biti veselo, što ću čuti. 

ADELINA. Ida već nema... 

VICKO. Kaži. 

ADELINA. Dobre haljine. Djeca nemaju obuće... 

VICKO. Sirote .. 

ADELINA. Nelmo nije već pol godine platio stanarinu... 

VICKO. Pa ih tjeraju iz kuće. 

ADELINA. Da. 

VICKO. Sramote li! 

ADELINA. A vjerovnici su... 

VICKO. Sve su im zaplienili? ... 

ADELINA. Sve. Molim te, dat ćeš mi nekoliko stotina forinti za Idu. 
Imala je nešto srebrnine, ali je sve morala založiti, pa i svoj sat s lančićem ... 
(Pokrije lice rukama i tiho zaplače.) 

VICKO (uhvati se rukama za glavu). Kći brodovlastnika i kapetana 
Vicka Lenara založila je i svoj sat! (Šeće.) 


PRIZOR SEDMI 
VICKO, ADELINA i IDA 


IDA (udje sredinom, došavši vežom s lieva). Adelina, čekala sam 
te... (Gleda u čudu otca i sestru.) 
VICKO (gleda Idu, pak jecajući). Jadna moja Ida! (Zagrli ju i plače.) 
ADELINA (plače). 
21 

IDA (nakon stanke, uzdrmano). Otče ... sestro? ... 

VICKO. I. . sat s lančićem | . 

IDA tranuvši s se, , gleda sestru). Adelina!? ... 

ADELINA. Da, sve — sve sam otcu rekla. 

IDA (pritisne rukama srce). Oh, Bože! ... (Klone na stolicu, pokrije 
lice rukama, mučno diše, ali ne plače.) 

VICKO (sjede do nje, metne joj ruku oko vrata, spusti glavu na 
njezino rame). Ida, biedno moje diete!... Ne, ne, ja nisam znao, da toliko 
stradaš! Zašto mi nisi rekla, zašto mi nisi pisala? Nisam li ja tvoj otac? 
Ti, moja kći, ti u crnoj biedil?... Ne, ne, nisam znao, dobra moja Ido! 
Sad već nećeš trpiti, jer ću ja sutra na Rieku. Reći ćeš mi sve, i bit ćeš 
mirna i zadovoljna, a ja zadovoljniji od tebe.  Vidit ćeš, kakve ćemo liepe 
haljinice kupiti Marici i Alfredu! 

IDA. Moja djeca! ... (Zaplače.) 

VICKO (nakon stanke). Da, sutra ću doći na Rieku, gdje ću ostati 
nekoliko dana, da već jednom svršimo . 

ADELINA. Pak će Ida doći amo, da. se odmori... 

VICKO. Dakako! 

IDA. Dragi otče, Nelmo će ti sve reći. 

VICKO. Što: svel?... 

IDA. Sve svoje obveze. Vrieme je, da i on odahne. 

VICKO. Ali molim te, što to govoriš o Nelmu? 

IDA. Nisi li kazao, da ćeš doći sutra na Rieku, da? ... 

VICKO Nelmu ne dam ni novčića! 

IDA. Ti ćeš dakle sam platiti njegove? ... 

VICKO. Kako to govoriš, dobra moja Ida?... 

IDA. Ja te ne razumijem... Jesam li sanjala malo prije? . 

VICKO. Ne, nisi sanjala. 

ADELINA. Otac će ti sve reći — sutra... 

IDA. Vječna nepouzdanost, vječne sumnje! Oh, znam: vi mrzite Nelma! 
Ti, Adelina, ti bi mu morala biti zahvalna... Da nije bilo Nelma, da nije 
on odkrio otcu ono, ti bi danas bila žena Karlova, koji nije dostojan tvoje ruke. 

ADELINA (očajno pokrije lice rukama). 

VICKO. Ono je jedino dobro, što je Nelmo učinio našoj obitelji. 

IDA. Adelina, nemoj plakati. Znam, da si ga ljubila... Oh, da te mogu 
utješiti ! 

ADELINA. Ja želim, da budeš ti sretna... 

VICKO. Ida, već je kasno. 

ADELINA. Podji gore. Počini malko. 

IDA. Jedan hip, jer će Nelmo odmah doći, pa ćemo se odvesti na 
Rieku. (Ode sredinom, pak vežom lievo.) 

VICKO. I sat slančićem!... Adelina, složi one spise na pisaćem stolu. 
Idem u dućan, da ti štogod priredim za sutra. Ni novčića nikomu na dug! 
(Ode desno.) 

PRIZOR OSMI 
ADELINA zatim NELMO 

ADELINA (slaže pisma na pisaćem stolu). Karlo hoće, da još danas 
govori s mojim otcem ... Ja ne znam, kako da zapriečim taj sukob. Dodje 
li Karlo, molit ću ga, umirit ću ga... Ne smijem odavle. Oh, Bože, Bože: 
ne vidim kraja ovomu jadu! 

NELMO /udje sredinom došavši vežom s desna. Pogled nemiran, 
smućen). Što radiš, Adelina? Tako si tužna, a danas je zadnja pokladna 
nedjelja, krabulje lete cestom! Ti mi ne odgovaraš?... 

ADELINA. ida te čeka gore. 

NELMO. Ti si opet plakala... Vidio sam ga malo prije... on se 


zove Karlo Ristov! Oh, ti ga smrtno ljubiš!... Nemoj me gledati tako 
ubojito! Tvoj pogled pali kao grom... — Otac je nemilosrdan, ali još ću 
ga moliti... 


ADELINA. Iz tvoje duše govori crna zdvojnost. 


NELMO. Istina, najcrnja, ali Karlo ne bi smio zdvajati, jer ga ljubiš ti, 
najkrasnija od sviju zdravih djevojaka. 

ADELINA. Nesretniče! 

NELMO. Kad usneš, Karlo je zadnja tvoja misao, pak snivaš o njemu 
i probudiš se blažena, kao da ti je utisnuo cjelov na ustne. Kadšto se naglo 
probudiš, prestrašena: munja u olujnom mraku, Karlo stoji na palubi svoga 
broda, gleda raztrgana jedra, opet najcrnji mrak... ti plačeš i moliš se 
Bogu... 

ADELINA. Otac će sutra na Rieku... 

NELMO. Još ću ga moliti, kao odsudjena duša... 

ADELINA. Karlo će amo... 

NELMO. On te ljubi... Kad šeće u noćno doba, na pučini, palubom 
svoga broda, on misli na tebe, i vidi tvoj rajski smiešak nad pjenom valova, 
što veselo šume okolo broda. A kada veje tiho povjetarce u sumrak, on 
razabire tvoj mili glas, i tvoje uzdahe, i tvoje molitve, i osjeća tvoj sladki 
dah, jer ga tvoja duša svuda prati i obliće. Misli na tebe i gleda, kako titra 
neka mila slika na jedrima, u srebrnom sjaju mjesečine ... 


ADELINA (sjetno, pognute glave, tiho). Šuti, šuti... Neću, da mi ti 
govoriš o njemu ... 

NELMO. Da, Karlo je uviek s tobom! Ti si mu izpunila sve ogromne 
prostore izmedju mora i neba. Čuj, čuj, Adelina! Vedro nebo tvoje mu je 
čelo — ne kao kad ti ja govorim, — rujna zora tvoje su mu ustne, a kad 
se val zaiskri na suncu, gledaj, daleko, daleko, na plavetnom obzorju, onda 
mu se smieši tvoja zlatna zjenica. (Ganut svojim vlastitim glasom.) Kad 
se sunce veličanstveno diže iz valova oceana, ono ga obasiplje tvojimi 
žarkimi cjelovi, a kada tone u modre valove, Karlo zuri s palube za njim, 
njegova duša leti za njim uzdišući: zlatno sunce, pozdravi mi moje zlato! ... 


# 

(Promieni glas.) Adelina, zašto me sada ubojito ne gledaš? Zašto se je na 
tvojem licu ružna mržnja promienila u premilu sjetu ? 

ADELINA (pošto ga je gledala, dok je govorio, kao da se budi, 
razabire, pa oborivši glavu, tiho). Šuti... šuti... 

NELMO. Htio sam prenuti tvoje srce na milosrdje, htio sam, da te 
ganem ... Adelina, jesi li opazila, kako sam bio dirnut? (Zadovoljno.) Moje 
duboko ganuće najbolji ti je dokaz, da nisam toliko opak... 


ADELINA (uzdahnuvši). Biedna Ida!... 


NELMO. Govori i ti s otcem, moli ga, da mi pomogne. Spasi sestru, 
smiluj se sestri! 

ADELINA. Ti, ti govoriš o milosrdju!? Nisi li prisegao na njezin život 
i na život tvoje i njezine djece, da je Karlo? 

NELMO (zadrhta). Šuti |... 

ADELINA. Već bih ti bila skinula krinku, ali život moje sestre... 


NELMO. Ti bi ju ubila, da ne šutiš... Život sestrin mora ti biti miliji 
od Karlove ljubavi. Adelina nemoj me tako mrziti! Kako sievaju tvoje oči! ... 

ADELINA. Mrzim te od dana, kada... (Obori oči.) 

NELMO (silno uzrujan). Ti na nikoga ne misliš koliko na mene! Ta 
tvoja mržnja najsilniji je tvoj osjećaj. Ja sam ti uviek pred očima; uvjeren 
sam, da i snivaš o meni. Da me ne mrziš, ti ne bi na mene mislila. U 
tvojoj zdravoj i mladoj krvi toči se žeravica mržnje, jer misliš, da sam 
najveći zlikovac. Da sam dobar, tvoja bi se mržnja možda mogla pretvoriti 
u... nemoj me gledati tako ubojito!... 

ADELINA. Jadniče, ti ne znaš, što je strah božji! 

NELMO. Znam, ali je kasno ... 

ADELINA. Ida mi se jednom tužila, da se rugaš onim, koji vjeruju... 

NELMO. Jadna Ida! ... Ona nijezdrava... kao ti... Bojim se, neće 
ozdraviti ... Adelina, a da Ida izdahne svoju plemenitu dušu? ... (Plače.) 

ADELINA. Bog je dobar... još je mlada... 


NELMO. Ja ne bih drugo mogao nego tužno reći tvojemu otcu: Moj 
dragi taste, tvoja mila unučad izgubila je svoju predobru majku... Majka 
će mojoj djeci uskrsnuti, ako Adelina... 

ADELINA. Oh, Bože! ... (Pokrije lice rukama.) 

NELMO. Ti bi bila najbolja majka djeci tvoje sestre ... Marica i Alfredo 
ne bi ni znali, da im je majka umrla... Ja sam bio malen kad je moja umrla... 

ADELINA. Svrši za ljubav božju! 

NELMO. Vidiš, sve je moguće... ja bih mogao učiniti kao tvoj otac... 
oženiti se kojom neznankom, a moja bi djeca mogla imati maćehu možda 


kakva je bila tvoja... Ja strepim za život moje dobre ide... (Stanka, 
jecajući.) Da, i ja se nadam, da će ozdraviti, ali da nas snadje užasna 
nesreća? ... Oh, ne, nel... Krv mi stine u srcu, kad na to pomislim ... 


Ti se dakle ne bi smilovala mojoj jadnoj djeci? ... Kako si okrutna! ... 

PRIZOR DEVETI 
ADELINA, NELMO i KARLO 


KARLO fudje sredinom, došavši vežom s desna). Dobar večer! 
ADELINA. Karlo! (Poleti k njemu, zagrli ga.) 

KARLO. Gospodine, tražim vas. 

NELMO. Molim .., 

KARLO. Vi ste me podlo oklevetali! 

NELMO (oborivši glavu). Podlo. 

KARLO. Ja zavodnik Olimpije!? . . . Vi ste bezsraman lažaci 
NELMO. Da. 

ADELINA. Krivorotnik ! 

NELMO (pognute glave, u najvećem očaju.) Krivorotnik, zločinac, 


“ bezbožnik, odsudjena duša . . . Groznog li ponosa! . . . — Adelina. nemoj 


me tako ubojito . . . (Pognute glave.) . .. Munje sievaju iz tvojih zjenica... 
(Zadrhta) .. . meni se krv ledi . . . 

ADELINA. Opačine zastrle su ti pamet . . . 

KARLO /ftiho Adelini). On je u istinu bolestan. 

NELMO. Adelina, njega gledaj . . . 

ADELINA. Idi, idi, nesretniče! 

NELMO. Gospodine kapetane, oprostite mi. . . (Podje prama srednjim 
vratima, okrene se, gleda ih skršen.) Moli otca ... spasi sestru . . . 
Oprostite, gospodine kape . . . (zadrhta kao da ga je ubolo u glavi, primi 
se objeručke za glavu, pa ode sredinom, a vežom lievo.) 


PRIZOR DESETI 
ADELINA i KARLO 


ADELINA (primi ga za ruke). Karlo, zaklinjem te, idi, otac je razjaren. 

KARLO. Hoću... 

ADELINA. Ne, ne danas! 

KARLO. Hoću da mu kažem, da ga je Nelmo nalagao. 

ADELINA. Dodji malko kasnije u vrt. Čim ode sestra na Rieku, i ja 
ću u vrt. Idi, molim te! 

KARLO. Adelina, čudna mi slutnja obuzima dušu ... 

ADELINA (gleda ga začudjeno). Čudna slutnja!? . . . 

KARLO. Ne sjećaš se, što si mi rekla pred devet mjeseci, kad sam bio 
na polazku? ... Da si prisegla, da nećeš nikomu odkriti svoju tajnu . . . 
ime zavodnika. Tvoj otac misli, da sam ja, ati — Šutiš... 

ADELINA. Prisegla sam na tvoj život . . . 

KARLO. Zašto? Ti obaraš oči . . . Adelina, ljubiš li me? ... 

ADELINA. Bog te čuje . . . Kajat ćeš se, da si me to pitao. Oprostit 
ću ti — već sam ti oprostila. Kad se moj otac malko primiri, onda ćeš 

s njim govoriti. Dosta je, da sazna, da si ti nedužan. Ne, on ne smije sa- 
znati za ime bezbožnika . . . (usupnuta). Čemu se čudišš? 

KARLO (gleda ju začudjeno). Je li moguće!? 

ADELINA (prestraženo, naglo ga ogrli, tiho). Šuti, šuti! . . . 

KARLO (nakon stanke).Ti mnogo trpiš . . . 

ADELINA. Tješi me tvoja ljubav. Oh, koliko jada' . . . Da, tvoja ljubav, 
ona mi je sve. Uviek mislim na tebe, uviek. Devet mjeseci nisam te vidila!. . . 
(Gleda mu u oči, smieši mu se, on ju grli i ljubi.) 


PRIZOR JEDANAESTI 
ADELINA, KARLO i VICKO 


VICKO (udje za korak iz dućana, s desna, irgne se, povrati se u 


dućan, udje s revolverom, brzo ka Karlu, hoće da izpali). Zavodnik moje 
žene grli moju kćerku! 

ADELINA (uhvati brzo oica za ruku). Otče! 

VICKO. Pusti me! (Odrine kćerku, opet digne ruku s revolverom.) 

ADELINA (prigne mu opet ruku). Otče, otče! . . . 

VICKO. Pusti me! 

ADELINA. Karlo nije kriv! 

VICKO. Nelmo je prisegao na život . . . 

KARLO. Krivo prisegao! 

ADELINA. Otče, slušaj me: Karlo nije kriv! 

VICKO. Ti dakle poznaš zavodnika! 

ADELINA. Reći ću ti... 

VICKO. Onda, pred devet mjesecih, rekla si, da ga ne poznaš! 

ADELINA. Oh, majko moja! (Pokrije lice rukama.) 

VICKO. Kaži, ili . . . (Oštro ju gleda.) 

ADELINA (nakon stanke). Nelmo. 

VICKO (prestravljen). Nelmo!l? ... 

ADELINA. Prisilo si me . . . Biedna Ida! . . 

VICKO. Nelmo1!? .. . Moj zet!? . . . Prisegao na život . . . Ne, ne, to 
je previše grozno! . . . 

ADELINA. Prisegla sam na Karlov život, da neću... (Pokrije lice 
rukama i plače.) 

KARLO. Odkrila si tajnu kad je moj život bio u pogibelji. 

ADELINA. Što sam mogla učiniti? ... Otac je već htio . . . Oh, Bože, 
Bože!... Karlo, spasila sam tebi život, ali... (plačući) . . . ako Ida 
sazna .. . Otče, ti njoj nećeš reći? . . . 

VICKO (biesan). Gdje je Nelmo? Možda je gore... (Brzo prama 


srednjim vratima. Adelina i Karlo zaustave ga.) 
ADELINA. Otče, smiluj se sestri! . .. 


=a Srdana_m soma. zima mm. Zbađs PS i E 


POSLOVI 415 


KARLO. Gospodine Vicko, umirite se! 

VICKO. Hoću, hoću! . . . 

ADELINA. Ne, nećeš biti ubojica! Otče, pomisli na Idu... (Uzme mu 
revolver iz ruke.) 

VICKO (nakon stanke). Da, Ida je slaba . .. Oh, lupež! . . . Olim- 
pija . . . Olimpija uvela ga je u moju kuću . . . (Sjedne.) 

ADELINA (metne revolver na stol). 

VICKO. Da, Olimpija . . . Kasnije sam saznao, da je Nelmo baštinio 
liep imetak od svog otca, ali je njegov skrbnik bio varalica. Nesretni Nelmo 
stao je svakojako trgovati, pošto je svršio gimnaziju i sproveo jednu godinu 
na sveučilištu u Beču, gdje je živio razkalašeno, ludo. — Adelina, kako znaš, 
da je Nelmo? ... 

ADELINA (uzdahnuvši). Kazat ću ti . . . 

VICKO. Jesi li sigurna? .. . 

ADELINA. Bit će godina. (Zašuti pogledavši Karla.) 

KARLO (pruži ruku Vicku). Gospodine Vicko . . . 

VICKO. S Bogom, Karlo. Reci tvojemu otcu, da mi oprosti. Ne znam, 
gdje mi je glava . . . Oprosti mi i ti... (Da mu ruku.) 

KARLO (da ruku Adelini, gleda ju). Adelina ... S Bogom! ... 

ADELINA (turobno). S Bogom, Karlo! . . . 

KARLO. Oluja se je slegla, a sad još nešto mrtvih valova, pa eto nas 
u tišini. (Nakloni se, ode sredinom, a vežom desno.) 


PRIZOR DVANAESTI 
VICKO i ADELINA 


VICKO. Reci mi dakle, kako znaš, da... 

ADELINA. Jedne večeri, bit će godina, bila sam u vrtu, gdje je onaj 
gusti jorgovan. Bila sam tužna. U vrt dodjoše Olimpija i Nelmo ... 

VICKO. Kaži, kaži... 

ADELINA. Zaustaviše se iza jorgovana; Olimpija je plakala, da ćeš ju 
ubiti... Nelmo ju je tješio, da će ona otići u kojigod veliki grad... i tako 
da će sve ostati tajna, a on da će se brinuti za diete .. . Olimpija mu odgo- 
varala, da bi se ti mogao medjutim povratiti s puta, pa kad ju ne bi našao 
kod kuće... 

VICKO. Naravno: sve bih bio razumio... 

ADELINA foborivši glavu). Ja ti ne mogu kazati sve njihove rieči... 
Cielu sam onu noć plakala... 

VICKO. Oh, munjo!... 

ADELINA. Sada znadeš sve. Hoćeš li moći ugušiti svoj gnjev, kad se 
sastaneš s onim nesretnikom ? Neka ti uviek bude na umu Ida... 

VICKO. Moja ojadana Ida! ... A ti, Adelina?.. . (Gleda ju.) Moj Bože, 
koliko si pretrpila! Grozne su morale biti tvoje muke! Ti nisi mislila na 

svoju budućnost, na svoju sreću, nego samo na mir, na život svoje sestre. 
Kako je moralo krvariti tvoje srce, kad si slušala, kako sam proklinjao 
Karla! Oh, patnice moja, ti si pravi angjeo ! (Ljubi ju i miluje.) Da, zakopat 
ću u srce sve, što si mi rekla... Bio bi smrtan udarac za Idu... 
ADELINA (zagrli otca). Oh, hvala ti moj dobri otče!... 
VICKO. Da, u svoje srce zakopat ću tajnu, neka ga razgrize i raztoči, 
neka što prije legnem u grob... (Ode desno.) 


PRIZOR TRINAESTI 
ADELINA, zatim IDA i NELMO 


ADELINA (gledeći desno). Kako je slomljen!... — Moj Karlo doći će 
u vrt... Oh, Bože! ... Ne, ne, još nije ovaj jad... 


IDA (udje s Nelmom iz veže, došavši s lieva vežom). Gdje je otac? 
Čeka nas kočija... 

ADELINA. Otac je u dućanu. Hajdmo, da vas izpratim ... (Korakne 
prama srednjim vratima.) 

IDA. Da pozdravimo otca... 

ADELINA. Silno je razjaren . .. (Pogleda Nelma.) 

IDA. Da odemo a da ga ne!?... 

ADELINA. Ti ostani ovdje, a Nelmo neka ide na Rieku. 

NELMO. Ja moram govoriti s otcem. 

ADELINA. Ovdje je bio Karlo, otac ga htio ubiti... 

IDA i NELMO. Ubiti!? 

ADELINA (gleda Nelma značajno). Ja sam spasila život Karlu. Samo 
sam ga ja mogla spasiti. Moj se je otac pomirio s Karlom. 

IDA. Oprostio mu dakle? 

NELMO (muči se da pritaji strah). Da, oprostio mu ... 

IDA. A s tobom neće, da se pomiri! (Uzdahne i obori glavu.) 

ADELINA (kaže Nelmu kretom glave, da odmah ode). Otac je upravo 
gnjevan... 


NELMO (nakon razmišljanja odlučno). Ja moram s njim govoriti, 
pa puklo kud puklo. Ida, idi odmah na Rieku. Čekaju te djeca. Ja ću sutra 
doći na _Rieku s otcem. Ja ga moram pratiti odavle na Rieku, jer, kako je 
srdit, možda ne bi došao k nama, a to bi mi žao bilo i poradi naše djece. 
Još danas kazat ću mu sve, sve! Ako ne danas, onda sutra u jutro, kad 
ne bude ovako razdražen. 


ADELINA. Ida, ostani ovdje. Otac će ti dovesti djecu iz Rieke, sutra. 
Bit ćeš ovdje nekoliko dana, zajedno tješit ćemo otca. 

IDA. Alfredo neće u postelju, ako ga ne svučem ja. 

NELMO (iznenada osokoljen jednom misli). Ida mora biti sutra u 
jutro na Rieci Ida, ja ću ti dovesti otca. Samo ti možeš smekšati njegovo 

srce; samo ga ti možeš razoružati, i pomiriti sa mnom. Preporučam ti mar, 
nastojanje, revnost, gorljivost, hitnju, uskoravanje, živu želju, i svaku tvoju 
moć, i najsnažniju nepopustljivost... da polučiš svoj plemeniti cilj! Ida, 
tvoja je zadaća velika, sveta: Oprost!... Uzvišena rieč! Bog će ti dati 
snagu! A sada idi, moja dobra Ida, idi k našoj dragoj dječici! Obaspi ih 
cjelovi u ime njihovog (veoma ganut) prenesretnog otca. Čekaj nas sutra, 
i znaš, budi odvažna! Ida, sutra bit ćeš angjeo mira!... 

IDA. Da, i uvjerena sam, da će ti otac oprostiti. Idem. 

ADELINA. Ostani, zaklinjem te! 

NELMO. Ida, idi, idi... (Uzme ju za ruku.) 

IDA (sestri). Pozdravi otca. (Poljubi ju, pa podje prama srednjim 
vratima.) 

ADELINA (Uzevši ju za ruku). Molim te, ostani, molim te!... (Ode 
sredinom sa Idom i Nelmom, pa svi vežom desno. Koji hip zatim vraća 
se Adelina vežom na lievo, otirući suze.) 


PRIZOR ČETRNAESTI 
VICKO, zatim MIKULA 


VICKO (udje s desna, pognute glave prodje dva puta pozorištem, 
pak). Ja ubojica! .. . (Uviek šeće.) Eto, što sam doživio! ... N=2 znam, kako 
će se to svršiti, ako nam se Bog ne smiluje... (Adelina vraća se vežom 
s desna na lievo.) Ah, zašto me nisu progutali valovi Oceana, kad su mi 
prvi put šibali u lice! Kad sam bio mornar, koliko sam puta strepio za 
svoj jadni život posred biesne pučine, moleći se Bogu, da mi očuva život, 
da mi se ne razcvili starica majka!... Da sam znao, što ću doživiti, sam 
bih se bio bacio s jarbola u more! Ah, zašto me nije skinuo orkan s jarbola 
zavitlao sa mnom u crnoj noći i zameo me u pustoj pučini!... 

MIKULA (udje sredinom, došavši vežom s desna, s krinkom, u crnom 
dominć; držeći desnicu pod dominć6, tiho se primiče.) 

VICKO. Barem da mi ozdravi Ida. Njezina djeca bit će mi... (Začuvši 
korake iza sebe, naglo se okrene; Mikula već je zamahnuo bodežom, 
Vicko se ugne, ranjen u lievi lakat, odskoči, pograbi na stolu revolver, 
pa izpali.j 

MIKULA (pogodjen u prsa, zatetura se k zadku, desno, pusti nož iz 
ruke, sruši se na pod). 

VICKO (skine mu krinku, zapanji se) Til? ... Razbojniče! (Hoće da 
opet izpali.) 

MIKULA. Milost — Nelmo naručio — on meni mnogo — novaca dati 
— Bože — Nelmo kriv — Nelmo on... (Ne može više govoriti.) 

VICKO (se zgrozi, korakne nekoliko puta natrag, prestravljen, ukočen 
klone na stolicu, lievo.) 

PRIZOR PETNAESTI 
VICKO, MIKULA, ADELINA i KARLO 


ADELINA /udje sredinom s Karlom, doirčavši vežom s lieva, stane 
hip prestrašena, potrči k olcu). Otče, za Boga!?... 

KARLO. Gospodine, što se je dogodilo? 

VICKO (gleda ih, držeći u ruci revolver, ne može govorili). 

MIKULA (s hroptom). On... Bože... 

ADELINA (pogleda desno, opazi Mikulu, skameni se). 

KARLO (frgnuvši se). Krabulja!?... Bodež!?... 

VICKO. Raz... razbojnik . .. 

ADELINA. Razbojnik!? ... 


PRIZOR ŠESTNAESTI 
VICKO, MIKULA, ADELINA, KARLO i NELMO 


NELMO (udje sredinom došavši vežom s desna, silno uzrujan, 
usopljen, naglo). Je li bila ovdje? Ja sam ju vidio, jednu krabulju, moja 
sumnja... 

VICKO (čim opazi Nelma, zadrhta, ustane, hoće da izpali u njega 
revolver, ali mu prignu ruku Adelina i Karlo). 

NELMO. Pošto se Ida odvezla, ja išao cestom, vidim jednu krabulju, 
gledam njezin hod, njezin stas, jedna sumnja, krabulja u ovu kuću, ja hitro 
amo, da se tast čuva. Dragi otče, sve ću ti kazati, sve, sve... 

VICKO (gleda ga ubojito, trgne se na jednu misao, pa ledeno). Pustite 
mi ruku... neću mu ništa. 

NELMO. Sve, sve... 

VICKO (Adelini). Hajdemo gore. Ranjen sam ... 

ADELINA. Otče!... 

KARLO. Gdje? 

VICKO (pokaže lievi lakat). Ovdje. Hajdmo! (Ide s Adelinom i 
s Karlom prama srednjim vratima.) 

NELMO (usupnut). Ranjen!?... Tkol?... 

KARLO (odlazeći pokaže mu krabulju. Ode sredinom s Vickom i 
Adelinom, pa vežom na lievo). 

NELMO (usupnuito gleda Mikulu, približi mu se, gleda ga; s ceste 
čuje se žamor od nekoliko ljudi). On!... Bit će mrtav!... (Misli, 
zadrhta, gleda Mikulu.) Kazao mi nekako, da će biti isto kao da sam ga 
ja nagovorio... Grozno!... Idem k svojoj djeci ... kroz vrt na cestu i 
ravno na Rieku... Oh, jadna moja djeco! ... Oh!...Oh!... Zraka! ... 
Zraka!... Oh!... Ohl... (Ode sredinom, pa vežom na lievo.) 


ZASTOR PADNE 

ČIN ČETVRTI 


Pozorište kao u prvom činu. 


PRIZOR PRVI 
VALENTIN, zatim ADELINA 


VALENTIN (kad se zastor diže, čita novine sjedeći; metne ih na stol, 
ustane). Strašna godina: svuda nesreće! (Gleda na sat.) Već je pet prošlo, 


a Adeline još nije od suda. — E, sad je sve nekako ćoravo na ovom 
svietu!... Netko ide, bit će ona... (Ide prama verandi, nakloni se.) 
Gospodično!... 


ADELINA (udje sredinom). Vi ste ovdje? (Ljubazno mu poda ruku.) 
VALENTIN. Nisam dugo. Kako otac? 


ADELINA. Hvala. Jednako. Kako vam rekoh jutros, cielu noć nije 
trenuo. Liečnik je bio kod njega i oko podne, te mi je ponovio, da je rana 
posve laka, ali da je otac silno uzrujan, da je njegova uzrujanost veoma 
čudan pojav, nepojmiv. 

VALENTIN. Nije čudo. 

ADELINA. Usnuo je oko trećeg sata, a onda podjoh k sudcu, koji me 
je htio izpitati još o nekih potankostih. Ponovila sam mu sve, što sam 
jutros kazala, kada je ovdje bilo sudbeno povjerenstvo. 


VALENTIN. Kad se otac probudi bih li k njemu? ... 


ADELINA. Ni sa mnom neće da govori. Karlo je htio jutros govoriti 
s mojim otcem, a kad rekoh otcu, da ide Karlo na Rieku, on se trgnu i 
pogleda me... 

VALENTIN. Trgnuo se!?... 


ADELINA. Brzo je napisao list, te kazao mi, da zamolim Karla, da bi 
ga odnio riečkoj štedionici. 

VALENTIN. Adelina, vi možda ne znate, da je Nelmo ovdje? 

ADELINA. Nisam znala. 

VALENTIN. I gospodja Ida, i djeca, i sobarica. Dovezli su se četvrt 
sata pošto ste vi pošli k sudu. 

ADELINA. A gdje su? 

VALENTIN. Djeca su u vrtu, a gospodja Ida legla je na divan, jer je 
vrlo slaba. Tako mi je rekla njezina sobarica. 

ADELINA (uzdahnuvši). Oh, gospodine!... Više od jednog sata 
izpitivao me je sudac o Nelmu... Sve sam mu morala kazati, i ono o 
pokojnoj maćesi... i kako se je moj otac grozio Nelmu, da će ga dati 
zatvoriti, ako je krivotvorio njegov podpis. Sudac ustane, šeće, ja ga gledam, 
ustanem, uzmem ga za ruku, upiljim mu oči u oči — prestravim se. . 

VALENTIN. Adelina!?... 

ADELINA. Sudac nije kazao ni rieči, ali njegov pogled... 

VALENTIN. Ne...ne... 

PRIZOR DRUGI 
ADELINA, VALENTIN i TEKLA 


TEKLA /udje s lieva). Gospodično . . . 

ADELINA. O, Tekila, i vi ste ovdje? Da, kazao mi je gospodin. (Pokaže 
Valeniina.) 

TEKLA. Kako je gospodična blieda! . . . 

ADELINA. Počiva li još moja sestra? 

TEKLA. Već spava jedan sat Kad je prošle noći gospodin Nelmo došao 
kući, te kazao gospodji, što se je sinoć ovdje dogodilo, gospodja je pala u 
nesviest, zatim ju je više sati mučio kašalj. Ja sam danas molila gospodju, 
da se _ ne bismo amo vozili, ali je gospodja govorila, da hoće viditi otca, 
makar umrla putem. 

ADELINA. Kad se probudi, javite mi. 

TEKLA (nakloni se i ode lievo). 

VALENTIN. Adelina, ntio bih vas utješiti, ali ne znam, kako. Mogu vam 
reći samo ovo: ljubim vas kao da ste mi rodjena kćerka. 

ADELINA. Hvala vam, gospodine. 

VALENTIN. A vi mene, mrvicu? ... Nemam nikoga osim Karla, a 
kad on odjedri, ostanem sam, samcat . .. 

ADELINA. Oprostite mojemu otcu ... 

VALENTIN. Već sam sve zaboravio. 

ADELINA (nježno). Bog vas naplatio . . . Vi ste otac — Karlov -. . . 

VALENTIN (pogleda na sat). Moram na poštu. 

ADELINA. A hoćete li se povratiti k nama? (Da mu ruku.) 

VALENTIN. Hoću. S Bogom. 

ADELINA. Hvala. 

VALENTIN (idući prama verandi). | ova će oluja preletiti! (Ode sre- 
dinom.) 


PRIZOR TREĆI 
ADELINA zatim NELMO 


ADELINA (pokrije lice rukama, pa kad ga odkrije). Kako da spasim 
sestru? ... Koliko mi je drag njezin život, toliko mi je grozna misao, da 
joj on još laska, da ju himbeno miluje . . . (Idući desno.) Još nisam vidila 
njezinu djecu . . . 

NELMO (udje s desna blied). Kako si, Adelina? — Ne odgovaraš. Jest, 
glupo je bilo moje pitanje. Reci, jesi li se sinoć silno prestrašila? . . . Tko 
bi bio pomislio, da će onaj zidar? ... (Zadrhta, odmah se prividno smiri.) 
Razbojnik? . .. Ali, reci, naš se otac ne smete tako lako! . . . Divan hitac! 
Ravno u prsa! Čuj, otčeva rana, zar ne: ništa, mala ogrebina? . . . 

ADELINA. Posve laka rana na lievom laktu. Onaj zidar htio ga je ubiti. 
Malko ga je ranio, ali je razbojnik kao da ra je ubio. 

NELMO. Naravno: razbojnik. 

ADELINA. Ti se dakle slažeš s mojim mnienjem ? 

NELMO. Kako to sa mnom govoriš? Užasna nesreća mogla nas je 
sinoć snaći, a ti misliš da nije razcviljena moja duša! Ne, Adelina, ne, ja 
nisam najveći zlikovac! Čuj me, pa mi sudi: Pred sedam godina oženio sam 
se tvojom sestrom. Ja ju ljubim, ali je moja prva ljubav bila tvoja pokojna 
maćeha, kad sam bio na sveučilištu u Beču, pred dvanaest godina. Kasnije 
došao sam amo, slučajno, i našao sam Olimpiju, ženu tvoga otca. Kada je 
Ida obolila, pred godinu dana, dok je tvoj otac bio po moru, znaš što se 
je dogodilo . .. Bio je prvi korak na sramotnom putu ... Od zločina 
rodio se zločin, ona bezdušna prisega. Da, bezbožna, ma da sam htio od- 
biti od tebe Karla ponajviše za to, da budeš, ako mi Bog uzme Idu, majka 


mojoj djeci. Povod je bio dakle najplemenitiji : otčinska ljubav . . . Adelina, 
znam, kriv sam, gorko se kajem, ali nisam najgori zločinac. Budi milosrdna, 
zaboravi, okajat ću sve...Ali što ti je? ... 


ADELINA (oštro je gledala njegove ruke, a nije ga slušala, tiho). 
Kako su biele tvoje ruke . .. 

NELMO (trgne se zapanjeno). Moje . . . moje?! 

ADELINA (gleda mu u oči, trgne se, odahne, pa, idući desno, za se 
zadovoljno). Sudac se vara . . . (Ode desno.) 


PRIZOR ČETVRTI 
NELMO 


NELMO (ukočeno gleda vrata, kuda je izašla Adelina, lice mu se 
mienja, zapanjenost se pretvara u klonulost, očaj; gleda svoje ruke). 
Moje ruke? .. . Biele su moje ruke . . . nedužne su, Bog to zna! Ipak će 
mnogi vjerovati! . . . Poludit ću, poludit ću! Ja ne znam što radim, ja 
sam smućen već gotovo dvie godine, od onoga dana, kad već nisam mogao 
odoliti Olimpijinoj strastvenoj ljubavi, njezinom napastovanju. Moj jadni 


tast!... — Još ću ga moliti... Ali ako se nikako neuzmognem spasiti? ... 
(Uzme iz džepa bočicu i gleda ju.) Možda se neću dugo mučiti . . . Ne, 
neću nikako u tamnicu! ... A moja djeca?! ... (Spusti glavu na stol 


s licem u rukama.) 


PRIZOR PETI 
NELMO i IDA 


IDA (udje s desna). Neimo? ... 

NELMO (tužno). Da, ja sam. 

IDA. Kao da si plakao ... 

NELMO. Kako ne bih, kada pomislim, što se je sinoć moglo? . .. 
IDA. Otac još spava. 

NELMO. A jesi li ti spavala ? 





PS -— 


422 HRVATSKA SMOTRA 


IDA. Jesam, liepo. Sad mi je dobro. Gdje je moja sestra? 

NELMO. Izašla je u vrt; bit će s našom djecom. Bih li zatvorio prozor? 
Zahladilo je. 

IDA (idući desno). Nemoj zatvoriti: vrieme je krasno, ovaj mi zrak 
godi. (K prozoru s Nelmom.) Sunce je već zapalo, sjena planine prikrila 
je groblje pokraj mora . .. Kako je mirno more! ... Eno moje sestre 
s našom djecom ... Maricu je uzela na koljena, miluje ju, cjeliva . . . 
(Stanka ; odlazeći od prozora.) Kako je dobra moja sestra! . . . (Sjede.) 

NELMO (sjede obori glavu). Da, dobra . .. 

IDA (uzme ga u ruku). Nelmo, ti si jako tužan . . . 

NELMO. Jer još nisi ozdravila . . . 

IDA. Budi dobar otac, da uzmognem mirno umrieti . . 

NELMO. Nemoj mi o tome govoriti . . . ježnja mi prolazi kostima. 

IDA. Nelmo, kad ja... 

NELMO. Bode me u glavi ... 

IDA. Kad legnem u grob... ondje pokraj mora... do svoje majke... 

NELMO. Šuti ... šuti... 

IDA. Kad me zaboraviš . . . 

NELMO. Nikad ... nikad... 

IDA. Ti si još mlad... 

NELMO. Malo prije rekla si, da ti je dobro... Nemoj, plakati, moja 
mila Ida! (Zagrli ju, cjeliva ju.) Oh, živiti uz tebe, uviek biti s tobom, 
sretan s našom djecom! ... 

IDA (bolno pogleda desna vrata). Naša djeca!... Nelmo, poznaš, li 
ti onu, koja ljubi našu djecu malo ne kao ja?.. 

NELMO. Ida... 

IDA. Ti ju poznaš. 

NELMO. Ti govoriš... 

IDA. O mojoj sestri. 

NELMO. Živit ćeš... 

IDA (nakon stanke). Čula sam jutros . .. 

NELMO. Što? 

IDA Što ti je kazao naš liečnik, kad je izašao s tobom iz moje sobe 
u salon. 

NELMO (prestrašen). Ne... ne... nisi razumila!... 

IDA. Kazao ti je, da je izgubio... 

NELMO. Ne, Ida, nel... (Gleda ukočeno preda se.) 

IDA. Svaku nadu... 


PRIZOR ŠESTI 
IDA, NELMO i ADELINA 
ADELINA (udje s desna, zagrli sestru). 
IDA (jecajući). Jadan otac... 
ADELINA (sestri). Hvala Bogu, rana je posve laka. Sjedni: umorna si. 

IDA (sa uzdahom). Umorna|? ... (Sjedne.) 

ADELINA (sjede do nje). Ako ostaneš ovdje, ovaj zdravi zrak... 

IDA. Ne bi koristio . .. 

NELMO (sve to uzrujanije, sliedeći druge svoje misli). Ida, čuj: ti si 
utuvila u svoju glavu nešto, što mi trga srce. Nakon tolikih razočaranja, 
tvoje su rieči plod časovitog poremećenja tvojih osjećaja. Ja, ti znaš, ja se 
mogu uviek svladati, jer znam, da, ja znam... vidiš, ja mogu biti tužan, 
ali me sudbina ne može skršiti. Ja stojim kao klisura i u najstrašnijoj nesreći, 
i prkosit ću udesu, a ti, ti govori sa sestrom. Jest, govori s Adelinom, jer 
ja moram, moram na zrak, u vrt, u vrt... (Ode desno.) 


PRIZOR SEDMI 
IDA i ADELINA 


IDA. Nelmo bit će od sađa razborit. Ako moja djeca buđu s s njim, ti 
ćeš biti sama s otcem . 

ADELINA. Da, s otcem ... 

IDA. Ti si okrutno prevarena ... 

ADELINA (tiho). Nemoj, nemoj ... 

IDA. Ti si dakle odlučila uviek ostati uz otca?... 

ADELINA (obori glavu). 

IDA. Ja bih spokojno umrla, kad bih znala, da će moja djeca imati 
dobru — majku... 

ADELINA (pogleda ju zapanjeno i bolno). Ida... 

IDA. Ja znam, da ti ljubiš moju djecu... 

ADELINA (drhtavo). Ljubim. 

IDA. Da, Adelina, da: ti ćeš se smilovati mojoj djeci . . . 


PRIZOR OSMI 
IDA, ADELINA i KARLO 


KARLO (udje sredinom). Dobar večer! (Nakloni se Idi.) Gospodjo ... 
(Poda ruku Adelinij. 

ADELINA. Dobar večer, Karlo! 

IDA (začudi se kad udje Karlo). Adelina, on!?... 

ADELINA. Što? ... 

IDA. Gospodin kapetan ovdje!'?... Ti mu još daješ ruku!?... 

KARLO. Gospodjo, ja već i ne mislim na ono... 

IDA. Ali bi morala moja sestra... 

KARLO. Htio sam reći... 

IDA. Kažite. 

KARLO. Da sam oprostio gospodinu Nelmu. 

IDA. Vi njemu oprostili!? ... 

KARLO (se nakloni.) 

IDA. Adelina, izbavi me ođ te muke! 

ADELINA. Karlo je nedužan. (Zagrli sestru). 

IDA. Ali onda Nelmo ... krivorotnik? ... Adelina, zašto šutiš? (Gleda 
ju, drhće.) Odgovori za ljubav božju! .. Adelina, ti drhćeš... Reci mi ime 
bezsramnika. 

KARLO. Gospodjo, ne pitajte... 

IDA. Kažite vi! 

KARLO. Gospodjo ... 

IDA (uzme sestru za ruku, upilji joj oči u lice). On je prisegao na 
život... ne, nije moguće! ... Gledaj mi u oči! ... 

ADELINA (pogleda ju u oči, obori ih tužno, sva drhtava.) 

IDA (još ju gleda, pa nakon stanke prestrašeno). Nelmo? ... 

ADELINA (očajno, mrtvo). Biedna sestro ... 

IDA (prestravljeno, udušeno). Nelmo!!! (Zadrhta, pritisne rukama 
prsa, klone na naslonjač, lievo.) 


PRIZOR DEVETI 
IDA, ADELINA, KARLO i NELMO 


NELMO (udje s desna). Ida, ti si blieda kao smrt! ... 

IDA. Na život svoje djece! ... 

NELNO. Što veliš, moja dobra Ida?... 

ADELINA. Ida zna sve. 

NELMO (trgne se). Svel?... 

KARLO. Sve. 

IDA. Idi, idi, bezbožniče! . . . 

NELMO. Ida, nemoj plakati, nemoj, jer ja ti mogu odkriti tajnu, da, 
tajnu, a, a, ti ćeš se uvjeriti, da ja nisam ništa hotimice... i, i odmah ćeš 
se uvjeriti, da te ljubim, i vidit ćeš, da je nesmiljena sudbina, da, sudbina, 
ali moramo se porazgovoriti posve mirno, vedre duše. Ja se kajem, što 
nisam odmah sve odkrio, jer bih uživao vedru radost tvoga oprosta. Ida, 
oprosti, oprosti! . .. 

IDA (tužna i ganuta). Ne, ne mogu ... 


PRIZOR DESETI 
IDA, ADELINA, KARLO, NELMO, VALENTIN zatim SOFIJA 


VALENTIN (udje sredinom uzrujan). Dobar večer! ... (Nakloni se, 
gleda začudjeno Idu, pa Karla.) Već si se vratio? (Adelini glavom znak, 
da ode sa sestrom u drugu sobu.) 

NELMO (predie desno, k prozoru, pogleda u vrt, trgne se, makne 
se od prozora, ostane desno, uzme iz džepa jednu bočicu, pogleda ju 
hip, sakrije ju u ruci, silno blied. Zatim se otruje, kad to hoće umjelnik. 
Otrov: ad libitum.) 

KARLO. Malo prije. 

VALENTIN (opet isti znak Adelini.) Ja sam bio na pošti. 

ADELINA. Ida, dodji u drugu sobu. Počinut ćeš malko. 

KARLO. Podjite, gospodjo, podjite. 

VALENTIN. Jesi li predao ono pismo? (opel isti znak Adelini). 

KARLO. Jutros. 

ADELINA. Dodji, Ida, molim te. 

SOFIJA (udje sredinom prestrašena, tiho onim na lievo). Sveti Bože | 
Dva žandara, jedan u vrtu, drugi pred kućnim vratima! Javit ću gospodaru. 
(Ode trkom lievo). 

IDA (prestrašeno, tiho). Žandari!? . 

ADELINA f/uzme ju za ruku). Molim te, dodji... 

IDA. Otac je imao pravo da brani svoj život, zar nije istina, gospodine 
Valentine ? 

VALENTIN. Za stalno. 

IDA. A kojim pravom hoće, da ga uapse? 

VALENTIN. Bit će... bit će... 

KARLO. Formalnost. 

NELMO (pogledava u vrt; tiho). Da mogu još jednom viditi svoju 
djecu! . . (Glasno.) ida, idi sa sestrom, idi, dobra moja Ida... 

IDA. Bože, Bože: moj otac u zatvor! ... 

NELMO (idući lievo). Ida, ne boj se za otca. Ida, molim te... oprosti 
mi... sve... Bog je milostiv . kajem s se .. oprosti... (Pane na ko- 
ljena, poljubi joj ruku.) Oprosti . ti... i sestra . . (Ustane, pogleda 
Idu, idući desno, za se.) Djeca... u vrtu , .. Oh, Bože! ... (Sjede desno.) 


PRIZOR JEDANAESTI 
IDA, ADELINA, KARLO, NELMO, VALENTIN i SUDBENI POVJERENIK. 


POVJERENIK (udje sredinom ; odielo crno; nakloni se onim na lievo). 
Gospodje, gospodo, dobar večer. Oprostite | . . . (Pogleda desno, ide k Neimu.) 
Gospodine . .. došao sam u ime zakona. Vi ćete sa mnom. 

IDA fbolno i začudjeno). Oh, Bože! ... 

NELMO. Nije mi dobro ... 

POVJERNIK. Počekat ću. 

ADELINA. Ido, dodji, zaklinjem te! 


PRIZOR DVANAESTI 
REČENI, VICKO, zatim SOFIJA. 


VICKO (udje s lieva, grozan. Lievi lakat u crnom rubcu, što je | 
svezan na zatiljku. Čim udje opazi Nelma i ide prama njemu, prošavši 
iza ostalih, koji su lievo. Ubojito gleda Nelma, stane pred njim, još ga 


gleda, pa kroz stisnute zube). Razbojniče | 
28 

IDA. Otče! 

VICKO /skrene se, pogleda lievo, biesno). Da, razbojnik! (Povjereniku.) 
Vi ste došli, da odvedete u zatvor ovoga zločinca? 

POVJERENIK. Danas smo primili nalog iz Rieke... Žandari su... 
(Kimne na desna i srednja vrata.) 

VICKO. Jutros poslao sam pismo ravnateljstvu štedionice, da bi dalo 
odmah uapsiti ovoga zlotvora, ako ima mjenica s mojim podpisom. 

POVJERENIK. Ima dvie. 

VICKO. A iznos? 

POVJERENIK. Ne mogu poslužiti. 

NELMO. Dvadeset... hiljada. 

VICKO. Zlikovče! 

IDA /Istodobnoj. 

POVJERENIK (istodobno Karlu). A ona temeljita sudčeva sumnja! ... 

NELMO /fkaže Ida Vickuj. Smiluj se!... 

VICKO. Ti o milosrdju!?... Htio bih te ohladniti kako sam sinoć 
onoga zidara, koji me je htio zaklati po tvojoj naručbi. Da, on mi je sam 
to kazao, kad sam ga povalio! 

IDA fustane i krikne, pa klone u naslonjač, lievo.) 

ADELINA /gleda prestrašeno sestru, lovi ju za ruke, gladi joj čelo). 

VICKO fneprekinut Idinim krikom). A i ti si se sinoć sam izdao, 
kad si doletio usopljen u poslovnicu, da vidiš je li me sretno zaklala ona 
krabulja! Tražio si krabulju, bio si smućen, i kazao si, da si na cesti motrio 
stas one krabulje, i da te je sumnja spopala. Ti si dakle nešto znao! 

ADELINA. Ida! Ida! U pomoć! ... 

VICKO (ide k Idinom desnom ramenu). Tužno moje diete! . . . 
(Miluje ju, ljubi ju na tjemenu, i sluša Nelma.) 

NELMO već je pogutnuo otrov). Dotrčao sam... da se čuvaš... 

SOFIJA (udje sredinom prestrašena). 

VALENTIN (Sofiji). Po liečnika! 

SOFIJA (ode sredinom). 

NELMO. Znao sam... dd ovdje jedan zločinac ... ona krabulja stas 
kao on... 

ADELINA (plače). Ida!... 

VALENTIN. Nesvjestica . .. (Tužno gleda Karla i ljulja glavom.) 

KARLO. Oh, milosrdni Bože'... 

NELMO (gleda Idu. Na licu groza, bol, očaj. Hoće na lievo, ne može, 
stane). Ida... ne razbojnik... prisižem sada... smrtni čas... nedužan... 

POVJERENIK (uzme ga za ruku). Nesretniče, što ste učinili. Otrov!... 
(Nakloni se, ode desno.) 

VICKO (približi se k Nelmu i gleda ga). 

—- NELMO. Otče...mjenice... da... aline...ne... razbojnik... 
ne... oprosti... (Pane na koljena, podupire se rukom.) 

IDA (pridigne glavu, gleda otca i muža). 

VICKO. Onaj je zidar dakle lagao ?. 

NELMO. Lagao ... Bog mu... oprosti . .. 

VICKO. Da sam ti dao ono dvadeset hiljada, ti bi bio platio mjenice?... 

NELMO. Da... platio... evo... smrt... ne tamnicu... ne... 

VICKO. Nesretniče! . .. 

IDA (trgne se, duboko uzdahne, klone glavom na oslon naslonjača. 
(mre). 

ADELINA (očajno). Ida! Sestro moja! (Uzme sestru za ruke, pa za 
glavu, koja se mrtvo nagne. Spusti glavu na lievo Idino rame i plače.) 

VICKO (na Adelinin krik k Idi, desno naslonjaču. Stanka). Mrtva!... 
(Gleda Idu, zaplače, pane na koljena.) 

VALENTIN (otire suze). Jadna djeca! ... 

KARLO (otire suze). Djeca su Adelinina i moja. 

NELMO (kad je Vicko kazao: ,Mrtva!“, ukočio se hip). Mrtva!?... 
( Vuče se podom na lievo.) Mrtva!?... (Dovuče se pred Idina koljena i 
takne ih rukom.) Adelina ... oprosti... (Traži Idine ruke.) 

ADELINA /pruži svoju ruku Nelmu, pa metne u njegove ruke jednu 
Idinu ruku, što hoće i Vicko, da učini.) 

NELMO (cjelivajuć Idine ruke). Ida... mrtva... djeca... oprosti ... 
te... Bože... Bože... mrtva... Bože... (Umre.) 


ZASTOR PADNE 


EVGENIJ KUMIČIĆ 








NA NJEGOV GROB 
POSLJEDNJE CVIEĆE* 


Prvi pogled kad se iz sna prenem, 
Savija se tamo nehotice, 

Svako jutro preko dvaest ljeta 
Gdje sam njegvo ugledala lice. 


Puste oči, odsad nikad više 
Njegva usta smiešit vam se ne će, 
Nit Hrvatom poput bojne trublje 
Biti viestnik nekadanje sreće. 


Nikad više njegva ruka draga 

Ne će moju pogladiti glavu ; 
Nikad više slušati ga ne ću 

Ggdje mi priča naroda mog slavu. 


Vajme, smrti, zašto li ga uze? 
Zar to uprav tako biti mora, 

Te već nikad one oči dobre 

Ne će vodit sa mnom razgovora? 


Nikad više... Aoh, sudbo, crna, 
Zašto si ga ugrabila sada, 

Kad mu život toli drag je bio, 
Toli željan kad je bio rada ? 


Nikad više . . . Što te rieči znače, 
Još ni tada shvatit nisam znala, 


* Nakon smrti Evgenija Kumičića javljale su se gotovo svakoga mjeseca na 13. dan 
— smrtni dan pokojnikov — kao bolni jecaji neutješnoga srca: pjesme njegove žene 
Marije Kumičić, pod poznatim u našoj književnosti pseudonimom ,Enjuškina“. Mi ih 
ovdje u rukoviet slažemo kao pjesnički izliev iskrenih osjećaja. 

Kad u mračnu spustili ga jamu, 
Grobna tama kad ga progutala, 


I kad njegvi prijatelji vjerni 

Zadnji ,s Bogom“ su mu prošaptali, 
I na njegvom grobu preranome 
Gorke suze mnogi proplakali. 


Ali sada pokraj njegva stola 

Gdje iz srdca stih za stihom vadim, 
Pa se tako s njime razgovaram, 

Pa si tako tužne čase sladim, 


Istom sada odkrilo se duši: 
»Nikad više“ što te rieči znače... 
Ustne šapču: nikad, nikad više, 

A srce mi mjesto očih plače. 


Proljetno cvieće svuda miriše 

Kao da samu ljubav izdiše. 

U polju žurba, marno se radi, 
Priroda hoće da se pomladi, 

Sve blista, cvate u proljetnom sjaju, 
A žiće moje pogiba u vaju. 


Utjeha vajna srce mi plije, 

Da se i njemu sunašce smije, 

I čarnom moći u život kreće, 

Na njegovom grobu ljubljeno cvieće. 
Iz groba cvieće svoj miris upija, 

I tajni dašak nad humkom razvija. 


U dahu, što ga cvieće izdiše, 
Njegova meni duša miriše — 

Za onim dahom žiće mi gine, 

Za onim srcem punim topline, 

A!' utaman sve su čeznje i sanje, 
S njim je u grobu sve moje ufanje. 


Kažu, da svietom dusi prolaze, 
I k svojim dragim noću dolaze — 
Nu to su bajke, maštanja, varke, 

Kad jednom oči ugasnu žarke, 
Utrne srce, smrt život porazi, 
Duh već ničiji na sviet ne silazi. 


Koliko puta on čuti htjede 

Glas Petra Zrinjskog, kraljice Nede ; 
Svačića, zadnjeg kralja Hrvata, 
Banicu Katu, Krsta joj brata, 
Slavnoga Antu i tolike mrtve 
Naroda našeg krvave žrtve... 


Sad svi su skupa. Stoljeća duga 
Skupila njih su sred božjeg kruga, 
A svi su tužni, jer same jade 

Tek jedan drugom pričati znade. 
Ta nevjera, zavist, mržnja i zloba 
Utirale svima put su do groba. 


Bjaše svibanj, procvale su ruže, 

S neba sunce zlato prosipalo, 

Kad je njega pri hrvatskom slavlju 
Moje mlado srce upoznalo. 


Tko bi tada izmjeriti mogo 
Moja čuvstva blaženstva i sreće? 
Tko li samo pomislit bi smio, 
Da ta sreća vječna biti ne će? 


Od tad skupa gojili smo ruže 
| ljubavi rosom zalievali, 
Nerazdružne dvaest i dva ljeta 
Riekom žića nosili nas vali. 


Ruže moje, sirotice puste, 
Zapuštene ljetos ste mi rasle, 
Ne gojih vas, jer njegove oči 
Ovog svibnja za viek su ugasle. 


Kako li ste neugledne, nujne, 
Bez ijednog pupoljka i cvieta, 
Ko da i vas kosnula se tuga, 
Što Bog njega s ovog uze svieta. 

Došla jesen, snuždilo se nebo, 
Ko i moja duša ojadana, 

Al će sunce razplinuti magle, 
Na mom srcu ostati će rana. 


Svietla rano, povijaj mi srce, 
A! mu ne daj podleći u muci, 
Jerbo do dvie jabuke zelene 
Jošte vise o majčinoj ruci. 


Nad Hrvatskom ne sjaje vedrina, 
Mrak tudjinstva vije se u zraku, 
Naša mladost zastranicom bludi, 
Ne daj, Bože, propast joj u mraku! 


IV 


Još i sad kadšto na prozor stanem, 
Kad tihi sumrak na zemlju pane, 

I gledam u noć, u moju dušu, 

| tužna mislim na sretne dane. 


Ulicom razni prolaze ljudi, 
Korake ja im sliedim i misli, 
Jedni su sretni, drugima pako 
Čemerni jadi srce su stisli. 


U ljetno vrieme, u ovo doba, 
Obično on se vraćao kući. 

Kad mu naslućah korake drage, 
Srce mi življe počelo tući. 


Iz dana u dan, dvaest dva ljeta, 
Sve jača veza bila med nama, 
Trinajsti svibnja razbi tu svezu, 
Bez njega dobrog ja ostah sama. 


O, srce moje, nikada više 
Jenio tvoj već ne će ti doći... 
Svenula radost, procvala tuga, 
Al nada šapće: i to će proći. 


O, smrti kobna, što nisi mogla 
Pričekat dok se zasiti rada ? 

Dok mu u srcu plam se poduši, 
Ugasnu želje, nestane nada? 


Što nisi znala zahvatit ondje, 
Gdje usta griešna kužni dah šire? 
Što nisi htjela zadavit zlobu, 
Začepit usta, s kojih izvire? 


Mnogi te zvahu nesretni stvori, 
Bolestni starci, sirote jadne; 
Sve si od sebe rinula silom, 
Cereći svoje čeljusti gladne 


Za mojim mužem. Okrutna smrti! 
Zar nisi znala, da je on rodu 
Plamenim srcem i žarkom rieči 
Nietio žar za svetu slobodu ? 


Ti nam ga ote, ko da Hrvati 
Jenia svoga već ne trebaju, 
I do tri knjige stranica bielih 
Autora svoga zalud čekaju. 


Sad on je tvoj. A što ti prudi 

Te one oči mrtvo spavaju ? 

I ona usta dušmane roda 
Pravednim gnjevom već ne šibaju ? 


»Urota“ zelen vienac mu splela, 
»Kraljica Lepa“ posula slavom, 
I već se spremi napisat djelo 


»Borba Hrvata s Mljetačkim Lavom“ 


Za tim još htjede slikanjem živim 
Predočit borbu današnjeg doba, 
I ,Spomeni“ svoje narodu predat, 
A tada leći sred hladna groba. 


Al prije marna klonu mu ruka, 
Prije u srcu nestalo plama ... 
A ja još kadšto na njega čekam, 
| varam srce, da nisam sama... 

V 


Aoh nebo, čudo božje, 
Što si tako mračno, 
Kano tugom zaliveno 
Moje srce plačno? 


Oblaci se kroz noć gone, 
Mukli grom se ori, 

Svud se crni očaj širi 

Pa mi dušu mori. 


Kroz oblake jedna zviezda 
Blagim svjetlom sjaje, 

Ko da hoće s moga srca 
Težke skinut vaje. 


O, sjaji mi, draga zviezdo, 
Sjaji bez odmora, 

Ti osjećaš da sam željna 
S tobom razgovora. 


Kaži, draga, koje ime 
Ljudi su ti dali, 

Kada su te na proljeće 
Ljetos ugledali? 


Trinajstoga bilo svibnja 
Baš u osvit zore, 

Kad si čista poletila 

U nebeske dvore. — 


Ko golubče s gniezda svoga, 
Kada steče krila, 

Tako si nas iznenada 

Tužne ostavila. 


Sad za tobom upiremo 
Naše suzne oči, 

A ti kanda nam se bližiš 
Šapćuć: sve će proći... 


VI 


Pahulje sniežne — zimski leptiri, — 
Nad grobom tvojim tiho se rune, 

Stupaji nogu svud su zamukli, 
U snu dubokom tebe ne bune. 


Umorno tvoje počiva tielo, 

Ali se duša med nama vije — 
Tamo gdje vječno vlada blaženstvo 
Zaslužen pokoj postigla nije, 


Jer vidiš borbu svojih drugova 
Štono za narod divski provode, 

Iz tmina da ga sretno privedu 
Smućenim morem na prag slobode. 


A ti si upro srcem i dušom 
Kormilo ladje držat u ruci, 
Bez sjenke straha, što no Bog dade, 
U oči gledat najtežoj muci. 


Opasne struje, valovi biesni, 
Često su tebe progutat htjeli, 
Ali na čvrstom pravaškom brodu 
Glavu svedj spasi kormilar smjeli. 


Dugi niz muka — dvaest pet ljeta — 


Grizlo je žile tvoga života, 
Najposlie huknu proljetni lahor 
I tebe smrti u krilo smota. 


Pravašku ladju — zjenu tvog oka — 
Nijedna bura potopit ne će, 
Uz vjernu momčad, sigurno vodstvo, 
Ona će stići do mete sreće. 


Samo će ostat listovi prazni... 
Možda ih nisi napisat smio — 
Možda Bog hoće da bude tajna, 
Što krvlju srca pisat si htio. 


VII 
Vjeru i Ljubav i Nadu, 
U srdcu gojismo oba ; 
Sad Vjera, Ljubav i Nada 
Iz Tvoga mi cvate groba. 

Divna nas kriepila vjera, 
U težkoj borbi života ; 
Bez vjere provodit život, 
Za Te je bila grjehota. 


Ljubav nam blažila brige, 
Težke povijala rane, 
I svojom čarobnom moći 
Vedrila olujne dane. 


A nada, ta zelena grana, 
Sa Tvojim srdcem se srasla ; 
U nadi da ćeš ozdravit, 
Tvog žića luč je ugasla. 


Bez Tebe, Jenio dragi, 
Vjera me hrabri i diže, 

A nada umilno tješi : 

Da sam Ti svaki dan bliže. 


A ljubav? Oh, kako divno 
S onkraj zbori mi groba: 
Nadaj se, vjeruj i ljubi 

Dok smrt nas sastavi oba. 


VIII 


Oprosti, dragi, što svojom rukom 
Tvoj sveti nisam kitila grob 
Na mrtvih dan. 


Ne mogoh k Tvome pristupit grobu, 
Pregorki jer me skršio plač 
| ljuta bol. 


Ipak je stručak ružica Tvojih 
Na tvome grobu širio dah 
Za lahak san. 


Jenio, dušo, još uviek zalud 
Težkimi misli mučim svoj um, 
Da shvatim smrt. 

Ali ni život pojmit ne mogu, 
Toliki gdjeno stigo me vaj, 
Da još sam tu. 


Ja vidjeh Tvoje premilo lice 
Kada je drugi primilo lik 
U smrtni čas. 


Ti si se uviek nadao zdravlju 
Da narodu svom posvetiš rad, 
Patniče moj! 


Za to kad smrtna shvati Te muka, 
U Tvoje oči digo se strah, 
Užasa val. 


Tada si nešto kazat mi htio, 
AI' okrutna samrt stisnu Ti vrat, 
Uduši glas. 


Tvoj gromorni glas, zlotvorom štono 
Vazda je smjelo naviešto boj, 
A rodu spas, 


Tvoj srdačni glas, što se prelievo 
Od srca k srcu, ko pjesme jek 
Zvonova zvuk. 


Kad sam Ti mrtvom ljubila čelo 
Bezćutno, hladno bilo je tad 
Ko mjeden kip. 


Sad vajnom dušom preda se zurim, 
Dokle se pogled ustavi moj 
Na kipu Tvom, 


Prijatelj štono izradi vjerno 
Po Tebi živom, za spomen drag, 
Ko da si živ. 


Tad motrim one brazde duboke, 
Na čelu što Ti uzora kob 
Ko borbe znak. 

I gledam Tvoja poštena usta, 
Koja su vazda mrzila laž, 
Šibala grieh. 


I Tvoje zjene, u kojih snažno 
Ljubavi silne buktio plam 
Sokole moj! 


Već dugo Tvoga ne čujem glasa, 
A!' Tvoje kose osjećam dah, 
Kud svrnem hod. 


Misleć o Tebi podlegnem varci, 
I spustim glavu na hladan kip, 
Da nadjem mir. 


S dodira hladna užas me stresa, 
I srce trne, ustavlja krv, 
| gasne vid. 


U to mi sine zbilja života, 
I stisnem srce da svladam bol 
Za novi rad. 

IN MEMORIAM E. KUMIČIĆA 


Kumičić je u našoj književnosti jedna od najznamenitijih pojava. Sa 
koje god ga strane uzmete, on je moćan, zanimljiv i poučan. Spomenik, 
koji mu narod diže preko jedine stranke, koja se još ne obruka u obrani 
hrvatskih interesa, zaslužio je kao oni rijetki Hrvati, koji ga ne trebaju. 

»Ilerci“, Slavosrbi, obzoraši, koji su uvijek vješto monopolizovali našu 
književnost, prikazivahu pravaštvo kao pojavu nekulturnu, ciničnu, antieste- 
tičnu. Danas se pak može mirne duše konstatovati, da književnici pravaške 
misli ne bijahu samo kao nosioci književnih modernizama blagotvorna reakcija 
protiv jugoslavenskih romantičnih fraza i nehrvatskih pustih deklamacija, 
nego da stvoriše djela, s kojima se mogu mjeriti samo Mažuranićeva i 
Preradovićeva. Već je Šenoa pravaš čistim svojim hrvatstvom, dok se u 
Hrvatskoj o višoj prozi može govoriti tek iza radova A. Starčevića, A. Kovačića, 
M. Pavlinovića i Broza. Pravaši su do danas nesumnjivo najbolje pisali 
hrvatski, a najmoćniji stihovi iza smrti Preradovićeve su pjesme Alaupovića, 
Badalića i Harambašića, dok pravaški duh vije najboljom — prvom — 
zbirkom Kranjčevićevih pjesama. A već cio svijet zna, da Tresić-Pavičić, pre- 
stavši biti Starčevićancem, prestade biti pjesnikom. 

Kumičić je u toj pravaškoj plejadi nesumjivo najmoderniji. On je prvi 
Parizlija, pravi francuski djak u našoj knjizi, prvi hrvatski modernista; prvi, 
koji je znao ostati Hrvat i istodobno koristiti se najmodernijim literarnim 
metodama. Engleski nam je duh stran, jer je odviše germanski i odviše 
utilitaran ; talijanska i njemačka kultura opasne su nam kao pioniri dušmanskih 
politika. Treba li dakle Hrvat proučavati strane književnosti, studij francuskog 
jezika nije mu samo najprirodniji i najpreči iz obzira našeg kulturnog održanja, 
već i zbog toga, što je francuska literatura i demokratska, i što nam je 
najbliža sličnošću narodnog karaktera i temperamenta. Mi smo kao Francuzi 
starinom monarhiste, vojnici i tradicionalni Latini, živimo u sličnim geograf- 
skim prilikama i kao Bruerević, pišući epistole, što prestade biti Francuz 
samo jezikom, tako Hrvat, učeći francuski, ostaje više Hrvatom no prouča- 
vajući ma koji drugi jezik prvoklasne kulture. Od svih modernizama najbliži 

su nam dakle francuski, ne samo time, što su najljepši i najsavremeniji, već 
i zbog toga, što je današnja francuska literatura najveći zatočnik onoga, 
što je u hrvatskoj duši danas najaktuelnije : najveći zatočnik Slobode. 


Već kod Kvaternika i Starčevića opaža se odlučan utjecaj francuski, ali 
dok se on tu pokazuje tek u publicističkoj formi, istom kod Kumičića je 
pravaštvo umjetnička sinteza izmedju duha francuskog i hrvatskog. Kao 
Gjalski što je po nezgrapnosti svog suhog stila najveći od sedam hrvatskih 
Švaba, tako je Kumičić prvi Francuz naše literature, pokazavši joj Pariz kao 
jedino mjesto pravih evropskih njenih inspiracija. Jedino francuskom pomoći 
istrgnut ćemo se iz kulturnog vazalstva njemačkog i talijanskog. Baš tim 
svojim Širenjem francuskih misli je pravaštvo prva evropska, zapadnjačka 
stranka u Hrvatskoj. Dok Geržanić prevodi Voltairea, Harambašić grmi 
sa Hugom: ,Lazare, diži se, — a Kranjčević instinktivno evocira pesimističke 
vizije u stilu De Vignya i Leconte de L'lslea, Kumičić je prvi naš pravi 
naturalista i socijalni pripovjedač, opisujući kao Flaubert prošlost dokumen- 
tiranom realističnom metodom. Stil mu je priprost i živ, primorski i francuski, 
toliko jednostavan i razumljiv, da je iza Šenoinog najpopularniji, te je naš 
Jenio i još danas najčitaniji hrvatski pisac.  Unateč zaplotnjačkoj kritici on 
je imao od novijih pisaca najviše knjižarskog uspjeha. Svijet je rado kupovao 
i čitao toga dobrog i vatrenog Hrvata, jer je pučanin i svojim stilom, pa 
ako je možda odviše plebejac intelektualnom aristokratu, od novijih je 
najbolje vršio zadatak narodnog svjetlonoše i odgojitelja. Što je narod 
kulturno niži, to je popularniji i korisniji stil bez najvećih artističnih pretenzija. 
No unatoč toj svojoj relativnoj primitivnosti stilističnoj dao nam je Kumičić 
najljepši opis mora, najbolje je u nas pokazao žensku korupciju, a na 
posljednjim stranicama svoje zrinjsko-frankopanske epopeje zanosi nas 
snagom najbolje poezije. Sa Šenoom, Kovačićem, Kozarcem i Leskovarom 
on je princ naše pripovijesti i njegova će proza ostati. 


On je jedan od najmodernijih naših ljudi još i tim, što je prvi naš 
književnik, koji je u novije vrieme kao Vraz bio samo književnik. Dok su 
ostali naši literati diletanti, jer im je književnost sporedno zanimanje, Kumičić 
je do danas najvidniji nosilac novog hrvatskog stališa: klase književničke. 
Ni po čemu ne bijaše diletant i kao jak karakter nije podnosio, kao mu kakva 
službica smeta u literarnom pozivu. Dabogme, književničke nezavisnosti u 
neknjiževnim našim prilikama nikada ne bio tako potpuno postigao bez po- 
žrtvovnog svog brata, koji je tim postao znatan kulturni dobrotvor. Slava 
dakle i njemu! Politika, kojoj se naš Jenio predao svom iskrenošću svoje 
primorske žilavosti i neokaljane dosljednosti poštenjaka i značajnika, bijaše 
tek jedan oblik njegove književničke aktivnosti. Književnost naša po njegovom 
mišljenju ima jedinu i glavnu tendenciju: oslobodjenje naroda i hrvatske 

države sramotnog iga tudjinskog i on se politikom nije mrvio, drobio, de- 
koncentrisao, nego se popunjavao, pruživši nam najsjajniju sliku dužnosti 
hrvatskog književnika: da govori, radi, diše i piše jedino u pravcu oslobo- 
djenja hrvatstva. 

Medju našim književnicima on je medju najboljim i najplodnijim pro- 
zaicima; medju našim političarima on je od ponajboljih govornika, novinara, 
pored Ante Starčevića i Kvaternika dokaz, da je starčevićanstvo dalo narodu 
ne samo najveće umove, nego i najjače značajeve, najveće energije. 

Jest, Kumičić je zaslužio, da ga se hammo hrvatstvo do vijeka sjeća, i 
kada mu budete podizali prvi spomenik, dižite ga blizu mora, koje ga je 
odnjihalo, blizu Istre, kojoj je najbolji sin, blizu otete Rijeke, koje nije mogao 
Hrvatu povratiti i njegov bijeli, neporučni mramor će kao bojna truba opo- 
minjati Hrvate, da ne zaslužuju sunčanog sjajna, ako ne oslobode od domaćih 
izroda i tudjinskih uljeza hrvatsko more i hrvatsku kraljevinu. 


A. G. MATOŠ 


IVAN RENDIĆ POPRSJE EVGENIJA KUMIČIĆA 


— 


KUMIČIĆ 


»Ilrvatska Smotra“ sliedi samo svoj književnički i otačbenički zadatak, 
kad u prvoj godini obstanka svoga, a povodom treće obljetnice prerane 
Kumičićeve smrti, posvećuje stranice jednoga svoga svezka životu, koji je 
čitav bio posvećen hrvatskoj otačbini i njezinoj liepoj knjizi. Zato i štuje 
hrvatski narod u Evgeniju Kumičiću jednog izmedju svojih najboljih te najpo- 
pularnijih pisaca i najplemenitijih te najnesebičnijih otačbenika. 

Rekao bih da popularnijega pisca od Kumičića nemamo. Bit ću točniji, 
popularnije knjige u hrvatskom narodu od Kumičićeve ,Urote“ nema. Kad 
je rieč o popularnim našim piscima onda se prva misao, barem nas, koji 
smo krvlju i osjećajima uže vezani na Zagreb i njegovu prošlost, zaustavlja 
kod nezaboravnoga Šenoe. Ali kolikogod je Zagreb glava i srce Hrvatske 
kolikogod se veliki ideali svih Hrvata usredotočuju u Zagrebu, Hrvatska je 
uviek više od Zagreba, a Kumičić je svojom ,Urotom“ obuhvatio čitavu 
Hrvatsku, jednu veliku i kobnu njezinu epoku, predočio nam krvavu tragediju 
stoljećima slave ovjenčanog prvog velikaškog roda i nesretni svršetak jednog 
od najozbiljnijih pokušaja, da se Hrvatska povrati Hrvatima, da bude svoja 

Zato je ,Urota“ na dušu narodnju moćnije djelovala, nego bilo koja 
još tako omiljela knjiga Šenoina, djelovala je moćnije od ,Kletve“, makar 
joj je ,Urota“ predmetom svojim prilično srodna i uzporediva. Djelovala je 
zato, jer nam je dobom dogadjaja bliža, jer ljudi, koje prikazuje, ugledom, 
što su ga uživali i mišlju, koja ih je vodila, izgledaju veličajniji, a oživotvorenje 
njihovih osnova toliko našemu biću nuždnije, koliko je bila veća mogućnost, 
da bi se tada laglje ostvarile i koliko dogadjaji svakog sliedećeg dana ubijaju 
u nama sve više vjeru i nadu, da se približavamo njihovom obistinjenju. 

S tih razloga, pak pošto se pojavila u pravo vrieme i pošto je predmetom, 
obradbom i idejom nije nadkrilila ni koja prije ili poslie nje izašla knjiga, 
»Urota“ postade naša knjiga nad knjigama, postade narodu sveta i mila, a 
s njom mu omilio i u narodu se ovjekovječio i njezin pisac: Evgenij Kumičić. 

Kumičić kao književnik bio je vazda u svim svojim djelima i otačbenik, 
samo što je u djelima do ,Urote“, Kumičić pripoviedač bio jači od Kumičića | 
otačbenika, barem tako, da u otačbeniku nisi zamjetio i političara, pristašu 
stanovite stranke i programa. U ,Uroti“ toga više nema, a tako ni u poslie 
nastalim djelima ,Pobieljeni grobovi“ i ,Kraljica Lepa“. U ovim se djelima, 

naročito u ,Uroti“ natječe pripovjedač sa otačbenikom, to otačbeničtvo mani- 
festuje u himnističkom glorificiranju najidealnijih težnja jedne stranke, a te su 
težnje postale svojinom čitavog naroda, jer su proizašle iz njegove duše. Radi 
toga postala je i ,Urota“ svojinom, a njezin autor slavljenikom svega naroda. 

Tako me evo kod Kumičića kao političara, kao čimbenika u našem 
javnom političkom životu i u razvoju po Starčeviću stvorene, ter po njem 
danas i nazivane stranke prava. Jer s ,Urotom“ počinje se Kumičić u našemu 
javnomu životu izticati jače kao političar, po njoj kao da je došao u vodstvene 
redove stranke, kojoj je pripadao, ona kao da mu je osvojila jedno od prvih 
mjesta medju Starčevićancima, a na tome je mjestu ostao do svoje smrti, 
koja ga je otela prije vremena, kad je nesumnjivo mogao još mnoga i 
velika djela dati svome narodu i svojoj stranci. 

Kao političar djeluje Kumičić već prije svoje ,Urote“; s Kumičićem 
javnim političkim radnikom, susretamo se već 1884., kad je postao narodnim 
zastupnikom, kad je radi toga napustio profesorsko zvanje i odkad se posve 
posvetio knjizi i politici. Kao zastupnik nije umah imao prilike, da se jače 
iztakne, a nije zato bilo ni potrebe. Stranka prava bila je tada zastupana 
po dvadeset i više zastupnika; bilo je u njoj već od prije muževa kao što 
su bili uz Antu Starčevića David, Folnegović, Hinković, Barčić, koji su vodili 
stranku tako, da je mladjim članovima bilo prilično težko zasjeniti starije, 
po imenu i ugledu već od prije poznate. Osim toga saborska je perioda 
bila kratka, samo tri godine; vrieme saborisanja na mahove odredjeno, a uz 
to i onako s neznatnim nagodbenim djelokrugom, dakle same okolnosti, 
koje početniku, makar kakovih sposobnosti, nisu omogućivale, da razvije 
svu svoju djelatnost i odkrije čitavu svoju snagu. 

Nisam nikada u životu imao sgode i prigode, da s našim Evgenijem 
Kumičićem o tom razgovaram, ali ako je Politeo vjerno predao svoje 
dojmove o Kumičiću, s kojim je dulje vremena djakovao i prijateljevao, to 
su se u Kumičiću zaoblili stalni nazori o stranačkim našim prilikama istom 
pod konac sedamdesetih godina. Donle, Kumičić, prema Politeovom pripo- 
viedanju, bio je ,samo iskren hrvatski patriota, nije bio magjaron, nije bio 
uz ovu ili onu stranku, nego uz ove ili one ličnosti, koje su za hrvatstvo 
radile, koje su se za hrvatstvo izticale“. Ja bih to vjerovao. Kumičićeva 
zrelija mladost, kad čovjek zagrijan za javne poslove svoje domovine, življe 
prione uz stranku, koja je osvojila njegovo srce i razum, pada upravo u 
doba poslie rakovičke katastrofe. Ova je tada započetu konsolidaciju pristaša 
stranke ne samo zaustavila, nego i samu stranku razpršila; lišila je nekoliko 
prvih njezinih ljudi, agitatora i organizatora; ostavila sve na Antunu Starčeviću 
i nekolicini prijatelja, koji se za čitav niz godina nisu poslie toga udarca 
mogli snaći ni oporaviti. Stranka prava nije tada mogla ni rasti ni napredovati ; 
“nije mogla pristaše osvajati ni područja svoga širiti. Malobrojnim muževima 
stranke moralo je biti samo do toga, da ljubavlju i požrtvovnošću, odušev- 
ljenjem i samosviešću zasadjenu klicu sačuvaju od daljnje bure i oluje, da 
je nove nepogode još ne unište i u klici. To su znali, da kako priroda 

poslie abnormalne duge zime, promienjenog prijatnog vremena, mora brzo 
i naglo prolistati ter procvietati, da će tako morati na to snažniji život probujati 
i zamrla stranka prava, čim zato nastanu povoljniji uvjeti i kucne njezin 
čas. Te je uvjete pospješila nehajna, prema Magjarima popustljiva, kod kuće 
nedemokratska vlada bana pučanina, a zapadanjem njegove zviezde, zasinulo 
sunce stranci prava, koja se od 1878. probudila na novi život, te svojim 
bučnim izstupima. agresivnom taktikom, programnim radikalizmom do 1884. 
okupila oko sebe sav narod i veliku većinu srednjega staleža mladje generacije. 

U to vrieme vidimo i Kumičića, da se hvata u kolo sa borcima 
stranke prava, vidimo ga umah u početku njezinoga preporoda, već 1879., 
kako kiti listak njezinog glasila svojim prviencem, ,Slučajem“, što ga je pet 
godina prije izlaženja u Splitu začeo. Da se Kumičić tek pod konac sedam- 
desetih godina odlučio za stranku prava, da do toga vremena nije još bio 


stranački engažiran shvatljivo je i za to, što je baš sve te godine njezine 


zamrlosti od 1871.—1878. proboravio daleko od područja njezine tada uzane 
akcije, od Sušaka— Zagreba, što je visoke škole polazio u Beču, učiteljevao 
u Splitu, usavršivao se u Parizu, napokon nosio pušku u Bosni. Po tom 
uviek je bio daleko od žarišta hrvatske politike, od Zagreba, u koji je došao 
kao učitelj na realci, a nakon duljega oporavljanja od bolesti, koje se zado- 
bavio kod sudjelovanja u okupaciji Bosne. Shvatljivo je to napokon pored 
mišljenja, koje je još tada moglo vladati zato, što je bio Istranin, što još 
onda sviest o zajedničkoj pripadnosti svih Hrvata, gdje oni bili, nije bila 
tako jaka, da bi se bez pogibelji za hrvatstvo smjela očitovati pristajanjem 
uz jednu stranku, koja se za onda nije pravo udomaćila još ni u svoj Banovini. 

Ali ovo valja iztaći: da nije bilo Kumičića, jedva bi stranka prava 
mogla razgraniti svoje područje na sve česti hrvatskog kraljevstva ili, ako 
bi joj to već pošlo za rukom, jedva bi to bez živog učestvovanja Kumiči- 
ćevog tako rano i tako brzo posliedilo. Kumičić je bio najriečitiji tumač i 
provadjač idealnog programa stranke prava, on je bio živi dokaz, kako 
stranka prava ruši i odstranjuje one razlike i opreke, koje su se pričinjale 
mnogima da postoje i da su nesavladive medju Hrvatima raznih raz- 
trganih uda njihove domovine. Istina, vrata hrvatske sabornice već prije 
nego Kumičiću, Istraninu, otvorila se i nekim Dalmatincima. Jednom tako, 
da ih se jednostavno, makar su bili bez mandata, pozvalo sa galerije u 
zastupničke klupe, drugda ih se dalo izabrati u banovinskim kotarima, samo 
u svrhu, da se time manifestira zahtjev za sjedinjenje Dalmacije s Hrvatskom. 
Ali to je još bilo prije zlosretne nagodbe, prije toga monstruoznoga ugovora, 
koji nas je od braće izvan Banovine još više udaljio. Izborom Kumičića u 
hrvatski sabor u Zagrebu, nije se manifestirala samo želja i težnja za sjedi- 
njenjem svih hrvatskih zemalja, nego se njime dokumentiralo po stranci 
prava već provedeno jedinstvo svih Hrvata. Zato je taj izbor i naišao na 
toliku protivštinu od strane magjarona, zato su ga i ukinuli, pozivom na 
manjkanje državljanstva ,Stjepanove krune“. Ali time su samo izazvali još više 


imponujuću manifestaciju toga jedinstva. Varaždin je nekoliko mjeseci iza 

uništenja izbora ponovno Kumičića birao, a mogao ga je izabrati tako, da 
mu je pomogao glavni i prestolni grad Zagreb, učinivši Kumičića svojim 
gradjaninom. Naravno, da su ovi popratni momenti Kumičićevog unilazka u 
hrvatsku sabornicu umah bez svake dalnje njegove zasluge svratili njegovoj 
ličnosti veću pozornost, nego ostalima, da je time u neku ruku već unapried 
bio opredieljen za veće zadatke u stranci, kojim je i podpunoma odgovorio. 

Kako rekoh, već s prije naglašenih okolnosti, u toj prvoj dobi zastup- 
nikovanja, Kumičiću nije bilo moguće, da se pokaže u svoj svojoj snazi, u 
kakovoj smo ga imali prilike upoznati poslie, naročito kao neodoljivog 
govornika i kao izvrstnog agitatora. Bilo je to i zato, što se stranka prava 
nalazila u neprekidnoj borbi s Khuenom i njegovom većinom, što je dolazila 
S njima u česte sukobe, koji su imali posliedicom, da su zastupnici bili 
sudjeni na trajniju parlamentarnu šutnju, na prisilno neprisustvovanje saborskim 
sjednicama. Medju takove, koji se izticahu u tim sukobima, spadao je u 
prvom redu i naš vatreni Kumičić, koji je radi posliednjega velikoga sukoba 
s Khuenom, 5. listopada 1885.bio uz mnoge drugove, izključen od šestdeset 
saborskih sjednica, skoro toliko, koliko ih se do izminuća periode 1887. 
imalo obdržavati! 

Ovi su sukobi imali i tu posliedicu, da je Khuen tiranskim sredstvima 
progonio stranku prava, da je nastojao njezine predstavnike moralno i 
materijalno uništiti, da je krvlju i novcem te najvećim nasiljima kod sliedećih 
obćih saborskih izbora 1887. decimirao broj pravaških zastupnika. U koliko 
pak to nije ni ovim načinom postigao, utekao se 1888. novoj izbornoj 
geometriji te smanjio broj kotara od 112 na 90, a ukinuta dvadeset i dva 
kotara, od kojih je najveći dio bio siguran pravaškoj opoziciji, tako razpršio, 
porazbacao i podielio, da ih je za dulji niz godina učinio neškodljivima u 
javnoj borbi i neopasnim njegovom paševanju u Hrvatskoj. Velika ž tva 
tih progona bio je naš Kumičić. Od 1887.—1893. nema ga više u saboru. 
Pomoću najbrutalnije sile i najinfamnije prevare, srušen je 1887. u Varaždinu, 
a 1892. u Koprivnici. Najvećim sgražanjem znao je pripoviedati, kakovim je 
načinom obavljen izbor _ u potonjem gradu. gdje je magjaronska perjanica, 
kandidat za zagrebačku nadbiskupiju, kanonik Vučetić, bezuvjetno morao izaći. 
Dobar dio Kumičićevih izbornika nisu pustili na biralište; neke, Kumičiću 
dane glasove, pribrojiše njegovom protukandidatu, pa kad je i uzprkos svega 
toga Kumičić imao većinu, proglasiše Vučetića izabranim ! Da su se ovakovi 
dogadjaji morali duboko kosnuti plemenite Kumičićeve duše, ne treba napose 
pripoviedati. 

Ali ako nije bilo Kumičića za ovih sedam godina u saboru, on je na 
drugom polju, uz velike duševne i novčane žrtve pomagao stranci, te se 
patio s njome ovih sedam najtužnijih godina, kad je valjalo bezprimjernim 
nasiljima prouzročeno uzmicanje pravaštva zaustaviti, razpršene redove sabirati, 
klonulim duhovima dati nove snage, zakržljalim udovima dati novoga života. 
Mnogo bi stranica ove knjige zapremio opis crnih onih dana kušnje, pečali 
i pregaranja, a na svakoj bi se morali susresti s imenom Kumičića, njegovim 

radom, njegovim žrtvama, koje je morao radi stranke doprinieti na štetu 
svoju, svoje žene, svoje djece, svoje obitelji. Tada je bio duša, uslied ne- 
opisivih progonstva na rubu propasti nalazećeg se dnevnika ,Hrvatske“. 
Bio je njezin upravitelj, suradnik te odgovorni urednik, a kad je trebalo i 
njezin dobrotvor, financier. Jedan i drugi posao bio je za nj tim teži i kobniji, 
što mu materijalna sredstva toga nisu dozvoljavala i što njegova narav nije 
podnosila novinarske nervoznosti, njegov odgoj nije pristajao u novinarsku 
jednodnevnost, a njegov duh tražio je zadovoljstvo u većim visinama, nego 
ih može pružiti anonimitet jednostavnoga, još k tomu u Hrvatskoj od svakoga, 
pogotovo prije, prezrenoga novinara. Uzimajući pero u ruke, da piše za 
novine, Kumičić nije mogao ne ostati sebi vjeran, nije mogao ne biti, što je 
bio u govoru i pismu, pripoviedač i dramatik, nije mogao a da za novine 
ne piše istom onom pažnjom odnosom na slog, istom onom savjestnošću 
Obzirom na jezik, istom onom slikovitošću pogledom na misli, kao kad je 
pisao za kazalište, za beletristički časopis, za Matičinu zabavnu knjižicu. Za 
takovo pak se pisanje hoće mira i vremena, a jedno i drugo manjka kod 
novina, jer se mora raditi brzo i jer se već sutra zaboravlja, što se danas 
čitalo. Zato Kumičić nije bio nikad pravi novinar. 

Kumičićeva je veličina, njegova snaga kao političara, ležala u govoru ; 
pisanu je rieč čuvao za liepu knjigu, a pod okrilje novinskoga papira utekao 
se s uživanjem samo onda, kad je trebalo zaći u polemiku s protivnicima. 
Tada se oštrina njegova pera natjecala sa žestinom njegove rieči, jedrina 
sloga sa bistrinom suda, nesmiljenost prema protivniku sa britkoćom ironije 
i jedkoćom sarkazma. Kao polemičar iztakao se godina devetdesetih u početku, 
kad se povela borba s ostatcima obzoraštine i pod konac pa sve do dugo- 
trajne njegove bolesti, kad se vodila borba na život i smrt poslie razkola 
sa odpadnicima Ante Starčevića i odbjeglicama od njegovih načela. U to vrieme 
pada i njegov drugi izbor narodnim zastupnikom. Poslie primirja s obzorašima, 
1893., prvi kotar, stavljen na razpoloženje stranci prava, zapao je Kumičića, 
kao jednog od onih, koji ga je svojim radom, .svojim žrtvama i svojim 
sposobnostima najviše zavriedio. Tako je zastupao brodski kotar do konca 
periode 1897., kad se opet razstao sa dvorima hrvatskoga parlamentarizma 
na daljnjih šest godina, sve do ljeta 1903., kad ga zlatarski kotar izabra 
svojim zastupnikom. Sve ovo vrieme od 1893. do 1903., dakle punih deset 
godina, bio zastupnikom ili ne, nalazio se u cjelokupnoj stranci prava ili u 
njezinom razbijenom dielu: čistoj, poslie Starčevićevoj stranci prava, Kumičić 
se sveudilj nalazi u prvim njezinim redovima, medju glavnim njezinim 
akteurima i najodličnijim predstavnicima. 

Sada ga vidimo, da uz Folnegovića i dra. Franka radi na prvoj kodi- 
fikaciji programa stranke prava; da poslie toga uz dra. Franka i dra. Milu 
Starčevića vodi čistu stranku prava; da joj postaje i ostaje predsjednikom 
do svoje smrti. Dakako, da su ga težki i burni časovi iza razkola stajali 
novih velikih žrtava na duši, zdravlju, životu i imovini, a sile ga ostavile, 
smrt ugrabila baš u času, kad je barem kakove takove kamate mogao uživati 

od neprocienjive one glavnice, što ju je uložio u širenje, napredak i veličinu 
Starčevićeve stranke prava. Ona će vazda čuvati na njeg zahvalni spomen 
kao na svoga najsimpatičnijega pobornika, intaktnoga značajnika, najefektnijeg 
govornika. Kumičićevi govori bili su fotografija Kumičićeve duše, srca, uma. 
Glas topao, sladak i zvonak; rieč iskrena, živahna i vatrena; misao jedra, 
poletna, zanosna ; razlaganje fino, duhovito, upecljivo ; svrha plemenita, uzvi- 
šena, patriotična. 

Kao govornik, Kumičić je znao osvajati, očaravati, fascinirati. Svakako 
medju najsjajnije govore njegove može se ubrojiti onaj, što ga je držao u 
Streljani, pred tisućama slušatelja, povodom otimačine našega zavoda sv. 
Jeronima u Rimu. Dra. Makanca opisuju sjajnim govornikom, pa kad si 
predstavljam moć Makanca kao govornika, ne mogu si predstaviti, da bi 
netko mogao biti veći i bolji govornik od Kumičića. Zato i držim, ako naš 
Kumičić nije možda dostigao Makanca, svakako mu se poslie Makanca od 
svih savremenika svojih najviše približio. Zato je Kumičić bio uresom stranke 
prava; a u dušama njegovih štovatelja plemenština njegova srca sjati će uviek 
kao sjajan meteor, dočim će ih tragika njegovoga života napunjati nezabo- 
ravnom zahvalnošću i najdubljim pietetom. 


IVAN PERŠIĆ 


13. SVIBNJA 


Nad smirenom pučinom mora lagano zviezde trepere 
Ko andjelske presjajne oči na pragu vječnoga raja, 
A s obale kamene miris sićušnog smilja se stere, 
Štono je procvalo ispred sjenatog, lovornog gaja. 


S Učke dopiruje dašak lahora noćnoga laki 

| cjeliva drhtavim usnam talase srebrne, male, 

Što žale krševite plaču podatni, meki i mlaki — 

A dugačke čempresa sjene ko da su drhtati stale... 


Na punome mjesečnom traku njiše se lagano barka 
I plovi vrh talasa plavih sumorna, tiha i sama, 
A svjetlilo na njoj se kriesi ko zublja plamena, žarka... 


Ko golemi orijaš mrtvi miruje pučina plava, 


A na nju se spustila noć i mračna, beskrajna tama, 
Tek talasi šapuću uz kraj lagano: Jeniju slava! 


FRAN GALOVIĆ 


KUMIČIĆ U SVOJIM DJELIMA 


Ako je prema Schopenhaueru istina, da ,studen kamen prima život“, 
da upravo kamenje samo traži svoga graditelja, onda je istina, da i onaj 
vječito živi i moćni elemenat, što se zove more, traži svoga pjesnika. Hrvatsko 
ga je more našlo u Evgeniju Kumičiću. 

More ga je ne samo rodilo i odnjihalo, nego mu se svojim vječito za- 
nimljivim promjenama utiskivalo u maštu, u pero. Sve njegove ljepote i stra- 
hote — u suncu, u oluji, na mjesečini — njegov mrmor i šapat trebao je 
da bude oslikan najznačajnijim riečima, što ih je Kumičić umjetničkim instinktom 
nalazio u hrvatskom jeziku. Može se mirne duše reći, da nitko prije ni poslie 
njega nije ljepše orisao sav život mora kao on. Pače: njegovi se opisi mogu 
staviti uz bok opisima prvaka umjetnika u svjetskoj književnosti. 

Tko je makar i davno čitao ,Začudjene svatove“, ne može nikad da 
zaboravi opis oluje i brodoloma, što se nalazi namah s početka. 

»sunce se bješe već nešto uzdiglo nad otokom Krkom. Zlatni mu traci 
prelievahu se nad uzvitlanom vodom, koja se dimila i bielila kao tanahni 
snieg, leteć strelovito nad talasi. Samo gdje gdje vidili se zapjenjeni valovi, 
koji se valjahu k istarskoj obali.“ 

»Na južnom obzorju sljubilo se more s nebom. Uzburkani talasi pro- 
pinju se tuj, i uzdižu se na to mirno i hladno nebo . . . Ladja se primiče 
k obali, sve su oči u nju uprte. Gorostasni talasi bacaju ju na svoje vrške, 
peru joj palubu, toče se preko nje, strovaljuju ju u smućen - i zelenkaste 
jazove. Okolo ladje more uzavrelo, voda se uzvitlala, svud se vije dim, svud 
raztrgana pjena, šum, prasak, biesna — užasna pustoš ... Kad se ladja 
na val nasadi, sunce joj oblizne izpranu palubu i zasjaji na crnom koritu.“ 

»Biedni mornari na ladji jošte su živi, nu pred njimi strše u nebo mrke 
klisurine, koje odbijaju prasak valova paklenim grohotom i groznim rukom ... 
U sredini dražice viri iz mora greben, velik kao ladja ribarica. Medju gre- 
benom i tamnim i izjedenim podnožjem pećine more je plitko, čovjeku do 
pasa. Greben daleko je od kraja za kojih petnaest koračaja. U dražici more 
kopa bučeć, navaljuje na litice urlajuć, razbija se praskom, uzmiče pljuštom 
srazuje se, prebacuje se, grne, kipi, pjeni se, zvoni, jauče i cvili . .. Ogroman 
talas zagna ladju medju greben i obalu, na onu plitčinu. Ladja udari jarbolom 

o izbočenu liticu, jarbol se slomi i pade s jadrom u more. Kad talas uzmakne 
s plitčine, povuče za sobom ladju, koja tresnu bokom o greben. U tom 
trenu skoče mornari na greben. Ladja se skrši i u hip izčezne smrvljena u 
valovih . . .“ 

A koliko je tih opisa mora u svim fazama još u ,Jelkinu bosiljku“, 
»Siroti“, u ,Primorcima“, da i ne spominjem idile ,Preko mora“, u kojoj 
je razasuo sve bisere poezije mora. Nigdje nisu njegove slike usiljene, 
nagomilane, već zaokružene, oštre, izrazite, a svuda neposredne i samonikle. 
U kasnijim su djelima dotjeranije, kao n. pr. u ,Teodori“ i ,Uroti“, a u 
»Poslovima“ samo kratko ali markantno nabačene, kako to i zahtjeva dramska 
tehnika. No najsavršeniji su u tom pogledu opisi u ,Kraljici Lepoj“, osobito 
na onim mjestima, gdje donosi život kraljice Nede na otoku Maslinoviku. 
Tu su uz idilu života na obali prikazane u svim dobama dana miene na 
moru kao i dražestni opisi kupanja u njem, što je Kumičić i inače volio u 
svojim pripoviestima, da zasladi koju stranicu čitatelju*. 

Zato, što su Kumičićevi opisi vjerni i plastični, dojimaju se upravo 
sugestivno. Pred čitateljem, koji je ikad živio uz more, bude se moćno sve 
te slike pružajući osobit umjetnički užitak, a to ponajviše stoga, što se u 
Kumičića baš kod slikanja mora najviše razgrijavala fantazija, a on ju, dok 
je bila vruća, kovao u najljepše pjesničke izraze. Možda je i ova silna 
njegova ljubav k moru bila i razlogom, da je bio u svim svojim djelima, 
pače i u onim socijalnim, — romantičar, pravi prirodni zdravi romantičar 
bez sentimentaliteta i nastranosti. Jer more je kadro da učini čovjeka ili 
romantičarom ili mističarom ili — filozofom. 


Romantika se Kumičićeva protegnula s opisa na fabulu i na lica u 
pojedinim pripoviestima. Koliko su god ta lica uzeta iz života — Kumičić 
je naime za svaku svoju figuru imao uzorak u svom okolišu — toliko su 
iztaknuti iz njihova života i rada baš oni romantični momenti. Navlastito je 
romantikom prikrivena ljubav Kumičićevih ljudi. Nema tu psihologijskih 


* Kronologijski popis Kumičićevih djela bio bi od prilike ovaj: ,Slučaj“ (prvobitno 
Pariz i Spljet“), napisan g. 1874., poslan Šenoi za Vienac g 1871., a izišao u sušačkoj 
Šlobodi g. 1879; ,Olga i Lina“ g. 1881 _u Slobodi; ,Jelkin bosiljak“ g. 1881. u Slobodi 
i 8.1905. u Matici Hrvatskoj; ,Neobični ljudi“ & 1882. u Viencu; ,Primorci“ g. 1882, 
u Hrvatskoj Vili; ,Začudjeni svatovi“ g. 1883. u Viencu; »ospodja Sabina“ g. 1884. u 
Matici Hrvatskoj i ,Ubilo ga vino“ g. 1884. u Slobodi; ,Sirota“ g. 1856. u Matici Hrvatskoj ; 
»Pod puškom“ g. 1886. u Balkanu; ,Preko mora“ i ,Saveznice“ g. 1889. u Domu i 
svietu; ,Teodora“ god 1889. u Matici Hrvatskoj; ,Crn Božić“ god 1889. u Hrvatskoj ; 
»Sestre“, drama prikazivana god. 1890. ; ,Otrovana srdca“ god. 1890. u Domu i svietu; 
»Br. 84. i 85.“ g. 1890. u Hrvatskoj ; Mladost — ludost“ g. 1891 u Domu i svietu ; 
»Obiteljska tajna“ g. 1891. u Matici Hrvatskoj; ,Urota Zrinjsko-Frankopanska“ g. 1892. 
u Domu i svietu; ,Pobieljeni grobovi“ g. 1896. u Domu i svietu, ,Petar Zrinjski i Fran 
K. Frankopan i njihovi klevetnici“ (razprava) g 1899. u posebnoj knjizi; ,Petar Zrinski“ 
(drama) g. 1900. u posebnoj knjizi; ,Kraljica Lepa ili Propast kraljeva hrvatske krvi“ 
g. 1902 u Domu i svietu; ,,Poslovi“, drama, prikazivana g. 1898. izišla evo u Hrvatskoj 
smotri g. 1907. — Sva ona djela, koja su izlazila u pojedinim časopisima, štampana su 
i posebno u više izdanja. 

komplikacija ili kakovih osebujnih unutarnjih zapletaja. Kako većinom dieli 
ljude u dobre i zle, u plemenite i spletkare, to se oni dobri ljudi ljube 
idealnom ljubavlju, punom sladkih i nježnih rieči — sami Romeji i Julije ili 
Pavli i Virginije —, pa su većinom sretni ili nesretni, sastajući se u ljubavnoj 
čežnji na samotnim mjestima, dok oni drugi — spletkari — idu za griešnom 
ljubavi, postaju zločinci ili nastradaju od osvetnika one prave ljubavi. Ovi 
drugi su većinom Niemci, Madjari, Talijani i donekle Latini, dok su oni 
dobri većinom Hrvati kao što su mu i ženske ili Olge ili Line. To bi gotovo 
postalo monotono, kad ne bi Kumičić oživljavao svoje ljude svedj novim 
eksemplarima iz života ili iz — poviesti. 


Tako dolazimo do znatnoga momenta u razvitku Kumičićeva stvaranja 
a taj je, da ga jednoličnost njegove fabule sili, da priedje na nova polja, 
respective, da traži nove ljude. Na to je konačno Kumičić, ako je htio ostati 
vjeran sebi, bio i prisiljen tim, što se je odmakao od mora i došao u vrevu 
gradskoga i političkog života u Zagrebu. 


Ljudi prvih njegovih pripoviesti pretežito su Primorci, Istrani. Ima tu 
upravo sjajnih tipova častnih župnika, ozbiljnih i čestitih brodovlastnika, 
trgovaca, sveučilištnih djaka, starica, mornara i inih gradjana i seljaka. Svi 
su ti većinom živi i poznati ljudi, koje je Kumičić iz mladosti pamtio, pak 
im glavne crte pod izmišljenim imenom prenio u svoje pripoviesti. Kako ta 
lica pobudjuju. iluziju živih ljudi sa svim onim karakterističnim osebinama 
Primoraca, vidi se n. pr. već po licima u ,Poslovima“, gdje u Vicku Lenaru 
i Valentinu Ristovu možete vidjeti uistinu prave pomorske kapetane, čim 
otvore usta _ No ako se ti ljudi makar i u varijantama ponove, postanu 
klišeji, a pripoviesti predju u šablonu. To je Kumičić osjećao i počeo se 
ogledati oko sebe za novim ljudima i za gradskim životom, koji se svojim 
manama odvojio od onoga njegova, primorskog. 


Da je imao snage za risanje ovoga života, mogla ga je uvjeriti ,Olga 
i Lina“, prvi mu oveći roman, koji je uzvitlao toliko prašine i postao jedno 
od najpopularnijih njegovih djela. Posmatranje toga života ponio je u ostalom 
iz Pariza, od Zole. Neki su to zvali naturalizmom i proglasili Kumičića 
naturalistom, no posve krivo, pa to danas već nitko ne misli, jer se zna da 
je Kumičić pridržao taj, recimo, naturalizam samo u opisima, dok su mu 
fabula pa i — recimo odmah! — ljudi još uviek romantični, i to negativno 
romantični.  Obrnuta je to strana, naličje, t. j. romantika pokvarenih ljudi, 
koja je već kod Šenoe bila u pogibli, da priedje u ,Pfundroman“. Kumičić 
razočaran, crno gleda oko sebe. Neka je ogorčenost u crtanju ,pobieljenih 
grobova“ — utjecaj političkih prilika! — i ,otrovanih srdaca“. Oblak se 
nadvio nad vedro nebo pjesničkih ideala iz mladosti. Nema ni mora tako 
kao prije. Drugim riečima: ove su stvari slabije od onih najprvih. Imale su 
biti socijalne, ali nisu uspjele, jer nije bilo u njih dovoljnoga realizma, što 
ga od pisca traži socijalna stvar. | da nije bilo u Kumičića vjere u sebe i u 
sposobnost svoga stvaranja, njegovo bi pero — kao u nekih naših drugih 

književnika — bilo ovdje ili klonulo ili bi i dalje pisalo, tek da piše; onako: 
isto samo malo drugačije! 

Ali ova tmurna atmosfera silila ga je na izlaz. | našao ga je u hrvatskoj 
poviesti. Tu mu se otvorilo novo nepregledno polje, igralište njegovoj mašti. 
Tu će se preporoditi. Njegova će lica dobiti novoga starinskog života, dobit 
će kostime, a što je glavno: za fabulu se ne će morati toliko brinuti, jer će 
mu je pružati historija. Pače i k moru će se moći povratiti. K onomu moru, 
od koga se bio kao na čas i odbio. A more je svedjer bilo isto danas kao 
i za Frana Frankopana kraj Kraljevice, kao i za Dmitra Zvonimira kraj Spljeta ! 

I tako vidimo Kumičića, gdje obradjuje dvie značajne epoke iz stare 
povjesti: jedno je katastrofa u Bečkom Novom mjestu, a drugo pad narodne 
dinastije. Zrinjski i Frankapani došli su do zaslužene časti i štovanja nasto- 
janjem vlastite mu stranke, a borbu protiv latinizatorskoga duha tudjinskih 
svećenika ponio je još iz svoje domovine Istre, pa se i u svojim prvim 
djelima dotakao pitanja glagolice i tudjinskoga jezika; (kasnije ga nastavio 
Car-Emin). Kumičić ta dva momenta nije obradio samo kao pripoviesti 
historijskih dogadjaja — kao što je većinom prije njega činio Šenoa — već 
upravo kao epoke, kao sudbonosne odnose hrvatskoga naroda spram Beča 
i Rima, konačno kao prve dielove svoje na veliko zasnovane tetralogije, od 
koje bi još dva diela bila: Hrvati i Mletci, te Hrvati i Pešta. U onim dimen- 
zijama, u kojima je Zola zamišljao svoje posljednje romane, zamišljavao ih 
je i Kumičić. Smrt ga je zatekla ondje, gdje bi ga bila imala zateći mladost ; 
morao je svršiti u onom poslu, s kojim bi imao bio zapravo početi. Što 
mu je dakle još sve ostalo u peru! Mi smo ostali bez opisa čarnih laguna 
»kraljice mora“ i bez kreševa hrvatskih velmoža sa spletkama budimske 
kraljice i budimskoga dvora. Tko će podignuti Kumičićevo pero, što mu je 
palo iz ruku? 

U historijskim je romanima postigao Kumičić podpunu širinu i razgra- 
njenost u kompoziciji, a oštrinu i zaobljenost u opisima. Opet ono krasno 
slikanje mora, obale, ladje — samo još zbijenije, oštrije, sugestivnije — 
opet ona romantika ljubavna, samo što je sad podcrtana herojskim crtama 
ljubavnika, opet hrvatski tipovi savremenih ljudi u historijskom kostimu, 
pače i opet podle spetke tudjinaca kao i prije, samo što su sad vjerojatnije, 
jer ih potvrdjuje poviest. Kumičić upravo citira pod nevjerojatnijim mjestima 
historijska vrela, jer je znao, da mu se prije prigovaralo, kako tudjince riše 
crno a Hrvate plemenito. A prije nego li je sjeo da piše, dobro je prije 
prošao sva vrela, koja su mu bila pristupna. On je htio uvjeriti svoje 
čitatelje, da je svaka njegova rieč istinita, a izmišljeno je n. pr. samo to, da 
je 30. travnja bilo krasno proljetno sunce; a možda nije ni to! Kod njega 
se prekrivaju istina i poezija kao sbilja i optička varka, kao gora i njezina 
modrina — a to je pokazao Kumičić i kod pripoviesti ,Pod puškom“, 
gdje se vidi, kako se kod njega istinit dogadjaj prelieva u umjetničkom sjaju. 

Ali još je nješto postigao Kumičić u svojim posljednjim radovima: 
jakost i dramatičnost u dijalogu. Nije ga stajalo mnogo truda, da iz ,Urote“ 

izkleše ,Petra Zrinjskoga“; neke je dijaloge mogao mirne duše prenieti, 
kao što je to mjestimice učinio Tresić u ,Katarini Zrinjskoj“. Učinili smo 
to i mi — Marija Kumičić i ja — kod dramatizacije ,Lraljice Lepe“, pa smo 
n. pr. upravo čitav dramatski život četvrtoga čina, gdje ubiju Zvonimira, 
prenesli iz romana gotovo doslovno. Po dramatičnosti dijaloga razlikuju se 
poglavito Kumičićevi historijski romani od Šenoinih. 

Inače Kumičićeve drame nemaju dramatičnosti u radnji; on samo dalje 
zapliće fabulu na svoju ruku i stvara tako naredne činove, dok radnja — 
ona dramatska — miruje ili se slabo pomiče. Te drame imaju izvrstne 
ekspozicije, dobro ocrtane karaktere, ali onoga što se zove porast i pad 
dramski, ne pokazuju. (N. pr. ,Obiteljska tajna“). Iznimku čini drama 
»Poslovi“, koja je u svom prvom dielu kao i u obradbi glavnoga lica upravo 
moderna. Pogledajte samo Nelma! Istina: to je sujet ,Teodore“ i ,Sestara“ 
na osnovu istinitoga dogadjaja, ali promotrite, u što se izkukuljio taj 
»tudjinac“. To više nije crno oličeni Talijan — spletkar po šabloni, to je i 
— čovjek! Pa upravo to, što je tako sjajno uspio Kumičić, da pobudi interes 
za Nelma kao za čovjeka, u tom vidim modernost. Kumičić je tu izišao iz 
svoga dosadanjeg okvira i stvorio jednu od najinteresantnijih figura ne samo 
svojih, već uobće u cieloj našoj književnosti. Nelmo nije samo spletkar od 
egoizma, već i od neke potrebe, od onoga čara, što ga pružaju ,poslovi“, 
snovi poduzetnika i različne trgovačke špekulacije. Sve, što čini, čini pod 
pritiskom te neke sile u sebi: zaveo je drugu ženu svoga tasta, koja se u 
strahu pred dolazkom muža bacila s djetetom u zdenac, nakan je zavesti i 
sestru svoje bolestne žene, krivotvori tastov podpis na mjenici, svaljuje svoj 
grieh zavodnički na ljubavnika one sestre, indirektno pače sprema smrt tastu, 
a sve pod dojmom momenata, kojima nije on kriv već — ,poslovi“, koji 
upravo tresu njegovim lakoumnim značajem, tako da i sam onaj čas vjeruje 
u zvuk svojih rieči. Potresan je i budi na samilost posljednji prizor, gdje 
pred smrt moli sve za oproštenje, jer je kod svih sagriešio. Priznaje da je 


svakakav, ali samo razbojnik nije! ,Otče... mjenice...da...ali ne... 
ne razbojnik... ne... oprosti!“ 
A Nelma je morao inspirirati — Zacconi! Možda je zato Nelmo i 


moderan. Sljubile se dvie stvaralačke umjeće. Iskra našla ,udar u kamenu“. 


I tako je Kumičić započeo s morem, nastavio kopnom, a onda se opet 
vratio k moru. Načinio je put, kako ga načini sunce izlazeći iz mora i opet 
tonući u nj. A ipak je nebo kod izlaza i zalaza sunca najljepše, najrujnije 
— kao što je i poezija Kumičićeva kod prvih i kod posljednjih njegovih 
radova od najjačega dojma. 

Nije tek slučaj, što se Kumičićevo prvo djelo ,Slučaj“ odigrava u Spljetu 
kao i posljednje .Kraljica Lepa“. Duhoviti je Dinko Politeo izporedio , Slučaj“ 
s elegantnim i ukusnim paviljonom, a ,Kraljicu Lepu“ s impozantnom i 

velebnom bazilikom, remek djelom arhitekture i ornamentike. A to je velik 
napredak Kumičića na zalazu prema Kumičiću na izlazu. On postaje mnogo- 
stručniji, granatiji, podpuniji.  Konture su veće i oštrije, umjetnička mu je 
fiziognomija izrazitija. 

Pače i opisi su subtilniji i dobivaju više nijansa. 

»U taj hip tihano zašušti lišće granate trešnje, svi osjete miomiris 
pokošena siena onamo s livade, rumene ruže zamirišu pred njima, kao da 
su se tek sada probudile, prvi ćuh zadahne modrim srhom tu i tamo gladko 
i sjajno more izmedju otočića i kopna“. 

» Vjetar je duvao uviek jednakom snagom, veselo je šumio oko dvorca, 
a u tom šumu čulo se, kako udaraju valovi o kršnu obalu, kako po njoj 
pljušte.“ 

»Kad im se modri val dovalja pod njedra, liepo ih podigne, zapjeni im 
se preko bielih ramena, a one se tad skliznu niza nj, da se odmah uzdignu 
na drugi. Sunce je uprav zalazilo, veličanstveno je tonulo u morsku pučinu, 
ogromno, krvavo, kao da se je okolo njega zapalilo i more i nebo. Sve su 
se sjene na kopnu i na moru duljile prema iztoku; pred uvalicom, daleko 
od rta, plivalo raztopljeno zlato na valovih, neka su ostrvca sievala u krvavom 
žaru, vrhovi planina na iztočnom obzorju bili su obaviti mutnim rumenilom. 
Neda i Vekenega plivale su pred uvalicom sad amo, sad tamo, a kad bi se 
umorile, okrenule bi se na ledja, te počivahu razširenih ruku, gledajući u 
rumeno nebo i zibljući se na modrih valovih. 


»Bila je krasna ljetna noć. Malo prije izašao je uštap, sve su se obale 
razabirale u sjajnoj mjesečini, od nikud daška, mirno se more lagano 
nadimalo uz obalu, toliko da se je čulo, kako se toči po škorupu, što se 
drži stiena pri površini. Kadšto bi se nešto zabjelasalo u modrom moru, 
podalje od kraja, kao da se je razletio snop najsitnijih niti, kao da su se 
slomili traci bliede svjetlosti.“ 


»Pod ovisokom stienom more zapljušti, zaiskri se i zapjeni, valići se 
brzo slegnu, sve se smiri u otajstvenom migoljenju sjajne mjesečine.“ 


Ovo je sve iz one prekrasne idile na Maslinoviku u ,Kraljici Lepoj“, 
koja sama o sebi stoji kano razcvjetana grana. Romantikom bi se mogla 
nazvati ova poezija, čistom, zdravom neafektiranom romantikom, kojoj je 
Kumičić ostao vjeran do zadnjega daha. Dok je kod nas već bio prevladao 
realizam, ostaje Kumičić u svojem romantičnom pripoviedanju gotovo 
osamljen ne podlažući se struji; znak, kako je bila jaka njegova umjetnička 
individualnost. Njegova se romantika pače ufinjuje, čuvajući kontinuitet 
sa Šenoom, stvarajući novu fazu. Ta, romantika ne izumire, kao što ne 
izumire ni jedna struja. Struja jedna obori drugu — rekao je negdje Nordau 
— ali opet se vrati ona prva, samo u profinjenijem obliku, a neki tvrde, 
da je romantika baš najbliža čistoj umjetnosti. Kumičić je njome pisao, jer 
je u njoj najljepše nalazio odsjeva svome vedrom, optimističnom naziranju 
na sviet, a znao je, da ona lakše prodire u šire slojeve. Konačno je romantika 

na pr. kod historijskih sujeta i opravdana, jer su ta lica udaljena, obavita 
modrinom kao planine u daljini. 


No dok je romantika glavna, recimo, boja, kojom su prevučena Kumi- 
čićeva djela, ima u obradbi njihovoj još i drugih elemenata. Nada sve valja 
iztaknuti živost i plastiku u crtanju. Izpod Kumičićeva pera izskaču prerazlični 
ljudi i krajevi onako, kako su u mašti zamišljeni, krepko, sredjeno i sigurno. 
Prikazivanje je uobće slikovito bilo to kod potresnih bilo kod nježnih 
momenata, pa osvaja i povuče za sobom čitatelja. Dijalog mu je živ i snažan, 
začinjen liepim slikama, poredbama i poslovicama. Ima u njemu i humora, 
nenametljiva, zdrava. Tek gdjegdje samo prelazi u zagrizanje :na pr. kod 
političkih aluzija), kao što mu i jezik u posljednjim radovima jedva primjetljivo 
postaje nategnut i tražen, kad hoće biti čistunac u jeziku i frazi. U nekojim 
se motivima Kumičić i ponavlja, ali to je svojstvo i velikih pisaca; tko 
pročita Ibsenove posljednje drame, naći će u njima ideje i figure iz najprvih 
mu djela. To je dokaz jednovitosti individualne. 


S licima, što mu ih je mašta stvorila, osjećao je Kumičić, kao da su 
živa. Upravo je živio s njima drugim životom. Zato i nema na njima ništa 
izhitreno, ništa nenaravno; ona se giblju pred njim, rade, ljube se, umiru, 
a on im prati sudbinu i hvata u pero. ,Suze su mi navirale, kad sam opi- 
sivao Nedinu smrt“, — piše on svomu prijatelju, nakon što je svršio kraljicu 
Lepu. ,Pišući zadnji Svačićev razgovor, jecao sam i drhtao... Veseo sam, 
što sam svršio, a s druge strane osjećam kao neku prazninu. Boli me, što 
sam se razstao s Nedom, Svačićem i drugimi, s kojimi sam živio, uživao i 
trpio toliko vremena. Moja divna Neda! ... Plakao sam, kad sam pisao, 
kako mrtvu ljube i cjelivaju u onoj crkvil“... — Ovako se Kumičić umio 
prenesti u carstvo svojih pjesničkih snova. Zato njegovo pisanje i djeluje 
tako, da se čovjek ne može oteti suzama. ,Si vis me iflere, tibi primum 
flendum“ (Horacije). Tko je pročitao potresni opis smrti streljanoga otca i 
sina Muhamedanca (,Pod puškom“), na koje je i sam Kumičić morao pucati, 
zatim poglavlje u ,Uroti“, kad Zrinski i Frankopan ginu na stratištu, pa 
neke odsjeke u ,Kraljici Lepoj“ (n. pr. smrt Nedinu i pokop njezin), morao 
je zaplakati i vjerovati Kumičiću, da je i on plakao. 


Imao je Kumičić neku osobitu ljubav, da opisuje smrt u veličajnom i 
tužnom dojmu njezina otajstva. On — inače pun života i životne radosti 
— zadržavao se kod ovakih opisa odulje, kao pod mističnom slutnjom, da 
će ga smrt ukinuti u naponu muževne snage. 


»Neda uzvine oči na zelena brda i plavo nebo, svede ih na kralja 
Petra i vojvodu Jakova, na Jelenu i njezinu kćerkicu, na plemiće, konjanike, 
sluge i robove, sve milo pogleda... zaustavi oči na licu kralja Petra, vedje 
se po malo spuste, blaženo se osmjehne, duboko odahne... mirno nagne 
prekrasnu glavu nad lievo rame... — Neda kao da je sladko usnula, pa 
se smieši nebeskom plavilu, kojim se tihano razlievaju neizmjerna mora 
zlatne sunčane svjetlosti.  Mrtvoj Nedi zasjaje se medju dugimi trepavicami 

dvie posve sitne kapljice, te narastu kao krupne suze. Jelena otre te zaostale 
suze, zadnje . . .“ 

»Najprije osvietli mjesečina njezinu crnu kosu. pa gornji dio čela, po 
malo i dolnji, onda guste obrve, vedje, duge trepavice, cielo obličje, rumene 
ruže na prsima i krasne ruke. U onom bliedom sjaju kao da je malko 
pomodrilo bielo lice, pod vedjami. [ ustne su nešto pomodrile u onom 
sjaju, i čini se, da još na njima plije blažen osmieh, toliko da se sjaje bieli 
zubi, tanka sniežna nit. Rajska dobrota i milota obasjala je njezino obličje. 
Ono bljedilo na njemu nije drugo nego mirno, blaženo, sveto svitanje novoga 
života. Prestale su njezine patnje, nitko ju više ne može progoniti, jer je 
sada pod svemožnim sladkim okriljem smrti, gdje i njezin kralj . . .“ 

Slično je pisao Kumičić i sam o sebi, kad je za svojih mladih dana 


pjesnički složio viziju o budućoj ljubavi svojoj i zajedničkom životu sa svojom 


družicom, a završio je tužno: ,Pred nama je gaj skrovit i mračan. Kroz 
tužne grane strmogleda bjelasaju se nadgrobni kameni, crne se drveni križevi. 
Na jednom grobu kleči ženska u crnih haljinah. Čuje se, kako gorko jeca. 
— Mjesečina tužno osvjetljuje križeve, sjene se dulje travom, slavulj cvili u 
daljini ... U ovom svetom i tihom gaju smiri nam se srdce, ondje plačemo, 
ondje se razstajemo s našimi milimi, ondje je prag mira, najveće ljubavi . . .“ 
Da li je slutio, da će mu se vizija izpuniti još prije 25-godišnjice braka, 
koja se baš ove godine navršuje ? 


* +* * 


Svršetak iza triju zvjezdica! Sjećate li se, kad bi naši stari — pa i Kumičić 
— pred svršetak svojih pripoviesti metnuli tri zvjezdice. Oni bi onda nešto 
liepo rekli. Nešto, što bi umirilo čitatelje, — razvedrilo, razblažilo. 

Mi mladji nemamo više takovih zvjezdica. Zamračio ih je život, koji i 
odviše rano zadire u sviet mladih snova kidajući im zlatno tkivo. Netom 
niknu liepe slike, već su sbiljom ugnjetene. Tek poslie kadgod u časovima 
ekstaze probude se, da proživu kratak tren životom daleke romantike. 

l meni se, kadgod pomislim na Kumičića, jave u duši dva časa i to 
ona, kad me je nagnao na suze. Prvi je put bilo, kad sam kao djak sa 
zebnjom čekao onaj broj Doma i svieta, kad će Kumičić svoga Petra i 
Frankopana povesti na stratište. Ne sjećam se, da sam poslie Genoveve nad 
knjigom tako plakao, kao nad tim poglavljem. A koliki drugi sa mnom! 
— Drugi put me je Kumičić nagnao na suze dne 13. svibnja 1904., kad je 
mrtav ležao na odru. Nisam vjerovao ni voštanom licu, ni gorko skvrčenoj 
ustni, ni sviećama, ni crnini — već sam suzna oka izišao van, ne ću li ga 
gdje sresti, da me uvjeri, kako to nije moguće, da je umro. 

Nisam ga sreo. 


MILAN OGRIZOVIĆ 


»UROTA“ JE U SRCU HRVATSKOGA NARODA 


»Naš grob? ... Hoće li Hrvati znati za njega?“ Pitao je knez Krsto 
Frankopan pred stratištem, a malo je za tim uzdahnuo: ,Daleko je Hrvatska, 
ona ne vidi ovu krv“. 

Sjenama naših Velikana Zrinskog i Frankopana može sada da dade od- 
govor genij hrvatskoga naroda: vaš narod znade za oltar vaše ideje, jer 
ona žive u njegovu srcu, vaš narod vidi vašu svetu krv, jer je ona na tom 
oltaru vječiti plamen: taka čuda Kumičićeva ,Urota“ pravi! 

Jest, sjene naših Velikana mogu punim pravom da kažu: nostris ex 
ossibus ultor ; jer poslije dviju stotina godina, Eugen je Kumičić na najuspjeliji 
način osvetio njihovu mučeničku smrt: On je ,srčbe božje hrabri osvetnik“, 
a njegova je ,Urota“ Nemesis hrvatskoga naroda. 

»Urota“ je nama ,pero sveto i zlatno, kojiem nebo za unučad poznu 
djela otaca bilježi vitežka“. 

»Urota“ je nama pače više! | 

Najtragičnije poglavlje krvave hrvatske poviesti otvoreno je pred nama. 
Ova se užasna tragedija sbiva pred nama. Naši krvni dindušmani stoje pred 
nama; pratimo korak za korakom njihova podla vjerolomstva, nečuvene 
prevare, grdne izdaje, nezasitnu pohlepu za našim blagom, vruću želju, da 
nas sasvim satru. ,Urota“ kao Fata Morgana — ne, u prostoru već u 
vremenu — stvara pred našim očima prizor, užasan prizor, kada Zrinskome 
i Frankopanu rube glavu. 

Ne, mi više ne čitamo, mi zapanjeni, satrveni, niemi, tmolih očiju, bez daha, 
bez sape gledamo: ,Zrinski se sruši na prsa, protegne se, krv poprska crno 
sukno, zapuši se na suncu, mrzli trnci prolete nas naokolo, proklinjemo 
krvnika... Zrinski se trza na onom suknu, pridiže se, glava mu“... Oh, 
dosta, dosta ,mi se sgražamo, urličemo, bježimo s bedema“. 

| vraćamo se opet k stratištu. Krv ima svoj neodoljivi magnet. Ne 
ćemo a moramo da se vratimo. Odoljet joj ne možemo. Srce nam se ciepa, 
noge nam klecaju, mislit ne možemo, udovi nam obamrli, nesvjestni vraćamo 
se tamo, tamo ... ka krvi; silna je, silna nostalgija krvi! 

I ni sada ne čitamo i sada gledamo: ,krvnik se razkorači iza kneza 
malo postrance, digne objeručke mač, visoko nad svoje desno rame, silno 
zamahne, mač sievne, zazuji, zasieče se u rame, u kost. ,Isuse Marijo 1“ 

jaukne knez, od grozne boli skoči na noge, oslobodi se od mača, posrne 
na prsa, a već je krv okrvarila pleća, rame, vrat i tekla je niz svileni zo- 
bunac“. Često biva da od velike žalosti usahne vrelo suza; strahota ovoga 
prizora atrofizuje u nama sva ćutila; mi samo automatički gledamo dalje : 
»krvnik zamahne po drugi put, svud grobni muk, mač se zakrene malko, 
jače sievne, zakrši iznad zatiljka, po glavi, i razmrska kost. Knez je tresnuo 
prsima o daske, trza se u krvi, hvata se za glavu, za ranu“ ... | sviest 
nam se vraća, ,ježnja nam steže srca, strava grči naša lica, strši nam kosa“, 
mržnjom gori naše srce, i značajna prisega, tim značajnija što je niema, 
svečana, tim svečanija jer bez priprava, bez ceremonija, strašna, tim strašnija 
jer neslućena — rije, grebe, hara našu dušu: ona krv vapi za osvetom 
našom. 
Narode stvaraju jakima i sviestnima dva faktora: ljubav i mržnja. | mi 
Hrvati ljubimo i mrzimo. Starčević nas je naučio uspješno ljubiti svoj narod, 
Kumičić nas je naučio mrziti svoie dušmane. Kumičićeva je rieč u ,Uroti“ 
postala sila, njegova je misao postala akcija; da, mi shvaćamo što je htio, 
pak je upravo za to ,Urota“ plamen u našim redovima, nadahnuće, riven- 
dikacija muka, patnja, kobnih udaraca, koje nam tudjin zadade. Punim pravom 
možemo namieniti na Kumičića neumrle stihove Huga Foscola : 


——-—-—-— — — Quel Grande 

che temprando lo scettro a' regnatori 
gli allor ne sfronda, ed alle genti svela 
di che lagrime gronda e di qua! sangue. 


Lovori su doista osmuždeni ..... 

Jest, upoznali smo svoj plač..... 

Da, svaki naš uzdah bielodano dokazuje, da znamo, kakova je krv 
natopila ono stratište ..... 

Eugen Kumičić nas je to naučio! 

Krvnici su nam sakrili kosti naših Velikana, a na vidljivom su mjestu, 
kao trofej svoje moći, kao memento nama, postavili mač, koji je odrubio 
one glave! ,Učite se iz toga“ — njihova je poruka. A mi im odgovaramo: 
evo što smo naučili: mač je onaj simbol tiranstva, zlobe, opakosti, himbe, 
sramote, ali i — nemoći. 


Jest, i nemoći; jer ,silom se ne udara temelj ni slobodi ni robstvu“ ; 
jer ,svaka sila za vremena“. Dočim vi osjećate potrebu, da taj isti mač 
uklešete u kamen i da ga popratite napisom ; mi vam odgovaramo: napis 
onaj ne sramoti naših Velikana, već vas. Laži i kleveti ste se morali uteći, 
da se opravdate pred svietom i pred viekovima. Jalov vam trud! 

Laž ne može, da izkrivi istinu, koja je napisana — krvlju ! 

Podli, slabi, kukavni tirani nemate ni toliko čovječjeg dostojanstva, da 
otvoreno odgovarate za svoje zločinstvo. Za razbojnika pokajnika to bi bilo 
glas savjesti, za vas okorjele grešnike, to je žig vječne sramote. 

Podli, slabi, kukavni tirani | 

Mučili ste Zrinskog i Frankopana, mrcvarili ste ih, prevarili ste ih, 
oduzeli ste im život, uništili obitelj, razgrabili imanje, unesrećili njihovu 
domovinu, pak vam ni to ne dostaje: mrtvima htjedoste da pogazite i čast 
i poštenje! — Češće mora u istinu da težko zaboli hijene s tolike nepravde, 
što njihovim imenom nazivamo nekoje ljude ! 

I vi hoćete, da nam taj mač bude memento ! 

I mi to hoćemo | 

Zar vi još ne intuirate kobne, užasne, nemile po vas istine? 

Vaš mač rdja na duvaru; ali drugi mač, kao Damoklesov mač, visi nad 
vašim glavama. | 

Čvrst je, adamantski je, neslomiv je i ne može zardjati ovaj drugi mač, 
jer se neprestano naoštrava na grobnoj ploči naših mučenika. 

Vaš mač rdja na duvaru, a ovaj drugi — naš mač — otrovan je, ne 
rdjom, već uspomenom, koja je sinteza našeg života: mržnjom. 

Vaš mač rdja na duvaru, kao trofej vašeg nasilja, a naš mač svietao, 
naoštren čeka čas odmazde. 

Vaš mač rdja na duvaru, a naš mač osvieštava hrvatski narod, razplamsuje 
njegov plamen, bodri ga, diže, sokoli i oživljuje. 

Vaš mač rdja na duvaru — ta, tirani zaboravljaju svoja zločinstva ; naš 
mač ne rdja, ne može zardjati jer narod hrvatski ne će i ne smije zaboraviti 
zla, koja je pretrpio, koja trpi. 

Deder, silnici, mi vas izazivljemo : snimite svoj mač sa duvara, nek se 
malo okuša sa našim mačem ; strah vas je, strepite, drhćete? 

Podli, kukavni, nemoćni tirani: vaš mač, vaš simbol rdja, razpada se i 
nestat će ga — vaša sila klone i na domaku je čas, kad će se sa prokletsvom 
samo spominjati; naš mač odsieva od naše sviesti, od naših nada, od naše 
životnosti. 

Prošlost je po nasilju i po hinbi bila vaša; budućnost je po sviesti i po 
pravici naša. 

A sad nam vi slobodno uzkratite kosti naših Velikana; slaba vam hasna 
— njihova je ideja na oltaru, britka kao mač, čvrsta kao dijamant, vječita kao 
narodni život, sveta jer je evangjelje narodne vjere, okriepljiva jer narod budi: 

»Urota“ je u srcu hrvatskoga naroda! 


DR. FATTORI 

BILJEŽKE HRVATSKE SMOTRE 


ŽIVOTOPIS E. KUMIČIĆA 


Kumičić se rodio u Berseču, u kotaru 
voloskom, dne 11. siečnja 1850., od oca 
omorca, a kasnije trgovca Tome i matere 

arije, rodjene Filipašić, — kojima je već 
petero djece bilo prije njega umrlo, a kas- 
nije se rodilo još četvero: tri sestre i brat 
Tomo. Svršivši početnu školu u rodnom 
mjestu, nakon česa mu je valjalo još po- 
lagati izpit na školi u Kastvu, dodje u 12. 
godini na gimnaziju na Rieku svršivši ovdje 
pet razreda, polovicu šestoga na talijanskoj 
gimnaziji u Kopru, a ostalo u Zadru. Da 
je bio vrstan djak, ne treba ni spominjati; 
učitelji su mu osobito hvalili njegov način 
i snagu u izražavanju, u čem su bile klice 
kasnijemu onom njegovom sjajnom daru 
govora i plastičnom opisivanju u djelima. 
Mati mu je htjela, da bude svećenik, brat 
Tomo da uči filozofiju, a on je medjutim 
počeo u Pragu učiti medicinu, no kad je 
vidio, da to bratu nije pravo, odluči se ipak 
za filozofiju, pak se upisao u studij po- 
vjesti i zemljopisa i to u Beču, pošto mu 
u Pragu nije prijalo podneblje, u Pragu je 
medjutim naučio česki i usavršio se u nje- 
mačkom jeziku. Kad mu nije uspjelo, da 
bude profesorom u Poreču, ode u Split, 
gdje ga je ravnatelj Bakotić, hrvatski knji- 
ževnik, bio pozvao — njega i Milčetića, 
takodjer književnika Istranina. U Splitu je 
drugovao s poznatim učenjakom hrvatskih 
starina donom Franom Bulićem i Fran- 
cuzom Vigneaux-om, što ga je navelo, da 
se usavrši u francuskom jeziku. Zatim je 
morao u vojnike, pod pušku, kao dobro- 
voljac zagrebačke pješačke pukovnije br. 
53.; to je bilo god. 1873. i 1814 _ Težeći za 
daljom naobrazbom otišao je u Pariz, a 
taj je grad djelovao na njega i kao na 
književnika i opet kao na budućega poli- 
tičara; tako ga Pariz nije otudjio, već 
dapače još jače razgorio u njem već onako 
jake rodoljubne misli. Vraćajući se iz Pa- 
riza zadržao se u Mlecima šest mjeseci. 
Baš kad je trebalo, da u Beču dovrši pro- 
fesorski izpit, morao je god. 1878. u vojsku 
prigodom okupacije Bosne. Svoje je ratne 


doživljaje opisao u liepom i zanimljivom 
djelcu ,Pod puškom“, ali u Bosni se do- 
bavio težke bolesti, rheumatizma, pa od- 
ležao cielu zimu te u proljeće god. 1879. 
morao otići u Krapinske toplice na lie- 
čenje, gdje ga je upoznao barun Metel 
Ožegović i uzeo za informatora svojih 
unuka. U rujnu iste godine bude pozvan 
na zagrebačku realku, da predaje francezki 
jezik. Ovo je doba Kumičićeva života uro- 
dilo znatnim književnim djelima kao što 
su ,Slučaj“, ,Olga i Lina“ pa ,Jelkin bo- 
Siljak“, koja su sva izišla u sušačkoj 
starčevićanskoj ,Slobodi“, a onda u po- 
sebnim izdanjima. Nadalje u isto doba piše 
Kumičić u ,Viencu“ svoje , Neobične ljude“, 
i u ,Hrvatskoj vili“ slikovitu pripoviest 
»Primorci“. Kao profesora volio ga njegov 
ravnatelj Josip Torbar, ali predstojnik 
bogoštovja Ivan Vončina zvao ga uviek 
na red zbog nekih tobožnjih prekršaja u 
službi, htio ga premjestiti, a onda mu dao 
dopust, dok se nije konačno Kumičić za- 
hvalio na službi, jer je osjetio u sebi poziv 
i volju, da se sasvim posveti književnomu 
i političkomu radu. U to se vrieme bio i 
oženio s kćerkom odlične varaždinske 
gradjanske porodice, s Marijom Marši- 
ćevom, s kojom je u sretnom braku živio 
sve do svoje smrti, a koja je poznata u 
hrvatskoj književnosti kao pjesnikinja pod 
imenom Enjuškina. Njoj je posvetio svoje 
prekrasno djelo ,,Začudjene svatove“, koje 
zajedno s ,Jelkinim bosiljkom“ i pripo- 
viešću ,Preko mora“ čini prava tri bisera 
s istarske obale. U njima se ogleda Ku- 
mičić kao Istranin, kao slikar mora, koga 
upravo osjećaš i mirišeš pod njegovim 
perom. 

Ovo je bilo doba preloma u Kumičićevu 
životu. Odovud dalje značilo je raditi za 
otačbinu, ,,za ime“, kako mu je govorio 
brat Tomo, komu je Kumičić prepustio 
baštinu i očevinu, a ovaj ga za uzvrat 
obećao pomagati, bude li morao u javnom 
radu stradati. Nakon što je bio urednikom 
»Hrvatske vile“, koja je na žalost zbog 
nereda morala uginuti, i nakon što je 
»Matica Hrvatska“ izdala njegov roman iz 

zagrebačkoga družtvenog života, koji je 
našao mnogo hvale i priznanja ,,Gospodju 
Sabinu“, — ulazi Kumičić u arenu hrvat- 
skoga političkog života. Ulazi kao pravaš 
i Starćevićanac. To je bilo godine 1884., 
a to je bio početak njegova posvemašnjega 
javnoga istupa u političku borbu, kojoj je 
ostao vjeran do smrti, dakle punih dva- 
deset godina. Počeo je kao pravaški kan- 
didat u izbornom kotaru protiv vladinoga 
kandidata, ministra Imbre pl. Josipoća. 
Pobiedio je, izbor mu bio uništen, kod 
ponovnoga izbora opet pobiedio. Zbog 
sudjelovanja u poznatoj burnoj sjednici od 
31. listopada 1885., kad se radilo o hrvat- 
skim arkivalijama izručenim u Peštu, došao 
je pred sudbeni stol, gdje je konačno bio 
riješen od optužbe. 

Posebice se valja u ovim kratkim bio- 
grafskim podatcima osvrnuti na god. 1884., 
osobito važnu u Kumičićevu životu. Te je 
naime godine, kako rekosmo, kandidirao 
kao pravaš u Il. kotaru grada Varaždina, a 
proti magjaronu tadanjem ministru Imbri 
Josipoviću. 20. rujna bude izabran. Nu 
magjaroni uprli su sve sile, da taj izbor 
unište. Verifikacioni odbor predlaže, da se 
izbor proglasi ništetnim,a zast Czernkovich, 
da se proglasi prepornim. Potonji predlog 
bude primljen sa 56 proti 26 glasova. 
Tako s »prepornoć proglašenim mandatom, 
mogao je Kumičić ostati u sabornici, dok 
ga nije 24. listopada izključilo na 8 sjednica, 
a S njim i Antu Starčevića na 14. 

Istom 16. siečnja 1885. došlo je pred 
sabor pitanje O valjanosti Kumičićeva iz- 
bora. Tu je uzeo rieč i sam Kumičić, te 
medju inim rekao i ove važne rieči : 

»Da i nije jasno dokazano, da sam i 
državljanin i zavičajnik i da imam pravo 
izbora i aktivnoga i pasivnoga, naobraženi 
se sviet ne bi čudio, da me verificirate. 
Evo što ću vam reći. Na zapadnoj istarskoj 
obali ima nekoliko talijanskih gradića. To 
le pjena mletačkih galija. Istarski Talijan, 

ad _predje u kraljevinu Italiju, nadje se 
medju svojim narodom, ali je zamienio 
vladara; ja, istarski Hrvat, došavši amo, 
nalazim se u srcu svoga naroda, a moj je 
vladar onaj, koji mi je i prije bio. Talijani 
onoga Istrana ne smatraju za tudjinca, kao 
što vi mene smatrate. Istarski Talijan, koji 
bi proživio u kraljevini Talijanskoj dvadeset 
godina, koji bi tamo svršio nauke, koji bi 
tamo bio učiteljem, koji bi tamo imao 
rodjake, prijatelje sve uspomene, sva 
čuvstva, te koji bi i nešto uradio na knji- 
ževnom polju, on ne bi doživio ono, što 
ću la danas doživjeti. Njega bi talijanski 
arlamenat rado primio u svoju sredinu, 
ad bi ga koji izborni kotar počastio 
mandatom, kao što su mene počastili 
sviestni i čestiti Hrvati grada Varaždina“. 
u uzprkos i drugim govornicima stranke 
rava, Kumičićev izbor konačno ipak nije 
io ovjerovljen. Nu kod novog izbora za 

ll. kotar varaždinski opet je Kumičić 
izabran, a prije toga počastio ga je grad 
Zagreb poveljom pravoga zagrebačkoga 
gradjanina. 

I tako Kumičić 18. travnja 1885. opet 
ulazi u sabor, a 5. listopada bi izključen 
na 60 sjednica s nekim svojim drugovima. 
Ujedno je zametnut protiv njega i sudbeni 
progon, ali poslie obustavljen. Neke po- 
datke o Kumičićevom političkom radu 
naći je i u članku nar. zast. Ivana Peršića 
u ovom spomen-svezku ,Smotre“, a koji 
popunjuju ove životopisne crte. 

doba ovih političkih dogadjaja (godine 
1886.) izdala je ,Matica Hrvatska“ nježni 
i romantični njegov veliki roman iz istar- 
skoga života ,,Sirotu“, a za njega, kao pri- 
stašu stranke prava, nastaje doba pregaranja, 
muka, žrtava. Kumičić medjutim radi dalje 
na književnom polju. God. 1886. izlazi u 
»Balkanu“ njegova doživljena pripoviest 
»Pod puškom“, god. 1889. izlazi u ,Domu 
i svietu“ pripoviest, najfinija i najdraže- 
stnija, što ju je ikad Kumičić napisao : 
»Preko mora“, puna svježosti i miline, 
prava umjetnička idila s mora. Iste godine 
izlazi i u ,,Matici Hrvatskoj“ vrlo intere- 
santna pripoviest ,, Teodora“, gdje je Ku- 
mičić zašao u istarski gradjanski život. 
U isto doba izlazi u božićnjem prilogu 
»Hrvatske“ njegova istinita crtica ,,Crn 
Božić“, koja je prevedena na slovenski. 
Slovenci se uobće a i Česi počinju sve to 
više zanimati za Kumičića i prevoditi ga 
Spomenuta drama ,,Sestre“ prikazivala se 
s velikim uspjehom u Zagrebu dne 19. 
travnja 1890. To mu je prva drama, a 
druga revedena na njemački — ,,Obi- 
teljska tajna“ izlazi u izdanjima ,,Matice 
Hrvatske“ god 1901.; iste godine donosi 
»Dom i sviet“ njegovu pripoviest ,,Mladost“ 
— ludost“, a kasnije ,,Pobieljene grobove“. 

»Urota Zrinjsko-Frankopanska“ počela 
je izlaziti 1902. u ,Domu i Svietu“, odakle 
bila preštampana i doživjela više izdanja. 
izmedju ,Urote“ i svog zadnjeg djela 
»Kraljica Lepe“, napisano je Kumičić raz- 
pravu ,Petar Zrinjski i Fran K. Frankopan 
i njegovi klevetnici“, te dramu ,Petar 
Zrinski“, koja se prikazuje svake godine 
na dan smrti hrvatskih mučenika. 


* 


Kumičić je pobolievao više godina na 
rheumatismu, kog se zadobio još 1878. u 
Bosni. Liečio se, prizdravljao i oporavljao 
se, nu opet upanuo u boli. Za izbora u 
Zlataru ponovno se oštro prehladio, pa 
premda mu i poslie toga boli krenule na 

olje, opet ga shrvale i 8. svibnja na 
večer leže u Krevet, a da više ne ustade. 

Umro je — kako je sam želio, u petak 
— 13. svibnja 1904. 


o& 

GOVOR EVGENIJA KUMIČIĆA 


hrvatskoj domovini, što ga je izrekao dne 

22. svibnja 1893. na komersu u Karlovcu 

u čast sedamdesetgodišnjice dra. Ante 
Starčevića.* 


Velecienjene gospodje! Gospodo! Sinovi 
ujedinjenih i samostalnih domovina, kada 
slave koji dogodjaj, ne običavaju govoriti 
o svojoj domovini. S nama je drugačije: 
naša je domovina raztrgana. Slobodni na- 
rodi razpravljaju, kako da nešto preurede 
u svojoj domovini, a naša je prva i naj- 
svetija misao, kako da sjedinimo Hrvatsku. 

Već su prošla tri stoljeća i pol, što je 
kralj Ferdinand I. govorio izaslanikom hr- 
vatskoga sabora, da je Hrvatska prastaro 
i plemenito kraljevsto -— ,regnum vetustum 
et nobile“. Eto, već pred tri stoljeća i pol 
bila je naša domovina poznata kao pra- 
staro i slavno kraljevstvo, a kako nam je 
danas? Odgovor je tužan: iz svoje krasne 
i plodne, svakim božjim blagoslovom oba- 
sute domovine, iz svoje staroslavne domo- 
vine sele se Hrvati u daleki sviet! 

Nevesele, potresne misli zaokupe dušu 
svakoga Hrvata, kada se ogleda širom 
svoje domovine. A što znači ta rieč: do- 
movina ? 

Poletimo duhom na grad Dubovac, sjed- 
nimo na napola porušenu kulu, a proljetno 
predvečerje neka bude krasno, kako je 
danas bilo, i svaki neka pomisli, da je sam 
u dragoj tišini zelene prirode. Lievo i desno 
nanizali su se pitomi humci, pred nama je 
pukla divotna ravnina, sunce eno zapada, 
sve sieva u večernjem rumenilu, vaš dični 
i mili Karlovac, kojim se ponosi svaki 
Hrvat, kao da nam se smieši medju sre- 
brnimi riekami. Srce nam od radosti naglije 
zakuca, jer smo odmah pomislili, sjedeći 
na onoj kuli, da u vašem gradu gotovo 
svako srce čezne za slobodom domovine, 
da nas zanose isti topli osjećaji u svetoj 
otačbeničkoj borbi. tom hipu radosti 
svrnut ćemo očima po ovoj divotnoj oko- 
lici, a iz dubine našega ranjenoga srca 
izvit će se tih uzdah: oj, domovino moja, 
kako si mi krasna | Naš obajani duh poletit 
će za tim na krilih domovinske ljubavi 
preko gora i ravnina, i vidit ćemo Frušku 
goru, zlatnu požešku dolinu, naše Zagorje, 
zeleni Štajer, rajski Bled, plitvička jezera, 
bisernu Plivu, klisuraste obale Trebinčice, 
Boku Kotorsku, Biševo, skradinski buk, 
sivu Učku, Klek, Triglav, Hum, Biokovo, 
maslinu i palmu, jelu i bor, bistre rieke 
i naše sinje more! Sve je to čarobno, 
dražestno, milovidno, velebno i veličajno, 


* Donašamo ovaj krasni govor, u kojem 
se zrcale sve odlike Kumičićeva govorničkog 
dara u jednu ruku, a u drugu, da se lakše 
i pristupačnije sačuva potomstvu. Govor 
ie bio na bezbroj mjesta prekinut povla- 
djivanjem i pljeskom. 


i sve te krasote zaniet će našu dušu u 
razmaknute prostore plavih nebeskih visina. 
od dragosti čeznut će nam srce za nečim, 
i mi ćemo podići put neba svoje oči, oro- 
šene suzami zahvalnicami. Bog je ukrasio 
našu domovinu tolikimi neopjevanimi lje- 
potami, da ju naš narod ne može opisati 
samo jednom milom i dostojnom rieči, pa 
ima za to svaki njezin kraj svoj posebni 
liepi naziv. Jedan je kraj pitom, drugi ubav, 
treći kitnjast, pak ravan, zelen, zlatni, vi- 
lovit. Tko da nabroji sve te pjesničke izlieve 
razdragane narodne duše ? 

Je li naša domovina samo to, što smo 
dosada vidili ? — Nije. 

Na svojem putu po hrvatskoj zemlji čuli 
smo uznositu hrvatsku pjesmu, čuli smo 
mudre poslovice, slušali smo milozvučni, 
jasni i junački jezik, kojim su govorile 
majke: ona okrunjenoga Zvonimira, pak 
Gundulićeva, —Klovićeva, Preradovićeva, 
Boškovićeva i majka našega današnjega 
svetčara. Na svojem putu svuda smo vidili 
narod dobar, plemenit i bistrouman, narod 
krasna rasta i sokolova oka. 

Je li hrvatski narod, koji danas živi, je 
li on sa zemljom svojom podpuna naša 
domovina? — Nije. 

Što je dakle naša domovina ? 

Sjedeći na onoj kuli, za stalno pomislit 
ćemo: tko je sagradio ovu kulu? Tko ju 
je branio svojim životom ? U isti hip stvorit 
će se pred našim duhom prekrasna slika: 
veličanstven grad na suroj klisuri, pod 
kojom šumi Kupa. To je Ozalj. U isti hip 
pomislit ćemo na Bečko Novo Mjesto, 
grozna spomen zaustavit će nam kucanje 
srca, ali blagi suton smirit će našu dušu 
ublažit će našu bol, i mi ćemo još misliti 
na onu mučeničku krv, da nas odvede u 
davne dane. Za tragovi one krvi kao po 
zlatnih nitih kao po sunčanih tracih, koji 
nam razsvietljuju prošlost, hrlimo sada od 
Bečkoga Novoga Mjesta k Sigetu, a odavle 
na bezbrojna bojišta, letimo od slave do 
slave sve to dalje u davninu, i eto prole- 
tismo šest stoljeća, i stali smo pred božjim 
hranom, medju —mramornimi = stupovi. 
Udjimo, jer nas vodi sjajan dostojanstvenik. 
Njegovi se potomci zovu: knezovi bri- 
birski, pak Šubići, pak Zrinski. Kolik sjaj 
u božjem hramu! Obavlja se velika sve- 
čanost: papinski poslanik postavlja krunu 
na glavu Zvonimirovu! Od Zvonimira do 
Tomislava vodi nas hrvatska kraljevska 
krv. Sa slave na duvanjskom polju mi hr- 
limo sve to dalje u davninu, vidimo bano- 
vine, a napokon stanemo, radostno zapa- 
njeni: eno sedmero braće, dolaze iz Kar- 

ata, vode jedan narod u novu postojbinu! 
edna se sestra zove Tuga. njezinih 

lavih očiju zrcalilo se možda nešto tuge, 
oja je mnogo puta pritisla njezine po- 
tomke. 

Zoru mnogih naroda poznamo tek po 
basnah, koje su nikle možda iz glava 

pjesničkih pastira, a Hrvati mogu se po- 
nositi, što je njihovu zoru opisao cesar 
Konstantin Porfirogenit. 
ašto je uprav hrvatski narod došao iza 
Karpata u zemlju, u kojoj danas živi? 
Zašto se nije koji drugi narod u nju do- 
selio? — Pošto se srušila moć staroga 
Rima, u ovih zemljah, danas naših, živila 
su slaba plemena, kako se čini, bez stal- 
noga ognjišta Božja je providnost odlučila, 
da dovede u ovu zemlju hrabar narod, jer 
“je znala, da će ova zemlja biti pozorište, 
na kojem će se više puta sukobiti dva 
svieta, iztok i zapad. Tu treba da bude 
izabran narod, koji će junački braniti krš- 
ćanstvo i njegovu prosvjetu. Providnost 
božja odlučila se za hrvatski narod. Na 
udivljenje svakomu, koji čita povjest, hr- 
vatski je narod odmah stvorio jaku državu, 
sto godina prije Ugra. | na kraju i na 
moru silna je hrvatska država pod doma- 
ćimi kraljevi, pa lomi i Tatare i Mongole. 
Dižu se slavni rodovi: Šubići, Frankopani, 
Babonići, Svačići, Nelepići, Karlovići i 
drugi. Sviet se divi hrvatskom junačtvu, a 
kraljevi, kojim je kruna oteta, traže uto- 
čište u našoj domovini. Hrvati stvaraju 
zatim savez sa Ugri, svojevoljno, ne na- 
pustiv ni za vlas ni jeduoga od svojih 
rava. Veličanstvo naroda ostaje netaknuto. 
asnije planu požar iz Azije, turska bujica 
poplavi balkanshe zemlje, hoće da prodre 
u srce Evrope, ali hrvatska krv gasi grozni 
onaj požar, hrvatska prsa silan su bedem 
proti biesnoj bujici. Prasku, kojim se od- 
ija ta bujica, čudi se sav sviet. Svakomu 
je poznat turski prestravljeni krik : ,Zrinski 
nas napadoše! Bježmo!“ Hrvatsko je ime 
proslavljeno, Europa se nada spasu od 
toga imena, pape i vladari šalju najveća 
odlikovanja hrvatskim junakom; poslanici 
dolaze u zagrebačku stolnu crkvu, i tu 
pred narodom izručuju odlikovanja onim 
junakom. — Krasna je i mila hrvatska 
naša domovina, ali nam je i sveta, jer je 
sva nakvašena svetom mučeničkom hrvi. 
Ne ima gudure, ne ima klisure na obalah 
Une i Korane, gdje nije tekla hrvatska krv. 
Putniče, gdjegod staneš, pomisli: ovdje je 
izdahnuo jedan hrvatski junak. Hrvati su 
obranili prosvjetu i sebe. U Budimu sto i 
petdeset godina vijao se turski konjski rep. 
a Oriču u Zagrebu nikada, niti jedan hip| 
U velikoj borbi proti polumjesecu hr- 
vatski je narod istodobno branio svoj 
ustav, svestranu bansku čast, sva svoja 
prava. Svaki hrvatski ban, kao podkralj, 
rorex, uvodio se u bansku čast sa žezlom. 
olomanu dali su Hrvati svoju krunu, a 
žezlo ostalo je u banovih ruku. Stališi 
hrvatski stotinu su puta naglasili, da kruna 
kraljulje, a žezlo vlada. Hrvatski narod, 
uviek vjeran svojoj vjeri i svojemu kralju, 
nikada nije klonuo duhom |I nikada neće! 
Kasnije, koncem sedamnaestoga stoljeća, 
Hrvatska se zavila u crno. Padosmo, 

usnusmo, ali se opet probudismo, a da 
smo se prenuli iz mrtvila, najveća je zasluga 
našega današnjega svetčara. 
to je naša domovina? Je li ovo, što 
smo do sada kazali? Nije, jer do sada 
govorili smo samo o prošlosti i sadašnjosti. 
— Naša je domovina sva prošlost, sva sa- 
dašnjost i sva budućnost našega naroda. 
Je li dostojna naša domovina, da ju lju- 
bimo, da za nju radimo, da se za nju bo- 
rimo ? Ta plodna je i krasna, sveta i slavna, 
pa kako da ju ne ljubimo? Odyssej ljubio 
le neizmjerno svoju malenu i kršnu Itaku 
ko da ne ljubi svu slavu, svu muku, sve 
patnje, svu prolivenu krv, svu povjest svoga 
naroda? Kakvo je ono srce, koje izdaje 
sve svete uspomene svoga naroda, svu 
prošlost, sadašnjost i budućnost, svu borbu 
za slobodu, sve spomenike, sve grobnice 
iz davnih dana, sve svježe grobove, i gro- 
bove, u kojih ćemo mi počivati, i grobove 
naših najdaljnjih potomaka? Hrvati, ljubimo 
svoju domovinu, radimo za nju, neustra- 
šivo borimo se za nju, sve žrtvujmo, a vi, 
plemenite kćeri našega naroda, vi nas so- 
olite, u našoj borbi neka nas prate vaše 
pobude, vaši uzdisaji, vaše molitve! Ako 
se razori komu otačbeniku njegovo ognjište, 
ako mu se uništi sva obiteljska sreća, ota- 
rite potajice svoje suze, pa onda sokolite 


druge. . 2, 
rasna zemlja, u kojoj mi živimo, i more, 
koje cjeliva njezine obale, i 'mi svi ovdje 
i svi ostali Hrvati, i naš milozvučni i sjajni, 
stari i uviek mladi hrvatski jezik, i to je 
naša domovina. Sva naša prošlost, sa- 
dašnjost i budućnost; svi naši umnici i 
junaci. mrtvi i živi, i oni, koji će se roditi 
od hrvatske majke, i to je naša domovina. 
Sve hrvatske djevice, odvedene u tursko 
robstvo, svi starci, sve majke i sva djeca, 
pogažena turskim kopitom, sva hrvatska 

rv, prolivena kroz dvanaest stoljeća i više; 
sva borba, sva čeznja, sve suze za slo- 
bodom, i to je naša domovina. Sve to 
ukupno naša je domovina, pa i sve ruše- 
vine starih gradova po humcih i brdinah; 
svi razoreni hramovi i sve one svete iz- 
kopane ploče, svi slomljeni mramorni stu- 
povi i sva grobišta, sve naše patnje i sva 
naša slava, sve to ukupno, sve je to do- 
movina naša! A tko da sve to ne ljubi? 
Tko da sve to izda?... Oj, mila, sveta i 
slavna hrvatska domovino naša, mi Svi, 
tvoja djeca, želimo, hoćemo, i borit ćemo 
se, da budeš što prije ujedinjena, slobodna 
i samostalna! Živila Hrvatska! 


PA 


KUMIČIĆ MEDJU HRVATSKIM 
KNJIŽEVNICIMA 


Ako su ljudi, koji ne gramze za častima, 
te koji ne idu za osobnim dobitkom i pro- 
bitkom idealiste, tada je Eugen Kumičić 

bio savršen idealista. Kumičića političara 
od Kumičića književnika nije moguće raz 
dvojiti, jer u čitavom njegovom književnom 
radu zrcali se izrazito i njegov politički 
rad. Kao političar borio se za slobodu i 
jedinstvo kraljevine Hrvatske ; kao spisatelj 
nije bio puki pripovjedač, fantasta, inter- 
nacionalac, nego najizrazitiji propovjednik 
hrvatskih težnja i ideala 
. God. 1874. prvi put laća se Kumičić pera 
i napiše pripoviedku. Naslov joj je dao 
Spljet i Pariz“. Što će on s ovim svojim 
mezimčetom ? Nosi ga sobom u Pariz, 
s njim se bavi u Italiji, donese ga u Beč, 
1 tako pune tri godine nosi sa sobom sladku 
svoju tajnu. Istom u Beču god. 1877. po- 
vjeri se nekim svojim prijateljima da je na- 
pisao pripovjedčicu, i po njihovu nagovoru 
jedva se sklonio, da ju pošalje Augustu 
Šenoi na ocjenu. Od tjedna do tjedna ne- 
strpljivo i sa strahom čekao je ,Vienac“, 
hoće li u njemu u odpisima uredničtva naći 
za sebe kakav odgovor. 14. travnja eto 
žudjena ,Vienca“ a on se ga boji primiti 
u ruke. Što će ako mu se razbiju sladke 
nade? [| on stane čitati: Pisac novele 
noPljet i Pariz“ u B. Vaše je pero lako i 
okretno... umiete crtati vrlo živo... u 
vas ima sila prikazivat naravske prizore... 
karakterisat osobe... Drago nam je da 
smo naišli na talenat.“ Takav sud izrekao 
je o anonimnom piscu jedan August Šenoa! 
ajsretniji čovjek pod suncem sada je dva- 
desetsedamgodišnji Kumičić. Ali on to 
svoje mezimče još ne da u sviet. Još ga 
gladi i prepisuje i pozvan u Bosnu za oku- 
pacije osam mjeseci nosi ga sa sobom, da 
skupa poginu ili se sretno vrate iz boja. 
Oporavljajuć se nakon pretrpljenih patnja 
u Bosni još se jedanput lati prepisivanja, 
pripoviesti, promjeni naslov u ,Slučaj“ i 
šalje je ne književnom listu ,Viencu“, nego 
kao rodjeni starčevićanac starčevićanskom 
dnevniku ,,Slobodi“, koja je tada izlazila 
na Sušaku. Pripovjedčica preštampana bi 
u knjižicu, i za malo mjeseci doživila tri 
izdanja. 

Medjuto Kumićić postao suplentom na 
velikoj realci u Zagrebu Uviek je rado 
pripoviedao, kako je god. 1879. po deset 
puta na dan okrenuo u Dugu ulicu i svaki 
put kradomice pogledao u prozor Hartma- 
nove knjižare, da vidi malu crvenu knjižicu 
»Slučaj“. Nikada nikoga nije tako milo 
pogledavao kao onu knjižicu. Neizmjerno 
mu je godilo, što nitko u Zagrebu nije 
znao, da je on autor ,Slučaja.“* Kumičić 
je bio vrlo čedan početnik. 

Neodoljiva želja silila ga, da još pokuša 
pisati, i za godinu dvie u ,Slobodi“ izadju 
redom .Olga i Lina“ i ,Jeikin Bosiljak.“ 
Suplenat zagrebačke realke nije se žacao 
svoje radnje objelodanjivati u pravaškom 
dnevniku, naprotiv srce mu je diktiralo, da 
mu je to dužnost. A honorar ? Nalazio ga je 
u štampanim redcima pravaške ,,Slobode“. 


Pisao je pod pseudonimom Jenio Sisolski, 
i dugo se nije znalo, tko se pod tim ime- 
nom krije. Njegove pripovjesti rado su se 
čitale, ta pisao je toplo, zanosno, pisao 
je, što je osjećao. 

Tko je feuilletonista sušačke .Slobode“? 
Njuškalo se za Jeniom Sisolskijem i na- 
pokon mu se ušlo u trag. 

Eugen Kumičić,/suplentzagrebačkerealke, 
stekao je domala simpatije zagrebačkih 
odličnijih krugova, jer plemenština i do- 
brota bijahu glavne crte njegova značaja, 
osim toga pun ugodne šale i neizcrpiva 
humora. 

X 


Hoće li ga na njegovom književnom 
polju pratiti sreća ? 

»Viencu“ izlaze njegovi ,Neobični 
ljudi“. Sisolski sve više ulazi u volju hr- 
vatske čitalačke pubike, a ne naslanja se 
na patentirane hrvatske literarne krugove, 
nego traži uporište sam u sebi. Došavši iz 
velikog: svieta, gdje je naučio, da se poštuje 
sloboda umjetničkog stvaranja, i on je htio, 
da se ,slobodno kreće u kraljevstvu čiste 
poezije, uživajvć drugim ljudem nepoznate 
slasti“. 

U Hrvatskoj godina osamdesetih pravo 
na razvoj hrvatske književnosti prisvojio 
si samozvani ,cviet inteligencije.“ Bez nji- 
hove priznanice, obrtnice, izkaznice, put- 
nice ili pohvalnice hrvatski je književnik 
morao nagaziti na stotinu jada. 

Iz svoga kraljestva čiste poezije zanosni 
je Kumičić runio po hrvatskoj književnoj 
njivi obilje svoje bujne mašte zalievajući 
ga suzama i krvlju srca svoga, i brzo su 
mu počeli na krilo padati plodovi nehinjena 
priznanja. Ali bez patenta ,cvieta inteligen- 
cije“, stečena poglavito uvjeravanjem ne- 
uzkolebiva štovanja i počitanja, te izjavama 
najdublje preporuke, odanosti i poniznosti, 
ne ćeš, Kumičiću moj, brati zabranjene plo- 
dove i uživati drugim ljudima nepoznate 
slasti. Naći će se netko, tko će smionom 
sokolu polomiti krila. 

I doista na idealnog E. Kumičića zaleti 
se poput jastreba tadanji miljenik  cvieta 
inteligencije“ Jos. Pasarić, te se podrznu 
kljuvati Kumičića, rugajuć mu se, da se 
kiti ,kićenim Brandesovim perjem.“ Josip 
Pasarić, da uništi Kumičića, htjede mu na 
vedro čelo udariti sramotni žig plagijatora. 

Kumičić, živući u svojim idealima, skameni 
se od čuda, što se je u Hrvatskoj mogao 
naći čovjek, koji mu, ni krivu ni dužnu, 
hoće da ubije ugled i otme čast. Nu kratko- 
trajan bijaše Pasarićev zlobni užitak. Ku- 
mičić je činjenicama u sunčani prah smrvio 
osvade i dokazao, da njegov opadač nikada 
ni vidio nije kićenog Brandesova perja, koga 
spominje. Iza te književne affaire Pasarić 
kukavno uzmaknu u duplje ,cvieta inteli- 
gencije“, a Kumičić se opet smjelo kreće 
po kraljestvu čiste poezije. 

God. 1883. uredničtvo Vienca preuzima 
prof. V. Klaić. ,Tko će za Vas pisati? pi- 
tali me u Dioničkoj tiskari. Klaić nema 
prijatelja — rekoše mi —; a zar ih zaista 
nema ? A što ti je tvoj Jenio Sisolski?... 
Taj moj pobratim Jenio mora i za mene 
napisati roman ili pripoviest, kojom ću za- 
početi niz beletrističkih djela u Viencu. Ali 

ako ga prinuditi ? Gdje je sila, da ga pre- 
dobijem ?... Ja sam tada nategnuo najnjež- 
niju žicu Jenijeva srca; onu strunu, koja 
je vazda ozvanjala zvučnim glasovima, kad 
god si ju dirnuo... Tomu se je pozivu 
tankoćutni Kumičić napokon odazvao... 
Jenio sjeo za stol i napisao roman ,Za- 
čudjeni svatovi“, koji je onda kitio gotovo 
polovicu onogodišnjeg Vienca... Jedna 
hvala Jeniju za izkazano mi prijateljstvo 
u osudni čas“. (V. Klaić, Hrvatsko kolo. 
Knjiga I. izd Mat. Hrv.) 

Kumičić ulazi u kolo radnika ,Matice 
Hrvatske“. Prva radnja za ,Maticu“, roman 
» Gospodja Sabina“, ide ravno iz njegova 
pisaćeg stola u tiskaru. Tako i drugi roman 
poirota.“ Tada se s njim postupalo ob- 
zirno, jer su se dobri hrvatski pripovjedači 
lako prebrojili na prste jedne ruke. Netom 
se pojavila nova zviezda na hrvatskom 
literarnom nebu, namrštilo se Kumičićevo 
obzorje u Matici Hrvatskoj. Za svoj novi, 
Matici namienjeni roman moli predujam 
200 for. Njegova molba ne bude uvažena, 
treba moliti po drugom formularu. | ta- 
danji tajnik ,Matice Hrvatske“ g. Ivan Ko- 
sttenčić kazivaše Kumičiću u pero, kako 
on mora moliti predujam. Takovo ponizi- 
vanje ujelo je u srce Kumičića i on isti 
dan pošalje g. Kostrenčiću sliedeće pismo: 


»Zagreb, 31. svibnja 1889. 


...- Kad ste mi Vi, danas, govorili u 
pero molbu na slavni odbor Matice Hr- 
vatske za predujam od 200 fr. ja sam ono 
što ste Vi govorili, napisao samo s toga, 
jer ne volim oštrih rieči. Ja znam dobro, 
da predujam treba ,moliti“, pa, ako hoćete, 
i ,najuljudnije moliti“, ali ne , milost moliti“. 

Milost se daje badava, a ja radim. 

Pisati romane, po mojem sudu, ne znači 

rosjačiti. U volji je slavnoga odbora dati 
i ne dati predujma, nu nije u redu, da 
slavni odbor dieli ,milosti“ piscem. 

Iz ovoga, što sam napisao, možete ra- 
zabrati, da ja ne trebam predujma, ničije 
»milosti“, pa Vas s toga molim, da uništite 
onu molbu, koju sam danas, pod Vašim 
diktiranjem, napisao ... 

alim, što sam prisiljen, da Vam ovako 
pišem, žalim s toga, jer sam se uviek po- 
nosio, što sam književnim radnikom Matice 
Hrvatske. 

Ovoliko u zaštitu svoga imena i knji- 
ževnoga rada, 


S najodličnijim štovanjem 
Evgenij Kumičić“. 

S jedne i s druge strane nastale nape- 
tosti, najposlije se zahtievalo, da Kumičić 
pošalje svoj novi roman na ocjenu. Kumičić 
se tomu zahtjevu nije pokorio, ne što bi 
sebe precjenjivao, nego za to, jer se takav 
zahtjev nije na njega prije stavljao, nego 
su mu radnje bez ičije ocjene prešle u 
Matičina izdanja. 

Kumičić nije htio uživati ničije milosti, 
nije se oslanjao ni na čiji zagovor i prepo- 
ruku, nego je govorio: ,Ako mi pero valja, 
moja djela ne će propasti, ako ne valja, bit 
će pokopana uza sav zagovor stanovitih 
kritičara i literata.“ On je opazio, da nije 
više rado vidjen kod Matice, pa uzdajući 
se u svoju stvaralačku snagu i neslomivu 
volju, pisao je dalje i našao veoma susret- 
ljiva nakladnika, bez koga ne bi ,znamenita 
Urota i jošznamenitija Kraljica Lepa“, kako 
je ta djela u Hrvatskom Kolu ocienio V. 

laić — možda nikada ugledala svjetlo. 

Dogadjalo se na mahove, da je pravaška 
misao provalila svom silom, što nije ostalo 
bez odjeka i u književničkim krugovima. Ta- 
kovim sgodama približiše se literati ,cvieta 
inteligencije“ Kumičiću, govorili mu, da mu 
je kao književniku dužnost biti u kolu hr- 
vatskih književnika, što je bilo neka se 
zaboravi itd. i Kumičić postaje odbornikom 
Matice. Sa sjednica odborskih vraćao se 
nezadovoljan, jer se uvjerio, da u prvom 
redu odlučuju protekcije, a on, ne mogavši 
biti neiskren i nesavjestan, sve rjedje je 
dolazio u odborske sjednice, konačno je 
sasvim izostao. 

Kumičića nagovarahu neki njegovi prija- 
telji, neka pokuša svoje sposobnosti i na dra- 
matskom polju, gdje bi prema svome živom 
dialogu i zdravom humoru za stalno uspio. 
On razmisli bi li ne bi li, konačno sjekne 
voljom i napiše dramu ,,Sestre“. Kazalištna 
uprava stavi dramu na repertoire, ali Ku- 
mičić dolazi tužan sa pokusa, jer vidi, da 
kazalištna uprava ne će ni novčića potro- 
šiti na ukras pozornice. | on skida sa zida 
svoga sliku, što predstavlja more, sa ormara 
skida brod ,nav“, obični ukras mornarskih 
stanova, skida i karniš sa prozora, i sve 
to šalje u kazalište, da po mogućnosti 
svojim posobljem pripomogne pristojnijem 
namještaju pozornice. O uspjehu drame 
ne bi bilo uputno, da navedemo, što je 
tada pisalo pravaško glasilo, jer bi se 
moglo tumačiti, da svoj svoga hvaliti mora, 
nego iztičemo , Obzor“, koji je pod dojmom 
vanredna uspjeha donio ćak četiri pod- 
listka. Kumičić izdaje ,Sestre“ u vlastitoj 
nakladi. Malo kašnje dolazi u Zagreb gla- 
soviti talijanski glumac Ermette ZŽacconi. 
Kumičić ga sve večeri gledao i divio mu 
se. Pod utiskom Zacconijeva glumljenja 
puče mu misao, da preradi ,Sestre“. Smi- 
šljeno učinjeno. On uništi čitavu nakladu 
drame ,,Sestre“, te stvori drugu dramu pod 
naslovom ,Poslovi.“ Svrha mu je bila pri- 
kazati tip nesretnika, koji kad pogazi moral 

i kad se odpusti od Boga, mora propasti. 
God. 1898. naslovnu ulogu u ,Poslo- 
vima“ glumio je g. Fijan. Ma da su se 
tada najbiesnije razmahale političke strasti, 
ma da se je baš tada nečuvenim načinom 
napadalo na Kumičićevu osobu, ,Poslovi“ 
su podpuno uspjeli, a sadanji upravitelj 
kazališta g. Fijan ulogu Nelma svrstao je 
u svoje kreacije, i kao takav dao se slikati. 
Osokoljen tim uspjehom Kumičić ponudi 
svoju dramu ,Poslovi“ Matici Hrvatskoj, 
koja je do to doba u svojoj nakladi izdala 
razne neuspjele drame. Ponudio je i za to, 
jer mu se s mnogih strana predbacivalo, da 
nije liepo, što je odnemario Maticu. Na 
svoju ponudu primio je ovaj odgovor: 


Zagreb 6. lipnja 1898. 


Gosp. Eugenu Kumičiću 
književniku 


u Zagrebu. 


Odbor ,Matice Hrvatske“ molbe Vaše, 
podnešene u ime Vaše po družtvenom g. 
tajniku, da se Vaša drama .Poslovi“ medju 
ovogodišnjim knjigama , Matice Hrvatske“ 
štampa, nije mogao uvažiti, pak Vam se 
u smislu zaključka skupne odborske sjed- 
nice ,,Matice“ od 4. t. mj Vaš rukopis 
ovdje u prilogu “|. vraća. 


S odličnim poštovanjem 
Za odbor ,,Matice Hrvatske“ 


Predsjedik: Tajnik: 
T. Smičiklas Iv. Kostrenčić 


Na ovu poruku Matičina odbora Kumičić 
se sažalno nasmijao i rekao: ,,Slavosrbi, 
Stari ih je poznao u dušu, za to je onako 
O njima pisao.“ 

Sedam mjeseci kasnije stiže Kumičiću od 
tajnika Matice Hrvatske sliedeće pismo: 


Zagreb 19. I. 1899. 
Moj dobri prijatelju 


I dužnost mi je, i veoma rado to činim, 
da Vas i umolim i pozovem u ime ,,Ma- 
tice“, da nam se po mogućnosti za tekuću 
godinu u ,,Matičinoj“ zabavnoj knjižnici 
odazovete. Osobito bi nam svim bilo milo, 
kad biste se i opet nakon duljeg vremena 

ojavili i oglasili u ,Matici.“ Osobito bih 

am zahvalan bio, kad biste mi što prije 
sa par rieči odgovorili, da li možemo — 
i do kada, Vašu radnju očekivati. 


Liepo Vas pozdravlja 
Vaš uviek stari 
Iv. Kostrenčić. 


Pošto je Matica pred sedam mjeseci ,,u 
smislu zaključka skupne odborske sjednice“ 
povratila Kumičiću ponudjeni joj rukopis, 
sasvim je naravno, da se Kumičić potonjem 
pozivu istog Matičinog odbora nije mogao 


ni smio odazvati, drži li išto do svoga 
ugleda i svoga književnog rada. Vrata Ma- 
tice bez razloga su mu se zatvorila, on 
nije ko prosjak pred njima čekao, da mu 
ih tadanji odbor Matice milostivo opet 
otvori. 

Političko obzorje sve više se bistrilo, 
Kumičića nije se utuklo niti kao političara, 
što više u hrvatskim pokrajinama njemu 
ugled i štovanje sve to veće. U hrvatskoj 
književnosti javljaju se nove struje, u našem 
književnom središtu, Matici Hrvatskoi, po- 
maljaju se olujni oblaci 

Kumičić nije član Matičina odbora. U 
njoj nastaje sve veće trvenje, izbijaju na 
površinu nesuglasice, u narodu raste ne- 
zadovoljstvo i zabrinutost za ,Maticu.“ 

Pod pritiskom nezadovoljstva pada stari 
odbor Matice i slaže se listina za novi 
odbor. Javne prilike bile su takove, te je 
prof. V. Klaić opet nategnuo ,dirljivu Ku- 
mičićevu strunu* i dotle ju navijao, dok 
se Kumičić, koji je po priznanju prof. V, 
Klaića ,svoje zvanje shvaćao najozbiljnije 1 
najsavjestnije“, nije sklonio, da opet udje u 
odbor Matice, ne da tu vedri i oblači, što 
se je protivilo njegovu odgoju i načinu 
mišljenja, nego samo da kao hrvatski knji- 
ževnik savjestno služi svomu književnič- 
kom zvanju. God. 1903. bude Kumičić po- 
novno izabran odbornikom Matice, a knji- 
ževni odbor izabra ga svojim prvakom, 
koju je čast veoma kratko vrieme obnašao. 
Radi što bujnijeg procvata i snažnijeg na- 
predka naše Matice, Kumičić je najiskre- 
nije želio, da medju Matičinim odbornicima 
vlada medjusobno osobno štovanje, i da 
se ne dira u ničije političko uvjerenje. U 
kolu ponajnaobraženijih ljudi, predstavnika 
hrvatske književnosti zar bi se moglo ili 
smjelo inako dogoditi? Nu Kumičić, koji 
ni u ,prijateljskom družtvu nije trpio krup- 
nih stvari ni neslanih šala“, kamo li što 
onakova, što kalja tudju čast, brzo se razo- 
čarao u svojim željama. 

Središnji Odbor hrvatske stranke prava. 
pod predsjedničtvom blagopokojnog prof.dr. 

. Bresztyenskoga proglasi ga jednoglasno 
kandidatom za izborni kotar zlatarski. 
Odmah nakon toga proglašenja nekoliko 
ljudi, Kojim je uviek do smutnje, ma da 
su bili članovi kandidacionog odbora hrv. 
stranke prava i ma da su se izjavili za 
Kumičićevu kandidaturu, ti ljudi širili su 
kroz razna glasila najstrašnije laži 1. naj- 
crnije klevete proti Kumičiću, dirajući naj- 
osjetljivije u njegovu osobnu čast. Jedan 
od najstravstvenijih Kumičićevih opadača 
bio je tajnik Matice Hrvatske, dr. Antonije 
Radić, koji, da opravda svoj postupak 
proti Kumičiću, zakloni se za krilaticu, da je 
»laž u politici pošteno sredstvo“. = 

Na ovakovo tumačenje morala Kumičić 
se sgrozio, i već nije htio niti mogao, da 
dodje u doticaj s čovjekom, komu je laž 
u politici pošteno sredstvo, za to se krat- 

kim pismom na predsjednika Matice Hr- 
vatske dra. Gjuru Arnolda, od 31. 8. 1903. 
zahvalio na časti, koju je u Matici obnašao 
i izstupio iz odbora. 

Kumičićeva ostavka je primljena na zna- 
nje bez ijedne primjetbe. Zašto je izstupio, 
znao je predsjednik Matice i čitavi odbor. 

Od to doba Kumičić više ne dolazi u 
dodir s Maticom. Sve više je pobolievao, 
a 13. svibnja 1904. izdahnu svoju pleme- 
nitu dušu. 

ES 

Njegovoj udovi bijahu poznate sve gor- 
kosti, koje je njezin muž nepravedno iz- 
kusio od Matice, pak se ponadala, da će 
iza njegove smrti, kad imadu da prestanu 
strasti, Matica obzirnije postupati te uzna- 
stojati popraviti one nepravde, što su mu 
kao književniku tečajem života bile samo 
voljno nanešene. 

azmislivši, da je Matica Hrvatska, nakon 
smrti drugih hrvatskih književnika, izdala 
njihove književne radove iz pieteta na- 
prama njihovoj uspomeni, što je vrlo po- 
hvalno, zaputila se gdja. Kumičić malo dana 
iza smrti njezina_muža, k predsjedničtvu 
Matice Hrvatske. G. predsjednik dr. Arnold 
vrlo ju je ljubezno primio, što je gospodja 
u više navrata pripoviedala, i tražio naj- 
delikatnije izraze, kako da ju uputi, da je 
Matica najpripravnija učiniti joj svaku uslugu, 
jer to da je dužna uspomeni pokojnika 
itd... . Kumičićeva udova nije nikada po- 
mislila, da od Matice traži uslugu, kako je 
možda u prvi mah g. predsjednik pomislio, 
nego ga je zamolila, da _uznastoji izpuniti 
davnu želju pokojnikovu, pak da u Matici 
izadje njegovo jedino tiskom još ne izašlo 
djelo, drama ,Poslovi,“ a po mogućnosti 
I starije njegove uviek potraživane pripo- 
vjesti: ,Jelkin Bosiljak“, ,,Začudjeni sva- 
tovi“ i ,Pod puškom“. 

Kumičićevoj udovi bijahu dobro poznata 
Matičina izdanja i sud javnosti, za to nije 
mogla ni časposumnjati, da bi se mogio 
inako dogoditi. 

G. predsjednik dr. Arnold ljubezno je 
gospodju uputio, da mora staviti Matici 
pismenu ponudu, uvjeravajući ju istodobno, 
da će ,,Jelkin Bosiljak“ i »Začudjeni sva- 
tovi“ bezuvjetno odmah u tisak, a ostalo 
kada odredi odbor. 

Na svoju pismenu ponudu primila je 
gospodja Kumičić pismeni odgovor, da će 
navedene dvie pripovjesti izaći još iste 
godine, a onda doslovno sliedeće: ,,Drama 
pok. Vašega supruga E. Kumičića ,,Poslovi“, 
dat će se na ocjenu, pa kad bude ocie- 
njena, bit će nam čast obaviestiti Vas o 
ocjeni i odborovoj odluci, no ove (1904.) 
god. ne će se moći ta drama izdati, budući 
da su izdanja za ovu god. već odredjena.“ 

Prema ovoj poruci svak mora doći na 
misao, da Matica ne može navedene go- 
dine tiskati, ali da će sliedeće, tim više što 
je rukopis pridržala. Tu misao podkriep- 

ljuje vlastoručno pismo g. Arnolda, uprav- 
ljeno_ na gdju. Kumičić na 30. ožujka 1905., 
u kojem se čita: 

»Milo mi je, što Vas mogu uvjeriti o na- 
klonosti čitavoga odbora, koji se je u sjed- 
nici izjavio spremnim biti Vama na ruku, 
ustreba li Vam kada usluga Matice Hr- 
vatske.“ 

Nezasluženih usluga gdja. Kumičić niti 
traži, niti ima obraza, da primi, za to 
mirno i strpljivo čeka opet godinu dana, 
kada će jedino štampom neizdano djelo 
njezinog pokojnog muža, Matica odrediti 
za tisak. 

Treće god. 1906. opet izadju nove Ma- 
tičine knjige bez Kumičićevih ,,Poslova“. 
Gospodja K. zabrinu se, da se nije možda 
rukopis gdjegod zameo, pa se obrati pi- 


smom na predsjednika književnog odbora 
prof. V. Klaića, moleći ga, da joj dojavi 
sudbinu ,,Poslova.“ Ona čeka, ali ništa ne 
dočeka. 


Osvanu godina 1907. Sazvana bi glavna 
skupština ,Matice Hrvatske“. Vodi ju prof. 
Klaić, jer je predsjednik g. Arnold zaprie- 
čen bolešću u obitelji. 

Gdja Kumičić, neupućena, spriečava li još 
bolest u obitelji g. Arnolda, da ne obavlja 
u Matici predsjedničke poslove, zaputi se 
3. ožujka o. g. predsjednikovom zamjeniku 
g prot. Klaiću, da ipak jednom sazna, što 

ani Matica učiniti s dramom njezinog pok. 
muža. G. prof. Klaić tražio je naibiranije 
rieči, kako da Kumičićevu udovu uvjeri o 
svojoj prijateljskoj privrženosti i naklonosti, 
da niti ne spominjemo svakojake ine hvale 
i pohvale, ali ona odbijajući sve nezaslužene 
hvale, najtoplije se zahvaljivala za svaki 
možebitni izkaz prijateljstva, na koji ne 
može da ima kakovo pravo, samo opeto- 
vano moli, da bi on uznastojao, kako bi 
se izpunila želja njegova pobratima iz dja- 
kovanja, s kojim su ga uviek vezale nježne 
niti, da Matica izda dramu ,,Poslove“, djelo 
napisano velikom ljubavi i trudom.. 

jednosatnom razgovoru, osvrčući se ta- 
kodjer na sadanje književne prilike i po 
Matici izdane radnje, spomenulo se koješta, 
što je konačno pospješilo sudbinu .Po- 
slova.“ 

3. ožujka o podne g. prof. Klaić, pred- 
sjednik književnog odbora Matice Hrvatske, 
nije znao gospodji ništa kazati, što kani 
Matica odrediti glede ,Poslova“, a 5. 
ožujka u jutro, dakle niti nakon 48 sati 
već je bilo sve riešeno i gospodja je pri- 
mila od Matice Hrvatske sliedeću ubavjest: 

»Na cienjeni Vaš upit, upravljen na pod- 
predsjednika M. H. g. Vj. Klaića, o udesu 
rukopisa, što ste u svoje vrieme ,M. H.“ 
predali, čast nam je po savjetu naših re- 
cenzenata povratiti Vam sa zahvalnošću 
rukopis pok. Vašega supruga pod naslovom 


»Poslovi.“ 
Tajnik: 


Predsjednik: 
Dr. Arnold. Dr. A. Radić. 

Istina je, Matica je godine 1905. izdala 
Kumičićev ,Jelkin Bosiljak“, a ljetos je 
stavila u štampu ,,Začudjene svatove“, nu 
time, može li u obće biti govora 0 iztica- 
nim uslugama, pitanje je, da li je Matica 
učinila ili primila veće usluge, obzirom na 
veoma gladne godine, koje su na žalost 
nastale za hrvatsku beletrističku književ- 
nost, jer iz samih Matičinih knjiga vidimo, 
da joj životni sok podavaju mrtvi pripo- 
viedači, dočim po živima naglo sahne nje- 
zina beletristička grana. . 

Kad je Matica Hrvatska posliednjih go- 
dina putem zagrebačkih dnevnika obćenito 
javljala, da je njezin odbor obiteljima po- 
kojnih hrvatskih književnika izkazivao uslu- 

a, misao čitatelja nehotice se zaustav- 
jala kod obitelji E. Kumičića, a kako i 
ne će, ta Tomić, Kozarac, Novak još su 


bili hvala Bogu živi. Nu tko će pročitati 


ove redke, uvjerit će se, da je Matica Hr- 
vatska Kumičiću bila sklona samo na ma- 
hove, a da mu ni mrtvomu ne izkazuje 
kao eminentno hrvatsko književno družtvo, 
dužna poštovanja, dokazala je time, što je 
odbacila rukopis njegove jedine neštam- 
pane radnje. 

Mislimo, da smo ovim razlaganjem raz- 
bistrili zašto je Kumičić kao književnik 
hrvatski stajao sam o sebi. Mislimo tako- 
djer, da smo jasno prikazali blagonakionost 

atičina odbora toli spremna na netra- 
žene usluge, i pokazali pravdoljub'vost te 
sposobnost njezinih recenzenata za koje 
nas želja ne vuče saznati tko su Njihova 
zamjerna sposobnost utvrdjena je time, 
što su Kumičićevi ,,Poslovi“ po Matici od- 
bijeni, premda su u kazalištu doživili pod- 
puni uspjeh, dočim su drame po Matičinim 
recenzentima odobrene za tisak i još pose- 
bice nagradjene, u kazalištu doživile sjajni 

ad. 

»Hrvatska Smotra“ sjeća se prigodom 
godišnjice smrti hrvatskog književnika E. 

umičića, njegovoj uspomeni namienjuje 
ovaj svezak i donosi u cielosti njegovu 
dramu ,,Poslovi“, uvjerena, da će naići na 
priznanje ljubitelja liepog hrvatskog štiva. 


PA 


KAKO JE KUMIČIĆ PISAO SVOJA 
DJELA 


Bit će zanimljivo znati, da je Kumičić 
za svoja djela, osobito ona u prvoj mla- 
dosti, nalazio pobude u doživljajima i svietu 
oko sebe. Ne samo da su pojedina lica 
u ,Slučaju“, ,Primorcima“, ,Teodori“ (kao 
i u ,Sestrama“ i ,Poslovima“), u .Začu- 
djenim svatovima“,  ,Jelkinu —Bosiljku“, 
»Pobieljenim grobovima“ itd. — ne samo 
da su ta lica živjela, već je i dogadjaj, o 
kojem ovi romani i novele rade, ponaj- 
više uzet iz istinitoga svieta. On je pro- 


mienio imena, s umjetničkih razloga pre- 
okretao sujete, ali se u glavnom držao 
istinitoga dogadjaja. Odatle snaga, vjernost 
i istinitost njegovih pripoviesti. U kasnijim 
radovima, osobito onim historičsnim, tražio 
je Kumičić i za historična lica ljude iz 
svoje okolice, te ih portraitirao, od prilike 
kao što slikar historičnih skupina u sta- 
rinskom kostimu prikaže koje poznato 
lice. Karakterne crte, markantna obilježja, 


običajne geste, rieči i navike — sve je to. 


Kumičić prenosio iz sbilje u svoje figure 
i tako im ulievao život. Zato Kumičićevi 
opisi nisu nikad dosadni ni usiljeni, jer su 
im konture oštro uhvaćene iz realističnoga 
svieta. Najpače mu je dijalog živ kao živo 
srebro. ' 

Kumičić je ljude oko sebe kao i doga- 
djaje u svietu, koji su mu se činili podesni, 
da ih zaodjene umjetničkim ruhom, — 
hvatao, pamtio i maštom dočaravao. To 
je zorilo dugo u njem, a kad je od prilike 
dozrelo u glavnom nacrtu, onda je sjeo i 
pisao Pisao nije nikad u nečisto niti se 
mučio nacrtom. Shvatio je svoj sujet kao 
organizam, koji živi i koji se pod njegovim 
perom oblikuje i sam dalje razvija Nije 
naprvo dielio poglavlja niti odlučivao, što 
će u kojem doći, već je pustio, da se 
samo izvija jedno iz drugoga. Pošto je 
pisao tako odmah u čisto i odmali za 
štampu, tražio je za pisanje osobiti mir. 
Nitko nije smio k njemu u onu sobu, gdje 
je pisao. Višeputa se moralo i zvono vani 
na vratima odložiti, samo da ga ne smeta, 
a posjetnik nijedan za to vrieme nije mogao 
do njega. Pisao je pak gotovo bez prekida 
od rana jutra do kasno u veče, a višeputa 
i noću. Gdjekad bi pisao dan i noć pod- 
jedno bez prekidanja, progovorivši sa svojom 
okolicom za vrieme objeda jedva nekoliko 
rieči. | to je bilo sve tako, dok čitavo po- 
glavlje ili odsjek, što ga je naumio izraditi, 
nije bio gotov. Onda bi se po nekoliko 
dana odmarao. Ako je bio osobito zado- 
voljan s kojim opisom ili obradbom kojega 
diela, dozvao bi suprugu, da joj pročita, 
a da onda opet nesmetano dalje radi. 
,Začudjene svatove“ izradio je sve noću 
u prva tri mjeseca bračnoga života sgotav- 
ljajući ovako na mahove pojedine odsjeke. 

Njegovi su manuskripti bili upravo kali- 
grafično napisani. Nigdje jedne mrlje ili 

recrtane rieči. Ako bi gdje što pogriešio 
ili se zaletio tako, da bi morao izpravljati, 
volio je papir izderati, pa iznova pisati, 
nego li trpiti popravljan rukopis.* Najednoj 
rieči znao je stajati dugo vremena tražeći 
joj sgodan izraz. Pomno je — kao i Zola! 
— pazio, da koju rieč ne ponovi, što ju 
je već prije kazao, pa se upinjao pameću 


* Ovomu svezku priloženi izvorni rukopis 
sačinjava dvie stranice ,,Slučaja“, prvoga 
Kumičićeva djela. Čitavu ovu  pripoviest 
napisao je Kumičić na listovnom papiru. 


468 


i maštom, da nadje sretniju i bolju rieč. 
Nije uobće imao mira, dok mu rieči nisu 
sasvim rekle ono, što je mislio. 

U kasnijim svojim, najpače historijskim 
djelima, imao je nacrte, ali ti su se ticali 
ponajviše lica, koja će u romanu dolaziti. 
Tu bi Kumičić izpisao na papir sve svoje 
ljude, žene i mužkarce, označio im dobu, 
masku i druge većinom vanjske oznake, 
da se ne pomuti kod pisanja. To su bile 
tek najnuždnije skice, jer je i ovdje kao 
drugdje pisao Kumičić sve u čisto i na 
mahove. Kod historijskih je djela imao 
pred sobom točne zemljovide (General- 
stabskarte) kao i priručne povjesne spo- 
menike, u koje je zagledavao za vrieme 
pisanja. U opisima je kao i uobće u svemu 
bio skrupulozan, da ostane vjeran istini. 
Kad je pisao ,Urotu“, išao je u Kraljevicu, 
Ozalj i Cakovac, da sve na svoje oči vidi. 
Za ,Kraljicu Lepu“ trebao je u fantaziji 
otok Maslinovik, gdje je onako pjesnički 
ocrtao idilu s kraljicom Nedom, pa premda 
se tamo ne dogadjaju historijski dogadjaji, 
svejedno je onamošnjem župniku pisao po 
podatke. Makar bio opis i izmišljenoga 
dogadjaja, Kumičić ga ie bazirao na zbilji. 
S te strane mogu njegova djela služiti 
uzorom za vjerno i istinsko a uz to ipak 
umjetničko prikazivanje. Umjetnički se 
instinkt očitovao kod njega u tom, što je 
u sbiljskim stvarima umio odabrati i po- 
vezivati u umjetničku sliku ono najbitnije. 


PA 


NAJMILIJA KUMIČIĆEVA LEKTIRA 


Iza Kumičića je ostala liepa knjižnica, a 
u njoj mnogo domaćih i stranih autora, 
što su činili njegov posebni duševni sviet 
I za odmora od vlastita rada zabavljali ga. 
Nekoji su mu bili često, da prečesto u ru- 
kama. Od domačih su ga stvari najviše 
osvajale narodne pjesme i poslovice (Da- 
ničićevo izdanje), po kojima je osobito u 
svojim kasnijim radovima usavršavao jezik 
i stil. Njegov je dijalog začinjen snažnim 
narodnim figurama, pa je on za neke opise 
ili za razgovor upravo tražio kremenitiji 
izraz i biraniju rieč. Uz narodnu se lektiru 
prislanjala i klasična. Od starih grčkih i 
rimskih klasika bili su mu najmiliji Hora- 
cije, Vergilije i Plutarh, pa ih je čitao po- 
najviše u francezkom prievodu. Francezki 
je Kumičić (kao i talijanski) ne samo go- 
Vorio, već i pomno i bez prekida čitao, 
odkako je iza boravka u Parizu ostavila 
u njega trancezka literatura i uobće kul- 
tura dubok dojam. Poznato je, da ga se vrlo 
moćno dojimao Zola, i to kao stilista. U 
običnom je razgovoru hvalio Zolin stil i 
bogatstvo njegova jezika kao i osobiti dar 
opažanja za svaku sitnicu. U tom se je u 
Zolu i ugledao. Znao je višeputa reći, da 
Zala grozotom i istinitošću svojih opisa ne 

može zapravo nikoga pokvariti već naprotiv 
odvratiti od različnih gnjusoba Ono. što 
je u Zoli romantično, više je djelovalo na 
Kumičića nego li ono drugo, naturalistično. 
Uobće je Kumičić gledao na Zolina djela 
više kao na bogati jezični i stilistični ma- 
terijal, koji ga je ponukao, da i sam iz 
svoga jezika i narodnoga blaga vadi drago- 
cienosti i presadjuje ih u umjetnu knjigu. 
Uz Zolu čitao je Kumičić rado i Viktora 
Hugo-a, pa Saint Beuve-a, a nada sve pjes- 
nika čežnje i ljubavne boli Alfreda de Mus- 
seta. Onu malu njegovu knjižicu ,Premičres 
poćsies“ (1829.—1835.) nije puštao iz ruke ; 
ona ga je kano inspirirala za njegove nježne 
pjesničke opise. Kad se je pak počeo in- 
tenzivnije zanimati za nebo i za zviezdana 
putanja, zavolio je Flammariona, koga je 
vrlo rado čitao. i 

Ljubav za talijansku liepu knjigu ponio 
je Kumičić još iz djačkih klupa. Miljenici 
su mu bili Dante, Ginoti i Manzoni. Man- 
zonijeve ,Vjerenike“ znao je gotovo na 
izust. Višeput je kod kojega svog opisa 
posumnjao, nije li koji motiv ili izraz uzet 
i nehotice iz Manzonija, pa ga je ponovno 
čitao, samo da sebe umiri, da nije ostala 
nijedna makar i slučajna reminiscenca. U 
talijanskoj literaturi naučio je Kumičić 
cieniti smisao i osjećaj za glasbu jezika, 
što se opaža unjegovim pjesničkim opisima. 

Mogli bismo posliediti u nabrajanju dalje. 
Mogli bismo reći, da je u njegovoj knjiž- 
nici zastupan i Shakespeare, Moličre, Ma- 
caulay — osobito je ao historičar volio 
njegove essay-e — pa uobće klasici mo- 
dernih naroda, što ih je sve i u kasnije 
vrieme pomno čitao dajući ipak prednost 
romanskim autorima pred germanskima. 
No od svega najradije Le i gotovo dano- 
mice čitao sv. pismo. Ta je knjiga sva iz- 
podcrtana na najznačajnijim mjestima, na- 
vlastito poslanica sv. Pavla. Rečenicama 
sv. pisma kao vječitim istinama služio se 
Kumičić u javnim pismima, u polemikama, 
kao i u beletrističnom radu. Poznato je, 
da n. pr. kraljica Lepa obiluje ovakim cita- 
tima, pak je upravo karakteristika biskupa 

ormina, što u svoj govor upleće rieči iz 
biblije, gdje treba i ne treba. 

Tko bude danas sutra sustavno pro- 
učavao Kumičićeva djela, vidjeti će u njima 
dojam spomenutih autora, no ne tako, da 
im on misli ili način njihova pisanja pre- 
nosi u svoj, već su oni Kumičiću više 
kulturna baza, na kojoj on samostalno 
stvara. Tudji autori nisu ubijali Kumičićeve 
individualnosti, oni su ju ufinjivali i ople- 
menjivali. 

Pa 


KUMIČIĆEV FRAZARIJ 


Kako je Kumičić bio akuratan i poman 
u pisanju manuskripta, tako je uz ovu 
pažnju na vanjski oblik vrlo mnogo pazio 

na liepo izrazivanje. Njegova je frazeologija 
birana, a osnovana je na proučavanju na- 
rodnoga govora. Liepe figure iz narodnih 
pjesama, pripoviedaka kao i mnoge druge 
jezične dragocienosti, izabirao je i prenosio 
u svoj stil, no ipak ne tako, da je svaku 
prvu narodnu rieč uhvatio i silom je utu- 
ravao, već ga je i tu vodio umjetnički 
njegov osjećaj. Zato je od hrvatskih pisaca 
najvolio one, koji su pisali pučkim jezikom 
i uzimali.svoje sujete iz narodnoga života. 
Osim Pavlinovića, Ljubiše i Vodopića naj- 
više je volio Tordinca, Miličevića pa Ko- 
zarca, koga je i inače od svih savremenih 
hrvatskih pisaca najviše cienio. Don llija 
Ujević bio je Kumičićev prijatelj, pa je Ku- 
mičić mnogo cienio njegove narodne fraze, 
premda nije odobravao, da se u tom po- 
gledu ide daleko i da provincijalizmi zatr- 


paju pravu narav jezika. Sto dalje, Kumičić 


je sve to jače brusio svoj jezik, pa je pi- 
Šući došao na misao, da pojedine izraze 
za opise prirode, čovjeka, situacije, razgo- 
vora itd. pobilježi i pribilježi u posebnu 
knjigu _ On, koji nije nikad imao t. zv. 
»Skizzenbuch“, sastavlja pod kraj svoga 
života ovakav jedan frazarij ili kazalo po- 
najljepših pjesničkih rieči, što je za njega 
kao književnika vrlo značajno, pa je Ku- 
mičić u tom pogledu kod nas osamljen, a 
težko da bi se što slično našlo i u svjet- 
skoj književnosti. 

Da opišemo to kazalo! Vidjeli smo ga 
dobrotom gospodje Kumičić, koja i danas 
zagleda rado u njega kao pribranr skupo- 
cjeni materijal, kad treba da se posluži 
kojim biranijim izrazom. Omašna je to 
uvezana knjiga u obliku trgovačkih strazza 
s abecednim kazalom sprieda. Tu ćete naći 
n. pr. pod slovom ,d“ rieč ,duša“, pod 


slovom ,k“ rieč ,kretnje“ s oznakom stra- | 


nice, a kad tu stranicu otvorite, vidite na- 
nizanu rieč do rieči, sami sinonimi. Kod 
pojedinih rieči ima više odjela. Tako su 
n. pr. kod rieči ,govor" posebni izrazi za 
»reče“, za ,odgovori“, za ,,šapnu“ itd.; tu 
se n. pr. može čitati: ,šane, prišane, ša- 
puće, šaputa, prošapta, izlane, lane, uz- 
dahne, dahne, iztisne, proguče, pouzdahne, 
zine, odahne, odlane itd.“ Posebni su odjeli 
za efekte: za radost, žalost, srčbu, bies 
itd., posebni za krepost i opačinu, za pri- 
roduiljudski život uobće, za opis čovječjega 
lica, tiela, kretnja itd. Knjiga je dakako tek 
na pola izradjena, jer su mnoge stranice 
posve prazne, ili samo s naznakom pred- 
meta, za koji bi se morali bilježiti pojedini 
izrazi. Kad bi se ta knjina štampala, imao 
bi od nje mnogi hrvatski pisac koristi i 
dobro bi se u sgodi za pojedine opise po- 
služio. 

Da se vidi, kako to nisu bile tek ka- 
price _kakova filologičnoga čistunca, koji 
Će iz ajektacije prigrliti radije provincija- 
lizam, nego li rieč umjetno izvedenu — 
evo još nekoliko primjera za opise iz 


onoga odsjeka, gdje je tražio izraza za 
njemu toli milo more i valove. Tu se mogu 
naći ovi predikati mora; More ,kipi, vije 
se, gruva, dimi se, vrije, odbija se praskom, 
uzmiče pljuštom, pjeni se, buči, cvili, tutnji, 
nadima se, burka se, lomi se, nadimlje se, 
nadušuje, rastaka se, huče... Atributi su: 
Sinje, plavetno, plitko, duboko, mirno, 
Sjajno, uztaljeno, uspavano, bistro, pro- 
zirno, kristalno, naburkano, uzbibano, smu- 
ćeno, grozno, zelenkasto, sivo, krvavo, 
mračno, rujno ... Za valove ima vrlo liepih 
sinonima. Tamo se može čitati, da se valovi 
valjaju, rastu, dižu se, nadušuju se, pjene 
se, kipe, burkaju se, lome se, praskaju, 
srazuju se, prebacuju se, lamaju se, pljušte, 
kopaju, grnu, buče, cvile, zvone, gruvaju, 
odbijaju se, navaljuju, treskaju, tutnje, ur- 
laju, jauču, biesne, uzmiču, šume, razlie- 
vaju se, razbijaju se, uzprskuju, sustežu... 

Kako se vidi, nisu te rieči samo sabi- 
rane iz različnih pisaca, već i od njega 
samoga za pojedine slučaje spjevane. Pače 
mnoge rieči, što dolaze u opisima — 0oso- 
bito u opisima mora i obale — težko je 
i naći gdje drugdje osim u Kumičića. Ne 
smije se dakle ovaj frazarij uzeti tek kao 
leksikonska sbirka iz tudjih djela, već je u 
njemu takodjer Kumičić stvarao i mnogo 
što svoje sakovao. 


PA 


D. POLITEO O KUMIČIĆU 


Ovdje prenosimo neke ulomke iz studije 
o Kumičiću, što ju je napisao Dinko Po- 
liteo u 1. broju svoje revije ,Prava Hr- 
vatska Misao“ (g. 1903.) — dok su još 
obojica bili živi. Politeo veli: 

Evgenij Kumičić spada u najsimpatičnije 
ličnosti našega javnoga života On je jedan 
od najpopularnijih naših pisaca; a poslie 
»Urote“ i ,Kraljice Lepe“ moglo bi se 
reći: najpopularniji. Naravno, da medju 
simpatijom, koju pobudjuje kao čovjek i 
popularnošću, koju uživa kao pisac, postoji 
neka intimna,  psiholožka sveza. Ona 
svojstva, koja ga simpatičnom čine, Ku- 
mičić prelieva u svoja djela; a to je jedan 
od glavnih povoda i razloga njegove po- 
pularnosti. 

Kad sam Ka 1874-5. pohadjao zagrebačko 
sveučilište, Kumičić je bio u Zagrebu kao 
jednogodišnji dobrovoljac. Tada sklopismo 
poznanstvo, koje se malo po malo pre- 
tvorilo u prijateljstvo. Bili smo uviek skupa. 
U predgovoru k mojim ,Izabranim član- 
cima“ govorim nešto potanje o naravi 
naših odnošaja, te o uplivu, koje je na 
mene vršilo drugovanje sa Kumičićem. Ja 
sam bio pravi novajlija. Kumičić, koji već 
bijaše polazio bečko sveučilište, uvede me 
u djački život. U drugovanju s njime razvi 
se u meni ljubav za irancezkim jezikom i 
za kazalištem, dotično za dramatskom 

književnošću i za operom. Kumičić je već 
poznavao liepo francezki i svoju euro- 
pejsku kulturu pretežno crpao iz fran- 
cezkih knjiga, dočim sam ju ja pretežno 
crpao iz talijanskih. Kumičić je poznavao 
i talijanski i njemački; ali je talijansku 
knjigu prama francezkoj odviše omalova- 
žavao, a njemačku nije ljubio. Francezki 
pisci kao da su se više prilagodjivali nje- 
govoj ćudi. Njegov entuzijazam za sve, što 
je francezko, bio je neizmjeran. Sanjao je 
uviek o Parizu kao o nekoj Meki; a iz 
knjiga ga je poznavao, kao da je već u 
njem boravio. Polazeći pak bečka kazališta, 
bijaše otančao svoj umjetnički ukus, te 
kad što o našim umjetničkim i kazalištnim 
prilikama sudio vrlo strogo, a možda i 
nepravedno. U obće u prosudjivanju na- 
rodnih stvari ne imadjaše onaj samostalni, 
reći ću samonikli kriterij, koji ga danas 
odlikuje. Odviše je shvaćao i prosudjivao 
sa naočalima francezke naobraženosti. Ida 
Kotasova na zagrebačkom kazalištu pjevala 
je krasno, ali što je to prama Adelini 
Patti? — Dekoracije na našem kazalištu 
bile su u Faustu krasne; ali što je to na 
pr. prama apoteozi Margarete u bečkoj 
operi? — Divan je govornik Makanec; 
ali što je to prama Gambetti? Kumičić bio 
bi htio, da u nas već sve bude kao u 
Franceza: da naši dramatski spisatelji budu 
na visini Racina i Corneilla, da svi oni, koji 
se knjigom bave, budu barem ono, što je 
Viktor Hugo. 

Lako je dakle shvatiti, kako i koliko 
smo se razilazili u prosudjivanju dalma- 
tinskih, napose splitskih prilika. Ja sam ih 
prosudjivao odviše tiesno ; on odviše široko. 
Godinu dana prije Kumičić bijaše vršio na 
splitskoj gimnaziji službu suplenta. U Splitu 

umičićev postojani drug bio je Francez 
Vigneaux, namješten kao enolog pri onom 
vinarskom družtvu. 

Nekoliko mjeseci, pošto se u Zagrebu 
razstadosmo, primih u Zadru od njega 
brzojavku, da će biti na polazku za Split. 
Putovao je u Split, da pozdravi Vigneaux-a. 
Zašto? Htio je u Pariz, pak mu je bilo do 
toga, da se prije porazgovori sa svojim 
starim prijateljem. Već onda nije mi bilo 
težko opaziti, kao neki početak preobrazbe 
u Kumičićevim dojmovima. Putovao je 
najvećim oduševljenjem u  priestolnicu 
Francezke, ali ne da prama onamošnjim 
prilikama prosudjuje pak naše odnošaje, 
nego da proširi i učvrsti svoju kulturu, 
kako bi svom narodu što bolje koristio. 
U ovom kratkom izlelu u Split Dalmacija 
je već inače govorila njegovu srdcu. Kao 
da ju je gledao drugim okom. Bio je počeo 
onaj proces, po kojemu se je malo po 
malo u prosudjivanju prilika i odnošaja 
otresao tudjega utjecaja, a stao stvari 
promatrati vlastitim, reći ću tako, hrvatskim 
kriterijem. Ne bih htio, da me tko zlo 
shvati. Kumičić je uviek bio dobar, vatren 

i oduševljen Hrvat ; ali misao mu nije bila 
hrvatska ili da bolje kažem, kriterij mu je 
bio tudjinski. 

Godine 1878. došao sam u Beč. . 

Kumičić me je upoznao sa svim onim, 
što je liepo u Beču. Osobito smo zajedno 
posjećivali operu, u kojoj je onda pjevala 
Nilsonova. Nego puštajući sada ovo i drugo 
na stranu, najviše mi je do toga, da iz- 
taknem kako su se Kumičićevi dojmovi 
bili već sasvim preobrazili i nije mi bilo 
težko pogoditi, kako se on možda i neho- 
tice pripravlja, da bude jedna od najradi- 
nijih naših sila toli na kulturnom koli u 
javnom životu. Kumičić bijaše već boravio 
u Parizu. Njegova je duša bila puna veli- 
čajnosti i krasota trancezke priestolnice. 
Govorio je o njoj najvećim oduševljenjem 
i neprestano. Nu mjesto, da boravak u 
Parizu poveća ono njegovo razpoloženje 
u prosudjivanju naših prilika prama prili- 
kama velikoga vanjskoga svieta, djelovao 
je u sasvim protivnom pravcu. To je jedna 
od oznaka u evoluciji Kumičićeve duše, 
ili da inače kažem u sazrievanju njegovih 
nazora i razvitku njegovih dojmova. 
Ali što je time postajao naobraženiji, 
što se je njegova kultura više širila, što je 
postajala obćenitija, to je njegov Kriterij, 
ako tako mogu reći, postajao hrvatskiji. 
što je više učio hrvatski jezik i hrvatsku 
povjest, to je srdačnije i oduševljenije pri- 
Janjao uz domaće prilike, to je poznavanje 
drugih jezika, drugih knjiga, drugih kultura 
manje utjecalo na njegovo prosudjivanje 
domaćih odnošaja, to je bio samostalniji. 
Ima toliko ljudi, kojima naobrazba smeta, 
kod Kumičića je bilo protivno. Bilo bi se 
reklo, da ga naobrazba crpana na tudjim 
knjigama i na drugim izvorima, kao goni 
k narodnoj knjizi i k narodnoj kulturi. Što 
je bolje poznavao tudju knjigu, tudju kul- 
turu i tudji život, to se je više riešavao 
njihova iga i priljubljivao domaćoj pro- 
svjeti. Biti će u tom neko prividno protu- 
slovlje, ali to je činjenica. Jest, neprieporna 
je činjenica, da je domaća knjiga na Ku- 
mičića vršila veći čar i privlačiviju moć, 
što je više prodirao u duh tudje prosvjete. 
Malenkost je, ali svakako karakteristična, 
da se je Kumičić u Beču, kud i kamo više 
zanimao za moj movinarski rad, no li to 
pred 4 godine u Zagrebu. Sada je čitao 
moje članke, sada ih je pratio, sada mi je 
kadkada i pomagao. Osobe M. Klaića i Pavli- 
novića za njega su za sada imale isto 
značenje koje i za mene. Klaiću je jednom, 
mojim posredovanjem, jedan govor preveo 
na njemački jezik Meni je preveo i jedan 
članak za ,Republique trancaise“, pa mi 
ga ovdje i ondje korigirao. Gutali smo 
onda francezke članke, osobito one u ,,Jour- 
nal des Debats“. . 

Kojo) je stranci pripadao Kumičić dok 
smo bili u Beču? Odgovorit ću negativno : 
nije bio magjaron, bio je iskren hrvatski 

patriota, u kojemu se još nisu bili zaoblili 
stalni nazori o stranačkim prilikama. Bio 
je ne uz ovu ili onu stranku, nego uz ove 
ili one ličnosti, koje su za hrvatstvo radile, 
koje su se za hrvatstvo izticale. To će se 
bolje razumieti ako se uvaži, da su se 
stranačke prilike u Hrvatskoj nalazile onda 
u nekoj iazi transformacije. Stranka najkri- 
staliziranija bila je pravaška. To je, bez 
sumnje, tečajem vremena mnogo djelovalo 
na Kumičića i uplivalo na položaj, koji je 
on zauzeo kasnije u našem javnom životu. 
Transformacije, koje su se vršile u politici 
van pravaških krugova, nepovoljno su se 
dojimale njegove ćudi u mnogočem teore- 
tične i idejalne, a svakako sklone što 
ravnijim i što radikalnijim putevima. To ga 
je odlučilo za pravaštvo, od kojega je 
prešao malo po malo do najčišćega star- 
čevićanstva. Hrvatstvo identificirao sa pra- 
vaštvom, a ovo sa starčevićanizmom. 
Sasvim je naravno, da sam ja kao novinar 
najvećim zanimanjem pratio rad Evgenija 
Kumičića, koji se je, vrativši se iz Bosne, 
dušom i tielom bacio sav i na književno i 
na političko poprište. Pratio sam ga ne 
samo osobitim zanimanjem, nego i živom 
simpatijom. Nisam se uviek slagao ni 
s njegovom politikom, ni s njegovim lite 
rarnim pravcem; ali, ne tajeći načelna 
nesuglasja, ostao sam mu uviek prijatelj. 
Kao prijatelji sastasmo se ovdje u Zagrebu 
god. 1889., kad sam ja došao kao suradnik 
»Obzora“. Kumičić je već zauzimao odlično 
mjesto u našem javnom i u književnom 
životu. Nekako u ono vrieme, kad sam 
prispio u Zagreb, on je stao da uči ruski 
jezik, te sam i ovom prigodom mogao 
samo da učvrstim moje uvjerenje o glavnoj 
oznaci njegove evolucije i njegova dozrie- 
vanja. Učeći ruski jezik, Kumičić je na- 
ravno zavolio više no prije i rusku knjigu. 
Ali ako je u shvaćanju i prosudjivanju 
svega što je naše, ako je u pravcu njegova 
književnoga rada bilo još tragova tudjega 
upliva, kao da ih je poznavanje ruskoga 
jezika i ruske knjige sasvim izbrisalo. Sam 
njegov književni pravac krenuo je drugim 
putem i našao je onu pravu stazu, s koje 
je Kumičić u našoj knjizi stvorac jedne 
nove vrsti, reći ću jedne nove struke. 
Kumičićev rad u javnom životu, toli u 
saboru, koli van sabora, poznat je. U dru- 
govanju sa Starčevićem Evgenij Kumičić 
naučio je obožavati Staroga. Mogu se ne 
dieliti svi njegovi nazori o Staromu ; ali 
red je diviti se onoj čistoj, reći ću naivnoj 
obožnosti, kojom on o Starčeviću govori. 
tarčević nije za njega samo velikan, nije 
samo otac pravaške stranke, on je za 
njega div, on je kao neki narodni svetac. 
Sav politički rad Kumičića, u novinstvu, u 
saboru, u skupštinama, u družtvima udešen 
je prama naukama dra. Ante Starčevića. 
On pripada čistoj stranci prava, kojoj je 
jedan od stupova i od uresa, jer je duboko 


uvjeren, da tako služi Starčevićevoj misli 
ujedinjene i slobodne Hrvatske. Jednom 
je bio urednikom glasila još cjelokupne 
stranke prava; danas je jedan od najpo- 
stojanijih vanjskih suradnika ,Hrvatskoga 
Prava“ i predsjednik kluba čiste stranke 
prava. Radi toga često govori u njezino 
ime; često je pozvan, da je zastupa. Dva 
puta je bio zastupnikom : prvi kao biranik 
cjelokupne stranke, drugi kao čisti. Kad 

umičić piše u ,Hrvatskom Pravu“, kad 
kao politički čovjek, kao jedan od prvaka 
svoje stranke, govori u saboru, u klubu, 
u skupštinama, tada više nije onaj čovjek, 
koga upoznasmo u razgovoru ili na pri- 
vatnim sastancima. Tada je nesmiljen u 
svojoj političkoj vjeri; tada je oštar u 
samom izboru izraza. U razgovoru upo- 
znasmo čovjeka veseljaka, puna humora i 
dosjetaka, zabavna, ugladjena i fina u 
svakom pogledu. U političkoj djelatnosti 
isti taj čovjek upotrebljuje dosjetku i humor 
jedino da šiba i da izaziva veselost i smieh 
na račun svoga protivnika. Razumije se 
od sebe, da prostak nije nikada; ali je u 
navalama na protivnika žestok. U ostalom 
i u privatnom razgovoru, ako se ovaj do- 
takne političkih pitanja, Kumičić uzplamti 
i postane onaj isti nepopustljivi čovjek, 
kakav je u javnom životu. Okretan u svoni 
radu Kumičić je i vrstan agitator svoje 
stranke. Okretnost njegove ćudi opaža se 
sva i u okretnosti njegove rieči. Kao što 
je u privatnom razgovoru simpatičan, tako 
je i u javnom govoru. Govori lako, ži- 
vahno, vatreno, oduševljeno,  začinjava 
svoju rieč ironijom, a uz to mu je i glas 
mio i zvonak. Njegova je argumentacija 
kadkada možda izprekidana, kadkada možda 
odviše teoretična i odviše idealna, kadkada 
možda u političkom pogledu negativna, 
kadkada može i opravdati prigovor, da je 
netaktična, kadkada nagla i strastvena, ali 
je uviek iskrena, uviek polazi sa najdubljega 
patriotičkoga uvjerenja, uviek nas sjeća, da 
govori politički čovjek oboružan od pri- 
rode širokim umom a od svoje vlastite 
marljivosti širokim znanjem. Jest i u svojim 
političkim govorima Kumičić je kadšto 

njiževnik, kadšto romanopisac, a kadšto 
i dramatičar. | onda, kad se njegovi nazori 
ne diele, njegovi se govori ipak čitaju 
onom nasladom, kojom se i slušaju. Naj- 
manji dogadjaj, najmanju epizodu, svaki 
slučaj Kumičić umije zaodjenuti formom 
romanopisca, umije dramatizirati. Neka on 
pripovieda jedan obični dogadjaj života ili 
recimo jedan incidenat u saboru i neka ga 
pupovieda netko drugi. Pripoviedanjem 

umičića steći će novu vriednost, Kumičić 
neće stvar ni najmanje alterirati; ali će joj 
dati sav kolorit umjetnika. 

Kumičić književnik neprestano i nepre- 
kidno je napredovao. Njegov razvitak kao 
umjetnika nije bio uzporedan sa onim knji- 
ževnika. Evolucija ovoga je bila ravna. 

Nije evolucija onogu. Od prvih radova, u 
kojima se kadšto opaža upliv tudje knjige, 
u kojima Kumičić traži kadšto, kako da 
iztakne, do zadnjih podpunoma samo- 
stalnih, u kojima se od sebe iztiče, dalek 
je put možda zato baš što nije uviek ravan. 
Od socialnoga romana do historičkoga 
prelaz nije lagan, jer nije prirodan. Takova 
evolucija nije u naravi. Ipak to je evolucija 
Kumičićeva. On je taj prelaz najsretnije 
preskočio. Najsretnije za sebe i za hr- 
vatsku knjigu. ,Urota“ pravi je historički 
roman. Sa ,Kraljicom Lepom“ Kumičić je 
išao još jedan korak dalje. Tu je evolucija 
već ravna i prirodna. Tu je ona i napredak. 
Sa ,Kraljicom Lepom“ Kumičić je stvorio 
nešto nova; nešto, što nemaju ni druge 
književnosti. ,,Kraljica Lepa, nije historički 
roman: ona je roman-historija, ona je 
remek-djelo i književnika i umjetnika i 
povjestničara, spojenih u osobi otačbenika. 
a ,Urotom“ Kumičić nam je predočio 
najpotresniji momenat naše povjesti. Sa 
»Kraljicom Lepom“ najsudbonosniji.,, Urota“ 
mogla bi se nazvati: Hrvati i Beč. ,,Kra- 
ljica Lepa“ mogla bi se nazvati: Hrvati i 
im. Kumičić sada snuje roman, koji bi 
se mogao nazvati: Hrvati i Mletci. Za 
središte romana još se nije odlučio. Crpati 
će ga po svoj prilici iz XIV-tog vieka. 
Namjeravao je napisati roman iz života 
bosanske kraljice Katarine, koji bi bio 
zanimiv, kao intimni, kao obiteljski roman; 
ali nebi dao prigode, da predoči sav duh 
vremena u čitavom hrvatstvu. Zato je i 
odustao od namjere. Poslije romana, koji 
će predočiti odnošaje Hrvata sa Mletcima, 
napisati će roman, koji bi se mogao na- 
zvati: Hrvati i Budimpešta. Biti će roman 
iz savremenoga života. Radi se dakle o 
ciklusu romana, medju kojima nema ni 
književne ni umjetničke niti, te nisu 
jedan nastavak drugoga; ali su ipak ciklus, 
jer vezani auktorovom misli. Služim se 
izrazom ,romana“ radi nekoga konvencio- 
nalizma; ali ponavljam, da za ,Kraljicu 
Lepu" rieč roman nije zgodna. 

a mene KE danas glavno, da se je Ku- 
mičić sa ,Kraljicom Lepom“ uzvinuo do 
visine, koju ja zovem hrvatskom, te otvorio 
književnom svietu nov put, nov vidik. On, 
koji je u prvim svojim radovima znao 
kadšto sam sebi odstrići krila, ovoga puta 
sasvim se njima povjerio i ona su ga poniela 
visoko, visoko. Ne kažem time, da je djelo 
bez mana. | u ovom djelu Kumičić ostaje 
čovjek. Osobito historička kritika mogla 
bi inače od njega shvatiti odnošaje medju 

Hrvatima i Rimom. Ali zato se hoće du- 
boko poznavanje historije. Jest, to je hi- 
storičko, a ne teoložko pitanje. Prosudji- 
vati odnošaje medju Rimom i Hrvatima, 
kako to proizlazi iz ,Kraljice Lepe“, ne 
znači ni najmanje dirati u vjeru. Kad bi 
bi to značilo, ja bih prvi s toga gledišta 
knjizi prigovorio. Nu jedno su dogmi, 
je no je vjera, jedno je papinstvo, kao 

ristova institucija, drugo je politika rimske 
kurije. Tu politiku Hrvat | katolik neće 
nikada štediti, kad se ona u svoje svrhe, 
u našim zemljama služi izvjestnim bisku- 

ima na zator hrvatstva. Politika rimske 

urije podvrgnuta je kontroli i kritici kao 
svako ljudsko djelo. Tko da se ne klanja 
visokom umu Grgura Vll-ga? Klanja še i 
Kumičić. Kad on govori o velikom papi, 
koji je bez sumnje bio jedna od najvećih 
ličnosti svih viekova, govori sa počitanjem 
i divi se njegovim osnovama, ali o politici 
papinoj razne osobe i knjige govore svaka 
prama svojem stanovištu. Kritizovati onu 
politiku ne znači kritizovati ni vjeru ni 
dogme. Kad bi ona politika bila stvar vjere 
bila bi absolutna i vjekovita, bila bi jedna 
za sve vjekove, jedna za katolike svih 
vremena i svega svieta. 

Kumičić je sin naše Istre, rodjen na oba- 
lama našega krasnoga mora. Zato on ne 
samo da ljubi naše more, nego ga i pozna. 
To se vidi u mnogim njegovim djelima. 
To se vidi i u samoj ,Kraljici Lepi“. Nje- 
gova odanost njegovoj Istri i njezinu hr- 
vatstvu dala nam je tolike krasne te i 
poučne stranice u ,Uroti“. Od mora nam 
njegovi poleti, njegov žar, njegove provale. 

u njegovo istarsko i primorsko porieklo 
vriedi iztaći osobito kao dokaz gorostas- 
noga. napredka, što no je hrvatska stvar 
zadnjih godina učinila u Istri; kao dokaz 
hrvatskoga jedinstva Istre sa ostalim hr- 
vatskim zemljama — jedinstva u rieči, u 
prošlosti, u idealima, u ljubavi; kao zalog 
one budućnosti, za kojom svi težimo, koje 
je Kumičić kao jedan od simbola u ime 
stre i u kojoj će Istra biti faktični dio 
hrvatske države, kao što je danas po pravu. 
Istra je dala hrvatstvu Kumičića, koji je 
jedna od najznačajnijih ličnosti u našem 
Javnom životu, jedan od prvaka naše knjige, 
jedan od sretnika, koji je u ,Uroti“ i u 
»Kraljici Lepi“ i znao i umio, te spojio 
naučno iztraživanje povjesti sa svim čarima 
umjetnosti. 


F4 


JELAČIĆ BAN | KRČMARICA 


Blizu MOra* pod ledom i sniegom 
Stoji krčma mala, topla, biela ; 
Pokraj krčme minula je biegom 
Percelova uprav vojska ciela — 
Časak poslje pred krčmicu pane 
S vojskom svojom i Jelačić bane. 


Krčmarice! divlja ružo moja — 
Udvorava ban se usred zime — 
Tud je Percel prošo žedan boja... 
Ja bih rad se ogledati s njime... 
Ne bi I' htjela prokazat mu traga — 
E bi prije žedja minula ga?! 


Pitanja li! — Krčmarica vrne — 
Ko izdajstvom da se žena bavi! 
Voljela bih ispod zemlje crne 
Negledati kako nebo plavi... 
No i rječcu samo kazat tebi — 
Traži si ga! Hiti krajem! Žebi! 


Divno zboriš! | dostojno muža — 
Slavljen bane vidno smeten tepa — 
Htjedoh vidjet samo: vriedi |' ruža 
| toliko — koliko je liepa... 

Za odvjet ti evo cekin žuti, 

Čuvaj si gal Na me se ne ljuti! 


Jelačić je vranca podbo živa 
I sa vojskom odmaglio žurno... 


* Bitka kod Moora, u kojoj su Madjari hametom potučeni, bijaše 30. prosinca 1848. 
(Vidi dr. R. Horvat: Rat Hrvata s Madjarima str. 49 i isti : Najnovije doba hrvatske 
povjesti, str. 144.) 

Za čas dalj je zatutnjila siva, 

Nad Morom se nebo smrklo tmurno — 
Tu se valjda sa Percelom srazi, 

Ako nisu srotili se vrazi... 


I po ravni strašan boj se bije, 

Diljka praska, top se stišat ne da... 
Sablje sikću zrakom kao zmije — 
Ah, i svaka samrtno ujeda. 

Svud se viče: Bodi! Sjeci! Pali! 
Krvca pline ko bujice vali... 


Al i noć po ravni veće lieže 

Ko na vrele rane zavoj leden ; 
Jedni, gledaj, sa razboja bježe... 
Drugi nektar slave srču meden — 
A Jelačić s vrancem se potuca 

I na okno tihoj krčmi kuca. 


Krčmarice! divlja ružo moja, 

Da si zdravo još na ljeto staro! 

Ja sam došo teška iza boja, 

U kom svog sam dušmana poharo ... 
Evo tebi jošte cekin jedan — 

Napij mi ga: budne !' boja žedan! 


| ko vijor sjekne prema Moru, 
Gdje mu vojska na noćište pala ; 
Ali san mu došo tek pred zoru, 
A kroz san ga blieda žena zvala: 
Znaš uz koju li pobjedi cienu? — 
Divlja ruža za Percelom svenu | 


GJURO ARNOLD 

. ARHITEKTURA, PLASTIKA I SITNA UMJEĆA U DOBA ROKOKO 


Milostive gospodje i gospodjice, u prvom svom predavanju, koje je di- 
jelom bilo prikazano francuskom slikarstvu u doba rokoko, mogao sam 
radi odmjerenoga vremena nešto opširnije progovoriti samo o Watteauu i 
Lancretu. Pojimanje ženske ljepote uporedo je s evolucijom čitavoga francuskog 
društvenog života u ono doba izbijalo i u promijenjenom shvatanju i pri- 
kazivanju tipa onodobnog ženskog ideala, kako to jasno pokazuju pozniji 
francuski slikari XVIII. vijeka Vanloo, Boucher, Nattier i Fragonard. O ovima, 
kolikogod bi to bilo od velikog interesa, ne mogu opširnije ovdje da govorim, 
već ću se, nadovezujući uvijek na ono, što sam već prije razložio, odmah 
sada ukratko udaljiti od pravog predmeta današnjeg svoga predavanja, da 
kažem nekoliko riječi o tipu engleske žene u ovo vrijeme. Kod dubljeg pro- 
matranja opaža se, da upravo francuska i engleska umjetnost (ponaosob 
slikarstvo) uza sve bitne i diametralne protivštine, ipak imaju u stilu nešto 
zajedničko. 

Iza sparne atmosfere francuskog pariumiranog salona ugodnije i svježe 
nas se dojima zdravi i čisti zrak engleskoga parka. Francusko je slikarstvo 
rokokoa jedna rafinirana ekskvizitna i dvorska umjetnost, dok je slobodniji 
društveni i duševni život engleski u 18. vijeku urodio i slobodnijom umjet- 
nošću. Ne ću da se pozabavim moralističkim i odgojnim tendencijama engleskih 
tjednika (primjerice moralnih tjednika ,Tatler“ i Addisonovoga ,Spetatora“) 
i s ovima tako srodnim velikim slikarom moralistom Williamom Hogarthom. 
To je bila samo kao neka priprava. U Engleskoj je upravo u posljednoj 
trećini 18. vijeka počeo zamašni napredak u kulturnom životu. Gibbon 
je izdao svoju veliku povijest propadanja rimskog svijeta, Burke Junijeva 
pisma i svoju raspravu o biću ljepote, humorista Sterne svog besmrtnog 
Tristrama Shandya, te ćutljivi put Jorikov, Johnson svoj kolosalni rječnik, Gold- 
smith svog vikara wakefieldskog, Fielding svog Tom Jonesa, Richardson 


... * Predavanje čitano u hrvatskom ,Gospojinskom klubu“ dana 19. travnja 1907. 
Zod i prvo predavanje o tom predmetu, štampano u ,Hrvatskoj Smotri“ 1907. strana 

svoju Clarissu i Pamelu. Mi vidimo dakle zamašan kulturan rad. Dojam 
se toga rada opaža u društvenom stanju. Nije čudo, što se upravo engleska 
žena, koje je biću velikim dijelom ta čitava književnost bila srodna .uzmimo 
Richardsonovu Clarissu i Pamelu), da se, velim, engleska žena u to doba 
počela osvještavati. To osvještavanje izražavalo se u socijalnom položaju 
žene, u ukusu, a najposlije dakako i u ženskom idealu. onog doba, u idealu 
ženske ljepote. One fine nijanse ženske ljepote, kako ih nalazimo u slikama 
Reynoldsa, Gainsborougha i Romneya. čine neki prelaz iz koketne rokoko- 
dame k ozbiljnoj, zreloj i misaonoj ljepoti ženskoj, k tipičkom idealu žene 
19. vijeka. U toj engleskoj umjetnosti imamo tražiti početke moderne umjet. 
nosti, početke jednog novog ideala i tipa žene, koji više odgovara demo- 
kratskim nazorima novijega doba. 

Lijepa se Francuskinja na slikama Watteaua, Lancreta, Fragonarda, 
Bouchera i Nattiera (u ovim posljednjim kao na svršetku doba rokokoa) 
ukazuje u sjajnoj i raskošnoj društvenoj toaleti. To je i razumljivo. Ta njezin 
je svijet salon, a ona sama usrijed svega briljantnog dekorativnog ensemblea 
nije drugo nego jedan vrlo ukusan bibelot, igračka, recimo i sjajni biser. 
Pače i njezina duhovitost, njezino čavrljanje, njezino držanje, njene kretnje, 
taj čitavi dekorativni stil, proračunano je, da poluči sjajni i snažni spoljašnji 
efekt. Francuska je žena rokokoa — da nadopunimo ono, što smo već o 
njoj prije rekli — produkt jedne razvijene i ufinjene kulture njezina je lje- 
pota kao u vrućici, bolešljivo razdražljiva. Na hladnijem, razboritijem i zdra- 
vijem tlu engleskom razvija se jedna zdravija, čišća, nevinija, moralnija i 
žilava ljepota. Engleskinja se na slikama onodobnih majstora najradije kreće 
u parku, koraca najradije na zelenim rosnim poljanama. Njezin kostim nije 
kao u Francuskinje koketan i blistav, već jednostavan, praktičan, solidan i 
ukusan. U čitavoj njenoj pojavi ima neka izrazita otmenost, neko distingi- 
rano, suzdržaljivo, časno držanje, koje je odveć ponosno, da se prometne 
u pozu. Lice je od snažna izražaja, na njemu se odsijeva inteligencija, ozbilj- 
nost, jednostavnost, ukratko sve ono, što je bitno obilježje kasnije ljepote, 
ljepote devetnaestoga vijeka. To je i razumljivo. Uredjeni društveni život, 
kako smo već pomenuli, zdravo i slobodno političko stanje, zamašna lite- 
ratura i umjetnost, sve to dovelo je sa sobom, da je engleska žena postala 
prije samostalnom nego ostale njene družic: na kontinentu. Ta francuska 
je žena u vrijeme rokokoa uza svu svoju moć bila slaba robinjica, sapeta 
ružinim lancima, ona je bila jača tek radi slabosti muževlje. U engleske je 
žene naprotiv pogled slobodan, svijestan svoje vrijednosti. Taj se otvoreni, 
ozbiljni i slobodni pogled ne zadržava kod tajnovitih toaletnih sitnica, on je 
uzvišen nad sve ono fino predivo sićušnih interesa i intriga, kojima je bila 
zaokupljena nježna i dražesna rokoko-dama. Dok je u ove potonje prevla- 
davao izražaj ćutilnih slasti, to se u pogledu Engleskinje u ono doba izražava 
misaona i duhovita dubina i ozbiljnost. Visoko čelo i uzdignute vjedje kazuju 
o ozbiljnom razmišljanju i oštrom opažanju. Usko stisnute usnice govore o 
upornoj, nepokolebivoj jakoj volji. Vrlo rijetko trepti na tijem usnicama za- 

vodljivi smiješak. — | motivi su tih slika drugi. Ta dama sjedi — kako 
smo već rekli — u parku, pod visokim stabaljem i snatri, držeći u rukama 
knjigu. Ona je sva vedra i svježa, tu nema zasićenog zadaha parfuma, tu 
struji svježi šumski zrak. Lice joj je zasjenjeno velikim slamnatim šeširom, 
a ruka joj mehanički gladi velikog bernardinca do svojih nogu. Ili je vidimo 
u društvu svoje djece. Jer ona se u protivštini s Francuskinjom brine za 
odgoj svoje djece. Klikčući lebdi joj dijete u rukama. To je zdravlje, to je 
priroda. U Francuskoj su u to doba mali dječarci, male djevojčice već gospoda 
i dame, njihova napudrana kosa njihovo dragocjeno odijelo ne trpi živahnih 
igara. Njihove su kretnje odmjerene i elegantne, one nijesu neprisiljene, već 
gracijozne i naučene. U Engleskoj ne vlada odgoj steznika. Engleska su djeca 
djeca prirode, i tako se ona po toj prirodi i igraju. To je u glavnom ka- 
rakter_ engleskog života, kako se odrazuje u umjetnosii. 


* * * 


Hoćemo li sada, da u glavnim crtama kažemo nekoliko riječi o arhi- 
tekturi rokokoa, treba da sebi u kratko ponovimo, što smo već rekli o 
političkom i socijalnom ondašnjem životu. Poslije smrti Louisa XIV. nastane 
potpuna reakcija. Filip Orleanski, koji je preuzeo vladu, bio je čovjek van- 
redno živahna duha, snažnog i ćutilnog značaja, slavičan i pripravan da učini 
i najgore i najbolje. Taj bi čovjek bio možda u sredjenim i normalnim pri- 
likama postigao zamašne rezultate, ali kako ga tada nije ništa sprečavalo, 
morao se nužno podati bujici raskalašenog bezumlja. Iza pobožnog Versail- 
lesa postao je Paris opet središtem i prijestolnicom, a u Palais Royalu bu- 
čale su opet mahnite orgije. Uzbudjeni društveni život, koji se prije zaustavljao 
i pridušivao pred pietizmom vladajuće kuće, obuze u to vrijeme razvezanih 
obzira i spona sve dvorske krugove, a na dvoru samom kao da je bilo sre- 
dište sve te vrtoglavice. U to se vrijeme javljaju pustolovni planovi i spe- 
kulacije, koje su išle za tim, da poprave sasvim propale državne blagajne. 
Nešto se moralo dogoditi, da se stavi novac u promet. Država se s koje- 
kakim pustolovima upušta u smjele spekulacije, njezin se kredit zlorabi za 
osnivanje kojekakih dioničarskih društava u svrhu eksploatiranja velikih rav- 
nica misisipskih. Tako proteče — kad su isprva ta poduzeća dobro prospe- 
rirala — francuskim, osobito pariskim društvom golema sila novaca. Na 
neko je dakle vrijeme bilo novaca kao blata. Dakako da je to sa sobom 
dovodilo želju, da se to blagostanje dokumentira novim nekim vedrim, gra- 
cijoznim stilom. Kako se taj stil — rokoko — razvio u glazbi i slikarstvu, 
to smo u prvom predavanju kušali ocrtati, sada nam preostaje, da kažemo 
nešto o tom novom stilu u arhitekturi, plastici i u sitnim umjetnostima. 

Mi se ne ćemo zadržati kod tako zvanog regence-stila (stila u vri- 
jeme vlade Filipa Orleanskog), kojemu je glavni zastupnik slavni arhitekt 
Gille-Marie Op den Oordt ili Oppenort. Taj je stil samo kao neki prelaz 
iz renesance i baroka u pravi rokoko. 

Za bolje razumijevanje glavnih karakteristika tih stilova, kazat ćemo o 
njihovu biću nekoliko riječi i to na jednom lapidarnom primjeru, na jednom 
stolu, pokazujući, kako se taj u tim stilovima mijenja. Promatramo li pozorno 
ta četiri primjera, vidjet ćemo, da stol u stilu renesanse izrazitim isticanjem 
onoga, što on treba da snosi, sa svojim izrazitim nogama i formama najbolje 
izražava konstruktivni princip. U stolu iz baroknog stila vidimo, gdje pomalo 
nestaje te stroge gradje. tu opažamo, gdje se u formu noge već uvlači neki 
zavoj, neka oblina, da se javlja ornamentika i dekorativni ukras. U stolu 
iz dobe regence uporišta noge su sasvim nestalne, drhtave, pače i zabat je 
već nemiran i uzbunjen. Ipak karakterizira taj prijelazni stil još uvijek jasno 
odijelivanje podnožja i gornjega dijela. U doba rokokoa to je odijeljivanje 
sasvim iščezlo. Podnožje i zabat stopili su se u jedno, a sve se kao ras- 
plinulo u neke prpošne i neke smjele linije, u neke koketne ornamente, iz 
kojih je iščeznuo i posljednji trag kakove konstruktivne i svrsi shodne ideje. 

Taj novi stil izbija u Francuskoj g. 1725. Najizrazitiji je umjetnik toga 
stila Aurčle Meissonier, koji se smatra obretnikom specifičnih rokoko-forama. 
Te se nove forme ukazuju gotovo isključivo u unutrašnjoj dekoraciji kuća 
i u sitnim umjetnostima, u umjetnom obrtu. Za spoljašnju arhitekturu ne 
obretaju se nikakvi novi struktivni elementi. Za spoljašnju arhitekturu znači 
dakle rokoko povratak k jednostavnosti, neko osvještavanje, koje osobito 
kasnije nastoji, da se čim snažnije istakne kontrast izmedju sasvim trijeznom 
i jednostavnom spoljašnošću i sjajnom unutrašnjom raskoši. Rokoko-stil 
prema tome dakle nije nikakvi izraziti gradjevni stil, on je tek umjetnička 
forma za dekorativne umjetnosti, koje u to doba idu svojim posebnim sta- 
zama, slaveći najveće triumfe. 

Što se u glavnom tlocrta kneževskih palača i dvoraca u vrijeme rokokoa 
tiče, mora se reći, da su u tom pogledu odlučivali isti momenti kao i u 
vrijeme baroka. Za fasadu se zahtijevala ,otmena jednostavnost“. Tako su 
prijašnje bujne i raskošne forme baroka postale sada mekše, gracijoznije i 
blaže. U to vrijeme nalazimo pače i jednostavni i mirni klasicizam, koji se 
izrazuje u lijepim i plemenitim oblicima horizotalnih korniža i u bogatim 
srednjim risalitima, balkonima i terasama. Na srednjem se risalitu često u 
smjelim zavojima uzdiže i zabat sa kneževskom krunom i grbom. Tako u 
spoljašnoj arhitekturi u ovo doba nema izrazitih obilježja rokokoa. Prave 
se njegove forme ne nalaze u spoljašnjosti u velikim linijama, već u sitnim 
ornamentalnim detaljima, u okvirima portala, prozora i na pilastrima. U 
glavnom je dakle spoljašnja arhitektura u vrijeme rokokoa hladna, jednostavna 
i priprosta. 

Tek svojom unutrašnjošću poprimaju te gradjevine svoju umjetničku 
vrijednost. Tu izmjenjuje rokoko nekadašnju pompoznu raskoš nekom 
koketnom i prpošnom gracijom, u kojoj se izražava neobuzdano, ali uza sve 
to elegantno i uzbunjeno životno veselje i vedri neki sjaj. 

Već u vrijeme baroka i regence-stila bile su zidne plohe dijeljene 
pilastrima i okvirima. Tu razdiobu poprima i rokoko. Ali struktivna gradja, 

snažne i masivne prečke baroka bivaju sada nježnije, gracijoznije, poprimaju 
najposlije same kao neki organički život tijem, što se rastvaraju u neku 
sasvim osebitu ornametiku, koja nije ni ornamentika lista, vrvce ni figure, 
već neko doonda nepoznato rasplinjivanje forama. 

U tome se jasno izražava čitav stil te epoke, jer u svim prijašnjim 
stilovima bio je ornamenat tek neki struktivnoj gradji podredjeni ukrasni 
dodatak, Ali ovdje se taj ornamenat ukazuje kao samostalan organizam, koji 
prevladava sve struktivne elemente. U njegovim se mirisnim, dražesnim i lakim 
ukrasnim formama gube pače i arhitektonski motivi. Čini se, da je osnova 
toga ornamenta neka podatna tkanina, koja se u plohu razastrla nekom 
sasvim osobitom valovitošću školjke s njenim redovima bisera i s njenim 
zupčastim okrajcima. Ili se opet u udubinama zgnječila, izlazeći smjelo preko 
- okrajaka i gubeći se u najnježnijim reljefima. U tom je ornamentu osobito 
dražestan neki živahni naturalizam. Iz ornamenta rastu dugi listovi šaša i 
prate ili okvir, ili ulaze direktno u školjku. Ili se opet iz školjke vije cvijeće 
u dražesnim kitama kao lake, nježne girlande ili grančice s lepršavim cvje- 
cima, što se sve onda u rpu zguštava i ovija oko okvira. 

To sve čini na nas dojam neke čarobne i fantastičke formalne gradje. 
Neobuzdana mašta umjetnikova, vanredno lako i neprisiljeno stvaranje, koje 
se odaje u tim ornamentima, nuka nas, da se _ poklonimo i zadivimo toj 
umjetnosti. Taj rokoko-ornamenai nosi na sebi sve oznake genijalne neke 
improvizacije. Ti svi gracijozni uvojci i zavojci nastaju direktno u onom času, 
kad se masa (sadra) nanosi na tlo. To je i posve razumljivo, jer rokoko 
ne dopušta ponavljanja i mekaničkog reproduciranja. Tu nema ni pravila ni 
zakona. Sve se ukazuje kao neposredno i impluzivno nastajući produkt jedne 
žarke, hirovite, kapricijozne i prebujne mašte umjetnikove. A ipak je uza sve 
to ta nepravilna genijalnost samo prividna, jer rokoko kao i svaka druga 
sredjena umjetnost ne trpi u sebi ništa tudje. Sve su njegove pojedine forme 
stilistički posve jasne i odredjene. 

Taj ornamenat dakle sasvim vlada onim okvirima na stijenju. Linije se u 
okvirima uvijaju i izvijaju u najsmjelijim zavojima, zahvataju se gore, za- 
hvataju se dolje, ili se opet u sredini skupljaju u ornamentalne skupine 
tijem, što se pojedini profili linija na svojim okrajcima razmotavaju i direktno 
upliću u školjke i u cvijeće. 

Okvir prema tome nije više struktivna ograda ornamentu, već je s njim 
potpuno srašteni dekorativni motiv. Nutarnje omedjene plohe ostaju najčešće 
glatke, a kad su ukrašene, dobivaju trofeje, embleme ili figuralni ukras. 
Samo se manje plohe prepredaju mrežastim rešetkama i rozetama. 

Od te je neobuzdane bujnosti sasvim prirodno moralo nestati simetrije. 
Sada biva ono pravilno, što nije simetrično. Ali opet u toj diametriji vlada 
neka odredjena groteskna ravnoteža. 

U glavnoj dispoziciji dekorativnih ukrasa mjerodavni su sada obziri na 
slikovito i plastično raščlanjivanje. Samo u velikim i svečanim dvoranama 
nalazimo u vrijeme ovoga stila dekorativno razmještene pilastre i stupove. 

U manjim sobama vladaju samo okviri na zidovima. Oštri se okomiti kutovi 
gotovo u svim sobama i dvoranama zaobljuju. Zidne se plohe prekidaju 
vratima i zrcalima, prozorima i slikama (koje su svagda postavljene u smjeru 
glavne osi). Oštri i izraziti prijelaz stijene u strop sve više iščezava. Tako je 
sam strop u uskoj svezi s tim bujnim ornamentima. 

U tome je dakle milieu-u sve živo i lepršavo. A ipak su sve te dvorane 
mirne i otmene. To dolazi od svijetlih i kao viljevina blijedih tonova boja, 
kojima su te dvorane obojene. Od te se bijele osnovne boje ističu svijetli, 
srebrni i zlaćani ornamenti, i naturalistički kolorirani cvjeci. 

Taj je dakle stil vladao u Francuskoj od 1725.—1750., a u Njemačkoj 
do 1775. Kao arhitekti najznatniji su njegovi reprezentanti: 

Robert de Cotte (Paris 1656.—Passy 1735.). On je već u vrijeme 
Ljudevita XIV., dakle u vrijeme cvata regence-stila, zajedno s Harduin- 
Mansartom radio oko uredjivanja soba Ljudevita XIV. i gospodje Maintenon 
u dvoru versaljskom. Od njegovih većih djela spominjem veliku dvoranu i 
galeriju u Hotel de Toulouse u Parisu (danas Banque de France). — Aurele 
Meissonier (Turin 1693.—1750. Paris) u svojim radnjama nastavlja tradicije 
posljednje barokne epoke talijanske, dakle stil jednoga Bibiene i Stupinigia. 
Od njegovih su radnja važne glavna fasada St. Sulpice i Hotel Brćthous. — 
Germain Boffrand najvećma se istaknuo u dekorativnom uredjenju palače 
Hotel de Soubise. 

U Njemačkoj je zastupnik rokokoa (koji se ovdje prometnuo u tako 
zvani Zopistil) Georg Wenzeslaus von Knobelsdorf (1699.—1753.) genijalni 
arhitekt dvorca Sansouci. Tu se Knobelsdorf finom intuicijom podao sasvim 
francuskom rokokou tako, kao i njegov vladar Fridrik Veliki što je bio 
prožet francuskom kulturom. Druge su njegove radnje dvor šarlotenburški 
i potsdamski. — Najsnažniji i najindividualniji arhitekta njemačkog rokokoa 
bez sumnje je Balthasar Neumann (1687.—1753.), koji je u dvoru Bruch- 
salskom postavio zamjeran i sjajan dokumenat njemačkog rokokoa. 

U drugim zemljama se u to vrijeme ne ističe nigdje snažniji interes za 
ovaj stil. Italija je u svom baroccu imala i čuvala neke vrsti narodni stil. 
Nizozemska ima svoj osebiti stil, usko vezan s bićem narodnim i s tradici- 
jama velike umjetnosti svoje u 17. vijeku, a Engleska se prema tom novom 
stilu držala veoma skeptično. 

Što se skulpture u vrijeme rokokoa tiče, treba reći, da skulptura u ono 
doba polazi za tim, da postigne isti onaj dojam, kojega je 100 godina prije, 
kad je u Italiji najbujnije cvao barok, htio da svojim skulpturama postigne 
Bernini. Sada se kao onda ide za tim, da skulptura postigne dojam slike. 
Gledamo li reljefe Pierre Monnota (1660.—1733.) u prekrasnoj mramornoj 
kupelji hesenskog landgrafa Karla IX. u Kasselu, opazit ćemo, da su ti 
reljefi samo svojim materijalom i svojom tehnikom skulpture. Po čitavom 
svom duhu i shvaćanju oni su slike. Crte se tijela gube u neizrazitosti, a 
forme teku jedna u drugu meko i neopaženo. Ljudski oblici gube svoju 
plastičnu samostalnost. Mjesto snažnih i oporih baroknih figura, nalazimo 

ovdje elegantna i živahna bića vanredno nježnih uda. Iz baroka se u tu 
umjetnost sačuvala samo titrava nervoznost uzbudjenih udova. Ali ni ti afekti 
nijesu više izražaji moćne kakve snage i strasti. Tu se odaje parfumovana 
atmosfera ondašnjeg društvenog života. | tako dolazi, da se primjerice na 
Monnotovim skulpurama bliži Bako Ariadni nekim gracijoznim menuetnim 
korakom, a na drugom reljefu Diana elegantnom nekom plesnom pozom daje, 
da je Akteon zateče. — | ,Venera“ Jean Baptista Lemoyne-a 1704.—1778.) 
nosi na sebi sve znakove rokokoa. I tu meke, gracijozne linije, i tu opet 
neko vedro, lako lepršanje i uzvisivanje nad sve zemaljsko. Tu nema traga 
kakovoj ozbiljnosti, sve je tu vedro i bezbrižno. — Iste karakteristike nose 
na sebi i skulpture Jean Baptista Pigalla (1714.—1785.). 


Spomenemo li još Raphaela Donnera i njegov suptilni studenac na 
bečkom Neumarktu, to smo tim spomenuli najsnažnijeg njemačkog kipara 
rokokoa. 


Predjemo li sada na sitne umjetnosti, treba da u prvom redu kažemo 
nešto o porculanu. Tek u porculanu našao je rokoko onaj materijal i one 
dimenzije, za koje je bio odredjen. Sitne umjetnosti i umjetni obrt sa svojom 
izrazitom dekorativnom tendencijom pravi su izražaj rokokoa. Mi smo 
opširno govorili o Watteauu kao slikaru. Sada treba da u svezi s dekorativnim 
umjećem kažemo nekoliko riječi o njemu kao o dekorativnom umjetniku, 
kao ornamentisti. Njegovi prekrasni paneeli u velikoj i u maloj ,singeriji“ 
dvorca u Chantilly-u pokazuju nam sa svojim zgodnim majmunskim prilikama 
svu duhovitost i svu rafiniranu dekorativnu finesu onoga doba. Uz to je 
Watteau prvi, koji u svojim dekorativnim djelima uvodi kineske motive. 
U ono doba dakako još nitko nije ni slutio, od kolikoga će utjecaja u 
19. vijeku biti upravo za francusku umjetnost japanska i kineska kultura. 
Kad su prve vijesti stizale u Evropu o onom zamjernom stupnju, na kojem 
se već onda nalazio kineski državni i duševni život, počne življi interes za 
tu udaljenu kulturu. 


S druge strane su se u tom sitnom umjetnom obrtu isticali i kipari, 
koji su umjeli, da upravo tim malim i sitnim porculanastim figurama udahnu 
neki vanredan i živahan izražaj. Kao materijal bio je porculan u ono doba 
u Evropi prilično nov. Svojom je čistom bjelinom sasvim odgovarao svijetlim 
tonovima i bojama rokokoa. Jedan tako nježni stil kao rokoko, čija je 
domena bila upravo mali kabinet i mirisni boudoir, morao je bez sumnje 
prigrliti taj materijal, koji sa svojim sitnim tvorevinama postizava tako moćni 
dojam. Osim toga je i biće samoga materijala izvrstno pristajalo biću rokokoa, 
jer se porculan dao lako prilagoditi u one zavojite i zakučaste ornamentalne 
forme. 


Prodjemo li danas kojom zbirkom ovakih starih rokoko-porculana, bili 
oni iz Savresa, Nymphenburga, Ludwigsburga, Hochsta ili Meissena, a zanesemo 
li se mišlju u ondašnje doba, onda nam se te mrtve i šutljive figure ukazuju 
kao neki echo du temps passe. Za naše je moderno bučno doba upravo u 

slikarstvu, glazbi i literaturi karakteristična čežnja za dohvatanjem i poluči- 
vanjem ovakih nježnih i suptilnih rokoko-dojmova. To je neka delikatna čežnja, 
koja se moćno budi, kad ispred naših ćutila prostruji i najnježniji zadah od 
pariuma toga ancieniteta. Ta delikatna i koketna čežnja izražava se u naše 
doba u slikama Konstantina Somoffa, Heinricha Vogetera, ona struji u onim 
prekrasnim, na način rokoko-ornamenta stiliziranim ritmima d' Albertove 
ljupke opere ,Die Abreise“, ona je najposlije našla svoj izražaj i u literaturi u 
Bahrovom ,Krampusu“. Ta se čežnja budi, kad gledamo iza staklenih vitrina 
taj stari rokoko-porculan, koji je čas pustopašan i gracijozan, čas smion, čas 
pompozan i svečan, čas precijozan i ljubezan, čas opet nježan i kao lako 
melankoličan, kao sitne pjesme pjesnika anakreontskih onoga doba. 

Promatramo li mi sve to uz živu želju, da shvatimo značaj i značenje 
svega toga, odigrava se pred nama jedna kulturna simfonija. U toj porcu- 
lanastoj umjetnosti izražene su na najrazličniji način sve predodžbe, sva 
nagnuća, sve najnježnije nijanse u ukusu jedne kulturne epoke. Te su figure 
kao neki gracijozni mikrokozam. A kao u zbiljskom svijetu — u velikom 
makrokozmu — tako su i isto u ovom malom svijetu razni motivi. Idile i 
pastorali, ditirambi životnom veselju, ples, flirt i alegorija. Carneval de 
Venise, gracijozne venecijanske komedije Gozzijeve, talijanska commedia 
de I'arte, sve ovo našlo je ovdje svoj pendant. Tu su intrigani Pantalon i 
Colombina, tu su figurine s igraćih karata, tu su krabulje i mnogo drugo 
koješta. | romantični udaljeni istok igra ovdje veliku ulogu. Kao što se u 
onodobnoj literaturi rado govori o udaljenim krajevima, o dalekim narodima, 
koji su tamo negdje iza Turske, o princu Herakliju i o mjesečevu gradu 
Carigradu, tako nalazimo i u ovim porculanastim figurama fantastično 
odjevene ljude, Kineze s perčinom, španjolske plesačice, talijanske gajdaše, 
viteške Poljake, crne Arape i muslimane iz tisuć i jedne noći sa sabljama 
demeškinjama i s ogromnim turbanima. U to nekako sumnjivo društvo ulaze 
onda razni staleži i cehovi, koje u to vrijeme u Njemačkoj majstor Chodo- 
wiecki tako oštro i zgodno radira. Svi oni motivi, što smo ih u slikarstvu 
kod Watteaua, u glazbi kod Couperina spomenuli, vraćaju se i ovdje: | tu 
cvate i miri blažena zemlja Arkadija. I tu se gizdavi pastir sprema na ples; 
bog Pan puše u frulu, a pastiri i pastirice se uhvatile u kolo. Ti motivi 
ulaze i u literaturu. Da spomenemo samo njemačku. Gessner, Jacobi, 
Giinther, Hagedorn, Voss, Gleim i mladi Goethe u leipciško doba, kao da 
su u svojim pjesmama živi odraz toga porculanastog svijeta. Iz porculanastih 
umjetnina Gravelota, Moreaua, Meila, Storcka i Kandlera možemo opet 
s druge strane isto tako lijepo shvatiti koketnu filozofiju gracija, kao i iz 
besmrtne Wielandove ,Musarion“. 

Nije samo Francuska u to doba jedini elizij galanterije. Možda je rokoko 
u tom smjeru još bujnije cvao u Saskoj, gdje je u Meissenu, iz glasovite 
porculanske manufakture, izašlo toliko remek-djela. Johann Joachim Kindler 
je u ono doba modni skulptor saskog dvora. On je u svojim figurama 
ovjekovječio tip onodobne ,grande dame“ rokokoa. U smjelim zavojima 

izdjeljava on moćne krinoline, prekrasno ih koloristički niansirajući, i postizava 
tijem onaj toliko traženi ćmail cloisonnć. | 

Taj je stil tako zvani stil vieux saxe. Meissensku ,grande dame“ 
zamjenjuje manufaktura Nymphenburg kraj Miinchena iipom ,mondaine“, 
koja je u mnogočemu živahnija i veselija. Upravo taj tip sasvim odgovara 
tipu Watteauovu. U nimfenburških je figura neka drktava vibracija, one 
užurbane hitaju smjelim zamahom svojih povlaka. Na usnama im podrktava 
neki gracijozni i pustopašni smješak, a sve ih okružava neki neiskazani 
zavodljivi esprit i charme. Taj se nimfenburški irou-firou povraća u najnovije 
naše moderno doba čudnom nekom asocijacijom predodžbi u ženskim impre- 
sijama Desjeanovim, de Feursovim i Troubeckojevljim. 

Uz tu ekskvizitnu i par exellence rokoko-umjetnost porculana javljaju 


se u ono doba i razne druge grane sitnih umjetnosti. Osobito se brižno 


goji tekstilna umjetnost i vezenje. Prekrasni gobelini sa svojim grandioznim 
slikama, nježne svilene tapete pokrivaju već u to doba u kneževskim 
palačama bijele i bojene stijene. | zlatarski i srebrnarski obrt nalazi u novim 
dekorativnim nastojanjima zahvalno polje. U to je vrijeme, kako smo 
spomenuli, osobito karakteristično zanimanje za razne eksotične forme, 
kineske bibelote, japanske lakovane predmete. To dovodi sa sobom osobito 
razvijenu umjetnost intarzija, a kazuje se osobito moćno u mobiliaru. Stolovi, 
stolci, ormarići, ure ne kazuju samo onaj već pomenuti zavojiti i bujni 
dekorativni i ornamentalni stil, već nastoje, da sve ravne plohe po mogućnosti 
zaoble i umekšaju. U cjelosti se može reći, da su upravo u ono doba rokokoa 
sav umjetni obrt i sve sitne umjetnosti bile na vrhuncu svog razvoja, na 
svome savršenstvu. 


DR. ARTUR SCHNEIDER, 


I za ovaj sastavak vrijede ista ona načela, što sam ih razložio u dodatku prvom 
svom predavanju. Tako evo i ovdje napominjem ona glavna djela, kojima sam se služio 
u izradjivanju toga sastavka. 

Robert Dohme: Barock- und Rococo-Architektur. 3 Bde , fol. Berlin, E. Wasmuth 1892. 

Cornelius Gurlitt: Geschichte des Barockstiles, des Rococo und des Klassicismus 
in Belgien, Holland, Frankreich, England. Stuttgart, P. Nefft 1888. — Geschichte des 
Barockstiles und des Rococo in Deutschland. Stuttgart, P. Neff 1889. nn 

K. O. Hartmann: Stilkunde. Leipzig, G. J. Goschen 1903. (Po ovom je djelu 
izradjen većim dijelom čitav odsjek o arhitektnri.) . 

H. Hirtk und E. Basserman- Jordan: Der sch&čne Mensch in der Kunst der Neuzeit. 
Miinchen und Leipzig, G Hirth 1902. 

A. Lambert und E. Stahl: Das Močbel. Stuttgart, J. Hoffman s. a 

Georg Lehnert: Das Porzellan. (Ill. Monograpnien, hrsg. von H. v. Zobeltitz, 
Bd. 6), Bielefeld und Leipzig, Velhagen und Klasing 1902. . 

Felix Poppenberg: Bibelots (osobito odijeljak Aus dem Porzellan-Sikulum). 
Leipzig, J. Zeitler 1904. 


19. SVIBNJA 1907 


Ko Petrarka Loru jutros sam te snio 
U okviru drevnog pobožnog portala, 
Zastava ti djačka iznad glave sjala, 
O, to nije sanak, ludi sanak bio ! 


Prognanik u pučkoj rulji sam se krio, 
Suza mi je krišom na rukave pala, 

Kad su grička zvona od sreće zaplakala 
| studentski barjak s kalpakom se vio. 


Ti u crkvu, ja — ko prosjak kunjah vani, 
Jer me svaki pandur mogo uhvatiti . . . 
Ko četrdes'tosme grozni su nam dani ! 


Slobodan je Hrvat sve to teže biti, 
Zato tužan lunja tudjim tlom bez puta, 
Kao zvuk od zvona kad kroz šumu: luta. 


A. G. MATOŠ 


GIOSUE CARDUCCI 


Književna studija 


i&lI. GIAMBI ED EPODI I RIME NUOVE 


Političko-satiričke pjesme Carduccieve, ispjevane od g. 1867. do 1872. 
nošahu naslov Decennalia. Sada se nalaze sakupljene u knjizi Giambi ed 
Epodi, a pridodane su im i neke druge pjesme do g. 1879. 

Prvi začetak tih oštrih satira treba tražiti iznajprije u ćudi i karakteru 
samoga pjesnika : Carducci posjedovaše snažan um, kadar, da se hrani naj- 
težom naukom, koja mu se brzo pretvaraše u vlastitu krv i sok. Njegova 
mašta bijaše silna, a opet ne poznavaše uzde. Kod njega bijaše željezna 
volja i jako ustrpljenje za nauku. Kada tim svojstvima dodaš duh žestok, 
naprasit, razdražljiv, neumjeren i u ljubavi i u mržnji, koji se bunijaše proti 
svakom nasilju i premoći, a rado se _podavaše razlogu i čuvstvu : Mrzitelj 
svake podlosti i nepravice, rado se pridruživaše svakom pokretu, gdje mu 
se činilo da ima plemenite ideje. Zametak je ubio u naravi, a prigodu mu 
pružiše nove prilike. Sam Carducci piše o tome: ,Iipak trpljasmo sve ovo 
i drugo bi bili, nakon toliko dokaza svoje snage, nakon toliko sjajnih obe- 
ćanja, nakon toliko iščekivanja, nakon tolikog brzog i tajinstvenog istrošenja 
tolikih milijuna, što ih kano valovi progutaše Rat i Mornarica, da su nakon 
diktature od pet godina umjerenjacf pobijedili g. 1866. Ali nam pobjednici 
kod Castelfidarda dadoše Custozzu, a pobjednici kod Gaete darovaše nam 
Vis... Sve je lako popraviti, ali sramotu nikada. A tih godina Italija na- 
puni se sramote: ta se sastojaše najviše u nepouzdanju i preziru same sebe 
i nepovjerenju i preziru drugih naroda . . . Usred takvih dogadjaja i osje- 
ćaja spjevah ove pjesme, i one ne idu dalje od godine 1872. A da novih 
sastavljam, ne ćutim podražaja; i to radi tri razloga: 1. Ujedinjenjem čitave 
Italije ispuni se ideal moje narodne politike, i time završi se lijepo legen- 
darno doba narodne demokracije. 2. Izbornom preinakom postignuto je, ili 
skoro je blizu, da se postigne, drugi ideal moje demokratske politike, sveopće 
izborno pravo; i time demokracija, dapače čitav narod ulazi u fazu agitacije 
i evolucije, kada je od potrebe i obilno proze, makar gore, a nipošto poezije. 
3. Poezija kao ona u jambima i epodima, ne vrijedi nego za jedan perijod, 
i to kratak, života, u koje doba umjetnik ćuti i utisne historički čas, koji 

brzo izbjegne, a njemu je bilo simpatičan bilo antipatičan: Prošavši taj čas 
kad bi se umjetnik silio, da zaogrne formom ono, što promjenljivim raz- 
vojem dogadjaja i osjećaja nije ostalo istom pojavom niti ga on shvaća više 
onom istom energijom, umjetnik ne bi u istinu to više bio, već bi se jedino 
stavljao u njegovu pozu, a svršio bi, da bi postao imitator i karikaturista 
samog sebe.“ (Confessioni e battaglie str. 150, 151, 152 i 153). 

Još je jedan povod bio žestokih navala na vladu : Htjeli ga premjestiti, da- 
pače ga stavili pod istragu, obustavili ga od predavanja i plaće, a to što je 
javno branio svoje republikanstvo. Kasnije se je približio monarkiji, i to 
usljed unutrnjeg duševnog procesa, ali ga je onda to progonstvo bilo razjarilo 
i on tek tada počeo šibati lijevo i desno. 

Giambi ed Epodi su pjesme čisto političke naravi i od časovitog dojma, 
te imaju malo važnosti za tudjinca. Pa opet su i sa umjetničke strane sla- 
bije, jer su više plod srdžbe nego li inspiracije. Svakako iz njih govori ve- 
ćinom pretjerani strančar, te napada sve bez obzira i milosrdja. U ovim je 
pjesmama uskrsnuo dječak iz djetinjstva : Pjesnik je ne samo republikanac, 
nego i jakobinac, kojemu je ideal revolucija od g. 1793., to jest potpuno 
demokratički sustav. Njemački kritičar Karlo Hillebrand podvrgnu oštroj kri- 
tici Carduccieve političke pjesme ovoga niza, premda ga je inače uzvisivao 
kao pjesnika, i to ne vrijednost pjesama već njihov smjer. Carducci je sam 
kasnije priznao, da su mu nazori bili pretjerani. Začudno pak izgleda, što 
se u izdanju Vuove Poesie g. 1875. nahodi kao uvod Carduccievim pjesmama 
Hillebrandova kritika. A taj uvod, dok u zvijezde kuje pjesnika, kudi oštro 
smjer nekih pjesama, i kao da teži da uništi neugodni dojam one pretjerane 
revolucijonarne, ili kako je neiko u Italiji prozva, poezije. Pošto je Carducci 
dopustio, da se Hillebrandova kritika uvrsti kao uvod pjesmama (u prijevodu), 
to izgleda, kao da je i on u sebi ćutio opravdanost opazaka i prigovora 
njemačkoga kritičara. Tad već bijaše prestao pisati oštre ove jambe i epode, 
a k tomu // canto dell' amore (Pjev Ljubavi) kasnije dodan ovoj zbirci, do- 
kazuje, da se je u njemu već zbivala evolucija u mišljenju. 


+ 


»Carduccieva poezija od 1871. do 1873. tako je jedra mislima, bogata i 
bujna slikama, toli raznolika predmetima i formama, toli puna kolorita i 
intonacije, da je jedva naći pjesnika modernog u prošlom vijeku talijanske 
književnosti nakon Leopardia, koji bi toli savršeno bio spojio sve te prednosti. 
Od satire sad političke, sad gradjanske, sad književne, uvijek bijesne poput 
narodnoga suda, prelazi, kao da to nije njegov posao, da pjeva o ljubavi 
s fantazijom skoro vedrijom od grčke umjetnosti. Od idile, što no te očarava 
poljskim mirisom, tišinom i zdravim trudom seljaka, eto ga na lirsko-epsku 
baladu srednjeg vijeka ; nakon historičke ode, gdje žigoše žigom sramote 
zlodjela kraljeva i kukavštine naroda, pjeva živo i iskreno prirodu, kako je 
shvatahu i ćutahu pogani. Njegov je izraz čas plebejski, trivijalan, aristofanski 
a zatim obradjiva najaristokratičnije forme poezije. Ispjevati u malom razmaku 

vremena A certi censori i Primavere elleniche, Idillio Maremanno i Sui 
campi di Marengo, Versaglia i sonet Al bove, dokazivaše istinitu snagu i 
veličinu, što je posjedovaše um Carducciev, kako to neki bijahu i naslutili.“ 
Tako Chiarini prikazuje rad Carducciev te dobe u studiji Od Levia Gravia 
do Novih Barbarskih oda. 

Carducci bijaše na domaku slave i umjetničke savršenosti. G. 1873. 
izadjoše Nuove poesie. To je bio zadnji top ispaljen, da se pjesnik nametne 
svima. Stalo se pisati o njemu ne samo u ltaliji, nego i u tudjini.  Krasne 
studije o njegovom dosadanjem radu napisaše Nijemci: Karlo Hillebrand, 
Adolf Pichler i Karlo Thaler. Njihove se studije nahode pred pjesmama u 
drugom izdanja Novih Pjesama (1875. u talijansknm prijevodu.  Vadim iz 
Hillebrandove studije ovo (po talijanskom prijevodu):  ,Giosuč Carducci 


(kroz više godina podpisivao se Enotrio Romano) bez dvojbe je najznamenitiji 


pjesnik, što ga je Italija dala nakon smrti Leopardia : dapače, usudjujem se 
reći i više, Evropa, nakon smrti Heinea, nije vidjela njemu ravna pjesnika ; 
pa i sjajna zvijezda zapada, Bret Harte, ublijedjuje pred ovim sjajem . . . 
Carducci ima više žica na svojoj liri, i tko se zasiti cinizma, ma bio u lijepoj 
formi i koloritu, ne treba mu nego okrenuti stranicu, da si osladi oko u 
najugodnijoj idili, da se nauživa u najsladjoj elegiji: Čisto klasički osjećaj, 
jak kano miris polja istom prokopana ralom, ćutiš u divnom sonetu Volu ; 
u Razgovoru sa stablima ćutiš divan spoj ljudskoga čuvstvovanja sa prirodom 
kao što ćeš naći kod Goethea. Slika, kako dvoje dragih šeta za kiše po 
grobištu u Grčkim proljećima, tako je puna pjesničke jasnoće i istinita, kako 
je to jedino moguće prikazati čarobno riječima po izbor miljenicima Muze. 
Plastična kao starinski kip i ujedno puna živahnih boja, kao u slikama 
Rubensa, pred očima nam se ukazuje plavokosa Marija u /dili Maremanskoj, 
gdje oživljuje jednostavni i zdravi seoski život u stilu starinskoga Lacija. 
Skoro je isključivi pojav u čitavoj modernoj lirici, kako Carducci diže napitnice 
vinu ; podsjeća te tek na stare i najbolje njemačke napitnice . . . Borcem 
za starinski klasicizam, a ne konvencijonalni arkadijski, nego za zakoniti 
helenski, kao što ga shvaćaše njegov sugradjanin Angelo Poliziano, bijaše 
se on iskazao već prije u svojim Juvenilia, premda je tu primješano ,,secen- 
tizma“. Borcem za stari klasicizam izjavljivao se još do nedavno u Decen- 
nalia; pa se još uvijek bori za staro ambrozijsko pravo ljudskoga pro- 
ljeća i helenskih božanstva. Ima češće preveć umiješane mitologije i poredjenja, 
koja odveć na latinsku zvone, i kompliciranih inverzija. Ali se rado na sve 
to zaboravi, kada se namjeriš na pjesmu kao na onu, koja brani sunce, 
klasično božanstvo, protiv romantičkoga mjeseca. Čitava je ta pjesma čarobna, 
puna poganskoga osjećaja prirode, dobro zamišljena i ispjevana, a još bolje 
osjećana i vidjena. Valjda nikad kultus sunca ne nadje tako iskrenog poetičkog 
izražaja. U taj niz pripadaju Panteizam i Grčka proljeća. Čutiš, da njegov 
klasicizam nije stvar umjetna, nego da je priroda, istina . . . Ne: tako pjeva, 
tako osjeća pravi vjernik, i neprolazna krjepčina starine još jedanput neposredno 
govori nam preko jednoga, kojemu je zavidjeti, što je izabranik Kamena...“ 

Carducci je u definitivnom izdanju prozvao svoje nove pjesme , Rime 
nuove“, u koje je uvrstio sve rimovane pjesme do barbarskih oda. 

Od soneta, kojima se ističe ova zbirka, osim spomenutih Volu i Razgovor 
sa stablima (oba prevedena od Ostojića u ,Nadi“) iznašam ovdje nekoliko 
u prozaičnom prijevodu : U Funere mersit acerbo čini pomen svojem jedincu, 
umrlu g. 1870: 


»O ti što snivaš na toskanskom cvjetnome brežuljku, a pokraj tebe blizu leži 
i tvoj otac; zar nijesi sred grobne trave sada začuo ljubezan glas plača? 

»To je moj sinčić, što kuca na samotna tvoja vrata: on, koji tvoje veliko i 
sveto ime nosaše, i on, o brate, ostavi život, što je tebi bio toli gorak. 

pAh ne! on se sigraše po punim gumnima, i premda su mu se pred očima 
smiješile krasne vizije, sjene ga obujaše, i odvedoše k samotnim 

»i studenim vašim žalima. Tu dole sred mrkih krajeva primi ga ti, njega, koji 
okreće glavu k žarkome suncu, i zove svoju majčicu“. (Rime Nuove XI. str. 184.) 


U Notte d' inverno (zimska noć) naviru pjesniku razmišljaji i on upravlja 
upit noći roneći u dubinu tajinstvenosti : 


»Daleko, daleko. Po maglovitim uzbrdicama pruža se snijeg i svejednako bijeli, 
a pod nogama popušta i škripi; a preda mnom dimi para, što izlazi iz mojih usta. 

»gve drugo šuti. Sred stojećih oblaka juri mjesec nad pustom bjelinom, i pravi 
grozne sjene od bora, što tugaljivo pruža izlomljene grane nad neravnim zemljištem, 

»grane željne smrti kano misao. Okruži me, o ciča zimo, i oledeni stisku 
unutrnjih osjećaja, što me silno muči ; 

»I sred tih nemira duše provaljuje misao utopljenika, i vapi k nebu: O noći, 
o zimo, što rade mrtvi dole u svojim grobovima ?“ (Rime Nuove XII. str. 185.) 


Krasan je, a uprav zanimiv po svojem predmetu, sonet A un asino 
(jednom magarcu): 


»O stari ustrpljivče, preko plota, na kojemu cvate mirisno trnovo cvijeće bijelo, 
što gledaš s vlažnom žarkom zjenom tamo na istoku sred bazgovine? 

pšto bolno reveš k nebu? Zar te, o hrabreniče, ljubav pozivlje? Koja te 
uspomena muči ili koja varljiva nada okrijepljuje tvoj trudan život? 

»Zar misliš na žarku Arabiju i Jobove šatore, gdje si odrastao smiono se 
natječući u trki i žaru s pastuhom? 

»lli hoćeš da pobjegneš u bojovnu Heladu zovući Homera, koji te prispodablja 
Ajaksu, junačkom Telamonovu sinu?“ (Rime Nuove XXVI. str. 199.) 


Oda ,Classicismo e Romanticismo“ slavi sunee (klasicizam), a.kudi 
mjesec (romanticizam); evo te jako zanimive ode u cjelini: 


»Junce blago grije; ono podpomaga ljudski rad i veselo ga ljubi: i po njemu 
se prigiblju zlatni sazreli usjevi, i traže kosu. 

»Ono se smiješi lemešu, što se svijetli vlažan sred crne zemlje, dočim vol 
lagano silazi niz izorani brežuljak. 

»Pod lišćem loze pupeće grozdove zapariva i obasjava, i tugaljivo se smiješi 
još i posljednjim jesenskim objesnim pjesmama. 

»Ono zrakom svojom zalazi medju mrke gradske krovove, i dopire do djevice, 
koja radom zaboravlja mladenačke dneve, 

»i vabi joj pjesan proljeću i ljubavi; njoj se nadimlju grudi, i obasjana svjetlom, 
kano ševi, uskrili joj se i pamet i srce. 

vAli ti, mjeseče, voliš zrakama ukrašivati ruševine i žalosti; ne sazrijeva ni 
cvijeće ni voće od tvojeg maštovitog putovanja. 

»Odje se je glad u tami uspavao, ti kroz šupljine vratnica prodireš i budiš ga, 
da ćuti zimu, i misli na sutrašnji dan. 

»Pak se na gotičkim stupovima iskitiš mliječnom bljedoćom i očijukaš s bes- 
poslenim pjesnicima i beskorisnom ljubavi 

»Zatim spuštiš se na grobište; tu, gizdav osvježiš oslabljeno svjetio, i natječeš 
se svojim ledenim i bijelim sjajem sa goljenicama i lubanjama. 

»Mrzim tvoje glupo i okruglo lice, zaškrobljena košuljo, jo raspuštena i ne- 
plodna duvnice, svemirska kapo“. (Rime Nuove LXVII. str. 298.) 


Posebno se ističu Primavere elleniche (Grčka proljeća). Tri su: eolsko, 
dorsko i aleksandrinsko proljeće, a izgleda, kao da je uskrsnuo kakav grčki 
liričar, ili kao da su ispjevane u ono drevno doba, kad je obožavanje pri- 
rode bilo na vrhuncu savršenosti. Živom intuicijom grčke starine nadkri- 
ljuje prve dvije (eolsko i dorsko) Aleksandrinsko proljeće. Evo ga u prozi: 


»Ledeni vjetar zviždaše po dugačkom i bijelom rastuplju; po humcima mladića 
i djevojaka drhtahu od zime ruže 

»pod kišom, što lagano, neprestano, sitno ispod sivog svibanjskog neba za- 
pljuskivaše po blatnoj poljani otegnuto ; 

»Kada, ona trgnuta laganim drhtajem, lijepi veo, sabran oko ramena, ovi oko 
grudi, i sva se stisnu uz mene: 

»Raznježena tromim kretanjem sred gotičkih lukova, kano medju arižima pleme- 
nita paoma, što se okreće k rodnom istoku. 

»Pogleda ozbiljna unutar po tužnim mjestima smrti; podiže sitno čelo, blijeda 
i lijepa, sred cvjetnih uvojaka, 

»što niz vitki vrat spuštajući se svu je nježnim sjajem obasjavaju: i prodre 
mi do srca pogledima i riječima ljubavi 

»dugim slatkim, čuvstvenim: Eolska citara ne izvede nikada sladjih jecaja, ni 
tako nježnih zvukova nekada usred mirta na Lezbu. 

»Medjutim po njenom mramorju šuštaju svilena oprava laganim šušnjem, vjetar 
mi sipljaše po licu njene razpuštene kose. 

»Nikada mi se tako lijepim ne učiniše grobovi u prvim sanjama o slavi. O 
ljubavi, svečana i čvrsta kano pečat smrti! 

»Oh sred drhtavih uzdaha na dragim usnama okušani cvijete duše i sred polju- 
baca nazriveni beskrajni miru! 

»Oh bajovite Elizijske poljane, pune citara, junačkih igara, i grimiznog traka 
nevaravog svibnja, 

»gdje čavrljajući osebno lutaju (i ni ugovori ljudski ni gvozdeni udes ne mogu 
ih rastaviti) pjesnici i djevice!“ (Rime Nuove LXII. str. 278, 279, i 280.) 


Carducci se je u ovim pjesmama oslobodio mučnoće, da nadje formu 
ideji, te se je podpuno podao inspiraciji. Učenje velikih klasika bijaše ga 
naučilo, da izraz misli treba tražiti u svojoj duši, a ne kod drugih, ili bolje 
rečeno, da izraz mora poteći iz pameti skupa s mišlju i sa začetom slikom ; 
i da trud oko načina, kako da se dobro izrazi, neima se sastojati u drugom, 
nego da se začeta misao i slika izrazi što jednostavnije. Jedan pak od naj- 
sjajnijih primjera i dokaza Carduccieve savršenosti u jednostavnosti jest 
Idila Maremanska, koja je po općem sudu najljepša pjesma u Novim Ri- 
mama. (Preveo je M. Ostojić u zbirci ,Iskre i Plamovi“). 

Nakon ovih pjesama ostavlja Carducci rimu i običajnu formu u poeziji, 
a prihvaća za desetak godina novu metriku. Tek g. 1883. ispjeva niz soneta 

32 

Ca ira, koji su u definitivnom izdanju priključeni Novim Rimama, pa se 
za to ovdje na te sonete osvrćem, prije nego li prijedjem na barbarske ode. 

Ca ira je niz od dvanaest soneta. Naslov je uzet iz pjesme, što ju je 
demokracija pjevala za franceske revolucije. Carducci je tim sonetima opjevao 
francesku revoluciju, a za motto uzeo riječi Goethea, da ,od onoga dneva 
počimlje nova povjest“ Po svojoj je naravi pjesma epska, ali joj je forma 
lirska. Carducci sam veli, da je uzeo za formu sonet, jer mu se je on činio 
najpodesniji. Nije išao za time, da epski opjeva revoluciju: Za to bi se htjele 
ogromne dimensije već je jedino u nekim slikama htio istaknuti momenat 
g. 1792. Pjesan zove epskom raprezentacijom, što je naime htio da kratkim 
potezima i slikama, bez primjese osobnih nazora i čuvstava, prikaže objek- 
tivno onu historičku epoku. Prigodu mu dade čitanje Carlylove Povjesti 
Revolucije, ali je gradivo za slike uzeo iz povjesti revolucije Louisa Blanca 
i Micheleta, jer ih je našao nepristranije i obilnije podatcima. Kako je Car- 
ducci uzeo za naslov revolucijonarni motto sa ira, a opet iznio objektivno 
neke slike, koje ti se čine buntovničke i neugodne, ali su se u istinu do- 
godile, pjesan shvatiše i tumačiše kao da se je pjesnik nakon deset godina 
vedrog i mirnog klasičkog pjevanja opet vratio jakobinizmu jamba i epoda. 
Pjesnik se obrani u polemici od sto stranica, a šuština se sastoji: da je on 
objektivno iznio neke dogadjaje, kako ih je čitao, i sa naslovom, da nije ni u 
snu mislio, da propovijeda bunu kao onu od 1972. već je taj naslov uzeo, 
jer se je u istinu ono, što je puk pripijevao, i dogodilo. 

Suviše usput piše Carducci, da nije za pravo ni mislio opjevati revo- 
luciju, jer to danas više nije ni moguće. Pjevati epopeje, kao što ih pjevahu 
u starom i srednjem vijeku, bio bi sada anahronizam ; ne bi dugačke epopeje 
ni našle čitatelja. Carducci misli, da nije više moguće oživjeti bilo herojičku 
bilo historičku epopeju. Tek se može u kratkim potezima opjevati kakav 
važan historički momenat, ali uvijek u što kraćim slikama, u kojima se 
usredotočuje duh vremena. A bijaše već prije pokušao tu vrst epske rapre- 
zentacije ili vizije, kako je drugi zovu, u Novim pjesmama (g. 1813.) u 
pjesmi Sui campi di Marengo. 


ANTE PETRAVIĆ 

(Nastavak) 


Julio Zeyer (1841.—1901.) bio je jedan od najznamenitijih članova 
»Lumira“. Zeyer je najindividualniji česki spisatelj i pjesnik, prvobitan, kova 
tako osebujna, da ga nije moguće ni s jednim drugim prispodobiti. Poetska 
mu duša, koja se odsjeva u njegovim djelima, uzvila se nad svakdašnjost; 
njegove pjesme odvabe dušu čitaoca u one sfere, kamo ne doseže prosta 
realnost. U pjesničkom sanjarenju Zeyer je jedan od najbogatijih U provali 
svojih čuvstava uviek je istinit, čist i proziran; najveći idealista, a uz to 
savršeni umjetnik, koji je odabirao za svoje tvorbe vazda posebne, reći bi, 
zametnute fantastičke sujete. 

Kao pjesnik Zeyer je epik, ali sadržaj njegovih djela izradjen je lirski, 
a gradnja čina dramski pobudjuje našu zvjedljivost. Njegova mašta nosi ga 
cielim svietom u sva vremena. Oživi sredovječna lica Karla Velikoga i nje- 
govih vitezova, duh mu prolazi dobom Germana, donosi sa sjevera cielu 
riznicu priča, pa iz Francezke i Španjolske, boravi u Irskoj i Litavi, — a 
kao čarom predočuje nam sav žar i sjaj Orienta. Zeyer ne prikazuje u svojim 
junacima surove vojnike, već ih preobrazuje u muževe pune čuvstva, kojima 
je sveta vjera zviezdom vodilicom, kao i ljubav za kršćanstvo, pak idealna 
ljubav prama ženi. Žena je za nj utjelovljena ljubav. Ovo idealno ponimanje 
žene i duboko njegovo religiozno uvjerenje uzrokuje u čitatelju vanredno 
štovanje za pisca. On je uzorom plemenitog, vitežkog pjevača srednjega 
vieka, koji brani pa izpostavlja sebe za visoka, plemenita načela. S modernom 
katoličkom školom uvede ga u blizak dodir njegova — u posljednjoj mu 
dobi života ća u vjerovanje tajinstvenih čudesa razplinjujuća se religiosnost, u 
kojoj ponajglavnije sjaje Štovanje Marijansko. 

Nedosežljiv je Zeyer u svojoj ,Karolingičkoj Epopeji“, kaošto i u 
eposima, u kojima izradjuje predmete iz drevne dobe českog bajoslovlja. 

Zeyer je pisao i u prozi, nu ta je kod njega kao pjesma u nevezanom 
slogu. Veoma riedko rabi Zeyer sricanje u poetskim svojim djelima. U 
mnogobrojnim svojim pripoviedkama djeluje ponajviše sjajem boja te, što 
daje neku prednost sujetima iz tudjih zemalja. Slog mu, nakićen divnim 
cvjetovima, majstorski je ugladjen. Tu i tamo upletene prispodobe iznena- 
djuju svakoga, a dikcija mu struji u moćnim, širokim valovima. 

I u drami je Zeyer poeta u najkrasnijem smislu te rieči. 
Ali unatoč tomu tek poslie smrti stiže ga podpuno priznanje ; za života 
mu samo ga je maleni broj shvaćao u svoj njegovoj uzvišenosti. 


VIII 
Prijatelji i epigoni Vrchlickoga. 

Vrchlicky i prijatelji mu, koji se posebno okupiše oko periodičkog lista 
»Lumir“, što ga je izdavao profesor Sl4dek, osnovaše elitnu školu českoga 
pjesničtva. Glavna im je zasluga savršena gladkoća oblika i blagozvučan 
srok; Vrchlicky se njime igrao i titrao kao div sa zmijom ; zatim što su pro- 
širili duševni vidokrug u pjesničtvu, naročito u njemački i u romanski sviet. 

Josip Slddek bje štovan u veliko, jer je pisao jednostavno, priprosto iz 
srdca, u tonu pučke pjesme kao i Prochdzka. Osobite stekao si je zasluge 
svojim prevodima iz englezkoga i poljačkoga. 

Spomenuti nam je kao prevoditelja iz poljačkoga i inače obljubljenoga 
spisatelja Otokara Mokry-a. 

Eliška Krđsnohorskd, uzhićena Slavenka, ljubiteljica ,Šumave“ s njezinim 
prašumama, svom dušom prijanja uz slavenski jug. Oštrim perom i neumo- 
ljivom logikom kritizuje zahtjeve i bahatost mlade generacije. Dvie knjige 
Puškinovih pjesama i Mickiewiczeva ,Pana Tadeuša“ Eliška je majstorski 
prevela na česki. 

»Nebožansku komediju“, a i mnoge pjesme iz Asnyka preveo je na 
česki Fran Kvapil, fini Parnasijanac; on je autor ,Kneževskih pjesama“, za 
koje je crpio sujet iz ruskih Bylina. Medju inim napisao je temeljitu razpravu 
o Mickiewiczu u Českoj. S profesorom Zibertom uredjuje časopis českoga 
muzeja. 

Rodjak mu po imenu, Jaroslav Kvapil, uredjuje tjednik ,Zlata Praha“, 
pjeva gospodje i njihov čar, poput krvi crveno sunce, tihana jezera, padajuće 
zviezde i ružino grmlje. Uz to je i uspješan dramaturg, uplivan organizator 
česke literature i štovatelj Vrchlickoga. Tako i Antun Kidštersky, česki Francois 
Coppće, lirik s jasnim vidom, duboko ćutećim srcem, koji odabire tihani 
život za sujet svoje pjesničke tvorbe. Put u Italiju dade mu priliku, da obje- 
lodani sbirku pjesama, u kojoj opetovano provaljuje čežnja za domovinom ; 
ubave su njegove ,Legende o Kristu i o pučkim svetcima“. 

S njima uporedo koraca Jaromir Borecky, poznavalac romanskih pa 
iztočnih literatura, pjesnik sa vanredno tanahnim čuvstvom, jasnih boja, sklon 
misticizmu i simbolizmu, a rado se nasladjuje pogledom u vanjske, na pola 
zastrte ljepote, a neoživotvorena čežnja za nj je razkoš. 

U posljednjoj četvrtini stoljeća u českoj se poeziji oštro iztiče svjeto- 
gradjanski pravac, a na čelu mu stoje Vrchlicky i umjetnik Zeyer ; druga je struja 
česko-narodnja, kojoj je žig slavenstvo i svagdanja životna pitanja. Toj je 
struji priznani vodja svagdje obljubljeni Svatopluk Cech, akoprem se ugiblje 
javnomu životu, onda Mužik, Emil pl. Cenkov, Kaminsky, koji slika salonske 

junačine, Franjo Prochdzka, uspješan patvarač pučkih pjesama, koji je ne- 
davno izdao ,Hradčanskć pisnš“*. 

Potaknut suznim pogledom na pustu prazninu kraljevskoga grada, sa 
svojim riedko divnim položajem, podao je pjesme sa sujetom, što ga uze iz 
česke prošlosti, a koji se sudara sa težnjama i političkim željama Čeha. Te 
su ,Hradčanskć pisnč“ u kratko doba dočekale mnogobrojnih izdanja. 

Značajan, odličan je pojav serafinska muza Adolfa Černy-a (pseudonim 
Jan Rokyta), koji je stekao puno zasluga kao urednik lista ,Slovansky 
Pfehled“ (Slavenska Smotra), te kao lužičko-wendski pjesnik i etnograf. 
Njegovi bieli, idealni stasi, a lotosovi cvietovi sjećaju nas klasičkih kipova. 
U najnovije doba sliedi ,Stope Kristove“, a navješćuje ono pravo kršćanstvo 
bez svetčanosti, kako bijaše kod prvih kršćana i kod Chelčicky-a. 


Bečki Čeh, pjesnik I. S. Machar, koji prijanja uz zahtjeve petoga izbor- 


noga kotara, nemilice žigoše one domoljubne sanjare, koji su osvjedočeni, 


da velemudrim, političkim svojim pjevanjima spase narod. 


Machar (1864.) je zastupnik realisma u političkom kao i u psiholožkom 
pravcu, akoprem mu ne jedna pjesma iz prijašnje dobe kazuje, da je pri- 
janjao k romantismu. Zadirljivi, kritični, a često i osobni Machar sjeća 
donekle na Heine-a. Iz poetske mu sbirke: ,Tristium Vindobona“ čujemo 
još zuj čežnje za domovinom osamljene straže na Dunavu — ali već i tu 
ustaje proti povjestničkoj tvrdnji, pozivljući se na prirodno pravo českoga 
naroda. Neprijatelj izpraznoga govorkanja i himbene ljubavi prema domovini, 
bezobzirce navaljuje na nezdrave pražke odnošaje, čime je sebi stekao mnogo 
neprijatelja. Nu Machar je nesmetano dalje bičevao svaku nepristojnost. 
Mlada ga generacija smatra vodjom. Vrhunac poetske njegove moći označuju 
neke sbirke pjesama, u kojima još ne probija politički i satirički pravac 
najnovijih mu proizvoda (1893.—1896.): ,Gdje bi imale cvasti ruže“, 
»Qolgatha“ i pojedine pjesme, u kojima nam predočuje povjestnička lica 
staroga 'vieka. Osobitim izborom rieči i majstorskom njihovom uporabom 
na pravome mjestu kao i oštrinom svoje dosjetljivosti umije Machar zanieti 
i uzplamtiti čitaoca. 

Izvrstne je slike o malogradskim odnošajima podao Machar u djelu 
»Magdalena“, koje se je razvilo iz ženskoga pitanja; naslikao je dosadu i 
intrige malogradjana sa njihovim predsudama, protietičkom ponašanju, stra- 
stvenim političkim prepirkama u devetdesetim godinama. 

Machar piše i u prozi, al kritika ga cieni više kao pjesnika, svakako 
samo donle, dok se ne iznevjeruje umjetničkim zahtjevima, bacajući se strmo- 
glavce u političke i stališke borbe i prepirke. 

Cielom skalom razvoja morao je proći Antun Sova. Danas je pristašom 
realizma, akoprem mu poezija ozvanja i fantastički nadćutilnim pojavima. 
Ne jednom čini se čitaocu, kao da pisca obastire nezdrava neka magla. U 


* Hradčin, nekoč sielo českih kraljeva, — sada te historičke dvorane ozvanjaju 
prazninom. 

poetskoj umjeći Sova je kipar i umjetnički slikar pokrajina. Poput Machara 
i on je analitik českoga družtva sa starosvjetskim nazorima te u njemu ne 
mogu uspievati samostalno misleći ljudi. Kadikad je Machar zagrižljivi kri- 
tičar, što Sova, (pseudonim Ilja Georgov) nije, poznavajući pražke odnošaje sa 
blizine, više puta je ćutljiv, nu na shodnome je mjestu i sarkastičan. Obojica 
s visoka i sa prezirom motre himbu, bahatost i trgovanje rodoljubljem, 
zauzimljujući se medjutim za radnika i za nedužno patećega. U ,Balladi o 
čovjeku i njegovim radostima“, ,ludjak“ porugljivo hvali i u nebo diže djela 
čovječja. koja uviek potječu iz samoljubnih povoda, a ovomu sučelice stoji 
»gospodin“, koji svom dušom prijanja uza sve radostne užitke ovoga života. 


Sova je pisao i u prozi; u brzini nabačene sličice većinom sadržavaju 
po koju duboku misao. Njegove osobe traže čvrstu životnu podlogu, koja 
im inače uzmiče. ,O, da mogu jedan puta uzmaknuti sam pred sobom!“ 
Pečalni bol zuji iz te želje pjesnika ! : 

Mnogo se je govorilo o Sovinu djelu: ,Ivin roman“, u kojem je opisao 
ljubav muža sanjara za ženu željezne volje, koja nesmutljivo koraca k visoko 
iztaknutoj si meti. Umjetnica rieši se ljubavi egoističkog slabića. Ivo pred- 
stavlja tip česke mladeži. 

U literarnom svietu posljednje se doba usredotočila sva pozornost 
oko Sove. 

Ovim nikako nije svršen niz českih pjesnika, medju kojima najmladji 
djeluju po prilici 15 godina i pokazuju već značajnu literaturu fisiognomiju. 
Većina navedenih pjesnika, izuzamši posljednja, dva smatraju Vrchlickoga 
svojim uzorom. 


IX 
Česka proza posljednjih decenija. 


Novela, genre i pripoviedka vrlo su obljubljeni u posljednjim desetgo- 
dištima. U najnovijoj dobi njeguje se roman savremeni i roman povjestnički. 

Podlistak ponovi se posebnim oblikom. Po njegovu stvoritelju Nerudi, 
nastoje se riešavati u njem sudobna pečalna pitanja, prosudjuje se književnost 
i umjetnost. Piše se mnogo, jer je velika množina darovitih pisaca, a naj- 
odličniji izmedju njih uhvatiše se u kolo, stvoriše zadrugu, koja svojom 
nakladom objelodanjuje proizvode svojih članova. 

[ u prozi teku dvije struje: česka, lokalno-patriotička te sveobća, humanitna, 
čisto umjetnička struja. 

Većina se pisaca trsi, da utaloži gotovo bolježljivu čežnju, žedju obćinstva 
za čitanjem. Najbolje ide tomu u prilog družtveni roman iz viših krugova. 
Glavno mu je većinom poticalo ljubav, spojena sa domoljubnom mišlju. 

Koprena romantizma zagaljuje sve, pak i nešto snatrenja za česku stvar. 
I na tom se polju vidi brzi razvoj maloga, ali revnoga naroda. 

Na čelu ove vrsti literarnih proizvoda je zaslužni izdavatelj mjesečnika 
» Osveta“, Vaclav Vićek, koji je napisao cieli niz ovakovih i povjestničkih 





CRTE, POTEZI | STRUJE ČESKE KNJIŽEVNOSTI 495 


romana, medju kojima se osobito odlikuje onaj o navali Prusa u Česku 
godine 1866., a sada izdaje svoje memoire. 

Njemu je slično djelovao Ferdinand Schulz, (£ 1905.) prije urednik 
tjednika Zlata Praha“. Ovaj se je autor proslavio svojim romanima iz ple- 
smićskih krugova te svojom ,Latinskom babuškom, majkom studenta“. 
Svojim Spomen-listovima iz Nimburga* (1904.) podaje vrlo zanimivu sliku 
iz godina četrdesetih, kada su se česki gradovi polagacko oslobadjali od 
njemštine. 

U Českoj izčezava već i na ladanju prvobitni kov puka, gdje se u 
Moravi nalazi još, te pruža bogatu žetvu za opisivanje puka. Godinom 1848., 
deklaracijom i pasivnom opozicijom česko je družtvo bilo jako uzrujano, nu 
socijalna i ćudoredna načela nisu tu prodrla i djelovala tako duboko u go- 
dinama četrdesetim i šestdesetim, kao to vidimo u Ruskoj. Narodnostna je 
misao progutala malo ne svu jaklinu. Koncem osamdesetih i početkom 
devetdesetih godina, dok je došlo do ozloglašena prosvjeda omladine, sve 
je kipjelo u mladome svietu, sve je buktjelo u mladim dušama, koje se 
zanimahu sociologijom, ženskim pitanjem, politikom, intelektualnom, osobito 
pak ruskom književnošću. 


Ovu je dobu fraza, plitkoće stanovitih krugova, prenapetosti nepraktičnih 
i ugrijanih mladih glava, koje bi svaku novu lozinku napisali na svoju zastavu, 
opisao Laichter u romanu, u kojem žalit:ože često uzima stil izvjestitelja. 
Spomenuto je djelo savršeno uspjela slika one dobe, kad su djaci nove 
universe _ u savezu s ostalom mladeži hrlili za istom svrhom: ,Trsenjem 
za istinom“. 

Sličan roman s analogičkim zaledjem imaju Poljaci od Feldmanna: 
»Novi ljudi“. 

U posljednjem svom romanu ,Svršetak Hackenšmida“, nastojao je Dyk, 
da poda sliku posljeomladinske generacije, nu čini se, da njegov junak ne 
predstavlja tipsku ličnost. Plodan pisac Franjo X. Svoboda, koji je podao 
više romana iz družtvenoga života, opisuje i političke borbe medju mlado- 
i staročesima u sedamdesetim godinama. Supruga mu Ružena spada medju 
odličnije spisateljice; on je pak jedan od najznamenitijih dramatičara. 

Najizvorniji su oni spisatelji, koji u nekim pokrajinama proučavahu dušu 
puka. Takove pripovjedke naturalističkoga kova, sjećajući na pravac ruskih 
pučkih pisaca, od neizmjerne su ciene. 

Najprije valja navesti slike iz sjeverne Česke od Karela Raisa, učitelja. 
Izvrstan je to poznavalac Jišinske pokrajine. Rais temeljito poznaje život na 
ladanju, zaviruje u dobro srce ladanjskih ljudi upravo tako bez predsuda kao 
i u ono škrtih seljaka, koji sa starim roditeljima u pridržku bezćutno 
postupaju ili gradskom si bratu uzkrate odmor na ledini, da im ne bi po- 
gazio travu. Ta Rais pozna svoj puk u dno duše. Najobljubljenija su ona od 
njegovih djela, u kojima podaje sada već izumirući tip starih učitelja-orguljaša 


* Nekoć Svinibrod. 

i onih rodoljubnih popova, koji su vršili težak posao preporoda českoga 
puka. Osim toga Rais je kadar već svojom dikcijom podati vjeran odraz 
života u sjevernoj Českoj. Pendant ,Babičke“ Božene N&mcovć je njegov 
»Pant4ta Bezoušek“, (Japica Bezoušek), došavši u pohode svojemu sinu, 
doktoru u Prag, gdje mu sve dolazi tako čudno, obratno, te ga muči 
čeznja za svojim prijateljima u B:lohradu. Svaku rieč ko da čuješ iz ustiju 
tog ladanjskog stanovnika. Rais je najbolji česki naturalista. 


Najsjeverniji kut Česke pružio je i Anatolu Stašku zahvalni sujet za 
njegovo djelo ,,Snatrilci naših briegova“, u kojem je ocrtao tipove spiritista. 
Nova ova nauka jako se je razširila medju prostodušnim stanovnicima 
Semila i Hochstadta, a dobrotvorno djeluje na svoje pristaše. Ovo je van- 
redno zanimivi ogranak česke naravi, koja prianja pietizmu i religioznom raz- 
glabanju. Stašek je dobar poznavalac poljačke literature. 


Okretno pero Karla Klostermanna riše Šumavu*; risao taj ili onaj 
sujet, autor je uviek zanimiv. Pravo su mu polje prašume Šumave, naročito 
u godinama sedamdesetim, kada se je bezsavjestnim izkrčivanjem pograničnih 
šuma lahkim načinom privriedjivao novac te procvalo blagostanje, tako da 
su i priprosti ondješnji stanovnici privikli novom zališnom životu, da kasnije 
tim pečalnije osjete nastalu im biedu. 


Glavni njegovi tipovi su staklari i drvari. Radnici u staklarnicama). 
Opisivanje šume, kako ga podaje autor, prava su remek-djela, a on sam je 
u tom majstor poput Rusa Melnikova. Klostermann je vrli poznavalac ne 
samo českog već i njemačkog stanovničtva Šumave, a jednako ljubi obadva 
puka. Napisao je takodjer nekoliko pripovjedaka, te veliki roman iz života 
bečkih Čeha. 


Neku česku osebujnost tvori klevetavi malograd, u kojem se gradjani 
upoznavaju, večerom se sastaju kod piva, politizuju, kod izbora i u sjedni- 
cama intrigiraju, kartaju se; žene pak uz karte sabiru novice, bave se ple- 
tenjem čarapa, uzdišu, teže za nepoznatim, a uz to svagdje i uviek ogovaraju. 
Ovu vrst sretne ograničenosti s izvrstnim humorom opisuju Fran Herites 
i Štech. Herites, nekoč ljekarnik, sada urednik ,Maja“, postade ljubimcem 
čitatelja izdavši svoj ,Herbarium“, kojemu je utisnuo izbor ljudskih individua 
i svojstava. Najbolje mu djelo je ,Bog u puku“, u kom sgodnim načinom kazuje, 
kako si Čeh, naročito u nesreći, predočuje Boga, prepuštajući sve njemu i tražeći 
u njem utjehu. Nedavno je izdao Herites svoje ,Spominjanje na Vodnjane“, 
naime na prijatelje mu Mokry-a i Zeyera, s kojima je tu drugovao. Tu se 
je upoznao tip malogradjanina, koje bi urednički mu sudrug I. Štech s hu- 
morom znao bockati. Ovakovim korenjem u svojim veselim igrama, uzetim iz 
tih krugova, Štech začara obćinstvo, koje ga kuje u zviezde. 


I Prag ima posebno izdanje puka sa spjevnim naglasom, svoje Pepike**, 


* Krivo se govori ,Česka šuma“, pravo je ime Šumava. 
** Vrst pražkih skitalica, punih humora i dosjetaka. 

Podskalćke*, piljarice gradjane na glasu, koji su rodjeni na Františku**, 
mlohavo pleme, sinčiće parvenu-a, ima i katakombe, chantane, sumnjive, 
zloglasne kuće, ali ima i skrbnike za sirotinjstvo, odvjetnike, frasičare i 
trgovce patriotizmom, velikogradjane, kojim je privredom kazalištno, umjet- 
ničko i literarno klevetanje. Već je Neruda pronašao u Pragu neku vrst 
malogradjanina. 

U najniže slojeve Praga prodro je — u tom vrlo zaslužan — Ignat 
Hermann, koji i tu traži humanitnih čuvstava. Slike su mu veoma obljubljene 
u Českoj, jer je on takodjer izvrstan humorista, što je sjajno dokazao pusto- 
lovnim doživljajima, koje pripovieda o otcu Koudeliku i zetu mu Vejvari. 

Srca sviju čitatelja predobio je svojim nedjelnim pripovjedkama, punim 
veselja i zdrava motrenja u ,Narodnim Listy-ma“, gdje se je podpisivao 


- »Ypsilon“. 


Pražke katakombe pretražio je Rudolf Kronbauer, strukovnjak u opisi- 
vanju ,posljednjih stanica života“, mislimo: ludnica i rodilišta. Posljednje 
doba piše romane iz pražkoga života, u kojima se iztiče umjetničko, nestašno 
životarenje. U uvodu u ,Katakombe“ opisuje obćinu pražkih spisatelja i 
umjetnika iz godina osamdesetih. 

Tanahno pero Hladika, sada urednika Lumira, crta slike boljih krugova 
Praga, motreći pražko gradjanstvo okom Parižanina. Iz Francezke i Englezke, 
gdje često boravi, donesao je sebi Hladik novo mjerilo za česke odnošaje. 

Ova tri posebna spisatelja iztiču se u svojim djelima osobitom gladkoćom 
i okretnošću sloga, te velikim životnim izkustvom, što potiče iz žurnalističke 
škole, kojom su prošli. (Svršit će se.) 


MARA FABKOVIĆKA 


.. > Podskali, čest Praga izpod Vyšehrada, obitavana većinom drvarima, brodarima, 
koji dovažaju Vitavom drva na splavovima. Vyšehrad, nekoč sielo čes. vladara, stajao 
na visokoj pećini (č. skđla), odkale stanovnicima ime podpećinjaci (Podskalak). 

. ** »František“ je čest obale Vitavine mnogo niže od Podskali, a obitavaše ju velikom 
većinom praška sirotinja. 


UZ PROSLAVU 40-GODIŠNJICE KNJIŽEVNOGA RADA 
ELIZE ORZESZKOWE 


Litva je Poljacima dala mnoge velikane i vrle patriote, a ne samo Ja- 
gielloviće. Poljaci su joj i zahvalni zato. Ni ne zovu je drugačije nego : ,Litwo Sig- 
munta, i Kazimira svetih Litwo, Reytava, Košcinszka i Mickjewicza“. Litavski 
konj veselije zahrže i jače se _propne, a litavski vitez - konjanik ponosnije 
se ustoboči u sedlu mjeseca svibnja 1842. na dan, kad ugleda u dvorcu 
Milkowszezyzni (blizu Grodna) svjetlo sunca kćerka obrazovanog bogatog 
vlastelina Benedikta plemenitoga Pawlowskoga — Eliza ... Do desete je 
godine Eliza bila pod brižnim okom svoje majke i bake otac joj rano umro), 
a okružena domaćim učiteljicama u Milkowszezyzni promatrajući s najvećim 
udivljenjem očevu galeriju umjetničkih slika (preko stotinu) i listkajući po 
kojem od onih nekoliko tisuća svezaka u očevoj biblioteci ni ne shvaćajući 
još koliko li je tim knjižurinama bilo povjereno naučno blago XVIII. stoljeća. 
1852. bilo joj po želji majke (koja se udala ponovno 1849.) ostaviti tek za- 
početo čitanje historičnih djela o poljskoj prošlosti i praćena bakom stupiti 
joj bilo u pensionat sestara Sokromentkinja u Waršavi, da provede ondje 
šest godina burno i veselo u krugu svojih vršnjakinja. Svršivši propisane 
nauke i pod dubokim dojmom suvremenih francuskih, njemačkih i poljskih 
romana i pripovjedaka, koje je sa svojim veselim družicama u pensionatu 
upravo požudno gutala, vrati se kao 15 godišnja djevojčica majci kući. Zimi 
1857.—1858. prhala je mlada i bogata vlastelinka s plesa na zabavu po pa- 
lačama okolišnog litavskog plemstva, koje se kao obično preko zime skupilo 
u Grodnu, da dosadnu seosku monotoniju zamjeni veseljem i zabavom. 
Izmedju mnogobrojnih ,szlachcica“, koji su bogatoj Elizi bili vječna pratnja, 
nasmijala se sreća 35-godišnjem Petru pl. Orzeszku, vlastelinu iz Ljudwinova. 
Ne poimljući što je brak, Eliza se uda za njeg, no nipošto ne zato, da pre- 
stane i u buduće biti okruživana prijateljicama i susjedima, da se ne vozika 
od dvora — do kurija plemićskih, da ne prima gostoljubivo u domu mužev- 
ljevom u najbiranijim odjećama mnogobrojne goste, da im se pohvali sku- 
pocjenim slikama starinskim, od velike cijene ogledalima, prekrasnom biblio- 
tekom i bogatim namještajem, što je u tu svrhu i prenijela iz Milkowsze- 
zyzne u Ljudwinovo. 

Tako to u pustopašnom veselju i zabavi trajaše dvije pune godine. 

Gosti, društvo, koje se kupilo u njenim salonima, vodilo je svakovrsne raz- 
govore. Onakvi razgovori, kao svršetak francusko-talijanskog rata, pitanje 
kad će ukaz izaći o ukinuću tlake i je li dozrelo za ono doba to oslobo- 
djenje seljaka, i neopazice ponukaše domaćicu, da se uputi u to, da i ona 
koju riječ uzmogne bar u takim razgovorima dometnuti. Pretraživši biblioteku 
svoju ili koju od susjeda, u najvećoj bi hitnji nešto se uputila u jedno pitanje, 
a već je društvo najživlje raspravljalo o kojem literarnom, umjetničkom ili 
socijalnom pitanju, koje zanimaše suvremeno društvo. Dok bi jedan s naj- . 
većom nasladom opominjući se pričao o svojim dojmovima i utiscima s pu- 
tovanja po kojoj evropskoj zemlji, drugi bi zanešeno razlagao nazore svojih 
sveučilišnih profesora, a treći izgaraše već od nestrpljivosti, da iznese svoje 
ili drugih nove poglede, nove nazore na svijet, život, umjetnost, književnost, 
Orzeszkowoj bilo ih je dostići, da uporedo s njima dalje koraca. | ona je 
čitala, čitala i malo se zadubljivala u te probleme. Lektira joj bila — bez 
sistema, bez reda. Ta žurilo joj se! | mišljenje joj zato ni ne mogaše se u 
nekom stalnom pravcu razvijati. No preokret se zbio ipak prije ustanka 1863. 
u njenoj duši i njenoj dubokoj nutrinji. , Ljubav i rad“ u kaosu misli i osje- 
ćaja, bezsistematskim čitanjem probudjenih u njenoj mladoj duši, bljesne joj 
i iskrsne pred nju kao zapanjenim Konstantinovim legijama: in hoc signo 
vinces! Brak, koji ne odgovaraše njenom idealu o bračnom životu, prelomi 
Eliza poslije nesretno dovršenog ustanka. ,I ona se povuče 1864. u svoju 
Milkowszezyznu, da u osamljenosti srijedi svu nutrinju svoju, da prokuha 
sve dobro u sebi,“ da onda u spremnoj i srijedjenoj osvane — tako završuju 
jednoglasno svi biografi njeni ovo razdoblje života njenog — novo doba ili 
doba literarne djelatnosti. 

»Pročitavši prvo Boklovu ,Historiju civilizacije u Englezkoj“ osjetih, da 
mi jača pogled svakim danom i dosiže sve dalje i više; kao da mi se 
pojmovi zaodijevaju u sve jasnije slike i da sazrijevaju načela, koja mi se 
prije toga maglovito i nejasno vrzla po glavi.“ Ovo doba ,interregna“ završi 
čisto budući sa samom sobom, izstupi na književno polje u ,Tygodniku 
llustrowanom“ 1867. s ,Obrazek z lat glodowych“ (Sličice iz godina glada). 
Od onda do danas — dakle za 40 godina, izdade na svjetlo što pripovjedaka, 
što studija i brošura preko 60 svezaka. Vrijednost i važnost samih djela, 
kao i za društvo i lijepu knjigu poljsku, priznata već onim sjajnim manife- 
stacijama 1893. prigodom 25-godišnjice njenog književnog nastojanja, a napose 
ovim veličajnim i upravo općenitim manifestiranjem 40-godišnjeg jubileja 
njenog, najočitije svjedoči, da je veća kud i kamo od broja svezaka. Zato 
je radosno 1867. god. lupnuo krilima poljski bijeli orao i preko svog žutog 
polja ponosnim lijetom preletio, da kruži nad litavskim konjanikom, koji je 
smjelo jurio preko nadnjemenskih poljana i šumovitim obalama Džvwine... 

Kad se ,atmosfera ugrijala i postade toplije, led se racijonalizma pozi- 
tivista talio, duša se društvena raspaljivala nepoznatima do onda osjećajima. 
Dok za nasilnog pritiska reakcije muravljevske, najmladji ,rozumni szolem“ 

(razumni sa entuzijazma 34. stih Mickjewiczeve ,Oda do mlodosci“) htjedoše 
potisnuti ,kuglu zemljinu“ (54. stih istoga) na novi put, drugi ju pak 
htjedoše osvježiti, nakitivši lovorom i purpurom slave prošlost — dotle se 
morao naći j takav duh, koji će potražiti sintezu sredine medju ovim skrajnjim 
polovima. Ta zadaća zapade — Elizu Orzeszkowu“. Tako započinje W. Feldman 
u svojoj ,Wspdlezesnoj literaturi polskoj“ o velikoj spisateljici. Kako riješiti 
ekonomsku krizu, nastalu oslobodjenjem seljaka ispod tlake i vlasti vlaste- 
linske, na koji način spasavati one, kojima još nije tlo izmaklo ispod nogu, 
preporoditi društvo intelektualno-moralno, odstraniti iz njeg predrasude 
prema židovima, emancipaciji žena, poboljšati stanje radnika i jednom riječju, 
odstraniti nedostatke i iskorijeniti mane, te preporoditi društvo, to su bila 
pitanja goruća. Trebalo ih nužno riješiti. 

Orzeszkowa to uvidi i lati se, da riješi, ,jer je ona najviše osjećala 
potrebe društva“. A za takav posao iziskivalo se ljubavi i rada. Zato je 
najpozornije prisluškivala bilo cijeloga društva ne iz puke znatiželjnosti, nego 
iz zabrinutosti i sučuvstvovanja prave pravcate žene, da onda iznese svoje 
misli i rezultate istraživanja u romanima i pripovjestima. Njeni junaci nijesu 
pjesnici, umjetnici, ljudi prekomjernog tako reći osjećanja i prebujne fantazije, 
posve oduševljeni od okoline, možda nigda neshvaćeni sanjari, ili pustolovi 
radi pustolovina ili — no ukratko — ljudi čuvstva, srca, fantazije, nego su 
ljudi od djela, prožeti uvjerenjem, da je nužno što više radnika, ljudi su, 
koji mozgaju, koji ne poznaju strasti van strasne ljubavi prema idealima 
utilitarizma društvenog, koji puštaju uzde mašti samo u opisivanju pjesničkom, 
zanosnom s krajobraza njemenskih i okolo Džvine, ili glorifikovanju razuma, 
nauke i humanitarnosti. Bijeloruski, litavski šlahćici, žene i Židovi, njeni glavni 
junaci, ne zanašaju se za prošlošću tako, da zaborave na sadašnje neprilike, 
nevolje, krize, nego propovijedaju najodriješitije, da je društvu i pojedincu 
osloniti se o drugo nešto, a ne o prošlost, o — razum, da im je dužnost 
upravo pregnuti spasiti, što se spasiti dade, oni su propovjednici čovjekoljublja 
i kršćanske ljubavi prema bližnjemu, ili jednom riječju oni su agitatori i 
propagatori ljubavi i — rada. Mnogo dajući mjesta tendenciji, mutilo je to 
utisak, a koji put i zamaglilo ne samo glavne junake, nego i sam život, koji 
joj bio ishodnom točkom i neiscrpivo vrelo. Od života bi se kojiput slijedeći 
iz stope u stopu svoje uzvišene ideje i tendenciju i udaljiti malo znala u 
razvijanju situacije, u zamišljanju i crtanju karaktera, da su joj junaci 
plemenitiji, ljepši, čišći punili romane, nego ih u životu susrećemo. O postanju 
kojeg njenog djela može se reći: Orzeszkowa uvijek piše nadahnuta glasom 
najprečih potreba društvenih. Najljepša su joj djela: Zadnja ljubav, Iz života 
idealiste, Na provinciji, Memoari Waclawe, Gospodin Graba, Poštenjaci, 
Vesela teorija i tužna praktika, Na dnu savjesti, Marta, Eli Makower, Obitelj 
Brochwiča, Pompalinjšći, Marija, Meir Ezofowić, Sylwek Cmentarnik, Zigmunt 
Lawicz, Iz raznih sfera (novele i slike), Nizine, Dziurdziowie, Malenkosti, 
Stare sličice, O ženi, Par riječi o ženama, Patriotizam i kosmopolitizam, 
Seljačina, Prividjenja 1880., Mirtala 1886., Nad Njemnom 1888., Melankolici 

1890., Srda 1891., Poštovalac snage 1891., Bene nati 1892., Dva pola 1893.. 
Braća, Australac 1895., Pretrgnuta pjesma 1896., Iskre 1898., Časovi 1899., 
Argonauti 1900. Od rasprava: O Židovima i pitanju židovskom 1882., Studije 
o Renanu 1886., Pismo o Poljskoj gospodjama njemačkim i francuskim 
1900. i još neke druge. Izdanja biranijih njezinih djela su Lewentala 1893. i 
bankara Wawelberga 1899., oba u Varšavi. 

Koje je pitanje zanimalo društvo, to je pitanje pomno proučila i plod 
tih studija iznese ili u obliku rasprave, pripovjesti ili romana. U prvim 
svojim radovima (Zadnja ljubav, Poštenjaci, Pan Graba, Memoari Vaclave, 
Marta, Obitelj Brochowicza i t. d.) svraćala je pažnju na društveni položaj 
žena i vapila za poboljšanjem. Preselivši se 70. godina u Grodno, imala je 
prilike dobro proučiti život Židova. | ona podigne u Eli Makoweru glas za 
poboljšanje i na podlozi pravednosti, da se urede jednom već odnošaji 

idova prema posjednicima, a u Meiru Ezofowiču orisa borbu izmedju 
pokoljenja židovskog staroga i novoga, željnoga obrazovanosti i rada produk- 
tivnoga. Ovo doba završi s raspravom o židovima i židovskom pitanju. Već 
u nekim iz ove dobe djelima, a osobito u Eli Makoweru iznijela je tip ,,soci- 
jaliste“, ali onako nekud kao mimogred, ne dijeleći mnijenje, da je nužno 
pozabaviti se više i bolje s tim ,utjelovljenjem svega zla i nevaljalstva“. No 
kako su mladi ljudi, zadojeni socijalizmom i nihilizmom, stali žestoko 
propagirati svoje ideje med seljačtvom, koje je nesnosno i bez ikakve nade 
u budućnost, jer je bilo nepripravno i zatečeno oslobodjenjem od gospodstva 
vlastelinskog kao i med malim plemstvom, kojem je isto tako bio očajan 
položaj u nastaloj krizi ekonomskoj, odluči Orzeszkowa upozoriti društvo 
na tu pogubu, koja prijeti od tih novih reformatora. | ona poče zalaziti 
med puk, proučavati njegovu nutrinju i istraživati njegove potrebe. A tada 
se obori na pogubne kosmopolitske preporoditelje, upozorujući na njihovo 
časovito revnovanje, puno mladenačkog žara i nezrelosti, jer da će ubrzo 
pogaziti u borbi za život svoje ideale, ostavivši zavedenu masu na cjedilu, 
samo da sebe opskrbe. ,To su samo utvore, prividjenja zlokobna, kojih se 
treba čuvati“, završuje. Drugim putem treba poći, da se riješi ovo teško stanje. 
Težnje za opće dobro ljudstva treba prodahnuti ljubavlju prema otačbini, 
poljima, njivama, lugovima i šumama. Taj drugi put nije nipošto riješila 
posve tim, pače ni ženidbom plemkinje sa plebejcem, ma da je uvjeravala, 
da se uzeli u ,svjetlu i ljubavi“. Proučavajući to pitanje otkrije krasne tipove 
»Dziurdziowie“, ,Seljačinu“ posve u zatišju i osami daleko od svijeta 
sakrivene. Ovim djelima, dotjeranijim i umjetničkijim od prvašnjih, doda 
dublje zamišljeno, osnovano na široj podlozi ,Nad Njemnom“. To je Ilijada 
litvinsko-bialoruske sitne šlahte, rasijane po malim i skromnim plemićskim 
kurijama podzidanim ili nabijenim od zemlje na širokim poljanama i šumama 
izmedju Njemna i Dzwine. Poslije toga napisa još mnogo toga, ali iz svih skupa 
radova njenih više ili manje izbija: treba srcem što čišćim obljubiti ljude, i 
dati se na najprilježnija obradjivanja rodjene grude. ,Uvjeren sam, da ću tu 
jedino postići cilj, radi kojeg se i rodih na tom svijetu.“ (Viktor u ,Braći“.) 

I ako ima ,bez sumnje“ (poljskih) pripovjedača, koji je nadkriljuju 
snagom plastične fantazije ili čarom lijepih riječi, ali nijedan je ne nadmaši 
u širokom i dubokom pojimanju i osjećanju duše čovječje i potreba društva 
u kojem živi. (Chmidowski u svome ,,Predgovoru“ za ,Bene nati“ str. LXV.) 


* 
* * 


BIVA ČESTO ... 


Biva često pa mi dušom 
Tajna neka sjeta kreće, 
Biva često pa mi sanak 
Trudne vjegje sklopit ne će. 


Biva često rasplačem se, 

Kano da sam malo diete, 

Plačem, plačem ... pa se smirim — 
Ponestane tajne sjete ?... 


Na čas — — — 

— — — Sjeta oblaci su: 
Kriju spomen prošlih dana... 
Aj, u njima mnoga bila 

Suza mi neisplakana!... 


Avaj, avaj, tajna sjeto, 

Nemoj često — suze njeti — 
Čuj, kad zadnjoj kanut bude 
Morati ću umrijeti 1... 


SPIRIDION PETRANOVIĆ 


STARI PLAMEN 
ROMAN IZ SAVREMENOG HRVATSKOG ŽIVOTA 
(Nastavak) 


IX 


Gdjekad je u ovim danima Andrijeviću bilo strašno težko, on se uobće 
ne može sjetiti, da je ikad tako duševno trpio, kao u to doba. Ni onda, 
kad je bio u siromaškim stanovima kao gimnazijalac, pa poslie u oskudici 
kao sveučilištarac, ni onda mu nije bilo teže. Ta ona su mu mladenačka 
stradanja bila mila, on se pače njima ponosio, jer je izlazio nekako veći i 
pred sobom i pred drugima. U svojoj mladenačkoj uobraženosti smatrao 
je ovaka stradanja žrtvama, kojima se oštri značaj i stiče jaka podloga za 
pregaranje i za rad. Pa makar je više puta bio i gladan, makar je kadkad i 
drhturio zimi u svojr' maloj hladnoj sobici, ipak mu je duša pjevala od 
onoga veselja životnog i jake volje za rad, koja je u Andrijeviću ključala 
već od djetinjstva. 

Ali sada, kad ne strada, sad mu je tako težko. Ubija ga upravo osama. 
Cieli je dan u svojoj sobi. U ured otide samo na sat dva i to onda, kad 
zna, da ne će naći nikoga. Svoje članke o starčevićanstvu ,pod vidom mo- 
dernih ideja“, kako na jednom mjestu kaže, piše danomice i nervozno, no 
ipak ga muči misao, kad i kako će s njima na javu, kako će djelovati njegov 
podpis u protivničkim novinama, kako će uobće već jednom izvesti taj 
preokret, na koji se tako dugo sprema. 

Eto, to Andrijevića muči. Nije nikad ni izdaleka pomišljao, da je tako 
težko izvesti i preboliti u sebi krizu. Dan na dan vječito spočitava sebi, 
kako je malodušan, kako ne može ili ne umije započeti i otvorena čela 
pred javnošću zastupati ono, o čem je već dugo u nutrinji svojoj bio na čistu. 

Ta on zapravo nije još ništa učinio u tom pogledu. Onaj dogadjaj u 
klubu ,Spužve“ kao da i nije bio. Ta toliko puta je i prije znalo doći do 
zadjevica, do prepiranja, ali kako se to većinom odigralo u vinu, nitko nije 
do tog osbiljno držao. A onda njegovi su ga drugovi vidjeli više puta 
s Olgom, pa su negdje sami u sebi morali misliti, da je onaj njegov izstup 
u klubu bio tek časovita indispozicija ili što drugo, a možda i pokušaj 
njegov, da ih izkuša. 

Mora se zapravo sam sebi smijati Andrijević, kako ni kod Olginih 
roditelja nije ni jednom rieči izdao svojih misli. Sa starim se Muićem upravo 
boji razgovarati. S njegovom ženom ne bi ni htio, a s Olgom ne može. 
Uobće je Andrijeviću ta ljubav prema Olgi veliki teret, s tim veći što, 
kolikogod mislio, ne vidi ni puta ni načina, kako će se to svršiti. Dugo se 
je spremao, da jednom kaže Olgi cielu istinu, no njezino držanje, kad je 
već prije o tom nešto natuknuo, smetalo ga je sveudilj, da ikad o tom 
povede rieč. Ali ipak tu bi se kao nigdje vidio njezin značaj i njezino pravo 
osjećanje prema njemu. Time bi se stavila na kušnju i možda još Andri- 
jeviću olakšala posao, jer, kad ga ona recimo, ne bi razumjela ili ne bi 
htjela razumjeti, mogao bi se mirnije s njome razkrstiti. 

No sve je to liepo ovako smišljati, ali izvesti a da pri tom čovjek 
ostane značajan i dosljedan, to je bilo težko Andrijeviću. Još mu se činio 
najprirodniji izlazak, da prepusti sve slučaju i da se stvar razvija sama od sebe. 

Da, slučaj! Taj se je slučaj zasbilja desio osvitkom proljeća, kada je 
vrieme bilo vlažno i neugodno i kad su ljudi mnogo umirali. Umro je naime 
Olgin stric, imenom Nikola, veleposjednik u jednom slavonskomu mjestu i 
ujedno saborski zastupnik onoga kotara. Taj glas nije osobito raztužio 
-Muićeve, jer se braća nisu slagala, kako je to dobro znao Andrijević po 
obširnom i višekratnom pričanju svoga šefa. Nikola je Muić bio čudak 
čovjek, više samoživ. Andrijević ga se sjeća samo iz onoga doba, dok je 
boravio u Zagrebu, kad su trajale saborske sjednice. Bili su više puta za- 
jedno no ne kod dra. Muića, Andrijevićeva šefa, već u kojoj gostionici, jer 
je Nikola Muić tek službeno i iz pristojnosti posjetio brata, ali inače volio 
je živieti u hotelu. S osobitom je nasladom pričao Andrijeviću, kako on, kad 
u Zagreb dodje, uviek na drugom mjestu objeduje ili večera. No u svakoj 
bi gostionici imao nešto da prigovori — bilo jelu, bilo piću, bilo podvorbi, 
bilo pak družtvu ili ljudima, koji dolaze u tu gostionicu. Andrijević ga se 
nije mogao nikako riešiti, pošto ga je Nikola Muić svaki dan znao okupiti 
i povesti sobom. On naime nije imao nikakvih znanaca u Zagrebu, a Andri- 
jević mu se činio zato sgodnim, što ga je uviek mirno slušao, pa se tako 
često desilo, da su proboravili zajedno po čitavu večer. Andrijevića je 
medjutim tomu čovjeku privlačila jedna osebina Nikole Muića, a to je ta, 
da je Muić vanredno volio nećakinju svoju Olgu. On bi se upravo znao 
zanieti, kad je o njoj govorio i stereotipno dodavao, da njegov brat kao ni 
njegova žena nisu zaslužili take djevojke. 

— To diete kano da i nije njihovo. Jeste li samo promatrali staru, 
mater njezinu ? To vam je najneiskrenija žena, što sam je ikad poznavao. 
O da, u lice sladka, tobože puna takta — sigurno vam je već dala razumjeti, 
da potječe iz plemićske obitelji — ali u duši vam je to direkte beštija. Ja 
sam brata svoga dosta savjetovao, ali znate već, kako je. Našlo se u nje 
gotovine, a i zemlje bilo, medju nama rečeno, kako sam kašnje saznao, 
lihvarstvom stečene, i tako vam se on oženio. Vidite i od to doba se mi ne 
gledamo pravo. Ona vam je direktno na njega djelovala. Vjerujete li vi, da 

jedna žena može čovjeka sasvim okrenuti? A ona vam ga je ne samo 
okrenula, već naprosto u kući jedina zagospodarila. Vidite, i zato je meni 
nesnosno u njihovoj kući. Ja učinim svoj posjet i to je sbog Olge, al drugo 
ništa. 

— A ipak ja mislim sbog gospodjice Olge, da biste ih morali češće 
posjećivati. 

— Ne, Olga dodje s otcem k meni, pa ostane kod mene i dva i tri 
mjeseca i onda smo vam mi posve drugi ljudi. Ta je djevojka sasvim drugačija, 
nego joj je mati. . 

Andrijević ga je kadkada vrlo rado slušao, odbijajući dakako sve ove 
psovke na njegovu sumnjičavu ćud, koja je rado ogovarala. Godilo mu je 
Slušati pohvale o Olgi, pa se zato nije na ostale izvode toga staroga mladića 
ni obazirao. Više puta je kušao s njime razgovor i o politici. No Nikola se 
Muić nije razumio a ma baš ništa u politiku. Izabran je bio u svom kotaru 
pukim slučajem. Kad je ono lanjske godine u svibnju pala narodna stranka, 
desio se u njegovu kotaru izbor trećega dana. Andrijeviću kao i njegovom 
šefu, bilo je glavno stalo do stoga, da u tom kotaru sruše magjarona, inače 
nekoga sasvim neznatnog čovjeka, koji je živio jedino od zagrebačkih i 
peštanskih dnevnica, a da Pešte nije nikad ni vidio, a Zagreb vrlo riedko. 
Bio je to otac brojne obitelji, koji se, nuždom natjeran, dao u službu prvašnjeg 
režima, pa svojim dobrim vladanjem kao liečnik onoga kraja, znao steći 
neke simpatije. Liečnička mu je praksa slabo donosila, pošto nije bio osobito 
vrstan, pa je tako sebi na ovaj način stvorio eksistenciju. Lahko je bilo ovoga 
čovjeka srušiti, s tim više, što su Muiću bili mnogi izbornici dugom obvezani. 
Čitavu onu noć pred izbor nagovarali su dr. Muić i Andrijević Nikolu Muića, 
da primi mandat i ovaj je konačno primio, a izboru su pripomogli i činovnici, 
koji su brzo okrenuli kabanicu prema novoj vladi. | tako je Nikola Muić 
došao u sabor protiv svoje volje, ali kao da im se poslie htio osvetiti, nije 
sudjelovao ni u kakvim sjednicama, niti ga je zanimao saborski rad. Kad 
je Andrijević počeo, da ga upućuje u nove političke prilike, pa mu se pače 
nudio, da će mu i govore sastavljati, Nikola je Muić tek mahnuo rukom : 

— Pustite, molim vas, sve je to komedija, kao i prije. Mi s Magjarima ne 
ćemo nikad na kraj, to je moje uvjerenje, znate. Tko je jači, jači je. Vidjet 
ćete, ne će vam proći ni godina dana, a vi ćete se novi ljudi naći u stopama 
onih starih. Ja to već sad jesam. Ja sam mameluk, Stimmvieh, kao i oni 
prvi. Ja samo odglasujem, pa mirna Bosna ! 

I tako ni Andrijevića nije osobito potresla viest, da je taj čovjek umro. 
Ipak je držao svojom prvom dužnosti, da ide do Olge, za koju je 
znao, da će biti najviše od svih raztužena. Ta i ona mu je znala više puta 
s iskrenim zanosom govoriti o tom čovjeku, kojega je znala na svoj način 
opravdati i značaj mu uljepšati. Ona je n. pr. bila u dnu duše uvjerena, da 
njezin stric nije onakav, kakvim se gradi. To da je njegova neka osobita 
pasija prikazivati se gorim nego li jest, ali u duši svojoj da je sama 
dobrota. 

33 

| uistinu, kad je Andrijević došao k njoj, našao ju je u crnini i u 
suzama. Ona mu je sama pala oko vrata, tiho jecajući. 

— Težko je to, Andrija, kad čovjeku netko umre, tko ga je ljubio. On 
je mene jako volio, ti to ne znaš. Ah, kad se samo sjetim ! Uviek sam mu 
morala svirati na glasoviru, a znaš, da sam ga jednom ganula do suza. Bila 
je to ipak jedna pjesnička duša, samo je to sakrivala u najintimnijem zakutku 
svome. Jednom mi je izpovjedio, kako je nesretno ljubio, znaš on je već bio 
zaručen, a onda mu je zaručnica pobjegla s drugim. Odtad se uvukao u se 
i bio tih, mrk_i ništa ga više nije veselilo. Jednom mi je rekao, da sam 
mu poslie te žene, jedina ja još tako blizu. 


Andrijević je uživao u Olginoj iskrenosti i gotovo bio u duši ljubomoran 
na toga staroga čudaka, koji već ne živi. 

— Sutra idemo svi na pokop. Nije li ti otac rekao, da ćeš i ti snama? 

— Nije. 


X 

— Htio sam vam reći, govorio je dr. Muić Andrijeviću, kad su se vozili 
željeznicom pa pokop Nikole Muića (njih su obojica bili ovaj čas u odjelu 
za pušače, dok su Olga i njezina mati bile u susjednom ,priekletu“) — da, 
htio sam vam reći, da je to sad opet jedan prazan kotar. Jeste li već što 
razmišljali ? 

— Nisam. 

— Znate, da smo mi vas mogli već i onda kandidirati u ovom kotaru, 
po gotovo kad se pokojni brat toliko nećkao. Meni je to bilo jedan čas na 
umu, ali nije bilo sigurno, jedno što ste nepoznat, a drugo, što je pokojni 
brat imao toliko obvezanih izbornika. Ti će u ostalom ostati i dalje naši 
poslie pokojnika, kao ,mrtve duše“ — nasmije se od srdca svojoj dosjetki 
dr. Muić, koji nije ničim odavao žalosti za bratom. 


— Držim — prihvati nakon stanke Andrijević — da bi trebalo taj kotar 
proučiti, kakvo je zapravo mišljenje naroda i ima li uobće u njega kakove 
sviesti, bilo političke bilo koje druge. Posljednji put su naši korteši gonili 
izbornike k žari, da glasuju za pokojnoga gospodina brata, bez ikakvoga 
programa, bez ikakvoga principa . . . 


— Dakako, ali morate uzeti u obzir, da se je tada rušio stari režim i 
morala se po što po to stvoriti većina. Istina je, mi s pokojnim bratom 
nismo ništa dobili, ali smo za prvi put oteli taj kotar magjaronima, a već 
to je mnogo. 

— Samo to je naša nevolja, što smo, čini mi se po svem, ostali kod 
rušenja. Srušili smo stari sistem, a nismo ništa sagradili. Sve one liepe rieči 
naših nekadanjih slobodoumnih programa ostale su zaista tek samo liepe 
rieči. Lagan je bio prije negativni rad, lako je bilo grditi i psovati, ali sad, 
kad treba pristupiti nečemu pozitivnomu, kad treba raditi, ne možemo da 
izvojštimo ni najprimitivnijih sloboština. 

— E, mladi moj prijatelju, nemojte zapadati u malodušje. Nije li već 
to mnogo, što se po zemlji slobodnije diše? Sav je narod odahnuo: nema 
denuncijacija, nema šikaniranja, nema, gospodine moj, okova, što su nas 
tištali . . . 

— Samo ako to nije privremeno. Ja se sve bojim. Eto mnogi činovnici 
iz prvoga režima ostali su i dalje. Neki su od njih za nevolju postali tobože 
»naši“, drugi ne rade ništa i neradom tjeraju ,pasivnu resistenciju“, čekajući 
tiho u srdcu, da se vrate stari madjaroni . . . 

— Treći su najednom Starčevićanci, što se prije nisu ufali ni pisnuti . . . 

— Da, ima i takovih. Hoću samo, gospodine doktore, da kažem, da 
smo mi stare osobe samo sbacili, a dobili tek nešto bolje od njih. Što je 
pak najžalostnije, mi smo kod našega programa stali, niti ga provodimo 
odozgor u inteligenciji niti odozdol u narodu. Ne preporadjamo nikoga. 

— Nemojte to tako crno gledati, gospodine Andrija (i Muić je kadkad 
zvao Andrijevića Andrijom), ta ne može se sve preko noći. Pre-po-ra-dja-ti 
(izgovarao je slovku po slovku dr. Muić), to se mora lagano, a sigurno. 

— Dašto, da se mora, ali i početi se mora. Početi jako duboko, u 
korienu. | zato, oprostite gospodine doktore, što se ne mogu složiti s onim, 
što ste malo prije rekli, s ,mrtvim dušama“ ... Ako su pokojnomu go- 
spodinu bratu bili koji izbornici dugom obvezani, ne smije to ići dalje, jer 
naprosto to nije moralno. Koliko puta smo prije mi sami navaljivali na ko- 
rupciju, na podmićivanje i na slične stvari, a sad da sami isto činimo? 

— Čudni ste vi uistinu mladi ljudi. Program, ideje — samo su ideal, 


.uzor, koji čovjeku lebdi pred očima, kojemu se mora doduše približavati, 


ali u životu ne ide baš sve gladko prema programu. Treba tu i tamo za- 
žmiriti. — Nego — nakon male šutnje i s nekim izvjestnim smieškom nastavi 
dr. Muić — eto vam najljepše prilike, da preporodite taj kotar. Ostanite na 
ovom imanju, i onako ćete imati dosta posla, da mi pripazite na gospo- 
darstvo i ostalo — zadjite medju narod, kad je u vas toliko volje, priprav- 
ljajte si staze za izbor i onda ćemo vas proglasiti kandidatom. No pridržajem 
si pravo — nasmieši se i opet dr. Muić, — da se s vama porazgovorim 
nakon toga vremena, da vas vidim i tu razočarana. Mi, znate, puno govo- 
rimo : narod, narod, i pri tom se nekud posebno zanosimo pa fantaziramo 
o nekakovoj probudjenoj sviesti i tako dalje, ali sve je to, vidjet ćete, drugačije. 

— Jedva čekam — da vam iskreno kažem, gospodine doktore — jedva 
čekam, da zadjem u taj kotar i bit ću vam vrlo zahvalan, pružite li mi priliku, 
da ostanem na vašem imanju. Ne ću se žacati po ciele dane ići selima, da 
upoznam narod i njegovo mišljene. Vjerujte mi, da je to bio moj san od 
najranije mladosti: zaći medju narod, živiti s njim, razgovarati, uobće sasvim 
se sljubiti s njegovim životom — govorio je s nekim uzhitom Andrijević, a 
u duši mu se redale slike selišt4 podno briega, šume, polja, i po njima ljudi 
u težkom dnevnom poslu. Predvečerje je: seljaci se vraćaju s posla, a on 
medju njima i razvija im — starčevićanski program. Andrijević se nešto 
malo stresao i sjetio, da je on eto zajedno s drom Muićem, koji ni na kraju 

pameti nema, da bi Andrijević u kotaru provodio koji drugi program, osim 
naprednjačkoga. Eto, sad bi bilo prilike, da navrne razgovor na to, makar 
iz daleka, jer konačno, ako ostane u kotaru, ako bude radio u starčevičanskom 
duhu — dr. Muić će to i onako doznati. Bi li sad rekao ? Je li tomu došao 
sgodan čas? Ne, ne! Drugom sgodom — pomisli Andrijević osjetivši i opet 
u duši svu težinu ovakove izjave. 


— PFantasta ste vi, duše mi — probudi Andrijevića iz misli dr. Muić, 
koji se je za to vrieme mučio zapaljujući utrnutu cigaru — pače, govorite 
kao kakav Starčevićanac, — nasmije se srdačno dr. Muić i potrepta rukom 
Andrijevića po koljenu. — Tako i Starčevićanci govore o narodu, kao da 
ga uviek pred sobom vide u kakvoj idili, u liepoj odjeći oko crkve — onako, 
kako se to u kalendarima ili fantastičnim slikama slika. Ali ja vam velim : 
muž ostaje muž. On vam kaputu ne vjeruje i ne će još dugo vjerovati. 
Lako je nama programe slagati, ali narod je od toga još jako, jako daleko. 
Njegovo je mišljenje, recimo : političko mišljenje još izpod ništice, na ledištu. 

— U tom bih se složio s vama, gospodine doktore, pa ni sam nisam 
u duši nikad odobravao onaj naš glasoviti ,duhovski“ program, jer je pre- 
abstraktan, predalek od našega naroda. Nije izvadjen bio iz naroda, već iz 
stranih brošura . . . 


Ovdje je Andrijević već htio reći, kako je samo Starčevićev program 
izvadjen iz naroda — ali ipak nije mu se činilo, da je na mjestu. Tš, bit 
će već prilike, da dr. Muić čuje od njega jasno i bistro, što misli i u koliko 
se promienio. Sad da što reče — ili mu ne bi vjerovao ili bi ga izsmijao 
kao čas prije, kad mu je rekao, da govori kao ,kakav Starčevićanac“. 

Medjutim se na vratima njihova odjela pojavila gospodja Muićka sa 
sanenim očima, susprežući zievanje. 


— | vi baš neprestano politizirate cielim putem od Zagreba, a ja sam 
bila časkom zaspala. 

— A Olga? 

— Ona ne može da spava. Još je uviek tako jako i upravo ludo ža- 
lostna. Tješila sam je već na svaku ruku, ali nije moguće . . . 

— Pokojni ju je volio, šta ćeš. 

— Dobro: volio, ali šta sad hasni. Nitko ga više ne povrati. Ne biste 
li vi, gospodine Andrijeviću, bili tako dobri, pa da je malo zabavite, samo 
da se raztrese. Dajte, molim vas, Vi ćete to i bolje nego li ja. 


Andrijević, koji cielo to vrieme nije bio rekao ni jedne rieči, nakloni se 
i ustane, da podje prema vratima. Gospodja Muić rekla je još na vratima 
mužu: ,Dodji i ti, stari, kad izpušiš“, a onda je pošla zajedno s Andrije- 
vićem preko k Olgi. 

Olgu je opazio Andrijević u kutu vagona, kako sjedi nagnuvši glavu na 
naslon sjedala i zaklopivši oči, premda nije spavala. Bila je blieda u polu- 
mraku tamno-crvenoga svjetla, što se prostirao od prevučene željezničke 
svjetiljke. Crte njezina lica bile su u tuzi i u ovom polumraku još ljepše. 

Andrijević je sjeo uz Olgu, uzeo je za ruku i poljubio. Olga je podigla 
oči i malko mu se osmjehnula. Andrijević dugo vremena nije govorio ni 
jedne rieči, već je samo držao ruku Olginu u svojoj ruci i promatrao ju. 
Taj dogadjaj odkrio mu je opet jednu liepu crtu u Olginu značaju. Njezina 
iskrena, naravna i — da tako kaže — ljudska tuga osvajala ga je. Ona ga 
je približila Olgi. On ni na čas nije htio misliti, nije li to možda tek časovita 
tuga, nisu li ovi momenti u žena za to tako na oko jaki, što su prolazni? 
Te je misli odgonio od sebe srdeći se na ovakova zapravo sumnjičenja, što 
su mu se narivavala. Nije htio zapravo ništa misliti, već samo ovako da gleda 
Olgu i da već jednom uvjeri sam sebe, da ju ljubi. Ta, ljubi ju, — kako 
da ju ne ljubi, zar treba uvjeravanja, kad je osjećaj tu ? Jest: osjećaj moćan 
i jak kao topli val iz onih najintimnijih dubina duše. A nije li ipak taj osjećaj 
tek časovit ? Nije li i on sam, Andrijević, tek čovjek momenta, na koga dje- 
luje okolica, vrieme, ljudi, prilike, sve — sve i ovaj crveni polumrak, koji 
nečujno titra na bliedom i liepom Olginom licu ? Na stran sve te misli, — 
razsrdi se Andrijević — ja hoću da ljubim, hoću da sve te misli ugušim. 
Da, misli su lude i zavidne čovjeku. 

I Andrijević pogleda najprije na onu stranu, gdje je sjedila Olgina majka 
zaklopljenih očiju. Ne može znati, da li spava ili se samo pretvara, ali to 
je napokon sasvim svejedno — pomisli Andrijević — i prikloni se intimno Olgi. 

— Ne možeš spavati ? 

— Ne mogu. Kušala sam, ali ne ide. Neprestance mi je u glavi stric. 
Ne mogu pravo vjerovati, da je umro. 

— Nasloni se na me. . 

— Kako si to sad liepo rekao. Liepo i milo — pogleda Olga Andri- 
jevića pogledom, kakvoga Andrijević još nije vidio u nje; tako mu se bar 
čini. On joj obuhvati glavu i poljubi je u usta držeći dugo svoje ustne na 
njezinima. Onda ju sasvim kao da bi malo diete podigne i posadi na koljena, 
neka spava u njegovu naručaju. Olga se nije branila. Zaklopila je oči, a na 
licu su se uz crte tuge javljalje i one druge crte, crte neke sreće, kod koje 
je liepo zaklopiti oči i pomišljati, da je san. 

Mir je u vagonu, samo kolesa monotono udaraju kroz noć. Olga je 
stala lagano jednomjerno disati; osvojio ju prvi san. Andrijević pogleda koji 
put kroz prozor, kako bi reći jure stabla na putu mimo željeznicu u slabom 
svjetlu mjesečine. U daljini se gubili dobro mu poznati brežuljci, kuda se 
vozio, dok je još bio sveučilištarac. Tu je negdje bio jednih praznika infor- 
mator sinu nekoga vlastelina. Taj je dečko bio živahan i zločest, razmažen, 
Objestan do nesnosljivosti, a Andrijević ga je jedva nekako svojom osbilj- 
nošću sklonuo, da bar pola sata na dan s njim uči; imao je naime popravak 
iz dva predmeta. Koliko je tu poniženja bilo za njega, premda su ga svi 
volili, pa i taj dečko! Osamljen je nekako bio, ali se svejedno rado sjeća 
onih sretnih časova, što ih je proboravio šetajući u predvečerje po tim bre- 
žuljcima. Sretni su bili, jer je onda Andrijević ljubio. Ovamo su dolazili oni 
najljepši listovi Ljubini, oni, na koje je još isti dan odgovorao, a iza kojih 

je osjećao kao pjesmu u svojoj duši. Da, i pjesme je svoje ljubavne, prve 
i jedine, pisao baš u ovim krajevima i namienjivao njoj, Ljubi. 

«Ljuba! — strese se Andrijević zaboravivši sasvim, da evo u naručaju 
njegovu tiho spava Olga. Neka druga, ne Ljuba. | opet Andrijević osjeti u 
sebi prokletstvo, što ga progoni čitava njegova života, a to je, da u ljubavi 
nije našao nigda sreće. Samo momenti i ništa drugo nego momenti. Eto 
sad, čas prije, tako je od srdca poljubio Olgu i osjećao se upravo sretnim, 
a evo trebao je samo ovako jak spomen s ovih brežuljaka, mimo kojih se 
vozi, i taj spomen dočarao mu je onu drugu, Ljubu. Oh samo kad ne bi 
bilo tih uspomena! 

Olgina mati disala je sve glasnije u tvrdom snu. Iz susjednog vagona 
začuje se pokadkad jak kašalj staroga Muića; i on je valjda zaspao, pa se 
samo na mahove budka. 

— Svi oni spavaju, samo ja ne mogu. Bože, zašto sam ovaki ? Zašto 
je to uobće sve tako? Kako sam ja došao medju ove ljude? Kako ću izići 
iz njihova kruga? Hoću li uobće izići? Što znači ovo sve? 

I Andrijević se zamisli u onu staru poznatu filozofiju, do koje on mnogo 
drži, — da sebi čovjek naime samo utvara, kako tobože slobodno radi ili 
hoće nešto slobodno izvesti. On je samo kotačić u službi nekakoga ogromnog 
stroja, koji tjera i zemlju i svemir i zviezde i sve. 

On, Andrijević, je samo oblik te velike sile, jedna čestica, koja se u 
neizmjerno brzom okretanju otrgla i sad se još vrti zadnjim okretajem, koji 
se inače zove njegov život. A kad umre, vrtit će se dalje njegove čestice i 
tako sve dalje. 

On je kotač, kao što su evo kotači na željeznici. Andrijeviću je lomot 
željezničkih kotača izvrstno pristajao njegovoj filozofiji, koja je u ostalom 
bila u njegovu mozgu sve nejasnija, tamnija, dok nije Andrijević zadriemao. 
Lagano se njegova glava prislonila uz Olginu; on u polusnu razabire fini 
miris njezine kose. 

(Nastavit će se). 


BILJEŽKE HRVATSKE SMOTRE 


HRVATSKO KAZALIŠTE 


(Konac travnja i svibanj). 


Molim vas: znati, da je kazalište ,zatvo- 
reno“ — onako u istinu ,zatvoreno“ — 
to jest, da u njem nema nego dva tri ču- 
vara, vatrogasca, ,hausmeisterice“, Baha, 
novoga intendanta i staroga dramaturga ; 
zatim: znati, da je onaj dobri željezni ili 
odmorni zastor lieno upao izpred pozor- 
nice i ondje kano očajao, da su i vriedni 
Bukovčevi Iliri negdje u mraku ljetne za- 
boravi zaspali umorni od dizanja i spuštanja 
(.Slava njimal“); još zatim: znati, da po 
kritičarskim stolcima glodjka i grize naj- 
stariji kritičar, miš, koji ne štedi ni crkve 
ni Talijina hrama, pa se tako osvećuje 
kritičanma (i Vanjil), koji su takodjer grizli 
i upravu i glumce (i glumice — a one imaju 
tako osjetljivu put); napokon znati: da je 
sve kazalištno ,osoblje“, i plaćeno i ne- 
plaćeno, na trajnom odmoru od memori- 
ranja i nememoriranja uloga. To sve znati 
a ipak pisati još referate o kazalištnim 
predstavama, koje je već i sam šaptalac 
(kod nas šaptalica ili šaptalka) zaboravio, 
nije li to isto, što ponovno čitati stare 
ljubavne listove od djevojke, s kojom ste 
se negda volili? Ili vi znate bolju poredbu ? 
Sad ljeti. 

A sve bi bilo lako, da nemam toliko 
staroga duga. Sad ljeti. Pol travnja i svibanj, 
svibanj i pol travnja. Duga prema ured- 
niku ,Hrvatske Smotre“, kojemu sam dosad 
savjestno (Hm! % ur.) i gotovo nepre- 
kidno (No, no! Op. ur. — Molim vas, 
gosp. uredniče, nemojte me prekidati. Op. 
moja. — Moram, kad sam sam morao pisati 
neke referate. Op. ur. — Samo dva! Op. 
moja. — Al to su bili u istinu referati. Op. 
ur. — No! Op. moja. — ? Op. ur. — ! Op. 
moja!), da, neprekidno pisao. Pa ću to i 
sada činiti, jer ja sam strpljiva živina, re- 
ferentski osao, (Vrlo dobro! Op. ur.), koji 
svoje taljige vuče i — sad ljeti. Ja sam i 
sada kao uviek dosada liepo izpisao po 
ceduljicama sve predstave, evo ih preda 
mnom, pa — pomozi Bože! | meni i — 
vama, Vama dakako, koji me čitate. Sad ljeti. 


Druga polovina travnja, govoreći onako 
upoprieko, imala je godnu premijeru, jedno 
»zatvoreno“ (dne 18. u petak) i jednu pro- 
slavu (Zajčevu, tri dana: dne 25, 26 i 27.). 
Premijera je bila ovaj put englezka. Zove 
se na način, kako su se starinske stvari 
zvale, naime: Lepeza lady Windermerove, 
drama jedne dobre žene u četiri čina. 
»Lady Windermeres Fan“ na englezku i taj 
a naslov nisam izpisao iz kazalištne cedu- 
jice, jer ga tamo 1 nema, već onako znam 
ga. Pisac je toj lepezi (koju naši glumci 
tako užasno otegnuto, na srbsku, izgova- 
raju ,lepćza“) Oskar Wilde, koga jamačno 
poznajete, ako ni po čem drugom a ono 
po ,Salomi“ i ,Dorianu Gray-u“, što izlazi 
u Smotri, te po kom nas neki u nas ,,slo- 
bodoumi“ prozvaše, da smo Wildeovci. 
Neka smo! Moram reći, da se tom čovjeku 
divim sbog njegove kristalizirane i stilizi- 
rane umjeće. Divim se njegovoj ironiji i 
duhovitim paradoksima, uobće njegovu di- 
jalogu, punomu neobičnim iskrama, koje 
zahvate najznačajnije i najbitnije niti u dra- 
matskom tkivu, pa ih tako osvjetljene iz- 
nesu pred zablenute slušatelje. Divim mu 
se, što je izskočio iz šablone, pa mu efekti 
nisu obični, nisu tako pravljeni, da ih 
možeš uhoditi. Da, divim mu se, što hoće 
da bude sam, da bude Oskar Wilde, nitko 
drugi nego Oskar Wilde. — Medjutim u 
Lepezije učinio dosjetku. Trebalo ječovjeku 
novca, pa je načinio komplimenat publici, 
filistrima. To medjutim čine i kod nas, 
pače i oni naj-Moderniji, ali samo to je 
onaj bies, što je ovdje Wilde i izmedju 
redaka ostao Wilde, dok kod naših toga 
»izmedju redaka“ nema. | zato sam rekao, 
da je učinio ,dosjetku“. Radi se naime o 
tom, da je ta ,dobra žena“ mati nezako- 
nitome djetetu, lady Windermere-ovoj, kojoj 
ne će nikad da se oda kao mati, samo da 
ne naškodi njezinu ugledu i mjestu u 
družtvu. Da je dosta starinskoga sentimen- 
taliteta u majčinu pregaranju i samozataji 
pred kćerju, koju ljubi — samo se sobom 
razumieva, ali da ima dosta duhovite satire 
na englezko družtvo, opazi onaj, tko ,le- 
pezu“ gleda i sluša i baš u tom joj je 

umjetnička vriednost. Ironija je Wilde-ova 
i u naslovu, jer se glavna radnja roman- 
tički spleće oko jedne lepeze, koju kao 
»verh&ngnissvolle Gabel“ na koncu poslie 
svih ,spletaka“ poklanja kćerka majki za- 
volivši je, premda ne zna, da joj je mati. 
Nije čudo, da su ovako što — lepezu i 
njezinu pripoviest — parodirali libretiste 
»Wesele udovice“ (— molim slagara, da 
ostavi ovaj ,W“) i izbili iz toga nekoliko 
dosjetaka. Po tom razumijem, zašto A. 
Kerr veli o Wilde-u: ,er spricht nicht zu 
uns“. Uza sve to, htio bih da sam pisac 
nekih prizora iz ,Lepeze“, osobito za- 
glavnih kod svakoga čina, (Aktschluss), 
s kojima Wilde iznenadi gledaoce. 

Inače se drama u ovo po mjeseca igrala, 
hvala ti Bože, u svem četiri puta. ,Le- 
peza“ dva puta, dne 20. i 23, a druga dva 
puta bile su reprize, i to dne 18. ,Dolazak 
Hrvata“, a dne 30. Kumičićev . Petar Zrinski“ 
(u korist mirovinskoga fonda). No bar kad 
su patriotične reprize! 

stale su večeri bile, recimo, glasbene. 
Tu je spomenuta trodnevna ili trovečernja 
»Svečana predstava“, što ju je u čast na- 
šemu glasbenom starcu a u proslavu nje- 
gove sedamdesetgodišnjice i tisućeg opusa 
priredilo hrvatsko pjevačko družtvo ,Kolo“. 
Svako je veče započelo svečanim pjesničkim 
proslovom od F. Ž. Milera, a krasnoslovila 
| uistinu krasno slovila ga je naša mlada 
glumica Bogumila Vilharova. Glavni je dio 
bio ipak ,Prvi grieh“, alegorična opera u 
tri čina prema pjesničkim riečima Silvija 
Str. Kranjčevića izvedena kao oratorij. Ova 
Kranjčevićeva ,Čovjekova tragedija ima 
dubokih misli, no arhitektonika joj nije 
takova, da bi bila podlogom operi. Ona 
samo pruža pojedina mjesta, da ih glasbenik 
ilustrira, a to je naš proslavljeni starina i 
učinio. Osobito je uspio kod Lucifera i 
kod lirskih partija izmedju Adama i Eve. 
Tom prilikom smo imali prilike vidjeti, 
takodjer našu, Blaženku Kernicovu i slušati 
tu Evu, koja je iz našeg raja izagnana u 
»daleki, strani sviet“. Pjevala je i ,Glad“, 
a mi smo ostali žedni za njom. Adam je 
bio opet naš stari Cammarotta, kod koga 
se takodjer sjećamo prvoga raja. Lucifera 
smo morali ,per Nachnahme“ dopremiti 
iz Beča, brata Čeha Alojsa Stejskala, koji 
je svojim paklenskim basom i — za čudo 
— sasvim korektnim izgovorom za ijao 
brzo i publiku i neke ,kerubinke“ iz ,Kola“. 
Odkrili smo taj put i neke biser-glasove 
domaćih kćerka: gdjica rofinja Borelli 
(osobito Zoč), pa Pospišilove i Kostren- 
čičke. Od mlade gospode: Kozjaka, Krnica 
i Benkovića. Neka, neka! Ne smije se za- 
boraviti ni dirigent, opet naš Nikola Faller, 
koji je svu tu četu ,demona, kerubina, se- 
rafina, genija i radnika“ — obučenih da- 
kako u salonskom odielu, pošto smo od 
doba ,prvoga grieha“ ipak toliko u kulturi 
napredovali — koji je, velim, svu tu četu 

gospode i gospodjica kao i muzikanata 
otraga, što su inače u podzemlju, junački 
»Svladavao“. Dakako, da je bilo mnogo 
pljeska, a najviše siedomu svečaru, koji je 
primio svu silu darova, vienaca i poklon- 
stvenih izkaza, a od silnih ovacija nije se 
mogao na pozornici — uzeto doslovno — 
ni okrenuti. ,Živiol“ da mu viknemo i mi 
sad, kad je već to sve utihnulo. 

Ostale večeri u travnju tuku se Hrvatica 
i tudjinka: Albinijeva ,Madame Trouba- 
dour“ (dne 16., 21. i 28.) i Leharova ,Ve- 
sela udovica“ (dne 17, 22. i 29.). Kako 
vidite, najednako; ne zna se, ,da !' su 
konji il je raja brža“. No ,udovica“ će u 
svibnju pobiediti. To je jasno. 

Svibanj! Svibanj ima dvie dramske strane 
premijere i jednu domaću premijericu. Od 
stranih je bio dne 1. i dne 14. , Vihor“, 
(,La Rafale“ — ,Baccarat“), drama u tri 
čina. napisao Henry Bernstein. ,Vihor“ je 
zato uzet kao nadpis drami, što strast za 
igrom tako uzvitla mladim čovjekom, da 
igru smatra drugim životom, umjetnim ži- 
votom degenerirana aristokrata, koji ne 
gine sam, već za sobom povuče i drugi 
život, jednu ženu. A ta je žena kći bankara, 
dakle novčanoga aristokrate, koji svoju 
kćer daje neljubljenu mužu, ali aristokratu 
po krvi. Ona ne samo, što je nevjerna 
svomu mužu, već je pripravna, da se za 
spas svoga ljubavnika, koji je veliku svotu 

roigrao, poda i svome jednom rodjaku. 

oga ne može podnieti onaj aristokrat, 
onaj degenerirani, već si tanetom prosvira 
glavu hladno se spremivši na taj čin. Snažan 
je prizor izmedju otca bankara i kćeri, koja 
mu to sve priznaje i traži od njega novaca. 
Inače taj bankar sjeća jako na Mirbeau-ov 
»Posao je posao“, što autor sam na jednom 
mjestu u tekstu i priznaje. Nego meni se 
taj pofranceženi Židov Bernstein ne svidja 
s toga, što kani u neku ruku uzkrisiti ne- 
kadanji Ohnet-izam, koji je u svoje vrieme 
operirao ovako novčanim efektima te raz- 
likom aristokrata i nearistokrata. Vraćaju 
se opet ti elementi, doduše razdrobljeni i 
s tu i tamo modernim prosievcima, ali 
dramatska ih je umjeća davno već odba- 
cila kao nelojalne dramatske niti, pa se 
mogu samo u pojedinostima, u epizodama 
podnositi. 

Druga je svibanjska premijera bila ,,Lako- 
mislena sestra“, komedija u četiri čina od 
Vladimira Perzynjskoga, u prievodu Julija 
Benešića (dne 4 i dne 7.). | ova boluje 
na neoriginalnosti kao što većina novijih 
poljskih dramatskih proizvoda. To vam je 
naime opet Sudermann-izam. Ona pseudo- 
satira na ljude, koji se tobože sgražaju 
nad nemoralom, a sami su (no dal) ne- 
moralni, dok su opet pale žene u svojoj 
duši (no dal) krepostne, pače i velike, i, 
ako treba, sentimentalne. Ja mislim, da je 
»Otčinski dom“ dosta jedanput vidjeti, a 
da ga ne treba u pameti opet vraćati kod 

»Lakomislene sestre“. Glavna se junakinja 
vratila naime u otčinski dom, pošto je 
razstavljena od muža živjela vani. Kod 
kuće je ne trpe i izgrizavaju, gdje mogu, 
no, kad čuju, da je umro njezin ljubovnik 
— po nalogu autorovu — i da će ona 
baštiniti veliki imetak, stanu joj se opet 
laskati. Medjutim ona se — opet po na- 
logu autorovu — odriče baštine, a okolica 
ostane duga nosa. Komedija bi imala pravo 
na obstanak, kad bi naskroz bila satirično 
obradjena, no ovako djelomično pseudo- 
satirično, a djelomično sentimentalno (n. pr. 
onaj prizor s prvim mužem, biednom fan- 
tastičnom figurom) — razpada se podpuno. 

A premijerica je bila ,Otmica“, aktovka 
u dvie slike, dne 21. svibnja od anonim- 
noga autora ili bolje. pseudonimnoga (B. 
Branko). Kod nas će ano- i pseudo-nimitet 
ući u modu, kako vidite. Nismo s njom 
ništa dobili, a ništa ni izgubili. Mladi ljudi, 
koji se vole, hoće da prisile roditelje na 
blagoslov tako, da pobjegnu u kupalište, 

dje u hotelu proborave noć, no tako da 
ih diele zaključana vrata. Ideja je originalna, 
no mogla se ukusnije i delikatnije obraditi, 
u drugoj slici dodje u jutro njezin otac i 
oprosti im. | mi opraštamo autoru, što 
pred stranim svietom — to se davalo naj- 
prije negdje u Njemačkoj — nije bolje 
zastupao naš ukus. 

U svibnju je završila i opereta svoje ko- 
medijaško kolo. U borbu s ,Veselom udo- 
vicom“, koja se davala još četiri puta 
(dne 6., 11, 13. i 15.), pristupila je k ,Ma- 
dame Troubadour“ — davanoj još dne 12. 
šesti put — kao saveznica mlada, stidljiva 
»Persida“ od kapelnika naše domobranske 

lasbe Ivana Muhvića. Iznesla je unatoč 
eta i orgija »udovice“ ipak tri predstave 
(dne 2., 5. i 8.). Libreto je uistinu nevino 
i pedagogijski diskretno složio Stjepan 

irola, pa se mirne duše mogu na nju 
pustiti svi naši mužki i ženski zavodi. Ne 
samo da nema frivolnosti i traženih pi- 
kanterija, već ima i poezije onih sladkih 
časova odgojilištnih, što ih se tako rado 
sjećaju naše žene za gorkih časova braka, 
pače o njima i pišu nekim svojim starim 
prijateljicama, dok to konačno ne prodre 
u štampu i u ,literaturu“ s izpravcima go- 
spodina supruga, ako je on književnik itd. 

uhvićeva glasba i ako nije bogata s ori- 
ginalnim motivima ili bog zna kako tra- 
ženom instrumentacijom, ali je mila, mje- 
stimice narodna i tako reći lokalna ; pristaje 
i uhu i srdcu. Bit će, da je i sam kod 
prvienca svog opazio neke tehničke mane, 
čemu je i libreto mjestimice kriv -- pa će 
ih se u buduće znati i kloniti. — Dne 
15. svibnja odplesala je opereta na feri- 
jalne koncerte ponesavši na svojoj povlaci 
(,šlepu“) cvieća, vienaca, košarica 1 druge 
ovacijone robe, što su ju ,Pollakovci“ i 
»Freudenreichovci“ takmeći se nabacali na 
oprostnoj, 23. predstavi ,Vesele udovice“. 


Evviva i matti! Živjeli ,teaternarri“ | Možda 
će s vremenom uprava i zabraniti ovakove 
»izkaze“, koji bi mogli dovesti do krvi 
»prućih se“ stranaka, do krvi od — 
cvieća! 

I svibanj je imao jednu proslavu (dne 16.): 
30-godišnjicu vriednoga i zaslužnog glumca 
Milivoja Barbarića, koji se nakon ,putu- 
jućih stradanija“ smirio konačno na gru- 
dima naše Talije. Tom prilikom su sve kri- 
tike jednoglasno iztaknule markantne i ako 
većinom epizodne kreacije  Barbarićeva 
talenta, koji nije nipošto usahnuo, pače 
ni ostario, već poput dobre kovine trajno 
zahvati ondje, česa se razgrijan prihvati. 
Izabrao je Barbarić za svoju koristnicu i 
proslavu _ romantičnu komediju Dumano- 
ira i d' Ennery-a .Don Cezar od Bazana“ 
pa liepo iznio plemenitu i bonvivantsku 
stranu ovoga španjolskog pustolova. Vanja 
je specialno bin te večeri ganut, jer je 
Don Cezar bila predstava, što ju je kao 
diete gledao kod putujuće družine i od 
silne uzrujanosti za kazalištem uobće nije 
ništa od predstave razumio. — Barbarića 
je kod proslave pozdravila uprava, družice 
i drugovi, i darivali ga ne samo darovima 
već i iskrenošću, jer je Barbarić kod svojih 
drugova obljubljen. Kod reprize ,Don Ce- 
zara“ predstavio se u ulogi kralja kao de- 
butant mladi Zagrebčanin Griinhut, koji je 
pokazao dosta sigurnosti i dara, ali nije 
mogao bog zna što izbiti iz svoje dosta 
šablonske uloge. 

Od ostalih repriza svibanjskih treba još 
zabilježiti: poznatu aktovku ,Muževa sreća“ 
što se davala s ,Persidom“ dne 2., zatim 
»Dolazak Hrvata“ (treći put, dne 9.), ,Miša“ 
dne 15., staru ,Čašicu čaja“ i Schnitzle- 
rov ,Oprostnu večer“ zajedno s ,Ot- 
micom“ dne 21., ,Madame Mongodin“ dne 
23, ,Vlastnika talionica“ dne 25. i ,Cyrana 
de Bergerac“ dne 26. 

Ove su dvije posljednje reprize došle 
slučajno i nepravedno. Ti su dani bili od- 
redjeni za Milčinović — Ogrizovićevo ,Pro- 
kletsvo“, koje je čekalo u predpaklu, da 
mu se otvore vrata prikazivanja. | već se 
vrata otvorila, a onda se naglo jednom 
crnom nogom poturnuta zatvorila. | pravo 
je tomu Ogrizoviću i Milčinoviću, kako li 
se već zovu! Zašto nisu napisali ,Blago- 
slov“ ili ,Apoteozu“, pa ne bi bili prokleti i 
od klerikalaca i napušteni od ,slobodo- 
umnih“. To je isti onaj Ogrizović, koji 
piše nemoralna Ljetna podneva i Zimske 
noći, da ga savremeni slobodoumnici sve- 
jedno opale, a reakcionarci izdevetaju. Da 
i onaj, što je u doba Kuenovštine iznio 
antilatinsku i antiugarsku ,Kraljicu Lepu“ 
na pozornicu, da ga sad nekadanji madja- 
ronski književnici potvore s reakcijonar- 
stva zato, što je suradnik ,Hrvatske smotre“, 
a nije bio nikad suradnik ,Dnevnoga lista“. 
Pravo mu je! Zašto nije sklonuo glavu 
pod klike? Nek dobiva s obje strane! 

Neka ga slobodoumni savremenici zagnjave, 
a reakcionarci mrtva prokunu! Amen! 

Ali tihi grobni humak postavit će mu 
ipak njegov . Vanja. 

Milčinović-Ogrizovićeva drama ,,Pro- 
kletstvo“. Dogodilo se nešto, što se samo 
kod nas može dogoditi, a u doba narodne 
vlade. U ožujku prošle godine — dakle 
kad se još nije mogla ni slutiti promjena 
na vladi — imala su kuraže dva čovjeka, 
dva činovnika i literata, da predadu svoju 
slobodoumnu dramu hrvatskomu kazalištu 
na prikazivanje. Uprava ju je već prije 
— u rujnu preklanjske godine — bila sta- 
vila u svoj repertoar, kako su je autori, 
izradivši nacrt najavili, a onda ju je dakako 
predala cenzuri. Kod cenzure je unatoč 
izmjene stare vlade s novom i liberalnom, 
ležalo ,Prokletstvo“ godinu dana i dva 
mjeseca. Konačno neumornim turanjem 
samih autora — jer književničko družtvo 
nije valjda za to tu, da brani interese hr- 
vatskih književnika, a k tomu se sastoji od 
»neterogenih elemenata“ — ipak nekako 
teda negda dopustila je cenzura, da se 
»Prokletstvo“ makar i okljaštreno iznese na 
pozornicu pod sam konac sezone. Autori 
su bili i s tim zadovoljni, pa su već pri- 
bivali pokusima. Tri dana pred samu pre- 
mijeru, intervencijom nekih svećenika, bude 
drama naglo skinuta s repertoara, premda 
je po cenzuri bila dopuštena. Na ovaj ne- 
čuveni postupak reagirali su odmah hr- 
vatski sveučilištni gradjani bez razlike stra- 
naka prosvjednom skupštinom ; digli su se 
djaci, jer — književničko družtvo nije valjda 
za to tu, da brani interese hrvatskih knji- 
ževnika, osobito kad su još i ,heterogeni“. 
Ne ćemo ulaziti u sve ekstreme, koji su 
izbili na skupštini, pošto su neki htjeli ovu 
sgodu izrabiti lih kao napadaj na svećenstvo, 
ali moramo konstatirati, da je skupština 
odlučno uzela u obranu autore i obećala 
na svaki način nastojati, da do prikazivanja 
»Prokletstva“ ipak dodje bilo u kazalištu 
bilo gdje drugdje. 

»Ilrvatske Smotra“, držeći se rieči Ante 
Starčevića, da je vjera stvar savjesti sva- 
koga pojedinca, pa da po tom u nju ne 
treba dirati, ne može se složiti s nekim 
izvodima glavnoga junaka ,Prokletstva“ 
niti ih smatra u naše doba aktuelnima, u 
koliko se tiču same vjere, ali se mora za- 
uzeti za autore ne možda za to, što je 
jedan od njih njezin saradnik, već u ime 
slobode — ne nalazeći u ,Prokletstvu“ 
nikakove pogibelji za vjeru. Ta je drama 
u svojoj suštini upravo religijozna, a nape- 
rena je jedino protiv vjerskoga formalizma, 
koji je u 13. stoljeću bio osobito razvijen, 
kako je to u ostalom prikazao sam Ivan 
Krst. Tkalčić, povjestničar i — svećenik, 
odakle su autori crpali gradju! Oni, koji 
su stvar zabranili, nisu je razumjeli, a za- 
branom su navukli sebi veću štetu, nego 

li da su dopustili prikazivanje. ,,Hrvatska 
Smotra“ će se do sgode kritički osvrnuti 
na ,Prokletstvo“, ali ona sada već prote- 
stira protiv zabrane, kao što se prije po- 
čevši od prvoga svog broja tu i tamo bri- 
nula za sudbinu ,,Prokletstva“, dok ,,Sa- 
vremenik“ — osim što je dramu donio — 
nije ništa za nju dosad napisao. 

o krivo činimo družtvu hrvatskih knji- 
ževnika, slobodoumnih i ,heterogenih“ 
književnika. Ono se ipak, postidjeno djač- 
kom skupštinom, ganulo, no ganulo se 
tek na ponuku — opet samih autora! Stvar 
je medjutim shvatilo kao onda kad se ra: 
dilo o ,Punici kao rodi“, to jest ono će 
službeno učiniti korake kod vlade sbog 
čudnovatog postupka zabrane, ali ne u ime 
slobode mišljenja ili po njihovu ,slobodo- 
umnosti“, s kojom se razmeću, dakako 
samo u — kavani. Molbu autora, da ih 
novčano pomogne kod izdavanja ,Pro- 
kletstva“ u posebnoj knjizi, odbilo je knji- 
ževničko družtvo, jer ono valjda nije tu 
da štiti interese hrvatskih književnika. Kad 
se treba groziti , Matici“ izdavanjem vlastitih 
knjiga, onda su brzo na biljezi junaci je- 
zikom, ali kad dodje do stvari, onda — 
nema novaca. 

itavo je ,Prokletstvo“ pokazalo, da 
ima ,prokletstva“ i drugdje, pa autore, 
koji imaju ovoliko smionosti, svjetujemo, 
neka segnu u ove savremene trulosti i 
što prije iznesu slobodoumnu satiru na 
samozvane slobodoumne. Za sad objavlju- 
jemo, da će njihova knjiga i bez podpore 
družtva hrvatskih književnika izići Još ovaj 
mjesec, obsizat će neko pet araka, a sta- 
jati će jednu krunu. Naručbe uz gotov 
novac primaju sami autori, a knjiga će se 
dobivati u svim knjižarama 


PA 


IZLOŽBA 
JUGOSLAVENSKE UMJETNIČKE 
KOLONIJE U BEOGRADU 
(Svršetak) 


Dok je Rački filozof, Emanuel Vidović 
je pjesnik, elegijski lirik, vrlo sličan Voji- 
slavu. Kao Vojislavljev, njegov je pejsaž 
monoton: more, večernje blago more blizu 
uspavanih, umornih kuća. More je njegov 
san, njegova umjetnost, more, kojemu pje- 
vaju Slovenci u nekritičnom oduševljenju. 


»More — more adriansko 
nNekad — nekad bilo si slovansko! 


Odista! to more nije grandiozno more 
Turnerovo, more čudesa, pobjednih galija, 
avantira: more Trafalgara i ljuljaška bri- 
tanskih slobodnih energija. To more nije 
domovina vedre Afrodite; nije more Pierre 
Lotia i bretanjskih slikara, more s akcen- 
tima okeanske Hugove duše. To more nema 

čarobnih, zavodljivih boja Norvežanina 
Thaulowa, vedre harmonije modernih impre- 
sionista i epskog mira Ajvazovskovih ma- 
jina, ali to more ima tuge bez riječi, iz 
njegovih dubinašapću tužnom monotonijom 

eretvani i mrtvi Senjani; te sjajne, bes- 
krajne površine donose mutne, srodne gla- 
sove iz daleke, slobodne Amerike do osi- 
romašenih obala, i slikar se na zvuku 
večernjih splitskih ili solinskih zvona sjeća 
na Danteove prognaničke večeri: 

,ćas je, koji nagoni na tih plač bro- 
dara,... kad iz daljine jekne tugovanka 
večernjih zvona, žaleći problijedjelji dan.“ 

Ta Vidovićeva poezija je prekrasna, ali 
je najzad odviše monotona. On kao da i 
«de umije ništa drugo naslikati no more. 
more u suton Tako je on postao slikar 
noći Sunce, prizore dnevne, slika vrlo 
slabo. Sve bolje njegove slike mogle bi se 
dakle nazvati ,nokturnima“, kao čuvene 
Whistlerove studije. Većina tih elegija imaju 
jednu osnovnu notu, obično tamno-modru, 
pa bi ih mogli sa slikarskog gledišta na- 
zvati ,Harmonije u modroj boji*, ,Plave 
harmonije“. 

Tehnika je Vidovićeva u starijim slikama 
više akademska, a u novijim poentilistička 
(sastavljanje tonova točkama raznih boja) 
i meni se čini, da su slike, radjene starijom 
manirom, bolje. Poentilizam, izvrsno sred- 
stvo za više nijanse dnevne svjetlosti, 
nema pravog mjesta na slikama bezbojnije 
noći. Da je Segantini bio slikar mračnih 
voda, ne bi ih slikao crtičavom, tačkastom 
kičicom kao svoje alpinske sunčane ledove 
i timore. 

Jedni su Vidovićevi pejsaži sasvim sa- 
motni, u drugima ima po jedna, noćnom 
zagonetkom  zabuljena, obično ženska 
osoba, primitivna kao sva lica dobrih pej- 
sažista. To je stvar ukusa, ali ja se slažem 
s Edgardom Poeom u tome, da je najljepši 
pejsaž, gdje nema čovjeka. Zato mi se od 
svih tih nokturna najviše svidja ,,Tuga“ 
zemija—-mrtvo, uspavano ostrvo izmedju 
obasjanog neba, što razgovara s vodom 
govorom sjenke. Tišinom kao da čujete 
taj onetni, noćni .pianissimo. Sve je' 
tamna harmonija, elegijska pjesma, samo 
na nebu, mala 1 rječita disharmonija, plovi 
Purpuran, krvav oblak, tanak i tragičan... 

vi se sjetite na močarne, stare gradove, 
na Ravenu i slavne lagune, na fatalne po- 
votkinje H. Heinea i na umrle, pobožne 
kanale Rodenbachove umorne brabantske 
poezije. 

Ako je istina, da su najveća umjetnička 
djela ona, koja su najsličnija muzici, Vi- 
dović je najbolji umjetnik, a ako i nije naj- 
bolji slikar na toj izložbi. 


Srbiju u toj kolekciji zastupaju samo 
Paško Vučetić i N. Petrović od domaćih 
umjetnika. 


Dok je Vučetić, kao pravi južnjak i Dal- 
matinac, eklektičan, elastičan, prilagodljiv, 
praveći kao kakav kritičm diletant eseje u 
svima slikarskim stilovima, gdjica. Petrović 
je fanatična pristalica impresionizma. 

Dabome, taj impresionizam nije reali- 
stičan i ne treba to da bude. Sasvim je 
subjektivan. Priroda, ljepota zanosi tu sli- 
karku do ckstaze, do histerije. Te su slike 
nervozne, apokaliptične, i crvena boja tu 
gospodari, kao krv i crvena vatra što sa- 
gorjeva život bilja i mesa. Oko gdjice. 

etrović nie rafinirano, njen je pogled 
vrlo primitivan, ona vidi samo osnovne, 
glavne boje, pa ih onda na svom platnu 

ilježi pojačane, akcentovane menadskom, 
amazonskom snagom svog naivnog tempe- 
ramenta 

Prema tome je slika te umjetnice s jedne 
strane simplifikovan, uprošćen predmet, 
s druge pak strane objekat potenciran, 
idealističan i deformiran. Van Ggh, Finci, 
Japanci i Gogen su tako radili i došli do 
tog rezultata, da nam daju pokušaje deko- 
rativnog pejsaža. 

Gledajte te sličice i recite: na što vas 
potsjeća njino purpurno šarenilo i arabeskni 

arakter? Na boje perzijskih ćilima. Ima 
dosta, i ne najneznatnijih modernih umjet- 
nika, koji su posmatrali prirodu tako eksta- 
tičnim i pijanim očima. Jedan Zolin park, 
Paradous, galevi gdjice Dufeau, krajevi ro- 
mantičnog klasika Gustava Moro-a imaju to 
nervozno nebo, konvulzivno sunce 1 cr- 
venu jektiku ovog jesenjeg drveća. Da- 
bome, taj način osjećanja i crtanja bio bi 
još zanimljiviji, da ne prelazi u monotoniju 
manirizma. 

Ta djela dekorativnog, ogromnog karak- 
tera imaju objam miniature. Često nisu ni 
potpune skice, bilješke. Ali ,Opelo“ i ,Ri- 
bari na Dunavu“ su vrlo lijepe impresije, 
a ,Jesen“, vrlo lijepa, dekorativna 1 bujna 
slika, prvi je uspjeli pokušaj srpskog im- 
presionističkog idealnog pejsaža. 

Paško Vučetić je pravi slikarski Protej. 
On začudjava svojom površnošću i još više 
svojom dotjeranošću. Kod njega stil nije 
nešto personalno, jedinstveno, već nešto 
što se mijenja kod svake slike. Koliko 
umjetnina, toliko stilova. Vučetićev stil je 
različitost, i u tome ima nešto skeptično, 
kritično, rafinirano. Njegova ,Magdalena“ 
nedovoljna je kao slika i kao koncepcija, 
a Alegorija“ je vrlo dobra dekorativna 
slika Taj poručeni rad je tipičan za ,staro“, 
akademsko shvatanje. Akademski je na- 
crtan i naseljen akademskim figurama; 
njegov akademski, pravilni crni kostur je 
premazan ugodnim svjetlim bojama, dok su 
neki pejsaži čiste moderne studije, a neki 

enre-i nose u svojim harmonijama, u stilu 

idovića, atmosferu duše, umorne i ve- 
černje, kao sutonske figure Whistlera i Car- 
ričra. Taj nemirni Dalmatinac kao da nema 
mnogo strpljivosti i poeziju ženskog mesa 

nije baš točno posmatrao. Njegove gole 
studije su žene bez krvi, nemaju plave 
kože, vrlo su slabo naslikane. Vučetić ja- 
mačno nije imao dosta novaca kao djak, 
a bez toga nema danas ljepšeg golog mo- 
dela. U Beogradu pak lijepog ženskog mo- 
dela nema ni za pare. Lijepe Beogradjanke 
ne skidaju košulje u interesu umjetnosti. 
One su za to odviše, ah odviše moralne... 
Ali ako je Vučetić, jamačno bez svoje kri- 
vice, slabiji kao portretist i slikar ženske 
ljepote, ,Pogreb Nazarena“ i krasan, deli- 
katan i sjajan pejsaž ,Na Dunavu“ su slike, 
koje bih i ja kupio (da je Bog kozi dao 
dugačak rep). 


IV 


. Slovenci su najslikarskiji slikari na toj 
izložbi. Oni ne mudruju i ne morališu kao 
Rački, ne čeznu i ne pjevaju kao melan- 
holijski Vidović i njegov slijepi imitator 
Katunarić, ne laskaju kao Mihajlov, ne re- 
formiraju kao Nad. Petrović, i ipak je 
svaki od njih personalniji od P. Vučetića, 
remda je njina vještina sasvim neliterarna 
| nesubjektivna. Oni su naši najčistiji artisti. 
Dok svi ostali jugoslovenski umjetnici idu 
svojim vlastitim, često suprotnim putevima, 
oni su škola. 

Prekrasna varošica slovenačkog zagorja, 
Škofja Loka, sjati će u uspomeni naše 
skromne umjetnosti kao Diisseldorf i 
slavno seoce Barbizon : — Barbizon Mileta, 
čiče Coroa i Daubignia. Dok su mnogi naši 
umjetnici internacionalni, Slovenci slikaju 
ljepote naše zemlje, našeg neba, našeg 
sunca. Oni su ,Evropejci“* tek stilom, 
svojom iskrenom, novom i modernom teh- 
nikom. 

.I Jama, i Grohar, i Jakopić su impre- 
sioniste. Ti umjetnici imaju samo jedan 
roblem, problem svjetlosti i problem boje. 
onet, Cćzanne, Libermann, Sisley, su nji- 
hovi uglednici u Evropi. 

Medju svim tim slikama nema ni jedne 
edine koncesije novcu i ukusu slijepe mase. 
i siromašni boemi su velike aristokrate, 
ponosniji čak i od g. Milojevića. Majstor 

ukovac nije nikada pokazao toliko umjet- 
ničke postojanosti i nezavisnosti. 

Rihard Jakopić je čist luminarista. Njega 
zanima samo boja kao nijansa i kao har- 
monija. U slikama ,Nokturno“ i ,U Mraku“ 
studira reflekse lampe u jače ili manje 
osvjetljenoj sobi. Figure na tim slikama 
zabilježene su tek kao svjetliji ili tamniji 
fenomeni. Čovjek, žena je Jakopiću tek 
boja, i to ne lik zaseban i samostalan, 
nego dio, često sasvim sporedan, nečujna 
nota u glasnom mlazu senzacija, kao drvo, 
kamen ili snijeg. Pošto nacrt, kontura dijeli 
pojavu od njene sredine, pošto je predmet 
apstrakcija, razni detalji interesiraju Jako- 
pića samo onim zajedničkim, što daje har- 
moniju različitim pojavama, a to je boja i 
svjetlost. Na pr. one dvije dame na dvim 

slikama: one postoje kao dvije bijele povr- 
šine, kao dva bijela odijela puna mraka ili 
crvenila od lampe. Ili onaj čovjek kod kla- 
vira (u ,Nokturnu“) najprije je nijansirana 
sjenka, pa tek onda čovjek. Ona djevojka 
u bijelom (,,U Sumi) je bijela nijansirana 
pjega, i ništa više. Kako je ovamo došla, 
čime se bavi, je li lepa — to Jakopića 
vrlo malo zanima. Ona njega interesuje 
tek kao bijela mrlja u zelenilu i na suncu. 
»Tuš“, potez Jakopićeve kičice je jak, 
energičan i siguran. On iskru nijanse istje- 
ruje kao maljem i to je skoro nevjerojatno. 

Matija Jama u svom preziru da nas pri- 
vuče zanimljivošću slikanog predmeta ide 
još u veću krajnost. ,Klisura“ je laiku 
apsurdna slika golog kamena, ali mi tu 
vidimo jedan tragičan ćošak prirode, očajno 
nebo i očajan kamen, dvije osnovne neprija- 
teljske boje (žuto i modro) i pokušaj rea- 
lizovanja starog aksioma, da je sve lijepo, 
da za estetičko uživanje treba samo pregršt 
svjetlosti i pregršt vazduha i osjećanja za 
ono najsuptilnije u prirodi: za klicu smrti 
i za klicu života, što se osjeća u visini, na 
drveću, na krovovima, na snijegu, kao suton 
i praskozorje. ' 

Jama je umjetnička sredina izmedju Ja- 
kopića 1 Grohara. Jakopić bilježi samo 
boje, boje i boje. Jama bilježi boje, ali one 
mu pričaju priču o prirodi, vječnu priču o 
životu i smrti, a Grohar jednakom silom 
bilježi fenomene boje, svjetlosti i vazduha. 
Konverzaciju izmedju neba i zemlje, polja 
i kuće, sunca i vazduha nitko kod nas nije 
opisao kao taj Ivan Grohar. Dok je za 
Jakopića karakteristična svjetlost od lampe, 
za Jamu pustoš vrele klisure, taj panski 
čovjek je naslikao ,Heljdu u cvijetu“, što 
se kao bukolična staza vije kroz zelene 
livade. Mekoća, to je karakter tih prekrasnih 
slika. Sve je tu mekano, ležerno kao vazduh, 
pamučinasto i paučinasto. ,Škofja Loka u 
vijavici“ je takva slika. 

Dok Jakopić slika samo okom, Jama 
okom i mozgom, Grohar slika _okom, 
mozgom i srcem. On osjeća sve. Od svih 
ovdašnjih umjetnika on je najdelikatniji, i 
njegova je paleta najrafiniranija. Jakopić 
slika energičnim 'potezima,*on reže; Jama 
poentira — slika; Groharf pravi i tačke i 
ogromne pjege, tovari boju na boju, radi 
i nožem i kičicom i lopatom, korigira se, 
zanosi i ustručava: Grohar piše. 


V 


Skulpturu na, toj izložbi zastupa jedini 
Ivan Meštrović. . 

Meštrović nije ni u našim neobičnim pri- 
likama čovjek običan. Kao Giotto postao 
je umjetnik od čobanina. Njega ne tišti 
teret suvišne kulture. On je naivan, ,var- 
varin“ kao Poljak, bivši pastir Biegas, na 
kojega u mnogome fotsjeća. On je rodjen 
umjetnik, upravo rodjen vajar. Njegov ta- 

lenat je dakle nesumnjiv, ali pošto spo- 
sobnost i znanje nisu sinonimi, nesumnjivo 
je i to, da on još nije ispekao svoj zanat 

a0 n. pr. Frangeš. Zamisao je kod njega 
uvijek veća od izvedbe. On još uvijek 
muca, ko divski sin doduše, ali on muca. 
On traži, on uči, on još nije dospio do 
prve zrelosti. 

»Portret Starca“ je studija po Rodino- 
vom uzoru (Sv. Jovan, Kaleski Gradjani): 
težnje, da se koži dade refleks duše i da 
ipak ne izgubi od anatomske točnosti. 
» Umjetnik moga naroda“ i ,Zidanje Ska- 
dra“ teži, da se reljefu da epski karakter. 
Otud u tim djelima ignorovanje ,duše“, 
modernog momenta, i potenciranje ener- 

ičnog čovjeka: potenciranje žila i muskula 
i traženje što epskijih, što nemodernijih 
fizionomija. Pogledajte onog starog gu- 
slara: zgurio se kao žaba, bio bi sličan 
karikaturi, da mu na slijepom oku umjetnik 
nije napravio potenciranu žilu, debelu kao 
zmija: da nije njegovo srce tako reći 
preveo na čelo! A šiparac, koji vodi star- 

elju, ima sasvim animalnu fizionomiju, i 
naivnu i energičnu. 

Da bi vam bila još jasnija originalnost 
te umjetnosti, usporedite tog slepčovodju 
sa dječijom jednom glavom, sa portretom 
Ivice. Dok je ona prva glava epska i kla- 
sična, mali ivica je prikazan lirski, moderno. 
Sljepčovodja je mlada snaga, mali Ivica je 
mlada, dječija duša. Zato je Meštrović kod 
tog djeteta na glavi sve tek ležerno ski- 
cirao i izradio samo — oči! Taj portre 
je portre očiju i mene najviše zanosi od 
tih radova. 10 malo djelo je veliko. 

Mladi vajar dakle traži vrlo mnogo. U 
tehničkom pogledu on nalazi sasvim origi- 
nalni stil za portre i za dekoraciju. On 
studira obično primitivnu dušu i njegova 
melankolija, u rafiniranost kulture zapalog 

rimitivca, najvoli model djece, djevojaka 
ili staraca. Njegova koncepcija je ili moder- 
nistička, psihološka, kad simbolski crta 
zakučasti život savremene duše, kao na 
»Izvoru Života“, ili je narodna epska, naivna. 

Poznato je Meštrovićevo obožavanje na- 
rodnih naših pjesama i kao Omir što odu- 
ševljavaše Fidiju, tako bi Meštrović htio naći 
plaštičke ekvivalente našoj narodnoj pjesmi. 


ok je kao modernista istančan i psiholog, 


u traženju te narodne plastike pokazuje 
sasvim protivne osobine. On je i primitivan 
i rafiniran, i nije još našao oblika, gdje bi 
te tobož suprotne i tragične sklonosti har- 
monizirao, sintetisao u jednu organsku cje- 
linu. Klinger je u Njemačkoj složio klasični i 
hrišćanski ideal; Puvis de Chavanne jeizmirio 
klasičnu prostotu sa modernim shvatanjem 
i ako me srećni instinkt ne vara, Meštrović 
će naći, kao Ivan Mažuranić, izraz, koji će 
biti i narodan i moderan. 

Ova izložba 4 dokaz, da on odviše radi, 
da misli katkad samo prstima, modelujući. 
Njegove fizionomije su odviše monotone. 


Individualnost ljudske glave ne zanima ga 
dosta. On nije opservator, realist i ne umije 
da karakteriše. Vjerujem, da bi iz portrea 
mogao napraviti nešto tipično, simbol, ali 
ne vjerujem, da bi mogao dati dobar portre 
u običnom smislu riječi: sličan. 

»Na Izvoru Života“ je originalno grupi- 
ranje od deset lica u prirodnoj veličini, 
vrlo dekorativno, ali kao simbol vrlo malo 
kazuje. U ,Zidanju Skadra“ osobe su u 
krutim, neprirodnim pozama, sve su slične 
jedna drugoj i nemaju tipa srpske gospode 
i dalmatinskih zidara, nego fizionomije 
baba ili fratara. ,Pjevačica“ je ženska glava 
što zijeva. Neka Meštrović nadje kod Les- 
singa argumente, zašto Laokoon ne otvara 
usta... Meštrovićevi likovi nisu dosta 
lijepi. Frangeš je mnogo ljepši. Meštrović 
je vazda tužan, žalostan, natmuren. Cemu 
ti vječni werterski, tragički gestovi ? Mladi 
ljudi misle da su interesantniji, kada se 
prave vječno namršteni. Može li život pri- 

azivati tko ga ne voli? 


# * + 


Vrlo je pohvaino, što bi se o ovoj iz- 
ložbi moglo još vrlo mnogo pisati. Ja se 
zadržah samo kod glavnih impresija, dok 
bi se o pojedinim umjetnicima (n. pr. o 
Pašku Vučetiću, koji kultivira sve slikarske 
stilove i sižeje osim historijskog slikarstva 
i poentilizma) mogla napisati ciela studija. 

va ekspozicija je vrlo simpatična, jer je 
malena. Ne umara, ne ubija nerve i oči 
kao ogromne, babilonske izložbe u Zapadu, 
imajući više karakter trgovačkih magazina 
no kolekciia za estetičko uživanje. Ta iz- 
ložba je salon i po svojim familijarnim, 
vgodnim dimenzijama i po umjetničkim, 
sasvim  netrgovačkim namjerama  prire- 
djivača 

Sve te slike, svi ti umjetnici imaju za- 
jedničkih crta i sličnosti. Švi su oni prista- 
ice modernog načina mišljenja i izraža- 
vanja. 

Karakteristično je da ovdje nema ni 
jedne historijske ili religiozne slike. Ovi 
umjetnici ne mare za tradicije i primaju 
samo tradiciju narodne pjesme (Meštrović), 
klasične poezije (Rački) i klasične dekora- 
cije (Vučetić). Svi su oni mladi po tome, 
što još uvijek traže, uče, ne zadovoljavaju 
se manirizmom stila i koncepcije po otr- 
canim tudjim formulama. Za to i nosi ve- 
Ćina tih djela obilježje škice, ogleda, po- 
kušaja, nečega što ,nije gotovo“, na užas 
filistrima, koji ne vjeruju da ,,gotovih“ sa- 
svim dovršenih slika i nema, i da bi bile 
loše, kada bi postojale. 

Bilo bi zanimivo još i to: — tražiti 
srodnosti, afinitete tih umjetnina sa moti- 
vima u jugoslavenskim literaturama. Ela- 
stičnost, bogatstvo i raznolikost inspiracije 
i stila Paška Vučetića, njegov eminentni 
kompozitorski, alegorijski i dramski talenat 
potsjeća na prozu i drame Ivana Vojno- 

vića. Monotonija Vidovićevog pejzaža je 
srodna motivima Voj. llijća, a njegovo 
more je more naše lirske poezije: 


,»More divno, more sveto 
»Pred nama se širiš eto 
»Kao tajna kob...“ 


Rački i Meštrović imaju sličnosti sa 
Kranjčevićevom poezijom, slovenski impre- 
sioniste su srodni pejsažu Janka Lesko- 
vara, Milete Jakšića i lirika Župančića, a 
orijentalni pejzaž Nadežde Petrović i ma- 
kedonske studije P Vučetića imaju afina- 
teta sa prostotom naših seoskih pripovje- 
daka i sa sugestivnim, strasnim bojama 
Bore Stankovića. 

Kao naša nova lirika, ta umjetnost je 
vrlo subjektivna, traži nove ,Stimmunge“ 
kao Ćurčin, upotrebljava simbol i pada u 
snobizam površnog ,evropejstva“ kao Rački 
ili Jovan Dučić. 

Izložba te kolonije je dakle vrlo zanim- 
liva, vrlo poučna i utješljiva kao dokaz, 

a se i na našem lijepom Jugu teži za iz- 
razima visoke savremene kulture. 

Medju tim umjetnicima ima i moćnih i 
originalnih _ Ne pomoći im svojim simpati- 
jama i barem, svojom posjetom, znači ne 
razumjeti dužnost kulturnog čovjeka. Samo 
je onaj kulturan tko se poistovjetava sa 
svima većim kulturnim pokušajima. Samo 
razvitkom kulture i umjetnosti pokazat 
ćemo, jesmo li ili nismo dostojni slobode, 
za kojom svi idemo. Umjetnost je najviši 
oblik slobode, najviši oblik individualizma. 


A. G. Matoš 
P_ 

Veliki oglasi oglasiše ovih dana: izašao 
je (nakladom autora) ,Powrćt Odysa (Po- 
vratak Odiseja) dramat w trzech aktach“ 
od — Stanislava Wyspianskoga. — | u 
ovoj drami kao i u Homeru Odisej nakon 
dugotrajnoga lutanja po svijetu stiže na- 
pokon na svoju Itaku, da bude izprva od 
služinčadi svoje ismijan i da vidi bahatost 
prosaca Penelopinih. Isto tako i zasno- 
vanu osnovu s Telemakom sretno izvede 
očistivši dvor svoj od drskih prosaca. Ali 
— sad Wyspianski pusti uzde svojoj mašti 
— Odisej ne nalazi mira ni pokoja na 
svojoj Itaci. On se opominje svih svojih 
prijestupa, nepravda, lukavstva, zločina i 
savjest ga peče, grize. Sve oživljeno staje 
pred njega, a furije ga nemilosrdno pro- 
ganjaju. | razum već mu se zamagli. Ne- 
spokojan i nemiran tako dotumara na 
obalu. Pobjednik Iliona zaboravi, da je kod 
kuće, da je na Itaki; vidi kao u velikoj 
daljini u časovitom nekom ludilu plavkaste 
gore i modrikasta brda Itake. A na klisuri 
morskoj. sjede Sirene i pjevaju čarobno, 
zamamljivo. Odisej posve jasno razabire: 

»Pjesmu života tvoga junače, pjesmu života 
ti pjevam, pjesmom vječitom odzvanja mi 
lira, u pjesmi ti život vraćam“. A kad ga 
već zamamne Sirene stigle, Odisej pokroči 
u valove morske zavapivši: ,Mladosti, 
cvijeće, proljeće, moći čari, Mladosti vrati 
mi se, vrati, ne opraštaj se od mene u 
odinama mraka!“ ,U svijet ćeš da podješ 
i svijetu oblik da daš djelima tvojim — u 
svijet ćeš da pogledaš, u svijetu oblik, al 
spaziš i tvoje grijehe. — Tamo ćeš negdje 
posijat laž i varkom ćeš steći slavu. — 
amo ćeš naći za laž čast i ime u blatnoj 
časti, -— Tamo ćeš negdje prosit štovanje 
i dobit oproštenje. — Famo ćeš naći hrpe 
razvalina, štovalaca tvojih uništenje, — Za 
tobom će letit jauk i kletva te ganjat, 
stići; — Da, ti si moćan kao Bog, što 
svijet na pleća diže. Dolje, oj dolje po- 
misli nova, i životu novi — Hej more pred 
tobom i voda bezdno. — utaju bez- 
krajnom tvoj usud i okovi, — Misao ti 
smjela oružje i oklop!“ — Odisej: ,Pri- 
mamljuju!“ ,Pjesma života tvoga junače ; 
pjesmom života ti odzvanja mi lira“. A 
kad se na rubu obzorja morskog ukazuje 
u to čamac pun ljudi i na provi razabire 
tamna prilika Hermesova, uzdahne Odisej: 
»Čun mrtvih! U podzemlje plovi, u za- 
borav ide!“ da zavikne za čas: ,Stoj! Sta- 
nite“ i poletivši u talase morske zavapi : 
»stojte! Izbavljujte!“ A valovi morski sklope 
se za uviek nad njim, nad Odisejem. —_ 
Malo ne cijelu godinu dana ležao je 
bolešću prikovan najveći uz Stanislava 
Przybyszewskoga dramatičar u današnjoj 
Poljskoj — Stanislav Wyspianski. No bolest 
mu duh nije sapela, nije okovala. Prijevod 
Corneilovog ,Čyda“ i ,Powrćt Odysa: 
diktirao je u pero. ,Cyd' izadje pred 3 ne- 
djelje, a ,Powrćt Odysa“ pred par dana. 
Cijelo se poljsko društvo razveselilo, da 
bolesni pjesnik neumorno ipak radi i stvara. 
| prijevod ,Cyda“ i ,Powr6t Odysa“ 
srdačno su pozdravljeni. . 
Kiparu Franciszku Wyepianskomu rodi 
se godine 1869. sin Stanislav. Bilo je to 
one iste godine, kad se prenašali ostaici 
oliskoga kralja Kazimira Velikoga od 
1333. do 1370.) iz jednog groba u drugi 
u grobnici poljskih kraljeva u katedrali 
na Wawelu (kraljevski dvor u Krakovu). 
Stanujući u kući Diugosza podno Wawela 
imao je mali Stanislav vazda pred očima 
Kr6lewski Zamek, Wawel. [to mu se u 
pamet utisne neizbrisivo. Kod oca je učio 
iparstvo. Gimnaziju svrši u Krakovu. Na 
Jegiellonskoj universi studirao je literaturu, 
umjetnost i historiju. Kao darovitog slikara 
i kipara upozna ga Jan Matejko 1 obljubi 
ga tako, da je njemu, 20. godišnjem mladiću 
povjeravao mirne duše i teže dekorativne 
radnje pri restauriranju crkve Marijine 
(koscići Maryacki na Rynku krokowskom). 
vršivši sveučilište zaputi se u Pariz, da 
se usavrši u slikarstvu. Iz Pariza se vratio 


BILJEŽKE HRVATSKE SMOTRE 


nakon četiri godine s puno skica, crteža i 
studija većinom iz zapuštenih predgradja 
pariskih, ali posve riješen upliva i utjecaja, 
sam svoi. 

Došavši u Krakov natrag pozdrave ga 
i kao vrstnog pjesnika. jesen godine 
1887. kad su ,Mladi“ pokrenuli svoju smotru 
.Zycie“ stupi u redakciju da uredjuje umjet- 
nički dio. Prosjedivši mnoge sate u tiskari 
»Žycia“ nastojao je, da slog, sustav stra- 
nica, vrst ornamenta bude što harmonič- 
nije, što umjetničkije djelo. Ukrašujući 
»Zycie“ motivima narodne ornamentike 
postigne, da su i ostala krakovska izdanja 
povela se za ovim primjerom i Krakov 
postade koljevka obnovljene poljske tipo- 

afije. Ka d postade urednikom ,Zycia“ 
đu srpnju 1899.) Stanislaw Przybyszewski, 
istupi iz redakcije Wyspianski. U ,Zyciu“ 
je Wyspianski otisnuo par slika iz serija: 
»Blaga Sesama“, ,Bezdno“, ,Kraljevske 
priče »Ilustracije Homera“ i par skica iz 
rakovskih zapuštenih dijelova gradskih. 

Pjesnikom postade preko — slikarstva. 
Zato su u njegovim djelima najljepše česti 
— slike. (Zadnji prizor ,Wesela: n. pr) 
Viziju svoju o drevnom drvenom još i bez 
stropa, čadjavom i punom razbacanih koža 
divljih zvijeri i oružja, prvotnom kraljev- 
skom dvorcu Wawelu, Zamku Krakusa i 
Wande — tu viziju u fantaziji čisto sli- 
karskoj stvorenu otisne kao dramu: Le- 
enda u Parizu 1892., a u Krakovu 1897. 
o to je bila pjesma puna ljepote, ali ne 
još drama puna borbe. Uživivši se u duh i 
život grčki stvori po uzoru grčkih drama ,Me- 
leagera“ te ,Protesilausa i Laodamiu“. U 
»Meleageru“ (1894.) je zaplet osnovan na 
gnjevu boginje, grozno, ali s dobro izdje- 
lanim karakterima. ,Protesilaus i Laodamia“ 
(1899 ) većma je psinološka, ljudska, dublja 
i ima karakter slikarski. U obima — Sud- 
bina. Lelewel (1894. u 5 čina) slabija je. 
Prizor ljubavni u Lelewelu autor je dopisao 
poslije prvoga predstavljanja, no tim po- 
boljšana nije bila. U ,Kletvi“ (tragedija 
1899.) je iznio junake iz sela, na kojima 
visi ,Sudbina, usud, vječna čovjekova ne- 
pravda“, u kojoj padaju žrtvom djeca radi 
grijeha otaca. ,Wesele“ (svatovi, veselje) 
mu je najveće djelo, najpotresnija drama. 
Svake sezone je na repertoaru. Svaka osoba 
u ,Weselu“ je tip. Glavni junak ustupa — 
masi. Wyspianski masu smatra kao pokrov, 
kao znak stanja duha. Glavni junak Wesela 
— masa na svadbi, na veselju raduje se, 
zabavlja, pleše, razgovara — svaki po 
svojem. (Mijenjanje osoba na pozornici 
malo doduše umara !), ali osjeća fatum nad 
sobom. On se bori protiv njeg ali — po- 
bjeda Chohola (ruža umotana preko zime 
u slamu) u zadnjem prizoru tragični je 
završetak. 

Još je napisao dvije drame ,Skalku“, 
»Wovszawianku i Legion.“ — Jan Matejko 
njegov učitelj, skicirao si Kazimira Velikoga 

u svojoj bilježnici, kad je prisustvovao 
otvorenju sarkofaga. Duboko se ova skica 
dojmila Wyspianskoga i živo mu u pameti, 
ostade ova gola lubanja okrunjena krunom 
ostatci kraljevskoga plašta na golom ko- 
sturu, ona ostruga na nozi Kazimiersa V. 
I stvori dva rapsoda, najveća možda u 
poljskoj literaturi : ,Boleslav Šmiali“ i ,Ka- 
zimierz Wielki“. U ubojici biskupa Stani- 
slava nebrojeno te puta potsjeća autor, da 
je i velik slikar (n. pr. kad se lome svijeće, 
orlovi kad u zraku u obliku križa lete, 
kad se mjere Stanislav biskup i kralj Bo- 
leslav Smjeli etc.) ,A sudbina kakva mi 
strašna, kako mi grozna!“ U ,Kazimierzu 
Wielkom“ najdirljiviji je moment, kad kralj, 
probudjen od zvonjave Maryackog Košćiola 
po Rynku krakovskom nošen u svečanom 
obhodu čuje govornika: ,Poljske nema“. 
Poljska je propala“. 

tom djelu Stanislav Wyspianski s par 
strofa ovjekovječi svojeg učitelja, po- 
kojnog Jana Matejka. Kad se počela re- 
staurirati na Wawelu stara gotska kate- 
drala, Wyspianski izradi Boleslava Smjelog 
i Kazimiersa Velikog za vitraže. Ta mo- 
numentalna djela njegova pravi su rapsodi 
puni tragičnoga užasa ublaženeg tlom polj- 
skog cvijeća 1 motivima narodne ornamen- 
tike. 

* 

Nešto ranije izadje od ,Powrć6ta Odysa“ 
četvrti svezak pjesama Zdzislawa Dembic- 
koga pod naslovom: ,Kiedy ranne powstaja 
zvrze...“, Lw6w 1907. — Mekani taj sanjar 
rodjen 1870., svršivši politehniku u Varšavi, 
proboravi kratko vrijeme u Harkovu i La- 
VOVuU, a napokon se nastani u Czenstohowi, 
pjeva izvrsne pjesme kao što i piše pravom 
poetskom prozom punom ,lirične invokacije 
1 rapsodične ritmike“ kako to skladno kri- 
tičari priznaju. Smjer je to, koji ljubi za- 
nijeti se u meke, slatke sanje za lijepe 
mjesečine i čeznuti, snatriti, sanjati. U 
ovom svesku: ,Kad ruditi počme jutarnje 
rumenilo“ pjesme su mu ili erotične ili 
patriotske. Nekom čarobnom silom vodi 
čitatelja u svoje carstvo, da mu odkrije 
ondje sve ljepote, da mu kao gostoljubivi 
i bogati gospodar pokaže bogatstvo svoje, 
svoja polja odišuća mirisom poljskog 
cvijeća, neokaljanog poput liljana pokva- 
renošću, šume, beskrajne dalji, dokle mu 
vlast dopire. I ti onda s njim očaran, svladan 
i raznježen i nehotice --- sanjaš, snatriš, 
čezneš... 

* 


Kako pouzdano doznajem, još će se ove 
sezone u gradskom krakovskom kazalištu 
davati Vojnovićeva trilogija | dio ,Allons 
enfants“. Prevela ga je na poljski iz hrvat- 
skog (pomažući si i talijanskim tekstom) i 
otisnula _ u  ,Przegladu  Powszechnem“ 
prošle godine gdjica. Helena D' Abancourt 
de Frankville, poljska literatkifija. Svakako 

rije, nego li dodje opera u Krakov iz 

vova, koja se upravo nervozno izčekuje, 
da dade najnoviju operu poljsku $elen- 
skoga: .Drevna priča“. Libreto je po 
Kraszewskovom = istoimenom djelu na- 


pisan. 

Šteta, što je Vojnovićeve Vicke, Nike. 
Vlahe etc. gdjica. prevadjačica promijenila 
u poljske Tomaše, Januše, Staše, Maćeke 
etc. No ona nije imala snage oteti se — 
poljskom tom običaju: polonizirati imena. 


Krakov, na dan sv. Aniceta 1907. 
Miroslav Sakač 


PA 


ANALIZA ZAJČEVE OPERE ,PRVI 
GRIJEH“. 
(Piše Josip Canić) 


Kako je prošli broj ,Hrv. Smotre“ bio 
posvećen sjeni slavnoga Kumičića, nije 
mogla moja ocjena o toj operi biti tiskana. 
Ako i malo kasno, ne će biti s gorega, da 
se ipak nešto više progovori o tom djelu. 
Naši dnevnici bavili se više Zajčevom pro- 
slavom, no podrobnijom ocjenom opere 
»Prvi grijeh“. Mislio sam, da će se naći 
medju našim kritičarima ipak netko, da 
napiše bar u književni list nešto više o toj 
stvari. Čini mi se, da poslije Kuhača, (koji 
je u ,svoje“ doba ogledavao i komentovao 
svaku iole vrijedniju tečevinu na glazbenom 
polju) mi za pravo ni nemamo prave struč- 
njačke kritike. Tko u nas Kritizuje # — 
Svatko, tko zna i umije perom upravljati. — 
Nije mi ni na kraj pameti, da diram u te usi- 
jane plinove, ali nikad ne će biti prekasno, 
da se i O njima povede koja ugodna. 

Neka mi se ne zamjeri, ako učinim malu 
digresiju, jer ipak ne mogu da zašutim 
jednu vrlo interesantnu ,kritičku“ pojavu. 

rije desetak godina čitao sam u nekom 
njemačkom listu, kako je imala gostovati 
neka glumica u kazalištu jednoga od većih 
gradova. Dogodila se ,mala“ nezgoda i 
ona nije došla te večeri. Sjutradan su ipak 
jedne novine donijele oveću ocjenu o nje- 
zinom pjevanju i prikazivanju. — Kritičar (1) 


se grdno porezao, no on je i na dalje 
marljivo kritizovao. . 
Kako Zagreb ne zaostaje ni u kojem 


pogledu za svjetskim gradovima — razu- 
mije se, da i on mora doživjeti slično. 
Doduše taj put mjesto glumice bio je sam 
glavom poznati već iz zagrebačkih konce- 
rata gosp. Ernst, čelista. 

Kako ne dospijevam zbog svojih zva- 
ničnih dužnosti, da dodjem na svaki druš- 
tveni koncerat, ipak sam -—-- bilo je jese- 
nas — pošao na ,jourfix“ uvaženog društva 
»Kola“, izvjedljiv na izvedbu svoje skladbe 
»Tajna ljubav“. Taj put je imao guditi i 
g. Ernst na cellu neku piecu. — Zašto 

nije došao, da gudi, — ne znam. Kolaši 
su nadoknadili njegovu gudbu vokalnom 
nekom piecom. 

Drugi dan čitam u jednom zagrebačkom 
njemačkom dnevniku, kako je g. Ernst — 
ivno gudio etc. etc. Nije li to, da se iz- 
razim najblaže, infamij Pisati o onome, 
koga ne vidim, nit čujem pa njegovo od- 
sutno (\) gudjenje kritizovati | Kako ja mogu 
drugiput tom kritičaru vjerovati, ako hvali 
ili kudi koju stvar ? Možda je on čestokrat 
tako prakticirao — i domogao se kritičar- 
ske perjanice. 

Nedavno sam spomenuo, kako je opet 
donio jedan kritičarski kolporter, da su 
Zajcu priredili bakljadu. A o bakljadi ni 
spomena. Itd. 

A kad bismo pommije zavirili u te kri- 
tike, onda se zgražaj, o svemu se govori — 
pače o toaletama, al o djelu, koje se izvelo, 
tek u nekoliko rieči, nakićenih užasnim (1) 
izrazima. ' 

Nije onda ni čudo, da se o Zajčevoj 
operi ,Prvi grijeh“ malo ili ništa reklo. 

Mnogi i mnogi od auditorija podje, da 
može svoj sud drugi dan ili još iste večeri 
u društvu glagoljati. Čuje !i kakvu melodiju, 
koja ima nekoliko intervala sličnih kakvoj 
melodiji iz koje njemu poznate opere, 
onda namah udri po autoru, kako je po- 
krao iz ,Cavalerije“, ,Zrinjskoga“ ,Fausta“ 
etc, etc, a da kraj toga ni ne misli, da 
udara na poštenje čestita čovjeka, koji 
možda bolje pozna te opere, no on jednu 
samo melodiju iz tih opera. Ipak — on 
nosi svoju glavu ukočeno i time svoj sud 
poljepšava. 

e spomenuh gornju izreku u zalud, jer 
ću je kasnije u samoj analizi spomenuti. 


* 


Na drugom sam mjestu rekao, da .Prvi 
grijeh“ spada u zadnju epohu Zajčeva stva- 
ralačkoga rada. Mnogokrat već spomenuh, 
da je Zajc ne samo izvrstan poznavalac 
polifonije, instrumentacije (upravo klasične 
instrumentacije — a ne moderne !) već vam 
je i kat eksohen dramatičar, koji zna da 
lešto riše mnoge vrlo teške momente. 

randiozna je to skala čuvstava, što ju 

jesnik Kranjčević daje glazbeniku. Zajc 
je riješava lakoćom. 

Motivi za motivima niču, poput sunčanih 
se zraka kupaju u sjajnoj bujnoj instru- 
mentaciji. Svaka strana partiture odiše 
slatkoćom  Verdijevom. Kako je umno 
orisao Luciferovu ćud. Zajcu je Lucifer u 
I. činu zloban, pun sarkazma, u ill. diplo- 
mata, pun prevejanosti, dok mu je u Ili. 
činu skroz indiferentan. Da se opera pred- 
stavljala, glazba bi bila mnogo pristupač- 
nija*. 


* Radi pomanjkanja prostora prekidamo 
ovdje gornju ocjenu. Nastavit će se u na- 
rednom broju. 


OSVRT NA IZBORE U DALMACIJI 


. Od hrvatskih pokrajina Dalmacija i Istra prve su, koje su doživile 
utješljiv momenat, da biraju svoje zastupstvo po slobodoumnom izbornom 
redu. Hrvatska na žalost toga momenta nije još dočekala i pitanje je neiz- 
vjestne budućnosti hoće li ga brzo dočekati. Činjenica je, koja se ne da pobiti, 
da se može punim pravom reći, da u zemljama, zastupanim na carevinskom 
vieću, narod, u pravom smislu rieči, bira svoje zastupstvo, a da amo u drugoj 
poli monarhije reakcija još uviek slavi prave orgije. ,Austrija“ volens nolens 
prilagodila se, podložila se. duhu vremena, ,,vitežki“ Magjari naprotiv okastili 
se, da se per fas et nefas održe u položaju, koji se ne samo kosi sa 
naprednim duhom, već koji može da sankcijoniše jedino brutalna sila i 
skrajnja nekultura. U ,,Ruropi“ zadnji tragovi feudalnog doba, doba nepra- 
vednosti, nasilja, protunaravnih teorija, sačuvali su se još kod Magjara. 

Gg. Tuškan, Vinković i Harambašić brusili su svoje mačeve — pardon 
jezike — za Magjare a protiv Austrije, hoće li se meni, jer konstatujem ovu 
nepobitnu činjenicu, reći, da brusim svoj jezik za Austriju ? 

Tocqueville, Rousseau, Stuart Mill, Balbo, Montesquieu, Garibaldi, 
Mazzini, Palma, pa i sam Macchiavelli, da ne spomenem  sijaset drugih 
veleuma, zagovarali su mnienje, da pri izborima mora sudjelovati što veći 
broj ljudi. Cesare Balbo, koji nije bio radikalac a još manje demokrat, napisao 
je u svome djelu ,,Della Monarchia rappresentativa“ ove rieči: ,,Čim se više 
olakšavaju uvjeti izbiranju i čim su brojniji izbornici, tim je sretniji uspjeh 
izbora. Niži puk, plebs, doista ne zna, da uredi poslove države pa ni svoje, 
ali zna dobro birati one, koji će ih urediti“. 

Stranka prava je po gotovo uviek odrešito zagovarala ovo mnienje. 
Ona je pače išla i dalje: u opreci sa gore spomenutim riečima Balbovim, 
stranka je prava zagovarala ne samo da bude što veći broj izbornika, već 
se je uviek odlučno držala one, da tko ima dužnosti, mora imati i prava. 
Utemeljitelj stranke prava, učitelj hrvatskoga naroda, izrekao je u hrvatskom 
saboru 23. lipnja 1888. ove veoma znamenite rieči: ,,Kad se radi o vojničtvu, 
ne pita se, koliko tko štibre plaća, nego mora služiti, tko god može, i ta 
Služba težja je štibra nego je ikoja novčana. Svatko bi hteo visoku štibru 
plaćati, jer bi onda morao mnogo imati, ali bogat biti svatko ne može. Nu 
svatko hoće, i pravo je, i treba, da bude čovek i deržavljanin. Ovo pako 

ne može biti, ako nema političkoga prava, medju kojimi je najpervo ono, 
da ima del u zakonotvorstvu“. Ovakvu je ideju zastupao uviek svaki star- 
čevićanac. Predaleko bi išlo, kad bih citirao mnogobrojne govore, koji su 
osobito u hrvatskom saboru izrekli u ovome duhu svi starčevićanski zastupnici, 
a u prvom redu umni predsjednik stranke prava dr. Josip Frank. Ne mogu 
s manje, da pri ovome ne iztaknem veoma simptomatični momenat: dok 
su starčevićanski zastupnici u zadnjem zasiedanju hrvatskog sabora odlučno 
zagovarali i zahtievali sveobće izborno pravo glasa, mjesto da ih podupiru, 
napadali su ih najviše zastupnici — ,napredne pučke stranke“ i socijal- 
demokrati. 

Simptomatično je, ali nije čudno! 

Stranka prava pobrala je u Dalmaciji zasluženu hvalu za ovu svoju 
upornu i pregornu obranu sveobćeg izbornog prava glasa. 


Jest, izbori u Dalmaciji povoljni su po stranku prava 


Kad se je na Rieci stvorila po hrvatski narod zlokobna rezolucija, bilo 
se je reklo iza toga, da ju je Dalmacija listom prigrlila. ,Hrvatska stranka“, 
konglomerat svih mogućih stranaka, kao da je postala u pravom smislu 
rieči politički sinedrije Dalmacije. Njezini prvaci — sad je istom postalo 
jasno, da je u njoj bilo više prvaka“ nego li ,pristaša“ — suvereno su 
govorili u ime Dalmacije i to tako suvereno, da su cienili, e ne treba ni 
pitati za mnienje hrvatskoga naroda u Dalmaciji. A narod je mučao, jer je 
imao povjerenja u Trumbića, u Biankinia, u Smodlaku, u Marovića, u Ar- 
nerija, u Dulibića i t. d. On je bio uz njih, jer je mislio, da su ovi još 
uviek pravaši, pak u ovoj dobroj vjeri nije ni prosvjedovao proti riečkoj 
rezoluciji. 


Ne da se pobiti ove istine: kumovi riečke rezolucije nisu se ni potrudili, 
da razjasne narodu njezin sadržaj, a narod, na žalost, nije shvatio zlokobnoga 
njezinoga zamašaja. S druge strane osim Prodana, Liepopilija, Baturića, 
Bojanića, Majstrovića i još nekolicine, ostali inteligentniji ljudi, koji su ostali 
vjerni stranci prava, nisu bili tako poznati u narodu, kao matadori riečke 
rezolucije. Treba još nešto priznati: oštra borba, koja se je naviestila na 
obranu riečke rezolucije u Dalmaciji, kao da je osupnula, skoro bih reko, 
pritisnula poznatije pobornike Starčevićeve ideje, pak jedino tako možemo 
tumačiti činjenicu, da je i dr. Majstrović, jedan od najumnijih pravaša u 
Dalmaciji, neko vrieme kolebao, i činjenicu, da je i sama ,Prava Crvena 
Hrvatska“ iz početka veoma slabo pobijala rezoluciju. Ovi glavniji pobornici 
pravaške ideje kao da nisu proniknuli u pravašku sviest hrvatskoga: naroda, 
pak kao da su se osjećali osamljenima, a ovo varavo osjećanje osamljenosti 
kao da je u njih časomice oslabilo njihovu odlučnost. Moje je skromno 
mnienje, da kad bi bili sazvali narod na skupštine pak predočili mu sve, 
što je u toj rezoluciji i prikazali ju u pravom svjetlu, da bi bio već onda 
narod reko svoju, i da bi nedavni izbori bili kud i kamo povoljniji po 
stranku prava. 

Nego o ovome dosta. Prisvajam i ja rieči, koje je reko d' Azeglio: 
»Zaustavljam se pred neograničenim prostorom hipoteza. Ako može biti 
koristno ustanoviti neke principe, nije nista suvišnijega i varavijega no tražiti 
što bi se bilo dogodilo, da se je radilo tako ili ovako“. 

»Irvatska Kruna“, koja je pri samom početku odrešito ustala proti 
riečkoj rezoluciji, našla se je sasma osamljenom u ovoj borbi, dok joj nije 
nešto kasnije priskočila u pomoć ,Prava Crvena Hrvatska“ a u protivnom 
su logoru bile sve novine, koje izlaze u Dalmaciji. Borba proti pravašima 
složila je novine najheterogenijih načela : , Narodni List“, ,Crvenu Hrvatsku“, 
»Jedinstvo“, Smodlakinu ,Slobodu“, ,Dubrovnik“, ,Dalmatu“, ,Pučki List“, 
a pače i ,Hrvatsku Rieč“. 

»Pučki List“ je u ovom pogledu najviše štetovao pravaštvu, jer do 
seljačkih ruku skoro on jedini dolazi. 

A ipak unatoč svemu ovome rezolucija je pri izborima u Dalmaciji 
doživila svoju dćbacle. 

Od izabranih zastupnika ni jedan nije odrešiti rezolucijonaš. Biankiniju, 
koji je, mislim, pod pritiskom upliva i nagovaranja Trumbićeva dao svoj 
podpis rezoluciji, ova okolnost doći će sada, — kad se je rezolucija na 
svim linijama izjalovila — u dobar čas. Evo mu prilike, da iztakne svoju 
pronicavost, da tvrdi, e je on predvidjao ovakav udes rezolucije. Tresić mogo 
bi sada možda postati rezolucijonaš jedino u slučaju, da, podlegavši svojoj 
ćudi, osjeti potrebu da prkosi. Ivčević i Vuković već su davno po Smodlaki 
i njegovim trabantima proglašeni ,austrijancima“. Do duše to ne bi bila 
najjasnija svjedočba ,,austrijanštine“ ove dvojice, uvaži li se, da su ovi zlatni 
jezici u zadnje vrieme okrstili ,,austrijancima“ i, risum teneatis, Prodana i 
Bulića. Dulibić, koji kao da do sada nije imao odvažnosti, da se izjavi otvoreno 
proti rezoluciji, moći će sada obzire staviti na stranu, jer ne treba ih više, 
i izjavit se otvoreno proturezolucijonašem. Perić, Ivanišević, Bulić a po gotovo 
Prodan već su davno iskreno i odlučno rekli svoju. Preglavimo dakle: Hrvati 
u Dalmaciji nisu poslali u carevinsko vieće ni jednog rezolucijonaša. Talmi 
sinedrije Dalmacije može da si zapjeva opielo. Tale mori, qual visse! 

Ali, reći će tko, ako Messena plače ni Sparta se ne smije: ako je po- 
ražena rezolucija, zar je stranka prava održala pobjedu? Jest! 

Sama činjenica, da je izabran Prodan, pravašima je najsjajnija zadovolj- 
ština. Ne samo s toga, što je ime Prodanovo barjak i sinteza pravaštva u 
Dalmaciji, već i stoga, što se je u zadarskom kotaru, par excellence pravaškom, 
uhvatila u koštac eminentno pravaška ideja sa talijanaškom i rezolucijonaškom. 
Drugdje su izbili i drugi nuzgredni momenti, pak recimo i vjerski i osobni, u 
zadarskom kotaru toga nije bilo; u jednom taboru bili su sami pravaši, u 
drugom taboru talijanaši, a u trećem Hrvati, koji nisu pravaši i ,,Srbi“. I 
Prodan, pravaški kandidat, održao je sjajnu pobjedu nad svojim protivnicima. 
Prodanov izbor po tome znači mnogo više no ikoji drugi izbor, a tim je 
pak značajniji, što je zadan posljednji udarac tudjinskoj nametnici, talijanaštvu 


u Dalmaciji. Na žalost, stranačka strast nije dala, da se iztakne sva važnost 
#* 

ove pobjede, jer da su stranačke interese potisnuli narodni interesi, bila bi 
se morala ova pobjeda pravaštva, a dosljedno i hrvatstva u Dalmaciji, slaviti 
*“ kao prava apoteoza hrvatske ideje. 

Kad nisu druge novine, morala je sama ,Hrvatska Kruna“ — pače u 
više članaka — osvjetlati ovu borbu ; siguran sam, jer poznajem Prodanovu 
čednost, da on nije toga dao, ali u takvome slučaju uredničtvo ,Hrvatske 
Krune“ nije smjelo ni samoga Prodana poslušati. 

Koliko je radostna ova borba u zadarskom kotaru, toliko je žalostna 
bila borba u splitskom kotaru. 

Iskreno priznajem, da bih bio u neprilici opisat ju, kad ne bih segnuo 
u knjigu ,Conversazioni“, koju je napisao Leone Fortis (Doctor Veritas). 
Vjernijeg opisa ovih izbora ne bih mogo zamisliti: sjajan dokaz, da je sviet 
okrugao, i da se iste sramote, koje su se počinile u splitskom kotaru, poči- 
njaju i u Italiji. 

»Izbori su — tako piše Doctor Veritas — bakanalije politike. Sve je 
dopušteno — libitum više no licitum — sve je sbrkano — obećanja kao i 
prietnje — orgija je rieči, fraza, deklamacija, koja opija i najtrieznije — vrući 
i zadušljivi dim moralnog gumanja, koji smućuje i najzdravije moždjane — 
gusta i opipljiva magla, koja nagrdjuje predmete i kroz koju sve prima 
fantastični oblik — užasna buka vrisaka bez smisla, mazgalija bez misli, 
cvrkuta, skvika, prosvjeda, nasilja — nešto što sve skupa bude i mijaukom, 
i lavežem, i blekom, i mukom, irikom... a izgubilo je timbar i naglas 
čovječjeg glasa. Ambicija je velika svećenica ovih bakanalija — ali ne ona 
plemenita matrona, koja je bila vjerna drugarica, savjetnica, Egerija tolikih 
velikana, nadahniteljica tolikih kreposti, i tolikih vrlih djela — već ambicija 
piljarka i udvorica, koja maže svoje obraze, i klobuči glavu crvenom vlasuljom 
drevnih bludišta — i kao Messalina oskvrnjuje cesarski talam opijajuć se 
sa gladijatorima — i ranom zorom milji iz bludišta utomljenih očiju, zadahe 
po vinu, pomodrenih obraza, nestalnih koraka, oderanog i haljkavog odiela, 
bezsramno grubijanska u kretu i u tamašama.“ 

Ako je dru. Smodlaki i njegovim političkim hadumima bilo do toga, da 
dokažu, da ima ,dodirnih tačaka“ izmedju Dalmacije i Italije, oni su u ovom 
slučaju i u ovom pogledu podpunoma uspjeli. 

U smotri ,La vita internazionale“ dr. je Smodlaka 26. IX. 1906. pisao 
i ove tekstualne rieči: ,U ovoj biednoj zemlji (naime Dalmaciji), koja toliko 
treba i mira i sloge“. Da je doista iskreno osjećao, kad ih je pisao, dokazao 
je djelom — osam mjeseci kasnije. 

Prosto mu bilo, da je on svoje skrajnje demagožtvo uporabio barem 
proti kojemu drugomu kandidatu, ali proti don Frani! To je previše! Bulić 
je ilustracija Dalmacije, Bulić ne pripada pojedinoj stranci, on pripada cieloj 
Dalmaciji. Uvreda nanešena Buliću, nanešena je Dalmaciji, cielome hrvatstvu. 
Što da kažu o nama stranci, koji svi poznaju, ciene, štuju, kuju u zviezde, 
ljube Bulića? Hoćemo li smjeti da uspješno odbijamo od sebe klevetu, da 
smo barbari, kad nam budu primjetili: učite se od nas štovati i ljubiti Bulića ? 

| ova klika, bezsvjestno ironizujuć sama sebe dok se sama nazivlje ,,hrabrom 
četom“, nije se sgražala, da i pjesmu upotrebi, da napadne Bulića: 


Na tvoje zjene spustila se tmina 
2, . i tebe živu sasu ruševina“, 
pjeva ubogi Božo. 


Bulić ostaje vječito živ, kao što — priznajem — i demagozi splitski 
ostaju vječito živi. Bulić po svome znanju, po svojim vrlinama, po svome 
karakteru, a oni po svojoj sramoti, kakove na svu sreću još ne bilježiše 
a nadamo se, ne će više ni bilježiti hrvatski anali. 

Da je nama pravašima do strančarstva mi bismo morali kliktati od 
veselja nad takovim nedjelom ,,poduzeća u izborne sramote: Smodlaka i 
drugovi“, dočim naprotiv srce nam krvari, jer nam je domovina nada sve 
sveta. Splitski demagozi proglasili su Bulića pravašem, pak to nam je osobito 
milo, mi ćemo ih učiti kako se Bulića štuje, mi ćemo uzčuvati u hrvatskom 
narodu poštu, zahvalnost i ljubav prama Buliću. A oni neka malo promisle 
i promozgaju o ovim riečima, koje je napisao u neumrlom djelu ,,Grandeur 
des Romains“ veliki Montesquieu: ,,l1l y a des mauvais exemples qui sont 
pires que des crimes, et plus d' ćtats ont pćri parce qu' on a violć les 
moeurs que parce qu' on a violć les lois!“ 

I uzprkos takvome demagožtvu, takvoj užasnoj hajci proti Buliću, on 
je pobiedio, pobiedila je pravaška, hrvatska ideja. 

Uz bok Prodanovoj pobjedi, stoji Bulićeva pobjeda. 

U imotskom kotaru Perić pravaš jednoglasno je izabran. Tu je sve rečeno. 

I u sinjskom kotaru pravaši moraju da se vesele. Proti kandidatu 
»Srbinu“ pravaši su prvi iztakli kandidaturu Ivaniševićevu. Ivanišević nije 
izraziti pravaš; ali je osvjedočen Hrvat. U politiku on se ne rado pača. Na 
ekonomskom polju on kuša i okušao je svoje sile. Od neprocjenive vriednosti 
je njegov rad na ovom polju On je u velike bio potreban u carevinskom 
vijeću, i težko bi se dalo drugoga naći, koji bi ga mogo u ovom pogledu 
nadomjestiti. 

U dubrovačkom kotaru pobiedio je samo Biankini, ali nije ,hrvatska 
stranka“. Ova se pobjeda mora pripisati popularitetu, koji je znao Biankini 
steći u Dalmaciji kao pravaš, pak su jedino za to njega i kandidirali tamo. 
A sigurno ne bi bio ni on sam prodro, da je tamošnjem narodu iskreno pri- 
znao, da nije više pravaš. 

Slično se daje reći i o šibenskom kotaru. Dulibić i sada tvrdi, da je 
pravaš, pak su za njega žilavo radili mnogi i mnogi pravaši. | čestiti Stojić, 
koji je kandidirao na pravaškom programu, odustao je od svoje kandidature, 
da podupre Dulibića proti lljadici, kandidatu ,naprednjaka“ i ,Srba“. 

U bračko-hvarsko-viškom kotaru Tresić može da zahvali svoj izbor je- 
dino svojoj, u Dalmaciji još nevidjenoj, po amerikansku reklamnoj agitaciji, 
kao što i okolnosti, da je na vrieme počeo agitirati izmamivši besjedu od 
načelnika, da će ga poduprieti, dok su se pravaši na žalost kasno dali na 
poso. Treba još spomenuti, da su i talijanaši listom agitirali i glasovali za nj. 

Uvaživ dakle sve ovo, uvaživ k tome i činjenicu, da je jelšanski načelnik Du- 
boković, veoma moguć na Hvaru, najviše radio za Tresića, onda pravaši 
mogu doista da budu zadovoljni, da su okupili preko 2000 glasova. 

U makarsko-vrgorskom kotaru Majstrovićeva odreka dopriniela je najviše, 
da je izabran Vuković. Da nije toga učinio, Majstrović bi bio sigurno izabran. 
Dopuštamo, da su opravdani razlozi, koji su ga sklonuli, da se odreče, ali 
ipak on je morao uvažiti, da radi svoje osjetljivosti stavlja u nepriliku cielu 
stranku prava. 

Stranku prava u Dalmaciji moraju ovi izbori da uvjere, da je pra- 
vaška ideja ostala jaka i nesavladiva. Ovo uvjerenje neka ju sada bodri 
na rad i žilavu organizaciju. Pravaški narod nije zaslužio od pravaških za- 
točnika tako slabe vjere u njegovu sviest. Zastoja, koji je bio uzeo premah 
u pravaškim redovima, mora da nestane. Ovome zastoju živi su ukor odluč- 
nost i pregor seljačtva, i ovaj ukor, sigurni smo, potaknuti će i bodriti prvake 
na osbiljni, sustavni i trajni rad. Što se je do sada pokvarilo, mora se po- 
praviti. Pobudom neka bude živo pregnuće stranke prava u Hrvatskoj i Sla- 
voniji, kojemu se pregnuću u prvom redu mora pripisati orijaški napredak 
i ne daleka posvemašnja pobjeda pravaške ideje. Radom, radom i radom 
dokažimo, da je neumrli Ante Starčević reko pravu aksijomu: ,Narod hrvatski | 
veruje, bez da mu itko kaže, da je providnost njemu, koji je tristogodišnje 
sužanjstvo Austrie preživio, njemu, koji se je u duhu kršćanskom za druge 
vazda žertvovao, lepu budućnost odredila; narod hervatski veruje, da tu bu- 
dućnost, to poslanstvo, nebude odkaživati Austria, nego Bog i Hervati“. 

»Pregaocu Bog mahove dava!“ Pravaši u Dalmaciji neka živo pregnu, 
neka šire u narod pravašku ideju, jer je narodna sviest glavni uvjet održanju 
narodne individualnosti, i najuspješnije sredstvo do uzvišene mete: do slobode. 


DR. FATTORI 





PROLJETNA ELEGIJA* 


Sunce jarko, bielog dana sjaju, 
što mi grudi uspavane krećeš ? 
Vjetre laki, topli uzdisaju, 
što mi šapćuć iznad glave liećeš ? 
Šarna javo, što mi diraš vjedje 
krilom mekim poput meke sjene, 
i koprenu s tanke pleteš predje, 
trudne moje čarajući zjene? 


Ja se sjećam — il to tek sam snio — 
ja se sjećam minulijeh dana 
kad iz srca šapat mi se vio 
kao šuštanj s krošnjatijeh grana ; 
kad u sladke ljuljajuć se varke 
rukama sam grlio oblake, 
kada usne širio sam žarke — 
s neba zlatne da izpijem zrake. 


Ja se sjećam... Grijalo je sunce, 
s rodne zemlje budeći proljeće : 
ljubilo je dole i vrhunce, 
ljubilo je travu i drveće; 

a u travi i sa gustog granja 
rosno cvieće nijalo se šarno — 
kao svietla izpod neba sanja, 
da na sielo doziva me čarno. 


A ja život vapio sam svuda, 
svud na krilo, da se spustim meko, 
a na stazi nisam pito — kuda, 


* [z sbornika ,San i java“. 

kud se žurim u neznan daleko, 
slušajući ševe i slavulje 

te iz srca pripjevali vrela, 

cvieće svako kupeć ko dragulje, 
žedan pijuć — a iz svakog vrela. 


Ja sam pio kao ludo čedo 
te se kupe dohvatilo slasne 
i svud sreće osmjeh sam izgledo 
bielog svieta sa vedrine jasne — 
i svud kitno zdravio proljeće, 
ko proljećem da grud svoju punim, 
i u vience savijao cvieće, 
ko da cviećem svoju sreću krunim. 


Ja se sjećam ... Minuo je sanak 
kao cvieće te je svuda svelo, 
kao bieli izpred noći danak, 
kao slasti presušeno vrelo -- 
i ja gledam iz sumračja pusta 
u to srce ko da mrtvo šuti, 
i ja ćutim, da se grče usta 
ko s taloga, s kog se pehar muti. 


Kao zora iza noći tije 
ti si došlo da mi opet sineš; 
ti si došlo, ko što dodje prije 
i ko prije, opet ćeš da mineš. 
Stara igro, stara varko slatka, 
što je bilo, to će opet biti — 
i ja s tvojeg veseo povratka, 
ja ću opet stari sanak sniti. 


Ja ću opet stari sniti sanak, 
pireć vatru davno zapretanu 
i u bieli gledati ću danak 
što mi opet s vedra neba svanu — 
pa ćeš i ti, novi dane, proći, 
ko što prošli i drugi su dani, 
a u tavnoj ja ću čekat noći 
kao ptica usnula na grani. 


Ja ću čekat — pa ću opet budan, 
opet pjesmu da zapjevam davnu 

i da vidim uviek, svjetla žudan, 
kako u noć opet gineš tavnu — 
i ti svedj ćeš tako da mi bliediš 
i za trenut mojem oku siješ, 

ko da vječnoj zapoviedi sliediš 

i svejedno radjaš se i mriješ. 


Ili 

Mriješ, dane, kako želje mriju 
te mi srce podtiču i pale, 
kako sanci, što se s duše viju, 
svagdanjosti dižuć me nad vale — 
i ja stupam uviek žedan pića, 
što ne može žedje da ugasi, 
stupam stazom prevarnoga žića, 
koju suza nepresušna kvasi. 


Tako s žića plamteći jednaka 
i s jednake malaksajuć smrti, 
idem kroka i težka i laka 
a u kolu te se svietom vrti — 
i sve gledam zemlju koja cvjeta 
i sunašce koje zemlju zlati, 
i sve kličem s ovog bielog svieta: 
Grijaj, sunce, a ti, zemljo, cvati! 


Grijaj, sunce, dokle ne dogriješ, 
cvati, zemljo, dokle ne docvatiš, 
sijaj, sanče, dokle ne dosiješ, 
trat se, žiće, dok se ne dotratiš — 
a na stazi kada jednom stanem, 
kud ko u snu kratki viek sam vio, 
ja ću, u se gledajuć, da šanem: 
Što sam ovo, majko zemljo, snio ? 


I na tvojim počivajuć grudim 
čut ću vapaj duše iz dubine, 
ko da s zorom uzkrsnom se budim 
i za uviek izvijam se s tmine: 
ko da vidim s uzanoga kuta 
u daljini svietle žale nove, 
ko da tragom bezkonačnog puta 
netko mene s onu stranu zove... 


M. SABIĆ 


KRITIKA 


GJURI DŽAMONJI 
: uredniku . Osvita“. 

Kritika! Krilata je to rieč! U svojoj je dubini i obsežnosti za ravnanje 
ljudskih čina bez konca, kao što neizmjernost obzorja. Nad čovječanstvom 
jedina je vladarica. Ona dovodi čovjeka s krive na pravu stazu. Doduše 
dogadja se, i to veoma često, da obratno postizava. Ali to nije kritika. To 
je strast. Prvu vodi ljubav, drugu mržnja. 

Ne ću da razglabam o rieči kritika. Za sve, što bih o tomu imao kazati, 
morao bih, barem većim dielom, opetovano ponoviti. A čemu iznositi razna 
mnienja više ili manje poznata? 

Ovom studijom osvrnut ću se na sasvim drugo stanovište: o nacinu 
kritiziranja. 

Ako se hoće, da kritika bude smatrana za ono, što jest, mora da je 
nepristrana, što, budimo iskreni, kod nas nije, jer se pisci više ili manje 
mjere po njihovu političkom vjerovanju. | kod stranih naroda, u ovo doba 
obćeg politiziranja, pisci pripadaju raznim strujama. Ali za to kritičara od 
zanata, od uvjerenja ništa ne spriečava, da svomu protivniku prizna vrline, 
da mu ljubavlju i dokazima iznese mane, nu ne u namjeri, da ga obara, 
već da ga podučava, izpravlja. U broju 3. pr. god. ove Smotre iznio sam, 
pozivajući se na Ivana Pascolia, kako su se Carducci i Giacosa strastveno 
napadali. Pa ipak to nije priečilo prvomu, da prizna umne sposobnosti i 
vriednost drugomu, kao što i obratno. 

Kod nas se oskudieva takovim vrlinama. Barem kod ogromnoga diela 
»Kritičara“. Je li tuj po sriedi mizernost naše dnevne borbe, koja se u strast 
prelieva? Kategorično ću uztvrditi: jest! 

I dok ova ječnost postoji, težko možemo računati s uspjesima na 
književnom polju. Bez kritike nema i ne može biti dobre književnosti. 

Da kritika bude na visini svoje zadaće, ne mora, ne smije biti cinična 
indiferentnost; mora da shvaća prilike, da uzme u obzir za prosudjivanje 
stanoviti krug, u komu se pisac kreće, nevolje i nedostatke, kojima je, 
osobito kod nas, izvržen. Za to mislim, da je Goethe pogodio, kad je rekao: 


Wer den Dichter will verstehen, 
Muss in Dichters Lande gehen, 

Ali to nije samo za pjesnika, već i za prozaičara. Možda za ovog 
potonjeg još i više. 

Ne znam s kolikim će razlogom tkogodj tome predbaciti: a onda 
komu fale uvjeti potrebiti za jednoga pisca, neka se ne laća pera! Kada bi 
se takovih našlo, ja bih im odvratio sa Tommaseom : ,Nema toga djela, pa 
ono bilo i najgore, iz kojega se barem štogod ne može naučiti“. 

Za karakteristiku o načinu kritiziranja kod nas i drugdje pružiti ću 
nekoliko dokaza. Počet ću sa prijateljem, čiji književni rad uvažavam i za 
kojega mi je žao, kao što mora biti svakom pravom i istinskom prijatelju 
naše liepe knjige, što mu dnevna borba prieči, da se ne može posvetiti 
književnom radu onako, kako bi mogao i za što je zvan. 

. Mislim na g. Cherubina Šegvića. Njegova kritika o Nikoli Tommaseu 
nije kritika, ma koliko će se na prvi mah činiti, da jest. Nit je tako doku- 
mentirana, da učvrsti u čitaocu, kojemu Tommaseo i njegova djela niesu 
»terra_incognita“, nepokolebivu vjeru u prosudjivanju pisca, kako bi htio 
kritičar, a osobito za pisca, koji zaista nije zaslužio onu oštrinu i djelomičnu 
pristranost. 

Tako priznaje: ,No ako on (Tommaseo) nije napisao ni u znanosti ni 
u umjetnosti djela trajne veličine, ne može se reći, da nije bio sposoban, 
što takova napisati: bio je bez sumnje izvanredno pronicav i svestrano 
naobražen; poznavao je pet šest jezika, a radišan do skrajnosti, da se je 
posvetio jednoj ma kojoj struci, bio bi za stalno uspio“. 

Zadnja tvrdnia te stavke odgovara podpuno istini. Nu sveukupnost joj 
se protivi. A poštovani kritičar sam sebe pobija, kada dalje piše: ,No i ako 
on nije bio velik književnik, ni velik učenjak, ni čovjek vanrednih vrlina, 
ipak je mogao kao novinar i političar sieći neizbrisivih zasluga i bezsmrtnu 
slavu“. 

Ove se dvie stavke ne slažu. Pače se protive. Za muža, kojemu se ne 
može kazati, da nije bio sposoban, a da je mogao, posvetivši se samo 
jednoj struci, napisati i u znanosti i u umjetnosti djela trajne veličine, za 
takova muža mora se uztvrditi, da je bio velik učenjak, da je imao vanrednih 
vrlina. Ta svojstva, dakako, niesu još dostatna, da tko bude velikim 
književnikom. Ne baš u slučaju a la Tommaseo, koji u svojih 250 djela 
razpreda O svim mogućim predmetima. Da nije bio velik učenjak, da nije 
imao vanrednih vrlina, odpale bi mu i sve one riedke sposobnosti, koje mu 
i g. kritičar priznaje. 

Ali Tommaseo je bio i velik književnik, kao što je bio i velik učenjak 
i muž vanrednih vrlina. To nam svjedoče njegova djela: ,Riečnik Sinonima“, 
»Riečnik talijanskoga jezika“ i ,Komentar_ k Danteovoj Božanstvenoj 
komediji“. Jer ako danas Tommaseo uživa ono veliko ime, koje u istinu 
zaslužuje u talijanskoj književnosti, to je upravo radi tih svojih velikih djela. 
Rari nantes in gurgite vasto su velikani, a možda takovih i nema, da je 
veličina njihova imena spojena sa svim od njih stvorenim djelima. 

Za to, kada se g. Šegvić pozivlje samo i skoro jedino na Tommaseove 
»acritti vari“, da osudi njega političara i da ga prikaže kao neprijatelja 
hrvatskoga naroda, ja bih se mogao pozvati na druga njegova djela i izvadcima 
iz njih u prah oboriti njegovu tvrdnju. Toga ne činim, jer se protivi zadatku 
ove studije. 

Ali jedno je što baš hoću da spomenem, e upravo u političkom 
mišljenju Tommasea dobro odskaču već prije navedeni Goetheovi stihovi. 

Tako da mi tko rekne, da je pjesnik Gautier u glasbi puka neznalica, 
jer je nazvao glasbu najdosadljivijom bukom, premda to stoji, ja bih takovom 
predbacio neiskrenost ili pristranost ili nepoznavanje sveukupnoga Gautierova 
rada Poznato je pak (sr. ,Albertus“ XLIV.) da on glasbu na mnogim 
prekrasnim stranicama svojih djela, upravo uzveličava. Gornju frazu bit će 
izustio u času zlovolje. Zar da nam za to služi direktivom u prosudjivanju 
glasbene umjetnosti? 

Kada se o čemu izriče sud, treba da je kompetentnost po sriedi. Kad 
mi de Quincey — koji je, primjerice, pripisivao oratorium Sv. Pavla Spohru, 
a Beethovenove ouverture okrstio, da su poput Biirgerove Leonore — pri- 
povieda, e je Cherubini u glasbenim produktima neplodan starac-sitničar, 
zar će se prije njemu vjerovati, nego li Beethovenu, kompetentnom sudiji u 
ovomu, kad zove Cherubinia najvećim glasbenikom svoje dobe?“ 


Da mi netko, a da osudi Goethea, iznosi sud, koji je o njemu dao 
Beethoven, ili obratno: zar ću prestati dvojiti o tim velikanima, ako poznam 
pravi razlog, koji je potakao medjusobnu hladnoću u njihovim srdcima? 
Proučavanjem prilika i okolnosti, morat će se doći do drugoga zaključka. 

Goethe je pokazivao neku hladnoću i rezervu prama Beethovenu, jer 
kad je ovaj, republikanac prve dlake, koji je spram Goethea gojio strastveno 
udivljenje, opazio pjesnika u Weimarskom perivoju, kako se preveć dvorskim 
naklonima, ulagiva vojvodkinjama, Beethoven tada nije mogao zatajiti svoje 
negodovanje. Ali može li to negodovanje, prouzročeno lih iz političkih raz- 
loga, poslužiti mjerilom u prosudjivanju književnika Goethea i glasbenika 
Beethovena? 

Da mi tko rekne o Heineu, da nije nikakav pjesnik, jer je sebe karak- 
terizirao, kada pjeva: 

»Meine Lieder sind vergiftet, 
Wie konnt' es anders sein? 


Ich trank in vollen Ziigen 
Das Gift in mich hineini“ 


— zar se tomu mora vjerovati? Zar uprav u tomu ne odsieva cinička i 
melankonična pjesnikova narav, kojom odiše cieli pjesnički rad toga velikana? 
Zar mu to može zaniekati pjesničku narav, koja uviek i svagdje traži ljepotu 
i harmoniju? Zar bi se moglo kazati, da Sienkiewicz, kritizirajući poljsko 
izdanje Heineove knjige pjesama (,Buch der Lieder“), nije kazao istinu, 
pišući: ,Pol je stoljeća prohujilo nad njegovim grobom; mane čovjeka 
Heinea zaboravljene su, a ostala je samo ,Knjiga pjesama“. Svako čovječje 

srdce nalazi u toj knjizi vlastiti udes — iz svake duše odjekuju ti stihovi, 
kao kakav tajnoviti glas iz šume“. 

Svi ovi primjeri niesu drugo, nego jasna potvrda Goetheovim već nave- 
denim riečima. 

iz poznavanja prilika i okolnosti piščevih, savjestan kritičar crpi svoje 
najbolje gradivo. Takovi kritičari mogli bi opetovati rieči Hranilovića, kada 
u obširnoj slici ,hrvatske beletristike od g 1900. do najnovijega vremena“ 
(»Kolo“ za god. 1906.) piše: ,Ja se niesam nikada oduševljavao, pak se ni 
danas ne zagrijavam za izvjestne modernističke importe u našoj književnosti, 
ali to me ne može smetati, da objektivno i bez ikakove subjektivne primjese 
govorim u prikazu razvitka naše književnosti i o piscima i njihovim knji- 
ževnim djelima, koja se ne slažu s mojim ličnim ukusom“. 

Eto takav bi morao biti kritičar. Pravi kritičari, kritičari, koji pojimaju 
svoj uzvišeni zadatak, takovi su uistinu. Kada bi to načelo kod svakog 
našeg kritičara važilo, tada se ne bi u našim kritikama čitalo izraza kao: 
»matori“, .nemoćni“, ,invalidi, koji se kriju pod krinkom tradicija i posve- 
ćenih ideala“ — i tomu slično! ' 


A sada predjimo na osebnosti, s kojih prava kritika trpi. 

Doživljujemo papigino opetovanje. Jedan izbaci jednu frazu, a svi je se 
uhvate ko pijani plota. 

Nu to nije samo kod nas. To nalazimo kod svih naroda. |I jer ju nala- 
zimo kod svih naroda, poslužit ću se jednom karakterističnom frazom, koja 
se krivo i bez ikakova temelja pripisuje jednom i ako glasovitomu piscu, a 
da ju on nije nigdje nit izrekao niti napisao. Fraza se ta opetuje u svim 
razgovorima i pisanjima. Pače služi za putokaz u prosudjivanju čovjeka. 

Komu nije poznata Buffonova fraza — zovem ju Buffonovom, da se, 
za čas, istovjetujem sa svim onim, koji ju tako drže: — Le style est de 
!" homme m&me? A ipak tu frazu Buffon nije nigdje izrekao. Ona ne od- 
govara istini. 

| sbilja u šestoj svezci od godine 1774. djela ,Recueil des harangues 
prononcćes par messieurs de !' Accadćmie francaise“ nalazi se prekrasan 
Buffonov govor. Tu se čita, da je Buffon ovako govorio: ,Les choses sont 
hors de !' homme, le style ne peut donc ni s' enlever, ni se transporter, 
ni s altćrer“. 

Ovdje vriedi opaziti, da se u sravnjivanju daljnjih izdanja ova izreka 
mienja. Tako nalazimo sad /e style devient terme (,Oeuvres“, Didot 1855., 
l. 20), sad opet fort. A gdje je bilo ,les pensćes essentielles“ (I. 22) 
čitalo se /es idćes. 

Od tuda pomutnja. Nu ipak nije joj se priečilo, da se udomaći kod 
svih naroda, kako je Bufion kazao, da je stil — čovjek. 

U ovomu donekle valja, da nam posluži i sliedeći primjer : 

U svojim ,Foyers ćteints“ gospodja Ancelot priča, da kad je oko 
godine 1827. Viktor Hugo deklamovao svoje pjesme u salonu Karla Nodiera 
pred najodličnijim francezkim umovima — Vigny, Emile i Antony Dechamps, 
De Musset, Beauchčne, Gerard de Nerval, Dumas; pred slikarima Delacroix, 
Boulanger, Deveria; pred kiparom David d' Angers i kritičarom Sainte 
Beuve — svedjer se je dešavao neki svetčani i komični prizor. Obični 
pridjevci : izvanredno, izvrstno, divno itd. bijahu srednje vrsti za one stihove 
i obožavatelje. Tada u obćem suglasju pri koncu deklamovanja, svi bi za- 
šutjeli gledajući u pod pak bi se jedan medju najauktoritativnijim digao, 
uzeo bi za ruku pjesnika i uzkliknuo: ,Katedralka!“ | svi bi opetovali: 
»Katedralka!“ Tad bi drugi čedniji uzkliknuo: ,Božanstveni“!“ | svi bi 
opetovali: ,Božanstveni!“ A onda bi pridošli ustravljeniji obožavatelji i medju 
grobnom tišinom počelo bi se oriti: ,Egipćanska piramida!“ | glasovi sviju 
prisutnih ponavljali bi tu _nastranu definiciju ..... A Hugo bijaše blažen! 

Taine, koji se je dosta razumievao, jednoga dana, kad je bio dobre 
volje, ovako je označio Viktor Huga i frenetičnu banalnost njegovih običnih 
mjesta, u koja bi zalazio: ,To je narodna straža u bulaznjivosti“. 

Kad bi njegovi obožavatelji čitali njegove svezke : , Shakespeare“, ,L' Ane“, 
»Le Pape“, ,Religions et Religion“, koja li ih prepast ne bi snašla! Medju 
neizmjernim oćutili bi golemu prazninu. 

Primjerice uzmimo slučajno bilo koju njegovu knjigu, na kojoj bi na- 
mrskao čelo, da razmišljaš. U predgovoru knjizi ,Travailleurs de la mer“ 
piše: ,Htio sam pokazati, da je od ponora najnepomirljivije srdce, i ono 
što izbjegne moru, ne izbjegne ženi.“ Ništa manje! I to nije ništa! ... 
Kadikad je sociolog. Pročitajte predgovor k ,Misćrables“ : ,Tri su velika pro- 
blema stoljeća: degradacija čovjeka sa proletarijatom, dekadenca žene sa 
gladom, zlohranost djeteta sa noći.“ Ma koji je taj izborni govor, koji bi 
bio došao do takovih rieči, koje u sebi ništa ne sadržavaju ? 

Medju tolikim bezbrojnim njegovim frazama, najzanimivija je, te koja 
koja najviše pogadja, ona u ,Travailleurs de la mer“, gdje nam razodkriva, 
da je ,kanalizacija zraka pomoću vjetra neprieporan čin“. A ma krasne li 
fizike, zar ne ? 

Jednom je Faguet iznio sva ona obična mjesta, koja su bila za Hugoa 
najomiljenijim zadatcima i, dakako, za ono njegovo neizmjerno obćinstvo. 
Tako u ,Soirće en mer“: ,Mi svi idemo prama smrti“. U ,Noces et festins“: 
»Dani se sprovode u veselju, a smrt dolazi“. U ,Pour les pauvres“: ,Bu- 
dimo milostiva srdca i bit ćemo na nebu nagradjeni.“ U ,Regard jćt&č dans 
une mansarde“:  ,Prostitucija ne daje sreće“. U ,Tristesse d' Olympio“: 
»Ljubav brzo odlazi, ali je uspomena na nju ugodna“. U ,Mise en libertć“: 
»uUmjetnost je svećenstvo“. U ,Tout le passć et tout !' avenir“: ,Bog se 
ukazuje u čudovištima svieta“. U ,Terre, hymne“: ,Zemlja je hraniteljica 
čovjeka“. U ,Fleurs dans la nuit“: ,Svi su ljudi umrli“. 

Ne nastavljam. Padaju mi na um misli, koje bliešte iz Leopardieva i 
Foscolova uma, da ostanu u istomu stoljeću. 


>> > >> 

NO zar pojedina mjesta, koja su, uztvrdimo, ekscentrična, mogu umanjiti 
slavu, koju si je, neprolaznu, stekao Viktor Hugo? Pa zar takova mjesta 
mogu opravdati izraze, kakovi su se, recimo, slušali u Nodierovu salonu ? 

Eto takova kritika, nazvati ću ju kritikom oponašanja, nanosi mnogo 
zla u pravom prosudjivanju pisca i kvari liepu knjigu. 

Nigdje se kao kod nas to najviše ne osjeća. Kako jedan (dvojica ili 
trojica prama postojećim strankama) kritikuje, tako se za njim svi zavode. 
Čitajući razne kritike vazda stojimo pred dvoratcem: ili je krasno ili ništa 
ne valja. Srednjega puta nema. Zbilja, zar nije moguć, i to u više slučajeva, 
srednji put? 

Druga je osebnost plagijat. 

Stuart Mill u jednom je svomu sudu o Taineu ovako zaključio: ,Taine 
se je na široko služio teorijama englezkih mislilaca, s kojima je često bio 
suglasan, i on im svoj dug priznaje“. 

Poznato je, da je Emil Zola uzeo iz Tainea razne ideje, koje je obradio 
u formi romana, i nazvao ih naturalizmom, dok, na koncu konca, ne bijaše 
nego aplikacija pozitivizma zabavnoj književnosti. 

Takodjer roman i psihologična kritika Pavla Bourgeta približava se — 
i možda obširnije — idejama pisca ,Origines de la France contemporaine“. 


iz njemačkoga izvora porodile su se, većim dielom, obće francezke 
ideje o savremenoj kritici i filozofiji. Na ovo se odnosi sliedeći Taineov 
pasus: ,Od 1780. do 1830. Njemačka je proizvela sve ideje naše historičke 
dobe i još za po stoljeća, možda i za cielo stoljeće, naš će zadatak biti, da 
vazda na nju mislimo.“ (,,Histoire de la Litt€rature Anglaise“). 

Lessing, Kant, a nada sve Hegel mogu se nazvati velikim stjegonošama 
ove kritike. Taine se je znao njom poslužiti. 


Ali što za to, ako se je Taine, da sagradi svoju sgradu, poslužio gdje- 
kojim kamenom, što su mu ga drugi poklonili? Njegova je nada sve 
zasluga, da je u sistem stavio sve one divne ideje i sva ona prekrasna 
zrienja te im podao sposobnost i vlastiti značaj. Čitatelj za to u prvom redu 
može konsultirati predgovore k djelima: ,,Histoire de la Littćrature Anglaise“ 
i ,Essais de Critique et d' Histoire“ te djelo ,,Philosophie de I' Art“, u kojemu 
je izrazio najbolji, najglavniji i najbitniji dio svojih teorija. 

A kako bi se ovakav postupak kod nas označio? Naprosto: plagijatstvom. 

Ta je rieč velika. Premda ću se posebno obširnije osvrnuti na ovu rieč, 
držim ipak da je sgodno zaustaviti se en passant i na ovomu mjestu, jer 
ima svoje dodirne točke sa nepristranom, ljubavlju pisanom kritikom ; sa 
kritikom, kojoj nije zadaća, da uzgaja, popravlja, već da potištava i ruši. 

Ali prije nego predjem na stvar, opetovat ću, jer su sgodni, upite g. 
Šegvića (,,Hrvatski Dnevnik“ br. 50 ex 1906. u podlistku: ,,O plagijatu“) : 
»Je li plagijator govornik, konferensijer, ako svojim stilom, mudrom sintezom 
razvije ideje uzete odovud ili odonuda? Je li plagijator, tko prevede knjigu 
već prevedenu, nu popravi po koju pogrešku? Je li plagijator novinar, kada 

prepiše, preobrazi viest, dopis, članak? Skupština novinara, koja se je 
godine 1902. obdržavala u Bernu, razpravljajuć o tomu pitanju, nije ništa 
zaključila.“ 

Bilo bi uistinu interesantno za one, koji vazda o plagijatstvu govore, da 
uviek drže na umu gornje upite. Nu ja ću pak ovdje iznieti jedan veoma 
tipičan slučaj. 

Dante u ,Paradiso“ (Ill. 10 kaže: 


nn se privo 
D' imperdimento giu ti fossi assiso, 
Com' a terra quieto fuoco vivo. 

Slično o vatri govori i Goethe u sliedećim riečima: ,Denn was das 
Feuer lebeding erfasst . . . Eilt hinauf wo erst sein Anfang war“. 

Sada nastaje pitanje, važno za one, koji drugima znadu, bez zreloga 
promišljanja, predbacivati plagijat: je li Goethe prepisao tu ideju iz Dantea? 
Ili nije li mogao tu ideju sam dobiti gledajući kako plamen ognja u vis gori ? 

Tko će dokazati, da je Goethe prisvojio Danteovu ideju? Veliku je 
istinu kazao onaj njemački pisac, kad je rekao: ne može se ništa pomisliti, 
što se već prije nije kazalo, ,auf theorischen Feld ist weiter nichts mehr 
zu finden“. A poznata je i ona Terenzova: ,Nullum est jam dictum, quod 
non est dictum prius“. U savezu s ovim, pravom je kazao Leopardi (, Opere“ 
sv. II. str. 166): ,Neki više, a neki manje, kad ne oponašaju druge, vlastiti 
su oponašatelji“. | 

Ne duljim. No kako sam jedan primjer iz strane književnosti iznio, još 
ću jedan iz domaće, da zaključim, kao što sam počeo. 

Komu nije poznata afera Kumičić-Krstinić? U kratko ću ju osvježiti, jer 
zaslužuje za prosudjivanje o pravovaljanosti rieči plagijat. 

U pismu na veleč. Biničkoga kazao je g. Krstinić (, Vrhbosna“ br. 23 
i 24 g. 1904.), da je bio spjevao epos, što ga je napisao u svojoj Trilogiji, 
ali ne s tendencijom Kumičića, te ga bio poslao ,Matici Hrvatskoj“. Što se 
dogodilo? U sjednici je bilo govora o tomu eposu i bi predan jednomu 
članu Matičina odbora. G. Krstinić je čekao sud odborov dugo, ali uzalud, 
dok mu napokon ne javiše, da je rukopis izgubljen. Izdao je za tim Kumičić 
svoj roman ,Kraljica Lepa“. Krstinić je opazio lica, mnoge rieči itd. slično 
svomu djelu, koga još čuva u rukopisu, prepisanu od ondašnjih svojih 
učenika. | 

Na ovo reagirala je Kumičićeva udova (,,Hrvatsko Pravo“ od 6.—12. 
siečnja 1905. u podlistku: ,,Sve za obraz, obraz ni za što“). 

Nepristranom posmatraču zaista se u veoma čudnovatom svjetlu poka- 
zuje predbacivanje toga plagijatstva, za koje se g. Krstinić pozivlje na dva 
sliedeća poglavita razloga: 

1. ,Kraljica Lepa“ je plagijat drame g. Krstinića, koju ovaj nema, jer 
mu je ,Matica Hrvatska“ nije povratila. A original te. drame, a ne koje- 
kakovi prepisi, može služiti adkazom. 

2. G. Krstinić u dokaz svoje tvrdnje navadja, da plagijatstvo temelji na 
svojim reminiscencijama. Reminiscencije valjda dokazuju književna plagijatstva ? 
Ali kako? Odkuda? Tko da pohvata reminiscencije ? 

Za više mjeseci ova je neugodna afera bila živahnim predmetom hrvatskih 
književnika. 

Sam g. Krstinić u svom pismu na g. Frana Biničkoga (,,Vrhbosna“ 
br. 23 ex 1906.), piše: ,,Prema tome i Ti, Frane, nisi smio navaljivati prvi, te 
romanu poricati podpuni originalitet, jer sve pomenute reminiscencije, da su 
od Kumičića priznate, još nisu plagijat“. 

Tim je g. Krstinić sam dokazao, da je ,,Kraljica Lepa“ originalno djelo. 
Čemu onda pripisati one polemike? Čemu? Onomu opetovanju i opona- 
šanju, koje sam prije naveo i karakterizirao. 

Eto, ove dvie kritične osebnosti, koje se najbolje karakterišu lahko- 
umnom i nepristranom kritikom, stvorile su nam današnju apatiju. 

Naša liepa knjiga tek onda će uzkrsnuti kako treba, kada budemo imali 
pravu kritiku. S pravom kritikom bit ćemo u stanju podići našu književnost 
na onu visinu, koja joj i sada dolikuje. 

Francezka akademija godine 1778., žaleći što J. B. Poquelin Moličre 
(* 1673.) nije još za života postao njezinim članom, svetčano je u svojoj 
dvorani postavila njegovo poprsje s nadpisom: ,Rien ne manque a sa gloire, 
il manquait a la nOtre“. 

Zašto ne bi isto tako mogla učiniti i naša akademija u pogledu Gaja, 
Vraza, Mažuranića, Preradovića, Šenoe, Kumičića i drugih odličnjaka naše 
liepe knjige ? 

Moličre-a se je akademija sjetila poslie 105 godina. A zar bi našoj bilo 
na odmet, što je bilo francezkoj na diku, kada bi se, barem sada, sjetila 
naših pokojnih velikana ? 

Uzrok, radi kojeg je francezka akademija došla do toga, da popravi tu 
pogrešku, zahvaliti je u prvomu redu kritici ondašnje dobe. To bi i kod nas 
kritika, ali prava, a ne po kalupu dosadašnje, mogla polučiti, jer ako su 
mnogi predstavnici naše liepe knjige zaboravljeni, tomu je poglavilo kriva 
kritika. Kritika i opet kritika. 

Kad je naš slavni muzikolog Kuhač slavio svoj jubilej, naša se kritika 
upuštala u par običnih stereotipičnih fraza. Ne bi ni jednoga konkretnoga 
predloga, ko da je išlo po dogovoru. Kritika se je sviju naših stranaka 
najpohvalnije izrazila, ali je ostala manjkava. Razlog? Već sam kazao: za 
jednim se svi zavadjamo, jer nemamo prave, nemamo osbiljne kritike. Ne 
kritikuje li se pisca sa stranačkoga gledišta, kao što se to nije moglo učiniti 
sa Kuhačem, jer stoji izvan naše dnevne političke borbe, onda se kritika 
upušta u talambase. | u tomu je specijalitet — hrvatske kritike. 

Budimpeštanski list ,Zenelap“ (25. siečnja 1906.), osvrčući se na epohalni 
Kuhačev rad, pozivao je magjarsku akademiju znanosti, kao i ine glasbene 
udruge, da imenuju Kuhača svojim začastnim gradjaninom. ,Time će odli- 
kovati njega i sebe počastiti“, pisao je ,Zenelap“. ' 

A Hrvati? Jugoslavenska akademija znanosti? Hrvatska pjevačka 
druživa?.... 

Završujem. 

Ovim redcima mislim, da sam polučio cilj, za kojim sam išao. Znam, 
više će od jednoga naših kritičara dobaciti: pa i sami smo to znali. Jest, 
ali u djelo nieste stavljali, — odgovaram. 

Koliko će moji redci, u dobroj i plemenitoj namjeri napisani, doprinieti 
obćoj stvari, ne znam ne izpitujem. Ja sam zadovoljan već time, što sam 
svoju dužnost izpunio. Učinio sam, što sam mogao, a do koga je, tome i 
dužnost nalaže, da nastavi i stvar k djelu privede. 


IVAN ANDROVIĆ 


KAKO SILNO PLAMSA ... 


Kako silno plamsa plamen domoljublja, 
kako bukti sveta zublja! 

Žarom ovim gore srca svih Hrvata 
čista poput ovejana zlata. 


Od ove se vatre miomiris tvori 

i diže se k nebu gori, 

ponosna se uz to pjesma ori širom 
posvećena ljubavlju i mirom. 


Tek u tamjan-miris neki vonj se truni — 
što se u gniezdu radja jadne maljušnosti . . . 
Rodoljublja himnu neki zloglas buni 

kao režaj zloguk jalne sebičnosti . . . 


IVA ROD 


GIOSUE CARDUCCI 


Književna studija 


IV. ODI BARBARE 


> Barbarske ode (izašle u tri navrata g. 1877., g. 1882. i g. 1889.) sjajan su 
dokaz, obzirom na sadržaj, da se Carducciev pjesnički dar ne samo ne bijaše 
istrošio sa Novim pjesmama, nego još dovoljno ni razvio. Što se tiče forme 
novih tih pjesama, to je puki razvoj pjesnikove umjetnosti, za kojom od 
odavna težijaše, da joj se dovine. Carducci došao je do Barbarskih oda bez 
ikakvoga promišljanja, da izvede kakav preokret u talijanskoj lirici; njega su 
do te nove forme doveli njegov um i njegova nauka. Po svojoj naravi on 
je nešto onakva zamišljao od prve mladosti. K tomu, kad je odrastao, divio 
se je lirskim pjesmama Klopstocka, Holderlina i Platena, ispjevanim u 
starinskim metrima. Činilo mu se je, da nema razloga, a da ne pokuša na 
talijanskom jeziku ono, što je bilo moguće u njemačkom ; ta, talijanski jezik 
bijaše i jest najbliži jeziku, u kojemu su ispjevane Horacijeve ode. Novost 
tih Barbarskih Oda sastojaše u ovome: Carducci je ponajprije napustio 
uobičajene rime _ Za metre uzeo je latinsku alkajičnu, safičnu, asklepijadejsku 
strofu itd. U istinu u tome se nije vladao kao u latinskome po kvantitetu 
već po akcentu. Za to njegovi stihovi nijesu drugo, nego li običajni 
talijanski peterci, šesterci, sedmerci, osmerci, deveterci, deseterci i jedanaesterci, 
složeni na novi način. Ali i nerimovanje i takvu metriku bijahu drugi već 
davno prije pokušali; novost se njegovih oda sastoji poglavito u tome, što 
se je on uvjerio, da u onim prijašnjim pokušajima manjkaše snažna misao 
i jak osjećaj, koji bi oživljavali one plemenite forme — a on je to izveo. 
G. 1877. izadje prva zbirka ,Odi Barbare“, a sadržavaše ih trinaest. Na 
kraju zbirke nahodi se uvod, iz kojega vadim ovo: 

»Htjedoh se oprostiti od čitatelja rimovanim stihovima, uprav, da 
označim, da ja nijesam htio odama navijestiti nikakvu borbu, malu ili veliku, 
uspjelu ili neuspjelu, onome starinskom i slavnom polju nove latinske 
poezije. Ove ode nazvah barbarskim, jer bi tako zvučile ušima i ukusu Grka 
i Rimljana, i ako sam ih nastojao sačiniti po zakonima njihove lirske metrike, 
i jer će tako zvučiti žalibože mnogim Talijancima, i ako su sačinjene i 
skladane u talijanskim stihovima i akcentima. A ovako ih sačinih, jer hoteći 
izraziti misli i osjećaje, po mojem sudu, malko različite od onih, što ih 

* 

Dante, Petrarca, Poliziano, Tasso, Metastasio, Parini, Monii, Foscolo i 
Leopardi (spominjem poimence liričare) izvorno i uspjelo zamisliše i izraziše, 
cijenio sam, da ove misli i osjećaje mogu i ja izraziti u m -tričkoj formi, 
koja se, što može manje, razilazi od organičke forme, kakva mi se u pameti 
razvijaše. Što, ako je Catullu i Horaciju bilo dopušteno uvesti metriku eolske 
lirike u latinski jezik, koji ipak imadjaše svoju izvornu metriku; ako je 
Dante smio obogatiti toskansku poeziju slatkim provencalskim rimama, ako 
Chiabrera i Rinuccini obogatiše franceskim strofama, i ja se mogu razložito 
nadati, da će mi se bez zamjerke oprostiti, s čega se je one velike pjesnike 
hvalilo. Dakle pitam, da mi se oprosti, što sam cijenio, da se klasički 
preporod lirike nije odlučio i završio sa većinom neuspjelim pokušajima 
Claudija Tolomei i njegove škole, i sa veoma malo primjeraka Chiabrere ; 
pitam, da mi se oprosti, što nijesam zdvojio nad ovim velikim talijanskim 
jezikom. kada sam držao, da se u njemu može učiniti ono, što njemački 
pjesnici od Klopstocka dalje čine s velikim uspjehom u svojem jeziku; pitam, 
da mi se oprosti, što se usudih uvesti malo formalne raznolikosti u našu 
modernu liriku, koja ipak njome ne obiluje toliko, koliko neki misle.“ 


Ova novotarija naišla je na silni prigovor. Svi priznavahu unutrašnju 
ljepotu pjesama, ali se većini činilo izazivno ostaviti tradiciju u metrici i 
napustiti rimu. Prigovarahu i aristokratizmu i klasicizmu u izrazu, ali napokon 
svaka je velika umjetnost po sebi aristokratična. Nastadoše silne polemike, 
a najviše, što se nekima činilo protivno duhu jezika, što je Carducci prilagodio 
talijanskom akcentu latinske metre. Suvišno je, a i na daleko bi išlo, da ja 
ovdje raspravljam o teoriji nove metrike. Dosta je, da ovdje pripomenem, 
da mi, i ako za desetak godina kasnije, imamo slični pokušaj kod Tresića. 
Njegov pripomenak pri koncu prve zbirke ,,Glasovi s mora Jadranskoga“ 
izjašnjuje u kratko teoriju moderne klasičke metrike, a najbolji primjerci 
nahode se u nekim njegovim pjesmama. 

Lijep broj barbarskih oda preveden je na hrvatski jezik, te je taj 
Carducciev rad donekle poznat našoj publici; ja ću se ipak osvrnuti i na 
ovaj njegov rad, jer je poglaviti dio njegovog pjesnikovanja. Najveće ih je 
preveo i najbolje Tresić. 

Preludijem izjavljuje, da mrzi do sada uobičajenu poeziju, jer je ona 
podesna za svjetinu — on voli kor i ritmičko pjevanje alkajične strofe. 
U /deale zaodio je snažno čistu ideju u osjećaj s plastičkom formom. Njega 
je nova poezija oživjela i prenijela u novo carstvo, te on ćuti, da mu grčki 
život struji žilama. 

Fantasia nije drugo nego izmaštovani kraj, koji se otvara pred pjesnikom. 
Njemu Fantazija govori u prilici glasa djevojke, te mu šapće o čarnom 
kraju. Evo je cijele: 

»Ti zboriš; i mekanom zuju glasa lagano popuštajući, duša se podava ugodnim 
zvucima tvojega šaptanja, i plovi po stranim krajevima. 

»Plovi sred blagoće zapadajućeg sunca, što se smiješi modrini samoće: med 
nebom i morem bijele ptice prolijetaju, prolaze zeleni otoci, 

»i gordi hramovi na vrhuncima se sjaju s bjeline parijskoga mramora sred 
ružičnoga zapada, i na žalu žamore čempresi, a gusta mirta miriše. 

»Miris se širi daleko po sinjemu moru, i spaja se s lakim pjevanjem mornara, 
dočim na vratima luke ladja spušta crvena jedra. 

»Vidjam, gdje djevice u dugoj povorci silaze s akropole, rese ih sjajni peplosi, 
vijenac im oko glave, u rukama granje lovora, pružaju ruke i pjevaju. 

nUsadiv koplje u rodno žalo, na kopno skoči čovjek u sjajnom oružju: to se 
je valjda vratio Alcej iz vojna k Lezbijskim djevicama ?“ 

Preludij, Ideale i Fantasia skupa, stavljeni na početku barbarskih oda, 
izgledaju kao uvod i program pjesnikova klasicizma. Sve tri ode ističu se 
pak osobitom, do tada u Italji nepoznatom plastikom. 

Vrlina Carduccieve plastike u opisu ogleda se u odi Na frgu sv. Petro- 
nija, koje evo u metričkom prijevodu: 

Diže se vedre sred zime s tornjima mrka Bologna, 
Bio od snijega brežuljak nad njom se smiješi. 

Ugodna ura je, kada, sveti Petroniju, sunce 
Umiruć pozdravlja hram tvoj, tornjeve mrke; 

Tornjeve, kruništa čija vremena kreljut izjeda, 
A i sam osamljen vršak sjajnoga hrama. 

Nebo bliješti se zimskim djamantnim sjajem: nad trgom 
Kakono srebrni veo pritište vazduh, 

Goleme okolo zgrade lagano zasjeniv, što ih 
Podigla mrke djedova mišica jaka. 

Gore po visokim vršcim sunce se oteže gledeć 
Posmjehom nujnim na usnam ljubice plave, 

Koji na kamenju sivom, crvenoj opeci mrkoj 
Ko da uskrisuje dušu v'jekova prošlih, 

i neku turobnu želju budi po studenom zraku 
Ružičnih Maja i toplih večeri čarnih, 

Kada su dražesne žene igrale kolo na trgu, 
Konzuli s' vraćali s predobivenim kraljim. 

Tako se smiješi Muza pjesmi se otimljuć, koja 
Uzalud čezne željom drevne ljepote. 

U Alla stazione in una mattina d' autunno (Na postaji jednog jesenskog 
jutra, preveo je M. Šrepel. ,Vienac“ 1890. br. 8.) latio se Carducci veoma 
teškog predmeta. Uzeo je, da opjeva željezničku postaju za tamnog osvićanja 
kišovitog jesenskog jutra, sa svim potankostima, kad vlak odlazi: sve to u 
klasičkom metru s klasičkim epitetima, a spada ta oda u najljepše slične 

| vrsti u svim književnostima: Ističe se realizam, ne duljinom opisivanja, ni 
| nagomilanjem slika, već divnom pjesničkom  intuicijom  uzimlje dva tri 
momenta, dvije tri tačke, dva tri poteza, stvara čitavu akciju, koja ti se silno 
doimlje duše. Pjesnik crta, kako izgledaju u željeznici ne samo vanjski utisci, 
nego u isto vrijeme priča unutarnje dojmove, što mu ih u duši proizvadja 
željeznička buka i vreva. Sred žamora, vike i klopota kola ćuti groznu 
dosadu. Tek slika drage tjera tmurnost usred te zlovolje, što mu srcem vlada. 

Veličanstveni distisi ode Mors (moj prijevod u ,Prosvjeti“ g. 1906. br. 8), 
ispjevane za grlične pošasti, ističu se melodijom, čistoćom slika, bistrinom 
| prikazivanja, da bi se mogli usporediti sa nizom epigrama iz grčke antologije, 

Smrt je opisana svojim posljedicama, mirnoćom i neopisivim osjećanjem 
ljudske žalosti, a sve to jasno i kao na oko hladno. 

Satfična oda Alle fonti del Clitumno (Na izvorima Klitumna) najdulja 
je barbarska oda. Pjesnik nam divno i živo u početku opisuje pejsaž u 
Umbriji i na izvorima rijeke Klitumna; a zatim slavi hramove posvećene 
božanstvu Klitumna u starini, uskrisujući pri tome dogadjaje, što se kroz 
tijek vijekova odigraše na toj pozornici. Carducci uzdiše za onom dobom, 
kada je u prirodi sve govorilo i šaptalo ljudskoj duši životnim čarom i 
glasovima. Ma da je pjesma skroz i skroz poganska i po zamišljaju i po 
smjeru, i pretjerana u mnogim shvatanjima, opet treba priznati, da je lijepa. 
U ovoj pjesmi se ističe pejsaž. 

Ali je u Carduccievoj poeziji u opće pejsaž obično polje, gdje on oživljuje 
slike i ljudske strasti. | nikada mu se ne zgadja, da radi pejsaža ošteti 
prikazivanje osobe, kojom se bavi, pa da se je sred silnoga opisivanja okoline 
više ne razaznava. Danas u opće i pjesnici i pripovjedači boluju na opisivanju. 
Red je opisati jednu kuću ? Počet će od vratareve kućice, da završi sa kupama 
i kruništem. Radi se o osobi? —Opisat će ga se od glave do pete, nakon 
tri četiri stranice o crtama lica, o hodu, o kretanju, a na koncu konca slika 
se i ne razabire. Carducci jednim pjesničkim dahom, jednom sjajnom vizijom 
uzbudi u nama sliku vanjskih predmeta, i mi ih vidjamo čiste, točne, dobro 
označene, i ne možemo ih više zaboraviti. Njegov je pejsaž čisto talijanski 
uza svu razlikost, koja nastaje s opisivanja različitih pokrajina Italije. Nije 
to obični konvencijonalni pejsaž, običajno lijepo talijansko nebo, obično 
modro more, obične ruže i liljani, ružičasti zapadi i smiješeće se zore, već 
to je pejsaž Umbrijski ili Toskanski, Bologneski ili Rimski, Maremanski ili 
Apeninski, tako da nikad ne ćeš pomiješati jednoga s drugim. Suviše kod 
Carduccia opisivanje okoline nije nikada puki katalog nabrajanja predmeta, 
ili čarobno nagomilanje boja. Nikada ne će izmijeniti umjetnost s umjetnošću, 
pa obratiti se k slikarskim radionicama, i tu poslužiti se njihovim bojama u 
opisivanju, već, sličan i u tome geniju, on slika riječima, i dosta su dvije 
tri riječi, a kadkada jedan jedini epitet, da prikaže jedno lice ili jednu sliku. 
U jasnoj pjesničkoj viziji vidi on predmet, što ga ima opisati, bistro i živo 
sa svojom individualnom karakteristikom, pa ga prikaže tačno opredijeljena. 
U tome je on pravi latinski pjesnik: jer sve vidja u velikom svjetlu i u 
starinskoj plastičnoj vedrini; a njegovi su potezi jasni i čisto označeni, kano 
crte Apenina pod blakitnim nebom. Nigdje maglovitosti ili nejasnoće. Odatle 
njegova protivnost maglama i mjesečevu sjaju. I za to je punim pravom 
mogao o sebi pjevati u Grčkim proljećima: ,Ja eolskih svetih pjesnika — 
zadnji sin.“ 

* 

Carduccia ne smetoše prigovori, već nastavi. Nove barbarske ode izla- 
žahu malo po malo u pojedinim svesčićima ili po književnim novinama, 
kako ih je pjesnik sastavljao, a g. 1882. izadjoše skupno pod naslovom 
»iVuove Odi Barbare“. Godinu kasnije izda Chiarini knjigu ,Ombre e Figure“ ; 


GIOSUE CARDUCCI | 543 


tu tvrdi, da stojeći na stanovištu prave lirike, sva talijanska književnost nema 
drugih pjesama, koje bi mogle stajati o bok Carduccievim_ U smrt Napo- 
leona Eugenija i Sirmij. U isto doba napisa i Nencioni studiju o novim bar- 
barskim odama. To, po mojem mnijenju spada u najbolje, što se o Car- 
ducciu pisalo, pa ću se Nencionievim sudovima poslužiti u prikazivanju 
nekih oda iz ove zbirke, a nahodi se sada u Nencioni: Saggi critici di 
letteratura italiana. (Firence, Le Moniner 1897.) 

Na prvom je mjestu Al! aurora (Zori), najobjektivnija Carduccieva 
pjesma, gdje nema osobne primjese. (Preveli je Tresić u ,Prosvjeti“, a 
Milan Begović u ,Viencu“). Pjesnik se je toliko uzdignuo u vedre eterske 
krajeve, i gleda pred sobom toliko svemir, da izgleda kao da je zadobio 
kontemplativni mir starih Arijskih otaca, koje ovdje opisuje. Slike iz orijen- 
talne mitologije i iz grčke izmjenično se prikazuju na neizmjernom nebištu 
osutu ružičnim svjetlom. Konac pak dovadja opet na realnost života, na 
strasti i srdžbe modernog čovjeka. 

Sogno d' estate (Ljetni san) je domaća familijarna poezija. Evo je u 
prijevodu : 

Medju bojevim, što, Homeru, tvom u eposu buče 
Vruća me svladala ura: glava mi prignu se od sna 
Na žalu Skamandra, al na Tiren mi pobjeglo srce. 

Ja sanjah, sanjah o zgodama ugodnim mladjahnih ljeta. 
Ne knjige više: već soba, užarena srpanjskim suncem, 
Bukom zaglušena kola, što gradskom kaldrmom vuku, 
Sad se raširila: rodni se na oko dižu brežuljci, 
Mileni šumski brežuljci, što ih ukrasio Travanj. 

Niz brieg se spuštao mlaz je živahnim žuborom, što je 
Bujao potokom: po njem moja je šetala majka 
Godinam mladjana jošte, vodeći za ruke diete 

Kom se po bielim ramenim ljeskali zlaćani prami. 
Malenim korakom diete ko puno slave je išlo, 
Ponosno s ljubavi majčine, ganuto u srcu s veljeg 
Sjaja, što ga je blaga priroda pružala širom. 

Uz to su zvonila zvona sa tornja glaseći svakom 
Sutra da vraćao Hrist se opeta k svojim nebesim ; 
Gorom i dolom, zrakom, po granju, na vodi, svuda 
Proljeća životna pojka krilila širom se skladno ; 

S jabukaA, breskavA cvieće rumeno i bielo bilo 

Trava se smiešila dole cvjetićim žutim i modrim, 
Strmeni livada svuda odievao crveni djetel, 

Gor se brežuljci ubavi kitili brnistrom žutom, 
Lagahan lahorić cvieće i miris ugodan tresuć 

Dole dolazio s mora; po moru četiri jedra 

Biela plovila lako se na suncu ljuljajuć, što je 

More i kopno i nebo zrakam obasjalo sjajno. 
Mladjana majka sva je blažena motrila sunce. 

Ja sam gledao majku, gledao zamišljen brata 
Malenog, što sad daleko leži na Arna brežuljku, 
Majku, što blizu spava u samotnoj krasnoj Certozi; 
Zamišljen, dvojeći da li oni još dišu po zraku 


. .. ner " 


—— — - > 


54 HRVATSKA SMOTRA 


ll se povratili tužni rad boli mi jedne rane, 

U kojoj godine sretne ožive u znanome liku 
Minuše milene slike i snom izčeznuše lake. 
Sobam se razliego male Lavrette veseo klik je, 
Bice prignuta k stanu mirno je i dalje šila. 

Godinu dana nakon što izadjoše Barbarske ode ispjeva Carducci odu 
talijanskoj kraljici Margariti (Moj prijevod u ,Prosvjeti“ g. 1905.) Kako je 
do toga došlo, pripovijeda on u ,Conifessioni e bataglie“ (str. 333 i dalje): 
God. 1878. nakon smrti Viktora Emanuela putovaše mladi kraljevski par 
Italijom. Dodjoše i u Bolognu. Već se u javnosti znalo, da kraljica voli 
Carduccievu poeziju i znade na izust čitave pjesme iz Barbarskih Oda. Tom 
prigodom zaželi lijepa kraljica, da joj predstave pjesnika. Dojam njezine vanj 
štine i duševnih vrlina osvoji ga, i on joj ispjeva krasnu poznatu odu. A na 
napadaje sa strane republikanaca odgovori u ,Vječnom kraljevskom ženstvu“, 
gdje med drugim veli, ,,da jedan grčki pjesnik i žirondinac ne bi prošao 
mimo ljepotu i ljubeznost, a da joj se ne nakloni“. 


Krasan je Sirmij (moj prijevod u ,,Prosvjeti“), ali još krasnija oda 
U smrt Napoleona Eugenija. Ona je Sofoklesova duha, svečana i tragična 
kao i predmet, koji obradjiva, a to je udes Bonapartovaca. Horacijevoj 
savršenosti u formi pridružuje se misaona intonacija grčkog kora; i utisak, 
što ostaje u duši čitača, mješavina je milosrdja i straha. Ova te oda zamisli. 
kao kad dočitaš neke stranice iz povjesti, pune dubokih i važnih poduka. Koliko 
li pak portreta u malo kitica: Evgenij Napoleon, kojega pogubi barbarski 
džilit u neznanju u južnoj Africi, kad se je ko engleski časnik bio sa Kafrima ; 
Vojvoda od Reichstadta, koji umrije sanjajući o slavnim vojnama, čime se 
bio proslavio otac mu Napoleon Veliki; Leticia, tužna i samotna majka, 
što proživi sred grobova i žrtvenika; kćeri krasne kano zora; a na kraju 
eshilska prikaza Korzičke Niobe, što stoji na vratima prazne kuće u Ajacciu. 


Jedna seljakinja povrativši se s rada u polju, i nadojivši mlijekom svojih 
grudi čedo, ziblje ga i smiješi mu se — ova zdrava i primitivna prikaza 
rada i nevine ljubavi, izvajana od kipara Adrijana Cecionia, povod je Car- 
duccievoj odi Madre (majka). Evo je u prozi: 


»Nju je za stalno rumena zora, što goni težaka k polju još sivom, gledala 
bosonogu gdje prolazi hitro sred rosnatoga sijena. 

»Prignuvši ramena nad žutim klasjem, nju o podnevu slušahu brijestovi bijeli 
od prašine, gdje se u pjevanju takmi s hrapavim čvrcima. 

»A kad je dizala s radnje gojna prsa, i tamno lice i ridje uvojke i gojno žiće 
zlatila joj tvoja večernja rumen, o Toskano. 

»Sada krjepko majka lelija čedo krjepko, i ljulja ga visoko pošto ga nadoji, 
i slatko s njime čavrlja, koji je u njene sjajne oči 

»Upro svoje oči, i pruža joj maleno tijelo, što no drhće od nemira, i ručice, 
što ju traže: Majka se smiješi, skače od slasti. 

»Njoj se naokolo smiješe domaći poslovi, sa zelenog brda se lelijaju usjevi, 
vol muče, kokot ponosit sa gumna kukuriče. 

»Ovako narav velike duhove, što radi nje preziru slavu milu svjetini, krijepi 
svetim prividjenjima, o ljubezni Adrijane. 

»U mramoru si, pravi umjetniče, uklesao veliku nadu od vijekova, kad će 
veselo ljudstvo raditi? Kada će ljubav biti sjegurna? 

»Kad puk će jak i slobodan kliknuti gledajući sunce: Prosvjetli silnike ne 
ratovima i besposlicom, da li s pravicom u radnjama“. 

Ova je oda i kiparska grupa i seoski idilski pejsaž. Samo tri završne 
kitice stoje kao nekako o sebi, jer je s njima pjesnik naglo prešao na soci- 
jalnu refleksiju. 

Oda Fuori alla Certosa di Bologna (Izvan grobišta u Bologni) ie apo- 
teoza života. Divan je dio časoviti i općeniti utisak, koji čovjek osjeća 
odahnućem, čim izadje iz tijesnih i tamnih grobišnih prostorija na otvoreni 
zrak i sunce: ,Oh drago sunce onima, koji izlaze u bijelih i nijemih kuća 
mrtvih! Ono dolazi kano poljubac božanstva“. Divnom je slikarskom vje- 
štinom, a istinski opisano ljeto: ,Poljana sliči moru ponosnom s bibanja i 
valova: sela, gradovi, tvrdjave dižu se kano otoci. Med prašnom zeleni i 
topolama pružaju se duge staze: preko rijeke su vitki mostovi na lukove. 
| sve je plamen i modrina. Sa vrhova nad Veronom gledaju usamljena dva 
bijela oblačića“. Ali najdivnija je evokacija, točna i savršena vizija drevnih 
mrtvaca: ,Snivaju ovdje na dnu brežuljka djedovi umbrijski, koji prvi preki- 
nuše zvekom sjekira tvoje tišine, o Apeninu; Snivaju Etrušćani, što sidjoše 
s kučmom, s kopljem i s očima upiljenim u vis k zelenim tajinstvenim brežulj- 
cima, i veliki crvenkasti Kelti, što trčahu k gorskim svježim vodama, koje 
oni zvahu Renom, da operu pokolj“. Ali pjesnik, koji oživljuje na život iste 
mrtve, pri svršetku ima i jedan strahoviti stih, koji se duboko u pamet 
usječe, stih pogreba, što čini stinuti krv, a ipak je lijep: ,U gnjilež raspadaju 
se vijenci okolo naših važnih glava“. 

Ali osim ovih oda ostaju još druge u ovom svesku jedna ljepša od 
druge. Navesti ću samo jedan sud (ali zanimiv) o novim barbarskim odama 
i to iz studije Edoarda Scarfoglio u ,,Libro di don Chiscite“ (Roma, Som- 
maruga 1885.): 


»Ove nove barbarske ode malo naliče prvima. U onima Carducci, koji 
se ogledavaše u svim formama novolatinske metrike — uspijevajući u sa- 
vršenom slivanju modernoga duha sa latinskim i talijanskim najsretnijih i 
i najslobodnijih vremena, u čemu je pravi temelj sve njegove poezije — 
bijaše napokon iznio točnu formulu i najsavršeniji sklad medju predmetom 
i vanjskim ruhom. U novim je odama Carducci skrenuo malko, te je nakon 
zadnjega velikog lirskog izliva u odi Garibaldiu i Evgeniju Napoleonu i još 
nekima, sav se podao elegičnoj intonaciji. U zadnjima je on više elegičar, 
te prevladava i u formi elegijski distihon, i u opće diše elegični ton. Elegični 
ton ovih oda je raznoličan. Kadkada se blago razlijeva vesela vedrina 
Horacijeva kao odjeka mladosti : 

Sretnom se kobi djeci nasmiješite, 

Što, ljupki cvijeti, sofru okružuju, 

Mir dajte majkam, žarku ljubav 

Mladosti srčanoj, pa i slavu (u Alla mensa del'amico). 

Ima tu opet melankoličnog optimizma Tibullova, kao u distisima na 
grobištu Bologne i Sirmiju, mračni opis u Pel Chiarone, koja oda osobito 
ističe vrline Carduccieve u slikanju pejsaža. 


Već u prvim barbarskim odama isticaše se naklonost pejsažu. Svako 
malo susretao si u bučnoj strofi alkajičkoj ili jambičkoj ili safičkoj komad 
sinjega mora, po kojemu plove četiri crvena jedra, ili pristanište, u kojemu 
brod skida jedra, ili večer maremansku ili prizor na rijeci u sumračju. U odi 
na izvorima Klitumna dapače je historički pejsaž u maniri Macaulya najbolja 
radnja Carduccieva. U ovim novim poglaviti je supstrat pejsaž. Opet se 
javlja stara Carduccieva ljubav za slobodnu prirodu, ali malko zamućena i 
rastužena radi prevaljenih godina. 


Idila maremanska opet se javlja, ali to nije više velika epopeja obra- 
djivanja, koja ovdje ponovno procvjetava pjevanjem, niti se više sred zrelih 
usjeva diže Marija, niti više blagi vol, što izgleda spomenikom, miiče gle- 
dajući blagim pogledom izorano polje. Carducci je opet kao podivljao, i ne 
mile mu se više neobradjena polja. Znak je i to jedne stvari, koju ja izričem 
s mnogo opreza i neodlučnosti, ne što nijesam podpuno uvjeren, nego što 
bi se moglo zlo dojmiti publike, koja zlo sudi ili krivo literarnu povjest: 
znak romanticizma“. 


| pisac onda tumači, što je romanticizam u dobrom smislu te riječi, pa 
prelazeći opet na Carduccia, veli o njemu dalje: ,Mi živimo u podpunom 
romantičnom svijetu; antiromantična buka nije imala drugog cilja ni učinka, 
nego da su se ispravile neke aberacije romanticizma. | sav rad Carducciev 
bez dvojbe bijaše najplemenitiji i najuspjeliji pokušaj u drugoj polovini 
XIX. vijeka u Evropi, da romanticizam, iskvaren i istrošen od raznih 
umjetnika, svede na zdrave i slavne tradicije.  Carduccieva poezija divno je 
karakterizovana u odi pred banjama Karakale skupom ruševina, engleskom 
posjetiteljicom, opankarom u ognjici i parom, kao što je Goetheova poezija 
oličena u probudjenju Fausta na Egejskom žalu sred mnoštva poganskih 
fauna i nimfa. Kod Goethea se srednji vijek grli s poganstvom, u njega je 
skolastički doktor, što se ženi Helenom, ženom Menelajevom. U Carduccia 
je Lidija, što izlazi blijeda lica na prozor vagona, to je sadašnjost, što se 


združava sa prošlošću. Napokon — čudnog li analogičnog slučaja — prvi 


se trag njemačkom romanticizmu nalazi u rimskim odama Klopstocka, a 
ipak su te ode ispjevane u barbarskom metru, dapače od njih potiču svi 
kasniji pokušaji. 

Carducci je savjesno i pun uvjerenja poveo svoju književnu borbu. 
I zaustavivši se malko, da bude sobom u protuslovlju i da se orijentira, u 
polju odredjenih klasičnih forma, zabrazdio je u puni romanticizam, okoristivši 
se naukom, što mu je pružaše filologija. Tako je od Juvenilia došao do ovih 
najnovijih pjesama u novim barbarskim odama, gdje je romantična i sama 
ona naklonost k fantastičnome, ona čežnja za nepoznatim, ona težnja da 
prebrdi granice prostora i vremena. On oživljuje nedičku himnu zori, kao 

Schiller onu grčkim bogovima, i prolazeći Chiaronom, utiskava mu se u 
pamet i u stihove pejsaž, što bi dobro poslužio za vrzina kola Brochena ili 
divlji lov.“ 
* 

Nakon Novih Barbarskih Oda Carducci nastavljaše svoj rad istim smjerom. 
G. 1889. izadjoše u knjigu ode ispjevane od 1882.—1889. pod naslovom 
»Terze Odi Barbare“. Teško je vjerovati, ali je ipak istinito, da se je pjesnik 
i u ovima uzdržao na dotadanjoj visini. Premda s nekim već napomenutim 
odama bijaše stignuo do vrhunca umjetnosti, povrh kojega je nemoguće 
smrtniku pokročiti, ipak u ovoj je trećoj zbirci nekoliko njih, koje mogu 
stajati o bok onim prijašnjima. Takve su u ovoj zbirci : Miramar, Su monte 
Mario, Presso | urna di P. B. Shelley (sve tri preveo Tresić, prve dvije 
u. ,Prosvjeti“, a treću u ,Nadi"), Scoglio di Quarto, Alessandria, Davanti il 
Castelvecchio di Verona, Canto di Marzo (ove zadnje tri preveo sam ja u 
»Prosvjeti“) i još neke, a u svemu ih je dvadeset. 


iz ukupne zbirke odiše još mladost, žar i jačina, ma da je pjesnik 
odmakao dobom. isti onaj um, koji je začeo i začetu misao izveo opjevavši 
sudbinu Bonapartovaca, ispisao je ovdje Miramar. Kako je u nas poznata, 
samo napominjem neke ljepote: Iznajprije je položaj i prirodne ljepote okolo 
kaštela Miramar, gdje no uživaše idilski mir i sreću sa svojom ženom nad- 
vojvoda Maksimilijan. Dok mladi, plemeniti i idealni nadvojvoda odilazi i ostavlja 
gnijezdo sreće i mira, i ukrcava se u Novaru, nekakva tužna pjesan dopire 
s mora, koja proriče njegovu sudbinu, i u toj pjesmi odjekiva i glas mek- 
sikanskog božanstva, što će krvoločno proždrijeti tu plemenitu mladjanu 
dušu, taj ,cvijet Habzburgovaca“. Suze naviru u čitanju ove ode. Pjesnik 
očito, kao u tragičnih junaka, simpatiše za nadvojvodu. Krivnja je junaka, 
što je iz taštine primio ponudjeno carstvo, a bijaše rodjen za poeziju i ple- 
menštinu. Pjesnik vidi u tom odmazdu povjesne Nemeze, kojoj podlijega nevin 
za kriva. Za pravo se ovakve pjesme ne bi smjelo zvati odama, jer je pojam 
ode kao neka proslava, a Miramar je pjesan boli, pjesan fatuma, pjesan 
tragike. To nije ni elegija, jer nema refleksija, to je najprije grčki kor, ali 
modernizovan, jer nema više onog slijepoga grčkog fatuma. 


U ovim se trećim barbarskim odama ističe pjesnikova misao o prolaz- 
nosti svijeta, koja ga još ne zabrinjuje, ali mu se namiće. Ta misao prove- 
java odom Pred starim kastilom u Veroni, ali još jače misao prolaznosti 
ljudskih stvari, misao smrti iskače u Su monte Mario, gdje pjesnik kliče : 
Lijevajte, prijatelji, ovdje na vrhu vino, nek se sunce prelama na čašama ; 
smiješite se, o ljepotice, sutra ćemo umrijeti . . . Sutra ćemo umrijeti kao 
što umriješe oni, te ih ljubljasmo: iščeznut ćemo iz pameti i iz čuvstava 
kao neznatne i lagane sjene Chiarini veli o ovoj odi, da je ni Horacij ne 
bi bio mogao ljepše ispjevati, da je pisao na talijanskom jeziku. 

Uprav zamišljavaju distisi Presso !' urna di P. B. Shelley, jer je zamisao 
velebna. Carducci krili ovdje visoko, kao što je uvijek visoko krilio onaj, 

na čijemu se grobu nadahnuo u toj pjesmi. Odmah u početku pjesme važna 
su za tadanje mišljenje Carduccievo slijedeća dva stiha: 

L'ora presente & in vano, non fa che percuotere e fugge ; 

sol nel passato č il bello, sol ne la morte č il vero. 

Za pjesnika je sadašnjost ništava, samo te uzdrma i nestaje ju, dočim 
je ljepota samo u prošlosti, i samo u smrti istina. Ovi stihovi označuju već 
neku evoluciju pjesnikovu. Blizu smo devedesetim godinama, kada će pjesnik 
čisto i bistro ispovjediti svoju evoluciju u mišljenju ; nekadanji jakobinski 
republikanac, kasniji umjerenjak, napokon postaje monarkista najumjerenije 
dlake. I do te evolucije nije pjesnika dovela ni sebičnost, niti kakva politička 
Svrha — jedino ga je do toga dovela njegova umjetnička natura. Po svojoj 
ćudi bijaše uvijek u opoziciji, i kad je demagoška književnost Italiju, nakon 
ujedinjenja uz tolike žrtve, stala pretrpavati svakojakim knjižurinama, gdje 
se učilo rebelaciju postojećem sustavu, Carducci nasluti u tome bezdvojbenu 
propast tolike krvi i žrtava za ujedinjenje. Uz to je po naravi uvijek bio uz 
heroje — najsretniji, kad je koga mogao uzveličavati, jer je imao smisao za 
kultus herojizma. A prvaci novih demokratičkih i republikanskih pokoljenja 
bijahu i jesu prije sve drugo nego heroji, kako ih Carducci shvaća. Borci 
klasičnoga republikanizma bijahu pomrli, a Carducci našao se nekako sam, 
pa je volio pridružiti se monarhiji, nego li sudjelovati u rasulu, što ga neki 
naumiše proizvesti iz strančarstva. 

Ta politička evolucija nije bila bez dojma i za njegovu poeziju. Sadaš- 
njost mu se čini, da ga ne može oduševiti, za to rado počimlje zalaziti u 
prošlost, osobito u dobu najvećih žrtava, u dobu borbe za slobodu i ujedi- 
njenje. Time zadnja perijoda pjesnikovanja, kako ćemo vidjeti ,Rime e ritmi“, 
postaje pretežno patriotička. Naravski, ta je patriotička poezija osobite vrsti: 
u lirskim zalijetanjima iznaša vizionarno pred očima najslavnije momente 
herojske borbe — poduka novoj generaciji, kako se ljubi otadžbina. A opet 
uvijek se zna uzdržati na visini svoje umjetnosti. U ovim trećim barbarskim 
odama takve su pjesme: Scoglio di quarto i A una bottiglia di Valtellina 
del 1848. Ovo su historičko patriotičke vizije. 

Inače se u opće uvidja u ovim trećim barbarskim odama, da se pjesnik 
zatvara u se, te postaje više umjetnik, nego li pjesnik — prorok. Kao da 
ne goji više onih nada u pobjede svojih ideala. Ovo je čas preloma : nema 
više one poganštine prvih barbarskih oda, već ni u novim barbarskim odama, 
a u ovim trećim nije mu ni u snu, da ističe paganizam (kultus poganstva), 
i ako je u formi klasičan. 


V. RIME E RITMI 


Od devedesetih se godina unaprijed Carducci rastaje ne samo sa svojim 
prijašnjim mišljenjem, nego i sa mišljenjem književne većine. Dočim mladji 
srtaju u književni kozmopolitizam, to ga srdi, kao ono šezdesetih godina, 
kad se je borio za čisto književni pojam talijanštine u skupu prijatelja 

»Cjepidlačara“. Ali poodmaklo doba života ne pruža više onoga žara, da se 
upusti u borbu, već on se malo po malo još više usamljuje u svoju umjetnost, 
i postaje aristokratičniji. 

Suviše odmaknuvši godinama i približivši se šezdesetoj mora nekako, 
da je i to počelo djelovati na njegov duh. Duša se njegova zamišlja pred 
svemirom, pred tajinstvenošću ove začudne vaselene. To ga kao muči i vodi 
razmišljanju. Kao da bi se htio podati misticizmu — tako mu se vrhuna- 
ravnost namiće. Ipak je neodlučan : Nema srca ni jakosti, da uztraje paga- 
nizmom, dapače s njime se je za uvijek razkrstio. G. 1894. drži javni govor 
u San Marinu, i tu govori o vjerovanju u jednoga Boga i o božjoj providnosti 
(gledaj ,,Prose di Giosuč Carducci“, Bologna 1905. str. 1213). Ne će da se čisto 
izjavi, ali već tko prouči neke pjesme u ,,Rime e Ritmi“ (izašle g. 1899), 
gdje je sakupljeno desetgodišnje pjesnikovanje od 1889 naprijed, uvjerit će 
se sam o evoluciji u mišljenju. 

Ali ipak i u ovoj zadnjoj perijodi pjesnikovanja Carducci znao je opet, 
da podade dobrom dijelu svojih pjesama neku umjetničku tendenciju, koja, 
ako i ne proviruje očito iz pjesme, jer hoće da ostane na umjetničkoj visini, 
opet jasno se razumije, što želi i traži. To je patriotička nota, koja odjeki- 
vaše, kako već prije napomenuh, u nekim zadnjim barbarskim odama. Kod 
njega je ta patriotička nota osobite vrsti. U mjesto da prodiče, on iznaša 
najslavnije momente iz narodne historije, osobito one preporoda i ujedinjenja, 
te onom već poznatom plastikom i intuicijom prošlih vremena oživljuje pred 
sadašnjošću vrline heroja. A ta poezija ima da čini ono, što od prilike go- 
voraše Massimo d' Azeglio ,da stvara Italijane“. To je gradjanska patriotička 
poezija, koja uprav s te strane, što hoće da bude uzgojna, i što hoće da 
sačuva teško i krvavo stečeno ujedinjenje domovine, te uči primjerima gra- 
djanske vrline, jest poezija aktuelnosti, ma da mu radi takve poezije neki 
od mladjih prigovarahu. Za to svijestan najnovijega vremena u jednoj bilješci 
te zadnje zbirke doslovce piše : ,,Sadašnjost je romana, drame i novina; bu- 
dućnost je u rukama božjim. Ali prošlošću bolnom i slavnom može se i 
sada baviti pjesma“. | za to ovdje prevladjiva patriotička poezija na osnovi 
historijske vizije. To podava ovim lirskim pjesmama osobiti karakter gra- 
djanske i nacionalne poezije. To je neka vrst povratka k idealnoj domovini, 
to je uskrsnuće latinskoga genija, što bi se imalo ispuniti u modernom 
vremenu. Htio bi da moderna Italija prisvoji vrline starijih. Niti za to traži 
ista, što je samo apstraktno ili goli ideal, već hoće sve, što je plemenito i 
čovječanski. 

Već u Nel chiostro del Santo na početku zbirke pjesnik se zamišlja na 
prolazak godina: Kao oblaci, kao pjesme bježi kratak ljudski vijek; pred 
zalutalim očima što šapće i hoće neizmjerje? — Tako se pita nekadanji 
panteista i poganin, koji prije ne htijaše ni u snu baviti se prekogrobnom 
sudbinom, već mu jedino bijaše do toga, da se kao posljednji sin Eolske 
poezije nauživa sunca, života i prirode. Onaj, koji u grčkim proljećima 
vidjaše pravi život; onaj koji se u gotičkom hramu zgražaše nad tamom, 


o 

što tu vlada i nagoni na misticizam, te jedino iskaše Grkinju Lidiju i žarko 
sunce; onaj koji na izvorima Klitumna ustajaše na obranu zapalih poganskih 
božanstva, dapače tvrdijaše ,da umiru druga božanstva, ali ona grčka nikada“ 
— i sam se podava nekom mističkom razmišljanju. Što šapće svemir? pita 
pjesnik. Tko zna, ipak kao da bi htio reći, mora još nešto tamo da bude. 
Još bolji dokaz ove spomenute evolucije, to jest približenja vjeri, pa bilo to 
plod učenja ili starosti, pružaju četiri soneta Nicola Pisano: Nikola Pizanac 
izradio je na mramoru priču o Fedri i Hypolitu. Kasnije upotrebiše to za 
grobnicu i uzidaše u zid pizanske crkve. Pjesnik sred pobožnog svijeta, što 
se sabrao na misi, sred pjevanja i orgulja vidja od te radnje pred sobom 
Mariju, te ju slavi: ,,To je ona, što je zova patnici sred plača pod barbarskim 
mačevima, to je ona, što je iščekivali odkupljeni narodi znakovima, što se 
vijahu za pobjedu. To je cvijet Jesse, što nadvladjivaše duge semitske zime, 
i rosne hvoje otvara suznim milosrdjem.“ 

Ali je svakako najvažnija za ovu evoluciju pjesma La chiesa di Polenta, 
koja g. 1897. (tad izašla) izazva čitav niz studija i članaka. Pjesmu ovu 
spjevao je prigodom. kad se je popravila crkva u Polenti, gdje je neko vrijeme 
proboravio. Carducciu ova crkva dozva u pamet dvije osobe iz talijanske 
povjesti: Francesku da Rimini, čijem ocu Gvidu, gospodaru od Ravenne, 
pripadaše ova crkva, i Danta Alighieria, koji je onu nesretnicu ovjekovječio 
onim divnim ulomkom, što se nahodi pri kraju V. pjevanja ,,Pakla“. Crkva 
bi obnovljena, što je Carduccia razveselilo; jer predaja hoće, da je u tu 
crkvu dolazila Franceska kao djevojče, kasnije udata za Gianciotta Malatestu, 
i od istoga ubijena radi preljuba sa bratom mu Pavlom ; dapače jedan čempres 
kod crkve zovu ,,cipresso di Francesca“. Uz to pričaju još, da je Dante 
pohadjao rečenu crkvu i u njoj se Bogu molio. U trideset i dvije safične 
strofe sa nekoliko poteza predočuje genezu Italije i Italijanaca, dok ne dospije 
do sadašnjosti, da se obrati rečenoj crkvici: 

»Zdravo, crkvice moje pjesme! Ovoj brižnoj majci, o ti preporodjeni Talijanski 
narode različna života, podigni glas 

»tvoje molitve : neka zvono zvoni kao opomena: novo popravljeni zvonik neka 
glasi od brda do brda: Zdrava Marijo! 

»Zdrava Marijo! Kada po zraku odjekiva pobožni pozdrav, umrli ljudi odkrivaju 
svoje glave, prigibaju čelo Dante i Aroldo. 

»Lagana melodija poput flautA prolazi nevidljivo med zemljom i nebom : valjda 
su to duhovi, što bijahu, jesu i bit će? 

»slatka zaborav trudnoga života, tjeskobni uzdah za tišinom, nekakva ugodna 
čežnja za plačem osvaja dušu. 

»sute životinje, ljudi i stvari, u zraku iščezava ružični zapad, a valoviti vrhunci 
gora mrmore: Zdrava Marijo!“ 

Mnoge je ova evolucija osupnula. Tako je Stiavelli u ,,Fanfulla della 
Domenica“ uskliknuo, da je ovo slučaj, kojemu se mogu prilagoditi stihovi 
Manzonia u odi Napoleonu: 

Vjero krasna, blaga, besmrtna, 
Na pobjede vična toli, 
Pamti i tu, uzveseli se. 

Najljepša historijska vizija u smjeru patriotičkom je Piemonte. To je 
pjesma u slavu Karla Alberta; epopeja g. 1848. Sjajno i tragično ono doba 
herojskih čina i velikih nesreća nadahnuše pjesnika. Viteška i mistična pojava 
Karla Alberta našla je svojeg pjesnika. Oda počimlje krasnim opisom 
Alpinskog kraja u Piemontu: Iz tišine rasutoga plavetila izadje na suncu 
orao, i raskrili na postepene krugove svoj mrki svečani lijet. Za tim opisuje 
nakon pozdrava Piemontu različita mjesta, podavajući im u kratko osobitu 
njihovu karakteristiku. Tu ustade prvi Viktor Alfieri, predteča talijanskoga 
preporoda: i prolazeći zemljom plavokos i nemiran — ltalija, Italija — 
vikaše na sve strane neobiklim ušima i oporim srcima i klonulim duhovima : 
Italija, Italija — odjekivahu grobovi u Argua i Ravenni, i usljed njegovog 
orlovskog lijeta uzdrmaše se kosti, razasute širom poluotoka, da ustanu 
oboružane oružjem i bijesom. | narod ustade ko jedan čovjek. To bijaše 
godina čudesa i proljeće otadžbine, kliče zanosno pjesnik, sjećajući se onih 
godina, kada bijaše mlad. | sada on ,sijedih kosa“ pjeva kralja svojih mladih 
dneva, što ga se toliko klevetalo, a u istinu bijaše žrtva svoje patriotičke 
ljubavi; jer je, da spasi domovinu, rado se odrekao prijestolja, i svojevoljno 
krenuo u progonstvo, kad trgnuti mač nije ispunio nade u njega postavljene. 
Ispričavši u nekoliko strofa zgode i nezgode onih godina iznaša živo viziju 
Karla Alberta pri smrti: ujedinjenu Italiju. Osobito je završetak krasan: Karlu 
Albertu poslije smrti dolaze u susret mučenici talijanske slobode, na čelu im 
grof Santore Santarosa, koji prvi razvi barjak slobode, i oni prate dušu 
Karla Alberta do božjega prijestolja pjevajući pogrebnu pjesan: — ,Evo ti, 
o Bože, kralj što nas rasprši, što nas udari. Sada, o Bože, i on je poginuo, 
s čega i mi poginusmo, za Italiju. Vrati nam domovinu: I živima i mrtvima, 
radi pušeće se krvi po svim poljanama, radi boli što izjednačuje kraljevske 
dvorove kolibama, radi slave prošlih godina, radi sadanjeg mučeništva, o 
Bože, onoj junačkoj prašini što drhće, ovoj veselećoj se angjeoskoj svjetlosti 
vrati domovinu, o Bože; povrati Italiju Talijancima.“ 


U ovoj zbirci ima nekoliko krasnih Alpinskih pejsaža. Evo pjesmice 
Sant Abbondio: 


»Nebo je jasno kao da ga je onamo s prijeka obasjalo adamantinsko svjetlo, 
snježane Alpe sjaju se poput ljudskih duša, što ih je ljubav užarila. 

»Iz koliba vije se bijeli i modrikasti dim na valove sred stabarja, što ga miče 
lagani ćuh: tekući Madezim hiti kao med biserjem. 

sAlpinke u crveno odjevene idu na tvoju svetkovinu, o sveti Abbondije : i 

godi pjevanje njihovo, rijeke i jela. 

»Ondje dole što se smiješi na dnu doline? Mir, srce moje; mir, srce moje. 
Oh koli je kratak život, a tako je lijep svijet !“ 


K ovom se ciklusu može pridodati i Eseguie della Guida, što ju cjelo- 
vitu prevadjam, a opisuje pogreb alpinskog vodjača : 
»Klonuvši mu desnica, koja je smiono kopljem mahala sred ledenjaka, gorski 
osvajač leži na odru. 


»>a Saksa dole spušta se pogrebna povorka i pjeva: govore svećenici — 
Pokoj vječni daruj njemu, Gospodine — 

»i svjetlost vječna svijetlila njemu — odgovaraju žene: barjak smrti lelija se 
na vjetru sred jela. 

»isprekidano na mahove dopire tužba sprovoda, i isprekidano na mahove vidi 
se, gdje se sred šuma spušta lagano tužna povorka. 

»Napokon je eto na otvorenu, i pristupa grobištu. Položivši odar sred križeva 
najprije zbori svećenik: — Bog te pomilovao, 

nEmiliju, kralju gorski: i bio si pobožan, i svaki dan tvoje molitve uzlazile su 
do krila Marijina. 

»Žene u crnini oborena pogleda u zemlju u isto vrieme plaču već mrtvu 
djecu, i onu, što će im umrijeti. 

»Na jedanput magla, što ovijaše Mont-blank, eto se rasprši, i isčezava u čistom 
i vedrom zraku: 

»Tamo dalje sred raspršena oblačja visok, šiljat i ponosan pruža se, i dok 
dijeli kao za prijetnju nebo, na suncu odsijeva Zub gorostasa“. 

U pjesmi Presso una certosa (Kod jednoga grobišta) Carducci kao da se 
zamišljava, gledajući pred očima smrt: 

»Od one zeleni, što se tužno ističe sred žutog i crvenog lišća bagrena, bez 
vjetra jedan list se otrgava: i s laganog šušnja čini se kao da je prošla jedna duša. 

»Magla nad žuborećim potokom čini se srebrna koprena, sred magle u potok 
pada list, da se izgubi. Što uzdiše grobište s čempresja tugaljivo ? 

»Iznenada prodrlo sunce nad vlažnim jutrom, hiteći sred bijelih oblaka po 
modrome zraku: osvjetljuje mrku šumu, što ćuti zimu. 

»Ja, prije nego li zima osvoji dušu moju, žudim tvoj posmjeh, o sveta svjet- 
losti, o božanska poezijo! Želim tvoju pjesan, oče Homeru, prije nego li me sjena 
obujme“. 

Ovako predzadnja, a evo zadnje Carduccieve pjesme ,,Congedo“ (Oproštaj): 

»Trobojni cvijete, zapadaju zvijezde usred mora, a ginu pjesme u mojemu srcu“. 

Tako je zaključio g. 1899. pjesnik svoju zadnju zbirku ,Rime e Ritmi“, 
i nije se više pjesmom javio, u koliko znam, ma da je živio još osam godina. 
* 


Evolucija Carduccieva dala je prigode prigovorima, ali se je našlo onih, 
koji čitavim knjigama dokazaše njegov umni razvoj mišljenja logičkim. U 
opće pak tražiti od jednoga pjesnika, da bude kao u politici tako i u čitavom 
mišljenju svojega života ukočen u dosljednosti, pokazuje nepoznavanje 
historije, koja nije drugo nego pričanje evolucije ljudstva. Apsurdno je misliti, 
da na pjesnika ne će djelovati savremeni dogadjaji, kad uprav pjesnik, jer je 
pjesnik, osjeća najjače promjenu ambijenta, jer mu je duša najćutljivija. Mora 
se paziti najviše na to, da pjesnikovi osjećaji, ma odakle dolazila inspiracija, 
uvijek budu plemeniti i neokaljani. A Carducci pjevao Viktora Emanuela ili 
Garibaldia, Savojski križ ili revoluciju u Siciliji, Karla Alberta ili crkvu u 
Polenti, uvijek mu je svrha moralna i patriotična. Za to je Carducci genij 
u uzvišenom smislu te riječi, jer u njegovoj poeziji obiluje moralna sadržina. 
K tomu (ma da se je kadkada u prvim perijodama ogriješio o shvatanje i 
tumačenje kršćanstva, što je kasnije indirektno kao opozvao) nije nikada 
okaljao svoje poezije pornografijom i blasfemijama, ma da je bilo ušlo to 
u modu, osobito nakon g. 1877. 

ANTE PETRAVIĆ 





KAD PADNE NOĆ... 


Preda mnom svud se beskrajna 
I siva pustoš stere, 

Daleko u neizmjernost 

Bez kraja i bez mjere. 

Tišina pusta kraljuje 

Na tome polju sivom, 

A nigdje nije nikoga, 

Ni traga stvoru živom. 


Moj pogled bludi poljem tim 
U bezmjernu nirvanu, 

A sive magle prolieću 

Ko pozdrav zadnjem danu, 
Kad nestati će sunašca, 

A s njime i života, 

Kad iščeznu i posljednje 
Iluzije ljepota. 


I ni na što tad ne mislim, 
Već na to polje sivo, 
Zaboravljam na prošlost svu, 
I $to sam sve uživo, 

Kad cvalo mi je proljeće 

I s njime žarki snovi 

I kako bolno proplakah, 
Kad život mi otplovi. 


Tek kadkad bljesne gdjekoja 
Zaboravljena miso, 
Što plamenim sam slovima 
U mozag je upiso, 
A mahnito uzavrije 
U meni krvca vruća, 
I onaj čas bih mogao, 
Da umrem od čeznuća. 
FRAN GALOVIĆ 





ČRTE, POTEZI I STRUJE ČESKE KNJIŽEVNOSTI 


(Svršetak.) 


Život i shvaćanje ladanjskoga puka u Moravskoj pruža nešto samo- 
svojno, izvorno. U podpuni, živi život zagrabiše braća Mrštikovi, najbolji 
česki realisti i najpouzdaniji poznavaoci djačke biede. Vilim Mrsštik prvi je 
izašao na mejdan za ruski realizam i za francezki naturalizam; preveo je 
»Vojnu i Mir“. Sabrani mu ,Snovi“ i ,Pia desideria“ sadržavaju oštre kritike, 
nu zdrave i jezgrovite misli. 

U ,Santa Lucia“ slika težku životnu borbu českoga sveučilištnoga 
djaka, koji napokon podlegne a svršava u bolnici. Ova je knjiga prouzročila 
gotovu pobunu u književnosti, djačtvu i medju liečnicima. 

Život pražke akademičke mladeži ća u najtamnije zakutke sliedi Mrštik 
u svom velikom romanu ,Svibanjska priča“ (Ma4jov4 poh4dka), u kojoj 
crta sliku idealno rodoljubnog starca svećenika, a podaje i moravskog ,Oblo- 
mova“, pak moravsku prirodu u savezu sa pupajućom ljubavlju. Njegove 
»sličice iz južne Moravske“, žive i plastične, gotovo dišu ljubavi za te po- 
krajine. 

Vilim Mrštik piše i zajedno s bratom si Alojzom, koji je objelodanio 
» Godinu dana na selu“. Literarni je to pojav prvoga reda, u kojem je duboko 
zavirio u dušu českoga puka. Alois i Vilim Mrštik idu u red najboljih českih 
umjetnika. Nešto je u njima duha Turgenjevljeva. 

Šteta, što politički život često zauzimlje čvrsto pero dra. Jana Herbena, 
veoma poznatoga svojim slikama južno moravskih predjela. Nacrtao je slike 
cielih pokoljenja južno-moravskoga puka. Osim toga česka se literatura 
može izkazati dugačkim redom spisatelja i spisateljica, koji se odlikuju 
poznavanjem stanovitih predjela. Dapače i Šlezka ima svojega Slamu. 

Neki sasma posebni pravac misli zauzeli su realistički pisci Šimaćek a 
Šlejhar. M. Šim&ček (uredjivao prije ,Svčtozor“, sada uredjuje ,Zvon“), je 
česki Gončarov. Mirna, tiha umjetnička ćud, koja ne ćuti partajički za svoje 
figure. Temeljiti motrilac, kojega oštar vid zapaža i posjetnicu na vratima, uz 
to je filozof, koji sa svojim junacima promatra život svestrano pa im o njem 
kazuje svoje mnienje. 

Akoprem pripovieda mirno, bezstrastveno, ipak umije čitaoca zanieti 
poput ruskih romanciera, s kojima zajedno unapredjuje velike ideje ljubavi 

i dobrote. Pravi je veleumjetnik u opisivanju života tvorničkih činovnika i 
radnika*. 

Na glasu su mali njegovi romani ,lz života filosofa Kofinka“, koji je, 
još djakom, podučavao u mnogim pražkim kućama, što mu je pružalo 
prilike, da zaviri u vrelo života pa je u čarobnoj drobnoslikariji podao 
ove zanimive tipove iz Praga. U velikom svom romanu ,Prozorje prošlosti“, 
na kome je radio više godina, razglaba nazore liečnika, podvrženoga upli- 
vanju svoje putene ćudi i nutrnje mu borbe. Ćuti svoju slaboću za ženu, 
mudruje sam o sebi i svakome svome činu, ali nije kadar uzvinuti se čvrstom, 
odlučnom voljom do plodonosna rada, ma i priznavao svoje slaboće. Ne- 
odlučna mu ćud odbija ga od svake plodonosne radnje, akoprem bi kao 
spisatelj bio za nju sposoban. Konačno se ipak dovinuo kroz one borbe, 
. koje su ga ubijale, do naravne, njegovom nadarenju odgovarajuće filosofije, 
te razvija barem kao ladanjski liečnik djelatnost, koja ga zadovoljava. | 
ženski su karakteri prikladno izradjeni. 

Od prvobitne se osnove Šimaček ne odaljuje ni za vlas; vidi se to i u 
njegovim dramama, gdje mu je baš pravo stajalište. On je medju svim 
českim piscima najbolji umjetnički analitičar. Nad svakim pitanjem, što se 
ima riešiti, a koje u svojim romanima osvjetljuje sa raznih gledišta, stoji 
rješitba: ,,Najbolje je biti dobrim, htjeti dobro, činiti dobro“. 

Koješta slično njima ima Josip Šlejhar iz sjeverne Česke. | on je izvrstan 
poznavalac života osobito u tvornicama šećera, a poput Šim4ćka vrstan 
je poznavatelj duše. Ne samo dušoslovac, već je više psihopatolog, koji se 
svojim opisom ljubavi dotiče najskrajnijih granica; ljubi nesretnike, patnike, 
dapače i same uboge životinje, (,Melanholičko pile“, ,Ryzka“, ,Zmija“), 
čime se približava Dostojevskomu. Svrha mu je predočiti neumoljivu istinu. 
U njegovu realismu utajiva se sentimentalnost kao kod pisca ,Braća Kara- 
mazovi“. Slog mu je težak; njegove su slike tamne, izkustva žuhka, ali 
ljubav za ponižene svagdje izlazi na vidjelo. 


Posljednji navedeni pisci, zastupnici su českih realista. Najnovije se doba 
njeguju romani iz života radnika, (Tuma-Sokol, Jon4š), u kojima se često 
sudaraju pitanja družtvena sa pitanjima narodnim; Čeh je obično radnik, 
službodavac je Niemac ili žid. 

Posebni odjel tvori literatura českoga svećenstva, koje temeljito poznaje 
život na ladanju kao i osebujnosti ladanjskih stanovnika. U svojim djelima 
često upadaju u znatno poučni ton. Mnogo duhovnika piše romane iz 
družtvenog života, pa su jako plodni u svojim proizvodima. 

Česka obiluje i spisateljicama. Nekoje poznavaju temeljito pojedine po- 
krajine, sve se _pak odlikuju ćutljivošću i revnim rodoljubljem. Od starijih, 
poput dviju posestrima zviezda, odlikuju se Karolina Svetiđ i sestra joj 
Sofija Podlipskd, prva osobitom literarnom karakternošću, originalnošću, psiho- 
logijom i analizom ženske duše kao i rodoljubljem u historičkim svojim 


* ,Osvit“ je donio moj prevod njegove božićne crte: ,I to bio badnjak“. M. F. 
x 

pripovjedkama*. Svetl4 podala je djela trajne vriednosti, a manje nadarena 
sestra joj Sofija, mirnim, tihim načinom crtala je slike većinom iz gradjan- 
skoga života. Poput blagohotno djelujućeg bistrog potočića struji dikcija 
njezinih mnogobrojnih spisa. Obe sestre obogatiše svojim djelima česku 
beletrističku književnost. 

Ovih su vriedne nasljednice Gabrijela Preissovđ, koja donosi slovačke 
i korutanske pripovjedke, te naturalističke drame iz moravskoga života, 
zatim Ružena Jesenskd, Božena Vikovd-Kunćticka, Tereza Novdkovd i cieli 
dugi nepregledni red ostalih. 


U Českoj većinom rodoljublje oživljuje odnošaj medju mužem i ženom; 
glavno poticalo romana je ljubav. Najobljubljenija lektira u Českoj je historički 
roman, kojim se neki pisci revno zanimaju. Česki je narod ponosan s Hu- 
sitskih ratova, s Karla IV., otca naroda, i tugaljivo sjeća se posljedica kobnog 
tridesetgodišnjeg rata te katoličke reakcije, koja je uništila česki narod. Od 
pamtivieka ljubili su Česi povjestničke knjige i pripovjedke; osobito pak u 
novije doba hrle za njima, gdje prerano preminuli V4clav Beneš Tfebizsky, 
pa Alois Jirdsek toli se revno i zvanički zanimali i stvarali povjestničke 

pripovjedke. 

Vaclav Beneš Tfebizsky bijaše katolički pop, nu duša mu prionula na 
heretičku dobu husitsku. Ljubio je kolibe sa slamnatim krovovima i razumio 
je ganutljivo čitati u dušama onih, koji su tamo stanovali još pod krutim 
jarmom robote. Bolnim, krvarećim srdcem pisao je ,Elegije iz trideset- 
godišnjega rata“. Sasma svladan i zakopan u svoj predmet, pišući sav je 
drhtao; turoban, razsuti mu slog, odavao je sanjarsko njegovo uzhićenje, 
što ga je svladalo za pisanja. Čuvstvo i rodoljubno nastojanje vodili su mu 
pero vanredno tvorne moći. U Českoj bijaše svojedobno najobljubljeniji 
spisatelj, a puk je njegove spise najradije čitao. Predmet za svoje proizvode 
uzimao je Tfebizsky skoro uviek iz česke povjesti, samo jedanput iz kozačkoga, 
pa iz bugarskoga života. Tudjinac bi težko pojmio važnost i zamašaj njegove 
dikcije i njegova uzhićenja. 

U Českoj sada se najviše čitaju djela Jir4skova; on je uz Vrchlickoga 
najplodniji autor. Zadubio se u sve dobe česke prošlosti i iznio ih plastički. 
Kao zvanični povjestničar mnogo je mirniji od Trfebizskoga Skice mu i 
pripovjedke kazuju kulturno-historički i jezični kov dobe, koju zorno prikazuju. 
Pripovjedke naliče veličanstvenim povjestničkim slikama, u kojima se javlja 
meštar realističke umjetnosti, te ga je moći porediti sa Sienkiewiczem. 
Tegobno, da ne reknem nemoguće bi bilo u kratko podati sadržaj tih trideset 
svezaka njegovih sakupljenih djela, koja se nalaze osobito u učitelja i obra- 
zovanih ljudi uobće. 

Jir4sek se umije zanieti i u maglovitu dobu priča; cieli niz sujeta odabrao 
je za svoja djela iz dobe Luxemburgovaca i Hušitskih ratova, iz dobe, kad su 


* Dvie pripoviedke K. Svetić donio je stari ,Vienac“ u mojem prevodu; druge 
se nalaze u redakcijama ne znam već kojih listova. M. F. 

se Česi razštrkali cielom srednjom Europom. S umjetničkoga gledišta ocienjuje 
mu se najviše djelo ,Psohlavci“*, u kojemu je seljaku Sladky-u postavio 
trajan spomenik; Sladky se postavio na čelo ladanjskoga puka, da se bori 
protiv ugnjetavanja vlastelinstva. 

Znamenite dobe českoga uzkrsnuća predočio je Jir4sek u ,,František 
Ladislav Vek“, pa u novoj kronici ,Kod nas“, gdje predočuje sve rodoljube, 
koji sudjelovahu kod velikog narodnjeg preokreta. Zasluge Jir4skove ocienjene 
su već kritički. | drame je pisao Jir4sek, pa i u njima se kazuje epikom, 
povjestnički mu romani kazuju nepristran realizam, što pak drame pred- 
stavljaju povjestničke slike (,Žiška“). 

Medju ostalim historičarima jedan od najrevnijih obradjivača povjestničkih 
sujeta je Siegmund Winter, vrstan kulturni historičar, koji umije sretnom 


rukom crtati kolorit dobe i jezika. Uza to pripovieda zanimivo i humoristički. 


Posebni skup tvore slavofilski pisci, koji sa velikim zanimanjem razja- 
šnjuju život i kulturna nastojanja pojedinih slavenskih naroda. Medju českim 
slavofilima posljednje doba svraća k sebi živu pozornost Havlasa, štovatelj 
Tatra, te kazuje vanredno nadarenje, ljubi nagle, nove i neočekivane misli, 
neobične silne strasti, romantičke dogadjaje, domišljat je i dosjetljiv. 

Tako reći lužički konsul je Adolf Černy, koji u literarnom svom djelo- 
vanju zauzima mjesto preminulog Ede Jelinka. Ovaj je njegovao česko- 
poljačku uzajamnost idealnim načinom, a napisao je liepih pripovjedaka iz 
života poljačkih gospodja i djevojaka. Plodno je i zaslužno djelovao, a 
idealni posljedak tomu je časopis ,Slovansky Sbornik“ (Slavenska Sbirka:. 

Izdašno djeluju F. A. Hora i B. Prusik svojim prevodima iz poljačkoga ; 
potonji je poznat kao autor pod imenom Ščerbinsky. 

Dr. Servatius Heller pisao je iz ruskoga života, a romane mu je prije 
dvadeset godina česko obćinstvo upravo gutalo. Ovi stepni romani, pa iz 
nihilističkog i policijskoga djelovanja, te sa Krima, obljubilo je česko čita- 
teljstvo više od njegovih pripovjedaka iz pražkoga života. 

Ini mali dio česke literature tvore pripovjedke iz jugoslavenskoga živola. 
Ima u njima mnogo romantike, ali i puno izvornoga, radi česa su u Českoj 
obljubljenom lektirom. Sujet im je uzet obično iz okupacije Bosne, ustanka 
Hercegovaca, pa iz okolice Trebinja u dobi, gdje jugoslavenska braća ni 
sanjala nisu o nekoj slavenskoj uzajamnosti prema austrijskim slavenskim 
vojnicima. U ovoj struci književnosti valja navesti osobito pokojnog Ignata 
Hoficu, Holečka i Raušera, koji crta liepe slike iz Srbije. 

Ignat Hotica poznavao je tako reći svaki kamen u Boki Kotorskoj ; 
prisustvovao je ustanku na jugu, a kao vrli motritelj imao je smisla za 
položaj i odnošaje Bošnjaka. Da razumiješ osebine toga puka, moraš biti 


* Pasje glave“. Ime im je Chodovć“, od choditi = hoditi. Chodoyć bijahu vrst 
graničara na granici Česke prema Saksonskoj i Bavarskoj uzduž ciele ,Šumave“. Od 
českih su vladara nadareni bili mnogim povlasticama, a u znak budnosti, bdienja 
imadjahu u štitu »pasju glav::“, odakle im prišvarak ,,Pasoglavci“. 2 

Chodovć bijahu vatreni i savjestni branitelji ulaza i prelaza u kraljevinu Česku, al 
i svoje slobode 1 povlastica. 

snabdjeven povjestničkim i folklorističkim znanjem, koje je Hofici pomagalo 
u njegovome motrenju. Uz to je bio okretan pripovjedač, koji je svojim 
skicama iz vojničkoga života znao probuditi zvjedljivost čitateljevu, a zaslužan 
bijaše i u tome, što je svoje zemljake upozorio na pojedine tipove iz Šlezke. 
Konačno je napisao još i historički roman, kad ga u Marseille-u iznenadce 
ne snadje smrt. 


Josip Holećek, urednik dnevnika ,Nđ&rodni Listy“, ima u českoj literaturi 
neki praizvorni kov. Poznat je kao izraziti prijatelj Rusa i Srba, a u velike 
štuje Crnu goru. Nijedan slavenski narod ne ima tako duboki uvid u život i 
živovanje Crnogoraca, kao što ga imaju Česi posredovanjem Holečka, pače 
možemo uztvrditi za budućnost, da je drevna, stara Crna gora sa svojim 
izumirućim plemenom crnogorskih junaka, našla u Holečku svojega najboljega 
slikara.  Osvjetljuje i novije odnošaje, ali sa svojim starim (analfabetnim) 
ministrima, koji ne znaju čitati, polagano ali sigurno izumire i stara slavenska 
Sparta sa svojim častnim, dostojnim običajima i svojom ćudi. 

O Rusiji napisa Holeček znamenitu studiju. Ova su djela svratila 
k sebi pozornost i same ruske književnosti. Veoma zanimivo je njegovo 
shvaćanje duše českoga puka. Po načinu ruskih slavofila traži u puku zdravu 
slavensku koreniku. 


Iz njegovih sadanjih svojstava tumači povjestničke dogadjaje te nalazi 
u ladanjskom puku značajnih crta, koje dosele nikomu ne bijahu poznate 
Holeček postupa sistematički i dokazuje u toj osnovi svaku svoju tvrdnju i 
svaku misao. On je filozof dubokoga duha s tom prednošću, što umije 
zanimivo podati dokaze za i protiv svoje tvrdnje. 


Ma da je Holeček napisao gotovi bezbroj pripovjedaka, a preveo finski 
pučki epos ,Kalevala“, njegovu će slavu osjegurati subjektivno motrenje 
českoga puka, pri kojem je mnogoputa razpoznao posljednju crtu izvorne 
mu osebujnosti. 


U kolo najbolje nadarenih spisatelja spada Jakov Arbes, stvoritelj 
posebnog umjetničkog oblika, naime romanetta. Sadržaj mu je uviek neobičan, 
sasma nov, često romantičan, izradba uviek osebujna, a da se ni u čemu 
ne opetuje, dirljiva. Živce čitaoca uzrujava u veliko, a prevejana izradba ga 
presenećuje. Pripovjedke mu i romani naliče sjajnom kaleidoskopu, u kojem 
svaki okret podaje nove, dražestne slike, koje se sastaju u stanovitoj točki. 
Kod njega je sve dobro promišljeno, te u pravi čas nastaje rješitba čvora. 
Neka, reći bi, nervoznost, diše iz njegovih romaneta, pa prelazi na čitaoca, 
kako to biva kod lektire Maupassant-a. Najveći Arbesov roman ,Mesija“, 
razvija se na američkom tlu za dobe ratova radi oslobodjenja Crnaca. 


Arbes je napisao takodjer cielu povorku slika iz života českih umjetnika, 
koje i tudjina uvažava, a nesretni Hynek Macha našao je u njemu svog 
vriednog životopisca. Živa mašta te neizcrpljiva domišljatost uvršćuju Arbesa 
u najzanimivije slavenske pisce. Njegova kao i Zeyerova te Klostermannova 
djela bila bi po svom sadržaju tudjini najpristupnija, 








CRTE, POTEZI I STRUJE ČESKE KNJIŽEVNOSTI 559 


Osim navedenih još se cieli dugi niz spisatelja brine za duševnu hranu 
širokih pučkih slojeva, tako n. pr. pisci humoristički, pa pripovijedači doga- 
djaja vojničkih. 

Sveobći posljedak česke literature početkom dvadesetoga vieka naznačiti 
nam je toli probitačnim kao i kod Poljaka. 

Česi se mogu ponositi s najplodnijim, universalnim spisateljem Vrch- 
lickym, a osim njega imaju još nadobudni mladi naraštaj prozaista i pjesnika. 
Produkcija je neizmjerno velika. Razvoj česke literature od uzkrsnuća česke 
narodne sviesti, dakle od najneznatnijih početaka, pa do današnje visine, 
napredovao je munjevnom hitrinom tako, da se sličan pojav ne nalazi ni u 
jednoj evropskoj literaturi*. 


MARA FABKOVIĆKA 


* Ovaj je prikaz crpljen iz raznih izvora, te mjestimice nadopunjen, 

XI 


Istom pred zoru prispjeli su na malu, priprostu stanicu, oko koje na 
daleko i široko nije bilo druge kuće osim one željezničkoga stražara. Tu 
je već čekala kočija s Muićeva imanja, od koje je doletio starčić kočijaš — 
svima dobro poznati Luka — da prihvati škatulje i ostalu prtljagu, što je 
brzo bila iznesena van na zemlju, uz tračnice, jer je vlak nakon jednoga 
časa odmah odjurio dalje. 

Stari se Muić protezao izišavši van i udisao svježi jutarnji znak. Olgina 
mati je zievala tužeći se, kako je sva u kostima kao izubijana od vožnje i 
od spavanja u vagonu. Olga i Andrijević pomagali su Luki nositi stvari do 
kočije. Njih su dvoje bili vedri i zadovoljni, a na Olgi se više nije opažala 
tuga, bar ne onako kao jučer. Ona je pače mirno upitala Luku: 

— Kad je, Luka, umro stric po noći ili u jutro ? 

— Ne znamo mi, frajlice, ni sami. Našli smo ga mrtva. U veče je meni 
još rekao: ,Luka, upregni sutra konje prije zore“. Morali smo kao ići tamo 
daleko u šumu, da nam se hrastovi odmjere. Još se zviezde vidjele — bilo 
to jučer u jutro — a ja se skočio iza sna. Uprav sam sanjao od pokojnog 
gospodina. Došao on kao meni, pa veli: Luka, danas ćemo se bez konja 
voziti. — ,Ma, kako bi, gospodine, bez konja 2“ — E, tako vidjet ćeš! — 
Pa stao izprezati konje i tjerati ih, a ja da moram s njim u prazna kola. 
I kako mi sjeli u kola, a ono kola sve onako prazna počnu brzo, brzo 
letiti, a ja se probudim : sve me znoj od straha prošikavao. Brže prežem 
konje, ali mi nekako ne ide od ruke: čas se zamrsile uzde, čas puknulo 
štogod — i tako. Već kad sam bio upregnuo, idem ja gore, kucam na 
vrata : ništa. Prije bi on od prve čuo. Kucam dalje, lupam, vičem :. Gospo- 
dine, ustajte! — Ne ustaje taj. E onda, što sam mogao drugo, nego pro- 
budim  ,frvaltera“, dodju i sluge, razbijemo vrata, a gospodin — Bog mu 
daj duši lako — leži, ukočio se. Morao ga je ,šlag“ udariti sinoć ili u snu, 
Bog jedini zna. 


Ka m nano  osamnamaonapiiihnam =  o-mo-na —_— g, “a 

Još su Luku pitali za kojekakve sitnice — najviše dr. Muić, a onda su | 
sjeli u kočiju. 

Na iztoku se radjalo sunce. 

Andrijević zahvati pogledom okolna polja, što su se sterala na obje 
strane puta, kuda su se vozili. Usjevi se zelenili i jedva vidno ljuljali u ju- 
tarnjem hladnom vjetriću ; tamo daleko prema pašnjacima, uz grmlje, vidjela 
se goveda, kako su upravo izišla na pašu. Prvi glasovi dana, koji se budi, 
prijatno su djelovali na Andrijevića, i on se osjećao posvema čil i vedar, 
premda je tek dva tri sata i na prekide spavao. 

Njemu se noćašnja noć čini doživljajem. Ta on i Olga putovali su kao 
muž i žena. Poslie, kad im je bilo nespretno onako na sjedećki spavati, 
udesili su sjedala kao krevet i ležali jedno uz drugo. To je sve nekako 


samo sobom došlo i u onoj pospanosti, što su je obojica osjećali. U jutro, 


kad je Andrijević Olgu cjelovima probudio, ona se malko zarumenila i sjela 
opet na svoje staro mjesto poravnavši kosu, a Andrijević do nje. Je li Olgina 
mati to sve vidjela ili nije, ne može se pravo znati, ali zadovoljna je bila, 
što se opažalo na prijatnim pogledima; kojima je susretala i Olgu i Andri- 
jevića. Ta noć, ako nije imala u sebi osobitih doživljaja, ipak je sama za 
sebe bila Andrijeviću doživljaj, i on tu rieč nekoliko puta u duši ponavlja. 
Ona mu je Olgu sasvim privukla do u najintimnije blizine. On sad kao 
nigda osjeća, da se ne će moći od Olge tako lako ili pače nikako više 
razstati. Nije se doduše još izjavio ničim ni dru. Muiću ni Olginoj majci, 
pače ni Olgi samoj stalno, ali zar nije ovakav intimni, nesakrivani saobraćaj 
više nego li ikakva izjava? Oni su valjda — misli Andrijević — vidjeli, da 
je on spor i neodlučan, pa više ni ne čekaju na njegove kakove izjave, već 
puštaju stvari, da se razvijaju same od sebe, dok on tako ne zapane, da se 
ne će više moći izvući. Ta, sumnjivo mu je upravo, da Olgina majka više 
ni jednom riečju ne spominje Olgu kao prije. Ona ih uobće pušta većinom 
same i ne smeta int. To je dakle njezina nova taktika | 

A ova neka razumnost i proračunanost kao da prelazi i na Olgu. Evo, 
njezino je lice mirno i pogled isto tako; kao da to sve mora tako biti; 
kao da je već odavno očekivano upravo tako, kako je bilo. Ona se već 
tako vlada spram njega, kao da mu je žena, tek samo da se obave formal- 
nosti neke, ali inače sumnje nema nikakove, da će je on uzeti. Njezino lice 
odaje podpunu sigurnost. 

I Antun se Andrijević smrknuo. Njega počinju ovakove misli ljutiti. 
Sad uobće sam sebe kori, što se odlučio na taj put, što je išao _ u Olgin 
vagon i što sad evo uz nju sjedi u kočiji, a licem u lice prema svojoj 
budućoj punici. 

— Mene će ipak ta oporuka zanimati — progovorila je Olgina mati 
sa znamenovnim smieškom. 

. — Ja od prilike znam. 
— Ti misliš na Olgu. 
— Pa dakako! On ju je volio . . . 

— Nemojte sad o tom, javila se Olga, a Andrijević, da je izbavi iz te 
neprilike, okrenu razgovor na drugo, kao da nije ništa prije ni čuo. 

— Mene će ipak zanimati ovaj kraj, gospodine doktore, pa ću vam biti 
zahvalan, budem li mogao ostati. Onda smo bili samo na čas došli i otišli. 


— Ali to je bio odmah moj predlog, gospodine Andrija! Ja ću vas 
pače moliti, da ostanete makar i preko cielog ljeta ovdje, jer će trebati ure- 
diti sve te poslove na imanju, a poglavito sbog kotara samog, kako smo 
govorili. Vi morate što više dolaziti u dodir sa svojim budućim izbornicima. 

— Vjerujte, da se tomu već unapried veselim. 


— Zar misliš... mislite toliko ostati vani ? upita Olga i porumeni, 
što se pred roditeljima zarekla. Njezina mati je dobro opazila, kad je Olga 
rekla ,misliš“ i nasmiešila se. Dr. Muić bit će, da nije ništa zamjetio, jer 
je kod zaokreta pogledao desno prema brežuljku i pokazao prema dvorcu 
svoga pokojnoga brata: Evo nas već blizu 

Andrijević je ipak dospio, da odgovori Olgi, pa joj je, poprimivši ozbiljno 
držanje, stao razlagati, koliki ga posao čeka i kako on zapravo shvaća dužnost 
narodnoga zastupnika. Pri tom se je upravo zanio i nije mogao razumjeti, 
kako je Olga kod toga mirna i hladnokrvna. Ona je nekamo zamišljenim 
očima gledala i kano da ga nije pravo slušala. To je Andrijevića bolilo u 
ovaj čas. Opet mu se vraćao onaj osjećaj, koji ga je uviek tako jako dielio 
od Olge, a taj je, da ona nema nikakva zanimanja za njegov duševni život. 
Njoj je njegova rodoljubnost tek politika, bez koje mužkarci ne mogu 
biti, kako je to ne jedanput rekla njezina mati. Boli Andrijevića, kako Olga 
ne cieni u njem ove vatre, kojom on nastoji raditi za svoje davne ideale. 
li ona možda misli, da je njegov sav dosadanji rad bio sbog koristi, sbog 
karijere? A još k tomu, izpuni li se ono, što su putem natuknuli njezini 
roditelji, da će Olga postati baštinicom imanja pokojnoga strica, onda će 
ona možda još i s neke visine gledati na njega, kao da mu milost izkazuje. 
Andrijević, koji je bio u zanosnom svom govoru o budućem radu naglo 
umuknuo, sad je poprimio mrk izražaj i tražio samo način, kojim će u 
sgodnom momentu pokazati, da on Olgu ne kani uzeti. | to će reći svima 
na okupu: i njoj i roditeljima. Samo dok mine pokop i dok se sve to uredi! 

I Andrijević se kao uviek, kad mu sine koja nova odluka, opet razvedri 
i stane promatrati šljivike i vrtove oko dvorca, kojemu su se približavali. 

— Ali, kad nastane ljeto, doći ćemo Olga i ja k vama, progovorila je 
najednom Olgina mati, kao da nastavlja neke misli. 

— Ah, ja bih htjela već sada ostati. Tako je liepo na selu u proljeće... 

— A glasbeni zavod? Moraš biti još posljednju godinu marljiva. 

— Ti bi samo ovdje gospodinu Andriji smetala, da ostaneš, javio se 
dr. Muić. 

— Naprotiv! Možda bi dobro bilo za gospodjicu, da ostane koji dan 
ovdje; možda bi ju zanimalo gospodarstvo ... 

— Ui, gospodarstvo. Hvala liepa! Kad bih išla, išla bih za odmor, 

— Ne možemo ne, sad obadvie biti ovdje, a da otca sama pustimo 
u Zagrebu. 

— Pa pustite gospodjicu samu ; ima gdje biti, velik je dvorac, a ja ću 
je čuvati — našali se Andrijević, a svi se nasmiju. Šala je bila ugodna svima, 
a najviše Olginoj majci, koja joj se i najdulje smijala. 

— To je kao pripoviest o vuku, kozi i zelju... javi se naknadno 
dr. Muić. No, bit će najbolje, da gospodina Andriju ostavimo ovdje već za 
dva ili tri dana, da mu dademo liepo mira, a za mjesec dana ili dva ćemo 
se opet svi tu naći. U tom će doći i izbori — je li tako? 

Kočija se ustavila pred ovisokom kućom, koja je u prvom katu imala 
okolo naokolo prostranu verandu u mladom zelenom lišću. Andrijević se 
sjeti, kad je prvi put tu bio, kako im je na vrata izašao u susret pokojni 
Nikola Muić i kao da ga sada čuje, kad mu je, upoznavši ga, rekao: ,drago 


mi je“ i pomogao mu sići s kola, a onda ga pod ruku odveo gore u 


dvoranu, gdje je već bio prostrt stol. Onda su bili prozori razsvietljeni, a 
sad su kapci na njima složeni i mrtva je tišina. Dočekali su ih samo 
upravitelj i jedan sluga, koji su ih smjerno pozdravili i odmah, na želju 
dra. Muića, poveli gore do mrtvaca. Upravitelj je poslao odmah po ključ, 
da se otvori soba. Uza stepenice išli su ruku pod rukom najprije dr. Muić 
sa svojom gospodjom, a onda Andrijević s Olgom, koja je rubcem zastrla 
oči i jecala. Andrijević je oćutio zapah mrtvoga tiela, kad su došli blizu sobe. 


XII 


Jedva je Andrijević suzdržavao Olgu od težka plača, u koji je bila 
zapala, kad su stupili gore u sobu, gdje je ležao na odru Nikola Muić. 
Klonula je bila glavom uz onu stranu odra, gdje su se u ravnoj liniji ukočene 
pružile pokojnikove noge. Mati ju je takodjer pridržala, dok je stari Muić 
nedaleko na stolcu našao svete vode i poškropio mrtvaca. U sobu su kroz 
jedan uzki otvor crnih zavjesa, kojima su za ovu sgodu bili zastrti prozori, 
padali traci jutarnjega sunca, a Andrijević se sjeti, kako su se_u ovoj istoj 
sobi onu večer pred izbore gostili, kako su bili došli bilježnik, neki obćinski 
odbornici i mladi debeli trgovac, pa se dogovarali za sutrašnji izbor. Osobito 
bilježnika ne može zaboraviti, koji je naglasivao, kakvu on žrtvu doprinosi, 
stavljajući svoju obitelj i svoju eksistenciju na kocku, jer se diže protiv 
»Svoga vlastitoga“ načelnika | Sjeća se Andrijević i one ravnodušnosti, s kojom 
je tada sjedio za stolom Nikola Muić i onoga njegova gesta, što ga je i 
poslie opažao kod njega, kao da je htio reći: sve je to svejedno. I s ovim 
istim izrazom lica kao da je i sad, kad leži crnim rubcem podmotane glave 
i opalih očiju: da, sve je svejedno. Još oko usta sačuvao se njegov trpki 
izraz, kojim je svemu prigovarao, dok je bio na svietu, a osobito kad je 
govorio o svomu bratu i njegovoj ženi, koja baš sad pognute glave kleči i 
moli uz odar odavajući potištenost; da li pravu ili bar nešto malo hinjenu, 
ne može pravo znati Andrijević. 

On samo gleda to mrtvo tielo u crno obučeno, koje za života nije 
imalo nikakva smisla ni veselja za život. Dok je prije uviek Andrijevića 
misterij smrti napunjao nekom tjeskobom i počitanjem, ovdje je posve 
običnim pogledima, držeći izpod ruke Olgu, gledao ukočenoga Nikolu Muića. 
Nikakva osjećaja nije imao. | bio bi čitav taj pohod u mrtvačevu sobu za 
njega bez ikakva dubljega značenja, da se nije javio u Andrijevićevoj duši 
jedan spomen: spomen, kad je posljednji put bio uz mrtvaca i koji je to 
mrtvac bio. Da, godine su već od toga prošle. Onda je bio još sveučilištarac, 
pun zanosa i ljubavi spram onoga mrtvaca, što ga je u svečanu odielu 
s iztegnutim mačem stražio. Kolika razlika izmedju onoga smirenog filo- 
zofskog lica i ovoga sad ciničnog, trpkog! Kojim je onda očima gledao 
odar, a kojima sad! Onda za njega nije postojao drugi sviet, nego onaj 
budućih snova, kojima je začetnik i nadahnjivač ležao medju sviećama i 
viencima u množtvu svieta, što je pridolazio, da ga još jednom mrtva vidi. 
Onda, u onom najsvetijem času njegova života, prošao je cielim Andrijevićem 
jak osjećaj, koji je pobudio zakletvu, da se ne će nigda iznevjeriti starče- 
vićanskoj nauci. 


I sad uz odar Muićev sjeća se živo i jakc Andrijević zakletve i podilazi 
ga stid pred samim sobom. Osjeća pače u sljepočnicama neku hladnoću, 
kao da ga je naglo pošiknuo znoj, pa sad izhlapljuje. Jest, iznevjerio se je 
svojoj zakletvi, iznevjerio se sam sebi i od to doba nema unutarnjega mira, 
nema one sreće, što mu ju je negda podavao mladenački zanos i ljubav 
prama idealima. Onaj naprednjački kriticizam, u koji je poslie zapao, i uobće 
.sva ta realna politika, kojom je kasnije udario, navlačila je na njegovu dušu 
sve veći, sve teži teret, s kojega trpi tako težko i upravo sramotno, jer mu 
s toga tereta dolazi stid pred samim sobom, a to je Andrijeviću najgroznije. 
»Ja sam u naprednjačkoj politici izgubio — sebe, izgubio onu vjeru u 
budućnost i svoju i svoga naroda. Što sam ja sad zapravo? Ništa drugo 
nego budući zet dra. Muića, koga se ne ću moći riešiti čitava svog života. 
Da, i još sam nešto: budući zastupnik ovoga kotara“. Tu je Andrijević u 
mislima stao. Kao da se namjerio u pustom moru na splav — tako ga je 
ta misao spasila. Jest, bit će zastupnik, ali starčevićanski i tu, baš tu u tom 
kotaru. Tu imaju, da puknu svi ti okovi i s Muićem i s Olgom i s napred- 
njačtvom. Jest, ovdje će početi, ovdje će izvesti svoju osnovu oslobodjenja 
i duševnoga preporoda, za kojim već toliko čezne. 


»Hoću, tako mi Bogal“ — rekao je u sebi Andrijević pun čvrste odluke, 
a s istim onim zadovoljstvom i ponosom, s kojim se je kleo negda uz 
odar velikoga starca. Ovaj drugi mrtvac privest će ga opet k staromu životu, 
k plamenu starih ideala! 


I od te odluke ne će nigda više odustati, ne će se više pokazati sla- 
bićem, makar pucalo srce! ,Ne ću tako mi Boga!“ Ni ista ova Olga, što 
sad uz njega jecajući stoji, ne će više moći djelovati na njega. To su bile 
samo slaboće, samo momenti, kojima je u erotskim dispozicijama podliegao, 


osa 


mađ 

a odsad će i s te strane biti tvrd. Treba sve izčupati, makar i s krvarenjem 
vlastita srca. Samo snažno napried | 


Andrijević se ne može sjetiti, da se ikad njegova nutarnjost snažnije 
uzbunila bila, nego li sad. Nikad nije osjećao u sebi takovu upravo snagu 
uvjerenja i odluke, koja ga je zaokupila. Sve ono, što je dugo bilo zapre- 
tano i spriečavano, prohujalo je van probudjeno vlastitim stidom, a osvje- 
ženo onim starim zanosom i ljubavlju, kojom je negda gorila njegova 
mladost. On se osjeća sasvim drugi čovjek i veseli se tome. | 

A to sve je učinio _ Nikola Muić, koji eto pred njim mrtav leži i koga 
sad pokrivaju nekakvim crnim izrezuckanim velom, da bude sve spremno 
po podne, kad ga budu nosili na groblje. Sobu će zatvoriti, jer svieta i 
onako malo dolazi. Što je bilo, bilo je sinoć; ta Nikola je Muić bio sumnjiv, 
suvišan čovjek! 


Toga se jutra našao uz dra. Muića i bilježnik, koji je ujedno postao 
pod novom vladom za nagradu i upravitelj obćine, pošto je staroga, ,,svog 
vlastitog načelnika“ srušio. Andrijević je opazio, da je taj čovjek od onda, 
odkad ga je posljednji put vidio, postao u kretnjama drzovitiji, ljepše se 
nosi i odebljao je. Kao i prije govori tudje rieči, a da ih pravo ni ne razu- 
mije, a naklanja se svaki čas k dru. Muiću, nazivajući ga ,,presvietli“. Donio 
je bio toga jutra oporuku, što ju je on imao pohranjenu u obćinskom uredu, 
a isto takova se našla i u pisaćem stolu pokojnikovu. 

— Formaliteta radi, presvietli, moramo to pred svjedocima, premda baš 
nije potrebno. Poznato je, da je pokojni sa svojom fizionomijom ... i stane 
se uljudno smiešiti ne znajući valjda ni sam, što je htio reći. 

U oporuci se sjetio Nikola Muić mjestne sirotčadi, bolnice, škole, ali 
veći i glavni dio svoga imetka ostavlja bratu s naročitim dodatkom, da dvorac, 


“vinograd i najljepši vrtovi pripadaju ,mojoj miloj nećakinji, to jest kćeri 


mojega brata, Olgi Muićevoj“. Olga je glasno zajecala, kad je ovu stavku 
pročitao bilježnik svojim ,kroz nos“ glasom. Olgina se mati razvedrila u 
licu, dr. Muić se očevidno ganuo, a Andrijević je samo mirno gledao preda se. 


Oko pet sati po podne, prije nego će zapasti sunce, pokopali su Nikolu 
Muića u prije već priredjenu kamenu grobnicu, jedinu u onom groblju, koja 
se bjelinom svojom liepo izticala medju priprostim križevima. Poslie pokopa 
sastali su se svi u dvorcu, dolje u onoj dvorani; bio je i župnik iz samoga 
»mjesta“, što je bilo po prilici pola sata pješice udaljeno od Muićeva imanja. 
Bio je i debeli trgovčić, pa dva tri seoska odbornika, nova, kojih Andrijević 
nije od prije poznavao. Došao je iz okolice i šumarski upravitelj, mlad, 
liepo odjeven čovjek i mučaljiv. Andrijevića medju tim nije zanimalo to 
družtvo, koje se tu na ,podušju“ uz čašicu vina sastalo, već se ponudio 
Olgi, da idu malo na šetnju parkom. To je i mati Olgina odobrila, jer je 
želila, da se Olga malko raztrese od tuge i uzrujanosti ovoga dana. 

Sunce je već bilo zapalo, a nebo se još svedjer rumenilo s jedva vidnim: 
tamnim osjenom predvečerja. Malo je i zahladilo. Andrijević i Olga prošli 

su parkom i zašli u vrt stazom mimo razcvjetanih drienova. Nisu cielim 
putem govorili ništa. Onda se Olga hodajući umorila i sjela na panj uz 
obronak brežuljka, pogledala ravnicom prema cesti, kojom su se dovezli, i 
rekla : »Kako je tamo liepo |“ Andrijević joj kimne glavom, jer ,su u istinu 
ona polja u daljini bila liepa u odrazu večernjem, kao razastrti sagovi 
rumenila. 

— Gotovo ti zavidim, što ćeš tu ostati. 


— Ne će baš biti uživanje. Posao. 


— Ne razumijem, kakav je to silni posao. Ta upravitelj je tu. Sve će 
ići, kao i prije. Ti baš nisi tu tako strašno potreban. 


— Ne, draga, ovaj posao na imanju. To je malenkost, nadzot samo. 
Nego onaj drugi posao po kotaru. Osviešćivati ljude . . . 


— Ah, uviek ti izbori! Pa, napokon zar ti to sve moraš sam? Zašto 
su onda korteši i agitatori ili kako se već zovu? Pa kad je pokojni stric 
prošao, proći ćeš i ti, čim saznadu, da si ti... da je moj otac tu inte- 
resiran . 


— Posve, posve krivo, Olgo. Ti to samo shvaćaš: korteši, agitatori 
izbori. Ali moja zadaća nije nasliedila tek glasove pokojnoga strica. Ne radi 
se ovdje o izbornim glasovima i o ovakovoj većini, kako se dosad stvarala. 
To je umjetno i prolazno. Ja svoju zadaću mnogo dublje shvaćam. 


— Ne razumijem. 


— Ja bih htio, da svaki moj izbornik zna, zašto je dao svoj glas 
za me. Hoću da me vidi, da me čuje, da se sa mnom razgovara. Ja ću 
tu držati sastanke, ići ću okolo po kotaru: od kuće do kuće, vidjet 
ću, što ti ljudi misle, govorit ću im, osviešćivat ću ih. Eto vidiš, to je taj 
posao, što me čeka. 


— A je li sve to skupa tolikoga truda vriedno ? 


— O da, vriedno je i to je upravo pravi patriotizam. Sve je drugo 
spekulacija. Kad bi svaki svoj kotar uzduž i poprieko prolazio, kad bi 
prisluškivao kucajima običnoga života našega seljanina, koji je nama skroz 
nepoznat, onda bi nama svima bilo bolje. 


— Dobro je to i liepo tako u teoriji, a pomislih nije li ipak neke vrsti 
nepravda, ako se jedan čovjek toliko žrtvuje . 
— Kako? 


— Evo na primjer — ti. Umjesto da se sastajemo, da smo svaki dan 
skupa, bit ćemo odsad mjesec dva jedno bez drugoga. | ja znam, kad bih 
ja ovdje i bila, ti bi sa svojim mislima i svojim srdcem bio daleko od mene 
uz te tvoje poslove. Eto, to je ta nepravda, od koje ja najviše trpim. 

— Vidiš, Olgo, ja to sasvim drugačije shvaćam. Ti bi mene morala 
upravo poticati na ovaj rad. Ti bi se i sama morala interesirati za nj, nekako 
dieliti ga sa mnom. Bar u mislima. 

— Ah — nasmijala se Olga — kolik si ti fantasta | 

-— Ne, ne, Oilgo. Mi se ne razumijemo. Ti ovaj moj rad držiš kao 
nekim zanatom ili makar pasijom. Ti kao i tvoja mati smatrate rodoljublje 
politikom. A to me tako smeta kod tebe, vjeruj i nekud raztužuje, da ti 
pravo kažem. Ovo neshvaćanje ! 

— Dakle neshvaćanje! E, pa — divorcons! 

— Ja nisam ništa rekao. 

 — Uobće naš je ,odnošaj“ — s nešto se ironije nasmieši Olga — jako, 
jako čudan. Ti nikomu ništa ne govoriš. Mene, kad tko što zapita, ne znam 
i ne mogu baš ništa reći. Jedan čas si jako ljubezan pače i intiman — kao 
na primjer prošlu noć u željeznici, a ostalo vrieme, i to veći dio vremena, 
sasvim si mi tudj. Kao eto baš sad. 


— Mene nešto muči, Olgo. a to nešto ne tiče se ništa tebe, — ono se 
. odigrava u mojoj nutarnjosti. U ljubavi sam svojoj s tobom na čistu. Ti si 
valjda to i sama vidjela, a ja bih bio u istinu nepošten, kad bih se od svoje 
volje titrao s tobom i držao te u neizvjesnosti. Drugi je razlog tome. 

— I ja ga, dakako, ne smijem znati. 

— Smjela bi, kad bi te to zanimalo, i kad ja ne bih bio fantasta. 
Oprosti, tako si ti nekako rekla. Bit će ti to sve jasno za dva tri mjeseca, 
poslie kako ja izvršim svoju misiju u ovom kotaru. 

— Misiju ? 

— Da, ali koja bi mi mogla pribaviti neprijatelja, neugodnosti, — po 
kojoj bih mogao i tebe izgubiti. 

— Ne razumijem. Ti bi morao tek zločin ili kakovu ludost da počiniš. 
Drugo nas ne bi razstavilo. 


— Ludost! Da, vidiš, po nečijem shvaćanju: ludost. Možda baš po 
shvaćanju tvoga otca. 


— Ti strašno zagonetno govoriš — proiznese nehajno Olga i digne se 
s panja. — Hodimo, već je hladno! 

— Ja ću ti medjutim pisati još o tom, ako budeš htjela. Za sada ti 
velim samo to, da bih volio, da nisi kći dra. Muića i da nisi baštinila ovo 
imanje. 

— Ah, ah, — i ti još veliš, da nisi fantasta | 

Vraćali su se istim onim putem, kojim su bili došli. | šutili su isto 
onako kao prije. 


Više uobće nisu bili na samu. Koliko je to Andrijević i htio, Olga se 
klonila. Silila je u Zagreb. 
Drugoga jutra odpratio ih je sve skupa Andrijević do stanice. 


— Izvješćujte me o uspjesima u kotaru. Koliko sam se u ostalom kod 
bilježnika informirao, kotar nam je prilično osiguran. Ona šačica usijanih 
Starčevićanaca ne će vam valjda zadavati glavobolje. 

— Ja ću se već sam uvjeriti, kako je. Svom ću se dušom dati na posao, 
gospodine doktore. Kad bude sve gotovo, onda ću vam pisati, naglasio je 

Andrijević svaku rieč i znamenovno pogledao Olgu, no ona kanda nije razu- 
mjela toga pogleda. 

Andrijević je na razstanku poljubio ruku Olgi i njezinoj majci, a kad 
je vlak odjurio i izgubio se u daljini, kad mu se više nije čuo lomot kotača, 
onda se Andrijeviću činilo, kao da mu je pao kamen sa srdca. Veselim 
korakom okrenuo je dolje prema ravnici k onim prvim seljačkim kućama, 
a srdce mu je igralo od ugodna uzbudjenja. 

Bio je uvjeren, da se današnjim danom započeo za njega novi život. 


KONAC PRVOGA DIELA 


(Nastavit će se.) 

ANALIZA ZAJČEVE OPERE: ,PRVI 
GRIJEH“. 
Piše Josip Canić 
(Svršetak) 


Opera počinje predigrom, koju naviještaju 
»F.“ trombe. Mirne harmonije drvenih na- 
stroja dobro su praćene pizzicato viol. I. 
i flaute. 

Kad se zastor digne, slušamo pjesmu ili 
bolje recitativ Luciferov, što ga kontra- 
punktiraju cello i clarinet. Ako igdje to je 

ajcu sretno pošlo za rukom, kad se vraća 
na riječ ,nevinost“, da ju što više naglasi, al 
opet što mekanije; uspjeli je prelaz na šestu 
omaljenu stupku. Zajc voli ovaj prijelaz 
(Erotikon, Mali Divljan itd.), ali tuj djeluje 
upravo snažno. Sjećam se sličnog momenta 
iz Haydnovog ,Stvaranja svijeta“ ono 
mjesta, gdje se kaže: ,,Bog stvori svjetlo 1 
bi svjetlo“. Kod riječi ,svjetlo“ promijenio 
je Haydn mali trozvuk u veliki; razumije 
se, da tuj nema ništa nova, al to vam je 
u glasbi kadkad kao ,Kolumbovo jaje“. 

ajc strogo pazi ne samo na sadržaj 











pjesme već i na pojedine riječi, tako na 
primjer, kad plesni veli: ,Al jesam stvor, 
al ništica, al Bog“, zadnju riječ prati 
orkestar snažnim akordom ,con tutta la 
forza“, osobito je uspjelo prikazana veli- 
čina Boga niskim položinama limenih 
strojeva. 

Lijepa, upravo je razmažena melodija, 
kad Lucifer pjeva: ,O što mi vr'jedi tvoga 
znanja kupa“. Ovdje je čudan slučaj nastao 
i to mi je još veći dokaz, kako može neka 
fraza, ali samo fraza kod dva razna glazbe- 
nika, da bazira gotovo na istim intervalima. 
Albini upotrebljava, koliko se sjećam, u 
svojoj skladbi ,Godišnja doba“ sličan 
interval, koji i Zajc na tom mjestu, ako- 

rem Albini nije nikad ni vidio, a kamo li 
uo ,Prvoga grijeha“. Da se vidi, kako 
neki mudraci imadu smiješan sud, stavljam 
oba primjera*. 

Da je Albini skladao svoju glazbenu sliku 
ove godine, namah bi se govorilo o 
plagijatu. 

pomenut ću namah i ono strašno mjesto, 
gdje se govori o Mascagnijevoj ,,Cavaleria 
rusticana“: ,Nek cvatu liljani . . .“ itd.** 

Meni se ovakvo naklapanje tako čini, 
kao kad bi netko potvorio kojeg pjesnika 
rad plagijata, ako bi rabio slični bilo ,epi- 
teton" kakav ili kakvu frazu, na primjer 
Preradović je rekao: ,Zora puca...“, tko bi 
od naših pjesnika rabio gornju frazu, postao 
bi plagijatorom. Itd., itd. 

lazbena fraza i glazbena misao razli- 
čito je kao crno i bijelo, a naši vakuirani 
kritičari ne znadu lučiti gornje jedno od 
drugoga. : , 

Zanimiva je melodija, što ju pjeva Lu- 
cifer, kad opisuje ljubav! 

»Pritisnu nojca zemljicu . . .“, mirne har- 
monije na limenim nastrojima odavaju 
autora, da je valjan instrumentator. 

Glazbeni klimaks kod riječi: ,I grana 
kad gori...“ upotrebljava skladatelj ,,Du- 
bravke“ vrlo sretno. Melodija zločina: 
»Raste momče...“ utisnuta je u tu operu 
možda i nehotice, možda je autor ,Maloga 
Divljana“ htio odveć, da ulije sarkazma u 
tu melodiju, da ne kažem suhim interva- 
lima. Prije no što zapjeva kor demona, 
originalno iš prikazana njihova strka chro- 
matikom flaute, oboa i clarineta. 

Danas se upotrebljava chromatika često. 
Nema oveće skladbe, a da je ne ćemo 
susresti, a najviše se rabi za prijelaze t. j. 
interludije. 

Beethoven u ,Missa solemnis“ kod 
Gloria, a kod prijelaza F-dura u Fis-moll, 
upotrebljava vrlo interesantno dvostruku 
chromatiku. Još interesantnije rabio je 
Beethoven u svojoj sonati op. 7. Rondo. 
Interesantan primjer nalazimo u Schuman- 
novoj Fismol-sonati op. 11. 

Da se još na nešto vratimo. Pjesma, 
što ju pjeva zbor: ,Lud je poso . . .“, izra- 
djena je efektno dionicama gudala, a oso- 
bito je zgodno izrabljena mala frula, (slično 
nalazimo vrlo efektno upotrebljenu malu 
frulu u Ill. činu Magnerovog » Tristana“). 
Efekt je još potenciran cinellima. 

Ples demona risan je upravo majstorski. 

Od lijepog dojma je upravo raskalašeni 
zbor: ,Hej! hej! Veselo...“ 

Poznato je, da su Zajčevi zborovi pisani 
snažno, tuj se ističe osobito basovna dio- 
nica. 

U nadošloj pjesmi, što je pjeva Lucifer: 
»Io drvo gle...“, uspjela je imitacija u 
udalima. Zajcu gode imitacije i zato ih 
esto rabi. Hoćete li znati Zajčev stil, onda 
slušajte Luciferu pjesmu: ,Nek spali ga...“ 
Kad Lucifer zapjeva: ,I tu je crv...“, 
harfa imitira izvrsno plazenje crva. Doduše 
malo je zagonetno, kako se to imitira, 
to je običan arpeggiran akord, koji nam, 
da ne kažem, personificira našu fantaziju. 

Vanredno je lijepa melodija, što je pjeva 
kor genija: ,Vjeruj blago...“, a pisana 
je za ženski zbor troglasno. Pjesma je to 
puna ideala, ljubavi, slatkoće. Uho naše 
uživa, srce nam se rastapa, ne znaš da li 
su riječi ljepše, ili glazba nježnija. 

Drugi je čin pun biserja. Motivi su u 

tom činu još snažniji, originalniji. Zajčevo 
pero nije smalaksalo. Predigra nam riše 
izlazak sunca. Originalnu figuru flaute po- 
prima clarinet, zatim nadolaze gudala u 
visokim položinama, a cello poprima glavni 
motiv, kojega prihvaćaju razni nastroji, dok 
se najzad ne razvije do limenih nastroja 
praćen svom snagom čitavog orkestra. 
. Jedna od najljepših pjesama u tom činu 
je Adamov hvalospjev. Viola, pojačana cla- 
rinetima, prati taj pijev u ,motus-u con- 
trarius-u“, dok figure ostalih gudala popu- 
njavaju harmoniju. Poslije ovog hvalospjeva 
pjeva kor genija istu melodiju u troglasnom 
stavku uz pratnju orgulja i harfe. 

Vrlo je karakteristična instrumentacija, 
kod Luciferove pjesme: ,Ta luda u božjoj 
slavi pliva. . .“; nizki položaj limenih na- 
stroja, tromboni sa pizziccato u guda- 
lačkom orkestru. Kor Keruba i Serafa pjeva 
psalam u skroz crkvenom duhu uz pratnju 
orgulja. Prije Luciferove pjesme: ,Pa gle, 
pa gle... .“ onaj motiv u preludiju odnosno 
interludiju ne odgovara sasma strogo oz- 
biljnoj operi. Zajčevo pero vraća se na 


drugo polje. _ 
oliko je nježnosti uliveno u Adamove 
riječi: ,Ah, čujem, svud se slatke r'ječi 


liju . . “ Kako se lijepo sluša figura flaute 
i klarineta! . 

Neodoljiva je pjesma: ,Na glave vaše 
dobri Bog...“; osobito se lijepo ističe 
harfa. Kolikom opet slatkoćom obavija 
svojom glazbom naš maestro u dvopjevu 
Adama i Eve riječi: 


»A vječnost sva ko ovaj čas 
I cjelov čist ko ovaj puti“ 


Koliko blaga leži u toj melodiji! Zajc je 
prečedan, da se znade ponositi. Kako znade 
majstorski ironizirati glazbom Luciferove 
riječi: ,Pa ti, lutko ženska, mala...“ 

A kako je demonskom rekbi divljom 
melodijom ocrtao prizor prokletstva | 

Da je Zajc naš prvi dramatski glazbenik, 
nitko ne dvoji. Njegova domena znamo da 
je orkestar i za to mu je s tim laglje risati 
pojedine prizore Kad Eva kaže Adamu, 
da je strašno snivala, Zajc upotrebljava tek 
jedan instrumenat (oboe i stavlja mu upravo 
egzotičan interval. Adam ju tješi: ,Ta 
nemaj straha.....*; tuj njegov tobožnji 
mir riše Zajc izvrsno čistim gudalačkim 
orkestrom, al harmoniju ostavlja u molu. 
— Upravo divna je molitva Adama i Eve: 
»O smiluj nam sei“ U pjesmi, kad Lucifer 
pjeva: «O dijete, ti ko cvjetni dah... .“ 

ontrasubjekt u gudalima neodoljivo dje- 
luje, a harfa samo potencira ovu slatkoću. 
Uspio je klimaks od Adamovih riječi: ,Od 
ove voćke ne sm'jem jest —“. Krasan 
je velik tropjev na koncu drugog čina iz- 
medju Eve, Adama i Lucifera. 

Drugi se čin svršava prokletstvom, što 
dolazi s neba. Grmljavina i vihor prikazani 

su orkestrom majstorski, poznatom za te 
svrhe chromatikom. Kod riječi ,,Sa znojem 
lica“ itd. značajna je čista harmonija limenih 
nastroja. Con tutta la forza na svim na- 
strojima svršava se drugi čin. 

Treći je čin najkraći, ima u njem dapače 
i nekoje skroz narodne melodije. Introduk- 
cijom se opisuje Adamov i Evin put iz 
Edena u pustinju. Uzrujanost Evina i očaj- 
nost Adamova risana je dobro orkestrom. 
Osobito mi je ostala u pameti pjesma 
Adamova na onom mjestu, kad pjeva: , Velik 


si znadem . . .“ Pjesma je skroz narodna; 
figure u gudalima gode uhu. Luciferova 
pjesma : »Časak jošte, pa će svanut dan...“ 


zalutala je u tu operu. 

Daljnja pjesma: ,Lako gore angjelu .. .“ 
sadržaje mnogo latentne ironije, tim više, 
što je gradjena na, reko bih, upravo naivnim 
intervalima . . . 

Snažna je pjesma kod demona, osobito 
je uspjela chromatika u dionicama basa, 
riječima ,Od sebične krvi . . .* 

Duhovito je nadošao alterirani četve- 
rozvuk kad Lucifer kaže Adamu ironički: 
»Ta čekaj .. .“, tim više, što se taj ,pa- 
sept“ nalazi u dionici četiriju trombona uz 
dionicu gudala. 

Najslabija je svakako melodija, što ju 
pjeva najprije Lucifer, a onda svi: , 
zemlji Asira...“ Ova je melodija mogla 
neopaženo izostati. _ 2, 

Tim jače djeluje svježa melodija svjetlog 
genija: ,Ti b jedni stvore“ .., iznemoglost 
tog stvora riše Zajc melodijom u nizkoj 
položini Hes-clarineta, uz mirne harmonije 
gudala. — Evinu pjesmu : ,O čuj mi plač...“ 
vrlo dobro kontrapunktira dionicama u 
gudalima, a donekle upopunjuje sa figu- 
rama ilaute. 

Svježa je melodija: ,Sve pjesak sivi...“ 

Finale Ill. čina t. zv. prizor pobjede 
svršava veliki ensembie pjesmom ,Na 
rad...“ slabo uspjelom. 

Sve u svem, Zajc je osvjetlao sebi lice 
mnogim i mnogim djelima, a opera .Prvi 
grijeh“ ne zaostaje ni u čemu za njegovim 
najboljim, naprotiv ima mjesta u toj operi, 
koja bi se mogla takmiti sa svjetskim 
radnjama. 

Danas je lako reći: ,,ovo valja, ovo ne 
valja“, al ako se malo dublje zamislimo u 
gornju rečenicu, onda ćemo dati uvijek 
mjesta sličnoj jednog Francuza: ,La cri- 
tique est aisće, et I' art est difficile“. 

CRTA 


Pošetala Vesna ponosnim krokom, a pod 
njenim se skutovima ukazalo šaroliko 
cvijeće. 

Danula ona lagodnim svojim dahom, a 
zrakom zaokružili prozirni lepirići. 

Potresla ona svilnim svojim pramovima, 
A s tim sirenskim titrajima slio se u har- 


moniju zuj sitnih pčelica i buba, pijev milo- 
glasnih pernatih pojaca. 

I uzavrije sve životom i sve zapjeva himnu 
uskrsnuća! Od veličđjnih, neodoljivih zvu- 
kova popustiše ledeni lanci, i robovi zimski 
pridigoše svoje snene glave. Uskrsnuće, 
uskrsnuće je tu! — uznositi je refrain 
uskrsne himne. Ali nuto, nuto, kakovi su 
to časoviti, strani prizvuci, kakova dishar- 
monija... Kuku...kuku...kuku... O, 
kako neugodno, slutljivo zvuče ti glasovi! 
Što je, tko je to? Kukanje? Kukavice ? 
Da, to su kukavice!... Pa i one se po- 
javiše, i one oglasiše?_ Da i onel... A 

ako je harmonična, kako uzvišena himna 
uskrsnuća! — — ———-ee-—--- 

Kukavice | 

Pa čemu, čemu se baš u vrijeme, kad se 
sve diže, da pjeva uzvišenu himnu uskrs- 
nuća, čemu se baš u to vrijeme pojavljuju 
— kukavice P 


Čemu? Spiridion Petranović 


o 


ŠTO NAM TO HOĆE DA KAŽU? 


To je bilo pitanje, što su ga sebi zadali 
naučenjaci, koji su se sastali na kongresu 
u Panpeluni, da pronadju bilo kakva sred- 
stva obćenja izmedju planeta Zemlje i pla- 
neta Marsa. Svi su bili na čistu o tome, 
da su one svietle prikaze na površini 
Marsovoj bili bez sumnje znakovi na našu 
adresu, pa da se sad radi samo o tome, 
da im se iztraži smisao. Izvan svake je 
naime sumnje bilo: ta zašto bi jedan 
planet tratio svoje vrieme u to, da se na 
taki način po bielom danu razsvjetljuje, 
kad to ne bi bilo u svrhu, da se sporazu- 
mieva s kojim drugim planetom ? 

Doktor Isidorus iznio je predlog, koji 
bude jednoglasno prihvaćen 

»Recimo“, uze učeni doktor, ,da su ljudi 
na Marsu znatno napredniji u svakome 
iztraživanju od nas, 1 da su oni uslied 
svojih daleko poboljšanih telefoničkih i 
telefotičkih aparata točno upućeni u sve, 
što se sbiva na površini našega planeta. 
Pokušajmo dakle i pišimo im njemački. 
To nas ne može stajati više od dvadeset 
i dvie milijarde.“ 

Da se uzmogne ljudima pisati, koji sta- 
nuju tako daleko, valja sebi priskrbiti 
ogroman arak papira i osim toga treba 
imati orijašku površinu, gdje da ga raz- 
prostreš. U tu svrhu bude izabrano kla- 
sično mjesto za taki pokušaj, pustinje 
središnje Afrike; sve oaze budu odstra- 
njene, mnogobrojna crnačka sela uništena, 
samo da na tom ogromnom listu ne bude 
nigdje ni zere nabora. Tom prilikom bude 
civiisovan bezbroj crnaca, a svi _Kanibali 
u Quadsi-u, Quadge-u i Quandga-i, koji 
su bili do tada tako pohlepni za čovječjim 
mesom, te su znali svoje izgladnjele že- 

ludce puniti svojim rodjenim ušima, svi oni 
budu obraćeni k vegetarismu. 

Na to se skupili svi produkti tvornica 
crnila, tako te je u Evropi nastala osku- 
dica crnila. Madame Severine morade svoje 
neodoljive pozive na javno milosrdje pisati 
po kori drveća, dok su gradski redari na 
domovima Limoges-a, Andelys-a ili Lon- 
dćaca, poput starih rapsoda, deklamovali 
aleksandrince Francoisa Coppće-a. 

Kad je uspjelo kemičkim procedurama 
učiniti crnilo, da se svietli, prevučeno je ono 
orijaškim valjcima, koje su vukli volovi, 
da ostanu slova na papiru. Za taj su posao 
trebala koja četiri mjeseca. Budući da su 
signali Marsovi neumorno  svietlili sve 
dalje, bude zaključeno, upraviti najprije 
kratko pitanje: .Što želite ?“ 

Svako slovo bilo je veliko stotinu milja. 

Točka na i imala je toliki promjer, da bi 
u njoj mogla manevrirati čitava vojska. 

ad je bilo napisano, očekivao se od- 
govor planeta Marsa na velikoj zvjezdarnici 
u Gabonu. Dvadeset i četiri sata kasnije 
stiže odgovor Marsov i to u pojedinim 
svjetlećim slovima, koja su jedno za drugim 
izbijala u razmacima od četvrt sata. Zvjez- 
darnica_ih je brzojavljala stanovnicima 
zemlje, koji su bili uzrujani do skrajnosti. 

Odgovor na pitanje: ,Što želite?“, glasio 
je sasvim jednostavno: ,Ništa.“ 

Na to bude razastrt u središnjoj Africi 
novi list papira i napisane na nj sliedeće 
rieči (za to je trebalo sedam mjeseci): 

»Zašto nam onda dajete znakove?“ 

Mars odgovori: 

»Mi ne razgovaramo s vama_Mi govo- 
rimo sa stanovnicima planeta Saturna.“ 


Francezki napisao Tristan Bernard 

KNJIŽEVNE I UMJETNIČKE 
NOVOSTI 


* Shedeće saisone upriličuje narodno 
kazalište u  Kristijaniji ciklus Ibsenovih 
drama. Zanimivo je, da će tuj po prvi puta 
davati ,Peer Gynt“ i to u cielosti, nepo- 
kraćen. 

Ovom prigodom pripominjemo, da je 
berlinski nakladnik S. Fischer izdao sve- 
ukupna djela Ibsenova i to veliko izdanje 
u deset svezaka i pučko u pet svezaka; 
potonje uz cienu od 15 maraka. Pučko 
izdanje ima izcrpiv predgovor i uvode u 
svako djelo. . 

* Parisko kazalište Grand Guignol iz- 
nielo je nedavno aktovku ,U dubini“, koja 
je pravi majstorluk scenske mašinerije. 
Radnja se dogadja u podmorskoj ladji 
»Feu-Follet“, koja plovi deset metara pod 
vodom. Mladi častnik Mareville poduzima 
po prviput taku vožnju i boji se za svoj 
život. Zapovjednik ladje misli, da će taj 
strah najbolje tako izagnati, ako zapoviedi, 

da ladja roni sve dublje i dublje, premda 
mehaničar prosvjeduje protiv toga, jer da 
će strojevi odkazati. U dubini od 40 me- 
tara dogodi se katastrofa, sve je izgubljeno. 
Prije toga odigraju se strašne scene očajne 
borbe izmedju momčadi i zapovjednika. 
Zastor padne i kad se za kratko opet 
digne, vidi se ratni ministar kod pogreba 
žrtava, gdje slavi pokojnike, što su sdušno 
vršili svoju službu... 

* Stare rimske ruševine oživjele! U Tim- 
gadu (u Algeriji), starom Thamugadi — 
rimske pokrajine Numidije, iznieli su Fran- 
cezi prošlog mjeseca Sofoklovu ,Elektru“. 
Izvodila se na ruševinama staroga amfi- 
teatra, na nepromienjenoj, dobro uzdržanoj 
staroj pozornici. 

* U Englezkoj se kazališta natječu, koje: 
će iznieti senzacionalniji igrokaz. Tako je 
nedavno jedno kazalište u Londonu pri- 
kazalo igrokaz iz — indijanskog života, 
te pri tom razvilo na daskama sav šareni 
život i nošnje crvenokožaca. Sad je opet 
kazalište Adelphi iznielo jednu biblijsku 
dramu pod imenom ,Great Possesions“. 
Glavni je junak tog igrokaza onaj mladić, 
koga je Krist pozvao, da sve svoje razdieli: 
siromacima, jer je imao ,veliko bogatstvo“. 
Pisac tog igrokaza je Niemac, Martin 
Harvey, koji je taj biblički sujet obradio 
posve moderno, a da nije nigdje povriedio 
ni sv. Pisma ni osobe pasiteljeve. Djelo 
je puno poesije i filosofije. glavnom 
opažaju se u glavnom junaku Nathanielu, 
crte Hamletove. Taj mladić ljubi jednu liepu. 
i bogatu kćer Judeje. Što će, hoće li svoje 
bogatstvo po zapovjedi Kristovoj razdati 
siromacima, koji su ga već počeli oblie- 
tavati? Ili da baci svoje blago pred noge 
svoje izabranice ? Dok on još tako koleba, 
već su se njegovi rodjaci umiešali u to, 
koji mrze Spasitelja i proglasuju mladića 
ludim. Napokon mladić dolazi do uvjerenja, 
da je sve blago bezkoristno i ništavo, pa 
on baca sve svoje dragocjenosti u valove 
Genezaretskog jezera. Njegovi, obuzeti 
bezkrajnom mržnjom i da mu se osvete, 
kamenuju ga. — U samom igrokazu pri- 
kazuje se vjerna slika tadašnjega Jeruzu- 


. lema: ortodoksno svećenstvo, imućni ži- 


dovski trgovci. Svi ti ljudi ustaju na glavnog 
junaka, a ujedno i protiv novog duha, koji. 
je tek započeo širiti svoj dah svietom, i 
tako mu život čine tragičnim. Scenerija, 
kostimi te čitavo uprizorenje vjerno je pri- 
kazano. 

* Na Palatinu u Rimu odkrili su za 
nedavnog izkopavanja starorimski grob, 
obkoljen dvostrukim  svodovitim zidom. 
Gradjen je na način Hadrijanova groba, 
ali predmeti, nadjeni u njem, potječu iz 
sedmog ili osmog stoljeća prije Krista. U 
ovom je grobu jamačno bio zakopan kakav 
poglavica iz vremena prvog palatinskog. 
naselja. 

